
ILLUSTRISSIMI  ET  REVERENDISSIMI  EPISCOPI  NANNETENSIS 


Dilectissimo  iii  Christo  G.  BuUiat 
Sancti  Sulpicii  Societatis  Presbytero,  in  Seminario  Nanne- 
tensi  Sacrae  Theologiae  Professori,  Petrus  ^miUus  Episcopus. 


Tibi  sane,  et  scientice  et  pietatis  studiosissimo,  perspecta 
sunt  prceconia  illa  quibus  Divwn  Thomam  Leo  Pontifex 
Maximus  multoties  prosecutus  est,  eaque  mente  tenes.  Qua- 
propter  tuam  egregiam  industriam  in  hoc  contulisti,  ut  juniores 
qui  in  spem  sacerdotii  instituuntur ,  tam  excellentis  prceceptoris 
disciplinis  imbuerentur. 

Et  hoc  tuum  consilium  omnilaude  dignum,  quanec  callidior, 
nec  tutior,  ratione  perfecisti.  Etenim  ex  operibus  Aquinatis, 
totius  Philosophice  cursum,  menti  et  ordini  recentioribus  usitatis 
adaptatum  deprompsisti;  ita  ut  intendendo  simul  et  magistro 
docenti  et  Angelico  Doctori  de  iisdem  opera  tua  quasi  collo- 
quentibus,  valeant  alumni,  ab  exordio  studiorum,  vere  divinam 
sapientiam  addiscere. 

Illud  qiiidem  quanti  sit  pretii,  ipse  Leo  Pontifex  Maximus 
sic  declaravit:  «  Uti  crebro  et  aperte  signijicavimus,  in  theolo- 
«  gicisetphilosophicis  disciplinis  impense  exoptamus  et  volumus 
((  clericorum  studia  revocari ad doctrinam  ab Angelico  Doctore 
((  explicatam .  Ad hunc finem  facile  assequendum  nihil  antiquius 
((  et  magis  accommodatum  habemus,  quam  prceclara  opera  ab 
((  Aquinate  conscripta  inter  juvenes  studiosos  divulgari.  Cum 
«  enim  adolescentium  animus  integer  et  incorruptus  mature 
((  accesserit  ad  purissimos  tam  excellentis  pra^ceptoris  fontes, 
((  gustata  ejus  divina  sapientia,  ardentem  amorem  erga  illam 
«  excitatum  in  se  sentict,  et  falsa  dogmata  quce  philosophiam 
((  nostra  a^tate  male  pervadunt  et  mentes  transversas  agwtt, 
i(  ultro  aspernabitur .  » 

Ad  quod  inter  omnia  prceclarum,  ut  multum  adlaborasti,  sic 
mullum  dcprecor  Dcum,  cujus  est  et  magistris  et  discipulis 
scnipcr  adesse  propitium. 


f  PETRUS  ^MILIUS 

Episcopus  Nannetensis. 


LETTRES  APPROBATIVES 


SON   EMINENCE     LE    CARDINAL    RICHARD, 
ARCHEVEQUE    DE    PARIS 

Cher  Monsieur  le  Directeur, 

Jai  recu  avec  joie  et  j'ai  parcouru  avec  interet  voire  «  Thesaurus 
Philosophiae  l^homisticse  ».  //  me  semble  que  voiis  y  reponde:{  d'une 
facon  tres  pratique  au  desir  exprime  par  Leon  Xril  dans  son  Ency- 
clique  «  JEterni  Patris  »;  Providete  ut  sapientia  sancti  Thomae  ex  ipsis 
ejus  fontibus  hauriaiur. 

Sans  doute  les  directions  philosophiques  de  notre  illustre  Pontife  ne 
sont  pas  restees  lettre  morte,  car  depuis  vingt  annees  Venseignement 
de  nos  grands  seminaires,  tant  par  les  manuels  classiques  que  dans  la 
parole  des  maitres,  a  vraiment  puise  ses  inspirations  dans  les  oeuvres  du 
Docteur  Angelique.  Neanmoins  les  jeunes  eleves,  soit  defaut  de  livres, 
soit  manque  de  ressources,'  nont  guere  pris  directement  contact  avec 
les  volumineux  traites  qui  renferment  la  sagesse  de  saint  Thomas;  et 
il  en  est  resulte,  croyons-nous,  un  fort  grand  dommage  pour  les  etudes 
philosophiques,  soit  parce  que  les  eleves  se  trouvaient  irop  etroitement 
renfermes  dans  leurs  manuels,  soit  parce  quils  n^acqueraient  point  pour 
le  reste  de  leur  vie  Vexperience  personnelle  des  lectures  et  des  recherches 
dans  nos  auteurs  ecclesiastiques. 

Vous  aure:{  rendu,  cher  Monsieur  le  Directeur,  un  signale  service  d 
nos  seminaires  en  mettant  pratiquement  saint  Thomas  lui-meme  dans  son 
texte  entre  les  mains  de  nos  eleves.  Votre  livre,  en  effet,  contient  toute 
la  philosophie  du  grand  Docteur,  et  il  la  contient  telle  que  nos  eleves  peu- 
vent  et  doivent  la  connaitre. 

Aii  iieu  d'analyses  toujours  imparfaites,  vous  donne^  le  texte  meme,  et 
vous  le  donne:{  integralement  sur  chaque  question.  Par  Id  nos  eleves  se 
familiariseront  avec  la  langue  de  saint  Thomas  et  suivront  1'enchaine- 
ment  logique  de  ses  preuves. 

Comme  le  saint  Docteur  traite  chaque  question  en  plusieurs  lieux,  voiis 
choisisse:{  judicieusement  le  meilleur  passage  et  vous  indique:{  les  autres 
dans  une  bibliographie  bienfaile.  Vous  habitue^  ainsi  vos  lecteurs  d  faire 
d'iitiles  excursions  en  dehors  de  la  SommeTheologique. —  Vousave^juge 
bon  de  disposer  les  questions  dans  Vordre  generalement  adopte  par  les 
manuels  modernes.  En  vous  accommodant  de  la  sorte  aux  exigences  de 
nos  esprits,  vous  donne^  aux  eleves,  sans  les  eloigner  de  leur  etude  jour- 
naliere,  Valiment  complementaire  dont  leur  intelligence  doit  se  nourrir. 
—  La  brievete  meme  de  votre  «  Thesaurus  »  est  un  merite.  Grdce  d  vous 
les  seminaristes pourront  etudier  serieusement saint  Thomas  sans  manquer 
de  temps  pour  s^appliquer  aux  autres  sciences  dont  la  connaissance  leur 
estnccessaire. 

En  vous  felicitant  de  votre  iravail,  je  suis  heureux  de  voir  la  Com- 
pagnie  de  Saint-Sulpice  semployer  avec  tant  de  ^ele  d  propager  les 
doctrines  de  saint  Thomas. 

Receve:{,  cher  Monsieur  le  Directeur,  avec  mes  remerciements,  Vassu- 
rance  de  mon  affectueux  devouement  en  Notre-Seigneur. 

-;-  FRANCOIS,  Card.  RICHARD, 
.     Archeveque  de  Paris. 

SON  EMINENCE  EE  CARDINAL  EANGENIEUX 
ARCHEVEQUE   DE    REIMS 

MONSIEUR    LE    DlRECTEUR, 

Je  joins  volontiers  mon  approbation  d  celles  que  vous  ave^  dejd  recues 
de  votre  Superieur  Gcneral  et  de  Monseigneur  VEvcque  de  Nantes. 

Vous  ave:[  su  rciinir  dans  un  ordre  m(:thodique  la  doctrine  philosophi- 
que  de  saint  Thomas  d'Aquin,  eparse  dans  les  nombreux  volumes  de  ses 
ueuvrcs,  et  vous  iious  donne:^  ainsi  sur  les  questions  controversees  de  son 
tcmps  et  encore  agitees  de  nos  jours  les  solutions  les  plus  siires  dans  le 
plus  harmonieux  ensemblc. 

II  vous  afallu,  pour  obtenir  ce  rcsultat,  vous  livrer  pendant  plusieurs 
annccs  d  des  recherches  patientes  et  souvent  ardues.  Mais  quelprofit pour 
Vintclligence  dc  converscr  si  intimement  avec  un  gcnie  comme  VAnge  de 
VEcolc  .'...  Cc  projjt,  vous  n  ave\  point  voulu  le  garder  pour  vous  seul. 

Vos  lecteufs  le  retireront  d  leur  tour  en  lisant  et  en  meditant  les  pages 
OLi  vous  avez  condense  la  doctrine  Thomistiquey  et  ce  sera  votre  recom- 
pense  d' avoir  ainsi  contribue  selon  le  voeu  de  Leon  XIII  d  relever  dans 
nos  seminaires  le  niveau  des  etudes  sacrees,  en  leur  donnant  pour  base  une 
excellente  preparation  philosophique. 

Receve^,  Monsieur  le  Directeur,  avec  mes  sinceres  felicitations  Vassu- 
rance  de  mes  meilleurs  sentiments. 

f  B.-M.  Card.  LANGENIEUX, 
Archeveque  de  Reims. 

SON  EMINENCE  LE   CARDINAL   COULLIE 
ARCHEVEQUE  DE  LYON 

MONSIKUR    LE    DlRECTEUR, 

Je  vous  suis  reconnaissant  de  m'avoir  envoye  votre  «  Thesaurus  Philo- 
sophias  Thomisticae  ».  Cestbien  un  vrai  tresor  que  ce  recueil  d'un  si 
grand  nombre  de  textes  de  saint  Thomas,  et  c'est  un  travail  bien  utile  que 
vous  ave:(  fait  d  1'usage  de  nos  etudiants  en  philosophie. 

Les  plus  favorises  parmi  eux  nont  guere  en  mains  que  la  Somme 
Theologique,  ou  encore  /aSomme  contre  les  Gentils  ;  et  la  doctrine  phi- 
losophique  du  saint  Docteur  nest  pas  Id  tout  entiere.  Meme  dans  les  ou- 
vrages  quils pourraient  consulter,  quelle  peine  pour  eux  de  trouver  les 
passages  qui  se  rapportent  d  la  question  quils  etudient  !  Et  combien 
vous  leur  facilite^  cette  recherche,  ou  plutot  vous  la  leur  epargne^,  en 
transcrivant  pour  eux  articles  et  textes  essentiels  sous  les  titres  memes 
employes  par  leur  manuel. 

11  vous  beniront,  Monsieur  le  Directeur,  de  les  aider  avec  tant  debien- 
veillance  d  penetrer  plus  profondement  dans  la  pensee  de  celui  qui  est 
leur  maitre.  Et  au  nom  de  ceux  d'entre  eux  qui  sont  plus particulierement 
miens,  au  nom  de  ces  chers  jeunes  gens  qui  ont  tant  besoin  deformer  leur 
intelligence  par  uneforte  education  philosophique,  je  vous  prie  d'agreer 
mes  remerciements  respectueux  et  paternels. 

t  PIERRE,  Card.  COULLIE, 
Archeveque  de  Lyon  et  de  Vienne,   Primat  des  Gaules. 

SON  EMINENCE  LE  CARDINAL  PERRAUD 

EVEQUE   DAUTUN, 

MEMBRE   DE   L'ACADEMIE    FRAN(;AISE 


MONSIEUR    LE     DlRECTKUR, 

Dans  iine  Lettre  Pastorale,  que  fadressais  d  mon  clerge,  il  y  a  vingt 
et  un  ans,  pour  lui  communiquer  V Encyclique  ^terni  Patris,^^  m'efforcais 
de  seconder  les  desirs  et  les  efforts  du  Souverain  Pontife  relativement  d 
1'etude  de  saint  Thomas  d'Aquin.  Je  rappelais  comment,  dans  la  Bulle 
de  Canonisation  de  ce  prince  de  la  theologie,  le  Pape  Jean  XXII  lui 
avait  applique  ce  texte  du  Psaume  cm^ :  Rigans  montes  de  superioribus 
suis;  de  fructu  operum  tuorum  satiabitur  terra. 

J^aimais  aussi  d  mettre  en  lumiere  ce  que  mon  venere  et  bien-aime 
maitre,  Iq  P.  Gratry,  avait  ecrit  de  lauteur  de  la  Somme  dans  son  beau 
livre  de^a.  Connaissance  de  Dieu.  a  II y  a  dans  saint  Thomas,  disait-il, 
«  des  hauteurs,  des  pro/ondeurs,  des  precisions  que  rintelligence  con- 
«  temporaine  est  loin  de  pouvoir  soupconner  et  que  Von  comprendra  peut- 
«  etre  dans  quelques  generations,  si  la  philosophie  se  releve,  si  la  sagesse 
«  reparait  parmi  nous.  ))  Et  naguere,  dans  les  pages  que  j'ai  consacrees 
d  1'etude  de  la  vie  et  des  oeuvres  du  P.  Gratry,  il  m'etait  doux  de  mon- 
trer  en  lui  un  veritable  precurseur  de  la  vigoureuse  impulsion  donnee 
aux  methodes  Thomistes par  Sa  Saintete  le  Pape  Leon  XIII. 

Le  grand  travail  que  vous  ave\  recemment  publie^  Monsieur  le  Profes- 
seur,  contribuera  puissamment  d  realiser  les  voeux  et  les  instantes  recom- 
mandations  du  Chefauguste  de  1'Eglise.  Votre  Tresor  de  la  philosophie 
Thomiste  renferme,  soigneusement  condense  et  savamment  ordonne,  tout 
ce  que  legeniede  Thomas  dAquin,  genie  de  premier  ordre,  a  laisse  dans 
ses  ecritsdeprincipalsur  la  Logique,  la  Metaphysique,  la  Psychologie,  la 
Theodicee  etla  Morale  Naturelle,  soit  individuelle,  soit  sociale. 

Aprcs  Monseigneur  1'Evcque  de  Nantes,  qui  a  presentc  votre  livre  au 
clerge  Erancais,  et  avec  mes  Eminentissimes  Collegues  de  Reims,  de 
Paris  et  de  Lyon,  je  vous  adresse,  Moiisieur,  mes  felicitations  et 
Vexpression  de  mes  sentiments  tres  devoues  en  Notre-Seigneur. 

1-  ADOLPHE,  Card.  PERKAUD, 

Ev^QUK     I)'AUTMN,     MaCON      KT     ChaLON. 

MONSEIGNEUR   BAUNARD, 

"TIECTEUR   DE  L'lMSTirUT  CATHOLIQUE  DE  LILLE 

MONSIEUR   LE    PrOFESSEUR, 

Je  vous  suis  grandement  oblige  du  gracieux  envoi  que  vous  avez  bien  voulu 
me  faire  de  votre  i< .Tliesaurus  Philosophice  Thomisticce  »,  avec  la  lettre  si  par- 
faitementbonnequime  le  presente.  Veuillez,  Monsieurle  Professeur,  enrecevoir 
mes  remerciements  les  plus  respectueux. 

Cest  une  heureuse  et  precieuse  pensee  que  vous  avez  eue  de  coordonner 
votre  bel  ouvrage  de  telle  sorte  qu'a  chacune  des  questions  de  Tenseignement 
philosophique  tel  qu'il  se  distribue  dans  nos  ecoles  clericales,  la  reponse  fut 
donnee  par  saint  Thomas  lui-meme,  dans  son  texte  litteral  presente  en  regard 
de  chaque  article  et  theoreme  avec  sa  djscussion  et  sa  conclusion.  Cest  donc 
bien  TAnge  de  PEcole  qui  professe  encore,  et  votre  livre  est  sa  parole. 

Sans  doute  cette  parole  ne  dispense  pas  d'une  autre  qui  la  complete  et  qui 
Texplique,  et  le  livre  ne  saurait  remplacer  le  maitre.  Mais  c'est  deja  beaucoup 
que,  par  cette  oeuvre  d'erudition  et  de  coordination,  vous  ayez  fait  ce  bien 
d'epargner  au  mailre  et  au  disciple  qui  vous  liront  les  longues  recherches,  dont 
vous  avez  assume  le  labeur  et  dont  ils  vous  devront  le  remerciement  et  Thon- 
neur. 

Ce  n'est  pas  trop  de  toutes  les  mains  pour  relever  en  France  la  chaire  de 
saint  Thomas  d'Aquin  ;  et,  en  y  contribuant  pour  votre  bonne  part,  vous  avez 
bien  merite  de  la  science  philosophique.    - 

Veuillez,  Monsieur  le  Professeur,  en  agreer  mes  felicitations  les  plus 
respectueuses. 

L.   BAUNARD, 

Regteur  de  lTnstitut  Catholique  de  Lille. 


-^"^ 


MONSEIGNEUR  DADOLLE, 
RECTEUR   DE   UINSTITUT   CATHOLIQUE   DE  LYON 

Cher  Monsieur  le  Directeur, 

Vous  m'avez  fait  Thonneur  de  m'offrir  votre  Thesaurus  Philosophice  Thomis- 
tica^  :  je  vous  en  remercie  comme  d'un  nouveau  gage  de  Tamitie  qui  nous  lie 
depuis  les  jours  de  notre  vie  commune  a  Saint-Sulpice. 

Cest  une  idee  neuve  et  feconde  que  vous  avez  eue  d'aller  chercher  dans  toute 
rCEuvre  du  Docteur  Angelique  de  quoi  composer  un  Traite  de  Philosophie. 
Lescadres  de  cette  science,  en  effet,  n'ont  pas  ete  remplis  par  saint  Thomas 
dans  Tordre  et  avec  les  divisions  que  la  raison  et  Pusage  ont  depuis  fait 
prevaloir.  En  un  mot,  il  n'y  a  pas  dans  rOiuvre  du  saint  Docteur  un  manuel 
de  philosophie,  analogue  a  celui  de  theologie  que  represente  la  Somme 
Tlieologique. 

Maisdans  ses  deux  Sommes,  dans  ses  Commentaires  des  SentenceSy  dans  d'in- 
nombrables  traites  speciaux  la  prodigieuse  activite  du  Maitre  n'a  laisse  intact 
presque  pas  un  chapitre  de  la  philosophie,  en  sorte  que  les  materiaux  du  manuel 
existaient,  et  tout  prepares.  II  restait  a  les  disposer.  Ainsi  la  forme  architec- 
tonique,  si  je  puis  ainsi  parler,  du  Thesaurus  vous  appartient,  tandis  que  la 
doctrine  qu'il  contient  est  celle  du  Maitre  dont  votre  ambition  s'est  bornee 
a  vous  faire  Techo  et,  de  quelque  facon,  le  porte-voix. 

Vous  vous  etes  defendu  de  faire  plus:  sans  quoi,  probablement,  eussiez-vous 
ete  moins  impersonnel  dans  la  redaction,  et  surtout  n'eussiez-vous  pas  man- 
que  d'introduire,  a  propos  de  chaque  article,  la  mention  des  diverses  formes 
de  la  pensee  philosophique  posterieures  a  saint  Thomas.  Mais  vous  avez  voulu 
presenter  ce  Tresor  de  la  Philosophie  Thomistique,  tout  ce  tresor  et  rien  de 
plus. 

Le  titre  de  Touvragedit  clairement  ce  qu'il  est,  et  quels  services  il  est  appele 
a  rendre  :  d'abord  aux  eleves,  en  leur  offrant  Pensemble  harmonieux  d'une 
philosophie  complete  ;  ensuite  a  tous  ceux  qui  auront  Tavantage  de  trouver 
dans  le  Thesaurus  la  pensee  de  saint  Thomas  suffisamment  developpee  sur 
chacunc  des  grandes  questions  philosophiques.  Je  pense  tres  sincerement  qu'il 
etait  difficile  de  mieux  realiser  Fintention  que  vous  avez  eue,  tant  votre  recueil 
est  remarquable  par  son  unite  et  par  la  parfaite  cohesion  de  tous  les  elements 
qui  le  composent. 

Recevez  donc,  cher  Monsieurle  Directeur,  avec  Thommage  de  mon  affection 
respectueuse,  Texpression  de  mes  felicitations  les  plus  sinceres. 

P.  DADOLLE, 

VicAiRE  Generai.,  Recteur  de  l'Institut  Catholique  de  Lyon. 


MONSEIGNEUR   PECHENARD, 
RECTEUR   DE   LINSTITUT  CATHOIJQUE   DE    PARIS 


Monsieur  le  Directeuk, 

Jc  suis  on  ne  peut  plus  touche  de  rhommage  que  vous  avez  bicn  voulu  me 
faire  dc  voirc  «  Thesaurus  Philosophia,'  Thomistica'^^;  car  rien  ne  rentrc  micux 
dans  le  courant  de  mes  idces  aciuelles. 

Depuis  quatrc  ans  que  je  suis  chargc  de  regir  Tlnstitut  Gatholiquc  de  Paris, 


—    XIII    — 

je  n'ai  cesse  de  travailler  a  rorganisation  d'une  solide  Faculte  de  Philosophie, 
qui  reponde  aux  vues  de  Sa  Saintete  Leon  XIII  et  qui,  appuyant  la  specula- 
tion  sur  la  culture  des  sciences  exactes  et  experimentales,  devienne  assez  forte 
pour  prendre  position  dans  toutes  les  questions  contemporaines  et  dire  son 
mot  avec  autorite.  Temoin  attriste  des  ravages  q*ue  cause  dans  les  esprits  et 
dans  les  coeurs  de  notre  chere  jeunessela  philosophie  siibjectiviste,  je  ne  suis  pas 
sans  inquietude  pour  Tavenirde  Tenseignement  philosophique,  meme  dans  nos 
maisons  chretiennes.  Je  me  demande  si  Ton  se  rend  assez  compte  du  peril 
et  si  l'on  se  tient  assez  en  garde.  Aussi  m'estimerais-je  heureux  si  je  pou- 
vais  aider  a  creer  un  courant  de  reaction  cap'able  de  nous  sauver  en  sauvant  le 
bon  sens  et  la  vraie  philosophie. 

Cest  donc  avec  grand  plaisir,  Monsieur  le  Directeur,  que  j'ai  vu  paraitre 
votre  ((  Thesaurus  Philosophice  Thomisticce  ».  Cet  ouvrage  vient  bien  a  son 
heure  et  peut  servir  utilement  la  cause  que  nous  voulons  defendre. 

Vous  avez  eu  Pingenieuse  idee  d'extraire  des  oeuvres  de  saint  Thomas 
d'Aquin  le  fonds  meme  de  ses  doctrines  philosophiques  et  de  grouper  ces 
extraits  dans  Tordre  ou  nos  maitres  actuels  ont  coutume  de  presenter  Ten- 
seignement  de  la  philosophie.  Sans  doute  rien  ne  pourra  jamais  dispenser  les 
etudiants  d'allerpuiser  eux-memes  aux  sources;  mais  vous  leur  rendez  la  tache 
plus  facile,  en  leur  servant  la  doctrine  antique  habilement  enchassee  dans  un 
cadre  moderne.  Vous  leur  permettez  ainsi  de  s'initier  aux  enseignements  de 
Tecole  Thomiste,  sans  rompre  avec  les  divisions  actuellement  en  usage  parmi 
nous  ;  et  s'ils  viennent  a  hesiter  sur  la  doctrine  en  un  point  quelconque,  ils 
pourront  toujours  sous  votre  conduite  se  renseigner  facilement. 

Je  ne  doute  pas,  Monsieur  le  Directeur,  que  votre  ouvrage  si  clair  et  si 
methodique  ne  soit  favorablement  accueilli  de  nos  jeunes  philosophes  et  je 
fais  les  v(Deux  les  plus  sinceres  pour  son  succes. 

Veuillez  agreer,  Monsieur  le  Directeur,  Tassurance  de  mes  sentiments  les 
plus  respectueux  et  les  plus  devoues  en  Notre-Seigneur. 

P.-L.  PECHENARD, 
Recteur  de  l'Institut  Cathoi.ique  de  Paris. 

MONSIEUR  LE   CHANOINE    LEGENDRE 

DOYEN  DE  LA  FACULTE  DE  THEOLOGIE  A  LTNSTITUT  CATHOLIQUE 

D'ANGERS 


MONSIEUR    l'AbBE, 

J'ai  trop  tarde  a  vous  remercier  de  Thommage  que  vous  avez  bien  voulu  me 
faire  de  votre  ((  Thesaurus  Philosophice  Thomisticce  ».  Je  vous  prie  de  m'excu- 
ser,  car  vous  avez  droit  a  la  reconnaissance  et  aux  felicitations  des  vrais  disci- 
ples  du  Docteur  Angelique. 


XIV    

Au  lieu  d'une  philosophie  d'apres  saint  Thomas,  vous  avez  eu  Theureuse 
idee  de  nous  en  presenter  une  composee,  pour  ainsi  dire,  par  le  Maitre  lui- 
meme.  Les  enseignements  epars  dans  ses  differents  ecrits  onl  ete  par  vous 
judicieusement  choisis,  bien  agences  et  bien  adaptes  a  toutes  les  parties  que 
comportent  nos  traites  actuels.  Vous  avez  ainsi  rendu  aux  eleves  de  nos  semi- 
naires  un  double  service,  en  leur  fournissant  des  elements  de  travail  qu'il  leur 
serait  difficile  de  rassembler  eux-memes,  et  en  mettant  sous  leursyeuxle  texte 
pur  de  saint  Thomas,  tant  de  fois  recommande  par  Leon  XIIL  Votre  ouvrage 
sera  pour  eux  un  vrai  tresor,  ou  ils  puiseront  a  pleines  mains  les  bonnes  et 
saines  doctrines.  II  est  le  fruit  d'une  etude  approfondie  des  oeuvres  du  saint 
Docteur  ;  il  atteste  une  science  peu  commune  a  laquelle  je  suis  heureux  de 
rendre  hommage. 

Puisse  votre  Thesaurus,  Monsieur  TAbbe,  contribuer  a  repandre  de  plus  en 
plus  parmi  nous  une  philosophie  que  j'ai  appris  depuis  longtemps  a  connaitre, 
aaimer,a  propager!  Cest  mon  voeu  le  plus  sincere,  etje  vous  prie  d'en  agreer 
Texpression  avec  Tassurance  de  mon  plus  respectueux  devouement  en  Notre- 
Seigneur. 

A.  LEGENDRE, 
DoYEN  DE  LA  Faculte  de  Theologie  a  l'Institut  Gatholique  d'Angers. 

LE   T.  REVEREND  PERE  LABORE, 

"BE  VORDRE  DES  FRERES  PRECHEURS,  PROVINCIAL 
"DE  LA  PROVINCE  DE  LYON 


Revicrendo  Domino  G.  Bulliat, 
DocTORi  in  Sacra   Theologia  et  in  Jure  Canonico. 

Pergratum  mihi  fuit  opus  quod  edidisti  sub  titulo  <(  Thesaurus  Philosophice 
Thomisticce»,  quodque  et  discipulis  et  magistris  maximi  fore  emolumenti  per- 
suasum  habeo. 

Eximia  sane  fuit  haec  ratio  ut  integer  Philosophiae  cursus  non  solum  ad 
mentem,  sed  et  ex  ipsis  Doctoris  Angelici  verbis  conflaretur.  Prudcnti  ac 
egregia  arte  genuinum  Thesaurum  e  Thomistica  auritbdina  extraxisti,  pretio- 
sosque  lapides  optimo  ordine,  suo  quemque  loco,  in  aliorum  commodum 
disposuisti.  Hinc  fiet  ut  philosophiae  studiosi  facillima  ratione  instruere 
valeant  lirmum  illud  sapientiae  aedificium  quod  nulla  rima  fatiscit. 

Quarc  tibi  ex  animo  gratulor,  qui  non  tibi  soli  hiborasti  sed  omnibus  exqui- 
rentibus  veritatem. 

Addictissimus  in  Domino 

F.  Ambrosius  LABORE, 
O.  Pr.,  l^RioR  Provincialis,  Magister  in  S.  Theologia. 

LE  REVEREND  PERE  L.  BILLOT, 

rOE  LA  COMPAGNIE  DE  JilSUS, 
PROFESSEUR  A  L'UNIVERS1TE  GREGORIENNE 


MoNS[EUR    l'AbBE, 

J'ai  recu  le  beau  volume  que  vous  m'avez  fait  Thonneur  de  m'envoyer  et 
aussi  la  lettre  dans  laquelle  vous  me  demandez  mon  appreciation. 

Mon  appreciation  est  que  votre  oeuvre  sera  infiniment  utile  aux  eleves 
comme  aux  professeurs  et  a  plus  d'un  point  de  vue.  —  Premierement  la  dis- 
tribution  des  matieres  est  fort  bien  entendue  et  operee  dans  un  ordre  parfaite- 
ment  logique.  —  Ensuite  les  textes  de  saint  Thomas  sont  bien  choisis,  et,  ce 
qui  est  precieux,  tires  en  grande  partie  des  Commentaires  sur  Aristote,  des 
Qiiestions  Disputees,  des  Commentaires  sur  les  Sentences,  c'est-a-dire  de  ces 
ouvrages  que  tout  le  monde  n'a  pas  sous  la  main,  et  ou  cependant  le  saint 
Docteur  a  coutume  d'expliquer  sa  doctrine  plus  au  long  que  dans  la  Somme. 
—  Vous  avez  su  aussi  vous  contenir  dans  de  justes  bornes,  de  telle  sorte  que 
votre  Thesaurus  ne  soit  ni  un  simple  «  index  rerum  et  sententiarum  »,  ni  une 
sorte  de  reproduction  des  oeuvres  completes.  Peut-etre  pourtant  auriez-vous 
pu  ajouter  quelques  paragraphes,  en  particulicr  sur  la  doctrine  fondamentale 
de  Facte  et  de  la  puissance.  Je  vous  soumets  ce  «  desideratum  »,  qui  m'est  tout 
personnel,  pour  le  moment,  peu  eloigne,  je  1'espere,  ou  vous  mettrez  la  maina 
une  seconde  edition, 

Pour  ma  part,  je  nc  manquerai  pas  de  faire  connaitre  votre  Thesaurus  aux 
eleves  de  notre  Universite ;  et  un  de  mes  coUegues,  professeur  de  philosophie, 
a  qui  j'ai  communique  votre  ouvrage,  m'a  aussitot,  apres  en  avoir  pris  con- 
naissance,  manifeste  son  intention  de  le  repandre  de  son  cote  autant  qu'il  le 
pourra,  Beaucoup,  par  le  temps  qui  court,  ont  le  nom  de  saint  Thomas  a  la 
bouche,  mais  plusieurs  sont  semblables  a  ceux  dont  parle  TEvangile  qui  disent 
«  Domine,  Domine  »,  et  n'entrent  pas  pour  cela  dans  le  royaume  des  cieux. 
Votre  livre  servira  surement  a  eclairer  les  bonnes  volontes, 

Veuillez  agreer,  Monsieur  TAbbe,  avec  mes  sinceres  felicitations  etmes  plus 
vifs  remerciements,  Thommage  de  mon  religieux  respect. 

L.  BILLOT,  S.  J. 
Professeuk  de  Theologie  Dogmatiqoe  au  College  Romain. 

THESAURUS 


PHILOSOPHI^  THOMISTIC^ 


PROCEMIUM  GENERALE 


§  1.  —  Quod  sit  ofiicium  sapientis.  (S.c.G.,i,  1-2) 

T .  Veritatem  meditabitur  giittiir  meum^  et  labia  mea  detestabuntur 
impium  (Proverb.,  viii,  7).  Multitudinis  usus,  quem  in  rebus  nominandis 
sequendum  Philosoplius  censet  (Top.,11,  c.  i),  communiter  obtinuit, 
ut  sapientes  dicantur  qui  res  recte  ordinant  et  eas  bene  gubernant. 
Unde,  inter  alia  quae  homines  de  sapiente  concipiunt,  a  Philosopho 
ponitur  (Metaphys.,  prooem.,  c.  2)  quod  sapientis  est  ordinare.  Omnium 
autem  gubernandorum  et  ordinandorum  ad  finem,  gubernationis  et 
ordinis  rcgulam  ex  fine  sumi  necesse  est.  Tunc  enim  unaquseque  res 
optime  disponitur,  quum  ad  suum  finem  convenienter  ordinatur.  Finis 
enim  uniuscujusque  est  bonum.  Unde  videmus,  in  artibus,  unam  ahe- 
rius  esse  gubernativam  et  quasi  principem,  ad  quam  pertinet  ejus  finis. 
Sicut  medicinalis  ars  pigmentariae  principatur ;  et  eam  ordinat  propter 
hoc  quod  sanitas,  circa  quam  medicinalis  versatur,  finis  est  omnium 
pigmentorum,  quae  arte  pigmentoria  conficiuntur.  Et  simiie  apparet  in 
arte  gubernatoria,  respectu  navifactivae ;  et  in  militari,  respectu  equestris 
et  omnis  bellici  apparatus.  Quae  quidem  artes,  aliis  principantes,  archi- 
tectonicae  nominantur,  quasi  principales  artes  ;  unde  et  earum  artifices, 
qui  architectones  vocantur,  nomen  sibi  vindicant  sapientum.  Quia  vero 
praedicti  artifices,  singularium  quarumdam  rerum  fines  pertractantes,  ad 
finem  universalem  omnium  non  pertingunt,  dicuntur  quidem  sapientes 
hujus  vel  illius  rei,  secundum  quem  modum  dicitur  :  Ut  sapiens  archi- 
tecton  fundamentum  posui  (I  (^or.,  iir,  10).  Nomen  autem  simpliciter 
sapientis  illi  soli  reservatur,  cujus  consideratio  circa  finem  universi  ver- 
satur  qui  etiam  est  universitatis  principium.  Unde  secundum  Philoso- 
phum  (ubi  supra),  sapientis  est  causas  ahissimas  considerare. 

2.  Finis  autem  uhimus  uniuscujusque  rei  est  qui  intenditur  a  primo 
auctore  vel  motore  ipsius.  Primus  autem  auctor  et  motor  universi  est 
intellectus.  Oportet  ergo  ultimum  finem  universi  esse  bonum  intellectus; 
hoc  autem  est  veritas.  Oportet  igitur  veritatem  esse  ultimum-finem  totius 
universi,  et  circa  ejus  fiiiem  et  considerationem  principaliter  sapientiam 
insistere.   Et  ideo,  ad  veritatis  manifestationem  divina  Sapientia  carne 

iiiduta  se  venisse  m  mundum  testatur  dicens  :  Ego  in  hoc  natus  sum  et 
ad  hocveni  in-  mundum^  ut  testimonium  perhibeam  veritati  (Joan.,  xviii, 
37).  Sedet  primamphilosophiamPhilosophus  (Metaphys.,  11,  i)  determi- 
nat  esse  scientiam  veritatis,  non  cujuslibet,  sed  ejus  veritatis  quas  est 
origo  omnis  veritaiis,  sciUcet,  quae  pertinet  ad  primum  principium.  Sic 
enim  est  dispositio  rerum  in  veritate,  sicut  in  esse. 

3.  Ejusdem  autem  est  unum  contrariorum  prosequi,  et  aliud  refutare; 
sicut  medicina  sanitatem  operatur,  aegritudinem  vero  excludit.  Unde 
sicut  sapientis  est  yeritatem  praecipue  de  primo  principio  meditari  et  de 
aliisdisserere,  ita  ejusest  falsitatem  contrariam  impugnare.Convenienter  . 
ergo,  ex  ore  Sapientias,  duplex  sapientis  officium  in  verbis  propositis 
demonstratur,  scilicet  :  veritatem  divinam,  quae  antonomasiice  est  veri- 
tas,  meditari  et  meditatam  eloqui,  quod  tangit  quum  dicit :  Veritatem 
meditabitur  guttur  meum ;  et  errorem  contra  veritatem  inpugnare,  quod 
tangit  quum  dicit :  Etlabia  mea  detestabuntur  impium ;  per  quod  falsitas 
contra  divinam  veritatem  designatur,  quae  contraria  est  religioni  quae  pietas 
nominatur  ;  unde  etiam  falsitas  religioni  contraria  et  impietatis  sibi  nomen 
assumit. 

4.  Inter  omnia  vero  studiahominum,  sapientiae  studium  est  perfectius, 
sublimius  et  utilius  et  jucundius. 

Perfectius  quidem,  quia,  in  quantum  homo  sapientiae  studio  dat  se,  in 
tantum  verae  beatitudinis  jam  aliquam  partemhabet.  Unde  Sapiensdicit  : 
Beatus  vir  qui  in  sapientia  morabitur  (Eccli.,  xiv,  22). 

Sublimius  autem  est,  quia  per  ipsum  homo  ad  divinam  similitudinem 
praecipue  accedit,  qui  omnia  in  sapientia  fecit.  Unde  quia  similitudo 
causa  est  dilectionis,  sapientiae  studium  praecipue  Deo  per  amicitiam 
conjungit  ;  propter  quod  dicitur  quod  sapieniia  est  infinitus  thesaurus 
hominibus  ;  quo  quiusi  sunt, /acti  sunt  participes  amicitice  Dei  (Sap., 
VII,  14). 

Utilius  autem  est,  quia  per  ipsam  sapientiam  ad  immortalitatis  regnum 
pervenitur  :  Concupiscentia  autem  sapientice  deducet  ad  regnum  perpe- 
tuum  (Sap.,  VI,  21). 

Jucundius  autem  est,  quia  non  habet  amaritudinem  conversatio  illius, 
nec  tcedium  convictus  illius^  sed  lcetitiam  et  gaudium  (Sap.,  viii,  16). 

§  2.  —  Quod  aliter  considerat  de  creaturis  philosophus, 
et  aliter  theologus.  (S.  c.  G.,  11,  4) 

Considcrationem  circa  creaturas  habet  doctrina  fidei  christiana^,  in 
quantum  in  eis  resuhat  quaedam  Dei  similitudo,  et  in  quantum  error  in 
ipsis  inducit  in  divinorum  errorcm  ;  et  sic  alia  ratione  creaturae  subjiciun- 
tur  praedictae  doctrinae  ct  philosophia^  humana2.  Nam  philosophia  huma- 
na  eas  considerat  secundum  quod  hujusmodi  sunt ;  unde  et  secundum  di- 
versa  rerum  genera  diversa^  partes  philosophiae  inveniuntur  :  fides  autem 
christiana  cas  considerat,  non  in  quantum  hujusmodi,  utpotc  ignem  in 
quantum  igniscst,  sed  in  quantum  divinam  altitudinem  repraesentat  et  in 

ipsum  Deum  quoquomodo  ordinatur;  ut  enim  dicitur  :  Gloria  Domini 
plemim  est  opus  ejus.  Nonne  Dominus  fecit  sanctos  enarrare  omnia  mira- 
biliasua?  (Eccli.,  xlii,  i6,  17).  Et  propter  hoc  etiam,  alia  et  alia  circa 
creaturas  et  philosophus  et  fidelis  considerant ;  philosophus  namque 
considerat  illa  quas  eis  secundum  naturam  propriam  conveniunt,  sicut 
igni  ferri  sursum  ;  fidelis  autem  ea  solum  considerat,  circa  creaturas,  quce 
eis  conveniunt  secundum  quod  sunt  ad  Deum  relata,  utpote,  quod  sunt 
a  Deo  creata,  quod  sunt  Deo  subjecta,  et  hujusmodi.  Unde  non  est 
imperfectioni  doctrinae  fidei  imputandum,  si  multas  rerum  proprietates 
praetermittat,  ut  coeli  figuram,  motus  qualitatem  ;  sic  enim  nec  [scientia] 
naturalis  circa  lineam  illas  passiones  considerat  quas  geometra,  sed  solum 
ea  quae  accidunt  ipsi,  in  quantum  est  terminus  corporis  naturalis. 

Si  qua  vero  circa  creaturas  communiter  a  philosopho  et  fideli  conside- 
rantur,  per  alia  et  alia  principia  traduntur.  Nam  philosophus  argumen- 
tum  assumit  ex  propriis  rerum  causis  ;  fidelis  autem  ex  causa  prima,  utputa 
quia  sic  divinitus  est  traditum,  vel  quia  hoc  in  gloriam  Dei  cedit,  vel 
quia  Dei  potestas  est  irifinita.  Unde  et  ipsa  [theologia]  maxima  sapientia 
dici  debet,  utpote  semper  ahissimam  causam  considerans,  secundum 
illud  :  Hcec  est  enim  vestra  sapientia  et  intellectus  coram  populis  (Deu- 
ler.,  IV,  6);  ei  propter  hoc  ipsi,  quasi  principali,  philosophia  humana 
deservit.  Et  ideo  interdum  ex  principiis  philosophias  humanae  sapientia 
divina  [seu  iheologia  sacra]  procedit ;  sicut  et  apud  philosophos,  prima 
philosophia  utitur  omnium  scientiarum  documentis  ad  suum  propositum 
ostendendum. 

Exinde  etiam  est  quod  non  eodem  ordine  utraque  doctrina  procedit. 
Nam  in  doctrina  philosophiae,  quas  creaturas  secundum  se  considerat  et 
ex  eis  in  Dei  cognitionem  perducit,  prima  est  consideratio  de  creaturis 
et  uhima  de  Deo  ;  in  doctrina  vero  fidei,  quae  creaturas  nonnisi  in  ordine 
ad  Deum  considerat,  primo  est  consideratio  Dei,  et  postmodum  creatu- 
rarum ;  et  sic  est  perfectior,  utpote  Dei  cognitioni  similior,  qui,  seipsum 
cognoscens,  alia  intuetur. 


§  3. —  Quod  veritati  fidei  Christianae  non  contrariatur  veritas 

rationis.   (S.c.  G.,r,7) 

Quamvis  autem  veritas  fidei  christianas  humanae  rationis  capacitatem 
excedat,  haec  tamen  quae  ratio  naturaliter  indita  habet,  liuic  veritati  con- 
traria  esse  non  possunt. 

Ea  enim  quae  naturahter  rationi  sunt  insita,  venssima  esse  constat,  in 
tantum  ut  nec  ea  esse  falsasit  possibilecogitare ;  necid  quod  fidetenetur, 
quum  lam  evidenter  divinitus  confirmatum  sit,  fas  est  credere  esse  fal- 
sum.  Quia  igitur  solum  falsum  vero  contrarium  est,  ut  ex  eorum  defini- 
tionibus  inspectis  manifeste  apparet,  impossibile  est  iilis  principiis  quas 
ratio  naturaliter  cognoscit,  praedictam  veritatem  fidei  contrariam  esse. 

Item^  illud  idem,  quod  inducitur  in  animam  discipuli  a  docente,  doc-  . 
toris  scientia  continet,  nisi  doceat  ficte  ;  quod  de  Deo  nefas  est  dicere. 
Principiorum  autem  naturaliter  notorum  cognitio  nobis  divinitus  est  in- 
dita,  quum  ipse  Deus  sit  auctor  nostras  naturas.  Haecergo  principia  etiam 
divina  Sapientia  continet.  Quidquid  igitur  principiis  hujusmodi  contra- 
rium  est,  est  divinas  sapientiae  contrarium ;  non  igitur  a  Deo  esse  poiest. 
Ea  igitur  quae,  ex  revelatione  divina,  per  fidem  tenentur,  non  possunt 
naturali  cognitioni  esse  contraria. 

Adhiic^  contrariis  rationibus  inteilectus  noster  ligatur,  ut  ad  veri  cogni- 
tionem  procedere  nequeat.  Si  igitur  contrariae  cognitiones  nobis   a  Deo  . 
immitterentur,  ex  hoc  a  veritatis  cognitione  intellectus  noster  impedire- 
tur;  quod  a  Deo  esse  non  potest. 

Amplius^  ea  quae  sunt  naturalia  mutari  non  possunt,  natura  manente  ; 
contrariae  autem  opiniones  simul  eidem  inesse  non  possunt ;  non  igitur 
contra  cognitionem  naturalem  aliqua  opinio  vel  fides  homini  a  Deo  im- 
mittitur.  Et  ideo  Apostolus  dicit :  Prope  est  verbumin  corde  tuo  et  inore 
tuo  ;  hoc  est  verbum  fidei,  quod  prcedicamus  (Rom.,x,  8).  Sed  quia  supe- 
rat  rationem,anonnuilis  reputatur  quasi  contrarium  ;  quod  esse  non  po- 
test.  Huic  etiam  auctoritas  Augustini  concordat,  qui,  in  secundo  Super 
Genesim  ad  litteram  (c.  i8),  dicit  sic  :  «  Illud  quidem,  quod  veritas  pa- 
tefacit,  libris  sanctis  sive  Veteris  Testamenti  sive  Novinullo  modo  potest 
esse  adversum.  » 

Ex  quo  evidenter  colligitur,  quaecumque  argumenta  contra  fidei  docu- 
menta  ponantur,  haec  ex  principiis  primis  naturae  inditis,  per  se  notis, 
non  recte  procedere.  Unde  necdemonstrationis  vim  habent,  sed  vel  sunt 
rationes  probabiles  vel  sophisticae ;  et  sic  ad  ea  solvenda  locus  reiin- 
quitur. 

PROCEMIUM 

/ 

§  1.  —  Praenotiones  de  Logica 

§§  1.  Definitio  et  utilitas  Logicae.  (i  Post.  AnaL,  1. 1) 

Sicut  dicit  Philosophus  in  principio  Metaphysicce,  hominum  genus 
arte  et  rationibus  vivit.  In  quo  videtur  Philosophus  tangere  quoddam 
hominis  proprium  quo  a  ceteris  animalibus  differt.  Alia  enim  animalia 
quodam  naturali  instinctu  ad  suos  actus  aguntur :  homo  autem  rationis 
judicio  in  suis  operibus  dirigiiur.  Et  inde  est  quod  ad  actus  humanos 
faciliter  et  ordinate  perficiendos,  diversae  artes  deserviunt.  Nihil  enim 
aliud  ars  esse  videtur,  quam  certa  ordinatio  rationis  qua  per  determinata 
media  ad  debitum  finem  actus  humani  perveniunt.  —  Ratio  autem  non 
solum  dirigere  potest  inferiorum  partium  actus,  sed  etiam  actus  sui 
directiva  esr.  Hoc  enim  est  proprium  intellectivae  partis,  ut  in  seipsa 
refiectatur  :  nam  intellectus  intelligit  seipsum,  et  similiter  ratio  de  suo 
actu  ratiocinari  potest.  Sicut  igitur  ex  hoc  quod  ratio  de  actu  manus 
ratiocinatur,  adinventa  est  ars  ^dificatoria  vel  fabrilis,  per  quas  homo 
faciliter  et  ordinate  huju'o  actus  exercere  potest  ;  eadem  ratione  ars  quae- 
dam  necessaria  est  quae  sit  directiva  ipsius  actus  rationis  ;  per  quam 
scilicet  homo  in  ipso  actu  rationis  ordinate  et  faciliter  ct  sine  errore  pro- 
cedat.  Et  hasc  est  ars  logica,  id  est  rationalis  scientia.  Quae  non  solum 
rationalis  est  ex  hoc  quod  est  secundum  rationem,  quod  est  omnibus 
artibus  commune;  sed  etiam  ex  hoc  quod  est  circa  actum  ipsum  rationis 
sicut  circa  propriam  materiam.  Et  ideo  videtur  esse  ars  artium ;  quia 
in  actu  rationis  nos  dirigit,  a  quo  omnes  artes  procedunt. 

%%  2.  Scientia  rationalis  seu  Logica  merito  etiam  vocatur  ars 

1.  In  ipsis  speculabilibus  est  aliquid  per  modum  cujusdam  operis, 
puta  constructio  syllogismi  aut  orationis  congruae,  aut  opus  numerandi 
vcl  mensurandi.  Et  ideo  quicumque  ad  hujusmodi  opera  rationis  habitus 
specuiativi  ordinantur,  dicuntur  per  quamdam  similitudinem  artes, 
scilicet  liberales,  ad  differentiam  illarum  artium  quae  ordinantur  ad  opera 
per  corpus  exercita  quae  sunt  quodammodo  serviles,  in  quantum  corpus 
serviliter  subditur  animae,  et  homo  secundum  animam  est  liber.  Illas 
vero  scientiae  quae  ad  nuilum  hujusmodi  opus  ordina^tur,  smipliciter 
scientiae  dicuntur,  non  autem  artes.  Nec  oportet^  si  liberales  artes  sunt 
nobiliores,  quod  magis  eis  conveniat  ratio  artis.  (S.  Th.,  i-ii,  Q.  lvii,  art. 
3  ad.  3). 

2.  Omnis  applicatio  rationis  rectae  ad  aliquid  factibile  pertinet  ad 
artem...  Quia  ergo  ratio  speculativa  quaedara  facit,  puta  syllogismum. 

propositionem  et  alia  hujusmodi  in  quibus  proceditur  secundum  certas 
et  determinaias  vias,  inde  est  quod  respectu  horum  potest  salvariratio 
artis.  (S.  Th.  ii-ii,  Q.  xlvii,  art.  2,  ad.  3). 

3.  Logicainter  ceteras  scientiasarsdicitur  quia  nonsolum  habet  cogni- 
tionem,  sed  opus  aliquod  quod  est  immediate  opus  rationis,  ut  syllogis- 
moriim  constructionem  formare.  (In  Lib.  de  Trinit.,  Q.  V.,  art.  i,  ad.  3). 

|§  3.  Ens  rationis  est  proprium  subjectum  Logicae.  (iv  Metaph.,^'.  1) 

Ens  est  duplex :  ens  scilicet  rationis  et  ens  naturae.  Ens  autem  rationis 
dicitur  proprie  de  illis  intentionibus,  quas  ratio  adinvenit  in  rebus  con- 
sideratis,  sicut  intentio  generis,  speciei  et  similium,  quae  quidemnon  in- 
veniuntur  in  rerum  natura,  sed  considerationem  rationis  consequuntur. 
Et  hujusmodi,  scilicet  ens  rationis,  estproprie  subjectum  logicae.  —  Hu- 
jusmodi  autem  intentiones  intelligibiles  eniibus  naturae  aequiparantur, 
eo  quod  omnia  entia  naturae  sub  consideratione  rationis  cadunt.  Et  ideo 
subjectum  logicae  ad  omnia  se  extendit  de  quibus  ens  naturaeprasdicatur. 

U nde  fit  quod  subjectum  logicae  aequiparatur  subjecto  philosophiae  quod 
est  ens  naturae. 
II  4.  Circa  tres  mentis  operationes  Logica  versatur.  (i  Periher.,  1.  1) 

Sicut  dicit  Philosophus  in  tertio  libro  De  Anima,  duplex  est  operatio 
intellectus:  una  quidem  quae  dicitur  indivisibilium  intelligentia,  per 
quam  scilicet  apprehendit  essentiam  uniuscujusque  rei  in  seipsa :  alia 
vero  est  operatio  intellectus,  scilicet  componentis  et  dividentis.  Additur 
autem  et  tertia  operatio,  scilicet  ratiocinandi,  secundum  quod  ratio  pro- 
cedit  a  notis  ad  inquisitionem  ignotorum.  —  Harum  autem  operationum 
.prima  ordinatur  ad  secundam,  quia  nonpotestesse  compositio  etdivisio, 
nisi  simpiicium  apprehensorum.  Secundaveroordinatur  ad  tertiam  ;  quia 
videlicet  oportet  quod  ex  aliquo  vero  cognito  cui  intellectus  assentiat, 
procedat  ad  certitudinem  accipiendam  de  aliquibus  i^notis.  —  Cum  au- 
tem  Logica  dicatur  rationalis  scientia,  necesse  est  quod  ejus  considera- 
tio  versetur  circaeaquae  pertinent  adtres  praedictasoperationesrationis. 

II  5.  Logica  prior  ceteris  omnibus  scientiis  addiscenda.  (In  lih.  Boet., 

De  Trinit.,  q.  vi,  art.  i) 

In  addiscendo  incipimus  ab  eo  quod  est  magis  facile,  nisi  necessitas 
aliud  requirat.  Quandoque  enim  necesse  est  in  addiscendo  non  incipere 
ab  eo  quod  est  facilius,  sed  ab  eo  a  cujus  cognitione  cognitio  sequentium 
dependet.  Et  hac  positione  oportet  in  addiscendo  a  logica  incipere,  non 
quia  ipsa  sit  facilior  scientiis  ceteris;  habetenim  maximam  difficultatem, 
cum  sit  de  secundo  intellectis,  [id  est  de  inientionibus  a  mente  conceptis 
circa  res  primo  intellectas]  ;  scd  quia  alias  scientiae  ab  ipsa  dependent, 
inquantum  ipsa  docct  modum  procedendi  in  omnibus  scientiis.  Oportet 
enim  primo  scire  modum  scientias,  [seu  methodum],  quam  ipsam  scien- 
tiam.  —  Undc  Commentaior  [Averroes]  dicit  quod  logicam  quae  docet 
modum  omnium  scientiarum,  debet  quis  ante  omnes  alias  scientias 
addisccrc.  (Ihid.  Q.  V.  art.  i,  ad.  3). 

§  2.  —  Utrum  in  ideis  falsitas  esse  possit. 

(S.  Th.,  I,  q.  XVII,  art.  3,  c.) 

Sicut  res  habet  esse  per  propriam  formam,  ita  virtus  cognoscitiva  habet 
cognoscere  per  similitudinem  rei  cognitas.  Unde  sicut  res  naturalis  non 
deficit  ab  esse  quod  sibi  competit  secundum  suam  formam^  potest  autem 
deficere  ab  aliquibus  accidentalibus,  vel  consequentibus ;  sicut  homo  ab 
hoc  quod  est  habere  duos  pedes,  non  autem  ab  hoc  quod  est  esse  homi- 
nem  :  ita  virtus  cognoscitiva  non  deficit  in  cognoscendo,  respectu  illius 
rei  cujus  similitudine  informatur ;  potest  autem  deficere  circa  aliquid 
consequens  ad  ipsam,  vel  accidens  ei...  Sicut  autem  sensus  informatur 
directe  simiiitudine  propriorum  sensibilium,  ita  intellectus  informatur 
similitudine  quidditatis  rei.  Unde  circa  quod  quid  est  intellectus  non 
decipitur  ;  sicut  neque  sensus  circa  sensibilia  propria.  In  componendo 
vero  vel  dividendo  potest  decipi ;  dum  attribuit  rei,  cujus  quidditatem 
intelligit,  aliquid  quod  eam  non  consequitur,  vel  quod  ei  opponitur. 
Quia  vero  fglsitas  intellectus  per  se  solum  circa  compositionem  intel- 
lectus  est,  per  accidens  etiam  in  operatione  intellectus  qua  cognoscit 
quod  quid  est,  potest  esse  falsitas,  inquantum  ibi  compositio  int^llectus 
admiscetur*.  Quod  potest  esse  dupliciter.  Uno  modo,  secundum  quod 
intellectus  definitionem  unius  attribuit  alteri  ;  ut  si  definitionem  circuli 
attribuat  homini.  Unde  definitio  unius  rei  est  falsa  de  altera.  Alio  modo, 
secundum  quod  partes  definitionis  componit  ad  invicem,  quae  simul 
sociari  non  possunt.  Sic  enim  definitio  non  est  solum  falsa  respectu  ali- 
cujus  rei,  sed  est  falsa  in  se.  Ut  si  formet  talem  definitionem,  animal 

I.  [In  prima  intellectus  operatione,  quam  Philosophus  nominat  intelligentiam  indi- 
visibilium,  quae  consistit  in  apprehensione  quidditatis  simplicis]  non  adjungitur  fal- 
sitas  per  se,  quia  intellectus  habet  verum  judicium  de  proprio  objecto  in  quod  natu- 
raliter  tendit,  quod  est  quidditas  rei,  sicut  et  visus  de  colore;  sed  per  accidens  admis- 
cetur  falsitas^  scilicet  ratione  affirmationis  vel  negationis  annexae.  Quod  contingit 
dupliciter:  vel  ex  comparatione  definitionis  ad  definitum,  et  tunc  dicitur  definitio  falsa 
respectu  alicujus  et  non  simpliciter,  sicut  definitio  circuli  est  falsa  de  triangulo ;  vel 
in  respectu  partium  definitionis  ad  invicem,  in  quibus  implicatur  impossibilis  affir- 
matio,  sicut  definitio  vacui,  quod  est  locus  in  quo  nullum  corpus  est ;  et  haec  definitio 
dicitur  falsa  simpliciter.  (I  Sent.,  Dist.  XIX,  Q.  I,  art.  i,  ad.  7.) 

rationale  quadrupes,  falsus  est  intellectus  sic  definiendo  ;  propterea  quod 
falsus  est  in  formando  hanc  compositionem,  aliquod  animal  rationale  est 
quadrupes.  Et  propter  hoc,  in  cognoscendo  quidditates  simplices  non 
potest  esse  intellectus  falsus  ;  sed  vel  est  verus,  vel  totaliter  nihil  intel- 
ligit*. 

Clr.  S.  Th.,  .1,  q.  lxxxv,  art.  6. 


§  3.  —  De  intentionibus  primis  et  secundis 

§§  1.  Distinguitur  intentio  secunda  ab  intentione  prima.  (T.  Log  Sum.,i,  1) 

In  homine  funiversaliter]  intellecto  estduo  consideiare  :  scilicetipsam 
naturam  humanamseu  habens  eam,  etipsam  universalitatem  [quae  habe- 
tur  per  abstractionem  a  singularibus  conditionibus  talis  vel  talis  homi- 
nis].  Quantum  ad  primum  «  homo  »  dicit  rem  [seu  ens  reale]  ;  quan- 
tum  vero  ad  secundum  dicit  intentionem  [seu  ens  rationis]  :  non  enim  in 
re  invenitur  homo  qui  non  sit  hic  et  nunc,  [id  est,  aliquid  singulare].  — 
Et  ipsa  natura,  ut  sic,  [id  est,  ut  universalis],  dicitur  esse  prima  intentio. 
Sed  quia  intellectus  reflectitur  supra  se  ipsum  et  supra  ea  qua^  in  eo  sunt 
sive  subjective  sive  objective,  considerat  iterum  hominem  sic  a  se  intel- 
lectum  sine  conditionibus  materiae  [seu  singularitatis],  et  videt  quod  talis 
natura  cum  tali  universalitate  seu  abstractione  intellecta  potest  attribui 
huic  et  illi  individuo  et  quod  realiter  est  in  hoc  et  illo  individuo  :  ideo 
format  [novam]  intentionem  de  tali  natura,  et  hanc  vocat  universale,  vei 
pradicabile  vel  hujusmodi  ;  et  sic  [habetur]  secunda  intentio. 

|§  2.  Ex  intentionibus  secundis  nulla  sequitur  in  intellectu  falsitas. 

(i  Sent.,  Dist.  ii,  q.  i,  avt.  3) 

Ipsa  conceptio  intellectus  tripliciter  se  habet  ad  rem  quae  est  extra 
animam.  Aliquando  enim  hoc  quod  inteliectus  concipit  est  similitudo 
rei  existentis  extra  animam,  sicut  hoc  quod  concipitur  de  hoc  nomine 
«  homo  ))  ;  et  talis  conceptio  intellectus  habet  fundamentum  in  re  imme- 
diate,  inquantum  res  ipsa  ex  sua  conformitate  ad  intcllectum  facit  quod 
intellectus  sit  verus,  et  quod  nomen  signiticans  ilium  iniellectum  proprie 
de  re  dicatur.  —  Aliquando  autem  hoc  quod  significat  nomen  non  est 
similitudo  rei  existentis  extra  animam,  sed  est  aliquid  quod  consequitur 
ex  modo  intelligendi  rem  quai  est  extra  animam  ;  et  hujusmodi  sunt 
intentiones  quas  intellectus  noster  adinvenit ;  sicut  signihcatum  hujus 
nominis  «  genus  ))  non  est  similitudo  alicujus  rei  extra  animam  exis- 
tentis  ;  sed  ex  hoc  quod  intcllectus  intelligit  animal  ut  in  pluribus  spe- 
ciebus,  attribuit  ci  inteniionem  generis  ;  et  hujusmodi  intentionis,  [quas 

I.  IntcUcctus  [etiam]  scmpcr  cst  rcctus  sccundum  quod  intcllcctus  cst  principiorum, 

f         circa   quai   non  dccipitur  cx  cadcm   causa  qua  non    dccipitur  circa   quod    quid   est. 

Nam  principia  pcr  sc  nota  sunt  illa  qua;  statim  int^llcctis  tcrminis  cognoscuntur,  ex 

eo  quod  prLcdicatum  ponitur  in  dcrinitionc  subjccti.  (S.  Tli.  1,  Q.  X\II,  ari.  j>,  ad.  2.) 

est  intentio  secunda],  licet  proximum  fundamentum  non  sit  in  re  sed  in 
intellectu,  tamen  remotum  fundamentum  est  res  ipsa.  Unde  intellectus 
non  est  falsus  qui  has  intentiones  adinvenit.  —  Aliquando  vero  id  quod 
significatur  per  nomen,  non  habet  fundamentum  in  re  neque  proximum, 
neque  remotum,  sicut  conceptio  chimerae  ;  quia  neque  est  similitudo 
alicujus  rei  extra  animam,  neque  consequitur  ex  modo  intelligendi  rem 
aliquam  vere  :  et  ideo  ista  conceptio  esi  falsa. 


I  4.  —  De  Quinque  Praedicabilibus.  (T.  Log.  Sum.,  Tract.  i) 

De  secundis  intentionibus  est  dicendum,  scilicet  de  quinque  universa- 
libus,  seu  praedicabilibus.  Quae  universalia  dicuntur  prout  intellectus 
attribuit  eis  esse  in  pluribus  :  praedicabilia  vero  dicuntur  prout  intellec- 
tus  attribuit  eis  dici  de  pluribus.  —  Sunt  autem  haec  genus,  species,  diffe- 
rentia.  proprium  et  accidens. 

§§  1.  Quid  sit  genus,  et  unde  originem  habeat.  (Ib.,  c.  2) 
Genus,  ut  hic  sumitur,  est  quod  prcedicatur  de  pluribus  differentibus 
specie  in  eo  quod  quid.  Ad  videndum  autem  particulas  hujus  descriptio- 
nis,  sciendum  est  quod  genus  dicitur  praedicari  de  pluribus  speciebus, 
seu  dividitur  in  plures  species.  Et  cum  non  sit  unum  re,  sed  solum 
secundum  raiionem,  ideo  non  dividitur  secundum  rem.  Et  quia  genus 
non  est  unum  re,  ideo  partes  subjectivas,  seu  species  in  quas  dividitur, 
sunt  realiter  diversae  et  distinctas  inter  se  :  ideo  oportet  quod  aliquod 
reale  habeant  in  se,  per  quod  reale  una  sit  diversa  ab  alia.  Ubi  notaquod 
una  et  eadem  res  per  suam  essentiam  cum  essentia  aherius  rei  habet 
aliquam  conformitatem  seu  convenientiam,  et  aliquam  difformitatem 
realem  ;  quae  conformitas  vel  difformitas  potest  esse  major  vel  minor  per 
comparationem  ad  diversas  res.  Verbi  gratia,  Socrates,  per  essentiam 
suam,  quae  est  ex  hac  anima  et  hoc  corpore,  conformatur  Platoni,  et  huic 
equo,  et  huic  plant^  :  Socrates  enim  per  suam  essentiam  est  rationalis, 
sensibilis  et  vivus  :  in  omnibus  his  tribus  est  conformis  Platoni  ;  huic 
autem  equo  est  conformis  in  duobus,  scilicet  in  sensibili  et  in  vivo, 
et  in  uno  est  difformis,  quia  in  eo  est  realiter  rationale,  quod  non  est  in 
hoc  equo  ;  huic  vero  plantae  conformis  est  in  uno,  scilicet,  in  vivo.  Quia 
vero  intellectus  noster  ea  quae  in  re  sunt  conjuncta  potest  distinguere, 
quando  unum  eorum  non  cadit  in  ratione  aherius ;  et  cum  rationale  in 
se  consideratum  non  sit  de  ratione  sensibiiis,  nec  sensibile  de  ratione 
vivi  :  ideo  ea  in  Socrate  separatim  accipit  intellectus  per  respectum  ad 
diversa,  Quando  ergo  intellectus  considerat  in  re  illud  in  quo  res  conve-' 
nit  cum  aliis  rebus,  illi  rei  conceptae  attribuit  intentionem  universalitatisj 
Et  quia  in  qualibet  re  singulari  est  considerare  aliquid  quod  est  proprium 
illius  rei,  in  quantum  est  haec  res  (sicut  in  Socrate  est  considerare  ali- 
quid  quod  est  ita  proprium  Socratis  in  quantum  est  hic  "homo,  quod 
nuUi  aiii  convenit),   rei  sic  conceptae   attribuit  intellectus  intentionem 

singularitatis,  et  vocat  illud  singulare  vel  individuum  :  et  hae  secundae 
intentiones  sunt,  scilicet  universalitas  et  singularitas.  Unde,  licet  supra 
dictum  fuerit  quod  intentiones  fiunt  ab  intelleciu,  tamen  oportet  quod 
aliquod  fundamentum  habeant  in  re  extra  :  nam  intentioni  singularitatis 
respondet  extra,  illud  quod  est  proprium  Socratis  in  quantum  est  hic 
homo ;  intentioni  vero  universalitatis  respondet  extra,  ut  fundamentum, 
illud  in  quo  Socrates  est  conformis  cum  aliis  rebus.  Cum  igitur  conside- 
rantur  ea  quae  in  uno  conformantur  et  in  alio  sunt  difformia,  dummodo 
talis  difformitas  sit  secundum  formam,  et  non  secundum  materiam 
signatam,  veK  secundum  iliud  quod  est  proprium  huic  individuo  in 
quantum  hujusmodi;  illi  uni  in  quo  taliaconveniunt,  attribuit  intellectus 
intentionem  generis,  et  vocat  genus.  —  Ubi  nota  secundum  Avicennam 
quod  duplex  est  forma  :  quaedam  est  quae  est  pars  compositi,  sicut  anima 
est  forma  hominis  :  ex  anima  enim  et  corpore  componitur  homo  ;  quae- 
dam  autem  sequitur  totum  compositum,  ut  humanitas,  quae  etiam  est 
forma  hominis  :  et  isto  modo  sumpta  forma  dicitur  quidditas,  et  est  illud 
quod  iniellectus  intelligit  de  re.  Quando  ergo  intellectus  intelligit  prae- 
dictam  formam  seu  quidditatem  ut  est  determinata  ad  hanc  materiam, 
puta  humanitatem  ut  est  in  hac  materia  signata,  scilicet  in  his  carnibus 
et  in  his  ossibus  et  hujusmodi  ;  tunc  faciendo  concretum,  puta  hunc 
hominem,  intelligit  singulare,  et  huic  attribuit  intentionem  singularita- 
tis.  Si  vero  dictam  formam  intelligit  non  ut  est  determinata  ad  hanc 
materiam,  (quia  omnis  talis  forma  de  se  plurificabilis  est  ad  hanc  et  ad 
illam  materiam),  tunc  habenti  talem  formam  intellectus  attribuitintentio- 
nem  universaiitatis ;  unde  homo  est  universale.  Et  si  ea  quae  in  hac  forma 
conveniunt,  non  habent  inter  se  difformitatem  pertinentem  ad  dictam 
formam,  sed  solum  sunt  dififormia  per  materiam  signatam  istius  vel  illius, 
in  qua  dicta  forma  determinata  est  in  isto  vel  in  illo,  illa  dicuntur 
solum  differre  numero.  Si  vero  ea  quae  conveniunt  in  aliqua  forma  plu- 
rificabili,  sunt  inter  se  difformia  non  solum  quantum  ad  materiam  signa- 
tam,  sed  quantum  ad  difformitatem  specificam  :  puta,  quod  talis  forma 
est  animalitas,  in  qua  conveniunt  Socrates  et  hic  equus,  qui  inter  se  non 
solum  sunt  difformes  quantum  ad  has  carnes  et  haec  ossa,  sed  in  hoc 
quia  hic  homo  habet  formam  humanitatis,  et  ille  equinitatis  ;  lalia 
dicuntur  differre  specie  ;  et  talis  forma  in  qua  conveniunt,  in  concreto 
sumpta,  puta,  animal,  est  genus.  —  Et  quia,  ut  dictum  est,  talis  natura 
sumpta  in  concreto,  de  pluribus  formaliter  differentibus,  quae  sunt  in 
diversis  speciebus,  dici  potest ;  hinc  est  quod  tali  naturae  intentio  generis 
potest  attribui  :  ideo  dicitur  quod  genus  praedicatur,  id  est,  praedicabile 
est  de  pluribus  differentibus  specie,  seu  dicitur  dividi  in  plures  species. 
—  Dicitur  autem  genus  prcedicari  in  eo  quod  quidest^  substantive  secun- 
dum  grammaticos  :  ut  animal,  quod  de  homine  et  de  equo  praedicatur, 
est  substantivum  et  non  adjectivum.  Sensibile  enim  quod  de  animali  praj- 
dicatur,  quamvis  sit  de  essentia  animalis,  non  tamen  dicitur  prasdicari 
inquid,sedin  quale  ;  et  causa  est  quia  est  adjectivum.  Sciendum  est  autem 
quod,  quia  ea  quae  in  quid  praedicantur  sunt  de  essentia  seu  quidditate 

eorum  de  quibus  praedicantur ;  ideo  prj^edicari  in  quid  dicit  quidditatem. 
ipsius,  de  quo  prasdicatur.  Et  patet  quid  sit  genus. 

§§  2.  Quid  sit  species,  et  unde  sumat  originem.  (Ib..  c.  3) 

Species  est  quod  prcedicatur  de  pluribus  differentibus  numero  in  eo 
quod  quid.  Licet  autem  haec  praedicta  descriptio  speciei  cx  dictis^  possit 
intelligi;  tamen  ad  majorem  declarationem  aliquorum,  quae  supra  dicta 
sunt,  sciendum  est  quod,  licet  principium  individuationis  proprium  sit 
a  materia  signata,  non  tamen  est  intelligendum  quod  aliqualiter  non  sit 
a  forma.  Ubi  nota  quod  aliquid  distingui  ab  aliquo  per  formam  duplici- 
ter  potest  esse.  Uno  modo  quod  talis  distinctio  sit  per  formam  ratione 
form^e,  secundum  quod  in  formis  diversi  gradus  inveniuntur ;  et  quae  sic 
distinguuntur  necesse  est  ut  differant  specie.  Alio  modo  potest  aiiquid 
distingui  ab  alio  per  formam,  non  secundum  absolutam  rationem  formae, 
sed  secundum  quod  est  haec  forma,  et  sic  differunt  numero  duae  quanti- 
tates  separatae.  [Sic  homo,  prout  dicit  animam  rationalem  etcorpus,  dis- 
tinguitur  per  formam  ratione  formae,  seu  humanitatis,  ab  animalibus  irra- 
tionabilibus,  et  ideo  specifice  ;  prout  vero  dicit  hoc  corpus  et  hanc  animam, 
seu  hoc  ens  singulare  quod  habet  humanitatem,  distinguitur  ab  aliis  homi- 
nibus,  non  specifice  sed  numero,  non  secundum  absolutam  rationem  for- 
mae,  sed  secundum  quod  forma,  in  casu  humanitas,  est  haec  forma,  seu 
in  casu  haec  singularis  humanitas.  Forma  enim  specifica,  in  eodem  gradu 
existens,  non  potest  dividi  in  plura  secundum  rationem  suam,  sed  nonni- 
si  propter  potentialitatem  quam  habet  est  uniatur  materiae  quae  est  princi- 
pium  individuationis  :  unde  fit  numerice  plurificabilis.] 

§§  3.  De  origine  differentiae,  et  quid  ipsa  sit.  (Ib.,  c.  4) 

Differentia,  ut  hic  sumitur,  dupliciter  describitur.  Primo  sic  :  Dif- 
ferentia  est  quce  prcedicatur  de  pluribus  differentibus  specie  in  eo  quod 
quale.  Secundo  sic  :  Differentia  est  quo  species  abundat  a  genere. 

I.  Ad  videndum  autem  primam  descriptionem  sciendum  est  quod  in 
aliquibus  formis  potest  esse  latitudo  in  eadem  forma  secundum  gradus 
formales,  quorum  unus  secundum  se  est  nobilior  etperfectior  alio;  et  ab 
hoc  gradu  formae  sumitur  differentia.  —  Ubi  nota,  quodinentibussuntdi- 
versi  gradus  essendi^  sive  sint  gradus  substantiales^  sive  accidentales  :qui 
gradus  licet  in  aliquibus  entibus  sint  dispersi,  tamen  aliquando  invenitur 
aliquod  unum  plures  gradus  perfectionis  substantiales  vel  accidentales 
comprehendens.  Verbi  gratia,  vegetabile,  sensibiie,  rationale,  sunt  gradus 
entium  substantiales  :  plantaenim  substantialiterestvegetabilis;  canisvero 
substanlialiter  est  sensibilis,  et  hofno  substantialiter  est  rationalis  ;  et  isti 
gradus  dispersi  in  multis,  aiiquando  inveniuntur  in  uno  solo,  puta  in 
homine  :  homo  namque  per  suam  formam  substantialem  quae  est,  in  una 
habet  omnes  istas  tres  perfectiones  :  nam  est  vegetabilis,  et  est  sensibilis, 
et  est  rationabilis  :  unde  Socrates  per  unam  suam  essentiam  conformatur 
plantae  et  cani  et  Platoni,  ut  supra  dictum  est.  Haec  autem  conformitas, 
quae  est  Socratis  ad  plantam  movet  intellectum  nostrum  ad  unum  con- 

ceptum,  puta  vivum,  a  quo  conceptu  sumitur  genus,  vel  aliquando  species 
ut  ex  supra  dictis  haberi  potest.  Difformitas  vero  quae  est  inter  Socratem 
et  plantam,  est  quia  Socrates  sentit,  non  autem  planta:  a  qua  difformitate 
sumitur  differentia.  quae  dividit  vivum  quod  commune  est  homini  et 
p)ant2e.  Unde  per  hanc  differentiam  ostenditur  quod  vivum  invenitur  in 
habente  aliquam  aliam  perfectionem,  quae  non  est  in  planta.  Et  quia  in 
^ali  perfectione,  puta  sensibili,  convenit  Socrates  cum  cane  ;  similiter 
inter  eos  est  una  conformitas  movens  ad  unum  conceptum  :  a  quo,  si 
sumatur  in  concreto  substantive,  ita  quod  tale  concretum  de  suo  signi- 
ficato  dicat  explicite  et  vivum  et  sensibile,  sumitur  aliud  genus,  scilicet 
animal ;  si  vero  sumatur  in  concreto  adjective,  ita  quod  de  suo  significato 
dicat  solam  illam  perfectionem  explicite,  scilicet  sensibile,  sumiiur  dif- 
ferentia,  puta  in  quantum  dicatur  sensibile  ;  et  sic  de  aliis  usque  ad 
ultimam  differentiam  specificam,  infra  quam  non  est  perfectio  formalis. 
Cum  ergo  de  tot  possit  dici  sensibile  de  quot  dicitur  animal  ;  sicut  animal, 
quod  est  genus,  praedicatur  de  pluribus  differentibus  specie  :  similiter  et 
sensibile,  quod  est  differentia,  praedicatur  de  pluribus  differentihus  specie. 
Dicitur  autem  differentia  prjedicari  in  quale,  id  est,  adjective  ;  hujus 
ratio  est.  Ut  enim  dictum  est,  differentia  divisiva  alicujus  generis  sumitur 
a  perfectione  quam  non  habent  omnia  quas  sunt  sub  genere  :  quae  per- 
fectio,  comparata  ad  illud  unde  sumitur  genus,  se  habet  ut  quoddam 
perfectum,  et  per  consequens  ut  formale.  Et  quia  adjectiva  communiter 
a  formis  sumuntur,  quae  formas  habent  adjacere  ;  ideo  ad  designandum 
quod  differentia  sumitur  a  solo  formali,  et  illud  solum  dicit  explicite, 
perfecta  est  differentia  per  modum  adjectivum  in  sui  praedicatione. 

2.  Ad  videndumautem  secundam  detinitionem  differemiao ^  quo  species 
abiindat a  genere,  sciendum  quod  impossibile  est  partem  de  toto  praedicari ; 
sed  quidquid  de  alio  vere  praedicatur,  oportet  quod  dicat  totum.  Cum  autem 
de  Socrate  praedicetur  homo  et  animal  et  rationale,  oportet  quod  homo  dicat 
totum  formale  quod  est  in  Petro  ;  et  dico  formale,  loquendo  de  forma  quae 
■fsequitur  totum  compositum.  Similiter  oportet  quod  animal  dicat  totum 
ormale,  et  similiter  /-ationale  dicat  toium  formale  ;  sed  diversimode : 
nam  rationale  dicit  totum  illud  quod  dicit  homo,  non  tamen  explicite, 
sed  implicite  ;  rationale  enim  dicit  habens  rationem.  Unde  de  suo  prin- 
cipali  significato  dicitsolum  rationem.  Sedquia  dicit  «  habens  rationem  », 
in  hoc  quod  dicit  «  habens  »  intelligitur  implicite  homo,  quicumque  sit 
ille  :  et  sic  dicit  totum  quod  dicit  homo  ;  aliquid  tamen  explicite,  et 
aliquid  implicite.  Similiter  etiam  animal  dicit  totum  quod  dicit  homo, 
non  tamen  explicite :  dicit  enim  animal  habens  vitam  et  sensum  :  unde 
de  suo  principali  significato  solum  dicit  viiam  et  sensum  :  sed  in  hoc 
quod  dicit  «  habcns  »  implicite  intelligitur  homo.  Homo  vero  dicit 
explicite  lotum  formale  quod  est  in  Socrate  :  nam  dicit  habens  humani- 
taiem  :  quae  humanitas  dicit  explicite  motum  et  sensum,  quod  dicit  i\nimal, 
et  rationem,  quam  dicit  rationale.  Unde  homo  de  suo  principali  signih- 
cato  dicit  animaic  rationale  ;  comparando  enim  signiticata  isiorum  expli- 
cite  :  cum  genus  et  differcntia,  ut  dictum  est,  non  signiticent  quodlibct 

eorum  nisi  secundum  partem,  species  vero  explicite  significet  illud  quod 
significat.  Utrumque  ergo  significatum  explicitum  speciei  excedit  signiti- 
catum  explicitum  generis  in  significato  explicito  diffcrentiae.  Similiter 
etiam  excedit  significatum  ditfcrentiae  in  significato  generis.  Bene  ergo 
dicitur  in  prasdicta  descriptione,  quod  differentia  est  quo  species  abundat 
a  genere  :  quia  species  abundat,  id  est,  excedit  in  suo  significato  etiam 
illud  quod  explicite  significat  differentia.  Et  sic  patet  quid  est  differentia 
secundum  sui  rationem. 

§§  4.  De  genere  generalissimo  et  subalterno;  et  quod  ens  non  potest 

esse  genuS.   (Ib.,  c.  5) 

I.  Dividitur  autem  genus  in  genus  generalissimum  et  genus  subal- 
ternum.  Genus  generalissimum  est  illud  supra  quod  non  est  aliud  super- 
veniens  genus:  quodsicdebet  intelligi.Ut  enimdictum  est,genus  sumitur 
a  conceptu  conformitatis  aliquorum  quae  in  aliquibus  aliis  perfectionibus 
formalibus  sunt  difformia,  a  quibus  perfectionibus  formalibus  sumuntur 
differentiae.  Sicut  animal  est  genus,  quia  dicit  motum  et  sensum,  in  quibus 
homo  et  equus  conformantur  ;  qui  tamen  sunt  difformes  in  aliquibus 
aliis  perfectionibus:  puta  quia  in  homine  est  ratio,  quae  non  est  in  equo; 
a  quo  sumitur  differentia,  scilicet  rationale.  Conformatur  etiam  homo 
cum  planta  in  vivo  ;  ex  qua  conformitate  sumitur  aliud  genus,  scilicet 
animatum  corpus  :  et  haec  est  minor  conformitas  quam  prima.  Et  quia  ad 
plura  se  extendit  animatum  corpus  quam  animal,  ideo  hoc  est  superius 
genus.Cum  lapide  vero  conformatur  in  corporeitate,  a  qua  sumitur  aliud 
genus  superius,  scilicet  corpus.  Cum  angelo  vero  conformatur  in  sub- 
stantia.  Si  vero  esset  homo  difformis  alicui  rei  in  substantia,  nulla  eis 
conformitas  remaneret,  nisi  entitas.  Cum  autem  ens  non  possit  esse  genus, 
ut  dicetur,  restat  quod  substantia  sit  genus  generalissimum;  reliqua  vero 
genera  quae  sub  substantia  diximus,  scilicet  corpus,  animatum  corpus,  et 
animal,  sunt  genera  subalterna,  quae  aliquando  ponuntur  esse  genera,  et 
aliquando  species:  quodlibet  enim  eorum  est  species  respectu  superioris 
generis,  et  est  genus  respectu  inferioris  speciei. 

Ex  his  potest  patere  quomodo  una  et  eadem  differentia  est  divisiva  et 
constitutiva.  Si  enim  animatum,  quod  est  differentia,  addatur  corpori ; 
cum  illud  quod  significat  corpus,  inveniatur  in  non  habentibus  hanc  per- 
fectionem  quae  est  animatum,  haec  differentia  dividit  corpus  quod  modo 
est  genus,  et  constituit  unam  speciem,  scilicet  animatum  corpus.  Unde 
haic  differentia  «  animatum  »  modo  est  divisiva  generis  et  constitutiva 
speciei:  et  sic  est  accipere  in  aliis  generibus,  usque  ad  species  specialis- 
simas,  quarum  non  sunt  differentiae  divisivae.  Quae  autem  sint  species 
specialissimae,  ex  dictis  haberi  potest. 

2.  Quod  autem  ens  non  possit  esse  genus,  sic  patet.  Ut  enim  dictum 
est,  illud  est  genus,  quod  ita  se  habet  ad  suam  differentiam  divisivam, 
quod  differentia  significat  aliquid  explicite  quod  non  significat  ipsum 
genus,  licet  implicite  ambo  totum  dicant:  unde  genus  est  extra  intellec- 
tum  differentiarum...  Sic  suo  modo  species  aliter  conveniunt  in  genere 

quam  differentiae;  nam  species  conveniunt  in  genere,  sicut  in  eo  quod 
includitur  in  ratione  ipsarum  et  in  earumprincipali  significato  :  inratione 
enim  hominis  et  in  ejus  principali  significato  inciuditur  animal.  Seddiffe- 
rentiae  conveniunt  in  genere  sicut  in  quodam  determinabili  secondum 
rationem  per  eas,  quod  est  extra  intellectum  earum  :  sicutrationale  et  in 
irrationale  conveniunt  in  animali.  Cum  ergo  nihil  possit  inveniri  extra 
cujus  intellectum  sit  ens ;  nihil  poterit  esse  differentia  entis,  nec  per 
consequens  ens  poterit  esse  genus.  —  Assignatur  etiam  alia  ratio  quare 
ens  non  sit  genus  :  quia  non  potest  esse  univocum  ad  substantlam  et 
accidens. 

Patet  ergo  de  tribus  praedicabilibus  essentialibus,  quae  concurrunt  ad 
ordinandum  praedicamentum,  scilicet  de  genere,  et  specie,  et  differentia  : 
quae  dicuntur  essentialia,  quia  sunt  de  essentia  eorum  de  quibus  praedi- 
cantur. 

§§  5.  De  origine  proprii  et  ejus  definitio.  (Ib.,  c.  6-7) 

Nunc  dicendum  est  de  duobus  praedicabilibus  accidentaiibus,  scilicet 
de  proprio  et  accidente.  Dicuntur  autem  accidentalia,  quia  non  sunt  de 
substantia  sive  de  essentia  subjectorum  de  quibus  praedicantur.  Noian- 
dum  quod  ens  reale  dividitur  in  substantiam  et  accidens  ;  unde  sic 
sumendo  accidens  prout  dividitur  contra  substantiam,  proprium  est  acci- 
dens,  et  inter  accidentia  computatur  :  non  enim  est  de  substantia  ejus 
cujus  est  proprium,  nec  potest  esse  in  praedicamento  substantias  Alio 
modo  sumitur  accidens,  non  ut  dividitur  contra  substantiam,  sed  ut  est 
unum  de  quinque  praedicabilibus  :  et  sic  proprium  non  est  accidens  ; 
immo  contra  illud  dividitur. 

Describitur  autem  propriumsic.  Pro/?r:wm  est quod  inest  uni  soli  et  omni 
etsemper^  et  conversimprcedicatur  de  re.  —  Ad  videndum  autem  particulas 
hujus  definitionis,  quia  V2(lde  est  nobis  necessarium  scire  proprium, 
(quod  Y^hWoso^phus  propriam  passionem  vocat),  quia  in  demonstratione 
nihil  aliud  concluditur  nisi  propria  passio  de  subjecto  ;  sciendum  quod 
aliquid  dc  aliquo  dici  seu  praedicari  contingit  dupliciter  :  scilicet  per  se 
et  per  accidens.  Praedicatio  per  accidens  potest  fieri  tripliciter  :  uno  modo, 
quando  accidens  praedicatur  de  subjecto,  ut  «  homo  est  albus  »  ;  alio 
modo,  quando  subjectum  prasdicatur  de  accidente,  ut  «  album  est  homo  >> ; 
tertio  modo,  quando  accidens  praedicatur  de  accidente,  ut  «  album  est 
musicum  ».  Praedicatio  vero  per  se  fit  muhipliciter  *.  Quorum  secundus 
modus  dicendi  pcr  se  est,  quando  proprium  praedicatur  de  eo  cujus  est 

I.  Primo  inodo  quando  praedicatuni  est  definitio,  vcl  aliqua  pars  definitionis  ipsius 
subjccti  :  ut  omnis  homo  est  animal  rationale  mortale,  vel,  omnis  homo  est  animal. 
Secund(j  modo  dicitur  per  se,  quando  prasdicatum  cst  propria  passio  ipsius  subjecti, 
in  cujus  definitionc  ponitur  subjcctum,  ut,  omnis  homo  est  risibilis  :  in  dcfinitione 
enim  risibilis  ponitur  homo  non  ut  pars  ejus  essentialis,  scd  ut  aliquid  extra  cssen- 
tiam  suam,  *inc  quo  cognosci  non  posset.  Tertio  modo  prccdicatur  aliquid  per  se, 
quando  aliquid  dicitur  dc  aliquo  quod  est  immediata  et  neccssaria  causa  ipsius  : 
sicut  dicimus  quod  intcrfcctus  intcriit  intcrfcctionc  ;  interfcctio  enim  est  immediata  et 
ncccssaria  causa  ipsius  intcritus.  (Tract.  ix,  c.  2). 

proprium,  ut  «  homo  est  risibilis  ».  Cum  ergo  proprium  praedicatur  de 
subjecto,  quia  non  praedicatur  per  accidens,  sicut  de  accidentibus  respectu 
suorum  subjectorum,  sed  per  se  ;  aliam  habitudinem  habet  ad  subjecium 
suum,  quam  habent  accidentia  communia.  Illa  namque  nullam  habitu- 
dinem  habent  ad  sua  subjecta,  nisi  ut  ad  causam  materialem ;  sumendo 
hic  materiam  pro  subjecto,  quod  est  in  potentia  ad  accidentia,  sicut  ad 
quosdam  actus  sibi  inhasrentes.  Unde,  si  proprium  solam  hanc  habitu- 
dinem  haberet  ad  subjectumj  ut  scilicet  subjectum  solummodo  esset 
passivum  ct  receptivum  ejus ;  tunc,  cum  illud  quod  est  receptivum 
tanium  alicujus,  non  imponat  necessitatem  essendi  ei  respectu  cujus  est 
tale  ;  sequeretur  quod  proprium  non  de  necessitate  sequatur  subjectum, 
nec  per  consequens  per  se  posset  praedicari.  Et  tamen  vidimus  opposi- 
tum  :  nam  in  rebus  naturalibus  videmus  quasdam  operationes,  quae  con- 
veniunt  semper  omnibus  quae  sunt  ejusdem  speciei  ;  sicut  attrahere 
ferrum,  semper  convenit  omni  magneti.  Unde  oportet  quod  tales  opera- 
tiones  sequantur  aliquod  principium  intrinsecum  permanens  in  illis  cor- 
poribus.  Hoc  tamen  principium  dicitur  potentia  sive  virtus,  quia  virtus 
est  potentia  quae  fertur  ad  uhimum  quod  fieri  potest.  Tale  ergo  princi- 
pium  necessitatem  essendi  habet  a  forma  specifica  illius  rei...  —  Formae 
ergo  substantiales  subjectorum  sunt  causa  effectiva  suorum  propriorum. 

Ex  dictis  ergo  possunt  patere  duae  particulae  definitionis  proprii :  scili- 
cet,  quodproprium  inest  omni,  et  semper.Sienimproprium  necessariam 
et  naturalem  connexionem  habet  ad  formam  specificam,  ut  dictum  est ; 
oportet  quod  inveniatur  in  omnibus  in  quibus  est  forma  specifica.  Sed 
forma  specifica  invenitur  in  omnibus  individuis  ejusdem  speciei.  Ergo 
proprium  competit  omni  contento  sub  specie,  et  semper  ei  convenit, 
quamdiu  formam  illam  specificam  participabit.  Et  sic  patent  duae  parti- 
culae  definitionis  proprii. 

Advidendum  autemaliam  particulam  definitionis  proprii,scilicet,  ^wo- 
modo  convenit  iini  soli  speciei;  sciendum  quod  diversi  sunt  gradus  per- 
fectionis  in  entibus,  quos  Philosophus  (8  Metaph.)  comparat  numeris  : 
unde  dicit  quod  species  rerum  sunt  sicut  numeri.  Et  ideo,  sicut  numeri 
respectu  unitatis  diversos  habent  gradus  formales,  sicut  alius  est  gradus 
quaternarii  quam  quinarii,  et  sic  de  aliis  :  ita  diversi  sunt  gradus  for- 
males  specierum  rerum  per  respectum  ad  quodcumque  primum  princi- 
pium  incompositum;  nec  est  invenire  duas  speciesin  eodemgradu,  sicut 
necduos  numeros  speciediiferentes.  In  qualibet  ergo  specie  est  una  for- 
ma  specifica,  nullo  modo  existens  in  gradu  essendi  vel  operandi  formae 
specificas  aherius  speciei.  Cum  autem,  ut  dictum  est,  proprium  sequatur 
propria  principia  speciei,  nec  potest  esse  nisi  in  una  specie  ;  propter  hoc 
in  definitione  dicitur  quod  inest  uni  et  soli. 

Deinde  in  definitione  proprii  ponitur  ista  particula,  qiiod  sciiicet 
conversim  prcedicatur  de  re.  Ubi  nota  quod  differt  aliquo  modo  prasdi- 
cari  per  se,  et  praedicari  primo.  Ea  enim  per  sc  praedicantur,  quae  neces- 
sariam  habent  connexionem  ad  subjecta  de  quibus  praedicantur ;  sed  ea 
praedicantur  primo,  quorum  prasdicatum  et  subjectum  ita  sunt  adequata 

ut  praedicatum  non  possit  inveniri  extra  subjectum,  nec  subjectum  extra 
praedicatum  et  tantum  ambit  praedicatum  quantum  subjectum.  Unde, 
licet  risibile  per  se  praedicetur  de  Socrate,  non  tamen  primo.  Quia  pro- 
prium,  ut  dictum  est,  per  prius  respicit  speciem  quam  individua  ;  et  cum 
tanti  ambiius  sit  proprium  quanti  sunt  species  :  ideo  dicitur  praedicari 
primo,  seu  conversim  de  specie.  Et  sic  patet  de  proprio. 

§1  5.  Descriptio  accidentis  et  de  origine  ipsius.  (Ib.,  c.  8) 

Accidens  vero  est  quod  contingit  eidem  inesse  et  non  inesse  prceter 
subjecti  corruptionem.  Ad  quod  intelligendum  sciendum  est  quod  unum 
potest  dependere  ab  alio  dupliciter.   Uno  modo,  sicut  ab  eo  quod  est 
prius  eo,  ad  minus  natura.  Et  isto  modo  una  res  dependet  ab  alia  qua- 
tuor   modis,    secundum  quod   quatuor   sunt  causae  :  dependet  enim  in 
homine  corpus  ab  anima  sicut  a  forma,  et  anima  a  corpore  sicut  a  mate- 
ria ;  et  homo  a  Deo  sicut  a  causa  efficiente,  et  a  beatitudine  sicut  a  causa 
finali.  Alio  modo  potest  esse  dependentia  alicujus  rei  ab  alia  sicut  ab  eo 
quod  se  habet  ad  ipsam  consecutive  :  sicut  corpus  dependet  a  figura,  et 
linea  a  rectitudine  vel  curvitate  :  non  enim  potest  inveniri  corpus  in  quo 
non  sit  figura,  vel  linea  in  qua  non  sit  rectutido  vel  curvitas  ;  et  isto 
modo  dependet  omne  subjectum  a  propria  passione.  Unde  quaecumque 
dependentia  sit  in  rebus,  sive  causalis,  sive  consecutiva,  si  una  res  ita 
dependeat  ab  altera,  quod  esse  suum  nec  actu  nec  aptitudine  sine  tali  re 
possit  conservari ;  certum  est  quod  illa  sine  illa  a  qua  sic  dependet,  non 
potest  intelligi  esse  :  non  enim  posset  intelligi  mattria  esse  sine  forma. 
Cum  autem  subjectum  non  habeat   talem   dependentiam   ab   accidente 
communi  (non  enim  necessario  sequitur  subjectum,  sicut  figura  sequitur 
principia  essentialia  corporis  ;  nam  si  corpus  est,  necessario  habet  positio- 
nem  partium  in  toto ;  ad  hanc  autem  necessario  sequitur  figura  :   quod 
non  contingit  de  accidente  communi  respectu   sui  subjecti),  subjectum 
potest  inielligi  non  intellecto  accidente  communi,  et  potest  intelligi  esse 
non  intellecto  accidente  communi.  Sine  accidente  vero  proprio  non  potest 
intelligi  esse,  cura  sine  accidente  proprio  esse  non  possit ;  nam  ablata 
figura  non  erit  situatio  partium,  et  per  consequens  non  erit  corpus.  Ergo 
non  poterit  intelligi  esse  sine  eo.  Potest  ergo  accidens  inesse  et  non  inesse 
praeter  subjecti  corruptionem,  cum  esse  subjecti  non  dependeat  aliquo 
modo  ab  esse  suo,  ut  dictum  est.  Et  sic  patet  praedicta  descriptio  acci- 
dentis. 

Sciendum  est  autem  quod,  licet  subjectum  possit  separari  ab  acci- 
dente,  non  tamen  accidens  potest  separari  a  subjecto  actu  vel  apiitudine. 
Et  dico  aptitudine :  nam  licet  Deus  posset  aliquod  accidens  separare  a 
subjecto, ut  communiter  tenetur  de  accidentibus  hostiae  consecratae ;  tamen 
quod  illa  accidentia  non  habeant  aptitudinem  ad  subjectum,  hoc  est  im- 
possibile.  Quod  enim  est  de  ratione  propria  alicujus,  ab  eo  separari  non 
potcst.Sed  inesse  aciu  vel  aptitudine  subjecto,est  de  ratione  propria  acci- 
dentis,  quia  accidentis  esse  est  inesse.  Ergo  ab  eo  separari  non  potest. 
Et  sic  paiet  dc  accidenie,  et  de  quinque  prasdicabilibus. 

Dicto  de  his  quie  quantum  ad  rem  significatam  pertinent  ad  primam 
operationem  ihtellectus  quae  est  indivisibilium  intelligentia,  qua  res 
cognoscitur  quantum  ad  suam  quiddiiaiem  ;  nunc  dicendum  est  de  his 
quae  pertinent  ad  secundam  operationem  intellectus,  quEe  compositio  vel 
divisio  nominatur,  qua  scilicet  intellectus  noster  unam  rem  cumalia  com- 
ponit  vel  ab  alia  eam  dividit  per  esse  et  non  esse.  [Haec  autem  secunda 
operatio  vocatur  judicium  ;  et  externa  ejus  per  verba  expressio  vocatur 
enunciatio  seu  propositio*.]  —  Ad  cognoscendum  autem  dictam  enun- 
ciationem,  dicendum  est  primo  de  partibus  suis,  scilicet  de  nomine  et 
de  verbo' ;  et  de  ejus  genere  quod  est  oratio.  (ib.,  c.  i). 

§  5.  —  De  nomine ;  quid  sit  secundum  intentionem 

logicam.  (Ib.  c,  1.) 

Nomen  est  vox  signijicativa  ad  placitum  sine  tempore^  cujus  nulla 
pars  significat  separata,  finita  et  recta.  —  In  ista  nominis  definitione 
ponitur  vox  pro  genere...  Dicitur  autem  yox significativa,  ad  differentiam 
vocum  non  significativarum  quascumque  sint  illae^  quas  videlicet  pro 
nihilo  proferuntur.  —  Dicitur  ad  placitum  ad  difierentiam  vocum  signi- 
ficativarum  naturaliter,  (ut  sunt  latratus  canumquisignificantiram,  prout 
natura  dictavit  eis,)  quoniam  non  significant  secundum  institutionem 
humanam.  —  Sine  tempore  vero  dicitur  ad  differentiam  verbi  et  parti- 
cipii.  Ubi  nota  quod  actio,  passio  et  motus,  ut  alibi  dicitur,  sunt  una 
res.  Verbum  autem  significat  per  modum  actionis  vel  passionis,  et  per 
consequens  per  modum  motus  seu  mutationis.  Primum  autem  quod  ha- 
bet  mensurari  tempore  est  motus.  Verbum  vero  significat  cum  tempore. 
Sciendum  quod  actio  et  passio  dupliciter  possunt  significari  :  vel  per 
modum  abstractum,  ut  sunt  quasdam  res,  et  tunc  non  significantur  cum 
tempore ;  significantur  enim  per  modum  habitus  et  quietis,  scilicet  sine 

!.  Si  vox  «  propositio  »  stricte  sumeretur,  tunc  enunciatio  esset  genus  ejus  :  pro- 
positio  enim  solum  dicitur  de  praemissis  ipsius  syllogismi ;  sed  enunciatio  dicitur  tam 
de  preemissis  quam  de  conclusione. 

2.  Omnis  scientia  prasmittit  ea  quae  de  principiis  sunt;  partes  autem  compositorum 
sunt  eorum  principia;  ideo  oportet  intendenti  tractare  de  enunciatione,  praemittere 
de  partibus  ejus...  Potest  autem  ex  solo  nomine  et  verbo  simplex  enunciatio  fieri, 
non  autem  ex  aliis  orationis  partibus  sine  his;  et  ideo  sufficiens  est  de  his  duabus 
determinare.  —  Sunt  etiam  sola  nomina  et  verba  principales  orationis  partes.  Sub 
nominibus  enim  comprehenduntur  pronomina:  sub  verbo  autem  participium.  Alia 
vero  sunt  magis  colligationes  partium  orationis  significantes  habitudinem  unius.ad 
aliam,  quam  orationis  partes;  sicut  clavi  et  alia  hujusmodi  non  sunt  partes  navis, 
sed  partium  navis  conjunctiones.  (i  Perib,,  1.  i). 

motu,  et  sic  significantur  a  nomine.  Aliomodo  significantur  per  modum 
actionis  prout  sunt  egredientes  a  subjecto,  et  sic  significantur  ut  motus 
vel  mutationes,  et  per  consequens  ut  mensurantur  tempore  ;  et  sic  signi- 
ficantur  a  verbis  formaliter  et  non  materialiter  sumptis,  et  etiam  a  parti- 
cipiis,  non  a  nomine.  —  Deinde  dicitur  quod  nominis  nulla  pars  signi- 
ficat  separata,  ad  differentiam  orationis  cujus  partes  significant  separata. 
Ubi  nota  quod  significatio  se  habet  ad  nomen  ut  forma  ejus  :  litterae  vero 
et  syllabae  sunt  ut  materia  ejus,  seu  ut  partes  integrales.  —  Deinde  dici- 
tur^,»?z7<3  ad  differentiam  nominum  infinitorum,  sicut  est  non-homo... 
Nomen  autem  infinitum  non  vere  potest  dici  nomen;  qui  cum  a  nega- 
tione  imponatur,  nihil  supponit ;  potest  enim  dici  de  ente,  sicut  de  non 
ente  :  dicimus  enim  quod  chimaera  est  non  homo,  ut  equus  est  non  homo. 
—  Deinde  dicitur  recta  ad  differentiam  casuum  obiiquorum,  qui  cadunt 
a  recto  seu  nominativo  per  quamdam  originem  declinationis.  Solus  enim 
nominativus  dicitur  nomen  principaiiter,  quia  per  ipsum  facta  est  impo- 
sitio  nominis  ad  aliud  significandum. 
Cfr.  I.  Perih.,  1.  4. 


§  6.  —  De  Verbo ;  quid  sit  formaliter  secundum 
descriptionem  logicam.  (Ib.  ,c.2.) 

Verbum  est  vox  significativa  ad  placitum,  cum  tempore,  cujus  nulla 
pars  significat  separata^finita  et  recta;  etsemper  est  significativum  eorum 
quce  de  altero prcedicantur.  —  In  ista  definitione,  vox significativa  adpla- 
citum  cujus  nullapars significat separata^  intelliguntur  eodem  modo,  quo 
in  nomine  dicta  sunt.  Dicitur  autem  finita  ad  differentiam  verborum  infini- 
torum,  ut  sunt,  non  currit,  non  amat ;  quae  non  proprie  sunt  verba.  Ubi 
nota,  quod  proprium  est  verbi  significare  aliquid  per  modum  actionis  et 
passionis.  Prasdictae  autem  dictiones  hoc  non  faciunt  :  imo  removent 
actionem  vel  passionem  potius  quam  aliquam  determinatam  actionem 
vel  passionem  significent :  non  ergo  proprie  sunt  verba.  Sciendum,  quod, 
licet  haec  proprie  non  sint  verba,  tamen  aliqua  posita  in  definitione  verbi 
eis  conveniunt:  primo  quia  significant  cum  tempore :  sicut  enim  agere 
et  pati  sunt  in  tempore,  ita  etiam  privatio  eorum  :  unde  et  quies  tempore 
mensuratur.  Dictiones  autem  praedictae  significant  privationem  actionis 
et  passionis,  ut  dictum  est.  -  Secundum  est,  quia  ponitur  in  definitione 
verbi,  quod  semper  ponitur  e  parte  prcedicati,  quia  est  significativum 
eorum  quce  de  altero  prcedicantur :  quod  sic  inteliigitur.  Quia  enim 
subjcctum  enunciationis  significatur  ut  id,  cui  aliquid  inhaeret,  verbum 
autcm  significat  actionem  per  modum  actionis,  ut  dictum  est,  de  cujus 
raiione  cst  quod  inhaereat ;  idco  semper  ponitur  cx  parte  pritdicati,  etiam 
quia  in  omni  prasdicatione  oportet  quod  sit  verbum,  cum  verbum  importet 
compositioncm  qua  praedicatum  componitur  subjecto.  Unde  sicut  verba 
significando  actionem  vel  passionem  significant  aliquid  ut  in  alio  existens, 

propter  quod  semper  ponuntur  ex  parte  pragdicati,  ita  etiam  praedicta 
verba  infinita,  quia  significant  remotionem  actionis  vel  passionis,  semper 
ponuntur  ex  parte  praedicati :  negatio  enim  reducitur  ad  genus  affirma- 
tionis  *.  —  Deinde  ponitur  in  definitione  recta,  ad  differentiam  verborum 
obliquorum,  scilicet  praeteriti  et  futuri  temporis,  quae  non  sunt  simpli- 
citer  verba.  Cum  enim  verba  proprie  dicta  significent  agere  vel  pati,  hoc 
erit  proprie  verbum,  quod  significat  agere  vel  pati  in  actu;  quod  est 
agerevel  pati  simpliciter.  Sic  autem  significant  verbapraesentis  temporis: 
agere  autem  vel  pati  in  praeterito  vel  in  futuro  est  secundum  quid.  Et 
ideo  verba  praeteriti  et  futuri  temporis  non  sunt  simpliciter  verba,  sed 
secundum  quid.  Dicuntur  autem  illa  casus  verbi  praesentis  temporis,  quia 
aliquo  modo  significant  tempus  praesens:  praeteritum  enim  et  futurum 
tempus  dicuntur  per  respectum  ad  praesens  :  est  enim  praeteritum  tempus, 
quod  fuit  praesens :  et  futurum,  quod  erit  praesens.  Et  similiter  verba 
aliorum  modorum  quam  sit  verbum  indicativi  modi,  casus  verbi  dicuntur, 
quia  eorum  variatio  respicit  ipsam  actionem  vel  passionem,  sicut  et 
variatio  temporum.  Et  quia  variatio  verborum  in  numero  et  persona  non 
respicit  ipsam  actionem  vel  passionem,  sed  solum  subjectum,  cui  actio 
vel  passio  inhaeret ;  ideo  non  variationes  faciunt  casus  verbi. 
Cfr.  I,  Perih.,  1.  5. 


§7.  —  De  oratione;  quid  sit,  et  de  speciebus  ejus.  (Ib.,c.  3) 

Oratio  est  vox  significativa  ad placitum^  cujus  partes  significant  sepa- 
ratce.  Qualiter  autem  hujus  definitionis  particulae  sint  intelligendae,  dic- 
tum  est  in  definitione  nominis.  —  Dividitur  autem  oratio  in  imperfectam 
et  perfectam.  Oratio  imperfecta  dicitur,  qu^  imperfectum  sensum  gene- 
rat  in  animo  auditoris.  Perfectum  autem  est,  cui  nihil  deest  in  genere 
suo.  Sensui  autem  quem  generat  oratio  imperfecta  in  animo  auditoris 
aliquid  deest,  quiadeest  sibi  compositio  vel  divisio  :  si  enim  dico  «  homo 
albus  »  quae  est  oratio  imperfecta,  nihil  dico  sibi  inesse  vel  non  inesse, 
et  per  consequens  sensus  hujus  orationis  facit  stare  animum  suspensum, 
quia  sibi  aliquid  deest;  ideo  est  imperfectus.  Sciendum  tamen,  quod  non 
sine  causa  oratio  perfecia  et  imperfecta  definitur  per  generare  sensum. 
Licet  enim  oratio  et  quaelibet  ejus  pars  sint  quaedem  res  artificiales  et 

I.  Sciendum,  quod  verba  infinitivi  modi  aliquando  ponuntur  ex  parte  subjecti,  ut 
cum  dicimus  «  currere  est  moveri  »  ;  et  hoc  est  quia  habent  vim  nominis :  unde  Grasci 
addunt  eis  articulos  sicut  nominibus  :  hoc  idem  facimus  nos  in  logica  vulgari :  nam 
dicimus  «  il  correre  mio  »,  ubi  ly  «  il  »  est  articulus.  Intellectus  enim  noster  proces- 
sum  actionis  vel  passionis,  seu  inhaerentiam  ejus  in  subjecto  apprehendit  et  significat 
ut  est  res  quaedam,  et  sic  habet  vim  nominis.  Si  autem  verba  aliorum  modorum 
aliquando  ponuntur  ex  parte  subjecti,  ut  cum  dicimus  «  curro  est  verbum  »,  tunc 
non  sumitur  verbum  formaliter,  sed  materialiter,  secundum  quod  significat  ipsam 
vocem,  quae  accipitur  ut  res  quaedam :  unde  verba  et  orationes  et  omnes  partes  oratio- 
nis,  quando  sic  ponuntur  materialiter,  sumuntur  in  vi  nominis. 

nonnaturales,  nec  etiamsint  instrumenta  naturaliavirtutis  interpretativae 
(ejus  namque  virtutis  instrumenta  naturaliasuritpulmo,  guttur,  palatum, 
lingua,  dentes  et  labia),  sunt  tamen  instrumenta  ipsius  intellecius,  qui 
non  est  virtus  materialis  sed  supra  omnem  naturam  corpoream.  Instru- 
mentum  autem  definitur  ex  fine,  qui  est  usus  ejus.  Usus  autem  vocis 
significativae  est  significare  audienti  conceptum  intellectus  dicentis.  Bene 
ergo  definitur  oratio  perfecta  et  imperfecta  per  generare  sensum,  seu 
significare.  Unde  oratio  perfecta  dicitur,  quae  perfectum  sensum  generat 
in  animo  auditoris  propter  complexionem  quam  dicit. 

Orationum  autemperfectarum  quinque  sunt  species  :  scilicet  enuncia- 
tiva,  interrogativa,  vocativa,  imperativa  et  deprecativa.  Sciendum  quod 
ratio  non  solum  concipit  ipsas  res,  sed  etiam  per  suum  conceptum  alia 
dirigit  et  ordinat ;  concipiendo  autem  res  in  se  format  orationem  indica- 
tivam  seu  enunciativam  :   ordinando  autem  aiia  format  alias  orationes. 
Dirigitur  autem  et  ordinatur  aliquis  ab  aliquo  ad  tria.  Primo  ad  mente 
attendendum ;  et  ad  hoc  pertinet  oratio  vocativa.  Secundo  ad  voce  res- 
pondendum  ;   et  ad  hoc  pertinet  oratio  interrogativa.  Tertio  ad  opus 
exequendum  ;  et  ad  hoc  pertinet  quantum  ad  inferiores  oratio  impera- 
tiva ;  quantum  vero  ad  superiores  oratio  deprecativa,  ad  quam  reducitur 
oratio  optativa,  quia  respectu  superioris  homo  non  habet  vim  motivam, 
nisi  per  expressionem  sui  desiderii :  suppositiva  vero,  idest  conditiona- 
lis,  et  dubitativa  reducuntur  ad  interrogativam.    Et  quia  istae  quatuor 
species  orationis  non  significant  verum  vel   falsum,  sed  quemdam  ordi- 
nem  ad  ista  consequentem  ;  ideo  non  pertinent  ad  praesens  negotium, 
quod  directe  ordinatur  in  scientiam  demonstrativam,  in  quaauris  homi- 
nis  per  rationem  adducitur  ad  considerandum  verum   ex  his  quae  sunt 
propria  rei  ;  sed  magis  pertinent  ad  rhetoricam  vel  poeticam,  quae  indu- 
cunt  ad  assentiendum  per  dispositionem  audientis.  Sola  autem  enuncia- 
tiva,  quae  significat  verum  vel  falsum,  ad  hoc  negotium  spectat,  et  si  quae 
aliae  orationes  ad  eam  reduci  possunt. 
Cfr.  I,  Perih.,  1.  6. 


§  8.  —  De  Enunciatione 

§§  1.  Quid  sit  enunciatio,  et  quod  veritas  et  falsitas  sunt  tantum 
in  enunciatione.  (Ib.,  c.  4-5) 

Enunciatio  est  oratio  verum  vel  falsum  significans^.  —  Ad  intelligen- 
dum  autem  hanc  definitionem,  primo  videndum  est  quid  sit  verum  vel 
falsum  :  secundo  videndum  est  quare  soli  enunciationi  convenit  signifi- 

I.  Oratio,  quamvis  non  sit  instrumentum  alicujus  virtutis  naturaliter  operantis,  est 
tamcn  instrumentum  rationis.  Omne  autem  instrumentum  oportet  definiri  ex  suo  fine, 
quod  cst  usus  instrumcnti ;  usus  autem  orationis,  sicut  ct  omnis  vocis  significativae 
cst  significarc  conccptum  intcllcctiis.  Dua:  autcm  sunt  opcraiioncs  intellcctus;  in 
quarum  una  non  invcnitur  vcritas  ct  falsitas;  in  alia  autem  invcnitur  verum  ct  fal- 


I 

care  verum  vel  falsum.  —  Quantum  ad  primum  sciendum,  quod  ut  com- 
muniter  dicitur,  veritas  est  adcequatio  rei  ad  intellectum...  Quando 
[nempe]  res  quae  est  in  intellectu  est  conformis  sibi  ipsi  ut  est  in  rerum 
natura,  tunc  talis  conformitas  dicitur  veritas.  Unde  inhoc  consistit  veri- 
as,  quod  res  sic  apprehenditur  ab  intellectu  sicut  est  in  rerum  natura  ; 
et  per  oppositum  falsitas  est  in  difformitate  rei,  ut  apprehensa  est  ab 
intellectu,  ad  se  ipsam  ut  est  in  natura  sua.  Et  propter  hoc  Philosophus 
(4  Metaph.)  dicit,  quod  verum  est  esse  quod  est,  et  non  esse  quod  non  est ; 
falsum  vero  est  esse  quod  non  est,  et  non  esse  quod  est.  Unde  quando 
intellectus  intelligit  rem  sic  esse  sicut  est  in  rerum  natura,  vel  non  esse 
sicut  non  est,  talis  conformitas  dicitur  veritas  ;  quando  vero  apprehendit 
rem  esse  ut  non  est,  vel  non  esse  ut  est,  tunc  falsitas. 

Quantum  ad  secundum,  scilicet,  quare  veritas  et  falsitas  sunt  in  enun- 
ciatione  tantum  :  sciendum  quod  veritas  non  est  in  voce  significativa, 
sive  sit  nomen,  vei  verbum,  vel  oratio,  nisi  sicut  in  signo.  Sunt  autem 
hujusmodi  signa  conceptionum  intellectus.  Secundum  ergo  quod  in  con- 
ceptionibus  intellectus  erit  verum  vel  falsum,  sic  dicitur  esse  in  ipsis 
signis.  Sciendum  quod  duplex  est  operatio  intellectus:  scilicet  indivisibi- 
lium  intelligentia,  quando  scilicet  intellectus  intelligit  quiddiiatem  rei  in 
se,  et  compositio  et  divisio  :  scilicet  quando  unam  rem  conceptam  com- 
ponit  per  esse,  vel  quando  dividit  per  non  esse...  Si  consideramus  illud 
quod  primo  verum  est,  scilicet  rem  ut  est  intellecta,  et  vocemus  verum, 
dico  quod  tale  verum  potest  esse  in  prima  operatione  intellectus  :  nam 
intellectus  intelligit  ipsam  rem,  ut  est  in  se,  et  sic  intelligit  verum.  Fal- 
sum  autem  non  intelligit  intellectus  in  prima  operatione  sua:  quia  vel 
attingit  naturam  rei,  et  tunc  intelligit  verum  ;  aut  non  attingit,  et  tunc 
ignorat.  Et  non  est  ibi  proprie  difformitas  rei  intellectas  ad  naturam  ejus; 
quia  nec  talis  res  est  intellecta,  sed  aliqua  alia;  et  ideo  non  est  ibi  falsi- 
tas,  quae  proprie  importat  deceptionem,  et  non  ignorantiam  solam.  Et 
inde  est  quod  Philosophus  dicit,  quod  intellectus  comprehendens  quod 
quid  est,  semper  est  verus.  Hoc  autem  non  est  perfecte  comprehendere 
veritatem,  quas  est  conformitas  utriusque,  scilicet  rei  ut  intellecta  est,  et 
rei  in  sua  natura  :  sed  est  cognoscere  unum  conforme,  seu  verum.  In 
secunda  vero  operatione  intellectus  est  perfecte  et  completive  veritas : 


sum.  Et  ideo  orationem  enunciativam  definit  Philosophus  ex  significatione  veri  et  falsi, 
dicens  quod  «  non  omnis  oratio  est  enunciativa,  sed  in  qua  verum  vel  falsum  est  ». 
Ubi  consideranduir  est  quod  Aristoteles  mirabili  brevitate  usus,  et  divisionem  ora- 
tionis  innuit  in  hoc  quod  dicit  «  non  omnis  oratio  est  enunciativa  »,  et  definitionem 
in  hoc  quod  dicit  «  sed  in  qua  verum  et  falsum  est  »  ;  ut  intelligatur  quod  haec  sit 
definitio  enunciationis  :  enunciatio  est  oratio  in  qua  verum  vel  falsum  est.  Dicitur 
autem  in  enunciaiione  esse  verum  et  falsum,  sicut  in  signo  intellectus  veri  et  falsi. 
Sed  sicut  in  subjecto  est  verum  vel  falsum  in  mente :  in  re  autem  sicut  in  causa,  quia 
ab  eo  quod  res  est  vel  non  est,  oratio  vera  vel  falsa  est.  — ■  Alias  autem  orationis  species 
praeter  enunciativam,  non  significant  ipsum  conceptum  intellectus  in  quo  est  verum 
vel  falsum,  sed  quemdam  ordinem  ad  hoc  consequentem;  inde  est  quod  in  nulla 
earum  invenitur  verum  vel  falsum  ;  sed  solum  in  enunciativa  quae  significat  id  quod 
de  rebus  concipitur.  (I  Perih.,  1.  7). 

nam  apprehcndere  veritatem,  est  apprehendere  conformitatem  rei  intel- 
lectas  ad  se  ipsam  secundum  suam  naturam,  ut  dictum  est.  Hoc  autem  fit 
comparando  unum  alteri,vel  idem  ad  seipsum  secundum  aliud  et  aliud 
esse  :  quod  non  potest  fieri  nisi  per  secundam  operationem  intellectus. 
Ergo  perfecte  veritas  non  est  nisi  in  intellectu  componente  vel  dividenie: 
et  similiier  dico  de  falsitate. 

Ex  dictis  potest  patere,  quod  in  sola  enunciatione  sit  veritas  vel  falsitas 
ut  in  signo.  Si  enim  sola  enunciatio  est  signum  eorum  quas  sunt  in  se- 
,cunda  operatione  intellectus,  et  si  solum  in  illa  est  verum  et  falsum;   in 
enunciatione  erit  verum  vel  falsum,  et  non  in  aliqua  alia  voce  sive  sit. 
dictio,  sive  oratio,  Et  sic  patet  quid  est  enunciatio. 

Cfr.  I  Perih.,  1.  7. 

|§  2.  Enunciationum  divisiones.  (Ib.,c.  G-7) 

Dividitur  autem  ab  Aristotele  enunciatio  tripliciter  :  et  primo,  ut  ana- 

logum  in  sua  analogata.  Dicit  enim   quod  enunciationum  quaedam  est 

una  simpliciter,  qu^edam  conjunctione  una.  Enunciatio  una  simpliciter 

est  enunciatio  categorica,  seu  praedicativa.  Est  autem  enunciatio  catego- 

rica,   quae   habet  subjectum   et  praedicatum   principales   partes   sui,    ut 

«  homo  est  animal  »  :  homo  est  subjectum,  animal  est  praedicatum,  hoc 

verbum  «  est  »,  quia  praedicatur  tertium  adjacens,  dicitur  conjunctio,  seu 

copula  verbalis.  Conjunctione  vero  una  dicitur  enunciatio  hypothetica 

seu  suppositiva,  ut  «  si  homo  est,  animal  est».  Haec  autem  divisio  enun- 

ciationis  est  analogi  in  sua  analogata,  de  quibus  per  prius  et  posterius 

dicitur ;  nam  unum  simpliciter  est  prius  uno  conjunctione.   —  Secundo 

dividit  enunciationem  ut  genus  in  species  :  dividit  enim  eam  in  affirma- 

tionem  et  negationem,  quae  sunt  species  enunciationis  :  licet  enim  affir- 

matio  sit   prior  negatione  ;    non  tamen  propter  hoc  enunciatio   de  eis 

analogice  praedicatur,  sicut  dictum  est  quod  praedicatur  de  simpliciter 

una  et  conjunctione  una. — Tertia  vero  divisio  ipsius  enunciationis  estin 

universalem,  particularem,  indefinitam  et  singularem. 

Sufficientia  autem  dictarum  divisionum  potest  sic  sumi.  In  ipsa  enim 
enunciaiione  est  considerare  totam  suam  entitatem,  quae  est  ex  subjecto 
et  praedicato,  et  ipsorum  conjunctionem.  Et  quia  omne  quod  est,  ideo 
est  quia  unum  numero  est;  ideo  consideratur  utrum  sit  una  simpliciter, 
vcl  una  conjunctione  :  et  ista  divisio  dicitur  pertinere  ad  substantiam 
enunciationis.  —  Secundo  est  in  ea  considerare  ipsum  praedicatum,  ut 
componitur  subjecto  sinc  negatione  vel  cum  negatione.  Et  quia  praedi- 
caium  cst  pars  formalis  cnunciationis  ;  ideo  haec  divisio  dicitur  pertincrc 
ad  qualitaici-g  cnunciationis  ;  qualitatcm  scilicet  cssentialcm,  secundum 
quod  difterentia  significat  quale  quid,  ut  supra  dictum  est.  — Tertio  est  in 
ea  considcrare  ipsum  subjcctum,  prout  scilicct  est  praedicabile  de  pluri- 
bus,  vcl  de  uno  ;  et  sic  fit  tcriia  divisio  :  ct  haec  dicitur  pcrtincre  ad  quan- 
tiiatem  cnunciationis,  nam  quantitas  scquitur  muteriam. 
Cfr.  I  Pcrih.,  1.  8. 

§  9.  —  De  Enunciationibus  categoricis  de  inesse 

§§1.  Divisio  enunciationum  categoricarum.  (Ib.,  c.  7) 

Enunciationum  categoricarum  quaedam  sunt  de  inesse^  quaedam  vero 
modales.  Dicitur  autem  enunciatio  de  inesse,  quae  est  de  simplici  inhae- 
rentia  praedicati  ad  subjectum,  ut  «  homo  est  animal  ».  Modalis  vero  in 
qua  inhasreniia  praedicati  ad  subjectum-modificatur,  ut  «  Socratem  cur- 
rere  est  possibile»,  vel  ((  homoestanimalnecessario  ».  Unde  primo  dicen- 
dum  est  de  enunciationibus  de  inesse;  secundode  enunciationibus  moda- 
libus. 

Cfr.  I  Perih.  1.  8. 

§§  2.  De  oppositione  propositionum  categoricarum  de  inesse.  (Ib.,  c.  8). 

Nunc  dicendum  est  qualiter  praedictae  enunciationes  universales,  par- 
ticulares  et  indefinitae  opponantur.  —  Notandum  quod  aliquid  alicui 
quatuor  modis  potest  opponi.  Uno  modo  relative,  ut  pater  et  filius  ; 
alio  modo  contradictorie,  ut  Socrates  currit,  Socrates  non  currit;  tertio 
modo  privative,  ut  visus  et  caecitas  ;  quarto  modo  contrarie,  ut  albedo  et 
nigredo.  De  oppositis  relative  nihil  nunc  dicendum.  Contradictio  vero 
est  oppositio,  cujus  secundum  se  non  est  medium  :  inter  esse  enim  et 
non  esse  non  est  medium.  Ad  hoc  autem  quod  sit  contradictio  inter 
aliqua,  requiruntur  septem  :  primo  quod  opponantur  duae  propositiones 
quarum  una  sit  affirmativa  et  altera  negativa  :  secundo  quod  tales 
enunciationes  sint  ejusdem  subjecti  :  tertio  quod  sint  ejusdem  praedica- 
menti  :  quarto  quod  non  fiat  praedicatio  secundum  diversas  partes  sub- 
jecti,  sicut  cum  dicitur,  Socrates  est  albus  dentes,  et  Socrates  non  est 
albus  manum  :  quinto  quod  non  sit  diversus  modus  ex  parte  praedicati, 
sicut  cum  dicitur,  Socrates  currit  tarde,  et  Socrates  non  currit  velociter  : 
sexto  quod  non  sit  diversitas  ex  parte  mensurae  loci  et  temporis  :  septimo 
quod  non  sit  diversitas  ex  habitudine  ad  aliquid  extrinsecum,  sicut  cum 
dicitur,  decem  homines  sunt  multi  in  domo,  et  non  sunt  multi  in  theatro. 
Privatio  vero  est  negatio  in  subjecto  apto  nato.  Licet  enim  caecitas  neget 
visum,  non  lamen  simpliciter,  sed  in  subjecto  nato  apto  videre  :  bene 
enim  dicitur  animal  caecum,  sed  non  lapis  cj£Cus.  Contrarie  autem  oppo- 
nuntur  quas  in  eodem  genere  posita  maxime  a  se  distant,  et  vicissim 
eidem  subjectoinsunt :  non  enim  albedini  opponitur  albedo,  sed  nigredo, 
quaea  se  maxime  distant.  — Sciendum  quod  oppositio  non  praedicatur  de 
dictis  oppositionibus  sicut  genus  de  suis  speciebus,  sed  ut  analogum  de 
suis  analogatis  :  vera  namque  oppositio  est  oppositio  simpliciter,  quse 
dicitur  contradictio.  Aliae  vero  dicuntur  oppositiones  secundum  quid ; 
et  in  tantum  sunt  oppositiones,  in  quantum  aliquo  modo  dicunt  contra- 
dictionem,  scilicet  esse  et  non  esse.  Sciendum  etiam  est,  quod  in  contra- 
dictione  ita  opponitur  negatio  afiirmationi,  quod  nihil  ponit.  In  privatione 
autem   ita   opponitur  privatio   habitui,   quod    supponit   subjectum.    In 

contrarietate  vero  ita  est  oppositio,  quod  supponitur  subjectum,  et 
aliqua  forma :  ita  enim  albedo  opponitur  nigredini  quod  supponit  aliquod 
subjectum,  propter  quod  dicitur  «  vicissim  insunt  »  :  et  albedo  etiam 
ponit  aliquam  formam,  quod  non  facit  negatio  nec  privatio. 

Sciendum,  quod  universalis  affirmativa  opponitur  universali  negativae 

ejusdem  subjecti  et  prasdicati  contrarie  :  unde  «  omnis  homo  est  albus  » 

et  ((  nullus  homo  est  albus  »  sunt  contrariae.  Ratio  est,  quia,  ut  dictum 

est,  contrarie  opponuntur,  quae  maxime  a  se  distant:  non  enim  nigrum 

dicitur  aliquid   ex  hoc   solo   quod  non  est  album;   sed  super  hoc,  non 

esse   album,    quod   significat  remotionem  albi ,  addit   nigrum.,   id  est, 

extremam  remotionem  ab  albo.  Sic  ergo  id  quod  affirmatur  per  hanc 

enunciationem  «   omnis  homo  currit  »,  oportet   quod  removeatur  per 

hanc  negationem  ((  non  omnis  homo  currit  »  :  oportet  enim  quod  negatio 

removeat  modum  quo  praedicatum  cUcitur  de  subjecto,  quem  designat 

hoc  signum  ((  omnis  »  ;  sed  super  hanc  remotionem  addit  haec  enunciatio 

«c  nullus  homo  currit  »  totalem  remotionem  quae  est  in  extrema  distantia. 

Merito  ergo  dicuntur  contrarias  «  omnis  homo  currit  »  et  «  nullus  homo 

currit  ».  —  Particularis  autem  affirmativa  et  particularis  negativa  nullo 

modo  opponuntur  contrarie,  id  est   contraria  oppositione.    Contrariae 

namque  differunt  extrema  distantia;  particularis  autem  affirmativa  et  par- 

ticularis  negativa  se  habent  sicut  media  inter  contraria;  media  autem  non 

sunt  contraria.  Nec  etiam  opponuntur  contradictorie :  nam  hoc  signum 

«  quidam  »  quod  facit  propositionem  esse  particularem,  designat  univer- 

sale,  seu   terminum  communem,  indeterminate;   unde  non  determinat 

illud  ad  hoc  singulare  vel  ad  istud.  Et  propter  hoc  affirmatio  et  negatio 

non  erunt  in  eodem  subjecto  singuiari,  quod  requiritur  in   contradic- 

tione;  ideo  nuUo  modo  sibi  opponuntur.  Dicuntur  tamen  subcontrariae, 

quia  sub  conirariis  continentur.  —  Universalis  autem  affirmativa  et  par- 

ticularis  negativa,  universalis  negativa  et  particularis  affirmativa,  oppo- 

nuntur  contradictorie.  Gujus  ratio  est,  quia  contradictio  consistit  in  sola 

remotione  affirmationis  per  negationem.  Universalis  autem  affirmativa 

removetur  per   solam   negationem  particularem,  nec  aliquid    aliud   ex 

necessitate  exigitur  :  sicut  per  hanc  <(  quidam  homo  non  currit  »  re- 

movetur  haec  «  omnis  homo  currit  ».  Particularis  autem  affirmativa  non 

potest  removeri  per  particularem  negativam,  quia  sibi  non  haec  opponitur, 

ut  dictum  est.  Oportet  ergo  quod  removeatur  per  universaiem  negativam. 

Sic  ergo   istae,   scilicet   ((  omnis  homo  currit  »,  ((    quidam  honio   non 

currit  »,  et  «  nulius  homo  currit  »,  «  quidam  homo  currit  »,  sunt  contra- 

dicioria^.  Quaelibet  autem  particularis  dicitur  subalterna  suae  universalis. 

Et  sic  patet  de  oppositionibus  propositionum  in  quibus  sunt  signa  a, 

E,  I,  o;  et  singularium.  —  Indefinitae  sequuntur  regulam  particularium. 

Cfr.  I.  Pcrih.,  1,  9,  ii.  -  Opusc.  De  Quatuor  Opposit.,  c.  i. 

§^  3.  De  conversione  propcsitionum  categoricarum  de  inesse. 

(Tract.  VIII,  c.  2). 

Conversio  autem  propositionum,  ut  hic  sumitur,  est  facere  de  subjecto 
pra^dicatum,   ct  dc   pra^dicato  subjectum  ;  ita  quod   existente  conversa 

vera,  etiam  ea  in  quam  convertitur,  sit  vera.  Verbi  gratia  ista  propositio, 
Omnis  homo  est  animal,  si  convertitur  in  istam,  Omne  animal  est  homo, 
bene  fit  de  praedicato  subjectum,  etde  subjectopraedicatum;  tamen  prima 
propositio  est  vera,  secunda  vero  falsa  :  ideo  talis  conversio  non  est 
bona. 

Est  autem  in  propositionibus  terminorum  finitorum,  de  quibus  hic 
intendimus,  duplex  conversio  :  scilicet  simplex,  et  per  accidens.  —  Dici- 
tur  autem  conversio  simplex,  quando  de  praedicato  fit  subjectum,  et  de 
subjecto  praedicatum,  manente  secunda  propositione  in  eadem  qualitate 
et  quantitate  cum  prima.  Per  accidens  vero  dicitur,  quando  de  subjecto 
fit  praedicatum,  et  e  converso,  manente  eadem  qualitate  propositionis, 
sed  mutata  quantitate.  Primo  modo  convertuntur  propositiones  univer- 
salis  negativa,  et  particularis  aflfirmativa;  secundo  modo  convertitur  uni- 
versalis  affirmativa.  Nullus  homo  est  lapis,  sequitur,  nullus  lapis  est 
homo. 

Primo  probemus  conversionem  simpliciter,  etprimo  universalium.  Et 
quia  non  curatur  in  qua  materia  sint  propositiones  :  ideo  utemur  termi- 
nis  transcendentibus,  loco  quorum  possunt  poni  termini  quicumque.  Sit 
ergo  propositio  convertenda  ista  :  NuUum  b.  est  a.  Et  semper  suppo- 
natur  quod  pro  b.  et  pro  a.  sumantur  tales  termini  significativi  qui 
faciant  propositionem  veram  :  sicut  si  pro  b.  sumatur  homo,  et  pro  a. 
lapis.  Dico  ergo  quod  praedicta  propositio  convertitur  in  istam,  Nullum 

a.  est  b.  :  quod  probo  per  hoc  principium  :  Qiiando  ex  opposito  conse- 
quentis  infertur  oppositum  antecedentis,  prima  consequentia  fuit  bona. 
Sed  sic  est  in  proposito,  ergo  etc.  Cum  ergo  dico,  nullum  b.  est  a.,  ergo 
nullum  a.  est  b. ;  facio  consequentiam,  cujusantecedensest,  nuilumb.est 
a. ;  consequens  vero  est,  nullum  a.  est  b.  Modo  videamus  si  ex  opposito 
consequentis  infertur  oppositum  antecedentis  vere.  Huic  autem  proposi- 
tioni,  scilicet,  nullum  a.  est  b.,  quae  est  consequens,  potest  esse  duplex 
oppositurri  :  scilicet  contrarium  et  contradictorium.  Sumamus  ergo  con- 
tradictorium  ejus,  scilicet,  quoddam  a.  est  b.  :  particularis  enim  afhrma- 
tiva,  et  universalis  negativa  sunt  contradictoriaj :  ad  istam  autem,  scilicet, 
quoddam  a.  est  b.,  sequitur  ista,  scilicet,  quoddam  b.  est  a.  ut  probabo. 
Sed  haec,  quoddam  b.  est  a.,  et  illa  quae  fuit  antecedens,  scilicet,  nullum 

b.  est  a.,  sunt  oppositae  contradictorie.  Ergo  ex  opposito  consequentis 
sequitur  oppositum  antecedentis.  Prima  ergo  consequentia  quam  voca- 
mus  conversionem,  fuit  bona.  Nunc  oportet  probare  quomodo  ad  illam, 
quoddam  a.  est  b.,  sequitur  illa,  quoddam  b.  est  a.  Hoc  autem  probatur 
per  syllogismum  expositorium.  Ponam  ergo  propositiones  primas  in 
terminis  significativis,  et  sicut  dicimus^  quoddam  a.  est  b.,  dicamus,  qui- 
dam  homo  est  animal ;  et  sicut  dicimus,  quoddam  b.  est  a. ,  dicamus, 
quoddam  animal  est  homo.  Accipiamus  primam,  scilicet,  quidam  homo 
est  animal  :  signetur  iste  homo  et  hoc  animal  :  si  enim  ista  est  vera, 
quidam  homo  est  animal,  oportet  quod  ipsa  sit  vera  in  aliquo  homine 
signato,  puta  Socrate  vel  Piatone;  et  si  in  nullo  homine  signato  erit  vera, 
nullo  modo  erit  vera.  Signetur  ergo  illa  res  in  qua  animalitas  et  humani- 

tas  signatur,  et  vocetur  Socrates  :  modo  fiat  syllogismus  expositorius  sic. 
Socrates  cst  hic  homo  :  Socrates  est  hoc  animal  :  ergo  hoc  animal  est  hic 
homo,  et  per  consequens,  quoddam  animal  est  homo.  Ergo  ad  hanc, 
quidam  homo  est  animal,  quae  sumebatur  loco  hujus,  quoddam  a.  est  b. 
sequitur  quoddam  animal  est  homo,  qucesumebatur  loco  hujus,  quod- 
dam  b.  est  a.  :  ergo  ad  hanc,  quoddam  a.  est  b.,  sequitur,  quoddam  b.  est  a : 
et  hoc  est  quod  volebamus  dicere.  Et  sic  patet  de  conversione  universalis 
negativje. 

Particularis  affirmativa  convertitur  simpliciter,  sicut :  quoddam  b.  est 
a. ;  ergo  quoddam  a.  est  b. :  et  probatur  per  idem  principium.  Ex  opposito 
ergo  consequentis  infertur  oppositum  antecedentis.  Prima  ergo  conse- 
quentia  seu  conversio  fuit  bona.  Potest  autem  probari  haec  conversioper 
syllogismum  expositorium,  ut  dictum  est. 

Universalis  autem  affirmativaconvertitur  per  accidens  sic.Omneb.  est 
a.  :  quoddam  a.  est  b.  Et  probatur  eodem  modo.  Oppositum  enim  hujus, 
quoddam  a.  est  b.,  est  hoc  :  nullum  a.  est  b.  :  quae  convertitur  in  illam, 
nullum  b.  est  a. :  haec  autem  est  contraria  primae,  quae  erat,  omne  b.  est 

a.  Ex  opposito  ergo  consequentis  infertur  oppositum  antecedentis  :  pri- 
ma  ergo  consequentia  seu  conversio  fuit  bona.* 

Particuiaris  vero  negativa  non  convertitur,  quia  ex  opposiio  conse- 
quentis  non  infertur  oppositum  antecedeniis.  Verbi  gratia  :  sii  proposi- 
tio  convertenda  ista,  quoddam  b.  non  est  a.  Convertatur  ergo  :  quia  vel 
convcrtetur  in  universalem  negativam,  vel  inparticularem  negativam.  In 
universalem  negativam  sic:  quoddam  b.  non  est  a. ;  ergo  nullum  a.   est 

b.  Hujus  oppositum  est,  vel,  omne  a.  est  b.,  vel,  quoddam  a.  est  b.  Sed 
utraque  istarum  propositionum,  scilicet,  omne  a.  est  b.,  vei,  quoddam  a. 
est  b.,  convertitur  in  istam,  quoddam  b.  est  a.,  quas  non  est  oppositum 
antecedentis,  quod  erat,  quoddam  b:  non  est  a.,  quia  subcontrarietas  non 
est  oppositio,  ut  supra  patuit :  ergo  non  valet  ista  conversio.  Idem  etiam 
sequitur  si  converteretur  in  particularem;  scilicet  in  illam,  quoddam  a. 
non  est  b.,  cujus  oppositum  est,  omne  a.  est  b.,  quae  convertitur  in  hanc, 
quoddam  b.  est  a.,  quae  proprie  non  est  opposita,  ut  dictum  est.  —  Quod 
etiam  talis  conversio  non  valeat,  patet,  quia  non  tenet  in  omni  materia  ; 
et  poiest  ostendi  in  terminis  signiticativis.  Licet  enim  istud  sequatur  : 
quidam  lapis  non  est  homo  ;  ergo  quidam  homo  non  est  lapis  ;  tamen 
istud  non  sequitur  :  quoddam  animal  non  est  homo  ;  ergo  quidam  homo 
non  est  animal  :  imo  omnis  homo  est  animal. 


I.  Propositio  universalis  ncgativa  convcrtitur  etiam  per  accidens.  Tamen  non  est 
necessarium  hoc  ponere.  Si  enim  ad  hanc  «  nullus  homo  est  lapis»,  scquitur«  nullus 
lapis  csthomo»,  ct  ista  est  vera  ;  necessario  scquitur  hanc  «quidam  lapis  non  cst 
homo  »  esse  vcram  ;  cum  cxistcutibus  universalibus  veris,  semper  particulares  sunt 
vcrai,  licct  non  c  converso.  (ibid.) 

§  10.  —  De  Enunciationibus  categoricis  modalibus 

§§  1.  Notio  et  species  propositionum  modalium.  (Ib.,  c.  11) 

Nunc  restat  dicere  de  propositionibus  modalibus.  Modusautem,  ut  hic 
sumitur,  est  adjacens  rei  determinatio,  id  est,  determinatio  facta  per 
adjectivum.  Est  autem  adjectivum  duplex :  scilicet  nominis,  ut  album  et 
nigrum,  et  verbi,  cujusmodi  sunt  adverbia.  Quia  enim  adverbium  stat 
juxta  verbum  et  semper  nititur  verbo,  ideo  dicitur  esse  adjectivum  verbi : 
et  sic  modus  erit  duplex  :  scilicet  nominalis,  ut  cum  dicitur  cursus  velox; 
et  adverbialis,  ut  cum  dicitur,  currit  velociter.  Notandum,  quod  adver- 
bia  multipliciter  possunt  determinare  verba  :  quaedam  determinant  ipsum 
ratione  actionis  vei  passionis  quam  verbum  significat,  ut  curro  velociter 
vel  ago  fortiter  :  et  hoc  faciunt  adverbiaqualitativa.  Quaedam  vero  ratione 
temporis,  ut  adverbia  temporalia.  Alia  vero  ratione  modi,  ut  adverbia 
vocandi  et  optandi.  Quaedam  vero  determinant  verbum  ratione  composi- 
tionis,  quam  facit  in  oratione :  et  ista  sunt  sex :  scilicet  necessario, 
impossibiliter,  possibiliter,  contingenter,  vero  et  falso.  Cum  enim  dici- 
tur,  Socrates  currit  velociter,  signatur  quod  cursus  ejus  sit  velox :  sed 
cum  dicitur,  necessario  Socrates  currit,  significatur  quod  ista  compositio, 
scilicet  Socrates  currit,  sit  necessaria  :  et  sic  de  aliis  quinque  adverbiis 
jam  dictis.  Sciendum  quod  praedicta  sex  adverbia  faciunt  veras  enuncia- 
tiones  modales  :  quia  possunt  facere  propositiones  modales  adverbialiter 
sumpta  ut  cum  dicitur,  Socrates  currit  necessario  ;  et  nominaliter,  ut 
cum  dicitur,  Socratem  currere  est  necesse ;  et  sic  de  aliis.  Verum  est 
autem,  quod  duo  istorum  modorum,  scilicet,  vero  et  falso,  non  variant 
enunciationem  quantum  ad  oppositiones,  aequipoUentias  et  hujusmodi : 
sed  eodem  modo  se  habent,  seu  eodem  modo  sumuntur  in  eis  sicut  in 
categoricis  de  inesse  :  ideo  de  eis  praetermittamus.  Sed  quia  alia  quatuor 
adverbia,  scilicet,  possibiliter,  impossibiliter,  necessario,  contingenter, 
praedictas  enunciationes  variant,  ideo  de  ipsis  dicamus. 

§§  2.  De   oppositione  propositionum  modalium.  (Ib.,  c.  13) 

Modales  hujusmodi  variantur  secundum  affirmationem  et  negationem; 
et  sic  faciunt  inter  se  oppositiones...  Notandum,  quod  possibile  dupli- 
citer  pc^est  sumi :  vel  in  toto  suo  signiticato,  et  tunc  comprehendit  ne- 
cessarium  et  contingens  :  et  sic  quod  necesse  est  esse,  possibile  est  esse : 
et  quod  contingens  est  esse,  possibile  est  esse.  Alio  modo  sumitur  solum 
pro  contingenti  ;  et  sic  sumitur  in  istis  oppositionibus.  Unde,  licet 
quatuor  sint  enunciationes  modales,  tres  tamen  earum  faciunt  diversita- 
tem  in  oppositionibus  et  aequipoUentiis ;  quia  illa  de  contingenti  et  illa 
de  possibili  pro  eodem  sumuntur.  De  istis  ergo  tribus  modis  dicamus; 
scilicet.  necesse,  impossibile,  possibile. 

Sciendum  quod,  sicut  dicium  est  in  enunciationibus  de  inesse,  hoc 
signum  «  omnis  »  designat,  quod  praedicatum  enunciationis  attribuitur 

subjecto  quantum  ad  totum  illud  quod  sub  eo  continetur:  hoc  vero 
signum  «  nullus  »  removet  a  subjecto  totum  quod  sub  eo  continetur ; 
et  propter  hoc  universaiis  affirmativa  et  universalis  negativa  sunt  contra- 
riae.  Sic  in  istis  enunciationibus  modalibus,  iste  modus  «  necesse  »  facit 
significare  totam  inhaerentiam  subjecii  ad  praedicatum ,  quia  quod 
necessario  inest,  omni  tali  inest ;  ac  ideo  tenent  eumdem  locum 
modalis  affirmativa  de  necessario  et  universalis  affirmativade  inesse.  Et 
sicut  «  nulius  »  totam  removet,  ita  etiam  «  impossibile  »;  quia  quod 
impossibiliter  inest,  nulli  tali  inest;  et  ideo  propositio  de  impossibili 
tenet  locum  universalis  negativae.  Et  sicut  «  quidam  »  affirmando  non 
totam  inhaerentiam  ponit,  similiter  etiam  negando  non  totum  quod  sub 
subjecto  continetur  removet,  sic  iste  modus  «  possibile  » :  quia  quod 
possibiliter  inest,  non  inest  omni ;  et  quod  possibiliter  non  inest,  non 
inest  nulli  :  et  ideo  possibile  affirmando  tenet  locum  particularis  affir- 
mativae ;  et  possibile  negando  tenet  iocum  particularis  negativae.  Secun- 
dum  ergo  praedicta,  istae  enunciationes,  necesse  est  esse,  et  impossibile 
est  esse  sunt  contrariae:  necesse  est  esse,  et  possibile  est  non  esse,  sunt 
contradictorias :  impossibile  est  esse,  et  possile  est  esse,'sunt  contradicto- 
riae:  possibile  est  esse,  et  possibile  est  non  esse,  sunt  subcontrariae : 
necesse  est  esse,  et  possibile  est  esse,  sunt  subalternae  :  impossibile  est 
esse,  et  possibile  est  non  esse,  sunt  subalternae. 

§§  3.  De  conversione  propositionum  modalium.  (Tract.  viii,  c.  3) 

Nunc  dicendum  estde  conversionibuspropositionummodalium.  Scien- 
dum  quod  propositionesdenecessario  et  impossibili  eodem  modo  conver- 
tuntur  sicut  propositiones  de  inesse,  et  per  idem  principium  probantur. 
Propositiones  vero  de  possibili  et  contingenti  non  eodem  modo  conver- 
tuntjLir.  Sed  quia  oppositiones  non  eodem  modo  sumuntur  in  propositio- 
nibus  modalibus  sicut  in  propositionibus  deinesse;  ideo  oportet  mani- 
festare  probationes  praedictarum  propositionum.  Et  sicut  ostendimus  de 
propositionibus  de  necessario,  sic  erit  de  propositionibus  de  impossibili. 

I .  Sit  ergo  propositio  ista  convertenda,  Necesse  est  nullum  b.  esse  a.  quae 
convertitur  in  hanc,  necesse  est  nullum  a.  esse  b.,  quia  ex  opposito  se- 
cundae  propositionis  infertur  oppositum  praecedentis.  Oppositum  enim 
istius  «  necesse  est  nuilum  a.  esse  b  »,est  illud,  «  non  necesse  estnullum 
a.  esseb»,  sed  ista  aequipoUet  huica  possibile  est  aliquod  a.  esse  b  », 
nam  non  est  necesse  non  esse,  aequipollet  huic  quod  est  possibile  esse; 
quia  nonnullus  aequipollet  huic  quod  est  aliquis  :  ergo  ista«  non  necesse 
est  nuUum  a.  esse  b.  aequipollet  huic,  «  possibile  est  aliquod  a.  esse  b.  » 
Ad  hanc  auiem  sequitur,  possibile  est  aliquod  b.  esse  a.  :  quod  poiest 
probari  per  syllogismum  expositorium,  ut  supra  dictum  est  de  particulari 
affirmativa.  Sed  ista  «  possibile  est  aliquod  b.  essea.  »  est  contradictoria 
antecedentis,  quae  erat  «  necesse  est  nulluni  b.  esse  a».  Ex  opposito  ergo 
consequeniis  infertur  oppositum  antecedentis.  Prima  ergo  consequentia 
seu  conversio  fuit  bona.  —  Particularis  affirmativa  convenitur  eodem 
modo,  et  probaturperidem  principium  sic.  «Nccesseest  quoddamb.  esse 

a.  »  ;  ergo  «  necesse  est  quoddam  a.  esse  b.  ».  Cujus  oppositum  est  «non 
necesse  est  aliquod  a.  esse  b.  »,  quae,  aequipollet  huic,  «  possibile  est  nul- 
lum  a  esse  b.  »,  quae  convertitur  in  istam,  «  possibiie  est  nullum  b.  esse 
a.  »  Non  enim  sumitur  hic  possibile  prout  idem  est  quod  contingens, 
quia  non  convertitur,  sicut  infra  patebit,  sed  sumitur  modo  possibile  in 
suo  toto  significato,  ut  comprehendit  necessarium  et  contingens,  ut  su- 
pra  dictum  est.  Haec  autem,  «  possibile  est  nullurp  b.  esse  a.  »,  est  con- 
tradictoria  huic  «  necesse  est  quoddam  b.  esse  a.  »,  quae  erat  antecedens. 
—  Eodem  etiam  modo  probatur  conversio  universalis  affirmativae  per 
accidens,  scilicet  per  conversionem  per  accidens  factam.  £t  sic  patet  de 
conversionibus  propositionum  de  necessario. 

Eodem  modo  fiunt  illae  de  impossibili  in  suo  toto  signiticato. 

2.  Conversiones  autem  propositionum  de  contingenti,  et  de  possibili, 
ut  est  idem  quod  contingens,  fiunt  in  terminis,  scilicet  ut,  «  contingit 
nullum  b.  esse  a.  »,  convertitur  in  hanc,  «  contingit  omne  b.  esse  a.  ». 
Unde  istas  conversiones  alio  modo  et  opposito  se  habent  ad  conversio- 
nes  propositionum  de  inesse,  et  modalium  dictarum  :  nam  in  illis  [sci- 
licet  in  propositionibus  de  inesse,]  semper  de  subjecto  fit  praedicatum, 
et  e  converso ;  et  semper  in  eis  servatur  eadem  qualitas,  licet  non  semper 
eadem  quantitas.  In  istis  vero,  id  est,  in  modalibus  de  contingenti,  quod 
fuit  subjectum  vel  praedicatum,  eodem  modo  remanet,  et  mutatur  quali- 
tas.  Ratio  horum  est ;  quia,  ut  dictum  est,  illa  est  bona  conversio,  in 
qua  sicut  est  veritas  in  propositione  conversa,  ita  est  in  illain  quam  con- 
vertitur.  Si  autem  propositio  de  contingenti  converteretur  sic,  quod  de 
subjecto  fieret  praedicatum,  et  e  converso  ;  non  inveniretur  in  omni  ma- 
'teria  vera;  sed  in  aliqua  materia  esset  antecedens  verum  et  consequens 
falsum;  ergo  mala  esset  conversio.  Verbi  gratia,  in  terminis  significati- 
vis :  contingit  nullum  hominem  esse  album,  haec  est  vera;  quia  contin- 
gere  hoc  posset :  si  convertaiur  sic,  contingit  nullum  album  esse  ho- 
minem,  haec  est  falsa.  Ponatur  enim  modo,  quod  Socrates  est  albus  ; 
nunquam  poterit  contingere  Socratem  non  esse  hominem.  Fit  autem 
ista  conversio  in  diversa  qualitate.  Nam  triplex  est  contingens  :  vel  ad 
utrumlibet,  ut,  contigit  hominem  esse  album  ;  vel  ut  in  pluribus,  ut, 
contigit  hominem  habere  duos  oculos;  vel  ut  in  paucioribus,  ut,  contigit 
hominemesse  monoculum.Contingens  autem  ad  utrumlibet  dicitur,  quia 
quot  possunt  inesse,  tot  possunt  removeri.  Ergo  negativa  et  affirmativa 
sunt  simul  verae.  Contingens  autem  ut  in  pluribus  non  convertitur  in 
contingens  ut  in  pluribus,  sed  in  contingens  ut  in  paucioribus.  Unde 
illa  ((  contigit  nullum  hominem  esse  caecum  »^  convertitur  in  istam 
«  contingit  omnem  hominem  esse  caecum  ».  Prima  enim  est  contingens 
ut  in  pluribus,  secundavero  ut  in  paucioribus.  Eodem  modo  convertitur 
contingens  ut  in  paucioribus  sicut  contingens  ut  in  pluribus,  et  eodem 
modo  sumitur  eorum  conversio  sicut  dictum  est  de  contingentibus  ad 
utrumlibet.  Nam  si  contingit  in  paucioribus,  deficit  in  pluribus.  Et  sic 
patet  de  conversionibus  modalium. 

Cfr.  Opusc.  De  Propos.  Modalibus. 

§  11.  —  De  Enunciationibus  hypotheticis 

§§  1.  Enunciationis  hypotheticae  notio.  (Ib.,  c.  14) 

Restat  nunc  dicere  de  enunciationibus  hypotheticis,  seu  suppositivis, 
quod  idem  est.  Definitur  autem  enunciatio  hypothetica  sic.  Eminciatio 
hypothetica  est  quce  habet  duas  categoricas  principales  partes  sui^  ut  «  si 
homo  currit,  homo  movetur  ».  Patet  quod  haec  «  homo  currit  »  est  una 
'enunciatio  categorica  :  et  illa  «  homo  movetur  »  est  ahera.  —  Et  dico 
principales  partes,  quia  termini  sunt  principales  partes  propositionis  ca- 
tegoricae,  non  tamen  sunt  principales  partes  propositionis  hypotheticae, 
sed  remotae,  sicut  lapides  sunt  partes  domus  remotae ;  et  hoc  differt  enun- 
ciatio  hypothetica  ab  enunciatione  categorica  :  nam  principales  partes 
categoricae  sunt  termini ;  principales  autem  partes  hypotheticae  sunt  duae 
categoricae.  Alia  etiam  differentia  est  inter  propositiones  categoricas  :  nam 
in  categorica  subjectum  suscipit  nomen  praedicati  :  cum  enim  djcitur 
«  homo  est  animal  »,  hom'o  recipit  nomen  animalis,  cum  homo  dicatur 
esse  animal;  non  autem  sic  in  hypotheticis :  quia  unum  de  ahero  non 
praedicatur;  sed  tantum  aliquid  dicitur  esse,  si  aherum  fuerit.  Verbi 
gratia:  cum  dicimus  «  si  homo  est,  animal  est  »,  non  est  sensus  quod 
homo  sit  animal ;  sed  est  sensus,  quod  si  aliqua  res  est  homo,  necesse 
est  quod  aliqua  res  sit  animal. 

§§  2.  Enunciationum  hypotheticarum  divisio.  (Ib.,  c.  14). 

Dividitur  autem  propositio  hypothetica  in  tres  species  :  quia  quaedam 
est  conditionaHs,  quaedam  disjunctiva  et  quaedam  copulativa.  —  Condi- 
tionalis  est  illa,  in  qua  conjunguntur  duae  propositiones  categoricae  per 
hanc  conjunctionem  «  si  »  :  ut  «  si  homo  est,  animal  est  ».  Haec  autem 
conditionalis  potest  fieri  tam  ex  parte  subjecti,  quam  ex  parte  prasdicati. 
Ex  parte  subjecti  ;  ut  si  dicatur  «  si  homo  currit,  animal  currit  » ;  ex 
parte  vero  praedicati,  ut  si  dicatur  «  si  homo  currit,  homo  movetur  ». 
Prima  autem  propositio  sive  enunciatio  categorica  quae  est  in  his  enun- 
ciationibus  hypotheticis  dicitur  antecedens.  Secunda  vero  dicitur  conse- 
quens;  et  propter  hoc  dicitur  consequentia.  Ad  conditionalem  autem 
reducuntur  rationales,  ut «  Socrates  est  homo,  ergo  Socrates  est  animal  ». 
Et  omnis  causalis,  ut  «  quia  Socrates  est  homo,  Socrates  est  animal  », 
et  temporalis,  ut  «  quando  Socrates  est  homo,  Socrates  est  animal  »j 
et  omnes  hujusmodi*.  Veritas  enunciationis  hypotheticae  est  in  conse- 

i.Notandum  quod  Ammonius  ponit  duplicem.hypothcsim:  una  cst  quando  supponi- 
tur  ahquod  impossibile,  ad  quod  tamen  necessario  sequitur  aliud  impossibile.  Vcrbi 
gratia  :  supposito  quod  quatuor  sint  tria,  quaternarius  numcrus  crit  impar:  constat 
enim  quod  hypothcsis  supponit  impossibilc,  ct  impossibile  subinfcrt;  tamcn  stante 
hypothcsi,  ncccssario  infertur.  Ex  quo  potcst  intclligi,  quod  conditionalis  potcst  cssc 
vcra,  ct  tamcn  ambae  cjus  oartcs  sunt  falsai.  Undc  ista  cst  vcra  «  si  homo  cst  asinus : 
homo  cst  rudibilis  »  :  tamcn  utraquc  catcgoricarum  est  falsa.  Sccunda  vero  hypothc- 
sis  cst  quod  quandoque  aliquid  dicitur  essc  vel  non  essc  si  quid  fucrit  vel  non  fucrit, 
a  ut  si  homo  est,  animal  est  »  :  vel  «  si  homo  est  lapis  non  est  ». 

quentia  terminorum  qui  sunt  in  consequente,  ad  terminos  qui  sunt  in 

antecedente  :  quia  enim  animal  necessario  sequitur  ad  hominem,  certum 

est  quod  quidquid  fuerit  homo,  erit  animal ;  et  si  ad -currere  sequitur 

moveri,  sequitur  ergo  quod  quidquid  currit  movetur.  Si  ergo  est  homo, 

est  animal :  et  si  clirrit  movetur.  Cuicumque  ergo  vere  vel  false  attribuetur 

currere,  attribuetur  et  moveri.  Unde  ista  est  vera :  «  si  immobile  currit, 

immobile   movetur  ».   Et  propter  hoc   dicitur   quod   ad  veritaiem  ejus 

requiritur  quod,  antecedens  non  possit  esse  verum  sine   consequente  : 

quia  tanta  est  necessitas  consequentis  ad  antecedens,  quod  sicut  se  habet 

antecedens,  ita  se  habet  consequens.  Si  vero  aliier  se   haberet,   scilicet 

quod  antecedens  esset  verum  et  consequens  falsum,  falsa  esset  conse- 

quentia  ;  quia  terminus  in  consequente  positus  non  necessariam  haberet 

connexionem  cum  termino  posito  in  antecedente  :  ut  hic  «  si  homo  est 

aibus,  homo  est  musicus  >•,  certum  est  quod  hasc  falsa  est ;  non  enim 

necessario  ad  album  sequitur  musicum.  Et  inde  est  quod  omnis  condi- 

tionalis  vera  est  necessaria,  et  omnis  falsa  est  impossibilis  ;  quia  ut  dic- 

tum  est,  terminus   consequentis   necessario  sequitur  terminum  antece- 

dentis.  —  Disjunctiva  vero  est  illa  in  qua  conjunguntur  duae  enunciationes 

categoricae  per  conjunctionem  speciei  disjunctivae,   ut  haec,  «  animal  aut 

est  sanum,  aut  est  aegrum  ».  Veritas  autem  praedictae  enunciationis  est, 

quod  si  unum  ponitur,  alterum  removetur  ;  et  si  unum  removeatur,  al- 

terum  sumatur.  Unde  videtur  quod  tantum  valeat  ista  «  aut  est  sanum, 

aut  est  aegrum  »   quantum   ista  conditionalis,  «  si  non   est  sanum,  est 

aegrum  ».  Et  licet  in  praedicta  materia  verum  sit,  tamen  non  semper  in 

omni  materia  istae  duae  sibi  aequipolient  in  veritate  :  nam  conditionalis 

ex  una  parte   negata,   et  ex  alrera  affirmata  salvatur  in  contradictoriis, 

contrariis,  et  disparatis,  et  erit  semper  vera  :  vera  enim  est  ista,  «  si  est 

album  non  est  nigrum  »  :  ista  tamen  est  falsa,  «  aut  est  album  aut  est 

nigrum  »  :  posset  enim  aliquid  esse  quod  nec  album  esset  nec  nigrum : 

et  sic  etiam  est  de  disparatis.  Differt  enim  disjunctiva  a  tali  conditionali. 

Unde  ad  veritatem  disjunctivas  requiritur  quod  de  tali  materia  sit  in  qua 

unum  omnino  ponatur,  et  alterum  removeatur,  vel  e  converso  :  et  prop- 

ter  hoc  ad  ejus  veritatem  requiritur  quod  altera  ejus  pars  sit  vera.  Et  si 

utraque  pars  ejus  erit  vera  vel  falsa,  ipsa  enunciatio  disjunctiva  erit  falsa. 

—  Copulativa  vero  enunciatio  est  illa  in  quaconjunguntur  du2e  enuncia- 

tiones  categoricae  per  conjunctionem  copulativam,  ut  «  Socrates  curril,  et 

movetur  »  :  in  ista  enunciatione  nulla  ponitur  conditio.  sed  solum  con- 

junctio  enunciationis.  Et  quia  copulativa  conjunctio  semper  debet  simi- 

lia  copulare;   si  antecedens  erit  verum,  etiam    consequens  necesse  est 

quod  sit  verum,  et  e  converso.  Et  sic  patet  qualiter  dictae  enunciationes 

hypotheticae  se  habent  ad  veritatem  :  nam  conditionalis  potest  esse  vera, 

utraque  ejus  parte  existente  falsa.  Disjunctiva  est  vera,  una  ejus  parte 

existente  falsa.  Copulativa  vero  ad  hoc  quod  sit  vera,  utraque  ejus  pars 

necessario  debet  esse  vera.  Et  sic  patet  de  enunciationibus  hypotheticis. 


CAPUT  TERTIUM 

DE    RATIOCINIO 


Modo  dicendum  est  de  his  quae  pertinentad  tertiam  operationemintel- 
lectus.  Licet  enim  a  Philosopho  ponantur  duas  operationes  intellectus, 
scilicet  simplicium  intelligeniia,  et  compositio  vel  divisio  :  tamen  additur 
tertia  operatio,  quas  est  discursus  ab  uno  composiio  vel  diviso  ad  aliud. 
Hoc  autem  fit  per  argumentationem.  —  Est  autem  argumentatio  «  oratio 
signijicativa  discursus  rationis  ab  uno  cognito  ad  aliud  incognilum,  vel 
a  magis  cognito  ad  minus  cognitum.  »  —  Sunt  autem  argumentatiohis 
quator  species  :  scilicet  syllogismus,enthymema*,  inductioct  exemplum. 
Sive  haec  divisio  sit  generis  in  suas  species,  vel  analogi  in  sua  analogata, 
nihil  ad  propositum.  Et  quia  syllogismus  perfectior  est  omnibus  aliis, 
ad  quem  aliae  species  argumentationis  reducuntur,  sicut  imperfectum  ad 
perfectum  ;  ideo  de  ipso  dicendum  est. 


Art.  I.  —  DE  SYLLOGISMO* 

(T.  Log.  Sum.,  Tract.  viii) 

§  12.  — Syllogismi  definitio,  principia,  species. 

§§  1.  Definitio  syllogismi.  (Ib.,c.  1; 

Definitur  autem  syllogismus  sic  :  Syllogismus  est  oratio  in  qua  qui- 
busdam  positis  et  concessis  necesse  est  aliud  evenire  per  ea  quce  posita 
sunt  et  concessa.  Oratio  hicf  est  genus  syllogismi :  Nihil  prohibet  oratio- 
nem  esse  unam  et  plures  cujusmodi  est  in  syllogismo.  In  hoc  autem 
quod  dicit  «  quibusdam  positis  »  tangit  propositiones  ipsius  syllogismi : 
per  hoc  quod'dicit  «  necesse  est  aliud  evenire  »,  tangit  conclusionem. 
Unde  oportet  scire  quid  est  propositio.  Est  autem  propositio,  ut  hic  su- 
mitur_,  enunciatio,  qua  posita  ad  eam  aliud  sequitur  :  non  enim  omnis 
enunciatio  est  propositio ;  sed  solum  illa,  quae  ponitur  in  aliqua  specie 
argumentationis,  ad  quam  sequitur  conclusio.  —  Estautem  terminus  in 
quem  resolvitur  propositio,  ut  subjecium  et  prasdicatum.  Cum  enim 
dico,  homo  est  animal,  «  homo  »  est  terminus  qui  dicitur  subjectum; 
«  animal  »  est  terminus  qui  dicitur  praedicatum.  Sciendum,  quod  licet 
propositio  ex  terminis  componatur,  et  in  eis  resolvatur ;  non  tamen  in 
definitione  termini  ponitur  compositio  propositionis,  sed  rcsoluiio.  Hujus 
causa  est :  nam  scientia  quae  est  recta  determinatio  scibilium,  est  per 
causas,  scilicet  cum  ratio  resolvit  causata  in  causas  seu  principiata  in 
sua  principia ;  ideo  hic  definitur  terminus  per  resolutionem  propositionis. 
Est  autem  subjectum  de  quo  aliquid  dicitur.  Praedicatum  vero  quod  de 

1.  Sicut  cnthymema  est  quidam  syllogismus  detruncatus,  ita  exemplum  est  quse- 
dam  induclio  imperfecta.  (I  Post.  Anal.,  1.  i) —  De  inductione,  V.  g  i8. 

2.  De  syllogismo,  ct  de  omnibus   quae  pertinent  ad  syllogismum,  cfr.  Opusc,  De 
natura  syllogismontm. 

altero  dicitur :  seu  sit  dicere  mentis  vel  rationis,  seu  sit  oris  vel  vocis. 
Dicitur  autem  terminus  eo  quod  sic  per  ipsum  terminatur  propositio, 
quod  non  ultra  progeditur. 

II  2.  Principia  syllogismi.  (II).,  c.  1) 

Dicemus  de  syllogismo  simpliciter.  Est  autem  syllogismus  simplici- 
ter,  in  quo  non  consideratur  materia  in  qua  talis  vel  talis  syllogismus  fit; 
id  est  non  consideratur  utrum  talis  mateda  sit  probabilis  vel  necessaria ; 
sed  solum  consideratur  syllogismus  ad  suam  ordinationem.  In  omni 
autem  materia,  existentibus  veris  vel  probabilibus  praemissis,  semper  se- 
quitur  conclusio  vera  vel  probabilis.  Quod  autem  talis  ordinatio  sit  bona, 
probatur  per  duo  principia  per  se  nota.  Dico  autem  principia  hic  primas 
propositiones  per  se  notas.  —  Hasc  autem  principia  sunt  «  dicide  omni  », 
et  «  dici  de  nullo  ».  Est  autem  dici  de  omni,  quando  nihil  est  sumere 
sub  subjecto,  de  quo  non  dicatur  prasdicatum  ;  dici  vero  de  nulio  est, 
quando  nihil  est  sumere  sub  subjecto,  a  quo  non  removeatur  prasdica- 
tum.  —  Sciendum  quod  quia  syllogismi  variantur  per  diversas  figuras, 
ut  infra  dicetur  ;  ideo  aliqui  syliogismi  non  possunt  immediate  probari 
per  dicta  duo  principia.  Et  propterea  tales  syllogismi  indigent  uno  alio 
principio,  per  quod  possunt  reduci  ad  dici  de  nullo.  Hoc  autem  princi- 
pium  est :  «  Quando  ex  opposito  consequentis  infertur  oppositum  antece- 
dentis  primae  conclusionis,  tunc  prima  consequentia  fuit  bona  ».  Unde 
omnes  illi  syllogismi  in  quibus  non  potest  recte  salvari  dici  de  omni,  vei 
dici  de  nulio,  cum  dicto  tertio  principio  reducuntur  ad  formam  in  qua 
salvatur  dici  de  omni,  vel  dici  de  nullo  :  et  haec  reductio  vocatur  ab  ali- 
quibus  per  impossibile,  a  Philosopho  vero  per  syllogismum  conversi- 
vum.  Similiter  etiam  reducuntur  praedicti  tales  syllogismi  ad  praedicta 
duo  principia  per  conversionem  propositionum. 

II  3.  Species  syllogismi.  (Ib.,  c.  4) 

Dicendum  est  de  syllogismis  :  et  primo  de  syllogismis  de  inesse,  se- 
cundo  de  modalibus,  tertio  de  hypotheticis.  Syliogismorum  autem  de 
inesse  quidam  sunt  ostensivi,  quidam  vero  ad  impossibile.  Unde  primo 
dicendum  est  de  syllogismis  ostensivis. 


§  13.  —  De  Syllogismis  de  inesse 
sive   ostensivis   sive  ad    impossibile 

II  1.  Syllogismi  ostensivi  structura,  figurae  et  modi.  (Ib.,  c.  4) 

I .  Omnis  syllogismus  ostensivus  constat  ex  tribus  orationibus,  quarum 
duae  vocantur  propositiones  seu  praemissas,  ultima  vero  dicitur  conclusio. 
Verbi  gratia  :  omne  animal  est  substantia ;  omnis  homo  est  animal;  ergo 
omnis  homo  est  substantia.  Istae  du^,  scilicet,  omne  animal  est  subs- 
tantia,  et,  omnis  homo  est  animal,  sunt  duae  propositiones,  quarum  pri- 

ma,  scilicet,  omne   animal  est  substantia,  dicitur  major  :  secunda  vero 
dicitur  minor,  seu  assumpta;  tertia  vero  oratio,  scilicet,  omnis  homo  esi 
substantia,  dicitur  conclusio.  Et  licet  praedictae  tres  orationes  sint  per- 
fectae,  constantes  ex  subjecto  et  praedicato,  non  tamen  habent  nisi  tres 
terminos,  qui  sunt  «  homo  »  i(  animal  »  et  «  substantia  >.  Et  causa  est, 
quia  omnes  isti  termini  sumuntur  bis  :  unde  terminus  bis  sumptus  in 
praemissis,  dicitur  medium.  Terminus  in  majori  propositione  sumptus 
cum  medio  dicitur  major  extremitas.  Terminus  vero  sumptus  in  minori 
propositione  cum  medio  dicitur  minor  extremitas.  In  conclusione  vero 
iterum  sumitur  major  extremitas  cum  minori  :  ita  scilicet  quod  si  con- 
clusio  est  directa,  major  extremitas  praedicatur  de  minori.  Si  vero  indi- 
recta,  fit  e  converso.  Unde  medium  nunquam*ponitur  in  conclusione. 
Ad    sciendum    autem    causas    dictorum    nominum,  sciendum  quod 
homo  est  rationalis.  Dicitur  autem  rationalis  et  non  intellectualis:  quia 
intellectus   apprehendit   sine    discursu  :    ratio   vero,  licet    non    sit  alia 
potentia  quam  intellectus,  tamen  dicitur  ratio,  quia  quidquid  apprehen- 
dit,  apprehendit  cum  discursu;  non  ergo  venit  ad  perfectam  apprehen- 
sionem  alicujus  rci,  nisi  discurrat  a  magis  noto  ad  minus  notum.  Verbi 
gratia,  ad  cognoscendum   perfecte   quid  sit   homo,  primo  intelligimus 
quod  sit  ens,  deinde  quod  sit  substantia,  deinde  quod  sit  corpus,  deinde 
quod   sit  animatum    corpus,  deinde   animal,  deinde  rationalis  :  et  sic 
venimus  in  cognitionem   hominis  discurrendo.    Et   talis  discursus  est 
a  magis  noto  nobis    ad  minus  notum.   Magis  autem  nobis  nota  sunt  , 
magis    universalia,   quia   sunt    magis   confusa.    Discursus   ergo   noster 
in  nostra  cognitione   est  a  magis  universalibus  ad  minus  universalia. 
Unde  magis  et  prius  cognoscimus  ens  quam  substantiam,  et  substantiam 
quam  corpus,  et  corpus  quam  animatum  corpus,  et  animatum  corpus 
quam  animal,  et  animal  quam  hominem.  De  tali  autem  discursu  est  syl- 
logismus,  qui  nihil  aliud  est  quam  oratio,  seu  congregatio  orationum,  ut 
Boetius  dicit,  in  qua  est  talis  discursus.  Et  licet  in  tali  discursu  multa 
possint  esse  media,  et  multae  praemissae  ad  unam  conclusionem ;  tamen 
quia  medium  semper  duarum  extremitatum  est  medium,  in  tali  discursu 
tot  comprehenduntur  syllogismi  quot  media.  Unus  enim  est  syllogismus 
unius  medii,  et  duarum  extremitatum.  Et  quia  in  praedicto  discursu  termi- 
norum  primus  qui  universalior  est,  et  per  consequens  magis  notus,  primo 
intellectui  occurrit,  dicitur  major  extremitas :  extremitas  enim  dicitur,  quia 
primooccuritintellectui  ;etmajorquia  universalior  et  magis  nota.  Secun- 
dus  autem  terminus  qui  inteliectui  occurrit,  est  qui  non  est  ita  universalis, 
tamen  secundum  locum  tenet  post  primum  in  universalitate,  ut  est  cor- 
pus  post  substantiam.  Huic  autem  secundo  termino  jam  scimus  inesse 
primum  terminum,  et  haec  dicitur  major  propositio,  quia  prior  cogni- 
tione.  Sed  quia  nondum  scimus  secundum  inesse  alicui  minus  univer- 
sali  termino,  discurrit  adhuc  ratio,  et  cognoscit,  corpus  inesse  animali, 
ubi  sistit,  et  hacc  est  minor  proposiiio,  et  siatim  cognoscit  substantiam 
inesse  animali,  et  haec  est  conclusio.  Certe  in  istis  terminis  medium  fuit 
corpus,  ct  ipsum  fuit  causa,  quod  nos  sciremus  subsianiiam  inesse  ani- 

mali.  Ultimus  autem  terminus  in  praedicto  discursu  fuit  animal,  ubi 
stetitratio,  et  propter  hoc  dicitur  minor  extremitas;  extremitas  enim  di- 
citur,  quia  minus  universalis,  et  per  consequens  minus  nota  nobis.  Habe- 
mus  ergo  causas  dictorum  nominum,  et  rationes  terminorum,  et  pras- 
missarum,  et  conclusionis.  —  Ex  dictis  potest  patere  quod  major  pro- 
positio  est  prius  nota  conclusione  natura  et  tempore:  natura^  quia  ter- 
mini  ejus  sunt  magis  universales,  ut  dictum  est;  tempore  vero,  quia  in 
discursu  rationis  prius  scivi  substantiam  inesse  corpori,  quam  inesse 
animali.  Minor  vero  propositio  est  prius  nota  natura,  non  tamen  tem- 
pore.  Natura,  quia  causa  prior  est  causato  :  propositiones  autem  sunt 
causa  conclusionis  ;  et  quia  etiam  iste  fuit  prior  discursus  rationis,  de 
medio  scilicet  ad  minorem  extremitatem.  Non  tamen  est  prius  nota  tem- 
pore.  Quia  enim  sciebam  substantiam  inesse  corpori,  in  eodem  instanti 
in  quo  scivi  corpus  inesse  animali,  scivi  substantiam  inesse  animali.  Et 
sic  patet  de  partibus  syllogismi,  ct  nominibus  earum. 

2.  Habent  autem  syllogismi  figuras  et  modos.  Dicitur  autem  hicjigura 
ordo  trium  terminorum  secundum  subjectionem  et  prcedicationem.  Sicut 
enim  termini  linearum  in  mathematicis  aliter  et  aliter  situati  variant  spe- 
cies  figurarum ;  nam  tria  puncta  quae  f^ciunt  triangulum  si  inter  se  asqua- 
liter  distabunt,  erit  species  trianguli,  quas  dicitur  asquilaterus  sive  iso- 
pleuros;  si  vero  duo  aequaliter  distabunt  a  tertio,  quorum  distantia  inter 
se  est  minor  vel  major  distantia  eorum  et  ad  tertium,  est  species  trian- 
guli,  quae  dicitur  isocheles  ;  si  vero  omnes  distantiae  punctorum  sint  inas- 
quales,  est  species  trianguli  quae  dicitur  gradatus,  sive  scalenon  ;  sic  se- 
cundum  diversitatem  istorum  trium  terminorum  in  subjiciendo  et  praedi- 
cando  fiunt  tres  figurae  syllogismorum  ;  licet  alio  modo  quam  in  figu- 
ris  superficialibus  jam  dictis.  Si  enim  medium  in  una  propositione  sub- 
jicitur  et  in  altera  prasdicatur,  dicitur  esse  prima  figura  ;  et  merito  ;  quia 
tunc  medium  vere  est  medium,  quia  sapit  naturam  utriusque  extremi, 
scilicet  subjecti  et  praedicati ;  praedicatur  enim  et  subjicitur,  ut  dictum 
est.  Si  vero  medium  in  utraque  propositione  prasdicatur,  dicitur  esse  se- 
cunda  figura :  quia  licet  medium  non  sit  vere  medium  sapiens  naturam 
subjectionis  et  praedicationis ;  tamen  quia  dignius  est  praedicari  quam 
subjici,  ideo  haec  figura  secundum  locum  tenet.  Si  vero  medium  in  utra- 
que  propositione  subjicitur,  dicitur  tertia  figura  et  ultima ;  quia  in  ea 
medium  non  stat  in  medio  sicut  in  prima,  et  subjicitur  semper,  quod  est 
indignius.  Plures  figurae  non  possunt  esse,  quia  tres  termini  in  duabus 
propositionibus  non  possunt  pluries  variari. 

3.  Modus  vero  ut  hic  sumitur,  est  ordinatio  duarum  propositionum  in 
certa  qualitate  et  quantitate ;  et  dicitur  modus,  quia  est  quaedam  acciden- 
talis  determinatio  ipsarum  propositionum  syllogismi. 

|§  2.  Regulae  generales  syllogismi,  seu  de  syllogismis  inutilibus.  (Ib.,  c.  5) 

Tractatur  de  syllogismo  simpliciter,  scilicet  de  forma  ipsius  syllogismi 
in  quantum  syllogismus  est,  non  applicando  ad  aliquam  materiam;  et 
ideo  illa  erit  vera  forma  syllogismi,  qu^e  applicata  cuicumque  materiae 

semper  si  praemissas  erunt  veras,  sequetur  ex  eis  conclusio  vera.  Si  vero 
syllogismus  in  aliqua  materia,  existentibus  prasmissis  veris,  sequitur 
conclusio  falsa,  licet  in  aliqua  alia  materia  sequatur  conclusio  vera, 
talis  non  eritverus  syllogismus,  sed  dicitur  inutilis  conjugatio.  —  Harum 
auteminutilium  conjugationum  quaedam  possunt  fieri  in  omnibus  figuris, 
quaedam  vero  in  duabus,  vel  solum  in  una  figura. 

Quas  fiunt  in  omnibus  figuris,  sunt  quatuor.  Prima  est,  si  ambae 
praemissae  sunt  negativae.  Secunda,  si  ambae  praemissae  sunt  particulares. 
Tertia,  si  ambae  sunt  indefinitae.  Quarta  si  ambae  sunt  singulares.  Tales 
enim  syllogismi  sive  conjugationes  in  quacumque  figura  fiant,  in  aliqua 
materia  possunt  concludere  verum  et  in  alia  falsum  :  et  propter  hoc 
dicuntur  inutiles.  Verbi  gratia :  de  ambabus  negativis  in  prima  figura 
aliquando  concluditur  verum  sic  :  Nulius  homo  est  lapis.  Nullus  asinus 
est  homo.  Ergo  nullus  asinus  est  lapis.  Aliquando  concluditur  falsum 
sic  :  Nullus  homo  est  lapis.  Nulla  margarita  est  homo.  Ergo  nulla  marga- 
rita  est  lapis  ;  falsa  est  conclusio:  quia  omnis  margarita  est  lapis.  Et  sic 
potest  fieri  in  secunda  et  tertia  figura.  De  hac,  et  de  tribus  dictis  inutiiibus 
conjugationibus  datur  una  regula  generalis  :  scilicet :  In  omnibus  figuris 
ex  puris  negativis,  particularibus,  indefinitis  et  singularibus  nihil  sequi- 
tur.  —  Inutiles  vero  conjugationes,  quae  aliquando  non  sunt  in  omnibus 
figuris,  sed  in  aliquibus,  sunt  duae.  Una  est  quas  convenit  primae  et 
tertise  figurae  ;  scilicet  quando  minor  propositio  est  negaiiva.  Secunda 
vero  convenit  primae  et  secundae  figurae  ;  scilicet  quando  major  propositio 
est  particularis.  Et  de  eis  dantur  regulae  generales.  Prima  regula  :  In 
prima  et  tertia  figura,  minori  existente  negativa,  nihii  sequitur.  Notan- 
dum  quod  in  prima  figura  hic  debet  intelligi  de  syllogismis  directe 
concludentibus.  Nam  sunt  in  ea  duo  modi  syliogismorum  indirecte 
concludentes,  in  quibus  minor  est  negativa,  nec  tamen  sunt  inutiles 
conjugationes.  Secunda  regula :  in  prima  et  secunda  figura,  majori 
existente  particulari,  nihil  sequitur.  Et  similiter  in  prima  intelligitur  de 
concludentibus  directe. 

Dantur  autem  aliae  dua^  regulae  generales  ;  quarum  prima  est :  Si  altera 
prcemissarum  est  negativa,  etiam  conclusio  est  negativa.  Secunda  est : 
Si  altera  praemissarum  fuerit  particularis,  conclusio  erit  pariicularis. 
Causa  est  :  ut  enim  dictum  est,  major  extremitas  inest  minori  in  conclu- 
sione  in  virtute  medii,  in  quantum  scilicet  inest  medio  in  majori  propo- 
sitione,  ct  medium  inest  minori  extremitati  in  minori  propositione  :  sive 
alio  modo  sumatur  inhaerentia  dictorum  terminorum  sicut  fit  in  aliis 
figuris  ;  eo  modo  quo  medium  inerit  alicui  extremitati,  vel  e  converso, 
una  extremitas  inerit  alteri.  Sed  si  aliqua  pra^missarum  fuerit  particula- 
ris,  debet  medium  inesse  extremitati  vel  extremitas  inesse  medio  particula- 
riter  :  ergoconclusioquae  dicitextremitatem  inesse  extremitati,  erit  parti- 
cularis  :  et  hoc  in  syllogismis  aflFirmativis  sufficit  quantum  ad  secundam 
reguhim.  —  In  svUogismis  autem  negativis  codcm  modo  virtute  medii 
concludiiur  :  si   cnim   medium  uni  cxiremitati  inest,  et  e   converso  ab 

altera  removetur,  necesse  est  extremitatem  ab  extremitate  removeri,  et 
sic  erit  conclusio  negativa :  et  hoc  quantum  ad  primam  regulam.  In 
eisdem  etiam  syllogismis,  si  medium  particulariter  inerit  vel  e  converso, 
vel  particulariter  removeatur  ab  aliqua  extremitate  vel  e  converso,  neces- 
sario  sequitur  extremitatem  ab  extremitate  particulariter  removeri  :  et 
sic  conclusio  erit  particularis  negativa.  Verae  itaque  sunt  regulae  prae- 
dictae. 

§§  3.  De  syllogismis  primaB  figurae.  (Ib.,  c.G,  n.l) 

Nunc  dicendum  est  de  syllogismis  utilibus  :  et  primo  de  his  qui  sunt 
in  prima  figura  ;  hi  autem  sunt  quatuor.  —  Primus  est,  quando  major  et 
minor  propositiones  sunt  universales  affirmativae  et  sequitur  conclusio 
universalis  affirmativa,  sic,  ponendo  in  terministranscendentibus.  Omne 
b.  est  a. :  omne  c.  est  b. :  ergo  omne  c.  est  a.  Probatur  auiem  syllogis- 
mus  per  hoc  principium  quod  est  dici  de  omni.  Ut  enim  dictum  est, 
dici  de  omni  est,  quando  nihil  est  sumere  sub  subjecto,  de  quo  non 
dicatur  prsedicatum  ;  sic  enim  .  in  proposito  est :  ergo  etc.  Ponamus 
ergo  in  terminis  significativis,  et  sit  b.  animal,  a.  vero  substantia,  c. 
autem  sit  homo  :  fiat  ergo  syllogismus  sic.  Omne  animai  est  substantia, 
Omnis  homo  est  animal,  Ergo  omnis  homo  est  substantia.  Certum  est 
quod  si  ista  est  vera,  Omne  animal  est  substantia,  nihil  erit  sumere  sub 
animali,  de  quo  non  dicatur  substantia.  Si  ergo  omnis  homo  est  animal, 
tunc  omnis  homo  est  sub  animali.  Debet  ergo  sumi,  sicut  substantia 
praedicatur  de  animali,  ita  prasdicabitur  de  homine.  —  Secundus  modus 
est,  quando  ex  majori  universali  negativa,  et  ex  minori  universali  affir- 
mativa,  concluditur  universalis  negativa  sic  :  nullum  b.  est  a.  :  omne  c. 
est  b.  :  ergo  nullum  c.  est  a.  :  et  probatur  per  alterum  principium 
quod  est  dici  de  nuUo.  In  terminis  autem  significativis  ostenditur  sic. 
Sit  b.  animal,  a.  vero  lapis,  c.  autem  sit  homo.  Si  eniAi  nullum  animal 
est  lapis,  nihil  erit  sumere  sub  animali,  a  quo  non  removeatur  lapis. 
Sicut  enim  «  omnis  »  quod  est  signum  universale  affirmativum,  est 
distributivum,  et  distribuit  affirmative  pro  singulis  contentis  sub  eo  cui 
jungitur  ;  ita  etiam  «  nullus  »  pro  singuJis  talibus  distribuit  negative. 
—  Tertius  modus  est,  quando  ex  majori  universali  affirmativa  et  ex 
minori  particulari  affirmativa  concluditur  particularis  affirmativa  sic. 
Omne  b.  est  a.  :  quoddam  c.  est  b.  :  ergo  quoddam  c.  est  a.  ;  et  probatur 
per  dici  de  omni.  —  Quartus  modus  est,  quando  ex  majori  universali 
negativa  et  minori  particulari  affirmativa  concluditur  particularis  nega- 
tiva  sic :  nullum  b.  est  a.  :  quoddam  c.  est  b  :  ergo  quoddam  c.  non  est 
a.  Et  probatur  per  dici  de  nullo.  Sciendum  quod  licet  isti  duo  ultimi 
syllogismi  probari  possint  per  dici  de  omni  et  per  dici  de  nuUo,  ut 
dictum  est ;  tamen  Philosophus  (i  Prior.)  reducit  eos  ad  duos  modos 
primos,  in  quibus  verius  salvatur  dici  de  omni  et  dici  de  nullo,  propter 
universalitatem  minoris  propositionis  eorum. 

§§  4.  De  syllogismis  secundae  figurae.  (Ib.,  c.  6,  n.2) 

Secunda  figuraquatuorhabetmodos.  —  Primusconstatexmajori  univer- 
sali  negativa  et  minori  universali  affirmativa,  ex  quibus  sequitur  conclu- 
sio  universalis  negativa^sic.  NuUum  b.  est  a.  Omne  c.  est  a.  Ergo  nul- 
lum  c.  est  b.  In  isto  enim  syllogismo  non  potest  ostendi  dici  de  nullo : 
quia  sub  b.  cui  jungitur  signum  universale,  scilicet  «  nullum  »,  nihil  su- 
mitur  a  quo  possit  removeri  subjectum  c  :  et  ideo  ad  hoc  quod  probetur 
per  dici  de  nuUo  reducitur  ad  secundum  modum  primae  figurae.  Hoc  au- 
tem  dupliciter  potest  fieri.  Vel  conversione  majoris  simpliciter,  ut  dica-- 
tur  sic  :  nuUum  a.  est  b. :  omne  c.  est  a.  :  ergo  nullum  c.  est  b.  Et  pro- 
batur  etiam  per  tertium  principium  supradictum  quod  erat :  «  quando  ex 
opposito  consequentis  infertur  oppositum  antecedentis,  prima  consequen- 
tiaest  bona».  Sciendum  quod  omnissyllogismus  est  quaedam  consequen- 
tia,  inqua  antecedens  sunt  ambae  praemissae,  consequens  vero  est  conclu- 
sio ;  unde  si  ex  opposito  conclusionis  cum  aherapraemissarum  infertur 
oppositum  aherius  praemissae  inordinatione  in  qua  salvatur  dici  de  omni 
vel  dici  de  nuUo,  prima  consequentia,  seu  syllogismus  erit  bonus.  Sic 
enim  in  proposito.  Consequens  enim  sive  conclusio  est,  Nullum  c.  est 

b.  :  quae  duo  habet  opposita,  scilicetcontrarium,  etcontradictio.  Sumatur 
ejus  contrarium,  scilicet,  Omne  c.  est  b.  Sumatur  modo  major  praedicti 
syllagismi,  sciUcet,  NuUum  b.  est  a.,  et  opposita  contraria  conclusionis 
fiat  minor,  et  dicatur  sic  :  Nullum  b.  est  a.  Omne  c.  est  b.  Ergo  nuUum 

c.  est  a.  Iste  s^fllogismus  est  in  secundo  modo  primae  figurae,  et  ex  oppo- 
sito  consequentis  seu  conclusionis  infertur  illa,  nullum  c.  esta.,  quas  est 
opposita  unius  praemissae,  scilicet  minoris  :  quia  est  contraria  minori 
primi  syllogismi,  quae  erat,  Omne  c.  est  a.  Ergo  ex  opposito  consequentis 
cum  una  prasmissarum  inferturoppositum  aherius  praemissae  :  prima  ergo 
consequentia  seu  syllogismus  fuit  bonus.  -  Secundus  modus  constat  ex 
majori  universali  affirmativa,  et  minori  universali  negativa,  ex  quibus 
sequitur  conclusio  universalis  negativa  sic  :  Omne  b.  est  a,  NuUum  c. 
est  a,  Ergo  nullum  c.  est  b.  Iste  syhogismus  reducitur  ad  secundum 
modum  primae  figurae  perconversionemminoris  simpHciter,  etper  trans- 
positionem  praemissarum  ;  ut  scilicet  ista  quae  erat  major,  fiat  minor  sic : 
NuUum  a.  estc.  Omne  b.  est  a.  Ergo  nullum  b.  est  c.  Major  istius  syl- 
logismi  fuit  illa  in  qua  conversa  fuit  minor  primi  syllogismi,  quae  erat, 
NuUum  c.  est  a.  Per  tertium  vero  principium  seu  per  syllogismum  con- 
versivum  reducitur  ad  secundum  modum  primaefigurae  sic.  Sumatur  pro- 
positio  contraria  conclusioni,  quae  est,  Omne  c.  cst  b.  :  et  fiat  minor  sic. 
Omne  b.  est  a.  Omne  c.  est  b.  Ergo  omne  c.  est  a.  Haec  autem  quae  con- 
cluditur  in  isto  secundo  syllogismo,  sciUcet,  omne  c.  est  a.,  est  contraria 
huic,  nuUum  c.  est  a.,  quae  erat  minor  :  ex  opposito  ergo  consequentis 
etc.  —  Tertius  modus  est,  quando  ex  majori  universaUnegativa  et  minori 
particulari  affirmativa  concluditur  particularis  negativa  sic.  NuUum  b, 
est  a.  Quoddam  c.  est  a.  Ergo  quoddam  c.  non  est  b.  Hic  reducitur  ad 
quartum  modum  primae  figurae  per  conversionem  majoris  simpUciter  : 

Nullum  a.  est.  b.  Quoddam  c.  est  a.  Ergo  quoddam  c.  non  est  b.  Redu- 
citur  autem  per  syllogismum  conversivum  ad  secundum  modum  primae 
figurae.  Oppositum  enim  conclusionis  quod  est,  quoddam  c.  non  est  b. 
est  istud,  omne  c.  est  b.  :  et  fiat  minor  sic  ;  Nullum  b.  est.  a.  Omne  c.  est. 

b.  Ergo  nullum  c.  est.  a.  :  quae  est  opposita  minoris  syllogismi  primi 
quae  erat,  quoddam  c.  est  a.  —  Quartus  modus  est,  quando  ex  majori 
universali  affirmativa,  et  ex  minori.  particulari  negativa  concluditur  par- 
ticularis  negativa  sic.  Omne  b.  est  a.  Quoddam  c.  non  est  a.  Ergo  quod- 
dam  c.  non  est  b.  Iste  syliogismus  non  potest  reduci  per  conversionem 
prasmissarum  :  major  enim  quae  est  universalis  affirmativa,  non  potest 
converti  nisi  in  particfularem  affirmativam,  et  minor  est  particularis.  Ex 
pluribus  autem  particularibus,  ut  dictum  est,  nihil  sequitur.  Reducitur 
ergo  per  syilogismum  quod  aliquando  vocatur  per  impossibile,  sicutre- 
ducti  fuerunt  caeteri  tres  syllogismi  supradicti,  et  reducitur  ad  primum 
modum  primae  figurae.  Oppositum  enim  conclusionis,  quae  erat,  quoddam 

c.  non  est  b.,  est  illud,  omne  c.  est  b.,  quod  fiat  minor  sic.  Omne  b.  est 
a.  :  omne  c.  est  b.  :  ergo  omne  c.  est  a.  Haecautem  estopposita  minoris^ 
quae  erat,  quoddam  c.  non  est  a.  Et  sic  patet  de  syllogismo  primas  etse- 
cundas  figurae. 

§1  5.  De  syllogismis  tertiae  figurae.  (Ib.,  c.  7,  n.  1) 

Tertia  vero  figura  sex  habet  modos.  —  Primus  constat  ex  majori  uni- 
versali  affirmativa,  et  ex  minori  universali  affirmativa,  ad  quas  sequitur 
conclusio   particularis  affirmativa  sic.  Omne  b.  est  a. ;  omne  b.  est  c. ; 
ergo  quoddam  c.  est  a.  Iste  syllogismus  per  conversionem  minoris  per 
accidens  reducitur  ad  tertium  modum  primae  figurae  sic.  Omne  b.  est  a. : 
Quoddam  c.  est  b.;  Ergo  quoddam  c.  est  a.  Per  syllogismum  vero  con- 
versivum  reducitur  ad  secundum   modum  primae  figurae.  Sumatur  enim 
oppositum  conclusionis,  quod  est,  NuIIum  c.  est  a.;  et  fiat  major  sic:  Nul- 
lum  c.  est  a.;  omne  b.  est  c;  ergo  nullum   b.  est  a.  Haec  autem  est  con- 
traria  majoris  primi  syllogismi  quae  erat,  omne  b.  est  a.  Sciendum  quod 
in  reductione  per  syllogismum  conversivum  haec  differentia  est  inter  syl- 
logismos  secundae  et  tertiae  figurae  :   nam  in  syllogismis  secundae  figurae 
ex  opposito  conclusionis  fit  minor  propositio,  et  infertur  oppositum  mi- 
noris  propositionis;  in  syllogismis  vero  tertiae  figurae  exopposito  conclu- 
sionis  fit  major  propositio,  et  infertur  oppositum  majoris  propositionis. 
—  Secundus  modus  constat  ex  majori  universali  negativa,  et  ex  minori    , 
universali  affirmativa,  ad  quas  sequitur  conclusio  particularis  negativa 
sic.  Nullum  b.   est  a.;  omne  b.  est  c;  ergo  quoddam  c  non  est  a.  Haec 
per  conversionem  minoris  per  accidens  reducitur  ad  quartum   modum 
primae  figurae  sic  NuIIum  b.  est  a.  :  quoddam  c  est  b.;  ergo  quoddam  c 
non  est  a.  Sed  per  syllogismum  conversivum  reducitur  ad  primum  mo- 
dum  prirnae  figurae,  si  accipiatur  oppositum  conclusionis,  et  fiat  major 
sic  :  Omne  c  est  a.  ;  omne  b.  est  c.  ;  ergo  omne  b.  est  a.  Haec  conclusio 
est  contraria  majori  primi  syllogismi.  —  Tertius  modus  constat  ex  ma- 
jori  particulari  affirmativa,  et  minori  universali  affirmativa,  ex  quibus  se- 

quitur  conclusio  particularis  affirmativa  sic.  Quoddam  b.  est  a.;  omne  b. 
est  c;  ergo  quoddam  c.  est  a.  Haec  perconversionem  reducitur  ad  tertium 
modum  primae  figurae  convertendo  majorem  simpliciter.  et  transponendo 
propositiones  sic.  Omne  b.  est  c;  quoddam  a.  est  b.;  ergo  quoddam  a. 
est  c  Per  syllogismum  vero  conversivum  reducitur  ad  secundum  mo- 
dum  primae  figuras  sic  NuUum  c  est  a.;  omne  b.  est  c;  ergo  nuUum  b. 
est  a.  Haec  conclusio  est  contradictoria  majoris,  quae  erat,  quoddam  b. 
est  a.  —  Quartus  modus  constat  ex  majori  universali  affirmativa  et  mi- 
nori  particulari  affirmativa  concludentibus  particularem  affirrmativam 
sic  Omne  b.  est  a.;  quoddam  b.  est  c;  ergo  quoddam  c  est  a.  Haec  per 
conversionem  minoris  reducitur  ad  tertium  modum  primae  figurae  sic 
Omne  b.  est  a.;  quoddam  c  est  b.;  ergo  quoddam  c  est  a.  Per  syllogis- 
mum  vero  conversivum  reducitur  ad  quartum  primae  sic  Nullum  c  est 
a.;  quoddam  b.  est  c;  ergo  quoddam  b.  non  est  a.  Hasc  conclusio  est 
contradictoria  majoris  primi  syllogismi,  quae  erat,  Omne  b.  est  a  — 
Quintus  modus  constat  ex  majori  particulari  negativa,  et  minori  univer- 
sali  affirmativa  concludentibus  particularem  negativam  sic.  Quoddam  b. 
non  est  a.;  omne  b.  est  c;  ergo  quoddam  c  non  est  a.  Haec  non  potest 
reduci  per  conversionem,  quia  major  ejus  non  potest  converti,  cum  sit 
particularis  negativa  :  minor  vero  convertitur  in  particularem.  Ex  puris 
autem  particularibus  nihil  sequitur.  Per  syllogismum  vero  conversivum 
reducitur  ad  primum  primae  sic.  Omne  c  est  a..;  omne  b.  est  c:  ergo 
omne  b.  est  a.  Et  haec  est  contradictio  majoris  primi  syllogismi,  quae 
erat,  quoddam  b.  non  est  a.  —  Sextus  modus  constat  ex  majori  univer- 
sali  negativa  et  minori  particulari  affirmativa  concludentibus  particula- 
rem  negativam  sic  NuUum  b.  est  a;  quoddam  b.  est  c;  ergo  quoddam 
c  non  est  a.  Haec  per  conversionem  minoris  reducitur  ad  quartum  pri- 
mae  sic  Nullum  b.  est  a.  quoddam  c  est  b.,  ergo  quoddam  c  non  est  a. 
Per  syllogismum  vero  conversivum  reducitur  ad  tertium  primae  sic  Omne 
c  est  a.;  quoddam  b.  est  c;  ergo  quoddam  b.  est  a.;  quas  est  contradic- 
toria  majoris  primi  syllogismi,  quae  erat,  NuUum  b.  est  a.  Et  sic  patet  de 
syllogismis  directe  concludentibus  in  omnibus  figuris,  et  de  eorum  pro- 
bationibus. 

§§  6.  De  reductione  omnium  syllogismorum  ad  duos  primos  modos 
primae  figurae.  (Ib.,  c.  7,  n.  2) 

Phiiosophus  autem  reduxit  omnes  syllogismos  ad  duos  universales 
primae  figura^.  Unde  tertium  modum  primae  figurx  reduxit  per  syllo- 
gismum  conversivum  ad  secundum  modum  secundae  figurae  ;  et  quar- 
tum  modum  ejusdem  primae  figurae  rejiuxitper  syllogismum  conversivum 
ad  primum  secundae  ;  illi  autem  reducuntur  ad  duos  modos  universales 
primae  figurae,  ut  dictum  est.  Omnes  ergo  reducuntur  ad  duos  modos 
univcrsales  primae  figurae,  in  quibus  salvatur  perfecte  dici  de  omni,  ei 
dici  de  nullo. 

C)uod  autem  reducantur  praedicti  duo  modi  primae  figurae,  ad  uni- 
versales   secundae,    puta    tcrtius    primae    figurx,    patet    sic.    Omne    b. 

est  a.  ;  quoddam  c.  est  b.  ;  ergo  quoddam  c.  est  a.  Oppositum  con- 
ciusionis  est :  Nullum  c.  est  a.  ;  quae  fiat  minor  ;  et  fiat  syllogismus 
in  secundo  secundae  figurae  sic.  Omne  b.  est  a.  ;  nullum  c.  est  a.  ;  ergo 
nuUum  c.  est  b.  ;  quae  est  opposita  minoris,  quae  erat  «  quoddam  c.  est 
b.  »  —  Quartus  vero  reducitur  ad  primum.  Est  enim  quartus  modus  sic. 
Nullum  b.  est  a.  ;  quoddam  c.  est  b.  ;  ergo  quoddam  c.  non  est  a.  Op- 
positum  conclusionis  est  :  Omne  c.  est  a.  :  quae  fiat  minor,  et  fiat  syllo- 
gismus  in  primo  secundae  figurae  sic.  Nullum  b.  est  a.  ;  omne  c.  est  a. ; 
ergo  nuUum  c.  est  b.  Patet  ergo  qualiter  omnes  syllogismi  reducantur  ad 
duos  modos  universales  primae  figurae. 

§§  7.  De  syllogismis  indirecte  concludentibus.  (Ib.,  c.8) 

Est  autem  indirecte  concludere,  minorem  extremitatem  praedicari  de 
majori  in  conclusione.  Tales  autem  syllogismi  sunt  numero  decem  ; 
quinque  enim  sunt  in  prima  figura,  duo  in  secunda  figura,  et  tres  in 
tertia  figura.  —  Sciendum  quod  omnis  syllogismus  concludens  aliquam 
conclusionem  quae  converti  potest,  etiam  potest  concludere  illam  in 
quam  convertitur.  Cum  ergo  omnes  conclusiones  dictorum  syllogis- 
morum  possunt  converti,  exceptis  particularibus  negativis,  omnes  tales 
syllogismi  poterunt  concludere  indirecte.  Tales  autem  in  prima  figura 
sunt  tres  :  scilicet  primus  modus,  secundus  et  tertius  :  in  secunda  sunt 
duo,  scilicet  primus  et  secundus.  In  tertia  sunt  tres,  scilicet  primus  et 
tertius  et  quartus.  Adducuntur  autem  in  prima  figura  duo  modi,  qui  sunt 
contra  duo  principia  sive  regulas  datas  in  prima  figura.  Nam  ambo  habent 
minorem  negativam,  quod  est  contra  illam  regulam  :  In  prima  figura, 
minori  existente  negatiya,  nihil  sequitur.  Et  alter  eorum  habet  majorem 
particularem  contra  aliam  regulam. 

Doctores  autem  moderni,  scilicet  Boetius,  praetermissis  quinque, 
scilicet  secundae  et  tertiae  figurae.  de  solis  quinque  primae  figurae  fecerunt 
mentionem. — Quorumprimus  constat  ex  majori  universali  affirmativa  et 
minori  universali  affirmativa  concludentibus  indirecte  particularem 
affirmativam  sic.  Omne  b.  est  a.  :  omne  c.  est  b.  ;  ergo  quoddam  a.  est  c. 
Reducitur  autem  ad  primum  primae,  si  conclusio  particularis  convertatur 
inuniversalem.  —  Secundus  constat  ex  majori  universali  negativa,  et  mi- 
nori  universali  affirmativa  concludentibus  indirecte  universalem  negati- 
vam  sic.  Nullum  b.  est  a.  ;  omne  c.  est  b.  ;  ergo  nuUum  a.  est  c.  Redu- 
citur  ad  secundum  primse  conversa  conclusione  simpliciter.  —  Tertius 
modus  constat  ex  majori  universali  affirmativa,  et  minori  particulari 
affirmativa  concludentibus  indirecte  particularem  affirmativam  sic.  Omne 
b.  est  a ;  quoddam  c.  est  b.  ;  ergo  quoddam  a.  est  c.  Reducitur  ad  ter- 
tium  primae  conversa  conclusione  simpliciter. —  Quartus  modus  constat  ex 
majori  universali  affirmativa,  et  minori  universaii  negativa,  conciuden- 
tibus  indirecte  particularem  negativam  sic.  Omne  b.  est  a.  ;  nullum  c. 
est  b.  ;  ergo  quoddam  a.  non  est  c.  Et  reducitur  ad  quartum  primae, 
conversa  majori  per  accidens,  et  minori  simpliciter,  et  transpositis  pro- 

positionibus,  ut  de  minori  fiat  major,  et  de  majori  minor  sic.  Nullum  b. 
est  c.  ;  quoddam  a.  est  b. ;  ergo  quoddam  a.  non  est  c. —  Quintus  modus 
constat  ex  majori  particulari  affirmativa  et  minori  universali  negativa 
concludentibus  indirecte  particularem  negativam  sic.  Quoddam  b.  est  a.; 
nullum  c.  est  b.  ;  ergo  quoddam  a.  non  est  c.  Et  reducitur  ad  quartum 
primae  per  conversionem  simpliciter  utriusque  propositionis,  et  transpo- 
sitis  utriusque  sic.  Nullum  b.  est  c.  ;  quoddam  a.  est  b.  ;  ergo  quoddam 
a.  non  est  c.  Et  sic  patet  de  syllogismis  indirecte  conciudentibus. 

§§  8.  De  inventione  medii  termini  in  syllogismis  omnium  figuraruiigL 
tam  affirmativis  quam  negativis.  (Ib.,  c.  9) 

Scitis  syllogismis,  ut  facilius  possimus  quamcumque  conclusionem 
concludere  et  syllogizare,  sciendum  quod  omnis  conclusio  in  se  continet 
ambas  extremitates,  ut  dictum  est :  totus  autem  syllogismus  ex  tribus 
terminis  fit.  Habitaergo  quacumque  oratione  concludenda,  ad  complen- 
dum  syllogismum  egemus  uno  termino,  scilicet  medio.  Qualiter  autem 
talis  medius  terminus  inveniatur,  videamus.  —  Ubi  nota  quod  Philoso- 
phus(i  Prior.)  tribus  utitur  nominibus  terminorum :  sciiicet  antece- 
dente,  consequente  et  repugnante.  Dicitur  autem  terminus  antecedens 
qui  potest  subjici,  ut  homo  est  antecedens  ad  animal;  consequens  autem 
dicitur  terminus,  qui  potest  de  alio  praedicari;  et  sic  animal  est  conse- 
quens  ad  hominem.  Et  quia  termini  convertibiles  inter  se  et  subjici  et 
praedicari  possunt,  ut  proprium  quod  potest  praedicari  de  specie,  et 
species  de  ipso,  et  similiter  se  habet  de  definitione  et  definito  ;  ideo  unus 
respectu  alterius,  et  dicitur  antecedens,  et  dicitur  consequens.  Repugnans 
vero  terminus  dicitur,  qui  alteri  subjici  non  potest,  nec  de  eo  praedicari, 
ut  homo  et  asinus,  quorum  neuter  de  altero  potest  praedicari,  nec  ipsi 
subjici.  —  Sciendum  quod  modi  syllogismorum  directe  concludentium, 
ut  dictum  est,  sunt  quatuordecim  :  scilicet  quatuor  in  prima  figura, 
quatuorin  secunda,  et  sex  in  tertia. 

In  prima  igitur  figura  sunt  duo  modi  affirmativi  directe  concludentes : 
scilicet  primus  et  tertius  ;  et  duo  negativi,  scilicet  secundus  et  quartus. 
Ad  inveniendum  medium  in  affirmativis,  considerandus  est  unus  termi- 
nus  qui  sit  antecedens  ad  praedicatum,  et  consequens  ad  subjectum.  Verbi 
gratia:  si  debet  syllogizari  haec,  scilicet,  omnis  homo  est  substantia,  jam 
habetur  minor  et  major  extremitas.  Gonsequens  autem  ad  subjectum  et 
antecedens  ad  praedicatum,  esi  animal:  ergo  est  medius  terminus  per 
hunc  syllogismum  in  primo  primae  figurae  sic.  Omne  animal  est  substan- 
tia.  Omnis  homo  est  animal.  Ergo  omnis  homo  est  substantia.  Si  vero 
debet  concludi  haec,  quidam  homo  est  substantia  :  in  tertio  modo  ejusdem 
figurae  est  medius  terminus  animal,  et  fiet  syllogimus  sic  :  Omne  animal 
est  substantia.  Quidam  homo  est  animal.  Ergo  quidam  homo  est  subs- 
tantia.  —  In  syilogismis  vero  negativis  ejusdem  figura^  sumitur  pro 
mcdio  repugnans  praedicato,  et  consequens  ad  subjectum.  Verbi  gratia  : 
si  debet  concludi  hitc,  nullus  homo  cst  lapis,  vel,  quidam  homo  non  est 
lapis ;  sumatur  pru   medio    animal  :   repugnat   enim   animal    lapidi,    et 

potest  praedicari  de  homine.  Fiatergo  syllogismus  in  secundo  primae  sic: 
Nulium  animal  est  lapis.  Omnis  homo  est  animal.  Ergo  nullus  homo  est 
lapis.  In  quarto  vero  sic :  nullum  animal  est  Japis.  Quidam  homo  est 
animal.  Ergo  quidam  homo  non  est  lapis.  Et  sic  patet  de  inventione 
medii  termini  in  prima  figura. 

In  secunda  autem  figura  sunt  quatuor  modi  omnes  negativi,  quorum 
primus  et  tertius  habent  majorem  propositionem  negativam,  minorem 
vero  affirmativam.  Secundus  autem  et  quartus  e  converso  majorem 
habent  affirmativam,  minorem  vero  negativam :  et  ideo  aliter  utrobique 
sumitur  medium.  Unde  in  primo  et  tertio  sumitur  pro  medio  repugnans 
praedicato  et  consequens  ad  subjectum.  Verbi  gratia,  si  debet  concludi 
ista :  NuUus  homo  est  lapis,  vel  ista,  quidam  homo  non  est  lapis  :  pro 
medio  sumatur  animal,  et  syllogizetur  in  primo  secundas  sic  :  Nullus 
lapis  est  animal.  Omnis  homo  est  animal.  Ergo  nuUus  homo  est  lapis. 
In  tertio  modo  sic  :  Nullus  lapis  est  animai.  Quidam  homo  est  animal. 
Ergo  quidam  homo  non  est  lapis.  —  In  secundo  vero  et  quarto  modo 
sumatur  pro  medio  consequens  ad  praedicatum  et  repugnans  subjecto. 
Verbi  gratia,  si  debet  concludi  ista  :  Nullus  homo  est  lapis,  vel  ista.. 
quidam  homo  non  est  lapis,  sumatur  pro  medio  inanimatum,  quod 
potest  prasdicari  de  lapide  et  repugnat  homini ;  et  syllogizetur  in  secundo 
modo  sic  :  Omnis  lapis  est  inanimatus.  Nullus  homo  est  inanimatus. 
Ergo  nullus  homo  est  lapis.  In  quarto  modo  sic.  Omnis  lapis  est  inani- 
matus.  Quidam  homo  non  est  inanimatus.  Ergo  quidam  homo  non  est 
lapis.  Et  sic  patet  de  inventione  medii  termini  in  secunda  figura. 

In  tertia  vero  figura  suntsex  modi  omnes  concludentes  particulariter : 
quorum  tres  sunt  affirmativi,  et  tres  negativi.  In  tribus  affirmativis,  sci- 
licet  primo,  tertio,  quarto,  sumitur  pro  medio  antecedens  ad  utrumque. 
Verbi  gratia,  si  debet  concludi  haec  in  primo  modo,  scilicet,  quoddam 
animal  est  substantia,  sumatur  pro  medio  homo,  de  quo  animal  et  subs- 
tantia  praedicari  possunt,  et  syllogizetur  sic  :  Omnis  homo  est  substantia. 
Omnis  homo  est  animal.  Ergo  quoddam  animal  est  substantia.  In  tertio 
modo  sic  :  Quidam  homo  est  substantia.  Omnis  homoest  animal.  Ergo 
quoddam  animal  est  substantia.  In  quarto  vero  sic  :  Omnis  homo  est 
substantia.  Quidam  homo  estanimal.  Ergo  quoddam  animalest  substan- 
tia.  —  In  tribus  vero  negativis  sumitur  pro  medio  repugnans  praedicato 
et  antecedens  ad  subjectum.  Verbi  gratia,  si  debet  concludi  haec:  quod- 
dam  animal  non  est  lapis,  sumatur  pro  medio  homo,  quod  repugnat  la- 
pidi,  et  de  quo  animal  praedicatur  ;  etsyllogizetur  etiam  in  secundo  modo 
sic  :  Nullus  homo  est  lapis.  Omnis  homo  est  animal.  Ergo  quoddam  ani- 
mal  non  est  lapis.  In  quinto  vero  sic.  Quidam  homo  non  est  lapis.  Om- 
nis  homo  est  animal.  Ergo  quoddam  animal  non  est  lapis.  In  sexto  au- 
tem  sic  :  Nullus  homoest  lapis.  Quidam  homo  estanimal.  Ergo  quoddam 
animal  non  est  lapis.  Et  sic  patet  de  inventione  medii  in  tertia  figura. 

Notandum  quodad  inveniendum  cito  antecedens  et  consequens,termini 
convertibiles  possunt  esse  antecedens  et  consequens  indifferenter  :  quia 
definitio  et  descriptio  et   interpretatio    sunt  termini  convertibiles  cum 

definito,  descripto  et  interpretato.  Accipias  terminum  cujus  vis  invenire 
antecedens  et  consequens,  et  definias  ipsum  vel  describas,  vel  interpre- 
teris ;  postmodum  utere  regulis  supradictis.  Et  sic  patet  de  inventione 
medii  in  syllogismis  de  inesse  ostensivis. 

Cfr.  Opusc,  de  Inventione  medii.  —  ii  Post.  Anal.,  1.  9. 

§§  9.  De   differentia   syllogismi   ad  imposibile   ab   ostensivo.  (Ib.,  c.  10) 

Dicto  de  syllogi»smis  ostensivis,  et  de  inventione  medii  eorum,  dicen- 

dum  est  de  syllogismis  ad  impossibile.  —  Differt  enim   syllogismus  ad 

impossibile  ab  ostentivo.  Nam  ostensivus  ex  duabus  praemissis  veris  con- 

cludit  conclusionem  veram.  Syllogismus  vero  ad  impossibile  non  sic  fa- 

cit ;  sed  ex  altera  praemissarum  falsa  concludit  falsum  evidenter.  Deinde 

ex  contradictione  falsi  conclusi  iterum  concludit  contradictionem  prae- 

missae  falsae.  Verbi  gratia  de  utroque.  Dato  quod  adversarius  diceret  hanc 

falsam  propositionem,  scilicet  «  omnis  homo  currit  »,  contra  eam  per 

syllogismum  ostensivum  arguo  sic  :  quia  sumo  duas  praemissas  veras,  et 

concludo  contradictionem  propositionis  praedictae  sic.  Nullum  quiescens 

currit.  Quidam  homo  quiescit.  Ergo  quidam  homo  non  currit.  Haec  con- 

clusio  contradicit  propositioni  adversarii  quae  erat  «  omnis  homo  currit  »: 

et  quia  mea  est  vera,  sua  est  falsa,  et  e  converso.  —  Si  vero  volo  eam  re- 

probare  per  syllogismum  ad  impossibile^  sumo  eam  cum  altera  proposi- 

tione  vera,  et  facio  eas  praemissas  alicujus  syllogismi,  et  concludo   con- 

clusionem  falsam  evidenter,  et  assumo  contradictoriam  istius  conclusio- 

nis  falsae,  et  ex  ea  concludo  contradictoriam  falsae  praemissae  sic  :  Omne 

currens  movetur.  Omnis  homo  currit.  Ergo  omnis  homo  movetur.  Sed 

quidam  homo  non  movetur.  Ergo   quidam  homo  non  currit.  Modo  ex 

falsitate  hujus  praemissae  ostendo  veritatem  hujus  meae  propositionis,  et 

ex  istius  veritate  ostendo  falsitatem  illius.  Ratio  enim  veritatis  istius  ulti- 

mae  conclusionis  syllogismi  ad  impossibile  est  :  quia  in  syllogismis  ordi- 

natis  in  modo  et  in  figura  nunquam  conclusio  erit  falsa,  nisi  aliqua  prae- 

missarum   fuerit   falsa.   Concluditur  autem   primo  ostensive  conclusio 

falsa,  scilicet  «  omnis  homo  movetur  »  ;   aiiqua  ergo  praemissarum   fuit 

falsa.  Non  mea,  scilicet  «  omne  currens  movetur  »  ;  ergo  propositio  ad- 

versarii,  scilicet  «  omnis  homo  currit  »  est  falsa  ;  ergo  ejus  contradicto- 

ria,  scilicet  «  quidam  homo  non  currit  »,  quae  est  ultima  conclusio  syllo- 

gismi  ad  impossibile  ab  ostensivo  est  vera. 


§  14.  —  De  Syllogismis  modalibus 


Nunc  dicendum  est  de  syllogismis  modalibus.  Ubi  sciendum  quod, 
quia  eodem  modo  sumuntur  propositiones  de  necesrario  et  impossibili, 
et  illae  de  possibili  et  contingenti;  ideo  duobus  modis  tiunt  syllogismi 
modales  inter  se  differentes.  Primo  dicemusde  syllogismis  de  necessario, 

ad  quos  reduci  possunt  illi  de  impossibiii.   Secundo  de  syllogismis   de 
contingenti,  ad  quos  reducuntur  illi  de  possibili  contingenter  sumpto. 

§§  1.  De  syllogismis  modalibus,  quantum  ad  propositiones 
de  necessario.  (Ib.,  c.  13) 

Sciendum  quod  syllogismi  de  necessario  aliqui  habent  ambas  pro- 
positiones  necessarias  ;  et  tunc  in  quacumque  figura  vel  modo  liant, 
semper  conclusio  est  necessaria.  Verbi' gratia:  Necesse  est  omnem 
hominem  esse  animal.  Necesse  est  omne  risibile  esse  hominem.  Ergo 
necesse  est  omne  risibile  esse  animal  :  et  sic  de  singulis,  etc.  Notandum 
quod  dupiex  est  necessarium  :  scilicet  necessarium  simpliciter,  quando 
aliquid  inest  alicui  simpliciter,  et  non  secundum  aliquod  tempus  vel 
locum,  vel  hujusmodi :  sicut  necessarium  est  hominem  esse  animal. 
Aliud  est  necessarium  secundum  quid.  vel  secundum  tempus  ;  sicut 
dicimus  quod  omne  quod  est,  quando  est,  necesse  est  esse  ;  vel  secun- 
dum  locum  vel  secundum  aliquod  hujusmodi  :  et  isto  modo  non  sumitur 
propositio  necessaria.  Socrates  enim  quando  currit,  necessario  currit, 
et  tamen  haec  propositio  «  Socrates  currit  »,  non  est  necessaria  sed  con- 
tingens. 

Si  vero  syllogismi  de  necessario  alteram  propositionem  habent  neces- 
sariam,  et  alteram  de  inesse  :  licet  semper  concludant  majorem  extremi- 
tatem  inesse  minori,  non  tamen  semper  concludunt  ex  necessitate  :  sed 
quandoque  sic,  et  quandoque  non.  —  Ubi  nota,  quod  in  prima  figura, 
majori  propositione  existente  necessaria  et  minori  de  inesse,  sequetur 
semper  conclusio  necessaria.  Majori  vero  existente  de  inesse,  quantum- 
cumque  minor  sit  necessaria,  non  tamen  conclusio  erit  necessaria  :  quia 
inveniuntur  termini  ubi  est  sic,  et  ubi  non  est  sic.  Verbi  gratia  :  Omnis 
homo  est  animal.  Omne  risibiie  necessario  est  homo.  Ergo  omne  risibile 
necessario  est  animal.  Isti  autem  sunt  termini  ubi  sic.  Termini  vero  ubi 
non,  sunt  isti.  Omnis  homo  est  albus.  Omne  risibile  necessario  est  homo. 
Ergo  omne  risibile  necessario  est  album.  Haec  autem  conclusio  non  est 
necessaria  simpliciter.  Et  sic  est  de  aliis  modis  primse  figurae,  tam  affir- 
mativis  quam  negativis. 

In  secunda  vero  figura  in  tribus  primis  modis  negativis,  propositione 
negativa  existente  necessaria,  sive  sii  major,  sive  sit  minor,  conclusio  erit 
necessaria,  ipsa  affirmativa  existente  de  inesse.  Affirmativa  vero  existente 
necessaria,  et  negativa  de  inesse,  non  sequitur  conclusio  necessaria.  Et  hoc 
clare  potest  apparere  reducendo  praedictos  syllogismos  ad  modos  primae 
figurae  ;  nam  semper  in  syllogismisreductis,  negativa  erit  major.  Inprima 
autem  figura,  ut  dictum  est,  si  major  est  necessaria,  et  conclusio;  si  vero 
non,  nec  conclusio.  —  In  quarto  vero  modo  secundae  figurae  quacumque 
propositione  necessaria,  sive  affirmativa  sive  negativa,  dummodo  altera 
sit  de  inesse,  non  semper  sequitur  conclusio  necessaria:  nam  si  univer- 
salis  affirmativa  non  erit  necessaria,  in  eisdem  terminis  fiet  syllogismus 
in  quibus  fiet   secundus  modus  ejusdem  figurae,   universali   affirmativa 

existente  necessaria.  Sed,  ut  dictum  est,  si  affirmativa  est  necessaria,  non 
sequitur  conclusio  necessaria:  quod  patetper  reductionem  ejus  ad  secun- 
dam  modum  primae  iigurae :  ergo  nec  hic  sequitur.  Si  vero  particularis 
negativa  est  necessaria,  non  sequitur  semper  conclusio  necessaria,  ut 
patet  in  his  terminis,  scilicet :  Omne  album  est  homo  ;  quidam  asinus 
necessario  non  est  homo  :  tamen  non  sequitur:  Ergo  quidam  asinus 
necessario  non  est  albus. 

In  tertia  vero  figura  sunt  syllogismi  affirmativi,  et  sunt  negativi.  — 
Affirmativorum  autem  quidam  habent  ambas  propositiones  universales, 
quidam  vero  aheram.  Qui  habent  ambas  propositiones  universales, 
quacumque  earum  existente  necessaria,  sive  majori  sive  minori,  sequitur 
conclusio  necessaria;  quod  patet  per  reductionem  ejus  ad  primam  figu- 
ram.  Qui  vero  habent  aheram  universalem,  ea  existente  necessaria  sive 
majori  sive  minori,  sequitur  conclusio  necessaria.  Si  vero  particularis  sit 
necessaria,  non  sequitur  conclusio  necessaria  :  quia  si  reducitur  ad  pri- 
mam  hguram,  major  est  de  inesse  :  ubi,  ut  dictum  est,  non  sequitur  con- 
clusio  necessaria.  —  Negativorum  vero  quidam  habeni  propositionem 
negativam  universalem,  quidam  autem  particularem  Unde  qui  habent 
propositionem  negativam  universalem,  ea  existente  necessaria,  non 
sequitur  conclusio  necessaria.  Qui  vero  habent  negativam  particularem 
et  affirmativam  universalem,  quacumque  earum  existente  necessaria,  non 
sequitur  conclusio  necessaria.  Verbi  gratia  sic  :  Quidam  homo  non  vigi- 
lat.  Omnis  homo  necessario  est  animal.  Ergo  quoddam  animal  neces- 
sario  non  vigilat.  Et-hoc  est  affirmativa  existente  necessaria.  Negatjva 
autem  existente  nccessaria  sic  :  Quoddam  album  necessario  non  esi  ani- 
mal,  Omne  album  vigilat  ;  non  sequitur  :  Ergo  quoddam  vigilans  neces- 
sario  non  est  animal  :  cum  omne  vigilans  necessario  sit  animal.  Et  sic 
patet  de  syllogismis  modalibus  de  necessario. 

§§  2.  De  syllogismis  modalibus,  quantum  ad  propositiones  de  contingenti 

(Ib.,c.  14) 

1.  Sequitur  de  syllogismis  contingentibus.  Ubi  nota  quod  duplex  est 
contingens  :  scilicet  contingens  quod  inest,  et  contingens  quod  potest 
inessc.  Dicitur  autem  hic  contingens  quod  inest,  quando  praedicatum, 
licet  non  sit  de  esscntia  subjecti  vel  proprium  ejus,  tamen  est  terminus 
qui  potest  praedicari  et  negari  de  subjecio,  licet  nunc  actu  de  eo  praedice- 
tur  :  ct  talis  propositio,  licet  sit  de  materia  contingenti,  tamen  dicitur  de 
contingcnti  quod  inest.  Contingens  autcm  quod  potest  inesse,  dicitur 
cum  praedicatum  est  de  contingenti,  sicut  de  albo  respectu  hominis  : 
tamen  in  propositione  non  dicitur  actu  inesse,  sed  possibilitcr  :  ut  cum 
dico  «  contingit  hominem  esse  album  »,  non  est  sensus  quod  homo  sit 
albus,  sed  quod  potest  esse  albus. 

2.  Sciendum  quod  in  prima  figura,  utraque  propositione  existcnte  de 
contingenti,  etiam  conclusio  erit  de  contingcnti  sic.  Contingit  omne 
album  esse  musicum.  Contingit  omnem  hominem  esse  album.  Ergo 
contingit  omnem  hominem  esse  musicum.  Et  sic  est  de  aliis  modis.  — 


DE    SYLLOGISMO  47 

In  secunda  vero  figura  si  ambae  propositiones  sunt  de  contingenti,  sive 
sint  affirrriativae,  sive  altera  earum  sit  negativa  ;  sive  sint  universaies, 
sive  altera  earum  sitparticularis;  nunquam  conclusio  erit  de  contingenti. 
Verbi  gratia  :  Contingit  nullum  hominem  esse  album.  Contingit  omne 
risibile  esse  album.  Ergo  contingit  nullum  risibile  esse  hominem.  Non 
sequitur  :  quia  necesse  est  omne  risibile  esse  hominem.  Et  sic  de 
omnibus  aliis.  —  In  tertia  vero  figura,  praemissis  existentibus  de  con- 
tingenti,  sive  sint  affirmativas,  sive  altera  earum  sit  negativa,  sive  univer- 
sales,  sive  altera  earum  sit  particularis  :  semper  sequitur  conclusio  de 
contingenti,  ut  :  Contingit  omnem  hominem  esse  album.  Contingit 
omnem  hominem  esse  musicum.  Ergo  contingit  musicum  esse  album. 
Et  sic  est  in  aliis  modis.  • 

3.  Si  vero  altera  praemissarum  sit  de  contingenti,  et  altera  de  inesse  ; 
non  semper  sequitur  conclusio  de  contingenti. 

Unde  in  prima  figura,  majori  existente  de  contingenti,  sive  sit  affirma- 
tiva,  sive  negativa,  minori  vero  de  inesse  simpliciter,  semper  sequitur 
conclusio  de  contingenti.  Ut :  Contingit  omnem  hominem  esse  album. 
Omne  risibile    est   homo.    Ergo    contingit  omne  risibile    esse   album. 
Majori  vero  existente  de  inesse,  et  minori  de  contingenti,  non  semper  se- 
quitur  conclusio  de  contingenti,  ut  perfectus  sit  syllogismus,  sic  :  Omne 
sanum  est  animal ;  Contingit  omnem  equum  esse  sanum  ;  non  sequitur: 
ergo  contingit  omnem  equum  esse  animal.  Sciendum,  quod  in  qualibet 
propositione  de  contingenti  potest  salvari  dupliciter  dici  de  omni^  secun- 
dum  duplicem  ejus  sensum  supradictum.  Unde  cum  dico  :  Contingit  om- 
nem  hominem  esse  album,  comparo  hominem  ad  dici,  de  quibus  potest 
praedicari  ;  vel  secundum  esse  ipsius  albi,  ut  sit  sensus  :  «  omne  quod  est 
homo,  contingit  actu  esse  album  »  ;  vel  secundum  possibilem  inhaeren- 
tiam,  ut  sit  sensus:  «  omne  quod  est  homo,contingit  posse  esse  album  ». 
Propositio  de  inesse  habet  solum  unum  dici  de  omni,  scilicet  secundum 
comparationem  subjecti   ad  sua  inferiora  secundum  actualem  inhaeren- 
tiam  praedicati :  et  ex  his  sequitur,  quod,  virtute  dici  de  omni,  illa  pro- 
positio  de  inesse  potest  sumi  sub  illa  de  contingenti.  Unum  enim  dici  de 
omni  continetur  sub  duobus,  quia  ad  minus  in  uno  est  consequentia. 
Sed  illade  contingenti  non  potest  sumi  sub  illa  de  inesse:  duo  enim  dici 
de  omni  non  continentur  sub  uno.  Et  ista  est  causa  quare,  majore  exis- 
tente  de  contingenti,  minori  vero  de  inesse,  non  sequitur  conclusio   de 
contingenti  virtute  syllogistica,  licet  sequatur  gratia  materiae.  Sciendum 
quod  propositio  de  inesse  est  duplex  :  scilicet  de  inesse  ut  nunc,  scilicet 
quando  praedicatum  ut  nunc  solum  inest  subjecto,  ut  «  Socrates  currit  », 
et  inesse  simpliciter.  Unde  ad  hoc   quod  sequatur  conclusio  de  contin- 
genti,  minori  existente  de  inesse,  debet  esse  de   inesse  simpliciter,  quia 
praedicatum  semper  sequitur  subjectum  :  ideo   sequitur  quod    quidquid 
contingit    praedicato,  contingit   subjecto.  Sed   qiiia   in  propositione   de 
inesse  ut   nunc,  praedicat'j-m   non  semper   sequitur  subjectum,  non  erit 
semper  verum   quod   quidquid  contingit  prsedicato,  contingit   subjecto. 
Nec  est  instantia  quod  si  minor  esset  de  contingenti,  quae   tantum  valet 

quantum  illa  de  inesse  ut  nunc,  et  major  esset  de  c  ntingenti,  sequitur 
conclusio.  Nam  si  minor  est  de  contingenti,  semper  praedicatum  contin- 
git  subjecto  :  nam  ha^c  «  contingit  hominem  currere  »  semper  est  vera, 
quia  semper  contingit  hominem  posse  currere;  tamen  ista  «  homo  currit  » 
non  semper  est  vera  :  ideo  aliter  se  habet  de  utralibet. 

In  secunda  autem  figura  in  tribus  primis  modis,  negativa  existente  de 
contingenti,  affirmativa  vero  de  inesse,  non  fit  syllogismus.  Ei  causa  est 
quia  omnes  syllogismi  in  tantum  concludunt,  in  quantum  reducuntur  ad 
primam  figuram,  ubi  est  dici  de  omni  et  dici  de  nullo.  Tales  autem  syl- 
logismi  non  possunt  reduci  ad  primam  figuram  :  non   enim   convertitur 
universalis  negativa  de  contingenti,  ut  de  subjecto  fiat  praedicatum,  et  de 
praedicato  fiat  subjecium  ;  sed  convertitur  in  terminis.  Unde   haec  «  con- 
tingit  nullum   hominem  esse  album  »,  convertitur  in  hanc  «  contingit 
omnem  hominemesse  album  ».  Unde  secundumhoc,  universali  negativa 
existente  de  contingenti,  in  tribus  videlicet  modis,  non  fit  syllogismus, 
quia  non  potest  probari  per  dici  de  omni.   Affirmativa  vero  existente  de 
contingenti,  et  negativade  inesse,  fit  syllogismus,  quiapotest  reduci  talis 
syllogismus  ad  primam  figuram,  per  propositionem  negativam  similiter 
conversam  ;  tamen  non  erit  conclusio  de  contingenti,  ut  supra  dictum 
est.  —  In  quarto  autem  modo,  nullo   modo  fit  syllogismus,  sive   major 
sive  minor  sit  de  contingenti.  Talis  enim  syllogismus  non  potest  reduci 
adprimamfiguramper  conversionem,  sed  per  syllogismum  conversivum. 
Sed,  quacumque  existente  de  contingenti,  et  altera  de  inesse,  non  potest 
fieri  talis  reductio  :  ergo  ex  eo  nihil  sequitur.  Quod  autem,  majori   exis- 
tente  de  contingenti,  talis  reductio  fieri  non  possit.  patet.  Sii  talis  syllo- 
gismus  :  Contingit  omnem  hominem  esse  album  ;  Quidam  lapis  non  est 
albus  :  Ergo  quidam  lapis  non  est   homo  ;  cujus  oppositum  est:   Omnis 
lapis  est  homo.   Fiat  ergo  syllogismus  in  prima  figura  sic  :  Contingit 
omnem  hominem  esse  album.  Omnis  lapis  est  homo;  Ergo  contingit 
omnem  lapidem  esse  album.  Sed  haec  non  opponitur  huic«  quidam  lapis 
non  est  albus  »  quae  erat  minor  :  nam,  ut  dictum  est,  in  propositione  de 
contingenti  salvatur  dici  de  omni  secundum   possibilem  inhaerentiam  : 
in  futuro  enim  posset  esse  verum,  quod  omnis  lapis  fieret  albus,  et  quod 
modo  quidam  lapis  non  sit  albus  :  et  sic  isto  modo  non  valefconjugatio. 
Apparet  etiam  quod  talis  syllogismus  non  valeat  :  nam,  proposiiionibus 
existentibus  veris,   aliquando  sequitur  conclusio  falsa,    sic :    Contingit 
omnem  hominem  esse  album  ;  Quoddam  risibile  non  est  album  ;  sequi- 
tur  :  Ergo  contingit  quoddam  risibile  non  esse  hominem  :  quod  est  sim- 
pliciter  falsum.  Similiter  si  minor  est  de  contingenti,  nihil  sequitur,  et 
fit  syllogismus  sic  :  Omnis  homo  est  animal  ;  Contingit  quoddam  album 
non  esse  animal  ;  Ergo  contingit  quoddam  album  non  esse  hominen  :  ut 
puta  ovum  quod  est  album,  contingit  quod  aliquando  erit  animal,  ali- 
quando  non  erit.  Si  sumatur  haec  de  inesse,  scilicet,    quoddam  album 
non  est  homo  ,  syllogismus  non  tenet.  Opposita  enim  ejus  est :  Omnc 
album  cst  homo  ;  ergo   omne   album   est  animal  ,  qua,'  non  opponiiur 
huic  :  Contingit  quoddam  album  non  esse  animal,  ut  supra  dictum  est. 

Si  vero  sumatur  conclusio  de  contingenti,  scilicet,  Contingit  quoddam 
album  non  esse  animal ;  cujus  opposita  est,  Necesse  est  omnealbum  esse 
animal  ;  idem  sequitur;  et  fiat  syllogismus  in  prima  figura  sic  :  Omnis 
homo  est  animal.  Necesse  estomne  albumesse  hominem.  Sequitur  ergo: 
Omne  album  est  animal;  ut  supra  de  mixiionibus  necessarii  et  de  inesse 
dictum  est ;  quae  propositio  non  opponitur  illi  minori,  sciiicet  «  contin- 
git  quoddam  album  non  esse  animal  »  :  et  sic  est  inutilis  conjugatio. 

In  tertia  vero  figura,  majori  existente  de  contingenti,  minori  vero  de 
inesse,  sequitur  conclusio  de  contingenti :'  nam  conversa  minori  in  quin- 
que  modis  syllogismorum,  fit  reductio  ad  primam  figuram.  Verbi  gratia, 
fiat  syllogismus  sic  :  Contingit  omnem  hominem  esse  album.  Omnis 
homo  est  animal.  Ergo  contingit  quoddam  animal  esse  album  :  conversa 
minori  per  accidens,  fit  tertius  modus  primas  figurae  sic  :  Contingit 
omnem  hominem  esse  album,  Quoddam  animal  est  homo,  Ergo  con- 
tingit  quoddam  animai  esse  album  ;  et  sic  est  de  aliis  quatuor  modis.  — 
Quintus  autem  modus  tertiae  figurae  reducitur  ad  primam  per  syllogis- 
mum  conversivum  sic  :  Contingit  quemdam  hominem  non  esse  album. 
Omnis  homo  est  animal.  Ergo  contingit  quoddam  animal  non  esse  album. 
Cujus  oppositum  est  :  Necesse  est  omne  animal  esse  album.  Deinde 
ponatur  sub  ea  minor  primi  syllogismi,  scilicet,  Omnis  homo-est  animal ; 
et  sequitur  :  Ergo  necesse  est  omnem  hominem  esse  album  ;  quae  est 
contradictoria  majoris  primi  syllogismi.  Et  sic  patet  de  mixtione  pro- 
positionum  de  contingenti  et  de  inesse  in  tribus  figuris. 

§§  3.  De  mixtione  contingentis  et  necessarii  in  tribus  figuris 
•  syllogismorum.  (Ib.,  c.  15) 

Sequitur  de  mixtione  contingentis  et  necessarii.  —  Notandum  quod 
in  prima  figura   quantum  ad  modos  affirmativos.  majori  existente  de 
contingenti,    minori  vero  dp  necessario,  syllogismus   erit  perfectus,   et 
concludet  conclusionem  de  contingenti.  Verbi  gratia  :  Contingit  omne 
animal  esse  album.  Necesse  est  omnem  hominem  esseanimal.  Ergo  con- 
tingit  omnem  hominem  esse  album.  Si  vero  sit  e  converso,  scilicet  majori 
existente  de  necessario,  et  minori  de  contingenti,  nullus  fiet  syllogismus. 
Causa  est,  quia  propositio  necessaria  haberet  unum  dici  de  omni,  secun- 
dum  scilicet  actualem  inhaerentiam  praedicati  ad  subjectum,  et  ad  contenta 
sub  eo.   Sed  illa  de  contingenti,  habet  duplex  dici   de  omni,  ut  supra 
dictum  est.  Non  ergo  potest  illa  sumi  sub  illa  de  necessario  per  virtutem 
principii,  quod  est  dici  de  omni.  Sciendum  quod  in  praedicto  syllogismo, 
licet  conciudatur  per  dici  de  omni,  potest  tamen  concludi  conclusio  de 
contingenti  de  possibili,  quod  scilicet  communiter  se  habet  ad  neces- 
sarium  et  contingens,  in  virtute  istius  regulae  :  Si  aliquod  subjectiim  sit 
essentialiter  sub  aliquo prcedicato,  quidquid  contingit  sub  subjecto^  con- 
tingit  sub  prcedicato.  —  In  syllogismis   autem   negativis,   propositione 
affirmativa  existente  necessaria,  negativa  vero  de  contingenti,  sequitur 
conclusio  de  contingenti  sic:  Contingit  nullum  hominem  esse  album. 
Necesse  est  omne  risibile  esse  hominem  ;  sequitur  :  Ergo  contingit  nul- 

lum  risibile  esse  album.  Si  vero  propositio  negativa  sit  necessaria,  affir- 
mativa  vero  contingens,  sequunturduas  conclusione's:  scilicet  aliquando  de 
contingenti,  aliquando  de  inesse;  quod  potesi  patere  :  nam  ex  opposito 
utriusque  conclusionis  cum  altera  prasmissarum,  infertur  oppositum 
alierum  praemissae.  Ratio  autem  quare  utraque  conclusio  sequatur  ad 
unam  negativam  de  necessario  est,  quia  non  solum  praedicatum  non 
dicitur  inesse  subjecto,  sed  nec  etiam  potest  inesse.  Unde  syllogismus 
significat  quod  subjecto  non  insit  praedicatum,  nec  possit  inesse.  Unde 
cum  aliquid  contingenter  ponitur  sub  tali  subjecto,  significatur  quod 
tale  praedicatum  removeatur  actu  ab  eo  quod  contingenter  ponitur  sub 
subjecto  :  et  sic  erit  conclusio  de  contingenti:  quia  cjuod  actu  contingenter 
removetur,  facit  enunciationem  contingentem,  et  significatur  quod  nullo 
modo  possit  sibi  inesse  :  et  sic  non  solum  contingenter  non  inest,  imo 
nullo  modo  inest  ei,  si  sit  enunciatio  de  inesse. 

In  secunda  autem  figura  in  tribus  primis  modis,  negativa  existente  de 
necessario,  affirmativa  vero  de  contingenti,  sequitur  etiam  duplex  con- 
clusio  :  scilicet  de  contingenti  et  de  inesse  :  quia  per  conversionem  pro- 
positionis  necessariae  reducuntur  ad  primam  figuram.  In  quarto  vero 
modo,  affirmativa  existente  de  contingenti,  negativa  vero  de  necessario, 
vel  e  converso,  inutiiis  erit  conjugatio. 

In  tertia  vero  figiira  quantum  ad  syllogismos  affirmativos,  universales 
propositiones  vel  aliquam  universalem  habentes,  majori  existente  de  con- 
tingenti,  minori  vero  de  necessario,  sequitur  conclusio  de  contingenti. 
Conversa  ergo  mihori  fit  syllogismus  in  prima  figura.  Si  autem  major  sit 
de  necessario,  minor  vero  de  contingenti  possibili,  quia  propositiones  de 
contingenti  possibili  convertuntur,  sicut  illae  de  necessario,  minori  con- 
versa,  fit  prima  figura  sicut  dictum  est,  quod,  majori  existente  de  neces- 
sario,minori  vero  de  contingenti,  sequitur  conclusio  de  contingenti  pos- 
sibili,  licet  non  per  dici  de  omni,  sed  per  priniam  regulam.  Quantum  ad 
syllogismos  affirmativos  habentes  aliquam  praemissam  particularem.  si 
major  est  universalis,  sequitur  regulas  praedictas.  Si  vero  major  est  par- 
ticularis,  sequitur  secundam  regulam.  —  Quantum  autem  ad  syllogismos 
negativos,  dico  quod  quantum  ad  duos  modos  habentes  majorem  univer- 
salem  negativam,  majori  existente  de  contingenti,  minori  vero  de  neces- 
sario,  scquitur  conclusio  de  contingenti,  et  reducuntur  ad  primam  figu- 
ram  per  conversionem  minoris.  Si  autem  major  erit  de  necessario,  minor 
vero  de  contingenti,  non  fit  syllogismus  :  non  enim  posset  reduci  ad  pri- 
mam  figuram.  Si  vero  mihor  esset  de  contingenti  possibili,  quia  converti 
posset  sicut  illa  de  necessario,fieret  syllogismus  in  prima  figura,  ubi  con- 
cluderetur  duplex  conclusio :  scilicet  de  inesse  et  de  contingenti,  ut  su- 
pra  dictum  est.  Syllogismus  autem  negativus,  cujus  major  est  particula- 
ris  negativa,  ea  existente  de  contingenti,  et  minori  existente  de  necessa- 
rio,  sequitur  conclusio  de  contingenti,  et  reducitur  ad  primam  figuram 
per  syllogismum  conversivum.  Majori  vero  existente  de  necessario,  non 
fit  syllogismus.  Et  sic  patet  de  syllogismis  modalibus. 

§  15.  —  De  syllogismis  hypotheticis 

Dicto  de  syllogismis  categoricis  et  de  syllogismis  modalibus,  nunc 
dicendum  est  de  hypoiheticis.  Ut  autem  supra  dictum  est,  tres  sunt  spe- 
cies  propositionum  hypotheticarum  :  scilicet  conditionalis,  copulativa  et 
disjunctiva.  Syllogismi  autem  qui  sunt  e^  propositionibus  copulativis, 
eodem  modo  se  habent  sicut  et  syllogismi  categorici ;  et  ideo  de  eis  prae- 
termittamus.  Sed  quia  ex  propositionibus  conditionalibus  et  disjunctivis 
aliter  tiunt  syllogismi  quam  in  propositlonibus  categoricis ;  ideo  de  eis 
dicendum  est  :  et  primo  de  conditionalibus. 

|§  1.  De  syllogismis  conditionalibus.  (Ib.,  c.  16) 

Sciendum  quod  simplices  *  propositiones  conditionales  sunt  quatuor. 

Aut  enim  habent  ambas  partes  affirmativas,  scilicet  antecedens  et  conse- 

quens,  ut  hasc  «  si  est  homo,  est  animal  ».  Vel  antecedens  affirmatum  et 

consequens  negatum,  ut  haec  «  si  est  homo,  non  est  lapis  ».  Aut  conse- 

quens  affirmatum,  et  antecedens  negatum,  ut  hasc  «  si  animal  non  est 

sanum,  est  asgrum  ».  Aut  ambo  negata,  ut  hxc  «  si  non  est  animal,  non 

est  homo  ».  Syllogismi  autem  qui  ex  his  propositionibus  fiunt,  oportet 

quod  sint  consequentias  quasdam.  —  Ut  autem  dicit  Philosophus  (2  To- 

pic),  dupiex  est  consequentia,  scilicet  :  in  positione  ;   scilicet,  quando 

proceditur  a  positione  antecedentis ;  et  in  contrario,  scilicet,  quando  proce- 

ditur  a  destructione  consequentis.  Secundum  ergo  ista,  ex  praedictis  pro- 

positionibus  fiunt  figurae  in  quarum  una  proceditur  a  positione  ante- 

cedentis^  in  altera  vero  a  destructione  consequentis  :  quarum  quaelibet 

quatuor  habet  modos,  secundiim  quod   quatuor  sunt  propositiones,  ut 

dictum  est.  —  Primus  modus  primae  figurae  est  :  Si  est  homo,  est  animal ; 

sed  est  homo  :  ergo  est  animai.  Secundus  est :  Si  est  homo,  non  est  lapis. 

Sed  est  homo.  Ergo  non  est  lapis.  Tertius  est  :  Si  animal  non  est  sanum, 

est  aegrum.  Sed  animal  non  est  sanum.    Ergo  est  asgrum.  Quartus  est  : 

Si  non  est  animal,  non  est  homo.  Sed  non  est  animal.   Ergo  non  est 

homo.   Sciendum   quod   isto  modo   fiunt  syliogismi   cum  hoc    relativo 

«   qui  »   vel  cum  hoc  nomine  a  quicumque  »   :    connotant   enim  prae- 

dicta  nomina  oppositionem  antecedentis  sic  :  Omnis  qui   currit,  move- 

tur.  Sed  Petrus  currit,   Ergo   Petrus  movetur.   Vel  quicumque,  etc.  — 

A  destructione  consequentis  sic  :  Omnis  qui  currit,  vel  quicumque  currit, 

1.  Propositiones  conditionales  vel  sunt  simplices,  vel  compositae.  Sunt  simplices, 
quae  tantum  ex  duabus  categoricis  componuntur,  ut  hasc  «  si  est  homo,  est  animal  ». 
Compositae  autem  sunt,  quae  ex  pluribus  componuntur,  ut  haec  «  si  est  homo^  cum 
sit  animal,  est  substantia  ».  Hat;  autem  compositas  tribus  modis  fieri  possunt :  quia 
vel  erit  propositio  composita  ex  duabus,  conditionali  et  categorica,  ut  haec  «  si  est 
homo,  cum  sit  animal,  est  substantia  »  ;  vel  e  converso  erit  composita  ex  categorica 
et  conditionali  sic  «  Tu  es  homo,  aut  tu  es  animal,  si  tu  es  animatum  ;  vel  erit  compo- 
sita  ex  duabus  conditionalibus,  ut  haec  «  Si  est  homo,  cst  animatum ;  si  estanimatum 
est  animal  ».  —  [Syllogismi  conditionales  constituti  propositionibus  conditionalibus 
compositis  subjiciuntur  specialibus  regulis  ^ 

movetur.  Sed  Socrates  non  movetur.  Ergo  Socrates  non  currit.  Et  sic 
habet  se  in  omnibus  aliis  modis  dictarum  figurarum.  Patet  ergo  de  syllo- 
gismis  conditionalibus  ex  propositionibus  simplicibus. 

§§  2.  De  syllogisinis  disjunctivis.  (Ib.,  c.  18). 

De  syllogismis  disjunctivis  nunc  dicendum  est.  Ubi  nota  quod,  sicut 
una  propositio  conditionalis  secundum  affirmationem  vel  negationem 
suarum  partium  multiplicatur,  et  sic  sunt  quatuor ;  ita  etiam  se  habet  de 
propositione  disjunctiva  sic  :  quia  aut  ambas  partes  sunt  affirmativae,  ut 
«  aut  estsanum,  aut  est  aegrum  »  ;  vel  ambae  partes  sunt  negativas,  ut  «  aut. 
non  est  sanum,  aut  non  est  aegrum  »  ;  vel  prima  est  afflrmativa,  et  secun- 
da  negativa,  ut  «  aut  est  sanum,  aut  non  est  aegrum  »  ;  vel  prima  negativa, 
et  secunda  affirmativa,  ut  «  aut  non  est  sanum,  aut  est  aegrum  ».  —  Ad 
faciendum  auterfi  syllogismos  e  praedictis  propositionibus,  primo  oportet 
videre  quae  dictarum  propositionum  uni  simplici  conditionali  aequipollet; 
postea  secundum  quod  fiebat  syllogismus  ex  illa  conditionali  simplici,  ut 
supra  dictum  est,  sic  fiat  de  ista  disjunctiva. 

Ad  hoc  enim  videndum  oportet  supponere  quod  si  una  pars  sit  vera,  ad 
hoc  ut  propositio  disjunctiva  sit  vera,  semper  oportet  quod  ahera  pars  sit 
falsa  :  ita  videlicet  quod  si  prima  pars  sit  faisa,  et  secunda  sit  vera.  Et 
quia  posita  quacumque  propositione  falsa,  si  verificatur,  debet  verificari 
per  suam  oppositam  :  verbi  gratia,  si  hasc  est  falsa  «  non  est  homo  »,  veri- 
ficatur  per  hanc  «  est  homo  »,  et  e  converso  ;  ideo  videamus  in  propositione 
disjunctiva  partem  primam,  utrum  sit  affirmativa,  vel  negativa.  Si  prima 
parsestaffirmativa,  2equipollet  antecedenticondiiionalis  negato  :  nam  sicut 
antecedens  conditionalis  supponitur  quod  debet  esse  verum,  ad  hoc  quod 
tota  conditionalissit  vera  ;  ita  prima  propositio  categorica,  quam  vocamus 
in  disjunctiva  «  antecedens  »,  semper  debet  esse  falsa.  Ad  hoc  vero  quod 
ista  duo  antecedentia  aequipolleant,  oportet  si  unum  est  affirmatum, 
quod  alterum  sit  negatum  :  quia  in  utraque,  scilicet  conditionali  et  disjun- 
ctiva,  consequens  est  verum ;  ideo  ad  hoc  quod  inter  se  aequipolleant^  opor- 
tet  quod  si  unum  est  affirmatum,  et  reliquum ;  et  si  unum  est  negatum,  et  re- 
liquum .  Verbi  gratia,  sit  disjunctiva  ista  «  aut  est  sanum,  aut  est  aegrum  », 
quae  habet  antecedens  et  consequens  affirmativa  :  ad  hoc  quod  aequipol^ 
leat  conditionali  verae,  debet  conditionalis  habere  antecedens  negatum  et 
consequens  affirmatum  sic  «  si  non  est  sanum  est  aegrum  » :  et  sic  de  aliis. 

His  habitis,  faciliter  possunt  sciri  syllogismi  disjunctivi.  Ut  enim 
supra  dictum  est,  quatuor  syllogismi  conditionales  fiunt  a  positione  ante- 
cedentis,  et  quatuor  a  destructione  consequentis.  Eodem  modo  in  istis 
propositionibus.  Prima  enim  proposiiio  condiiionalis,  ex  qua  sumebatur 
primus  modus,  erat  ista  :  Si  est  homo,  est  animal.  Secundum  ergo  dicta, 
huic  aequipollet  ista  :  Aut  non  est  homo,  aut  cst  animal.  Fiat  ergo  syllo- 
gismus  disjunctivus  sic  :  Aut  non  est  homo,  aut  est  animal.  Sed  est  homo. 
Ergo  est  animal.  Secunda  propositio  secundi  modi  erat  ista  :  Si  est  homo, 
non  est  lapis  ;  cui  aequipoUet  isia :  Aut  non  est  homo,  aut  non  est  lapis. 
Fiat  syllogismus  disjunctivus  sic  :  Aut  non  est  homo,  aut  non  est  lapis. 

Sed  est  homo.  Ergo  non  est  lapis.  Tertia  propositio  erat  ista  :  Si  animal 
non  est  sanum,  est  aegrum  ;  cui  asquipollet  ista  :  Aut  est  sanum,  aut  est 
aegrum  ;  et  fiat  syllogismus  disjunctivus  sic :  Aut  est  sanum,  aut  est 
aegrum.  Sed  non  est  sanum.  Ergo  est  aegrum.  Quarta  propositio  erat  ista: 
Si  non  est  animal,  non  est  homo  ;  cui  aequipoUet  ista ;  Aut  est  animal, 
autest  homo  ;  et  fiat  sylUogismus  disjunctivussic  :  Aut  est  animal,  aut  est 
homo.  Sed  non  est  animal.  Ergo  non  est  homo.  —  In  secundavero  figura 
procediiur  a  desiructione  consequentis,  et  fit  primus  syllogismus  sic  :  Aut 
non  est  homo,  aut  non  est  animaL  Se'd  non  est  animal.  Ergo  non  est 
homo.  Secundus  sic  :  Aut  non  est  homo,  aut  non  est  lapis.  Sed  est  lapis. 
Ergo  non  est  homo.  Tertius  sic  :  Autest  sanum,  aut  est  asgrum.  Sed  non  est 
aegrum.  Ergo  est  sanum.  Quartus  sic  :  Aut  est  animal,  aut  non  est  homo. 
Sed  est  homo,  ergo  estanimal.  Et  sic  patet  de  syllogismis  disjunctivis. 

Art.   II.  —   DE   INDUCTIONE 

§  16.  —  Inductionis  origo  et  natura 

§§  1.  Duplex  medium  cognitionis  humanae  per  inductionem 
et  per  syllogismum.  (vi  Ethic,  1.  3) 

Est  duplex  doctrina  ex  cognitis,  una  quidem  per  inductionem,  alia 
vero  per  syllogismum.  —  Inductio  autem  inducitur  ad  cognoscendum 
aliquod  principium  et  aliquod  universale,  in  quod  devenimus  per  expe- 
rimenta  singularium*.  Sed  ex  universalibus  principiis  praedicto  modo 
praecognitis  procedit  syllogismus.Sic  ergopatet  quqd  sunt  quaedam  prin- 
cipia  ex  quibus  syllogismus  procedit,  quae  non  certificantur  per  syllo- 
gismum :  alioquin  procederetur  in  infinitum  in  principiis  syllogismorum  : 
quod  est  impossibiie.  Sic  ergo  relinquitur  quod  principium  syllogismi 
sit  inductio. 

§1  2    Initium  ratiocinii  inductivi.  (i  Metaph.,  1.  1) 

Ex  memoria  in  hominibus  experimentum  causatur.Modus  autem  cau- 
sandi  est  iste :  quia  ex  multis  memoriis  unius  rei  accipit  homo  experi- 
mentum  de  aliquo ;  quo  experimento  potens  est  ad  facile  et  recte  ope- 
randum.  Et  ideo  quia  potentiam  recte  et  faciliter  operandi  praebet  expe- 
rimentum,  videtur  experimentum  fere  simile  esse  arti  et  scientiae.  Est 
enim  similitudo  eo  quod  utrobique  ex  multis  una  acceptio  alicujus  rei 
sumitur.  Dissimilitudo  autem,  quia  per  artem  accipiuntur  universalia, 
per  experimentum  singularia. 

Ex  experientia  autem  in  hominibus  fit  scientia  et  ars  :  unde  dictum 
fuit  quod  experientia  facit  artem,  sed  inexperientia  casum.  Quando  enim 

I.  Quia  universalium  cognitionem  accipimus  ex  singularibus,  manifestum  est  quod 
necesse  est  prima  universalia  principia  cognoscere  per  inductionem.  (ii  Post.  Anal., 

1.   20.) 

aliquis  inexpertus  recte  operatur,  a  casu  est.  Modus  autem  quo  ars  fit  ex 
experimento,  est  idem  cum  modo  prasdicto  quo  experimentum  fit  ex  me- 
moria.  Nam  sicut  ex  muitis  memoriis  fit  una  experimentalis  scientia,  ita 
ex  multis  experimentis  apprehensis  fit  universalis  acceptio  de  omnibus 
similibus.  Unde  plus  iiabet  hoc  ars  quam  experimentum  :  quia  experi- 
mentum  tantum  circa  singularia  versatur,  ars  autem  circa  universalia.  — 
Quod  consequenter  per  exempla  sic  exponitur,  quia  cum  homo  accepit 
in  sua  cognitione  quod  haec  medicina  contulit  Socrati  et  Platoni  tali  in- 
firmitate  laborantibus,  et  multis  aliis  singularibus,  quidquid  sit  illud,  hoc 
ad  experientiam  pertinet:  sed  cum  aliquis  accipit  quod  hoc  omnibus  con- 
ferat  in  tali  specie  aegritudinis  determinata,  et  secundum  talem  complexio- 
nem,sicut  quod  contulit  febricitantibus  et  phlegmaticis  et  cholericis,  id 
jam^ad  artem  pertinet*. 

§§  3.  Describitur  inductionis  processus  (ii  Post.  Anal.,  1.  20). 

Ex  sensu  fit  memoria  in  illis  animalibus  in  quibus  remanet  impressio 
sensibilis.  Ex  mtmoria  autem  multoties  facta  circaeamdemrem  in  diver- 
sis  tamen  singularibus  fit  experimenium,  quia  experimenium  nihil  aliud 
videtur  quam  accipere  aliquid  ex  multis  in  memoria  reteniis.  Sed  tamen 
experimentum  indiget  aliqua  ratiocinatione  circa  particularia,  per  quam 
confertur  unum  ad  aliud,  quod  est  proprium  raiionis.  Puta,  cum  talis 
recordatur  quod  talis  herba  multoties  sanavit  multos  a  febre,  dicitur  esse 
experimentum  quod  talis  sit  sanativa  febris.  —  Ratio  autem  non  sistit  in 
experimento  particularium ;  sed  ex  multis  particularibus  in  quibus  ex- 
perta  est,  accipit  unum  commune  quod  firmatur  in  anima,  ei  considerat 
illud  absque  consideratione  alicujus  singularium  ;  et  hoc  accipit  ut  prin- 
cipium  artis  et  scientiae.  Puta,  diu  medicus  consideravit  hanc  herbam 
sanasse  Socratem  febrientem,  et  Platonem,  et  multos  alios  singulares 
homines  :  cum  autem  sua  consideratio  ad  hoc  ascendit  quod  talis  spe- 
cies  herbae  sanat  febrientem  simpliciter,  hoc  accipitur  ut  quaedam  regula 
artis  medicinae...  Tunc  quidem  considerat  intellectus  naturam  aliquam, 
puta  hominis,  non  respiciendo  ad  Socratem  et  Platonem.  [Quae]  natura, 
etsi  secundum  considerationem  intellectus  sit  unum  praeter  multa,  tamen 
secundum  esse  est  in  omnibus  singularibus  unum  et  idem,  non  quidem 
numero,  quasi  sit  eadem  numero  humanitas  omnium  hominum,  sed  se- 
cundum  rationem  speciei.  Sicut  enim  hoc  album  est  simile  illi  albo  in 
albedine,  non  quasi  una  numero  albedine  existente  in  utroque ;  ita  etiam 
Socrates  est  similis  Platoni  in  humanitate,  non  quasi  una  numerohuma- 
nitate  in  utroque  existente.  Ex  hoc  igitur  experimento  et  de  tali  univer- 
sali  pcr  experimentum  accepto  est  in  anima  id  quod  est  principium  artis 


1.  Ex  hoc  ipso  quod  intcllectus  nostcr  accipit  a  phantasmatibus,  sequitur  in  ipso 
quod  scicntiam  hdhcax.  collativam  [id  est  comparativamf,  inquantum  ex  multis  sensi- 
bus  ht  una  memoria,  ct  ex  multis  mcmoriis  unum  cxpcrimentum,  et  cx  multis  expc- 
rimentis  ununi  universalc  principium  ex  quo  alia  concludit  (iii  Sent.,  Dist.  xiv,  q. 
1,  art.  3,  sol.  3). 

et  scientiae...  Et  iste  modus  qui  dictus  est,  competit  in  principiis  omnium 
scientiarumet  artium.  —  Posset  autem  aliquis  credere  quod  solus  sensus 
vel  memoria  singularium  sufficiat  ad  causandum  intelligibilem  cogni- 
tionem  principiorum,  sicut  posuerunt  quidam  antiqui  non  discernentes 
inter  sensum  et  intellectum.  Et  ideo  ad  hoc  excludendum  Philosophus 
subdit  quod  cum  sensu  oportet  praesupponere  talem  naturam  animae, 
quae  sit  susceptiva  cogniiionis  universalis. 


SECTIO  SECUNDA 

LOGICA  PRACTICA 

CAPUT  PRIMUM 
DE  DIVERSIS  RATIOCINIIS  CONSIDERATIS 

SECUNDUM    MATERIAM 

Art.    I.   -  DE   DEMONSTRATIONE 

(T.  Log.  Suin.,  Tract.  ix  ♦) 

§  17.  —  De  demonstratione  propter  quid. 

§§  1.  Ponitur  ejus  definitio.  (Ib.,  c.  1) 

Dicendum  est  de  demonstratione.  Cum  enim  scientia  sit  habitus 
conclusionis  demonstratae  acquisitus  ex  ipsius  speculatione,  ad  sciendum 
quid  sit  scientia,  et  quomodo  acquiratur,  necesse  est  scire  quid  est  de- 
monstratio. 

Est  autem  demonstratio  syllogismus  procedens  ex  veris,  necessariis, 
per  se  primis,  propriis^  per  se  notis,  immediatis,  et  causis  conclusionis . 
Sciendum  quod  demonstrationum  quaedam  est  propter  qiiid^  et  quaedam 
est  quia  :  unde  dicta  definiiio  solum  convenit  demonstrationi  propter 
quid.  In  praedicta  autem  definitione  quasdam  sunt  quae  pertinent  ad 
formam  demonstrationis,  in  hoc  quod  dicitur  esse  syllogismus;  quaedam 
sunt  quae  pertinent  ad  materiam  demonstrationis,  scilicet  quod  sit  pro- 
cedens  ex  veris,  necessariis,  etc.  Quod  enim  demonstratio  procedat  ex 
veris,  necessariis,  etc,  hoc  potest  patere  per  finem  suum,  qui  est  scire. 
Cum  enim  scire  nihil  aliud  sit  quam  cognoscere  causam  alicujus  rei, 
et  non  solum  causam  ut  causa  est,  sed  ut  est  causa  illius  rei  actu  (Co- 

I.  De  demonstratione,  cfr.  Opusc.  De  demonstratione ;  et  praesertim  I  Post.  Anal., 
1.  3-i3. 

gnoscere  enim  causam  alicujus  rei,  et  non  cognoscere  effectum  ejus  esse 
in  actu,  est  cognoscere  effectum  in  virtute.  Hoc  autem  non  est  scire 
effectum  simpliciter,  sed  est  scire  solum  secundum  quid) ;  Etiam  quia 
scire  est  per  certitudinem  cognoscere  ;  oportet  praedictum  effectum 
necessario  semper  ad  illam  causam  sequi.  Gonciusio  ergo  demonstratio- 
nis,  cujus  liabitus  est  scientia,  seu  scire  habitualiter,  oportetquod  proce- 
dat  ex  talibus  praemissis,  quaesint  verae  et  necessariae  causae  conclusionis. 

§§  2.  Investigantur  singulse  particuIaB  hujus  definitionis.  (Ib.,  c.  3-8) 

Prcenotanda.  —  Ad  investigandum  autem  dictas  particulas  definitionis 
demonstrationis  pertinentes  ad  materiam  de  qua  est  demonstratio,  prae- 
mittenda  sunt  quaedam  necessaria.  Quia  enim  praemissae  demon.strationis 
sunt  universales,  ideo  oportet  scire  quid  est  dici  de  omni.  Et  quia  in  eis 
praedicatum  dicitur  per  se  de  subjecto,  ideo  oportet  scire  quid  est  per  se, 
et  quid  primo.  —  Est  autem  dici  de  omni,  ut  hic  sumitur,  quando  nihil 
est  sumere  sub  subjecto,  de  quonon  dicatur  praedicatum  ;  nec  est  sumere 
aliquod  tempus  in  quo  praedicatum  tali  subjecto  non  conveniat.  Haec  est 
autem  differentia  inter  hoc  dici  de  omni  et  illud  quod  in  tractatu  syliogis- 
midictum  fuit :  nam  ibi  sumebatur  dici  de  omni,  quandocumque  aliquid 
praedicatur  universaliter  de  aliquosubjecto,  sivesubjecto  insitpraedicatum 
necessario  et  omni  tempore,  sive  contingenter  et  nunc.  Unde  in  illa  propo- 
sitione  «  omnis  homo  currit  »  salvatur  hoc  modo  dici  de  omni.  Sed  nunc 
sumitur  dici  de  omni  de  eo  quod  semper  inest  subjecio,  ut  «  omnis  homo 
est  animal  »  :  n©n  enim  est  dare  aliquod  tempus,  in  quo  homo  non  sit 
animal.  Patet  ergo  de  dici  de  omni. 

Per  se  autem  dicitur  quadrupliciter.  Primo  modo,  quando  praedicatum 
est  definitio,  vel  aliqua  pars  definiiionis  ipsius  subjecti  :  ut  omnis  homo 
est  animal  rationale  mortale,  vel,  omnis  homo  est  animal.  Secundo 
modo  dicitur  per  se,  quando  praedicatum  est  propria  passio  ipsius  sub- 
jecti,  in  cujus  definitione  ponitur  subjectum,  ut,  omnis  homo  est  risi- 
bilis  :  in  definitione  enim  risibilisponitur  homo  non  ut  pars  ejus  essen- 
tialis,  sed  ut  aliquid  extra  essentiam  suam,  sine  quo  cognosci  non  posset. 
Cum  enim  esse  accidentis  dependear  a  subjecto,  oportet  quod  definitio 
quae  significat  esse  ipsius,  contineat  in  se  subjectum.  Tertio  modo  dicitur 
aliquid  esse  per  se  quod  significat  aliquod  solitarium,  sicut  singulare 
quod  est  in  genere  substantiae,  ut  Socrates  et  Plato.  Album  vel  ambulans, 
isto  modo  non  dicitur  per  se,  cum  non  intelligatur  aliquid  solitarium 
per  se  existens  :  dicendo  enim  album,  dico  accidens  et  subjectum  :  sed 
cum  dico  «  Socrates  »,  dico  aliquid  solitarium,  et  sic  dicitur  per  se. 
Sciendum  est  autem  quod  iste  modus  non  est  modus  praidicandi  per  se, 
sed  est  modus  essendi.  Quarto  modo  praedicatur  aliquid  per  se,  quando 
aliquid  dicitur  de  aliquo  quod  est  immediata  et  necessaria  causa  ipsius, 
sicut  dicimus  quod  interfectus  interiit  interfectione  :  interfectio  enim  est 
immediata  et  necessaria  causa  ipsius  interitus.  Et  sic  patet  de  per  se. 

Primo  autem  dicitur  aliquid  praedicari,  quando  praedicatum  ct  subjecium 
iia  sunt  adaequata,  ut  praedicatum  non  possit  inveniri  extra  subjectum, 

nec  subjectum  extra  praedicatum  ;  sicut  cum  dicimus,  homo  est  risibilis; 
ita  enim  se  habet  risibile  ad  hominem,  quod  de  quocumque  dicitur  risi- 
bile,  de  eodem  dicitur  et  homo,  et  e  converso.  Unde  dicendo  :  «  Socrates 
est  risibilis  »,  licet  modo  risibile  praedicetur  de  Socrate  in  secundo  modo 
dicendi  per  se,  non  tamen  praedicatur  primo,  quia  risibile  de  pluribus 
praedicatur  quam  de  Socrate.  —  Ex  his  patet  quomodo  se  habent  ista. 
tria,  scilicet  dici  de  omni,  perse,  et  primo.  Namque  omne  quodprimo  seu 
universaliter  praedicatur,  praedicaiur  per  se,  non  tamen  e  converso.  Ri- 
sibile  enim  primo  per  se  praedicatur  de  homine;  licet  autem  risibile  prae- 
dicetur  per  se  de  Socrate,  non  tamen  praedicatur  primo.  Simiiiter  etiam 
quod  per  se  praedicatur,  dicitur  de  omni ;  noa  tamen  omne  quod 
dicitur  de  omni,  dicitur  per  se  :  nam  dicendo  «  omne  animal  non  est 
homo  »,  est  praedicatio  de  omni,  non  tamen  per  se. 

His  visis,  videamus  partes  definitionis  demonstrationis  supra  positae. 

1.  Diciturquod  demonstratio  procedh  ex prcemissis  veri^.  Adhocautem 
quod  conclusio  sit  vera  ex  praemissis  sicut  ex  causis,  oportet  praemissas 
esse  veras.  Licet  enim  ex  falsis  possit  concludi  verum,  tamen  veritas 
conclusionis  non  est  ex  praemissis.  Dicimus  enim  :  Omnis  homo  est 
lapis.  Omnis  margarita  est  homo.  Ergo  omnis  margarita  est  lapis.  Con- 
clusio  modo  est  vera,  licet  praemissae  sint  falsae.  Et  quia  omnis  causa 
assimilat  sibi  effectum,  falsitas  dictarum  propositionum  non  potest  esse 
causa  veritatis  conclusionis.  Patet  ergo  quod  demonstratio  procedit  ex 
veris. 

2.  Deinde  dicitur  quod  demonstratio  procedit  ex prcemissis  necessariis. 
Notandum  quod  conclusio  demonstrata  oportet  quod  sit  necessaria.  Si 
enim  scientia  dicit  certudinem,  quae  non  poiest  esse  de  contingentibus 
ut  contingentia  sunt,  sed  solum  de  necessariis  ;  oportet  quod  conclusio, 
cujus  habitus  est  scientia,  sit  necessaria.  Hoc  supposito,  sciendum  est 
quod,  licet  conclusio  necessaria  possit  concludi  ex  praemissis  contingen- 
tibus,  vei  ex  altera  ad  minus;  non  tamen  potest  sciri  ex  praemissis  con- 
tingentibus,  sed  ex  necessariis.  Cum  enim  scire  est  causam  rei  necessariam 
cognoscere  ;  si  medium  contingenter  se  habebit  ad  extremitates,  non  erit 
ei  necessarium  ;  et  per  consequens  poterit  removeri  conclusione  stante  : 
non  ergo  erit  causa  conclusionis.  Ad  hoc  ergo  quod  medlum  sit  causa 
conclusionis,  necessario  debet  se  habere  ad  ambas  extremitates  ;  et  sic 
ambae  praemissae  erunr  necessariae.  Patet  ergo  quod  demonstratio  pro- 
cedit  ex  praemissis  necessariis. 

3.  Deinde  dicitur  quod  demonstratio  procedit  ex  his  quce  sunt  per  se, 
et  non  per  accidens.  Sciendum  quod  in  demonstratione  affirmativa  potis- 

■  sima  medium  est  definitio  subjecti  simul  sumpta  cum  definitione  pas- 
sionis.  Unde  in  majori  propositione  passio  praedicatur  de  definiiione 
subjectijjn  qua 'exprimuntur  principia  ipsius  passionis.  Subjectum  enim 
comparatur  ad  primampassionem  nonsolum  in  ratione  causae  materialis, 
sed  etiam  in  ratione  causae  efficientis.  Definitio  ergo  subjecti  simul 
sumpta  cum  definitione  passionis,  exprimit  causam  efficientem  ipsius 
passionis  immediatam   et  necessariam,  Hic  autem  est  quanus  modus 

dicendi  per  se,  ut  supra  dictum  est.  In  minori  autem  propositione  prae- 
dicatur  definitio  de  subjecto,  et  hic  est  primus  modus  dicendi  per  se.  In 
conclusione  vero  praedicatur  propria  passio  de  suo  subjecto  ;  et  hic  est 
secundus  modus  dicendi  per  se.  —  Verbi  gratia,  si  vellemus  demonstrare 
quod  omnis  quaternarius  numerus  est  par,  sic  fit.  Omnis  multitudo  men- 
surata  per  unum,  cujus  per  se  non  est  medium,  est  par.  Sed  omnis 
quaternarius  numerus  est  talis  multitudo.  Ergo  omnis  quaiernarius 
numerus  est  par.  Hic  subjectum  est  quaternarius  numerus  ;  passio  vero 
ejus  est  par,  seu  paritas  ;  medium  vero  quod  fuit  sumptum,  dicit  defini- 
tionem  numeri,  quae  est  multitudo  mensurata  per  unum  ;  et  dicit  defini- 
tionem  paris,  quia  paris  secundum  se  non  est  medium.  In  majori  pro- 
positione  passio  praedicatur  de  definitione  subjecti,  in  qua  exprimitur 
definitio  sua ;  et  sic  est  quarius  modus  dicendi  per  se.  In  minori  pro- 
positione  definitio  subjecti  praedicatur  de  suo  subjecto  ;  et  sic  est  primus 
modus  dicendi  per  se.  In  conclusione  vero  praedicatur  propria  passio  de 
suo  subjecto  ;  et  est  secundus  modus  dicendi  per  se.  —  Patet  ergo  quod 
demonstratio  procedit  ex  his  quae  sunt  per  se.  Ratio  cemmunis  hujus  fit 
sic  :  Syllogismus  qui  procedit  ex  necessariis,  non  procedit  ex  his  quae 
sunt  per  accidens,  sed  ex  his  quae  sunt  per  se.  Sed,  ut  dictum  est,  demon- 
stratio  procedit  ex  necessariis.  Ergo  demonstratio  procedit  ex  his  quae 
sunt  per  se. 

4.  Deinde  dicitur  quod  demonstratio  procedit  ex  primis  et  immediatis . 
Ubi  nota  quod  in  demonstratione  potissima  praedicatur  propria  passio  de 
subjecto  in  conclusione.  In  praemissis  autem  vel  praedicatur  definitio  de 
subjecto,  vel  propria  passio  de  definitione  subjecti  et  de  sua.  Haec  autem 
omnia  convertibilia  sunt ;  et  hoc  est  praedicari  primo,  ut  supra  dictum 
est.  Et  propter  hoc  demonstratio  supra  posita  non  est  potissima:  conclu- 
ditur  enim  par  de  numero  quaternario  ;  in  plus  enim  se  habet  par,  quam 
numerus  quaternarius,  quia  dicitur  de  senario,  octonario  et  ceteris. 
Convenit  autem  par  adaequate  alicui  communi  numero,  qui  est  innomi- 
naius ;  et  de  illo,  si  haberet  nomen,  praedicatur  per  se  et  primo  ;  et  de 
illo  posset  fieri  demonstratio  potissima:  sicut  dicimus  quod  habere  tres 
angulos  aequales  duobus  rectis,  convenit  triangulo  per  se  primo,  quia 
convertuntur  :  omnis  enim  triangulus  habet  tres  angulos,et  omnehabens 
tres  angulosest  triangulus.  Non  autemconvenit  isocheli  primo,  quia  non 
omne  habens  tres  angulos  est  isocheles. 

Tales  propositiones  demonstrationum  sunt  immediatae.  Mediata  enim 
propositio  est  illa,  in  qua  praedicatum  inest  subjecto  propter  aliquid 
prxdicatum  quod  subjecto  per  prius  convenii  :  sicut  risibile  Socrati,  quia 
per  prius  convenit  homini.  Immediata  autem  propositio  est  illa,  in  qua 
prx^dicatum  non  propter  aiiud  convenit  subjecto  :  sicut  risibile  convenit 
definitioni  hominis,  et  omnis  propria  passio  definitioni  sui  subjecti  et 
suae.  Patet  ergo  quod  demonstratio  procedit  ex  primis  priocipiis,  et 
immediatis.  —  Sciendum  quod  differt  primum  et  immediaium:  nam  non 
omne  quod  primo  incst,  diciiur  immediatum  :  risibile  enim  primo  inest 
homini,  scd  non  immediaie,  quia  per  prius  incsi  dcfinitioni  hominis-ci 

suae  :  aliter  definitio  non  esset  medium  ad  concludendum  risibile  de 
homine.  Similiter  etiam  non  omne  quod  immediate  inest,  primo  inest : 
homo  enim  immediate  inest  Socrati,  non  tamen  primo,  quia  de  pluribus 
dicitur  homo  quam  Socrates.  Unde  praemissas  demonstrationis  oportet 
quod  utrumque  habeant. 

Sciendum  est  quod  cum  prima  principia  in  demonstratione  aliquando 
sint  mediata, quiaper  aliquodmediumpossuntdemonstrari,tamendemon- 
strator  accipit  et  ut  immediata  et  indemon&trabilia  :  non  enim  suni  de- 
monstrabiiia  in  illa  scientia  de  qua  est  demonstratio,  sed  in  scientia  su- 
periori.  Et  ideo  licet  habeant  medium,  tamen  accipiuntur  ut  immediata. 

5.  Deinde  dicitur  quod  demonstratio  procedit  ex propriis.  Ubi  nota 
quod  proprium  aliquando  dicitur  esse  aliquid,  quia  non  est  extraneum ; 
et  aliquando  dicitur  esse  proprium,  quia  non  est  commune.  Utroque  au- 
tem  modo  procedit  demonstratio  expropriis;  quia  non  ex  extraneis,  nec 
communibus. 

Quod  autem  non  procedat  ex  extraneis,  sciendum  quod  in  demonstra- 
tione  sunt  tres  termini,  sicut  in  quolibet  syllogismo  :  scilicet  major  cxtre- 
mitas,  quas  est  propria  passio  ;  minor  extremitas,  quae  est  subjectum  ;  et 
medium,  quod  est  definitio  subjecti  cum  definitione  passionis.  Si  autem 
medium  esset  extraneum  a  majori  vel  minori  extremitate,  quod  scilicet 
non  esset  definitio  utrumque  comprehendens,  tunc  major  extremitas  non 
praedicatur  de  eo  per  se,  nec  ipsum  de  subjecto  per  se  praedicaretur.  Sed 
probatum  est  quod  in  majori  propositione  major  extremitas  praedi- 
catur  per  se  de  medio,  in  quarto  modo  dicendi  per  se,  et  in  minori  pro- 
positione  praedicatur  medium  de  minori  extremitate  perse,  in  primo  mo- 
do  dicendi  per  se.  Ergo  nullo  modo  demonstratio  procedit  ex  extraneis, 
sed  ex  propriis. 

Quod  etiam  procedat  ex  propriis,  et  non  ex  communibus,  sciendum 
quod  in  demonstratione  quaedam  principia  concurrunt  actualiter,  quae- 
dam  vero  viriualiter.  —  Quaedam  vero  principia  dicuntur  dignitates,  seu 
communes  animi  conceptiones  ;  quia  ita  naturaliter  inteliectus  noster  in- 
clinatur  per  lumen  suum  ad  ea  cognoscenda,  quod  statim  cognitis  ter- 
minis  cognoscit  illa  principia,  ut,  omne  totum  est  majus  sua  parte  :  nam 
statim  quod  ratio  cognoscit  quid  est  totum  et  quid  est  pars,  cognoscit  hoc 
esse  verum,  scilicet,  omne  totum  est  majus  sua  parte.  Ista  autem  princi- 
pia  seu  propositiones  primae  sunt  magiset  minus  communia.  Unde  istud 
principium  commune  «  De  quolibet  dicitur  esse  vel  non  esse  »  est  com- 
mune  in  omni  ente;  sed  istud  principium  «  Omne  totum  est  majus  sua 
parte  »  solum  convenit  enti  corporeo,  et  non  substantiis  separatis  quae 
nec  totum  habent  nec  partem :  et  sic  se  habet  de  multis  aliis.  Unde  dicta 
principia  non  intrant  actu  demonstrationes  quae  fiunt  in  scientiis,  sed 
virtute.  Quando  enim  dico  quamcumque  propositionem,  principium  in- 
trat  in  eam  virtute.  Cum  enim  dico  «  Petrus  currit  »,  certum  est  quia  vei 
homo  est,  vel  non  est :  ergo  hoc  principium,  scilicet  «  De  quolibet  dici- 
lur  esse,  vel  non  esse,  »  virtute  est  in  qualibet  praemissarum  demonstra- 
tionis  :  et  sic  est  de  aliis  principiis  minus  communibus  respectu  demon- 

strationum,  in  quibus  sunt  virtute.  Unde  dicere  quod  demonstrationes  non 
procedunt  ex  his  principiis  virtuie,  falsum  est.  Sed  dico  quod  talia  prin- 
cipia  comrnunia  actu  non  intrant  demonstrationem.  Unde  ille  qui  voluit 
demonstrare  quadraturam  circuli  per  principia  communia  sic  arguendo : 
Ubi  invenitur  majus  et  mjnus,  ibi  invenitur  aequale.  Sed  invenitur  qua- 
dratum  majus  circulo  et  minus  circulo.  Ergo  invenitur  aequale:  male 
demonstravit.  Ratio  est,  nam,  ut  supra  probatum  est,  demonstratio  pro- 
cedit  ex  primis  et  immediatis  ;  sed  utendo  istis  principiis,  ambae  propo- 
sitiones  demonstrationis  non  erunt  immediatae  et  primae  :  quoniam  esse 
majus  vel  minus  circulo  non  solum  convenit  quadrato,  sed  etiamtrian- 
gulo,  et  multis  aliis  figuris:  non  ergo  in  ista  propositione  est  primum, 
seu  quod  primo  inest.  Nec  est  immediata,  quia  per  multa  media  posset 
haec  probatio  tentari :  Non  ergoex  talibusprocedit  demonstratio.  —  Alia 
vero  principia  demonstrationis  sunt  quae  actu  intrant  demonstrationem  ; 
quae  etiam  dicuntur  positiones,  suppositiones  et  definitiones.  Ad  scien- 
dum  autem  haec  nomina,  nota  quod  quidquid  in  demonstratione  ante 
conclusionem  ponitur,  dicitur  positio,  eo  quod  posita  est  ante  conclu- 
sionem.  Positionum  autem  quaedam  non  assumunt  esse  vel  non  esse,  et 
talis  est  definitio.  Non  enim  dicitur  definitio  ista  «  homo  est  animal  ra- 
tionale  mortale  » ;  sed  definitio  solum  est  hoc,  scilicet  «  animal  rationale 
mortale  »,  sine  hoc  quod  addatur  sibi  esse  vel  non  esse  ;  et  talis  definitio 
est  positio.  Aliquando  positio  assumit  esse  vel  non  esse  ;  ut  cum  dicimus 
«  homo  est  animal  rationale  mortale  :  »  et  haec  dicitur  suppositio.  Scien- 
dum  quod  taies  suppositiones  non  sine  causa  dicuntur  suppositiones. 
Ubi  nota  quod  propositio  per  se  nota  dicitur,  in  qua  praedicatum  est  de 
ratione  subjecti.  Taies  autem  debent  esse  praemissae  demonstrationum, 
ut  infra  dicetur.  Sciendum  quod  aliquarum  propositionum  termini  sunt 
in  communiomniumnotitia,  ut  sunt  ens,  verum,  bonum,  unum,  aliquid 
et  res,  et  hujusmodi ;  quae  pertinent  ad  primas  conceptiones  intellectus, 
quae  statim  ut  audiuntur,  cognoscuntur.  Unde  propositiones  quae  ex  eis 
fiunt,  non  solum  sunt  per  se  notae  in  se,  sed  etiam  quoad  nos  :  ut  «  De 
quolibet  dicitur  esse  vel  non  esse  »  :  unde  tales  non  dicuntur  supposi- 
tiones.  Aliae  vero  propositiones  sunt,  in  quibus  licet  praedicatum  sit  de 
definitione  subjecti,  tamen  definitio  subjecti  non  est  omnibus  nota,  et 
per  consequens  non  est  omnibus  notum  quod  praedicatum  sit  de  ejus 
definitione  :  sicut  ista  «  Omnes  anguli  rectisunt  aequales  ».^quale  enim 
est  de  definitione  anguli  recti :  est  enim  angulus  rectus,  qui  causatur  ex 
linea  recta  perpendiculariter  cadente  super  lineam  rectam,  ita  quod  ex 
utraque  parte  anguli  reddantur  aequales.  Quiaergo  nonomneshoc  sciunt, 
scilicet  quod  aequale  sit  de  definitione  anguli  recti :  ideohoc  supponitur, 
et  propter  hoc  dicitur  suppositio.  Alio  modopropositio  demonstraiionis 
potest  dici  suppositio.  Nam  quaedam  propositiones  sunt,  quae  probantur 
per  principia  superioris  scientiae  ;  et  ideo  inferior  scientia  oportet  quod 
supponatur.  Et  quia  ex  talibus  principiis,  seu  pra^missis  propriis  pro- 
cedit  demonstratio,  qui  aciu  intrant  in  eam ;  ideo  procedit  ex  propriis, 
non  ex  communibus. 

6.  Deinde  dicitur  quod  demonstratio  procedit  ex  per  se  notis.  Per  se 

notae  enim  dicuntur  propositiones,  in  quibus  praedicatum  est  de  defini- 

tione  subjecti,  vei  immediate  causatur  ex  principiis  ejus.  Sed  ea  ex  qui- 

bus  procedit  demonstratio,  sunt  hujusmodi :  nam  in  majori  propositione 

prsedicatur  propria  passio  de  definitione  subjecti  et  sua,  quae  est  imfrie- 

diata  causa  sui,  seu  exprimit  immediata  principia  ejus ;  in  minori  vero 

prasdicatur  definitio  de  subjecto.  Ergo  demonstratio  procedit  ex   per  se 

notis.  —  Sciendum  quod  quaedam  propositiones  sunt  per  se  notae  in  se, 

et  non  quoad  nos  :  sicut  haec,  Omnis  febricitans  habet  pulsum  excitatum. 

Licet  enim  hoc  sic  notum  in  se,  quia  febris  est  causa  excitationis  pulsus^ 

tamen  non  est  per  se  notum  quoad  nos,  sed  e  converso   cognoscimus 

febrem  per  excitationem  pulsus.  Ex  talibus  autem  per  se  notis  non  pro- 

cedit  demonstratio  :  si  enim  propter  quod  unumquodque,  et  illud  magis : 

propter  praemissas  autem  innotescunt  nobis  conclusiones  :  ergo  oportet 

quod  praemissae  sint  nobis  magis  notae.  Unde  conclusiones  nulio  modo 

possent  nobis  fieri   notae,  nisi  praemissae  essent  magis  nobis  notae.   De- 

monstrationes  autem  fiunt  ut  conciusiones  fiant  nobis  notae.   Ergo  de- 

monstrationes  procedunt  ex  notioribus  quoad  nos.  Quaedam  autem  pro- 

positiones  sunt  per  se  notae  et  in  se  et  quoad  nos,  ut  «  Omnis  numerus 

cujus  per  se  non  est  medium,  cst  par  »,  quia  omnis  numerus  qui  non 

habet  secundum  se  medium,  dicitur  par,  ete  converso  :  et  ex  talibus  pro- 

cedit  demonstratio.    Patet  ergo  quod  demonstratio  procedit   ex  per  se 

notis,  et  notioribus  nobis  *. 

7.  Deinde  dicitur  quod  demonstratio  procedit  ex  causis  conclusionis  : 
quod  dupliciter  potest  intelligi.  Uno  modo  quod  praemissae  sint  causa 
quod  major  extremitas  insit  minori  :  et  hoc  non  solum  est  verum 
in  demonstratione,  sed  etiam  in  omni  syllogismo,  in  quo  ex  veris 
concluditur  verum.  Unde  in  isto  syllogismo,  scilicet,  Omnis  .homo 
currit  ;  Socrates  est  homo ;  Ergo  Socrates  currit  :  dato  quod  hoc  sit  ve- 
rum,  scilicet,  omnis  homo  currit,  et,  Socrates  est  homo,  sequitur  neces- 
sario  ut  effectus,  quod  Socrates  currit.  Alio  modo  intelligi  potest  quod 
praemissae  sint  causa  conclusionis,  quia  in  eis  continetur  causa  tam  sub- 
jecti,  quam  etiam  praedicati  ipsius  conclusionis  ;  et  sic  solum  convenit 
demonstrationi.  Sciendum  quod,  quia  scire  propter  quid  est  causam  rei 
cognoscere  ;  medium  autem  quod  est  de  demonstratione  quae  est  syllo- 
gismus  faciens  scire,  est  definitio  subjecti  et  passionis ;  omnis  autem 
bona  definitio  datur  per  aliquam  causam  :  ergo  medium  quod  stat  in 
praemissis,  est  causa  subjecti  et  passionis :  aliter  tamen  subjecti,  et  aliter 

I.  Ex  prsedictis  potest  concludi,  quod  demonstratio,  et  scientia  quae  est  habitus  con- 
clusionis  demonstratae,  semper  fit  de  incorruptibilibus  et  sempiternis.  Ubi  enim 
salvatur  dici  de  omni,  oportet  quodillud  sit  incorruptibile  et  sempiternum.  Sicut  enim 
supra  dictum  est,  dici  de  omni,  dicitur  quod  non  aliquando  inest  et  aliquando  non 
inest,  sed  semper  inest.  Corruptibilia  autem  non  sunt  semper.  In  eis  ergo  non  salva- 
tur  dici  de  omni,  sed  solum  in  sempiiernis,  Sed  in  demonstratione  potissima  quae 
habet  ambas  propositiones  universales,  salvatur  in  omnibus  dici  de  omni.  Ergo  de- 
monstratio  est  de  incorruptibilibus  et  sempiternis.  (Ibid.) 

passionis.  Ubi  sciendum  est  quod,  cum  quatuor  sint  causae,  scilicet  mate- 
rialis,  formalis,  efficiens  et  finalis  ;  a  qualibet  harum  potest  sumi  defini- 
tio.  Verbi  gratia,  dicendo,  Domus  est  cooperimentum   cum  lapidibus, 
caemento  et  lignis,  est  definitio  per  causam  materialem.  Si  vero  dicatur, 
Domus  est  cooperimentum  quadratum,  longum  et  altum,  erit  definiiio 
per   causam   formalem.    Si   vero    dicatur,    Domus   est    cooperimentum 
factum  ab  artifice  cum  martellis,  tegulis   et  plumbo,  erit  definitio  per 
causam  efficientem.  Si    vero   dicatur,   Domus  est  cooperimentum  pro- 
hibens  nos  a  pluviis,  frigore  et  calore,  erit  definitio  per  causam  finalem. 
Cum  ergo  subjectum  per  tot  causas  possit  definiri,  medium  quod  est  ejus 
definitio,  ut  dictum  est,  se  habebit  ad  illud  in  habitudine  tot  causarum. 
Respectu  vero  passionis  habet  se  medium  in  habitudine  duarum  causa- 
rum,   scilicet  materialis   et  efficientis.  Subjectum  enim  comparatur  ad 
propriam  passionem  et  ut  subjectum  et  ut  efficiens,  et  eodem  modo   se 
habet  definitio  subjecti  respectu  passionis.  Sciendum  quod,  quia  causae 
habent  ordinem  ad  invicem,  ex  una  sumitur  ratio  alterius  :   ex  forma 
enim  sumitur  ratio  materias,  quia  talem  oportet  esse  materiam,  qualem 
forma  requirit.  Efficiens  autem  est  ratio  formae  :  quia  enim  omne  agens 
agit  sibi  simile,  oportet  quod  secundum  modum  agentis  sit  modus  for- 
mae  quae  ex  actione  sequitur.  Ex  fine  vero  sumitur  ratio  efficientis;  quia 
omne  agens  agit  propter  finem  :  oportet  ergo  quod  definitio,  quae  sumi- 
tur  a  fine,  sit  ratio  et  causa  probativa  aliarum  definitionum  quae  sumun- 
tur  ex  aliis  causis,  et  quae  sumitur  ab  agente,  aliarum  duarum,  et  quae 
sumitur  a  forma,  ejus  quae  sumitur  a  materia  :  et  ideo  definitio  quas  su- 
mitur  a  materia,  potest  demonstrari  per  causam  finalem,  et  sic  de  aliis. 
Et  propter  hoc  diCh  Philosophus  (i  Poster.)  quod  definitio  vel  est  con- 
clusio  demonstrationis,  scilicet  quando  est  per  talem  causam,  quae  con- 
cludi  possit  ex  definitione  quae  fiat  per  aliam  causam  :  vel  est  principium 
demonstrationis,  scilicet  quando  est  e  converso  ex  causa  quae  sit  ratio  et 
causa  probativa  alterius  ;  vel  est  demonstrajtio  sola  positione  seu  ordina- 
tione  differens,  scilicet,  quando  tales  duas  causas  comprehendit.  Et  sic 
patet  de  partibus  definitionis  demonstrationis,  quas  continetcjus  materia. 


§  18.  —  De  demonstratione  quia 

(Ib.,c.  11) 

Nunc  dicendum  est  de  demonstratione  quia.  Ubi  primo  videndum 
est  quid  significetur  per  hoc  quod  dicitur  propter  quid,  et  quid  pcr  hoc 
quod  dicitur  quia.  Notandum  quod  de  re  quatuor  scire  possumus  :  sci- 
licet  quid  est,  an  est,  quia  est,  et  propter  quid  est.  Ad  quae  intelligenda, 
sciendum  est  quod  cum  scientia  non  sit  nisi  verorum,  verum  auiem  et 
ens  convertuntur,  de  esse  ergo  erit  scientia. 

Duplex  autem  esse  invenitur  in  rebus :  scilicet  essentioL},  et  esse  ac- 
tualis  existentiac.  Et  quia  esse  cssentix  dicitur  quidditas,  seu  quid  est 
res  :    ideo    cum    scimus    esse   essentiac   alicujus   rei,  dicimur    scire  de 

ipsa  quid  est.  Esse  autem  actualis  existentiae  aliter  se  habet  in  subs- 
lantia,  et  aliter  in  accidente,  quia  enim  accidentis  esse  est  inesse : 
scire  autem  esse  actualis  existentias  subjecti  est  solum  scire  quod  actu  sit 
et  hoc  est  scire  de  ipso  an  est ;  sed  scire  de  accidente  esse  actualis  exis- 
tentise,  est  scire  de  ipso  quia  est.  Unde  scire  quia  est,  nihil  aliud  est  quam 
scire  hoc  inesse  huic.  Et  quia  aliquando  aliquid  inest  alicui  propter  ali- 
quam  causam,  ideo  scire  illam  causam  est  scire  propter  quid.  Patet  ergo 
quod  scire  de  aliqua  re  quia  est,  est  scire  ipsam  inesse  alicui  ignorando 
causam  quare  insit ;  scire  autem  propter  quid,  est  scire  aliquam  rem 
inesse  alicui  et  scire  causam  quare  ipsi  insit.  Demonstratio  ergo  propter 
quid  est  illa,  in  qua  manifestatur  causa  quare  prcedicatum  inest  subjecto 
in  conclusione.  Demonstratio  vero  quia  dicitur  illa,  in  qua  concluditur 
aliquid  inesse  subjecto  alicui,  non  tamen  assignatur  causa  quare  ipsi 
inest.  Ut  autem  dictum  est  supra,  ad  demonstrationem  propter  quid  re- 
quiritur  quod  procedat  ex  causis,  et  ex  immediatis:  non  enim  sufficit 
scire  causam,  sed  quoniam  est  causa  ejus  quod  scitur,  si  erit  causa  imme- 
diata.  Demonstratio  ergo  quia,  erit  vel,  quia  non  procedit  ex  causis,  vel 
quia  non  procedit  ex  immediaiis  sed  ex  causis  remotis. 

Quantum  ad  primum  sciendum  quod,  ut  dictum  est,  demonstratio  • 
dicitur  causa  innotescendi  :  spilicet  ut  per  praemissas  nobis  innotescat  con> 
clusio.  Hoc  autem  fieri  non  posset,  nisi  praemissae  essent  nobis  magis 
notas.  Et  ideo  hoc  est  necessarium,  ut  scilicet  demonstratio  procedat  ex 
notioribus  quoad  nos.  Contingit  autem  aliquando  ut  immediatus  effectus 
sit  nobis  magis  notus  quam  causa;  ideo  in  talibus  oportet  demonstratio- 
nem  procedere  ab  effectu  ad  causam.  Verbi  gratia  :  moveri  et  sentire  est 
immediatus  effectus  habentis  animam  sensitivam,  et  est  magis  notum  no- 
bis  quod  aliquid  moveatur  et  sentiat,  quia  hoc  sentimus,  quam  hoc  quod 
habeat  animam  sensitivam.  Et  ideo  si  procedatur  sic  :  Omne  quod  mo- 
vetur  et  sentit,  habet  animam  sensitivam.  Sed  omne  animal  movetur  et 
sentit.  Ergo  omne  animal  habet  animam  sensitivam.  Modo  concluditur 
de  animali  quod  habet  animam  sensitivam ;  non  tamen  per  causam,  sed 
per  effectum,  qui  est  moveri  et  sentire.  Si  vero  fieret  demonstratio  pro- 
pter  quid,  demonstratio  et  conclusio  esset  sic  :  Omne  habens  animam 
sensitivam  movetur  et  sentit.  Sed  omne  animal  habet  animam  sensitivam. 
Ergo  omne  animal  movetur  et  sentit.  —  Ex  causis  autem  remotis  pro- 
cedit  demonstratio  quia  in  eadem  scientia,  et  in  diversis.  In  eadem 
scientia,  sicut  demonstratio  Anacharsidis,  quae  talis  fuit :  Ubicunque  non 
sunt  vites,  non  sunt  sibyllatores,  seu  cantores.  Sed  apud  Scythas  non  sunt 
vites.  Ergo  apud  Scythas  non  sunt  sibyllatores,  seu  cantores.  Certe  licet 
vites  sint  causa  cantus  ;  tamen  sunt  causa  multum  remota.  Vites  enim 
sunt  causa  uvarum  ;  uvae  vero  sunt  causa  vini ;  vinum  autem  causa  est 
laetitiae  et  causa  cantus.  Certum  est  quod  talis  demonstratio  est  quia.  Non 
enim  sic  demonstrando  cognoscere  possumus  per  causam  immediatam, 
quare  Scythae  non  cantant  ;  sed  per  multas  aiias  demonstrationes  inter- 
medias  factas;  et  sic  per  eam  nescitur  propter  quid. 
Cfr.  I  Post.  Anal.,  1.  22-23. 

§  19.  —  Conclusio  demonstrationis  ante  demonstrationem 
est  cognita  in  potentia,  non  autem  in  actu . 

(l  Post.  Anal.,  1. 1-2) 

dmnis  scientia  acquiritur  ex  aliqua  cognitione  praeexistenti,  et  conclu- 
sio  demonstrationis  ante  demonstrationem  est  cognita  in  potentia,  non 

in  actu. 

1.  Ad  ostendendum  necessitatem'demonstrativi  syllogismi  praemittit 
Aristoteles  quod  omnis  doctrina  et  omnis  disciplina  acquiritur  ex  aliqua 
cognitione  praeexistenti,  non  autem  omnis  cognitio,  quia  non  omnis 
cognitio  ex  priori  cognitione  dependet.  Esset  enim  in  infinitum  ire. 
Omnis  autem  disciplinae  acceptio  ex  praeexistente  cognitione  fit.  Nomen 
autem  doctrinae  et  disciplinae  ad  cognitionis  acquisitionem  pertinet.  Nam 
doctrina  est  actio  ejus  qui  aliquid  cognoscere  facit ;  disciplina  autem  est 
receptio  cognitionis  ab  alio. 

2.  Sciendum  estquod  id  cujus  scientia  per  demonstrationem  quaeritur, 

est  conclusio  aliqua  in  qua  propriapassio  de  aliquo  subjecto  praedicatur: 

quae  quidem  conclusio  infertur  ex  aliquibus  principiis.  Et  quia  cognitio 

simplicium  praecedit  cognitionem  compositorum,  necesse  est  quod  ante- 

quam    habeatur  cognitio   conclusionis,    cognoscatur  aliquo  modo  sub- 

jectum  et  passio.  Et  similiter  oportet  quod  cognoscatur  principium  ex 

quo  conclusio  infertur,  cum  ex  cognitione  principiorum  conclusio  inno- 

tescat.  —  Horum  autem  trium,  scilicet  principii,  subjecti  et  passionis  est 

duplex  modus  praecognitionis,  scilicet  quia  est  et  quid  est...  Cum  princi- 

pium  sit  enunciatio  quaedam,  non  potest  praecognosci  de  ipso  quid  est, 

sed  solum  quia  verum  est.  —  De  passione  autem  potest  quidem  sciri  quid 

est,  quia  accidentia  quodammodo  definitionem  habent.  Passionis  autem 

esse  et  cujuslibet  accidentis  est  inesse  subjecto  :  quod  quidem  in  demon- 

stratione  concluditur.  Non  ergo  de  passione  praecognoscitur  quia  est,  sed 

solum  quid  est.  —  Subjectum  autem  definitionem  habet,  et  ejus  esse  a 

passione  non  dependet,  sed  suum  esse  proprium  praeinteliigitur  ipsi  esse 

passionis  in  eo.  Et  ideo  de  subjecto  oportet  cognoscere  et  quid  est,  et  quia 

est ;  praesertim  cum  ex  definitione  subjecti  et  passionis  sumatur  medium 

demonstrationis.  —  De  passionibus  dicit  Aristoteles  quod  oportet  praein- 

telligere  quid  est  quod  dicitur^  idest,  quid  significatur  per  nomen.  Et  non 

dicit  quid  est  simpliciter,  sed  quid  est  quod  dicitur  :  quia  antequam  scia- 

tur  de  aliquo  an  sit,  non  potest    sciri  proprie  de  eo  quid  est.  Non  entium 

enim  non  sunt  definitiones.  Unde  quaestio  «  an  est  »  praecedit  quaestio- 

nem  «  quid  est  ».  Sed  non  potest  ostendi  de  aliquo  an  sit,  nisi  prius  in- 

telligatur  quid  significatur  per  nomen.  Propter  quod  etiam  Philosophus 

in  IV  Metaphys,  in  disputatione  contra  negantes  principia  docet  incipere 

a  significatione  nominum. 

3.  Antequam  inducatur  inductio  vel  syllogismus  ad  faciendum  cogni- 
tionem  de  aliqua  conciusione.  illa  conclusio  quodammodo  scitur  et  quo- 

dammodo  non  :  simpliciter  enim  nescitur,  sed  solum  scitur  secundum 
quid.  Sicut  si  debeat  probari  ista  conclusio  :  a  triangulus  habet  tresangu- 
los  aequales  duobus  rectis  »,  antequam  demonstraretur,  ille  qui  per  de- 
monstrationem  accipit  scientiam  ejus,  nescivit  simpliciter,  sed  scit  secun- 
dum  quid.  Unde  quodammodo  praescivit,  simpliciter  autem  non.  Cujus 
quidam  ratio  est,  quia  oportet  principia  conclusionis  praecognoscere. 
Principia  autem  se  habent  in  demonstrativis,  sicut  causae  activae  in  natu- 
ralibus  ad  suos  effectus :  unde  in  ii  Phys.  propositiones  syllogismi  ponun- 
tur  in  genere  causae  efficientis.  Effectus  autem  antequam  producatur  in 
actu,  praeexistit  quidem  in  causis  activis  virtute,  non  autem  actu,  quod 
est  simpliciter  esse.  Et  similiter  antequam  ex  principiis  demonstrativis 
deducatur  conclusio,  in  ipsis  principiis  quidem  praecognitis  praecognos- 
citur  conclusio  virtute,  non  autem  actu.  Sic  enim  in  eispraeexistit.  Et  sic 
patet  quod  non  praecognoscitur  simpliciter,  sed  secundum  quid.         i 

Excludit  Aristoteles  ex  his  determinatis  quamdam  dubitationem  quam 
Plato  ponit  in  libro  Mennonis,  sic  iniitulato  ex  nomine  sui  discipuli.  Est 
autem  dubitatio  talis.  Inducit  enim  Plato  quemdam  omnino  imperitum 
artis  geometricae  interrogatum  ordinate  de  principiis  per  se  notis  exqui- 
bus  geometrica  conclusio  concluditur,  incipiendo  ex  principiis  per  se 
notis,  ad  quae  omnia  ille  ignarus  geometriae  id  quod  verum  est  respondit, 
et  sic  deducendo  quaestiones  usque  ad  conclusionem  per  singula  verum 
respondit.  Ex  hoc  igitur  vuit  habere  quod  et  illi  qui  videntur  imperiti 
aliquarum  artium,  antequam  de  eis  instruantur,  earum  notitiam  habent. 
Et  sic  sequitur  quod  vel  homo  nihil  addiscat,  vel  addiscat  ea  quae  prius 
novit.  -—  Girca  hoc  notat  primo  Aristoteles  quod  praedicta  dubitatio  res- 
pondentis  vitari  non  potest,  nisi  supposita  praedeterminata  veritate,  scili- 
cetquod  conclusio  quam  quis  addiscit  per  demonstrationem  vel  induc- 
tionem,  nota  erat  non  simpliciter,  sed  secundum  quod  est  virtute  in  suis 
principiis,  de  quibus  aliquis  ignarus  scientiae  interrogatus  veritatem  res- 
pondere  potest.  Secundum  vero  Platonis  sententiam  conclusio  erat  pras- 
cognita  simpliciter...  Deinde  ponit  veram  solutionem  dubitationis  prae- 
dictae  secundum  praedeterminatamveritatem,  dicens  quod  illudquodquis 
addiscit,  nihil  prohibet  primo  quodammodo  scire  et  quodammodo  igno- 
rare.  Non  enim  est  inconveniens,  si  aliquis  quodammodo  praesciat  id 
quod  addiscit:  sed  esset  inconveniens,  si  hoc  modo  praecognosceret  se- 
cundum  quod  addiscit.  Addiscere  enim  proprie  est  scientiam  in  aliquo 
generari.  Quod  autem  generatur,  ante  generationem  non  fuit  omnino 
ens,  sed  quodammodo  ens  et  quodammodo  non  ens  :  ens  quidem  in  po- 
tentia,  non  ens  vero  actu.  Et  hoc  est  generari,  reduci  de  potentia  in 
actum.  Unde  nec  id  quod  quis  addiscit,  erat  omnino  prius  notum,  ut 
Plato  posuit,  nec  omnino  ignotum  ;  sed  erat  notum  potentia,  sive  vir- 
tute  in  principiis  praecognitis  universalibus,  ignotum  autem  actu  secun- 
dum  propriam  cognitionem.  Et  hoc  est  addiscere  reduci  de  cognitione 
potentiali  seu  virtuali  aut  universali  in  cognitionem  propriam  et  actua- 
lem.  (lect.  2) 

Art.   II.   —  DE  SOPHISMATIBUS  SEU  FALLAGIIS 

§  20.  —  De  Sophismatibus  in  genere 

(Opusc.  De  Fallacis) 

|§  1.  Consideratio  de  sophismatlbus  pertinet  ad  logicam   (Ib.,  prooe.) 

Quia  logica  est  rationalis  scientia,  et  ad  ratiocinandum  inventa  ;  ratio- 
cinari  autem  contingit  recte,  et  non  recte  :  utrumque  enim  ad  logici 
considerationem  spectat,  ut  per  rectam  ratiocinationem  ad  rei  veram 
cognitionem  perveniat,  et  falsam  ratiocinationem  vitando  errorem  falsi- 
taiis  evitet.  Uterque  ratiocinandi  modus  competit  uni  homini,  et  ad 
seipsum,  et  ad  alium:  nam  et  secum  aliquis  considerans  poiest  recte  et 
non  recte  ratiocinari,  et  cum  alio  conferens.  Sed  cum  aliquis  secum 
considerans  ratiocinatur  non  recte,  praeter  intentionem  hoc  accidit ;  quia 
nullus  sui  ipsius  deceptionem  intendit.  Cumautem  ad  alium  ratiocinatur 
non  recte,  contingit  quandoque  ex  intentione  ratiocinantis,  cum  scilicet 
aliquod  de  altero  intendit  vel  experimentum  sumere,  vel  victoriam  habere 
ad  sui  gloriam.  Katiocinatio  autem  quae  ad  seipsum  est,  syllogismus  dici 
potest,  sive  aliqua  alia  species  argumentationis.  Sed  ratiocinaiio  quae  est 
ad  alterum,  non  solum  est  syllogismus  vel  argumentatio,  sed  disputatio  : 
vertitur  enim  inter  duos,  scilicet  inter  opponentem  et  respondentem. 

§1  2.  De  fine  disputationis  sophisticae.  (Ib.,  c.  2) 

Disputatio  est  actus  syllogisticus  unius  ad  alterum  ad  aliquod  proposi- 
tum  ostendendum.  —  Sophistica  autem  disputatio  est  tendens  ad  gloriam, 
ut  argumentans  sapiens  esse  videatur:  unde  dicitur  sophistica  quasi  appa- 
rens  sapientia,  ei  procedit  ex  his  quae  videntur  esse  vera  sive  probabilia, 
et  non  sunt ;  vel  simpliciter  falsaspropositiones  assumendo,  quae  videntur 
esse  verae ;  vel  in  virtute  falsarum  proposiiionum  argumentando.  Logica- 
les  enim  argumentationes  sunt  in  virtute  verarum  propositionum,  ex  qui- 
bus  tota  virtusargumentationis  pendet.  Quia  verosophista  ad  gloriam  ten- 
dit,  volenssapiens  videri  :  hoc  autem  assequi  studet  per  hoc  quod  deadver- 
sario  cum  quo  disputat  victoriam  habeat  apparentem  ;  quod  quidem  fit, 
cum  ipsum  ad  aliquod  inconveniens  ducat :  ideo  terininus  disputationis 
sophisticae  est  aliquod  inconveniens,  ad  quod  sophista  ducere  nititur 
respondentem,  et  hoc  dicitur  meta,  id  est,  finis  vel  terminus.  Unde  de 
duobus  oportet  iractare :  primo,  de  hujusmodi  metis  ;  secundo,  de  modis 
argumentandi,  quibus  sophistae  nituntur  ad  metas  ducere  respondentem. 

Sunt  autem  metae  quinque  :  scilicet  redargutio,  falsum,  inopinabile^ 
soloecismus  et  nugatio.  Redargutio  est  praenegati  concessio,  vel  praecon- 
cessi  negatio  in  eadem  disputatione  vi  argumentaiionis  factae  :  ut  si  res- 
pondens  negaverit  se  carnes  crudas  comedisse,  sophistice  conira  arguai 
sic  :  Quicquid  cmisti,  comedesii  ;  carncs  crudas  emisti  :  ergo  carnes  cru- 
dascomedisti.  Si  vi  hujusmodi  argumeniaiionis  respondens  concedai  quod 

prius  negaverit,  est  redargutus :  et  talis  modus  argumentandi  dicitur 
elenchus,  si  bonus  sit  syilogismus,  vel  dicitur  apnarens  elenchus,  si 
videatur  et  non  sit  aut  syllogismus,  aut  contradictio.  Est  autem  elenchus 
syllogismus  contradictionis.  Si  autem  non  in  eadem  disputatione,  vel  vi 
argumenti,  ^^^  propria  voluntate  aliquis  negat  concessum,  vel  concedat 
negatum,  non  est  redargutio.  —  Falsum  autem,  secundum  quod  hic 
sumitur,  est  aliquod  manifestum  falsum^  vel  concessio  alicujus  manifeste 
falsi,  quod  respondens  concedere  cogitur  vi  sophisticae  argumentaiionis  : 
sicut  hic  :  Omnis  canis  est  latrabilis.  Casleste  sidus  est  canis.  Ergo  caeleste 
sidus  est  latrabile.  —  Inopinabile  est  quod  est  conira  communem  opinio- 
nem  omnium  vel  plurium,  quod  tamen  non  est  falsum,  Differt  autem  a 
falso,  quia  omne  falsum  est  inopinabile,  sed  non  convertitur  :  quia  aliquid 
est  contra  opinionem  communem,  quod  tamen  non  est  falsum,  erit  tamen 
inopinabile  :  sicut  stellam  esse  majorem  terra,  et  aliquem  regem  divitem 
et  felicem  esse  miserum  et  infelicem  et  infortunatum,  si  ipse  sit  peccatori 
Ad  quod  potest  sophistice  sic  aliquis  duci.  Quemcumque  contingit  ab 
aliquo  vinci,  est  infelix,  quia  ille  qui  vincitur  est  infetix.  Sed  regem  con- 
tingit  ab  hoste  vinci :  ergo  est  infelix.  —  Soloecismus  est  vitiumin  contextu 
partium  orationis  contra  regulas  artis  grammaticae  factum,  ut  vir  alba,  et 
homines  currit :  et  ad  hoc  potest  aliquis  sic  sophistice  duci  :  Tu  scis  lioc. 
Hocautem  est  lapis.  Ergo  tu  scis  lapis:  quod  grammatice  non  dicitur.  — 
Nugatio  autem  est  ejusdem  rei  ex  eadem  parte  inutilis  repetitio_,  ut  homo 
homo  currit.  Dico  autem  ex  eadem  parte  ;  quia  si  ponatur  idem  in  sub- 
jecto  et  in  prasdicato,  non  erit  nugatio,  ut  hic  homo  est  homo.  Inutilis 
autem  repetitio  dicitur,  quia  si  idem  repetatur  ad  majorem  expressionem, 
non  erit  nugatio,  ut  cum  dicitur  :  Deus  Deus  meus,  respice  in  me.  Ad  hoc 
potesi  aliquis  sic  duci  sophistice  :  Iste  nasus  est  simus.  Sed  simus  idem 
est  quod  nasus  simus.  Igitur  iste  nasus  est  nasus  simus.  —  Et  est  sciendum 
quod  ista  inconvenentia  respiciunt  diversas  scientias  :  nam  redargutio  est 
contra  Metaphysicam,  ad  quam  pertinet  consideratio  liujus  primi  principii : 
Contradictoria  non  sunt  simul  vera.  Falsam  vero  e^t  contra  scientiam 
naturalem,  quae  considerat  res  sensibiles,  in  quibus  veritas  et  falsitas  est 
manifesta  ;  et  similiter  contra  Mathematicam,  in  qua  est  maxima  certitudo. 
Inopinabile  vero  est  contra  Dialecticam,  quas  procedit  ex  probabilibus 
quas  sunt  secundum  opinionem  omnium  vel  plurium  sapiencum.  Soloe- 
cismus  est  contra  Grammaticam  ;  nugatio  est  contra  Rhetoricam,  cujus 
est  ornate  loqui.  Et  sic  dum  in  scientiis  singulis  ad  inconveniens  sophista 
ducit  respondentem,  apparet  circa  omnia  sciens  esse. 

§§  3.  De  diversis  modis  argumentationis  sophisticse,  seu  de  locis 

sophisticis.  (Ib.,  c.  2) 

Nunc  restat  videre  de  modis  argumentationum,  quibus  ad  praedicta 
inconvenientia  sophista  nititur  ducere  respondentem.  Est  autem 
sciendum  quod,  sicut  argumentatio  dialectica  lirmitatem  habet  ex 
loco  vero,  ita  argumentatio  sophistica  apparentem  firmitatem  habet  ex 
ioco    apparenti.     Locus    autem    verus  firmitatem    dialecticae    argumen- 

tationi  praestans,   est    habitudo    inferentis    ad   illatam,   quae   [habitudo] 
dicitur   maxima,   vel  differentia  maximas    ut  genus,    species,  totum    et 
pars  :    ex   quorum   habitudine    veritas    maximae    propositionis    oritur, 
super  quam   fundatur  veritas  dialectici  argumenti  :  sicut  ex  habitudine 
speciei  ad  genus  sumitur   haec    maxima,  «  De   quocumque  prasdicatur 
species,  et  genus »  :   ex  qua   hoc  argumentum   formatur :  Socrates  est 
homo;  igitur  Socrates  est  animal.  Et  similiter  locus  sophisticus  consistit 
in  habitudine  inferentis  ad  illatam,  ex   qua  [habitudine]  sumitur  aliqua 
falsapropositio,  sed  apparens  vera,  secundum  quam  procedit  sophisticum 
argumentum  :  sicut  cum  dicitur  :  Cognosco  venientem.  Coriscus  est  v-e- 
niens.  Ergo  cognosco  Coriscum.   Hic  enim  proceditur  ab  accidente  ad 
subjectum,  scilicet  a  veniente  ad  Coriscum,  secundum  virtutem  hujus 
maximae  :  «  Quicquid  est  verum  de  accidente,  et  de  subjecio  »  :  quae  qui- 
dem  maxima  falsa  est  propter  diversitatem  accidentis  et  subjecti ;  videtur 
tamen  vera  propter  convenientiam  utriusque.  —   Unde  ad  priedictum  lo- 
cum  sophisticum  duo   concurrunt :  unum  qiiod  est  causa   apparentice^ 
quod  facit  argumentum  apparere  bonum  ;   et  dicitur  etiam  principium 
motivum,  quia  movet  hominem  ad  hoc  ut  argumento  sophistico  assen- 
tiat :  et  hoc  est  in  praedicto  argumento  unio  accidentis  ad  subjectum  ;  aliud 
est  principiumdefectus,  quia  scilicet  facit  defectum  necessitatis  in  argu- 
mento ;  et  vocatur  etiam  causa  non  existentia^^  quae  in  praedicto  argu- 
mento  .est  diversitas  subjecti  et  accidentis.  Ex  his  autem  dobus  contingit 
hominem  falli  :  quia  scilicet  apparet  aliquid  et  non  est.  —  Unde  locus 
sophisticus  alio  nomine  fallacia  dicitur,  quia  sciiicet  est  causa  fallendi 
quantum  estde  se;  licet  aliquis  non  fallatur  per  ipsum  in  actu,  nisi  igno- 
rantia  adveniente. 

§1  4.  Locorum  sophisticorum  seu  sophismatum  divisio  generalis.(Ib.,  c.  2) 

Sicut  autem  loci  dialectici  distinguntur  penes  diversas  habitudines,  ex 
quibus  maxime  causatur  iirmitas  argumenti  et  argumenta  ipsa  sumuntur, 
ita  etloci  sophistici  sive  fallaciae  distinguuntur  penes  principia  motiva,ex 
quibus  apparet  esse  firmitas  in  sophisticis  argumentis.  Hoc  autem  con- 
tingit  dupliciter.  Uno  quidem  modo  ex  parte  vocis,  quando  propter  uni- 
tatem  vocis  creditur  esse  unitas  rei  per  vocem  significatae :  sicut  illa  quoe 
per  nomen  canis  significantur,  unum  esse  videntur,  quia  hoc  nomen 
«  canis  »  est  unum.  Alio  modo  ex  parte  rei :  ex  eo  scilicet  quod  aliquit 
res  quae  aliquo  modo  convcniunt,  simpliciter  unum  esse  videntur,  sicut 
supra  dictum  est  de  subjecto  et  accidente. 


§  21.  —  De   Fallaciis  in  dictione 

(lb.,c.3) 

Locorum  igitur  sophisticorum  sive  fallaciarum  quaedam  sunt  in  dic- 
tione,quaedam  cxtra  dictionem.  In  dictione  quidem  locus  sophisticus  sivc 
fallacia  est,  quando  principium  motivum  sive   causa  apparentiae  esi  cx 

parte  vocis;  extra  dictionem  vero,  quando  est  ex  parte  rei.  Ex  parte  au- 
tem  vocis  est  principium  motivum  sive  causa  apparentice,  ex  eo  quod  una 
vox  multa  signicat ;  quod  contingit  per  multiplicationem  vocum.  Est  au- 
tem  multiplex  triplex  :  scilicet  actuale,  potentiale,  et  phantasticum.  Ac- 
tuale  est  quando  una  vox  in  nuUo  variata  multa  significat  :  et  hoc  si  sit 
in  una  dictione^  dicitur  cequivocatio,  ut  in  hoc  nomine,  canis,  pro  latra- 
bili,  caelesti  sidere,  et  pro  pisce  marino  ;  si  in  oratione,  dicitur  amphi- 
bologia,  ut  liber  Aristotelis,  id  est,  ab  Aristotele  factus  vel  possessus. 
Multiplex  potentiale  est,  quando  una  vox  aliquo  modo  secundum  prola- 
tionem  variata  multa  significat ;  quod  quidem  est  in  dictione  secundum 
accentum^  ut  pendere,  secundum  quod  gravi  vel  acuto  accentu  profertur, 
multa  significat.  In  oratione  vero  est  secundum  compositionem  et  divi- 
sionem,  ut  duo  et  tria  sunt  quinque  :  haec  enim  oratio  diversa  significat 
composite  vel  divisim  prolata.  Phantasticum  vero,  id  est,  apparens  mul- 
tiplex  est,  quando  una  dictio  secundum  rei  veritatem  unum  significat  et 
videtur  etiam  aliquid  aliud  significare  :  sicut  hoc  nomen  «  homo  »  signi- 
ficat  qualc  et  quid,  et  videtur  significare  hoc  aliquid  ;  et  dicitur  Jigura 
dictionis,  quasi  dictionis  similitudo.  Sunt  igitur  loci  sophistici  in  dic- 
tione  sex  :  scilicet  cequivocatio,  amphibologia^  accentus^  compositio^  divi- 
sio  QX  Jigura  dictionis. 


§  22.  —  De  Fallaciis  extra  dictionem 

(Ib..c.  9) 

Fallaciae  extra  dictionem  in  hoc  differunt  a  fallaciis  in  dictione,  ut  supra 
dictum  est :  quia  in  fallaciis  in  dictione  principium  motivum  sive  causa 
apparentiae  est  ex  parte  vocis  ;  in  fallaciis  autem  extra  dictionem  est  ex 
parte  rei.  Sicut  enim  in  faliaciis  in  dictione  deceptio  provenit  ex  eo  quod 
unum  nomen  plura  significans  accipitur  ac  si  significaret  unum,  ita  in 
fallaciis  extra  dictionem  deceptio  provenit  ex  eo  quod  aliquce  res  aliquo 
modo  convenientes  vel  differentes  accipiuntur  ut  ecedem  simpliciter  vel  di- 
versce.  Sunt  autem  fallaciae  extra  dictionem  septem:  quarum  prima  est 
secundum  accidens,  secunda  secundum  quid  et  simpliciter,  tertia  secun- 
dum  ignorantiam  elenchi,  quarta  secundum  petitionem  principii,  quinta 
secundum  consequens,  sexta  secundum  non  causam  ut  causam,  septima 
secundum  plures  interrogationes  ut  unam.  —  Accipiuntur  autem  hae  fal- 
laciae  secundum  quasdam  generales  entium  conditiones  :  nam  ens  aliud 
est  per  se,  et  aliud  per  accidens ;  et  secundum  hoc  accipitur  fallacia  acci- 
dentis.  Item  secundum  perfectum  et  imperfectum  accipitur  fallacia  se- 
cundum  quid  et  simpliciter ;  secundum  autem  oppositum  et  non  oppo- 
situm  esi  fallacia  secundum  ignorantiam  elenchi ;  secundum  vero  idem 
et  diversum  est  fallacia  petitionis  principii ;  secundum  vero  prius  et  pos- 
terius  est  fallacia  consequentis;  secundum  causam  et  causatum  est  falla- 
cia  secundum  non  causam  ut  causam ;  secundum  autem  unum  et  multa 
est  fallacia  secundum  plures  interrogationes  ut  unam. 

|§  1.  De  Fallacia  accidentis.  (Ib.,  c.  10) 

I.  Dicendum  est  primo  de  fallacia  accidentis.  Ubi  sciendum  quod  ac- 
cidenshic  accipitur  prout  distinguitur  contra  per  se.  Per  se  autem  dicitur 
inesse  aliquid  alicui,  quod  inest  ei  secundum  rationem  propriae  defini- 
tionis ;  praeter  hoc  autem  quicquid  inest  alicui,  dicitur  inesse  per  acci- 
dens  :  unde  ad  hoc  quod  est  inesse  per  se  aut  per  accidens,  tripliciter  ali- 
quid  potest  se  habere.  Quasdam  enim  sunt  quae  omni  modo  sunt  eadem 
secundum  substantiae  rationem,  ut  vestis  et  indumentum ;  et  in  his  est 
solum  per  se,  et  nullo  modo  per  accidens ;  quaedam  sunt,  quorum  unura 
est  omnino  extraneum  a  ratione  alterius,  ut  album  et  homo ;  et  in  istis 
est  solummodo  per  accidens,  et  nullo  modo  per  se ;  quasdam  vero  sunt 
quorum  unum  ad  alterius  rationem  aliquo  modo  pertinet;  licet  non  sint 
omnino  eadem  secundum  definiiionem,  sicut  se  habet  superius  et  infe- 
rius :  nam  superius  ponitur  in  definitione  inferioris  ;  tamen  non  est 
omnino  eadem  definitio  inferioris  et  superioris,  ut  animalis  et  hominis, 
cum  definitio  superioris  addat  super  definitionem  inferioris.  Et  simile 
est  de  proprio  et  de  specie  :  nam  species  ponitur  in  definitione  proprii, 
non  tamen  species  et  proprium  sunt  omnino  idem  in  definitione.  Et  in 
his  est  quodammodo  per  se,  et  quodammodo  per  accidens  ;  in  quantum 
partim  secundum  definitionem  conveniunt,  et  partim  differunt.  In  his 
ergo  quae  primo  modo  se  habent,  necesse  est  quod  quidquid  verum  de 
uno  sit,  sit  etiam  verum  de  alio,  eo  quod  talia  sunt  penitus  eadem  se- 
cundum  rem,  et  differunt  secundum  nomen  solum  :  unde  in  his  non 
contingit  esse  fallaciam  accidentis  ;  sed  in  omnibus  aliis  non  est  neces- 
sarium  quod  quicquid  est  verum  de  uno,  sit  etiam  verum  de  altero.  Et 
ideo,  si  ex  hoc  quod  aliquid  est  de  uno  verum,  concludatur  esse  verum 
de  altero,  est  fallacia  accidentis.  Contingit  autem  quandoque,  ut  quod 
est  verum  de  uno,  concludatur  esse  verum  de  altero  :  scilicet  quando 
aliquid  attribuitur  uni  secundum  quod  est  idem  alteri :  tunc  enim  quod 
inest  uni,  et  alteri  inerit.  Si  vero  aitribuitur  uni  secundum  quod  est  ab 
altero  divisum,  non  inerit  alteri ;  si  autem  ut  non  diversum  ab  altero, 
erit  et  alterius  :  sicut  si.  album  attribuatur  animali  in  quantum  est  idem 
homini,  oportet  quod  conveniat  homini ;  si  autem  animali  ui  est  divisum 
ab  homine,  non  oportet  quod  conveniat  homini ;  et  si  concludatur  inesse, 
erit  fallacia  accidentis  :  sicut  si  dicatur  :  Animal  est  quadrupes,  Homo 
est  animal :  igitur  homo  est  quadrupes.  Quadrupes  enim  non  praedicatur 
de  animali,  ut  animal  est  homo,  sed  secundum  quod  est  ab  homine  di- 
versum.  (Jnde  patet  quod  in  praedicto  argumento  medium  diversimode 
accipitur :  nam  primo  accipiebatur  secundum  quod  erat  diversum  ab 
homine,  sed  in  secundo  secundum  quod  cst  idem  homini.  Et  ideo  qiian- 
do  est  fallacia  accidcntis,  semper  est  diversa  acceptio  medii.  Dico  auiem 
diversam  acceptionem  medii  esse,  quando  medium  secundum  quod  con- 
venit  cum  una  cxtremitatum,  est  diversum  ab  alia.  Fallacia  accidentis 
est  deccptio  proveniens  ex  eo  qiiod  aliquid  sii^nijicatur  simile  utrique 
eorum^  quw  sunt  aliqualiter  per  accidens  unum.  Ex  quo  patei  quod  in 

fallacia  accidentis  semper  inveniuntur  tres  termini,  sicut  in  syilogismo  : 
quorum  duo  per  accidens  aliquo  modo  conjunguntur  :  qui  quidem  se 
habent  sicut  medium  et  extremitas;  teriium  vero  quod  assignatur  utrique 
inesse,  est  major  extremitas.  —  Causa  vero  apparentice  in  iiac  faliacia 
est  unitas  quaedam  et  identitas  eorum  quae  per  accidens  quodammodo 
conjunguntur ;  causa  vero  non  existentiae  est  diversitas  eorumdem  :  nam 
sicut  dicit  Pliilosopiius  in  i  Elenclior.,  faliacia  accidentis  fit  ex  eo  quod 
aliquis  non  potest  judicare  idem  et  diversum,  unum  et  multa. 

2.  Sunt  autem  tres  modi  hiujus  fallaciae.  —  Primus  modus  provenit  ex  eo 
quod  proceditur  ab  accidente  ad  subjectum,  vel  e  converso  ;  sicut  hic  : 
Gognosco  venientem.  Coriscus  est  veniens.  Igitur  cognosco  Coriscum. 
Non  sequitur  :  quia  veniens  et  Coriscus  sunt  unum  per  accidens,  et  non 
per  se.  Unde  non  sequitur  quod  quidquid  est  verum  de  uno,  sit  verum 
de  alio.  Hoc  enim  fallit,  quando  aliquid  est  verum  de  uno  secundum 
quod  est  diversum  ab  altero  ;  sicut  hic  :  Cognosco  C^riscum.  Coriscus 
enim  non  subjacet  cognitioni  secundum  quod  est  idem  venienti.  Unde 
patet  quod  est  diversificatio  medii,  et  sic  est  fallacia  accidentis.  Similiter 
hic  :  Iste  canis  est  tuus,  et  est  pater.  Igitur  est  tuus  pater.  Canis  enim 
et  pater  sunt  unum  per  accidens.  Unde  non  sequitur  quod  quidquid  est 
verum  de  uno  sit  verum  de  alio  ;  secundum  enim  quod  canis  est  pater, 
non  convenit  ei  esse  tuum.  —  Secundus  modus  est,  quando  illud  quod 
convenit  superiori  concluditur  de  inferiori,  vel  e  converso  :  sicut  hic  ; 
Homo  est  animal,  et  animal  est  ^enus  :  igitur  homo  est  genus.  Non  se- 
quitur  :  superius  enim  et  inferius  aliquo  modo  sunt  unum  per  accidens, 
licet  alio  modo  sint  unum  per  se.  Unde  ex  dictis  patet  quod  si  idem  veri- 
ficatur  de  uno  eorum  secundum  quod  idem  est  aiteri,  necesse  est  de  alte- 
ro  verificari.  Et  secundum  hoc  sumuntur  argumenta  dialectica  a  genere 
et  specie,  sive  a  superiori  et  inferiori.  Quod  autem  verificatur  de  uno  eo- 
rum  secundum  quod  differt  ab  altero,  non  oportet  de  altero  verificari. 
Tunc  autem  est  variatio  medii  et  fallacia  accidentis,  sicut  est  in  propo- 
sito  :  nam  esse  genus  non  praedicatur  de  animali  secundum  quod  est  idem 
homini,  sed  secundum  quod  ab  eo  differt  sicut  superius  ab  inferiori.  5i- 
militer  est  hic  ;  Triangulus  est  figura.  Sed  proprietas  trianguli  est  habere 
tres  angulos.  Igitur  est  proprietas  figurae.  Non  sequitur  :  quia  triangulus 
et  figura  non  sunt  omnibus  modis  idem.  Unde  non  oportet  quod  verifi- 
catur  de  uno,  de  altero  verificari.  Similiter  est  hic  :  Socrates  est  alius  ab 
homine.  Ipse  auiem  est  homo  :  igitur  est  alius  a  se.  —  Tertius  modus 
provenit,  quando  proceditur  a  specie  ad  proprium,  vel  e  converso  ;  sicut 
hic  :  Homo  est  risibilis.  Sed  risibile  est  proprium  :  igitur  homp  est  pro- 
prium,  vel  homo  est  species.  Non  sequitur  :  quia  risibile  et  homo  non 
sunt  omnino  idem  secundum  definitionem  ;  et  ideo  aliquo  modo  unum 
se  habet  ad  alterum  per  accidens  et  extraneum  ;  et  propter  hoc  non  est 
necesse  quod  quidquid  verificatur  de  uno  verificetur  de  altero. 

Et  est  sciendum  quod  non  est  inconveniens,  si  in  aliquibus  praedi- 
ctorum  paralogismorum  sint  assignatae  duae  fallaciae,  scilicet  figurae  dic- 
tionis  et  accidentis  ;  quia  secundum  quod  provenit  deceptio  ex  similiiu- 

dine  dictionis,  est  fallacia  figurae  dictionis ;  secundum  vero  quod  provenit 
ex  convenientia  rerum,  fallacia  accidentis  est :  homo  enim  et  Socrates 
quantum  ad  rem  conveniunt,  et  quantum  ad  nomen  similitudinem  habent. 

§§  2.  De  Fallacia  secundum  quid  et  simpliciter.  (Ib.,  c.  11) 

1.  Sequitur  de  fallaciasecundum  quid  et  simpliciter.  Simpliciter  autem 
hic  dicitur,  quod,  nullo  modo  addito,  dicitur  :  ut  cum  dicitur  :  Socrates 
est  albus,  vel  Socrates  currit ;  secundum  quid  autem  dicitur  quod  cum 
aliquo  addito  dicitur,  ut :  Iste  currit  bene,  vel  Socrates  est  albus  secun- 
dum  dentem.  Hoc  autem  quod  additur,  dupliciter  se  habet  ad  id  cui 
additur  :  nam  quandoque  non  diminuit  de  ratione  ejus  cui  additur  ;  et 
tunc  potest  procedi  ab  eo  quod  est  secundum  quid  ad  hoc  quod  est  sim- 
pliciter  :  ut  cum  dicitur  :  Iste  currit  velociter,  igitur  currit :  velocitas 
enim  nihil  diminuit  de  ratione  cursus  ;  et  est  in  praedicto  argumento 
locus  a  parte  in  modo.  Quandoque  vero  id  quod  additur,  diminuit  ali- 
quid  de  ratione  ejus  cui  additur  :  ut  cum  dicitur.  ^Ethiops  est  albus  secun- 
dum  dentem :  nam  haec  determinatio  «  dentem  »  diminuit  aliquid  de 
ratione  ejus  quod  dicitur  albus  :  non  enim  potest  dici  albus  nisi  qui  totus 
est  albus,  vel  secundum  plures  et  principaliores  partes.  Et  ideo  si  con- 
cludatur,  ^thiops  est  albus  secundum  dentem,  ergo  est  albus,  est  locus 
sophisticus,  vel  fallacia  secundum  quid  et  simpliciter  ;  et  est  deceptio 
proveniens  ex  eo  quod  dictum  secundum  quid  accipitur  ac  si  esset  dictum 
simpliciter.  —  Causa  apparentiae  in  hac  fallacia  est  convenientia  ejus 
quod  est  secundum  quid,  ad  id  quod  est  simpliciter ;  causa  vero  non 
existentiae  est  diversitas  eorundem. 

2.  Sunt  autem  quinque  modi  hujus  fallaciae.  —  Et  primus  modus  est, 
quando  determinatio  addita  habet  oppositionem  ad  illud  cui  additur  :  ut 
in  hoc  argumento  :  Caesar  est  homo  mortuus.  Ergo  est  homo.  Non  sequi- 
tur :  nam  esse  hominem  mortuum  habet  oppositionem  ad  hominem,  eo 
quod  vivum  est  de  ratione  hominis,  cum  homo  sit  animal  et  animal  est 
substantia  animata  sensitiva :  et  sic  patet  quod  htec  determinatio  «  mor- 
tuus  »  toUit  hominis  rationem.  Similiter  :  Iste  est  bonus  latro,  igitur  est 
bonus  :  nam  bonum  per  se  suppositum  oppositionem  habet  ad  latroci- 
nium.  Similiter  hic  :  Mendax  dicit  verum  dicendo  se  dicere  falsum.  Ergo 
dicit  verum.  Non  sequitur  :  nam  dicere  verum  opponitur  ei  quod  est 
dicere  falsum,  et  e  converso.  —  Secundus  modus  provenit  ex  eo  quod 
aliqua  determinatio  addita  pertinet  ad  animae  actum  :  nam  aliqui  actus 
animae  possunt  esse  circa  existentiam,  sicut  hic  :  Chymaera  esi  animal 
opinabile.  Igitur  Chymaera  est  animal.  Non  sequitur  :  nam  opinabile  ad- 
ditum  animali  diminuit  de  ejus  ratione.  Similiter  hic  :  Caesar  est  in  memo- 
ria  hominum.  Igitur  Caesar  est.  Similiter  hic  :  Tu  habes  felicitatem  in 
tua  voluntate.  Igitur  habes  felicitatem.  —  Tertius  modus  est,  quando 
determinatio  addita  significat  aliquid  in  potentia  esse,  sicut  hic  :  Ovum 
potentialiter  est  animal.  Ergo  est  animal.  Non  sequitur:  nam  esse  in 
potentia  diminuit  de  ratione  ejus  quod  est  esse  simpliciter.  —  Quarius 
modus   est,    quando   determinatio   addita  signihcat   partem,  sicut   hic  : 

^thiops  est  albus  dente.  Ergo  est  albus.  Non  sequitur  :  quia  esse  in  parte 
diminuit  de  ratione  ejus  quod  est  esse  simpliciter.  Sciendum  tamen  quod 
si  a  parte  sit  natum  denominari  totum,  non  accidit  faliacia,  ut  patet  in 
hoc  processu  :  Iste  est  crispus  secundum  capillos.  Ergo  estcrispus.  Bene 
sequitur  :  quia  homo  denominatur  crispus  secundum  capillos  ;  et  hic 
modus  se  extendit  ad  alias  partes,  scili^et  loci,  vei  temporis,  vel  aliorum 
totorum.  Si  vero  aliquid  additur  toii  in  loco  mediante  parte  in  loco,  a 
qua  parte  totum  non  est  natum  denominari,  accidit  failacia  in  his  proces- 
sibus,  ut :  Haec  diaeta  est  bona  in  locis  aegrotativis.  Ergo  est  bona.  Non 
sequitur :  quia  hoc  quod  dicit  «  in  iocis^asgrotativis  »  significat  partem 
in  loco.  Similiter  est  de  toto  ex  parte  in  tempore,  sicut  hic  :  Bibere  vinum 
est  malum  aegrotanti.  Ergo  est  malum.  Et  eadem  ratio  est  in  omnibus 
similibus.  —  Quintus  modus  est,  quando  determinatio  addita  cogit  ter- 
minum,  cui  additur,  stare  materialiter  ;  sicut  hic :  Sapiens  vult  amittere 
malum.  Ergo  vult  malum.  Non  sequitur,  nam  amittere  malum  non  dicit 
malum  simpliciter,  sed  secundum  quid.  Similiter  hic  :  Fur  vult  sumere 
bonum.  Igitur  vult  bonum.  Et  est  eadem  ratio  in  aliis  simililibus.  Sic 
ergo  patet  ex  dictis  quod  hiec  fallacia  provenit  secundum  rationem  per- 
fecti  et  imperfecti  :  nam  determinatio  diminuit,  eo  quod  significat  aliquid 
esse  imperfectum. 

§§  3.  De  Fallacia  secundum  ignorantiam  elenchi  (Ib.,c.  12) 

I.  Sequitur  de  fallacia  secundum  ignorantiam  elenchi.  Est  autem  elen- 
chus  sjrllogismus  contradictionis  :  qui  quandoque  est  unus,  quandoque 
duo.  Unus  quidem,  quando  coucludit  contradictoriam  alterius  proposi- 
tionis  prius  datae ;  sicut  si  detur  aliquod  animal  esse  incorruptibiie,  et 
procedatur  sic :  Omne  compositum  ex  contrariis  est  corruptibile.  Omne 
animal  est  hujusmodi.  Ergo  omne  animal  est  corruptibile.  Haec  enim 
conclusio  est  contradictoria  propositionis  datae.  Duo  enim  syllogismi 
constituunt  elenchum,  quando  exduobus  syllogismis  concluditur  contra- 
dictorie,  sicut  si  supradicto  syllogismo  contraponatur  aliustalis  syllogis- 
mus  :  Nullum  beatum  est  corruptibile.  Et  aliquod  animal  est  beatum  : 
igitur  aliquod  animal  non  est  corruptibile.  Quia  igitur  deratione  elenchi 
est  syllogismus  et  contradictio ;  ideo  quidquid  est  contra  definitionem 
syllogismi  et  contradiciionis,  est  contra  definitionem  elenchi.  Et  ideo  cum 
in  qualibet  fallacia  defectus  accidat  propter  hoc  quod  aliquid  omittitur 
de  definitione  syllogismi  et  contradictionis  ;  ideo,  omnis  fallacia  reduci- 
tur  ad  ignorantiam  elenchi  sicut  ad  generale  principium.  Quia  vero  in 
definitione  elenchi  ponitur  contradictio,  quasi  dififerentia  quae  constituit 
speciem ;  ideo  specialiter  omissio  eorum  quae  ad  contradictionem  requi- 
runtur,  ignorantiam  elenchi  constituit  secundum  quod  est  fallacia  spe- 
cialis.  Sed  quia  fallacia  esse  non  potest,  si  apparentia  desit,  oportet  ad 
hoc  quod  circa  contradictionem  sit  fallacia,  ut  sit  apparens  contradictio, 
et  cum  hoc  aliquid  ad  veritatem  contradictionis  desit.  Apparens  autem 
contradictio  esse  non  potest,  nisi  sit  unius  et  ejusdem  :   quia  nisi  sit  ibi 

unum  et  idem,  non  videbitur  esse  contradictio,  utdicendo  :  Homocurrit, 
asinus  non  currit.  Ex  vera  autem  contradictione  non  potest  deficere  nisi 
ex  defectu  unius  et  ejusdem.  Unde,  hoc  observato,  ex  defectu  aliquorum 
quae  ad  contradictionem  requiruntur,  fit  fallacia  :  est  autem  contradictio 
opposiiio  unius  et  ejusdem  non  rei  tantum,  sed  rei  et  nominis  simul  se- 
cundum  idem  ad  idem  simiiiter  et  in  eodem  tempore.  Fallacia  autem 
secundum  ignorantiam  elenchi  est  deceptio  proveniens  ex  eo  quod  non 
observantur  ea^  quce  sunt  necessaria  ad  definitionem  elenchi,  et prcecipue 
ex  parte  contradictionis :  unde  dicitur  ignorantia  elenciii,  quia  accidit 
deceptio  soiumper  lioc  quod  definitio  contradictionisignoratur.  — Causa 
autem  apparentiae  in  hac  failacia  est  similitudo  apparens  contradictionis 
deficientis  ad  contradictionem  perfectam  ;  causa  vero  non  existentiae  est 
diversitas  earumdem. 

2.  Modi  hujus  fallaciae  sunt  quatuor.  —  Primus  peccat  contra  hanc 
particulam  «  ad  idem  »,  ut  hic :  Duo  sunt  duplum  ad  unum,  et  non  sunt 
duplum  ad  tria  :  igitur  sunt  duplum  et  non  duplum.  Non  sequitur  :  quia, 
omisso  hoc  quod  est  esse  ad  idem,  non  est  contradictio.  —  Secundus  au- 
tem  peccat  contra  hanc  particulam  «  secundum  idem  »,  sicut  hic  :  Hoc 
est  duplum  ad  illud  secundum  longitudlnem,  et  non  est  duplum  secun- 
dum  latitudinem.  Ergo  idem  est  duplum  et  non  duplum.  Non  sequitur : 
quia  omittitur  haec  particula,  secundum  idem,  quae  requiritur  ad  contra- 
dictionem.  —  Tertius  peccat  contra  hanc  particulam  «  similiter  »,  sicut 
hic  :  Caelum  movetur  circulariter,  et  non  movetur  sursum  et  deorsum. 
Ergo  movetur  et  non  movetur.  Non  sequitur  :  quia  omissio  hujus  parti- 
eulae  «  similiter  »  tollit  contradictionem.  —  Quartus  est  contra  hanc  par- 
ticulam  «  in  eodem  tempore  »,  sicut  hic  :  Domus  est  clausa  in  nocte,  non 
est  clausa  in  die.  Ergo  est  clausa  et  non  est  clausa.  Non  sequitur  :  quia 
diversitas  temporis  impedit  contradictionem. 

3.  Et  est  sciendum  quod  haec  fallacia  convenit  cum  fallacia  secundum 
quid  ei  simpliciter,  in  hoc  :  quia  in  utraque  proceditur  ab  eo  quod  dici- 
tur  cum  determinatione  ad  id  quod  dicitur  simpliciter.  Sed  haec  est  differen- 
tia,  quia  in  fallacia  secundum  quid  et  simpliciter  determinatio  diminuit  de 
ratione  ejus  quod  est  simpliciter  esse,  quod  non  de  necessitate  accidit  in 
hac  fallacia ;  sed  hae  determinationes  additae  diminuunt  de  ratione  con- 
tradictionis  :  non  enim  sequitur,  Hoc  est  duplum  ad  illud  secundum  la- 
titudinem,  Igitur  est  daplum  ad  illud  ;  non  tamen  sequitur  quod  sit  con- 
iradictio,  si  ad  diversa  referatur.  Patet  etiam  ex  dictis  quod  haec  fallacia 
provenit  secundum  generalem  entium  contradictionem,  quae  est  opposi- 
tio  :  nam  est  omnis  contradictionis  principium. 

§  4.  De  Fallacia  petitionis  principii.  (Ib.,  c.  13) 

I.  Scquitur  de  fallacia  petitionis  principii.  Principium  hic  dicitur 
principale  propositum.  Tunc  igitur  aliquis  peiit  principium,  quando 
petit  sibi  concedi  principale  propositum  quod  debet  probare:  quod  qui- 
dem  si  sub  eodem  nomine  pctat,  nulla  fit  fallacia,  sed   petens  videbitur 


DE     SOPHISMATIBUS  ^5 

deridendus,  sicut  si  velit  probare,  homo  currit,  et  petit  eamdem  sibi  con- 
cedi.  Si  vero  petat  id  quod  vult  probare  sub  alio  vocabuio,  poterit  esse 
fallacia ;  et  tunc  proprie  petit  iliud  quod^est  in  principio,  idest,  iilud  quod 
in  se  continet  principale  propositum.  Fallacia  ergo  petitionis  principii 
est  deceptio  proveniens  ex  eo  quod  idem  assumitur  ad  probationem  sui 
ipsius  sub  alio  vocabulo.  —  Causa  ergo  apparentiae  in  hac  fallacia  est  di- 
versitas  apparens  ;  similitudo  conclusionis  est  ex  praemissis,  causa  vero 
non  existentise  est  identitas  earumdem. 

2.  Sunt  autem  modi  hujus  fallacise  quinque.  —  Primus  modus  est, 
quando  definitum  petitur  ad  definitionis  probationem,  vel  e  converso  ;  ut 
si  debeat  probari  quod  homo  currit,  et  petatur  concedi  quod  animal  ra- 
tionale  mortale  currat,  quo  concesso,  arguatur  sic  :  Animal  rationale 
mortale  currit  :  igitur  homo  currit.  Haec  nulla  probatio  est,  quia  simili- 
ter  dubitatur  de  praemissa  et  conciusione.  —  Secundus  modus  est,  quando 
universale  petitur  ad  probationem  particularis  ;  ut  si  debeat  probari 
quod  omnium  contrariorum  eadem  est  disciplina,  et  assumatur,- ista: 
Omnium  oppositorum  eadem  est  disciplina.  Ergo  omnium  contrariorum 
eadem  est  disciplina.  Haec  prasmissa  non  est  magis  nota  quam  conclusio. 
—  Tertius  modus  est,  quando  petuntur  omnia  particularia  ad  probatio- 
nem  universalis  ;  ut  si  debeat  probari  quod  omnium  oppositorum  est 
eadem  disciplina,  et  assumatur  ista  :  Omnium  contrariorum  est  eadem 
disciplina.  Omnium  privative  oppositorum  eadem  est  disciplina,  et  sic  de 
aliis  :  igiiur  omnium  oppositorum  est  eadem  disciplina.  Hasc  etiam  con- 
clusio  in  praemissis  petitur.  —  Quartus  modus  est,  quando  petitur  divi- 
sim  quod  debet  probari  conjunctim  ;  ut  si  debeat  probari  quod  medicina 
sit  scientia  sani  et  aegri,  et  sumatur  ita  :  Medicina  est  scientia  sani,  et  me- 
dicina  est  scientia  aegri.  Ergo  medicina  est  scientia  sani  et  asgri.  Hic 
etiam  petitur  id  quod  deberet  probari.  —  Quintus  modus  est,  quando  pe- 
titur  unum  correlativorum  ad  probationem  alterius  ;  ut  si  debeat  probari 
quod  Socrates  sit  pater  Platonis,  et  sumatur  ista  :  Plato  est  filius  Socra- 
tis:  igitur  Socrates  est  pater  Platonis.  Hic  etiam  petitur  quod  deberet 
probari  sub  aliis  verbis. 

3.  Et  est  sciendum  quod  haec  fallacia  non  peccat  contra  vim  illativam 
argumentandi,  quia  bene  sequitur  conclusio,  datis  praemissis,  cum  ser- 
vetur  debita  habitudo  inferentis  ad  illatum,  sed  peccat  contra  probatio- 
nem  argumenti,  nam  probatio  debet  esse  magis  manifesta  :  q-uod  hic  non 
observatur  ;  unde  hic  non  accidit  deceptio  ex  eo  quod  conclusio  non  in- 
fertur  ex  prasmissis,  cum  illationes  praedictae  sint  secundum  locos  dialec- 
ticos  ;  sed  accidit  deceptio  ex  eo  quod  petitur  idem  concedi,  ac  si  esset 
diversum.  Unde  si  in  praemissis  modis  argumentandi  accipiantur  prae- 
missae  ex  eo  quod  sint  magis  notae,  et  non  quasi  petitae,  non  erit  argumen- 
tum  sophisticum,  sed  dialecticum.  Patet  autem  ex  praedictis  quod  hasc 
fallacia  provenit  secundum  «  idem  et  diversum  »,  prout  non  discernitur 
inter  ea. 

§§  5.  —  De  Fallacia  consequentis.  (Ib.  c.  14) 

I.  Sequitur  de  fallacia  consequentis.  Consequens  autem,  ut  hic  sumi- 

tur,  est  quod  sequitur  ad  antecedens  in  propositione  conditionali,  ut  cum 

dicitur  :  Si  Socrates  est  homo,  est  animal;  Socratem  esse  animal  est  con- 

sequens  ;  Socratem  vero  esse  hominem  est  antecedens.  Est  ergo  fallacia 

consequentis  deceptio  proveniens  ex  eo  quod  consequens  cestimatur  esse 

idem  cum  antecedente  omnino.  Ex  hoc  enim  contingit  aliquem  credere 

quod,  si  consequens  sequitur  ad  antecedens,  ita  e  converso  antecedens 

sequatur  ad  consequens.  Unde  patet  quod   haec  fallacia  consequentis  in 

duabus  consistit  consequentiis,  quarum  una  est  vera,  et  ahera  falsa,  sicut 

si  dicatur  :  Si  aliquis  currit  movetur.  Sed  Socrates  movetur  :  igitur  Socra-  • 

tes  currit.   Hsec  enim  consequentia  :    Si   Socrates  currit,   movetur,  quae 

prima  ponitur,  est  vera  ;  sed  ista,  ad  quam  proceditur,  est  falsa :  Si  move- 

tur,  igitur  currit.  Ubi  vero  tantum  ponitur  una  consequentia,  non  est 

failacia  consequentis  :  unde  si  dicatur  :  Socrates  est  animal;  igiturSocra- 

tes  est  homo,  non  est  fallacia  consequentis  ex  modo  argumentandi,  sed 

magis  fallacia  accidentis  :  nam,  sicut  fallacia  consequentis  provenit  ex  eo 

quod  consequens  existimatur  omnino  esse  idem  antecedenti,  cum  non  sit, 

ita  fallacia  accidentis  provenit  ex  eo  quodpraedicatum  existimatur  omnino 

idem  esse  subjecto.  Unde  haec  fallacia  denominatur  a  consequendo,  illa 

autem  ab  accidendo,  quod  est  inhaerere.  Et  inde  est  quod  quando  proce- 

ditur  argumentando  solum  ab  aliqua  categorica,  per  quam  significatur 

aliquid  inesse,  est  fallacia  accidentis  :  quando  ab  aliqua  conditionali  est 

fallacia  consequentis.  Et  ideo  Phiiosophus  dicit,  quod  «  fallacia  acciden- 

tis  est  in  uno,  et  fallacia  consequentis  in  pluribus,  »  scilicet  consequen- 

tiis  ;  et  ex  hoc  etiam  patet  quod  in  consequentiis  consequens  est  aliquo 

modo  pars  accidentis  :   nam  omne  quod  sequitur,  aliquo  modo  accidit ; 

sed  non  omne  quod  accidit,  sequitur.  Non  enim  sequitur  :  Si  est  homo, 

est  album,  licet  haec  sit  vera  «  quod  ly  homo  sit  albus  ».    Et  ideo  ubi- 

cumque  est  fallacia  consequentis,  aliter  ordinatis  terminis,  potest  fieri 

fallacia  accidentis,  sed  non  convertitur.  —  Causa  apparentiae  in  hac  falla- 

cia  est  convenientia  consequentis  cum  antecedente  ;  causa  vero  non  exis- 

tentiae  est  diversitas  eorumdem. 

2.  Sunt  autem  modi  hujus  fallaciae  duo.  —  Primus  modus  procedit  ex 
consecutione  magis  communis  ad  minus  commune,  sive  magis  commu- 
ne  sit  genus,  sive  accidens,  ut  patet  in  his  paralogismis :  Si  aliquid  est 
asinus,  est  animal.  Sed  tu  es  animal.  Igitur  tu  es  asinus.  Non  sequitur  : 
non  enim  consequentia  prius  posita  convertitur.  Similiter  hic  :  Si  aliquod 
est  mel,  est  rubeum.  Sed  fel  est  rubeum  :  igitur  fel  est  mel.  Similiter 
hic :  Si  aliquis  est  fur,  errat  de  nocte.  Sed  tu  erras  de  nocte.  Igitur  tu  es 
fur.  In  his  enim  omnibus  putatur  consequentia  converti,  quae  non  con- 
vertitur:  unde  est  fallacia  consequeniiae.  Si  autem  sumantur  proposi- 
tiones  categoricae  in  eisdem  terminis,  est  fallacia  accidentis,  sicut  :  Asi- 
nus  est  animal.  Tu  es  animal.  Igitur  tu  es  asinus;  et  haec :  Mel  est  ru- 
beum,  et  fel  est  rubeum.   Igitur  mel  est  fel.  —  Secundus  modus  est, 

quando  proceditur  ad  consequentia  oppositi  ad  similem  consequentiam 
in  alio  opposito  ;  ut  si  dicatur  :  Si  aliquid  est  generatum,  habet  princi- 
pium.  Sed  anima  non  est  generata.  Igitur  anima  non  habet  principium, 
sed  semper  fuit.  Non  sequitur.  Est  enim  in  oppositis  duplex  consequen- 
tia,  una  in  ipso,  altera  in  contrario  :  in  ipso  quidem  est  consequeniia, 
quando,  sicut  ad  antecedens  sequitur  consequens,  ita  ad  oppositum  ante- 
cedentis  sequitur  oppositum  consequentis,  ut :  Si  est  justum,  est  bonum. 
Igitur  si  est  injustum,  est  malum.  Consequentia  a  contrario  est,  quando 
sicut  ad  antecedens  sequitur  consequens,  ita  ad  oppositum  consequentis 
sequitur  oppositum  antecedentis,  ut :  Si  est  homo,  est  animal.  Igitur  si 
non  est  animal,  non  est  homo :  in  oppositis  enim  secundum  affirmatio- 
nem  et  negationem  non  est  consequentia  in  ipso,  sed  in  contrario.  Et 
ideo  quando  proceditur  in  hujusmodi  oppositis,  ac  si  esset  consequentia 
in  ipso,  est  fallacia  consequentis,  sicut  in  exemplo  patet.  In  his  autem 
terminis  est  fallacia  accidentis,  categoricis  propositionibus  sumptis  ;  ut 
si  dicatur  sic  :  Omne  generatum  habet  principium.  Sed  anima  non  est 
generata.  Igitur  non  habet  principium. 

3.  Et  est  sciendum  quod,  sicut  primus  modus  peccat  contra  conse- 
quentiam  procedendo  a  positione  consequentis  ad  positionem  antece- 
dentis,  ita  secundus  peccat  procedendo  a  destructione  antecedentis  ad 
destructionem  consequentis.  Est  autem  contrario  modo  procedendum, 
scilicet  a  destructione  consequentis  ad  positionem  antecedentis  :  paiet 
enim  quod  haec  fallacia  provenit  secundum  rationem  prioris  et  poste- 
rioris.  Et  nota  quod  quoddam  consequens  est  in  plus  suo  antecedente,  et 
quoddam  in  minus  :  consequens  in  plus  est  in  terminis  universalibus, 
sicut  cum  dico  :  Homo  est;  ergo  animal  est ;  consequens  in  minus  est, 
sicut  totum  in  quantitate,  et  ejus  pars,  ut  cum  dicitur :  Omnium  opposi- 
toriim  eadem  est  disciplina.  Ergo  omnium  contrariorum. 

§1  6.  De  Fallacia  secundum  non  causam  ut  causam.  (Ib.,  c.  15) 

Sequitur  de  fallacia  secundum  non  causam  ut  causam.  Causa  autem 
hic  dicitur  quod  est  causa  inferendi,  secundum  quod  praemissse  dicuntur 
causa  conclusionis  esse.  Est  ergofallacia  secundum  non  causam  ut  cau- 
sam^  quando  inter  prcemissas^  ex  quibus  sequitur  conclusio^  ponitur  pro- 
positio  aliqua  quce  nihil  ad  conclusionem  o^eratur^  et  sic  non  est  causa. 
Tamen  ad  hoc  quod  fiat  fallacia,  oportet  quod  videatur  esse  causa  ;  quod 
quidem  fit  per  hoc  quod  convenit  cum  aliis  proposiiionibus,  quse  sunt 
causae  conclusionis  in  terminis.  Ex  hoc  autem  quod  propositio,  quse  non 
est  causa,  sumitur  ut  causa,  non  provenit  aliqua  deceptio,  nisi  quando  ex 
conclusione  reditur  ad  praemissas,  et  interimitur  aliqua  prasmissarum  ; 
quod  quidem  fit  in  syllogismis  ad  impossibile,  in  quibus  per  hoc  quod 
conclusio  est  impossibilis,  ostenditur  aliquam  prsemissarum  impossibi- 
lem  fuisse.  Et  ideo  haec  fallacia  non  habet  fieri  nisi  in  hujusmodi  syllo- 
gismis.  In  syllogismis  enim  ostensivis,  in  quibus  aliud  directe  ostendi- 
tur,  ad  nullum  inconveniens  duci  potest  respondens,  si  sumatur  in  prse- 
missis   aliqua  propositio,  quae  non  est  causa  conclusionis,  ac  si  esset 

causa.  —  Est  ergo  causa  apparentiae  in  hac  fallacia  convenientia  propo- 
sitionis  quae  non  est  causa,  cum  illis  quae  sunt  causae.  Gausa  vero  non 
existentiae  est  defectus  habitudinis  debitas  inter  propositionem  inferen- 
tem  et  propositionem  iliatam.  —  Formatur  autem  secundum  hanc  falla- 
ciam  hoc  modo  paralogismus:  Putasne  anima  et  vita  sunt  idem  ?  quo 
dato  proceditur  sic  :  Anima  et  vita  sunt  idem,  et  mors  et  vita  sunt  con- 
traria,  et  generatio  et  corruptio  sunt  contraria.  Sed  mors  est  corruptio. 
Ergo  vita  est  generatio.  Igitur  vivere  est  generari  ;  quod  est  impossi- 
biie  :  nam  qui  vivit,  non  generatur,  sed  jam  generatus  est.  Ergo  et 
primum  fuit  impossibile,  scilicet  quod  anima  et  vita  sint  idem  ;  no.n 
sequitur,  quia  ista  propositio  «  Anima  et  vita  sunt  idem»,  quae  accipie- 
batur  in  praemissis,  non  fuit  causa  conclusionis  impossibilis ;  quod  ex 
hoc  patet,  quia,  ea  remota,  adhuc  sequitur  conclusio.  Unde  per  hoc 
quod  conclusio  est  impossibilis,  non  potest  ostendi  quod  prasdicta 
propositio  sit  impossibilis,  sed  quod  magis  ista  sit  impossibilis  ex  qua 
sequitur,  quae  est  ista :  Mors  et  vita  sunt  contraria  :  ex  hujus  enim  fal- 
sitate  sequitur  falsitas  in  conclusione :  mors  enim  et  vita  non  sunt  con- 
traria,  sed  opponuntur  ut  privatio  et  habitus.  Patetergo  quod  haec  fallacia 
peccat  contra  rationem  causas  et  causati. 

§§  7.  De  Fallacia  secundum  plures  interrogationes  ut  unam.  (Ib.,  c.  16) 

1.  Sequitur  de  faliacia  secundum  plures  interrogationes  ut  unam.  Est 
autem  idem  secundunT  substantiam,  enuntiatio,  propositio,  interrogatio 
et  conclusio  ;  sed  dicitur  enuntiatio  secundum  quod  significat  simpli- 
citer  aliquid  esse,  vel  non  esse  ;  interrogatio,  secundum  quod  sub  dubi- 
tatione  proponitur;  propositio,  secundum  quod  sumitur  ad  alterius  pro- 
bationem ;  conclusio  vero  secundum  quod  ex  aliis  probatur  :  et  ideo,  sicut 
enuntiatio  est  una  vel  plures,  ita  interrogatio,  propositio  et  conclusio. 
Est  autem  enuntiatio  una,  in  qua  dicitur  unum  de  uno,  ut  «  homo  est 
animal,  vel  est  albus  ».  Enuntiatio  vero  plures,  quando  dicuntur  plura 
de  uno,  ut  «  Socrates  est  albus  et  musicus  «  ;  vel  unum  de  pluribus,  ut 
((  Socrates  et  Plaio  sunt  albi  » ;  vel  plura  de  pluribus,  ut  «  Socrates  et 
Plato  sunt  albi  et  musici  ».  Sciendum  est  autem  quod,  quando  plura  prae- 
dicantur  de  uno,  ex  quibus  ht  unum  per  se,  est  enuntiatio  una,  ut  cum 
dicitur  :  ((  Homo  est  animal  rationale  mortale«,  nam  ex  partibus  detini- 
tionis  fit  unum  per  se,  quod  est  de  natura  speciei.  Si  autem  plura  praedi- 
cantur,  ex  c[uibus  fit  unum  per  accidens,  tunc  est  enuntiatio  plures,  ut 
cum  dicitur  :  «  Socrates  est  homo  albus  »  :  ex  homine  enim  et  albo  fit 
unum  per  accidens.  Provenit  ergo  hcec  fallacia  ex  hoc  qiiod  ad  interro- 
gationem  qua^  est  plures,  datur  una  responsio,  eo  qiiod  sub  uno  modo  in- 
terrogandi  proponitur,  ut  si  dicatur:  «  Putasne  Socrates  et  Plato  cur- 
runt?  »  ex  eo  enim  quod  simul  interrogatur  de  duobus,  videtur  esse  una 
interrogatio,  cum  revera  sint  plures.  —  Causa  'apparentiae  in  hac  faliacia 
est  unitas  ex  parte  modi  interrogandi  ;  causa  vcro  nou  existentia,'  est 
pluralitas  interrogationis. 

2.  Modi  autem  hujus  fallaciae  sunt  duo.  —  Primus  modus  est,  quando 

interrogatio  est  plures  eo  quod  unum  de  pluribus  in  singulari  praedica- 
tur,  et  e  converso;  sicut  hic  :  «  Putasne  homo  et  asinus  sunt  animal  ra- 
tionale  mortale  ?  ».  Si  dicam  sic,  procedatur  sic  :  Homo  et  asinus  sunt 
animal  rationale  mortale.  Igitur  asinus  est  animal  rationale  mortale,  etc. 
Si  dicatur  quod  non,  proccdatur  sic :  Homo  et  asinus  non  sunt  animal 
rationale  mortale  :  igitur  homo  non  est  animal  rationale.  Deceptio  enim 
haec  provenit,  quia  ad  interrogationem  praedictam  cum  sit  plures,  non  est 
danda  una  responsio,  ut  dicam  simpliciter  sic,  vel  non ;  sed  duae,  ut  di- 
catur  sic  :  Homo  est  animal  rationale,  et  ^sinus  est  animal  irrationale, 
vel  non  est  animal  rationale.  Similiter  hic  :  Putasne  tu  es  homo  et  assi- 
nus?  si  dicatur  non  :  igitur  tu  non  es  homo ;  si  dicatur  sic,  concludatur: 
Tu  es  asinus.  Similiter  hic  :  Putasne  ^Ethiops  est  homo  albus  ?  si  dicatur 
quod  sic,  concludatur:  Ergo  est  albus;  si  dicatur  quod  non,  concludatur  : 
Ergo  non  est  homo.  —  Secundus  modus  est,  quando  interrogatio  est 
plures  ex  eo  quod  plura  subjiciuntur,  vel  praedicantur  in  plurali  nume- 
ro,  sicut  hic:  Putasne  mel  et  fel  sunt  dulcia  ?  si  dicatur,  non,  concluda- 
tur :  Igiturmel  non  est  dulce ;  si  dicatur,  sic,  concludatur  :  Igitur  fel  est 
dulce.  In  omnibus  enim  his  non  est  una  responsio,  sed  plures,  ut  sic  : 
Mel  est  dulce,  et  fel  non  est  dulce.  Patet  ergo  quod  haec  fallacia  provenit 
secundum  unum  et  multa.  Et  haec  de  fallaciis  dicta  sufficiant. 


CAPUT  SECUNDUM 
DE  METHODO 

§  23.  —  Methodi  initia 

^§  1.  Procedendum  a  magis  notis  quoad  nos  ad  minus  nota. 

I.  Cum  omnis  disciplina  fiat  per  ea  quae  sunt  magis  nota  addiscenti, 
quem  oportet  aliqua  praecognoscere  ad  hoc  ut  addiscat,  oportet  disci- 
plinam  procedere  per  ea  quae  sunt  magis  nota  quoad  nos,  quae  sunt  saepe 
minus  nota  secundum  naturam,  ad  ea  quae  sunt  notiora  secundum  natu- 
ram,  nobis  autem  minus  nota.  —  Nobis  enim  cognitio  a  sensu  incipit; 
unde  sunt  notioraquae  sunt  sensui  propinquiora.  Secundum  autem  natu- 
ram  sunt  notiora  quae  ex  sua  natura  sunt  magis  cognoscibilia :  et  haec 
sunt  quae  sunt  magis  entia  et  magis  actualia :  quae  quidem  sunt  remota 
a  sensu.  —  Et  ideo  in  disciplinis  oportet  procedere  ex  minus  notis  secun- 
dum  naturam  ad  magis  nota;  et  ex  his  quae  sunt  notiora  ad.discenti  per- 
venire  oportet  ad  ea  quae  sunt  naturae  nota,  quae  etiam  ultimo  fiunt  ipsi 
addiscenti  nota*.  —  Et  licet  illa  quae  sunt  magis  nota  quoad  nos,  sint  debi 

I.  Quandoque  tamen  eadem  sunt  magis  nota  et  quoad  naturam  et  secundum  nos, 
sicut  in  mathematicis  quae  abstrahunt  a  materia  sensibili.  Et  ideo  ibi  semper  proce- 
ditur  a  notioribus  secundum  naturam,  quia  eadem  sunt  notiora  quoad  nos.  (Ibid.) 

liter  nota  secundum  naturam,  tamen  ex  hujusmodi  male  notis  secundum 
naturam  quae  tamen  sunt  magis  noscibilia  ipsi  addiscenti,  tentandum  est 
cognoscere  illa  quae  sunt  universaliter  et  perfecte  cognoscibilia,  proce- 
dentes  ad  ea  cognoscenda  per  haec  ipsa  quae  sunt  debiliter  nota  secundum 
se.  (vii  Metaph.,  1-.  2). 

2.  Non  sunt  eadem  magis  nota  nobis  et  secundum  naturam  seu  sim- 
pliciter;  sed  illa  quae  sunt  magis  nota  secundum  naturam,  sunt  minus 
nota  secundum  nos.  Etquia  iste  esi  naturalis  modus  siveordo  addiscendi 
ut  veniatur  a  nobis  notis  ad  ignota  nobis,  inde  est  quod  oportet  nos  deve- 
nire  ex  notioribus  nobis  ad  notiora  naturae.  —  Simpliciter  autexn  notiora 
sunt  qu2e  secundum  se  sunt  notiora.  Sunt  autem  secundum  se  notiora 
quae  plus  habent  de  entitate^  quia  unumquodque  cognoscibileest  inquan- 
tum  est  ens.  Magis  autem  entia  sunt  quae  sunt  magis  in  actu :  unde  ista 
maxime  sunt  cognoscibilia  naturas.  Nobis  autem  e  converso  accidit  eo 
quod  nos  procedimus  intelligendo  de  potentia  in  actum,  et  principiu-m 
cognitionis  nostrae  est  a  sensibilibus  quae.  sunt  materiaiia  et  intelligibilia  in 
potentia.  Unde  illa  sunt  prius  nobis  notaquam  substantiae  separatae,  quae 
sunt  magis  notae  secundum  naturam.  —  Notandum  quod  non  dicuntur 
nota  naturae  quia  natura  cognoscit  ea,  sed  quia  sunt  nota  secundum  se  et 
secundum  propriam  naturam.  (i  Phys.,  1.  i). 

3.  Sed  ea  quae  sunt  nobis  magis  nota,  sunt  confusa,  qualiasunt  uni- 
versalia.  Ergo  oportet  nos  ab  universalibus  procedere  ad  singularia, 
[prout  singularia  sub  ratione  universali  in  scientia  considerantur].  —  Ad 
intellectum  hujus  propositionis,  sciendum  est  quod  confusa  hic  dicuntur, 
quse  continent  in  se  aliqua  in  potentia  et  indistincte.  Et  quia  cognoscere 
aliquod  indistincte,  medium  est  inter  puram  potentiam  et  actum  perfec- 
tum,  ideo  dum  intellectus  noster  procedit  de  potentia  in  actum,  primo 
occurrit  sibi  confusum  quam  distinctum  :  sed  tunc  est  scientia  completa 
in  actu,  quando  pervenitur  per  resolutionem  ad  distinctam  cognitionem 
principiorum  et  elementorum.  Et  haec  est  ratio  quare  confusa  sunt  primo 
nobis  nota,  quam  distincta.  —  Quod  autem  universalia  sint  confusa,  mani- 
festum  est  quia  universalia,  [seu  genera,]  continent  in  se  suas  species  in 
potentia;  et  qui  scit  aliquid  in  universali  scit  illud  indistincte :  tunc 
autem  distinguitur  ejus  cognitio,  quando  unumquodque  eorum  quae 
continentur  potentia  in  universali,  actu  cognoscitur:  qui  enim  scit  ani- 
mal,  non  scit  irrationale  nisi  in  potentia.  Prius  autem  est  scire  aliquid  in 
potentia  quam  in  actu.  Secundum  igitur  hunc  ordinem  addiscendi  quo 
procedimus  de  potentia  in  actum,  prius  quoad  nos  est  scire  animal  quam 
hominem.  (i  Phys.,  1.  i). 

Cfr.  S.  Th.,  I,  q.  lxxxv,  art.  3. 

^§  2.  Omnis  scientia  incipit  a  principiis  per  se  notis  et  virtute 

continetur  in  eis. 

1 .  Tota  scientia  virtute  continetur  in  principiis.  (S.  Th.  i,  q.  i ,  art.  7  c.) 

2.  Omnis  scieniia  habetur  per  aliqua  principia  per  se  nota,  et  per  con- 

sequens  visa...  Illa  autem  videri  dicuntur  quae  per  seipsa  movent  intei- 
lectum  nostrum  vel  sensum  ad  sui  cognitionem.  (S.  Th.  ii-ii,  q.  i,  art. 
4  et  5.) 

3.  Principia  particularia  habent  virtutem  concludendi  ex  primis  prin- 
cipiis  universalibus  :  unde  conclusio  attribuitur  principaliter  primis  prin- 
cipiis,  sicut  effectus  causae  primas.  (Quodl.,  iii,  art.  26,  ad  i.) 

4.  Insunt  nobis  naturaliter  quaedam  principia  prima  complexa  ab  om- 
nibus  nota,  ex  quibus  ratio  procedit  ad  cognoscendum  in  actu  conclu- 
siones  quae  inpraedictis  principiispotentialiter  continentur,  sive  per  inven 
tionem  propriam  sive  per  doctrinam  aliendm.  (Quodl.,  viii,  art.  4,  c.) 

5.  Natura  in  omnibus  suis  operibus  bonum  intendit  et  conservationem 
eorum  quae  per  operationem  naturae  fiunt;  et  ideo  in  omnibus  naturae 
operibus  semper  principia  sunt  permanentia  et  immutabilia  et  rectitudi- 
nem  conservantia  :  principia  enim  manere  oportet,  ut  (i  Phys.)  dicit 
Philosophus.  Non  enim  posset  esse  aliqua  firmitas  vei  certitudo  in  his 
quae  sunt  a  principiis,  nisi  principia  essent  firmiter  stabilita.  Et  inde  est 
quod  omnia  mutabilia  reducuntur  ad  aliquod  primum  immobile :  inde 
est  etiam  quod  omnis  specifica  cognitio  derivatur  ab  aliqua  certissima 
cognitione  circa  quam  error  esse  non  potest,  quae  est  cognitio  primorum 
principiorum  universalium,  ad  quae  omnia  ilia  cognita  examinantur,  ei 
ex  quibus  omnev  erum  approbatur  et  omne  falsum  respuitur.  In  quibus 
si  aliquis  error  posset  accidere,  nulla  certitudo  in  tota  sequenti  cogni- 
tione  inveniretur.  (De  Verit.,  q.  xvi,  art.  2,  c.) 


§  24.  —  Duplex  methodus,  inveutio  et  disciplina. 

Duplex  est  modus  scientiam  acquirendi,  primarius  per  inventionem, 
secundarius  per  doctrinam. 

I.  Duplex  est  modus  acquirendi  scientiam  :  unus,  quando  naturalis 
ratio  per  se  ipsam  devenit  in  cognitionem  ignotorum,  et  hic  modus 
dicitur  inventio  :  alius,  quando  rationi  naturali  aliquis  exterius  admini- 
culatur,  et  hic  modus  dicitur  disciplina.  In  his  autem  quas  fiunt  a  natura 
et  arte,  eodem  modo  operatur  ars  et  per  eadem  media,  quibus  et  natura. 
Sicut  enim  natura  in  eo  qui  ex  frigida  causa  laborat,  calefaciendo  indu- 
ceret  sanitatem,  ita  et  medicus  ;  unde  et  ars  dicitur  imitari  naturam. 
Similiter  etiam  contingit  in  scientiae  acquisitione,  quod  eodem  modo 
docens  alium  ad  scientiam  ignotorum  deducit,  sicuti  aliquis  inveniendo 
deducit  se  ipsum  in  cognitionem  ignoti.  Processus  autem  rationis  per- 
venientis  ad  cognitionem  ignoti  in  inveniendo  est  ut  principia  communia 
perse  nota  applicet  ad  determinatas  materias,  et  inde  procedat  in  aliquas 
particulares  conclusiones,  et  ex  his  in  alias  ;  unde  et  secundum  hoc  unus 
alium  docere  dicitur,  quod  istum  discursum  rationis  quem  in  se  facit 
ratione  naturali,  alteri  exponit  per  signa ;  et  sic  ratio  naturalis  discipuli 
per  hujusmodi  sibi  proposita  sicut  per  quaedam  instrumenta  pervenit  in 

cognitionem  ignotorum.  Sicut  ergo  medicus  dicitur  causare  sanitatem  in 
infirmo  natura  operante,  ita  etiam  homo  dicitur  causare  scientiam  in  alio 
operatione  rationis  naturalis  illius  ;  et  hoc  est  docere  ;  unde  unus  homo 
alium  docere  dicitur,  et  ejus  esse  magister.  (De  Verit.,  q.  xi,  art.  i,  c). 

2.  Quamvis  modus  in  acquisitione  scientiae  per  inventionem  sit  perfec- 
tior  ex  parte  recipientis  scientiam,  inquantum  designatur  habilior  ad 
sciendum  ;  tamen  ex  parte  scientiam  causantis  est  modus  perfectior  j^er 
doctrinam  ;  quia  docens  qui  explicite  totam  scientiam  novit,  expeditius 
potest  ad  scientiam  inducere,  quam  aliquis  induci  possit  ex  seipso  per 
hoc  quod  cognoscit  scientiae  principia  in  quadam  communitate.  (De 
Verit.,  q.  xi,  art.  2,  ad  4.) 

Cfr.  S.  Th.  I,  q.  cxvii,  art.  i. 


§  25.  —  Inventionis  duplex  via 

§§  1.  Via  compositionis  et  resolutionis.  (11  Metaph.,  1. 1) 

Duplex  est  via  procedendi  ad  cognitionem  veritatis.  Una  quidem  per 
modum  resolutionis,  secundum  quam  procedimus  a  com.positis  ad  sim- 
plicia,  et  a  toto  ad  partem,  sicut  dicitur  in  I  Phys.  quod  confusa  sunt 
prius  nobis  nota.  Et  in  hac  via  perficitur  cognitio  veritatis,  quando  per- 
venitur  ad-singulas  partes  distincte  cognoscendas. —  Aliaest  via  compo- 
sitionis,  per  quam  procedimus  a  simplicibus  ad  composita,  qua  perficitur 
cognitio  veritatis,  cum  pervenitur  ad  totum.  Sic  igitur  hoc  ipsum  quod 
homo  non  potest  in  rebus  perfecte  totum  et  partem  cognoscere,  ostendit 
difficultatem  considerandas  veritatis  secundum  utramque  viam. 

§§  2.  Ad  scientiam  compositi  haec  duplex  via  conjunctim  est  adhibenda. 

(iPolitic.,1. 1) 

Sicut  in  aliis  rebus  ad  cognitionem  totius  necesse  est  dividere  compo- 
situm  usque  ad  incomposita,  id  est  usque  ad  indivisibilia  quae  sunt  mini- 
mae  partes  totius  (puta  ad  cognoscendum  orationem,  necesse  est  dividere 
usque  ad  litteras,  et  ad  cognoscendum  corpus  naturale  mixtum  necesse 
est  dividere  usque  ad  elementa)  :  sic,  si  consideremus  ex  quibus  civitas 
componatur,-  magis  poterimus  videre  ex  praemissis  regiminibus  quid 
unumquodque  sit  secundum  se  et  quid  differant  ad  invicem.  In  omnibus 
enim  ita  videmus  quod  si  quis  inspiciat  res  secundum  quod  oriuntur  ex 
suo  principio,  optime  poterit  in  eis  contemplari  [veritatem...  —  Conside- 
randum  est  quod  ad  cognitionem  compositorum  primo  opus  est  via 
resolutionis,  ut  scilicet  dividamus  compositum  usque  ad  individua.  Post- 
modum  vero  necessaria  est  via  compositionis,  ut  ex  principiis  indivisibi- 
libus  jam  notis  dijudicemus  de  rebus  quae  ex  principiis  causantur*. 

I.  Necessarium  est  in  qualibet  opcrativa  scientia,  ut  procedatur  modo  composito. 
E  converso  autem  in  scientia  speculativa,  neccsse  est  ut  procedatur  modo  rcsoluto- 
rio,  resolvendo  composita  in  principia  slmplicia  (i  Eth.,  1.  3). 


CAPUT    TERTIUM 
DE  SCIENTIA 

Art.  I.  —  DE  NATURA  ET  OBJEGTO  SCIENTI^ 

§  26.  —  Scientiae  definitio  ab  Aristotele  posita 
traditur  et  explicatur. 

(rPost  Anal.,1.  3) 

«  Scire  opinamur  cum  causam  arbitramur  cognoscere  propter  quam 
((  res  est,  et  quoniam  illius  causa  est,  et  non  est  contingere  hoc  aliter  se 
(( habere.  » 

His  verbis  ponit  Aristoteles  definitionem  ipsius  scire  simpliciter.  Cir- 
ca  quoci  considerandQm  est  quod  scire  aliquid  est  perfecte  cognoscere 
ipsum  ;  hoc  autem  est  perfecte  apprehendere  ipsius  veritatem.  Eadem 
enim  sunt  principia  esse  rei,  et  veritatis  ipsius.  Oportet  ergo  scientem,  si 
est  perfecte  cognoscens,  quod  cognoscat  causam  rei  scitae.  Etpropterhoc 
dicit  «  Cum  causam  arbitramur  cognoscere  ».  —  Si  autem  cognosceret 
causam  tantum,  nondum  cognosceret  effectumin  actu;  cognosceret  quod 
non  est  simpliciter  sed  virtute  tantum  :  quod  est  scire  secundum  quid  et 
quasiper  accidens.  Et  ideo  oportet  scientem  simpliciter  cognoscere  etiam 
applicationem  causas  ad  effectum.  Et  propterhoc  dicitur((  et  quoniam  il- 
liuscausa  est  ». —  Scientiavero  est  etiam  certa  cognitio  rei ;  quod  autem 
contingit  aliter  se  habere  non  potestaliquis  per  certitudinem  cognoscere, 
ideo  ulterius  oportet  quod  id  quod  scitur  non  possit  aliter  se  habere.  — 
Quia  igitur  scientia  est  perfecta  cognitio,  ideo  dicit  «  cum  causam  arbitra- 
mur  cognoscere  ».  Quia  vero  est  actualis  cognitio  per  quam  scimus  sim- 
pliciter,  addit  «  et  quoniam  illiusest  causa».  Quia  vero  est  certa  cognitio, 
subdit  «  et  non  est  contingere  aliter  se  habere  »...  Unde  illud  de  quo  ha- 
betur  scientia,  oportet  esse  necessarium. 

Manifestat  Philosophus  positam  definitionem  propter  hoc  quod  tam 
scientes  quam  non  scientes,  aestimantes  tamen  se  scire,  hoc  modo  acci- 
piunt  scire  sicut  dictum  est.  Non  scientes  enim  qui  aestimant  se  scire, 
opinantur  sic  se  habere  in  cognoscendo,  sicut  dictum  est.  Scientes  autem 
vere,  sic  se  habent.  Est  autem  haec  recta  manifestatio  definitionis.  Defi- 
nitio  enim  est  ratio  quam  significat  nomen.  Significatio  autem  nominis 
accipienda  est  ab  eo  quod  intendunt  communiter  loquentes  per  id  nomen 
significare.  Unde  in  II  Topic.  dicitur  quod  nominibus  utendum.  est  ut 
plures  utuntur. 

[Posset  aliquis  quaerere],  utrum  sit  aliquis  alius  modus  sciendi  a  prae- 
dicto...  Est  equidem  scire  per  effectum.  —  Dicimur  etiam  aliquo  modo 
scire  ipsa  principia  indemonstrabilia  quorum  non  est  accipere  causam, 
Sed  proprius  et  perfectus  sciendi  modus  est  qui  praedictus  est. 

§  27.  —  Duo  pertinent  essentialiter  ad  scientiam, 
quorum  unum  est  quod  sit  universalium,  alterum  quod   sit 

necessariorum. 

§§  1.  Consideratio  eutis  per  accidens  non  pertinet  ad  scientiam. 

(XI  Metaph.,  1.  8) 

Nulla  scientia  considerat  de  ente  per  accidens,  et  hocmanifestat  Philo- 
sophus  inducendo  quod  nuUa  scientia  traditanobis  negociatur  circa  acci- 
dens.  Non  autem  accipitur  hic  accidens  pro  eo  quod  est  in  aliquo  genere 
accidentis,  sicut  albedo  est  quoddam  accidens.  Sunt  enim  multas  scientiae 
quae  circa  hujusmodi  accidentia  sunt,  quia  hujusmodi  accidentia  et  se- 
cundum  se  habent  speciem  quamdam,  et  causas  determinatas  in  subjecto; 
et  accidentia  dicuntur  quia  non  per  se  sed  in  alio  habent  esse.  Accipitur 
autem  hic  accidens  pro  ente  per  accidens ;  sicut  album  esse  musicum  est 
per  accidens.  Hujusmodi  enim  neque  aliquam  speciem  habent  in  se, 
neque  aliquam  causam  determinatam.  Et  circa  hujusmodi  ens  non  nego- 
ciatur  aliqua  scientia.  Et  hoc  manifestat  Aristoteles  inducendo.  Ars  enim 
aedificativa  non  considerat  quid  per  accidens  eveniat  habitantibus  in 
domo  quam  facit,  utrum  accidat  eis  aliquod  tristeaut  aiiquod  prosperum. 
Hoc  enim  accidit  domui.  Similiterars  textrina  non  considerat  quid  acci- 
dat  utentibus  panno  texto...  sed  unaquaeque  scientia  considerat  id  solum 
quod  est  proprium  sibi,  et  subjecium  et  per  se  accidentia  ejus. 

Ratio  autem  est  quia  quod  per  accidens  est,  non  est  proprie  ens,  sed 
magis  non  ens,  sicut  non  est  per  se  et  proprie  unum.  Nam  unum  et  ens 
convertuntur.  Omnis  autem  scientia  est  de  ente.  Unde  relinquitur  quod 
nulia  scientia  sit  de  eo  quod  est  per  accidens.  Si  enim  aliquod  ens  est 
modo,  et  non  fuit  semper  ens,  oportet  quod  sit  factum.  Si  igitur  hoc 
quod  dico  «  musicus  est  grammaticus  »  est  quoddam  ens,  cum  non  sem- 
per  fuerit,  sequitur  quod  simul  sit  utrumque  factum,  scilicet  musicum 
et  album;  quia  cujuslibet  entis  est  aliqua  generatio.  Unde  cum  non 
simul  facta  sint,  manifestum  est  quod  hoc  totum  quod  est  musicum 
grammaticum,  non  est  aliquod  unum  et  ens.  Et  propter  hoc  nulla 
scientia  quas  est  vere  scientia  et  certitudinem  habet,  considerat  de  ente 
per  accidens.  Sed  sola  sophistica  circa  ipsum  negociatur,  et  ad  decipien- 
dum  utitur  eo  quod  est  per  accidens  ac  si  per  se  esset.  Unde  fit  fallacia 
accidentis  quae  est  efficacissima  ad  decipiendum  etiam  sapientem.  Unde 
Plato  non  male  dixit,  dicens  quod  versatur  circa  non  ens,  quia  versatur 
circa  ens  per  accidens. 

Si  consideretur  quid  sit  ens  per  accidens,  etiam  manifestum  erit  quod 
non  contingit  esse  scientiam  de  ente  per  accidens.  Eorum  enim  quae  dicun- 
tur  esse,  quaedam  sunt  semper  et  ex  necessitatc  (necessarium  dicimus  quod 
impossibile  est  non  esse) ;  quaedam  vero  sunt  ut  in  pluribus,  sicut  quod 
homo  nascatur  cum  quinque  digitis  in  manibus  (hoc  enim  non  semper 
est  ex  necessitate,  cum  contingat  aliquem  nasci  cum  sexto  digito,  sed  est 

ut  in  pluribus);  quaedam  vero  nec  sunt  ut  in  pluribus,  neque  semper  ex 
necessitatc,  sed  contingenter  eveniunt,  sicut  si  frigus  fiat  diebus  cani- 
cularibus.  Quandoque  enim  accidit  hujusmodi  ens.  Qui  autem  raro 
accidit,  et  non  semper  et  ex  necessitate,  neque  ut  in  pluribus,  vocatur 
ens  per  accidens.  —  Quas  enim  semper  vel  in  pluribus  contingunt ;  vel 
ita  se  habent  quod  unum  est  causa  alterius;  vel  ambo  reducuntur  in 
unam  causam  quae  per  se  est  causa  utriusque.  Et  utroque  modo  contin- 
gunt.  Si  quidem  causa  indeficienter  producit  effectum  suum,  erit  quod 
dicitur  ex  necessitate.  Si  autem  potes^t  deficere  propter  aliquod  impedi- 
mentum,  erit  ut  in  pluribus.  Si  autem  ita  sit  quod  duorum  unum  non 
sit  causa  aherius,  neque  habeant  unam  causam  per  se  communem  quae 
conjungat  ea  simul,  eorum  conjunctio  erit  raro,  sicut  in  hoc  quod  dico 
musicum  asdificare...  Omnis  autem  scientia  est  de  eo  quod  est  semper, 
aut  in  plus  seu  majori  parte.  Unde  manifestum  est  quod  scientianon  po- 
test  esse  de  eo  quod  est  per  accidens.  —  [Insuper,  ens  per  accidens  non 
habet  causam  determinatam,  qua  posita  de  necessitate  sequitur  effectus, 
sicut  habet  ens  per  se  :  sic  enim  omnis  causa  per  se  induceret  suum  ef- 
fecium,  et  omnia  ex  necessitate  evenirent.  Itaque  de  ente  per  accidens 
non  potesi  esse  scientia,  cum  omnis  scientia  sit  ex  causis  et  principiis 
determinatis.l 

•^  i 

§§2.  Scientia  est  de  necessariis  et  sempiternis.  (viEth.,1.3) 

Certa  enim  ratio  scientiae  hinc  accipitur  quod  omnes  suspicamur  de  eo 
quod  scimus,  quod  non  contingat  illud  aliter  se  habere  :  alioquin  non  es- 
set  certitudo  scientis,  sed  dubitatio  opinantis.  Hujusmodi  autem  certi- 
tudo,  quod  scilicet  non  possit  aliter  se  habere,  non  potest  haberi  circa 
contingentia  quae  aliter  se  habere  possunt,  Sic  ergo  patet  quod  omne  sci- 
bile  est  ex  necessitate.  Ex  quo  concluditur  quod  sitaeternum,  quia  omnia 
quae  sunt  simpliciter  ex  necessitate,  sunt  aeterna.  Hujusmodi  autem  non 
generantur  neque  corrumpuntur.  Talia  sunt  ergo  de  quibus  est  scientia. 
—  Potest  autem  etiam  de  generabilibus  et  corruptibilibus  esse  aliqua 
scientia,  puta  naturalis;  non  tamen  secundum  particularia  quae  genera- 
tioni  et  corruptioni  subduntur,  sed  secundum  rationes  universales  quae 
sunt  ex  necessitate  et  semper. 

§§  3.  Attamen  scientia  est  de  mobilibus  et  contingentibus  secundum 
quod  in  eis  est  aliquod  necessarium  et  universale. 

I.  Contingentia  dupliciter  cognosci  possunt:  uno  modo,  secundum  ra- 
tiones  universales;  alio  modo,  secundum  quod  sunt  in  particulari.  Uni- 
vefsaies  quidem  igitur  rationes  contingentium  immutabiles  sunt,  et 
secundum  hoc  de.his  demonstrationes  dantur  et  adscientias  demonstra- 
tivas  pertinet  eorum  cognitio.  Non  enim  scientia  naturalis  solum  est  de 
rebus  necessariis  et  incorruptibilibus,  sed  etiam  de  rebus  corruptibilibus 
et  contingentibus...  Alio  modo  possunt  accipi  contingentia  secundum 
quod  sunt  in  particulari  :  et  sic  variabilia  sunt,  nec  cadit  supra  ea  intel- 
lectus  nisi  mediantibus  potentiis  sensitivis.  (vi  Eth.,  1.  i.) 

.  2.  Contingentia  dupliciter  possunt  considerari :  uno  modo  secundum 
quod  contingentia  sunt;  alio  modo  secundum  quod  in  eis  aliquid  neces- 
sitatis  invenitur.  Nihil  enim  est  adeo  contingens,  quin  in  se  aliquid  ne- 
cessarium  habeat ;  sicut  hoc  ipsum  quod  est  Socratem  currere,  in  se  quidem 
contingens  est,  sed  habitudo  cursus  ad  motum  est  necessaria;  necessa- 
rium  enim  est  Socratem  moveri,  si  currit.  Est  autem  unumquodque 
contingens  ex  parte  materiae  ;  quia  contingens  est  quod  potest  esse  et  non 
esse :  potentia  autem  pertinet  ad  materiam.  Necessitas  autem  consequi- 
tur  rationem  formae;  quia  ea  quae  consequuntur  ad  formam  ex  necessi- 
tate  insunt.  Materia  est  individuationis  principium.  Ratio  autem  uni- 
versalis  accipitur  secundum  abstractionem  formae  a  materia  particulari. 
Intellectus  quidem  per  se  et  directe  est  universalium,  sensus  autem  sin- 
gularium,  quorum  etiam  indirecte  quodammodo  est  intellectus.  Sic  igitur 
contingentia,  prout  sunt  contingentia,  cognoscuntur  directe  quidem  a 
sensu,  indirecte  autem  ab  intellectu  ;  rationes  autem  universales  et  ne- 
cessariae  contingentium  cognoscuntur  per  intellectum.  Unde  si  attendan- 
tur  rationes  universales  sensibilium,  omnes  scientiae  sunt  de  necessariis  ; 
si  autem  attendantur  ipsae  res,  sic  quaedam  scientia  est  de  necessariis, 
quaedam  vero  de  contingentibus.  (S.  Th.  i,  q.  lxxxvi,  art.  3.) 

Cfr.  S.  Th.  I,  q.  lxxxiv,  art.  i,  ad  3.  • 


Art.    II.   —   DE    DIVERSIS   SCIENTIIS 


§  28.  —  De  scientiarum  ab  invicem  distinctione 

§§  1.  Diversa  ratio  cognoscibilis  inducit  diversitatem  scientiarum. 

(T.  Log.  Sum.,  Tract.  IX,  c.  14) 

Quantum  ad  unitatern  scientiae,  sciendum  est  quod  in  scientia  est  duo 
considerare,  scilicet  ipsum  subje.ctum  de  quo  est  passio,  et  ipsa  principia 
ex  quibus  fit  demonstratio  ad  concludendum  passionem  de  subjecto.  Ad 
hoc  autem  quod  subjectum  sit  scibile  anobis,  oportet  quod  habeat  partes 
prius  notas  a  quibus  fiat  processus  ad  ejus  cognitionem... 

Illa  scientia  est  una,  quas  est  unius  generis  subjecti  formaliter  sumpti, 
cujus  sunt  partes  et  passiones,  et  eadem  habet  principia  prima,  non  sim- 
pliciter,  sed  in  scientia;  diversae  vero  sunt  quae  habent  diversa  principia. 
Quod  autem  unitas  scieniiae  debeat  sumi  ab  unitate  subjecti,  ratio  «st 
haec:  unitas  enini  motus  sumitur  a  termino  ;  subjectum  autem  est  ter- 
minus  motus  raiionis  in  processu  scientiae.  —  Tale  autem  subjectum 
debet  esse  unum  formaliter,  in  quantum  hujusmodi.  Sic  enim  se  habet 
suo  modo  subjectum  ad  scientiam,  sicut  objectum  ad  potentiam  ;  mate- 
rialis  autem  diversitas  objecti  non  diversificat  potentiam,  sed  formalis. 
Sic  matcrialis  diversitas  scibiiium  non  diversificat  scientiam,  sed  formalis. 

Sumitur  autem  ratio  formalis  scibilis,  sicut  ratio  formalis  visibilis.  For- 
malis  autem  ratio  visibilis  sumitur  a  lumine,  per  quod  omnia  videntur ; 
etiam  formalis  ratio  scibilis  sumitur  secundum  principia  ex  quibus  aliquid 
scitur.  Unde  quantumcunque  sint  diversa  scibilia  secundum  suam  natu- 
ram,  dummodo  per  eadem  principia  sciantur,  ad  unam  tamen  pertinent 
scientiam  :  quia  non  sunt  diversa  in  quantum  sunt  scibilia  ;  sunt  enim 
scibilia  per  sua  principia.  Sicut  patet  quod  voces  humanag  multum  dif-  « 
ferunt  secundum  suam  materiam  a  sonis  corporum  inanimatorum  :  tamen, 
quia  secundum  eadem  principia  attenditui^  consonantia  in  eis,  ideo  musica 
quae  est  de  utrisque,  est  eadem.  Et  per  oppositum,  si  sunt  eadem  scibilia 
secundum  naturam,  et  tamen  per  diversa  principia  considerentur,  per- 
tinent  ad  diversas  scientias.  Sicut  corpus  mathem.aticum  non  separatur 
subjecto  a  corpore  naturali  :  quia  tamen  corpus  mathematicum  cogno- 
scitur  per  principia  quantitatis,  naturale  vero  per  principia  motus,  pro- 
pterea  non  est  eadem  scientia,  scilicet  mathematica  et  naturalis. 

Unitas  ergo  et  diversitas  scientiarum  est  ex  unitate  et  diversitate  formali 
subjecti  ;  quae  formalitas  consistit  secundum  rationem  scibilis,  idest  se- 
cundum  identitatem  et  diversitatem  principiorum.  Et  propter  hoc,  idem 
est  dicere,  habere  idem  subjectum  formale,  et  habere  eadem  principia  ; 
et  differre  secundum  principia.  quod  habere  diversa  subjecta  formaliter. 
Sciendum  est  autem  quod  principia,  de  quibus  loquimur,  sunt  principia 
quae  sunt  prima  in  scientia ;  et  secundum  communitatem  dictorum  prin- 
cipiorum,  scientiae  sunt  magis  vel  minus  communes.  Gognoscuntur  autem 
prima  principia  in  genere  scibilis  secundum  definitionem  subjecti. 

• 
§§  2.  Diversae  scientiae  habent  principia  sibi  propria. 
(I  Post.  Anal.,  1.  41) 

1.  Quaslibet  scientia  habet  sua  principia,  et  non  sunt  principia  unius 
scientiae  quae  sunt  alterius...  Contrarium  esset  impossibile  et  derisibile, 
quia  secundum  hoc  sequeretur  quod  quae  sunt  in  scientiis  essent  eadem  ; 
et  ita  omnes  scientiae  essent  una  scientia.  Quae  enim  eisdem  sunt  eadem, 
sibiinvicem  sunt  eadem.  Sed  principia  cujusbilet  scientiae  sunt  quodam- 
modo  eadem  conclusionibus,  quia  sunt  unius  generis.  Non  enim  est  ex 
uno  in  aliud  genus  demonstrare.  Si  ergo  principia  sunt  eadem,  seque- 
retur  quod  omniaquae  sunt  in  scientiis  essent  eadem... 

2.  Insuper,  diversorum  generum  sunt  diversa  principia  genere.  Unde 
cum  diversae  scientiae  sint  de  diversis  generibus,  sequitur  quod  diversa 
principia  sint  diversarum  scientiarum.  Sed  quia  quodammodo  eadem 
principia  communia  sunt,  quibus  omnes  scientiae  utuntur,  ideo  conse- 
quenter  oportet  distinguere  deprincipiis,  nam  duo  sunt  genera  principio- 
rum.  Quaedam  principia  sunt  prima,  ex  quibus  demonstratur,  sicut  pri- 
mae  dignitates,  puta  quod  non  sint  idem  esse  et  non  esse.  Et  iterum  sunt 
quaedam  circa  quae  sunt  scientiae,  scilicet  subjecta  scientiarum,  quia  defi- 
nitionibus  subjecti  utimur  ut  principiis  in  demonstrationibus.  Illa  ergo 
primaex  quibus  demonstratur,  sunt  communia  omnibus  scientiis  ;  sed 
principia  circa  quae  sunt  scientiae,  sunt  propria  cujuslibet  scientias :  sicut 

numerus  arithmeticas  et  magnitudo  geometricae.  Principia  autem  com- 
muniaoportet  ad  haec  propria  applicari  ad  hoc  quod  demonstretur. 


§  29.  —  Triplex  scientiarum  ordo 

(In  Boet.,  de  Trinit.,  q.  v,  art.  1) 

Theoricus,  sive  speculativus  intellectus,  in  hoc  proprie  ab  operativo, 
sive  practico  distinguitur,  quod  speculativus  habet  pro  fine  veritatem, 
quam  considerat,  practicus  autem  veritatem  consideratam  ordinat  in  ope- 
rationem  tanquam  in  finem  :  et  ideo  dicit  Philosophus  (iii  de  Anima), 
quod  differunt  ab  invicem  fine  :  et  in  ii  Metaph.  dicitur,  quod  finis  specu- 
lativae  est  veritas,  finis  operativae  sive  practicae  actio.  Cum  igitur  oporteat 
materiam  fini  esse  proportionatam,  oportet  practicarum  scientiarum 
materiam  esse  resillas  quae  a  nostroopere  fieri  possunt,  ut  earum  cogni- 
tio  in  operationem  quasi  in  finem  ordinari  possit.  Speculativarum  vero 
scientiarum  materiam  oportet  esse  res  quae  a  nostro  opere  non  fiunt :  unde 
earum  consideratio  in  operationem  ordinari  non  potest  sicut  in  finem,  et 
secundum  harum  rerum  distinctionem  oportet  scientias  speculativas 
distingui. 

Sciendum  tamen,  quod  quando  habitus,  vel  potentiae  penes  objecta 
distinguuntur,  nondistinguuntur  ))enes  quaslibetdifferentias  objectorum, 
sed  penes  illas  quae-sunt  per  se  objectorum  in  quantum  sunt  objecta. 
Esse  enim  animal  vel  plantam  accidit  sensibili,  in  quantum  est  sensibile; 
et  ideo  penes  hoc  non  sumitur  difFerentiasensuum,  sed  magis  secundum 
differentias  coloris  et  soni  :  et  ideo  oportet  scientias  speculativas  dividi 
per  differentias  speculabilium,  in  quantum  sunt  speculabilia.  —  Specu- 
labili  autem,  secundum  quod  est  objectum  speculativae  potentiae,  aliquid 
competit  ex  parte  potentiae  intellectivae,  et  aliquid  ex  parte  habitus 
scientiae  quo  intellectus  perficitur.  Ex  parte  quippe  intellectus  competit 
ei  quod  sitimmateriale,  quia  et  ipse  intellectus  est  immaterialis  ;  ex  parte 
vero  scientiae  competit  ei  quod  sit  necessarium,  quia  scientia  de  neces- 
sariis  est.  Omne  autem  necessarium  in  quantum  hujusmodi,  est  immo- 
bile  :  quia  omne  quod  movetur  in  quantum  hujusmodi,  possibile  est 
esse  et  non  esse  vel  simpliciter,  vel  secundum  quid.  Sic  igitur  speculabili 
quod  est  objectum  speculativae  scientiae,  per  se  competit  separatio  et  a 
materia  et  a  motu,  vel  applicatio  ad  ea  quae  sunt  immaterialia  et  immo- 
bilia :  et  ideo  secundum  ordinem  remotionis  et  a  materia  et  a  motu 
scientiae  speculativae  distinguuntur. 

Quaedam  igitur  sunt  speculabilium,  quae  dependent  a  materia  secundum 
esse,  quia  nonnisi  in  materia  esse  possunt,  et  haec  disiinguuntur  :  quia 
dependent  quaedam  a  materia  secundum  esse  et  intellectum,  sicut  illa  in 
quorum  definitione  ponitur  materia  sensibilis  :  unde  sine  materia  sensi- 
bili  intelligi  non  possunt,  ut  in  definitione  hominis  oportet  accipere 
carnem  et  ossa,  et  de  his  est  physica^  sive  scientia  naturalis.  Quaedam 

vero  quamvis  dependeant  amaieria  secundum  esse,  non  tamensecundum 
intellectum,  quia  in  eorum  detinitionibus  non  ponitur  materia  sensibilis, 
ut  linea,  et  numerus,  et  de  his  est  mathematica.  Quaedam  vero  sunt  spe- 
culabilia,  quae  non  dependent  a  materia  secundum  esse,  quia  sine  materia 
esse  possunt,  sive  nunquam  sint  in  materia,  sicut  Deus  et  angelus  :  sive 
in  quibusdam  sint  in  materia  et  in  quibusdam  non,  ut  substantia,  quali- 
tas,  potentia,  et  actus,  unum  et  multa,  et  hujusmodi,  de  quibus  omnibus 
est  theologia^  id  est  divina  scientia,  quia  principale  cognitorum  in  ea 
est  Deus.  Alio  nomine  dicitur  metaphysic/i^  id  est  trans  physica,  quia 
post  physica  discenda  occurrit  nobis,  quibus  ex  sensibilibus  competit  in 
insensibilia  devenire.  Dicitur  etiam  philosophia  prima,  in  quantum 
scientiae  aliae  ab  ea  principia  sua  accipientes  eam  sequuntur.  —  Non  est 
autem  possibile,  quod  sint  aliquae  res  quae  secundum  intellectum  depen- 
deant  a  maieria,  et  non  secundum  esse,  quia  inteliectus,  quantum  est  de 
se,  immaterialis  est :  et  ideo  non  est  quartum  genus  philosophias  praeter 
praedicta. 


§  30.  —  Scientiarum  divisio  in  speculativas  et  praoticas 

(S.  Th.  i,q.  XIV,  art.  16,  c.) 


Aliqua  scientia  est  speculativa  tantum,  aliqua  practica  tantum,  aliqua 
vero  secundum  aliquid  speculativa  et  secundum  aliquid  practica.  —  Ad 
cujus  evidentiam  sciendum  est  quod  aliqua  scientia  potest  dici  speculati- 
va  tripliciter.  1°  Ex  parte  rerum  scitarum,  quae  non  sunt  operabiles  a 
sciente  ;  sicut  est  scientia  hominis  de  rebus  naturalibus,  vel  divinis. 
20  Qiiantum  ad  modum  sciendi :  ut  puta,  si  aedificator  consideret  domum 
detiniendo,  et  dividendo,  et  considerando  universalia  praedicata  ipsius; 
hoc  siquidem  est  operabilia  modo  speculativo  considerare,  et  non  secun- 
dum  quod  operabilia  sunt.  Operabile  enim  est  aliquid  per  applicationem 
formae  ad  materiam,  non  per  resolutionem  compositi  in  principia  uni- 
versalia  formalia.  3"  Quantum  ad  finem.  Nam  intellectus  practicus  dif- 
fert  fine  a  speculativo,  sicut  Philosophus  dicit  (De  anima,  lib.  iii).  In- 
tellectus  enim  practicus  ordinatur  ad  finem  operationis  ;  finis  autem  in- 
teliecus  speculativi  est  consideratio  veritatis.  Unde,  si  quis  aedificator 
consideret  qualiter  posset  fieri  aliqua  domus,  non  ordinans  ad  finem  ope- 
rationis,  sed  ad  cognoscendum  tantum,  erit,  quantum  ad  finem,  specula- 
tiva  consideratio ;  tamen  de  re  operabili.  —  Scientia  igitur  quae  est  spe- 
culativa  ratione  ipsius  rei  scitae,  est  speculativa  tantum.  Quae  vero  specu- 
lativa  est,  vel  secundum  modum,  vel  secundum  finem,  est  secuudum  quid 
speculativa,  et  secundum  quid  practica.  Cum  vero  ordinatur  ad  finem 
operationis,  est  simpliciter  practica. 

Cfr.  De  Verit.  q.  ii,  art.  8,  c;  q.  iii,  art.  3.  ' 

§  31.  —  De  diverso  scientiarum  gradu  respectu  dignitatis 

|§  1.  Scientiae  speculativae  suntpracticis  nobiliores.  (i  De  Anin.,  1.  1) 

Omnis  scientia  bona  est  ;  et  non  solum  bona,  verum  etiam  honora- 
bilis.  Nihiiominus  tamen  una  scientiadn  hoc  superexcedit  aliam. —  Quod 
autem  omnis  scientia  sit  bona,  patet  ;  quia  bonum  rei  est  illud  secundum 
quod  res  habet  esse  perfectum  :  hoc  enim  unaquasque  res  quaerit  et  desi- 
derat.  Gum  igitur  scientia  sit  perfectio  hominis,  inquantum  homo, 
scientia  est  bonum  hominis.  —  Inter  bona  autem  quaedam  sunt  lauda- 
bilia,  illa  scilicet  quas  sunt  utilia  in  ordine  ad  finem  aliquem  :  laudamus 
enim  bonum  eqaum  quia  bene  currit  :  quaedam  vero  sunt  etiam  honora- 
bilia*,  illa  scilicet  quae  sunt  propter  seipsa  ;  honoramus  enim  fines.  In 
scientiis  autem  qusedam  sunt  practicae  et  quaedam  speculativae  :  et  hae 
differunt  quia  practicae  sunt  propter  opus,  speculativas  autem  propter 
seipsas.  Et  ideo  scientiarum,  speculativae  et  bonae  sunt  et  honorabiles, 
practicae  vero  laudabiles  tantum*.  Omnis  ergo  scientia  spaculativa  bona 
est  et  honorabilis.  —  Sed  et  in  ipsis  scientiis  speculativis  invenitur  gradus 
quantum  ad  bonitatem  et  honorabilitatem.  Scientia  namque  omnis  ex 
actu  laudatur  :  omnis  autem  actus  laudatur  ex  duobus  :  ex  objecto  et  e» 
qualitate  seu  modo  :  sicut  aedificare  est  melius  quam  facere  lectum,  quia 
objectum  aedificationis  est  melius  lecto.  In  eodem  autem  actu,  respectu 
ejusdem  rei,  ipsa  qualitas  gradum  quemdam  facit;  quia  quanto  modus 
aedificii  est  melior,  tanto  melius  est  aedificium.  Sic  ergo,  si  consideretur 
scientia  seu  actus  ejus  ex  objecto,  patet  quod  illa  scientia  est  nobilior 
qiiae  est  meliorum  et  honorabiliorum.  Si  vero  consideratur  ex  qualitate 
seu  modo,  sic  scientia  illa  est  nobilior  quae  est  certior*.  Sic  ergo  dicitur 

1.  Ars  speculativa  magis  est  sapientia  quam  activa.  Illae  enim  scientias  sunt  magis 
honorabiles  et  magis  dignae  nomine  sapientiffi,  in  quibus  magis  invenitur  id  propter 
quod  homines  scientes  prae  aliis  hominibus  in  admiratione  vel  honore  habentur.  Qui- 
libet  autem  inventor  artis  habetur  in  admiratione  propter  hoc  quod  habet  judicium 
et  discretionem  causas  ultra  aliorum  hominum  sensum,  et  non.propter  utilitatem  eo- 
rum  quae  invenit.  Ergo  scientias  aliquas  sunt  magis  admirabiles  et  sapientiae  nomine 
magis  dignae,  quae  inventae  sunt,.non  propter  utilitatem,  sed  propter  ipsum  scire.  Hu- 
jusmodi  sunt  scientiae  speculativae,  quae  neque  ad  introductionem  in  scientiis  sicut 
scientiae  logicales,  neque  ad  necessitatem  vitae  sicut  artes  mechanicae,  neque  ad  homi- 
num  delectationes  sicut  artes  liberales,  sunt  repertae,  sed  propter  seipsas.  Ideo  inter 
artes  et  scientias,  speculativae  sunt  magis  scientiae  quam  activae.  (i  Metaph.,  1.  i). 

2.  Illa  scientia  simpliciter  dicitur  certior  quae  procedit  ex  notioribus  simpliciter,  et 
non  ex  notioribus  quoad  nos.  Dupliciter  autem  potest  esse  aliquid  notius  alio  simpli- 
citer  :  uno  modo  causa  estnotior  effectu  ;  alio  modo  forma  est  simpliciter  notior  ma- 
tcria ;  principium  enim  cognoscendi  materiam  est  ex  forma.  Et  quia  duplex  est  ma- 
tcria,  scilicet  matcria  sensibilis  vel  naturalis,  et  materia  intclligibilis  ut  continuitas, 
scientia  quae  abstrahit  a  materia  sensibili  est  certior.  [Unde]  in  triplici  genere  sunt 
scicntiae  certioresN  Primo  illae  quae  dicunt  causam  ct  propter  quid,  sunt  certiores  eis 
quae  dicunt  eftectum  et  quia.  Secundo  illae  quas  dicunt  formani,  sunt  ccrtiores  illis 
quee  concernunt  materiam.  Tertio  illae  quae  nec  concernunt  matcriam  intelligibilcm, 
sunt  certiores  eis  quae  talem  materiam  concernunt.  (T.  Log.  Sum.,  Tract.  ix,  c.  i3.) 

una  scieniia  magis  nobilis  altera,  aut  quia  est  meliorum  et  honorabilio- 
rum,  aut  quia  est  magis  certa.  —  Sed  hoc  est  in  quibusdam  scientiis  di- 
versum,  quia  aliquae  suntmagis  certae  aliis,  et  tamen  sunt  de  rebus  minus 
honorabilibus ;  aliae  vero  sunt  de  rebus  magis  honorabilibus  et  melio- 
ribus,  et  lamen  sunt  minus  certae.  Nihilominus  tamen  illa  est  melior 
quae  de  rebus  melioribus  et  honorabilioribus  est.  Cujus  ratio  est,  quia, 
sicut  dicit  Philosophus  in  libro  XI  De  Animalibus ,  magis  concupiscimus 
scire  modicum  de  rebus  honorabilibus  et  ahissimis,  etiam  si  topice  et 
probabiliter  illud  sciamus,  quam  scire  multum  et  per  certitudinem  de 
rebus  minus  nobiiibus.  Hoc  enim  habet  nobilitatem  ex  se  et  ex  sua  sub- 
stantia;  illud  vero  ex  modo  et  ex  qualitate. 

§§  2.  —  Scientia  altior  considerat  rationes  magis  universales. 

1.  In  omnibus  scientiis  et  artibus,  sive  speculativis  sive  operativis, 
oportet  quod  illa  quas  est  altior  et  ordinativaaliarum,  consideret  rationes 
magis  universales,  eo  quod  principia  sunt  parva  quantitate  et  maxima 
virtute,  et  simplicia  ad  plurima  se  extendunt  :  verbi  gratia,  sub  civili 
scientia  est  militaris,  et  sub  militari  equestris,  et  sic  deinceps  ;  civilis 
autem  sub  consideratione  boni  humani  absolute  ;  militaris  autem  consi- 
derat  hoc  idem  secundum  quod  determinatur  ad  res  bellicas,  et  sic  dein- 
ceps  :  et  propter  hoc  inferior  accipit  principia  sua  a  superiori  quae  est 
quasi  propter  quid  demonstrans.  Et  hoc  etiam  facilius  patet  in  scientiis 
speculativis  :  quia  metaphysica  quae  est  ordinativa  aliarum,  considerat 
rationem  entis  absolute ;  aliae  vero  secundum  determinationem  aliquam. 
(ii  Sent.,  Dist.  iii,  q.  3,  art.  2.) 

2.  [Maxima  scientia  est  de  maxime  scibilibus.  Primae  autem  causas 
sunt  maxime  scibiles,  nam  ex  eis  et  propter  eas  alia  cognoscuntur.  Talis 
est  philosophia,  sive  sapientia,  quae  est  circa  altissimas  causas.  Et  quia 
inter  causas  altissimas  est  finalis  causa,  haec  scientia  etiam  considerat 
ultimum  et  universalem  finem  omnium. 

Sed  Deus  sic  intelligitur  ab  omnibus  ut  in  numero  causarum  existens, 
et  tanquam  primum  principium  rerum,  et  tanquam  causa  finalis  universi; 
unde  haec  scientia  de  primis  causis,  oportet  quod  sit  principaliter  de  Deo. 
Et  ideo  haec  sapientia  est  divina  scientia,  id  est  de  rebus  divinis,  et  om- 
nium  scientiarum  altissima  atque  honorabilissima.]  (i  Metaph.  I.  2.) 


§  32.  —  De  influxu  scientiarum  in  virtutes  morales 

I.  Homo  fit  justus  ex  eo  quod  justa  operatur,  et  temperatus  quia  tem- 
perata.  Qui  autem  non  operatur  nec  studium  apponit,  nunquam  fiet 
bonus. —  Errant  ergo  qui  non  operantur  opera  virtutis,  sed  confugiendo 
ad  ratiocinandum  de  virtutibus  aestimant  se  fieri  bonos  philosophando. 
Quos  dicet  Philosophus  similes  infirmis  qui  sollicite  audiuni  ea  quae  di- 


1 


9^  LOGICA    PRACTICA 

cuntur  sibi  a  medicis,  sed  nihil  faciunt  eorum  quae  sibi  praecipiuntur. 
Ita  enim  se  habet  philosophia  ad  curationem  animae,  sicut  medicina  ad 
curationem  corporis.  Unde  sicut  illi  qui  audiunt  praecepta  medicorum 
et  non  faciunt,  nunquam  erunt  bene  dispositi  secundum  corpus,  ita  neque 
illi  qui  audiunt  documenta  moralium  philosophorum  et  non  faciunt  ea, 
nunquam  habebunt  animam  bene  dispositam.  (ii  Ethic,  I.  4.) 

2.  Duplex  est  scientia.  Una  in  universali :  et  haec  quidem  facit  ad  vir- 
tutem,  vel  parum  si  sit  de  operibus  virtutis,  vel  nihil  si  sit  de  aliis  quit' 
ad  virtutem  non  pertinent.  —  Alia  scientia  est  directiva  in  particulari 
operatione;  et  haec  scientia  multum  facit  ad  virtutem;  imo  sine  hac 
non  est  virtus,  nec  haec  est  sine  virtute  ;  et  haec  pertinet  ad  prudentiam  : 
quia  existimationem  prudentiae  corrumpit  delectatio.  (iii  Sent .,  Dist.  xxxiii, 
q.  2,  art.  5,  ad  i.) 

3.  Ad  virtutem  moralem  scire  speculative  de  his  quae  ab  homine  non 
hunt,  nihii  prodest ;  de  his  autem  quae  ab  homine  fiunt,  parum  confert ; 
sed  scientia  practica  multum  confert,  cum  sit  regula  actionis.  (iiiSent., 
Dist.  XXXV,  q.  i,  art.  3,  solut.  2,  ad  2.) 


§  33.  —  De  influxu  moralium  virtutum  ad  scientiam 

acquirendam 

(iv  Sent.,  Dist.  xxxiii,  q.o,  art.  8,  c.) 

Attendi  potest  propinquitas  virtutis  moralis  ad  intellectuaiem  prout 
disponit  ad  ipsam  :  et  sic  inter  omnes  virtutes  morales  propinquissima 
est  temperantia,  quia  per  deiectationes  quae  sunt  ejus  materia,  maxime 
nata  est  ratio  enervari :  et  inter  partes  temperantias  praecipue  castitas, 
quia  in  delectationibus  circa  quas  est,  ratio  totaliter  obruitur  ;  unde 
Commentator  dicit  quod  castitas  maxime  valet  ad  scientias  specuiativas. 
Cfr.  S.  Th.,  ii-ii,  q.  ci.xxx,  art.  2,  c. 

SEU 

METAPHYSlCt  PARS  GENERALIS 

PROCEMIUM 
§  1.  —  Excellentia  MetaphysicsB 

(In  Metaph.  Arist.,  prooem.) 

Omnes  scientiae  et  artes  ordinantur  in  unum,  scilicet  ad  hominis  per- 
fectionem  quas  est  ejus  beatitudo.  Unde  necesse  est  quod  una  earum  sit 
aliarum  omnium  rectrix  quae  nomen  sapientiae  recte  vindicat.  Nam  sa- 
pientis  est  alios  ordinare.  Quae  autem  sit  haec  scientia,  et  circa  qualia, 
considerari  potest  si  diligenter  respiciatur  quomodo  est  aliquis  idoneus 
ad  regendum.  Sicut  enim  homines  intellectu  vigentes  naturaliter  aliorum 
rectores  et  domini  sunt ;  homines  vero  deficientes  sunt  naturaliter  servi, 
ut  Philosophus  dicit  :  ita  scientia  debet  esse  riaturaliter  aliarum  regu- 
latrix,  quae  maxime  intellectualis  est. 

Haec  autem  est  quae  circamaxime  intelligibilia  versatur.  Maxime  autem 
intelligibilia  tripliciter  accipere  possumus.  —  Primo  quidem  ex  ordine 
intelligendi.  Nam  ea  ex  quibus  intellecius  certitudinem  accipit,  videntur 
esse  intelligibilia  magis.  Unde,  cum  certitudo  scientias  per  intellectum 
acquiratur  ex  causis,  causarum  cognitio  maxime  intellectualis  esse  vide- 
tur.  Unde  et  illa  scientia  quae  primas  causas  considerat,  videtur  esse 
maxime  aliarum  regulatrix.  —  Secundo  ex  comparatione  intellectus  ad 
sensum.  Nam  cum  sensus  sit  cognitio  particularium,  intellectus  per  hoc 
ab  ipso  differre  videtur  quod  universalia  comprehendit.  Unde  et  illa 
scientia  maxime  est  intellectualis,  quse  circa  principia  maxime  univer- 
salia  versatur,  quae  quidem  sunt  ens  et  ea  quae  consequuntur  ens,  ut 
unum  et  multa,  potentia  etactus.  Hujusmodi  autem  non  debent  omnino 
indeterminata  remanere,  cum  sine  his  completa  cognitio  de  his  quas  sunt 
propria  alicui  generi  vel  speciei,  haberi  non  possit.  Nec  iterum  in  una 
aliqua  particulari  scientia  tractari  debent,  quia,  cum  his  unumquodque 
genus  entium  ad  sui  cognitionem  indigeat,  pari  ratione  in  qualibet  par- 
ticulari  scientia  tractarentur.  Unde  restat  quod  in  una  communi  scientia 
hujusmodi  tractentur,  quae,  cum  maxime  inteliectualis  sit,  est  aliarum  re- 
gulatrix.  —  Tertio  ex  ipsa  cognitione  intellectus.  Nam  cum  unaquasque 
res  ex  hoc  ipso  vim  intellectivam  habeat  quod  est  a  materia  immunis, 

oportet  illa  esse  maxime  intelligibilia,  quae  sunt  maxime  a  materia  sepa- 
rata.  Intelligibile  enim  et  intellectum  oportet  proportionata  esse,  et  unius 
generis,  cum  intellectus  et  intelligibiie  in  actu  sint  unum.  Ea  vero  sunt 
maxime  a  materia  separata,  quae  non  tantum  a  signata  materia  abstrahunt, 
sicut  formag  naturales  in  universali  acceptaede  quibus  tractat  scientia  na- 
turalis,  sed  omnino  a  materia  sensibili.  Et  non  solum  secundum  ratio- 
nem,  sicut  mathematica,  sed  etiam  secundum  esse,  sicut  Deus  et  intel- 
ligentiae.  Unde  scientia  quae  de  istis  rebus  considerat,  maxime  videtur 
esse  intellectualis  et  aliarum  princeps  sive  domina, 

Haec  autem  triplex  consideratio  non  diversis  sed  uni  scientiae  attribui 
debet.  Nam  praedictae  substantiae  separatae  sunt  universales  et  primas 
causae  essendi.  Ejusdem  autem  scientiae  est  considerare  causas  proprias 
alicujus  generis  et  genus  ipsum,  sicut  naturalis  scientia  considerat  prin- 
cipia  corporis  naturalis.  Unde  oportet  quod  ad  eamdem  scientiam  perti- 
neat  considerare  substantias  separatas  et  ens  commune,  quod  est  genus, 
cujus  sunt  praedictae  substantiae  communes  et  universales  causae.  Ex  quo 
apparet  quod  quamvis  ista  scientia  prasdicta  tria  consideret,  non  tamen 
considerat  quodlibet  eorum  ut  subjectum,  sed  solum  ipsum  ens  com- 
mune.  Hoc  enim  esi  subjectum  in  scientia  cujus  causas  et  passiones  quae- 
rimus,  non  autem  ipsae  causae  alicujus  generis  quaesiti,  nam  cognitio 
causarum  alicujus  generis  est  finis  ad  quem  consideratio  scientiae  pertin- 
git.  —  Quamvis  autem  subjectum  hujus  scientiae  sit  ens  commune,  dici- 
tur  tamen  tota  de  his  quae  sunt  separata  a  materia  secundum  esse  et  ra- 
tionem. 

Secundum  igitur  haec  tria  ex  quibus  perfectio  hujus  scientias  attendi- 
tur,  sortitur  tria  nomina.  Dicitur  enim  scientia  divina  sive  Theologia, 
inquantum  substantias  separatas  considerat.  Dicitur  Metaphysica,  in- 
quantum  considerat  ens  et  ea  quae  conseqXiuntur  ipsum  ;  hasc  enim  trans 
physica  inveniuntur  in  via  resolutionis,  sicut  magis  communia  post  mi- 
nus  communia.  Dicitur  autem  Prima  Philosophia,  inquantum  primas 
rerum  causas  considerat. 


§  2.  —  Describitur  Ontologiae  objectum  *. 

Ontologia  est  scientia  quas  considerat  ens,  et  ea  quae  consequuntur  ens 
inquantum  ens,  [scilicet  accidentia  per  se  entis,  et  causas  entis.  et  prima 
principia  quae  pertinent  ad  ens.] 

I.  Scientiae  particulares  sunt  circa  unum  particulare  genus  entis,  sicut 
drca  numerum  vel  magnitudinem,  aut  aliquid  hujusmodi.  Et  tractat 
unaquaeque  circumscripta  ita  desuo  genere  quod  non  de  alio  :  sicut  scien- 

I.  [Hodicrnis  temporibus  Ontologia,  cujus  juxta  Aristotelem  nomen  cst  metaphysi- 
cae  synonymon,  sensu  restrictiori  usurpatur  ct  designat  solam  hanc  metaphysicae 
partem  quae  est  generalis,  dum  cosmologia,  anthropologia,  theologia  naturalis  sunt 
diversae  metaphysicx  specialis  partes]. 

tiaquaetractatde  numero,  nontractat  de  magnitudine.  Nulla  enim  earum 
determinat  de  ente  simpliciter,  idest  de  ente  in  communi,  nec  etiam  de 
aliquo  particulari  ente  inquantumest  ens.  Sicut  arithmetica  non  determi- 
nat  de  numero  inquantum  est  ens,  sed  inquantum  est  numerus.  De  quo- 
libet  enim  ente  inquantum  est  ens,  proprium  est  metaphysici  considerare. 
(vi  Metaph.,  1.  i .) 

2.  Quia  vero  scientia  non  solum  debet  speculari  subjectum,  sed  etiam 
subjecto  per  se  accidentia,  scientia  quee  speculatur  ens  secundum  ens 
sicut  subjectum,  etiam  speculatur  ea  quae  sunt  enti  per  se,  id  est  entis 
per  se  accidentia,  sicut  unum  et  multa,  potentia  et  actus,  et  alia  hujus- 
modi.  —  Dicitur  autem  «  ens  secundum  ens  »,  quia  scientice  aliae  quae 
sunt  de  entibus  particularibus  considerant'quidem  de  ente,  cum  omnia 
subjecta  scientiarum  sint  entia,  non  tamen  considerant  ens  secundum 
quod  ens,  sed  secundum  quod  est  hujusmodi  ens,  scilicet  vel  nu- 
merus,  vel  linea,  vel  ignis,  aut  aliquid  hujusmodi.  —  Dicitur  etiam 
«  et  quae  huic  insunt  per  se  »  et  non  simpliciter  quae  huic  insunt,  ad 
significandum  quod  ad  scientiam  non  pertinet  considerare  de  his  quae 
per  accidens  insunt  subjecto  suo,  sed  solum  de  liis  quae  per  se  insunt. 
Geometria  enim  non  considerat  de  triangulo  utrum  sit  cupreus  vel  ligneus, 
sed  solum  considerat  ipsum  absolute  secundum  quod  habet  tres  angulos 
aequales.  Sic  igitur  hujusmodi  scientia,  cujus  est  ens  subjectum,  non 
oportet  quod  consideret  de  omnibus  quas  insunt  enti  per  accidens,  quia 
sic  consideraret  accidentia  qusesita  in  omnibus  scientiis,  cum  omnia  acci- 
dentia  insint  alicui  enti,  non  tamen  secundum  quod  est  ens.  Quae  enim 
sunt  per  se  accidentia  inferioris,  per  accidens  se  habent  ad  superius,  sicut 
per  se  accidentia  animalis  non  sunt  per  se  accidentia  hominis. 

Necessitas  autem  hujus  scientias  quae  speculatur  ens  et  per  se  acciden- 
tia  entis,  ex  hoc  apparet  quia  hujusmodi  non  debent  ignota  remanere, 
cum  ex  eis  aliorum  dependeat  cognitio  :  sicut  excognitione  communium 
dependet  cognitio  rerum  propriarum.  (iv  Metaph.,  1.  i.) 

3.  Cum  ens  sit  subjectum  in  hujusmodi  scientia,  et  quia  quaelibet 
scientia  debet  inquirere  principia  et  causas  sui  subjecti  quae  sunt  ejus 
inquantum  hujusmodi,  oportet  quod  in  ista  scientia  inquirantur  princi- 
pia  et  causae  entium,  inquantum  sunt  entia.  Ita  enim  est  et  in  aliis  scien- 
tiis.  Nam  sanitatis  et  convalescentiae  est  aliqua  causa  quam  quasrit  me- 
dicus.  Et  similiter  etiam  mathematicorum  sunt  principia  et  elementa  et 
causae,  utfigurae  etnumerietalia  hujusmodi  quas  perquirit  mathematicus. 
Et  universaliter  omnis   scientia  intellectualis  qualitercumque  participet 

,  intellectum...  semper  oportet  quod  sit  circa  causas  et  principia.  —  Haec 
autem  scientia,  etsi  de  omnibus  entibus  consideret,  principaliter  consi- 
derat  de  subtantiis.  Omnis  enim  scientia  quae  est  de  pluribus  q.uae  dicun- 
tur  ad  unum  primum,  est  primo  et  proprie  et  principaliter  illius  primi, 
ex  quo  alia  dependent  secundum  esse  et  propter  quod  dicuntur  secun- 
dum  nomen;  et  hoc  ubique  est  verum.  Sed  substantia  est  hoc  primum 
inter  omnia  entia.  Ergo  philosophus  qui  considerat  omnia  entia,  primo 
et  principaliter  debet  habere  in  sua  consideratione  principia  et  causas 

substantiarum.  Ergo  per  consequens  ejus  consideratio  primo  et  princi- 
paliter  de  substantiis  est.*  (iv  Metaph.,  1.  i). 

Ad  eam  tamen  scientiam  ad  quam  pertinet  considerare  de  substantia  et 
ente,  pertinetetiam  considerare  de  per  se  accidentibus  substantiae  etentis. 
Non  sequitur  quidem  quod  eodem  modo  consideret  utrumque,  scilicet 
demonstrando  substantiam  sicut  demonstrat  accidens  ;  sed  definiendo 
substantiam  et  demonstrando  accidens  inesse.  (iii  Metaph.,  1.  6). 

4.  Sunt  communes  conceptiones  omnium  ex  quibus  procedunt  omnes 
demonstrationes,  inquantum  scilicet  singula  principia  propriarum  con- 
.  clusionum  demonstratarum  habent  firmitatem  virtute  principiorum  com- 
munium :  sicut  illud,  quod  necesse  est  de  unoquoque  aut  affirmare  aut 
negare.  Et  aliud  principium  est,  quod  impossibile  est  idem  simul  esse  et 
[  non  esse.  Estergo  haec  quaestio,  utrum  haec  principia  pertineant  ad  scien- 
tiam  quae  est  considerans  substantiam,  vel  ad  aliam... 

Si  dicatur  quod  alia  scientia  sit  quae  est  de  hujusmodi  principiis,  et  alia 
quae  est  de  substantia,  remanebit  dubitatio  quae  ipsarum  sit  principalior 
etprior.  Ex  una  enim  parte  dignitates  sunt  maxime  universales  et  princi- 
piaomnium  quae  traduntur  in  quibuscumque  scientiis.  Et  secundum  hoc 
videtur  quod  scientia  quae  est  de  hujusmodi  principiis,  sit  principalissi- 
ma.  Ex  alia  vero  parte,  cum  substaniia  sit  primum  et  principale  ens,  ma- 
nifestum  est  quod  prima  philosophia  est  scientia  substantiae.  Et  si  non 
est  eadem  scientia  substantiae  et  dignitatum  non  erit  de  facili  dicere  cujus 
aherius  sit  considerare  veritatem  et  falsitatem  circa  dignitates,  si  non  sit 
primi  philosophi  qui  considerat  substantiam. 

Hanc  autem  quaestionem  determinat  Philosophus,  dicendo  quod  ad 
philosophum  primum  pertinet  consideratio  dignitatum,  inquantum  ad 
ipsum  pertinet  consideratio  entis  in  communi,  ad  quod  per  se  pertinent 
hujusmodi  principia  prima,  ut  maxime  apparet  in  eo  quod  est  maxime 
primum  principium,  scilicet  quod  impossibile  est  idem  esse  et  non  esse. 
Unde  omnes  scientiae  particulares  utuntur  hujusmodi  principiis  sicut 
utuntur  ipso  ente,  quod  tamen  principaliter  considerat  phiiosophus  pri- 
mus,  —  Philosophus  quidem  non  considerat  hujusmodi  principia  tan- 
quam  ea  faciens  scire  definiendo  vel  absoiute  demonstrando,  sed  solum 
contradicendo  disputative  negantibus  ea^.  (iii  Melaph.,  1.  5). 


1.  Cum  substantia  sit  primum  et  principale  ens,  manifestum  est  quod  prima  phi- 
losophia  estscientia  substantiae.  (iii  Metaph.  1.  5). 

2.  Non  est  uniuscujusque  scientiae  demonstrare  principia  sua  propria.  Illa  autem 
priora  principia,  per  quae  possunt  probari  singularum  scientiarum  propria  principia, 
sunt  communia  principia  omnium;  et  illa  scientia  quae  consideravit  hujusmodi  prin- 
cipia  communia,  est  propria  omnibus,  id  est  ita  se  habet  ad  eai  quae  sunt  communia 
omnibus,  sicut  se  habent  aliae  scientiae  particulares  ad  ea  quffi  sunt  propria.  Sicut 
cum  subjectum  arithmeticae  sitnumcrus,  ideo  arithmetica  considerat  ea  quae  sunt  pro- 
pria  numcri.  Similiter  prima  philosophia,  quae  considcrat  omnla  principia,  habet  pro 
subjecto  ens  quod  est  commune  ad  omnia  ;  ct  ideo  considerat  ea  quae  sunt  propria 
entis  quac  sunt  crmnibus  communia,  tanquam  propria  sibi.  (i  Post.  Anal.,  1.  16). 


SECTIO  PRIMA 

DE  TRANSCENDENTIBUS 

§  3.  —  De  Transcendentibus  in  genere 

(De  Verit.,  q.  i,  art.  1) 

Sicut  in  demonstrabilibus  oportet  fieri  reductionem  in  aliqua  principia 
per  se  intellectui  nbta,  ita  investigando  quid  est  unumquodque ;  alias 
utrobique  in  infinitum  iretur ;  et  sic  periret  omnino  scientia,  et  cognitio 
rerum.  IUud  autem  quod  primo  intellectus  concipit  quasi  notissimum, 
et  in  quo  omnes  conceptiones  resoivit,  est  ens.  Unde  oportet  quod  om- 
nes  aiias  conceptiones  intellectus  accipiantur  ex  additione  ad  ens.  Sed  enti 
non  potest  addi  aliquid  quasi  extranea  natura,  per  modum  quo  differentia 
additur  generi,  vel  accidens  subjecto,  quia  quaelibet  natura  essentialiter 
est  ens;  unde  etiamprobat  Philosophus  (iii  Metaph.)  quod  ens  non  potest 
esse  genus  ;sed  secundum  hoc  aliqua  dicunturaddere  supra  ens,  inquan- 
tum  exprimunt  ipsius  modum,  qui  nomine  ipsius  entis  non  exprimitur. 
Quod   dupliciter  contingit  :  uno  modo  ut  modus  expressus  sit  aliquis 
specialis  modus  entis  ;  sunt  enimdiversigradus  entitatis,  secundum  quos 
accipiuntur  diversi  modi  essendi ;  et  juxta  hos  modos  accipiuntur  diver- 
sa  rerum  genera  ;  substantia  enim  non  addit  supra  ens  aliquam  differen- 
tiam,  quae  significet  aliquam  naturam  superadditam  enti;   sed  nomine 
substantiae  exprimitur  quidam  specialis  modus   essendi,   scilicet  per  se 
ens  ;  et  ita  est  in  aliis  generibus.  —  Alio  modo  ita  quod  modus  expressus 
sit  modus  generaliter  consequens  omne  ens  ;  et  hic  modus  dupliciter  ac- 
cipi  potest ;   uno  modo  secundum  quod   consequitur  omne  ens  in  se  ; 
alio  modo  secundum  quod  consequitur  unumquodque^  ens  in  ordine  ad 
aliud.  Si  primo  modo,  hoc  dicitur,  vjI  quia  exprimit  in   ente  aliquid 
afhrmative,  vel  negative.  Non  autem  invenitur  aliquid  affirmative  dictum 
absolute  quod  possit  accipi  in  omni  ente,  nisi  essentia  ejus,  secundum 
quam  esse  dicitur  ;  et  sic  imponitur  hoc  nomen  res,  quod  in  hoc  differt 
ab  ente,  secundum  Avicennam,  quod  ens  sumitur  ab  actu  essendi,  sed 
nomen  rei  exprimit  quidditatem  sive  essentiam  entis.  Negatio  autem, 
quae  est  consequens  omne  ens  absolute,  est  indivisio  ;  et  hanc  exprimit 
hoc  nomen  unum :  nihil  enim  est  aliud  uniim  quam  ens  indivisum.  Si  au- 
tem  modus  entis  accipiatur  secundo  modo,  scilicet  secundum  ordinem 
unius  ad  alterum ;  hoc  potest  esse  dupliciter.  Unomodo  secundum  divi- 
sionem  unius  ab  altero;  et  hoc  exprimithoc  nomen  aliquid ;  diciturenim 
aliquid  quasi  aliud  quid  ;   unde  sicut  ens  dicitur  unum^   inquantum  est 
indivisum  in  se,  ita  dicitur  aliquid,  inquantum  est  ab  aliis  divisum.  Alio 
modo  secundum  convenientiam  uniusentis  ad  aliud  ;  ethoc  quidem  non 
potest  esse  nisi  accipiatur  aiiquid  quod  natum  sit  convenire  cum  omni 

ente.  Hoc  autem  est  anima,  quae  quodammodoest  omnia,  sicut  indicitur 
III  de  Anima.  In  anima  autem  est  vis  cognitiva  et  appetitiva.  Convenien- 
tiam  ergo  entis  ad  appetitum  exprimit  hoc  nomen  bonum;  nam,  ut  i  Ethic. 
dicitur  :  Bonum  est  quod  omnia  appetunt.  Convenientiam  vero  entis  ad 
intellectum  exprimit  hoc  nomen  verum, 

Cfr.  I  Sent.,  dist.  viii,  q.  i,  art.  3.  —  Opusc.  De  Natura  Generis,  c.  i. 


CAPUT  PRIMUM 

DE  ENTE  IN  UNIVERSUM 

§  4.  —  Quid  significetur  nomine  entis  et  essentiae. 

(Opusc.  DeEnte  et  Ess.,  c.  1) 

Sciendum  est  quod,  sicut  Philosophus  dicit  in  5  Metaph.,  ens  dicitur 
dupliciter.  Unomodo,  secundur.  quoddividitur  per  decem  genera,  [et  sic 
ens  significat  aliquid  in  natura  existens.]  Alio  modo,  secundum  quod  si- 
gnificat  propositionum  veritatem  *.  Horum  autem  differentia  est,  quia  se- 
cundo  modo  potest  dici  ens  omneillud  de  quo  affirmativa  propositio  for- 
mari  potest,  etiamsi  illud  in  re  nihil  ponat ;  per  quem  modum  privationes 
et  negationes  entia  dicuntur  :  dicimus  enim  quod  affirmatio  est  opposita 
negationi,  et  quod  csecitas  est  in  oculo.  Sed  primo  modo  non  potest  dici 
aliquid  quod  sit  ens,  nisi  quod  in  re  aliquid  ponat :  unde  primo  modo  cae- 
citas  et  hujusmodi  non  sunt  entia.  —  Nomen  igitur  essentice  non  sumhur 
ab  ente  secundo  modo  dicto  :  aliqua  enim  dicuntur  hoc  modo  entia,  quae 
essentiam  non  habent,  ut  patet  in  privationibus  ;  sed  sumitur  essentia  ab 
ente  primo  modo  dicto.  Et  quia,  ut  dictum  est,  ens  hoc  modo  dictum 
dividiturper  decem  genera,  oportet  quod  essentia  significet  aliquod  com- 
mune  omnibus  naturis  per  quas  diversa  entia  in  diversis  generibus  et  in 
diversis  speciebus  collocantur :  sicut  humanitas  est  essentia  hominis,  et  sic 
de  aliis.  —  Et  quia  illud  per  quod  res  constituitur  in  proprio  genere  vei 
specie,  est  quod  significamus  per  definitionem  indicantem  quid  est  res  ; 
inde  est  quod  nomen  essentiae  a  philosophis  in  nomen  quidditatis  muta- 
tur ;  et  hoc  est  quod  Philosophus,  in  7  Metaph.,  frequenter  nominat 
quod  quid  erat  esse,  id  est,  hoc  per  quod  aliquid  habet  esse  quid.  —  Di- 
citur  etiam  forma^  secundum  quod  per  formam  significatur  perfectio 
uniuscujusque  rei,  sicut  dicit  Avicenna  in  2  Metaph.  —  Hoc  etiam  alio 

i.  jEsse  dupliciter  dicitur.  Uno  modo  secundum  quod  est  copula  verbalis  significans 
compositionem  cujuslibet  enunciationis  quam  anima  facit:  unde  hoc  esse  non  est  ali- 
quid  in  rerum  natura,  sed  tantum  in  actu  animse  componentis  et  dividentis.  Et  sic 
esse  attribuitur  omni  ei  de  quo  potest  propositio  formari,  sive  sit  ens,  sive  privatio 
entis  :  dicimus  enim  caecitatem  esse.  Alio  modo  esse  dicitur  actus  entis  inquantum 
est  er.s,  id  cst  id  quo  denominatur  aliquid  ens  actu  in  rcrum  natura.  Et  sic  essc  non 
attribuitur  nisi  lebusipsis  qua;  in  decem  gcneribus  contincntur  :  unde  ens  a  tali  esse 
dictum  per  decem  genera  dividitur.  (Quodl.  ix,  art.  3.) 

nomine  natura  dicitur,  accipiendo  naturam  secundum  quod  natura  dici- 
tur  esse  illud  quod  quocumque  modo  intellectu  capi  potest  ;  non  enim 
res  intelligibilis  est  nisi  per  suam  definitionem  et  essentiam. 

Nomen  autem  naturae  hoc  modo  sumptae  videtur  significare  essentiam 
rei  secundum  quod  habet  ordinem  vel  ordinationem  acl  propriam  opera- 
tionem  rei,  cum  nulla  res  propria  destituatur  operatione.  Quidditatis 
vero  nomen  sumitur  ex  hoc  quod  per  definitionem  signiticatur  ;  sed  essen- 
tia  dicitur  secundum  quod  per  eam  et  in  ea  res  habet  esse.  -  Sed  quia 
ens  absolute  et  primo  dicitur  de  substantiis,  et  posterius  secundum  quid 
de  accidentibus,  inde  est  quod  essentia  proprie  et  vere  est  in  substantiis, 
sed  in  accidentibus  est  quodammodo  et  secundum  quid. 
Cfr.  II  Sent.,  Dist.  xxxiv,  q.  i,  art.  i. 


§  5.  —  Fusius  evolvitur  conceptus  naturae. 

(S.  Th.  III,  q.  II,  art.  1,  c) 

Sciendum  est  quod  nomen  naturae  a  nascendo  est  dictum  vel  sumptum : 
unde  primo  est  impositum  hoc  nomen  ad  significandum  generationem 
viventium,  quae  nativitas  vel  pullulatio  dicitur,  ut  dicatur  natura,  quasi 
nascitura  :  deinde  translatum  est  nomen  naturae  ad  significandum  prin- 
cipium  hujus  generationis  ;  et  quia  principium  generationis  in  rebus  vi- 
ventibus  est  intrinsecum,  uherius  derivatum  est  nomen  naturae  ad  signi- 
ficandum  quodlibet  principium  intrinsecum  motus ;  secundum  quod 
Philosophus  dicit  (Phys.  lib.  ii)  quod  «  natura  est  principium  motus  in 
eo  in  quo  est  motus  per  se,  et  non  secundum  accidens  ».  —  Hoc  autem 
principium  vel  forma  est,  vel  materia.  Unde  quandoque  natura  dicitur 
forma,  quandoque  vero  materia.  —  Et  quia  finis  generationis  naturalis 
est  in  eo  quod  generatur,  scilicet  essentia  speciei  quam  significat  defini- 
tio ;  inde  est  quod  hujusmodi  essentia  speciei  vocatur  etiam  natura.  Et 
hoc  modo  Boetius  naturam  definit  (lib.  De  duab.  nat.):  «  Natura  est 
unamquamque  rem  informans  specifica  differentia  »,  quae  scilicet  com- 
plet  definitionem  speciei.  Sic  ergo  loquimur  de  natura,  secundum  quod 
natura  significat  essentiam,  vel  quod  quid  est,  sive  quidditatem  speciei. 
Cfr.  S.  c.  G.,  IV,  c,  35,  n.  2-3  —  iii  Sent.,  Dist.  v,  q.  i,  art.  2,  c. 


§  6.  —  Quod  differt  esse  et  quod  est,  seu  essentia,  in  creaturis. 

(S.c.  G.,ii,  C.52) 

Non  est  opinandum  quod  substantiae  intellectuales,  quamvis  non  sint 
corporeas,  nec  ex  materia  et  forma  compositae,  nec  in  materia  existentes^ 
propter   hoc   divinae    simplicitati    adaequentur.    Invenitur    enim    in  eis 

aliqua  compositib,  ex  eo  quod  non  est  idem  in  eis  esse  et  quod  est\  Si 
enim  esse  est  subsistens,  nihil  praeter  ipsumesse  ei  adjungitur,  quiaetiam 
in  his  quorum  esse  non  est  subsistens,  quod  inest  existenti  praeter  esse 
ejus,  est  quidem  existenti  unitum,  non  autem  est  unum  cum  esse  ejus, 
nisi  per  accidens,  in  quantum  esi  unum  subjectum  habens  esse  et  id  quod 
est  praeter  esse.  Sicut  patet  quod  Socrati,  praeter  suum  esse  substantiale, 
inest  album,  quod  quidem  diversum  est  ab  ejus  esse  substantiali  ;  non 
enim  idem  est  esse  Socratem  et  esse  aibum,  nisi  per  accidens.  Si  igitur 
non  sit  nisi  esse  in  aliqua  substantia,  non  remanebit  aliquis  modus  in 
quo  possit  ei  uniri  iilud  quod  est  praeter  esse.  Esse  autem,  in  quantum 
est  esse,  non  potest  esse  diversum ;  potest  autem  diversificari  per  aliquid 
quod  est  praeter  esse,  sicut  esse  lapidis  est  aiiud  ab  «sse  hominis.  Iliud 
igitur  quod  est  subsistens,  non  potest  esse  nisi  unum  tantum.  Deus  autem 
est  suum  esse  subsistens.  Nihil  igitur  aliud  praeter  ipsum  potest  esse  suum 
esse.  Oportet  igitur,  in  omni  substantia  quae  est  praeter  ipsum,  esse  aliud 
ipsam  substantiam  et  aliud  ejus  esse. 

Amplius^  natura  communis,  si  separata  intelligatuj,  non  potest  esse 
nisi  una,  quamvis  habentes  naturam  illam  plures  possint  inveniri ;  si 
enim  natura  animalis  per  se  separata  subsisteret,  non  haberet  ea  quae 
sunt  hominis,  vel  quae  sunt  bovis  ;  jam  enim  non  esset  animal  tantum, 
sed  homo  vel  bos.  Remotis  autem  differentiis  constitutivis  specierum, 
remanet  natura  generis  indivisa  ;  quia  eaedem  differentiae  quae  sunt  cons- 
titutivae  specierum,  sunt  divisivae  generis.  Sic  igitur,  si  hoc  ipsum  quod 
est  esse  sit  commune  sicut  genus,  esse  separatum  per  se  subsistens  non 
potest  esse  nisi  unum  ;  si  vero  non  dividatur  differentiis  sicut  genus,  sed 
per  hoc  quod  est  hujus  vel  illius  esse,  jam  hoc  magis  est  verum  quod 
non  potest  esse  per  se  existens  nisi  unum.  Relinquitur  igitur  quod,  cum 
Deus  sit  ens  subsistens,  nihil  aliud  praeter  ipsum  est  suum  esse. 

Adhuc^  impossibiie  est  quod  sit  duplex  esse  omnino  infinitum.  Esse 
enim  quod  omnino  £st  infinitum  omnem  perfectionem  essendi  compre- 
hendit ;  et  sic,  si  duobus  talis  adesset  infinitas,  non  inveniretur  quo  unum 
ab  altero  differet.  Esse  autem  subsistens  oportet  esse  infinitum,  quia  non 
terminatur  aliquo  recipiente.  Impossibile  est  igitur  esse  aliquod  esse  per 
sie  subsistens  praeter  primum. 

I,  Quidquid  enim  non  est  de  intellectu  essentiae  vel  quidditatis,  hoc  advenit  cxtra, 
et  facit  compositionem  cum  essentia  ;  quia  nulla  essentia  sine  his  quae  sunt  partes  es- 
sentiee  intelligi  potcst.  Omnis  autem  essentia  vel  quidditas  intelligi  potest  sine  hoc 
quod  aliquid  intelligatur  de  esse  suo  facto  :  possum  enim  intclligere  quid  est  homo 
vel  phoenix,  et  tamen  ignorare  an  esse  habeant  in  rerum  natura  :  ergo  patet  quod  esse 
est  aliud  ab  essentia  vel  quidditate;  nisi  forte  sit  aliqua  res  cujus  quidditas  sit  suum 
esse  ;  et  haec  res  non  potest  esse  nisi  una  et  prima  :  unde  oportet  quod,  in  qualibet 
alia  re  praeter  eam,  sit  aliud  esse  suum  et  aliud  quidditas  vel  natura  seu  forma  sua. 

Omne  autem  quod  recipit  aliquid  ab  alio,  est  in  potentia  respectu  illius ;  et  hoc 
quod  receptum  est  in  eo,  cst  actus  ejus.  Ergo  oporter  quod  ipsa  forma  vel  quidditas 
sit  in  potentia  respectu  esse  quod*a  Deo  recipit ;  et  illud  esse  receptum  est  per  modum 
actus  ;  et  ita  invenitur  actus  et  potcntia  in  creaturis.  Et  proptcr  hoc  aquibusdamcrea- 
t£e  substantiae  dicuntur  componi  ex  quo  est  et  ex  quod  cst,  vel  ex  essc  ct  cssentia. 
(Opusc.  Dc  Ente  ct  Esscnt.,  c.  5.) 

Item,  si  sit  aliquod  esse  per  se  subsistens,  nihii  competit  ei,  nisi  quod 
est  entis  in  quantum  est  ens.  Quod  enim  dicitur  de  aliquo,  non  in  quan- 
tum  hujusmodi,  non  convenit  ei  nisi  per  accidens,  ratione  subjecti.  Unde, 
si  separatim  a  subjecto  ponatur,  nullo  modo  ei  competit.  Esse  autem  ab 
aiio  causatum  non  competit  enti,  in  quantum  est  ens;  alias  omne  ens 
esset  ab  alio  causatum,  et  sic  oporteret  procedere  in  infinitum  in  causis; 
quod  est  impossibile.  Istud  igitur  esse  quod  est  ens  subsistens,  oportet 
quod  sit  non  causatum.  Nullum  igitur  ens  causatum  est  suum  esse. 

Amplius,  substantia  uniuscujusque  est  ens  per  se  et  non  per  aliud  ; 
unde  esse  lucidum  actu  non  est  de  substantia  aeris,  quia  est  ei  per  aliud ; 
sed  cujuslibet  rei  creatae  suum  esse  est  el  per  aliud,  alias  non  esset  crea- 
tum.  Nullius  igitur  substantiae  creatae  suum  esse  est  sua  substantia. 

Item^  cum  omne  agens  agat  in  quantum  est  actu,  primo  agenti,  quod 
est  perfectissimum,  competit  esse  in  actu  perfectissimo  modo.  Tanto 
autem  aliquid  est  perfectius  in  actu,  quanto  talis  actus  est  in  via  genera- 
tionis  posterior;  actus  enim  est  tempore  potentia  posterior  in  uno  et  eo- 
dem,  quod  de  potentia  ad  actum  procedit;  perfectius  quoque  est  in  actu 
quod  est  ipse  actus,  quam  quod  est  habens  actum.  Hoc  enim  propter  illud 
actus  est.  Sed  Deus  solusest  primumagens.  Sibi  ergo  solicompetit  essein 
actu  perfectissimo  modo,  ut  scilicet  sit  ipse  actus  perfectissimus.  Hoc  au- 
tem  est  esse  ad  quod  generatio  et  omnis  rnotus  terminatur;  omnis  enim 
forma  et  actus  est  in  potentia  antequam  esse  acquirat.  Soli  igitur  Deo  com- 
petit  quod  sit  ipsum  esse,  sicut  soli  competit  quod  sit  primum  agens. 

Amplius^  ipsum  esse  competit  primo  agenti  secundum  propriam  natu- 
ram  ;  esse  enim  Dei  est  ejus  substantia.  Quod  autem  competit  alicui  se- 
cundum  propriam  suam  naturam,  non  convenit  aliis  nisi  per  modum 
participationis,  sicut  calor  aliis  corporibus  ab  igne.  Ipsum  igitur  esse 
competit  omnibus  aliis  a  primo  agente  per  participationem  quamdam. 
Quod  autem  competit  alicui  per  participationem,  non  est  substantia  ejus. 
Impossibile  est  igitur  quod  substaiitia  alicujus  entis,  praeter  agens  pri- 
mum,  sit  ipsum  esse. 

Hinc  est  quod  (Exodi,  iii,  i5)  proprium  nomen  Dei  ponitur  esse :  Qui 

est^  quia  ejus  solius  proprium  est  quod  sua  substantia  non  sit  aliud  quam 

suum  esse. 

Cfr.  S.  Th.  I,  q.  iii,  art.  4  ;  q.  liv,  art.  3.  —  11  Sent.,  Dist.  iii,  q.   i,  art.  i.  — 
Opusc.  de  Ente  et  Essent.,  c.  5.  —  iv  Metaph,,  1.  2. 


§  7.  —  Idea  entis  est  mentis  conceptio  prima. 

I.  Ens  est  quod  primo  occurrit  nostro  intellectui ;  nos  enim  sumus  ra- 
lionales,  id  est  discursivi ;  quicquid  enim  intelligimus,  fere  cum  discursu 
intelligimus.  Occurrunt  autem  intellectui  nostro  primo  magis  confusa  ; 
de  potentia  enim  reducimur  ad  actum  per  medium,  scilicet  per  actum 
imperfectum,  quo  intellectus  non  intelligit  determinatam  rem,  et  discur- 

rendo  determinat  se  ad  perfectionem  sicut  possibile  est  intelligi  rem. 
Ponit  Philosophus  (i  Phys.)  exempium  in  sensibilibus  :  videndo  enim 
in  magna  distantia  aliquid,  primo  percipio  qjod  sit  corpus,  deinde  acce- 
dendo  video  quod  sit  animal,  deinde  cognosco  quod  sit  homo,  deinde 
quod  sit  Peirus.  Sic  intelligendo  discurrit  intellectus  noster.  Primo  enim 
de  re  concipit  quod  sit  ens,  deinde  quod  sit  substantia,  deinde  quod  sit 
corpus,  et  sic  usque  ad  speciem  specialissimam.  Contusius  auiem  quod 
intelligi  potest  est  ens.  Ens  ergo  est  illud,  quod  primo  occurrii  intellec- 
tui  nostro.  (T.  Log.  Sum.,  Tract.,  ii,  c.  2.) 

2.  Si  comparemus  ens  et  unum,  verum  et  bonum  ad  invicem,  hoc  potest 
esse  dupliciter  :  —  vel  secundum  suppositum;  et  sic  convertuntur  ad  in- 
vicem,  et  sunt  idem  in  supposito,  nec  unquam  derelinquunt  se;  —  vel 
secundum  inteniiones  [id  est  conceptus]  eorum  ;  et  sic  simpliciter  et  abso- 
lute  ens  est  prius  aliis.  Cujus  ratio  est,  quia  ens  includitur  in  intelleciu 
eorum,  et  non  e  converso.  Primum  enim  quod  cadit  in  imaginatione  [seu 
repraesentatione]  intellectus,  est  ens,  sine  quo  nihil  potest  apprehendi  ab 
intellectu;  sicut  primum  quod  cadit  in  credulitate  [seu  judicioj  intellectus, 
suntdignitates,  er  prascipue  ista,  contradictoria  non  esse  simul  vera  :  unde 
omnia  alia  includuntur  quodammodo  in  ente  unite  et  indistincte,  sicut 
in  principio ;  ex  quo  etiam  ens  habet  quamdam  decentiam  ut  sit  propriis- 
simum  divinum  nomen.  Alia  vero  quae  diximus,  scilicet  bonum,  verum 
et  unum,  addunt  super  ens,  non  quidem  naturam  aliquam,  sed  rationem. 
Sed  unum  addit  rationem  indivisionis ;  et  propter  hoc  est  propinquissi- 
mum  ad  ens,  quia  addit  tantum  negationem.  Verum  autem  et  bonum 
addunt  relationem  quamdam  ;  sed  bonum  relationem  ad  finem  ;  verum 
relationem  ad  formam  exemplarem  ;  ex  hoc  enim  unumquodque  verum 
dicitur  quod  imitatur  exemplar  divinum  ;  vel  relationem  ad  virtutem 
cognoscitivam  ;  dicimus  enim  verum  aurum  esse,  ex  eo  quod  habet  for- 
mam  auri  quam  demonstrat,  et  sic  tit  verum  judicium  de  ipso.  —  Si 
autem  considerentur  secundum  rationem  causaliiatis,  sic  bonum  est  prius : 
quia  bonum  habet  rationem  causa^  finalis,  esse  auiem  rationem  causae 
exemplaris  et  effectivae  tantum  in  Deo  :  finis  autem  est  prima  causa  in 
ratione  causalitatis.  (i  Sent.,  Dist.  viii,  q.  i,  art.  3.) 
Cfr.  S.  Th.  I,  q.  lxxxv,  art.  3  ;  i-ii,  q.  xciv,  art.  2,  c. 


§  8.  —  Principium  contradictionis  est  omnium  primum, 

dignitas  dignitatum. 

(IV  Metaph.,  1.  2) 

I.  Ad  hujus  evidentiam  sciendum  est  quod,  cum  duplex  sit  operatio 
inteilectus,  una  qua  cognoscit  quod  quid  est,  quae  vocatur  indivisibilium 
intelligentia ;  alia  quae  componit  et  dividit  :  in  utraque  est  aliquid  pri- 
mum.  In  prima  quidem  operatione  est  aliquod  primum  quod  cadit  in 
conceptione  iniellectus,  scilicet  hoc  quod  dico  ens  ;  nec  aliquid  hac  ope- 

ratione  potest  mente  concipi,  nisi  intelligatur  ens.  Et  quia  tioc  principium 
«  impossibile  esi  esse  et  non  esse  simul  »  dependet  ex  intellectu  entis, 
sicut  hoc  principium  «  omne  totum  est  majus  sua  parte  »  ex  inteliectu 
totius  et  partis  :  ideo  hoc  etiam  principium  est  naturaliter  primum  in  se- 
cunda  operatione  intellectus,  scilicet  componentis  et  dividentis.  Nec  ali- 
quis  potest  secundum  hanc  operationem  intellectus  aliquid  intelligere, 
nisi  hoc  principio  inteliecto.  Sicut  enim  totum  et  partes  non  inteliigun- 
tur  nisi  intellecto  ente,  ita  nec  hoc  principium  «  omne  totum  est  majus 
sua  parte  »,  nisi  prius  intellecto  praedicto  principio  firmissimo. 

2.  Hoc  autem  principium  non  potest  demonstrari  simpliciier,  licet  qui- 
dam  illud  volunt  propter  suam  ineruditionem,  nescientes  quorum  oportet 
quaerere  demonstrationem  et  quorum  non  :  non  enim  possunt  omnia 
demonstrari.  Si  enim  omnia  demonstrarentur,  cum  idem  per  seipsum 
non  demonstretur  sed  per  aliud,  oporteret  esse  circulum  in  demonstra- 
lionibus.  Quod  esse  non  potest,  quia  sic  idem  esset  notius  et  minus  no- 
tum  ;  vel  oporteret  procedere  in  infinitum.  Sed,  si  in  infinitum  procede- 
retur,  non  esset  demonstratio,  quia  quaelibet  demonstrationis  conclusio 
redditur  ceria  per  reductionem  ejus  in  primum  demonstrationis  princi- 
pium  :  quod  non  esset  si  in  infinitum  demonstratio  procederet.  Patet 
igitur  quod  non  sunt  omnia  demonstrabilia.  Et  si  aliqua  sunt  non  de- 
monstrabilia,  nullus  potest  diccre  quod  aliquod  principium  sit  magis 
indemonstrabile  quam  praedictum. 

3.  Gontingit  tamen  aliquo  modo  praedictum  principium  demonstrari, 
sciiicet  argumentative,  seu  melius  redargutive,  nempe  positionem  adver- 
sam  redarguendo  ut  falsam.  Isto  enim  modo  ostendi  potest  quod  im- 
possibile  sit  idem  esse  et  non  esse  ;  sed  solum  si  iile  qui  ex  aliqua  dubita- 
tione  negat  iilud  principium,  dicit  aliquid,  scilicet  aliquid  nomine  signi- 
ficat.  Si  vero  nihil  dicit,  derisibile  est  quaerere  aliquam  rationem  ad  illum 
qui  nuUa  utitur  ratione  loquendo.  Sic  enim  in  hac  disputatione  qui  nihil 
significat,  similis  erit  plantae.  Animalia  enim  bruta  etiam  significant  ali- 
quid  per  talia  aut  talia  signa.  Si  vero  dicit  aliquid,  tunc  erit  non  quidem 
demonstratio,  sed  argumentatio  possibilis;  nam  licet  hujusmodi  proces- 
sus  a  minus  notis  ad  hoc  magis  notum  principium  fiat  causa  alterius  ho- 
minis  qui  hoc  negat,  poterit  esse  redargutio,  scilicet  syllogismus  contra- 
dicens  ei  poterit  esse,  cum  id  quod  est  minus  notum  simpliciter  est  con- 
cessum  ab  adversario ;  ex  quo  poterit  procedi  ad  praedictum  principium 
minus  notum  quoad  ipsum  negantem,  licet  non  simpliciter. 

4.  Impossibile  enim  est  quemcumque  opinari  quod  idem  sit  simul  et 
non  sit,  quamvis  quidam  arbitrentur  Heraclitum  hoc  opinatum  fuisse. 
Verum  est  quidem  quod  Heraclitus  hoc  dixit,  non  tamen  hoc  potuit  opi- 
nari :  non  enim  necessarium  est  quod  quicquid  aliquis  dicit,  hoc  mente 
suspiciat  vel  opinetur.  Si  enim  aliquis  diceret  quod  contingeret  aliquem 
opinari  idem  simul  esse  et  non  esse,  sequitur  hoc  inconveniens  quod 
contingit  contraria  eidem  simul  inesse...  Et  quidem  si  quis  opinetur 
simul  duo  contradictoria  esse  vera,  opinando  simul  idem  esse  et  non 
esse,  habebit  simul  contrarias  opiniones  :  et  ita  contraria  simul  inerunt 

Ad  pritnum  ergo  dicendum,  quod  Augustinus  loquitur  de  veritate 
divina. 

Ad  secundum  dicendum,  quodverum  et  ens  suntconvertibilia.Unde  si- 
cut  ens  non  generatur  neque  corrumpitur  per  se,  sed  per  accidens,  inquan- 
tum  hoc  vel  illud  ens  corrumpitur  vel  generatur,  ut  dicitur(Phys.  lib.  i); 
ita  veritas  mutatur,  non  quod  nulla  veritas  remaneat,  sed  quia  non  rema- 
net  illa  veritas  quae  prius  erat. 

Ad  tertium  dicendum,  quod  propositio  non  solum  habet  veritatem, 
sicut  res  aliae  veritatem  habere  dicuntur,  inquantum  implent  id  quod  de 
eis  est  ordinatum  ab  intellectu  divino  ;  sed  dicitur  habere  veritatem  quo- 
dam  speciali  modo,  inquantum  significat  veritatem  intellectus  :  quae  qui- 
dem  consistit  in  conformitate  intellectus  et  rei.  Qua  subtracta,  mutatur 
veritas  opinionis,  et  per  consequens  veritas  propositionis.  Sic  igitur  haec 
propositio  :  Socrates  sedet,  eosedente,  vera  est  et  veritaie  rei,  inquantum 
est  quaedam  vox  significativa  ;  et  veritate  significationis,  inquantumsigni- 
ficat  opinionem  veram.  Socratevero  surgente,  remanet  prima  veritas,  sed 
mutatur  secunda. 

Ad  quaj^tum  dicendum,  quod  sessio  Socratis,  quae  est  causa  veritatis 
hujus  propositionis,  Socrates  sedet,  non  eodem  modo  se  habet,  dum 
Socrates  sedet,  et  postquam  sederit,  et  antequam  sederet.  Unde  et  veritas 
ab  hac  causata  diversimode  se  habet,  et  diversimode  significatur  propo- 
sitionibus  de  praesenti,  praeterito,  et  futuro.  Unde  non  sequitur,  licet 
ahera  trium  propositionum  sit  vera,  quod  eadem  veritas  invariabilis 
maneat. 

Cfr.  I  Sent.,  Dist.  xix,  q.  v,  art.  3.  —  De  Verit.,  q.  i,  art.  6. 


§  17.  —  Utrum  omnis  veritas  sit  a  prima  veritate. 

(De  Verit.,  q.  i,  art.  8) 

Et  videtur  quod  non.  i.  Istum  enim  fornicari  est  verum  ;  sed  tamen 
non  est  a  veritate  prima.  Ergo  non  omnis  veritas  est  a  veritate  prima. 

2.  Sed  dicebatur,  quod  veritas  signi  vel  intellectus,  secundum  quam 
hoc  dicitur  verum,  est  a  Deo,  non  autem  secundum  quam  refertur  ad 
rem.  —   Sed  contra,  praeter   veritatem  primam   non  solum  est  veritas 

nisi  una,  sciHcet  divina.  Esse  autem  aharum  rerum  quarumdam  dicitur  muta- 
bile  mutatione  variabilitatis,  sicut  est  in  contingentibus  ;  et  horum  etiam 
veritas  mutabiHs  est  et  contingens.  Quorumdam  vero  esse  est  mutabile  solum 
secundum  vertibilitatem  in  nihil,  si  sibi  relinqueretur ;  et  horum  veritas  simi- 
liter  mutabilis  est  per  vertibilitatem  in  nihil,  si  sibi  relinqueretur.  Unde  patet 
quod  nuUa  veritas  est  necessaria  in  creaturis.  —  SimiHter  etiam  si  loquaris  de 
veritate,  secundum  quod  ratio  ejus  completur  in  ratione  inteUectus,  patet  quod 
nuUus  inteUectus  est  xternus  et  invariabiHs  ex  natura  sua,  nisi  inteUectus  divi- 
nus.  Ex  quo  etiam  patet  quod  sola  veritas  una  quae  in  Deo  est,  et  quae  Deus  est 
aiterna  et  immutabiHs.  (i  Sent.,  Dist.  xix,  q.  5,  art.  3,  c.) 


DE  VERO  I  rg 

signi,  aut  intellectus,  sed  etiam  veritas  rei.  Si  ergo  hoc  verum  noii  sit  a 
Deo  secundum  quod  refertur  ad  rem,  haec  veritas  rei  non  erit  a  Deo  ;  et 
sic  habetur  propositum,  quod  non  omnis  alia  veritas  sit  a  Deo. 

3.  Praeterea,  sequitur  :  Iste  fornicatur;  ergo  istum  fornicari  est  verum; 
ut  fiat  descensus  a  veritate  propositionis  ad  veritatem  dicti,  quae  exprimit 
veritatem  rei.  Ergo  veritas  prasdicta  consistit  in  hoc  quod  iste  actus 
componitur  isti  subjecto.  Sed  veritas  dicti  non  esset  ex  compositione  talis 
actus  cum  subjecto,  nisi  intelligatur  compositio  actus  sub  deformitate 
existentis.  Ergo  veritas  rei  non  solum  est  quantum  ad  ipsam  essentiam 
actus,  sed  quantum  ad  deformitatem.  Sed  actus  sub  deformitate  conside- 
ratus  nullo  modo  est  a  Deo.  Ergo  non  omnis  veritas  rei  est  a  Deo. 

4.  Praeterea,  Anselmus  (lib.  de  Veritate,  cap.  iv)  dicit,  quod  res  dicitur 
vera  secundum  quod  est  ut  debet  esse;  et  inter  modos  quibus  potest  dici 
quod  debet  esse  res,  ponit  unum  modum,  secundum  quem  dicitur,  quod 
res  esse  debet,  quia  Deo  permittente  accidit.  Sed  permissio  Dei  extendit 
se  etiam  ad  deformitatem  actus.  Ergo  veritas  rei  ad  deformitatem  illam 
pertingit.  Sed  deformitas  illa  nullo  modo  est  a  Deo.  Ergo  non  omnis 
veritas  est  a  Deo. 

5.  Sed  dicebatur,  quod  sicut  deformitas,  vel  privatio  quaelibet,  dicitur 
ens  non  simpliciter,  sed  secundum  quid;  ita  et  dicitur  habere  veritatem, 
non  simpliciter,  sed  secundum  quid ;  et  talis  veritas  secundum  quid  non 
est  a  Deo.  —  Sed  contra,  verum  addit  supra  ens  ordinem  ad  intellectum. 
Sed  privatio  vel  deformitas,  quamvis  in  se  non  sit  simpliciter  ens,  tamen 
simpliciter  est  apprehensa  per  intellectum.  Ergo,  quamvis  non  habeat 
simpliciter  entitatem,  habet  tamen  simpliciter  veritatem. 

6.  Praeterea,  omne  secundum  quid  ad  simpliciter  reducitur;  sicut  hoc, 
^thiopem  esse  album  dente,  reducitur  ad  hoc,  quod  est  dentem  iEthio- 
pis  esse  album.  Si  ergo  aliqua  veritas  secundum  quid  non  est  a  Deo ;  non 
omnis  simpliciter  veritas  erit  a  Deo  ;  quod  est  absurdum. 

7.  Praeterea,  quod  non  est  causa  causae,  non  est  causa  effectus ;  sicut 
Deus  non  est  causa  deformitatis  peccati,  quia  non  est  causa  defectus  in 
libero  arbitrio,  ex  quo  deformitas  peccati  accidit.  Sed  sicut  esse  est  causa 
veritatis  affirmativarum  propositionum,  ita  non  esse  negativarum.  Cum 
ergo  Deus  non  sit  causa  ejus  quod  est  non  esse,  ut  dicit  Augustinus  in 
lib.  LXXXllI  Quaestionum  (quaest.  xxi  in  med.),  relinquitur  quod  Deus 
non  sit  causa  negaiivarum  propositionum  ;  et  sic  non  omnis  veritas  est  a 
Deo. 

8.  Praeterea,  Augustinus  dicit  in  lib.  11,  Solil.  (cap.  v),  quod  verum  est 
quod  ita  se  habet  ut  videtur.  Sed  malum  aliquod  ita  se  habet  ut  videtur. 
Ergo  aliquod  maium  est  verum.  Sed  nullum  malum  est  a  Deo.  Ergo 
non  omne  verum  est  a  Deo. 

9.  Sed  dicebatur,  quod  malum  non  videtur  per  speciem  mali,  sed  per 
speciem  boni.  Sed  contra,  species  boni  nunquam  facit  apparere  nisi 
bonum.  Ergo  si  malum  non  videtur  nisi  per  speciem  boni,  nuQqjaam 
apparet  malum  nisi  bonum ;  quod  est  falsum. 

Sed  contra^  i  Cor.,  xii,  super  iilud,  Nemo  potest  dicere  Dominus  Jesiis, 

§  10.  —  Utrum  unum  et  multa  opponantur. 

(S.  Th.  i,q.xi,art.2) 

Videtur  quod  unum  et  tnulta  nonopponantur.  i.  Nullum  enimopposi- 
tum  praedicatur  de  suo  opposito.  Sed  omnis  multitudo  est  quodammodo 
unum.  Ergo  unum  non  opponitur  multitudini. 

2.  Praeterea,  nuUum  oppositum  constituitur  ex  suo  opposito.  Sed  unum 
constituit  multitudinem.  Ergo  non  opponitur  multitudini. 

3.  Praeterea,  unum  uni  est  oppositum.  Sed  multo  opponitur  paucum. 
Ergo  non  opponitur  ei  unum. 

4.  Prasterea,  si  unum  opponitur  multitudini,  opponitur  ei  sicut  indi- 
visum  diviso ;  et  sic  opponitur  ei  ut  privatio  habitui.  Hoc  autem  videtur 
inconveniens;  quia  sequeretur  quod  unum  sit  posterius  multitudine,  et 
definiatur  per  eam  ;  cum  tamen  multitudo  definiatur  per  unum.  Unde 
erit  circulus  in  definitione  ;  quod  est  inconveniens.  Non  ergo  unum  et 
multa  sunt  opposita. 

Sed  contra.  Quorum  rationes  sunt  oppositae,  ipsa  sunt  opposita.  Sed 
ratio  unius  consistit  in  indivisibilitate,  ratio  vero  multitudinis  divi- 
sionem  continet.  Ergo  unum  et  multa  sunt  opposita. 

CoNCLUsio.  —  Vnumet  mulla  non  eodem  modo  opponuntu?%  unum  enim^ 
numeri  principium,  multis  opponitur,  ut  mensura  mensurato ;  unum  au- 
tem  quod  convertitur  cum  ente,  multis  opponitur,  ut  indivisum  diviso. 

Respondeo  dicendum  quod  unum  opponitur  muitis,  sed  diversimode. 
Nam  unum  quod  est  principium  numeri^  opponitur  multitudini,  quae  est 
numerus,  ut  mensura  mensurato.  Unum  enim  habet  rationem  primae 
mensurae,  et  numerus  est  multitudo  mensurata  per  unum,  ut  patet  (Met. 
lib.  x).  Unum  vero  quod"  convertitur  cum  ente,  opponitur  multitudini 
per  modum  privationis,  ut  indivisum  diviso. 

Ad primum  ergo  dicendum,  quod  nulla  privatio  tollit  totaliier  esse, 
quia  privatio  est  «  negatio  i*n  subjecto  »,  secundum  Philosophum,  sed 
tamen  omnis  privatio  tollit  aliquodesse.  Et  ideoinente,  ratione  suaecom- 
munitatis  accidit,  quod  privatio  entis  fundatur  in  ente ;  quod  non  accidit 
in  privationibus  formarum  specialium  ;  ut  visus,  vel  albedinis,  vel  alicu- 
jus  hujusmodi.  Et  sicut  est  de  ente,  ita  est  de  uno  et  bono,  quae  conver- 
tuntur  cum  ente,  Nam  privatio  boni  fundatur  in  aliquo  bono  ;  et  simili- 
ter  remotio  unitatis  fundatur  in  aliquo  uno.  Et  exinde  contingit  quod 
multitudo  est  quoddam  unum  ;  et  malum  est  quoddam  bonum  ;  et  non 
ens  est  quoddam  ens.  Non  tamen  oppositum  praedicatur  de  opposito  ; 
quia  altcrum  horum  est  simpliciter,  et  alterum  secundum  quid.  Quod 
enim  secundum  quid  est  ens  (ut  in  poteniia;  est  non  ens  simpliciter,  id 
est,  actu  ;  vel  quod  est  ens  simpliciter  in  genere  substantiae,  est  non  ens 
secundum  quid,  quantum  ad  aliquod  esse  accidentale.  Similiter  ergo  quod 
est  bonum  secundum  quid,  est  malum  simpliciter,  vel  e  converso.  Et 
similiter  quod  est  unum  simpliciter,  esi  muha  secundum  quid  :  et  e  con- 
verso. 

Ad  secundum  dicendum,  quod  duplex  est  totum  :  quodam  homogeneum^ 
quod  componitur  ex  similibus  partibus;  quoddam  vero  heterogeneum, 
quod  componirur  ex  dissimilibus  partibus.  In  quolibet  autem  toto  ho- 
mogeneo  totum  constituitur  ex  pariibus  habentibus  formam  lotius  ;  sicut 
quasiibet  pars  aquae  est  aqua  ;  et  talis  est  constiiutio  continui  ex  suis 
partibus.  In  quolibet  autem  toto  heterogeneo  quaelibet  pars  caret  forma 
toiius.  NuUa  enim  pars  domus  est  domus,  nec  aliqua  pars  hominis  est 
homo.  Et  tale  totum  est  muhitudo.  Inquantum  ergo  pars  ejus  non  habet 
formam  muhitudinis,  componitur  multitudo  ex  unitatibus,  sicut  domus 
ex  non  domibus  ;  non  quod  unitates  constituant  multitudinem  secundum 
id  quod  habent  de  ratione  indivisionis,  prout  opponuntur  multitudini  ; 
sed  secundum  hoc  quod  habent  de  entitate,  sicut  et  partes  domus  consti- 
luunt  domum  per  hoc  quod  sunt  quaedam  corpora,  non  per  hoc  quod  sunt 
non  domus. 

Ad  tertium  dicendum,  quod  multum  accipitur  dupliciter.  Uno  modo 
absolute  ;  et  sic  opponitur  uni.  Alio  modo  secundum  quod  importat  ex- 
cessum  quemdam  ;  et  sic  opponitur  pauco.  Unde  primo  modo  duo  sunt 
muha,  non  auiem  secundo. 

Ad  quartum  dicendum  quod  unum  opponitur  privaiive  muhis,  inquan- 
tum  in  ratione  muhorum  est  quod  sint  divisa.  Unde  oportet  quod  divisio 
sit  prius  unitate  non  simpliciier,  sed  secundum  rationem  nostrae  appre- 
hensionis.  Apprehendimus  enim  simphcia  per  composita.  Unde  detini- 
mus  punctum,  cujus  pars  non  est ;  wel,  principium  linece.  Sed  multitudo 
etiam  secundum  rationem  consequenter  se  habet  ad  unum  ;  quia  divisa 
non  intelligimus  habere  rationem  muhitudinis,  nisi  per  hoc  quod  utrique 
divisorum  attribuimus  uniiatem.  Unde  unum  ponitur  in  definitione  mul- 
titudinis,  non  autem  muhitudo  in  definitione  unius.  Sed  divisio  cadit  in 
intellectu  ex  ipsa  negatione  entis.  Ita  quod  primo  cadit  in  inteliectum 
est  ens.  Secundo,  quod  hoc  ens  non  est  illud  ens  ;  et  sic  secundo  appre- 
hendimus  divisionem;  tertio,  unum;  quarto,  multitudinem. 
Cfr.  I  Sent.,  Dist.  xxiv,  q.  i,  art.  3.  —  X  Metaph.,  1.  2. 


QU^STIO  II 
DE  VERO   ET  DE   FALSO 

Art.   I.   —  DE  VERO 

§11.  —  Utrum  veritas  sit  tantum  in  intellectu. 

(S.  Th.  i,q.  XVI,  art.l) 

Videtur  quod  veritas  non  sit  tantum  in  intellectu,  sed  magis  in  rebus. 
I.  Augustinus  enim  in  Ub.  Soliloq,  (lib.  u,  cap.  5)  reprobat  hanc  noti- 

ficationem  veri  :  «  Verum  est  id  quod  videtur ;  »  quia  secundum  hoc, 
lapides  qui  sunt  in  abditissimo  terrae  sinu,  non  essent  veri  lapides,-quia 
non  videntur.  Reprobat  etiam  istam  :  Verum  est  quod  ita  se  habet,  ut 
videtur  cognitori,  si  velit  et possit  cognoscere  ;  quia  secundum  hoc  seque- 
retur  quod  nihil  esset  verum,  si  nuUus  posset  cognoscere.  Et  definit  sic 
verum  :  Verum  est  id  quodest.  Et  sic  videtur  quod  veritas  sit  in  rebus,  et 
non  in  intellectu. 

2.  Praeterea,  quidquid  est  verum,  veritate  verum  est.  Si  igitur  veritas 
est  in  intellectu  solo,  nihil  erit  verum  nisi  secundum  quod  intelligitur. 
Quod  est  error  antiquorum  philosophorum  [Protagorae  et  Democriti], 
qui  dicebant  omne  quod  videtur  esse  verum.  Ad  quod  sequitur  contra- 
dictoria  simul  esse  vera,  cum  contradictoria  simul  a  diversis  vera  esse 
videantur. 

3.  Praeterea,  «  propter  quod  unumquodque  tale,  et  illud  magis,  »  ut 
patet  (Poster.  lib.  i)  :  sed  ex  eo  quod  res  est,  vel  non  est,  est  opinio,  vel 
oratio  vera,  vel  falsa  ;  secundum  Philosophum  in  Praedicamentis  (cap.  i, 
De  subst.).  Ergo  veritas  magis  est  in  rebus  quam  in  intellectu. 

Sed  conlra  est,  quod  Philosophus  dicit  (Metaph.  lib.  vi)  quod  «  verum 
et  falsum  non  sunt  in  rebus,  sed  in  intellectu.  » 

CoNCLusio.  —  Verum  cnm  sit  terminus  intellectus,  sicut  bonum  appe- 
titus,  veritatem  omnen  in  intellectu  esse  oportet  principaliter,  secundario 
autem  in  rebus  secundum  ordinem  ad  intellectum,  a  quo  dependent. 

Respondeo  dicendum  quod  sicut  bonum  nominat  id  in  quod  tendit 
appetitus,  ita  verum  nominat  id  in  quod  tendit  intellectus.  Hoc  autem 
distat  inter  appetitum  et  intellectum,  sive  quamcumque  cognitionem  ; 
quia  cognitio  est  secundum  quod  cognitum  est  in  cognoscente  ;  appetitus 
autem  est  secundum  quod  appetens  inclinatur  in  ipsam  rem  appetitam. 
Et  sic  terminus  appetitus,  quod  est  bonum,  est  in  re  appetibili;  sed  ter- 
minus  cognitionis,  quod  est  verum,  est  in  ipso  intellectu.  Sicut  autem 
bonum  est  in  re,  inquantum  habet  ordinem  ad  appetitum;  et  propter  hoc 
ratio  bonitatis  derivatur  a  re  appetibili  in  appetitum,  secundum  quod 
appetitus  dicitur  bonus,  prout  est  boni ;  ita,  cum  verum  sit  in  intellectu, 
sesundum  quod  conformatur  rei  intellectae,  necesse  est  quod  ratio  veri 
ab  intellectu  ad  rem  intellectam  derivetur ;  ut  res  etiam  intellecta  vera 
dicatur,  secundum  quod  habet  aliquem  ordinem  ad  inteilectum.  —  Res 
autem  inteilecta  ad  intellectum  aliquem  potest  habere  ordinem  vel  per  se, 
vel  per  accidens.  Per  se  quidem  habet  ordinem  ad  intellectum  a  quo  de- 
pendet  secundum  suum  esse.  Per  accidens  autem  ad  intellectum  a  quo 
cognoscibilis  est.  Sicut  si  dicamus  quod  domus  comparatur  ad  intellec- 
tum  artificis  per  se  ;  per  accidens  autem  comparatur  ad  intellectum  a  quo 
non  dependet.  Judicium  autem  de  re  non  sumitur  secundum  id  quod 
inest  ei  per  accidens,  sed  secundum  id  quod  inest  ei  per  se.  Unde  una- 
quaeque  res  diciiurvera  absolute  secundum  ordinem  ad  intellectum  a  quo 
dependet.  Et  inde  est  quod  res  artificiales  dicuntur  verae  per  ordinem  ad 
intellectum  nostrum.  Dicitur  enim  domus  vera,  quae  assequitur  similitu- 
dinem  formae  quae  est  in  mente  artificis  ;  et  dicitur  oratio  vcra,  inquantum 

est  signum  intellectus  veri.  Et  similiter  res  naturales  dicuntur  esse  verae, 
secundum  quod  assequuntur  similitudinem  specierum  quae  sunt  in  mente 
divina.  Dicitur  enim  verus  lapis,  quia  assequitur  propriam  lapidis  natu- 
ram  secundum  prasconceptionem  intellectus  divini.  Sic  ergo,  veritas  prin- 
cipaliter  est  in  intellectu  ;  secundario  vero  in  rebus,  secundum  quod 
comparantur  ad  intellectum  ut  ad  principium.  —  Et  secundum  hoc  veri- 
tas  diversimode  notificatur.  Nam  Augustinus  dicit  quod  veritas  est  qua 
ostenditur  id  quod  est  (De  vera  religione,  cap.  36).  Et  Hilarius  dicit  quod 
verum  est  declarativum  aut  manifestativum  esse  (De  Trin.  lib.  v,  ante 
med.).  Et  hoc  pertinet  ad  veritatem  secundum  quod  est  in  intellectu.  Ad 
veritatem  autem  rei  secundum  ordinem  ad  intellectum  peninet  definitio 
Augustini  (in  lib.  De  vera  relig.  ubi  suq.)  :  Veritas  est  summa  similitudo 
principii,  quce  sine  ulla  dissimilitudine  est.  Et  quaedam  definitio  Ansel- 
mii  (in  Dialogo  de  verit.  cap.  12)  :  Veritas  est  rectitudo  sola  mente  per- 
ceptibilis.  Nam  rectum  est,  quod  principio  concordat.  Et  qucedam  defini- 
nitio  Avicennas  talis  :  Veritas  uniuscujusque  rei  est  proprietas  sui  esse 
quod  stabilitum  est  ei.  Quod  autem  dicitur  quod  veritas  est  adcequatio  rei 
et  intellectus.,  potest  ad  utrumque  pertinere. 

Ad  primum  ergo  dicendum,  quod  Augustinus  loquitur  de  veritate  rei, 
et  excludit  a  ratione  hujus  veriiatis  comparationem  ad  intellectum  nos- 
trum.  Nam  id  quod  est  per  accidens,  ab  unaquaque  definitione  excluditur. 

Ad  secundum  dicendum,  quod  antiqui  philosophi  species  rerum  natu- 
ralium  non  dicebant  procedere  ab  aliquo  intellectu,  sed  eas  provenire  a 
casu.  Et  quia  considerabant  quod  verum  importat  comparationem  ad 
inteilectum,  cogebantur  veritatem  rerum  constituere  in  ordine  ad  intel- 
lectum  nostrum.  Ex  quo  inconvenientia  sequebantur,  quae  Philosophus 
prosequitur  (loc.  cit.).  Quae  quidem  inconvenientia  non  accidunt,  si 
ponamus  veritatem  rerum  consistere  in  comparatione  ad  intellectum 
divinum. 

Ad  tertium  dicendum,  quod  licet  veritas  intellectus  nostri  a  re  cause- 
tur,  non  tamen  oportet  quod  in  re  per  prius  inveniatur  ratio  veritatis, 
sicut  neque  in  medicina  per  prius  invenitur  ratio  sanitatis  quam  in  ani- 
mali.  Virtus  enim  medicinae,  non  sanitas  ejus,  causat  sanitatem  ;  cum 
non  sit  agens  univocum.  Et  similiter  esse  rei,  non  veritas  ejus,  causat 
veritatem  intellectus.  Unde  Philosophus  dicit  quod  opinio  et  oratio  vera 
est  ex  eo  quod  res  est,  non  ex  eo  quod  res  vera  est. 

Gfr.  I  Sent.,  dist.  xix,  q.  v,  art.  i.  —  De  Verit.,  q,  i,  art.  i. 


§  12.  —  Utrum  veritas  principalius  reperiatur 
in  intellectu  quam  in  rebus. 

(De  Verit.,  q.  i,  art.  2) 

Videtur  quod  non.  Verum  enim  convertitur  cum  ente.  i.  Sed  ens  prin- 
cipalius  invenitur  extra  animam.  Ergo  et  verum. 

2.  Praeterea,  res  rxon  sunt  in  anima  per  siiam  essentiam,  sed  per  suam 
speciem.  Si  ergo  veritas  principaliter  in  animam  inveniatur,  veritas 
non  erit  essentia  rei,  sed  similitudo  vel  species  ejus  ;  et  verum  erit  spe- 
cies  entis  existentis  extra  animam.  Sed  species  rei  existens  in  anima  non 
praedicatur  de  re  quae  est  extra  animam,  sicut  nec  convertitur  cum  ea. 
Ergo  nec  verum  convertitur  cum  ente  ;  quod  falsum  est. 

3.  Praeterea,  omne  quod  est  in  aliquo  consequitur  illud  in  quo  est. 
Si  ergo  veritas  principaliter  est  in  anima,  judicium  de  veritate  est  secun- 
dum  2estimationem  animae  ;  et  ita  redibit  antiquorum  philosophorum 
error,  qui  dicebant  :  omne  quod  quis  opinatur  esse  verum,  et  duo  con- 
tradictoria  esse  simul  vera  ;  quod  est  absurdum. 

4.  Praeterea,  si  veritas  principaliter  est  in  intelleetu,  oportet  quod  ali- 
quid  quod  ad  intellectum  veritatis  pertineat,  in  definitione  veritatis  pona- 
tur.  Sed  Augustinus  hujusinodi  definitiones  reprobat  in  lib.  Solii.  (11, 
cap.  IV  et  v),  sicut  istam  :  Verum  est  quod  ita  est  ut  videtur  ;  quia  secun- 
dum  hoc  non  esset  verum  quod  non  videtur  ;  quod  p^tet  esse  falsum  de 
occultissimis  lapillis  qui  sunt  in  visceribus  terrae  ;  et  similiter  improbat 
istam  :  Verum  est  quod  ita  est  ut  cognitori  videtur,  si  velit  et  possit  co- 
gnoscens  esse ;  quia  secundum  hoc  non  esset  aliquid  verum,  nisi  cognitor 
vellet  vel  posset  cognoscere.  Ergo  et  eadem  ratio  esset  de  quibuscumque 
aliis  definitionibus  in  quibus  aliquid  ad  intellectum  pertinens  poneretur. 
Ergo  veritas  non  est  principaliter  in  intellectu. 

Contra^  Philosophus  dicit  (vi  Metaph.)  :  Non  est  verum  et  falsum  nisi 

in  mente. 

Praeterea,  veritas  est  adaequatio  rei  et  intellectus.  Sed  haec  adasquatio 
non  potest  esse  nisi  in  intellectu.  Ergo  nec  veritas  nisi  in  intellectu. 

SoLUTio.  -  Respondeo  dicendum,  quod  in  illis  quae  dicuntur  per  prius 
et  posterius  de  multis,  non  semper  oportetquod  id  quodperprius  recipit 
prsedicationem  communis,  sit  ut  causa  aliorum,  sed  illud  in  quo  primo 
ratioillius  communis  completa  invenitur ;  sicut  sanum  per  prius  dicitur 
de  animali,  in  quo  primo  perfecta  ratio  sanitatis  invenitur;  quamvis  me- 
dicina  dicatur  sana  ut  effectiva  sanitatis.  Et  ideo,  cum  verum  dicatur  de 
pluribus  per  prius  et  posterius,  oportet  quod  de  illo  per  prius  dicatur  in 
quo  invenitur  perfecta  ratio  veritatis.  Complementum  autem  cujuslibet 
motus  est  in  suo  termino.  Motus  autem  cognitivae  virtutis  terminatur  ad 
animam  :  oportetenim  ut  cognitum  sit  in  cognoscente  per  modum  cognos- 
centis  ;  sed  motus  appetivae  virtutis  terminatur  ad  res  ;  et  inde  est  quod 
Philosophus  (iii  de  Aniina)  ponit  circulum  quemdam  in  actibus  animae, 
secundum,  scilicet,  quod  res  quae  est  extra  animam  movet  intellectum, 
et  res  intellecta  movet  appetitum,  et  appetitus  tunc  ducit  ad  hoc  quod 
perveniat  ad  rem  a  qua  motus  incepit.  Et  quia  bonum  dicit  ordinem  ad 
appetitum,  verum  autem  ad  intellectum  ;  inde  est  quod  Philosophus  dicit 
(vi  Metaph.)  quod  bonum  et  malum  sunt  in  rebus,  verum  et  falsum  sunt  / 
in  mente.  Res  autem  non  dicitur  vera  nisi  secundum  quod  est  intellectui 
adsequata ;  unde  per  posterius  invenitur  verum  in  rebus,  per  prius  autem 
in  intellectu.  Sed  sciendum   quod  res  aliter  comparatur  ad  intellectum 

practicLim,  aliter  ad  speculativum.  Intellectus  enim  practicus  causat  res, 

unde  est  mensuratio  rerum  quae  per  ipsum  fiunt ;  sed  intellectus  specula 

tivus,  quia  accipit  a  rebus,  est  quodammodo  motus  ab  ipsis  rebus  ;  et 

ita  res  mensurant  ipsum.  Ex  quo  patet  quod  les  naturales,  ex  quibus  in- 

tellectus  noster  scientiam  accipit,  mensurant  intellecturn  nostrum,  sed 

sunt  mensuratae   ab  intellectu  divino  ;  in  quo  sunt  omnia  creata,  sicut 

omnia  artificiata  in   intellectu  artificis.  Sic  ergo  intellectus  divinus   est 

mensurans,  non  mensuratus  :  res  autem  naturalis,  mensurans  et  mensu- 

rata  ;  sed  intellectus  noster  est  mensuratus,  non  mensurans  quidem  res 

naturales,  sed  artificiales  tantum.  Res  ergo  oaturalis  inter  duos  intellectus 

constituta,  secundum  adaequationem  ad  utrumque  vera  dicitur  ;  secun- 

dum  enim  adaequationem  ad  intellectum  divinum  dicitur  vera,  inquantum 

implet  hoc  ad  quod  est  ordinata  per  intellectum  divinum,  ut  patet  per  An- 

selmum  in  lib.de  Verit.,  (c.  vii),  et  Augustinum  in  lib.  de  Vera  Religione 

(cap.  xxxi),  etperAvicennamin  definitioneinducta(§  1 1),  scilicet :  Veritas 

cujusque  rei,  etc.  Secundum  autem  adasquationem  ad  intellectum  huma- 

num  dicitur  res  vera,  inquantum  nata  est  de  se  formare  veram  ^estima- 

tionem  ;  sicut  e  contrario  res  falsae  dicuntur  quae  natae  sunt  videri  quse 

non  sunt,  aut  qualia  non  sunt.  Prima  autem  ratio  veritatis  per  prius  inest 

rei  quam  secunda  :  quia  prior  est   comparatio  ad  intellectum  divinum 

quam  humanum;  unde,  etiam  si  intellectus  humanus  non  esset,  adhuc 

res   dicerentur  verae   in  ordine  ad  intellectum  divinum.  Sed  si  uterque 

inteilectus,  quod  est  impossibile,  intelligeretur  auferri,  nullo  modo  veri- 

tatis  ratio  remaneret. 

Ad  primum  ergo  dicendum,  quod  sicut  ex  dictis  patet,  verum  dicitur 
per  prius  de  intellectu,  et  per  posterius  de  re  sibi  adaequata ;  et  utroque 
modo  convertitur  cum  ente,  sed  diversimode  ;  quia  secundum  quod  di- 
citur  de  rebus,  convertitur  cum  ente  per  praedicationem  :  omne  enim  ens 
est  adaequatum  intellectui  divino,  et  poiens  sibi  adaequare  intellectum 
humanum,  et  e  converso.  Si  autem  accipiatur  verum  prout  dicitur  de  in- 
tellectu,  sic  convertitur  cum  ente  quod  est  extra  animam,  non  per  prae- 
dicationem,  sed  per  convenientiam  ;  eo  quod  cuilibet  vero  intellectui 
oportet  quod  respondeat  ens  aliquod,  et  e  converso. 

Et  per  hoc  patet  solutio  ad  secundum.  ♦ 

Ad  tertium  dicendum,  quod  illud  quod  est  in  aliquo,  non  sequitur 
illud  in  quo  est,  nisi  quando  causatur  ex  principiis  ejus ;  unde  lux  qu2e 
causaturin  aere  abextrinseco,  scilicetexsole,  sequiturmotum  solis  magis 
quam  aerem.  Similiter  etiam  veritas  quae  in  anima  causatur  a  rebus  non 
sequitur  aestimationem  animae,  sed  existentiam  rerum  :  ex  eo  enimquod 
res  est  vel  non  est,  oratio  vera  vel  falsa  dicitur,  et  intellectus  similiter. 
.  Ad  quartum  dicendum,  quod  Augustinus  loquitur  de  visione  intellec- 
tus  humani,  a  qua  rei  veritas  non  dependet.  Sunt  enim  multae  res  quse 
inteliectu  nostro  non  cognoscuntur  ;  nulla  tamen  res  est  quam  intellec- 
tus  divinus  actu  non  cognoscat,  et  inti-llectas  humanus  in  potentia;  cum 
iniellectus  agens  describatur  quo  est  omnia  facere,  et  intellectus  possi- 
bilis  quo  est  omnia  fieri.  Et  ideo  in  definitione  rei  verae  potest  poni  visio 

in  actu  intellectus  divini,  non  autem  visio  intellectus  humani  nisi  in 
potentia,  ut  ex  dictis  patet. 


§  13.  —  Utrum  verum  et  ens  convertantur. 

(S.  Th.  I,  q.  XVI,  art.  3) 

Videtur  quodverumet  ens  non  convertantur.  i.  Verumenimestproprie 
in  intellectu,  ens  autem  proprie  est  in  rebus.  Ergo  non  convertuntur. 

2.  Praeterea,  id  quod  se  extendit  ad  ens  et  noh  ens,  non  convertitur 
cum  ente.  Sed  verum  se  extendit  ad  ens  et  non  ens ;  nam  verum  est,  quod 
est,  esse  ;  et  quod  non  est,  non  esse.  Ergo  verum  et  ens  non  conver- 
tuntur. 

3.  Praeterea,  quas  se  habent  secundum  priuset  posterius,  non  videntur 
converti.  Sed  verum  videtur  prius  esse  quam  ens ;  nam  non  intelligitur 
ens  nisi  sub  ratione  veri.  Ergo  videtur  quod  non  sint  convertibilia. 

Sed  contra  est,  quod  dicit  Philosophus  (Metaph.  lib.  ii.)  «  quod  eadem 
est  dispositio  rerum  in  esse  et  veritate  ». 

CoNCLUSio.  —  Cum  quodcutnque  sit  cognoscibile  et  verum^  inquan- 
ium  ens,  verum  ipsum  cum  ente  converti  ne*cesse  est^  sicut  et  bonum; 
addit  tamen  verum  ipsi  enti  ordinem  ad  intellectum. 

Respondeo  dicendum  quod  sicut  bonum  habet  rationem  appetibiiis, 
ita  verum  habet  ordinem  ad  cognitionem.  Unumquodque  autem  inquan- 
tum  habet  de  esse,  intantum  est  cognoscibile.  Et  propter  hoc  dicitur  (De 
anima,  lib.  iii,)  quod  «  anima  est  quodammodo  omnia  »  secundum  sen- 
sum  et  intellectum.  Et  ideo,  sicut  boniim  convertitur  cum  ente,  ita  et 
verum.  Sed  tamen  sicut  bonum  addit  rationem  appetibilis  supra  ens,  ita 
et  verum  comparationem  ad  intellectum. 

Ad  primum  ergo  dicendum,  quod  verum  est  in  rebus  et  in  intellectu. 
Verum  autem  quod  est  in  rebus,  convertiturcum  ente  secundum  substan- 
tiam;  sed  verum  quod  est  in  intellectu,  convertitur  cum  ente,  ut  mani- 
festativum  cum  manifestato.  Hoc  enim  est  de  ratione  veri.  Quamvis 
posset  dici,  quod  etiam  ens  est  in  rebus  ct  in  intellectu,  sicut  et  verum  ; 
licet  verum  principaliter  sit  in  intellectu,  ens  vero  principaliter  in  rebus. 
Et  hoc  accidit  propter  hoc  quod  verum  et  ens  differunt  ratione. 

Ad  secundum  dicendum,  quod  non  ens  non  habet  in  se  unde  cognos- 
catur;  sed  cognoscitur,  inquantum  intellectus  facit  illud  cognoscibile. 
Unde  verum  fundatur  in  non  ente,  inquantum  non  ens  est  quoddam  ens 
rationis,  apprehensum  scilicet  a  ratione. 

Ad  tertium  dicendum,  quod  cum  dicitur  quod  ens  non  potest  appre- 
hendi  sine  ratione  veri,  hoc  potest  dupliciter  intelligi.  Uno  modo  ita 
quod  non  apprehendaturens,  nisi  ratio  veri  consequatur  apprehensionem 
entis;  et  sic  locutio  habet  veritatem.  Alio  modo  posset  sic  intelligi,  quod 
ens  non  posset  apprehendi,  nisiapprehendereiur  ratioveri.  Ethoctalsum 
est.  Sed  verum  non  potest  apprehendi,  nisi  apprehendatur  ratio  entis  ; 

quia  ens  cadit  in  ratione  veri.  Et  est  simile,  sicut  si  comparemus  intelli- 
gibile  ad  ens.  Non  enim  potest  intclligi  ens,  quin  ens  sit  intelligibile. 
Sed  tamen  potest  intelligi  ens  ita  quod  non  intelligatur  ejus  intelligibi- 
litas.  Et  similiter  ens  intellectum  est  verum;  non  tamen  intelligendo  ens, 
intelligitur  verum. 


§14. —  Utrum  sit  una  sola  veritas  secundum  quam  omnia  sunt 

vera. 

(S.  Th.  I,  q.  XVI,  acrt.  6) 

Videtur  quod  una  sola  sit  veritas,  secundum  quam  omnia  sunt  vera. 
r.  Quia,  secundum  Augustinum  (De  Trin.  lib.  xiv,  cap.  8):  «'  Nihil  est 
majus  mente  humana,  nisi  Deus.  »  Sed  veriias  est  major  mente  humana; 
alioquin  mens  judicaret  de  veritate.  Nuncautem  omnia  judicat  secundum 
veritatem,  et  non  secundum  seipsam.  Ergo  non  est  alia  veritas  quam 
Deus. 

2.  Praeterea,  Anselmus  .dicit  (De  verit.  in  Dial.  cap.  14)  quod  sicut 
tempus  se  habet  ad  temporalia,  ita  veritas  ad  res  veras.  Sed  unum  est 
tempus  omnium  temporalium.  Ergo  una  estveritas  qua  omnia  vera  sunt. 

Sed  contra  est,  quod  (Psal.  xi_,  2)  dicitur  :  Diminutce  sunt ,  veritates  a 
filiis  hominum. 

CoNCLusio.  —  Veritas  relata  ad  intellectuum,  in  quo  prius  est  quam  in 
rebus,  multiplicatur  secundum  intellectuum  multiplicationem  :  relata  vero 
adresnon  nisiuna  est  et prima,  cujus  ratione  omnia  vera  dicuntur. 

Respondeo  dicendum  quod  quodammodo  una  est  veritas,  qua  omnia 
sunt  vera,  et  quodammodo  non.  Ad  cujus  evidentiam  sciendumest,  quod 
quando  aliquid  praedicatur  univoce  de  muhis,  illud  in  quolibet  eorum 
secundum  propriam  rationem  invenitur,  sicut  animal  in  qualibet  specie 
animalis.  Sed  quando  aliquid  dicitur  analogice  de  multis,  illud  invenitur 
secundum  propriam  rationem  in  uno  eorum  tantum,  a  quo  alia  denomi- 
nantur;  sicut  sanum  dicitur  de  animali,  et  pulsu,  et  medicina;  non  quod 
sanitas  sit  nisi  in  animali  tantum  ;  sed  a  sanitate  animalis  denominatur 
medicina  sana,  inquantum  est  illius  sanitatis  effectiva  ;  et  pulsus 
sanus  inquantum  est  illius  sanitatis  significativus.  Et  quamvis  sanitas 
non  sit  in  medicina,  neque  in  pulsu  ;  tamen  iil  utroque  est  aliquid,  per 
quod  illud  quidem  facit,  istud  autem  significat  sanitatem.  Dictum  est 
autem  quod  veritas  per  prius  est  in  intellectu,  et  per  posterius  in  rebus 
secundum  quod  ordinantur  ad  intellectum  divinum.  Si  ergo  loquamur 
de  veritate,  prout  existit  in  intelleciu  secundum  propriam  rationem  ;  sic 
in  muhis  intellectibus  creatis  sunt  mukas  veritates,  et  in  uno  et  eodem 
intellectu,  secundum  plura  cognita.Unde  dicit  (Glos.  super  illud  Psal.  xi)  : 
Diminutce  sunt  veritates  a  filiis  hominum^  quod  «  sicut  ab  una  facie  ho- 
minis  resuhantplures  similitudines  in  speculo,  sic  ab  una  veritatedivina 
resuhant  plures  veritates.  »  Si  vero  loquamur  de  veritate  secundum  quod 

est  in  rebus  ;  sic  omnes  sunt  verae  una  prima  veritate,  cui  unumquodque 
assimilatur  secundum  suam  entitatem.  Et  sic,  licet  piures  sint  essentiae 
vei  formas  rerum,  tamen  una  est  veritas  divini  intellectus,  secundum 
quam  omnes  res  denominantur  verae*. 

Ad  primum  ergo  dicendum,  quod  anima  non  secundum  quamcumque 
veritatem  judicat  de  rebus  omnibus  ;  sed  secundum  veritatem  primam, 
inquantum  resultat  inea,sicut  in  speculo,  secundum  prima  intelligibilia. 
Unde  sequitur  quod  veritas  prima  sit  major  anima.  Et  tamen  etiam  veri- 
tas  creata,  quae  est  in  intellectu  nostro,  est  major  anima,  non  simpliciier, 
sed  secundum  quid,  inquantum  est  perfectio  ejus  ;  sicut  etiam  scientia 
posset  dici  major  anima.  Sed  verum  est  quod  nihil  subsistens  est  majus 
mente  rationali,  nisi  Deus. 

Ad  secundum  dicendum,  quod  dictum  Anselmi  veritatem  habet,  se- 
cundum  quod  res  dicuntur  verae  per  comparationem  ad  intellectum 
divinum. 

Cfr.  I  Sent.,  Dist.  ix,  q.  5,  art.  2.  —  De  Verit.,  q.  i,  art.  4. 


I  15.  —  Utrum  veritas  creata  sit  seterua. 

(S.  TJi.  I,  q.  XVI,  art.  7) 

Videtur  quod  veritas  creata  sit  aeterna.  i.  Dicit  enim  Augustinus  (De 
libero  arbit.,  lib.  11,  cap.  8)  quod  «  nihil  est  magis  aeternum  quam  ratio 
circuli,  et  duo  et  tria  esse  quinque.  »  Sed  horumveritas  est  veritas  creata. 
Ergo  veritas  creata  est  aeterna. 

2.  Praeterea,  omne  quod  est  semper ,  est  aeternum.  Sed  universalia 
sunt  ubique  et  semper.  Ergo  sunt  aeterna.  Ergo  et  verum,  quod  est  ma- 
xime  universale. 

3.  Praeterea,  id  quod  est  verum  in  praesenti,  semper  fuit  verum  esse 
futurum.  Sed  sicut  veritas  propositionis  de  praesenti  est  veritas  creata,  ita 
veritas  propositionis  de  futuro.  Ergo  aliqua  veritas  creata  est  aeterna. 

4.  Praeterea,  omne  quod  caret  principio  et  fine,  est  aeternum.  Sed  veri- 
tas  enuntiabilium  caret  principio  et  fine ;  quia  si   veritas  incoepit   cum 

i.Ratio  veritatis  in  duobus  consistit:  in  esse  rei,  et  in  apprehensione  virtutis 
cognoscitivae  proportionata  ad  esse  rei.  Utrumque  autem  horum  quamvis  re- 
ducatur  in  Deum  sicut  in  causam  efficientem  et  exemplarem  ;  nihilominus  ta- 
men  quaelibet  res  participat  suum  esse  creatum,  quo  formaliter  est,  et  unus- 
quisque  intellectus  participat  lumen  per  quod  recte  de  re  Judicat,  quod  quidem 
est  exemplatum  a  lumine  increato.  Habet  etiam  intellectus  suam  operationem 
in  se,  ex  qua  completur  ratio  veritatis.  Unde  dico,  quod  sicut  est  unum  esse 
divinum  quo  omnia  sunt,  sicut  a  principio  elfectivo  exemplari,  nihilominus  ta- 
men  in  rebus  diversis  est  diversum  esse,  quo  formaliter  res  est  ;  ita  etiam  est 
una  veritas,  scilicet  divina,  quaomnia  vera  sunt,  sicutprincipio  effectivoexem- 
plari;  nihilominus  sunt  plures  veritates  in  rebus  creatis,  quibus  dicuntur  verac 
formaliter.  (i  Sent.,  Dist.  xix,  q.  5,  art.  2.) 

ante  non  esset,  verum  erat  veritatem  non  esse  ;  et  utique  aliqua  veritate 
verum  erat;  et  sic  veritas  erat  antequam  inciperet.  Et  similiter  si  ponatur 
veritatem  habere  finem,  sequitur  quod  sit,  postquam  desierit  ;  verum 
enim  erit  veritatem  non  esse.  Ergo  veritas  est  aeterna. 

Sed  contra  est,  quod  solus  Deus  est  aeternus. 

CoNCLusio.  —  Nulla  creata  veritas  est  ceterna,  sed  sola  veritas  divini 
intellectuSj  qui  solus  est  ceternus^  et  a  quo  ipsa  ejus  veritas  indistincta  est, 

Respondeo  dicendum  quod  veritas  enuntiabilium  non  est  aliud  quam 
veritas  intellectus.  Enuntiabile  enim  est  in  intellectu,  et  est  in  voce.  Se- 
cundum  autem  quod  est  in  intellectu,  habet  per  se  veritatem.  Sed  secun- 
dum  quod  est  in  voce,  dicitur  verum  enuntiabile,  secundum  quod  signi- 
ficat  aliquam  veritatem  intellectus,  non  propter  aliquam  veritatem  in 
enuntiabili  existentem,  sicut  in  subjecto.  Sicut  urina  dicitur  sana  non  a 
sanitate  quae  in  ipsa  sit,  sed  a  sanitate  animalis  quam  significat.  Similiter 
etiam  supra  dictum  est  quod  resdenominantur  veraea  veritateintellectus. 
Unde  si  nullus  intellectus  esset  aeternus,  nulla  veritas  esset  aeterna.  Sed 
quia  solus  intellectus  divinus  est  aeternus,  in  ipso  soloveritasaeternitatem 
habet.  Nec  propter  hoc  sequitur  quod  aliquid  aliud  sit  aeternum  quam 
Deus  ;  quia  veritas  intellectus  divini  est  ipse  Deus  *. 


I.  Veritas  adaequationem  et  commensurationem  importat ;  unde  secundum 
hoc  denominatur  aliquid  verum,  sicut  et  denominatur  aliquidcommensuratum. 
Mensuratur  autem  corpus  mensura  intrinseca,  sicut  linea,  vel  superficie,  vel 
profunditate  ;  et  mensura  extrinseca,  sicut  locatum  loco,  et  motus  tempore,  et 
pannus  ulna.  Unde  et  potest  aliquid  denominari  verum  dupliciter :  uno  modo 
a  veritate  inhaerente  ;  alio  modo  ab  extrinseca  veritate,  et  sic  denominantur  om- 
nes  res  veras  a  prima  veritate.  Et  quia  veritas  quae  estin  intellectu  creato,  men- 
suratur  a  rebus  ipsis,  sequitur  quod  non  solum  veritas  rei,  sed  etiam  veritas 
intellectus,  vel  enuntiationis,  quas  intellectum  significat,  a  veritate  prima  deno- 
minetur.  In  hacautemadaequatione  vel  commensurationeintellectus  ac  rei  non 
requiritur  quod  utrumque  extremorum  sit  in  actu.  Intellectus  enim  noster  po- 
test  nunc  adaequari  his  qua^  in  futurum  erunt,  nunc  autem  non  sunt ;  alias  non 
esset  haec  vera,  Antichristus  nascetur;  unde  haec  denominatur  vera  a  veritate 
quae  est  in  intellectu  tantum,  etiam  quando  non  est  res  ipsa.  Similiter  etiam 
intellectus  divinus  adaequari  potuit  ab  aeterno  his  quae  ab  aeterno  non  fuerunt, 
sed  in  tempore  sunt  facta  ;  et  sic  ea  quas  sunt  in  tempore,  denominari  possunt 
vera  ab  aeterno  a  veritate  aeterna.  —  Si  autem  accipiamus  veritatem  pro  veritate 
creatorum  verorum  eis  inhaerente,  quam  invenimus  in  rebus,  et  in  intellectu 
creato  ;  sic  veritas  non  est  aeterna,  nec  rerum,  nec  enuntiabilium  :  cum  ipsae 
res,  vel  intellectus,  quibus  veritates  inhaerent,  non  sint  ab  aeterno.  Si  autem 
accipiatur  veritas  verorum  creatorum,  qua  denominantur  omnia  vera,  sicut  ex- 
trinseca  mensura,  quae  est  veritas  prima  ;  sic  omnium,  et  rerum,  et  enuntiabi- 
lium,  etintellectuum,  veritas  est  aeterna  ;  et  hujusmodi  veritatis  aeternitatem  ve- 
natur  Augustinus  in  lib.  n  Soliloq.  (cap.  ni  et  iv)  et  Anselmus  in  Monolog.  ; 
unde  Anselmus  dicit  in  lib.  de  Veritate  (cap.  i  et  ii) :  intelligere  potes  quomodo 
summam  veritatem  in  meo  Monologio  probavi  non  habere  principium  vel  finem^ 
per  veritatem  orationis.  Haec  autem  veritas  prima  non  potest  esse  de  omnibus 
nisi  una.  In  intellectu  enim  nostro  non  diversificatur  veritas  nisi  dupliciter ; 
uno  modo  propter  diversitatem  cognitorum,  de  quibus  diversas  habet  concep- 
tiones,  quas  diversae  veritates  in  anima  consequuntur  ;  alio  modo  ex  diverso 
modo  intelligendi.  Gursus  enim  Socratis  est  res  una  ;  sed  anima  quae  compo- 

Ad  primum  ergo  dicendum,  quo.l  ratij  ciicuii,  et  duoettria  esse  quin- 
que,  habent  aeternitatem  in  mente  divina. 

Ad  secundum  dicendum,  quod  aliquid  esse  semper  et  ubique,  potestin- 
lelligi  dupliciter.  Uno  modo  quia  habet  in  se  unde  se  extendat  ad  omne 
tempus,  et  ad  omnem  locum  ;  sicut  Deo  competit  esse  ubique  et  semper. 
Alio  modo,  quia  non  habet  in  se  quo  determinetur  ad  aliquem  locum 
vel  tempus;  sicut  materia  prima  dicitur  esse  una,  non  quia  habet  unam 
formam,  sicut  homo  est  unus  ab  unitate  unius  formae,  sed  per  remotio- 
nem  omnium  formarum  distinguentium.  Et  per  hunc  modum  quodlibet 
universale  dicitur  esse  ubique  et  semper  ;  inquantum  universalia  abstra- 
huntur  ab  hoc  et  nunc.  Sed  ex  hoc  non  sequitur  ea  esse  aeterna,  nisi  in 
inteliectu,  si  quis  sit  aeternus. 

Ad  tertium  dicendum,  quod  illud  quod  nunc  est,  ex  eo  futurum  fuit, 
antequam  esset,  quia  incausa  sua  erat  ut  fieret.  Unde,  sublata  causa,  non 
esset  futurum  iilud  fieri.  Sola  autem  causa  prima  est  aeterna.  Unde  ex 
hoc  nonsequitur  quod  ea  quae  sunt,  semper  fuerit  verum  ea  esse  futura, 
nisi  quatenus  in  causa  sempiterna  fuit  ut  essent  futura  :  quae  quidem 
causa  solus  Deus  est. 

Ad  quartum  dicendum,  quod  quia  intellectus  noster  non  est  aeternus, 
nec  veritas  enuntiabilium  quae  a  nobis  formantur,  est  aeterna,  sed  quan- 
doque  incepit.  Et  antequam  hujusmodi  veritas  esset,  non  erat  verum  di- 
cere,  veritatem  talem  esse,  nisi  ab  intellectudivino,  in  quo  solum  veritas 
est  aeterna.  Sed  nunc  verum  est  dicere,  veritatem  illam  tunc  non  fuisse. 
Quod  quidemnon  estverum,  nisi  veritate  quae  nunc  est  in  intellectu  nos- 
tro;  non  autem  per  aliquam  veritatem  ex  parte  rei;  quia  ista  estveritas  de 
non  ente.  Non  ens  autem  non  habet  ex  se  ut  sit  verum  ;  sed  solummodo 
ex  intellectu  apprehendente  ipsum.  Unde  intantum  est  verum  dicere  ve- 
ritatem  non  fuisse,  inquantum  apprehendimus  non  esse  ipsius  utpraece- 
dens  esse  ejus. 

Cfr.  I  Sent,,  dist.  xix,  q.  5,  art.  3.  —  De  Verit.,  q.  i,  art.  5. 


§  16.  —  Utrum  veritas  sit  immutabilis. 

(S.  Th.  I,  q.  XVI,  art.  8) 

Videtur  quod  veritas  sit  immutabilis.  i.  Dicit  enim  Augustinus  (De 
lib.  arb.  lib.  ii,  cap.  12)  quod  «  veritas  non  est  aequalis  menti ;  quia  esset 
mutabilis,  sicut  est  mens.  »  ^ 

nendo  et  dividendo  cointelligit  tempus,  diversimode  intelligit  cursum  Socratis 
ut  praesentem,  prseteritum,  et  futurum ;  et  secundum  hoc  conceptiones  diver- 
sas  format,  in  quibus  diversa;  veritates  inveniuntur.  Neuter  autem  horum  mo- 
dorum  diversitatis  inveniri  potest  in  divina  cognitione.  Non  enim  de  diversis 
rebus  diversas  cognitiones  habet ;  sed  una  cognitione  cognoscit  omnia  ;  quia 
per  unum,  scilicet  per  essentiam  suam,  cognoscit.  Similiter  ejus  cognitio  non 
concernit  aliquod  tempus,  cum  astcrnitate  mensuretur,  quae  abstrahit  ab  omni 
tempore,  omne  tempus  continens.  Unde  relinquitur  quod  non  sunt  plures  ve- 
ritates  ab  aiterno,  sed  una  tantum.  (De  Verit.,  q.  i,  art.  5,  c.) 


*■'■' 


DE    VKRO  I I 7 

2.  Praeterea,  id  quod  remanet  post  omnenn  muiationem,  est  immuta- 
bile  ;  sicut  prima  materia  est  ingenita  et  incorruptibilis,  quia  remanet 
post  omnem  generationem  et  corruptionem.  Sed  veritas  remanet  post 
omnem  mutationem  ;  quia  post  omnem  mutationem  verum  est  dicere 
esse,  vel  non  esse.  Ergo  veritas  est  immutabilis. 

3.  Praeterea,  si  veritas  enuntiationis  mutatur,  maxime  mutatur  ad  mu- 
tationem  rei.  Sed  sic  non  mutatur.  Veritas  enim,  secundum  Anselmum 
(Dialog.  de  verit.,  cap.  5),  est  reciitudo  quaedam,  inquantum  aliquid 
«  impiet  id  quod  est  de  ipso  in  mente  divina.  »  Haec  autem  propositio, 
Socrates  sedet,  accipit  a  mente  divina  ut  significet  Socratem  sedere  ; 
quod  significat  etiam,  eo  non  sedente.  Ergo  veritas  propQsitionis  nuilo 
modo  mutatur. 

4.  Praeterea,  ubi  est  eadem  causa,  est  et  idem  effectus.  Sed  eadem  res 
esi  causa  veritaiis  harum  trium  propositionum,  Socrates  sedet,  sedebit, 
et  sedit.  Ergo  eadem  est  harum  veritas.  Sed  oportet  quod  alterum  horum 
sit  verum.  Ergo  veritas  harum  propositionum  immutabiliter  manet,  et 
eadem  ratione  veritas  cujuslibet  alterius  propositionis. 

Sed  contra  est,  quod  dicitur  (Psalm.  xr,  2)  :  Diminutce  sunt  veritates  a 
filiis  hominum. 

GoNCLUsio.  —  Sola  divini  intellectus  veritas  immutabilis  est ;  nostri 
verOy  mutabilis^  in  quo  est  opinionum  alternatio^  et  quem  res  multce 
latent ;  veritas  autem  rerum  naturalium  immutabilis  est. 

Respondeo  dicendum  quod  veritas  proprie  est  in  solo  intellectu.  Res 
autem  dicuniur  verae  a  veritate  quae  est  in  aliquo  intellectu.  Unde  muta- 
biiitas  veritatis  consideranda  est  circa  intellectum.  Gujus  quidem  veritas 
in  hoc  consistit  quod  habeat  conformitatem  ad  res  intellectas.  Quae  qui- 
dem  conformitas  variari  potest  dupliciter ;  sicut  et  quaelibet  alia  simili- 
tudo  ex  mutatione  alterius  extremi.  Unde  uno  modo  variatur  veritas  ex 
parte  intellectus ;  ex  eo  quod  de  re  eodem  modo  se  habente  aliquis  aliam 
opinionem  accipit.  Alio  modo,  si  opinione  eadem  manente,  res  mutetur. 
Et  utroque  modo  fit  mutatio  de  vero  in  falsum.  Si  ergo  sit  aliquis  intel- 
lectus  in  quo  nonpossit  esse  alternatio  opinionum,  vei  cujusacceptionem 
non  potest  subterfugere  res  aliqua,  in  eo  est  immutabilis  veritas.  Talis 
autem  est  intellectus  divinus.  Unde  veritas  divini  intellectus  est  immu- 
tabilis.  Veritas  autem  intellectus  nostri  mutabilis  est,  non  quod  ipsa  sit 
subjectum  mutationis  ;  sed  inquantum  intellectus  noster  mutatur  de  veri- 
tate  in  falsitatem ;  sic  enim  forma?  mutabiles  dici  possunt.  Veritas  autem 
intellectus  divini  est,  secundum  quam  res  naturales  dicuntur  verae,  quae 
est  omnino  immutabilis  *. 


1.  SoLUTio.  Respondeo  dicendum,  quod  est  una  tantum  veritas  aeterna, 
scilicet  veritas  divina. —  Cum  ratio  veritatis  in  actione  compleatur  intellectus, 
et  fundamentum  habeat  ipsum  esse  rei ;  judicium  de  veritate  sequitur  judicium 
de  esse  rei  et  de  intellectu.  Unde  sicut  esse  unum  tantum  est  aeternum.  sci- 
hcet  divinum,  ita  una  tantum  veritas.  —  Simihter  de  mutabilitate  veritatis 
idem  dicendum  est  quod  de  mutabihtate  essendi.  Etenim  simpliciter  immuta- 
bile  non  est  nisi  esse  divinum  ;   unde  simpHciter  immutabilis  veritas  non  est 

Ad  primum  ergo  dicendum,  quod  Augustinus  loquitur  de  veritate 
divina. 

Ad  seciindiim  dicendum,  quodverum  et  ens  suntconvertibilia.Unde  si- 
cut  ens  non  generatur  neque  corrumpitur  per  se,  sed  per  accidens,  inquan- 
tum  hoc  vel  illud  ens  corrumpitur  vel  generatur,  ut  dicitur(Phys.  lib.  i); 
ita  veritas  mutatur,  non  quod  nulla  veritas  remaneat,  sed  quia  non  rema- 
net  illa  veritas  quae  prius  erat. 

Ad  tertium  dicendum,  quod  propositio  non  solum  habet  veritatem, 
sicut  res  aliae  veritatem  habere  dicuntur,  inquantum  implent  id  quod  de 
eis  est  ordinatum  ab  intellectu  divino  ;  sed  dicitur  habere  veritatem  quo- 
dam  speciali  modo,  inquantum  significat  veritatem  intellectus  :  quae  qui- 
dem  consistit  in  conformitate  intellectus  et  rei.  Qua  subtracta,  mutatur 
veritas  opinionis,  et  per  consequens  veritas  propositionis.  Sic  igitur  haec 
propositio  :  Socrates  sedet,  eosedente,  vera  est  et  veritate  rei,  inquantum 
est  quaedam  vox  significativa  ;  et  veritatesignificationis,  inquantumsigni- 
ficat  opinionem  veram.  Socrate  vero  surgente,  remanet  prima  veritas,  sed 
mutatur  secunda. 

Ad  quai^tum  dicendum,  quod  sessio  Socratis,  quae  est  causa  veritatis 
hujus  propositionis,  Socrates  sedet,  non  eodem  modo  se  habet,  dum 
Socrates  sedet,  et  postquam  sederit,  et  antequam  sederet.  Unde  et  veritas 
ab  hac  causata  diversimode  se  habet,  et  diversimode  significatur  propo- 
sitionibus  de  praesenti,  praeterito,  et  futuro.  Unde  non  sequitur,  licet 
altera  trium  propositionum  sit  vera^  quod  eadem  veritas  invariabiiis 
maneat. 

Cfr.  I  Sent.,  Dist.  xix,  q.  v,  art.  3.  —  De  Vcrit.,  q.  i,  art.  6. 


§  17.  —  Utrum  omnis  veritas  sit  a  prima  veritate. 

(De  Verit.,  q.  i,  art.  8) 

Et  videtur  quod  non.  i.  Istum  enim  fornicari  est  verum  ;  sed  tamen 
non  est  a  veritate  prima.  Ergo  non  omnis  veritas  est  a  veritate  prima. 

2.  Sed  dicebatur,  quod  veritas  signi  vel  intellectus,  secundum  quam 
hoc  dicitur  verum,  est  a  Deo,  non  autem  secundum  quam  refertur  ad 
rem.  —   Sed  contra,  praeter   veritatem  primam   non  solum  est  veritas 

nisi  una,  scilicet  divina.  Esse  autem  aUarum  rerum  quarumdam  dicitur  muta- 
bile  mutatione  variabilitatis,  sicut  est  in  contingentibus  ;  et  horum  etiam 
veritas  mutabilis  est  et  contingens.  Quorumdam  vero  esse  est  mutabile  solum 
secundum  vertibilitatem  in  nihil,  si  sibi  relinqueretur ;  et  horum  veritas  simi- 
liter  mutabilis  est  per  vertibilitatem  in  nihil,  si  sibi  relinqueretur.  Unde  patet 
quod  nulla  vcritas  est  necessaria  in  creaturis.  —  Similiter  etiam  si  loquaris  de 
veritate,  secundum  quod  ratio  ejus  completur  in  ratione  intellectus,  patet  quod 
nullus  intellectus  est  xternus  et  invariabilis  ex  natura  sua,  nisi  intellectus  divi- 
nus.  Ex  quo  etiam  patet  quod  sola  veritas  una  quai  in  Deoest,  et  qux^  Deus  est 
luterna  et  immutabilis.  (i  Seni.,  Dist.  xix,  q.  5,  art.  3,  c.) 

signi,  aut  intellectus,  sed  etiam  veritas  rei.  Si  ergo  hoc  verum  non  sit  a 
Deo  secundum  quod  refertur  ad  rem,  haec  veritas  rei  non  erit  a  Deo  ;  et 
sic  habetur  propositum,  quod  non  omnis  alia  veritas  sit  a  Deo. 

3.  Praeterea,  sequitur  :  Iste  fornicatur;  ergo  istum  fornicari  est  verum; 
ut  fiat  descensus  a  veritate  propositionis  ad  veritatem  dicti,  quae  exprimit 
veritatem  rei.  Ergo  veritas  praedicta  consistit  in  hoc  quod  iste  actus 
componitur  isti  subjecto.  Sed  veritas  dicti  non  esset  ex  compositione  talis 
actus  cum  subjecto,  nisi  intelligatur  compositio  actus  sub  deformitate 
existentis.  Ergo  veritas  rei  non  solum  est  quantum  ad  ipsam  essentiam 
actus,  sed  quantum  ad  deformitatem.  Sed  actus  sub  deformitate  conside- 
ratus  nulio  modo  est  a  Deo.  Ergo  non  omnis  veritas  rei  est  a  Deo. 

4.  Praeterea,  Anseimus  (lib.  de  Veritate,  cap.  iv)  dicit,  quod  res  dicitur 
vera  secundum  quod  est  ut  debet  esse ;  et  inter  modos  quibus  potest  dici 
quod  debet  esse  res,  ponit  unum  modum,  secundum  quem  dicitur,  quod 
res  esse  debet,  quia  Deo  permittente  accidit.  Sed  permissio  Dei  extendit 
se  etiam  ad  deformitatem  actus.  Ergo  veritas  rei  ad  deformitatem  illam 
pertingit.  Sed  deformitas  illa  nullo  modo  est  a  Deo.  Ergo  non  omnis 
veritas  est  a  Deo. 

5.  Sed  dicebatur,  quod  sicut  deformitas,  vel  privatio  quaelibet,  dicitur 
ens  non  simpliciter,  sed  secundum  quid;  ita  et  dicitur  habere  veritatem, 
non  simpliciter,  sed  secundum  quid ;  et  talis  veritas  secundum  quid  non 
est  a  Deo.  —  Sed  contra,  verum  addit  supra  ens  ordinem  ad  intellectum. 
Sed  privatio  vel  deformitas,  quamvis  in  se  non  sit  simpliciter  ens,  tamen 
simpliciter  est  apprehensa  per  inteilectum.  Ergo,  quamvis  non  habeat 
simpliciter  entitatem,  habet  tamen  simpliciter  veritatem. 

6.  Praeterea,  omne  secundum  quid  ad  simpliciter  reducitur;  sicut  hoc, 
iEthiopem  esse  album  dente,  reducitur  ad  hoc,  quod  est  dentem  ^thio- 
pis  esse  album.  Si  ergo  aliqua  veritas  secundum  quid  non  est  a  Deo;  non 
omnis  simpliciter  veritas  erit  a  Deo  ;  quod  est  absurdum. 

7.  Praeterea,  quod  non  est  causa  causae,  non  est  causa  effectus ;  sicut 
Deus  non  est  causa  deformitatis  peccati,  quia  non  est  causa  defectus  in 
libero  arbitrio,  ex  quo  deformitas  peccati  accidit.  Sed  sicut  esse  est  causa 
veritatis  affirmativarum  propositionum,  ita  non  esse  negativarum.  Cum 
ergo  Deus  non  sit  causa  ejus  quod  est  non  esse,  ut  dicit  Augustinus  in 
lib.  LXXXIII  Quaestionum  (quaest.  xxi  in  med.),  relinquitur  quod  Deus 
non  sit  causa  negaiivarum  propositionum  ;  et  sic  non  omnis  veritas  est  a 
Deo. 

8.  Praeterea,  Augustinus  dicit  in  lib.  11,  Solil.  (cap.  v),  quod  verum  est 
quod  ita  se  habet  ut  videtur.  Sed  malum  aliquod  ita  se  habet  ut  videtur. 
Ergo  aliquod  malum  est  verum.  Sed  nullum  malum  est  a  Deo.  Ergo 
non  omne  verum  est  a  Deo. 

9.  Sed  dicebatur,  quod  malum  non  videtur  per  speciem  mali,  sed  per 
speciem  boni.  Sed  contra,  species  boni  nunquam  facit  apparere  nisi 
bonum.  Ergo  si  malum  non  videtur  nisi  per  speciem  boni,  nunquam 
apparet  malum  nisi  bonum;  quod  est  falsum. 

Sed  contra^  1  Cor.,  xii,  super  illud,  Nemo  jpotest  dicere  Dominus  Jesus, 

etc,    dicit   Ambrosius  :   Omne  veriim^  a  qiiociimque  dicatur,  a  Spiriiu 
Sancto  est. 

Praeterea,  omnis  bonitas  creata  est  a  prima  bonitate  increata^  quae 
Deus  est.  Ergo  eadem  ratione  omnis  veritas  est  a  prima  veritate,  quae 
Deus  est. 

Praeterea,  ratio  veritatis  completur  in  intellectu.  Sed  omnis  intellectus 
est  a  Deo.  Ergo  omnis  veritas  est  a  Deo. 

Praeterea,  Augustinus  in  lib.  Solil.  (ii,  cap.  v)  dicit,  quod  verum  est 
id  quod  est.  Sed  omne  esse  est  a  Deo.  Ergo  omnis  veritas. 

Praeterea,  sicut  unum  convertitur  cum  ente,  ita  et  verum.  S^d  omnis 
unitas  est  a  prima  unitate.  Ergo  et  omnis  veritas  est  a  prima  veritate. 

SoLUTio.  —  Respondeo   dicendum,  quod    in  rebus  creatis  invenitur. 
veritas  in  rebus  et   in  intellectu  :  in  intellectu  quidem  secundum  quod 
adaequatur  rebus  quarum  cognitionem  habet ;  in  rebus  autem  secundum 
quod  imitantur  intellectum  divinum,  qui  est  earum  mensura,  sicut  ars 
est  mensura  omnium  artificiatorum  ;    et  aliquo  modo  secundum   quod 
natae   sunt  facere  de  se  veram  apprehensionem   in   intellectu   humano, 
qui  per  res  mensuratur,  ut  dicitur  in  x  Metaph.  Res  auiem  existens  extra 
animam,   per  formam  suam   imitatur  artem  divini    intellectus  ;  et   per 
eamdem  nata  est  facere  de  se  veram  apprehensionem  in  intellectu   hu- 
mano,  per  quam  etiam  formam  unaquaeque  res  esse  habet ;  unde  veritas 
rerum  existentium  includit  in  sui  ratione  entitatem  earum,  et  superaddit 
habitudinem  adaequationis  ad  intellectum  humanum  vel  divinum.  Sed 
negationes  vel  privationes  existentes  extra  animam  non  habent  aliquam 
formam,  per  quam  vel  imitentur  exemplar  divinae  artis,  vel  ingerant  sui 
notitiam  in  intellectu  humano ;    sed  quod  adaequentur  intellectui,  est  ex 
parte  intellectus,  qui  earum  rationes  apprehendit.  Sic  ergo  patet  quod 
cum   dicitur  lapis  verus  et  caecitas  vera,  non  eodem   modo  veritas  se 
habet  ad  utrumque  :  veritas  enim  de  lapide  dicta  claudit  in  sui  ratione 
entitatem  lapidis,  et  superaddit  habitudinem  ad  intellectum,  quae  cau- 
satur  etiam  ex   parte   ipsius   rei,  cum  habeat  aliquid    secundum  quod 
referri  possit ;  sed  veritas  dicta  de  cascitate  non  includit  in  se  ipsa  pri- 
vatibnem  quae  est  caecitas,  sed  solummodo  habitudinem  caecitatis  ad  in- 
teliectum;  quae  etiam  non  habet  aliquid  ex  parte  ipsius  caetitatis  in  quo 
sustentetur,  cum  caecitasnon  adasquetur  intellectui  ex  parte  alicujus  quod 
in  se  habet. 

Patet  ergo  quod  veritas  in  rebus  creatis  inventa  nihil  aliud  potest 
comprehendere  quam  entitatem  rei,  et  adasquationem  ad  intellectum,  et 
intellectus  ad  res  vel  privationes  rerum.  Quod  totum  a  Deo  est;  quia  et 
ipsa  forma  rei,  per  quam  adaequaiur,  a  Deo  est,  et  ipsum  verum  sicui 
bonum  intellccius  ;  sicut  dicitur  in  vi  Ethic.  (cap.  vi,  et  lib.  x,  cap.  iv, 
circa  med.),  quod  bonum  uniuscujusque  rei  consistit  in  perfecta  opera- 
tione  ipsius.  Non  est  autem  perfecta  operatio  intellectus,  nisi  secundum 
quod  verum  cognoscit ;  unde  in  hoc  consistit  ejus  bonum,  inquantum 
hujusmodi.  Unde,  cum  omne  bonum  sit  a  Deo,  et  omnis  forma ;  oportei 
etiam^absolute  dicere,  quod  omnis  veritas  sit  a  Deo. 

kd  primum  ergo  dicendum,  quod  cum  sic  arguitur  :  Omne  verum  est  a 
Deo  ;  istum  fornicari  est  verum  ;  incidit  faliacia  accidentis,  ut  ex  jam 
dictis  in  corp.  art.,  patere  potest.  Cum  enim  dicimus,  fornicari  est  verum, 
non  hoc  dicimus  quasi  ipse  defectus  in  actu  fornicationis  implicaius 
includatur  in  ratione  veritatis  :  sed  verum  praedicattantum  adaequationem 
hujus  ad  iniellectum.  Unde  non  debet  concludi :  Istum  fornicari  est  a 
Deo  :  sed  quod  veritas  ejus  est  a  Deo. 

Ad  secundumAicQndum^  quoddeformitates  et  alii  defectus  non  habent 
veritatem  sicut  et  aliae  res,  ut  ex  praedictis  patet;  et  ideo,  quamvis  veritas 
defectuum  sit  a  Deo,  non  ex  hoc  concludi  potest,  quod  defectus  sint  a 
Deo. 

Ad  tertium  dicendum,  quod  secundum  Philosophum  (viMetaph.),  ve- 
ritas  non  consistit  in  compositione  quae  est  in  rebus  sed  in  composi- 
tione  quam  facitanima;  et  ideo  veritas  non  consistit  in  hoc  quod  iste 
actus  cum  deformitate  sua  subjecto  inhaeret;  hoc  enim  pertinet  ad  ra- 
tionem  boni  et  mali;  sed  in  hoc  quod  actus  sic  inhaerens  subjecto  appre- 
hensioni  animae  adaequatur. 

Ad  quartum  dicendum,  quod  bonum,  debitum,  rectum,  et  hujusmodi 
omnia,  alio  modo  se  habent  ad  permissionem  divinam,  et  alio  modo  ad 
alia  signa  divinae  voiuntatis.  In  aliis  enim  refertur  et  ad  id  quod  cadit  sub 
actu  voluntatis,  et  ad  ipsum  voluntatis  actum ;  sicut  cum  Deus  praecipit 
honorem  parentum ;  et  ipse  honor  parentum  bonum  quoddam  est,  et  ipsum 
prascipere,  bonum  quoddam  est.  Sed  in  permissione  refertur  tantum  ad 
actum  permittentis,  et  non  ad  id  quod  sub  permissione  catlit ;  unde  bo- 
num  est  quod  Deus  permittat  deformitatem  incidere;  nontamen  sequitur 
ex  hoc  quod  ipsa  deformitas  aliam  rectitudinem  habeat. 
Et  per  hoc  patet  solutio  ad  quintum. 

Ad  sextum  dicendum,  quod  veritas  secundum  quod  competit  negationi- 
bus  et  defectibus,  reducitur  ad  veritatem  simpliciter,  quas  est  in  intellectu, 
quae  a  Deo  est;  et  ideo  veritas  defectuum  a  Deo  est  quamvis  ipsi  defec- 
tus  a  Deo  non  sint". 

.Ad  septimum  dicendum,  quod  non  esse  non  est  causa  veritatis  negativa- 
rum  propositionum  quasi  faciens  eas  in  intellectu  ;  sed  anima  ipsa  hoc 
facit  conformans  se  ipsam  non  enti,  quod  est  extra  animam  ;  unde  non 
esse  extra  animam  existens,  non  est  causa  efficiens  veritatis,  sed  quasi 
exemplaris.  Objectio  autem  procedebat  de  causa  exemplari  efficiente. 

Ad  octavum  dicendurn,  quod  quamvis  malum  non  sit  a  Deo,  tamen  hoc 
quod  malum  judicatur  tale  quale  est,  est  a  Dco  ;  unde  veritas  qua  verum 
est  malum  esse,  est  a  Deo. 

Ad  nonum  dicendum,  quod  quamvis  malum  non  agat  in  animam  nisi 
per  speciem  boni ;  quia  tamen  est  bonum  deficiens,  anima  deprehendit 
in  se  rationem  defectus,  et  in  hoc  concipit  rationem  mali ;  et  sic  malum 
videtur  malum. 

§  18.  —  Utrum  falsitas  sit  in  rebus. 

(S.  Th.  I,  q.  xviT,  art.  i) 

Videtur  quod  falsitas  non  sit  in  rebus.  i.  Dicit  enim  Augustinus 
(Soliloq.  lib.  ii,  cap.  8)  :  «  Si  verum  est  id  quod  est,  talsum  non  esse 
uspiam  concludeiur,  quovis  repugnante  ». 

2.  Praeterea,  faisum  dicitur  a  fallendo.  Sed  res  non  fallunt,  ut  dicit 
Augustinus  (Lib.  de  vera  relig.  cap.  33),  quia  non  ostendunt  aliud  quam 
suam  speciem.  Ergo  falsum  in  rebus  non  invenitur. 

3.  Praeterea,  verum  dicitur  in  rebus  per  comparationem  ad  intellectum 
divinum.  Sed  quasiibet  res,  inquantum  est,  imitatur  Deum.  Ergo  quaeli- 
bet  res  vera  est  absque  falsitate ;  et  sic  nulla  res  est  falsa. 

Sed  contra  est,  quod  dicit  Augustinus  (De  vera  relig.,  cap.  34)  quod 
((  omne  corpus  est  verum  corpus,  et  falsa  unitas  ;  quia  imitatur  unitatem, 
et  non  est  unitas.  »  Sed  quaelibet  res  imitatur  divinam  unitatem,  et  ab  ea 
deficit.  Ergo  in  omnibus  rebus  est  falsitas. 

CoNCLusio.  —  In  rebus  ad  divinum  intellectum  relatis  non  est  falsitas 
simpliciter;  nisiforte  in  voluntariis,  in  quo7nim  potestate  est  subducere 
se  a  regula  divina  :  in  rebus  vero  ad  nostrum  intellectum  relatis  est  se- 
cundum  quidfalsitas,  et  significative,  et  causaliter. 

Respondeo  dicendum  quod  cum  verum  et  falsumopponantur,  opposita 
autem  sint  circa  iderri,  necesse  est  ut  ibi  prius  quaeratur  falsitas,  ubi 
primo  veritas  invenitur,  hoc  est  in  intellectu.  In  rebus  autem  neque 
veritas,  neque  falsitas  est,  nisi  per  ordinem  ad  intellectum.  Et  quia 
unumquodque  sccundum  id  quod  convenit  ei  per  se,  simpliciter  nomi- 
natur;  secundum  autemid  quod  convenit  ei  per  accidens,  non  nominatur 
nisi  secundum  quid ;  res  quidem  simpliciter  falsa  dici  posset  per  com-  . 
parationem  ad  intellectum  a  quo  dependet,  cui  comparatur  per  se ;  in 
ordine  autem  ad  alium  intellectum,  cui  comparatur  per  accidens,  non 
posset  dici  falsa  nisi  secundum  quid.  Dependent  autem  ab  intellectu 
divino  res  naturales,  sicut  ab  intellectu  humano  res  artificiales.  Dicuntur 
igitur  res  artificiales  falsas  simpliciter  et  secundum  se,  inquantum  defi- 
ciunt  a  forma  artis  ;  unde  dicitur  aliquis  artifex  opus  falsum  facere, 
quando  deficit  ab  operatione  artis. —  Sic  autem  in  rebus  dependentibus  a 
Deo  falsitas  inveniri  non  potest  per  comparationem  ad  intellectum  divi- 
num,  cum  quidquid  in  rebus  accidit,  ex  ordinatione  divini  intellectus 
procedat;  nisi  forte  in  voluntariis  agentibus  tantum,  in  quorum  potes- 
tate  est  subducere  se  ab  ordinatione  divini  intellectus,  in  quo  malum 
culpae  consistit ;  secundum  quod  ipsa  peccata  falsitates  et  mendacia 
dicuntur  in  Scripturis  ;  secundum  illud  (Psal.  iv,  3)  :  Ut  quid  diligitis 

vanitatem  et  quceritis  mendacium  ?  Sicut  per  oppositum,  operatio  vir- 
tuosa,  veritas  vitce  nominatur,  inquantum  subditur  ordini  divini  intel- 
lectus;  sicut  dicitur  (Joan.  iii,  21)  :  Quifacit  veritatem^  venii  ad  lucem. 
—  Sed  per  ordinem  ad  intellectum  nostrum,  ad  quem  comparantur  res 
naturales  per  accidens,  possunt  dici  falsas,  non  simpliciter,  sed  secundum 
quid ;  et  hoc  dupliciter.  Uno  modo  secundum  rationem  significati ;  ut 
dicatur  illud  esse  falsum  in  rebus,  quod  significatur  vel  repraesentatur 
oratione  vel  intellectu  falso.  Secundum  quem  modum  quaslibet  res 
potest  dici  esse  falsa  quantum  ad  id  quod  ei  non  inest.  Sicut  si  dicamus 
diametrum  essecommensurabilem,  ut  dicit  Philosophus  (Metaph.  lib.  vj; 
et  sicut  dicit  Augustinus  (Soliloq.  lib,  11,  cSp.  10)  quod  «  verus  tragoedus 
est  falsus  Hector.  »  Sicut  e  contrario  potest  unumquodque  dici  verum, 
secundum  id  quod  competit  ei.  Alio  modo  per  modum  causae  ;  et  sic 
dicitur  res  esse  falsa,  quas  nata  est  facere  de  se  opinionem  falsam.  Et  quia 
innatum  est  nobis  per  ea  quae  exterius  apparent,  de  rebus  judicare,  eo 
quod  nostra  cognitio  a  sensu  ortum  habet,  qui  primo  et  per  se  est  exte- 
riorum  accideniium;  ideo  ea  quag  in  exterioribus  accidentibus  habent 
similitudinem  aliarum  rerum,  dicuntur  esse  falsa  secundum  iilas  res  ; 
sicut  fel  est  falsum  mel,  et  stannum  est  falsum  argentum.  Et  secundum 
hoc  dicit  Augustinus  (Soliloq.  lib.  11,  cap.  6)  quod  «  eas  res  falsas  nomi-» 
namus  quaesimilia  verisapprehendimus.  T)  Et  Philosophus  dicit  (Metaph. 
lib.  v)  quod  «  falsa  dicuntur  quaecumque  apta  nata  sunt  apparere  aut 
qualia  non  sunt,  aut  quae  non  sunt.  »  Et  per  hunc  modum  etiam  dicitur 
homo  faisus,  inquantum  est  amativus  falsarum  opinionum  vel  locutio- 
num;  non  autem  ex  hoc  quod  potest  eas  confingere ;  quia  sic  etiam 
sapientes  et  scientes  falsi  dicerentur, 

Ad  primum  ergo  dicendum,  quod  res  comparata  ad  intellectum,  secun- 
dum  id  quod  est,  dicitur  vera;  secundum  id  quod  non  est,  dicitur  falsa. 
Unde  verus  tragoedus  est  falsus  Hector,  ut  dicitur  in  Soliloq.  n(1oc.  in 
corp.  cit.).  Sicutigitur  in  his  quas  sunt,  invenitur  quoddam  non  esse;  ita 
in  his  quae  sunt,  invenitur  quaedam  ratio  falsitatis. 

Ad  secundum  dicendum,  quod  res  per  se  non  fallunt,  sed  per  accidens. 
Dant  enim  occasionem  falsitatis,  eo  quod  similitudinem  eorum  gerunt 
quorum  non  habent  existentiam. 

Ad  tertium  dicendum,  quod  per  comparationem  ad  intellectum  divi- 
num  non  dicuntur  res  falsae,  quod  esset  eas  esse  falsas  simpliciter;  sed 
per  comparationem  ad  intellectum  nostrum,  quod  est  eas  esse  falsas  se- 
cundum  quid. 

Ad  quartum  quod  in  oppositum  objicitur  dicendum,  quod  similitudo 
vel  repraesentatio  deficiens  non  inducit  rationem  falsitatis,  nisi  inquantum 
prasstat  occasionem  falsae  opinionis.  Unde  non  ubicumque  est  similitudo, 
dicitur  res  falsa ;  sed  ubicumque  est  talis  similitudo,  quae  nata  est  facere 
opinionem  falsam,  non  cuicumque,  sed  ut  in  pluribus. 
Cfr.  De  Verit.,  q.  i,  art.  10.  —  i  Perih.,  1.  3. 


124  ^E   TRANSCENDENTIBUS 


§  19.  —  Utrum  verum  et  falsum  sint  contraria 

(S.  Th.  I,  q.  XVII,  art.  4) 

Videtur  quod  verum  et  falsum  non  sint  contraria.  i.  Verum  enim  et 
falsum  opponuntur,  sicut  quod  est  et  quod  non  est ;  nam  «  verum  est  id 
quod  est  »,  ut  dicit  Augustinus  (Soliloq.  lib.  ii,  cap.  5).  Sed  quod  est,  et 
quod  non  est,  non  opponuntur  ut  contraria.  Ergo  verum  et  falsum  non 
sunt  contr&ria. 

2.  Prasterea,  unum  contrariorum  non  est  in  alio.  Sed  falsum  est  in  vero; 
quia,  sicut  dicit  Augustinus  (Soliloq.  lib.  n,  cap.  lo):  «  Tragoedus  non 
esset  falsns  Hector,  si  non  esset  verus  tragoedus.  »  Ergo  verum  et  falsum 
non  sunt  coniraria.  , 

3.  Pr£eterea,  in  Deo  non  est  contrarietas  aliqua;  «  nihil  enim  divinae 
substantiae  est  contrarium  >>,  ut  dici-t  Augustinus  (De  civit.  Dei,  lib.  xii, 
cap.  2).  Sed  Deo  opponitur  falsitas;  nam  idolum  in  Scriptura  mendacium 
nominatur  (Hier.  viii,  5) :  Apprehenderunt  mendacium,  id  est,  idola.  Ergo 
verum  et  falsum  non  sunt  contraria. 

Sed  contra  est,  quod  dicit  Philosophus  (Periher.  lib.  11,  cap.  ult.).  Ponit 
enim  falsam  opinionem  veras  contrariam. 

CoNCLusio.  —  Verum  et  Jalsum^  cum  subjectum  sibi  determinent^  et  in 
eo  aliquid  ponant^  contrarie  opponuntur.  , 

Respondeo  dicendum  quod  verum  et  fc^lsum  opponuntur  ut  contraria, 
et  non  sicut  affirmatio  et  negatio,  ut  quidam  dixerunt.  —  Ad  cujus  evi- 
dentiam  sciendum  est  quod  negatio  neque  ponit  aliquid,  neque  determi- 
nat  sibi  aliquod  subjectum.  Et  propter  hoc  potest  dici  tam  de  ente,  quam 
de  non  ente;  sicut  non  videns  et  non  sedens,  Privatio  autem  non  ponit 
aliquid,  sed  determinat  sibi  subjectum.  Est  enim  negatio  in  subjecto,  ut 
dicitur  (Meiaph.  lib.  iv);  caecum  enim  non  dicitur,  nisi  de  eo  quod  est 
natum  videre.  Contrarium  vero  et  aliquid  ponit,  et  subjectum  determinat : 
nigrum  enim  estaliquaspecies  coloris.  —  Falsum  auiemaliquid  ponit;  est 
enim  falsum,  ut  dicit  Philosophus  (Metaph.  lib.  iv),  ex  eo  quod  dicitur, 
vel  videtur  aliquid  esse  quod  non  est,  vel  non  esse  quod  est.  Sicut  enim 
verum  ponit  accepiionem  adasquatam  rei,  ita  falsum  acceptionem  rei  non 
adaequatam.  Unde  manifestum  est  quod  verum  et  falsum  sunt  contraria. 

Ad  primum  ergo  dicendum,  quod  id  quod  est  in  rebus,  est  veriias  rei ; 
sed  id  quod  et  ut  apprehensum,  est  verum  intellectus  in  quo  primo  est 
veritas.  Unde  et  falsum  est  id  quod  non  est,  ut  apprehensum.  Apprehen- 
dere  auiem  esse,  et  non  esse,  contrarietatem  habet;  sicut  probat  Philo- 
sophus  (Periher.  lib.  11,  cap.  ult.)  quod  huic  opinioni,  Bonum  est  bonum, 
contraria  est,  Bonum  non  est  bonum. 

Ad  secundum  dicendum,  quod  falsum  non  fundatur  in  vero   sibi  con- 

trario;  sicut  nec  malum  in  bono  sibi  contrario;  sedin  eoquodsibi  sub- 

jiciiur.  Et  hoc  ideo  in  utroque  accidit,  quia  verum  et  bonum  contraria 

sunt  falso  et  malo,  et  convertuntur  cum  ente.  Unde  sicut  omnis  privatio 
fundatur  in  subjecto,  quod  est  ens;  ita  omne  malum  fundatur  in  aliquo 
bono,  et  omne  falsum  in  aliquo  vero. 

Ad  tertium  dicendum,  quod  quia  contraria  et  opposita  privative  nata 
sunt  fieri  circa  idem ;  ideo  Deo,  prout  in  se  consideratur,  non  est  aliquid 
contrarium,  neque  ratione  suae  bonitatis,  neque  ratione  suae  veriiatis; 
quia  in  intellectu  ejus'non  potest  esse  falsitas  aliqua.  Sed  in  apprenen- 
sione  nostra  tiabet  aliquid  contrarium,  Nam  verae  opinioni  de  ipso  con- 
trariatur  falsa  opinio.  Et  sic  idola  mendacia  dicuntur,  opposita  veritati 
divinae,  inquantum  falsa  opinio  de  idolis  contrariatur  verae  opinioni  de 
unitate  Dei.  '  ' 


QU^STIO  II 

"^    DE   BONO   ET  MALO 
Art.  I.  -  DE  BONO 


§  20.  —  Utrum  bonum  differat  secundum  rem  ab  ente. 

(S.Th.  I,  q.  V,  art.  1) 

Videtur  quod  bonum  differat  secundum  rem  ab  ente.  j .  Dicit  enim  Boe- 
tius  (Lib.'  de  hebd.  circ.  med.):  «  Intueor  in  rebus  aliud  esse  quod  sunt 
bona,  et  aliud  esse  quod  sunt.  «  Ergo  bonum  et  ens  differunt  secundum 
rem. 

2.  Praeterea,  nihil  informatur  seipso.  Sed  «  bonnm  dicitur  per  infor- 
mationem  entis,  »  ut  habetur  in  comment.  Jib.  de  Causis  (propos.  21  et 
22).  Ergo  bonum  differt  secundum  rem  ab  ente. 

3.  Praeterea,  bonum  suscipit  magis  et  minus.  Ens  autem  non  suscipit 
magis  et  minus.  Ergo  bonum  differt  secundum  rem  ab  ente. 

Sed  contra  est,  quod  Augustinus  dicit  (Lib.  de  doctrina  christiana, 
lib.  I,  cap.  32),  quod  a  inquantum  sumus,  boni  sumus.  » 

CoNCLUSio.  —  Bonum  et  ens  idem  sunt  secundum  rem^  distincta  tamen 
ab  invicem  secundum  rationem.  Bonum  enim  rationem  appetibilis  dicit^ 
quam  non  importat  ens. 

Respondeo  dicendum  quod  bonum  et  ens  sunt  idem  secundum  rem; 
sed  differunt  secundum  rationem  tantum.  Quod  sic  patet.  Ratio  enim 
boni  in  hoc  consistit,  quod  sit  aliquid  appetibile.  Unde  Philosophus 
(Ethic.  lib.  I,  cap.  i)  dicit,  quod  «  bonum  est  quod  omnia  appetunt.  « 
Manifestum  est  autem  quod  unumquodque  est  appetibile  secundum  quod 
est  perfectum;  nam  omnia  appetunt  suam  perfectionem.  Intantum  autem 
unumquodque  est  perfectum,  inquantum  est  in  actu.  Unde  manifestum 

est  quod  intantum  est  aliquid  bonum,  inquantum  est  ens;  esse  enim  est 
actualitas  omnis  rei.  Unde  manifestum  est  quod  bonum  et  ens  sunt 
idem  secundum  rem;  sed  bonum  dicit  rationem  appetibilis,  quam  non 
dicit  ens. 

Ad  primum  ergo  dicendum,  quod  licet  bonumet  ens  sint  idem  secun- 
dum  rem;  quia  tamen  differunt  secundum  rationem,  non  eodem  modo 
dicitur  aliquid  ens  simpliciter  et  bonum  simpliciter.  Nam  cum  ens  dicat 
aliquid  proprie  esse  in  actu,  actus  autem  proprie  ordinem  habeat  ad  po- 
tentiam;  secundum  hoc  simpliciter  aliquid  dicitur  ens,  secundum  quod 
primo  discernitur  ab  eo  quod  est  in  potentia  tantum.  Hoc  autem  est  esse 
substantiale  rei  uniuscujusque.  Unde  per  suum  esse  substantiale  dicitur 
unumquodque  ens  simpliciter;  per  actus  autem  superadditos  dicitur  ali- 
quid  esse  secundum  quid;  sicut  esse  album  significat  esse  secundum 
quid;  non  enim  esse  album  aufert  esse  in  potentia  simpliciter;  cum  adve- 
niat  rei  jam  praeexistenti  in  actu.  Sed  bonum  dicit  rationem  perfecti,  quod 
est  appetibile;  et  per  consequens  dicit  rationem  ultimi.  Unde  id  quod  est 
ultimoperfectum,  diciturbonum  simpliciter.  Quod  autemnon  habet  ulti- 
mamperfectionem  quam  debethabere,  quamvis  habeat  aliquam  perfectio- 
nem,  inquantum  est  actu;  non  tamen  dicitur  perfectum  simpliciter,  nec 
bonum  simpliciter,  sed  secundum  quid.  Sic  ergo  secundum  primum  esse, 
quod  est  substantiale,  dicitur  aliquid  ens  simpliciter  et  bonum  secundum 
quid;  id  est,  inquantum  est  ens.  Secundum  vero  ultimum  actum  dicitur  ali- 
quid  ens  secundum  quid  et  bonum  simpliciter.  Sic  ergo  quod  dicit  Boetius 
(loc.  cit.  in  arg.)  quod  in  rebus  aliud  est  quod  sunt  bona,  et  aliud  quod 
sunt;  referendum  est  ad  esse  bonum  simpliciter,  et  ad  esse  simpliciter: 
quia  secundum  primum  actum  est  aliquid  ens  simpliciter ;  et  secundum 
ultimum,  bonum  simpliciter;  et  tamen  secundum  primumactum  estquo- 
dammodo  bonum;  et  secundum  ultimum  actum  est  quodammodo  ens. 

Ad  secundum  dicendum,  quod  bonum  dicitur  per  informationem,  prout 
accipitur  bonum  simpliciter  secundum  ultimum  actum. 

Et  similiter  dicendum  ad  tertium,  quod  bonum  dicitur  secundum  ma- 
giset  minussecundum  actum  supervenientem;  puta  secundum  scientiam, 
vel  virtutem. 

Cfr.  De  Verit.,  q.  xxi,  art.  i. 


§  21.  —  Utrum  bonum  secundum  rationem  sit  prius  quam  ens. 

(S.  Th.  I,  q.  v,  art.  2) 

Videtur  quod  bonum  secundum  rationem  sit  prius  quam  ens.  i.  Ordo 
enim  nominumestsecundum  ordinem  rerum  significatarum  per  nomina. 
Sed  Dionysius  inter  alia  nomina  Dei  primo  ponit  bonum  quam  ens,  ut 
patet  (De  div.  nom.  cap.  3,  in  princ.  lect.  i).  Ergo  bonum  secundum 
rationem  est  prius  quam  ens. 

2.  Prseterea,  illud  est  prius  secundum  rationem,  quod  ad  plura  se  ex- 

tendit.  Sed  bonum  ad  plura  se  extendit  quam  ens;  quia,  ut  dicit  Diony- 
sius  (De  div.  nom  cap.  5),  «  bonum  se  extendit  ad  existentia  et  non  exis- 
tentia,  ens  vero  ad  existeniia  tantum.  »  Ergo  bonum  est  prius  secundum 
rationem  quam  ens. 

3.  Praeterea,  quod  est  universalius  est  prius  secundum  rationem.  Sed 
bonum  videtur  esse  universalius  quam  ens;  quia  bonum  habet  rationem 
appetibilis;  quibusdamautemappetibile  est  ipsumnon  esse;  dicitur  enim 
(Matth.  XXVI,  24)  de  Juda:  Bonum  erat  ei,  si  natus  non  fuisset^  etc.  Ergo 
bonum  est  prius  quam  ens  secundum  rationem. 

4.  Prasterea,  non  solum  esse  est  appeiibiie,  sed  et  vita  et  sapientia  et 
muha  hujusmodi;  et  sic  videtur  quod  esse  sit  quoddam  particulare  appe- 
tibile;  et  bonum,  universaie.  Bonum  ergo  simpliciter  estprius  secundum 
rationem. 

Sed  contra  est,  quod  dicitur  (Lib.  de  causis,  proposit.  4)  quod  «  prima 
rerum  creatarum  est  esse.  » 

CoNCLUsio.  —  Ens^  cum  prius  cadat  in  conceptione  intellectus  quam 
bonum,  ipso  etiam  prius  est  secundum  rationem. 

Respondeo  dicendum  quod  ens  secundum  rationem  est  prius  quam 
bonum.  Ratioenim  significata  per  nomen  est  id  quod  concipitintellectus 
de  re,  et  significat  iliud  per  vocem.  Illud  ergo  est  prius  secundum  ratio- 
nem,  quod  prius  cadit  in  conceptione  intellectus.  Primo  autem  in  con- 
ceptione  intellectus  cadit  ens;quia  secundum  hoc  unumquodquecognos- 
cibiie  est,  inquantum  est  actu,  ut  dicitur  (Metaph.  lib.  ix,  cap.  20).  Unde 
ens  est  proprium  objectum  inteilectus;  et  sic  est  primum  inteiligibile, 
sicut  sonus  est  primum  audibile.  Ita  ergo  secundum  rationem  prius  est 
ens  quam  bonum. 

Ad  primum  ergo  dicendum,  quod  Dionysius  (De  div.  nom.  cap.  i  et 
3,  lect.  i)  determinat  de  divinis  nominibus,  secundum  quod  important 
circa  Deum  habitudinem  causae;  nominamus  enim  Deum,  ut  ipse  dicit, 
ex  creaturis,  sicut  causam  ex  effectibus.  Bonum  autem,  cum  habeat  ra- 
tionem  appetibilis,  importat  habitudinem  causae  finalis,  cujus  causalitas 
prima  est;  quia  agens  non  agit  nisi  propter  finem,  et  ab  agente  materia 
movetur  ad  formam;  unde  dicitur  quod  finis  est  causa  causarum.  Et  sic, 
in  causando,  est  prius  quam  ens,  sicut  finis  quam  forma.  Et  hac  ratione 
inter  nomina  significantia  causalitatem  divinam,  prius  ponitur  bonum 
quam  ens.  —  Et  iterum  quia,  secundum  Platonicos,  qui  materiam  a  pri- 
vatione  non  distinguentes,  dicebant  materiam  esse  non  ens,  ad  plura  se 
extendit  panicipatio  boni  quam  participatio  entis.  Nam  materia  prima 
participat  bonum,  cum  appetat  ipsum;  nihil  autem  appetit  nisi  simile 
sibi:  non  autem  participat  ens,  cum  ponatur  non  ens.  Et  ideo  dicit  Dio- 
nysius  (loc.  cit.  in  2  arg.)  quod  «  bonum  extenditur  ad  non  existentia.  » 

Unde  patet  solutio  ad  secundum.  Vel  dicendum  quod  bonum  extendi- 
tur  ad  existentia  et  non  existentia,  non  secundum  pr^dicationem,  sed  se- 
cundum  causalitatem;  ut  per  non  existentia  intelligamus,  non  ea  quae 
omnino  non  sunt,  sed  eaquae  sunt  in  potentia,  et  non  in  actu,  quia  bo- 
num  habetrationem  finis;  in  quo  non  solum  quiescunt  quae  sunt  in  actu, 
sed  ad  ipsum  etiam  ea  moventur  quae  in  actu  non  sunt,  sed  in  potentia 

tantum.  Ens  autem  non  importat  habitudinem  causae  nisi  formalis  tan- 
tum,  vel  inhserentis,  vel  exemplaris,  cujus  causalitas  non  se  extendit  nisi 
ad  ea  quae  sunt  in  actu. 

Ad  tertiiim  dicendum,  quod  non  esse  non  est  secundum  se  appetibile, 
sed  peraccidens;  inquantum  scilicet  ablatio  alicujus  mali  est  appetibilis, 
quod  quidem  malum  auferiur  per  non  esse;  ablatio  vero  mali  non  est 
appetibilis,  nisi  inquantum  per  malum  privatur  quodam  esse.  IUud  igitur 
quod  per  se  est  appeiibile,  est  esse;  non  esse  vero  per  accidens  tantum, 
inquantum  scilicet  quoddam  esse  appetitur  quo  homo  non  sustinet  pri- 
vari;  et  sic  etiam  per  accidens  non  esse  dicitur  bonum. 
.  Ad  quartum  dicendum,  quod  vita  et  sapientia  et  alia  hujusmodisic  ap- 
petuntur,  ut  sunt  in  actu ;  unde  in  omnibus  appeiitur  quoddam  esse;  et 
sicnihiiestappetibile  nisi  ens,etper  consequensnihil  est  bonum  nisi  eris. 
Cfr.  I  Sent.,  Dist.  viii,  q.  i ,  art.  i  —  De  ^''erit.  q.  xxi,  art.  3.  , 


§22.   —  Utrum  bonum  secundum  rationem  sit  prius  quam 

verum. 

(S.  Th.  I,  q.  XVI,  art.  4)     \ 

Videtur  quod  bonum  secundum  rationem  sit  prius  quam  verum. 
I.  Quod  enim  est  universalius,  secundum  rationem  priusest  (Phys.Iib.  i). 
Sed  bonum  est  universalius  quam  verum.  Nam  verum  est  quoddam  bo- 
num,  scilicet  intellectus.  Ergo  bonum  priul  est  secundum  rationem  quam 
verum. 

2.  Praeterea,  bonura  est  in  rebus;  verum  autem  in  compositione  et  di- 
visione  intellectus.  Sed  ea  quae  sunt  in  re,  priora  sunt  his  quae  sunt  in 
intellectu.  Ergo  prius  est  secundum  rationem  bonum  quam  verum. 

3.  Prasterea,  veritas  est  quaedam  species  virtutis,  utpatet  (Ethic.  lib.  ni, 
cap.  7).  Sed  virtus  continetur  siib  bono.  Est  enim  bona  qualitas  men- 
tis,  ut  dicit  Augustinus  CCont.  Jul.  lib.  vi,  cap.  7).  Ergo  bonum  est  prius 
quam  verum. 

Sed  contra.  Quod  est  in  pluribus,  est  prius  secundum  rationem.  Sed 
verum  est  in  quibusdam,  in  quibus  non  est  bonum ;  scilicet  in  mathema- 
ticis.  Ergo  verum  est  prius  quam  bonum. 

CoNCLUSio.  —  Verum  cum  propinquius  sit  enti  quam  bonum^  et  ipsam 
cognitionem  respiciat  (quce  prior  est  appetitione  quam  respicit  bonum), 
est  prius  secundum  suam  rationem,  quam  bonum. 

Respondeo  dicendum  quod  licet  bonum  et  verum  supposito  conver- 
tantur  cum  ente,  tamen  ratione  differunt.  Et  secundum  hoc,  verum  abso- 
lute  loquendo  secundum  rationem  prius  est  quam  bonum.  Quod  ex  duo- 
bus  apparet.  i^  Quidem  ex  hoc  quod  verum  propinquius  se  habet  ad  ens, 
quod  est  prius  quam  bonum.  Nam  verum  respicit  ipsum  esse  simpliciter 
et  immediate;  ratio  autem  boni  consequitur  esse  secundum  quod  est 
aliquo  modo  perfecium ;  sic  enim  appeiibile  esu  2^  Apparet  ex  hoc  quod 

cognitio  naturaliter  praecedit  appetitum.  Unde,  cum  verum  respiciat  co- 
gnitionem,  bonum  autem  appetitum,  prius  erit  verum  quam  bonum  se- 
cundum  rationem.*. 

Ad  primum  ergo  dicendum,  quod  voluntas  et  intellectus  mutuo  se  in- 
cluduni.  Nam  intellectus  intelligit  voluntatem,  et  voluntas  vult  intellec- 
tum  intelligere.  Sic  ergo,  inter  illa  quae  ordinantur  ad  objectum  voluntatis, 
continentur  etiam  ea  quae  sunt  inteliectus,  et  e  converso.  Unde  in  ordine 
appetibiiium  bonum  se  habet  ut  universale,  et  verum  ut  particulare ;  in 
ordine  autem  intelligibilium  est  e  converso.  Ex  hoc  ergo  quod  verum  est 
quoddam  bonum,  sequitur  quod  bonum  sitprius  in  ordine  appetibilium; 
non  autem  quod  sit  prius  simpliciter. 

Ad  secundum  dicendum  quod  secundum  hoc  est  aliquid  prius  ratione, 
quod  prius  cadit  in  intellectu.  Intellectus  autem  per  prius  apprehendit 
ipsum  ens,  et  secundario  apprehendit  se  intelligere  ens,  et  tertio  appre- 
hendit  se  appetere  ens.  Unde  primo  est  ratio  entis;  secundo  ratio  veri ; 
tertio  ratio  boni;  licet  bonum  sit  in  rebus. 

Ad  tertium  dicendum,  quod  virtus  quae  dicitur  veritas,  non  est  veritas 
communis,  sed  quaedam  veritas  secundum  quam  homo  in  dictis  et  factis 
ostendit  se  ut  est.  Veritas  autem  vitae  dicitur  particulariter,  secundum  quod 

I.  Respondeo  dicendum,    quod  tam  verum  quam  bonum  habent    rationem 

perfectivorum,  sive  perfectionem.  Ordo  autem  inter  perfectiones  aliquas  potest 

attendi  dupliciter  :  uno  modo  ex  parte  ipsarum  perfectionum ;  alio  modo   ex 

parte  perfectibilium.  Considerando  ergo  verum  et  bonum  secundum  se,     sic 

verum  est  prius  bono  secundum  rationem,  cum  sit  perfectivum  alicujus  secun- 

dum  rationem  speciei ;  bonum  autem  non  solum  secundum  rationem  speciei, 

sed  secundum  esse  quod  habet  in  re  ;    et  ita  plura   includit   in  se  ratio  boni 

quam  ratio  veri,  et  se  habet  quodammodo  per  additionem  ad  illa;  et  sic  bonum 

praesupponit    verum,    verum   autem  praesupponit   unum,    cum  veri    ratio   ex 

apprehensione  intellectus  perficiatur ;   unumquodque   autem   intelligibile    est 

inquantum^est  unum ;  qui  enim  non  intelligit  unum,  nihil  intelligit,   ut  dicit 

Philosophus  in  iv  Metaph.  Unde  istorum  nominum  transcendentium  talis  est 

ordo,  si  secundum  se  considerentur :  quod  post  ens  est  unum,  deinde  verum, 

deinde  post  verum  bonum.  Si  autem  attendatur  ordo  inter  verum  et  bonum  ex 

parte  perfectibilium,  sic  bonum   est  naturaliter  prius    quam  verum,   duplici 

ratione.  Primo,  quia  perfectio  boni  ad  plura  se  extendit  quam  perfectio  veri ; 

a  vero  enim  non  sunt  nata  perfici  nisi  illa  quae  possunt  aliquod  ens  percipere 

in  seipsis  vel  inse  ipsis  habere  secundum  suam  rationem,  et  non  secundum 

iliud  esse  quod  ens  habet  inse  ipso ;  et  hujusmodi  sunt  solum  ea  quae  imma- 

terialiter  aliquid  recipiunt,  et  sunt  cognoscitiva;  species  enim  lapidis  est  in 

anima,  non  autem  secundum  esse  quod  habet  in  lapide.  Sed  a  bono  nata  sunt 

perfici  illa  quae  secundum  materiale  esse  aliquid  recipiunt :  cum  ratio  boni  in 

hoc   consistat  quod  aliquid  sit  perfectivum  tam  secundum    rationem  speciei 

quam  secundum  esse  ;  et  ideo  omnia  appetunt  bonum  ;  sed  non  omnia  cognos- 

cunt  verum ;  in  utroque  enim  ostenditur  habitudo  perfectibilis  ad  perfectionem, 

quae  est  bonum  et  verum  ;  scilicet  in  appetitu  boni,  et  cognitione  veri.  Secundo, 

quia  illa  quae  nata  sunt  perfici  bono  et  vero,  per  prius  perficiuntur  bono  quam 

vero  :  ex  hoc  enim  quod  participant  esse,  perficiuntur  bono;   ex  hoc  autem 

quod  cognoscunt  aliquid,  perficiuntur  vero.  Cognitio  autem  est  posterior  quam 

esse;  unde  et  in  hac  consideratione  ex  parte  perfectibiiium  bpnum  prsecedit 

verum.  (De  Verit.,  q.  xxi,  art.  3.) 

homo  in  vitasuaimplet  illud  ad  quod  ordinatur  per  intellectum  divinum: 
sicut  etiam  dictum  est  veritatem  esse  in  caeteris  rebus.  Veritas  autem  jus- 
titiae  est  secundum  quod  homo  servat  id  quod  debet  alteri  secundum  or- 
dinem  legum.  Unde  ex  his  particularibus  veritatibus  non  est  procedendum 
ad  veritatem  communem. 


§  23.  —  Utrum  omne  ens  sit  bonum. 

(S.  Th.  I,  q.  V,  art.  3) 

Videtur  quod  non  omne  ens  sit  bonum.  i.  Bonum  enim  addit  supra 
ens.  Ea  vero  quae  addunt  aliquid  supra  ens,  contrahunt  ipsum,  sicut 
substantia,  quantitas,  qualitas,  et  alia  hujusmodi.  Ergo  bonum  contrahit 
ens.  Non  igitur  omne  ens  est  bonum. 

2.  Praeterea,  nullum  malum  est  bonum  (Isaiae,  v,  20) :  Vce  qui  dicitis 
malum^  bonum;  et  bonum,  malum.  Sed  aliquod  ens  dicitur  malum.  Ergo 
non  omne  ens  est  bonum. 

3.  Praeterea,  bonum  habet  rationem  appetibilis.  Sed  materia  prima  non 
habet  rationem  appetibilis,  sed  appetentis  tantum.  Ergo  materia  prima 
non  habet  rationem  boni.  Non  igitur  omne  ens  est  bonum. 

4.  Praeterea,  Philosophus  dicit  (Met.  lib.  iii),  quod  «  in  maihematicis 
non  est  bonum  ».  Sed  mathematica  sunt  quaedam  entia;  alioquin  de  eis 
non  esset  scientia.  Ergo  non  omne  ens  est  bonum. 

Sed  contra.  Omne  ens  quod  non  est  Deus,  est  Dei  creatura.  Sed  omnis 
creatura  Dei  est  bona,  ut  dicitur  (i  Tim.  iv).  Deus  vero  est  maxime  bo- 
nus.  Ergo  omne  ens  est  bonum. 

CoNCLUsio.  —  Omne  ens,  inquantum  ens,  est  bonum. 

Respondeo  dicendum  quod  omne  ens,  inquantum  est  ens,  est  bonum. 
Omne  enim  ens,  inquantum  est  ens,  est  in  actu,  et  quodammodo  perfec- 
tum;  quia  omnis  actus  perfeciio  qusedam  est.  Perfectum  vero  habet  ratio- 
nem  appetibilis  et  boni.  Unde  sequitur  omne  ens,  inquantum  hujusmodi, 
bonum  esse. 

Ad  primum  ergo  dicendum,  quod  substantia,  quantitas,  et  qualitas,  et 
ea  quae  sub  eis  continentur,  contrahunt  ens,  applicando  ens  ad  aliquam 
quidditatem,  seu  naturam.  Sic  autem  bonuA  non  additaliquid  superens, 
sed  rationem  tantum  appetibilis  et  perfectionis,  quod  convenit  ipsi  esse 
in  quacumque  natura  sit.  Unde  bonum  non  contrahit  ens. 

Ad  secundum  dicendum,  quod  nullum  ens  dicitur  malum,  inquantum 
est  ens,  sed  inquantum  caret  quodam  esse;  sicut  homo  dicitur  maluSj  in- 
quantum  caret  esse  virtutis;  et  oculus  dicitur  malus,  inquantum  caret 
acuminc  visus. 

Ad  tertium  dicendum,  quod  materia  prima,  sicut  non  est  ens  nisi  in 
potentia,  ita  nec  bonum  nisi  in  potentia.  Licet  secundum  Platonicos  dici 
possit  quod  materia  prima  est  non  ens  propter  privationem  adjunctam ; 
sed  tamen  participat  aliquid  de  bono;  scilicet  ipsum  ordinem  vel  aptitu- 

dinem  ad  bonum;  et  ideo  non  convenit  sibi  quod  sit  appetibile,  sed  quod 
appetat. 

Ad  quartiim  dicendum,  quod  mathematica  non  subsistunt  separata  se- 
cundum  esse;  quia  si  subsisterent,  esset  in  eis  bonum ;  scilicet  ipsum 
esse  eorum.  Sunt  autem  mathematica  separata  secundum  rationem  tan- 
tum,  prout  abstrahuntur  a  motu  et  a  materia,  et  sic  abstrahuntur  a  ratione 
finis,  qui  habet  rationem  moventis.  Non  est  autem  inconveniens,  quod 
in  aliquo  ente  secundum  rationem  non  sit  bonum  vel  ratio  boni;  cum 
ratio  entis  sit  prior  quam  ratio  boni. 


§  24.  —  Utrum  omnia  sint  bona  bonitate  divina. 

(S.  Th.  I,  q.  VI,  art.  4) 


Videtur  quod  omnia  sint  bona  bonitate  divina.  i.  Dicit  enim  Augusti- 
nus  (De  Trin.  lib.  viii,  cap.  3):  «  Bonum  hoc,  et  bonum  illud;  tolle  hoc, 
et  tolle  illud;  et  vide  ipsum  bonum,  si  potes.  Ita  Deum  videbis,  non  alio 
bono  bonum,  sed  bonum  omnis  boni.  »  Sed  unumquodque  est  bonurn 
suo  bono.  Ergo  unumquodque  est  bonum  ipso  bono  quod  est  Deus. 

2.  Praeterea,  sicut  dicit  Boetius  (Lib.  de  hebd.  ant.  med.),  omnia  di- 
cuntur  bona,  inquantum  ordinantur  ad  Deum;  et  hoc  ratione  bonitatis 
divinae.  Ergo  omnia  sunt  bona  bonitate  divina. 

Sed  contra  est,  quod  omnia  sunt  bona,  inquantum  sunt.  Sed  non  dicun- 
tur  omnia  entia  per  esse  divinum,  sed  per  esse  proprium.  Ergo  non  om- 
nia  sunt  bona  bonitate  divina,  sed  bonitate  propria. 

CoNCLusio.  —  Omnia  sunt  bona  divina  bonitate  extrinsece  et  causaliter, 
bonitatibus  vero  propriis  formaliter. 

Respondeo  dicendum  quod  nihil  prohibet  in  his  quae  relationem  impor- 
tant,  aliquid  ab  extrinseco  denominari;  sicut  aliquid  denominatur  loca- 
tum  a  loco,  et  mensuratum  a  mensura.  Girca  vero  ea  quae  absolutadicun- 
tur,  diversa  fuit  opinio.  —  Plato  enim  posuit  omnium  rerum  species  se- 
paratas  (ap.  Aristot.  Metaph.  lib.  i).  Et  quod  ab  eis  individua  denomi- 
nantur,  quasi  species  separatas  participando;  ut  putaquod  Socrates  dici- 
tur  homo  secundum  ideam  hominis  separatam.  Et  sicut  ponebat  ideam 
hominis  et  equi  separatam,  quam  vocabat^^er  se  hominem  eiperse  equum; 
ita  ponebat  ideam  entis,  et  ideam  unius  separatam,  quam  dicebat  per  se 
ens  et  per  se  unum;  et  ejus  participatione  unumquodque  dici  ens  vel 
unum.  Hoc  autem  quod  est  per  se  ens  et  per  se  unum,  ponebat  esse  sum- 
mum  bonum.  Et  quia  bonum  convertiturcum  ente,sicutet  unum,  ipsum 
per  se  bonum  dicebat  esse  Deum  a  quo  omnia  dicuntur  bona  per  modum 
participationis.  -—  Et  quamvis  haec  opinio  irrationabilis  videatur  quan- 
tum  ad  hoc  quod  ponebat  speciesrerum  naturalium  separatas  per  se  sub- 
sistentes,  ut  Aristoteles  multipliciter  improbat  (iii  Metaph.);  tamen  hoc 
absolute  verum  est,  quod  aliquid  est  primum  quod  per  suam  essentiam 

est  ens  et  bonum,  quod  dicimus  Deum.  Huic  etiam  sententias  concordat 
Aristoteles.  A  primo  igitur  per  suam  essentiam  ente  et  bono,  unum- 
quodque  potest  dici  bonum  et  ens,  inquantum  participat  ipsum  per 
modum  cujusdam  assimilationis;  licet  remote  et  deficienter.  Sic  ergb 
unumquodque  dicitur  bonum  bonitate  divina,  sicut  primo  principio 
exemplari,  effectivo,  et  finaii  totius  bonitatis.  —  Nihilominus  tamen 
unumquodque  dicitur  bonum  similitudine  divinae  bonitatis  sibi  inhae- 
rente,  quae  est  formaliter  sua  bonitas,  denominans  ipsum.  Et  sic  est  bo- 
nitas  una  omnium,  et  etiam  multae  bonitates.  Et  per  hoc  patet  responsio 
ad  objecta  *. 

Cfr.  S.  c.  G.  I,  c.  40. 


I.  Sciendum  est,  quod  Plato  (apud  Arist.,  i  Met.)  ea  quae  possunt  separari 
secundum  intellectum,  ponebat  etiam  secundum  esse  separata ;  et  ideo,  sicut 
homo..potest  intelligi  praeter  Socratem  et  Platonem,  ita  ponebat  hominem  esse 
praeter  Socratem  et  Platonem,  quem  dicebat  per  se  hominem,  et  ideam  homi- 
nis,  cujus  participatione  Socrates  et  Plato  homines  dicebantur.  Sicut  autem 
inveniebat  hominem  communem  Socrati  et  Platoni,  et  hujusmodi  hominibus  ; 
ita  inveniebat  bonum  esse  commune  omnibus  bonis,  et  posse  intelligi  bonum 
non  intelligendo  hoc  vel  illud  bonum ;  unde  ponebat  ipsum  esse  separatum 
praeter  omnia  bona  particularia  :  et  hoc  ponebat  esse  per  se  bonum,  sive 
ideam,  cujus  participatione  omnia  bona  dicerentur;  ut  patet  per  Philosophum 
in  I  Ethic.  Sed  hoc  differebat  inter  ideam  hominis  et  ideam  boni  :  quod  idea 
hominis  non  se  extendit  ad  omnia,  idea  autem  boni  se  extendit  ad  omnia  ; 
nam  ipsa  idea  boni  est  aliquod  bonum  :  et  ideo  oportebat  dicere,  quod  ipsum 
per  se  bonum  esset  universale  omnium  rerum  principium,  quod  Deus  est. 
Unde  sequitur  secundum  hanc  opinionem,  quod  omnia  denominantur  bona  ipsa 
bonitate  prima,  quce  Deus  est,  sicut  Socrates  et  Plato  ;  sed  secundum  Platonem 
dicebantur  homines  participatione  hominis  separati,  non  per  humanitatem  ho- 
minis  inhaerentem.  Et  hanc  opinionem  secuti  sunt  Porretani  aliquo  modo  ; 
dicebant  enim,  quod  de  creatura  praedicamus  bonum  simpliciter,  ut  cum  dicitur, 
Homo  estbonus;  et  bonum  addito  aliquo,  ut  cum  dicitur,  Socrates  est  bonus 
homo.  Dicebant  igitur,  quod  creatura  dicitur  bona  simpliciter  non  aliqua  boni- 
tate  inhaerente,  sed  bonitate  prima,  quasi  ipsa  bonitas  absolute  et  communis 
esset  bonitas  divina ;  sed  cum  dicitur  creatura  bonum  hoc  vel  illud,  denomi- 
natur  a  bonitate  creata  ;  quia  particulares  bonitates  creatae  sunt  sicut  ideae 
particulares  secundum  Platonem.  Sed  haec  opinio  a  Philosopho  improbatur 
multipliciter  :  tum  ex  hoc  quod  quidditates  et  formae  rerum  insunt  ipsis  rebus 
particularibus,  et  non  sunt  ab  eis  separatae,  ut  probatur  multipliciter  in  vn  Me- 
taph.  ;  tum  etiam  suppositis  ideis,  quia  specialiter  ista  ratio  non  habet  locum 
in  bono;  quia  bonum  non  univoce  dicitur  de  bonis,  et  in  talibus  non  assigna- 
tur  nisi  una  idea  secundum  Platonem  ;  per  quam  viam  procedit  contra  eum 
Philosophus  in  i  Ethic.  (cap.  vi).  Specialiter  tamen  quantum  ad  propositum  per- 
tinet,  apparet  falsitas  praedictae  positionis  ex  hoc  quod  omne  agens  invenitur 
sibi  simile  agere;  unde  si  prima  bonitas  sit  effectiva  omnium  bonorum,  oportet 
quod  similitudinem  suam  imprimat  in  rebus  effcctis ;  et  sic  unumquodque 
dicetur  bonum  sicut  forma  inhaerente  per  similitudinem  summi  boni  sibi  indi- 
*  tam,  et  uherius  per  bonitatem  primam,  sicut  per  exemplar  et  effectivum  omnis 
bonitatis  creatae.  Quantum  ad  hoc  opinio  Platonis  sustineri  potest. 

Sic  ergo  dicimus  secundum  communem  opinionem,  quod  omnium  suntbona 
bonitate  creata  formaliter  sicut  forma  inhaerente,  bonitate  vero  increata  sicut 
forma  exemplari.  (De  Verit.,  q.  xxi,  art.  4.) 

§  25  —  Utrum  omnia  bonum  appetant. 

(De  Verit.,  q.  xxii,  art.  1) 


Videtur  quod  non.  i.  Eodem  enim  modo  enssehabet  ad  verum  et  bo- 
num,  cum  convertatur  cum  utroque;  sicut  etiam  cognitio  se  habet  ad  ve- 
rum,  sic  appetitus  ad  bonum.  Non  autem  omne  ens  cognoscit  verum. 
Ergo  nec  omne  ens  appetit  bonum. 

2.  Praeterea,  remoto  priori,  removeturposterius.  Sed  in  animali  cogni- 
tio  appetitum  praecedit;  cognitio  autem  nullo  modo  se  extendit  ad  non 
animata,  ut  dicamusi  ea  cognoscere  naturaliter.  Ergo  nec  appetitus  ad  ea- 
dem  se  extendit,  ut  dicamus  ea  naturaliter  appetere  bonum. 

3.  Praeterea,  secundum  Boetium,  (lib.  De  Hebdomad.  ante  med.), 
unumquodque  dicitur  appetere  aliquid  inquantum  est  sibi  simile.  Si  igitur 
res  aliqua  appetit  bonum,  oportet  quod  sit  similis  bono.  Cum  autem  si- 
miliasint  quorum  est  qualitas  et  forma  una,  oportet  formam  boni  esse  in 
appetente  bonum.  Sed  non  potestesse  quod  sit  ibi  secundumesse  naturas; 
quia  jam  ulterius  bonum  non  appeteret;  quod  enim  habet  aliquid,  jam 
non  appetit  illud.  Ergo  oportet  quod  in  appetente  bonum  forma  boni 
prasexistat  per  modumintentionis.  Sed  in  quocumque  est  aliquid  perhunc 
modum,  iliud  est  cognoscens.  Ergo  appetitus  boni  non  potest  esse  nisi  in 
cognoscentibus;  et  sic  idem  quod  prius. 

4.  Praeterea,  si  omnia  bonum  appetunt,  oportet  hoc  intelligi  de  bono 
quod  omnia  possunt  habere;  quianihil  appetit  naturalitervel  rationaliter 
illud  quod  est  impossibile  ipsum  habere.  Sed  bonum  extendens  se  ad 
omnia  entia,  non  est  nisi  esse.  Ergo  idem  est  dicere  omnia  bonum  appe- 
tere,  et  omnia  esse  appetere.  Sed  non  omnia  appetunt  esse;  imo,  ut  vi- 
detur,  nuUa;  quia  omnia  esse  habent,  et  nihil  appetit  nisi  quod  non  ha- 
bet,  ut  per  Augustinum  patet  in  lib.  de  Trinitate,  et  per  Philosophum 
(i  Phys.)  Ergo  non  omnia  bonum  appetunt. 

5.  Praeterea,  unum  et  verum  et  bonum  aequaliter  cum  ente  convertun- 
tur.  Sed  non  omnia  entia  appetunt  unum  etverum.  Ergo  nec  bonum. 

6.  Praeterea,  secundum  Philosophum(vii  Ethic,  cap.  viii,  ix,  x),  qui- 
dam  habentes  rectam  rationem,  contra  rationem  operantur.  Non  autem 
operarentur,  nisi  appeterent  velvellent.  Quod  autem  est  contrarationem, 
est  malum.  Ergo  quidam  appetunt  malum;  non  igitur  omnia  appetunt 
bonum. 

Sed  contra  est  quod  Dionysius  dicit,  iv  cap.-  De  Divinis  Nominibus  : 
Existentia  pulchrum  et  bonum  desiderant ;  et  omnja  qucecumque  faciunt^ 
propter  hoc  quod  videtur  eis  bonum,  faciunt;  et  o\nnium  existentium  in^ 
tentio  principium  et  finem  habet  bonum. 

Praeterea,  Philosophus  dicit,  (i  Eth.,  in  princ),  quod  quidam  bonum 
bene  definierunt,  dicentes,  quod  bonum  est  quod  omnia  appetunt. 

Praeterea,  omne  quod  agit,  agit  propter  finem,  ut  patet  per  Philoso- 

phum  in  ii  Metaphys.  Sed  quod  agit  propter  aliquid,  appetit  illud.  Ergo 
omnia  appetunt  linem  et  bonum,  quod  habet  rationem  iinis. 

Praeterea,  omnia  appetunt  suam  perfectionem.  Sed  unumquodque  ex 
hoc  quod  est  perfectum,  est  bonum.  Ergo  omnia  appetunt  bonum. 

SoLUTio.  —  Respondeo  dicendum,  quod  omnia  bonum  appetunt,  non 
solum  habentia  cognitionem,  sed  quae  sunt  cognitionis  expertia. 

Ad  cujus  evidentiam  sciendum  est,  quod  quidam  antiqui  philosophi 
posuerunt,  effectus  advenientes  in  natura,  ex  necessitate  prascedentium 
causarum  provenire;  non  ita  quod  causae  naturalesessent  hoc  modo  dis- 
positae  propter  convenientiam  talium  effectuum:  quod  Philosophus  (in  ii 
Physic.)  ex  hoc  improbat  quod  secundum  hoc  hujusmodi  convenientiae 
et  utilitates  si  non  essent  aliquo  modo  intentae,  casu  provenirent,  et  sic 
non  acciderent  in  majori  parte,  ^ed  in  minori,  sicut  et  cetera  quae  casu 
accidere  dicimus;  unde  necesse  est  dicere,  quod  omnes  res  naturales  sunt 
ordinatae  et  dispositae  ad  suos  effectus  convenientes. 

Dupliciter  autem  contingit  aliquid  ordinari  et  dirigi  in  aliquid  sicut  in 
finem:  uno  modo  per  se  ipsum,  sicut  homo  qui  se  ipsum  dirigit  ad  lo- 
cum  quo  tendit ;  alio  modo  ab  altero ;  sicut  sagitta  quae  a  sagittante  diri- 
gitur  ad  determinatum  locum.  Per  se  quidem  in  finem  dirigi  non  possunt 
nisi  ilia  quae  finem  cognoscunt;  oportet  enim  dirigens  habere  cognitionem 
ejus  in  quod  dirigit :  sed  ab  alio  possunt  dirigi  in  finem  determinatum  quae 
hnem  non  cognoscunt.  Sed  hoc  dupliciter  contingit.  Quandoque  enim 
id  quod  dirigitur  in  finem,  solummodo  impellitur  a  dirigente,  sine  hoc 
quod  aliquam  formam  a  dirigente  consequatur  propter  quam  ei  competat 
talis  directio  vel  inclinatio:  et  talis  inclinatio  est  violenta;  sicut  sagitta 
inclinatur  a  sagittante  ad  signum  determinatum.  Aliquando  autem  id 
quod  dirigitur  vel  inclinatur  in  finem,  consequitur  a  dirigente  vei  mo- 
vente  aliquam  formam  per  quam  sibi  talis  inclinatio  competat;  unde  et 
talis  inclinatio  erit  naturalis,  quasi  habens  principium  naturale  :  sicut  ille 
qui  dedit  lapidi  gravitatem,  inclinavit  ipsum  ad  hoc  quod  deorsum  natu- 
raliter  fertur;  per  quem  modum  generans  est  motor  in  gravibus  et  levi- 
bus,  secundum  Philosophum  in  viii  Physic;  et  per  hunc  modum  omnia 
naturalia,  in  ea  quae  eis  conveniunt,  sunt  inclinata,  habentia  in  seipsis 
aliquod  inclinationis  principium,  ratione  cujus  eorum  inclinatio  natura- 
lis  est,  ita  ut  quodammodo  ipsa  vadant,  et  non  solum  ducantur  in  fines 
debitos :  violenta  enim  tantummodo  ducuntur,  quia  nil  conferunt  mo- 
venti;  sed  naturalia  vadunt  in  finem,  in  quantum  cooperantur  incli- 
nanti  et  dirigenti  per  principium  eis  inditum.  Quod  auiem  dirigitur 
vel  inclinatur  in  aliquid  ab  aliquo,  in  id  inclinatur  quod  est  intentum 
ab  eo  qui  inclinat  vel  dirigit ;  sicut  in  idem  signum  sagitta  dirigitur  quo 
sagittator  intendit.  Unde,  cum  omnia  naturalia  naturali  quadam  incli- 
naiione  sint  inclinata  in  fines  suos  a  primo  motore,  qui  est  Deus;  oportet 
quod  illud  in  quod  unumquodque  naturaliter  inclinatur,  sit  id  quod  est 
volitum  vel  intentum  a  Deo.  Deus  autem,  cum  non  habeat  alium  suiv 
voluntatis  finem  nisi  se  ipsum,  et  ipse  sit  ipsa  essentia  bonitatis;  oportet 
quod  omnia  alia  sint  inclinata  naturaliter   in  bonum.  Appetere  autem 

nihil  aliud'  est  quam  aliquid  petere,  quasi  tendere  in  aliquid  ad  ipsum 
ordinatum. 

Unde,  cum  omnia  sint  ordinata  et  directa  in  bonum  a  Deo,  et  hoc  modo 
quod  unicuiqueinsit  principium  per  quod  ipsum  tendit  in  bonum,  quasi 
petens  suum  bonum ;  oportet  dicere,  quod  omnia  naturaliter  bonum  ap- 
petant.  Si  enim  essent  omnia  inclinata  in  bonum  sine  hoc  quod  haberent 
in  se  aliquod  principium  inclinationis :  possent  dici  directa  in  bonum, 
sed  non  appetentia  bonum ;  sed  ratione  inditi  principii  dicuntur  omnia 
appetere  bonum  quasi  sponte  tendentia  in  bonum ;  propter  quod  dicitur 
(Sapient.,  viii)  quod  divina  sapientia  disponit  omnia  suaviter,  quia  unum- 
quodque  ex  suo  motu  tendit  in  id  ad  qtiod  est  divinitus  ordinatum. 

Ad  primum  ergo  dicendum,  quod  verum  et  bonum  quodammodo  simi- 
liter  se  habent  ad  ens,  et  quodammodo  dissimiliter:  quia  secundum  con- 
versionem  praedicationis  similiter  :  sicut  enim  utrum  unumquodque  ens 
est  bonum,  ita  et  verum :  sed  secundum  ordinem  causae  perficientis,  dis- 
similiter:  non  enim  verum  habet  ordinem  causse  perficientis,  ad  omnia 
entia,  sicut  bonum:  quia  scilicet  perfeciio  veri  attenditur  secundum  ra- 
tionem  speciei  solum:  unde  immaterialia  solum  possunt  perfici  vero, 
quia  ipsa  tantum  possunt  recipere  rationem  speciei  sine  materiali  esse; 
bonum  vero  cum  sit  perfectivum  secundum  rationem  speciei  et  esse  si- 
mul,  potest  perficere  tam  materialia  quam  immaterialia.  Et  ideo  omnia 
possunt  appetere  bonum,  sed  non  omnia  cognoscere  verum. 

Ad  secundum  dicendum,  quod  quidam  dicunt,  quod  sicut  omnibus  ap- 
petitus  naturalis  inest,  ita  et  cognitio  naturalis.  Sed  hoc  non  potest  esse 
verum:  quia,  cum  cognitio  sit  per  assimilationem,  similitudo  in  esse  na- 
turae  non  facit  cognitionem,  sed  magis  impedit;  ratione  cujus  oportet 
organa  sensuum  a  speciebus  sensibilium  esse  denudata,  ut  possint  eas 
recipere  secundum  esse  spirituale,  quqd  cognitionem  causat;  unde  illa 
qu*  nuUo  modo  possunt  aliquid  recipere  nisi  materiale  secundum  esse, 
nullo  modo  possunt  cognoscere;  tamen  possunt  appetere,  inquantum 
ordinatur  ad  aliquam  rem  in  esse  naturae  existentem.  Appetitus  enim  non 
respicit  de  necessitate  esse  spirituale,  sicut  cognitio.  Nec  tamen  hoc  pro- 
hibeturper  hocquodappetitusin  universalibus  cognitionemsequitur :  quia 
in  rebus  naturalibus  sequitur  apprehensionem  vel  cognitionem ;  non  tamen 
ipsorum  appetentium,  sed  illius  qui  ea  in  finem  ordinat. 

Ad  tertium  dicendum,  quod  omne  quod  appetit  aliquid,  appetit  illud 
inquantum  habet  aliquam  similitudinem  cum  ipso.  Nec  similitudo  illa 
sufficit  quae  est  secundum  esse  spirituale;  alias  oporteret  ut  animal  appe- 
teret  quidquid  cognoscit;  sed  oportet  quod  sit  similitudo  secundum  esse 
naturae.  Sed  haec  similitudo  attenditur  dupliciter.  Uno  modo  secundum 
quod  forma  unius  secundum  actum  perfectum  est  in  alio ;  et  tunc  ex  hoc 
quod  aliquid  sic  assimilatur  fini,  non  tendit  in  finem,  sed  quiescit  in  fine. 
Alio  modo  ex  hoc  quod  forma  unius  est  in  alio  incomplete,  id  est  in  po- 
tentia;  et  sic,  secundum  quod  aliquid  habet  in  se  formam  finis- et  boni 
in  poteniia,  tenditin  bonum  vel  in  finem,  et  appetit  ipsum.  Et  secundum 
hunc  modum  materia  dicitur  appetere  formam,  inquantum  est  in  ea  for- 

main  potentia.  Et  ideo,  quanto  ista  potentia  magis  est  perfecta  et  propin- 
quior  est  actui,  tanto  causat  vehementiorem  inclinationem;  ex  quo  con- 
tingit  ut  omnis  motus  naturalis  in  fine  intendatur ;  quando  id  quod  tendit 
in  finem,  jam  est  fini  similius. 

Ad  quartum  dicendum,  quod  cum  dicitur :  Omnia  bonum  appetunt, 
non  oportet  bonum  determinari  ad  hoc  vel  illud:  sed  in  communitate 
accipi:  quia  unumquodque  appetit  bonum  naturaliter  sibi  conveniens. 
Si  tamen  ad  aliquod  unum  bonum  determinetur,  hoc  unum  erit  es^e. 
Nec  hoc  prohibetur  per  hoc  quod  omnia  esse  habent;  appetunt  enim  ejus 
continuationem :  et  quod  habet  esse  in  actu  uno  modo.  habet  esse  in  po- 
tentia  alio  modo:  et  sic  quod  non  habet  esse  actu,  appetit  esse  actu. 

Ad  quintum  dicendum,  quod  unum  et  verum  non  habent  rationem 
finis,  sicut  et  bonum;  et  ideo  nec  rationem  appetibilis  dicunt. 

Ad  sextum  dicendum,  quod  illi  qui  operantur  contra  rationem,  appe- 
tunt  bonum  per  se ;  utpote  qui  fornicatur,  attendit  ad  id  quod  est  bonum 
et  delectabile  secundum  sensum ;  sed  quod  sit  malum  secundum  ratio- 
nem,  est  praeter  intentionem  ejus.  Unde  bonum  est  desideratum  per  se, 
malum  vero  per  accidens. 
Cfr.  S.  c.  G.,  III,  c.  24. 


§  26.  —  Utrum  omnia  Deum  appetant. 

(De  Verit.,  q.  xxii,  art.  2) 

Videtur  quod  non.  i.  Res  enim  ordinatur  in  Deum  ut  est  cognoscibilis 
et  appetibilis.  Sed  non  omnia  quae  ordinantur  in  ipsum  ut  est  cognosci- 
bilis,  cognoscunt  Deum.  Ergo  nec  omnia  quae  ordinantur  in  ipsum  ut 
appetibile,  appetunt  ipsum. 

2.  Praeterea,  bonum  quod  est  ab  omnibus  desideratum,  secundum 
Philosophum  in  11  Ethic.  princ,  est  esse,  ut  ibidem  vult  Commentator. 
Sed  Deus  non  est  esse  omnium.  Ergo  Deus  non  est  illud  bonum  quod 
ab  omnibus  est  desideratum. 

3.  Praeterea,  nullus  appetit  bonum  quod  refugit.  Sed  quidam  refugiun? 
Deum,  cum  odiant  ipsum,  ut  habetur  in  Psalm.  lxxiii,  28  :  Superbia  eo- 
rum  qui  te  oderunt,  ascendit  semper;  et  in  Job.,  xxi,  14,  dicitur:  Dixe- 
runxDeo:  Recede  a  nohis.  Ergo  non  omnia  appetunt  Deum. 

4.  Praeterea,  nullus  appetit  id  quod  habet.  Sed  quidam,  sicut  beati,  qui 
eo  fruuntur,  habent  ipsum  Deum.  Ergo  non  omnia  Deum  appetunt. 

5.  Praeterea,  naturalis  appetitus  non  est  nisi  ejus  quod  potest  haberi. 
Sed  sola  rationalis  creatura  potest  habere  Deum,  cum  sola  sit  ad  imagi- 
nem,  et  eo  ipso  imago  Dei  sit  quo  capax  ejus  est,  ut  Augustinus  dicit  in 
XIV  lib.  de  Trinit.  (cap.  viii,  parum  a  princ).  Krgo  non  omnia  natura- 
liter  appetunt  Deum. 

Sed  contra  est  quod  Augustinus  dicit  in  lib.  Solil. :  Deum  diligit  quid- 

quid  diligere  potest.  Sed  omnia  possunt  diligere,  quia  omnia  appetunt 
bonum.  Ergo  omnia  appetunt  Deum. 

Praeterea,  unumquodque  appetit  naturaliter  finem  suum  propter  quem 
est.  Sed  omnia  sunt  ordinata  in  Deum  sicut  in  linem:  Proverb.,  xvi,  4: 
Universa  propter  semetipsum  operatus  est  Dominus.  Ergo  omnia  natura- 
liter  appetunt  Deum. 

SoLUTio.  —  Respondeo  dicendum,  quod  omnia  naturaliter  appetunt 
Deum  implicite,  non  autem  explicite. 

Ad  cujus  evidentiam  sciendum  est,  quod  secunda  causa  non  potest  in- 

fluere  in  suum  effectum  nisi  inquantum  recipit  virtutem  primse  causae. 

Sicut  autem  influere  causae  efficientis  est  agere;  ita  influere  causae  finalis 

est  appeti  et  desiderari.  Et  ideo,  sicut  secundarium  agens  non  agit  nisi 

per  virtutem  primi  agentis  existentem  in  eo ;  ita  secundarius  finis  non 

appetitur  nisi  per  virtutem  finis  principalis  in  eo  existentem;  prout  sci- 

licet  est  ordinatum  in  illud,  vel  habet  similitudinem  ejus.  Et  ideo,  sicut 

Deus,  propter  hoc  quod  est  primum  efficiens,  agit  in  omni  agente;  ita 

propter  hoc  quod  est  ultimus  finis,  appetitur  in  omni  fine.  Sed  hoc  est 

appetere  ipsum  Deum  implicite;  sic  enim  virtus  primae  causae  est  in  se- 

cunda,  ut  principia  in  conclusionibus  :  resolvere  .autem  conclusiones  in 

principia,  vel  secundas  causas  in  primas,  est  tantum  virtutis  rationalis. 

Unde  sola  rationalis  natura  poiest  secundarios  fines  in  ipsum  Deum  per 

quamdam  viam  resolutionis  inducere,  ut  sic  ipsum  Deum  explicite  appe- 

tat.  Et  sicut  in  demonstrativis  scientiis  non  recte  sumitur  conclusio  nisi 

per  resolutionem  in  prima  principia ;  ita  appetitus  creaturae  rationalis 

non  est  rectus  nisi  per  appetitum  explicitum  ipsius  Dei,  actu  vei  habitu. 

Ad primum  ergo  dicendum,  quod  omnia  cognoscentia  cognoscunt  im- 

plicite  Deum  in  quolibet  cognito.  Sicut  enim  nihii  habet  rationem  appe- 

tibilis  nisi  per  similitudinem  primae  bonitatis;  ita  nihil  est  cognoscibile 

nisi  per  similitudinem  primae  veritatis. 

Ad  secundum  dicendum,  quod  ipsum  esse  est  similitudo  divinae  boni- 
tatis;  unde  inquantum  aliqua  desiderant  esse,  desiderant  Dei  similitudi- 
nem  et  Deum  implicite. 

Ad  tertium  dicendum,  quod  Deus  dupliciter  potest  considerari;  vel  in 
se,  vel  in  effectibus  suis.  In  se  quidem,  cum  sit  ipsa  essentia  bonitatis, 
non  potest  non  diligi;  unde  ab  omnibus  videntibus  eum  per  essentiam 
diligitur,  et  ibi  quantum  quisque  cognoscit,  tantum  diligit.  Sed  in  ali- 
quibus  effectibus  suis  inquantum  sunt  contrarii  voluntati,  sicut  sunt  poe- 
nae  illatae,  vel  praecepta  quae  gravia  videntur,  ipse  Deus  refugitur,  et  quo- 
dammodo  odio  habetur.  Et  tamen  oportet  quod  illi  qui  eum  quantum  ad 
aliquos  effectus  odiunt,  in  aliis  eftectibus  diligant  eum;  sicut  ipsi  dae- 
mones,  secundum  Dionysium  (De  divinis  nomin.,  cap.  iv),  appetunt 
esse  et  vivere  naturaliter;  et  in  hoc  ipsum  Deum  appetunt  et  diligunt. 

Ad  quartum  dicendum,  quod  beati  qui  jam  fruuntur  Deo,  appetunt 
fruitionis  continuitatem;  et  iterum  ipsa  fruitio  est  sicut  jam  quidam  ha- 
bitus  perfectus  suo  appetibili,  quamvis  nomen  appetitus  imperfectionem 
importet. 

Ad  quintum  dicendum,  quod  sola  creatura  rationalis  est  capax  Dei, 
quia  ipsa  sola  potest  ipsum  cognoscere  et  amare  explicite;  sed  aliae  crea- 
turae  participant  divinam  similitudinem,  et  sic  ipsum  Deum  appetunt. 


Art.  II.   —  DE  MALO 
i 


§  27.  —  Utrum  malum  sit  natura  qusedam. 

(S.  Th.  I,  q.  XLViii,  art.  1) 

Videtur  quod  malum  sit  natura  quaedam.  i .  Quia  omne  genus  est  natura 
quaedam.  Sed  malum  est  quoddam  genus.  Dicitur  enim  in  Praedicamen- 
tis  (cap.  10,  De  oppos.  in  finem),  quod  «  bonum  et  malum  non  sunt  in 
genere,  sed  sunt  genera  aliorum.  »  Ergo  malum  est  natura  quasdam. 

2.  Praeterea,  omnis  differentia  constitutiva  alicujus  speciei  est  natura 
quaedam.  Malum  autem  est  differentia  constitutiva  in  moraiibus;  differt 
enim  specie  malus  habitus  a  bono,  ut  liberalitas  ab  iiliberalitate.  Ergo 
malum  significat  naturam  quandam. 

3.  Praeterea,  titrumque  contrariorum  est  natura  quaedam.  Sed  malum 
et  bonum  non  opponuntur  ut  privatio  et  habitus,  sed  ut  contraria;  ut  pro- 
bat  Philosophus  in  Praedicamentis  (cap.  De  opposit.),  per  hoc  quod  inter 
bonum  et  malum  est  aliquid  medium,  et  a  malo  potest  fieri  reditus  ad  bo- 
num.  Ergo  maium  significat  naturam  quamdam, 

4.  Praeterea,  quod  non  est,  non  agit.  Sed  malum  agit,  quia  corrumpit 
bonum.  Ergo  malum  est  quoddam  ens,  et  natura  quaedam. 

5.  Praeterea,  ad  perfectionem  universitatis  rerum  non  pertinet  nisi  quod 
est  ens  et  natura  quaedam.  Sed  malum  pertinet  ad  perfectionem  universi- 
tatis  rerum.  Dicit  enim  Augustinus  (Enchir.  cap.  10  et  1 1)  quod  «  ex  om- 
nibus  consistii  universitatis  admirabiiis  pulchritudo,  in  qua  etiam  illud 
quod  malum  dicitur,  bene  ordinatum  et  suo  loco  positum,  eminentius 
commendat  bona.  »  Ergo  malum  est  natura  quaedam. 

Sed  contra  est,  quod  Dionysius  dicit  (De  divin.  nom.  cap.  4,  part.  4,  non 
remote  a  princ.)  :  «  Malum  non  est  existens,  neque  bonum.  » 

CoNCLUsio.  —  Non  existens  aliquid,  vel  natura  aliquay  sed  ipsa  boni 
absentia  malum  est. 

Respondeo  dicendum  quod  unum  oppositorum  cognoscitur  per  alte- 
rum;  sicut  per  lucem,  tenebrae.  Unde  et  quid  sit  malum,  oportet  ex  ra- 
tione  boni  accipere.  Diximus  autem  supra  quod  bonum  est  omne  id  quod 
est  appetibile;  et  sic,  cum  omnis  natura  appetat  suum  esse  et  suam  per- 
fectionem,  necesse  est  dicere  quod  esse  et  perfeciio  cujuscumque  naturae 
rationem  habeat  bonitatis.  Unde  non  potest  esse  quod  malum  significet 
quoddam  esse,  aut  quamdam  formam  seu  naturam.  Relinquitur  ergo 
quod  nomine  mali  significetur  quaedam  absentia  boni.  Et  pro  tanto  dici- 

tur  quod  «malum  neque  est  existens,  neque  bonum  »;  quia  cum  ens,  in- 
quantum  hujusmodi,  sit  bonum,  eadem  est  remotio  utrorumque  *. 

Adprimumergo  dicendum,  quod  Aristoteles  ibi  loquitur  secundum  opi- 
nionem  Pythagoricorum,  qui  malum  existimabant  esse  naturam  quam- 
dam;  et  ideo  bonum  et  malum  ponebant  genera.  Consuevit  enim  Aristo- 
teles,  et  praecipue  in  libris  logicalibus,  ponere  exempla  quae  probabilia 
erant  suo  tempore  secundum  opinionem  aliquorum  philosophorum.  Vel 
dicendum,  sicut  dicit  Philosophus  (v  Metaph.)  quod  «  prima  contrarietas 
est  habitus  et  privatio,  »  quia  scilicet  in  omnibus  contrariis  salvatur,  cum 
semper  unum  contrariorum  sit  imperfectum-respectu  alterius,  ut  nigrum 
respectu  albi,  et  amarum  respectu  dulcis.  Et  pro  tanto  bonum  et  malum 
dicuntur  genera  non  simpliciter,  sed  contrariorum ;  quia  sicut  omnis 
forma  habet  rationem  boni,  ita  omnis  privatio,  inquantum  hujusmodi, 
habet  rationem  mali. 

Ad  secundum  dicendum,  quod  bonum  et  malum  non  sunt  differentiae 
coHStitutivae,  nisi  in  moralibus,  quce  recipiunt  species  ex  fine,  qui  est 
objectum  voluntatis,  a  quo  moralia  dependent.  Et  quia  bonum  habet 
rationem  finis,  ideo  bonum  et  malum  sunt  differentiae  specificas  in  mora- 
libus;  bonum,  per  se;  sed  malum,  inquantum  est  remotio  debiti  finis. 
Nec  tamen  remotio  debiti  finis  constituit  speciem  in  moralibus,  nisi  se- 
cundum  quod  adjungitur  fini  indebito;  sicut  neque  in  naturalibus  inve- 

I.  Augustinus  dicit  (xi  De  civit.  Dei,  cap.  ix,  in  fin.),  quod  malum  non  est  na- 
tura  ahqua,  sed  defectus  boni  hoc  nomen  accepit.  —  Respondeo  dicendum, 
quod  sicut  album,  ita  et  malum  dupliciter  dicitur.  Uno  enim  modo  cum  dicitur 
album,  potest  intelligi  id  quod  est  aibedini  subjectum  ;  alio  modo  album  dici- 
tur  id  quod  est  album,  inquantum  est  album,  scilicet  ipsum  accidens.  Et  simi- 
liter  malum  uno  modo  potest  intelligi  id  quod  est  subjectiim  mali;  et  hoc  aliquid 
est:  alio  modo  potest  intelligi  ipsum  malum;  et  hoc  non  est  aliquid^  sed  est  ipsa 
privatio  alicujus  particularis  boni.  Ad  cujus  evidentiam  sciendum  est,  quod 
bonum  proprie  est  aliquid  inquantum  est  appetibile  ;  nam,  secundum  Philoso- 
phum  (in  i  Ethic),  optime  definierunt  bonum  dicentes,  quod  bonum  est  quod 
omnia  appetunt;  malum  autem  dicitur  id  quod  opponitur  bono.  Unde  oportet 
malum  esse  id  quod  opponitur  appetibih  inquantum  hujusmodi.  Hoc  autem 
impossibile  est  esse  aHquid  :  quod  triplici  ratione  apparet.  —  Primo  quidem, 
quia  appetibile  habet  rationem  finis  ;  ordo  autem  finium  est  sicut  et  ordo  agen- 
tium.  Quanto  enim  aliquod  agens  est  superias  et  universalius,  tanto  et  finis 
propter  quem  agit,  est  universalius  bonum ;  nam  omne  agens  agit  propter 
finem,  et  propter  aliquod  bonum ;  et  hoc  manifeste  apparet  in  rebus  humanis. 
Nam  rector  civitatis  intendit  bonum  aiiquod  particulare,  quod  est  civitatis 
bonum.  Rex  autem,  qui  est  illo  superior,  intendit  bonum  universale,  sCilicet 
totius  regni  pacem.  Cum  ergo  in  causis  agentibus  non  sit  procedere  in  infini- 
tum,  sed  oporteat  devenire  ad  unum  primum,  quod  est  universalis  causa 
essendi,  oportet  quod  etiam  sit  aliquod  universale  bonum  in  quod  omnia  bona 
reducantur;  et  hoc  non  potest  esse  aliud  quam  hoc  ipsum  quod  est  primum  et 
universale  agens;  quia  cum  appetibile  moveat  appetitum,  primum  autem  mo- 
vens  oporteat  esse  non  motum;  necesse  est  primum  et  universale  appetibile 
esse  pnmum  et  universale  bonum,  quod  omnia  operatur  propter  appetitum  sui 
ipsius.  Sicut  ergo  quidquid  est  in  rebus  oportet  quod  proveniat  a  prima  et 
universali  causa  essendi;  ita  quidquid  est  in  rebus  oportet  quod  proveniat  a 
primo  et  universali  bono.  Quod  autem  provenit  a  primo  et  universali  bono, 
non  potest  esse  nisi  bonum  particulare  tantum;  sicut  quod  provenit  a  prima  et 

nitur  privatio  formae  substantialis,  nisi  adjuncta  alteri  formae.  Sic  igitur 
malum  quod  est  differentia  constitutiva  in  moralibus,  est  quoddam 
bonum  adjunctum  privationi  alterius  boni :  sicut  finis  intemperati  est 
non  quidem  carere  bono  rationis,  sed  delectabile  sensus  absque  ordine 
rationis.  Unde  malum,  inquantum  malum,  non  est  differentia  constitu- 
tiva,  sed  ratione  boni  adjuncti. 

Et  per  hoc^etiam  patet  responsio  ad  tertium.  Nam  ibi  Philosophus 
loquitur  de  bono  et  malo,  secundum  quod  inveniuntur  in  moralibus.  Sic 
enim  inter  bonum  et  malum  invenitur  medium;  prout  bonum  dicitur 
quod  est  ordinatum ;  malum  autem  quod  non  solum  est  deordinatum, 
sed  etiam  nocivum  alteri.  Unde  dicit  Philosophus  (Eth.  lib.  iv,  caj?.  i) 
quod  «  prodigus  vanus  quidem  est,  sed  non  malus.  »  Ab  hoc  etiam  malo 
quod  est  secundum  morem,  contingit  fieri  reditum  ad  bonum,  non  autem 
ex  quocumque  malo ;  non  enim  ex  caecitate  fit  reditus  ad  visionem,  cum 
tamen  caecitas  sit  malum  quoddam. 

Ad  quartum  dicendum,  quod  aiiquid  agere  dicitur  tripliciter.  Uno 
modo  formaliter;  eo  modo  loquendi  quo  dicitur  albedo  facere  album; 
et  sic  malum,  etiam  ratione  ipsius  privationis  dicitur  corrumpere  bonum, 
quia  est  ipsa  corruptio  vel  privatio  boni.  Alio  modo  dicitur  aliquid 
agere  effective ;  sicut  pictor  dicitur  facere  album  parietem.  Tertio  modo 
per  modum  causae  finalis;  sicut  finisdiciturefhcere,movendoefhcientem. 
His  autem  duobus  modis  malum  non  agit  aliquid  per  se  ;  id  est,  secun- 
dum  quod  est  privatio  quaedam,  sed  secundum  quod  ei  bonum  adjungi- 
tur.  Nam  omnis  actio  est  ab  aliqua  forma;  et  omne  quod  desideratur  ut 
finis,  est  perfectio  aliqua.  Et  ideo,  ut  Dionysius  dicit  ubi  supra,  «  malum 
non  agit,  neque  desideratur,  nisi  virtute  boni  adjuncti.  Per  se  autem  est 
infinitum  et  praeter  voluntatem  et  intentionem.  » 

universali  causa  essendi,  est  aliquod  particulare  ens.  Omne  ergo  quod  est  ah- 
quid  in  rebus,  oportet  quo  sit  aliquod  particulare  bonum;  unde  non  potest 
secundumid  quod  est,  bono  opponi.  Unde  rehnquitur  quod  malum,  secundum 
quod  est  malum,  non  est  aliquid  in  rebus,  sed  est  alicujus  particularis  boni 
privatio,  alicui  particulari  bono  inhaerens. —  Secundo  hoc  idem  apparet;  quia 
quidquid  est  in  rebus,  habet  aliquam  inclinationem,  et  appetitum  alicujus  sibi 
convenientis.  Quod  autem  habet  rationem  appetibilis,  habet  rationem  boni. 
Quidquid  ergo  est  in  rebus,  habet  convenientiam  cum  aliquo  bono.  Malum 
autem,  inquantum  hujusmodi,  non  convenit  cum  bono,  sed  opponitur  ei. 
Malum  ergo  non  est  aliqufd  in  rebus.  Sed  si  malum  esset  aliqua  res,  nihil 
appeteret,  nec  ab  ahquo  appeteretur;  et  per  consequens  non  haberet  aHquam 
actionem  nec  aUquem  motum;  quia  nihil  agit  vel  movetur  nisi  propter  appeti- 
tum  finis.  —  Tertio  idem  apparet  ex  hoc  quod  ipsum  esse  maxime  habet  ratio- 
nem  appetibilis;  unde  videmus  quod  unumquodque  naturaliter  appetit  conser- 
vare  suum  esse,  et  refugit  destructiva  sui  esse,  et  eis  pro  posse  resistit.  Sic 
ergo  ipsum  esse,  inquantum  est  appetibile,  est  bonum.  Oportet  ergo  quod 
malum,  quod  universaliter  opponitur  bono,  opponatur  etiam  ei  quod  est  esse. 
Quod  autem  est  oppositum  ei  quod  est  esse,  non  potest  esse  aUquid.  Unde  j 
dico,  quod  id  quod  est  malum,  non  est  aliquid ;  sed  id  cui  accidit  esse  malum. 
est  aliquid,  inquantum  malum  privat  nonnisi  aliquod  particulare  bonum;  sicut 
et  hoc  ipsum  quod  est  ccecum  esse,  non  est  aliquid  ;  sed  id  cui  accidit  cascum 
esse  est  aliquid.  (De  Malo,  q.  i,  art.  i,  c). 

Ad  quintum  dicendum,  quod  partes  universi  habent  ordinem  ad  invi- 
cem  secundum  quod  una  agit  in  alteram,  etest  finisalterius,  et  exemplar. 
Haec  autem,  ut  dictum  est  (in  solut.  ad  2  arg.),  non  possunt  convenire 
malo  nisi  ratione  boni  adjuncti.  Unde  maium  neque  ad  perfectionem 
universi  pertinet,  neque  sub  ordine  universi  concluditur,  nisi  per  acci- 
dens;  id  est,  ratione  boni  adjuncti. 

Gfr.  S.  c.  G.,  iii,  c.  7-9.  —  II  Sent.,  dist.  xxxiv,  q.  i,  art.  2.    ^ 


§  28.  —  Utrum  bonum  possit  esse  causa  mali. 

(S.  Th.  I,  q.  XLix,  art.  1) 

Videtur  quod  bonum  non  possit  esse  causa  mali.  i.  Dicitur  enim 
(Matth.  VII,  18) :  Non  potest  arbor  bona  malosfructusfacere. 

2.  Praeterea,  unum  contrariorum  non  potestesse  causa  alterius.  Malum 
autem  est  contrarium  bono.  Ergo  bonum  non  potest  esse  causa  mali. 

3.  Praeterea,  effectus  deficiens  non  procedit  nisi  a  causa  deficiente.  Sed 
malum  est  effectus  deficiens.  Ergo  si  causam  habeat,  habet  deficientem. 
Sed  omne  deficiens,  malum  est.  Ergo  causa  mali  non  est  nisi  malum. 

4.  Praiterea,  Dionysius  dicit  (De  div.  nom.  cap.  4,  part.  4,  lect.  23) 
quod  «  malum  non  habet  causam.  »  Ergo  bonum  non  est  causa  mali. 

Sed  contra  est,  quod  Augustinus  dicit  (Contra  Julianum,  lib.  i,  cap.  9)  : 
«  Non  fuit  omnino  unde  oriri  posset  malum,  nisi  ex  bono.  » 

CoNCLUsio.  —  Bonum  non  nisi  materialiter^  ut  videlicet  subjectum 
mali.,  et  ut  agens,  sed  per  accidens^  est  causa  mali ;  non  autem  ut  est 
forma^  vel  finis,  vel  per  se  agens. 

Respondeo  dicendum  quod  necesse  est  dicere  quod  omne  malum  ali- 
qualiter  causam  habeat.  Maium  enim  est  defectus  boni  quod  natum  estet 
debet  haberi.  Quod  autem  aliquid  deficiat  a  sua  naturali  et  debita  dispo- 
sitione,  non  potest  provenire  nisi  ex  aliqua  causa  trahente  remextrasuam 
dispositionem.  Non  enim  grave  movetur  sursum,  nisi  ab  aliquo  impel- 
lente;  nec  agens  deficit  in  sua  actione,  nisi  propter  aliquod  impedimen- 
tum.  Esse  autem  causam  non  potest  convenire  nisi  bono  ;  quia  nihil 
potest  esse  causa,  nisi  inquantum  est  ens ;  omne  autem  ens,  inquantum 
hujusmodi,  bonum  est.  Et  si  consideremus  speciales  rationes  causarum, 
agens  et  forma  et  finis  perfectionem  quamdam  important,  quae  pertinent 
ad  rationem  boni.  Sed  et  materia,  inquantum  est  in  potentia  ad  bonum, 
habet  rationem  boni.  —  Et  quidem  quod  bonum  sit  causa  mali  per  mo- 
dum  causae  materialis,  jam  patet  ex  eo  quod  bonum  est  subjectum  mali. 
Causam  autem  formalem  malum  non  habet,  sed  est  magis  privatio  for- 
mas.  Et  similiter  nec  causam  finalem,  sed  magis  est  privatio.  ordinis  ad 
finem  debitum.  Non  solum  enim  finis  habet  rationem  boni,  sed  etiam 
utile,  quod  ordinatur  ad  finem.  Causam  autem  per  modum  agentis  habet 
malum;  non  autem  per.se,  sed  per  accidens.  —  Ad  cujus  evidentiam 
sciendum  est  quod  aliter  causatur  maium  in  actione^  et  aliter  in  effectu. 

In  actione  quidem  causatur  malum  propter  defectum  alicujus  principio- 
rum  actionis  vel  principalis  agentis,  vel  instrumentalis.  Sicut  defectus  in 
motu  animalis  potest  contingere  vei  propter  debilitatem  virtutis  motivae, 
ut  in  pueris;  vel  propter  solam  ineptitudinem  instrumenti,  ut  in  claudis. 
Causatur  autem  malum  in  re  aliqua,  quandoque  ex  virtute  agentis,  non 
tamen  in  proprio  effectu  agentis;  quandoque  autem  ex  defectu  ipsius, 
velmateriae.  Ex  virtute  quidem  vel  perfectioneagentis,  quando  ad  tormam 
intentam  ab  agente  sfequitur  ex  necessitate  alterius  formae  privatio  ;  sicut 
ad  formam  ignis  sequitur  privatio  formae  aeris,  vel  aquae.  Sicut  ergo 
quanto  ignis  fuerit  perfectior  in  virtute,  tanto  perfectius  imprimit  formam 
suam,  ita  etiam  tanto  perfectius  corrumpit  contrarium.  Unde  malum  et 
corruptio  aeris  et  aquae  est  ex  perfectione  ignis.  Sed  hoc  est  per  accidens ; 
quia  ignis^on  intendit  privare  formam  aquae,  sed  inducere  formam  pro- 
priam ;  sed  hoc  faciendo,  causat  et  illud  per  accidens.  Sed  si  sit  defectus 
in  effectu  proprio  ignis,  puta  quod  deficiat  a  calefaciendo,  hoc  est  vel 
propter  defectum  actionis,  qui  redundat  in  defectum  alicujus  principii, 
ut  dictum  est  (in  ist.  art.),  vel  ex  indispositione  materiae,  quae  non  recipit 
actionem  ignis  agentis.  Sed  et  hoc  ipsum  quod  est  esse  deficiens,  accidit 
bono  cui  per  se  competit  agere.  Unde  verum  est,  quod  malum  secundum 
nuUum  modum  habet  causam  nisi  per  accidens.  Sic  autem  bonum  est 
causa  mali. 

Ad  primutn  ergo  dicendum,  quod  sicut  Augustinus  dicit  (Contra  Julia- 
num,  lib.  i,  cap.  ult.),  «  arborem  malam  appellat  Dominus  voluntatem 
malam;  et  arborem  bonam,  voiuntatem  bonam  ».  Ex  voluntate  autem 
bona  non  producitur  actus  moralis  malus,  cum  ex  ipsa  voluntate  bona 
judicetur  actus  moralis  bonus.  Sed  tamen  ipse  motus  malae  voluntatis 
causatur  a  creatura  rationali  quae  bona  est.  Et  sic  est  causa  mali. 

Ad  secundum  dicendum,  quod  bonum  non  causatillud  malum  quod  est 
sibi  contrarium,  sed  quoddam  aliud ;  sicut  bonitas  ignis  causat  malum 
aquae;  et  homo  bonus  secundum  suam  naturam,  causat  malum  actum 
secundum  morem.  Et  hoc  ipsum  per  accidens  est.  Invenitur  autem  quod 
etiam  unum  contrariorum  causat  aliud  per  accidens ;  sicut  frigidum  exte 
rius  ambiens  calefacit,  inquantum  calor  retrahitur  ad  interiora. 

Ad  tertium  dicendum,  quod  maium  habet  causam  deficientem  aliter  in 
rebus  voluntariis  et  naturalibus.  Agens  enim  naturale  producit  etfectum 
suumtalemquale  ipsum  est,  nisi  impediatur  ab  aliquo  extrinseco.  Et  hoc 
ipsum  est  quidam  defectus  ejus.  Unde  nunquam  sequitur  malum  in 
effectu,  nisi  praeexistat  aliquod  aliud  malum  in  agente,  vel  materia;  sicut 
dictum  est  (in  corp.  art.).  Sed  in  rebus  voiuntariis  defectus  actionis  a 
voluntate  actu  deficiente  procedit,  inquantum  non  subjicit  se  actu  suae 
re^ulae.  Oui  tamen  defectus  non  est  culpa,  sed  eum  sequitur  culpa  ex  hoc 
quod  cum  tali  defectu  operatur. 

Ad  quartum  dicendum,  quod  malum  non  habct  causam  per  se,  sed  pcr 
accidens  tantum,  ut  dictum  est  (in  corp.  art.). 

Gfr.  S.  c.  G.,  III,  c.  10.  —  II  Sent.,  Dist.  xxxix,  q.  i,  art.  3.  —  De  Malo,  q.  i,  art.  3, 

§  29.  —  Utrum  sit  unum  summum  malum  quod  sit  causa 

omnis  mali. 

(S.  Th.  I,  q.  xLix,  art.  3) 

Videtur  quod  sit  unum  summum  malum  quod  sit  causa  omnis  mali. 
I.  Gontrariorum  enim  effectuum  contrarias  sunt  causae  (lib.  v  Politi- 
corum,  cap.  8).  Sed  in  rebus  invenitur  contrarietas,  secundum  illud 
(Eccli.  xxxiii,  i5):  Contra  malum  bonum  est^  et  contra  vitam  mors:  sic 
et  ctfntravirum  justum  peccator.  Ergo  sunt  contraria  principia;  unum 
boni,  et  aliud  mali. 

2.  Praeterea,  si  unum  contrariorum  est  in  rerum  natura,  et  reliquum, 
ut  dicitur  (De  caelo,  lib.  11).  Sed  summum  bonum  est  in  rerum  natura, 
quod  est  causa  omnis  boni.  Ergo  est  et  summum  malum  ei  oppositum 
causa  omnis  mali. 

3.  Praeterea,  sicut  in  rebus  invenitur  bonum  et  melius,  ita  malum  et 
pejus.  Sed  bonum  et  melius  dicuntur  per  respectum  ad  optimum.  Ergo 
malum  et  pejus  dicuntur  per  respectum  ad  aliquod  summum  malum. 

4.  Praeterea,  omne  quod  est  per  participationem,  reducitur  ad  illud 
quod  est  per  essentiam.  Sed  res  quae  sunt  malae  apud  nos,  non  sunt  malae 
per  essentiam,  sed  per  participationem.  Ergo  est  invenire  aliquod  sum- 
mum  malum  quod  est  causa  omnis  mali. 

5.  Praeterea,  omne  quod  est  per  accidens,  reducitur  ad  iilud  quod  est 
per  se.  Sed  bonum  est  causa  mali  per  accidens.  Ergo  oportet  ponere  ali- 
quod  summum  malum,  quod  sit  causa  malorum  per  se.  Neque  potest  dici 
quod  malum  non  habeat  causam  per  se,  sed  per  accidens  tantum ;  quia 
sequeretur  quod  malum  non  esset  ut  in  pluribus,  sed  ut  in  paucioribus. 

6.  Praeterea,  malum  effectus  reducitur  ad  malum  causae  ;  quia  effectus 
deficiens  est  a  causa  deficiente.  Sed  non  est  procedere  in  infinitum.  Ergo 
oportet  ponere  unum  primum  malum  quod  sit  causa  omnis  mali. 

Sed  contra  est,  quod  summum  bonum  est  causa  omnis  entis.  Ergo  non 
potest  esse  aliquod  principium  ei  oppositum  quod  sit  causa  malorum. 

CoNCLUsio.  —  Cum  nullum  sit  per  essentiam  malum^  non  datur  in  rebus 
aliquod  summum  malum  omnium  malorum  causa^  sicut  datur  summum 
bonum  omnium  bonorum  causa. 

Respondeo  dicendum  quod  non  est  unum  primum  principium  malo- 
rum,  sicut  est  unum  primum  principium  bonorum.  —  Primo  quidem, 
quia  primum  principium  bonorum  est  per  essentiam  bonum.Nihil  au- 
tem  potest  esse  per  suam  essentiam  maium.  Ostensum  est  enim  quod 
omne  ens,  inquantum  est  ens,  bonum  est;  et  quod  malum  non  est  nisi 
in  bono,  ut  subjecto.  —  Secundo  quia  primum  bonorum  principium  est 
summum  et  perfectum  bonum,  quod  praehabet  in  se  omnem  bonitatem. 
Summum  autem  malum  esse  non  potest;  quia,  etsi  malum  semper  dimi- 
nuat  bonum,  nunquam  tamen  illud  potest  totaliter  consumere.  Et  sic 

semper  remanente  bono,  non  potest  esse  aliquid  integre  et  perfecte  ma- 

lum.  Propter  quod  Philosophus  dicit  (Eth.  lib.   iv,   cap.   5)  quod  «   si 

malum  integrum  sit,  seipsum  destruet,  »  quia  destructo  omni  bono  quod 

requiritur  ad  integritatem  mali,  subtrahitur  etiam  ipsum  malum,  cujus 

subjectum  est  bonum.  —  Tertio,  quia  ratio  mali  repugnat  rationi  primi 

principii ;  tum  quia  malum  causatur  ex  bono,  ut  supra  ostensum  est,  tum 

quia  malum  non  potest  esse  causa  nisi  per  accidens ;  et  sic  non  potest 

esse  prima  causa,  quia  «  causa  per  accidens  est  posterior  ea  quae  est  per 

se,  »  ut  patet  (Phys.  lib.  ii).  Qui  autem  posuerunt  duo  prima  principia, 

unum  bonum,  et  alterum  maium,  ex  eadem  radice  in  hunc  errorem  inci- 

derunt,  ex  qua  et  aiias  extraneae  positiones  antiquorum  ortum  habderunt; 

quia  scilicet  non  consideraverunt  causam  universalem  totius  entis,  s.ed 

particulares  tantum  causas  particularium  effectuum.  Propter  hoc  enim, 

si  aliquid  invenerunt  esse  nocivum  alicui  rei  per  virtutem  suse  naturse, 

aestimaverunt  naturam  illius  rei  esse  rhalam :  puta,  si  quis  dicat  naturam 

ignis  esse  malam,  quia  combussit  domum  alicujus  pauperis.  Judicium 

autem  de  bonitate  alicujus  rei  non  est  accipiendum  secundum  ordinem 

ad  aliquid  particulare,  sed  secundum  seipsum,  et  secundum  ordinem  ad 

totum  universum,  in  quo  quaelibet  res  suum  locum  ordinatissime  tenet. 

Similiter  etiam  qui  invenerunt  duorum  particularium  effectuum  contra- 

riorum  duas  causas  particulares  contrarias,  nesciverunt  reducere  causas 

particulares  contrarias  in  causam  universalem  communem.  Et  ideo  usque 

ad  prima  principia  contrarietatem  in  causis  esse  judicaverunt.  Sed  cum 

omnia  contraria  conveniant  in  uno  communi,  necesse  est  in  eis,  supra 

causas  contrarias  proprias  inveniri  unam  causam  communem;  sicut  supra 

qualitates  contrarias  eiementorum  invenitur  virtus  corporis  caelestis;  et 

similiter  supra  omnia  quae  quocumque  modo  sunt,  invenitur  unum  pri- 

mum  principium  essendi. 

Ad  primum  ergo  dicendum,  quod  contraria  tonveniunt  in  genre  uno, 
et  etiam  conveniunt  in  ratione  essendi.  Et  ideo,  licet  habeant  causas 
particulares  contrarias,  tamen  oportet  deveniread  unam  primam  causam 
communem. 

Ad  secundum  dicendum,  quod  privatio  et  habitus  nata  sunt  fieri  circa 
idem.  Subjectum  autem  privationis  est  ens  in  potentia.Unde  cum  malum 
sit  privatio  boni,  ut  ex  dictis  patet,  illi  bono  opponitur^  cui  adjungitur 
potentia;  non  autem  summo  bono,  quod  est  actus  purus. 

Ad  tertium  dicendum,  quod  unumquodque  intenditur  secundum  pro- 
priam  rationem.  Sicut  auiem  forma  est  perfectio  quaedam,  ita  privatio 
est  quaedam  remotio.  Unde  omnis  forma,  et  perfectio,  et  bonum,  per 
accessum  ad  terminum  perfectum  intenditur;  privatio  autem  et  malum 
per  recessum  a  lermino.  Unde  non  dicitur  malum  et  pejus  per  accessum 
ad  summum  malum,  sicut  dicitur  bonum  et  mclius  per  accessum  ad 
summum  bonum. 

Ad  quartum  dicendiim,  quod  nulium  ens  dicitur  maium  per  participa- 
tionem,  sed  per  privationem  participationis.  Unde  non  oportet  fieri 
reductionem  ad  aliquid  quod  sit  per  essentiam  malum. 

Ad  quintum  aicendum,  quod  malum  non  potest  habere  causam  nisi 
per  accidens.  Unde  impossibile  est  fieri  reductionem  ad  aliquid  quod  sit 
per  se  causa  mali.  Quod  autem  dicitur  quod  malum  est  ut  in  pluribus, 
simpliciter  falsum  est.  Nam  generabilia  et  corruptibilia,  in  quibus  solum 
contingit  esse  malumnaturae,  sunt  modica  pars  totius  universi.  Etiterum 
in  unaquaque  specie  defectus  naturae  accidit,  ut  in  paucioribus.  In  solis 
autem  hominibus  malum  videtur  esse,  ut  in  pluribus ;  quia  bonum  hominis 
secundum  sensum  corporis,  non  est  bonum  hominis,  inquantum  homo, 
seu  secundumrationem  :  plures  autem  sequuntur  sensum  quam  rationem. 

Ad  sextum  dicendum,  quod  in  causis  mali  non  est  procedere  in  infini- 
tum;  sed  est  reducere  omnia  mala  in  aliquam  causam  bopam,  ex  qua 
sequitur  malum  per  accidens. 

Cfr.  S.  c.  G.,  III,  c.  i5.  —  De  Potent.,  q.  iii,  art.  6. 


QU^STIO  IV 

DE    PULCHRO 

§  30.  —  Utrum  pulchrum  sit  idem  quod  honestum. 

(Opusc.  De  Pulchro) 

1.  Videtur  quod  pulchrum  sit  idem  quod  honestum.  i .  Quorum  enim 
definitionessunt  eaedem,  ipsa  sunt  eadem  ;  sed  eadem  definitio  esthonesti 
et  pulchri.  Utrumque  enim  definitur  aTullio,  quod  «  sua  vi  nos  allicit  et 
sua  dignitate  trahit*  ».  Ergo  honestum  et  pulchrum  sunt  idem. 

2.  Ad  idem,  Dionysius  dicit(De  divin.  nom.,  cap.  4) :  «  idem  est  bono 
pulchrum  ».  Non  est  autem  pulchrum  idem  bono  utili,  quia  utile  non 
esr  finis  sicut  pulchrum,  nec  iterum  bono  delectabili,  quod  frequenter 
lurpe  est.  Ergo  cum  bonum  tripliciter  tantum  dicatur,  scilicet  honestum, 
utile  et  delectabile,  relinquitur  quod  sit  idem  bono  quod  est  honestum. 

3.  Ad  idem,  pulchritudo  corporalis  consistitin  corporum  commensu- 
ratione,  sed  animse  compositio  consistit  in  modo  virtutis.  Ergo  in  virtute 
consistit  spiritualis  pulchritudo.  Virtus  autem  est  species  honesti,  secun- 
dum  Tuliium^.  Ergo  pulchrum  est  idem  honesto. 

1.  En  definitiones  honesti  et  pulchri  quas  memorat  Doctor  Angelicus.  Haec  dc  ho- 
nesto  scribit  TuUius  :  «  Est  quiddam  quod  sua  vi  nos  allicit  adsese,  non  emolumento 
captans  aliquo,  sed  trahens  sua  dignitate  :  quod  genus  virtus,  scientia,  veritas  est... 
Quod  aut  totum,  aut  aliqua  ex  parte,  propter  se  petitur,  honestum  nominabimus.  » 
(Rhet.,  De  invent.,  1.  11,  52-53).—  Et  de  pulchro  seu  decoro  haec  habet  :  «  Quod  dici 
latine  decorum  potest,  hujus  vis  ea  est  ut  ab  honesto  non  queat  separari.  Nam  et 
quoddecet,  honestum  est,  et  quod  honestum  est,  decet...  Sic  fere  definiri  solet :  deco- 
rum  id  esse  quod  consentaneum  sit  hominis  excellentias  in  eo  in  quo  natura  ejus  a 
reliquis  animantibus  differat.  »  (De  Offic,  i,  27.) 

2.  Sic  Tullius(Rhet.,Deinvent.,  11,  52);  et  explanansdefinitionem  honesti,  ait :  «  Est 
igitur  in  eo  genere  omnes  res  una  vi  atque  uno  nomine  amplexa  virtus.  »  (Ibid.,  53). 

10 

4.  Ad  idem,  qucecumque  habent  eamdem  passionem  sunt  idem,  cum 
eadem  passio  sit  ejusdem  subjecti.  Sed  pulchrum  et  honestum  habent 
eamdem  passionem,  scilicet  laudabile  :  ergo  sunt  idem*. 

5.  Ad  idem,  quaecumque  sunt  eorumdem  generum  et  earumdem  spe- 
cierum,  ea  quoque  sunt  eadem;  sed  species  easdem  assignantura  Philoso- 
phis  honesto  et  pulchro.  Ergo  sunt  idem. 

II.  Sed  contra,  ad  oppositum  videtur  quod  pulchrum  et  honestum  non 
sunt  idem. 

1.  Quorum  opposita  differunt,  ipsa  quoque  differunt.  Sed  oppositum 
pulchri  est  turpe,  honesti  autem  malum.  Et  haecdifferunt.  Ergopulchrum 
et  honestatem  differunt. 

2.  Item,  si  pulchrum  et  honestum  essent  idem,  tunc  ista  nomina  essept 
synonyma :  et  sic  nulla  differentia  essei  inter  ea,  cum  TuUius  assignet  (lib. 
De  Officiis  *)  differentiam  unius  ad  aiterum.  Ergo  non  sunt  idem. 

3.  Item,  quaecumque  separantur  secundum  esse,  sunt  etiam  separabilia 
secundum  essentiam.  Sedpulchrum  separatur  abhonesto  secundum  esse: 
potest  enim  aliquando  esse  pulchrum  sine  bono,  sicut  diciiur  (Proverb. 
XXXI,  3o):  (JiFallax  gratia  et  vana  est  pulchritudo  y) .  Ergo  sunt  diversa 
secundum  essentiam. 

SoLUTio.  —  Pulchrum  et  honestum  subjecto  sunt  idem,  sed  differunt  ra- 
tione. 

Respondeo  dicendum  quod  pulchrum  in  ratione  sui  plura  concludit, 
[sicut  indicat  Dionysius  5,  dicens  :  «  Supersubstantiale  pulchrum  pui- 
chritudo  quidem  dicitur,  propter  traditam  ab  ipso  omnibus  existenii- 
bus  juxtapropriam  naturam  uniuscujusque  pulchritudinem,  et  sicut  uni- 
versorum  consonantias  et  claritatis  causa,  et  sicut  omnia  ad  se  vocans 
(unde  et  xaXo?  dicitur),  et  sicut  omnia  in  omnibus  congregans  ».]  —  Pri- 
mum  quidem  quod  in  ratione  pulchri  includitur,  est  splendor  form^e 
(substantialis,  vel  actualis)  supra  partes  materias  proportionatas,  et  ter- 
minatas  [seu  integras  et  perfectas];  sicut  corpus  dicitur  pulchrum  ex 
resplendentia  coloris  supra  membra  proportionata:  et  hoc  est  quasi  dif- 
ferentia  specifica  complens  rationem  pulchri.  Secundum  est  quod  trahit 
ad  se  desiderium;  et  hoc  habet  pulchrum,  inquantumest  bonum  et  finis. 
Tertium  est  quod  congregat  ommia,  [ex  quo  procedit  unitas] ;  et  hoc  habet 
ex  parte  formae  cujus  resplendentia  facit  pulchrum.  Quartum  est  pro- 
prium  ipsius  pulchritudinis  primae,  quae  per  suam  essentiam  est  causa  pul- 

1.  Dionysius  enim  dicit  (Dedivin.  nom.,  cap.  4) :  «  bonum  laudatur  ut  pulchrum  ». 
Et  Tullius  :  «  honestum  vere  dicimus,  etiam  si  a  nullo  laudetur,  natura  esse  laudabilc  ». 
(De  Offic.,  I,  4.) 

2.  Sic  TuUius :  «  Qualis  autem  difFerentia  sit  honesti  et  decori,  facilius  intelligi 
quam  explanari  potest.  Quidquid  est  enim  quod  deceat,  id  tum  apparct,  cum  ante- 
gressa  cst  honestas...  Est  cnim  quiddam,  idque  intelligitur  in  omni  virtute,  quod  dc- 
ceat:  quod  cogitatione  magis  a  virtute  potest  quam  re  separari.  Ut  venustas  et  pul- 
chritudo  corporis  secerni  non  potest  a  valitudine;  sic  hoc,  dc  quo  loquimur,  decorum 
totum  illud  quidemest  cum  virtute  confusum,  sed  mcntect  cogitationc  distinguitur.  s 
(De  Offic,  1,27) 

3.  Dc  divin.  nom.,  c.  iv. 

chritudinis[in  ceteris],  scilicet  potentia  omnem  faciendi  pulchritudinem. 

Quantum  igitur  ad  primum  separatur  ratio  pulchri  a  ratione  honesti 
et  boni.  —  Quantum  ad  secundum,  pulchrum  et  bonum  nullo  modo  se- 
parantur,  quia  illud  accedit  pulchro  secundum  quod  est  in  eodem  sub- 
jecto  in  quo  est  bonum.  —  Quantum  ad  tertium,  illud  convenit  quidem 
quantum  ad  subjectum,  quia  et  pulchro  et  bono  accedit  secundum  quod 
est  forma  utriusque :  omnis  enim  cognitio  pertinet  ad  formam  quae  est 
determinans  materiae  potentiarum  multiplicitatem.  Sed  differt  ratione : 
quia  secundum  quod  forma  est  finis  materiae,  sic  bonum  accipit  rationem 
congregandi ;  secundum  autem  quod  forma-resplendet  super  partes  ma- 
teriae,  sic  est  pulchrum  habens  rationem  congregandi.  —  Sic  igitur  dici- 
mus  quod  pulchrum  et  honestum  sunt  idem  in  subjecto  *.  Differunt  autem 
in  ratione;  quia  ratio  pulchri  in  universali  consistit  in  resplendentia  for- 
mae,  [vel  substantialis]  super  partes  materias  proportionatas,  vel  [actualis] 
super  diversas  vires  vel  actiones^:  honesti  autem  ratio  consistit  in  hoc 
quod  trahit  ad  se  desiderium.  Decus  vero  dicitur  secundum  proportionem 
potentias  ad  actum. 

I.  Ad  primum  ergo  dicendum,  quod  illa  definiiio  convenit  utrique 
propter  universalitem  subjecti,  cum  [tamen]  super  hoc  addit  pulchrum 
differentiam  qiiamdam  quae  complet  rationem  ipsius. 

Ad  secundum  dicendum,  quod,  quamvis  pulchrum  sit  idem  honesto, 
non  tamen  oportet  quod  hoc  sit  secundum  rationem,  sed  subjecto  tantum. 

Ad  tertium  dicendum,  quod  pulchritudo  consistit  in  componentibus 
sicut  in  materialibus,  sed  in  resplendentia  formae  sicut  in  formali :  unde 
ex  hoc  quod  objicitur,  non  sequitur  quod  pulchrum  sit  idem  honesto,  nisi 
in  subjecto. 

Ad  quartum  dicendum,  quod  non  oportet  quod  quascumque  habent 
eamdem  passionem  sint  ejusdem  rationis,  nisi  illa  sit  propria  passio.  Sicut 
verecundia,  quae  tamen  non  est  virtus  sed  passio  quaedam,  cum  virtute 
convenit  in  hac  passione,  quod  est  laudabile,  cum  oportet  quod  omne  cui 

1.  S.  Thomas  (S.  Th.  n-ii,  q.  cxlv,  art.  2)  sic  probat  quod  honestum  et  de- 
corum  spiriruale  sunt  idem  subjecto  :  «  sicut  accipi  potest  ex  verbis  Dionysii  ad 
rationem  pulchri  seu  decori  concurrit  et  claritas,  et  debita  proportio.  Dicit  enim 
quod  Deus  dicitur  pulcher,  sicut  universorum  consonantiae,  et  claritatis  causa. 
Unde  pulchritudo  corporis  in  hoc  consistit  quod  homo  habeat  membra  cor- 
poris  bene  proportionata  cum  quadam  debiti  coloris  claritate.  Et  similiter  pul- 
chritudo  spirituahs  in  hoc  consistit  quod  conversatio  hominis  sive  actio  ejus 
sit  bene  proportionata  secundum  spiritualem  rationis  claritatem.  Hoc  autem 
pertinet  ad  rationem  honesti,  idem  esse  virtuti,  quae  secundum  rationem  mo- 
deratur  omnes  res  humanas.  Et  ideo  honestum  est  idem  spirituali  decori.  Unde 
Augustinus  dicit  (lib.  Quasst.  lxxxiii,  quaest.  3o) :  «  Honestum  voco  intelligibi- 
lem  pulchritudinem,  quam  spiritualem  nos  proprie  dicimus  »  ;  et  postea  subdit 
quod  «  multa  sunt  pulchra  visibilia,  quai  minus  proprie  honesta  appellantur.  » 

2.  Ita  etiam  Tullius  ;  «  Ut  pulchritudo  corporis  apta  compositione  membrorum 
movet  oculos  et  delectat  hoc  ipso  quod  inter  se  omnes  partes  consentiunt:  sic  hoc 
decorum  quod  elucet  in  vita,  movet  approbationem  eorum  quibuscum  vivitur,  ordi- 
ne,  et  constantia,  et  moderatione  dictorum  omnium  atque  factorum.  (De  Offic.  i,  28.) 

convenit  haec  passio,  sit  virtus  vel  aliquid  virtuti  conveniens.  Et  hoc  ita 
concedimus  de  pulchro. 

Ad  quintum  dicendum  quod,  sicut  honestum  et  pulchrum  sunt  idem 
in  subjecto  et  differunt  in  ratione,  ita  etiam  eaedem  possunt  esse  species 
utriusque  scundum  subjectum,  sed  ratione  differenti. 

II.  [Horum  autem  quae  in  oppositum  afferuntur], /?r/mwm  et  secundum 
concedimus. 

Ad  tertium  autem  dicendum,  quod  pulchrum  nunquam  separatur  a 
bono,  sicut  pulchrum  corporis  a  bono  corporis,  et  pulchrum  animas  a 
bono  animas,  sic  semper  pulchrum  et  honum  accipiendo  circa  idem. 
Pulchritudo  coporis  autem  dicitur  quandoque  vana,  non  respectu  boni 
corporis,  sed  respectu  boni  animae. 
Cfr.  S.  Th.  ii-ii,  q.  cxlv,  art.  2. 


§  31.  —  Utrum  pulclirum  sit  idem  quod  bonum  et  habeat 
rationem  causae  finalis  \ 

Videtur  quod  pulchrum  sit  idem  quod  bonum.  i.  Pulchrum  et  bonum 
se  consequuntur  :  unde  vjdetur  quod  omnia  pulchrum  et  bonum  appe- 
tunt ;  unde  secundum  nomen  in  grasco  etiam  propinqua  sunt,  quia  bonum 
dicitur  xaXo?,  et  pulchrum'  xaXXo;. 

[Sic  Dionysius  (De  divin.  nom.,  cap.  4,  1.  5)  dicit  quod  «  supersub- 
stantiale  pulchrum  omnia  ad  seipsum  vocat :  unde  et  xaXo?  dicitur  ».  Sed 
vocare  ad  se  pertinet  ad  rationem  causas  finalis.  Ergo  pulchrum  habct 
rationem  causae  finalis  sicut  bonum,  et  ideo  pulchrum  et  bonum  quae 
habent  eamdem  rationem,  sunt  idem]. 

2.  [Hoc  etiam  Dionysius  (loc.  cit.)  verbis  expressis  docet,  dicens  : 
«  Principium  omnium  est  pulchrum,  sicut  causa  effectiva,  et  causa  fina- 
lis  (etenim  pulchri  causa  cuncta  fiunt),  et  causa  exemplaris  :  propter 
quod  et  idem  est  bono  pulchrum  ».]  Pulchritudo  enim  rapit  omnia  ad 
desiderium  sui. 

3.  [Amabile  habet  rationem  boni  et  causae  finalis].  Dionysius  autem 
dicit  (De  divin.  nomin.,  cap.  4, 1.  9)  quod  «  non  solum  bonum,  sed  etiam 
pulchrum  est  omnibus  amabile.  » 

SoLtJTio.  —  Respondeo  dicendum  quod  pulchrum,  et  bonum  in  sub- 
jecto  quidem  sunt  idem :  quia  super  eamdem  rem  fundantur,  scilicet  super 
formam:  et  propter  hoc  bonum  laudatur^  ut  pulchrum :  sed  ratione  ditfe- 
runt;  nam  bonum  proprie  respicit  appetitum:  est  enim  bonum,  quod 
omnia  appetunt :  et  ideo  habet  rationem  finis,  nam  appetitus  est  quasi 
quidam  motus  ad  rem.  Pulchrum  autem  respicit  vim  cognoscitivam  : 
pulchra  enim  dicuntur,  quae  visu  placent:  unde  pulchrum  in  debita  pro- 

I.  Hic  paragraphus  divcrsis  ex  tcxtibus  in  ununi  coadunatis  compositus  fuit,  salvis 
ipsis  verbis  S.  Thomae,  exceptis  tamen  paucis  quae  intra  parenthesim  notantur. 

portione  consistit;  quia  sensus  delectatur  in  rebus  debite  proportionatis, 
sicut  in  sibi  similibus:  nam  et  sensus  ratio  quaedam  est,  et  omnis  virtus 
cognoscitiva:  et  quia  cognitio  fit  per  assimiiationem,  similitudo  autem 
respicit  formam ;  pulchrum  proprie  pertinet  ad  rationem  causae  formalis. 
(S.  Th.  I,  q.  V,  art.  4,  ad  i>) 

Ad  primum  ergo  dicendum,  quod  pulchritudo  non  habet  rationem  appe- 
tibilis  nisi  inquantum  induit  rationem  boni  :  sic  enim  et  verumappetibile 
est^  [inquantum  induit  boni  rationem,  prout  est  intellectus  bonum]  :  sed 
secundum  rationem  propriam  habet  claritatem  et  ea  quae  dicta  sunt,  [sci- 
licet  consonantiam  et  perfectam  integritatem].  (i  Sent.,  Dist.  xxxi,  q.  i, 
art.  i,  ad.  4.) 

Ad  secundum  dicendum,  quod  esse  omnium  finis  non  convenit  pulchro 
secundum  propriam  differentiam  qua  completur  sua  ratio,  sed  ratione 
subjecti  sui  in  quo  communicat  cum  bono  quasi  ex  natura  generis  :  et 
ideo  non  sequitur  quod  sit  [tanquam  propria  ratio]  in  pulchro  quod 
dividitur  a  bono  per  aliam  differentiam  quae  est  ultima  [et  propria  pulchri 
ratio]  :  sicut  homo  et  asinus  separantur  in  ultimis  differentiis,  quamvis 
conveniant  in  eo  quod  est  natura  generis.  Unde  sciendum  est  quod  de 
ratione  boni  est  quod  sit  finis  desiderii  movens  ipsum  adse,  et  ideo  defi- 
nitur  a  Philosopho  bonum  quod  omnia  optant  :  honestum  vero  hoc 
addit  supra  bonum^  scilicet  quod  sua  vi  et  dignitate  trahat  desiderium  ad 
se  :  pulchrum  vero  ulterius  super  hoc  addit  respiendentiam  et  claritatem 
quamdam  super  quaedam  proportionata.  (Opusc.  De  Pulch.) 

Ad  tertium  dicendum,  quod  pulchrum  est  idem  bono  solaratione  diffe- 
rens.  Gum  enim  bonum  sit  quod  omnia  appetunt,  de  ratione  boni  est 
quod  in  eo  quietetur  appetitus.  Sed  ad  rationem  pulchri  pertinet  quod  in 
ejus  aspectu  seu  cognitione  quietetur  appetitus  ;  unde  et  illi  sensus  prae- 
cipue  respiciunt  pulchrum  qui  maxime  cognoscitivi  sunt,  scilicet  visus  et 
auditus  rationi  deservientes  ;  dicimus  enim  pulchra  visibilia  et  pulchros 
sonos.  In  sensibilibus  autem  aliorum  sensuum  non  utimur  nomine  pul- 
'  chritudinis;  non  enim  dicimus  pulchros  sapores  aut  odores.  Et  sic  patet 
quod  pulchrum  addit  supra  bonuni  quemdam  ordinem  ad  vim  cognosci- 
tivam  ;  ita  quod  bonum  dicatur  id  quod  simpliciter  complacet  appetitui, 
pulchrum  autem  dicatur  id  cujus  ipsa  apprehensio  placet.  (S.  Th.  i-ii, 
q.  xxvii,  art.  i,  ad  3.) 


§  33.  —  Utrum  ratio  pulchri  propria  sit  resplendentia 
formae  super  partes  proportionatas. 

(Opusc.  De  Pulchro) 

Videtur  quod  non.  i.  Unum  enim  simplex  non  consistit  exduobus.  Sed 
pulchritudo  est  quaedam  forma  simplex.  Ergo  non  videtur  quod  ad  esse 
ejus  concurrant  claritas  et  proportio. 

2.  Praeterea,  claritas  est  in  tertia  specie  qualitatis;  consonantia  autem, 

cum  sit  qualitas  circa  quantitatem,  est  in  quartaspecie  qualitatis;  ex  dis- 
tantibus  autem  tantum  non  potest  formari  unum  simplex:  maxima  ergo 
ratio  pulchritudinis  non  conficitur  ex  his  duobus. 

3.  Praeterea,  Tullius  in  libro  de  Officiis  dicit  quod  honestum  dicitur 
pulchrum  secundum  notitiam  sui  ab  aliis;  notitia  autem  non  ponit  ali- 
quid  in  re  ipsa  quas  cognoscitur:  ergo  non  videtur  quod  claritas  aliqua 
sit  in  ipsa  pulchritudine. 

SoLUTio.  —  Dicendum  quod,  sicut  ad  pulchritudinem  corporis  requi- 
ritur  quod  sit  proportio  debita  membrorum,  et  quod  color  supersplen- 
deat  eis,  quorum  si  alterutrum  deesset,  non  esset  pulchrum  corpus:  ita 
ad  rationem  universalis  pulchritudinis  exigitur  proportio  aliqualium  ad 
invicem,  vel  partium,  vel  principiorum,  vel  quorumcumque  quibus  su- 
persplendeat  claritas  formae  ^ 

Ad primum  igitur  dicendum  quod  simplex  non  potest  constare  ex  om- 
nibus  simplicibus,  quasi  ex  partibus  materialibus,  aut  quasi  ex  partibus 
essentialibus;  potest  tamen  ex  diversis  effluere,  quasi  effective  aliquid 
unum  simplex,  sicut  forma  mixticorporis  est  unum  simplex  quod  manat 
ex  diversis.  Potest  etiam  esse  quod  ad  esse  simplicis  concurrant  duo, 
quorum  alterum  sit  sicut  subjectum,  et  alterum  sicut  essentia  rei:  sicut 
ad  esse  simitatis  concurrit  nasus  sicut  subjectum,  et  concavitas  sicut  es- 
sentia  simi ;  et  similiter  ad  rationem  pulchritudinis  concurrit  consonantia 
sicut  subjectum,  et  claritas  sicut  essentia  ejus. 

Similiter  est  dicendum  ad  secundum, 

Ad  tertium  dicendum,  quod  virtus  claritatem  quamdam  habet  in  se. 
per  quam  pulchra  est,  etiamsi  a  nuUo  cognoscatur;  ex  qua  tamen  aptitu- 
dinem  habet,  ut  cum  quadam  claritate  in  noiitiam  veniat:  et  propter  hoc 
dicit  Tullius  quod  pulchrum  dicitur  et  honestum,  secundum  quod  res- 
pectu  alterius  clarescit. 


§  33.  —  Diversae  pulchri  species 


I.    Pulchrum  divinum  et  pulchrum  creatum.  —    «   Supersubstantiale 

bonum,  dicit  Dionysius  (De  divin.  nom.,cap.  4),  quodest  Deus  laudatur 

a  sanctis  theologis,  sicut  pulchrum.  »  Nec  in  causa  prima,  scilicet  Deo, 

sunt  dividenda  pulchrum  et  pulchritudo;  et  hoc  ideo  quia  causa  prima 

propter  sui  simplicitatfem  et  perfectionem  sola  comprehendit  omnia  in 

uno.  Unde  etsi  in  creaturis  differant  pulchrum   et  pulchritudo,    Deus 

tamen  utrumque  comprehendit  in   se  secundum   unum  et  idem.  —   In 

creaturis  vero  pulchrum  et  pulchritudo  distinguuntur  secundum  parti- 

4 

I.  Ad  pulchritudinem  tria  requiruntur:  primo  quidem  iniegritas  sive  perfectio; 
quae  enim  diminutae  sunt,  eo  ipso  turpia  sunt:  et  debita  proportio  seu  consonantia  :  ^l 
ct  iterum  claritas ;  unde  quic  habent  colorem  nitidum,  pulchracsse  dicuntur.  (S.  Th.  1,  ^ 
q,  XXXIX,  art.  8.  c.) 

cipans  et  participatum ;  ita  quod  pulchrum  dicitur  hoc  quod  participat 
pulchritudinem,  pulchritudo  autemparticipatio  primas  causas  quae  omnia 
pulchra  facit.  —  Pulchritudo  enim  creaturae  nihii  est  aliud  quam  simili- 
tudo  divinae  pulchritudinis  in  rebus  participata.  (Com.  in  lib.  Diony., 
De  divin.  nom.,  c.  iv,  1.  5.) 

2.  Pulchrum  corporale  et  pulchrum  spirituale.  —  Deus  qui  est  super- 
substantiale  pulchrum,  omnibus  entibus  creatis  dat  pulchritudinem  se- 
cundum  naturam  propriam  uniuscujusque.  Alia  est  enim  pulchritudo  , 
spiritus  et  alia  corporis,  atque  alia  hujus  et  illius  corporis.  Sic  hominem 
pulchrum  dicimus  propter  decentem  proportionem  membrorum  in 
quantitate  et  situ,  et  propter  hoc  quod  habe't  clarum  et  nitidum  colorem. 
Unde  proportionaliter  est  in  caeteris  accipiendum  quod  unumquodque 
dicitur  pulchrum  secundum  quod  habet  claritem  sui  generis  vel  spiri- 
tualem  vel  corporalem,  et  secundum  quod  est  in  debita  proportione 
co^hstitutum.  (Ibid.) 

Pulchritudo  consistit  in  quadam  claritate  et  debita  proportione. 
Utrumque  autem  horum  radicaliter  in  ratione  invenitur;  ad  quam  per- 
tinet  et  lumen  manifestans,  et  proportionem  debitam  in  aliis  ordinare. 
Et  ideo  in  vita  contemplativa,  quae  consistit  in  actu  rationis,  per  se  et 
essentialiter  invenitur  pulchritudo  :  unde  et  (Sap.  virr,  2)  de  contempla- 
tione  sapientiae  dicitur:  Amator  factus  sum  formce  illius.  In  virtutibus 
autem  moralibus  invenitur  pulchriiudo  participative,  inquantum  scilicet 
participant  ordinem  rationis*,  et  praecipue  in  temperantia,  quae  reprimit 
concupiscentias  maxime  lumen  rationis  obscurantes.  Et  inde  est  quod 
virtus  castitatis  maxime  reddit  hominem  aptum  ad  contemplationem. 
(S.  Th.  ii-ii,  q.  cLxxx,  art.  2  ad  3.) 

3.  Pulchrum  naturale  et pulchrum  artificiale .  —  Ars  imitatur  naturam. 
Cujus  ratio  est,  quia  sicut  se  habent  principia  ad  invicem,  ita  proportio- 
naliter  se  habent  operationes  et  effectus.  Principium  autem  eorum  quae 
secundum  artem  fiunt  est  intellectus  humanus,  qui  secundum  similitudi- 
nem  quamdam  derivatur  ab  intellectu  divino,  qui  est  principium  rerum 
naturalium.  Unde  necesse  est  quod  operationes  artis  imitentur  opera- 
tiones  naturae,  et  ea  quae  sunt  secundum  artem,  imitentur  ea  quae  sunt  in 
natura.  Si  enim  aliquis  instructor  aiicujus  artis  opus  artis  efficeret,  opor- 
teret  discipulum  qui  ab  eo  artem  suscepisset,  ad  opus  illius  attendere,  ut 
ad  ejus  similitudinem  et  ipse  operetur.  Et  ideo  intellectus  humanus,  ad 
quem  intelligibile  lumen  ab  intellectu  divino  derivatur,  necesse  habet  in 
his  quee  facit,  informari  ex  inspectione  eorum  quse  sunt  naturaliterfacta, 
ut  similiter  operetur.  Et  inde  est  quod  Philosophus  dicit  quod  si  ars  fa- 
ceret  ea  quae  sunt  naturae,  similiteroperaretur  sicutnatura;  et  e  converso, 
si  natura  faceret  ea  quee  sunt  artis,  similiter  faceret  sicut  ars  facit.  Sed 
natura  quidem  non  perficit  ea  quae  sunt  artis;  sed  solum  quaedam  prin-. 
cipia  praeparat,  et  exemplar  operandi  quodam  modo  artificibus  prcebet. 
Ars  vero  inspicere  quidem  potest  ea  quae  sunt  naturae  et  eis  uti  ad  opus 

I.  Ex  ratione  est  tota  claritas  et  pulchritudo  virtutis.  (S.  Th.  ii-ii,  q.  cxlii,  art.  4,  c.) 

proprium  perficiendum;  perficere  vero  ea  non  potest.  (Politic,  i,prolog.) 
Ejus  quod  ars  imitatur  naturam,  ratio  est  quia  principium  operationis 
artificialis  cognitio  est  :  omnis  autem  nostra  cognitio  est  per  sensus  a 
rebus  sensibilibus  et  naturalibus  accepta  :  unde  ad  similitudinem  natura- 
lium  in  artificialibus  operamur.  Ideo  autem  res  naturales  imitabiles  sunt 
per  artem,  quia  ab  aliquo  principio  intellectivo  tota  natura  ordinatur  ad 
finem  suum,  ut  sic  opus  naturae  videatur  opus  intelligentiae,  dum  per 
determinata  media  ad  certos  fines  procedit  :  quod  etiam  in  operando  ars 
imitatur.  —  Natura  autem  nihil  est  aliud  quam  ratio  cujusdam  artis, 
scilicet  divinae,  indita  rebus,  qua  ipsae  res  moventur  ad  finem  determi- 
natum.  (Phys.,  ii,  1.  4  et  14.) 

Ars  non  importat  rectitudinem  appetitus.  —  Quia  [ergo],  ad  hoc  ut 
homo  bene  utatur  arte  quam  habet,  requiritur  bona  voluntas  quae  perfi- 
citur  per  virtutem  moralem,  ideo  Philosophus  dicit  quod  artis  est  virtus, 
scilicet  moralis,  inquantum  ad  bonum  usum  ejus  aliqua  virtus  moralis 
requiritur.  Manifestum  est  enim  quod  artifex  per  justitiam  quae  facit 
voluntatem  rectam,  inclinatur  ut  opus  fidele  faciat.  [Similiter  per  casti- 
tatem,  ut  non  obscenum].  (S.  Th.,  i-ii,  q.  lvii,  art.  3  ad  2.  —  ii-ii,  q.  xlvii, 
art.  4  ad  2.) 

Cum  autem  peccatum  sit  per  deviationem  ab  ordine  ad  finem,  in  actu 
artis  contingit  dupliciter  esse  peccatum  :  uno  modo  per  deviationem  a 
fine  particulari  intento  ab  artifice,  et  hoc  peccatum  erit  proprium  arti ; 
puta  si  artifex  intendens  facere  bonum  opus,  faciat  malum,  vel  intendens 
facere  malum,  faciat  bonum  ;  alio  modo  perdeviationem  a  fine  communi 
humanae  vitae  ;  et  hoc  modo  dicetur  peccare,  si  intendat  facere  malum 
opus  et  faciat,  per  quod  alius  decipiatur.  Sed  hoc  peccatum  non  est  pro- 
prium  artificis,  inquantum  artifex,  sed  inquantum  homo  est.  Unde  ex 
primo  peccato  culpatur  artifex  inquantum  artifex  ;  sed  ex  secundo  cuipa- 
tur  homo,  inquantum  homo.  (S.  Th.,  i-ii,  q.  xxi,  art.  2  ad  2.) 
Gfr.  Ibid.,  q.  cxlv,  art.  2. 

§  34.  —  De  Pulchro  divino 


§§  1.  Utrum  Deo  coiiveniat  pulchritudo.  (Opusc.  De  Pulch.) 

Et  videtur  quod  non.  i.  Ratio  enim  pulchritudinis  consistit  in  pro- 
portione,  [quae  requirit  in  se  diversitatem  aliquam].  Sed  simpiex  non 
habet  proportionem  ad  seipsum,  quia  omnis  proportio  ad  minus  est  in 
duobus.  Cum  igitur  Deus  sit  omnino  simplex,  videtur  quod  in  ipso  non 
possit  esse  pulchritudo. 

2.  Praeterea,  si  dicatur  multiplicitasin  verbis  tantum,  secundum  quod 
est  in  Deo  pulchrum  et  pulchritudo ;  aut  hoc  dictum  est  catholicum  et 
verum,  aut  non.  Si  est  verum,  oportet  ergo  quod  sit  aliquid  respondens 
ex  parte  rei,  et  sic  differunt  in  ipso  pulchritudo  et  pulchrum  sicut  in  aliis. 
Si  autem  dictum  non  est  verum,  tunc  nullo  modo  est  dieendum. 

3.  Si  dicatur  quod  sunt  idem,  sed  differunt  secundum  modum,  quaera- 
tur  utrum  ille  modus  habeat  aiiquid  respondens  in  re,  aut  nihil.  Si  nihil, 
ergo  est  vanus.  Si  autem  habet,  tunc  redit  id  quod  prius,  scilicet  quod  pul- 
chrum  et  pulchriiudo  non  sint  in  Deo,  aut  nullo  modo  dicantur  de  Deo. 

Sed  contra  est  quod  dicit  Boetius  (lib.  de  Consolat.  Philos.,  lib.  iii, 
m.  9),  de  Deo  loquens  : 

Tu  cuncta  superno 
Ducis  ab  exemplo  :  pulchrum  pulcherrimus  ipse 
Mundum  mente  gerens... 

Augustinus  autem  exponens  verba  Hilarii,-dicit  quod  «  in  Filio  Dei  est 
summa  pulchritudo.  »  * 

SoLUTio.  —  Dicendum  quod  pulchritudo  est  in  Deo,  et  est  summa  et 
prima  pulchritudo,  a  qua  emanat  in  omnibus  pulchris  natura  pulchritu- 
dinis  quae  est  forma  pulchrorum,  [sicut  in  omnibus  intelligentiis  veritas 
creata  a  veritate  increata].  Est  enim  Deus  sua  pulchritudo,  et  haec  est 
conditio  primi  agentis  quod  agat  per  suam  essentiam  sed  exemplariter  in 
omnibus  aliis. 

Ad  primum  ergo  dicendum  quod  Deus  quamvis  sit  simplex  in  sub- 
stantia,  est  tamen  multiplex  in  attributis ;  et  ideo  ex  proportione  motus  ad 
actum  resultat  summa  puichritudo,  secundum  quod  sapientia  non  dis- 
cordat  a  sapientia,  et  sic  de  aliis.  —  Posset  tamen  dici  quod  pulchritudo 
dicitur  de  ipso  sicut  de  causa  pulchritudinis  ;  sed  secundum  hoc  non 
esset  in  ipso  pulchritudo,  nisi  quatenus  ageret  [et  produceret]  pulcliritu- 
dinem  sicut  causa  univoca.  Sed  hoc  non  pertinet  ad  praesentem  intentio- 
nem,  et  ideo  oportet  redire  ad  primam  solutionem. 

Ad  secundum  dicendum,  quod  vere  dicitur  de  Deo  quod  est  pulchrum 
et  quod  est  pulchritudo;  non  tamen  oportet  quod  differat  re,  sed  tantum 
secundum  modum  significandi. 

Unde  ad  tertium  dicendum,  quod  ille  modus  habet  aliquid  respondens 
in  re  :  oportet  enim  quod  in  causa  prima  sit  perfectio  et  simplicitas.  Ad  si- 
gnificandum  autem  perfectionem  ejus,  oportet  dicere  de  ipsa  pulchrum,  et 
ad  significandum  ejus  simplicitatem  oportet  dicere  quod  est  pulchritudo. 

§§  3.  Utrum  Deus  sit  in  omnibus  pulcher.  (Opusc.  De  Pulch.) 

Videtur  quod  non  respectu  omnium  [et  in  omnibus  operationibus  suis] 
Deus  sit  puicher.  i.  Inter  formas  enim  sunt  quaedam  propinquiores 
agenti,  et  quaedam  propinquiores  materiae  :  quaevero  sunt  propinquiores 
materiae  sunt  turpitudini  admixtae,  quia  nihii  est  causa  turpitudinis,  nisi 
materia  cumprivatione;  secundum  vero  propinquitatem  ad  agentem  sunt 
puichrae.  Gum  igitur  utrarum  haec  causa  sit,supersubstantiale  pulchrum, 
quod  est  Deus  ;  videtur  quod,  sicut  respectu  illarum  est  pulchrum,  ita 
respectu  aliarum  sit  turpe. 

2.  Praeterea,  Pythagoras  ponebat  duas  sufhcientias  rerum,  in  una  qua- 
rum  ponebat  bonum,  masculum,  pulchrum,  quietem,  et  alia  quae  enun- 
tiantur  in  i  Metaph.;  in  alia  vero  opposita  his,  scilicet  malum,  feminam, 

turpe,  motum^  et  alia.  Aut  igitur  utrumque  reducitur  ad  unum  princi- 
pium,  quod  est  Deus,  aut  non  :  si  noR,  ergo  ipsum  non  comparabitur  ad 
turpe  sicut  ad  effectum ;  et  sic  nihil  est  quod  dicit  Dionysius,  quod  res- 
pectupulchrorum  et  turpium  estpulchrum:  si  autem  reduciturutrumque 
in  ipsum  sicut  in  causam,  cum  non  sit  causa  alicujus,  cujus  exemplar 
non  sit  in  ipso,  oportet  quod  exemplar  turpis  sit  in  ipso  ;  et  sic  debet  dici 
turpe,  sicut  propter  exemplar  pulchritudinis  pulchrum. 

3.  Prseterea,  cum  ipse  causa  sit  tam  turpis  quam  pulchri,  aut  ostendit 
turpe  in  seipso,  aut  non  :  si  non,  ergo  ratio  turpis  non  est  in  ipso,  et  sic 
non  erit  causa  turpis,  quia  nullius  est  causa  cujus  ratio  non  sit  in  ipso; 
si  autem  ostendit,  non  ostendit  nisi  per  exemplar  turpis  quod  in  ipso 
est :  ergo  exemplar  sicut  et  exemplatum  debet  dici  turpe  respectu  ejus. 

Sed  contra  dicit  Dionysius  (De  divin.  nom.,  c.  iv),  quod  supersubstah- 
tiale,  id  est  divinum  pulchrum  a  neque  est  in  aliqua  parte  pulchrum,  in 
aliqua  autem  turpe;  neque  ad  hoc  quidem  pulchrum,  ad  aliud.vero 
turpe;  sed  cum  seipso  uniforme  semper  existens  pulchrum.  » 

SoLUTio. —  In  Deo  nulla  valet  cadere  turpitudo  nec  secundum  se,  nec 
in  comparatione  ad  aliquem  effectum,  sed  ad  omnia  comparatus  quae  ab 
ipso  sunt,  pulchritudinem  habet,  sive  sint  pulchra  sive  turpia.  Sicut 
pulcher  apparet  [in  sua  bonitate  et  justitia]  secundum  comparationem 
ad  gloriam  sanctorum,  ita  etiam  sua  pulchritudo  seu  justitia  apparet  se- 
cundum  comparationem  ad  injustitiam  reproborum,  [contra  quam  exer- 
cet  vindictam]. 

Ad  primum  ergo  dicendum  quod,  quamvis  omnes  formae  sint  a  primo 
principio,  quod  sint  propinquae  materiae  non  habent  a  primo,  sed  a  natura 
recipientium.  Sicut  quod  lumen  occubat  in  nigro,  etpropinquum  efficia- 
tur  tenebrae,  non  est  a  luce  solis,  seb  ab  opacitate  recipientis ;  quod  tamen 
causa  fulgoris  in  nigro  est,  a  luce  solis  est:  et  similiter  est  de  formaartis, 
quia  in  viliori  materia  minus  clara  efficitur,  et  in  digniori  magis. 

Ad  secundum  dicendum,  quod  Pythagoras  consideraverit  causas  pro- 
pinquas  rerum,  et  ideo  reduxit  illas  in  diversa  principia.  Si  tamen  consi- 
deremus  primum  principium,  id  erit  omnino  a  quo  habent  quidquid  de- 
coris  est  in  ipsis;  turpitudinem  vero  ex  natura  recipientis  habent. 

Ad  tertium  dicendum,  quod  turpe  in  quantum  habet  aptitudinem  ad 
pulchrum,  aliquid  participat  de  pulchro :  quia  in  eo  quod  est  aptum  ad 
formam,  jam  est  inchoatio  formae,  ut  dicit  Avicenna;  et  secundum  hoc 
ostenditur  in  primo  principio,  et  habet  exemplar  in  ipso.  In  quantum 
vero  est  turpe,  non  habet  exemplar  in  ipso,  quia  turpitudo  defectus  est, 
cujus  Deus  causa  non  est,  nec  mali  in  quantum  malum,  sed  tantum  ejus 
entis  quod  est  turpe.  Unde,  per  intentionem  formae  exemplaris  Deus 
turpium  non  est  causa,  cum  illa  intentio  non  facit  exemplatum  turpe,  sed 
magis  defectus  ab  intentione. 

§§  3.  Quomodo  divina  pulchritudo  sit  summa  et  perfecta. 

(In  lib.  J)e  divin.  nom.,  c.  iv,  1.  5) 

Tf.xtus.  —  «Pulchrum  supersubstantiale  autem  sicut  pulchcrrimum,  simul  et  su- 
perpulchrum  :  semper  existens  secundum  cadem  et  similiter  pulchrum ;  et  nequc  fac- 

tum  neque  destructum  ;  neque  auctum  neque  minoratum ;  neque  in  aliqua  parte 
quidem  pulchrum,  in  aliqua  autem  turpe;  neque  aliquandequidem,  aliquando  autem 
non ;  neque  ad  hoc  quidem  pulchrum,  ad  aliud  vero  turpe ;  neque  hic  quidem,  illic 
autem  non,  sicut  quibusdam  existens  pulchrum,  quibusdam  autem  non  pulchrum: 
sed  sicut  ipsum  secundum  seipsum,  cum  seipso  uniforme,  et  semper  existens  pul- 
chrum,  et  sicut  omnis  pulchri  fontanam,  et  pulchritudinem  excedenterin  seipso  prae- 
habens  ».  • 

His  verbis  Dionysius  ostendit  quomodo  pulchrum  de  Deo  dicitur,  et 
ostendit  quoddicitur  secundum  excessum. —  Excessus  autem  cstduplex: 
unus  in  genere  qui  significaturper  comparaiivum  vel  superlativum;  alius 
extra  genus,  qui  significatur  per  additionemhujus  praepositionis  «  super». 
Et  licet  iste  duplex  excessus  in  rebus  causatis  non  simul  conveniat,  tamen 
in  Deo  simul  dicitur  et  quod  est  pulcherrimus  et  superpulchcr,  non  quod 
sit  in  genere,  sed  quod  ei  attribuuntur  omnia  quae  sunt  cujuscumque 
generis. 

Cum  dicit :  «  semper  existens  »,  exponit  Dionysius  quare  Deus  dicatur 
pulcherrimus.  Sicut  enim  aliquid  dicitur  albius  quia  est  nigro  imper- 
mixtius,  ita  dicitur  aliquid  pulchrius  per  remotionem  a  decctu  pulchri- 
tudinis.  Est  autem  duplex  defectus  pulchritudinis  in  creaiuris.  Unus, 
quod  qusedam  sunt  quae  habent  pulchritudinem  variabilem,  sicut  de 
rebus  corruptibilibus  apparet,  et  hunc  defectum  primo  excludit  a  Deo. 
dicens  quod  Deus  semper  est  pulcher  secundum  idem,  et  eodcm  modo, 
et  sic  excluditur  alteratio  pulchritudinis.  Et  iterum  non  est  in  eo  gene- 
ratio  aut  corruptio  pulchritudinis,  neque  iterum  augmentum,  vjI  dimi- 
nutio  ejus,  sicut  in  rebus  corporalibus  apparet.  Secundusautem  defectus 
pulchritudinis  est  quod  omnes  creaturae  habent  aliquo  modo  particula- 
tam  pulchritudinem,  sicut  et  particulatam  naturam.  Hunc  defectum  ex- 
cludit  a  Deo  quantum  ad  omnem  modum  particulationis,  et  dicit  quod 
Deus  non  est  in  aliqua  parte  pulcher  et  in  alia  turpis,  sicut  in  rebus  par- 
ticularibus  contingit  quandoque;  neque  etiam  est  in  aliquo  tempore  et  in 
aliquo  non,  sicut  contingit  in  his  quorum  pulchritudo  cadit  sub  tem- 
pore  ;  neque  iterum  est  pulcher  quantum  ad  unum  et  non  quantum  ad 
aliud,  sicut  contingit  in  omnibus  quae  sunt  ordinata  ad  unum  determina- 
tum  usum  vei  finem  (si  enim  applicentur  ad  aliud,  non  servabitur  con- 
sonantia,  unde  necpulchritudo) ;  neque  iterum  est  in  aliquo  locopulcher 
et  in  alio  non  pulcher;  quod  quidem  in  aliquibus  contingit  propter  hoc 
quod  quibusdam  videntur  pulchra,  et  quibusdam  non  videntur  pulchra. 
Sed  Deus  quoad  omnes  et  simpliciter  pulcher  est.  —  Et  omnium  prasmis- 
sorum  assignat  rationem,  cum  subdit  quod  ipse  estpulcher  «  secundum 
seipsum  »  ;  per  quod  excluditur  quod  non  est  pulcher  secundum  unam 
partem  tantum,  neque  in  aliquo  tempore  tantum,  neque  in  aliquo  loco 
tantum;  quod  enim  alicui  secundum  se  et  primo  convenit,  convenit  et 
toti,  etsemper,  et  ubique.  Iterum  Deus  est  puicher  «  in  seipso  «,  non  per 
respectum  ad  aliquod  determinatum;  et  ideo  non  potest  dici  quod  ad 
aliquid  sit  pulchrum  et  ad  aliquid  non  pulchrum,  et  neque  quibusdam 
pulcher,  et  quibusdam  non  pulcher.  Iterum  est  «  semper  et  uniforraiter 

pulchrum  »,  per  quod  excluditur  primus  defectus  pulchritudinis,  scilicet 
variabilitas. 

Deinde  cum  subdit:  «  Etsicutomnis  pulchri  fonlanam  pulchritudinem 
excedenter  in  seipso  praehabens,  »  ostendit  qua  ratione  dicatur  Deus 
superpulcher,  inquantum  in  seipso  habet  excellenter,  et  ante  omnia  alia 
fontem  totius  pulchritudinis.  In  ipsa  enim  natura  simplici  et  superna- 
turali,  omnium  pulchrorum  ab  ea  derivatorum  praeexistunt  omnis  pul- 
chritudo  et  omne  pulchrum,  non  quidem  divisim,  sed  uniformiter,  per 
modum  quo  multiplices  effectus  in  causa  praeexistunt. 
Cfr.  Opusc.  De  Pulch.,  circ.  med. 


§§  4.  Quod  divinum  pulchrum  est  omnium  causa^ 

(In  lib.  De  divin.  nom.,  c.  iv,  1.  5) 

Textus.  —  «  Ex  pulchro  isto,  [scilicet  supersubstantiali],  omnibus  existentibus  est 
esse  secunduni  propriam  rationem  singula  pulchra ;  et  propter  pulchrum  omnium 
concordiae  et  amicitiae  et  communiones,  et  pulchro  omnia  uniuntur.  Et  est  principium 
omnium  pulchrum,  sicut  efFectiva  causa,  et  movens  omnia,  et  continens  amore  pro- 
priae  pulchritudinis ;  et  finis  omnium,  sicut  finalis  causa  (etenim  pulchri  causa  omnia 
fiunt);  et  exemplaris,  quoniam  secundum  ipsum  cuncta  determinantur.  Propter  quod 
et  idem  est  bono  pulchrum,  quoniam  bonum  et  pulchrum  secundum  omnem  causam 
cuncta  desiderant,  et  non  est  aliquid  existentium  quod  non  participet  pulchro  et  bono. 
Hoc  unum  bonum  et  pulchrum  singulariter  est  omnium  multorum  pulchrorum  et 
bonorum  causa.  » 

His  verbis  ostendit  Dionysius  quomodo  pulchrum  de  Deo  dicitur  se- 
cundum  causam.  —  Dicit  primo  quod  ex  pulchro  isto  provenit  esse  om- 
nibus  existentibus.  Claritas  enim  est  de  consideratione  pulchritudinis. 
Omnis  autem  forma  per  quam  res  habet  esse,  est  participatio  quaedam  divi- 
nae  claritatis.  Et  hoc  est  quod  subdit  Dionysius,  dicens  quod  «  singula 
sunt  pulchra  secundum  propriam  rationem  »,  id  est  secundum  propriam 
formam.  Unde  patetquod  exdivinapulchritudine  esseomniumderivatur. 
Similiter  etiam  dictum  est  quod  de  ratione  pulchritudinis  est  consonan- 
tia,  [seu  proportio] ;  unde  omnia  quae  qualitercunque  ad  consonantiam 
pertinent  ex  divina  pulchritudine  procedunt.  Et  hoc  est  quod  subdit 
Dionysius,  dicens  quod  propter  pulchrum  divinum  sunt  omnium  rationa- 
lium  «concordiae»  quantum  ad  intellectum,  (concordant  enim  qui  in 
eamdem  sententiam  conveniunt),  et  «  amiciiias  »  quantum  ad  affectum,  et 
«communiones»  quantumadactum,  vel  ad  quodcumque  extrinsecum;  et 
universaliter  omnes  creaturae  quantamcumque  unionem  habent,  habent 
ex  virtute  pulchri. 

Deinde  exponit  quod  dixerat  de  causalite  pulchri  quantum  ad  rationem 
causandi,  et  assignat  secundum  quam  rationem  pulchrum  dicitur  causa. 
—  Dicit  primo  quod  «  pulchrum  quidem  est  principium  omnium  sicut 
causa  effectiva  »,  dans  esse  ;  et  sicut  causa  «  movens  »  ;  et  sicut  causa 
«  continens  »,  id  est  conservans  omnia  :  haec  enim  tria  videnturad  ratio- 
nem  causce  efficientis  pertinerc,  ut  det  esse,  moveat  et  conservet.  Sud 
causa  agens  quaedam  agit  ex  desiderio  linis,  quod  est  agentis  ii»p€ffecii 

nondum  habentis  quod  desiderat ;  sed  agentis  perfecti  est  ut  agat  per  amo- 
rem  ejus  quod  habet,  et  propter  hoc  subdit  Dionysius  :  «.  amore  propriae 
pulchritudinis  ».  Quia  enim  Deus  propriam  puJchritudinem  habet,  vult 
eam  muhiplicare  sicut  possibile  est,  scilicet  per  communicationem  suae 
similitudinis.  —  Secundo,  pulchrum  quod  est  Deus,  est  «  tinis  omnium 
sicut  finalis  causa  »  omnium  rerum.  Omnia  enim  facta  sunt  ut  divinam 
pulchritudinem  qualitercumque  imitentur.  —  Tertio,  est  caiisa  exem- 
plaris,  quia  omnia  distinguuntur  secundum  pulchrum  divinum,  ei  hujus 
signum  est  quod  nulius  curat  effigiare  vel  reprassentare  nisi  ad  pulchrum. 

Deinde  infert  Dionysius  quoddam  corollarium  ex  dictis,  scilicci  quod, 
quia  tot  modis  pulchrum  est  causa  omnium,  inde  est  quod  bonum  et 
pulchrum  sunt  idem,  quia  omnia  desiderant  pulchrum  et  bonum,  sicut 
causam  omnibus  modis  ;  et  nihil  est  quod  non  participet  pulchro  et  bono, 
cum  unumquodque  sitpulchrum  et  bonum  secundum  propriam  formam. 
Quamvisautem  pulchrum  et  bonum  sint  idem  subjecto,  quia  tam  claritas 
quam  consonantia  sub  ratione  boni  continentur,  tamen  ratione  differunt, 
nam  pulchrum  addit  supra  bonum  ordinem  ad  vim  cognoscitivam. 

Ex  pulchro  igitur  causantur  omnes  essentias  substantiales  entium. 
Omnis  enim  essentia  vel  est  forma  simplex,  vel  habet  complementum 
per  formam.  Forma  autem  est  quaedam  irradiatio  proveniens  ex  prima 
claritate. 

Cfr.  Opusc.  De  Pulch.,  circ.  med. 

§  35.  —  De  Praedicamentis  in  genere 

(V  Metaph.,  1.  7) 

Ens  dividitur  in  substantiam  et  accidens  secundum  absolutam  entis 
considerationem,  sicut  ipsa  albedo  in  se  considerata  dicitur  accidens,  et 
homo  substantia. 

Sciendum  est  enim  quod  ens  non  potest  hoc  modo  contrahi  ad  aliquid 
determinatum,  sicut  genus  contrahitur  ad  species  per  differentias.  Nam 
differentia,  cum  non  participet  genus,  est  extra  essentiam  generis.  Nihil 
autem  posset  esse  extra  essentiam  entis,  quod  per  additionem  ad  ens  ali- 

quam  speciem  entis  constituat:  nam  quod  est  extra  ens,  nihil  est,  et  dif- 
ferentia  esse  non  potest.  Et  sic  ens  genus  esse  non  posset.  Unde  oportet 
quod  ens  contrahatur  ad  diversa  genera  secundum  diversum  modum  prae- 
dicandi,  qui  consequitur  diversum  modum  essendi ;  quia  quot  modis  ali- 
quid  prasdicatur,  tot  modis  significatur  aliquid  esse.  Et  propter  hoc  ea  in 
quae  dividitur  ens  primo,  dicuntur  esse  praedicamenta,  quia  distinguuntur 
secundum  diversum  modum  prasdicandi. 

Sciendum  est  quod  praedicatum  ad  subjectum  tripliciter  se  potest  ha- 
bere.  —  Uno  modo  cum  est  id  quod  est  subjectum,  ut  cum  dico,  Socra- 
tes  est  animai.  Nam  Socrates  est  id  quod  est  animal.  Et  hoc  praedicatum 
dicitur  signiticare  substantiam  primam,  quae  est  substantia  particularis, 
de  qua  omnia  praedicantur.  —  Secundo  modo  ut  praedicatum  sumatur 
secundum  quod  inest  subjecto :  quod  quidem  praedicatum,  vel  inest  ei 
per  se  et  absolute,  ut  consequens  materiam,  et  sic  est  quantitas:  vel  ut 
consequens  formam,  et  sic  est  qualitas :  vel  inest  ei  non  absolute,  sed  in 
respectu  ad  aliud,  et  sic  est  ad  aliquid.  —  Teriio  modo  ut  praedicatum 
sumatur  ab  eo  quod  est  extra  subjectum  :  et  hoc  dupliciter.  Uno  modo 
ut  sit  omnino  extra  subjectum:  quod  quidem  si  nonsit  mensura  subjecti, 
praedicatur  per  modum  habitus,  ut  cum  dicitur,  Socrates  est  calceatus  vel 
vestitus.  Si  autem  sit  mensura  ejus,  cum  mensura  extrinseca  sii  vel  tem- 
pus  vel  locus,  sumitur  praedicamentum  vel  ex  parte  temporis,  et  sic  erit 
quando :  vel  ex  loco,  et  sic  erit  ubi,  non  considerato  ordine  partium  in 
loco;  quo  considerato  erit  siius.  Alio  modo  ut  id  a  quo  sumitur  praedi- 
camentum,  secundum  aliquid  sit  in  subjecto  de  quo  praedicatur.  Et  si 
quidem  secundum  principium^  sic  praedicatur  ut  agere.  Nam  actionis  prin- 
cipium  in  subjecto  est.  Si  vero  secundum  terminum,  sic  praedicabitur  ut 
in  pati.  Nam  passio  in  subjectum  patiens  terminatur.  Unde  patet  quod 
quot  modis  praedicatio  fit,  tot  modis  ens  dicitur. 

In  omnibus  autem  praedictis  terminis  quae  significant  decem  praedica- 
menta,  aliquid  dicitur  in  actu  et  aliquid  in  potentia.  Et  ex  hoc  accidit 
quod  unumquodque  praedicamentum  per  actum  et  potentiam  dividitur. 
Cfr.  T.  Log.  Sum.,  Tracr.  ii,  c.  i. 

§  36.  —  Substantiae  notio  et  divisio 

§§  1.  Investigatur  et  enucleatur  notio  substantiae. 

I.   Ens  non  potest  essc  alicujus  gcnus,  cum  nihil  possii  addi  ad  cns 
quod  non  participat  ipsum  ;  dilferentia  vero  non  debet  participare  genus : 

unde  ens  per  se  non  est  detinitio  substantiae.  Sed  si  substantia  possit  ha- 
bere  definitionem  non  obstante  quod  est  genus  generalissimum,  erit  ejus 
definitio,  quod  substantia  est  res  cujus  quidditati  debetiir  esse  non  in  ali- 
quo\  (De  Potent.,  q.  vii,  art.  3  ad  4.) 

2.  Diversis  modis,  sicut  exponit  Philosophus,  dicitur  substantia.  Pri- 
mus  est  secundum  quod  substantiae  particulares  dicuntur  substantiag, 
sicut  simplicia  corpora.  Et  universaliter  omnia  corpora,  etiam  si  non  sint 
simplicia,  sicut  mixta,  ut  lapis,  sanguis,  caro  et  hujusmodi.  Et  iterum 
animalia  quae  constant  ex  hujusmodi  corporibus  sensibilibus,  et  partes 
eorum,  ut  manus  et  pedes  et  hujusmodi.  Et  etiam  dii,  [id  est  entia  quo- 
rum  natura  est  ab  omni  materia  separata].  Hasc  enim  omnia  praedicta 
dicuntur  substantia  quia  non  dicuntur  de  alio  subjecto,  sed  alia  dicuntur 
de  his.  Et  haec  est  descriptio  primae  substantiae  in  praedicamentis.  —  Alio 
modo  dicitur  substantia  quae  est  causa  essendi  praedictis  substantiis  quae 
non  dicuntur  de  subjecto,  non  quidem  extrinseca  sicut  efficiens,  sed  intrin- 
seca  eis  ut  forma.  Sic  dicitur  anima  substantia  animalis.  —  Alio  modo 
etiam  quidditas  rei  quam  significat  definitio,  dicitur  substantia  uniuscu- 
jusque.  Haec  autem  quidditas  sive  rei  essentia,  cujus  definitio  est  ratio, 
differt  a  forma  quae  secundo  modo  dicitur  esse  substantiam,  sicut  differt 
humanitas  ab  anima.  Nam  forma  est  pars  essentiae  vel  quidditatis  rei.  Ipsa 
autem  quidditas  vel  essentia  rei  includit  omnia  essentialia  principia.  Et 
ideo  genus  et  species  dicuntur  esse  substantia  eorum  de  quibus  prasdi- 
cantur  hoc  ultimo  modo ;  nam  genus  et  species  non  significant  tantum 
formam,  sed  totam  rei  essentiam.  (v  Metaph.,  1.  8.) 

Substantia  igitur,  praeter  significationes  quibus  forma  vel  materia  dici- 
tur  substantia^,  diciturduobusmodissecundum  Philosophum.  Unomodo 
subjectum  ipsum  quod  dicitur  hoc  aliquid  et  de  altero  non  praedicatur, 
ut  hic  homo,  secundum  quod  substantia  significatur  nomine  «  hypo- 
stasis  ».  Alio  modo  dicitur  substantiaquod  quid  erat  esse,  id  est  quidditas 
et  essentia  quam  significat  definitio  cujuslibet  rei,  prout  significatur 
nomine  «  ousiae  » .  Et  sic  substantia  dicitur  natura,  secundum  quod  Boetius 
dicit  quod  «  natura  est  unumquodque  informans  specifica  differentia,  quia 
ultima  differentia  est  quae  definitionem  complet.  (iii  Sent.,  Dist.  v,  q.  i, 
art.  2,  s.) 

3.  [Inde  dividitur  substantia  in  primam  et  secundam.  Est  substantia 
prima,  quae  nec  in  subjecto  est,  nec  de  subjecto  dicitur  :  est  enim  indi- 
vidua.  Secundae  vero  substantiae  dicuntur  species  et  genera  quae  sunt  in 


1.  Cum  esse  non  potest  poni  formaliter  in  definitione  alicujus  generis  et  speciei, 
sicut  haec  non  est  vera  definitio  substantiae  :  «  substantia  est  quod  per  se  est  » ;  ita 
haec  non  est  vera  definitio  accidentis:  «  quod  est  in  alio  ».  Sed  est  circumlocutio  verae 
descriptionis  quae  talis  intelligitur :  substantia  est  «  res  cujus  naturae  debetur  esse  in 
alio  »;  accidens  vero  est  «  res  cujas  naturae  debetur  esse  in  alio  ».  (Quodl.  ix,  art.  5, 
ad  2.)  — Cfr.  I  Sent.,  Dist.  viii,  q.  4,  art.  2,  ad  2. 

.2  De  ratione  substantiae  est  quod  subsistit  quasi  per  se  ens ;  et  ideo  forma  et  ma- 
teria  quae  sunt  pars  compositi,  cum  non  subsistant,  non  sunt  in  praedicamento  sub- 
stantiae  sicut  species,  sed  solum  sicut  principia.  (11  Sent.,  Dist.  iii,  q,  !,art.  i  ad  i .) 

genere  substantias.  Dicuntur  autem  secundae  substantiae  quia  secundo 
substant  accidentibus.  Convenit  enim  generibus  et  speciebus  substare 
accidentibus  per  individuas  substantias  quae  sunt  substantiae  primaej. 
(T.  Log.  Sum.,  Tract.  ii,  c.  3.) 

Et  quantum  ad  hasc  tria  ditfert  substantia  particularis,  [seu  prima],  ab 
universali,  [seu  secunda].  Primo  quidem,  quia  substantia  particularis  non 
praedicatur  de  aliquo  inferiori,  sicut  universalis.  Secundo,  quia  substantia 
universalis  non  subsistit,  nisi  ratione  singuiaris  quae  per  se  subsistit. 
Tertio,  quia  substantia  universalis  est  in  multis,  non  autem  singularis, 
sed  est  ab  omnibus  separabilis  et  distincta.  (v  Metaph.,  1.  8.) 

§§  2.  — Notio  substantiae  confertur  cum  notionibus  essentiaB,  subsistentise, 

personae,  hypostasis,  suppositi. 

1.  Sumenda  est  differentia  horum  nominum  «  essentia,  subsistentia, 
substantia  w  secundum  significationem  actuum  a  quibus  imponuntur, 
scilicet  esse,  subsistere,  substare.  Patet  enim  quod  esse,  commune  quod- 
dam  est  et  non  determinat  aliquem  modum  essendi ;  subsistere  autem 
dicit  determinatum  modum  essendi,  prout  scilicet  aliquid  est  ens  per  se, 
non  in  alio,  sicut  accidens  ;  substare  autem  idem  est  quod  sub  ah*o  poni. 
Inde  patet  quod  «  esse  »  dicit  id  quod  est  commune  omnibus  generibus; 
sed  «  subsistere  et  substare  »  id  quod  est  proprium  primo  praedicamento 
secundum  duo  quae  sibi  conveniunt,  quod  scilicet  sit  ens  in  se  comple- 
tum,  et  iterum  quod  omnibus  aliis  substernatur,  accidentibus  scilicet  quae 
in  substantia  esse  habent.  Unde  dico,  quod  «  essentia  »  dicitur  cujus 
actus  est  esse ;  «  subsistentia  »  cujus  actus  est  subsistere^  «  substantia  » 
cujus  actus  est  substare. 

Si  sumatur  unumquodque  ut  quod  est,  sic  unum  et  idem  dicitur  «  es- 
sentia  »  in  quantum  habet  esse ;  «  subsistentia*  »  in  quantum  habet  tale 
esse,  scilicet  absolutum  ;  et  hoc  per  prius  convenit  generibus  et  speciebus 
quam  individuis ;  et «  substantia  »  secundum  quod  substat  accidentibus, 
et  hoc  per  prius  convenit  individuis  quam  generibus  et   speciebus. 

2.  Ulteriushoc  nomen  «persona»  significat  substantiam  particularem, 
prout  subjicitur  proprietati  quae  sonat  dignitatem,  et  similiter  Trpoffo^-jrov 
apud  Graecos  :  et  ideo  persona  non  est  nisi  in  inteliectuali.  Et  secundum 
Boetium  (lib.  De  duab.  natur.,  cap.  3)  sumptum  est  nomen  «  personae  » 
a  personando,  eo  quod  in  tragoediis  et  comoediis  recitatores  sibi  ponebant 
quamdam  larvamad  repraesentandum  illum  cujus  gesta  narrabant  decan- 
tando.  Et  inde  est  quod  tractum  est  in  usum,  ut  quodlibet  individuum 
hominis,  de  quo  potest  lalis  fieri  narratio,  persona  dicatur;  et  ex  hoc 
etiam  dicitur  -jrpoffomov  in  Grasco  a  -jrpo?,  quod  est  ad^  et  w<J/,  quod  est  facies^ 
quia  hujusmodi  larvas  ante  facies  ponebant.  (i  Sent.  Dist.  xxiu,  q.  i, 
art.  I,  s.) 

1.  Substantia  dicitur  inquantum  subest  accidentibus  vel  naturae  communi;  subsis- 
tere  vero  dicitur  aliquid  inquantum  cst  sub  esse  suo,  non  quod  habeat  esse  in  alio 
sicut  in  subjecto.  (Ibid.,  ad  3.) 

3.  Hoc  nomen  hypostasis  apud  Graecos  aliud  habet  ex  proprietate  signi- 
ficationis,  et  aliud  ex  usu.  Ex  proprietate  enim  significationis  habet  quod 
significet  quamlibet  substantiam  particularem  ;  sed  ex  usu  accommo- 
datum  est  nobilioribus  substantiis.  Et  ideo  ipsi  utuntureodem  modo  hoc 
nomine  «  hypostasis  »,  sicut  nos  utimur  hoc  nomine  «  persona  »;  sed 
talis  usus  non  est  apudnosin  hoc  nomine  «  substantia*  ».  (i  Sent.,  Dist. 
xxiii,  q.  I,  art.  i  ad  4.) 

Quamvis  nihil  subsistat  nisi  individua  substantia,  quae  hypostasis  di- 
citur,  tamen  non  eadem  ratione  dicitur  subsistere  etsubstare;  sed  subsis- 
tere  dicitur,  in  quantum  non  est  in  alio,  substare  vero,  in  quantum  alia 
insunt  ei.  Unde  si  aliqua  substantia  esset  qiiae  per  se  existeret,  non  tamen 
esset  alicujus  accidentis  subjectum,  posset  proprie  dici  subsistentia,  sed 
non  substantia.  (De  Potent.,  q.  ix,  art.  i  ad  4.) 

4.  Suppositum,  vel  res  naturae,  duo  importat,  scilicei:  respectus  ad  na- 
turam  communem,  et  aliud  subsistens  cui  inest  respectus  ilie.  (iii  Sent., 
Dist.  X,  q.  I,  art.  2,  s.  3.) 

Quia  ratio  substantiae  est  quod  per  se  subsistat,  inde  est  quod  nullum 
istorum,  [scilicet  res  naturas,  suppositum,  hypostasis  et  persona],  dicitur 
nisi  de  re  completa  per  se  subsistente.  Unde  non  dicuntur  neque  de  parte 
neque  de  accidente;  quamvis  enim  hasc  albedo  vel  haec  manus  dicatur  in- 
dividuum  vel  singulare,  non  tamen  potest  dici  hypostasis,  suppositum, 
vel  res  naturae.  (iii  Sent.,  Dist.  vi,  q.  i,  art.  i,  s.  i.) 


§  37.  —  Personae  definitio 

(S.  Th.  I,  q.  xxix;  art.  1) 

Videtur  quod  incompetens  sit  definitio  personae,  quam  Boetius  assi- 
gnat  (in  libro  De  duabus  naturis) ;  quse  talis  est :  Persona  est  rationalis 
naturce  individua  substantia.  i.  Nullum  enim  singulare  definitur.  Sed 
persona  significat  quoddam  singulare.  Ergo  persona  inconvenienter  de- 
finitur. 

2.  Praeterea,  substantia  prout  ponitur  in  definitione  personae,  aut  sumi- 
tur  pro  substaniia  prima,  aut  pro  substantia  secunda.  Si  pro  substantia 
prima,  superflue  additur  individua;  quia  substantia  prima  est  substantia 
individua.  Si  vero  stat  pro  substantia  secunda,  falso  additur;  et  est  op- 
positio  in  adjecto.  Nam  secundae  substantiae  dicuntur  genera  vel  species. 
Ergo  definitio  est  male  assignata. 

I.  Apud  nos  nomen  «  substantia  »  aequivocatur.  Quandoque  enim  ponitur  pro  es- 
sentia  secundum  quod  nos  dicimus  definitionem  significare  substantiam  rei.  Quan- 
doque  ponitur  pro  supposito  substantiae,  sicut  dicimus  Socratem  esse  substantiam 
quamdam.  Et  ideo  ut  tolleretur  malus  intellectus,  sancti  noluerunt  uti  hoc  nomine 
«  substantia  »  pro  supposito,  sicut  Graeci  utuntur ;  sed  transmutaverunt  et  posuerunt 
«  subsistentiam  »  respondentem  hypostasi  et  «  substantiam  »  respondentem  «  ousiosi  »  ; 
quamvis  sit  e  converso  secundum  veritatem  significationis :  magis  enim  curaverunt 
vitationem  errorum  quam  proprietatem  nominum.  (i  Sent.,  Dist.  xxiii,  q. ,  art,    i  ad  5). 

I  l 

3.  Praeterea,  nomen  intentionis  non  debet  poni  in  definitione  rei.  Non 
enim  esset  bona  assignatio  si  quis  diceret:  «  Homo  est  species  animalis; 
quia  homo  est  nomen  rei,  et  species  est  nomen  intentionis.  Cum  igitur  per- 
sona  sit  nomen  rei,  (significat  enim  substantiam  quamdam  rationaiis  na- 
turae),  inconvenienter  individuum^  quod  est  nomen  intentionis,  in  ejus 
definitione  ponitur. 

4.  Praeterea,  naiura  est  «  principium  motus  et  quietis  in  eo  in  quo  est 
per  se,  et  non  per  accidens  »  ;  ut  dicitur  (Physic.  lib.  11).  Sed  persona  est 
in  rebus  immobiiibus  ;  sicut  in  Deo  et  in  angelis.  Non  ergo  in  definitione 
personae  debuit  poni  natura,  sed  magis  essentia. 

5.  Praeterea,  anima  separata  est  rationalis  naturae  individua  substantia. 
Non  autem  est  persona.  Inconvenienter  ergo  persona  sic  definitur. 

Sed  contra  est  auctoritas  praedicta  Boetii. 

CoNCLUsio.  —  Persona  est  rationalis  naturce  individua  substantia. 

Respondeo  dicendum  quod  licet  universale  et  particulare  inveniantur 
in  omnibus  generibus,  tamen  speciali  quodam  modo  individuum  inve- 
nitur  in  genere  substantiae.  Substantia  enim  individuatur  per  seipsam,  sed 
accidentia  individuantur  per  subjectum,  quod  est  substantia.  Dicitur  enim 
haec  albedo,  inquantum  est  in  hoc  subjecto.  Unde  etiam  convenienter  in- 
dividua  subsiantiae  habent  aliquod  speciale  nomen  prae  aliis  ;  dicuntur 
enim  hypostases  vel  primae  substantiae.  —  Sed  adhuc  quodam  specialiori 
et  perfectiori  modo  invenitur  particulare  et  individuum  in  substantiis  ra- 
tionalibus,  quae  habent  dominium  sui  actus ;  et  non  solumaguntur,  sicut 
alia  sed  per  se  agunt.  Actiones  autem  in  singularibus  sunt.  Et  ideo 
etiam  inter  caeteras  substantias,  quoddam  speciale  nomen  habent  singu- 
laria  rationalis  naturae;  et  hoc  qomen  esi  persona.  Et  ideo  in  prasdicta  de- 
finitione  personae  ponhur  substantia  individua;  inquantum  significat  sin- 
gulare  in  genere  substantiae  ;  additur  autem  rationalis  naturce,  inquantum 
significat  singulare  in  rationalibus  substantiis*. 

Ad  primum  ergo  dicendum,  quod  licet  hoc  singulare  vel  illud  definiri 
non  possit,  tamen  id  quod  pertinet  ad  communemrationem  singularitatis, 
definiri  potest.  Et  sic  Philosophus  (in  lib.  de  Praedic.  cap.  de  Substantia) 
definit  substantiam  primam;  et  hoc  modo  definit  Boetius  personam. 

Ad  secundum  dicendum,  quod  secundum  quosdam  substantia  in  defi- 
tione  personae  ponitur  pro  substantia  prima,  quae  est  hyposiasis.  Neque 

I.  Respondeo  dicendum  quod  hoc  nomen  «  persona  »  secundum  suam 
communitatem  acceptum,  non  est  nomen  intentionis,  sicut  hoc  nomen  «  singu- 
lare  »  vel  c  generis  »  et  «  speciei  » ;  sed  est  nomen  rei,  cui  accidit  aliqua  in- 
tentio'  scilicet  intentio  particularis,  et  in  natura  determinata,  sciUcet  intellec- 
tuali  vel  rationali.  Et  ideo  in  definitione  personas  ponuntur  tria:  scilicet  genus 
illius  quod  significatur  nomine  personae,  dum  dicitur  «  substantia  »;  et 
differentia  per  quam  contrahitur  ad  naturam  determinatam  in  qua  ponitur  res 
quec  est  persona,in  hoc  quod  dicitur  «  rationalis  natura;;  et  ponitur  etiam  aU- 
quid  pcrtinens  ad  intentionem  illam  sub  qua  significat  nomen  personcc  rem 
suam*  non  enim  significat  substantiam  rationalem  absolute,  sed  sccundum 
quodsubintelligitur  intentio  particularis,  et  ideo  additur  »  individua  ».  (i  Sent., 
Dist.  V,  q.  I,  art,  1 .  s.) 

tamen  superflue  additur,  individiia;  quia  nomine  hypostasis  ve\  substan- 
tise  primse  excluditur  ratio  universalis  et  partis.  Non  enim  dicimus  quod 
homo  communis  sit  hypostasis ;  neque  etiam  quod  manus,  cum  sit  pars. 
Sed  per  hoc  quod  additur  individua,  excluditur  a  persona  ratio  assumpti- 
bilis.  Humanaenim  natura  in  Christo  non  est  persona,  quiaest  assumpta 
a  digniori;  scilicet  a  verbo  Dei.  —  Sed  melius  dicendum  est  quod  sub- 
stantia  accipitur  communiter  prout  dividitur  per  primam  et  secundam ;  et 
per  hoc  quod  additur,  individua,  trahitur  ad  standum  pro  substantia 
prima. 

Ad  tertium  dicendum,  quod  quia  substantiales  differentiae  non  sunt  no- 
bis  notae,  vel  etiam  nominatae  non  sunt,  oportet  interdum  uti  differentiis 
accidentaiibus  loco  substantialium :  accidentia  enim  propria  sunt  effec- 
tus  formarum  substantialium,  et  manifestant  eas.  Et  similiter  nomina  in- 
tentionum  possunt  accipi  ad  definiendum  res,  secundum  quod  accipiun- 
lur  pro  aliquibus  nominibus  rerum  quae  non  sunt  posita.  Et  sic  hoc 
nomen  individuum  ponitur  in  definitione  personae,  ad  designandum  mo- 
dum  subsistendi  qui  competit  substantiis  particularibus. 

Ad  quartum  dicendum,  quod  secundum  Philosophum  (Met.  lib.  v)  ncf- 
men  naturae  primo  impositum  est  ad  significandam  generationem  viven- 
tium,  quae  dicitur  nativitas.  Et  quia  hujusmodi  generatio  est  a  principio 
intrinseco,  extensum  est  hoc  nomen  ad  significandum  principium  intrin- 
secum  cujuscumque  motus.  Et  sic  definitur  natura  (Physic.  lib.  ii).  Et 
quia  hujusmodi  principium  est  formaie  vel  materiale,  communiter  tam 
materia  quam  forma  dicitur  natura.  Et  quia  per  formam  completur  essen- 
lia  uniuscujusque  rei,  communiter  essentia  uniuscujusque  rei,  quam  si- 
gnificat  ejus  definitio,  vocatur  natura.  Et  sic  accipitur  hic  natura.  Unde 
Boetius  ibidem  dicit  quod  «  natura  est  unumquodque  informans  specifica 
differentia.  »  Specifica  enim  differentia  est  quae  complet  definitionem,  et 
sumitur  a  propria  forma  rei.  Et  ideo  convenientius  fuit  quod  in  defini- 
tione  personae,  quae  est  singulare  alicujus  generis  determinati,  uteretur 
nomine  naturce  quam  essentice^  quae  sumitur  ab  esse  quod  est  communis- 
simum. 

Ad  quintum  dicendum,  quod  anima  est  pars  humanae  speciei.  Et  ideo, 
licet  sit  separata,  quia  tamen  retinet  naturam  unibilitatis,  non  potest  dici 
substantia  individua,  quae  est  hypostasis,  vel  substantia  prima;  sicut  nec 
manus,  nec  quaecumque  alia  partium  hominis.  Et  sic  non  competit  ei 
neque  definitio  personae,  neque  nomen. 

Cfr.  I  Sent.,  Dist.  xxiii,  art.  3  ;  Dist.  xxv,  q.  i,  art.  i.  —  De  Potent.;  q.  ix,  art.  2. 


§  38.  —  Utrum  persona  sit  idem  quod  natura. 

(S.  Th.  III,  q.  II,  art.  2,  c) 

Persona  aliud  significat  quam  natura.   Natura  enim  significat  essen- 
tiam  speciei,  quam  significat  definitio.  Et  si  quidem  his   quae  ad  ratio- 

nem  speciei  pertiiient,  nihil  aliud  adjiinctum  iriveniri  posset,  nulla 
necessitas  esset  distinguendi  naturam  a  supposito  naturae,  quod  est 
individuum  subsistens  in  natura  iila;  quia  unumquodque  individuum 
subsistens  in  natura  aliqua  esset  omnino  idem  cum  sua  natura*.  Contin- 
git  autem  in  quibusdam  rebus  subsistentibus  inveniri  aliquid  quod  non 
pertinet  ad  rationem  speciei,  scilicet  accidentia  et  principia  individuan- 
tia;  sicut  maxime  apparet  in  liis  quae  sunt  ex  materia  et  forma  composita. 
Et  ideo  in  talibus  etiam  secundum  rem  differt  natura  et  suppositum,  non 
quasi  omnino  aliqua  separata,  sed  quia  in  supposito  includitur  ipsa  na- 
tura  specLei,  et  superadduntur  quaedam  alia  quae  sunt  praeter  rationem 
speciei:  unde  suppositum  significatur  ut  totum  habens  naturam  sicut 
partem  formalem  et  perfectivam  sui:  et  propter  hoc  in  compositis  ex  ma- 
teria  et  forma  natura  non  praedicatur  de  supposito;  non  enim  dicimus 
quod  hic  homo  sit  sua  humanitas.  Si  qua  vero  res  est  in  qua  omnino 
nihil  aliud  est  praeter  rationem  speciei  vel  naturas  suae,  sicut  est  in  Deo; 
in  ea  non  est  aliud  secundum  rem  suppositum  et  natura.,  sed  solum  se- 
cundum  raiionem  intelligendi :  quia  natura  dicitur  secundum  quod  est 
essentia  quaedam;  eadem  vero  dicitur  suppositum,  secundum  quod  est 
subsistens.  Et  quod  est  dictum  de  supposito,  intelligendum  est  de  persona 
in  creatura  rationali  vel  intellectuali;  quia  nihil  aliud  est  persona  quam 
«rationalis  naturae  individua  substantia, »  secundum  Boetium  (lib.  De 
duab.  nat.,  parum  a  princ.)  .Omne  igitur  quod  incst  alicui  personae,  sive 
pertineat  ad  naturam  ejus  sive  non,  unitur  ei  in  persona. 


I.  Sciendum  est,  quod  in  quibusdam  differunt  naturaet  persona  secundum  rem,  in 
quibusdam  vero  secundum  rationem  tantum.  Natura  enim,  secundum  quod  hic  loqui- 
mur,  est  quidditas  rei  quam  signat  sua  definitio ;  persona  autem  est  hoc  aliquid  quod 
subsistit  in  natura  illa.  In  simplicibus  autem  quae  carent  materia,  ut  dicit  Avicenna, 
ipsum  simplex  est  sua  quidditas;  quidditas  vero  compositi  non  est  ipsum  composi- 
tum:  humanitas  enim  non  est  homo.  Cujus  ratio  est,  quia  in  significatione  humani- 
talis,  sive  quidditatis,  sive  naturae^continentur  tantum  essentialia  principia  hominis, 
secundum  quod  homo  est ;  non  autem  ea  quae  pertinent  ad  determinationem  materiae, 
per  quam  natura  individuatur,  quae  tantum  continentur  in  significatione  Socratis,  quia 
per  ea  Socrates  est  hic,  et  divisus  ab  aliis :  et  ideo,  quia  humanitas  non  includit  in 
sua  significatione  totum  quod  est  in  re  subsistente  in  natura,  cum  sit  quasi  pars,  non 
praedicatur:  et  quia  non  subsistit  nisi  quod  est  compositum,  et  pars  habetur  a  suo 
toto,  ideo  anima  non  subsistit,  sed  Socrates,  et  ipse  est  habens  humanitatem.  Homo 
autem  significat  utrumque,  et  essentialia,  et  individuantia,  sed  diversimode :  quia 
significat  essentialia  determinate,  individuantia  vero  indeterminate  haec  vel  illa  :  et 
ideo  homo,  cum  sit  totum,  potest  praedicari  de  Socrate,  et  dicitur  habens  humanita- 
tem  ;  sed  quia  esse  indistinctum  est  incompletum,  quasi  ens  in  potentia,  idco  homo 
non  subsistit,  sed  hic  homo,  cui  convenit  ratio  personae.  Est  ergo  ratio  persona;  quod 
sit  subsistens  distinctum  ct  omnia  comprehendens  quae  in  re  sunt;  natura  autem  cs- 
sentialia  tantum  comprehendit.  In  simplicibus  autem  non  differt  re  natura  et  persona  : 
quia  natura  non  recipitur  in  aliqua  materia  per  quam  individuetur,  sed  est  per  se 
subsistens :  tamen  inquantum  considerantur  essentialia  rei,  sic  dicimus  ibi  naturam; 
inquantum  autem  invenitur  ibi  aliquid  subsistens,  sic  dicimus  ibi  personam.  (iii  Scut., 
Dist.  v,  q.  I,  art.  3,  s.). 

§  39.  —  Utrum  persona  sit  idem  quod  hypostasis,  subsistentia 
et  essentia.  (S.  Th.,  i,  q.  xxix,  art.  2) 

Videtur  quod  personasit  idem  quod  hypostasis,  subsistentia,  et  essen- 
tia.  I.  Dicit  enim  Boetius  (Lib.  De  duabus  naturis)  quod  «  Graeci  natu- 
rse  rationalis  individuam  substantiam  hypostaseos  nomine  vocaverunt.  >> 
Sed  hoc  etiam  apud  nos  significat  nomQn personcp.  Ergo  personaomnino 
idem  est  quod  hypostasis. 

2.  Praeterea,  sicut  in  divinis  dicimus  tres  personas,  ita  in  divinis  dici- 
mus  tres  subsistentias.  Quod  non  esset,  nisi  persona  et  subsistentiaidem 
significarent.  Ergo  idem  significant  persona  et  subsistentia. 

3.  Praeterea,  Boetius  dicit  in  Com.  praedicamentorum  quod  ouaia  (quod 
est  idem  quod  essentia)  significat  compositum  ex  materia  et  forma.  Id 
autem  quod  est  compositum  ex  materia  et  forma,  est  individuum  sub- 
stantiae;  quod  et  hypostasis  ^x  persona  dicitur.  Ergo  omnia  praedicta  no- 
mina  idem  significare  videntur. 

4.  Sed  contra  est,  quod  Boetius  dicit  (Lib.  De  duabus  naturis)  quod 
«  genera  et  species  subsistunt  tantum ;  individua  vero  non  subsistunt 
tantum,verum  etiam  substant.  ><  Sed  a  subsistendo  dicunim  subsistentic^^ 
sicut  a  substando  substantice^  vel  hypostases.  Cum  igitur  esse  hypostases 
vel  personas  non  conveniat  generibus  vel  speciebus,  hypostases  vel  per- 
sonas  non  sunt  idem  quod  subsistentiae. 

5.  Praeterea,  Boetius  dicit  in  Com.  praedicamentorum  quod  a  hypo- 
stasis  dicitur  materia;  ouaiWtg  autem,  id  est  subsistentia,  dicitur  forma.  » 
Sed  neque  forma,  neque  materia  potest  dici  persona.  Ergo  persona  dif- 
fert  a  praedictis. 

CoNCLUSio. —  Persona  in  genere  rationalium  substantiarum  id  signifi- 
cat^  quod  in  toto  genere  substantiarum  subsistentia,  res  naturce,  sub~ 
stantia  seu  hypostasis. 

Respondeo  dicendum  quod,  secundum  Philosophum  (Metaph.  lib.  v). 
substantia  dicitur  dupliciter.  Uno  modo  dicitur  substantia  quidditas  rei 
quam  significat  definitio ;  secundum  quod  dicimus  quod  definitio  signi- 
ficat  substantiam  rei.  Quam  quidem  substantiam  GrjEci  ouaiav  vocant; 
quod  nos  essentiam  dicere  possumus.  Alio  modo  dicitur  substantia  sub- 
jectum  vel  suppositum  quod  subsistit  in  genere  substantias.  Et  hoc  qui- 
dem  communiter  accipiendo,  nominari  potest  nomine  significante  inten- 
tionem ;  et  sic  dicitur  suppositum.  Nominatur  etiam  tribus  nominibus 
significantibus  rem;  quae  quidem  sunt :  res  naturce,  subsistentia,  et  hy- 
postasis ;  secundum  tripiicem  considerationem  substantiae  sic  dictae. 
Secundum  enim  quod  per  se  existit,  et  non  in  alio,  vocatur  subsistentia. 
IUa  enim  subsistere  dicimus,  quae  non  in  alio  sed  in  se  existunt.  Secun- 
dum  vero  quod  supponitur  alicui  naturse  communi,  sic  dicitur  res  natu- 
rce;  sicut  hic  homo  est  res  naturae  humanae.  Secundum  vero  quod  suppo- 
nitur  accidentibus,  dicitur  hypostasis  vel  substantia.   Quod  autem  haec 

tria  nomina  significant  communiter  in  toto  genere  substantiarum,  hoc 
nomen  persona  significat  in  genere  rationalium  substantiarum  *. 

Ad  primum  ergo  dicendum,  quod  hypostasis  apud  Graecos  ex  propria 
significatione  nominis  habet  quod  significet  quodcumque  individuum 
substantiae  ;  sed  ex  usu  loquendi  habet  quod  sumatur  pro  individuo  ratio- 
nalis  naturae,  ratione  suas  excellentiae. 

Ad  secundum  dicendum,  quod  sicut  nos  dicimus  in  divinis  pluraliter 
tres  personas  et  tres  subsistentias,  ita  Graeci  dicunt  tres  hypostases.  Sed 
quia  nomen  substantiae,  quod  secundum  proprietatem  significationis  res- 
pondethypostasj,  aequivocatur  apud  nos,  cum  quandoque  significet  essen- 
tiam,  quandoque  hypostasim  ;  ne  possit  esse  erroris  occasio,  maluerunt 
pro  hypostasi  transferre  subsistentiam,  quam  substantiam. 

Ad  tertium  dicendum,  quod  essentia  proprie  est  id  quod  significatur 
per  definitionem.  Definitio  autem  complectitur  principia  speciei,  non 
autem  principia  individualia.  Unde  in  rebus  compositis  ex  materia  et 


I.  Respondeo  dicendum,  quod  Philosophus  [m  v  Metaph.)  ponit  substantiam 
dupliciter  dici  ;  dicitur  enim  uno  modo  substantia  ipsum  subjectum  ultimum, 
quod  non  prasdicatur  de  alio  ;  et  hoc  est  particulare  in  genere  substanti?e;  alio 
modo  dicitur  substantia  forma  vel  natura  subjecti.  Hujus  autem  distinctionis 
ratio  est,  quia  inveniuntur  plura  subjecta  in  una  natura  convenire,  sicut  plures 
homines  in  una  natura  hominis.  Unde  oportuit  distingui  quod  est  unum,  ab 
eo  quod  muhiplicatur :  natura,enim  communis  est  quam  significat  definitio 
indicans  quid  est  res;  unde  ipsa  natura  communis,  essentia  vel  qiiidditas  dici- 
tur.  Quicquid  ergo  est  in  re  ad  naturam  communem  pertinens,  sub  significa- 
tione  essentiae  continetur ;  non  autem  qaicquid  est  in  substantia  particulari, 
est  hujusmodi.  Si  enim  quicquid  e^t  in  substantia  particulari  ad  naturam 
communem  pertineret,  non  posset  esse  distinctio  inter  substantias  particulares 
ejusdem  naturae.  Hoc  autem  quod  est  in  substantia  particulari  prseter  naturam 
comunem,  est  materia  individualis  quae  est  singularitatis  principium,  et  per 
consequens  accidentia  individualia,  quae  materiam  praedictam  determinant. 
Gomparatur  ergo  essentia  ad  substantiam  particularem  ut  pars  formaHs  ipsius, 
ut  humanitas  ad  Socratem.  Et  ideo  in  rebus  ex  materia  et  forma  compositis, 
essentia  non  est  omnino  idem  quod  subjectum  ;  unde  non  praedicatur  de  sub- 
jecto;  non  enim  dicitur  quod  Socrates  sit  sua  humanitas.  In  substantiis  vero 
simplicibus  nulla  est  differentia  essentiae  et  subjecti,  cum  non  sit  in  eis  materia 
individualis  naturam  communem  individuans  ;  sed  ipsa  essentia  in  eis  est 
subsistentia.  Et  hoc  patet  per  Philosophum  (vn  Metapli.)  et  per  Avicennam, 
qui  dicit  in  sua  Metaph.,  quod  quidditas  simplicis  est  ipsum  simplex.  Suh- 
stantia  vero  quae  est  subjectum,  duo  habet  propria.  Quorum  prinium  est  quod 
non  indiget  extrinseco  fundamento  in  quo  sustentetur,  sed  sustentatur  in 
seipsa;  et  ideo  dicitur  subsistere,  quasi  per  se  et  non  in  aHo  existens.  Ahud 
vero  est  quod  est  fundamentum  accidentibus  sustentans  ipsa;  et  pro  tanto  di- 
citur  substare.  Sic  ergo  substantia  quae  est  subjectum,  inquantum  subsistit, 
dicitur  ouauoat^  vel  subsistentia ;  inquantum  vero  substat,  dicitur  hypostasis 
secundum  Graecos,  vel.substantia  prima  secundum  Latinos.  Patet  ergo  quod 
hypostasis  et  substantia  differunt  ratione,  sed  sunt  idem  re.  Esssentia  vero  in 
substantiis  quidem  materialibus  non  est  idem  cum  eis  secundum  rem,  neque 
penitus  diversum,  cum  se  habeat  ut  pars  formalis  ;  in  substantiis  vero  immate- 
rialibus  est  omnino  idem  secundum  rem,  sed  differens  ratione.  Persona  vero 
addit  supra  hypostasim  determinatam  naturam  :  nihil  enim  est  aliud  quam 
hypostasis  rationaUs  naturae.  (De  Potent.,  q.  ix,  art.  i,  s.) 

forma,  essentia  significat  non  solum  formam,  nec  solum  materiam ;  sed 
compositum  ex  materia  et  forma  communi,  prout  sunt  principia  speciei. 
Sed  compositum  en  hac  materia  et  ex  hac  forma,  habet  rationem  hypo- 
stasis  et  personae.  Anima  enim  et  caro  et  os  sunt  de  ratione  hominis;  sed 
haec  anima,  et  haec  caro,  et  hoc  os  sunt  de  ratione  hujus  hominis.  Et  ideo 
hypostasis  et  persona  addunt  supra  rationem  essentiae  principia  indivi- 
dualia  ;  neque  sunt  idem  cum  essentia  in  compositis  ex  materia  et  forma. 

Ad  quartum  dicendum,  quod  Boetius  dicit  genera  et  species  subsistere, 
inquantum  individuis  aliquibus  competit  subsistere  ex  eo  quod  sunt  sub 
generibus  et  speciebus  in  praedicamento  substantias  comprehensis ;  non 
quod  ipsae  species  velgenera  subsistant;  nisi  secundum  opinionem  Plato- 
nis,  qui  posuit  species  rerum  separatim  subsistere  a  singularibus.  Sub- 
stare  vero  competit  eisdem  individuis  in  ordine  ad  accidentia,  quae  sunt 
praeter  rationem  generum  et  specierum. 

Ad  quintum  dicendum  est,  quod  individuum  compo^itum  exmateriaet 
forma  habet  quod  substet  accidenti,  ex  proprietate  materi.-e.  Unde  et 
Boetius  dicit  (Lib.  de  Trinitat.)  :  «  Forma  simplex  subjectum  esse  non 
potest.  »  Sed  quod  per  se  subsistat,  habet  ex  proprietate  suae  formae,  quae 
non  advenit  rei  subsisienti,  sed  dat  esse  actuale  materiae,  ut  sic  indivi- 
duum  subsistere  possit.  Propter  hoc  ergo  hypostasim  attribuit  materiae  et 
ouaiwaiv,  sive  subsistentiam  formae  ;  quia  materiaest  principium  substandi, 
et  forma  est  princiqium  subsistendi. 

Cfr.  I  Sent.,  Dist.  xxiii,  q.  i,  art.  i.  —  De  Potent.,  q.  ix,  art.  i. 


CAPUT  SECUNDUM 
DE    ACCIDENTIBUS 

§  40.  —  Descriptio  accidentis  praedicamentalis 

§§  1.  Accidens  praBdicabile  et  accidens  praBdicamentale  invioem 
distinguntur.  (De  Spir.  Gteat.,  art.  11,  s) 

Accidens  a  philosophis  dupliciter  accipitur.  Uno  modo  secundum  quod 
condividitur  substantiae,  et  continet  sub  se  novem  rerum  genera.  Sic  au- 
tem  accipiendo  accidens,  inter  substantiam  et  accidens  non  potesi  esse 
aliquid  medium;  cum  substantia  et  accidens  dividant  ens  per  affirmatio- 
nem  et  negationem;  cum  proprium  substantiae  sit  non  esse  in  subjecto, 
accidentis  vero  sit  in  subjecto  esse.  —  Aiio  modo  accipitiir  accidens,  se- 
cundum  quod  ponitur  ab  Aristotele  unum  de  quatuor  praedicamentis  in 
I  Topicorum^  cap.iv,  et  secundum  quod  a  Porphyrio  ponitur  unum  quin- 
que  universalium,  in  Prcedicabilibus^  cap.  iv.  Sic  enim  accidens  non  si- 
gnificat  id  quod  commune  est  novem  generibus,  sed  habitudinem  acci- 
dentalem  prsedicati  ad  subjectum,  vel  communis  ad  ea  quae  sub  communi 
continentur.  Si  enim  haec  esset  eadem  acceptio  cum  prima^  cum  accidens 


i68 


DE    PRiEDICAMENTIS 


sic  acceptum  dividatur  contra  genus  et  speciem,  sequeretur  quod  nihil 
quod  sit  in  novem  generibus  posset  dicivel  genus  vel  species;  quod  patet 
esse  falsum,  cum  color  sit  genus  albedinis,  et  numerus  binarii.  Sic  igitur 
accipiendo  accidens,  est  aiiquid  medium  inter  substantiam  et  accidens, 
id  est  inter  substantiale  prasdicatum  et  accidentale  praedicatum;  et  hoc 
est  proprium.  Quod  quidem  convenitcum  substantiali  praedicato,  inquan- 
tum  causatur  ex  principiis  essentialibus  speciei;  et  ideo  per  definitionem 
significantem  essentiam  demonstratur  proprietas  de  subjecto.  Cum  acci- 
dentali  vero  praedicato  convenit  in  hoc  quod  nec  est  essentia  rei,  nee  pars 
essentiae,sedaliquid  praeter  ipsam.  Differt  autem  ab  accidentali  prasdicato, 
quia  accidentale  praedicatum  non  causatur  ex  principiis  essentialibus  spe- 
ciei,  sed  accidit  individuO.  sicut  proprium  speciei;  quandoque  tamen  se^ 
parabiliter,  quandoque  inseparabiliter. 

§§  2.  Accidentis  prgedicamentalis  natura  declaratur. 

Dicendum  est  de  accidente  quod  sequitur  naturam  rei  et  divitur  contra- 
substantiam.  « 

1.  Esse  accidentis  est  inesse  substantice.  —  Sciendum  est  quod  ens  non 
dicitur  de  accidente  hoc  nisi  mediante  substantia,  de  qua  per  prius  dici- 
tur.  Hasc  enim  est  natura  omnis  analogi,  quod  illud  de  quo  primo  dicitur, 
erit  in  ratione  omnium  quag  sunt  post.  Sicut  sanum  prius  dicitur  de  ani- 
mali  quam  de  pulsu  vel  medicina;  et  ideo  sanitas  animalis  cadit  in  defi- 
nitione  utriusque  sanitatis  :  pulsus  enim  dicitur  sanus  inquantum  est 
signum  sanitatis  in  animali;  et  similiter  medicina  quia  est  causa  sanita- 
tis  animalis.  Per  quem  modum,  cum  ens  dicatur  per  prius  de  substantia 
quam  de  accidente,  ideo  ratio  entis  in  substantia  necessario  cadit  in  defi- 
nitione  entis  in  accidente :  dicitur  enim  quantitas  ens,  quia  est  mensura 
per  se  entis,  id  est  substantiae;  et  qualitas,  quia  est  dispositio  per  se  entis, 
dicitur  ens,  et  sic  universaliter  de  aliis.  Et  quia  esse  est  actus  entis,  hoc 
autem  verbum  «  inesse  »  est  designans  inhaerentiam  accidentis ;  ideo  inesse 
rei  perfectae  est  esse  accidentis,  quod  extraneum  a  rei  natura  esse  necessc 
est.  Non  enim  signifi.catur  per  hoc  «  inesse  »,  quod  accidentis  esse  sit  in 
ipso  esse  substantiae,  cum  esse  sit  omni  rei  formalissimum.  Et  ideo  esse 
solum  per  se  existentibus  convenit;  sed  natura  accidentis  est  inesse,  sive 
inhaerere  ipsi  rei*.  (Opusc.  De  Nat.  Accid.) 

2.  Accidentis  esse  aliud  est  ab  esse  substanticv.  —  Quia  omnia  accidentia 
sunt  formae  quaedam  substantiae  superadditae,  et  a  principiis  substantiae 
causatae,  oportet  quod  eorum  esse  sit  superadditumsupra  esse  substantiae 
et  ab  ipso  dependens :  et  sic  eorum  esse  est  aliud  ab  esse  substantiae ;  unde 
habent  proprium  modum  essendi  secundum  propriam  rationem.  Et 
tanto  uniuscujusque  eorum  esse  est  prius  vel  postcrius,  quanto  forma 
accidentalis  secundum  propriam  rationem  fuerit  propinquior  substantia; 

I.  Solae  substantiae  proprie  et  vere  dicuntur  cntia:  accidens  vero  non  habet  esse,  sed 
eo  aliquid  est,  et  hac  ratione  ens  dicitur."  Et  propter  hoc  dicit  Philosophus  (vii  Meta- 
phys.)  quod  «  accidens  dicitur  magis  entis  quam  ens  ».  (S.  Theol.  i,  q.  xc,  art.  2.) 

et  magis  perfecta  :  propter  quod  relatio  realiter  substantiae  adveniens  et 
postremum  et  imperfectissimum  esse  tiabet  (S.  c.  G.,  iv,  c.  14,  n.  19.) 

3.  Aptitudo  ad  inhcerendum  est  accidenti  essentialis^  non  autem  actua- 
lis  inhcerentia.  —  Definitio  vel  quasi  definitio  substantiae  est  res  habens 
quidditatem  cui  acquiritur  esse,  vel  debetur,  ut  non  in  alio ;  et  similiter 
esse  in  subjecto  non  est  definitio  accidentis,  sed  e  contrario  res  cui  debe- 
tur  esse  in  alio;  et  hoc  nunquam  separatur  abaliquo  accidente  nec  sepa- 
rari  potest,  quia  iili  rei  quae  est  accidens,  secundum  rationem  suae  quid- 
ditaiis,  semper  debetur  esse  in  alio.  —  Sed  potest  esse  quod  illud  quod 
debetur  aiicui  secundum  rationem  suas  quidditatis,  ei  virtute  divina 
agente  non  conveniat ;  et  sic  patet  quod  facere  accidens  esse  sine  sub- 
stantia,  non  est  sfeparare  definitionem  adefinito.  Et  si  aliquando  lioc  di- 
catur  definitio  accidentis  «  inesse  subjecto  »,  prasdicto  modo  intelligenda 
est  definitio  dicta  :  quia  aliquando  ab  auctoribus  definitiones  ponuntur 
causa  brevitatis  non  secundum  debitum  ordinem,  sed  tanguntur  illa  ex 
quibus  potest  accipi  definitio.  (iv  Sent.,  Dist.  xii,  q.  i,  art.  i,s.  t,  ad  2.) 

4.  AccidQns  a  substantia  virtute  divina  separari  potest.  —  Quod  acci- 
dentia  manent  sine  subjecto,  hoc  quidem  virtute  divina  fieri  potest.  Cum 
enim  effectus  magis  dependeat  a  causa  prima  quam  a  causa  secunda, 
Deus  qui  est  prima  causa  substanti^  et  accidentis,  per  suam  virtutem 
infinitam  conservare  potest  in  esse  accidens,  subtracta  substantia  per 
quam  conservabatur  in  esse  sicut  per  propriam  causam ;  sicut  etiam 
alios  effectus  naturalium  causarum  potest  producere  sine  naturalibus 
causis.  —  Non  desinunt  tamen  esse  accidentia,  quia  nec  separatur  ab  eis 
definitio  accidentis,  quae  est  aptitudo  ad  subjectum  quae  semper  m^net  in 
iis,  non  actuaiis  inhaerentia;  nec  competit  eis  definitio  substantiae.  (S.  Th. 
III,  q.  Lxxvii,  art.  i,  corp.  et  ad.  2.) 


§  41.  —  De  Quantitate 

I.  Ordo  quantitatis  ad  substantiam  ei  ad  alia  accidentia.  —  Inter  acci- 
dentia  vero  quidam  ordo  considerandus  est.  Nam  inter  omnia  accidentia 
propinquius  inhasret  substanti^  quantitas  dimensiva;  deinde  qualitates 
in  substantia  recipiuntur,  quantitate  mediante,  sicut  color,  mediante  su- 
perficie;  unde  et  per  divisionem  quantitatis  per  accidens  atia  accidentia 
dividuntur.  Ulterius  autem  qualitates  sunt  actionum  et  passionum  prin- 
cipia  et  relationum  quarumdam,  ut  sunt  pater  et  filius  et  dominus  et  ser- 
vus  et  alia  hujusmodi;  qusedam  vero  relationes  immediate  ad  quantitates 
sequuntur,  ut  majus  et  minus,  duplum  et  dimidium  et  similia  (S.  c.  G,, 
IV,  c.  63). 

Prima  accidentia  consequentia  substantiam  sunt  quantitas  et  qualitas; 
et  hasc  duo  proportionantur  duobus  principiis  cssentialibus  substantiae, 
scilicet  formas  et  materiae,  quia  quantitas  respondet  materiae  :  unde  ma- 
gnum  et  parvum  Plato  posuit  differentias  materias;  sed  qualitas  est  ex 
parte  formae.  Et  quia  materiaest  subjectum  primumquod  non  estin  alio, 

forma  auiem  estin  alio,  scilicet  materia;  ideo  magis  appropinquat  ad  hoc 
quod  est  non  esse  in  alio  quantitas  quam  qualitas,  et  per  consequens 
quam  alia  accidentia  (iv  Sent.,  Dist.  xii,  q.  i,  art.  i  ad  i). 

2.  Ratio  quantitatis  consistit  in  divisibilitate.  —  Sic  quantum  definit 
Philosophus :  «  quantum  dicitur  quod  est  divisibile  in  ea  quae  insunt, 
quorum  utrumque  autsinguia  unum  aliquid  et  hoc  aliquid  apta  naia  sunt 
esse  ».  —  His  verbis  ponit  Philosophus  rationem  quantitatis,  dicensquod 
«  quantum  dicitur  quod  est  divisibile  in  ea  quae  insunt  ».  Quod  quidem 
dicitur  ad  differentiam  divisionis  mixtorum.  Nam  corpus  mixtum  resol- 
vitur  in  elementa  quae  non  sunt  actu  in  mixto,  sed  virtute  tantum.  Unde 
non  est  ibi  tantum  divisio  quantitatis,  sed  oportet  quod  adsit  aliqua  alte- 
ratio,  per  quam  mixtum  resolvitur  in  elementa.  Et  iterum  addit  quod 
«  utriimque  aut  singula  sunt  nata  esse  unum  aliquid  »,  hoc  est  aliquici 
demonstratum,  ad  removendum  divisionem  in  partes  essentiales  quae 
sunt  materia  et  forma.  Nam  neutrum  eorum  aptum  natum  est  esse  unum 
aliquid  per  se.  (v  Metaph.,  1.  i8) 

Ratio  [igitur]  quantitatis  in  communi  consistit  in  quadam  divisibili- 
tate:  unde  ratio  quantitatis  invenitur  proprie  in  illis  quae  secundum  se 
dividuntur;  et  sic  Deo  non  convenit.  Invenitur  etiam  quodammodo  in 
illis  quorum  divisio  attenditur  secundum  ea  quae  extrinsecus  sunt,  sicut 
virtus  dicitur  divisibilis  et  quantitatis  rationem  habens  ex  ratione  et  divi- 
sione  actuum  et  objectorum.  Et  talis  ratio  quantitatis,  scilicet  virtualis, 
Deo  convenit.  (i  Sent.,  Dist.  xix,  q.  i,  art.  i  ad  i.) 

3.  Distinctio  secundum  situm  convenit  quantitati  dimensivce.  —  Dis- 
tinctio  secundum  situm  primo  et  per  se  convenit  quantitati  dimensivae, 
quae  definitur  esse  quantitas  positionem  habens  ;  unde  et  partes  in  sub- 
jecto  ex  hoc  ipso  distinctionem  habent  secudum  situm.  quod  sunt  subjectae 
dimpnsioni.  Et  sicut  est  distinctio  diversarum  partium  unius  corporis 
secundum  diversas  partes  unius  loci  per  dimensiones,  ita  propter  dimen- 
siones  diversa  corpora  distinguuntur  secundum  diversa  loca.  Duo  enim 
corpora  facit  actualis  divisio  materiae  corporalis  ;  duas  autem  partes 
unius  corporis  divisibilitas  potentialis.  (Quodl.  ii,  art.  21.) 

4.  Quantitas  dimensiva  habet  in  se  rationem  suce  individuationis.  — 
Habet  autem  et  hoc  proprium  quantitas  dimensiva,  inter  accidentia  reli- 
qua,  quod  ipsa  secundum  se  individuatur  ;  quod  ideo  est  quia  positio, 
quas  est  ordo  partium  in  toto,  in  ejus  ratione  includitur;  est  enim  quan- 
titas  positionem  habens.  Ubicumque  autem  intelligitur  diversitas  partium 
ejusdem  speciei,  necesse  est  intelligi  individuationem;  nam  quae  sunt 
uniusspeciei  non  multiplicantur  nisi  secundum  individuum  ;  et  inde  est 
quod  non  possunt  apprehendi  multae  albedines,  nisi  secundum  quod  sunt 
in  diversis  subjectis;  possunt  autem  apprehendi  multae  lineag,  etiamsi  se- 
cundumse  considerentur ;  diversus  enim  siius,  qui  per  se  lineae  inest,  ad 
pluralitatem  linearum  sufficiens  est.  Et,  quia  sola  quantitas  dimensiva  de 
sui  ratione  habet  unde  multiplicatio  individuorum  in  eadem  specie  possit 
accidere,  prima  radix  hujusmodi  multiplicationis  ex  dimensione  esse  vi- 
detur;  quia  ei  in  genere  substantiae  multiplicatio  fit  secundum  dimensio- 

nem  materiae,  quae  nec  intelligi  posset  nisi  secundum  quod  materia  sub 
dimensionibus  consideratur;  nam,  remota  quantitate,  substantia  omnis 
indivisibilis  est,  ut  patet  per  Philosophum  (Physic.  i).  Manifestum  est 
autem  quod,  in  aliis  generibus  accidentium,  multiplicantur  individua 
ejusdem  speciei  ex  parte  subjecti.  (S.  c.  G.,  i,  c.  66.). 


§  42.  —  De  Principio  individuationis 

§1  1.  Principium  individuationis  his  cjAiaB  per  se  non  subsistunt 
est  materia  signata  quantitate  '. 

(In  lib.  Boet.,  De  Trinit.,  q.  iv,  art.  2) 

Videtur  quod  varietas  accidentium  non  possit  esse  causa  pluralitatis 
secundum  numerum.  i .  Philosophus  enim  dicit  (v  Metaph.)  quod  numero 
sunt  unum  quorum  est  materia  una  ;  ergo  et  numero  plura,  quorum 
materiae  plures;  ergo  diversitatem  in  numero  non  facit  varietas  acciden- 
tium,  sed  magis  diversitas  materiae. 

2.  Item,  dicit  Philosophus  (iv  Metaph.)  quod  idem  est  rebus  causa 
substantiae  et  uniiatis  :  sed  accidentia  non  sunt  individuo  causa  substan- 
tias,  ergo  nec  unitatis  ;  ergo  per  consequens  nec  pluralitatis  secundum 
numerum. 

3.  Item,  omnia  accidentia  cum  sint  formae,  ex  seipsis  sunt  communi- 
cabilia,  vel  communia  et  universalia  :  sed  nihil  hujusmodi  potest  alteri 
esse  causa  individuationis,  vel  principium  ;  ergo  accidefitia  non  possunt 
esse  individaationis  principium.  Sed  aliqua  sunt  secundum  numerum 
diversa,  in  quantum  in  sua  individuatione  dividuntur  ;  ergo  accidentia 
non  possunt  esse  causa  diversitatis  secundum  numerum. 

4.  Item,  sicut  ea  quae  in  genere  substantias  sunt,  genere  vel  specie  dif- 
ferunt  secundum  substantiam,  ita  et  ea  differunt  secundum  numerum  : 
sed  aliqua  dicuntur  diversa  genere  vel  specie  per  id  quod  est  in  genere 
substantiae,  non  per  accidcntia ;  ergo  similiter  dicuntur  diversa  numero, 
secundum  illud  quod  est  in  genere  substantiae,  et  non  secundum  acci- 
dentia. 

5.  Item,  remota  causa  removetur  effectus  :  sed  omne  accidens  contingit 
a  subjecto  removeri  vel  actu,  vel  cogitatione.  Si  igitur  accidens  esset 
principium  pluraliiatis  secundum  numerum  et  diversitatem,  contingeret 
cadem  esse  quandoque  unum  secundum  numerum,  quandoque  diversa 
actu,  vel  cogitatione. 

I.  Duplex  est  materia,  intelligibilis  et  sensibilis ;  et  dico  intelligibilcm,  ut  quas  con- 
sideratur  in  natura  continui ;  sensibilem  autem  sicui  materia  naturalis.  Utraque  au- 
tem  dupliciter  accipitur  ;  sciJicet  ut  signata,  et  ut  non  signata.  Et  dicitur  signata  se- 
cundum  quod  consideratur  cum  determinatione  dimensionum,  harum  scilicet  vel  illa- 
rum  ;  non  signata  autem  quae  sine  determinatione  dimensionum  consideratur.  Secun- 
dum  hoc  igitur  est  sciendum,  quod  materia  signata  est  individuationis  principium. 
(De  Verit.,  q.  i;,  art.  6  ad  1). 

6.  Item,  posterius  nunquam  est  causa  prioris  :  sed  inter  omnia  acci- 
dentia  primum  locum  tenet  quantitas,  ut  Boetias  dicit  in  lib.  Praedicam. 
Inter  quantitates  autem  numerus  prior  cst,  cum  sit  simplicior  et  magis 
abstractus  ;  ergo  impossibile  est  quod  aliquid  accidens  sit  pvincipium 
pluralitatis  secundum  numerum. 

Sed  contra  est  quod  in  genere  substantias  nihil  invenitur,  nisi  genus  et 
differentia  ;  sed  individua  unius  speciei  non  differunt  genere,  nec  sub- 
staniialibus  differentiis  ;  ergo  non  differunt  nisi  accidentalibus  differentiis. 

SoLUTio.  —  Materia  facit  diversitatcm  in  genere,  forma  diversitatem 
in  specie.  Inter  individua  vero  ejusdem  speciei  hoc  modo  consideranda 
est  diversitas  secundum  Philosophum  (vii  Metaph.),  quia  sicut  partes 
generis  et  speciei  sunt  materia  et  forma,  ita  individui  sunt  haec  maieria  e.t 
haec  forma.  Unde  sicut  diversitatem  in  genere  vel  specie  facit  diversitas 
materiae  vel  formae  absolutCj  ita  diversitatem  in  numero  facit  haec  forma 
et  haec  materia  :  nulla  autem  forma,  in  quantum  hujusmodi,  est  haec  ex 
seipsa*.  Dico  autem  in  quantum  hujusmodi  propter  animam  rationalem, 
quae-quodammodo  ex  seipsa  est  hoc  aliquid,  sed  non  in  quantum  forma. 
Intellectus  vero  quamlibet  formam  quam  possibile  est  recipi  in  aliquo 
sicut  in  materia  vel  sicut  in  subjecto,  natus  est  attribuere  pluribus;  quod 
est  contra  rationem  ejus  quod  est  hoc  aliquid  :  unde  forma  fit  haec  per 
hoc  quod  recipitur  in  materia.  —  Sed  cum  materia  in  se  considerata  sit 
indistincta,  non  potest  esse  quod  formam  in  se  receptam  individuet, 
nisi  secundum  quod  est  distinguibilis^  Non  enim  forma  individuatur 
per  hoc  quod  recipitur  in  materia,  nisi  quatenus  recipitur  in  hac  materia 
vel  illa  distincta  et  determinata  ad  hic  et  nunc.  Materia  autem  non  est 
divisibilis  nisi  per  quantitatem.  Unde  Philosophus  dicit  (i  Ethic  ) 
quod  submota  quantitate  remanet  substantia  indivisibilis.  Et  ideo  ma- 
teria  efficitur  haec  et  signata  secundum  quod  est  sub  dimensionibus. 
Dimensiones  autem  istae  possunt  dupliciter  considerari.  Uno  modo 
secundum  earum  terminationem,  et  dico  eas  terminari  secundum  deter 
minatam  mensuram  et  figuram,  et  sicut  perfecta  collocantur  in  genere 
quantitatis,  et  sic  non  possunt  esse  principium  individuationis,quia  cum 
talisdimensionum  terminatio  varietur  frequentercirco  individuum,  seque- 
retur  quod  individuum  non  remaneret  idem  numero  semper.  Alio  modo 

1.  Natura  formae  materialis,  cum  ipsa  non  possit  esse  hoc  aliquid  completum  in 
specie,  cujus  solum  esse  est  incommunicabile,  est  communicabilis  quantum  est  de 
ratione  sua;  sed  est  incommunicabilissolum  ratione  suppositi,  quod  est  aliquid  com- 
pletum  in  specie:  quod  cuilibet  tormae  non  convenit.  Conimunicatio  autem  sua  est 
per  hoc  quod  recipitur  in  aliis.  Ideo  quantum  est  de  natura  sua,  communicabilis  cst, 
et  in  multis  recipi  potest.  Redditur  autem  incommunicabilis  per  receptioncm  =uam 
in  materia.  Sic  materia  erit  primum  principium  esse  incommunicabilis,  quod  est 
proprium  individui.  (Opusc.  De  prinrip.  individ.,  c.  3.) 

2.  Primum  individuationis  principium  est  materia  qua  acquiritur  esse  in  actu 
cuilibet  tali  formae  sive  sabstantiali  sive  accidentali;  ct  secundarium  principium  in  - 
dividuationis  est  dimensio,  quia  ex  ipsa  habet  materia  quod  dividatur;  unde  in  ca- 
rentibus  dimensione  impossibile  est  aliquam  essc  distinctioncm  nisi  pcr  formani. 
(iv  Sent.,  Dist    xii,  q.  i,  art.  i,  sol.  3  ad  3.) 

possunt  considerari,  sine  ista  determinatione,  in  naturadimensionis  tan- 
tum  ;  quamvis  nunquam  sine  aliqua  determinatione  esse  possint,  sicut 
nec  natura  coloris  sine  determinatione  albi  et  nigri ;  et  sic  collocantur  in 
genere  quantitatis  ut  imperfectum.  Et  ex  his  dimensionibus  interminatis 
efficitur  haec  materia  signata,  et  sic  individuat  formam,  et  sic  ex  materia 
causatur  diversitas  secundum  numerum  in  eadem  specie.  Unde  patet 
quod  materia  secundum  se  considerata  non  est  principium  diversitatis 
secundum  speciem,  nec  secundum  numerum  :  sed  sicut  est  principium 
diversitatis  secundum  genus  prout  subest  cmmuni  formce ;  ita  est  princi- 
pium  diversitatis  secundum  numerum  prout  subest  dimensionibus  inter- 
minatis.  Et  ideo  cum  hce  dimensiones  sint  de  genere  accidentium, 
quandoque  diversitas  secundum  numerum  reducitur  in  diversitatem 
materiae,  quandoque  in  diversitatem  accidentium ;  et  hoc  ratione  dimen- 
sionum  praedictarum.  Alia  vero  accidentia  non  sunt  principium  indivi- 
duationis,  sed  sunt  principium  cognoscendi  distinctionem  individuorum. 
Et  per  hunc  modum  etiam  aliis  accidentibus  individuatio  attribuitur. 

Ad  primum  igitur  dicendum,  quod  cum  dicit  Philosophus  quod  nu- 
mero  sunt  unum  quorum  est  materia  una,  intelligendum  est  de  materia 
signata  quas  subest  dimensionibus  ;  alias  oporteret  dicere,  quod  omnia 
generabilia  et  corruptibilia  sunt  unum  numero,  cum  eorum  sit  materia 
una. 

Kd  secundum  dicendum,  quod  dimensiones,  cum  sint  accidentia  per 
se,  non  possunt  esse  principium  unitatis  individuae  substantiae  :  sed  ma- 
teria  prout  talibus  dimensionibus  subest,  inteJligitur  esse  principium 
talis  unitatis  et  multitudinis. . 

Ad  ferffwm  dicendum,  quod  de  ratione  individui  est,  quod  sit  i.i  se 
indivisum,  et  ab  aliis  divisum  ultima  divisione.  NuUum  autem  accidens 
habet  in  se  propriam  rationem  divisionis,  nisi  quantitas  :  unde  dimen- 
siones  ex  seipsis  habent  quamdam  rationem  individuationis  secundum 
determinatum  situm,  prout  situs  est  differentia  quantitatis,  et  sic  habet 
quantitas  duplicem  rationem  individuationis  :  unam  ex  subjecto,  sicut  et 
quodlibet  aliud  accidens  :  aliam  ex  seipsa,  in  quantum  habet  situm,  ra- 
tione  cujus  in  abstrahendo  a  materia  sensibili  imaginamur  hanc  lineam, 
et  hunc  circulum.  Et  ideo  recte  materias  convenit  individuare  omnes 
alias  formas  ex  hoc,  quod  subcjitur  iili  formas  quae  ex  seipsa  habet  indi- 
viduationis  rationem ;  ita  quod  etiam  ipsae  dimensiones  terminatse  quae 
fundantur  in  subjecto  jam  completo,  individantur  quodammodo  ex  ma- 
leria  individuata  per  dimensiones  interminatas  praeintellectas  in  materia. 

Ad  quaj^tum  dicendum,  quod  illa  quae  differunt  numero  in  genere  sub- 
stantiae,  non  solum  differunt  accidentibus,  sed  etiam  forma  et  materia  : 
sed  si  quaeratur  quare  haec  forma  differt  ab  illa,  non  erit  alia  ratio,  nisi 
quia  est  in  alia  materia  signata.  Nec  invenitur  alia  ratio,  quare  hasc  ma- 
teria  sit  divisa  ab  illa,  nisi  propter  quantitatem  :  et  ideo  materia  subjecta 
dimensioni  intelligitur  esse  principium  hujus  diversitatis. 

Ad  quintum  dicendum,  quod  ratio  illa  procedit  de  accidentibus  com- 
pletis,  quae  sequuntur  esse  formae  in  materia;  non  autem  de  dimensio- 

nibus  inierminatis,  quae  praeintelliguntur  ante  ipsam  formam  in  materia. 

Sine  his  enim  non  potest  intelligi  individuum,  sicut  nec  sine  forma. 

Ad  sextum  dicendum,  quod   numerus  formaliter  loquendo,  est  prius 

quam  quantitas  continua ;  sed  materialiter  quantitas  continua  est  prior, 

cum  numerus  ex  divisione  continui  relinquatur,   ut  dicitur  iv  Physi.  ; 

et  secundum  hanc  viam  causat  diversitatem  secundum  numerum  divisio 

materiae  secundum  divisiones. 

Cfr.  S.  Th.  I,  q.  lxxv,  art.  4  ;  iii,  q.  lxxxii,  art.  2,  c.  —  De  Verit.,  q.  x,  art.  5, 
s.  — Opusc.  De  Princip.  Individ. 

§§  2.  Formae  subsistentes  individuantur  per  seipsas. 

1.  Rebus  materialibus  in  quibus  formae  non  sunt  per  se  subsistentes, 
sed  materias  inhaerentes,  oportet  quod  principium  individuationis  sit  ex 
materia  :  formae  vero  immateriales,  cum  sint  per  se  subsistentes,  ex  se- 
ipsis  individuantur ;  ex  hoc  enim  quod  aliquid  est  subsistens,  habet 
quod  de  pluribus  praedicari  non  potest.  Et  ideo  nihil  prohibet  in  rebus 
immaterialibus  substantiam  individuam  et  personam  inveniri.  (De  Po- 
tenr.,  q.  ix,  art.  3  ad  5.) 

2.  Materia  est  individuationis  principium,  inquantum  non  est  nata  in 
alio  recipi.  Formae  vero  quae  natae  sunt  recipi  in  aliquo  subjecto,  de  se 
individuatas  esse  non  possunt ;  quia  quantum  est  de  sui  ratione,  indiffe- 
rens  est  eis  quod  recipiantur  in  uno  vel  pluribus  .  Sed  si  aliqua  forma  sit 
quae  non  sit  in  aliquo  receptibiiis,  ex  hoc  ipso  individuationem  habet, 
quia  non  potest  in  pluribus  esse,  sed  ipsa  sola  manet  in  seipsa.  Unde 
Aristoteles,  in  vii  Metaph.,  conira  Platonerri  arguit,  quod  si  formae  rerum 
sint  abstractae,  oportet  quod  sint  singulares.  (De  Spirit.  Creat.,  art.  5  ad  8). 

Cfr.  S.  Th.  I,  q.  iii,  art.  2,  ad  3;  art.  3,  c.  —  11  Sent.,  Dist.  iii,  q.  i,  art.  2,  — 
De  Spirit.  Creat.,  art.  8,  ad  4. 

§§  3.  Accidentia  individuantur  per  substantiam. 

i.  Substantia  individuatur  per  seipsam  ;  sed  accidentia  individuantur 
per  subjectum,quod  est  substantia;  dicitur  enim  haec  albedo,  in  quantum 
est  in  hoc  subjecto.  (S.  Th.  i,  q.  xxix,  art.  i,  c.) 

2.  Substantia  sicut  per  se  habet  esse,  ita  per  se  habet  unitatem  vel  mui- 
titudinem;  accidentia  autem  sicut  esse  habentin  subjecto,ita  ex  subjecto 
suscipiunt  unitatem  vel  muititudinem.  (S.  Th.  i,  q.  xxxix,  art.  3,  c.) 

Cfr.  S.  Th.,  III,  q.  lxxvii,  art.  2,  c.  —  De  Po.tent.,  q.  ix,  art.  1,  ad  8.  —  Quodl. 
III,  art.  2. 


§  43.  —  De  Relatione 

§§  1.  Genuina  relationis  notio. 

I .  Secundiim  rationem  suam  est  relatio  «  ordo  alicujus  ad  altcrum  ».  — 
Relatio  aiio  modo  dicitur   esse  aliquid  quam  alia  entia.  In  aliis  enim 

entibus  unumquodque  dicitur  dupliciter  esse:  et  quantum  ad  esse  suum, 
et  quantum  ad  rationem  quidditatis  suae;  sicut  sapientia  secundum  esse 
suum  aliquid  ponit  in  subjecto,  et  similiter  secundum  rationem  suam 
ponit  naturam  quamdam  in  genere  qualitatis.  Sed  relatio  est  aliquid  se- 
cundum  esse  suum  quod  habet  in  subjecto;  sed  secundum  rationem  suam 
non  habet  quod  sit  aliquid,  sed  solum  quod  ad  aliud  referatur;  unde  se- 
cundum  rationem  suam  non  ponit  aliquid  in  subjecto:  propter  quod 
Boetius  dicit  quod  relativa  nihil  praedicant  de  eo  de  quo  dicuntur.  Inde 
etiam  est  quod  invenitur  aliquid  relatum  in  quo  est  tantuni  relatio  ratio- 
nis,  et  non  ponitur  ibi  aliquid  secundum  rem,  sicut  cum  scibile  refertur 
ad  scientiam  (i  Sent.,  Dist.  xx,  q.  i,art.  i,s).' 

2.  Secundiim  rationem  suam  relatio  assistit  subjecto;  ei  inhceret  secun- 
dumquodest  accidens.  —  Considerandum  est  quod  in  quolibet  novcm  ge- 
nerumaccideniis  est  duo  considerare.  Quorum  unumestesse,  quod  com- 
petit  unicuique  ipsorum  secundum  quod  est  accidens;  et  hoc  communiter 
in  omnibus  est  inesse  subjecto.  Accidentis  enim  esse  est  inesse.  Aliud, 
quod  potest  considerari  in  unoquoque,  est  propria  ratio  uniuscujusque 
iilorum  generum.  £t  in  aliis  quidem  generibus  a  relaiione,  utpote  quan- 
tiiate  et  qualitate,  etiam  propria  ratio  generis  accipitur  secundum  com- 
parationem  ad  subjectum;  nam  quaniitas  dicitur  mensura  substantiae  ; 
qualitas  vero  dispositio  substantiae.  Sed  ratio  propria  reiationis  non  ac- 
cipitur  secundum  comparationem  ad  illud  in  quo  est,  sed  secundum 
comparationem  ad  aliquid  extra.  Si  igitur  consideremus  etiam  in  rebus 
creatis  relationes  secundum  id  quod  relationes  sunt,  sic  inveniuntur  e^se 
assistentes,  non  inirinsecus  affixae,  quasi  significantes  respectum  quodam- 
modo  contingentemipsam  rem  relatam,  prout  ab  ea  t&ndit  in  alterum. 
Si  vero  consideretur  relatio  secundum  quod  est  accidens,  sic  est  inhae- 
rens  subjecto,  et  habens  esse  accidentale  in  ipso.  (S.  Th.  i,  q.  xxvin, 
art.  2,  c). 

Cfr.  I  Sent.,  Dist.  xxvi,  q.  2,art.  i.  —  De  Potcnt  ,  q.  vii,  art.  9. 

§1  2.  Distinguuntur  relatio  realis  et  relatio  rationis. 

(i  Sent.,  Dist.  xxvi,  q.  2,  art.  1,  s) 

In  relatione,  sicut  in  omnibus  accidentibus,  est  duo  considerare:  sci- 
licet  esse  suum,  secundum  quodponitaliquid  inipso^  prout  est  accidens  ; 
et  rationem  suam,  secundum  quam  ad  aliud  refertur,  ex  qua  in  genere 
determinato  coliocatur;  et  ex  hac  ratione  non  habet  quod  ponat  aliquid 
in  eo  de  quo  dicitur;  sicut  omnes  aliae  formae  absolutae  ex  ipsa  sua  ratione 
habent  quod  aliquid  in  eo  quod  dicuntur,  ponant.  Et  ideo  inveniuntur 
quaedam  relationes  nihil  ponentes  in  eo  de  quo  dicuntur;  et  hoc  atten- 
dentes  quidam  Philosophi  dixerunt  quod  relatio  non  est  aliquod  unum 
genus  entium,  nec  est  aliquid  in  rerum  natura,  sed  est  tantum  quidam 
respectus  respersus  in  omnibus  entibus;  et  quod  relationes  sunt  de  in- 
tentionibus  secundis  quae  non  habent  esse  nisi  in  anima.  Sed  hocfalsum 
est :  quia  nihil  quod  est  ens  tantum  in  anima,  in  genere  determinato  collo- 

catur.  Unde  distinguendum  esx  inter  relationes.  Quaedam  enim  suntquae 
habentaliquid  in  re,  supra  quod  esse eorum  fundatur,  sicut  aequalitas  funda- 
tur  supraquantitatem  ;  ethujusmodi  relationes  aliquid  realiterin  re  sunt  *. 
Quaedam  vero  sunt  quae  non  habent  fundamentumin  re  de  quadicuntur, 
sicut  dextrum  et  sinistrum  in  illis  in  quibus  non  sunt  determinatae  istae 
positiones  secundum  naturam,  sicut  in  partibus  animalis.  Ibi  enim,  sci- 
licet  in  animali,  istae  relationes  realiter  sunt,  quia  fundantur  in  diversis 
virtutibus  determinatarum  partium;  sed  in  aliis  non  sunt  nisi  secundum 
rationem  habitudinis  unius  ad  alterum;  et  ideo  dicuntur  relationes  ra- 
tionis.  —  Et  hoc  contingit  quatuor  modis,  scilicet  quod  sint  relationes 
rationis,  ct  non  rei.  Uno  modo,  quando  relatio  non  habet  aliquid  in  rei 
natura  supra  quod  fundetur:  et  inde  est  quod  quandoque  contingit  quod 
relatio  realiter  est  in  uno  et  non  in  altero:  quia  in  uno  habet  motum 
quemdam  supra  quem  fun'datur,  quem  non  habet  inalio;  sicut  est  in 
omnibus  illis  relationibus  quibus  Deus  ad  creaturam  refertur,  quae  qui- 
dem  realiter  sunt  in  creatura,  et  non  in  Deo.  Secundo  modo  quando  rc- 
latio  non  habet  aliquam  realem  diversitatem  inter  extrema,  sicut  relatio 
identitati-;  et  ideo  hoc  nihil  ponit  secundum  rem,  sed  solum  secundum 
rationem,  ut  cum  dicitur  idem  eidem  idem.  Tertio  modo  quando  desi- 
gnatur  relatio  aliqua  entis  ad  non  ens,  ut  cum  dicitur  quod  nos  sumus 
priores  illis  qui  futuri  sunt:  ista  enim  prioritas  non  est  aliqua  relatio  se- 
cundum  rem,  sed  solum  secundum  rationem:  quia  relatio  realis  exigit 
utrumqueextremorum  in  actu.  Quartomodo  quando  panitur  relatio  rela- 
tionis:  ipsa  enim  relatio  per  seipsam  refertur,  non  per  aliam  relationem. 
Unde  in  creaturis  paternitas  non  conjungitur  subjecto  per  aliquam  rela- 
tionem  mediam. , 

Cfr.,  S.  Th.  I,  q.  xxviii,  art.  i.  —  I)e  Verit,  i,  art.  5  ad  16.  —  Quodl.  i,  art.  2.  — 
Quodl.  IX,  art.  4. 

§§  3.  Fundamenta  relationis  varia. 

(De  Potent.,  q.  vii,  art.  9,  c) 

Quia  relatio  est  debilioris  esse  inter  omnia  praedicamenta,  ideo  puta- 
verunt  quidam  eam  esse  ex  secundis  intellectibus.  Prima  enim  intellecta 
sunt  res  extra  animam,  in  quae  primo  intellectus  intelligenda  fertur.  Se- 
cunda  autem  intellecta  dicuntur  intentiones  consequentes  modum  intel- 
ligendi :  hoc  enim  secundo  intellectus  intelligit  inquantum  reflectitur  su- 
pra  seipsum,  intelligens  se  intelligere  et  modum  quo  intelligit.  Secundum 
ergo  hanc  positionem  sequeretur  quod  relatio  non  sit  in  rebus  extra  ani- 
mam,  sed  in  solo  intellectu,  sicut  intentio  generis  et  speciei,  et  secunda- 
rum  substantiarum.  Hoc  autem  esse  non  potest.  In  nullo  enim  praedica- 
mento  ponitur  aliquid  nisi  res  extra  animam  existens.  Nam  ens  rationis 

I.  Scd  relatio  habet  quod  sit  res  naturae  ex  sua  causa,  per  quam  unares  naturalem 
ordinem  habet  ad  alteram ;  qui  quidem  ordo  naturalis  et  realis  est  ipsis  ipsa  relatio  ; 
unde  dextrum  et  sinistrum  in  animali  sunt  rehitiones  reales,  quia  consequitur  quas- 
dam  naturales  virtutcs  ;  in  columna  autem  sunt  rcspectus  rationis  tantum  secunduin 
ordinem  animalis  ad  ipsa.  (Qaodl.  i,  art.  2,  c.) 

dividitur  contra  ens  divisum  per   decem  praedicamenta.   Si  ergo  relatio 

non  esset  in  rebus  extra  animam,  non  poneretur  ad  aliquid  unum  genus 

praedicamenti.  Et  praeterea  perfectio  et  bonum  quae  sunt  in  rebus  extra 

animam,  non  soium  attenduntur  secundum  aliquid  absolute  inhasrens 

rebus,  sed  etiam  secundum  ordinem  unius  rei  ad  aliam;  sicut  etiam  in 

ordine  partium  exercitus,  bonum  exercitus  consistit:  huic  enim  ordini 

comparat  Philosophus  ordinem  universi  (xi  Metaph.,c.  lo).  Oportetergo 

in  ipsis  rebus  ordinem  quemdam  esse;  hic  autem  ordo  reiatio  quaedam 

est.  Undeoportet  in  rebus  ipsisrelationes  quasdam  esse,  secundum  quas 

unum  ad  alterum  ordinatur.  —  Ordinatur  autem  una  res   ad  aliam  vel 

secundum  quantitatem,  vel  secundum  virtutem  activam  seu  passivam.  Ex 

his  enim  solum  duobus  attenditur  aliquid  in  una  re  respectu  extrinseci. 

Mensuratur  enim  aliquid  non  solum  a  quantitate  intrinseca,  sed  etiam  ab 

extrinseca.  Per  virtutem  etiam  activam  unumquodque  agit  in  alterum, 

et  per  passivam  patitur  ab  altero.  Per  substantiam  autem  et  qualitatem 

ordinatur  aliquid  ad  seipsum  tantum,  non  ad  alterum,  nisi  per  accidens; 

scilicet  secundum  quod  qualitas,   vel  forma  substantialis  aut  materia, 

habet  rationem  virtutis  activae  vel  passivce;  et  secundum  quod  in  eis  con- 

sideratur  aliqua  ratio  quantitatis  prout  unum  in  substantia  facit  idem,  et 

unum  in  qualitate  simiie,  et  numerus,  sive  multitudo,  dissimile  et  diver- 

sum  in  eisdem,  et  dissimile  secundum  quod  aliquid  magis  vel  minus  al- 

tero  consideratur :  sic  enim  albius  aliquid  altero  dicitur.  Et  propter  hoc 

Philosophus,  inv  Metaph.,  species  assignans  relationis,  quasdamponit  ex 

quantitate  causatas,  quasdam  vero  ex  actione  et  passione.  Sic  ergo  opor- 

tet  quod  res  habentes  ordinem  ad  aliquid,  realiter  referantur  ad  ipsum, 

et  quod  in  eis  aliqua  res  sit  relatio. 

Cfr.  S.  c.  G.,  IV,  c.  24.  —  III  Sent.,  Dist.  v,  q.  i,art.  i;  Dist.  viii,  q.  i,  art.  5.— 
V  Metaph.,  1.  20. 

§§  4.  Relatio  mutua  aut  non  mutua. 

(De  Potent.,  q.  vii,  art.  10,  c) 

Sciendum  est,  quod  cum  relatio  realis  consistat  in  ordine  unius  rei  ad 

rem  aliam;  in  iliis  tantum  mutua  realis   relatio   invenitur  in  quibus  ex 

utraque  parte  est  eadem  ratio  ordinis  unius  ad  alterum  :  quod  quidem  in- 

venitur  in  omnibus  rationibus  consequentibus  quantitatem.    Nam  cum 

quantitatis  ratio  sit  abomni  sensibiliabstracta,  ejusdem  rationis  est  quan- 

titas  inomnibus  naturalibuscorporibus.  Etpari  ratione  qua  unumhaben- 

tium  quantitatem  realiter  refertur  ad  alterum,  et  aliud  ad  ipsum.  Habet 

autem  una  quantitas  absolute  considerata  ad  aliam   ordinem  secundum 

rationem  mensurae  et  mensurati,  et  secundum  nomen  totius  et  partis,  et 

aliorum  hujusmodi  quas  quantitatem  consequuntur.  In  relationibus  au- 

tem  quae  consequuntur  actionem  et  passionem,  sive  virtutem  activam  et 

passivam,  non  est  semper  motus  ordo  ex  utraque  parte.  Oportet  namque 

id  quod  semper  habet  rationem  patientis  et  moti,  sive  causati,  ordinem 

habere  ad  agen.'5  vel  movens,  cum  semper  eflfectus  a  causa  perficiatur,   et 

ab  ea  dependeat:  unde  ordinatur  ad  ipsam  sicut  ad  suum  perfectivum. 

12 

Agentia  autem,  sive  moventia,  vel  etiam  causae,  aliquando  habent  ordi- 
nem  ad  patientia  vel  mota  vel  causata,  inquantum  scilicet  in  ipso  effectu 
vel  passione  vel  motu  inductis  attenditur  quoddam  bonum  et  pertectio 
moventis  vel  agentis  ;  sicut  maxime  patet  in  agentibus  univocis  quas  per 
actionem  suae  speciei  similitudinem  inducunt,  et  per  consequens  esse 
perpetuum  propriae  speciei,  secundum  quod  est  possibile,  conservant. 
Patet  hoc  etiam  idem  in  omnibus  aliis  quae  mota  movent  vel  agunt  vel 
causant;  nam  ex  ipso  suo  motu  ordinantur  ad  effectus  producendos:  et 
similiter  in  omnibus  in  quibus  quodcumque  bonum  causae  provenit  ex 
effectu.  Quaedam  vcro  sunt  ad  quae  quidem  alia  ordinantur  et  non  e  con- 
verso,quia  sunt  omnino  extrinseca  ab  illo  genere  actionum  vel  virtutum 
quas  consequitur  talis  ordo ;  sicut  patet  quod  scientia  refertur  ad  scibile, 
quia  sciens,  per  actum  inteiligibilem,  ordinem  habet  ad  rem  scitamquae 
est  extra  animam.  Ipsa  vero  res  quae  est  extra  animam,  omnino  non  attin- 
gitur  a  tali  actu,  cum  actus  intellectus  non  sit  transiens  in  exteriorem 
materiam  mutandam ;  unde  et  ipsa  res  quae  est  extra  animam,  omnino  est 
extra  genus  intelligibiie.  Et  propter  hoc  relatio  quae  consequitur  actum 
intellectus,  non  potest  esse  in  ea  :  et  similisratioestde  sensu  et  sensibili. 
Licet  enim  sensibile  immutet  organum  sensus  in  sua  actione,  et  propter 
hoc  habeat  relationem  ad  ipsum,  sicutet  alia  agentia  naturalia  ad  eaquae 
patiuntur  ab  eis,  alteratio  tamen  organi  non  perficit  sensatum  in  actu,  sed 
perficitur  per  actum  virtutis  sensitivae:  cujus  sensibile  quod  est  extra  ani- 
mam,  omnino  est  expers.  Similiter  homo  comparatur  ad  columnam  ut 
dexter,  ratione  virtutis  motivae  quae  estinhomine,  secundum  quam  com- 
petit  ei  dextrum  et  sinistrum,  ante  et  retro,  sursum  et  deorsum.  Et  ideo 
hujusmodi  relationes  in  liomine  vei  animali  reales  sunt,  non  autem  in 
re  quae  tali  virtute  caret.  Simiiiter  nummus  est  extra  genus  illius  actionis 
per  quam  fit  pretium ;  quae  est  conventio  inter  aliquos  homines  facta: 
homo  etiam  est  extra  genus  artificialium  actionum,  per  quas  sibi  imago 
constituitur.  Et  ideo  nec  homo  habet  relationem  realem  ad  suam  ima- 
ginem,  nec  nummus  ad  pretium,  sed  e  contrario. 
Cfr.  S.  Th.  I.  q.  xiii,  art.  7. 

§  44.  —  De  Loco 


§§  1.  Conceptus  loci  origo  et  falsus  de  loco  conceptus. 

(ivPhys.,1.3,5,6) 

1.  Loci  conceptus  origo.  —  Nunquam  fuisset  inquisitum  de  loco,  nisi 
esset  aliquis  motus  secundum  locum  :  ex  hoc  enim  necesse  fuit  ponere 
locum  aliud  a  locato,  quia  inveniuntur  in  eodem  loco  successive  duo  cor- 
pora  ;  et  similiter  unum  corpus  in  duobus  locis  ;  sicut  etiam  transmutatio 
formarum  circaunam  materiam  induxit  in  cognitionem  materiae.  (1.5,7.) 

2.  Exponiiur  falsa  de  loco  opinio.  —  Antiqui  putavcrunt  locum  esse 
spatium  quod  est  inter  terminos  rei  continentis;  quod  quidem  habet  di- 

mensiones  longitudlnis,  latitudinis  et  profunditatis.  Non  tamen  hujus 
spatium  videbatur  esse  idem  cum  aliquo  corpore  sensibilium:  quia  rece- 
dentibus  et  advenientibus  diversis  corporibus  sensibilibus,  remanet  idem 
spatium.  Secundum  hoc  ergo  sequitur,  quod  locus  sit  dimensiones  sepa- 
ratas.  Et  ex  hoc  volebat  syllogizare  Plato,  quod  locus  esset  materia  (1.  3.) 

3.  Ratio  apparens  hujusce  opinionis.  —  Quia  multoties  mutatur  corpus 
contentum  a  loco,  et  divisum  ab  eo,  de  loco  in  locum,  et  succedunt  sibi 
corpora  invicem  in  eodem  loco,  ita  quod  continens  remanet  immobile, 
eo  modo  quo  aqua  exit  a  vase;  propter  hoc  videtur,  quod  locus  sit  aliquod 
spatium  medium  inter  extremitates  corporis  continentis,  ac  si  aliquid 
esset  ibi  pr^ter  corpus  quod  movetur  de  uno  loco  ad  alium.  Quia,  si 
non  esset  aliud  ibi,  praeter  illud  corpus,  sequeretur  quod  vel  locus  non 
esset  aliud  a  locato,  vel  quod  id  quod  est  medium  inter  extremitates  con- 
tinentis  non  posset  esse  locus.  Sicut  autem  oportet  locum  esse  aliquid 
praeter  corpus  contentum,  ita  videtur  quod  oporteat  locum  esse  aliquid 
praeter  corpus  continenSj  ex  eo  quod  locus  manet  immobilis ;  corpus  au- 
tem  continens,  et  omne  quod  est  in  eo,  contingit  transmutari.  Nihil  au-) 
tem  aliud  potestintelligi  esse  praeter  corpus  continens  et  contentum,  nisi 
dimensiones  spatii  in  nullo  corpore  existentes.  Sic  igitur  ex  hoc  quod  lo- 
cus  est  immobilis,  videtur  quod  spatium  sit  locus.  (1.  6). 

4.  Hcec  opinio  refellitur.  —  Etenim  si  dimensiones  spatii,  quod  est 
infra  extremitates  corporis  continentis,  sit  locus,  sequitur,  quod  locus 
transmutatur  :  manifestum  est  enim  quod  transmutato  aliquo  corpore, 
utputa  amphora,  transmutatur  illud  spatium,  quod  est  infra  extremitates 
amphorae,  cum  nusquam  sint  nisi  ubi  est  amphora.  Omne  autem  quod 
transmutetur  in  aliquem  locum,  penetratur,  secundum  eorum  positio- 
nem,  a  dimensionibus  spatii  in  quod  transmutatur  :  sequitur  ergo  quod 
aliquae  aliae  dimensiones  subintrant  dimensiones  illius  spatii  amphorae  ; 
et  sic  loci  erit  alius  locus,  et  multa  loca  erunt  simul.  (I.  6.) 

Cfr.  Opusc.  De  Natur.  Loc,  c.  i. 

§§  2.  Vera  declaratur  sententia  de  loco. 

(Quodl.  VI,  art.  3,  c) 

Apud  antiquos  de  loco  fuerunt  duae  opiniones  maxime  probabiles. 
Quarum  una  fuit ,  quod  locus  sit  quoddam  spatium  ,  sive  dimen- 
siones  per  se  existentes :  quae  quidem  opinio  si  vera  esset,  corpori 
deberetur  locus  ex  hoc  ipso,  quod  corpus  est  dimensiones  habens , 
ad  quas  necesse  est  aliquas  dimensiones  occupare.  Sed  hsec  opinio 
de  loco  est  a  Philosopho  in  iv  Phys.  reprobata  *.  —  Unde  alia  opinio  est 

I.  Sic  definitionem  loci  ponit  Aristoteles  :  «  locus  esi  terrmnus  immobilis  continentispri- 
mus  ».  —  Dicit  autem  «  primus  »,  ut  designet  locum  proprium  et  ut  excludat  locum 
communem.  —  Ostendit  etiam  quomodo  intelligenda  est  immobilitas  loci,  et  dicit 
quod  vas  et  locus  in  hoc  differre  videntur  :  quod  vas  transmutatur,  locus  autem  non  : 
unde,  sicut  vas  potest  dici  locus  transmutabilis,  ita  locus  potest  dici  vas  immobile. 
Et  ideo,  cum  aliquid  movetur  in  aliquo  corpore  quod  movetur,  sicut  navis  in  flumine, 

ejus,  quod  locus  sit  superficies  corporis  continentis,  non  quidem  in 
quantum  est  hujusmodi  corporis  quod  immediate  continet;  alioquin 
sequeretur  quod  corpus  quiescens  non  semper  esset  in  eodem  loco;  puia 
si  homo  staret  in  fluvio,  per  cujus  decursum  semper  renovarentur  di- 
versae  superficies  aquae  circa  ipsum ;  sed  superficies  corporis  immediate 
continentis  habet  quod  sit  locus  ex  ordine  ad  primum  continens;  unde 
accipitur  idem  locus  secundum  eumdem  situm  ad  primum  continens,  et 
propter  hoc  locus  est  immobilis  *. 

Secundum  ergo  hanc  opinionem,  quae  vera  est,  necessitas  existendi  in 
loco  convenit  corpori  ex  hoc  quod  dependet  a  primo  continente ;  et  propter 
hoc,  primum  continens  non  est  in  loco  nisi  per  accidens  et  secundum 
partes,  ut  dicitur  (in  iv  Physic.)  ". 

Cfr.  Opusc.  DeNatur.  Loc.  — T.  Log.  Sum.,  Tract.  iii,  c.  6.  —  iv  Phys.,  1.  i-8. 

§§  3.  Quoinodo  convenix  corporibus,  animae,  angelo,  Deo  esse  in  loco. 

1.  Esse  in  aliquo  diversimode  convenit  spiritualibus  et  corporalibus  : 
quia  corpus  est  in  aliquo  ut  contentum,  sicut  vinum  est  in  vase ;  sed  spi- 
ritualis  substantia  est  in  aliquo  ut  continens  et  conservans.  Cujus  ratio 
est,  quia  corporale  per  essentiam  suam,  quae  circumlimitata  est  quanti- 
tatis  terminis,  determinatum  est  ad  locum,  et  per  consequens  virtus  et 
operatio  ejus  in  loco  est;  sed  spiritualis  substantia  quae  omnino  absoluta 
a  situ  et  quantitate  est,  habet  essentiam  non  omnino  circumlimitatam 
loco.  Unde  non  est  in  loco  nisi  per  operationem  ;  et  per  consequens  vir- 
tus  et  essentia  ejus  in  loco  eSt.  (i  Sent.,  Dist.  xxxvii,  q.  2,  art.  i,s.). 

2.  ^Equivoce  dicitur  angelus  esse  in  loco  et  corpus.  Corpus  enim  est  in 
locoperhoc  quod  applicatur  loco  secundum  contactum  dimensivae  quan- 

utitur  isto  in  quo  movetur,  magis  sicut  vase,  quam  sicut  loco  continente:  quia  locus 
«  vult  esse  immobilis,  »  id  est  de  aptitudine  et  natura  loci  est  quod  sit  immobilis.  Et 
propter  hoc  magis  potest  dici  quod  totus  fluvius  sit  locus  navis,  quia  totus  fluvius  est 
immobilis.  Sic  igitur  fluvius  totus,  inquantum  est  immobilis,  est  locus  communis.  — 
Cum  autem  locus  proprius  sit  pars  loci  communis,  oportet  accipere  proprium  locum 
navis,  in  aqua  fluminis,  inquantum  habet  ordinem  ad  totum  fluvium,  ut  est  immo- 
bilis.  Est  igitur  accipere  locum  navis  in  aqua  fluente,  non  secundum  hanc  aquam  quae 
fluit,  sed  secundum  ordinem  vel  situm  quem  habet  haec  aqua  fluens  ad  totum  fluvium: 
qui  quidem  ordo  situs,  idem  remanet  in  aqua  succedente.  Et  idco,  licet  aqua  mate- 
rialiter  praeterfluat,  tamen  secundum  quod  habet  rationem  loci,  prout  scilicet  consi- 
deratur  in  tali  ordine  et  situ  ad  totum  fluvium,  non  mutatur.  —  Et  per  hoc  similiter 
accipere  debemus  quomodo  inter  extremitates  corporum  mobilium  naturalium,  sit 
locus  per  rcspectum  ad  totum  corpus  sphaericum  caeli,  quod  habetfixionem  et  immo- 
bilitatem,  propter  immobilitatem  centri  et  polorum.  (iv  Phys.,  1.  6.) 

1.  Alia  est  ratio  de  tempore  et  de  loco  :  quia  locus  est  idemper  eSsentiam  quod  su- 
perficies  corporis  locantis;  tempus  autcm  non  est  idem  numero  cum  aliquo  accidentc 
in  substantia  fundato :  et  praetcrea  locus  totum  complementum  suum  habet  in  re  ; 
sed  temporis  ratio  aliquo  modo  completurex  actione  animaenumerantis;  unde  magis 
habet  rationem  extrinseci  quam  locus.  (11  Sent.,  Dist.  xii,  q.  i,  art.  5  ad  2.) 

2.  Locus  est  superficies  corporis  locantis  ;  et  idco  creatio  loci  cum  crcatione  cor- 
poralis  naturae  intelligitur.  (11  Scnt,,  Dist  xii,  q.  i.  art.  5  ad  i.)  —  Dc  loco  universi, 
v.  IV  Phys.,  1.  7. 

titatis  ;  quae  quidem  in  angelis  non  est,  sed  est  in  eis  quantitas  virtualis. 
Per  applicationem  igitur  virtutis  angelicae  ad  aliquem  locum  qualiter- 
cumque  dicitur  angelus  esse  in  loco  corporeo.  Et  secundum  hoc  patet 
quod  non  oportet  dicere  quod  angelus  commensuretur  loco,  vel  quod 
habeat  situm  in  continuo  ;  hoc  cnim  convenit  corpori  locato,  prout  est 
quantum  quantitate  dimensiva.  Similiter  etiam  non  oportet  propter  hoc, 
quod  contineatur  a  loco.  Nam  substantia  incorporea  sua  virtute  contin- 
gens  rem  corpoream,  continet  ipsam,  et  non  continetur  ab  ea.  Anima 
enim  est  in  corpore  ut  continens,  et  non  ut  contenta.  Et  similiter  ange- 
lus  dicitur  esse  in  loco  corporeo,  non  ut  contentum,  sed  ut  continens  ali- 
quo  modo.  (S.  Th.  i.  q.  lii,  art.  i,  c.)  - 

3.  Sic  esse  in  loco  diversimode  convenit  corpori,  et  angelo,  et  Deo. 
Nam  corpus  est  in  loco  circumscriptive;  quia  commensuratur  loco.  An- 
gelus  autem  non  circumscriptive,  cum  non  commensuretur  loco  ;  sed 
definitive  quia  ita  est  in  uno  loco,  quod  non  in  alio.  Deus  autem  neque 
circumscriptive,  neque  definitive;  quia  est  ubique.  (S.  Th.  i,  q.  lii,  art. 
2,  c.) 

Cfr.  I  Sent..  Dist.  xxxvii,  q.  3,  art.  i.  —  Quodl.  xi,  art.   i. 


§  45.  —  De  Tempore 


Ss 


1.  Cur  difficile  sit  definire  tempus.  (Opusc.  De  Temp.,  c.  1) 


Difficultas  in  cognoscendo  veritatem  causatur  ex  duobus  :  quia  causa- 
tur  quandoque  ex  parte  nostra,  quandoque  ex  parte  rerum  cognoscibi- 
lium.  Cum  enim  unumquodque  cognoscatur  secundum  quod  est  in  actu ; 
quae  secundum  se  sunt  maxime  actu,  secundum  se  sunt  maxime  cognos- 
cibilia.  Unde  quod  intellectus  noster  ad  eorum  cognitionem  non  attingat, 
hoc  non  est  exparte  eorum,  sed  exparte  nostra.  lllavero  quae  minimamen- 
titatem  habent  secundum  se,  sunt  minime  cognoscibilia.  Unde  quod  ea 
ignoremus,  hoc  non  solum  est  ex  parte  nostra,  sed  etiamx  ex  parte  eorum. 
Talia  autem  sunt  materia  prima,  quae  secundum  se  non  est  ens  in  actu ; 
et  omnia  successiva,  quae  secundum  se  tota  non  extant,  sed  secundum 
aliquid  indivisibile  sui  :  de  numero  quorum  est  tempus.  Ex  quo  sequitur 
quod  difficile  est  cognoscere  quid  sit  tempus. 

|§  2.  An  tempus  sit  et  utrum  sit  extra  animam. 

(Opusc.  De  Temp.,  c.  1) 

i.  Dubitatur  primo  an  tempus  sit ;  et  videtur  quod  non  sit,  quia  illud 
quod  componitur  ex  partibus  quas  non  sunt,  videtur  non  esse  :  entitas 
enim  totius  videtur  consurgere  ex  entitate  partium.  Tempus  autem  com- 
ponitur  ex  prceterito  et  fuiuro,  quae  non  sunt  :  praeteritum  enim  fuit  et 
non  est,  futurum  autem  nondum  est.  Videtur  ergo  tempus  non  esse.  Nec 
potest  dici  quod  aliqua  pars  temporis  sit,  scilicet  ipsum  nunc  :  quia  nunc 
pars   temporis  non  est  :  omnis  enim  pars  aliquoties  accepta  mensurat 

totum,  aut  saltem  omnis  pars  cadit  in  compositione  totius.  Nunc  auiem 
multoties  acceptum  non  mensurat  totum  tempus  ;  nec  iterum  ex  ipsis 
nunc  componitur  tempus,  ut  probatur  (vi  Phys.)  eo  quod  ex  indivisibi 
libus  non  potest  componi  aliquid  continuum.  Unde  manifestum  est  quod 
nunc  non  est  pars  temporis.  Nihil  ergo,  quod  sit  pars  temporis,  de  tem- 
pore  existit. 

SoLUTio.  —  Respondeo  dicendum  quod  necessarium  est  tempus  esse. 
Quod  patet,  quia  omnia  generabilia  et  corruptibilia  tempore  mensurantur  : 
accipiunt  enim  principium  et  finem  sui  esse  in  tempore.  Si  ergo  tempus 
non  esset,  nihil  esset  generabile  vel  corruptibile  :  quod  est  inconvepiens. 
Tempus  ergo  est. 

2.  Fuerunt  tamen  quidam,  qui  propter  rationem  superius  inductam 
dixerunt  tempus  non  esse,  nisi  in  anima.  Qui  ad  confirmandam  suam 
positionem  adducunt  duas  rationes.  —  Prima  est,  quia  cum  tempus  sit 
numerus  motus  ;  aut  erit  in  materia  numerabili,  aut  in  anima  nume- 
rante.  Non  primum,  quia  materia  numerabilis  temporis  non  est  nisi  prius 
et  posterius  in  motu,  in  quibus  nihil  potest  esse,  cum  ipsa  sint  non 
entia.  Sequitur  ergo  quod  tempus  solum  sit  in  anima  numerante.  —  Se- 
cunda  est  ratio,  quia  si  tempus  esset  in  re  extra  tanquam  numerus  ali- 
cujus  motus  exterioris,  tunc  sequitur,  quod  qui  non  apprehenderet  mo- 
tum  exteriorem,  non  apprehenderet  tempus  :  cujus  oppositum  vult 
Philosophus,  IV  Physic.  :  qui  dicit  quod,  si  sumus  in  tenebris,  et  nihil 
patiamur  per  visum  ab  exterioribus  visibilibus,  nec  sentiamus  aiiquem 
motum  exteriorum  corpOrum,  dum  tamen  fiat  aliquis  motus  in  anima 
per  successionem  cogitationum  vel  imaginationum,  semper  sentimus 
tempus.  Ex  quo  sequitur  quod  tempus  semper  sequatur  motum  qui  est 
in  anima,  et  quod  solum  sit  in  anima.  —  Hujus  opinionis  fuit  Galenus  : 
cui  etiam  in  tantum  consensit  Averroes,  quod  dixit  tempus  secundum 
quid  esse  extra  animam  ;  secundum  vero  complementum  sui  esse  solum 
in  anima. 

SoLUTio.  —  Istud  non  potest  habere  veritatem,  quia,  cum  tempus  sit 
numerus  motus,  et  sit  numerus  numeratus;  sic  est  necesse  esse  tempus, 
sicut  et  motus.  Constat  autem  quod  motus  est  in  re  extra.  Ergo  et  tempus 
est  in  re  extra.  Item  quantitas  continua  est  vera  res  extra  animam.  Tem- 
pus  autem  est  vera  quantitas  continua.  Ergo  impossibile  est  quod  sit  in 
anima.  Et  ideo  dicendum,  quod  tempus  sit  in  re  extra. 

Ad  cujus  intellectum  considerandum  est  quod,  cum  numerus  sit  in 
rebus  numeratis ;  sicut  dependet  rerum  esse  numeratarum  ab  intellectu 
numerante,  ita  et  numerus.  Esse  autem  rerum  numeratarum  non  depcn- 
det  ab  intellectu  nostro,  sed  ab  iniellectu  qui  est  causa  rerum,  sicut 
est  intellectus  divinus.  Ergo  nec  numerus  rerum  dependet  ab  intellectu 
nostro.  Tcmpus  autem  numerus  motus  est.  Et  ideo,  sicut  motus  non 
dependet  ab  intellectu  nostro,  ita  nec  tempus. 

Sunt  tamen  quidam,  qui  dicunt  etiam  moium  dependere  ab  anima  : 
quia,  cum  motus  sit  aliquod  successivum,  partes  ejus,  quae  sunt  prius  et 
posterius,  non  habent  csse  in  re  cxira,  sed  solum  in  anima  comparanie 

priorem  dispositionem  mobilis  ad  posteriorem  ;  et  ideo  solum  habet  esse 
in  anima  simpliciter  et  quantum  ad  esse  suum  perfectum.  In  re  autem 
extra  habet  esse  solum  secundum  aliquod  indivisibile  sui,  et  istud  esse 
est  imperfectum  esse  et  secundum  quid  ;  et  idem  dicunt  ipsi  de  tempore. 
—  Istud  non  potest  stare,  quia  illud  in  quo  motus  est  secundum  esse 
suum  completum  et  perfectum,  necessario  movetur.  Si  ergo  motus  se- 
cundum  esse  suum  completum  esset  in  anima,  anima  necessario  move- 
retur  :  quod  est  inconveniens.  Et  ideo  inteliigendum  est  quod  omne  esse 
ab  actu  est.  Actus  autem  est  divisibilis,  ut  vult  Philosophus  (ix  Metaph.). 
Est  enim  actus  quidam  totus  simul  existens,  sicut  anima,  aut  albedo.  Et 
est  alius  actus  successivus,  ut  dies  et  agon;  infinitum  et  vacuum,  de  nu- 
mero  quorum  sunt  et  motus  et  tempus.  Cum  ergo  esse  sequatur  actum, 
et  modus  essendi  sequetur  modum  actus.  Esse  igitur  quod  est  ab  actu 
primo,  est  esse  simul  :  et  tale  est  esse  compietum  quod  debetur  rei  per- 
fectae  per  primum  actum.  Esse  vero  quod  est  ab  actu  secundo,  scilicetab 
actu  successivo,  est  esse  successivum  :  et  tale  est  esse  perfectum,  quod 
debetur  tali  actui,  vel  rei  perfectae  per  talem  actum.  Et  ideo  esse  perfec- 
tum  ipsius  motus  et  temporis,  quod  debetur  utriqne  secundum  rationem 
proprias  speciei,  non  est  esse  simul  existens,  sicut  ipsi  dicunt ;  sed  est 
esse  in  successione,  quod  est  secundum  aliquid  indivisibile  ipsorum. 

3.  Ad  rationes  in  oppositum  patet  solutio.  Ad primum  dicendum  quod 
praeteritum  et  futurum  non  sunt  sic,  ut  simul  sint  Nec  hoc  requiritur  ad 
esse  temporis,  cum  sit  successivum,  ut  declaratum  est ;  habet  tamen  esse 
per  aliquid  indivisibile  sui,  quod  continuat  ea,  sciiicet  per  ipsum  nunc. 

Ad  secundum^  sciiicet  aiias  rationes  probantes  tempus  esse  in  anima 
sic  dicendum  est.  Cum  arguitur  :  tempus,  cum  sit  numerus,  aut  habet 
esse  in  materia  numerabili  auc  in  anima  numerante.  Non  primum,  quia 
materia  numerabiiis  temporis  non  est  nisi  prius  et  posterius  in  motu  : 
dicendum  quod  tempus  habet  esse  in  priori  et  posteriori  motus.  Et  cum 
dicis  quod  hasc  non  sunt,  verum  est  sub  esse  permanenti ;  habent  tamen 
esse  successivum,  ut  dictum  est.  —  Ad  aliud  dicendum  quod  tempus 
moium  sequitur  exieriorem  aliquem,  scilicet  primum  motum*. 

§§  3.  Quod  tempus  est  mensura  motus  secundum  prius  et  posterius. 

(Opusc.  De  Temp.,  c.  2) 

Viso  ergo  quod  tempus  sit,  inquirendum  est  quid  sit.  —  Est  autem 
considerandum  quod  tempus  non  est  motus,  sicut  quidam  opinati  sunt 
tempus  esse  motum  coeli,  qui  circulatio  dicitur.  Quia  quaslibet  pars  tem- 


I.  Ab  unitate  primi  motus  habet  tempus  unitatem  :  comparatur  enim  tempus  ad 
primum  motum  non  solum  ut  mensura  a»l  mensuratum,  sed  etiam  ut  accidens  ad 
subjectum.  Motus  autem  primus  est  unus  et  uniformis.  Unde  tempus  oportet  esse 
unum.  Ad  alias  autem  transmutationes  comparatur  tempus  ut  mensura  :  unum  solum 
enim  potest  esse  mensura  plurium,  ut  una  virga  plurium  pannorum.  Et  ideo  tempus 
non  multiplicatur  ad  muliiplicationem  inferiorum  transmutationum,  sed  manet  unum, 
ipsis  mutiplicatis.  (Opusc.  De  Instant.,  c.  i.) 

poris  est  tempus.  Si  ergo  tempus  esset  circulatio,  sequeretur  quod  quae- 
libet  pars  circulationis  esset  circulatio :  quod  tamen  falsum  est.  —  Item 
omnis  motus  est  velox  vei  tardus.  Tempus  autem  nec  tardum  est  nec  ve- 
lox.  Ergo  tempus  non  est  motus.  Minor  patet,  quia  velox  et  tardum  deter- 
minantur  tempore.  Tempus  autem  non  determinatur  tempore  nec  quan- 
tum  ad  quantitatem  suam,  nec  quantum  ad  qualitatem. 

Secundo  considerandum  quod,  licet  tempus  non  sit  motus,  non  tamen 
est  sine  motu.  Cum  enim  nos  non  transmutamur  sccundum  cognitionem 
nostram  per  successionem  cognoscibilium,  tunc  non  apprehendimus 
tempus,  quia  nec  apprehendimus  motum,  sicut  accidit  his  quos  fabulan- 
tur  dormisse  in  Sardo  apud  Heroes :  ibi  enim  reddebantur  aliqui  insen- 
sibiles  propter  quasdam  incantationes,  qui  excitati  dicebant  se  vidisse 
quaedam  mirabilia.  Tales  autem  qui  excitabantur,  non  percipiebant  tem- 
pus  quod  fluxerat,  eo  quod  copulabant  primum  nunc  in  quo  dormire 
cceperant,  posteriori  nunc  in  quo  excitati  fuerant,  ac  si  non  fuisset  tem- 
pus  medium.  Sicut  ergo  si  nihii  fuisset  medium  inter  illa  duo  nunc^  non 
fuisset  tempus;  ita,  quia  non  percipiebant  medium,  non  percipiebant 
tempus.  Sic  ergo  non  percipimus  tempus^  quia  non  percipimus  motum*. 
Cum  autem  percipimus  motum,  et  determinamus  prius  et  posterius  in 
ipso,  tunc  percipimus  tempus.  Relinquitur  ergo  quod,  licet  tempus  non 
sit  motus,  non  tamen  est  sine  motu. 

Quia  efgo  simul  cognoscimus  motum  et  tempus,  manifestum  est  quod 
tempus  est  aliquid  ipsius  motus.  Motus  autem  sequitur  magnitudinem 
quantum  ad  duo  :  scilicet  quantum  ad  continuitatem,  et  quantum  ad  prius 
et  posterius  ;  et  similiter  tempus  motum.  Prius  autem  et  posterius  motus, 
licet  sint  idem  subjecto  cum  motu,  differunt  tamen  ratione;  ex  quo  in 
definitione  motus  assignantur  (iv  Physic).  Et  ideo  restat  inquirere  ratione 
cujus  tempus  sequitur  motum :  utrum  scilicet  ratione  motus  absoluie,  aut 
ratione  prioris  et  posterioris.  Dicendum  quod  hoc  est  ratione  prioris  et 
posterioris,  quia  ex  priori  et  posteriori  in  motu  cognoscitur  tempus.  Ergo 
tempus  sequitur  motum  ratione  prioris  et  posterioris.  —  Juxta  quod  in- 
telligendum  est  quod  prius  et  posterius  in  motu  possunt  considerari  du- 


I.  Licet  nihil  sentiamus  per  aliquem  sensum  exteriorem  nisi  aliquo  motu  facto  cir- 
ca  corpus;  tamen  sola  cogitationum  successione  potest  anima  prius  et  posterius  per- 
cipere  in  ipsa  successione :  et  ita  necessario  in  successione  apprehendit  anima  duo  vel 
tria  vel  plura  ;  et  iste  numerus  apprehensus  in  successione  est  tempus.  Sed  hoc  du- 
bitationem  habet.  Cum  enim  tempus  sequatur  motum  primi  mobilis,  ut  ejus  propria 
mensura;  actio  autem  animae  primo  mobili  non  subjaceat,  cum  non  perficiatur  orga- 
no  corporali,  sola  enim  corpora  primo  corpori  et  ejus  motui  subjacent,  videtur  secun- 
dum  actionem  animce  tempus  non  posse  percipi,  nisi  aliqua  transmutatio  circa  corpus 
contingat.  Ad  hujus  ergo  evidentiam  considerandum  est  quod  in  actionibus  animoe, 
licet  non  sit  transmutatio  ex  parte  ipsius  animae,  tamen  est  transmutatio  ex  partc 
phantasmatum,  per  quorum  naturam  in  cogitationibus  animae  venit  et  continuum  ct 
tempus,  sicut  dicitur  in  iii  lib.  d^;  Anima.  Et  ideo  anima  in  suis  cogitationibus  perci- 
pit  successionem  continuam,  et  apprehendit  prius  et  posterius  in  ea,  et  in  hoc  consis- 
tit  ratio  temporis:  tempus  enim  cst  numerus  prioris  ct  posterioris  in  motu.  (Opusc. 
De  Instant,  c.  i). 

pliciter.  Uno  modo  prout  sunt  sub  forma  continui  absolute  :  et  sic  cognos- 

cendo  prius  et  posterius,  simul  cognoscimus  motum.  Alio  modo  ut  sunt 

sub  forma  discreta:  in  quantum  scilicet  anima  dicit  posterius  esse  aliud 

a  priori,  et  ipsa  esse  duo  et  non  unum;  et  sic  tempus  non  est  motus  ab- 

solute,  nec  prius  ac  posterius  motus  absolute;  sed  est  prius  et  posterius 

motus  ut  numerata  sunt.  Ex  quo  possumus  concludere  definitionem  tempo- 

ris  :  quod  tempus  est  numerus  motus  secundum  prius  et  posterius.  Quod 

autem  tempus  sit  numerus,  patet.  Numero  enim  judicamus  aliquid  plus 

vel  minus.  Tempore  autem  judicamus  motum  esse  minorem  et  majorem. 

Ergo  tempus  est  numerus.  Numerus  autem  est  duplex:  est  enim  nume- 

rus  absolute  quo  numeramus,  ut  unum,  dno,  tria,  etc;  et  numerus  hu- 

meratus,  ut  numerus  decem  hominum.  Tempus  enim  non  est  numerus 

quo  numeramus,  sed  numerus  numeratus  :  est  enim  prius  et  posterius, 

ut  numerata  sunt  in  motu.  Et  licet  numerus  quo  numeramus,  sit  aliquid 

discretum  ;  tamen  tempus  est  aliquid  continuum  :  sicut  decem  ulnae  pan- 

ni  sunt  continua2,Iicet  numerus  denarius  sit  aliquid  discretum. 

Cfr.  S.  Th.  I,  q.  x,  art.  i.  —  Opusc.    De  Instant.,  c.   1-2.  —  T.  Log.  Sum., 
Tract.  III,  c.  7.  —  iv  Phys..  1.  i5-23, 

§§  4.  Utrum  definitio  aBternitatis  a  Boetio  posita  sit  conveniens. 

(S.  Th.  I,  q.  X,  art.  1) 

Videtur  quod  non  sit  conveniens  definitio  aeternitatis,  quam  Boetius 
ponit  (De  Cons.  lib.  v,  pros.  6)  dicens  quod  «  ceternitas  est  intermina- 
bilis  vitce  tota  simul  et perfecta possessio  )) .  i.  Interminabile  enim  nega- 
tive  dicitur.  Sed  negatio  non  est  de  ratione  nisi  eorum  quae  sunt  deficientia ; 
quod  aeternitati  non  competit.  Ergo  in  definitione  aeternitaiis  non  debet 
poni  interminabile. 

2.  Praeterea,  aeternitas  durationem  quamdam  significat.  Duratio  au- 
tem  magis  respicit  esse  quam  vitam.  Ergo  non  debuit  poni  indefinitione 
aeternitatis  vita,  sed  magis  esse. 

3.  Praeterea,  totum  dicitur  quod  habet  partes.  Hoc  autem  asternitati 
non  convenit,  cum  sit  simplex.  Ergo  inconvenienter  dicitur  tota. 

4.  Praeterea,  plures  dies  non  possunt  esse  simul,  nec  plura  tempora. 
Sed  in  aeternitate  pluraliter  dicuntur  dies  et  tempora.  Dicitur  enim  (Mi- 
chaeae,  c.  v,  2)  :  Egressus  ejus  ab  initio  a  diebus  ceternitatis ;  et  (Rom.  xvi, 
25),  Secundum  revelationem  mysterii  temporibus  ceternis  taciti.  Ergo 
aeternitas  non  est  tota  simul. 

5.  Praeterea,  totumQt  per/ectum  suntidem.  Posito  igitur  quod  sit  tota^ 
superflue  additur  quod  sit  perfecta. 

6.  Praeterea,  possessio  ad  durationem  non  pertinet.  ^Eternitas  autem 
quaedam  duratio  est.  Ergo  aeternitas  non  est  possessio. 

Definitio.  —  JEternitas  est  interminabilis  vitce  tota  simul  et perfecta 
possessio. 

Respondeo  dicendum  quod  sicut  in  cognitionem  simplicium  oportet 
nos  venire  per  composita,  ita  in  cognitionem  asternitatis  oportet  nos  ve- 
nire  per  tempus;  quod  nihil  aliud  est  quam  numerus   motus  secundum 

prius  et  posterius.  Cum  enim  in  quolibet  motu  sit  successio,  et  una  pars 
post  alteram;  ex  hoc  quod  numeramus  prius  et  posterius  in  motu,  appre- 
hendimus  tempus;  quod  nihil  aliud  est  quam  numerus  prioris  et  poste- 
rioris  in  motu.  In  eo  autem  quod  caret  motu,  et  semper  eodem  modo  se 
habet,  non  est  accipere  prius  et  posterius.  Sicut  igitur  ratio  temporis 
consistit  in  numeratione  prioris  et  posterioris  in  motu;  ira  in  apprehen- 
sione  uniformitatis  ejus  quod  est  omnino  extra  motum,  consistit  ratio 
seternitatis.  Item  ea  dicuntur  tempore  mensurari,  quae  principium  et  finem 
habent  in  tempore,  ut  dicitur  (Phys.  lib.  iv).  Et  hoc  ideo,  quia  in  omni 
eo  quod  movetur,  est  accipere  aliquod  principium  et  aliquem  finem.  Quod 
vero  est  omnino  immutabile,  sicut  nec  successionem,  ita  nec  principium 
aut  finem  habere  potest.  Sic  ergo  ex  duobus  notificatur  aeternitas.  i°  Ex 
hoc  quod  id  quod  est  in  aeternitate,  est  interminabiie,  id  est  principio  et 
fine  carens;  ut  terminus  ad  utrumque  referatur.  2°  Per  hoc  quod  ipsa 
aeternitas  successione  caret,  tota  simul  existens  *. 

Ad  jprimum  ergo  dicendum,  quod  simplicia  consueverunt  per  negatio- 
nem  definiri;  sicut  punctum  est  cujus  pars  non  est;  quod  non  ideo  est, 
quod  negatio  sit  de  essentia  eorum ;  sed  quia  intellectus  noster,  qui  pri- 
mo  apprehendit  composita,  in  cognitionem  simplicium  pervenire  non 
potest,  nisi  per  remotionem  compositionis. 

Ad  secundum  dicendum,  quod  illud  quod  estvere  aeternum,  non  solum 
est  ens,  sed  vivens;  et  ipsum  vivere  se  extendit  quodam  modo  ad  opera- 
tionem,  non  autem  esse.  Protensio  autem  duraiionis  videtur  attendi  se- 
cundum  operationem  magis  quam  secundum  esse;  unde  et  tempus  est 
numerus  motus. 

Ad  tertium  dicendum,  quod  aeternitas  dicitur  tota,  non  quia  habet  par- 
tes,  sed  inquantum  nihil  ei  deest. 

Ad  quartum  dicendum,  quod  sicut  Deus,  cum  sit  incorporeus,  nomi- 

I.  iEternitas  diciturquasi  ens  extra  terminos.  Esse  autem  aliquod  potest  dici 
terminatum  tripliciter:  vel  secundum  durationem  totam,  et  hoc  modo  dicitur 
terminatum  quod  habet  principium  et  finem :  vel  ratione  partium  durationis, 
et  hoc  modo  dicitur  terminatum  illud  cujus  quaelibet  pars  accepta  terminata 
est  ad  praecedens,  praesens  et  sequens;  sicut  est  accipere  in  motu;  vel  ratione 
suppositi  in  quo  esse  recipitur :  esse  enim  recipitur  in  aliquo  secundum  modum 
ipsius,  et  ideo  terminatur,  sicut  et  quaelibet  alia  forma,  quae  de  se  communis 
est,  etsecundum  quod  recipitur  in  aliquo,  terminatur  ad  illud ;  et  hoc  modo 
solum  divinum  esse  non  est  terminatum,  quia  non  est  receptum  in  aliquo,  quod 
sit  diversum  ab  eo.  Dico  ergo,  quod  ad  excludendam  primam  terminationem, 
quae  est  principii  et  finis  totius  durationis,  ponitur,  interminabilis  vitce;  et  per 
hoc  dividitur  aeternum  ah  his  quae  generantur  et  corrumpuntur.  Ad  excluden- 
dum  autem  secundam  terminationem,  scilicet  partium  durationis,  additur,  tota 
simul:  per  hoc  enim  excluditur  successio  partium,  pro  qua  unaquaeque  pars 
finita  est  et  transit:  et  per  hoc  dividitur  aiternum  a  motu  et  tempore,  etiam  si 
semper  fuissent  et  futura  essent,  sicut  quidam  posuerunt.  Ad  excludendum  ter- 
tiam  terminationem,  quae  est  ex  parte  recipientis,  additur,  perfecia:  illud  enim 
in  quo  non  est  esse  absolutum,  sed  terminatum  per  recipiens,  non  habet  esse 
perfectum,  sed  illud  solum  quod  est  suum  esse  :  et  per  hoc  dividitur  esse  aeter- 
num  ab  esse  rerum  immobilium  creatarum,  quae  habent  esse  participatum, 
sicut  spirituales  crcaturai.  (i  Scnt.,  Dist.  viii,  q.  -2.,  art.  i,  s.) 

nibus  rerum  corporalium  metaphorice  in  Scripturis  nominatur,  sic  aster- 
nitastota  simul  existens  nominibus  temporalibus  successivis. 

Ad  quintum  dicendum,  quod  in  tempore  est  duo  considerare;  scilicet 
ipsum  tempus,  quod  est  successivum;  et  nunc  temporis  quod  est  imper- 
fectum.  Dicitur  ergo  tpta  simul,  ad  removendum  tempus  ;  et  perfecta,  ad 
excludendum  nunc  temporis. 

Ad  sextum  dicendum,  quod  illud  quod  possidetur,  firmiter  et  quiete 
habetur.  Ad  designandam  ergo  immutabilitatem  et  indeficientiam  aeter- 
nitatis,  usus  est  nomine  possessionis. 
Cfr.  I  Sent.,  Dist.  viii,  q.  2,  art.  i. 

§§  5.  Utrum.  aeternitas  differat  a  tempore.  (S.  Th.  i,  q.  x,  art.  4; 

Videtur  quod  ceternitas  non  sit  aliud  a  tempore.  i.  Impossibile  est  enim 
duas  esse  mensuras  durationis  simul,  nisi  una  sit  pars  alterius.  Non  enim 
sunt  simul  duo  dies,  vel  duce  horae ;  sed  dies  et  horae  sunt  simul,  quia 
hora  est  pars  diei.  Sed  asternitas  et  tempus  sunt  simul ;  quorum  utrumque 
mensuram  quamdam  durationis  importat.  Cum  igitur  aeternitas  non  sit 
pars  temporis,  quia  asternitas  excedit  tempus  et  includit  ipsum,  videtur 
quod  tempus  sit  pars  aeternitatis,  et  non  aliud  ab  asternitate. 

2.  Praeterea,  secundum  Philosophum  (Phys.  lib.  iv):  Nunc  temporis 
manet  ideni  in  toto  tempore.  Sed  hoc  videtur  constituerc  rationem  aeter- 
nitatis,  quod  sit  idem  indivisibiliter  se  habens  in  toto  decursu  temporis. 
Ergo  aeternitas  est  nunc  temporis.  Sed  nunc  temporis  non  est  aliud  se- 
cundum  substantiam  a  tempore.  Ergo  nec  asternitas. 

3.  Praeterea,  sicut  mensura  primi  motus  est  mensura  omnium  motuum, 
ut  dicitur  (Phys.  Jib.  iv),  ita  videtur  quod  mensura  primi  esse  sit  mensu- 
ra  omnis  esse.  Sed  aeternitas  est  mensura  primi  esse,  quod  est  esse  divi- 
num.  Ergo  aeternitas  est  mensura  omnis  esse.  Sed  esse  rerum  corrupri- 
bilium  mensuratur  tempore.  Ergo  tempus  est  vel  aeternitas,  vei  aliquid 
aeterniiatis. 

Sed  contra  est,  quod  aeternitas  est  tota  simul.  In  tempore  autem  est 
prius  ex  posterius.  Ergo  tempus  et  aeternitas  non  sunt  idem. 

CoNCLusio.  —  Differt  ceternitas  a  tempore,  quod  ea  est  tota  simul, 
tempus  vero  successivum  est.  Non  autem  differunt  eo  quod  ceternitas prin- 
cipio  et  fine  careat,  tempus  vero  non,  nisi  quoad  mensurata,  vel  in  poten- 
tia^  intelligendo  ea  sic  differre. 

Respondeo  dicendum  quod  manifestum  est  tempus  et  aeternitatem  non 
esse  idem.  Et  hujus  diversitatis  rationem  quidam  assignaverunt  ex  hoc 
quod  aeternitas  caret  principio  et  fine,  tempus  autem  habet  principium  et 
finem.  Sed  haec  est  differentia  per  accidens,  et  non  per  se.  Quia  dato 
quod  tempus  semper  fuerit,  et  semper  futurum  sit,  secundum  positionem 
eorum  qui  motum  caeii  ponunt  sempiternum,  adhuc  remanebit  differen- 
tia  inter  asternitatem  et  tempus,  ut  dicit  Boetius  (De  Consolat.,  lib.  v, 
pros.  4),  ex  hoc  quod  aeternitas  est  tota  simul,  quod  tempori  non  conve- 
nit ;  et  iterum  quia  aeternitas  est  mensura  esse  permanentis,  tempus  vero 
est  mensura  motus.  —  Si  tamen  praedicta  differentia  attendatur  quantum 

ad  mensurata,  et  non  quaftitum  ad  mensuras,  sic  habet  aliam  rationem. 
Quia  soFum  illud  mensuratur  tempore,  quod  habet  principium  et  finem 
in  tempore,  ut  dicitur  (Phys.  lib.  iv).  Unde  si  motus  caeli  semper  dura- 
ret,  tempus  non  mensuraret  ipsum  secundum  suam  totam  durationem, 
cuminfinitum  non  sit  mensurabile,  sed  mensuraret  quamlibet  circulatio- 
nem,  quae  habet  principium  et  finem  in  tempore.  —  Potest  tamen  et  aliam 
rationem  haberi  ex  parie  istarum  mensurarum,  si  accipiatur  finis  et  prin- 
cipium  inpotentia.  Quia  etiam  dato  quod  tempus  semper  duret,  tamen 
possibile  est  signare  in  tempore  et  principium  et  finem,  accipiendo  ali- 
quas  partes  ipsius  ;  sicut  dicimus  principium  et  finem  diei  vel  anni ;  quod 
non  contingit  in  aeternitate.  Sed  tamen  istae  differentiae  consequuntur 
eam,  quae  est  per  se  et  primo,  differentiam ;  per  hoc  scilicet  quod  aeterni- 
tas  est  tota  simul,  non  autem  tempus^ 

Ad  primum  ergo  dicendum,  quod  ratio  illa  procederet,  si  tempus  et 
aeternitas  essent  mensuras  unius  generis ;  quod  patet  esse  falsum  ex  his 
quorum  est  tempus  et  aeternitas  mensura. 

Ad  secundum  dicendum,  quod  nunc  temporis  est  idem  subjecto  in  toto 
tempore,  sed  differens,  ratione;  eo  quod  sicut  tempus  respondet  motui, 
ita  nunc  temporis  respondet  mobili;  mobile  autem  est  idem  subjecto  in 
toto  decursu  temporis,  sed  differens  ratione,  inquantum  est  hic  et  ibi ;  et 
ista  alternatio  est  motus.  Similiter  fluxus  ipsius  nunc^  secundum  quod 
alternatur  ratione,  est  tempus.  ^Eternitas  autem  manet  eadem  et  subjecto 
et  ratione.  Unde  aeternitas  non  est  idem  quod  nunc  temporis. 

Ad  tertium  dicendum,  quod  sicut  asternitas  est  propria  mensura  ipsius 
esse  permanentis,  ita  tempus  est  propria  mensura  motus.  Unde  secundum 
quod  aliquod  esse  recedit  a  permanentia  essendi,  et  subditur  transmuta- 
tioni,  secundum  hoc  recedit  ab  aeternitate,  et  subditur  tempori.  Esse  er- 
go  rerum  corruptibilium,  quia  est  transmutabile,-  non  mensuratur  aeter- 
nitate,  sed  tempore.  Tempusenim  mensurat  non  soium  quae  transmutan- 
tur  in  actu,  sed  etiam  quae  sunt  transmutabilia.  Unde  non  solum  mensu- 
rat  motum,  sed  etiam  quietem;  quae  est  ejus  quod  natum  est  moveri,  et 
non  movetur. 

Cfr.  I  Sent.,  Dist.  xix,  q.  2,  art.  i.  —  11  Sent.,  Dist.  11,  q.  i,  art.  i.  —  Opusc, 
De  Temp.  c.  4. 

§§  6.  De  differentia  aBvi  et  temporis.  (S.  TJi.  i,  q.  x,  art.  5) 

Videtur  quod  aevum  non  sit  aliud  a  tempore.  j .  Dicit  enim  Augus- 
tinus  (Sup.  Gen.  ad  litt.,  lib.  viir,  cap.  20,  22,  23)  quod  «  Deus  movet  crea- 
turam  spiritualem  per  tempus.  »  Sed  aevum  diciiur  esse  mensura  spiri- 
tualium  substantiarum.  Ergo  tempus  non  differt  ab  aevo. 

2.  Praeterea,  de  ratione  temporis  est  quod  habeat  prius  et  posterius  ;  de 

I.  Deus  praecedit  mundum  duratione,  non  quidem  temporis,  sed  aeternitatis,  quia 
esse  Dei  non  mensuratur  tempore.  Nec  ante  mundum  fuit  tempus  realc,  sed  solum 
imaginarium,  prout  scilicet  nunc  possumus  imaginari  infinita  temporum  spatia  aeter- 
nitate  existente  potuisse  revolvi  ante  temporis  inceptionem.  (De  Potent.,  q.  iii,  art.  17, 
ad  20). 

ratione  vero  aeternitatis  est  quod  sit  tota  simul.  Sed  aevum  non  est  aeter- 
nitas.  Dicitur  enim  (Eccli.  i,  i),  quod  sapientia  aeterna  est  ante  cevum. 
Ergo  non  est  totum  simul,  sed  habet  prius  et  posierius  ;  et  ita  tempus. 

3.  Praeterea,  si  in  aevo  non  est  prius  et  posterius,  sequitur  quod  in  aevi- 
ternis  non  differat  esse,  vel  fuisse,  vel  futurum  esse.  Cum  igitur  sit  impos- 
sibile  aeviterna  non  fuisse,  sequitur  quod  impossibile  sit  ea  non  futura 
esse;  quod  falsum  est,  cum  Deus  possit  ea  reducere  in  nihilum. 

4.  Praeterea,  cum  duratio  aeviternorum  sit  infinita  ex  parte  post,  si 
aevum  sit  totum  simul,  sequitur  quod  aliquod  creatum  sit  infinitum  in 
actu;  quod  est  impossibiie.  Non  igitur  aevum  differt  a  tempore. 

Sed  contra  est,  quod  dicit  Boetius  (De  Consolat.  lib.  iii,  m.  9)  : 

Qui  tempus  ab  aevo 
Ire  jubes... 

CoNCLUSio.  —  ^vum  ipsum  est  medium  inter  ceternitatem  et  tempus^ 
utroque  participans. 

Respondeo  dicendum  quod  aevum  differt  a  tempore  et  ab  aeiernitate, 
sicut  medium  existens  inter  illa. —  Et  horum  differentiam  aliqui  sic  assi- 
gnant  dicentes,  quod  aeternitas  principio  et  fine  caret  :  aevum  habet  prin- 
cipium,  sed  non  finem  ;  tempus  autem  habet  principium  et  finem.  Sed 
haec  differentia  est  per  accidens  :  quia  etiam  si  semper  aeviterna  fuissent, 
et  semper  futura  essent,  ut  aliqui  ponunt  ;  vel  etiamsi  quandoque  defi- 
cerent  (quod  Deo  possibile  esset),  adhuc  aevum  distingueretur  ab  aeter- 
nitate  et  lempore.  —  Alii  vero  assignant  differeniiam  inter  haec  tria  per 
hoc  quod  eeternitas  non  habet  prius  ct  posterius ;  tempus  autem  prius  et 
posterius  cum  innovatione  et  veteratione  ;  aevum  habet  prius  et  posterius 
sine  innovatione  et  veteratione.  Sed  haec  posiiio  implicat  coniradictoria. 
Quod  quidem  manifeste  apparet,  si  innovatio  et  veteratio  referantur 
ad  ipsam  mensuram.  Cum  enim  prius  et  posterius  durationis  non  possit 
esse  simul,  si  aevum  habet  prius  et  posterius,  oportet  quod  priori  parte 
aevi  recedente,  posterior  de  novo  adveniat ;  et  sic  erit  innovatio  in  ipso 
aevo.  sicut  in  tempore.  Si  vero  referatur  ad  mensurata,  adhuc  sequitur 
inconveniens.  Ex  hoc  enim  res  temporalis  inveteratur  tempore,  quod 
habet  esse  transmutabile,  et  ex  transmutabilitate  mensurati  est  prius  et 
posterius  in  mensura,  ut  patet  (Phys.  lib.  iv).  Si  igitur  ipsum  aeviternum 
non  sit  inveterabile,  nec  innovabile,  hoc  erit,  quia  esse  ejus  est  intrans- 
mutabile.  Mensura  ergo  ejus  non  habebit  prius  et  posterius.  — -Est  ergo 
dicendum  quod,  cum  aeternitas  sit  mensura  esse  permanentis,  secundum 
quod  aliquid  recedit  a  permanentia  essendi,  secundum  hoc  recedit  ab 
aeternitate.  Quaedam  autem  sic  recedunt  a  permanentia  essendi,  quod 
esse  eorum  est  subjectum  transmutationis,  vel  in  transmutatione  con- 
sistit,  et  hujusmodi  mensurantur  tempore  ;  sicut  omnis  motus,  et  etiam 
esse  omnium  corruptibilium.  Quaedam  vero  recedunt  minus  a  perma- 
nentia  essendi ;  quia  esse  eorum  nec  in  transmutatione  consistit,  nec  est 
subjectum  transmutationis  ;  tamen  habent  transmutationem  adjunctam, 
vel  in  actu,  vel  in  potentia;  sicut  patet  de  angelis,  qui  habent  esse  in- 

transmutabile  quantum  ad  eorum  naturam  pertinet,  cum  transmutabi- 
litate  secundum  electionem,  et  cum  iransmutabiiitate  intelligentiarum 
et  affectionum  et  locorum  suo  modo.  Et  ideo  hujusmodi  mensurantur 
aevo,  quod  est  medium  inter  asternitatem  et  tempus.  Esse  autem  quod 
mensurat  aeternitas,  nec  est  mutabile,  nec  mutabilitati  adjunctum.  Sic 
ergo  tempus  habet  prius  et  posterius;  asvum  auiem  non  habet  in  se  prius 
et  posterius,  sed  ei  conjungi  possunt ;  asternitas  autem  non  habet  prius 
neque  posterius,  neque  ea  compatitur. 

Ad  primum  ergo  dicendum,  quod  creaturae  spiriiuales  quantum  ad 
affectiones  et  intelligentias,  in  quibus  est  successio,  mensurantur  tem- 
pore.  Unde  et  Augustinus  dicit  (ibid.  cap.  20)  quod  per  tempus  moveri, 
est  per  affectiones  moveri.  Quantum  vero  ad  eorum  esse  naturale,  men- 
surantur  aevo;  sed  quantum  ad  visionem  gloriae,  participant  aeternitatem. 

Ad  secundum  dicendum,  quod  aevum  est  totum  simul,  non  tamen  est 
aeternitas  ;  quia  compatitur  secum  prius  et  posterius. 

Ad  tertium  dicendum,  quod  in  ipso  esse  angeli  in  se  considerato  non 
est  differentia  praeteriti  et  futuri,  sed  solum  secundum  adjunctas  muta- 
tiones.  Sed  quod  dicimus  angelum  esse  vel  fuisse,  vel  futurum  esse,  dif- 
fert  secundum  acceptionem  intellectus  nostri,  qui  accipit  esse  angeli  per 
comparationem  ad  diversas  partes  temporis.  Et  cum  dicit  angelum  esse, 
vel  fuisse,  supponit  aliquid  cum  quoejus  oppositum  non  subditur  divinae 
potentiae.  Cum  vero  dicit  futurum  esse,  nondum  supponit  aliquid.  Unde 
cum  esse  et  non  esse  angeli  subsit  divin^  potentiae  ;  absolute  conside- 
rando,  potest  Deus  facere  quod  esse  angeli  non  sit  futurum  :  tamen  non 
potest  facere  quod  non  sit,  dum  est ;  vel  quod  non  fuerit,  postquam  fuit. 

Ad  quartum  dicendum,  quod  duratio  aevi  est  infinita,  quia  non  finitur 
tempore.  Sic  autem  esse  aJiquod  creatum  infinitum,  quod  non  finiatur 
quodam  alio,  non  est  inconveniens. 

Cfr.  11  Sent.,  Dist.  11,  q.  i,  art.  i.  —  Opusc.  De  Temp.,  c.  4.  —  Opusc.  De  In- 
stant.,  c.  5.  —  3-Quodl.  11,  art.  b. 

§  46.  —  De  Infiuito  et  Indefinito 

§§  1.  Multifariam  distinguitur  infinitum. 

1.  Injinitum  privativum  et  infiniium  negativum.  —  Infinitum  dicitur 
dupliciter.  Uno  modo  privative  :  et  sic  dicitur  ihfinitum  quod  natum  est 
habere  finem  et  non  habet :  tale  autem  infinitum  non  invenitur  nisi  in 
quantitatibus.  Alio  modo  dicitur  infinitum  negative,  idest  quod  non  habet 
finem.  Infinitum  primo  modo  acceptum  Deo  convenire  non  potest,  tum 
quia  Deusest  absque  quantitate,  tum  quia  omnisprivatioimperfectionem 
designat,  quae  longe  a  Deo  est.  Infinitum  autem  dictum  negative  convenit 
Deo  quantum  ad  omnia  quae  in  ipso  sunt.  Quia  nec  ipse  aliquo  finitur, 
nec  ejus  essentia  nec  potentia  nec  bonitas  ;  unde  omnia  in  ipso  sunt  infi- 
nita.  (De  Potent.,  q.  i,  art.  2,  s.) 

2.  Infinitum  secundum  actum  et  secundum  potcntiam.  —  Distinguitur 

per  potentiam  et  actum  ;  et  dicitur  infinitum  potentia  quod  semper  in 
successione  consistit,  ut  in  generatione  corporum  et  in  divisione  conti- 
nui,  in  quibus  omnibus  est  potentia  ad  infinitum,  semper  uno  post  aliud 
accepto ;  actu  autem  infinitum,  sicut  si  poneremus  lineam  terminis 
carentem.  (De  Verit.,  q.  ii,  art.  lo,  s.) 

3.  Infinitiim  secundum  quantitatem  et  secundum  essentiam.  —  Finis 
vel  terminus  multipliciter  dicitur.  Uno  modo  terminus  quantiiatis,  sicut 
punctus  lineag  ;  et  hoc  modo  dicitur  a  positione  vel  a  privatione  talis  finis 
finitum  vel  infinitum,  secundum  quod  est  passio  quantitatis ;  et  sic  non 
sunt  in  incorporeis.  Dicitur  alio  modo  finis  quantum  ad  essentiam  rei, 
sicut  ultima  differentia  constitutiva  est  ad  quam  finitur  essentia  speciei. 
Unde  illud  quod  significat  essentiam  rei,  vocatur  definitio  vel  terminus ; 
et  sic  dicitur  unumquodque  finiri  per  illud  quod  determinat  vel  contrahit 
essentiam  suam ;  sicut  natura  generis,  quae  de  se  est  indifferens  ad  omnes 
formas  (unde  et  infinita  dicitur^  finitur  per  tormam  ;  et  similiter  forma, 
quse,  quantum  in  se  est,  potest  perficere  diversas  partes  materiae,  finitur 
per  materiam  in  qua  recipitur.  Et  a  negatione  talis  finis  essentia  divina 
infinita  dicitur.  (i  Sent.,  Dist.  xliii,  q.  i,  art^  i,  s.) 

4.  Infijiitum  secundum  quantitatem  dimensivam  et  secundum  quanti- 
tatem  virtualem.  —  Finitum  et  infinitum  circa  quantitatem  intelliguntur. 
Est  autem  duplex  quantitas  :  scilicet  dimensiva,  quaesecundum  extensio- 
nem  consideratur  ;  et  virtualis,  quae  attenditur  secundum  intensionem  : 
virtus  enim  rei  est  ipsius  perfectio.  Quantitas  autem  virtualis  in  tot  dis- 
tinguitur,  quot  sunt  naturae  vel  formae  ;  quarum  perfectionis  modus  totam 
mensuram  quantiiatis  facit.  Et  sic  in  uno  et  eodem  diversa  quantitas  vir- 
tualis  attendi  potest  secundum  diversas  rationes  eorum  quae  de  ipso  prae- 
dicantur;  sicut  ex  hoc  quod  dicitur  ens,  consideratur  in  eo  quantitas 
virtualis  quantum  ad  perfectionem  essendi ;  et  ex  hoc  quod  dicitur  sensi- 
bilis,  consideratur  in  eo  quantitas  virtualis  ex  perfectione  sentiendi ;  et 
sic  de  aliis.  Quantum  igitur  ad  rationem  essendi,  infinitum  esse  non 
potest  nisi  illud  in  quo  omnis  essendi  perfectio  includitur.  Et  hoc  modo 
solus  Deus  infinitus  est  secundum  essentiam ;  quia  ejus  essentia  non  limi- 
tatur  ad  aliquam  determinatam  perfectionem,  sed  in  se  includit  omnem 
modum  perfectionis,  ad  quem  ratio  entitatis  se  extendere  potest ;  et  ideo 
ipse  est  infinitus  secundum  essentiam.  (De  Verit.,  q.  xxix,  art.  3,  s.) 

§1  2.  Utrum  possit  esse  aliquid  infinitum  secundum  magnitudinem. 

(S.  Th.  I,  q.  VII,  art.  3) 

Videtur  quod  possit  esse  aliquid  infinitum  acTu  secundum  magnitudi- 
nem.  i.  In  scientiis  enim  mathematicis  noninvenitur  falsum  ;  quia  «  abs- 
trahentium  non  est  mendacium,  »  ut  dicitur  (Phys.  lib.  11).  Sed  scientiae 
mathematicse  utuntur  infinito  secundum  magnitudinem.  Dicit  enimgeo- 
metra  in  suis  demonstrationibus:  Sit  linea  talis  infinita.  Ergo  non  est 
impossibile  aliquid  esse  infinitum  secundum  magnitudinem. 

2.  Praeterea,  id  quod  non  est  contra  rationem  alicujus,  non  est  impos- 
sibile  convenire  sibi.  Sed  esse  infinitum  non  est  contra  rationem  magni- 

tudinis;  sed  magis  finitum  et  infinitum  videntur  esse  passiones  quanti- 
tatis.  Ergo  non  est  impossibile  aliquam  magnitudinem  esse  infinitam. 

3.  Praeterea,  magnitudo  divisibilis  cst  in  infinitum.  Sic  enim  definitur 
continuum,  quod  est  in  infinitum  divisibile;  ut  patet  (Phys.  lib.  iii).  Sed 
coniraria  nata  sunt  fieri  circa  idem.  Cum  ergo  divisioni  opponatur  addiiio, 
et  diminutioni  augmentum;  videtur  quod  magnitudo  possit  crescere  in 
infinitum.  Ergo  possibile  est  esse  magnitudinem  infinitam. 

4.  Praeterea,  motus  et  tempus  habent  quantitatem  et  continuitatem  a 
magnitudine,  super  quam  transit  motus,  ut  dicitur  (Phys.  lib.  iv).  Sed 
non  est  contra  rationemtemporis  et  motus  quod  sintinfinita;  cum  unum- 
quodque  indivisibiie  signatum  in  tempore  et  motu  circulari  sit  principium 
et  finis.  Ergo  nec  contra  rationem  magnitudinis  erit  quod  sit  infinita. 

Sed  contra.  Omne  corpus  superficiem  habet.  Sed  omne  corpus  super- 
ficiem  habens  est  finitum,  quia  superficies  est  terminus  corporis  finiti. 
Ergo  omne  corpus  est  finitum.  Et  similiter  potest  dici  de  superficie  et 
linea.  Nihil  est  erg'o  infinitum  secundum  magnitudinem. 

CoNCLUsio.  —  Nullum  corpus  naturale,  nec  mathematicum,  potest  esse 
infinitum. 

Respondeo  dicendum  quod  aliud  est  esse  infinitum  secundum  suam 
essentiam,  et  secundum  magnitudinem.   Dato  enim  quod  esset  aliquod 
corpus  infinitum  secundum  magnitudinem,  utpote  ignis,  vel  aer,  non 
tamen   esset   infinitum   secundum   essentiam  ;   quia  essentia  ejus   esset 
terminata  ad  aliquam  speciem   per  formam,  et  ad  aliquod  individuum 
per  materiam.   Et  ideo   habito  quod  nulla  creatura  est  infinita  secun- 
dum  essentiam  ;  adhuc  restat  inquirere,  utrum  aliquid  creatum  sit  infini- 
tum  secundum  magnitudinem.  —  Sciendum   est   igiiur,   quod   corpus, 
quod  est  magnitudo  completa,  dupliciter  sumitur;  scilicet  mathematice, 
secundum  quod  consideratur  in  eo  sola  quantitas;  etnaturaliter,  secun- 
dum  quod  consideratur  in  eo  materia  et  forma.  Et  de  corpore  quidem 
naiurali,  quod  non  possit  esse  infinitum  in  actu,  manifestum  est.  Nam 
omne  corpus  naturale  aliquam  formam  substantialem  habet  determinatam. 
Cum  igitur  ad  formam  substantialem  consequantur  accidentia,   necesse 
est  quod  ad  determinatam  formam  consequantur  determinata  accidentia; 
inter  quae  est  quantitas.  Unde  omne  corpus  naturale  habet  determinatam 
quantitatem  et  in  majus  et  in  minus.  Unde  impossibile  est  aliquod  cor- 
pus  naturale  infinitum  esse.  Hoc  etiam  ex  motu  patet :  quia  omne  corpus 
naturale  habet  aliquem  motum  naturalem.  Corpus  autem  infinitum  non     | 
posset  habere  aliquem  motum  naturalem :  nec  rectum  ;  quia  nihil  movctur 
naturaliter  motu  recto,  nisi  cum  est  extra  suum  locum ;  quod  corpori 
infinito  accidere  non  posset:  occuparet  enim  omnia  loca,  ct  sic  indifte- 
renter  quilibet  locus  esset  locus  ejus.  Similiter  etiam  neque  secundum 
motum  circularem,  quia  in  motu  circulari  oportet  quod  una  pars  corporis 
transferatur  ad  locum  in  quo  fuit  alia  pars;  quod  in  corpore  circulari,  si 
ponatur  infinitum,  esse  non  posset.  Quia  duae  linea^  protracta^  a  centro, 
quanto  longius  protrahuntur  a  centro,  tanto  longius  distant  ab  invicem. 
Si*ergo  corpus  essci  infinitum,  in  infinitum  lineae  distarent  ab  invlcem;  et 

sic  una  nunquam  posset  pervenire  ad  locum  alterius.  —  De  corpore  etiam 
mathematico  eadem  ratio  est.  Quia  si  imaginemur  corpus  mathematicum 
existens  actu,  oportet  quod  imaginemur  ipsum  sub  aliqua  forma ;  quia 
nihilestactu  nisi  per  suam  formam;  unde,  cum  forma  quanti,  inquantum 
hujusmodi,  sit  figura,  oportebit  quod  habeat  aliquam  figuram.  Et  sic 
erit  finitum.  Est  enim  figura,  quae  termino  vel  terminis  comprehenditur. 
Ad  primum  ergo  dicendum,  quod  geometer  non  indiget  sumere  ali- 
quam  lineam  esse  infinitam  actu  ;  sed  indiget  accipere  aliquam  lineam 
finitam  actu,  a  qua  possit  subtrahi  quantum  necesse  est;  et  hanc  nominat 
lineam  infinitam. 

Ad  secundum  diccndum,  quod  licet  infinitum  non  sit  contra  rationem 
magnitudinis  in  communi,  est  tamen  contra  rationem  cujuslibet  speciei 
ejus;  scilicet  contra  rationem  magnitudinis  bicubitae,  vel  tricubitas  ;  sive 
circularis,  vel  triangularis  ;  et  similium.  Non  autem  est  possibile  in  ge- 
nere  esse,  quod  in  nuUa  specie  est.  Unde  non  est  possibile  esse  aliquam. 
magnitudinem  infinitam,  cum  nulla  species  magnifudinis  sit  infinita. 

Ad  tertium  dicendum,  quod  infinitum  quod  convenit  quantitati,  se  te- 
net  ex  parte  materiae  ;  per  divisionem  autem  totius  acceditur  ad  materiam, 
nam  partes  se  habent  in  ratione  materias ;  per  additionem  autem  accedi- 
tur  ad  totum,  quod  se  habet  in  ratione  formae  ;  et  ideo  non  invenitur  in- 
finitum  in  additione  magnitudinis,  sed  in  divisione  tantum. 

Ad  quartum  dicendum,  quod  motus  et  tempus  non  sunt  secundum  to- 
tum  in  actu,  sed  successive;  undehabentpotentiam  permixtam  actui.  Sed 
magnitudo  est  lota  in  actu.  Et  ideo  infinitum  quod  convenit  quantitati, 
et  se  tenet  ex  parte  materiae,  repugnat  totalitati  magnitudinis  ;  non  autem 
totalitati  temporis  vel  motus ;  esse  enim  in  potentia  convenit  materiae. 

Cfr.  De  Verit.,  q,  ii,  art.  lo.  —  Quodl.  ix,  art.  i  ;  xii,  art.  2.  —  iii  Phys.^  I.,  5- 
12.  —  XI  Metaph.,  1.  10. 

.§§  3.  Utrum  possit  esse  infinitum  in  rebus  secundum  multitudinem. 

(S.  Th.  I,  q.  VII,  art.  4) 

Videturquod  possibiie  sit  esse  multitudineminfinitam  secundumactum. 
I.  Non  enim  est  impossibiie  id  quod  est  in  potentia,  reduci  ad  actum. 
Sed  numerus  est  in  infinitum  muhiplicabilis.  Ergo  non  est  impossibile 
esse  multitudinem  infinitam  in  actu. 

2.  Praeterea,  cujuslibet  speciei  possibile  estesse  aliquod  individuumin 
actu.  Sed  species  figurae  sunt  infinitas.  Ergo  possibile  est  esse  infinitas 
figuras  in  actu. 

3.  Praeterea,  ea  quae  non  opponuntur  ad  invicem,  non  impediunt  sein- 
vicem.  Sed  positaaliquamultitudine  rerum,  adhucpossuntfieri  aliamulta 
quas  eis  non  opponuntur.  Ergo  non  est  impossibile  aliqua  iterum  simul 
essecumeis,  et  sic  in  infinitum.  Ergo  possibile  est  esse  infinita  in  actu. 

Sed  contra  est,  quod  dicitur  (Sap.  xi,  2j):  Omnia  in  pondere^  numero 
et  mensura  disposuisti. 

CoNCLusio.  —  Impossibile  est  esse  multitudinem  per  se,  vel  per  acci- 
dens  actu  injinitam;  possibile  est  autem  eam  esse  in  potentia. 

i3 

Respondeo  dicendum  quod  circa  hoc  fuit  duplex  opinio.  Quidam  enim, 
sicut  Avicenna  et  Algazel,  dixerunt  quod  impossibile  est  esse  multitudi- 
nem  actu  infinitam  per  se,  sed  infinitam  per  accidens  multitudinem  esse 
non  est  impossibile.  Dicitur  enim  multitudo  esse  infinita  per  se,  quando 
requiritur  ad  aliquid  ut  multitudo  infinita  sit.  Et  hoc  est  impossibile  esse  ; 
quia  sic  oporteret  quod  aliquid  dependeret  ex  infinitis.  Unde  ejus  gene- 
ratio  nunquamcompleretur,cum  non  sit  infinitapertransire.  Per  accidens 
autem  dicitur  multitudo  infinita,  quando  non  requiritur  ad  aliquid  infi- 
nitas  muhitudinis,  sed  accidit  ita  esse.  Et  hoc  sic  manifestari  potest  in 
operatione  fabri,  ad  quam  quaedam  muhitudo  requiritur  per  se;  scilicet 
quod  sit  ars  in  anima,  et  manus  movens,  et  martellus;  et  si  haec  in  infi- 
nitum  multiplicarentur,  nunquam  opus  fabrile  compleretur,  quia  depen- 
deret  ex  infinitis  causis.  Sed  muhitudo  marteliorum,  quas  accidit  ex  hoc 
quod  unum  frangitur  et  accipitur  aliud,  est  muhitudo  per  accidens.  Ac- 
cidit  enim  quod  muhis  martellis  operetur,  et  nihil  differt  utrum  uno,  vel 
duobus,  vel  pluribusoperetur,  vel  infinitis,  si  infinito  tempore  opcraretur. 
P«r  hunc  igitur  modum  posuerunt  quod  possibile  est  esse  actu  muhi- 
tudinem  infinitam  per  accidens.  Sed  hoc  est  impossibile,  quia  omnem 
muititudinem  oportet  esse  in  ahqua  specie  muhitudinis.  Species  autem 
muhitudinis  sunt  secundum  species  numerorum.  Nulla  autem  species  nu- 
meri  est  infinita;  quia  quilibet  numerus  est  multitudo  mensurata  per 
unum.  Unde  impossibile  est  esse  multitudinem  infinitam  actu,  sive  per 
se,  sive  per  accidens.  —  Item  omnis  muhitudo  in  rerum  natura  existens 
est  creata;  et  omne  creatum  sub  aliqua  certa  intentione  creantis  compre- 
henditur :  non  enim  invanum  agens  ahquod  operatur,  Unde  necesse  est 
quod  sub  certo  numero  omnia  creata  comprehendantur.  fmpossibile  est 
ergo  esse  muhitudinem  infinitam  in  actu,  eiiam  per  accidens.  —  Sed  esse 
muhitudinem  infinitam  in  potentia  possibiJe  est.  Quia  augmentum  mul- 
litudinis  consequitur  divisionem  magnitudinis.  Quanto  enim  ahquid  plus 
dividitur,  tanto  plura  secundum  numerum  resuhant.  Unde  sicut  infini- 
tum  invenitur  in  potentia  in  divisione  continui,  quia  proceditur  ad  ma- 
teriam,  eadem  raiione  etiam  infinitum  invenitur  in  potentia  in  additione 
muhitudinis. 

Ad  primum  ergo  dicendum,  quod  unumquodque  quod  est  in  potentia, 
reducitur  in  actum  secundum  modum  sui  esse;  dies  enim  non  reducitur 
in  actum  ut  sit  tota  simul,  sed  successive ;  et  similiter  infinitum  muhitu- 
dinis  non  reducitur  in  actum  ut  sit  totum  simul,  sed  successive;  quia  post 
quamlibet  multiiudinem  potest  sumi  aha  muhitudo  in  infinitum. 

Ad  secundum  dicQndMm^  quod  species  figurarum  habent  infinitatem  ex 
infinitate  numeri.  Sunt  enim  species  figurarum,  ut  trilaterum,  quadrila- 
terum,  et  sic  inde.  Unde  sicut  multitudo  infinita  numerabilis  non  sic  re- 
ducitur  in  actum,  quod  sit  tota  simul,  ita  nec  multitudo  figurarum. 

Ad  tertium  dicendum,  quod  licet,  quibusdam  positis,  alia  poni  non  sit 
eis  oppositum,  tamen  infinita  poni  opponitur  cuilibet  speciei  multitudi- 
nis.  Unde  non  est  possibile  es.se  aliquam  muhitudinem  actu  infinitam. 
Cfr.  eadcm  ac  supra. 


COSMOLOGIA 


PROCEMIUM 

§  1.  —  Consideratio  creaturarum-ad  fidei  instructionem 

utilis  est. 

(S.  c.  G  ,  ii,c.  2) 

Divinoruni  factorum  meditatio  ad  fidem  humanam  instruendam  de  Deo 
necessaria  est. 

Primo  quidem,  quia  ex  factorUm  meditatione  divinam  sapientiam  ut- 
cumque  possumus  et  admirari  et  considerare.  Ea  enim  quas  arte  fiunt, 
ipsius  artis  sunt  reprassentativa,  utpote  ad  similitudinem  artis  facta.  Deus 
autem  sua  sapientia  res  in  esse  produxit,  propter  quod  dicitur  :  Omnia 
in  sapientia  fecisti  (Psal.  cni,  24).  Unde  ex  factorum  consideratione  divi- 
nam  sapientiam  colligere  possumus,  sicut  in  rebus  factis  per  quamdam 
communicationem  suae  similitudinis  impressam;  dicitur  enim  :  Effudit 
illam  (sapientiam)  super  omnia  opera  sua  (Eccii.  i,  10).  Unde  Psalmista, 
quum  diceret  :  Mirabilis  facta  est  scientia  tua  ex  me:  confortata  est,  et 
non  potero  ad  ^izm  (cxxxviii,  6),  et  adjungeret  divinas  illuminationis  auxi- 
lium,  quum  dicit :  Nox  illuminatio  mea  in  deliciis  meis  (cxxxviii,  11),  ex 
consideratione  divinorum  operum  se  adjutum  ad  divinam  sapientiam  co- 
gnoscendam  confitetur,  dicens :  Mirabilia  opera  tua^  et  anima  mea  co~ 
gnoscit  nimis  (cxxxvui,  14). 

Secundo,  haec  consideratio  in  admirationem  altissimae  Dei  virtutis  du- 
cit,  et  per  consequens  in  cordibus  hominum  reverentiam  Dei  parit.  Opor- 
tet  enim  quod  virtus  facientis  eminentior  rebus  factis  intelligatur;  et  ideo 
dicitur  :  Si  virtutem  et  opera  eorum^  scilicet  caeli  et  stellarum  et  elemen- 
torum  mundi,  mirati  sunt,  scilicet  philosophi,  intelligant  quoniam  qui 
fecit  hcec  fortior  est  illis  (Sap.,  xiii,  4) ;  et  dicitur  :  Invisibilia  Dei,per  ea 
quce  facta  sunt,  intellecta  conspiciuntur ;  sempiterna  quoque  ejus  virtus 
et  divinitas  (Rom.,  i,  20).  Ex  hac  autem  admiratione  Dei  timor  procedit 
et  reverentia ;  unde  dicitur  :  Magnum  est  nomen  tuum  in  fortitudine  :  quis 
non  timebit  te^  Rex  gentium  ?  (Jerem.,  x,  6,  7). 

Tertio,  haec  consideratio  animos  hominum  in  amorem  divinas  bonitatis 
accendit.  Quidquid  enim  bonitatis  et  perfectionis  in  diversis  creaturis 
particulariter  distributum  est,  totum  in  ipso  universaliter  est  adunatum 
sicut  in  fonte  totius  bonitatis.  Si  igitur  creaturarum  bonitas,  pulchritudo 
et  suavitas  sic  animos  hominum  allicit,  ipsius  Dei  fontana  bonitas,  rivu- 
lis  bonitatum  in  singulis  creaturis  repertis  diligenter  comparata,  animos 

hominum  inflammatos  totaliter  ad  se  trahet.  Unde  dicitur  :  Delectasti 
me,  Domine^  in  factura  tua,  et  in  opet^ibus  manuum  tuarum  exsullabo 
(Psal.  xci,  5)  ;  et  alibi  de  filiis  hominum  dicitur  :  Inebriabuntur  ab  uber- 
tate  domus  tuce,  quasi  totius  creaturas,  et  sic  torrente  voluptatis  tuce  pota- 
bis  eos,  quoniam  apud  te  est  fons  vitce  (Psai.  xxxv,  9,  10) ;  et  dicitur  con- 
tra  quosdam  :  De  his  quce  videntur  bona^  scilicet  creaturis,  quae  sunt  bona 
per  quamdam  participationem,  non  potuerunt  intelligere  eum  qui  est 
(Sap.,  XIII,  i),  scilicet  vere  bonus,  imo  ipsa  bonitas. 

Quaj^to,  haec  consideratio  homines  in  quamdam  similitudinem  divinae 
perfectionis  constituit.  Deus  enim  cognoscendo  seipsum,  in  se  omnia  alia 
intuetur.  Quum  igitur  christiana  fides  hominem  de  Deo  principaliter 
instruit,  et  per  lumen  divinae  revelationis  eum  creaturarum  cognitorem 
facit,  fit  in  homine  quaedam  divinas  sapientiae  similitudo.  Hinc  est  quod 
dicitur :  Nos  vero  omnes,  revelata  facie  gloriam  Domini  speculantes,  in 
eamdem  imaginem  transformamur  (11  Cor.  in,  18). 

Sic  igitur  patet  quod  consideratio  creaturarum  pertinet  ad  instructio- 
nem  fidei  christianas.  Et  ideo  dicitur  :  Memor  ero  operum  Domini^  et 
quce  vidi  annuntiabo.  In  sermonibus  Domini  opera  ejus  (Eccli.,  xlii,  i5). 

§2.  —  Cognitio  creaturarum  valet  ad  destructionem  errorum 

qui  sunt  contra  Deum. 

(S.  c.G.,ii,  c.  3) 

Est  etiam  necessaria  creaturarum  consideratio,  non  solum  ad  veritatis 
instructionem,  sed  etiam  ad  errores  excludendos.  Errores  namque  qui 
circa  creaturam  sunt,  interdum  a  fidei  veritateabducunt,  secundum  quod 
verae  Dei  cognitioni  repugnant.  Hoc  autem  muhipliciter  contingit. 

Primo  quidem,  ex  hoc  quod  creaturarum  naturam  ignorantes  in  hoc 
pervertuntur  quandoque,  quod  id  quod  non  potest  nisi  ab  alio  esse  pri- 
mam  causam  et  Deum  constituunt,  nihil  uhra  creaturas,  quae  videntur, 
aestimantes;  sicut  fuerunt  illi  qui  corpus  quodcumque  Deum  sestimave- 
runt,  de  quibus  dicitur:  Sed  aut  ignem^  autspiritum,  aut  citatum  aerem, 
aut  gyrum  stellarum^  aut  nimiam  aquam,  aut  solem  et  lunam...  deos pu- 
taverunt  (Sap.,  xiii,  2). 

Secundo^  ex  hoc  quod  illud  quod  Dei  solius  est,  creaturis  aliquibus 
adscribunt;  quod  etiam  ex  errore  circa  creaturas  contingit.  Quod  enim 
natura  rei  alicujus  non  patitur,  ei  non  attribuitur,  nisi  quia  ejus  natura 
ignoratur;  sicut  si  homini  attribueretur  habere  tres  pedes.  Quod  autem 
solius  Dei  est,  natura  creaturae  non  patilur;  sicut  quod  solius  hominis 
est,  non  patitur  aherius  rei  naiura.  Ex  hoc  ergo  quod  natura  creaturae 
ignoratur,  praedictus  error  contingit.  Et  contra  hunc  errorem  dicitur  :  In- 
communicabile  nomen  lapidibus  et  lignis  imposuerunt  (Sap.,  xiv,  21).  In 
hunc  errorem  labuntur  qui  rerum  creationem,  vel  futurorum  cognitio- 
nem,  vel  miraculorum  operationcni  aliis  causis  quam  Deo  adscribunt. 

Tertio  vero,  ex  hoc  quod  divinaj  virtuti  in  creaturas  operanti  aliquid 

detrahitur  per  hoc  quod  creaturse  natura  ignoratur;  sicut  patet  in  his  qui 
duo  rerum  principia  constituunt,  et  qui  res,  non  ex  divina  voluntate,  sed 
ex  necessitate  naturas,  a  Deo  procedere  asserunt,  et  in  illis  etiam  qui  res 
vel  omnes  vel  quasdam  divinae  Providentiae  subtrahunt,  aut  eam  posse 
praeter  solitum  cursum  operari  negant;  hasc  enim  omnia  divinae  derogant 
potestati.  Contra  quos  dicitur:  Qiiasi  nihil  posset  facere  Omnipotens^ 
cestimabant  eum  (Job,  xxii,  17);  et:  Virtutem  enim  ostendis  tu^  qui  non 
crederis  esse  in  virtute  consummatus  (Sa*p.,  xii,  17). 

Quarto,  homo  qui  per  fidem  in  Deum  ducitur  sicut  in  ultimum  linem, 
ex  hoc  quod  ignorat  naturas  rerum  et  per  consequens  gradumsui  ordinis 
in  universo,  aliquibus  creaturis  se  putat  es.se  subjectum,  quibus  superior 
est;  ut  patet  in  illis  qui  voluntates  hominum  astris  supponunt,  contra 
quos  dicitur:  A  signis  Cijeli  nolite  metuere,  quce  iiment  gentes  (Jerem.,  x, 
2);  et  in  illis  qui  angelos  creatores  animarum  existimant,  et  animas  ho- 
minum  csse  mortales,  et  si  qua  similia  hominum  derogant  dignitati. 

Sic  ergo  patet  falsam  esse  quorumdam  sententiam,  qui  .dicebant  nihil 
interesse  ad  fidei  veritatem  quid  de  creaturis  quisque  sentiret,  dummodo 
circa  Deum  recte  sentiatur,  ut  Augustinus  narrat  (De  origine  animae, 
C.4  et  5).  Nam  error  circa  creaturas  redundat  in  falsam  de  Deo  scientiam, 
et  hominum  mentes  a  Deo  abducit,  in  quem  fides  dirigere  nititur,  dum 
ipsas  quibusdam  aliis  causis  supponit.  Et  ideo  illis  qui  circa  creaturas 
errant,  poenas,  sicut  inhdelibus,  Scriptura  comminatur,  dicens :  Quo~ 
niam  non  intellexerunt  opera  Domini  et  in  opere  manuum  ejus^  destrues 
illos  et  non  cedijicabis  eos  rPsal.  xxvii,  5);  et:  Hcec cogitaverunt^et  erra- 
verimt  (Sap.,  ii_,  21);  et  subjungitur  :  Nec  judicaverunt  Jionorem  anima- 
riim  sanctarum  (Ibid.  22), 

COSiMOLOGIA    GENERALIS 

DE  MUNDO  IN  GENERE 

,  CAPUT  PRIMUM 

DE  MUNDI  ORIGINE 
§  3.  —  Utrum  creare  sit  ex  nihilo  facere. 

(S.  Th.  I,  q.  XLV,  art.  1) 

Videtur  quod  creare  non  sit  ex  nihilo  aliquid  facere.  i.  Dicit  enim  Au- 
gustinus  contra  adversarium  legis  et  prophetarum  (lib.  1,  cap,  23):  «  Fa- 

cere  est  quod  omnino  non  erat;  crear-e  vero  est  ex  eo  quod  jam  erat,  or- 
dinando  aliquid  constituere  ». 

2,.  Prasterea,  nobilitas  actionis  et  motus  ex  terminis  consideratur.  No- 
bilior  igitur  est  actio  quae  ex  bono  in  bonum  est,  et  ex  ente  in  ens,  quam 
quae  est  ex  nihilo  in  aliquid.  Sed  creatio  videtur  esse  nobilissima  actio, 
et  prima  inter  omnes  actiones.  Ergo  non  est  ex  nihilo  in  aliquid,  sed 
magis  ex  ente  in  ens. 

3.  Praeterea,  haec  praepositio,  ex,  importat  habitudinem  alicujus  cau- 
sae,  et  maxime  materialis  ;  sicut  cum  dicimus  quod  statua  fit  ex  aere.  Sed 
nihil  non  potest  esse  materia  entis,  nec  aliquo  modo  causa  ejus.  Ergo 
creare  non  est  ex  nihilo  aliquid  facere. 

Sed  contra  est,  quod  super  illud  (Genes.  i) :  In  prirtcipio  creavit  Deus 
ccelum^  etc,  dicii  glossa  (ord.  ex  Beda)  quod  «  creare  est  aliquid  ex  ni- 
hilo  facere  ». 

CoNCLUSio.  —  Creare  est  ex  nihilo  aliquid  facere. 

Respondeo  dicendum  quod  non  solum  oportet  considerare  emanatio- 
nem  alicujus  entis  particularis  ab  aliquo  particulari  agente;  sed  etiam 
emanationem  totius  entis  a  causa  universali,  quae  est  Deus.  Et  hanc  qui- 
dem  emanationem  designamus  nomine  creationis.  Quod  autem  procedit 
secundum  emanationem  particularem,  non  praesupponitur  emanationi. 
Sicut  si  generatur  homo,  non  fuit  prius  homo,  sed  homo  fit  ex  non  ho- 
mine,  et  aibum  ex  non  albo.  Unde  si  consideretur  emanatio  totius  entis 
universalis  a  primo  principio,  impossibiie  est  quod  aliquod  ens  praesup- 
ponatur  huic  emanationi.  Idem  autem  est  nihil,  quod  nullum  ens.  Sicut 
igitur  generatio  hominis  est  ex  non  ente  quod  est  non  homo;  itacreatio, 
qui£  cst  emanatio  totius  esse,  est  ex  non  ente  quod  est  nihil. 

Ad  primum  ergo  dicendum,  quod  Augustinus  aequivoce  utitur  nomine 
creationis,  secundum  quod  creari  dicuntur  ea  quae  in  melius  reforman- 
tur;  ut  cum  dicitur  aiiquis  creari  in  episcopum.  Sic  autem  non  loquimur 
hic  de  creatione,  sed  sicut  dictum  est  (in  corp.  art.). 

Ad  secundum  dicendum,  quod  mutationes  accipiunt  speciem  et  digni- 
tatem  non  a  terminoa^wo,  sed  a  termino  ad  qiiem.  Tantoergo  perfectior 
et  prior  est  aliqua  mutatio,  quanto  terminus  ad  quem  illius  mutationis 
est  nobilior,  et  prior;  licet  terminus^  ^wo,  qui  opponitur  termino  ^^ 
quem,  sit  imperfectior.  Sicut  generatio  simpliciter  est  nobilior  et  prior 
quam  alteratio,  propter  hoc  quod  forma  substantialis  est  nobilior  quam 
forma  accidentalis;  tamen  privatio  substantialis  forma^,quae  est  terminus 
a  quo  in  generatione,  est  imperfectior  quam  contrarium,  quod  est  ter- 
minus  a  quo  in  alteratione.  Et  similiter  creatio  est  perfectior  et  prior 
quam  generatio  et  alteratio ;  quia  terminus  ad  quem  est  tota  substaniia 
rei.  Id  autem  quod  intelligitur  ut  terminus  a  ^wo  estsimpliciternon  ens. 

Ad  tertium  dicendum,  quod  cum  dicitur  aliquid  ex  nihilo  fieri,  haec 
praepositio,  ex,  non  designat  causam  materialem,  sed  ordinem  tantum, 
sicut  cum  dicitur:  ex  mane  fit  meridies ;  id  est,  post  mane  fit  meridies. 
Sed  intelligendum  est  quod  haec  pra^positio,  ex^  potest  includere  nega- 
tionem  importatam  in  hoc  quod  dico,  nihil^  vel  incKidi  ab  ea.  Si   primo 

modo,  tunc  ordo  remanet  affirmatus ;  et  ostenditur  ordo  ejus  quod  est, 
ad  non  esse  prascedens.  Si  vero  negatio  includat  praspositionem,  tunc  or- 
do  negatur;  et  est  sensus :  Fit  ex  nihilo,  id  est,  non  fit  ex  aliquo,  sicut 
si  dicatur:  iste  de  nihiio  loquitur,  quia  non  loquitur  de  aliquo.  Et  utro- 
que  modo  verificatur,  cum  dicitur  ex  nihilo  aliquid  fieri.  Sed  primo  mo- 
do  haec  praspositio,  ex^  importat  ordinem,  ut  dictum  est  (in  hac  respons.) ; 
secundo  modo  importat  habitudinem  causae  materialis,  quae  negatur. 

Cfr.  S.  c.  G.  II,  c.  17.  —  II  Sent.,  Dist.  i,  q.  i,  art,  2.  —  De  Potent.,q.  iii.  art.  i. 


§4.  —  Utrum  creari  sit  proprium  compositorum 
et  subsistentium. 

(S.  Th.  I,  q.45,  art.4) 


Videtur  quod  creari  non  sit  proprium  compositorum  et  subsistentium. 
I.  Dicitur  enim  ip  lib.  De  causis  (proposit.  4)  :  «  Prima  rerum  creatarum 
est  esse  ».  Sed  esse  rei  creatas  non  est  subsistens.  Ergo  creatioproprie  non 
est  subsistentis  et  compositi. 

2.  Praeterea,  quod  creatur,  est  ex  nihilo.  Composita  autem  non  sunt 
ex  nihilo,  sed  ex  suis  componentibus.  Ergo  compositis  non  convenit 
creari. 

3.  Praeterea,  illud  proprie  producitur  per  primam  emanationem  quod 
supponitur  in  secunda;  sicut  res  naturalis  producitur  per  generationem 
naiuralem,  quae  supponitur  in  operatione  artis.  Sed  illud  quod  supponi- 
tur  in  generatione  naturali,  est  materia.  Ergo  materia  est  quae  proprie 
creatur,  et  non  compositum. 

Sed  conti^a  est,  quod  dicitur  (Gen.  i,  i) :  In  principio  creavit  Deus  cce- 
lum  et  terram.  C«lum  autem  et  terra  sunt  res  compositae  subsistentes. 
Ergo  horum  proprie  est  creatio. 

CoNCLUsio.  —  Creari proprie  subsistentibus  in  suo  esse  convenit ;  aliis 
vero  concreari. 

Respondeo  dicendum  quod  creari  est  quoddam  iieri.  Fieri  autem  ordi- 
natur  ad  esse  rei.  Unde  illis  proprie  convenitfieri  et  creari  quibus  conve- 
nit  esse  :  quod  quidem  convenit  proprie  subsistentibus ;  sive  sint  simpli- 
cia,  sicut  substantiae  separatae  ;  sive  sint  composita,  sicut  substantiae  ma- 
teriales.  Illi  enim  proprie  convenit  esse,  quod  habet  esse,  et  est  subsistens 
in  suo  esse.  Formae  autem  et  accidentia,  et  alia  hujusmodi,  non  dicuntur 
entia  quasi  ipsa  sint,  sed  quia  eis  aliquid  est ;  ut  albedo  ea  ratione  dici- 
turens,  quia  ea  subjectum  est  album.  Unde,  secundum  Philosophum  (vii 
Metaph.),  accidens  magis  proprie  dicitur  entis  quam  ens.  Sicut  igitur 
accidentia,  et  formae,  et  hujusmodi  quse  non  subsistunt,  magis  suni 
coexistentia  quam  entia  ;  ita  magis  debent  dici  concreata  quam  creata. 
Proprie  vero  creata  sunt  subsistentia. 

Ad  primum  ergo  dicendum,  quod  cum  dicitur,  prima  rerum  creatarum 

est  essC;,  ly  esse  non  importat  substantiam  creatam,  sed  importat  pro- 
priam  rationem  objecti  creationis.  Nam  ex  eo  dicitur  aliquid  creatum, 
quod  estens,  non  ex  eo  quod  est  hoc  ens;  cum  creatio  sit  emanatio  totius 
esse  ab  ente  universali.  Et  est  similis  modus  loquendi  sicut  si  diceretur, 
quod  primum  visibile  est  color ;  quamvis  illud  quod  proprie  videtur,  sit 
coloratum. 

Ad  secundum  dicendum,  quod  creatio  non  dicit  constitutionem  rei 
compositae  ex  principiis  praeexistentibus;  sed  compositum  sic  dicitur 
creari,  quod  simul  cum  omnibus  suis  principiis  in  esse  producitur. 

Ad  tertium  dicendum,  quod  ratio  illa  non  probat  quod  sola  materia 
creetur,  sed  quod  materia  non  sit  nisi  ex  creatione.  Nam  creatio  est  pro- 
ductio  totius  esse,  et  non  solum  materiae. 

Cfr.  Quodl.  III,  6. 


§  5.  —  Utrum  possit  esse  aliquid  quod  non  sit  a  Deo  creatum. 

(De  Potent.^  q.  iii,  art.  5) 


Videtur  quod  possit  esse  aliquid  quod  non  sit  a  Deo  creatum.  i.  Cum 
enim  causa  sit  potentior  effectu,  illud  quod  est  possibile  nostro  intellec- 
tui,  quia  rebus  notitiam  sumit,  videtur  magis  esse  possibile  in  natura. 
Sed  intellectus  noster  potest  aliquid  intelligere  non  intelligendo  illud  esse 
a  Deo ;  cum  causa  efficiens  non  sit  de  natura  rei,  et  sic  sine  ea  res  intel- 
ligi  possit.  Ergo  multo  magis  in  rerum  natura  potest  aliquid  esse  quod 
non  sit  a  Deo. 

2.  Praeterea,  omnia  quae  a  Deo  sunt  facta  dicuntur  esse  Dei  creaturae. 
Creatio  autem  terminatur  ad  esse:  prima  enim  rerum  creatarum  estesse, 
ut  habetur  in  lib.  de  Causis  (propos.  4).  Cum  ergo  quidditas  rei  sit  praeter 
esse  ipsius,  videtur  quod  quidditas  rei  non  sit  a  Deo. 

•3.  Pr2eterea,omnis  actio  terminatur  ad  aliquem  actum,  sicut  et  proce- 
dit  ab  aliquo  actu :  nam  omne  agens  agit  inquantum  actu  est,  et  omne 
agens  agit  sibi  simile  in  natura.  Sed  materia  prima  est  pura  potentia.  Er- 
go  actio  creantis  ad  ipsam  terminari  non  potest;  et  ita  non  omnia  sunt 
a  Deo  creata. 

Sed  contra  est  quod  dicitur  (Rom.,  xi,  36)  :  Ex  ipso  et  per  ipsiim  et  in 
ipso  sunt  omnia. 

SoLUTio.  —  Respondeo  dicendum,  quod  secundum  ordinem  cognitio- 
nis  humanai  processerunt  antiqui  in  consideratione  naturae  rerum.  Unde 
cum  cognitio  humana  a  sensu  incipiens  in  intellectum  perveniat,  priores 
philosophi  circa  sensibilia  tuerunt  occupati,  et  ex  his  paulatim  in  intelli- 
gibilia.pervenerunt.  Et  quia  accideniales  formae  sunt  secundum  se  sensi- 
biles,  non  autem  substantiales;  ideo  primi  philosophi  omnes  formas  acci- 
dentia  esse  dixerunt,  et  solam  materiam  esse  substantiam.   Et  quia  sub- 

stantia  sufficit  ad  hoc  quod  sit  accidentium  causa,  quae  ex  principiis 
substantiae  causantur,  inde  est  quod  primi  philosophi,  praeter  materiam, 
nullam  aliam  causam  posuerunt;  sed  ex  ea  causari  dicebant  omnia  quae 
in  rebus  sensibilibus  provenire  videntur;  unde  ponere  cogebantur  mate- 
riae  causam  non  esse,  et  negare  totaliter  causam  efficientem.  Posteriores 
vero  philosophi,  substantiales  formas  aliquatenus  considerare  coeperunt; 
non  tamen  pervenerunt  ad  cognitionem  universalium,  sed  tota  eorum 
intentio  circa  formas  speciales  versabatur:  et  ideo  posuerunt  quidam  ali- 
quas  causas  agentes,  non  tamen  quae  universaliter  rebus  esse  conferrent, 
sed  quae  ad  hanc  vel  ad  illam  formam,  materiam  permutarent ;  sicut  in- 
tellectum  et  amicitiam  etlitem,  quorum  actionempo^ebantinsegregando 
et  congregando ;  et  ideo  etiam  secundum  ipsos  non  omnia  entia  a  causa 
efficiente  procedebant,  sed  materia  actioni  causae  agentis  praesupponeba- 
tur.  Posteriores  vero  philosophi,  ut  Plato,  Aristoieles  et  eorum  sequaces, 
pervenerunt  ad  considerationem  ipsius  esse  universalis;  et  ideo  ipsi  soli 
posuerunt  aliquam  universalem  causam  rerum,  a  qua  omnia  alia  in  esse 
prodirent,  ut  patet  per  Augustinum  (viii  de  Civ.  Dei,  c.  4).  Cui  quidem 
sententiae  etiam  catholica  fides  consentit. 

Et  hoc  triplici  ratione  demonstrari  potest :  quarum  prima  est  haec.  Opor- 
tet  enim,  si  aliquid  unum  communiter  in  pluribus  invenitur,  quod  ab 
aliqua  una  causa  in  illis  causetur;  non  enim  potest  esse  quod  illud  com- 
mune  utrique  ex  seipso  conveniat,  cum  utrumque,  secundum  quod  ipsum 
est,  ab  altero  distinguatur;  et  diversitas  causarum  diversos  efFectus  pro- 
ducit.  Cum  ergo  esse  inveniatur  omnibus  rebus  commune,  quae  secundum 
illud  quod  sunt,  ad  invicem  distinctas  sunt,  oportet  quod  de  necessiiate 
eis  non  ex  seipsis,  sed  ab  aliqua  una  causa  esse  attribuatur.  Et  ista  videtur 
ratio  Piatonis,  qui  voluit,  quod  ante  omnem  multitudinem  esset  aliqua 
unitas,  non  solum  in  numeris,  sed  etiam  in  rerum  naturis.  —  Secunda 
ratio  est,  quia,  cum  aliquid  invenitur  a  pluribus  diversimode  participatum, 
oportet  quod  ab  eo  in  quo  perfectissime  invenitur,  attribuatur  omnibus 
illis  in  quibus  imperfectius  inveniiur.  Nam  ea  quae  positive  secundum 
magis  et  minus  dicuntur,  hochabentexaccessuiremotiorivel  propinquiori 
ad  aliquid  unum;  si  enim  unicuique  eorum  ex  seipso  illud  conveniret, 
non  esset  ratio  cur  perfectius  in  uno  quam  in  alio  inveniretur.  Est  autem 
ponere  unum  ens,  quod  est  perfectissimum  et  verissimum  ens  :  quod  ex 
hoc  probatur,  quia  est  aliquid  movens  omnino  immobile  et  perfectissi- 
mum,  ut  a  philosophis  est  probatum.  Oportet  ergo  quod  omnia  alia  mi- 
nus  perfecta  ab  ipso  esse  recipiant.  Et  h^c  est  probatio  Philosophi 
(11  Metaph.).  —  Tertia  ratio  est,  quia  illud  quod  est  per  alterum,  reducitur 
sicut  in  causam  ad  illud  quod  est  per  se.  Unde  si  esset  unus  calor  per  se 
existens,  oporteret  ipsumesse  causam  omnium  calidorum  quie  per  mo- 
dum  participationis  calorem  habqnt.  Est  autem  ponere  aliquod  ens  quod 
est  ipsum  suum  esse:  quod  ex  hoc  probatur,  quia  oportet  esse  aliquod 
primumens  quodsitactuspurus,  in  quonullasit  compositio.  Unde  opor- 
tet  quod  ab  uno  illo  ente  omnia  alia  sint,  quaecumque  non  sunt  suum 
esse,  sed  habent  esse  per  modum  participationis.  Haec  est  ratio  Avicen- 

nae.  Sic  ergo  rationedemonstratur  et  fide  tenetur  quod  omnia  sunt  a  Deo 
creata  *. 

Ad  primum  evgo  dicendum,  quod  licet  causa  prima,  qua)  Deus  est,  non 
intret  essentiam  rerum  creatarum;  tamen  esse,  quod  rebus  creatis  inest, 
non  potest  intelligi  nisi  ut  deductum  ab  esse  divino;  sicut  nec  proprius 
etfectus  potest  intelligi  nisi  ut  deducius  a  causa  propria. 

Ad  secundum  dicendum,  quod  ex  hoc  ipso  quod  quidditati  esse  attri- 
buitur,  non  solum  esse,  sed  ipsa  quidditas  creari  dicitur:  quia  antequam 
esse  habeat,  nihil  est,  nisi  forte  in  intellectu  creantis,  ubi  non  est  creatu- 
ra,  sed  creatrix  essentia. 

Ad  tertium  dicendiim,  quod  ratio  illa  probat,  quod  materia  prima  per 

se  non  creatur;  sed  ex  hoc  non  sequiturquod  non  creetur  sub  forma;  sic 

enim  habet  esse  in  actu. 

Cfr.  S.  Th.  i,q.  xliv,  art.  1-2.  —  S.  c.  G.,  11,  c.  i5-i6.  — 11  Sent.,  Dist.  i,  q.  i, 
art.  1-2.  —  De  Potent.,  q.  m,  art.  6. 


§  6.  —  Utrum  res  processerint  a  Deo  per  necessitatem  naturae 
vel  per  arbitrium  voluntatis. 

(De  Potent.,  q.  iii,  art.  15) 

Videtur  quod  res  processerint  a  Deo  per  necessitatem  naturae.  i.  Dicit 
enim  Dionysius  (De  Divin  Nom.,  c.  4)  :  «  Sicut  noster  sol  non  ratioci- 
nans  aut  praeeligens,  sed  per  ipsum  suum  esse  omnia  lumine  ejus  par- 
ticipare  volentia  illuminat;  ita  divina  bonitas  per  essentiam  suam  omni- 
bus  existentibus  proportionaliter  radios  bonitatis  immittit.  »  Sed  sol  sine 
electione  et  ratione  illuminans  hoc  agit  ex  necessitate  naturae.  Ergo  et 
Deus  creaturas  producit  suam  bonitatem  communicando  per  necessita- 
tem  naturas. 

2.  Praeterera,  omnis  perfectio  inferioris  naturae  a  perfectione  divinae 
naturae  derivatur.  Sed  ad  perfectionem  naturae  inferioris  pertinet  quod 
sua  virtute  aliquid  simile  sibi  faciat  producendo  effectum.  Ergo  multo 
fortius  Deus  similitudinem  suae  bonitatis  creaturis  communicat  natura- 
liter,  et  non  voluntarie. 

3.  Praeterea,  omne  agens  agit  sibi  simile.  Ergo  secundum  hoc  effectus 
agitur  a  causa  agente,  quod  ejus  similitudinem  habet.  Sed  creatura  habet 

I.  Ex  hoc  apparet  quod  Deus  in  esse  res  produxit  ex  nullo  praeexistente  sicut  ex  ma- 
teria.  Si  enim  esl  aliquid  effectus  Dei,  aut  praecxistit  aliquid  illi,  aut  non.  Si  non,  ha- 
betur  propositum,  scilicet  quod  Dcus  aliquem  effectum  producat  ex  nullo  praeexisientc. 
Si  autem  aliquid  illi  pra^existit,  aut  est  procedere  ininhnitum,  quod  non  est  possibile 
in  causis  materialibus  ;  aut  erit  devenire  ad  aliquod  primum  quod  aliud  non  pra^sup- 
ponit;  quod  quidem  non  potest  esse  ipse  Deus,  cum  ipse  non  est  materia  alicujus  rei, 
nec  potest  esse  aliud  a  Deo,  cui  Deus  non  sit  causa  cssendi.  Relinquitur  igitur  quod 
Dcus,  in  productione  sui  effectus,  non  requirit  materiam  pri«jacentcni  cx  qua  dperctur. 
(S.  c.  G.,  II,  c.  16) 

similitudinem  Dei  quantum  ad  ea  quae  ad  Dei  naturam  pertinent,  sci- 
licet  quantum  ad  esse  et  bonitatem  et  unitatem,  et  alia  hujusmodi,  non 
solum  quantum  ad  ea  quae  sunt  in  voluntate  vei  in  intellectu,  sicut  arti- 
ficiata  sunt  similia  artifici  quantum  ad  formam  artis,  non  quantum  ad 
naturam  artificis,  propter  quod  voluntarie  et  non  naturaliter  ab  artifice 
procedunt.  Ergo  creaturae  procedunt  a  Deo  per  virtutem  naturae  divinas 
et  non  per  voluntatem. 

4.  Sed  dices,  quod  similitudinem  naturalium  attributorum  communi- 
cat  creaturis  divina  voluntas.  —  Sed  contra,  similitudo  naturae  commu- 
nicari  non  potest  nisi  per  virtutem  naturae.  Sed  virtus  naturae  in  nulia  re 
subjacet  voluntati ;  unde  et  in  Deo  generatia  Filii  a  Patre,  quae  est  natu- 
ralis,  non  fit  per  imperium  voluntatis,  nec  etiam  in  hominibus  vires  ani- 
mae  vegetabiles,  quae  naturales  dicuntur,  voluntati  subduntur.  Ergo  non 
potest  esse  quod  voluntaie  divina,  similitudo  naturalium  attributorum 
creaturis  communicetur. 

5.  Prasterea,  Augustinus  dicit  in  lib.  de  Doctrina  Christiana  (lib.  i, 
c.  52,  in  princ),  quod  quia  Deus  bonus  est,  sumus :  et  ita  bonitas  Dei 
videtur  esse  causaproductionis  creaturarum.  Sed  bonitas  est  Deo  natura- 
lis.  Ergo  et  fluxus  rerum  a  Deo  est  naturalis. 

6.  Praeterea,  in  Deo  idem  est  natura  et  voluntas.  Si  ergo  Deus  produ- 
cat  res  volutarie,  sequetur  quod  producat  eas  naturaliter. 

7.  Praeterea,  necessitas  naturae  provenit  ex  hoc  quod  natura  immobi- 
liter  operatur  idem,  nisi  impedimentum  eveniat.  Sed  major  est  immuta- 
bilitas  Dei  quam  naturae  inferioris.  Ergo  magis  ex  necessitate  Deus  pro- 
ducit  effectum  suum  quam  natura  inferior. 

8.  Prasterea,  operatio  Dei  est  ejus  essentia.  Sed  essentia  sua  est  ei  na- 
turalis.  Ergo  naturaliter  operatur  quidquid  operatur. 

9.  Praeterea,  secundum  Philosophum  (iii  Ethic,  c  2)  voluntas  est  finis, 
electio  eorum  quae  sunt  ad  finem.  Sed  in  Deo  non  est  aliquis  finis,  cum 
sit  infinitus.  Ergo  non  agit  ex  voluntate,  sed  magis  ex  necessitate  naturae. 

10.  Praeterea,  Deus  operatur  inquantum  est  bonus,  ut  Augustinus  dicit 
(lib.  i.  de  Doctr.  Chr.,  c.  32).  Sed  ipse  est  bonum  necessarium.  Ergo  ex 
necessitate  operatur. 

1 1.  Praeterea,  omne  quod  est,  vel  est  contingens,  vel  necessarium.  Ne- 
cessarium  vero  est  aliquid  tripliciter :  scilicet  per  coactionem,  ex  sup- 
positione,  et  absolute.  Non  autem  potest  dici  quod  in  Deo  sit  aliquid 
possibile  vel  contingens  :  hoc  enim  mutabilitati  attestatur,  ut  per  Philo- 
sophum  patet  (xi  Metaph.),  quia  quod  contingit  esse,  contingit  non  esse. 
Similiter  non  est  ibi  aliquid  necessarium  per  coactionem,  quia  nihil  ibi 
est  violentum  nec  contra  naturam,  ut  dicitur  in  v  Metaph.  Similiier  nec 
necessarium  ex  suppositione  :  quia  hoc  necessarium  causatur  ex  aliquibus 
causis  praesuppositis;  Deo  autem  nihil  est  causa.  Relinquitur  ergo  quod 
quidquid  est  in  Deo  sit  necessarium  absolute  :  et  ita  videtur  quod  res  ex 
necessitate  in  esse  producat. 

12.  Praeterea,  II  ad  Timoth.,  11,  i3,  dicitur  :  Deus  fidelis  permanet  et 
seipsum  negare  non  poiest.  Sed  cuni  ipse  sit  bonitas,  seipsum  negaret  si 

suam  bonitam  negaret.  Negaret  autem  suam  bonitatem  si  eam  communi- 
cando  non  diffunderet ;  cum  hoc  sit  proprium  bonitatis.  Ergo  Deus  non 
potest  non  producere  creaturam,  suam  bonitatem  communicando  :  ergo 
ex  necessitate  producit  :  quia  non  possibile  non  esse  et  necesse  esse  con- 
vertuntur. 

i3.  Praeterea,  secundum  Augustinum,  Pairem  generare  Filium,  est 
Patrem  dicere  se  suo  verbo.  Sed  Anselmus  dicit  (in  iMonologio,  c.  52), 
quod  eodem  verbo  Pater  dicit  se  et  creaturam.  Cum  ergo  generatio  Filii 
a  Patre  sit  naturaliter,  et  non  per  imperium  voluntatis,  videtur  quod 
etiam  creaturarum  productio  :  nam  apud  Deum  non  ditfert  dicere  et 
facere  ;  cum  scriptum  sit  (Psalm.  xxxii,  9) :  Dixit,  etfacta  sunt. 

14.   Praeterea^  omnis  volens  de  necessitate  vult  suum  ultimum  finem, 
sicut  homo   de   necessitate   vult  esse   beatus.   Sed   ultimus  iinis  divinae" 
voluntatis  est  suas  bonitatis  communicatio  :   propter  hoc  enim  producit 
creaturas,  ut  suam  bonitatem  communicet.  Ergo  Deus  hoc  de  necessitate 
vult,  ergo  et  ex  necessitate  producit. 

i5.  Praeterea,  sicut  Deus  est  per  se  bonum,  ita  est  per  se  necessarium. 
Sed  in  Deo,  quia  est  per  se  bonus,  nihil  est  nisi  bonum.  Ergo  et  similiter 
in  eo  nihii  est  nisi  necessarium;  et  ita  ex  necessitate  producit  res. 

16.  Praeterea,  voluntas  Dei  estdeterininataad  unum,  scilicet  ad  bonum. 
Sed  natura  propter  hoc  ex  necessitate  operatur,  quia  est  determinata  ad 
unum.  Ergo  et  voiuntas  divina  ex  necessitate  operatur  creaturas. 

17.  Praeterea,  Pater  virtute  naturee  suae  est  principium  Filii  et  Spiritus 
Sancti,  ut  Hilarius  dicit  (in  lib.  de  Synodis,  a  medio  illius).  Sed  eadem 
natura  quae  est  in  Patre  et  Filio,  est  etiam  in  SpiriiuSancto.  Ergo  eadem 
ratione  ipse  Spiritus  Sanctus  est  principium  naturaliter.  Sed  non  estprin- 
cipium  nisi  creaturae.  Ergo  creatura  naturaliier  procedit  a  Deo. 

18.  Praeterea,  effectus  procedit  a  causa  agente.  Ergo  agens  non  compa- 
ratur  ad  effecium  nisi  per  hoc  quod  comparatur  ad  actionem  vel  opera- 
tionem.  Sed  comparatio  operationis  vei  actionis  divinae  ad  ipsum  est 
naturalis,  cum  actio  Dei  sit  sua  essentia.  Ergo  similiter  ad  effectum  com- 
paratur  naturaliter  producendo  ipsum. 

19.  Praeterea,  a  per  se  bono  non  fit  aliquid  nisi  bonum  et  bene.  Ergo 
et  a  per  se  necessario  non  fit  aliquid  nisi  necessarium  et  necessario.  Sed 
Deus  est  hujusmodi.  Ergo  omnia  procedunt  ab  ipso  ex  necessitate. 

20.  Praeterea,  cum  id  quod  est  per  se,  sit  prius  eo  quod  est  per  aliud, 
oportet  primum  agens  agere  per  suam  essentiam.  Sed  sua  essentia  et  sua 
natura  idem  est.  Ergo  agit  per  naturam  suam  ;  et  ita  naturaliter  creaturae 
ab  eo  procedunt. 

Sed  contra  est  quod  Hilarius  dicit  (in  lib.  de  Synodis,  aliquantulum  a 
med.  illius)  :  Omnibus  creaturis  substantiam  Dei  voluntas  attulit ;  ei  ibi- 
dem  :  Tales  sunt  creatura'  quales  Deus  eas  esse  voluit.  Ergo  Deus  pro- 
ducit  creaturas  per  voluntaiem,  non  per  naturas  necessitaiem. 

Praeterea,  Augustinus  in  xii  Confcss.  (ivquivalenter  c.  7),  ad  Deum 
loquens  ait  :  Duo  fecisti,  Domine  :  unum  propc  te,  scilicet  angelum,  et 
aliud  prope  nihil,  scilicet  materiam.  Neutrum  tamen  est  de  natura  tua : 

quia  neutrum  est  quod  tu  es.  Sed  Filius  pro  tanto  naturaliter  a  Patre 
procedit,  quia  eamdem  habet  naturam  quam  Pater,  ur  Augustinus  dicit 
(lib  XV,  de  Trinit.,  c.  14).  Ergo  creatura  non  procedit  a  Deo  natura- 
liter. 

SoLUTio.  —  Respondeo  dicendum,  quod  absque  omni  dubio  tenendum 
est  quod  Deus  ex  libero  arbitrio  suas  voluntatis  creaturas  in  esse  produxit 
nulla  naturali  necessitate.  Quod  potest  esse  manifestuin  ad  prassens  qua- 
tuorrationibus.  —  Quarum  prima  est,  quod  oportetdicere  universum  ali- 
quem  finem  habere  :  alias  omnia  in  universo  casu  acciderent ;  nisi  forte 
diceretur,  quod  primse  creaturae  non  sunt  propter  finem,  sed  ex  naturali 
necessitate  ;  posteriores  vero  creaturae  suntpropter  finem;  sicut  et  Demo- 
critus  ponebat  caelestia  corpora  esse  a  casu  facta,  inferiora  vero  a  causis 
determinatis,  quod  improbatur  in  11  Phys.  per  hoc  quod  ea  quae  sunt 
nobiliora,  non  possuntesse  minus  ordinata  quam  indigniora'.  Necesse  est 
igitur  dicere,  quod  in  productione  creaturarum  a  Deo  sit  aliquis  iinis 
intentus.  Invenitur  autem  agere  propter  finem  et  voluntas  et  natura;  sed 
aliter  et  aliter.  Natura  enim,  cum  non  cognoscat  nec  finem  nec  rationem 
finis,  nec  habitudinem  ejus  quod  est  ad  finem  in  finem,  non  potest  sibi 
praestituere  finem,  nec  se  in  finem  movere  aut  ordinare  vel  dirigere  ; 
quod  quidem  competit  agenti  per  voluntatem,  cujus  est  intelligere  et  finem 
et  omnia  prasdicta.  Unde  agens  per  voluntatem  sic  agit  propter  finem, 
quod  praestituit  sibi  finem,  et  seipsum  quodammodo  in  finem  movet, 
suas  actiones  in  ipsum  ordinando.  Natura  vero  tendit  in  finem  sicut^ 
mota  et  direcia  ab  alio  intelligente  et  volente,  sicut  patet  in  sagitta,  quae 
tendit  in  signum  determinatum  propter  directionem  sagittantis  ;  et  per 
hunc  modum  a  Philosophis  dicitur  quod  opus  natur^  est  opus  intelli- 
gentiae.  Semper  autem  quod  est  per  aliud,  est  posterius  eo  quod  est  per 
se.  Unde  oportet  quod  primum  ordinans  in  finem  hoc  faciat  per  volun- 
tatem ;  et  ita  Deus  per  voluntatem  creaturas  in  esse  produxit,  non  per 
naturam  Nec  est  instantia  de  Filio,  quod  naturaliter  procedit  a  Patre, 
cujus  generatio  creationem  prsecedit :  quia  Filius  non  procedit  ut  ad  finem 
ordinatus,  sed  ut  omnium  finis. 

Secunda  vero  ratio  est,  quia  natura  est  determinata  ad  unum.  Cum 
autem  omne  agens  sibi  simile  producat,  oportet  quod  natura  ad  illam 
similitudinem  tendat  producendam  quas  est  determinate  in  uno.  Cum  au- 
tem  aequalitas  ab  unitate  causetur,  inaequalitas  vero  ex  multitudine  quae 
vario  modo  se  habet  (ratione  cujus  non  est  aliquid  alteri  aequale  nisi  uno 
modo,  inaequale  vero  secundum  multos  gradus),  natura  semper  facit  sibi 
aequale,  nisi  sit  propter  defectum  virtutis  activ^e,  vel  receptivse  sive  pas- 
sivae.  Defectus  autem  passivae  potentiae  Deo  non  praejudicat,  cum  ipse 
materiam  non  requirat ;  nec  iterum  virtus  sua  est  deficiens  sed  infinita. 
Unde  hoc  solum  ab  eo  procedit  naturaliter  quod  est  sibi  aequale,  scilicet 
Filius.  Creatura  vero,  quae  est  inaequalis,  non  naturaliter  sed  per  volun- 
tatem  procedit ;  sunt  enim  multi  gradus  inasqualiiatis.  Nec  potest  dici 
quod  divina  virtus  ad  unum  determinetur  tantum,  cum  sit  infinita.  Unde 
cum  divina  virtus  se  extendat  ad  diversos  gradus  inaequalitatis  in  creaturis 


206  COSMOLOGIA    GENERALIS 

constituendos  ;  quod  in  hoc  gradu  determinato  creaturam  constituit,  ex 
arbitrio  voluntatis  fuit,  non  ex  naturali  necessitate. 

Tertia  ratio  est,  quia  cum  omne  agens  agat  sibi  simile  aliquo  modo, 
oportet  quod  effectus  in  sua  causa  aliqualiter  praeexistat.  Omne  autem 
quod  est  in  aliquo,  est  in  eo  per  modum  ejus  in  quo  est ;  unde  cum  ipse 
Deus  sit  intellectus,  creaturae  in  ipso  intelligibiliterprasexistunt ;  propter 
quod  dicitur  (Joan.,  i,  3)  :  Quod  factumest,  inipsovita  erat.  Quod  autem 
est  in  intellectu,  non  producitur  nisi  mediante  voluntate  :  voluntas  enim 
est  executrix  intellectus,  et  intelligibile  voluntatem  movet;  et  ita  oportet 
quod  res  creatae  a  Deo  processerint  pervoluntatem. 

Quarta  ratio  est,  quia,  secundum  Philosophum  (ix  Metaph.),  duplex 
est  actio  :  quaedam  quae  consistit  in  ipso  agente,  et  est  perfectio  et 
actus  agentis,  ut  intelligere,  velle,  et  hujusmodi ;  quasdam  vero  quae 
egreditur  ab  agente  in  patiens  extrinsecum,  et  est  perfectio  et  actus 
patientis,  sicut  calefacere,  movere,  et  hujusmodi.  Actio  autem  Dei  non 
potest  intelligi  ad  modum  hujusmodi  secundae  aciionis,  eo  quod,  cum 
actio  sua  sit  ejus  essentia,  non  egreditur  extra  ipsum:unde  oportet  quod 
intelligatur  ad  modum  primae  actionis  quae  nbn  est  nisi  in  intelligente 
et  volente,  vel  etiam  sentiente ;  quod  etiam  in  Deum  non  cadit  :  quia 
actio  sensus,  licet  nontendat  inaiiquid  extrinsecum,  esi  tamenab  actione 
ej^trinseci.  Per  hoc  igitur  Deus  agit  quidquid  extra  se  agit,  quod  intel- 
ligitetvult.  Nec  hoc  generationi  Filii  praejudicat  quae  est  naturalis,  quia 
hujusmodi  generatio  non  intelligitur  terminari  ad  aliquid  quod  sit  extra 
divinam  essentiam.  Necessarium  est  igitur  dicere  omnem  creaturam  a 
Deo  processisse  per  voluntatem,  et  non  per  necessitatem  naturaeV 

Ad  primum  ergo  dicendum,  quod  similitudo  Dionysii.est  intelligenda 
quantum  ad  universitatem  diffusionis  ;  sol  enim  in  omnia  corpora  radios 
effundit  non  discernendo  unum  ab  alio,  et  similiter  divina  bonitas.  Non 
autem  intelligitur  quantum  ad  privationem  voluntatis. 

Ad  secundum  dicendum,  quod  ex  perfectione  divinae  naturae  est  quod 
virtute  naturae,  divinaeipsius  naturae  similitudo  creaturis  communicetur ; 
non  tamen  haec  communicatio  fit  per  necessitatem  naturae,  sedper  volun- 
tatem. 

Et  per  hoc  patet  responsio  ad  tertium. 

Ad  quartum  dicendum,  quod  natura  non  subjacet  voluntati  in  his  quLt 
sunt  intima  rei,  sed  quantum  ad  ea  quae  sunt  extra  rem,  nihil  prohibet 
naturam  subjici  voluntati ;  unde  et  in  motu  locali  in  animalibus  natura 
musculorum  et  nervorum  subjacet  appetitui  imperanti ;  unde  nec  est 
inconveniens,  si  virtute  naturae  divinae  creaturae  producantur  in  esse  se- 
cundum  arbitrium  divinae  voluntatis. 

1.  [Ex  his  scquitur  non  esse  necessarium  quod  creaturoc  scmpcr  fucrint,  ut  sic  con- 
cludit  S.  Thomas]  :  Quod  est  cx  voluntate  non  est  absolutc  ncccssarium.  nisi  fortc 
quando  voluntatcm  hflc  vcllc  cst  neccssarium.  Dcus  autcm  non  per  ncccssitatcm  na- 
turae,  sed  per  voluntatcm,  producit  crcaturas  in  cssc ;  ncc  ncccssitatc  vult  crcaturas 
csse.  Non  igitur  cst  absolute  ncccssarium  creaturas  csse,  ncquc  cri;o  ncccssarium  cst 
cas  semper  fuisse.  (S.  c.  G.,  ii,  c.  3i.) 

Ad  quintum  dicendum,  quod  bonum  est  proprium  objectum  volun- 
tatis;  unde  bonitas  Dei  inquantum  est  ab  ipso  volita  et  amata,  mediante 
voluntate,  est  creaturae  causa. 

Ad  sextum  dicendum,  quod  licet  voluntas  et  natura,  prout  in  Deo  sunt, 
sint  secundum  rem  idem,  differunt  tamen  ratione,  secundum  quod  per 
ea  diversimode  designatur  respectus  ad  creaturam  ;  natura  enim  impor- 
tat  respectum  ad  aliquid  unum  determinate,  non  autem  voluntas. 

Ad  septimum  dicendum,  quod  non  est  ex  immobilitate  naturae  solum 
quod  aliquid  ex  necessitate  producit,  sed  ex  ejus  determinatione  ad  unum 
quae  non  competit  divinae  voluntati,  licet  in  ea  sit  immobilitas  summa. 

Ad  octavum  dicendum,  quod  licet  operatio  Dei  naturaliter  ei  competai, 
cum  sit  ejus  natura  vel  essentia,  effectus  tamen  creaturae  operationem 
consequitur,  quae  per  moduin  inielligendi  consideratur  ut  principium 
voluntatis ,  sicut  et  effectus  calefactionis  sequitur  secundum  modum 
caloris. 

Ad  nonum  dicendum,  quod  licet  Deus  sit  infinitus,  est  tamen  finis  ad 
quem  omnia  ordinantur.  Non  enim  est  infinitus  privative,  sicut  finitum 
est  passio  quantitatis  quae  nata  est  habere  finem  ;  hoc  enim  modo  finis 
neque  infinitus,  neque  finitus  est.  Dicitur  autem  intinitus  negative,  quia 
nullo  modo  finitur. 

Ad  decimum  dicendum,  quod  licet  Deus  operetur  inquantum  est  bonus, 
et  boniias  ei  necessario  insit,  non  tamen  sequitur  quod  de  necessitate  ope- 
retur.  Bonitas  enim  mediante  voluntate  op^eraiur,  inquantum  est  ejus 
objectum  vel  finis  ;  voluntas  autem  non  necessario  se  habet  ad  ea  quas 
sunt  ad  finem  ;  licet  respectu  uhimi  finis  necessitatem  habeat. 

Ad  undecimum  dicendum,  quod  quantum  ad  id  quod  in  ipso  Deo  est, 
non  potest  attendi  aliqua  possibilitas,  sed  sola  necessitas  naturalis  et  ab- 
soluta;  respectu  vero  creaturae  potest  ibi  considerari  possibilitas,  non 
secundum  potentiam  passivam,  sed  secundum  potentiam  activam,  quae 
non  limitatur  ad  unum. 

Ad  duodecimum  dicendum,  quod  si  Deus  hoc  modo  suam  bonitatem 
negaret  quod  aliquid  contra  suam  bonitatem  faceret^  vel  in  quo  sua  bo- 
nitas  non  exprimeretur,  sequeretur  per  impossibiie  quod  negaret  se 
ipsum.  Non  autem  hoc  sequeretur,  si  etiam  nuUi  bonitatem  suam  com- 
municaret.  Suae  enim  bonitati  nihil  deperiret,  si  communicata  non  esset. 

Ad  decimum  tertium  dicendum,  quod  licet  ipsum  verbum  Dei  natura- 
liter  a  Patre  oriatur,  non  tamen  oportet  quod  creaturae  naturaliter  pro- 
cedant  a  Deo.  Hoc  autem  modo  Pater  verbo  suo  creaturas  dicit  sicut  in 
ipso  Patre  sunt ;  in  quo  quidem  sunt  non  ut  per  necessitatem  producen- 
dae,  sed  per  voluntatem. 

Ad  decimum  quartum  dicendum,  quod  communicatio  bonitatis  non  est 
uhimus  finis;  sed  ipsa  divina  bonitas,  ex  cujus  amore  est  quod  Deus  eam 
communicare  vuk ;  non  enim  agit  propter  suam  bonitatem  quasi  appe- 
tens  quod  non  habet,  sed  quasi  volens  communicare  quod  habet:  quia 
agit  non  ex  appetitu  finis  sed  ex  amore  finis. 

Ad  decimum  quintum  dicendum,  quod  sicut  in  Deo  nihil  est  nisi  bo- 

num,  ita  in  eo  nihil  est  nisi  necessarium.  Non  tamen  oportet  quod  quid- 
quid  est  ab  eo,  procedat  per  necessitatem. 

Ad  decimum  sextum  dicendum,  quod  voluntas  Dei,  sicut  dictum  est 
in  corp.  art.,  naturaliter  fertur  in  suambonitatem;  unde  non  potest  velle 
nisi  id  quod  esi  ei  conveniens,  scilicet  bonum :  non  tamen  determinatur 
ad  hoc  vel  illud  bonum;  et  ideo  non  oportet  quod  bona  quae  sunt,  ab  eo 
procedant  per  necessitatem. 

Ad  decimum  septimum  dicendum,  quod  licet  eadem  natura  sit  Patris  et 
Filii  et  Spiritus  sancti,  non  tamen  eumdem  modum  existendi  habet  in 
tribus,  et  dico  modum  existendi  secundum  relationem.  In  Patre  enim 
est  ut  non  accepta  ab  alio,  in  Filio  vero  est  ut  a  Patre  accepta;  unde  non 
oportet  quod  quidquid  convenit  Patri  virtute  naturae  suae,  conveniat  Filio 
vel  Spiritui  Sancto. 

Ad  decimum  octavum  dicendum,  quod  effectus  sequitur  ab  actione  se- 
cundum  modum  principii  agendi ;  unde  cum  per  modum  intelligendi, 
actionis  divinae  principium,  prout  respicit  creaturam,  consideretur  divi- 
na  voluntas,  quas  ad  creaturam  non  habet  necessariam  habitudinem,  non 
oportet  quod  creatura  procedat  a  Deo  per  necessitaiem  naturae,  licet  ipsa 
actio  sit  Dei  essentia  vel  natura. 

Ad  decimum  nonum  dicendum,  quod  creatura  assimilatur  Deo  quantum 
ad  generales  conditiones,  non  autem  quantum  ad  modum  participandi. 
Alio  enim  modo  esse  est  in  Deo  et  in  creatura,  et  similiter  bonitas.  Unde 
licet  a  primo  bono  sint  omnia  bona,  et  a  primo  ente  sint  omnia  entia, 
non  tamen  a  summo  bono  sunt  omnia  summe  bona,  nec  ab  ente  necessa- 
rio  sunt  omnia  per  necessitatem.  . 

Ad  vicesimum  dicendum,  quod  voluntas  Dei  est  ejus  essentia;  unde 
hoc  quod  agit  per  voluntatem  non  removet  quin  per  essentiam  suam 
agat.  Non  enim  est  voluntas  Dei  aliqua  intentio  addita  divinae  essentiae, 
sed  ipsa  essentia. 

Cfr.  S.  Th.  I,  q.  xix,  art.  3-4.  —  S.  c.  G.,  11,  23. 

§  7.  —  Utrum  Deus  sciat  primum  instans  in  quo 
potuit  mundum  creare. 

(Quodl.  V,  art.  1) 

Videtur  quod  Deus  sciat  primum  instans  in  quo  potuit  mundum 
creare.  i.  Deus  enim  potuit  creare  mundum  antequam  creaverit ;  non  au- 
tem  potuit  creare  ipsum  in  infinitum  ante^  quia  sic  esset  ei  coaeternus. 
Ergo  est  dare  aliquod  instans  in  quo  primo  potuit  creare  mundum.  Sed 
Deus  sua  scientia  totum  comprehendit.  Ergo  Deus  scit  primum  instans 
in  quo  potuit  creare  mundum. 

Sed  contra,  Deus  nihil  scit  quod  ejus  omnipotentiae  praejudicet.  Praeju- 
dicaret  autem  ejus  omnipotentiae,  si  esset  aliquod  instans  in  quo  primo 
potuit  creare  mundum:  quia  sic  ejus  potentia  ad  illud  instans  limita- 

retur.  Ergo  Deus  nescit  primum  instans  in  quo  potuit  creare  mundum. 
SoLUTio.  —  Respondeo  dicendum,  quod  dupliciter  dicitur  aliquid  fieri 
in  aliqua  mensura  loci  vel  temporis.  Uno  modo,  praesupposita  ipsa  men- 
sura;  et  sic  particulares  effectus  producuntur  a  Deo  vei  ab  aliis  agenti- 
bus,  in  loco  vel  tempore.  Alio  modo  ut  simul  cum  eo  quod  fit,  produca- 
tur  mensura  loci  vel  temporis;  et  hoc  modo  mundue  a  Deo  in  esse  pro- 
ducitur :  non  quidem  quasi  in  aliquo  loco  vel  tempore  pra^existente;  sed 
quia  simui  cum  mundo  et  locus  et  tempus  producitur.  Unde  aliter  est 
intelligendum  cum  dicitur  quod  Deus  potuit  facere  aliquem  particularem 
effectum,  puta  equum  vel  hominem,   antequam  fecerit,  vel  etiam  alibi 
quam  fecerit ;  et  aliter  cum  hoc  de  mundo  dicitur.  Nam  cum  de  homine 
vel  equo  hoc  dicitur,  signatur  aliquod  tempus  vel  locus   aliquis  esse  in 
quo  homo  a  Deo  fieri  potuerit:  sed  cum  de  hoc  mundo  dicitur,  non  si- 
gnatur  quod  sit  aliquod  tempus  ante  mundum,  nec  aliquis  locus  extra 
ipsum  ;  sed  significatur  quod  Deus  potuit  mensuram  loci  aut  temporis 
mundi  facere  majorem.  —  Si  ergo  quasratur  utrum  potuerit  mundum  fa- 
cerein  infinitum  antequam  fecerit ;  si  hoc  quidem  referatur  ad  potentiam 
facientis,  manifestum  est  quod  in  infinitum  ante  facere  potuit ;  Dei  enim 
potentia  est  aeterna,  cui  nihil  accrescere  potuit,  ut  inciperet  quandoque 
facere  mundum,  cum  prius   non  potuerit*.  Si  vero  referatur  ad  ipsum 
mundum,  sic  non  potuit  fieri  ut  esset  semper,  supposita  catholicae  fidei 
veritate,  quae  habet  mundum  quandoque  non  fuisse.  Sicut  enim   Deus 
non  potest  facere  ut  quod  fuit  non  fuerit ;  ita  non  potest  facere  ut  quod 
fuit   quandoque,   nunquam  non  fuerit.    Secundum   hunc    ergo   sensum 
dicitur    quod  Deus  non    potuit   mundum  facere  in  infinitum  antequam 
faceret. —  Sed  adhuc  intelligendum  est,  quod  infinitum  dicitur  dupliciter. 
Uno  modo  in  actu  ;  et  sic   dicitur   secundum  modum  praedictum,  quod 
Deus  non  potuit  facere  mundum  in  infinitum   antequam  fecerit ;  id  est 
quod  duratio  mundi  in  infinitum  ante  praecesserit.   Alio   modo   dicitur 
infinitum  secundum  potentiam ;  et   sic  potuit  Deus  in  infinitum  mun- 
dum  facere   antequam   fecerit ;    quia  quantumcumque   ante  detur  eum 
fecisse,  adhuc  potuit  eum  prius  facere  ;   et  sic  non  est  dare  primum  in- 
stans  in  quo  Deus  potuit  facere  mundum;cst  autem  dare  primum  instans 
in  quo  fecerit :  sicut  etiam  est  dare  supremum  ubi^  usquequo  Deus  mun- 
dum  fecerit ;  non  tamen  est  dare  supremum  ultra  quod  facere  non  po- 
tuerit'. 

Et  sic  patet  quod  quaestio  cessat. 

Cfr.  S.  c.  G.,  ii^  c.  Si-Sy.  —  S.  Th.  i,  q.  xlvi,  art.  i. 

1.  Possumus  tamen- imaginari  aliquod  tempus  ante  mundum;  sicut  altitudinem 
vel  dimensiones  aliquas  extra  caslum;  per  quem  modum  possumus  dicere,  et  quod 
altius  caelum  potuit  elevare,  et  quod  prius  potuit  facere ;  quiapotuit  facere  et  tempus 
diuturnius,  et  altitudinem  altiorem.  (De  Potent.,  q.  iii,  art.   14,  ad  6.) 

2.  Tempus  est  mensura  actionum  qua;  fiunt  in  tempore.  Agens  universale,  quod 
Deus  est,  hujusmodi  mensuram  quas  tempus  est,  instituit,  et  secundum  suam  volun- 
tatem.  Inter  res  igitur  productas  a  Deo  etiam  tempus  est.  Sic  igitur  talis  est  unius- 
cujusque  rei  quantitas  et  mensura,  qualem  Deus  ei  tribuere  voluit,  et  talis  est  quan- 

CAPUT   SECUNDUM 

DE  REBUS  MUNDANIS  IN  COMMUNI 

§  8.  —  Utrum  Deus  sit  causa  exemplaris  rerum. 

(S.  Th.  I,  q.  XLiv,  art.  3) 

Videturquod  causaexemplaris  sit  aliquid  praeter  Deum.  i.  Exemplatum 
enim  habct  similitudinem  exemplaris.  Sed  creaturae  longe  sunt  a  divina 
similitudine.  Non  ergo  Deus  est  causa  exemplaris  earum. 

2.  Praeterea,  omne  quod  est  per  participationem,  reducitur  ad  aliquid 
per  se  existens ;  ut  ignitum  ad  ignem.  Sed  quaecumque  sunt  in  sensibili- 
bus  rebus,sunt  solum  per  participationem  alicujus  speciei.  Quod  ex  hoc 
patet,  quod  in  nuUo  sensibilium  invenitur  solum  id  quod  ad  rationem 
speciei  pertinet;  sed  adjunguntur  principiis  speciei  principia  individuan- 
tia.  Oportet  ergo  ponere  ipsas  speciesperse  exisientes,  m  per  se  hominem, 
ei  per  se  equum^  et  hujusmodi.  Et  hasc  dicuntur  exemplaria.  Sunt  igitur 
exemplaria  res  qusedam  extra  Deum. 

3.  Praeterea,  scientiae  et  definitiones  sunt  deipsis  speciebus,  non  secun- 
dum  quod  sunt  in  particularibus;  quia  particularium  non  est  scientia, 
nec  definitio.  Ergo  sunt  quaedam  entia  quse  sunt  entia  vel  species  non  in 
singularibus,  et  haec  dicuntur  exemplaria.  Ergo  idem  quod  prius. 

4.  Praeterea,  hoc  idem  videtur  per  Dion^sium,  qui  dicit  (De  divin. 
nom.  cap.  5)  quod  « ipsum  secundum  se  esse  prius  est  eo  quod  est  per  se 
vitam  esse,  et  eo  quod  est  per  se  sapientiam  esse.  y 

Sed  contra  est,  quod  exemplar  est  idemquod  idea.  Sedideae,  secundum 
quod  Augustinus  dicit  (lib.  Quasst.  lxxxiii,  quaest.  ^'S),  sunt  «  formae 
principalesquae  divinaintelligentia  continentur.  »  Ergo  exemplaria  rerum 
non  sunt  extra  Deum. 

CoNCLUSio.  —  Cum  ex  divina  sapientia  determinata'  naturales  formce 
procedant,  Deumipsum  exemplar primum  rerum  omnium  esse  asserendum 

est. 

Respondeo  dicendum  quod  Deus  est  prima  causa  exemplaris  omnium 

titas  temporis,  qualem  ci  Deus  dare  voluit,  ut  scilicet  tcmpus,  et  ca  qua;  sunt  in 
tcmpore  tunc  incipcrcnt,  quando  Deus  ca  esse  voluit.  Qua^stio  ergo  qua  quairitur, 
quare  voluntas  a^terna  producit  effectum  nunc,  ct  non  prius,  praesupponit  tempusprx- 
cxistens,  nam  nunc  et  prius  partes  sunt  temporis.  Circa  universalem  igitur  rcrum 
productioncm,  inter  quasetiam  consideratur  tcmpus,  non  cst  qua^rcndum  quarc  nunc, 
et  non  prius,  sed  quare  hujus  temporis  voluit  esse  mcnsuram  ;  quod  cx  divina  volun- 
tatc  dcpendct,  cui  indifferens  est  vel  hanc  quantitatcm,  vel  aliam  tempori  assignare. 
Quod  quidem  ct  circa  quantitatcm  dimcnsivam  mundi  considcrari  potest.  Non  cnim 
quccritur  quare  Deus  corporalcm  mundum  in  tali  situ  constituit,  et  non  supra,  vel  sub- 
tus,  vel  sccundum  aliam  positionis  difFerentiam,  quia  non  est  locus  extra  mundum  : 
sed  hoc  ex  divina  voluntate  provcnit,  quod  talcm  quantitatem  mundo  corporali  tri- 
bueret.  (Ad  Reginald.,  i,  c.  98.) 

rerum.  Ad  cujus  evidentiam  considerandum  est  quod  ad  productionem 
alicujus  rei,  ideo  necessarium  est  exemplar,  ut  effectus  determinatam  for- 
mam  consequatur.  Artifex  enim  producit  determinatam  formam  in  mate- 
ria,  propter  exemplar  ad  quod  inspicit;  sive  illud  sit  exemplar  ad  quod 
extra  intuetur,  sive  sit  exemplar  interius  mente  conceptum.  Manifestum 
est  autem  quod  ea  quae  naturaliter  fiunt,  determinatas  formasconsequun- 
tur.  Haec  autem  formarum  determinatio  oportet  quod  reducatur,  sicut  in 
primum  principium,  in  divinam  sapientiam,  quae  ordinem  universi  ex- 
cogitavit,  qui  in  rerum  distinctione  consistit.  Et  ideooportetdicere  quod 
in  divina  sapientia  sint  rationes  omnium  rerum,  quas  dicimus  ideas;  id 
est,  formas  exemplares  in  mente  divina  existentes.  Quae  quidem,  licet 
multipiicentur  secundum  respectum  ad  res,  tamen  nonsunt  realiter  aliud 
a  divina  essentia,  prout  ejus  similitudo  a  diversis  participari  potest  diver- 
simode.  Sic  igitur  ipse  Deus  est  primum  exemplar  omnium.  Possunt 
etiam  in  rebus  creatis  quaedam  aliorum  exemplaria  dici,  secundum  quod 
quaedam  sunt  ad  similitudinem  aliorum  ;  vel  secundum  eamdemspeciem, 
vel  secundum  analogiam  alicujus  imitationis. 

Ad  primum  ergo  dicendum,  quod  licet  creaturae  non  pertingant  ad  hoc 
quod  sint  similes  Deo  secundum  suam  naturam,  similitudine  speciei,  ut 
homo  genitus  hominigeneranti;  attingunt  tamen  ad  ejus  similitudinem 
secundum  repraesentationem  rationis  intellectae  a  Deo  ;  utdomus  quae  est 
in  materia,  domui  quae  est  in  mente  artificis. 

Ad  secundum  dicendum,  quod  de  ratione  hominis  est  quod  sit  in  ma- 
teria;  et  sic  non  potest  inveniri  homo  sine  materia.  Licet  igitur  hic  ho- 
mosit  per  participationem  speciei,  non  tamen  potest  reduci  ad  aliquid 
existens  per  se,  in  eadem  specie ;  sed  ad  speciem  superexcedentem,  sicut 
sunt  substantiae  separatae.  Et  eadem  ratio  est  de  aliis  sensibilibus. 

Ad  tertium  dicQndum,  quod  licet  quaelibet  scientia  etdefinitio  sitsolum 
entium,  nontamen  oportet  quodreseumdem  modumhabeantin  essendo, 
quem  intellectus  habet  in  intelligendo.  Nos  enimper  virtutem  inteilectus 
agentis  abstrahimus  species  universales  a  particularibus  conditionibus; 
non  tamen  oportet  quod  universalia  praeter  particulariasubsistant,  ut  par- 
ticularium  exemplaria. 

Ad  quartum  dicendum,  quod,  sicut  dicit  Dionysius  (De  div.  nom.  c.  r  i) , 
per  se  vitam  esze  et  per  se  sapientiam  esse  quandoque  nominat  ipsum 
Deum;  quandoque  virtutes  ipsis  rebus  datas;  nonautem  quasdam  subsi- 
stentes  res,  sicut  antiqui  posuerunt. 

Cfr.  S.  Th.  I,  q.  xv.  —  i  Sent.,  Dist.  xxxvi,  q.  2.  —  De  Verit.,  q.  iii. 

§  9.  —  Utrum  rerum  multitudo  et  distinctio  sit  a  Deo. 

(S.  Th.  I,  q.  XLVii,  art.  1) 

Videtur  quod  rerum  multitudo  et  distinctio  non  sit  a  Deo.  i.  Unum 
enim  semper  natum  est  unum  facere.  Sed  Deus  est  maxime  unus.  Ergo 
non  producit  nisi  unum  effictum. 

2.  Praeterea,  exemplatum  assimilatur  suo  exemplari.  Sed  Deus  est  causa 
exemplaris  sui  effectus.  Ergo  cum  Deus  sit  unus,  effectus  ejus  est  unus 
tantum,  et  non  distinctus. 

3.  Prasterea,  ea  quae  sunt  ad  finem,  proportionantur  fini.  Sed  finis 
creaturae  est  unus;  scilicet,  divina  bonitas.  Ergo  effectus  Dei  non  est  nisi 
unus. 

Sed  contra  est,  quod  dicitur  (Gen.  i)  quod  Deus  distinxit  lucem  a  tene- 
bris,  et  divisit  aquas  ab  aquis.  Ergo  distinctio  et  multitudo  rerum  est  a 
Deo. 

GoNCLUSio.  —  Cum  propter  bonitatemsuam  communicandam  condiderit 
Deus  creaturas,  et  per  illas  reprcesentandam ;  non  ex  materia^  vel  ex 
agente  et  materia^  aut  ex  secundis  caiisis,  sed  ex  intentione  primi  agen- 
tis  et  Dei^  multce  et  diversce  naturce  processerunt. 

Respondeo  dicendum  quod  causam  distinctionis  rerum  multipliciter 
aliqui  assignaverunt.  Quidam  enim  attribuerunt  eam  materiae  ;  et  hoc  vel 
soli,  vel  simul  cum  agente.  Soli  quidem  materiae,  sicut  Democritus  et 
omnes  antiqui  naturales,  ponentes  solam  causam  materialem  ;  secundum 
quos  distinctio  rerum  provenit  a  casu  secundum  motum  materias.  Mate- 
riae  vero  et  agenti  simul,  distinctionem  et  multitudinem  rerum  attribuit 
Anaxagoras  qui  posuit  intellectum  distinguentem  res,  extrahendo  quod 
erat  permixtum  in  materia.  —  Sed  hoc  non  potest  stare  propter  duo. 
j^Quidem,  quia  etiam  ipsa  materiaaDeo  creata  est.  Unde  oportet  et  di- 
stinctionem,  si  qua  est  ex  parte  materiae,  in  altiorem  causam  reducere. 
2^  Quia  materia  est  propter  formam,  et  non  e  converso.  Distinctio  autem 
rerum  est  per  formas  proprias.  Non  ergo  distinctio  est  in  rebus  propter 
materiam  ;  sed  potius  e  converso  in  materia  creata  est  difformitas,  ut 
esset  diversis  formis  accommodata.  ~  Quidam  vero  attribuerunt  distin- 
ctionem  rerum  secundis  agentibus,  sicut  Avicenna,  qui  dixitquod  Deus, 
intelligendo  se,  produxit  intelligentiam  primam  ;  in  qua,  quia  non  est 
suum  esse,  ex  necessitate  incidifcompositio  potentiae  et  actus.  Sic  igitur 
prima  intelligentia  inquantum  intelligit  causam  primam,  produxit  secun- 
dam  intelligentiam  ;  inquantum  autem  intelligit  se  secundum  quod  est 
in  potentia,  produxit  corpus  caeli  quod  mbvet ;  inquantum  vero  intelligit 
'Se  secundum  illud  quod  habet  de  actu,  produxit  animam  caeli.  Sed  hoc 
non  potest  stare,  propter  duo.  i°  Quidem,  quia  creare  solius  Dei  est. 
Unde  ea  quae  non  possunt  causari  nisi  per  creationem,  a  solo  Deo  pro- 
ducuntur.  Et  haec  sunt  omnia  quae  non  subjacent  generationi  et  corru- 
ptioni.  2°  Quia  secundum  hanc  positionem  non  proveniret  ex  intentione 
primi  agentis  universitas  rerum,  sed  ex  concursu  multarum  causarum 
agentium.  Tale  autem  dicimus  provenire  a  casu.  Sic  igitur  complemen- 
tum  universi,  quod  in  divcrsitate  rerum  consistit,  esset  a  casu  ;  quod  est 
impossibile. 

Unde  dicendum  est,  quod  distinctio  rerum  et  multitudo  est  ex  inten- 
tione  primi  agentis,  quod  est  Deus.  Produxit  cnim  res  in  esse  propter 
suam  bonitatem  communicandam  creaturis,  et  per  eas  repriEsentandam. 
Et  quia  pcr  unam  crcaturam  sufhcienter  repraesentari  non  potest,  pro- 

duxit  multas  creaturas  et  diversas  ;  ut  quod  deest  uni  ad  reprsesentandam 
divinam  bonitatem,  suppleatur  ex  alia.  Nam  bonitas,  quae  in  Deo  est 
simpliciter  et  uniformiter,  in  creaturis  est  multipliciter  et  divisim.  Unde 
perfectius  participat  divinam  bonitatem  et  repraesentat  eam  totum  uni- 
versum,  quam  alia  quaecumque  creatura.  Et  quia  ex  divina  sapientia  est 
causa  distinctionis  rerum,  ideo  Moyses  dicit  res  esse  distinctas  verbo  Dei, 
quod  est  conceptio  sapientiae.  Et  hoc  est  quod  dicitur  (Gen.  i,  3)  :  Dixit 
Deus  :  Fiat  lux.  Et  divisit  lucem  a  ienebris^. 

Ad  primum  ergo  dicendum,  quod  agens  per  naturam,  agit  per  formam 
per  quam  est,  quae  unius  tantum  est  una  ;  -et  ideo  non  agit  nisi  unum. 
Agens  autem  voluntarium,  quale  est  Deus,  agit  per  formam  intellectam. 
Cum  igitur  Deum  multa  intelligere  non  repugnet  unitati  et  simplicitati 
ipsius,  relinquitur  quod,  licet  sit  unus,  possit  multa  facere. 

Ad  secundum  dicendum,  quod  ratio  illa  teneret  de  exemplato  quod 
perfecte  repraesentat  exemplar  ;  quod  non  multiplicatur  nisi  materialiter. 
Unde  imago  increata,  quas  est  perfecta,  est  una  tantum.  Sed  nulla  crea- 
tura  repraesentat  perfecte  exemplar  primum  quod  est  divina  essentia  :  et 
ideo  potest  per  multa  repraesentari.  Et  tamen,  secundum  quod  ideae 
dicuntur  exemplaria,  pluralitati  rerum  correspondet  in  mente  divina  plu- 
ralitas  idearum. 

Ad  tertium  dicendum,  quod  in  speculativis  medium  demonstrationis, 
quod  perfecte  demonstrat  conclusionem,  est  unum  tantum  ;  sed  media 
probabilia  sunt  multa.  Et  similiter  in  operativis,  quando  id  quod  est  ad 
finem,  adaequat,  ut  itadixerim,  finem,  non  requiritur  quod  sit  nisi  unum 
tantum.  Sed  creatura  non  sic  se  habet  ad  finem  qui  est  Deus  ;  unde 
oportuit  creaturas  multiplicari. 

Cfr.  S.  c.  G.  II,  c.  39-45.  — De  Potent.,  q.  iii,  art.  16. 


§  10.  —  Utrum  creatio  materiae  informis  praecesserit 
duratione  creationem  rerum. 

(De  Potent.,  q.  iv,  art.  1)  2  , 

Videtur  quod  creatio  materiae  informis  non  prascesserit  duratione  crea- 
tionem  rerum.  i.  Quia,  sicut  dicit  Augustinus  (i  sup.  Genes.  ad  litter. 
c.  i5,  in  princ),  materia  informis  praecedit  formatam  exea,  sicutvox  can- 
tum.  Sed  vox  non  praecedit  cantum  duratione,  sed  solum  natura.  Ergo 
materia  informis  non  praecedit  res  formatas  duratione,  sed  solum  natura. 

1.  In  rebus  naturalibus  gradatim  species  ordinatae  esse  videntur ;  sicut  mixta  per- 
fectiora  sunt  elementis ;  et  plantae  corporibus  mineralibus  ;  et  animalia  plantis;  et 
homines  aliis  animalibus  ;  et  in  singulis  horum  una  species  perfectior  aliis  invenitur. 
Sicut  ergo  divina  sapientia  causa  est  distinctionis  rerum,  propter  perfectionem  uni- 
versi,  ita  et  inaequalitatis.  Non  enim  esset  perfectum  universum,  si  tantum  unus  gra- 
dus  bonitacis  inveniretur  in  rebus.  (Ibid.,  art.  2,  c.) 

2.  Multae  objectiones  cum  suis  responsis  ablatae  sunt  brevitatis  causa. 

2.  Praeterea,  qui  potest  dare  aliquid  simul,  minus  liberaliter  agit  si 
dat  successive;  unde  Prover.,iii,  28  :  Nec dicas  amico  tuo:  Vade et  rever- 
tere;  cras  dabo  tibi.  Sed  Deus  simul  dare  poterat  rebus  esse  perfectum. 
Ergo  cum  sit  liberalissimus,  non  fecit  materiam  informem  ante  ejus  for- 
mationem. 

3.  Prasterea,  a  perfecto  agente  educitur  perfectus  effectus :  quia  omne 
agens  agit  sib^  simile.  Sed  Deus  est  perfectissimum  agens.  Ergo  a  prin- 
cipio  materiam  perfectam  produxit,  et  ita  formatam,  cum  forma  sit  per- 
fectio  materiae. 

4.  Praeterea,  si  materia  informis  formationem  rerum  duratione  praeces- 
sit;  aut  materia  sic  existens  carebat  omni  forma,  aut  habebat  aliquam  for- 
mam.  Si  omni  forma  carebat,  tunc  erat  tantum  in  potentia  et  non  in  actu  ; 
et  ita  nondum  erat  creata,  cum  creatio  lerminetur  ad  esse.  Si  autem  hd- 
bebat  aliquam  formam,  aut  illa  erat  aliqua  forma  elementaris,  aut  forma 
mixti.  Si  forma  elementaris,  aut  habebat  tanium  unam  formam,  aut  di- 
versas.  S-i  diversas,  ergo  jam  erat  diversitas  per  diversas  elementares  for- 
mas.  Si  unam  tantum,  sequitur  quod  aliqua  forma  elementi  sit  natura- 
liter  prius  in  materia  quam  aliae;  et  ita  unum  elementum  erit  principium 
aliorum  elementorum,  sicut  antiquissimi  Naturales  posuerunt,  dicentes 
unum  tantum  elementum  esse;  quod  a  Philosopho  improbatur  (11  de  Ge- 
nerat.  etCorrupt.,  cap.  2-5).  Si  autem  habebat  formam  mixti,  ergo  forma 
mixti  naturaliter  est  prius  in  materia  quam  forma  elementorum  ;  quod 
patet  esse  falsum  ;  quia  mixtio  non  fit  nisi  per  hoc  quod  aliquid  ele- 
menta  movet  ad  formam  mixti.  Ergo  non  potest  esse  quod  maieria 
fuerit  prius  informis  quam  formata. 

5.  Praeterea,  secundum  hunc  ordinem  res  institutae  sunt  quem  natura- 
liter  habent.  Sed  naturaliter  distincta  sunt  priora  quam  confusa,  sicut 
simplex  est  naturaliter  prius  composito.  Ergo  non  fuit  conveniens  rerum 
institutioniquod  res  primo  fuerint  in  quadam  confusione,  et  postmodum 
distinguerentur. 

6.  Praeterea,  processus  de  actu  in  potentiam  non  competit  rerum  in- 
stitutioni,  sed  magis  corruptioni;  res  enim.  fiunt  per  hoc  quod  de  potentia 
in  actum  reducuntur.  Sed  procedere  a  mixtis  ad  elementa,  est  procedere 
de  actu  in  potentiam,  cum  elementa  sint  quasi  materia  respectu  formae 
mixti.  Ergo  non  fuit  conveniens  rerum  institutioni  quod  prius  fierent  in 
quadam  confusione  et  mixtione,  et  postmodum  distinguerentur. 

7.  Praeterea,  hoc  videtur  esse  consonum  erroribus  antiquorum  philoso- 
phorum;  scilicet  opinioni  Empedoclis,  qui  ponebat  per  litem  partes 
mundi  esse  ab  invicem  distinctas,  cum  prius  fuerint  confusae  per  amici- 
tiam  ;  et  Anaxagorae,  qui  posuit  quod  cum  aliquando  omnia  simul  essent, 
intellectus  incepit  distinguere  separando  ab  illo  confuso  et  commixto. 
Quae  quidem  opiniones  sufficienter  a  philosophis  posterioribus  impro- 
bantur.  Ergo  non  est  poncndum  quod  informitas  vel  confusio  matcriae 
rerum  formationem  duratione  praecederet. 

I.  Sed  coTifr^  estquodGregorius  exponens  illud  Eccli.,  xviii,  i  :  Qiiivivit 
in  ceternum,  creavit  omnia  simul^  dicit  (lib.   xxxii  Moral.,   cap.  ix),  quod 

omnia  suntsimul  creata  per  substantiam  materiae,  sed  non  per  speciem 
formas ;  quod  esse  non  posset,  nisi  prius  fuisset  substantia  materiae  quam 
species  formas  inesset.  Ergo  materia  informis  duratione  praecessit  rerum 
formationem. 

2.  Prsterea,  Deus  plus  potest  operari  quam  natura.  Sed  natura  facit  de 
ente  in  potentia  ens  actu.  Ergo  Deus  potest  facere  de  ente  simpliciter  ens 
in  potentia;  et  ita  potuit  facere  materiam  sine  forma  existentem. 

3.  Pragtcrea,  operatio  naturas  imitatur  inquantum  potest  operationem 
Dei,  sicut  operatio  causas  secundas  operationem  causae  primas.  Sed  naturae 
proce«sus  in  operando  est  de  imperfecto  ad  perfectum.  Ergo  et  Deus 
etiam  prius  tempore  imperfectum  produxit,  et  postea  perfecit;  et  sic  in- 
formis  materia  formationem  prascessit, 

SoLUTio.   —    Respondeo    dicendum,    quod,    sicut    dicit    Augustinus 

(xii  Confessionum),  circa  hanc  qucestionem  potest  esse  duplex  disceptatio  : 

una  de  ipsa  rerum  veritate;  alia  de  sensu  litterae,  qua  Moyses  divinitus 

inspiratusprincipiummundi  nobis  exponit.  -  Quoadprimain  disceptatio- 

nem  duo  sunt  vitanda;  quorum  unum  est,  ne  in  hac  quaestione  aliquid 

falsum  asseratur,  praecipue  quod  veritati  fidei  contradicat;  aliud  est,  ne 

quidquid  verum  aliquis  esse  crediderit^  statim  velit  asserere  hoc  ad  veri- 

tatem  fidei  pertinere;  quia,  ut  Augustinus  dicit  (xConfess.),  obest^  si  ad 

ipsam  doctrina^  pietatis  formam  pertinere  arbritretur  falsum   scilicet 

quod  credit^  et pertinacius  affirmare  audeat  quod  ignorat.  Propter  hoc 

autem  obesse  dicit,  quia  ab  intideiibus  veritas  fidei  irridetur,  cum  ab  ali- 

quo   simplici   et  fideli  tanquam  ad  fidem  pertinens  proponitur  aliquod 

quod  certissimis  documentis  falsum  esse  ostenditur,  ut  etiam  dicit  i  su- 

per  Genes.  ad  litteram.  —  Circasecundam  disceptationem  duo  etiam  sunt 

vitanda.  Quorum  primum  est,  ne  aliquis  id  quod  patet  esse  falsum,  dicat 

in  verbis  Scripturae,  quae  creationem  rerum  docet,  debere  intelligi;  Scri- 

pturas  enim  divinae  a  Spiritu  Sancto  traditae  non  potest  falsum  subesse, 

sicut  nec  fidei,  quae  per  eam  docetur.  Aliud  est,  ne  aliquis  ita  Scripturam 

ad  unum  sensum  cogere  velit,  quodalios  sensus  qui  in  se  veritatem  con- 

tinent,  et  possunt,  salva  circumstantia  litterae,  Scripturae  aptari,   penitus 

excludantur;  hoc  enim  ad  dignitatem  divinas  Scripturae  peninet,  ut  sub 

una  littera  multos  sensus  contineat,  ut  sic  et  diversis  inteilectibus  homi- 

num  conveniat,  et  unusquisque  miretur  se  in  divina  Scriptura  posse  in- 

venire  veritatem  quam  mente  conceperit ;  et  per  hoc  etiam  contra  infideles 

facilius  defendatur,  dum  si  aliquid,  quod  quisque  ex  sacraScriptura  velit 

intelligere,  falsum  apparuerit,  ad  alium  ejus  sensum  possit  haberi  recur- 

sus.  Unde  non  ^st  incredibile,  Moysi  et  aliis  sacrae  Scripturae  auctoribus 

hoc  divinitus  esse  concessum,  ut  diversa  vera,  quae  homines  possent  in- 

telligere,  ipsi  cognoscerent,  et  ea  sub  una  serie  litterae  designarent,  ut  sic 

quilibet  eorum  sit  sensus  auctoris.  Unde  si  etiam  aliqua  vera  ab  exposi- 

toribus  sacrae  Scripturae  litterae  aptentur,  quae  auctor  non  inteiligit,  non 

esi  dubium  quin  Spiritus  Sanctus  intellexerit,  qui  est  principalis  auctor 

divinae  Scripturas.  Unde  omnis  veritas  quae,  salva  litterse  circumstantia, 

potest  divinae  Scripturae  aptari,  est  ejus  sensus. 


2l6 


COSMOLOGIA   GENERALIS 


His  ergo  suppositis,  sciendum  est  quod  diversi  expositores  sacrae 
Scripturae  diversos  sensus  ex  principio  Genesis  acceperunt ;  quorum 
nullus  fidei  veritati  repugnat.  Et  quantum  ad  praesentem  pertinet  quae- 
stionem,  diversificati  sunt  in  duas  vias,  dupliciter  informitatem  materiae 
accipientes,  quas  signatur  in  principio  Genesis  ubi  dicitur  :  Terra  autem 
erat  inanis  et  vacua. 

Quidam  namque  intellexerunt,  praedictis  verbis  talem  informitatem 
materiae  significari  secundum  quod  materia  intelligitur  absque  omni 
forma,  in  potentia  tamen  existens  ad  omnes  formas.  Talis  autemmateria 
non  potest  in  rerum  natura  existere,  quin  aliqua  forma  formetur.  Quid- 
quid  enim  in  rerum  natura  invenitur,  actu  existit ;  quod  quidem  non 
habet  materia  nisi  per  formam,  quae  est  actus  ejus  ;  unde  non  habet 
sine  forma  in  rerum  natura  inveniri.  Et  iterum  cum  nihil  possit  conti- 
neri  in  genere  quod  per  aliquam  generis  differeniiam  ad  speciem  non 
determinetur,  non  potest  materia  esse  ens,  quin  ad  aliquem  specialem 
modum  essendi  determinetur ;  quod  quidem  non  fit  nisi  per  formam. 
Unde  si  sic  materia  informis  intelligatur,  impossibile  est  quod  duratione 
formationem  praecesserit,  sed  praecessit  tantum  ordine  naturae,  secundum 
quod  illud  ex  quo  fit  aliquid,  naturaliter  est  prius  eo,  sicut  nox  est  prior 
creata.  Et  haec  fuit  opinio  Augustini. 

Alii  vero  intellexerunt  informitatem  materias,  non  secundum  quod 
materia  omni  forma  caret,  sed  secundum  quod  dicitur  aliquid  informe 
quod  nondum  habet  ultimum  suae  naturae  complementum  et  decorem ; 
et  secundum  hoc  potest  poni,  quod  etiam  duratione  informitas  rerum 
formationem  praecesserit.  Quod  quidem  si  ponatur,  ordini  sapientiae  arti- 
ficis  congruere  videtur,  qui  res  ex  nihilo  producens  in  esse,  non  statim 
post  nihilum  in  uhima  perfectione  naturae  eas  instituit,  sed  primo  fecit 
eas  in  quodam  esse  imperfecto  ;  et  postea  eas  ad  perfectum  adduxit ;  ut 
sic  et  eorum  esse  ostenderetur  a  Deo  procedere,  contra  illos  qui  ponunt 
materiam  increatam  ;  et  nihilominus  perfectionis  rerum  ipse  etiam  auctor 
appareret,  contra  eos  qui  rerum  inferiorum  formationem  causis  aliis 
adscribunt.  Et  hoc  intellexit  magnus  Basilius,  Gregorius  et  aiii  sequaces 
eorum*.  Quia  ergo  neutrum  a  veritate  fidei  discordat,  et  utrumque  sen- 
sum  circumstantia  litterae  patitur  ;  utrumque  sustinentes  ad  utrasque 
rationes  respondeamus. 

Ad  primum  ergo  dicendum,  quod  Augustinus  loquitur  de  materia 
informi,  secundum  quod  intelligitur  absque  omni  forma ;  et  sic  necesse 
est  dicere,  quod  informitas  solo  ordine  naturae  formationem  prae- 
cedat. 

Ad  secundum  dicendum,  quod  ad  liberaliiatem  dantis  non  solum  per- 
tinet  quod  cito  det,  sed  etiam  quod  ordinate  et  quod  convenienti  tempore 
det  unumquodque.  Unde  ubi  dicitur  :  Cum  statim  possis  dare^  n<Sn  so- 
lum  consideranda  est  potentia  qua  dare  possumus  aliquid  absolute,  sed 

I.  Basilius  (ii  Hom.,  sup.  Hcxam.),  Ambrosius  (i  Hcxam.,  c.  8),  Chrysostomus 
(ii  Hom.,  in  Gcn.),  Grcgorius  (xxxii  Moral.,  c.  9). 

etiam  qua  possumus  convenientius  dare.  Unde  ad  ordinis  convenientiam 
conservandam  Deus  in  quadam  imperfectione  creaturas  primo  instituit, 
ut  sic  gradatim  ex  nihilo  ad  perfectum  pervenirent. 

Ad  tertium  dicendum,  quod  perfecto  agenti  competit  perfectum  effec- 
tum  producere.  Sed  non  oportet  quod  statim  in  principio  sit  perfectum 
simpliciter  secundum  suas  naturce  modum,  sed  sufficit  quod  sit  secun- 
dum  tempus  illud ;  quo  modo  puer  mox  natus  perfectus  dici  potest. 

Ad  quartum  dicendum,  quod  materia  non  dicitur  fuisse  informis, 
secundum  sententiam  quam  sustinemus  ad  praesens,  quia  omni  careret 
forma  ;  vel  quia  haberet  unam  tantum  formam,  quas  esset  in  potentia  ad 
omnes  formas,  sicut  posuerunt  antiqui  Naturales  ponentes  unum  princi- 
pium  ;  vel  sub  qua  continerentur  plures  formae  virtute,  sicut  in  mixtis 
accidit  :  sed  habebat  in  diversis  partibus  formas  elementares  diversas. 
Dicebatur  tamen  materia  informis,  quia  nondum  formas  mixtorum  cor- 
porum  supervenerant  materiae  ;  ad  quas  formae  elementares  sunt  in 
potentia  ;  nec  etiam  erat  situs  elementorum  adhuc  conveniens  eorum 
generationi. 

Ad  quintum  dicendum,  quod  confusio  quae  in  mundo  inchoato  praeces- 
sissedicitur,  non  attenditur  secundum  aliquam  mixtionem  elementorum, 
sed  per  oppositum  ad  illam  distinctionem  quae  nunc  est  in  partibus  mun 
di,  competens  viventium  generationi  et  conservationi  *. 

Et  per  hoc  patet  responsio  ad  sextum  et  ad  septimum. 

Ad  ea  vero  quae  in  contrarium  objiciuntur,  secundum  opinionem 
Augustini  consequenter  respondendum  est. 

Ad  quorum />r/mMm  dicendum  est,  quod  Gregorius  loquitur  secundum 
opinionem  quam  prius  sustinuimus.  Non  tamen  sic  sunt  intelligenda 
verba  Gregorii,  quod  in  prima  rerum  creatione  sit  omnium  rerum  mate- 
ria  facta  absque  omni  specie  formae,  sed  absque  formis  quibusdam,  sci- 
licet  rerum  viventium,  et  ordinis  ad  eorum  generationem. 

Ad  secundum  dicendum,  quod  si  Deus  faceret  ens  in  potentia  tantum, 
minus  faceret  quara  natura^  quae  facit  ens  in  actu  :  actionis  enim  perfectio 
magis  attenditur  secundum  terminum  ad  quem,  quam  secundum  termi- 
num  aquo.  Ettamen  hoc  ipsum  quod  dicitur,  contradictionem  implicat, 
ut  scilicet  aliquid  fiat  quod  sit  in  potentia  tantum  :  quia  quod  factum 
est,  oporteret  esse  cum  est.  Quod  autem  est  tantum  in  potentia,  non 
simpliciter  est. 

Ad  tertium  dicendum,  quod  hoc  est  ex  imperfectione  naturae  operantis 
per  motum  quod  ex  imperfecto  ad  perfectum  procedit ;  motus  enim  est 
actus  imperfecti.  Sed  Deus  propter  suae  virtutis  pertectionem  potuit  sta- 
tim  res  perfectas  in  esse  producere;  et  ideo  non  est  simile. 
Cfr.  S.  Th.  I,  q.  lxvi,  art.   i.  —  ii  Sent.,  Dist.  xn,  q.  i,  art.  4. 


I.  Secundum  opinionem  sanctorum  qui  ponunt  successionem  in  operibiis  sex  die- 
rum,  videtur  mihi  dicendum  quod  prima  materia  fuit  creata  sub  pluribus  formis 
substantialibus  ;  et  quod  omnes  formae  substantiales  partium  essentialium  mundi  in 
principio  creationis  productae  su^t.  (11  Sent.,  Dist.  xii,  q.  1,  art.  4,  s.) 

§11.  —  Utrum  omnia  sint  creata  simul  et  distincta  per  species. 

(ii  Sent.,  Dist.  xii,  q.  1,  art.  2) 

Videtur  quod  omnia  sint  simul  creata,  et  distincta  per  species.  i.  Pri- 
mo  per  hoc  quod  habetur  (Eccli.,  xviii,  i):  Qui  vivit  in  ceternum,  creavit 
omnia  simul. 

2.  Praeterea,  magis  distat  spiritualis  et  corporalis  creatura,  quam  duae 
corporales.  Sed  spiritualis  et  corporalis  simuifactas  esseponuntur.  Ergo 
multo  foriius  omnes  corporales. 

3.  Praeterea,  ut  dicitur  (Deut.  xxxii,^),  Dei  jperfecta  suntopera^  nec 
potest  esse  ratio  quare  perfectio  ad  teinpus  differretur,  quam  creatura 
per  se  consequi  non  poterat,  nec  ab  alio  nisi  a  Deo.  Cum  ergo  creaiurce 
secundum  suas  perfectiones  in  species  distinguantur,  videtur  quodaprin- 
cipio  sub  distinctione  specierum  creata  sint  omnia. 

4.  Praeterea,  opus  creationis  divinam  potentiam  manifestat.  Sed  poten- 
tiam  agentis  minus  demonsirat  effectus  successive  completus  quam  subito 
in  sua  perfectione  producius.  Ergo  videtur  quod  a  principio  omnia  si- 
mul  distincta  sint. 

5.  Praeterea,  constat  quod  Deus  totum  opus  uniusdiei  in  uno  momen- 
to  produxit.  Ergo  videtur  ridiculum  dicere,  quod  in  toto  die  ab  operando 
cessaverit  usque  ad  principium  alterius  diei,  quasi  ex  opere  lassatus.  Er- 
go  videtur  quod  non  per  successiones  dierum  creaturas  distinctae  sint, 
sed  a  principio  creationis. 

6.  Praeterea,  partes  universi  dependent  ab  invicem,  et  praecipue  infe- 
riores  a  superioribus.  Sed  eorum  quae  dependent  ab  invicem,  unum  non 
est  sine  altero.  Ergo  videtur  inconvenienter  dici  quod  primo  fuerit  aqua 
et  terra,  et  postmodum  stellae  factae  sint. 

7.  Stdcontra,  Augustinus  dicit  (superGenes.  ad  iitteram,  lib.  2,  cap.  5), 
quod  major  est  hujus  Scripturae  auctoritas  quae  hahetur  in  principio 
Genesis,  quam  omnis  humani  ingenii  perspicacitas.  Sed  ibi  scriptum  est, 
per  senarium  dierum  creaturas  distinctas  esse.  Ergo  videtur  quod  ita  ne- 
cessarium  sit  ponere. 

8.  Praeterea,  natura  imitatur  operationem  Creatoris.  Sed  in  operatione 
naturali  est  processus  de  imperfecto  ad  perfcctum.  Ergo  videtur  quod 
etiam  in  operatione  Creatoris;  et  ita  videtur  quod  non  omnia  simul  di- 
stincta  sint  in  ipso  creationis  principio. 

SoLUTio.  —  Respondeo  dicendum,  quod  quae  ad  fidem  pertinent,  du- 
pliciter  distinguuntur.  Quaedam  enim  sunt  per  se  substantia  fidci,  ut 
Deum  esse  trinum  et  unum,  et  hujusmodi :  in  quibus  nulli  iicet  aliter 
opinari ;  unde  Apostoius  ad  Gal.  i ,  dicit,  quod  si  Angelus  Dei  aliter  evan- 
tielizaverit  quam  ipse  docuerat,  anathemasit.  Quitdam  vero  per  accidens 
tantum,  inquantum  scilicet  in  Scriptura  traduntur,  quam  fides  supponii 
Spiritu  Sancto  dictante  promulgatam  esse  :  quae  quidem  ignorari  sine  pe- 

riculo  possunt  ab  his  qui  Scripturas  scire  non  tenentur,  sicut  multa  his- 
torialia:  et  in  his  etiam  sancii  diversa  senserunt,  Scripturam  divinam  di- 
versimode  exponentes.  Sic  ergo  circa  mundi  principium  aliquid  est  quod 
ad  substantiam  fidei  pertinet,  scilicet  mundum  incepisse  creatum,  et  hoc 
omnes  sancti  concorditer  dicunt.  Quo  autem  modo  et  ordine  factus  sit, 
non  pertinet  ad  fidem  nisi  per  accidens,  inquantum  in  Scriptura  traditur, 
cujus  veritatem  diversa  expositione  sancti  salvantes,  diversa  tradiderunt. 
Augustinus  enim  vult  (lib.  r  sup.  Gen.,  cap.  5,  et  lib.  i  i  de  Civit.  Dei, 
cap.  9),  in  ipso  creationis  principio  quasdam  res  per  species  suas  distin- 
ctas  fuisse  in  natura  propria,  ut  elementa,  corpora  caslestia.  et  substan- 
tits  spirituales;  alia  vero  in  rationibus  seminalibus  tantum,  ut  animalia, 
plantas,  et  homines,  quas  omnia  postmodum  in  naturis  propriis  producta 
sunt  in  illo  opere  quo  post  senarium  illorum  dierum  Deus  naturam  prius 
conditam  administrat;  de  quo  opere  (Joan.  v,  17)  dicitur :  Pater  meus  us- 
que  modo  operatur,  et  ego  operor;  nec  in  distinctione  rerum  attenden- 
dum  esse  ordinem  temporis,  sed  naturae  et  doctrinje.  Naturae,  sicut  sonus 
praecedii  cantum  natura,  sed  non  tempore;  et  iia  quae  naturaliter  priora 
sunt,  prius  facta  memorantur,  sicut  terra  prius  quam  animalia,  et  aqua 
prius  quam  pisces,  et  sic  de  aliis.  Doctrinae  vero  ordine,  sicut  patet  m 
docentibus  geometriam:  quamvis  enim  partes  figurae  sine  ordine  tempo- 
ris  figuram  constituant,  tamen  geometria  docet  constitutionem  fieri  pro- 
trahendo  lineam  post  lineam:  et  hoc  fuit  exemplum  Platonis,  ut  dicitur 
in  principio  Caeli  et  Mun.  Ita  etiam  et  Moyses  rudem  populum  de  cre- 
atione  mundiinstruens,  perpartes  divisitquae  simul  facta  sunt.  —  Ambro- 
sius  vero  (lib.  i  Hexameron,  cap.  7),  et  alii  sancti  ponunt  ordinem  tem- 
poris  in  distinctione  rerum  servatum :  et  haec  quidem  positio  et  commu- 
nior,  et  magis  consona  videtur  litterae  quantum  ad  superficiem;  sed  prior 
est  rationabilior,  et  magis  ab  irrisione  infidelium  sacram  Scripturam 
defendens :  quod  vaide  observandum  docet  Augustinus  super  Genes.  ad 
litt.,  libro  i,  cap.  19,  ut  sic  Scripturae  exponantur,  quod  ab  infidelibus 
non  irrideantur;  et  haec  opinio  plus  mihi  placet;  tamen  utramque  susti- 
nendo,  ad  omnia  argumenta  respondendum  est. 

Ad  primum  ergo  dicendum  est,  quod  secundum  Gregorium  (lib.  xxxn 
Moral.,  c.  9)  dicunturomniasimul  creata  per  substantiammateriae,  et  non 
perspeciem  formae  ;  vel  etiam  in  sui  similitudine,  sicut  anima  raiionalis, 
quas  Angelis  similis  est,  non  ex  materia  propaganda. 

Ad  secundum  dicendum,  quod  corporalia  omnia  communicant  in  ma- 
teria,  sive  sit  una,  siveplures:  et  quiamateria  non  praecedit  compositum. 
ideo  ut  ordo  temporis  ordini  naturae  responderet,  prius  facta  est  materia 
corporalis,  et  deinde  per  formas  distincta.  Non  autem  corporalis  natura 
ex  spirituali  producitur  vel  sicut  ex  materia,  vel  sicutex  efficiente;  etideo 
non  est  similis  ratio. 

Ad  tertium  dicendum,  quod  sicut  creatura  non  habet  esse  ex  se,  ita 
nec  perfectionem:  et  ideo  ad  utrumque  ostendendum,  voluit  Deus  ut 
creatura  prius  non  esset,  et  postmodum  esset ;  et  similiter  prius  esset  im- 
perfecta,  et  postmodum  perfecta. 

Ad  quartiim  dicendum,  quod  in  creatione  non  tantum  debet  ostendi 
potentiae  virtus;  sed  etiam  sapientiae  ordo,  ut  quae  prius  natura  sunt, 
prius  etiam  instituantur. 

Aa  quintum  dicendum,  quod  ad  ostendendum  diversam  distinctorum 
naturam,  voluit  Deus  ut  unicuique  rerum  distinctioni  dies  unus  respon- 
deret,  et  non  ex  aliqua  necessitate  vel  lassitudine  agentis. 

Ad  sextum  dicendum,  quod  non  est  eadem  natura  rei  jam  perfectae,  et 
prout  est  in  suo  fieri;  et  ideo  quamvis  natura  mundi  completi  hoc  exigat 
ut  omnes  partes  essentiales  universi  sint  simul,  potuit  tamen  aiiter  esse 
ab  ipsa  mundi  factione ;  sicut  in  homine  perfecto  non  potest  cor  esse  sine 
aliis  partibus;  et  tamen  in  formatione  embrionis,  cor  ante  omnia  mem- 
bra  generatur. 

Ad  septimum  dicendum,  quod  auctoritati  Scripturae  in  nullo  derogatur, 

dum  diversimode  exponitur,  salva  tamen  fide :  quia  majori  veritate  eam 

Spiritus  Sanctus  fecundavit  quam  aliquis  homo  adinvenire  possit. 

Cfr.  S.  Th.  I.  q.  lxix,  art.  2;  q.  lxxi;  qpLXxii;  q.  lxxiv,  art.  2.  —  11  Sent., 
Dist.  XII,  q.  I,  art.  3.  —  De  Potent.,  q.  iv,  art.  2. 


§  12.  —  De  actione  creaturarum 

(S.  c.  G.,iii,  c.  69) 

§§  1.  Ponuntur  opiniones  eorum  qui  rebus  naturalibus 
proprias  subtrahunt  actiones. 

I.  —  Ex  hoc  quod  Deus  est  in  omnibus  rebus,  quidam  occasionem 
errandi  sumpserunt,  putantes  quod  nulla  creatura  habet  aliquam  actio- 
nem  in  productione  effectuum  naturalium,  ita  scilicet  quod  ignis  non 
calefacit,  sed  Deus  causat  calorem  prassente  igne.  Et  similiter  dicunt  in 
omnibus  aliis  effectibus  naturalibus. 

Hunc  autem  errorem  rationibus  confirmare  conati  sunt,  ostendentes 
nullam  formam  neque  substantialem,  neque  accidentalem  nisi  per  viam 
creationis  produci  in  esse.  Non  enim  possunt  formae  et  accidentia  fieri  ex 
materia,  cum  non  habeant  materiam  partem  sui.  Unde,  si  fiant,  oportet 
quod  fiant  ex  nihilo,  quod  est  creari ;  et  quia  creatio  solius  Dei  actio  est, 
sequi  videtur  quod  solus  Deus  tam  lormas  substantiales  quam  acciden- 
tales  in  natura  producat. 

II.  —  I.  Huic  autem  positioni  partim  etiam  quorumdam  philosopho- 
rum  opinio  concordavit.  Quia  enim  omne  quod  pcr  se  non  est,  ab  eo  quod 
est  per  se  derivatum  invenitur,  videtur  quod  tormas  rerum  quae  non  sunt 
per  se  existentes,  sed  in  materia,  proveniant  ex  formis  quae  per  se  sine 
materia  sunt  :  quasi  formae  in  materia  existentes  sint  quaedam  participa- 
tiones  illarum  formarum  quae  sine  materia  sunt;  et  propter  hoc  Plato 
(Tim.,  cap.  10;  De  republ.  et  alibi)  posuit  species  rerum  sensibilium  esse 
quasdam  formas  separatas,  quae  sunt  causae  cssendihis  sensibilibussecun- 


DE    REBUS    MUNDANIS    IN    COMMUNI  221 

dum  quod  eas  participant.  Avicennavero  posuit  omnes  formas  substan- 
tiales  ab  intelligentia  agente  effluere  ;  accidentales  autem  formas  esse 
ponebat  quasdam  materiae  dispositiones,  quae  ex  actione  inferiorum  agen- 
lium  materiam  disponentium  proveniebant  :  in  quo  a  priori  stultitia 
declinabat. 

2.  Hujus  autem  signum  esse  videbatur,  quod  nulla  virtus  activa  inve- 
nitur  esse  in  istis  corporibus  nisi  accidentalis  forma,  sicut  qualitates  acti- 
vae  et  passivae,  quas  non  videntur  esse  ad  hoc  sufficientes  quod  formas 
substantiales  causare  possint. 

III.  —  I.  Quidam  vero  ad  hoc  argumentum  assumunt  ex  naturalium 
corporum  imbecillitate  ad  agendum,  nam  omnis  corporis  forma  est 
adjuncta  quantitati :  quantitas  autem  impedit  actionem  et  motum;  cujus 
signum  ponunt,  quia  quantum  additur  in  quantitate  alicui  corpori,  tanto 
fit  ponderosius,  et  tardatur  motus  ejus.  Unde  per  hoc  concludunt  quod 
nullum  corpus  sit  activum,  sed  passivum  tantum. 

2.  Hoc  etiam  ostendere  nituntur  per  hoc  quod  omne  patiens  est  sub- 
jectum  agenti,  et  omne  agens  praster  primum  quod  causat,  requirit  sub- 
jectum  inferius  se;  nulla  auiem  substantia  est  inferior  corporali  :  unde 
videtur  quod  nullum  corpus  sit  activum. 

3.  Addunt  etiam  ad  hoc  quod  corporalis  substantia  est  in  uhima  di- 
stantia  a  primo  agente;  unde  non  videtureis  quod  virtus  activaperveniat 
usque  ad  substentiam  corporalem  ;  sed  sicut  Deus  est  agens  tantum,  ita 
substantia  corporalis,  cum  sit  infima  in  genere  rerum,  sit  passiva  tantum. 

Propter  has  igitur  rationes  ponit  Avicebron,  in  libro  Fontis  vitce^ 
quod  nullum  corpus  ^st  activum,  sed  virtus  substantiae  spiriiualis  per- 
transiens  per  corpora  agit  actiones  quae  per  corpora  fieri  videntur. 

IV.  —  Quidam  etiam  loquentes  in  lege  Maurorum  dicuntur  ad  hoc 
rationem  inducere,  quod  etiam  accidentia  non  sint  ex  actione  corporum, 
quia  accidens  non  transit  a  subjecto  in  subjectum  :  unde  reputant  impos- 
sibile  quod  calor  transeat  a  corpore  calido  in  aliud  corpus  ab  ipso  cale- 
factum,  sed  dicunt  omnia  hujusmodi  accidentia  creari  a  Deo. 

§§  2.  Multifarie  probatur  creaturas  actiones  exercere  proprias. 

Ad  praemissas  autem  positiones  multa  inconvenientia  sequuntur*.  Si 
enim  nulla  inferior  causa,  et  maxime  corporalis,  aliquid  operatur,  sed 
Deus  operatur  in  omnibus  solus,  Deus  autem  non  variatur  per  hoc,  quod 
operatur  in  rebus  diversis,  non  sequetur  diversus  effectus  ex  diversitate 
rerum,  in  quibus  Deus  operatur.  Hoc  autem  ad  sensum  apparet  falsum; 
non  enim  ex  appositione  calidi  sequitur  infrigidatio,  sed  calefactio  tan- 
tum,  neque  ex  semine  hominis  sequitur  generatio  nisi  hominis;  non  ergo 

I.  Quidam  opinantur  quod  Deus  immediate  operetur  omnia  ita  quod  nihil  aliud  est 
causa  alicujus  rei ;  adeo  quod  dicunt  quod  ignis  non  calefacit  sed  Deus,  nec  manus 
movetur  sed  Deus  causat  ejus  motum,  et  sic  de  aliis.  Sed  hcec  positio  stulta  est,  quia 
ordinem  toUit  universi,  et  propriam  operationem  arebus,  et  destruit  judicium  sensus. 
(ii  Sent.,  Dist.  i,  q.  i,  art.  4,  s.) 

causalitas  effectuum  inferiorum  est  ita  attribuenda  divinae  virtuti,  quod 
subtrahatur  causalitas  inferiorum  agentium. 

Jtem,  contra  rationem  sapientias  est  ut  sit  aliquid  frustra  in  operibus 
sapientis.  Si  autem  res  creatae  nuilo  modo  operentur  ad  effectus  produ- 
cendos,  sed  solus  Deus  operetur  omnia  immediate,  frustra  essent  adhibi- 
tae  ab  ipso  aliae  res  adproducendos  effectus.  Repugnat  igitur  praedictapo- 
sitio  divinae  sapientiae. 

Adhuc^  quod  dat  alicui  aliquod  principalc,  dat  eidem  omnia  quae  con- 
sequuntur  ad  illud,  sicut  causa  quae  dat  corpori  elementari  gravitatem, 
dat  ei  moium  deorsum.  Facere  autem  aliquid  actu  consequitur  ad  hoc 
quod  est  esse  actu,  ut  patet  in  Deo.  Ipse  est  enim  actus  purus,  et  est 
etiam  prima  causa  essendi  omnibus.  Si  igitur  communicavit  aliis  simili- 
tudinem  suam,  quantum  ad  esse,  in  quantum  res  in  esse  produxit,  conse- 
quens  est  ut  communicaverit  eis  similitudinem  suam  quantum  ad  agere, 
ut  etiam  res  creatae  habeant  proprias  actiones. 

Amplius,  perfectio  effectus  determinatperfectionem  causae.  Major  enim 
virtus  perfectionem  effectuum  inducit.  Deus  autem  est  perfectissimum 
agens.  Oportet  igitur^  quod  res  ab  ipso  creatae  perfectionem  ab  ipso  con- 
sequantur.  Detrahere  ergo  perfectioni  creaturarum  est  detrahere  perfec- 
tioni  divinae  virtutis.  Sed,  si  nulia  creatura  habet  aliquam  actionem  ad 
aliquem  effectum  producendum,  multum  detrahitur  perfectioni  creaturae. 
Ex  abundantia  enim  perfectionis  est,  quod  perfectionem  quam  aliquid 
habet,  possit  aiteri  communicare.  Detrahit  igitur  haec  positio  divinae 
virtuti. 

Item,  sicut  est  boni  bonum  facere,  ita  est  summi  boni  aliquid  optime 
facere.  Deus  autem  est  summum  bonum.  Igitur  ejus  est  optime  facere 
omnia.  Melius  autem  est  quod  bonum  alicui  collatum  sit  multorum  com- 
mune,  quam  quod  sit  proprium,  quia  bonum  commune  semper  inveni- 
tur  esse  divinius  quam  bonum  unius  tantum.  Sed  bonum  unius  fit  multis 
commune,  si  ab  uno  in  alia  derivatur,  quod  non  potest  esse,  nisi  in  quan- 
tum  diffundit  ipsum  in  alia  per  propriam  actionem,  Si  vero  potestatem 
non  habet  illud  in  aliatransfundendi,  manetsibi  ipsi  proprium.  Sic  igitur 
Deus  rebus  creatis  suam  bonitatem  communicavit,  ut  una  res  quod  acce- 
pit,  possit  in  aliam  transfundere.  Detrahere  ergo  actiones  proprias  rebus 
est  divinae  bonitati  derogare. 

Adhuc,  subtrahere  ordinem  rebus  creatis  est  eis  subtrahere  id  quod 
optimum  habent;  nam  singula  in  seipsis  sunt  bona.  Simul  autem  omnia 
sunt  optima  propter  ordinem  universi.  Semper  enim  totum  est  melius 
partibus  et  finis  ipsarum.  Si  autem  rebus  subtrahantur  actiones,  subtra- 
hitur  ordo  rerum  ad  invicem.  Rerum  enim  quaj  sunt  diversae  secundum 
suas  naturas,  non  est  colligatio  in  ordinis  unitatem,  nisi  per  hoc  quod 
quacdam  agunt,  et  quaedam  patiuntur.  Inconveniens  igitur  est  dicere,  quod 
res  non  habent  proprias  actiones. 

Amplius^  si  effectus  non  producuntur  ex  actione  rerum  creatarum,  sed 
solum  ex  actione  Dei,  impossibile  est  quod  per  effectum  manifestctur 
virtus  alicujus  causae  creatae.  Non  enim  effectus  ostendit  virtutem  camsac 

nisi  raiione  actionis,  quae  a  virtute  procedens  ad  effectum  terminatur. 
Naturam  autem  causce  non  cognoscitur  per  effectum  nisi  in  quantum  per 
ipsum  cognoscitur  virtus  ejus,  qu^  naturam  consequitur.  Si  igitur  res 
creaiae  non  habent  actiones  ad  producendum  effectus,  sequitur  quod  nun- 
quam  natura  alicujus  rei  creatae  poterit  cognosci  per  effectum,  et  sic  sub- 
trahitur  nobis  omnis  cognitio  scientiae  naiuralis,  in  qua  prascipue  demon- 
strationes  per  effectum  sumuntur. 

Jtein,  apparet  per  inductionem  in  omnibus,  quod  simile  agat  suum  si- 
mile.  Id  autem  quod  generatur  in  rebus  inferioribus,  non  est  forma  tan- 
tum,  sed  compositum  ex  materia  et  forma.  Nam  omnis  generatio  ex  ali- 
quo  est,  scilicet  ex  materia,  et  ad  aliquid,  scilicet  ad  formam.  Oportet  ergo 
quod  generans  non  sit  forma  tantum,  sed  compositum  ex  materia  ^t  for- 
ma.  Non  igitur  species  rerum  separata,  ut  Platonici  posuerunt,  neque 
intelligentia  agens,  ut  posuit  Avicenna,  est  causa  formarum  quae  sunt  in 
materiis,  sed  magis  hoc  compositum  ex  materia  et  forma. 

Item,  si  agere  sequitur  ad  esse  in  actu.  inconveniens  est,  quod  actus  per- 
fectior  actione  destituatur.  Perfectior  autem  actus  est  forma  substantialis 
quam  accidentalis.  Si  igitur  formae  accidentales  quassunt  in  rebus  corpo- 
raiibus  habent  proprias  actiones,  multo  magis  forma  substantialis  habet 
aliquam  propriam  actionem.  Non  est  autem  ejusmodi  actio  disponere 
materiam,  quia  hoc  fit  per  alterationem,  acl  quam  sufficiunt  formae  acci- 
dentales.  Igitur  forma  substantialis  generantis  est  principium  actionis,  ut 
forma  substantialis  introducatur  in  generatum. 

§§  3.  Solvuntur  rationes  qu9e  afferuntur  ad  oppositum. 

1.  —  Rationes  autem  quas  inducunt  facile  est  soivere.  Cum  enim  ad 
lioc  aliquid  fiat  ut  sit,  sicut  forma  non  dicitur  ens  quasi  ipsa  habeat  esse, 
sed  quia  per  eam  compositum  est,  ita  nec  forma  proprie  fit,  sed  incipit 
esse  per  hoc  quod  compositum  sit  reductum  de  potentia  in  actum,  qui 
cst  forma. 

II.  —  I.  Nec  etiam  oportet  ut  omne  quod  habet  aliquam  formam  quasi 
participatam  recipiat  eam  immediate  ab  eo  quod  est  essentialiter  forma  ; 
sed  immediate  quidem  ab  alio  quod  habet  similem  formam  simili  modo, 
scilicet  participatam,  quod  tamen  agat  in  virtute  illius  formae  separatae, 
si  qua  sit  talis.  Sic  enim  agens  similem  effectum  sibi  producit. 

2.  Similiter  etiam  nec  oportet  quod,  quia  omnis  actio  inferiorum  cor- 
porum  sit  per  qualitates  activas  et  passivas,  quas  sunt  accidentia,  quod 
non  producatur  ex  actione  earum  nisi  accidens,  quia  illas  formae  acciden- 
lales,  sicut  causantur  a  forma  substantiali,  quae  simul  cum  materia  est 
causa  omnium  propriorum  accidentium,  ita  agunt  virtute  formae  sub- 
stantialis;  quod  autem  agit  in  virtute  alterius,  producit  effectum  similem 
non  sibi  tantum,  sed  magis  ei  in  cujus  virtute  agit ;  sicut  ex  actione  in- 
strumenti  fit  in  artificiato  similitudo  formae  artis  ;  ex  quo  sequitur  quod 
ex  actione  formarum  accidenialium  producantur  formae  substantiales  in 
quantum  agunt  instrumentalit^r  in  virtute  substaritialium  formarum. 

III. —   I.  Non  est  autem  verum  quod   quantitas  impediat  actionem 

formae  nisi  per  accidens,  in  quantum  scilicet  omnis  quantitas  continua 
est  in  materia.  Forma  autem  in  materia  existens,  cum  sit  minoris  actua- 
litatis,  est  per  consequens  minoris  virtutis  in  agendo.  Unde  corpus  quod 
habet  minus  de  materia_,  et  magis  de  forma,  sicut  ignis,  est  magis  acti- 
vum.  Supposito  autem  modo  actionis  quam  forma  in  materia  existens 
habere  potest,  quantitas  coauget  magis  quam  minuit  actionem.  Nam 
quanto  corpus  calidum  fuerit  majus,  supposita  aeque  intensa  caliditate, 
tanto  magis  calefacit ;  et  supposita  gravitate  asque  intensa,  quanto  majus 
fuerit  corpus  grave,  tanto  velocius  movebitur  motu  naturali,  et  inde  est 
quod  tardius  movetur  motu  innaturali.  Quia  igitur  corpora  gravia  sunt 
tardioris  motus  innaturalis,  cum  fuerint  majoris  quantitatis,  non  osten- 
ditur  quod  quantitas  impediat  actionem,  sed  magis  quod  coaugeat 
ipsam. 

2.  Non  oportet  etiam  quod  corpus  omne  careat  actione,  propter  hoc 
quod  in  ordine  rerum  substantia  corporalis  est  infima  secundum  suum 
genus  ;  quia  etiam  inter  corpora  unum  est  superius  altero,  et  formalius, 
et  magis  activum,  sicut  ignis  respectu  inferiorum  corporum  ;  nec  tamen 
etiam  infimum  corpus  excluditur  ab  agendo.  Manifestum  est  enim,  quod 
corpus  non  potest  agere  ex  toto  cum  sit  compositum  ex  materia,  quae  est 
ens  in  potentia,  et  ex  forma,  quas  est  actus.  Agit  enim  unumquodque 
secundum  quod  est  actu.  Et  propter  hoc  omne  corpus  agit  secundum 
suam  formam  ad  quam  comparatur  aliud  corpus,  scilicet  patiens,  secun- 
dum  suam  materiam,  ut  subjectum,  in  quantum  materia  ejus  est  in 
potentia  ad  formam  agentis.  Si  autem  e  converso  ad  formam  corporis 
patientissit  in  potentia  materia  corporis  agentis,  eruntagentia  etpatientia 
ad  invicem.  Sicut  accidit  in  duobus  corporibuselementaribus.  Sinautem, 
erit  unum  tantum  agens  et  alterum  tantum  patiens  respectu  illius,  sicut 
est  comparatio  corporis  caslestis  ad  corpus  elementare.  Sic  igitur  corpus 
agens  agit  in  subjectum  non  ratione  totius  corporis,  sed  formae  per  quam 
agit. 

3.  Non  est  etiam  verum,  quod  corpora  sint  in  ultima  remotione  a  Deo. 
Cum  enim  Deus  sit  actus  purus,  secundum  hoc  aliqua  magis  vel  minus 
ab  eo  distant,  secundum  quod  sunt  plus  vel  minus  in  actu  vel  in  potentia. 
IUud  etiam  in  entibus  est  extreme  distans  a  Deo  quod  est  in  potentia 
tantum,  scilicet  materia  prima.  Unde  ejus  est  pati  tantum,  et  non  agere. 
Corpora  vero  cum  sint  compOsita  ex  materia  et  forma,  accedunt  ad  divi- 
nam  similitudinem  in  quantum  habent  formam,  quam  Aristoteles  (in 
I  Phys.^  nominat  divinum  quoddam.  Et  propter  hoc  secundum  quod 
habent  formam,  agunt  :  secundum  vero  quod  habent  materiam,  pa- 
tiuntur. 

IV.  —  Ridiculum  autem  est  dicere  quod  ideo  corpus  non  agat,  quia 
accidens  non  transit  de  subjecto  in  subjectum.  Non  enim  hoc  modo  dici- 
tur  corpus  calidum  calefacere,  quod  idem  numero  calor  qui  est  in  calefa- 
ciente  corpore  transeat  ad  corpus  calefactum  ;  sed,  quia  virtute  caloris, 
qui  cst  in  corpore  calcfaciente,  alius  calor  numcro  rtt  actu  in  corpore 
calefacto,  qui  prius  erat  in  eo  in  potentia.  Agens  enim  naturale  non  est 

traducens  propriam  formam  in  alterum  subjectum,  sed  reducens  subjectum 
quod  patitur  de  potentia  in  actum. 

Non  igitur  auferimus  proprias  actiones  rebus  creatis,  quamvis  omnes 
effectus  rerum  creatarum  Deo  attribuamus,  quasi  in  omnibus  operanti. 
Cfr.  S.  Th.  I,  q.  cv,  art.  5  ;  q.  cxv,  art.  i.  —  ii  Scnt.,  Dist.  i,  q.  i,  art.  4.,  s.  — 
De  Potent.,  q.  iii,  art.  7. 


§  13.  —  De  rerum  mundarum  perfectione 

§§  1.  Utrum  quamlibet  rem  potuerit  Deus  facere  meliorem. 

(i  Ad  Hannibald.,  Dist.  xliv,  q.  1,  art.  2) 

Videtur  Deus  non  possit  facere  aliquid  melius  qualibet  re  quamfacit, 
secundum  se  considerata.  i .  Tanto  enim  aliquid  est  melius,  quanto  Deo 
propinquius.  Sed  natura  humana  in  Christo  nihil  potest  Deo  essepropin- 
quius ;  ergo  Deus  nihil  poterit  ea  facere  melius. 

2.  Praeterea,  quanto  aliquid  est  purius,  tanto  est  melius:  sed  Anselmus 
dicit  (in  lib.  de  Concep.  Virg.)  quod  «  decuit  ut  beata  Virgo  ea  puritate 
niteret,  qua  major  sub  Deo  nequit  intelligit  »  ;  ergo  Deus  non  potest 
facere  ea  aliquid  melius. 

3.  Prasterea,  ut  dicitur  in  lib.  de  Causis  :  «  Deus  aequaliter  «e  habet  ad 
omnia,  sed  omnia  non  se  habent  aequaliter  ad  ipsum  »  ;  tantum  ergo 
unaquaeque  creatura  de  Dei  bonitate  recipit,  quantum  recipere  potest; 
non  ergo  potest  esse  melior  quam  sit:  nihil  ergo  Deus  potest  melius 
facere  quam  sit. 

Sed  contra,  inter  quaelibet  infinite  distantia,  possunt  esse  multa  media  ; 
sed  optima  creatura  distat  a  Deo  in  infinitum;  ergo  possunt  esse  aliqua 
media  inter  creaturam  illam  et  Deum :  et  ita  Deus  potest  facere  aiiquid 
melius  omni  creatura. 

Praeterea,  quidquid  potest  facere  virtus  inferior,  potest  facere  Deus : 
sed  virtus  naturalis  potest  facere  aliquid  melius  quam  sit;  ergo  multo 
magis  Deus. 

SoLUTio.  —  Respondo  dicendum  quod  duplex  est  creaturae  bonitas : 
una  accidentalis  et  alia  essentialis  :  sicut  hominis  accidentalis  bonitas 
consistit  in  scientia  et  virtutibus  et  aliis  hujusmodi:  bonitas  vero  ejus 
essentialis  consistit  in  hoc  quod  habet  sensum  er  rationem.  Bonitatem 
ergo  accidentalem  cujuslibet  rei  Deus  potest  facere  meliorem,  etiam  ma- 
nente  re  ;  quia  talis  bonitas  est  finita,  et  eam  res  secundum  suam  speciem 
non  requirit.  Bonitate  vero  essentiae  cujuslibet  creaturae,  cum  sit  finita, 
potest  aliquam  bonitatem  majorem  facere ;  non  tamen  in  eadem  re,  sed 
in  alia  alterius  speciei,  quia  mutatio  bonitatis  speciem  variat. 

Ad  primum  ergo  dicendum,  quod  natura  humana  dupliciter  potest 
considerari,  secundum  Damascenum.  Uno  modo  secundum  quod  per 
intellectum  separatur  a  divinitate ;  et  sic  secundum  ipsam  est  servilis  et 
defectibilis,  inquantum  est  creatura  quaedam  :  unde  sic  potest  Deus  facere 

aliam  creaturam  ea  meliorem.  Alio  modo  secundum  quod  est  unita  divi- 
nitati  in  persona;  et  sic  Deus  nihil  potest  facere  melius  Christo. 

Ad  secundum  dicendum,  quod  purius  dicitur  aliquid  per  recessum  a 
termino,  melius  per  accessum  ad  terminum.  Illud  ergo  quod  omnino  re- 
cedit  ab  impuritate  culpae,  est  ita  purum,  quod  nihil  potest  esse  eo  purius  : 
non  tamen  sequitur  quod  non  possit  eo  aliquid  esse  melius,  nisi  accipe- 
remus  puritatem  ab  omni  defectu  et  imperfectione:  sic  autem  non  loqui- 
tur  Anselmus. 

Ad  tertium  dicendum,  quod  creatura  participat  divinam  bonitatem, 
secundum  mensuram  suae  capacitatis,  quam  ei  divina  sapientia  et  volun- 
tas  praefixit.  Potest  autem  praefigere  majorem  :  et  sic  plus  de  divina  boni- 
tate  participaret. 

Cfr.  S.  Th.,  I,  q.  XXV,  art.  6.  —  i  Sent.,  Dist.  xliv,  q.   i,  art.  i. 

§§  2.  Utrum  Deus  aliquod  potuerit  facere  universuai  melius. 

(i  Ad  Hannib.,  Dist.  xliv,  q.  1,  art.  1) 

Videtur  quod  Deus  non  potuerit  universum  facere  melius.  i.  Optimo 
enim  nihil  potest  esse  melius :  sed  universum  est  optimum,  ut  patet  per 
illud  quod  djcitur  (Gen.  i):  Vidit  Deus  cuncta  qucefecerat,  et  erantvalde 
bona;  ergo  universo  non  potest  esse  melius. 

2.  Praeterea,  omne  quod  est  communicabile  creaturae  est  ei  communi- 
catum.  Cum  enim  bonitas  Dei  infinita  sit,  ad  eum  pertinet,  ut  commu- 
nicet  se  quantumcumque  potest :  sed  ex  hoc  universum  est  bonum,  quod 
consistit  ex  creaturis  divinam  bonitatem  participantibus;  ergo  universum 
melius  esse  non  potest. 

3.  Praeterea,  omni  agenti  propter  finem,  finis  est  ratio  faciendi  et  non 
faciendi :  sed  Deus  agit  propter  finem,  qui  est  sua  bonitas,  quae  non 
potest  esse  ratio  non  faciendi  universum  in  meliori  bonitate,  si  melius 
esse  posset;  ergo  Deus  non  potuit  universum  melius  facere. 

Sed  contra^  omni  finito  Deus  potest  facere  majus,  cum  sua  potentia 
sil  infinita  :  sed  bonitas  universi  est  finita,  alias  aequaretur  bonitati  facto- 
ris,  quod  est  impossibile;  ergo  Deus  potest  facere  majorem  bonitatem 
quam  sit  bonitas  universi. 

Praeterea,  Hugo  de  S.  Victore  dicit,  quod  potentiam  divinam  non 
adaequat  opus.  Sed  universum  est  opus  Dei;  ergo  potentia  Dei  excedit 
totumuniversum:et  sicpotestaliquidaliud  nieliusde  toto  universo  facere. 

SoLUTio.  —  Respondo,  dicendum  quod  contra  rationem  facti  est,  ut 
sit  aequale  factori:  ratione  cujus  Deus  non  potcst  facere  aliquid  aequale 
sibi  ipsi.  Ergo  universum,  quod  est  a  Deo  factum,  non  pariicipat  bonita- 
tem  divinam  perfecte,  sed  secundum.  aliquem  modum  et  mensuram  de- 
terminatam.  Possumus  ergo  de  universo  loqui  dupliciter.  —  Uno  modo 
absolute :  et  sic  Deus  potest  aliquid  facere  melius  toto  universo :  quia  et 
ordo  ejus  ad  Deum  esset  melior,  quanto  perfectius  divinam  bonitatem 
participaret;  et  ordo  rerum  ad  invicem,  quanto  res  essent  meliores.  In 
hoc  cnim  duplici  ordine  bonum  univcrsi  consistit.  —  Alio  modo  per  re- 
spectum  ad  modum  participandi  divinam  bonitatem,  qui  est  universo  a 

Deo  praetixus  :  et  sic  universum  melius  esse  non  potest  ordinatum,  sup- 
posita  scilicet  mensura  divinitus  fixa;  et  secundum  huncmodum  dicitur 
Liniversum  esse  optimum,  vel  Deus  fecisse  omnia  valde  bona. 

IJnde  patet  responsio  a.d primum. 

Ad  secundum  dicendum,  quod  multa  sunt  communicabilia  creaturas 
quce  non  sunt  communicata  :  ei  tamen  Deus  infinita  bonitate  crea- 
turis  communicat  bona  sua.  Communicat  enim  eis,  secundum  quod 
ratio  sapientias  exigit,  secundum  respectum  ad  modum  quem  divina 
bonitas  prastixit. 

Ad  tertium  dicendum,  quod  licet  absolute  loquendo  divina  voluntas 
non  possit  esse  ratio  quare  universum  non  fiat  melius ;  tamen  potest  esse 
ratio  ejus,  si  praesupponatur  modus  a  voluntate  divina  prsfixus.  Hoc 
enim  divinae  competit  voluntati  ut  illud  sit  in  rebus  quod  divina  sapientia 
et  voluntas  determinat. 

Cfr.  S.  Th.  I,  q.  xxv,  art.  6  ad  3. 

§§  3.  Utrum  Deus  potuerit  facere  universum  melius. 

(i  Sent.,  Dist.  xliv,  q.  1,  art.  2) 

Videtur  quod  universum  Deus  melius  facere  non  potuerit.  i.  Etenim 
secundum  Augustinum  (in  Enchir.,  c.  lo),  sunt  bonaquas  condidit  Deus 
etiam  singula;  simul  autem  omnia  valde  bona.  Sed  eo  quod  est  superla- 
tive  bonum,  nihil  melius  esse  potest.  Ergo  universo  nihii  melius  esse 
potest. 

2.  Praeterea.,  universum  includit  omne  bonum.  Sed  nihil  potest  esse 
omni  bono  melius.  Ergo  Deus  non  potuit  universum  melius  facere. 

3.  Praeterea,  secundum  Dionysium  (De  div.  nom.,  c.  4),  bonum  et 
melius  ihveniuntur  in  rebus,  secundum  quod  quaedam  participant  plures 
de  bonitatibus  divinis  quam  aliae,  sicut  ea  quae  vivunt  praeferuntur  exis- 
tentibus  tantum,  et  sic  deinceps.  Sed  omnes  perfectiones  divinae  creaturae 
commxunicabiies,  creaturis  aliquibus  communicatae  sunt.  Ergo  videtur 
quod  universum  melius  esse  non  possit. 

4.  Praeterea,  quanto  aliquid  magis  est  ordinatum,  melius  est  :  unde  et 
maium  definitur  ab  Augustino  (ibid.  c.  11,  et  lib.  lxxxiii  quaest.,  q.  6,  et 
lib.  De  nat.  boni,  c.  4)  per  privationem  ordinis.  Sed  in  universo  nihil  est 
inordinatum,  cum  et  ipsum  malum  ordinatum  sit  a  Deo.  Ergo  videtur 
quod  universum  melius  esse  non  possit. 

5.  Sed  contra,  secundum  Philosophum  (pauio  ante  fin.  iii  Topicorum), 
albius  est  quod  est  nigro  impermixtius.  Ergo  >etiam  melius  est  quod  est 
impermixtius  malo.  Sed  Deus  potuit  facere  universum  in  quo  nihil  mali 
esset.  Ergo  cum  in  hoc  universo  multa  sint  mala,  vjdetur  quod  Deus  uni- 
versum  melius  facere  potuerit. 

6.  Praeterea,  si  majori  sequale  addatur,  totum  fiet  majus.  Ergo  et  si 
meliori  melius  addatur,  totum  fiet  melius.  Sed  Angelus  est  melior  quam 
lapis.  Ergo  duo  Angeli  sunt  aliquid  melius  quam  Angelus  et  lapis.  Ergo 
et  si  qu^Iibet  pars  universi  esset  Angelus,  universum  multo  melius  esset. 
Hoc  autem  Deus  potuit  facere. 

SoLUTio.  —  Respondeo  dicendum,  quod,  secundum  Philosophum  (in 
XI  Metaph.),  bonum  universi  consistit  in  duplici  ordine  ;  scilicet  in  ordine 
partium  universi  ad  invicem,  et  in  ordine  totius  universi  ad  finem,  qui 
est  ipse  Deus  :  sicut  etiam  est  in  exercitu  ordo  partium  exercitus  ad  in- 
vicem,  secundum  diversa  officia,  et  est  ordo  ad  bonum  ducis,  quod  est 
victoria ;  et  hic  ordo  est  prascipuus,  propter  quem  estprimus  ordo. 

Accipiendo  bonum  ordinis  qui  est  in  partibus  universi  ad  invicem,  po- 
test  considerari  vel  quantum  ad  partes  ipsas  ordinatas,  vel  quantum  ad 
ordinem  partium.  —  Si  quantum  ad  partes  ipsas,  tunc  potest  intelligi  uni- 
versum  fieri  melius,  vel  per  additioncm  plurium  partium,  ut  scilicet  cre- 
arentur  multae  alias  species,  et  implerentur  muiti  gradus  bonitatis  qui 
possunt  esse,  cum  etiam  inter  summam  creaturam  et  Deum  infinita  di- 
stantia  sit;  et  sic  Deus  melius  universum  facere  potuisset  et  posset :  sed 
illud  universum  se  haberet  ad  hoc  sicut  totum  ad  partem ;  et  sic  nec  pe- 
nitus  esset  idem,  nec  penitus  diversum ;  et  haec  additio  bonitatis  esset 
per  modum  quantitatis  discretas.  Vel  potest  intelligi  fieri  melius  quasi  in- 
tensive,  quasi  mutatis  omnibus  partibus  ejus  in  melius,  quia  si  aliquae 
partes  meliorarentur  aliis  non  melioratis,  non  esset  tanta  bonitas  ordinis  ; 
sicut  patet  in  cithara,  cujus  si  omnes  chordae  meliorantur,  fit  dulcior  har- 
monia ;  sed  quibusdam  tantum  melioratis,  fit  dissonantia.  Haec  autem 
melioratio  omnium  partium  vel  potest  intelligi  secundum  bonitatem  acci- 
dentalem,  et  sic  potest  esse  talis  melioratioa  Deo  manentibus  eisdem  par- 
tibus  et  eodem  universo  ;  vel  secundum  bonitatem  essentialem,  et  sic 
etiam  esset  Deo  possibiiis,  qui  infinitas  alias  species  condere  potest.  Sed 
sic  non  essent  eaedem  partes,  et  per  consequens  nec  idem  universum,  ut 
ex  praedictis  patet.  —  Si  autem  accipiatur  ipse  ordo  partium,  sic  non  potest 
esse  meiior  per  modum  quantitatis  discretae,  nisi  fieret  additio  in  partibus 
universi ;  quia  in  universo  nihil  est  inordinatum :  sed  intensive  posset 
esse  melior  manentibus  eisdem  partibus  quantum  ad  ordinem  qui  sequi- 
tur  bonitatem  accidentalem :  quanto  enim  aliquid  in  majus  bonum  re- 
dundat,  tanto  ordo  melior  est.  Sed  ordo  qui  sequitur  bonitatem  esentia- 
lem,  non  posset  esse  melior,  nisi  fierent  aliae  partes  et  aliud  universum. 

Similiter  ordo  qui  est  ad  finemfj  potest  considerari  vel  ex  parte  ipsius 
finis;  et  sic  non  posset  esse  melior,  ut  scilicet  in  meliorem  finem  univer- 
sum  ordinaretur,  sicut  Deo  nihil  melius  esse  potest:  vel  quantum  ad 
ipsum  ordinem  ;  et  sic  secundum  quod  cresceret  bonitas  partium  universi 
et  ordo  earum  ad  invicem,  posset  meliorari  ordo  in  finem,  ex  eo  quod 
propinquius  ad  finem  se  haberent,  quanto  similitudinem  divinae  bonita- 
tis  magis  consequerentur,  quae  est  omnium  finis. 

Ad  primum  ergo  dicendum,  quod  Augustinus  loquitur  de  ordine  uni- 
versi,  supposita  natura  eadem  talium  partium ;  quia  sic  melior  ordo  esse 
non  potuit,  ut  dictum  est,  in  corp.  art. 

Ad  secundum  dicendum,  quod  non  loquimur  de  universo  quantum  ad 
hoc  nomen,  sed  quantum  ad  hanc  rem,  quae  modo  universum  dicitur  :  in 
quo  quamvis  omne  quod  actu  bonum  est,  contineatur,  non  tamen  omne 
bonum  quod  Deus  potest  facere. 

Ad  tertium  dicendum,  quod  participandi  eamdemperfectionemdivinam 
sunt  multi  modi;  sicut  sapientiae  divinae  participatio  est  in  intellectualibus 
substantiis  aiiter,  et  aliter  in  rationalibus,  scilicet  hominibus,  et  etiam 
usque  ad  bruta  se  extendit,  quae  sensitivam  cognitionem  habent.  Quamvis 
ergo  omnes  perfectiones  forte  creaturae  communicabiles,  sint  creaturae 
communicatae,  non  tamen  secundum  omnem  modum  quo  possunt  a  crea- 
tura  participari. 

Ad  quartum  dicendum,  quod  quamvis  ordo  universi  non  possit  esse 
melior  ex  hoc  quod  plures  partes  hujus  universi  sint  ordinatae,  posset  ta- 
men  esse  melior,  si  ad  melius  bonum,sicut  ad  finem  proximum,  ordina- 
retur:  quod  contingeret,  si  meliorespartes  universi  fierent,  ut  dictum  est. 

Ad  quintum  dicendum,  quod  universum  in  quo  nihil  mali  esset,  non 
esset  tantae  bonitatis  quantae  hoc  universum:  quia  non  essent  tot  bonas 
naturae  in  illo  sicut  in  isto,  in  quo  sunt  quaedam  naturas  bonae  quibus  non 
adjungitur  malum,  et  quaedam  quibus  adjungitur:  et  est  melius  utrasque 
naturas  esse,  quam  alteras  tantum. 

Ad  sextum  dicQnd\im^  quod  quamvis  Angelus  absolute  sit  melior  quam 
lapis,  tamen  utraque  natura  est  melior  quam  altera  tantum  :  et  ideo  me- 
lius  est  universum  in  quo  sunt  Angeli  et  aliae  res,  quam  ubi  essent  Angeli 
tantum  :  quia  perfectio  universi  attenditur  essentialiter  secundum  diver- 
sitatem  naturarum,  quibus  implentur  diversi  gradus  bonitatis,  et  non 
secundum  multiplicationem  individuorum  in  una  natura. 


§14.  —  De  miraculorum  possibilitate 


§§  1.  Utrum  Deus  possit  facere  aliquid  praeter  ordinem  rebus  inditum. 

(S.  Th.  I,  q.  GV,  art.  6) 

Videtur  quod  Deus  non  possit  facere  aliquid  praeter  ordinem  rebus  in- 
ditum.  I .  Dicit  enim  Augustinus  (Gontra  Faustum^  lib.  xxvi,  cap.  3,  ante 
med.):  ((  Deus  conditor  et  creator  omnium  naturarum  nihilcontra  natu- 
ram  facit.  »  Sed  hocvidetur  essecontra  naturam  quod  estpraeter  ordinem 
naturaliter  rebus  inditum.  Ergo  Deus  non  potest  facere  aliquid  prieter 
ordinem  rebus  inditum. 

2.  Praeterea,  sicut  ordo  justitiae  est  a  Deo,  itaetordo  naturae.  Sed  Deus 
non  potest  facere  aliquid  praeter  ordinem  justitiae;  faceret  enim  tunc  ali- 
quid  injustum.  Ergo  non  potest  facere  aliquid  praeter  ordinem  naturae. 

3.  Praeterea,  ordinem  naturae  Deus  instituit.  Si  igitur  praeter  ordinem 
naturae  Deus  aliquid  faciat,  videtur  quod  ipse  sit  mutabilis;  quod  est  in- 
conveniens. 

Sed  conira  est  quod  Augustinus  dicit  (Contra  Faustum,  lib.  xxvi,  loc. 
cit.),  quod  «  Deus  aliquando  aliquid  facit  contra  solitum  cursum  naturae.  » 

CoNCLUSio.  —  P?'out  ordo  rerum  dependet  a  prima  causa,  non  potest 
Deus  contra  ordinem  rerumfacere:  prout  vero  dependet  a  qualibet  secun- 
darum  causarum^  prceter  ordinem  rerumfacere  potest. 

Respondeo  dicendum  quod  a  qualibet  causa  derivatur  aliquis  ordo  in 
suos  effectus,  cum  quselibet  causa  habeat  rationem  principii ;  et  ideo  se- 
cundum  multiplicationem  causarum  multiplicantur  et  ordines,  quorum 
unus  continetur  sub  altero,  sicut  et  causa  continetur  sub  causa.  Unde 
causa  superior  non  continetur  sub  ordine  causae  inferioris,  sed  e  conver- 
so.  Cujus  exemplum  apparet  in  rebus  humanis;  nam  ex  patrefamilias 
dependet  ordo  domus,  qui  continetur  sub  ordine  civitatis,  qui  procedit  a 
civitatis  rectore,  cum  et  hic  contineatur  sub  ordine  regis,  a  quo  totum 
regnum  ordinatur.  Si  ergo  ordo  rerum  consideretur  prout  dependet  a 
prima  causa,  sic  contra  rerum  ordinem  Deus  facere  non  potest;  si  enim 
sic  faceret,  faceret  contra  suam  praescientiam,  aut  voluntatem,  aut  boni- 
tatem.  Si  vero  consideretur  rerum  ordo  prout  dependet  a  qualibet  secun- 
darum  causarum,  sic  Deus  potest  facere  praeter  ordinem  rerum;  quia 
ordini  secundarum  causarum  ipse  non  est  subjectus  :  sed  talis  ordo  ei 
subjicitur,  quasi  ab  eo  procedens,  non  per  necessitatem  naturag,  sed  per 
arbitrium  voluntatis.  Potuisset  enim  et  alium  ordinem  rerum  instituere. 
Unde  et  potest  praeter  hunc  ordinem  institutum  agere,  cum  voluerit ; 
puta,  agendo  effectus  secundarum  causarum  sine  ipsis,  vel  producendo 
aliquos  effectus,  ad  quos  causas  secundae  non  se  extendunt.  Unde  et  Au- 
gustinus  dicit  (loc.  sup.  cit.),  quod  «  Deus-  contra  solitum  cursum  na- 
turae  facit;  sed  contra  summam  legem  nullo  modo  facit,  quia  contra  se- 
ipsum  non  facit.  » 

Ad  primum  ergo  dicendum,  quod  cum  aliquid  contingit  in  rebus  natu- 
ralibus  praeter  niaturam  inditam,  hoc  potest  dupliciter  contingere  :  uno 
modo  per  actionem  agentis  qui  inclinationem  naturalem  non  dedit,  sicut 
cum  homo  movet  corpus  grave  sursum,  quod  non  habet  ab  ea  sed  ut  mo- 
veatur  deorsum;  et  hoc  est  contra  naturam.  Alio  modo  per  actionem  illius 
agentis  a  quo  dependet  actio  naturalis;  et  hoc  non  est  contra  naturam,  ut 
patet  in  fluxu  et  refluxu  maris,  qui  non  est  contra  naturam,  quamvis  sit 
praeter  modum  naturalem  aquae,  quae  movetur  deorsum.  Est  enim  ex  im- 
pressione  caslestis  corporis,  a  quo  dependet  naturalis  inclinatio  inferio- 
rum  corporum.  Cum  igitur  naturae  ordo  sit  a  Deo  rebus  inditus,  si  quid 
praeter  hunc  ordinem  faciat,  non  est  contra  naturam,  Unde  Augustinus 
dicit  (loc.  cit.),  quod  «  id  est  cuilibet  rei  naturale  quod  ille  fecerit  a  quo 
est  omnis  modus,  numerus  et  ordo  naturas  *  ». 

Ad  secundum  dicendum,  quod  ordo  justitiae  est  secundum  relationem 

I.  Cum  Deus  sit  primum  agcns,  omnia  quiie  sunt  post  ipsum,  sunt  quasi  qua^dani 
instrumenta  ipsius.  Ad  hoc  autem  sunt  instrumenta  instituta,  ut  deserviant  actioni 
principalis  agentis,  dum  moventur  ab  ipso;  unde  talis  instrumenti  maieria  et  forma 
esse  debet  ut  sit  competens  actioni  quam  intendit  principale  agens  ;  et  propier  hoc 
non  est  contra  naturam  instrumenti  ut  moveatur  a  principali  agente,  sed  est  ei  maxi- 
mc  conveniens.  Neque  ergo  cst  contra  naturam,  cum  rcs  crcata-  moventur  qualitcr- 
cumque  a  Deo;  sic  enim  institutae  sunt  ut  ei  deserviant.  (S.  c.  G.  iii,  c.   loo.) 

ad  causam  primam,  quae  est  regula  omnis  justitiae;  et  ideo  praeter  liunc 
ordinem  Deus  nihil  facere  potest. 

Ad  tertium  dicendum,  quod  Deus  sic  rebus  certum  ordinem  indidit,  ut 
tamen  sibi  reservaret  quod  ipse  aliquando  aliter  ex  causa  esset  facturus. 
Unde  cum  praeter  hunc  ordinem  agit,  non  mutatur. 
Cfr.  S.  c.  G.,  III,  c.  99-100. 

§§  2.  Utrum  Deus  possit  in  rebus  creatis  aliquid  operari  praeter  causas 
naturales  vel  contra  cursum  naturae.  (De  Potent.,  q.  vi,  art.  1) 

Quaestio  est  de  miraculis;  utrum  Deus  possit  in  rebus  creatis  aliquid 
operari  praeter  causas  naturales,  vel  contra  naturam,  vel  contra  cursum 
naturae.  i .  Et  videtur  quod  non  :  quia  in  Glossa  Ad  Rom.,  cap.  xi  (ordina- 
ria,  ibi  :  Contra  naturam  insertus  esj^  dicitur  :  Deus  omnium  naturarum 
conditor^  nihil  contra  naturam  facit. 

2.  Praeterea,  alia  Glossa  dicit  ibidem  :  Contra  legem  naturce  tam 
Deus  facere  non  potest  quam  contra  seipsum.  Contra  seipsum  autem 
nullo  modo  facere  potest  :  quia  seipsum  negare  non  potest,  ut  dicitur 
II  Ad  Tim.,  cap.  xiii.  Ergo  nec  contra  naturae  ordinem,qui  est  lex  natu- 
rae,  Deus  facere  potest. 

3.  Praeterea,  sicut  ordo  humanae  justitiae  derivatur  a  divina  justitia, 
ita  ordo  naturae  derivatur  a  divina  sapientia ;  ipsa  enim  est  quae  disponit 
omnia  suaviter,  ut  dicitur  Sap.,  cap.  viii.Sed  contra  ordinem  humanae  ju- 
stitiae  Deus  facere  non  potest;  sic  enim  esset  causa  peccati,  quod  soluni 
ordini  justitias  repugnat.  Cum  ergo  non  minor  sit  Dei  sapientia  quam 
ejus  justitia,  videtur  quod  nec  contra  ordinem  naturas  facere  possit. 

4.  Praeterea,  quandocumque  Deus  operatur  in  creaturis  per  rationes 
seminales,  non  fit  aliquid  contra  naturae  cursum.  Sed  non  potest  Deus 
aliquid  convenienter  operari  in  natura  pr^ter  rationes  seminales  naturae 
inditas.  Ergo  Deus  non  potest  convenienter  contra  cursum  naturae  facere. 
Probatio  mediae.  Augustinus  enim  dicit  (in  iii  de  Trin.,  cap.  xi  et  xii), 
quod  visibiles  apparitiones  patribus  exhibitae  sunt  mediante  ministerio 
Angelorum,  ex  hoc  quod  Deus  corpora  regit  per  spiritus.  Sed  similiter 
corpora  inferiora  regit  per  superiora,  ut  (in  eodem  lib.,  cap.  iv)  ipse  dicit; 
et  similiter  potest  dici,  quod  effectus  quoslibet  regit  per  causas.  Cum  ergo 
in  causis  naturalibus  rationes  seminales  sint  inditae,  videtur  quod  Deus 
convenienter  non  possit  operari  in  effectibus  naturalibus,  nisi  rationibus 
seminalibus  mediantibus  ;  et  sic  nihii  fiet  ab  eo  contra  cursum  naturae. 

5.  Praeterea,  Deus  non  potest  facere  quod  affirmatio  et  negatio  sint 
simul  vera ;  quia  cum  hoc  sit  contra  rationem  entis  inquantum  est  ens, 
est  etiam  contra  rationem  creaturae  ;  prima  namque  rerum  creatarum  est 
esse,  ut  dicitur  in  libro  de  Causis  (prop,  4).  Praedictum  autem  princi- 
pium,  cum  sit  primum  inter  omnia  principia,  in  quod  omnia  alia  resol- 
vuntur,  oportet  quod  in  qualibet  necessaria  propositione  includatur,  et 
quod  ejus  oppositum  includatur  in  quolibet  impossibili.  Cum  ergo  ea 
quae  sunt  conira  cursum  naiurae,  sint  impossibilia  in  natura,  sicut  ceecum 

fieri  videntem,  et  mortuum  fieri  viventem  ;  in  hujusmodi  oppositum  dicti 
principii  includetur.  Ergo  ea  quae  sunt  contra  cursum  naturae,  Deus 
facere  non  potest. 

6.  Prasterea,  quaedam  Glossa  dicit  (Ephes.,  c.  iii),  quod  Deus  contra 
causas  quas  voluntate  instituit,  mutabili  voluntate  nihii  facit.  Sed  causas 
naturales  Deus  voiuntate  sua  instituit.  Ergo  contra  eas  nihil  facit  nec 
facere  potest,  sicut  non  potest  esse  mutabilis  ;  mutabilitas  enim  volun- 
tatis  videtur,  cum  aliquis  facit  contra  id  quod  prius  voluntaie  instituit. 

7.  Praeterea,  bonum  universi  est  bonum  ordinis,  ad  quem  pertinet 
cursus  naturalium  rerum.  Sed  Deus  non  potest  facere  contra  bonum 
universi,  quia  ex  sua  bonitate  summa  provenit  quod  omnia  sint  valde 
bona  secundum  ordinem  universi.  Ergo  Deus  non  potest  facere  contra 
cursum  naturalium  rerum. 

8.  Praeterea,  Deus  non  potest  esse  causa  mali.  Malum  autem,  secun- 
dum  Augustinum  (de  Nat.  Boni,  cap.  iv),  est  privatio  modi,  speciei  et 
ordinis.  Ergo  Deus  non  potest  facere  contra  cursum  naturae,  qui  pertinet 
ad  ordinem  universi. 

9.  Praeterea,  (Genes,,  11.  2)  dicitur,  quod  Deus  die  septimo  cessavit  ab 
opere  quod  jpatrarat  ;  et  hoc  ideo,  secundum  Glossam  ordin.,  quia  ces- 
savit  a  novis  operibus  condendis.  Sed  in  operibus  sex  dierum  non  fecit 
aliquid  contra  cursum  naturae.  Unde  Augustinus  dicit  (11  super  Genes.  ad 
litt.,  parum  a  princ),  quod  in  operibus  sex  dierum  non  quasritur  quid 
Deus  miraculose  facere  possit,  sed  quid  rerum  natura  patiatur,  quam 
tunc  Deus  instituit.  Ergo  nec  postea  Deus  aliquid  fecit  contra  naturae 
cursum. 

10.  Praeterea,  secundum  Philosophum  (in  vii  Metaph.),  natura  est  cau- 
sa  ordinationis  in  omnibus.  Sed  Deus  non  poiest  facere  aliquid  nisi  ordi- 
natum  ;  quia,  ut  dicitur  (Rom.,  c.  xiii,  i);  Qiice  a  Deo  sunt,  ordinata 
sunt.  Ergo  non  potest  facere  aliquid  contra  naturam. 

11.  Praeterea,  sicuti  ratio  humana  a  Deo  est,  ita  et  natura.  Sed  contra 
principia  rationis  Deus  facere  non  potest,  sicut  quodgenus  de  specie  non 
praedicetur,  vel  quod  latus  quadrati  sit  commensurabile  diametro.  Ergo 
nec  contra  principia  naturae  Deus  facere  potest. 

12.  Praeterea,  totus  naturae  cursus  a  divina  sapientia  progreditur,  sicut 
artificiata  ab  arte  humana,  ut  Augustinus  dicit  super  illud  Joan.,  cap.  1  : 
Quod  factum  est  in  ipso  vita  erat.  Sed  artifex  non  facit  aliquid  contra 
artem  suam  nisi  per  errorem,  qui  in  Deo  esse  non  potest.  Ergo  nec  Deus 
facit  aiiquid  contra  cursum  naturae. 

i3.  Praeterea,  Philosophus  dicit  (in  11  Phys.)  quod,  sicut  agitur  unum- 
quodque,  ita  natum  est  agi.  Sed  quod  ita  natum  est  agi  sicut  agitur,  non 
fit  contra  cursum  naturae.  Ergo  nihil  fit  conira  naturae  cursum. 

14.  Praeterea,  Anselmus  dicii  (lib.  i:  Cur  Deus  homo^  cap.  xx),  quod 
minimum  inconveniens  Deo  est  impossibile.  Inconveniens  autem  est 
quod  cursus  naturas  mutetur,  conveniens  est  autem  quod  servetur.  Ergo 
impossibile  est  quod  Deus  conira  cursum  naturae  faceret. 

1  5.  Praeterea,  sicut  se  habet  scieniia  ad  falsum,  ita  se  habet  poteniia  ad 

impossibile.  Sed  Deus  non  potest  scire  id  quod  est  falsum  in  natura.  Er- 
go  Deus  non  potest'facere  id  quod  est  contra  cursum  naturae;  quia  hoc 
est  impossibile  in  natura. 

i6.  Praeterea,  magis  est  impossibile  quod  est  impossibile  per  se  quam 
quod  est  impossibile  per  accidens,  quia  quod  per  se  est  tale,  magis  est 
tale.  Sed  id  quod  fuit  non  fuisse  est  impossibile  per  accidens  :  quod  ta-  ■ 
men  Deus  facere  non  potest,  ut  Hieronymus  dicit  et  etiam  Philosophus 
(in  VI  Ethic._»  cap.  ii).  Ergo  nec  quae  sunt  contra  cursum  naturae,  quae 
sunt  impossibilia  per  se,  ut  caecum  videre,  facere  Deus  potest. 

17.  Praeterea,  secundum  Philosophum  (in  iii  Ethic. ,  cap.  i),  violentum 
est  cujus  principium  est  extra,  nil  conferente  vim  passo.  Sed  ad  ea  quae 
sunt  contra  cursum  naturae,  res  naturales  conferre  non  possunt.  Ergo  si 
a  Deo  fiant,  erunt  violenta:  et  sic  non  erunt  permanentia ;  quod  videtur 
inconveniens;  nam  caecis  illuminatis  divinitus  permanet  visus. 

18.  Praeterea,  cum  omne  genus  per  potentiam  et  actum  dividatur,  ad 
potentiam  autem  potentia  passiva  pertineat,  ad  actum  autem  activa;  opor- 
tet  quod  ad  illa  sola  potentia  passiva  inveniatur  in  natura  ad  quae  inve- 
nitur  potentia  activa  naturalis  ;  hoc  enim  est  ejusdem  generis.  Sed  ad  ea 
quse  sunt  contra  cursum  naturae  non  invenitur  aliqua  potentia  activa  na- 
turalis;  ergo  nec  potentia  passiva.  Sed  illa  respectu  quorum  non  est  po- 
tentia  passiva  in  creatura,  dicimus  non  posse  fieri,  quamvis  Deus  per 
suam  omnipotentiam  omnia  facere  possit.  Ergo  ea  quas  sunt  contra  cur- 
sum  naturae,  fieri  non  possunt  propter  defectum  creaturae,  etsi  non  pro- 
pter  defectum  divinae  potentiae. 

19.  Praeterea,  quidquid  Deus  aliquando  facit,  non  esset  inconveniens, 
etiam  si  semper  faceret.  Esset  autem  inconveniens,  si  Deus  omnes  effe- 
ctus  naturales  crearet  non  mediantibus  causis  naturalibus;  quia  tunc  res 
naturales  suis  operationibus  destituerentur.  Ergo  inconveniens  est  quod 
aliquem  effectum  in  istis  inferioribus  facJat  aliquando  non  mediantibus 
causis  naturalibus.  Eis  autem  mediantibus  non  facit  aliquid  contra  cur- 
sum  naturae.  Ergo  Deus  nihil  facit  contra  cursum  naturae. 

20.  Praeterea,  causa  per  se  essentialem  ordinem  habet  ad  suum  effe- 
ctum,  et  e  converso.  Sed  Deus  non  potest  alicui  rei  auferre  quod  est  sibi 
essentiale,  eamanente;  sicut  quod  sit  homo  et  non  sit  animal.  Ergo  non 
potest  effectum  aliquem  producere  sine  causa  naturali  quae  ad  hujusmodi 
effectum  habet  essentialem  ordinem  ;  sicut  quod  faciat  visum  sine  causis 
naturalibus  ex  quibus  visus  natus  est  causari. 

21.  Prasterea,  inconveniens  est  ut  majus  bonum  dimittatur  pro  minori 
bono.  Sed  bonum  universi  est  majus  quam  aliquod  bonum  particulare 
cujuscumque;  unde  Augustinus  dicit(Ench.  c.  x),  quod  Deus  fecit  bona 
etiam  singula,  simul  autem  omnia  valde  bona  propter  ordinem  universi. 
Ergo  inconveniensest  quod  proptersalutem  alicujushominis  vel  alicujus 
gentis,  Deus  mutet  cursum  naturae,  qui  pertinet  ad  ordinehi  universi,  in 
quo  bonum  ejus  consistit.  Nunquam  ergo  Deus  facit  contra cursum  naturae. 

Sed  contra,  a  privatione  in  habitum  non  potest  fieri  regressus  secun- 
dum  naturam;  fit  autem  operatione  divina;  unde  dicitur  (Matth._,  xi,  5) : 

Cceci  videntf  surdi  audiunt^  etc.  Ergo  Deus  facit  aliquid  contra  cursum 
naturae. 

Praeterea,  potestas  superioris  non  dependet  a  potestate  inferioris,  nec 
secundum  eam  limitatur.  Sed  Deus  est  superior  quam  natura.  Ergo  non 
limitatur  ejus  potentia  secundum  potentiam  naturas;  et  sic  nihil  prohibet 
ipsum  operari  aliquid  contra  cursum  naturae. 

SoLUTio.  —  Respondeo  dicendum,  quod  absque  omni  dubio  Deus  in 
rebus  creatis  potest  operari  praeter  causas  creatas,  sicut  et  ipse  operatur 
in  omnibus  causis  creatis;  et  operando  praeter  causas  creatas  potest  ope- 
rari  eosdem  effectus  quos  eisdem  mediantibus  operatur,  et  eodem  ordine  ; 
vel  etiam  alios,  et  alio  ordine;  et  sic  potest  aliquid  facere  contra  commu- 
nem  et  solitum  cursum  naturae.  Cujus  veritatis  manifestabitur  ratio,  si 
ea  consideremus  quae  huic  veritati  adversari  videntur:  quae  quidem  sunt 
tria. 

Primum  est  quorumdam  antiquorum  philosophorum  opinio,  qui  po- 
suerunt  istas  res  corporeas  non  habere  aliam  causam  superiorem  quae 
sit  eis  causa  essendi;  etsi  posuerunt  eorum  aliqui,  ut  Anaxagoras,  in- 
tellectum  causam  alicujus  motus  in  eis,  ut  segregationis.  Secundum  au- 
tem  hanc  positionem,  a  nuUa  causa  supernaturali  naturales  formae,  quae 
sunt  naturalium  actionum  principia,  possunt  immutari,  nec  earum  ope- 
rationes  impediri ;  et  sic  nihil  potest  fieri  contra  cursum  naturae  qui  ex 
necessitate  harum  causarum  corporalium  ordinatur.  Sed  haec  positio  est 
falsa;  quia  oportet  illud  quod  est  principium  in  entibus,  esse  causam  es- 
sendi  omnibus  aliis  ;  sicut  summe  calidum  est  causa  caliditatis  omnibus 
aliis.  Ostensum  est  enim  quod  nihil  potest  esse  nisi  a  Deo. 

Secundum  autem  quod  praedictam  veritatem  impedire  potest,  est  opi- 
nio  aliorum  philosophorum  qui  dixerunt  Deum  esse  causam  omnium 
entium  per  ejus  intellectum.  Sed  dixerunt  quod  Deus  de  entibus  habet 
universulem  quamdam  cognitionem  inquantum  cognoscit  seipsum,  et 
quod  ipse  est  principium  essendi  omnibus  entibus;  non  autem  propriam 
de  unoquoque.  A  scientia  autem  communi  et  universali  non  sequuntur 
particulares  effectus,  nisi  mediantibus  particularibus  conceptionibus.  Kt 
secundum  hoc  dicunt  quidam,  quod  a  Deo  non  progrediuntur  effectus 
particulares  nisi  mediantibus  causis  aliis  per  ordinem;  quarum  superio- 
res  sunt  magis  universales,  inferiores  vero  magis  particulares;  et  secun- 
dum  hoc  Deus  nihil  poterit  facere  contra  cursum  naturae.  Sed  ista  positio 
est  falsa;  nam  cum  Deus  seipsum  perfecte  cognoscat,  oportet  quod  co- 
gnoscat  quidquid  in  ipso  quocumque  modo  est.  In  eo  autem  est  simili- 
tudo  cujuslibet  causati,  inquantum  nihil  esse  potest  quod  eum  non  imi- 
tetur;  unde  oportet  quod  de  omnibus  propriam  cognitionem  habeat. 

Tertium  quod  posset  praedictam  veritatem  impedire  est  positio  quo- 
rumdam  philosophorum,  qui  dixerunt  Deum  ex  necessitate  naturae  res 
agere ;  et  sic  oportet  quod  ejus  operatio  determinetur  ad  istum  cursum 
rerum  qui  est  secundum  naturam  ordinatus;  unde  contra  eum  facere 
non  poterii.  Sed  hoc  etiam  patet  esse  falsum  ;  nam  supra  omnc  quod  ex 
necessitate  naturae  agit,  oportet  aliquid  esse  quod  naturam  ad  unum  de- 

terminet;  unde  impossibile  est  quod   Deus,  qui  est  primum  agens,  ex 
necessitate  naturae  agat. 

His  ergo  tribus  habitis,  scilicet  quod  Deus  sit  rebus  naturalibus  causa 
essendi,  et  quod  propriam  cognitionem  et  providentiam  habeat  de  uno- 
quoque,  et  quod  non  agat  ex  necessitate  naturae ;  sequitur  quod  potest 
praeter  cursum  naturae  aliquid  agere  in  particularibus  effectibus  :  vel 
quantum  ad  esse ;  inquantum  aliquam  novam  formam  inducit  rebus  na- 
turalibus  quam  natura  inducere  non  potest,  sicut  formam  gloriae ;  aut 
huic  materiae,  sicut  visum  in  caeco  :  vel  quantum  ad  operationem ;  inquan- 
tum  retinet  operationes  rerum  naturaliumne  agant  quod  natae  suntagere, 
sicut  quod  ignis  non  comburat,  ut  patet  Dan.,  iii,  vel  quod  aqua  non 
fluat,  ut  patet  de  aqua  Jordanis,  Josue,  v. 

Ad  primum  ergo  dicendum,  quod  contra  naturam  particularemet  Deus 
facit  et  etiam  res  naturales  ;  quod  enim  ignis  corrumpatur  contra  naturam 
particularem  hujus  ignis  est ;  unde  Philosophus  dicit  (in  ii  Cagli  et  Mun- 
di),  quod  corruptio  et  senium  et  defectus  omnis  contra  naturam  est. 
Contra  naturam  vero  universaiem  nulla  res  naturalis  agit;  dicitur  enim 
natura  particularis  secundum  ordinem  particularis  causas  ad  particula- 
rem  effectum;  natura  vero  universalis  secundum  ordinem  primi  agentis 
in  natura,  quod  est  caslum  ad  omnia  inferiora  agentia.  Cum  autem  nul- 
lum  inferiorum  Corporum  agat  nisi  per  virtutem  caelestis  corporis,  im- 
possibile  est  quod  aliquod  corpus  naturale  agat  contra  naturam  univer- 
salem.  Sed  hoc  ipsum  quod  aliquid  agit  contra  naturam  particularem,  est 
secundum  naturamuriiversalem.  Sicut  autem  caslum  est  causa  universalis 
respectu  inferiorum  corporum;  ita  Deus  est  causa  universalis  respeciu 
oranium  entium,  respectu  cujus  etiam  ipsum  caelum  est  causaparticularis. 
Nihil  enim  prohibet  unam  et  eamdem  causam  esse  universalem  respectu 
inferiorum  et  particularem  respectu  superiorum,  sicut  et  in  praedicabili- 
bus  accidit;  nam  animal,  quod  est  universale  respectu  hominis,  est  par- 
ticulare  respectu  substantiae.  Sicut  ergo  per  virtutem  casli  potest  aiiquid 
fieri  contra  hanc  naturam  particularem,  nec  tamen  esthoc  contra  naturam 
simpliciter,  quia  Iioc  est  secundum  naturam  universalem;  ita  virtute  Dei 
potest  aliquid  fiericontra  naturam  universalem  quae  est  ex  virtute  caeli ; 
non  tamen  erit  contra  naturam  simpliciter,  quia  erit  secundum  naturam 
universalissimam,  quae  consideratur  ex  ordine  Dei  ad  omnes  creaturas. 
Et  ex  hoc  intellectu  Augustinus  dicit  in  Glossa  inducta,  quod  Deus  nihil 
contra  naturam  facit.  Unde  subjungitur,  quia  hoc  est  unicuique  natura 
quod  Deus  facit. 

Et  ex  hocetiampatet  responsio  ad  secundum;  nam  in  illaGlossa  loqui- 
tur  Augustinus  de  summa  iege  naturas  quae  attenditur  secundum  ordi- 
nem  Dei  ad  omnes  creaturas. 

Ad  tertium  dicendum,  quod  sicut  ex  dictis  patet,  licet  Deus  possii  fa- 
cere  contra  ordinem  qui  est  unius  creaturse  ad  aliam,  quod  est  quasi  na- 
lurae  particularis  respectu  ipsius  ;  non  tamen  potest  facere  contra  ordinem 
creaturae  ad  seipsum.  Justitia  autem  hominis  consistit  principaliter  in 
debito  ordine  hominis  ad  Deum ;   unde  contra  ordinem  justitiae  Deus 

facere  non  potest.  Cursus  autem  naturae  est  secundum  ordinem  unius 
creaturae  ad  aliam;  et  ideo  contra  cursum  naturae  Deus  facere  potest. 

Ad  quartum  dicendum,  quod  sicut  Deus  potest  facere  praeter  causas 
naturales  efFectus  in  rebus  corporalibus ;  ita  potest  facere  praeter  minis- 
terium  Angelorum  ;  non  tamen  est  eadem  ratio  faciendi  praeter  uirumque. 
Nam  praeter  causas  naturales  facit  ut  homo  effectum  quem  causis  visibi- 
libus  attribuere  non  potest,  in  aliquam  superiorem  causam  reducere 
cogatur,  ut  si  ex  visibili  miraculo  divina  potentia  manifestetur.  Opera- 
tiones  autem  Angelorum  non  sunt  visibiles  ;  unde  eorum  ministerium 
non  impedit  quin  homo  in  divinae  potentiae  considerationem  adducatur. 
Et  propter  hoc  Augustinus  non  dicit  quod  prjfiter  ministerium  Angelo- 
rum  non  possit  operari,  sed  quod  non  operatur. 

Ad  quintum  dicendum,  quod  sicut  Deus  non  potest  facerc  quod  affir- 
matio  et  negatio  sint  simul  vera  ;  ita  non  potest  facere  ea  quae  sunt  impos- 
sibilia  in  natura,  inquantum  praedictum  impossibile  in  se  claudunt ;  sicut 
patet  quod  mortuum  vivificarc,  claudit  in  se  contradictionem,  si  ponatur 
a  principio  intrinseco  naturaliter  mortuus  ad  vitam  redire  ;  nam  de  ra- 
tione  mortui  est  quod  sit  privatus  principio  vitae ;  unde  Deus  hoc  non 
facit,  sed  quod  mortuus  ab  exteriori  principi®  vitam  iterato  acquirat  ; 
quod  contradictionem  non  includit :  et  eadem  ratio  est  de  aliis  quae  sunt 
impossibilia  naturae,  quae  facere  potest. 

Ad  sextum  dicendum,  quod  Deus  non  facit  contra  rationes  naturales 
mutabili  voluntate  ;  nam  Deus  ab  aeierno  praevidit  et  voluit  se  facturum 
quod  in  tempore  facit.  Sic  ergo  instituit  naturaa  cursum,  ut  tamen  praeor- 
dinaretur  in  aeterna  sua  voluntate  quod  pra^ter  cursum  istum  quandoque 
facturus  erat. 

Ad  septimum  dicendum,  quod  Deus  faciendo  praeter  cursum  naturae, 
non  removet  totum  ordinem  universi,  in  quo  consistit  bonum  ipsius, 
sed  ordinem  alicujus  particularis  causae  ad  suum  effectum. 

Ad  octavum  dicendum,  quod  malum  pcenae  est  contra  ordinem  unius 
partis  universi  ad  aliam  partem,  et  similiter  malum  cujuslibet  defectus 
naturalis  :  sed  malum  culpae  est  contra  ordinem  totiusuniversi  ad  finem 
ultimum,  eo  quod  voluntas,  in  qua  est  malum  culpae,  ab  ipso  ultimo  fine 
universi  deordinatur  per  culpam  ;  et  ideo  hujusmodi  mali  Deus  causa 
esse  non  potest  :  contra  hunc  enim  ordincm  agere  non  potest,  licet 
posset  agere  contra  ordinem  primum. 

Ad  nonum  dicendum,  quod  miraculum  non  fit  a  Deo  nisi  in  creaturis 
praeexistentibus,  quae  aliquo  modo  in  operibus  sex  dierum  praeextiterunt. 
Unde  operamiraculosa  materialiter  in  operibus  sexdierum  praecesseruni; 
iicet  tunc  oportuerit  aliquid  miraculose  fieri  contra  cursum  naturce, 
quando  natura  instituebatur. 

Ad  decimum  dicendum,  quod  natura  est  causa  ordinationis  in  omnibus 
naturalibus,  non  autem  in  omnibus  simpliciter. 

Ad  undecimum  dicendum,  quod  logicus  et  mathematicus  considerant 
tantum  res  secundum  principia  formalia  ;  unde  nihil  est  impossibile  in 
logicis  vel  mathematicis,  nisi  quod  est  contra  rei  formalem  rationem.  Ei 

hujusmodi  impossibile  in  se  contradictionem  claudit,  et  sic  est  per  se 
impossibile.  Talia  autem  impossibilia  Deus  facere  non  potest.  Naturalis 
autem  applicat  ad  determinatam  materiam  ;  unde  reputat  impossibile 
etiam  id  quod  est  huic  impossibile.  Nihil  autem  prohibet  Deum  posse 
facere  quas  sunt  inferioribus  agentibus  impossibilia. 

Ad  duodecimum  dicendum,  quod  ars  divina  non  totam  seipsam  expli- 
cat  in  creaturarum  productione  ;  et  ideo  secundum  artem  suam  potest 
alio  modo  aliquid  operari  quam  habeat  cursus  naturae ;  unde  non  sequi- 
tur  quod  si  potest  facere  contra  cursum  naturae,  possit  facere  contra 
suam  artem  :  nam  et  homo  artifex  potest  aliud  artificiatum  facere  per 
suam  artem  contrario  modo  quam  prius  fecit. 

Ad  decimum  tertium  dicendum,  quod  Philosophus  loquitur  de  his  quae 
in  natura  aguntur  :  ea  enim  aguntur  sicut  apta  nata  sunt  agi. 

Ad  decimumquartumdicendum^  quod  cursum  naturae  servari  est  conve- 
niens,  secundum  quod  est  a  divina  providentia  ordinatus;  unde  si  ordo 
divinae  providentiae  habet  quod  aliquid  secus  agatur,  non  est  inconveniens. 

Ad  decimum  quintum  dicendum,  quod  non  dicitur  aliquid  esse  faisum 
simpliciter  et  alicui,  sicut  aliquid  dicitur  esse  impossibile  simpliciter  et 
alicui,  sed  esse  falsum  simpliciter  ;  unde  Deus  non  potest  scire  aliquod 
falsum,  sicut  non  potest  facere  aliquid  impossibile  quod  simpliciter  est 
impossibile  :  et  tamen  sicut  potest  facere  aliquid  impossibile  alicui,  ita 
potest  facere  aliquid  ignotum  alicui. 

Ad  decimum  sextum  dicendum,  quod  omne  per  accidens  reducitur  ad 
aliquid  quod  est  per  se  :  unde  nihil  prohibet  aliquid  quod  est  per  acci- 
dens,  ad  id  quod  est  per  se  reductum,  esse  magis  tale  :  sicut  nix  sua  albe- 
dine  disgregat  visum  magis  quam  albedo  parietis,  eo  quod  albedo  nivis 
est  major  albedine  parietis  :  similiter  remotio  cursus  Socratis  est  impos- 
sibilis  per  hoc  quod  reducitur  ad  hoc  impossibile  per  se,  praeteritum  non 
fuisse ;  quod  contradictionem  implicat  :  unde  nihil  prohibet  hoc  esse 
magis  impossibile  quam  id  quod  est  impossibile  alicui,  quamvis  non 
sit  impossibile  per  accidens. 

Ad  decimum  septimum  dicendum,  quod  in  re  qualibet  naturali  est  natu- 
ralis  ordo  et  habitudo  ad  causas  omnes  superiores  :  et  inde  est  quod  illa 
quae  fiunt  in  corporibus  inferioribus  ex  impressione  caelestium  corporum, 
non  sunt  violenta,  licet  videantur  esse  contraria  naturalibus  motibus 
inferiorum,  ut  patet  in  fluxu  et  refluxu  maris,  qui  sequitur  moium  lunae. 
Et  multo  minus  est  violentum  quod  a  Deo  fit  in  istis  inferioribus. 

Ad  decimum  octavum  dicendum,  quod  quanto  aliqua  virtus  activa  est 
altior,  tanto  eamdem  rem  potest  perducere  in  altiorem  effectum  :  unde 
natura  potest  aliquid  facere  ex  elementis  commixtis,  quod  ars  facere  non 
potest ;  et  inde  est  quod  res  aliqua  est  in  potentia  ad  diversa  secundum 
habitudinem  ad  diversos  agentes.  Undenihil  prohibet  quin  natura  creata 
sit  in  potentia  ad  aliqua  fienda  per  divinam  potentiam,  quae  inferior 
potentia  facere  non  potest  :  et  isia  vocatur  potentia  obedientiae,  secun- 
dum  quod  quaelibet  creatura  Creatori  obedit. 

Ad  decimum  nonum  dicendum,  quod  ordinatio  cujuslibet  rei  creatae  ad 

suam  operationem  est  a  Deo  ;  unde  si  ex  divina  providentia  pritter  rerum 
naturalium  operationemproducitur  aliquis  effectus,  non  est  inconveniens. 

Ad  vicesimum  dicendum,  quod  licet  Deus  faciat  aliquem  effectum  prse- 
ter  actionem  causae  naturalis,  non  tamen  tollit  ordinem  causse  ad  suum 
effectum  ;  unde  et  in  igne  fornacis  remanebat  ordo  ad  comburendum, 
licet  non  combureret  tres  pueros  in  camino. 

Ad  vicesimum  primum  dicendum,  quod  quando  Deus  agit  aliquid  con- 
tra  cursum  naturaj,  non  tollitur  totus  ordo  universi,  sed  cursus  qui  esi 
ex  ordine  unius  particularis  rei  ad  aliam.  IJnde  non  est  inconveniens,  si 
aliquando  contra  cursum  naturae  aliquid  liat  ad  salutem  iiominis,  qua^ 
consistit  in  ordinatione  ipsius  ad  ultimum  finem  universi. 


CAPUT    TERTIUM 


DE  MUNDI  FINE  ET  GUBERNATIONE 


§  15.  —  Utrum  Deus  sit  causa  finalis  omnium. 

(S.  Th.  I,  q   XLiv,  art.  4) 

Videtur  quod  Deus  non  sit  causa  finalis  omnium.  i.  Agere  enim  pro- 
pter  finem  videtur  esse  alicujus  indigentis  fine.  Sed  Deus  nuUo  est  indi- 
gens.  Ergo  non  competit  ei  agere  propter  finem. 

2.  Praeterea,  finis  generationis,  et  forma  generati,  et  agens,  non  inci- 
dunt  in  idem  numero,  ut  dicitur  (Physic.  lib.  ii),  quia  finis  generationis 
est  forma  generati.  Sed  Deus  est  primum  agens  omnium.  Non  ergo  est 
causa  finalis  omnium. 

3.  Prasterea,  finem  omnia  appetunt.  Sed  Deum  non  omnia  appetunt; 
quia  neque  omnia  ipsum  cognoscunt.  Deus  ergo  non  est  omnium  linis. 

4.  Praeterea,  finalis  causa  est  prima  causarum.  Si  igitur  Deus  sit  causa 
agens  et  causa  finalis,  sequitur  quod  in  eo  sit  prius  et  posterius :  quod 
est  impossibile. 

Sed  contj^a  est,  quod  dicitur(Proverb.  xvi,  4)  :  Universa propter  semet- 
ipsum  operatus  est  Dominus. 

CoNCLUsio.  —  Cum  Deus  sit  primum  agens,  primus  qiioque  finis  om- 
nium  necessario  est. 

Respondeo  dicendum  quod  omne  agens  agit  propter  tinem;  alioquin 
ex  actione  agentis  non  magis  sequeretur  hoc  quam  illud,  nisi  in  casu.  Est 
autem  idem  hnis  agentis  et  patientis  inquantum  hujusmodi;  sed  aliter  et 
aliter.  Unum  cnim  et  idem  est  quod  agens  intendit  imprimcre,  ei  quod 
patiens  intendit  recipere.  Sunr  autem  qua^dam  qua^  simul  agunt  et  patiun- 

tur,  quag  sunt  agentia  imperfecta.  Et  his  convenit  quod  etiam  in  agcndo 
intendant  aliquid  acquirere.  Sed  primo  agenti,  qui  est  agens  tantum,  non 
convenit  agere  propter  acquisitionem  alicujus  finis;  sed  intendit  solum 
communicare  suam  perfectionem  quae  est  ejus  bonitas.  Et  unaquseque 
creatura  intendit  consequi  suam  perfectionem,  quae  est  similitudo  per- 
fectionis  et  bonitatis  divinae.  Sic  ergo  divina  bonitas  est  finis  rerum  om- 
nium. 

Ad  primum  ergo  dicendum,  quod  agere  propter  indigentiam  non  est 
nisi  agentis  imperfecti,  quod  natum  est  agere  et  pati.  Sed  hoc  Deo  non 
competit.  Et  ideo  ipse  solus  est  maxime  liberalis;  quia  non  agit  propter 
suam  utilitatem,  sed  solum  propter  suam  bonitatem. 

Ad  secundum  dicendum,  quod  forma  generati  non  est  finis  generatio- 
nis,  nisi  inquantum  est  similitudo  formas  generantis,  quod  suam  simili- 
tudinem  communicare  intendit;  alias  forma  generati  esset  nobilior  gene- 
rante ;  cum  finis  sit  nobilior  his  quae  sunt  ad  finem. 

Ad  tertium  dicendum,  quod  omnia  appetunt  Deum  ut  finem,  appeten- 
do  quodcumque  bonum,  sive  appetitu  intelligibili,  sive  sensibili,  sive 
naiurali,  qui  est  sine  cognitione ;  quia  nihil  habet  rationem  boni  et  appe- 
tibilis,  nisi  secundum  quod  participat  Dei  similitudinem. 

Ad  quartum  dicendum,  quod  cum  Deus  sit  causa  efl[iciens,  exemplaris, 
et  finalis  omnium  rerum,  et  materia  prima  sit  ab  ipso;  sequitur  quod  pri- 
mum  principium  omnium  rerum  sit  unum  secundum  rem.  Nihil  tamen 
prohibetin  eo  considerari  multa  secundum  rationem,  quorum  quaedam 
prius  cadunt  in  intellectu  nostro  quam  alia. 

Cfr.  S.  c.  G.,  III,  17-18.  —  II  Sent.,  Dist.  i,  q.  2,  art.  2.  —  11  Ad  Hanfiib.,  Dist.  i, 
q.  2,  art.  i. 


§  16.  —  Utrum  creatura  corporalis  sit  facta  propter 

Dei  bonitatem. 

(S.  Th.  I,  q.  Lxv,  art.  2) 

Videtur  quod  creatura  corporalis  non  sit  facta  propter  Dei  bonitatem. 
I.  Dicitur  enim  (Sap.  i,  14)  :  Creavit  Deus  ut  essent  omnia.  Ergo  omnia 
sunt  creata  propter  proprium  esse,  et  non  propter  Dei  bonitatem. 

2.  Prasterca,  bonum  habet  rationem  finis.  Ergo  id  quod  est  magis 
bonum  in  rebus,  est  finis  minus  boni.  Creatura  autem  spiritualis  compa- 
ratur  ad  corporalem,  sicut  majus  bonum  ad  minus  bonum.  Ergo  crea- 
tura  corporalis  est  propter  spiritualem,  et  non  propter  Dei  bonitatem. 

3.  Praeterea,  justitia  non  dat  inaequalia  nisi  inaequalibus.  Sed  Deus  est 
justus.  Ergo  ante  omnem  inasqualitatem  a  Deo  creatam,  est  inasqualitas 
a  Deo  non  creata.  Sed  inaequalitas  a  Deo  non  creata  non  potest  esse  nisi 
quae  est  ex  libero  arbitrio.  Ergo  omnis  inaequalitas  sequitur  ex  diversis 
motibus  liberi  arbitrii.  Creaturae  autem  corporales  sunt  inaequales  spiri- 

tualibus.    Ergo  creaturae  corporales  sunt  factas   propter  aliquos   motus 
liberi  arbitrii,  et  non  propter  Dei  bonitatem. 

Sed  contra  est^  quod  dicitur  (Proverb.  xvi,  4)  :  Universa propter  semet- 
ipsum  operatus  est  Dominus. 

CoNCLusio.  —  Visibilia  omnia  et  corporalia  sunt  effective  a  Deo  pro- 
ductd  ;  non  in  poenam  spiritualium  substantiarum,  sed  ex  ipsa  Dei  inten- 
tione  propter  divinam  bonitatem  reprcesentandam. 

Respondeo  dicendum  quod  Origenes  posuit  (Periarch.  lib.  11,  cap  i  et  9) 

quod  creatura  corporalis  non  est  facta  ex  prima  Dei   intentione,  sed  ad 

poenam  creaturae  spiritualis  peccantis.  Posuit  enim  quod  Deus  aprincipio 

creaturas  spirituales  solas  fecit,  et  omnes  aequales  :  quarum,  cum  essent 

liberi  arbitrii,   quaedam  conversae  sunt  in  Deum,   et  secundum  quanti- 

tatem  conversionis  sortitae  sunt  majorem   vel  minorem  gradum  in  sua 

simplicitate  remanentes ;  quaedam  vero  aversae  a  Deo,  alligatae  sunt  corpo- 

ribus  diversis,  secundum  modum  aversionis  a  Deo.  Quas  quidem  positio 

erronea  est.  Primo  quidem,   quia  contrariatur  Scripturas,  quae,  narrata 

productione  cujuslibet  speciei  creaturae  corporalis,  subjungit  (Gen.  i)  : 

Vidit  Deus  quod  hoc  esset  bonum  ;  quasi  diceret  quod  unumquodque  ideo 

factum  est,  quia  bonum  est  ipsum  esse.  Secundum  autem  opinionem  Ori- 

genis,  creatura  corporalis  facta  est,  non  quia  bonum  est  eam  esse,  sed  ut 

malum  alterius  puniretur.  Secundo,  quia  sequeretur  quod  mundi  corpo- 

ralis  dispositio,  quae  nuncest,  esset  a  casu.  Si  enim  ideo  corpus  solistale 

factum  est  ut  congrueret  alicui  peccato  spiritualis  creaturae  puniendo,  si 

plures  creaturae  spirituales  similiter  peccassent,  sicut  illa  propter  cujus 

peccatum   puniendum   ponit  solem   creatum  ;    sequeretur    quod  essent 

plures  soles  in  mundo.  Et  idem  esset  de  aliis.  Haec  autem  sunt  omnino 

inconvenientia.  —  Unde,  hac  positione  remota  tanquam  erronea,  consi- 

derandum  est  quod  ex  omnibus  creaturis  constituitur  totum  universum, 

sicut  totum  ex  partibus.  Si  autem  alicujus  totius  et  partium  ejus  velimus 

fin^m  assignare,  inveniemus,  primo  quidem,  quod  singulae  partes  sunt 

propter  suos  actus,  sicut  oculus  ad  videndum  :  secundo  vero,  quod  pars 

ignobilior  est  propter  nobiliorem  ;   sicut  sensus  propter  intellectum,  et 

pulmo  propter  cor  :  tertio  vero  omnes  partes  sunt  propter  perfectionem 

totius,  sicut  et  materia  propter  formam;  partes  enim  sunt  quasi  materia 

totius.  Ulterius  autem,  totus  homo  est  propter  aliquem  finem  extrinse- 

cum  ;  puta  ut  fruatur  Deo.  Sic  igitur  et  in  partibus  universi  unaquasque 

creatura  est  propter  suum  proprium  actum  et   perfectionem.  Secundo 

autem,  creaturae  ignobiliores  sunt  propter  nobiliores  ;  sicut  creaturae  quae 

sunt  infra  hominem,  sunt  propter  hominem  V  Singuiae  autem  creaturae 

I.  Alicujus  rci  finis  dicitur  duplicitcr.  Uno  modo  principalis,  ad  quein  rcs  prin- 
cipaliter  ordinatur;  et  talis  rcrum  finis  est  divina  bonitas,  Alio  modo  secundarius,  per 
quem  res  principalcm  fincm  conscquitur  ;  ct  hoc  modo  finis  omnium  crcaturarum  est 
homo.  —  Crcaturai  vero  inferiores  ordinantur  ad  Deum  dupliciter.  Uno  modo,  inquan- 
tum  ex  suis  opcrationibus  aliquod  commodum  homini  acquiritur.  Alio  modo,  inquan- 
tum  per  operationcm  suam,  homo  cx  cognitionc  creaturarum  in  Dei  cognitionem 
adducitur.  (11  Ad  Hannib.,  Dist.  i,  q.  2,  art.  2.) 

sunt  propter  perfectionem  totius  universi.  Ulterius  autem,  totum  univer- 
sum  cum  singulis  suis  partibus  ordinatur  in  Deum,  sicut  in  finem  ; 
inquantum  in  eis  per  quamdam  imitationem  divina  bonitas  repraesentatur 
ad  gloriam  Dei.  Quamvis  creaturae  rationales  speciali  quodam  modo 
supra  hoc  habeant  finem  Deum^  quem  attingere  possunt  sua  operatione 
cognoscendo  et  amando.  Et  sic  patet  quod  divina  bonitas  est  finis  om- 
nium  corporalium. 

Ad  primum  ergo  dicendum,  quod  in  hoc  ipso  quod  creatura  aliqua 
habet  esse,  repraesentat  divinum  esse,  et  bonitatem  ejus.  Et  ideo  per  hoc 
quod  Deus  creavit  omnia  ut  essent^  non  excluditur  quin  creaverit  omnia 
propter  suam  bonitatem. 

Ad  secundum  dicendum,  quod  finis  proximus  non  excludit  finem  uhi- 
mum.  Unde  per  hoc  quod  creatura  corporalis  facta  est  quodammodo 
propter  spiritualem,  non  removetur  quin  sit  factapropter  Dei  bonitatem. 

Ad  tertium  dicendum,  quod  aequalitas  justitiae  locum  habet  in  letri- 

buendo.  Justum  enim  est  quodaequalibus  aequalia  retribuantur.  Non  au- 

tem  habet  locum  in  prima  rerum  institutione.  Sicutenim  artifex  ejusdem 

generis  lapides  in  diversis  partibus  sedificii  ponit  absque  injustitia,  non 

propter  aliquam   diversitatem  in  lapidibus  praecedentem,  sed  attendens 

ad  perfectionem  totius  aedificii,  quae  non  esset,  nisi  lapides  diversimode 

in  aedificio  coUocarentur  ;  sic  et  Deus  a  principio,  ut  esset  perfectio  in 

universo,  diversas  et  inaequales  creaturas  instituit  secundumsuam  sapien- 

tiam  absque  injustia,  nulla  tamen  praesupposita  meritorum  diversitate. 

Cfr.  S.  c.  G,,  III,  c.  19-21.  —  II  Sent.,  Dist.  i,  q.  2,  art,  3.  —  11  Ad  Hannib., 
Dist.  I,  q.  2,  art,  2. 


§  17.  —  Utrum  mundus  gubernetur  ab  aliquo. 

(S.  Th.  I,  q.  Giii,  art.  1) 

Videtur  quod  mundus  non  gubernetur  ab  aliquo.  i.  Illorum  enim  est 
gubernari,  quas  moventur  vel  operantur  propterfinem.  Sed  res  naturales, 
quae  sunt  magna  pars  mundi,  non  moventuraut  operantur  propter  finem, 
quia  non  cognoscunt  finem.  Ergo  mundus  non  gubernatur. 

3.  Praeierea,  eorum  est  proprie  gubernari,  quae  ad  aliquid  moventur. 
Sed  mundus  non  videtur  ad  aliquid  moveri,  sed  in  se  stabiiitatem  habet. 
Ergo  non  gubernatur. 

3.  Praeterea,  id  quod  in  se  habet  necessitatem  qua  determinatur  ad 
unum,  non  indiget  exteriori  gubernante.  Sed  principaliores  mundi  partes 
quadam  necessitate  determinantur  ad  unum  in  suis  actibus  et  motibus. 
Ergo  mundus  gubernatione  non  indiget. 

Sed  contra  est  quod  dicitur  (Sap.  xiv,  3)  :  Tu  autem,  Pater,  gubernas 
omnia  providentia ;  et  Boetius  dicit  (De  consolat.  lib.  iii,  m..  9) : 

O  qui  perpetua  mundum  ratione  gubernas... 

16 

CoNCLUSio.  —  Cum  omnia^  quce  sunt  in  mundo,  certos  et  determinatos 
fines  consequantur,  a  divina  sapientia  regantur  necesse  est. 

Respondeo  dicendum  quod  quidam  antiqui  philosophi  gubernationem 
mundo  subtraxerunt,  dicentes  omnia  foriuiio  agi.  Sed  haec  positio  osten- 
ditur  esse  impossibilis  ex  duobus  :  primo  quidem  ex  eo  quod  apparet  in 
ipsis  rebus.  Videmus  enim  in  rebus  naturalibus  provenire  quod  melius 
est,  aut  semper,  aut  in  pluribus ;  quod  non  contingeret,  nisi  per  aliquam 
providentiam  res  naturales  dirigerentur  ad  finem  boni,  quod  est  guber- 
nare.  Unde  ipse  ordo  certus  rerum  manifeste  demonstrat  gubernaiionem 
mundi;  sicut  si  quis  intraret  domum  bene  ordinatam,  ex  ipsa  domus  or- 
dinatione  ordinatoris  ration^em  perpenderet,  ui  a  Cieanthe  dictum  Tullius 
introducit  (De  Natura  Deorum,  lib.  ii,  c.  5).  —  Secundo  autem  apparet 
idem  ex  consideratione  divinas  bonitatis,  per  quam  res  in  esse  productae 
sunt.  Cum  enim  optimi  sit  optima  producere,  non  convenit  summae  Dei 
bonitati  quod  res  productas  ad  perfectum  non  perducat.  Ultima  autem 
perfectio  uniuscujusque  est  in  consecutione  finis.  Undead  divinam  boni- 
tatem  pertinet,  ut  sicut  produxit  res  in  esse,  ita  etiam  eas  ad  finem  per- 
ducat;  quod  est  gubernare. 

Ad  primum  ergo  dicendum,  quod  aliquid  movetur  vel  operatur  propter 
linem  dupliciter :  uno  modo  sicut  agens  seipsum  in  finem,  ut  homo  et  aliae 
creaturae  rationales;  et  talium  est  cognoscere  ration^  finis,  et  eorum 
quae  sunt  ad  finem  :  alio  modo  aliquid  dicitur  operari_,  vel  moveri  propter 
finem,  quasi  ab  aliquo  actum,  vel  directum  in  finem ;  sicut  sagitta  mo- 
vetur  directa  ad  signum  a  sagittante,  qui  cognoscit  finem,  non  autem  sa- 
gitta.  Unde  sicut  motus  sagittae  ad  determinatum  finem  demonstrat  aperte 
quod  sagitta  dirigitur  ab  aliquo  cognoscente ;  ita  certus  cursus  naturalium 
rerum  cognitione  carentium  manifeste  declarat  mundum  ratione  aliqua 
gubernari. 

Ad  secundum  dicendum,  quod  in  omnibus  rebus  creatisest  aliquid  sta- 
bile,  ad  minus  prima  materia;  et  aliquid  ad  motum  pertinens,  ut  sub  mo- 
tu  etiam  operationem  comprehendamus.  Et  quantum  ad  utrumque  res 
indiget  gubernatione  ;  quia  hoc  ipsum  quod  in  rebus  est  siabile,  in  nihi- 
lum  decideret,  quia  ex  nihilo  est,  nisi  manu  gubernatoris  servaretur. 

Ad  tertium  dicendum,  quod  necessitas  naturalis  inhaerens  rebus  quae 
d^terminantur  ad  unum,  est  impressio  quaedam  Dei  dirigentis  ad  finem ; 
sicut  necessitas  qua  sagitta  agitur,  ut  ad  certum  signum  tendat,  est  im- 
pressio  sagittantis,  et  non  sagittae.  Sed  in  hoc  differt,  quia  id  quod  crea- 
turae  a  Deo  recipiunt,  est  earum  natura  ;  quod  autem  ab  homine  rebus 
naturalibus  imprimitur  praeter  earum  naturam,  ad  violentiam  pertinet. 
Unde  sicut  nccessitas  violentiae  in  mottu  sagittae  demonstrat  sagittantis 
directionem;  ita  necessitas  naturalis  creaturarum  demonstiat  divinaepro- 
videntiae  gubernationem. 

Cfr.  S.  c.  G.,  III,  c.  64.  —  De  Verit.,  q.  v,  art.  2. 

§18.  —  Utrum  finis  gubernationis  mundi  sit  aliquid  extra 

mundum. 

(S.  Th.  I,  q.  Giii,  art.  2) 


Videtar  quod  finis  gubernationis  mundi  non  sit  aliquid  extra  mundum 
existens.  i.  Illud  enim  est  finis  gubernationis  rei,  ad  quod  res  gubernata 
perducitur.  Sed  iliud  ad  quod  res  aliqua  perducitur,  est  aliquod  bonum 
in  ipsa  re  ;  sicut  infirmus  perducitur  ad  sanitatem,  quas  est  aliquod  bonum 
in  ipso.  Ergo  finis  gubernationis  rerum  non  est  aliquod  bonum  extrin- 
secum,  sed  aliquod  bonum  in  ipsis  rebus  existens. 

2.  Praeterea,  Philosophus  dicit  (Ethc.  lib.  i,  cap.  i),  quod  «  finium 
quidam  sunt  operationes,  quidam  opera,  »  id  est,  operata.  Sed  nihil  extrin- 
secum  a  toto  universo  potest  esse  operatum  ;  operatio  autem  est  in  ipsis 
operantibus.  Ergo  nihil  extrinsecum  potest  esse  finis  gubernationis  rerum.  . 

3.  Prasterea,  bonum  multitudinis  videtur  esse  ordo,  et  pax,  quae  est 
tranquillitas  ordinis,  ut  Augustinus  dicit  (De  civ.  Dei,  lib.  xix,  cap.  i3, 
in  princ).  Sed  mundus  in  quadam  rerum  multitudine  consistit.  Ergo  fi- 
nis  gubernationis  mundi  est  pacificus  ordo,  qui  est  in  ipsis  rebus.  Non 
ergo  finis  gubernationis  rerum  esf  quoddam  bonum  extrinsecum. 

Sed  contra  est  quod  dicitur  (Proverb.  xvi,  4):  Universa  propter  se  ope- 
ratus  est  Dominus.  Ipse  autem  est  extra  totum  ordinem  universi.  Ergo 
finis  rerum  est  quoddam  bonum  extrinsecum. 

CoNCLusio.  —  Cum  principium  rerum  sit  externum^  oportet  et  Jinem 
gubernationis  mundi  esse  aliquid  extra  mundum. 

Respondeo  dicendum  quod  cum  finis  respondeat  principio,  non  potest 

fieri  ut,  principio   cognito,  quis  sit  rerum   finis  ignoretur.   Cum  igitur 

principium  rerum  sit  aliquid  extrinsecum  a  toto  universo,  scilicet  Deus, 

necesse  est  quod  etiam  finis  rerum  sit  quoddam  bonum  extrinsecum.  Et 

hoc  ratione  apparet.  Manifestum  est  enim  quod  bonum  habet  rationem 

finis ;  unde  finis  particularis  alicujus  reiest  quoddam  bonumparticulare; 

finis  autem  universalis  rerum  omnium  est  quoddam  bonum  universale. 

Bonum  autem  universale  est  quod  est  per  se  et  per  suam  essentiam  bo- 

num,  quod  est  ipsa  essentia  bonitatis  ;  bonum  autem  particulare  est,  quod 

est  participative  bonum.  Manifestum  est  autem  quod  in  tota  universitate 

creaturarum  nullum  est  bonum  quod  non  sit  pariicipative  bonum.  Unde 

illud  bonum  quod  est  finis  totius  universi,  oportet  quod  sit  extrinsecum 

a  toto  universo*. 

•f 

I.  Effectus  cujushbet  actionis  ex  fine  ejus  pensari  potest;  nam  per  operationem  effi- 
citur  ut  pertingatur  ad  finem.  Finis  autem  gubernationis  mundi  est  bonum  essentiale, 
ad  cujus  participationem  et  assimilationem  omnia  tendunt.  Effectus  igitur  guberna- 
tionis  potest  accipi  tripHciter:  uno  modo  ex  parte  ipsius  finis;  et  sic  est  unus  effectus 

Ad  pjHmum  ergo  dicendum,  quod  bonum  aliquod  consequimur  multi- 
pliciter:  uno  modo  sicut  formam  in  nobis  existentem,  ut  sanitatem,  aut 
scientiam;  alio  modo  ut  aliquid  per  nos  operatum,  sicut  aedificator  con- 
sequitur  finem  faciendo  dornum ;  alio  modo  sicut  aliquod  bonum  habitum, 
vel  possessum,  ut  ille  qui  emit,  consequitur  finem  possidendo  agrum. 
Unde  nihil  prohibet,  illud  ad  quod  perducitur  universum,  esse  quoddam 
bonum  extrinsecum. 

Ad  ^m/n^wm  dicendum^  quod  Philosophus  loquitur  de  finibus  artium, 
quarum  quaedam  habent  pro  finibus  operationes  ipsas,  sicut  citharistae 
finis  est  citharizare;  quasdam  vero  habent  pro  fine  quoddam  operatum, 
sicut  aedificatoris  finis  non  est  ;edificare,  seddomus.  Contingit  autem  ali- 
quid  extrinsecum  esse  finem  non  solum  sicut  operatum,  sed  etiam  sicut 
possessum,  seu  habitum,  vel  etiam  sicut  reprassentatum  ;  sicut  si  dicamus 
quod  Hercuies  est  finis  imaginis,  quae  fit  ad  eum  repraesentandum.  Sic 
igitur  potest  dici  quod  bonum  extrinsecum  a  toto  universo  est  finis  guber- 
nationis  rerum  sicut  habitum  et  repraesentatum:  quia  ad  hoc  unaquaeque 
res  tendit,  ut  participet  ipsum,  et  assimiletur  ei  quantum  potest. 

Ad  tertium  dicendum,  quod  finis  quidem  universi  est  aiiquod  bonum 
in  ipso  existens,  scilicet  ordo  ipsius  universi.  Hoc  autem  bonum  non  est 
uhimus  finis,  sed  ordinatur  ad  bonum  extrinsecum  ut  ad  uhimum  finem  ; 
sicut  etiam  ordo  exercitus  ordinatur  ad  ducem,  ut  dicitur  (Metaph. 
lib.  XII,  cap.  ultim.) 

Cfr.  S.  c.  G.,  III,  c.  17.  —  21. 


§  19.  —  Utrum  mundus  gubernetur  ab  uno. 

(S.  Th.  I,  q.  ciii,  art.  3) 

Videtur  quod  mundus  non  gubernetur  ab  uno.  1.  De  causa  enim  per 
effectus  judicamus.  Sed  in  gubernatione  rerum  apparet  quod  res  non  uni- 
formiter  gubernantur  et  operantur  ;  quaedam  enim  sunt  contingentia, 
quaedam  vero  ex  necessitate,  et  secundumalias  diversitates.  Ergomundus 
non  gubernatur  ab  uno. 

2.  Praeterea,  ea  quae  gubernantur  ab  uno,  a  se  invicem  non  dissentiunt 
nisi  propter  imperitiam  aut  insipientiam  aut  impotentiam  gubernantis  ; 
quae  a  Deo  sunt  procul.  Sed  res  creatae  a  se  invicem  dissentiunt,  etcontra 
se  invicem  pugnant,  ut  in  contrariis  apparet.  Non  ergo  mundus  guber- 
natur  ab  uno. 

gubernationis,  scilicet  assimilari  summo  bono.  Alio  modo  potest  considerari  cffcctus 
gubcrnationis  sccundum  ea  quibus  ail  Dei  assimilationem  creatura  perducitur ;  ct  sic 
in  gcncrali  sunt  duo  cffcctus  gubernationis.  Creatura  enim  assimilatur  Deo  quantum  ad 
duo,  scilicct  quantum  ad  id  quod  Deus  bonus  est,  inquantum  crcatura  est  bona  ;  ct 
quantum  ad  hoc  quod  Deus  est  aliis  causa  bonitatis,  inquantum  una  creatura  movet 
aliam  ad  bonitatem.  Unde  duo  sunt  effectus  gubcrnationis,  scilicet  conservatio  rcrum 
in  bono,  ct  motio  earum  ad  bonum.  Tertio  niodo  potest  considerari  cffectus  gubcrna- 
tionis  in  particulari  ;  ct  sic  sunt  nobis  innumerabiles.  (Ibid.,  art.  4). 

3.  Praeterea,  in  natura  semper  invenitur  quod  melius  est.  Sed  melius 
est  duos  esse simul  quam  unum^  ut  dicitur(Eccles.  iv,  9).  Ergo  mundus  non 
gubernatur  ab  uno,  sed  a  pluribus. 

Sed  contra  est  quod  unum  Deum  et  unum  Dominum  confitemur,  secun- 
dum  illud  Apostoli  (I.  Cor.  viii,  6)  :  Nobis  est  unus  Deus  pater,..  et  Do- 
minus  unus  ;  quorum  utrumque  ad  gubernationem  pertinet;  nam  ad 
dominum  pertinet  gubernatio  subditorum  ;  et  Dei  nomen  ex  providentia 
sumitur.  Ergo  mundus  gubernatur  ab  uno. 

CoNCLusio.  —  Cum  finis  gubernationis  mundi  sit  optimum  bgnum^  ne- 
cesse  est  ipsum  ab  uno  gabernari. 

Respondeo  dicendum  quod  necesse  est  dicere  quod  mundus  ab  uno 
gubernetur.  Cum  enim  finis  gubernationis  mundi  sit  quod  est  essentia- 
liter  bonum,  quod  est  optimum,  necesse  est  quod  mundi  gubernatio  sit 
optima.  Opiima  autem  gubernatio  est  quae  fit  per  unum.  Cujus  ratio  est, 
quia  gubernatio  nihil  aliud  est  quam  directio  gubernatorum  ad  finem, 
qui  est  aliquod  bonum.  Unitas  autem  pertinet  ad  rationem  bonitatis,  ut 
Boeiius  probat  (De  consol.  lib.  iii,  prosa  1 1 ),  per  hoc  quod  sicut  omnia 
desiderant  bonum,  ita  desiderant  unitatem,  sine  qua  esse  non  possunt; 
nam  unumquodque  intantum  est,  inquantum  unum  est.  Undevidemus 
quod  res  repugnant  suae  divisioni  quantum  possunt,  et  quod  dissolutio 
uniuscujusque  rei  provenit  exdefectu  illiusrei.  Et  ideo  id  ad  quod  tendit 
intentio  multitudinem  gubernantis,  est  unitas,  sive  pax.  Unitatis  autem 
causa  per  se  est  unum.  Manifestum  est  enim  quod  piures  multa  unire  et 
concordare  non  possunt,  nisi  ipsi  aliquo  modo  uniaritur.  IUud  autem 
quod  est  per  se  unum,  potest  esse  causa  unitatis  convenientius  quam 
multi  uniti  ;  unde  multitudo  melius  gubernatur  per  unum  quam  per 
plures.  Relinquitur  ergo  quod  gubernatio  mundi,  quae  est  optima,  sit  ab 
uno  gubernante.  Et  hoc  est  quod  Philosophus  dicit  (Metaph.  lib.  xii,  in 
fin.)  :  Entia  nolunt  disponi  male,  nec  bonum  pluralitas  principatuum  : 
unus  ergo  princeps*. 

Ad  primum  ergo  dicendum,  quod  motus  est  actus  mobilis  a  movente. 
Difformitas  ergo  motuum  est  ex  diversitate  mobilium,  quam  requirit 
perfectio  universi,  non  ex  diversitate  gubernantium. 

Ad  secundum  dicendum,  quod  contraria  etsi  dissentiant  quantum  ad 
fines  proximos,  conveniunt  tamen  quantum  ad  finem  ultimum,  prout 
conciuduntur  sub  uno  ordine  universi 

Ad  tertium  dicendum,  quod  in  particularibus  bonis  duo  sunt  meliora 
quam  unum ;  sed  ei  quod  est  essentialiter  bonum,  non  potest  fieri  aliqua 
additio  bonitatis. 

Cfr,  XII  Metaph.,  1.  9. 

I.  Hacc  ultima  verba  sunt   ex  Homeri   carmine  mutuata    (Iliad.,  lib.  11,    v.    204)  : 
Ouy.  ayaOov  TToXuxoipaviY)*  ei;  xoipavo?  ecTti). . 

§  20.  —  Exponitur  systema  Aristotelicum  de  materia 
et  forma  substantiali. 

§§  1.  Notio  materiaB  primae. 

I.  Traditur  definitio  materice  ab  Aristotele  posita.  —  Materia  in  se 
non  potest  sufficienter  cognosci,  nisi  per  motum.  [Definitur  igitur  mate- 
ria*  :  «  primum  cujusque  rei  subjectum,  ex  quo  insito  aliquid  fit  non 
secundum  accidens  ;  et  si  corrumpatur^  in  hoc  abibit  ultimum  ».] 

Secundum  se,  idest  secundum  sui  essentiam  considerata  nullatenus 
est'  a  neque  quid  »  idest  neque  substantia,  «  neque  qualitas,  nequeali- 
quid  aliorum  generum,  quibus  ens  dividitur  vel  determinatur  ».  —  Et 
hoc  praecipue  apparet  motu.  Oportet  enim  subjectum  mutationis  et  mo- 
tus  alterum  esse  ab  utroque  terminorum  motus.  Unde  cum  materia  sit 
primum  subjectum  substans  non  solum  motibus  qui  fiunt  secundum 
qualitatem  et  quantitatem  et  alia  accidentia,  sed  etiam  mutationibus  quae 
sunt  secundum  substantiam,  oportet  quod  materia  sit  alia  secundum  sui 
essentiam  ab  omnibus  formis  substantialibus  et  earuni  privationibus  quse 
sunt  termini  generationis  et  corruptionis  ;  et  non  solum  quod  sit  aliud 
a  quantitate  et  qualitate  et  aliis  accidentibus.  (In  vii  lib.  Metaphys., 
lect.  2.) 

1 .  Aeyo)  yo^P  ^^iO^  "^o  irpwTOv  G7rox£i(J.£vov  Exaaxo),  l^  ou  yiy^^eTaii  xi  IvuTrap/^ovTo;  a:^ 
xaTa  aujxSefivixo^;*  eite  cpOeipsTai,  eU  touto  acpi^eTat  iay^OLTOv.  (i  Phys.,  c.  ix,  n.  4.) 

2.  Asyo)  5'  uXtqv  -^  xaO*  auT-^iv  |jl71T£  ti  aT^Te  Troabv  ar^Te.  oXXo  |xy)0£v  XeyeTai  oi;  «uptorTai 
xh  ^v.  (vi  Metaph.,  c.  iii,  n.  4.) 


DE    MINERALIBUS  247 

2.  Materia  ex  se  est  ens  in  potentia  pura,  seusubstantia  potentialis.  — 
Materia  secundum  id  quod  esi,  est  ens  in  potentia  *.  ^  Materia  prima 
est  pura  potentia,  sicut  Deus  est  actus  purus  :  corpus  autem  componitur 
ex  materia  et  actu^.  —  Materia  est  potentia  ens,  in  quo  importatur  ordo 
ad  esse'.  — Actus  et  potentia  dividunt  quodlibet  genus  entium.  Unde 
sicut  potentia  ad  qualitatem  non  est  aliquid  extra  genus  qualitatis,  ita 
potentia  ad  esse  substantiale  non  est  aliquid  extra  genus  substantiae.  Non 
igitur  potentia  materias  est  aliqua  proprietas  addita  super  essentiam  ejus, 
sed  materiasecundum  suam  essentiam  est  potentia  ad  esse  substantiale*.  — 
Materia,  proprie  loquendo,  non  habet  essentiam,  sed  est  pars  essentiae 
totius*.  —  Materia  autem,  si  ejus  essentia  definiretur,  haberet  pro  cliffe- 
rentia  ipsum  suum  ordinem  ad  formam,  et  pro  genere  ipsam  suam 
substantiam*. 

Materia  prima  non  potest  sciri  per  seipsam ;  cum  omne  quod  cogno- 
scitur,  cognoscatur  per  suam  formam  :  materiaautem  prima  consideratur 
subjecta  omni  formae.  Sed  scitur  per  analogiam,  id  est  secundum  propor- 
tionem.  Sicut  enim  cognoscimus  quod  lignum  est  aliquid  praeter  formam 
scamni  et  lecti,  quia  quandoque  est  sub  una  forma,  quandoque  sub  alia: 
ita,  iilud  quod  est  aliquid  praeter  formam  aquas  et  praeter  formam  aeris, 
se  habet  ad  ipsas  substantias  naturales,  sicut  se  habet  aes  ad  statuam,  et 
lignum  ad  lectum,  et  quodlibet  materiale  et  informe  ad  formam:  et  hoc 
dicimus  esse  materiam  primam.  Hoc  est  igitur  unum  pricipium  naturae 
quod  non  sic  unum  est  sicut  hoc  aliquid,  hoc  est,  sicut  aliquod  indivi- 
duum  demonstratum,  ita  quod  habeat  formam  et  unitatem  in  actu:  sed 
dicitur  ens  et  unum  inquantum  est  in  potentia  ad  formam.  —  Aliud  prin- 
cipium  autem  est  ratio  vel  forma  '. 

§§  2.  FormaB  substantialis  notio. 

I .  Distinguitur  forma  '  substantialis  aforma  accidentali.  —  Quoddam 
potest  esse,  licet  non  sit,  quoddam  vero  jam  est:  illud  quod  potest  esse 
et  non  est,  dicitur  esse  potentia;  illud  autem  quod  jam  est,  dicitur  esse 
actu.  Sed  duplex  est  esse :  scilicet  esse  essentiale,  sive  esse  substantiale 
rei,  ut  hominem  esse  ;  et  hoc  est  esse  simpliciter.  Est  autem  aliud  esse 
accidentale,  ut  hominem  esse  album  ;  et  hoc  est  esse  secundum  quid.  Ad 
utrumque  autem  esse  est  aliquid  in  potentia  :  sed  proprie  loquendu,-illud 
quod  est  in  pdtentiaad  esse  substantiale,  dicitur  materia  prima;  quod  au- 
tem  est  inpotentia  ad  esse  accidentale,  dicitur  subjectum.  —  Sicut  autem 
omne  quod  est  in  potentia,  potest  dici  materia,  ita  omne  a  quo  habet 

1.  S.  Th.  I,  q.  Lxvi,  art.   i,  ad  3.  4.  i  Phys.,  1.   14. 

2.  S.  Th.  I,  q.  cxv,  art.  i,  ad.  2.  5.  De  Verit.,  q.  iii,  art.  5,  ad  2. 
?>.  S.  c.  G.,  V,  c.  20,  n.  3.                                    6.  Quodl.  ix,  art.  6,  ad  3. 

7.  i  Phys.,  1.  12.  Cfr.  11  Sent.,  Dist.  xii,  q.  i,  art.  4,  s.  —  vii  Metaph.,  1.  2. 

iS.  Nomen  actus  primo  fuit  attributum  operationi;  sic  enim  quasi  omnes  intelligunt 
actum  :  secundo  autem  exinde  fuit  translatum  ad  formam,  inquantum  forma  est  prin- 
cipium  operationis  et  finis.  Forma  est  actu^  primus.  (De  Potent.,  q.  i,  art.  i,  c.) 

aliquid  esse,  quodcumque  esse  sit  illud,  sive  substantiale,  sive  acciden- 
tale,  potest  dici  forma:  et  quia  forma  facit  esse  in  actu,  ideo  dicitur  quod 
forma  est  actus.  Quod  autem  facit  actu  esse  substantiale,  dicitur  forma 
substantialis,  et  quod  facit  actu  esse  accidentale,  dicitur  forma  acciden- 
talis.  (Opusc.  De  Princip.  natur.,  init.) 

2.  Forma  est  actus  materice,  —  Et  sic  quidem  substantia  dividitur, 
Materia  quidem  est,  quae  secundum  se  non  est  hoc  aliquid,  sed  in  poten- 
tia  tantum  ut  sit  hoc  aliquid.  Forma  autem  est,  secundum  quam  jam  est 
hoc  aliquid  in  actu.  Substantia  vero  composita  est,  quae  est  hoc  aliquid. 
Dicitur  enim  esse  hoc  aliquid,  id  est  aliquid  demonstratum  quod  est 
completum  in  esse  et  specie ;  et  hoc  convenit  soli  substantiag  compositae 
in  rebus  materialibus.  Nam  substantiae  separatae,  quamvis  non  sint  com- 
positae  ex  materia  et  forma,  sunt  tamen  hocaliquid,  cum  sint  subsistentes 
in  acm  et  completae  in  natura  sua.  Anima  autem  rationalis,  quantumx  ad 
aliquid  potest  dici  hoc  aliquid,  secundum  hoc  quod  potest  esse  per  se 
subsistens.  Sed  quia  non  habet  speciem  completam,  sed  magis  est  pars 
speciei,  non  omnino  convenit  ei  quod  sit  hoc  aliquid.  —  Est  ergo  diffe- 
rentia  inter  materiam  et  formam  quod  materia  est  ens  in  potentia,  forma 
autem  est  IvTsXsp^eia,  id  est  actus,  quo  scilicet  materia  fit  actu,  unde  ipsum 
compositum  est  ens  actu.  (11  De  Anim.,  1.  i.) 

[Propterea,  sicut  dicit  Philosophus  *,  forrnaest  «  ratio  ipsius  quod  quid 
erat  esse»;  id  est  quidditatis  cujusque  rei :]  per  hanc  enim  scimus  de 
unoquoque  quid  est.  Causa  enim  formalis  comparatur  dupliciterad  rem: 
uno  modo  sicut  forma  intrinseca  rei ;  et  haec  dicitur  species  :  aiio  modo 
sicut  extrinseca  a  re,  ad  cujus  tamen  simiiitudinem  res  fieri  dicitur,  et 
secundum  hoc,  exemplar  rei  dicitur  forma.  Per  quem  modum  ponebat 
Plato  ideas  esse  formas.  (v  Metaph.,  1.  2) 

§§  3.  Materiae  et  formae  unio  substantialis. 

1.  Per  formam  compositum  habet  actum  et  esse.  —  Forma  nihil  aliud 
est  quam  actus  materiae  2.  —  Esse  secundum  se  competit  formae :  unum- 
quodque  enim  est  ens  actu  secundum  quod  habet  formam.  Materia  vero 
est  ens  actu  per  formam '.  —  Forma  est  prior  materia ;  materia  enim 
est  ens  in  potentia,  et  forma  est  actus  ejus.  Actus  autem  naturaliter  prior 
est  potcntia.  Et  quia  materia  nonfit  ens  actu  nisi  per  formam,  inde  opor- 
tet  quod  forma  sit  magis  ens  quam  materia  *. 

Forma  substantiaiis  facit  esse  simpliciter,  et  ejus  subjectum  est  ens  in 
potentia  tantum ;  forma  autem  accidentalis  non  facit  esse  simpliciter,  sed 
esse  tale,  aut  tantum,  aut  aliquo  modo  se  habens:  subjectnm  enim  ejus 
est  ens  in  actu.  Unde  patet  quod  actualitas  per  prius  invenitur  in  forma 
substantiali  quam  in  ejus  sujecto.  Et  quia  primum  cst  causa  in  quolibct 
genere,  forma  substantialis  causat  esse  in  actu  in  suo  subjecto  *. 

I .    '0  Xoyo;  6  tou  ti  :^v  sTvat.  (11  Phys.,  c.  iii,  n.  2  ;  iv  Metaph.,  c.  2,  n.  i.) 

2.  S.  Th.  I,  q.  cv,  art.  i,  c.  4.  vii  Metaph.,  1.  2. 

3.  I  S.  Th.  I,  q.  L,  art.  5,  c.  5.  S.  Th.  i,  q.  lxxvii,  art.  6,  c. 

Ad  hoc  quod  aliquid  sit  forma  substantialis  alterius  duo  requiruntur, 
quorum  unum  est  ut  forma  sit  principium  essendi  substantialiter  ei  cujus 
est  forma :  principium  autem  dico  non  effectivum,  sed  formale  quo  ali- 
quid  est  et  denominatur  ens.  Unde  sequitur  aliud,  scilicet  quod  formaet 
materia  conveniant  in  uno  esse  ;  quod  non  convenit  de  principio  effectivo 
cum  eo  cui  dat  esse;  et  hoc  esse  est  in  quo  subsistit  substantia  composiia, 
quas  est  una  secundum  esse  ex  materia  et  forma  constans  *. 

2.  Per  formam  compositum  habet  suam  unitatem.  —  Unumquodque  in 
quantum  est  unum^  in  tantum  est  ens  :  unde  ens  et  unum  convertuntur. 
Est  autem  unumquodque  ens  per  suam  formam,  unde  et  unumquodque 
per  suam  formam  habet  unitatem*. 

Sic  dicitur  aliquid  unum,  quomodo  et  ens.  Forma  autem  per  seipsam 
facit  rem  esse  in  actu,  cum  per  essentiam  suam  sit  actus,  nec  dat  esse 
per  aliquod  medium.  Unde  unitas  rei  compositae  ex  materia  et  forma, 
est  per  ipsam  formam.  quae  secundum  seipsam  unitur  materias,  ut  actus 
ejus '. 

3.  Per  formam  compositum  habet  suam  naturam  et  speciem.  —  Materia 
prima,  prout  consideratur  nuda  ab  omni  forma,  non  habet  aliquam  diver- 
sitatem  *. 

Forma  constituit  ipsam  naturam  rei  in  his  quae  sunt  composita  ex 
materia  et  forma^  —  Materia  [vei-o]  per  formam  contrahitur  ad  deter- 
minatam  speciem*. 

Diversitas  specierum  est  secundum  formam'. 

Finitur  materia  per  formam,  inquantum  materia  quae  est  in  potentia 
ad  diversas  species,  determinatur  ad  unam  speciem  per  formam  ;  et  forma 
per  materiam,  inquantum  forma  speciei,  quae  nata  est  esse  in  pluribus 
individuis,  secundum  quod  recipitur  in  hac  materia,  determinatur  ad 
individuum  *. 

4.  Performam  compositum  habet  suam  potentiam  operativam.  —  Opus 
determinatum  non  progreditur  nisi  a  determinato  agente  ;  et  inde  est 
quod  illud  quod  est  tantum  in  potentia,  non  agit,  quia  se  habet  indeter- 
minate  ad  multa;  sed  forma  quae  est  terminans  potentiam  materiae  prin- 
cipium  actionis  dicitur'. 

Agere  non  est  nisi  rei  per  se  subsistentis;  et  ideo  neque  materia  agit, 
neque  forma,  sed  compositum ;  quod  tamen  non  agit  ratione  materiae, 
sed  ratione  formae,  quae  est  actus  et  actionis  principium  *°. 

Illud  in  entibus  est  extreme  distans  a  Deo  quod  est  potentia  tantum, 
scilicet  materia  prima:  unde  ejus  tantum  est  pati  et  non  agere.  Corpora 
vero,  quum  sint  composita  ex  materia  et  forma,  secundum  quod  habent 
formam,  agunt ;  secundum  vero  quod  habent  materiam,  patiuntur 


ti 


1.  S.  c.  G.,  II,  c.  68.  7.  S.  Th.  i-ii,  q.  liv,  art.  i,  ad.  i. 

2.  Quodl.  VI, art.  i,  c.  8.  Quodl.  iii,  art.  3,  c. 

3.  S.  Th.  i,  q.  Lxxvi,  art.  7,c.  9.  i  Sent.,  Dist.  xlv,  q.  i,  art.  3,  s. 

4.  i  Sant.,  Dist.  viii,  q.  5,  art.  2,  s.  lo.  iv  Sent.,  Dist.  xii,  q.  i,  art.  2,  s.  i, 

5.  S.  Th.  I,  q.  xiii,  art.  i,  c.  1 1.  S.  c.  G.,  iii,  c.  69,  n.  8. 

6.  S.  Th.  I,  q.  xLiv,  art.  2,  c. 

§  21.   —   Ex  materia   et  forma  substantialiter  unitis 
corpus  minerale  constituitur. 

§§  1.  Transmutatio  substantialis  ab  alteratione  distinguitur. 
(i  De  Gener.  et  Gorrup.,  1.  10) 

Alteratio  est  secundum  passiones  alicujus  permanentis  :  et  hoc  idem 
accidit  in  aliis  mutationibus,  quae  fiunt  secundum  accidentia,  quas  adve- 
niunt  subjecto  existenii  in  actu.  Quando  ergo  est  transmutatio  de  contra- 
rio  in  contrarium  secundum  quantitatem,  puta  de  magno  in  parvum, 
aut  e  converso,  est  augmentum  etdiminutio  ejusdem  subjecti  permanen- 
tis,  eo  quod  quantitas  advenit  subjecto  existenti  in  actu.  Quando  autem 
est  transmutatio  secundum  contrarietatem  loci,  puta  sursum  aut  deor- 
sum,  est  latio,  idest  motus  locaiis  ejusdem  corporis  permanentis,  eo  quod 
esse  ubi  advenit  corpori  actu  existenti.  Quando  vero  est  transmutatio 
secundum  contrarietatem  in  passionibus,  idest  passibilibus  qualitatis 
principaliter,  et  in  aliis  qualitatibus  ex  consequenti,  tunc  est  alteratio 
ejusdem  permanentis  :  quia  etiam  qualitas  advenit  subjecto  actu  existenti. 
Quando  vero  nihil  manet  actu  existens,  cujus  aherum  quod  transmuta- 
tur  sit  passio  et  accidens  quodcumque,  sic  est  universaliter  generatio  et 
corruptio :  eo  quod  forma  substantialis,  secundum  quam  est  generatio 
et  corruptio,  non  advcnit  in  subjecto  actu  existenti. 

§1  2.  Ex  transmutatione  substantiali  corporum  mineralium  . 

probatur  sententia  Peripatetica.  (viii  Metaph.,  1.  1»  f 

Necesse  est  in  substantiis  sensibilibus  ponere  materiam  quasi  substan- 
tiam  etsubjectum.  In  omni  enim  mutatione  oporiet  esse  subjectum  com- 
mune  terminis  mutationis  in  contrariis  mutationibus  ;  sicut  in  mutatione 
secundum  locum  est  aliquod  commune  subjectum,  quod  nunc  est  hic,  et 
iterum  alibi.  Et  in  augmento  est  aliquod  subjectum  commune,  quod 
nunc  habet  tantam  quantitatem,  et  iierum  minorem,  quantum  ad  decre- 
mentum,  et  majorem  quantum  ad  augmentum.  Et  in  alteratione  est 
aliquod  subjectum,  quod  nunc  estsanum,  et  nunc  infirmum.  Cum  igitur 
sit  quaedam  mutatio  secundum  substantiam,  scilicet  generatio  et  corru- 
ptio  :  oportet  esse  aliquod  commune  subjectum,  quod  subjiciatur  con- 
trariis  mutationibus  secundum  gencrationem-et  corruptionem  ;  et  hoc 
positis  terminis,  qui  sunt  forma  et  privatio;  ita  scilicet  quod  quandoque 
sit  subjectum  privationis  iilius  formae.  Ex  hac  autem  Aristotelis  ratione 
apparet,  quod  generatio  et  corruptio  substantialis  sunt  principium 
veniendi  in  cognitioncm  materiae  primae.  Si  enim  materia  prima  de  se 
haberet  aliquam  formam  propriam,  per  eam  esset  aliquid  actu.  Et  sic," 
cum  superinduceretur  alia  forma,  non  simpliciier  maieria  per  eam  esset, 
sed  fieret  hoc  vel  iliud  ens.  Et  sic  esset  generatio  secundum  quid  et  non 
simpliciter.  Unde  omnes  ponentes  primum  subjectum  esse  aliquod  cor- 

pus,  ut  aerem  et  aquam,  posuerunt  generationem  idem  esse  quod  alte- 
rationem.  Patet  autem  ex  hac  ratione  qualiter  accipiendus  sit  intellectus 
materiae  primae  ;  quia  ita  se  habet  ad  omnes  formas  et  privationes,  sicut 
se  habet  subjectum  alterabile  ad  qualitates  contrarias. 
Cfr.  II  De  Gener.  et  Corrup.^  1-7.  "^ 

§§  3.  Tria  principia  ad  generationem  substantialem  necessaria. 

U   Phys.,  1.  11-12) 

1.  Si  quis  voluerit  considerare  in  omnibus  quae  fiunt  secundum  natu- 
ram,  hoc  accipiet,  quod  semper  oportet  subjici  aliquid,  cui  attribuitur 
fieri.  Et  illud,  licet  sit  unum  numero  vel  subjecto,  tamen  specie  vel  ratio- 
ne  non  est  idem.  Cum  ecim  attribuitur  homini  quod  fiat  musicus,  homo 
quidem  est  unum  subjecto,  sed  duo  ratione  :  non  enim  est  idem  homo 
secundum  rationem,  et  non  musicus. 

2.  Etenim  in  subjecto,  cui  attribuitur  fieri,  est  aliquid  quod  permanet, 
et  aliquid  quod  non  permanet :  quia  id  quod  non  est  oppositum  termino 
factionis,  permanet  :  homo  enim  permanet,  quando  fit  musicus  :  sed 
non  musicum  non  permanet,  neque  compositum,  ut  homo  non  musicus. 
Et  ex  hoc  apparet,  quod  homo  et  non  musicus  non  sunt  idem  ratione, 
cum  unum  permaneat,  et  aliud  non. 

3.  Ostendit  autem  Aristoteles  quod  in  omni  factione  naturali  oporteat 
esse  subjectum  :  et  hoc  quidem  probat  per  inductionem  ex  eis  quae  fiunt. 
Dicit  ergo,  quod  cum  fieri  dicatur  multipliciter,  fieri  simpliciter  est 
solum  fieri  substantiarum,  sed  alia  dicuntur  fieri  secundum  quid.  Et 
hoc  ideo,  quia  fieri  importat  initium  essendi :  ad  hocergo  quod  aliquid 
fiat  simpliciter,  requiritur  quod  prius  non  fuerit  simpliciter  :  quod 
accidit  in  iis  quae  substantialiter  fiunt :  quod  enim  fit  homo,  non  solum 
prius  non  fuit  homo,  sed  simpliciter  verum  est  dicere  ipsum  non  fuisse. 
Cum  autem  homo  fiat  albus,  non  est  verum  dicere  quod  prius  non  fuit, 
sed  quod  prius  non  fuerit  talis.  In  iis  igitur  quae  fiunt  secundum  quid, 
manifestum  est  quod  indigent  subjecto  :  nam  quantitas  et  qualitas,  etalia 
accidentia,  quorum  est  fieri  secundum  quid,  non  possunt  esse  sine  sub- 
jecto.  Solius  enim  substantiae  est  non  inesse  subjecto.  Sed  etiam  in  sub- 
stantiis,  si  quis  considerat,  manifestum  est  quod  fiunt  ex  subjecto. 

4.  —  Et,  cum  in  qualibet  factione  sit  id  ad  quod  terminatur  fieri,  et  id 
cui  attribuitur  fieri,  quod  est  duplex,  scilicet  subjectum  et  oppositum ; 
manifestum  est  quod  in  quolibet  fieri  sunt  tria  :  scilicet  subjectum,  et 
terminus  factionis,  et  oppositum  ejus.  Sicut,  cum  homo  fit  musicus, 
oppositum  est  non  musicum,  et  subjectum  est  homo,  et  musicus  est  ter- 
minus  factionis.  Et  similiter  infiguraiio  et  informitas  et  inordinatio  sunt 
opposita  :  sed  aes  et  aurum  et  lapides  sunt  subjecta  in  artificialibus. 

5.  Duo  sunt  principia  per  se,  tertium  per  accidens.  —  IUa  enim  dicun- 
tur  esse  principia  et  causae  rerum  naturalium,  ex  quibus  sunt  et  tiuntper 
se,  et  non  secundum  accidens.  Sed  omne  quod  fit;  est  et  fit  ex  subjecto 
et  forma:  ergo  subjectum  et  forma  sunt  per  se  causae  et  principia  omnis 

ejus  quod  fit  secundum  naturam.  Quod  autem  id  quod  fit  secundum  na- 

turam,  fit  ex  subjccto  et  forma,  probat  hoc  modo.  Ea,  in  quae  resolvitur 

definitio  alicujus  rei  sunt  componentia  rem  illam ;  quia  unumquodque 

resolvitur  in  ea  ex  quibus  componitur.  Sed  ratio  ejus  quod  fit  secundum 

naturam,  resolvitur  in  subjectum  et  formam :  nam  ratio  hominis  musici 

resolvitur  in  rationem  hominis,  et  in  rationem  musici  :  si  quis  enimvelit 

dcfinire  hominem  musicum,  oportetquod  assignet  definitionem  hominis 

et  musici :  ergo  id  quod  fit  secundum  naturam,  est  et  fit  ex  subjecto  et 

forma.  Per  se  ergo  principia  omnia  quae  fiunt  secundum  naturam,  sunt 

subjectum  et  forma.  —  Addit  Aristoteles  tertium  principium  per  acci- 

dens:  et  dicit  quod  licet  subjectum  sit  unum  numero,  tamen  specie  et 

ratione  duo,  ut  supra  dictum  est.  Est  enim  ibi  considerare  ipsum  sub- 

jectum  quod  est  aliquid  positive,  ex  quo  fit  aliquid  per  se  et  non  per  acci- 

dens,  ut  hoc  quod  est  homo  et  aurum :   et  est  ibi  considerare  id  quod 

accidit  ei,  scilicet  contrarietatem  et  privationem,  ut  immusicum  et  infi- 

guratum.  Sic  igitur  forma  et  subjectum  sunt  principia  per  se  ejus  quod 

fit  secundum  naturam;  sed  privatio  vei  contrarium  est  principium  per 

accidens,  inquantum  accidit  subjecto;  sicut  dicimus  quod  aedificator  est 

causa  activa  domus  per  se,  sed  musicus  est  causa  activa  domus  per  acci- 

dens,  inquantum  accidit  aedificatori  esse  musicum.  Et  sic  homo  est  causa 

per  se,  ut  subjectum  hominis  musici  ;  sed  non  musicus  est  causa  et  prin- 

cipium  ejus  per  accidens.  Materia  quidem  nunquam  est  sine  privatione; 

quia,  quando  habet  unam  formam,  est  cum  privatione  aherius  formae ; 

et  sic  privatio  formae  oppositae  est  principium  per  accidens  in  essendo. 

Patet  ergo  secundum  intentionem  Aristotelis  quod  privatio,  quae  ponitur 

principium  naturae  per  accidens,  non  est  aliqua  aptitudo  ad  formam  vel 

inchoatio  formae,  vel  aliquod  principium  imperfectum  activum,  ut  qui- 

dam  dicunt,  sed  ipsa  carentia  formae,  vel  contrarium  formae,  quod  sub-_ 

jecto  accidit. 

Cfr.  VIII  Metaph.,  1.    1-4.  —  i.  Phys.,  1.   10-14.  —  Opusc.  De  princ.  natur.  --\ 
Opusc.  De  natur.  mater. 


§  22.  —  Formae  substantiales  immediate  uniuntur 

materise  primae. 

§§  1.  Non  datur  communis  forma  corporeitatis  praeter  formam 
specificam  cujusque  mineralis. 

(S.  Th.  I,  q.  Lxvi,  art.  1)  r 

Impossibile  est  dicere  quod  informitas  materiae  tempore  praecesserit' 
vel  formationem  ipsius,  vel  distinctionem.  Et  de  formationequidem  ma- 
nifestum  est.  Si  enim  materia  informis  praecessit  duratione,  haec  erat  jam 
in  actu ;  hoc  enim  creatio  importat.  Creationis  enim  terminus  est  ens 
actu ;  ipsum  autem  quod  est  actus,  est  forma.  Dicere  igitur  materiam 
praecedere  sine  forma,  est  dicere  ens  actu  sine  actu  ;  quod  implicat  contra- 

dictionem.  Nec  etiam  potest  dici  quod  habuit  aliquam  formam  commu- 
nem,  et  postmodum  supervenerunt  ei  formae  diversae  quibus  sit  distincta. 
Quia  hoc  esset  idem  cum  opinione  antiquorum  naturaiium,  qui  posue- 
runt  materiam  prim.am  esse  aliquod  corpus  in  actu  ;  puta  ignem,  aerem, 
aut  aquam,  aut  aliquod  medium.  Ex  quo  sequebatur  quod  heri  non  esset 
nisi  alterari;  quia  cum  illa  forma  praecedens  daret  esse  actu  in  genere 
substantiae  et  faceret  esse  hoc  aliquid,  sequebatur  quod  superveniens 
forma  non  faceret  simpliciter  ens  actu,  sed  ens  actu  hoc,  quod  est  pro- 
prium  formae  accidentalis.  Et  sic  sequentes  formae  essent  accidentia,  se- 
cundum  quae  non  attenditur  generatio,  sed  alteratio.  Unde  oportetdicere, 
quod  materia  prima  neque  fuit  creata  omnino  sine  forma,  neque  sub  for- 
ma  una  communi,  sed  sub  formis  distinctis  *. 

Cfr.  II  Sent.,  Dist.  xii,  q.  i ,  art.  4.  —  De  Spir.  Creat.,  art.  i ,  ad  g.  —  Quodl.  iii,  art.  i . 

|§  2.  Formae  elementaribus  formis  superiores  ipsae  uniuntur 
immediate  materiae  primae.  (De  Anim,  art.  9,  c) 

Inter  omnia ,  esse  cst  illud  quod  immediatius  ei  intimius  convenit 
rebus ;  unde  oportet,  cum  materia  habeat  esse  actu  per  formam,  quod 
forma  dans  esse  materiae,  ante  omnia  intelh*gatur  advenire  materiae,  et 
immediatius  ceteris  sibi  inesse.  Est  autem  hoc  proprium  formae  substan- 
tialis  quod  det  materiae  esse  simpliciter  ;  ipsa  enim  est  per  quam  res  est 
hoc  ipsum  quod  est.  Non  autem  per  formas  accidentales  habet  esse  sim- 
pliciter,  sed  esse  secundum  quid ;  puta  esse  magnum,  vel  coioratum,  vel 
aliquid  tale.  Si  qua  ergo  forma  est  quae  non  det  materias  esse  simpliciter, 
sed  adveniat  materiae  jam  existenti  in  aciu  per  aliquam  formam,  non  erit 
forma  substantialis.  —  Ex  quo  patet  quod  inter  formam  substantialem  et 
materiam  non  potest  cadere  aliqua  forma  substantialis  media,  sicut  qui- 
dam  voluerunt,  ponentes  quod  secundum  ordinem  generum,  quorum 
unum  sub  altero  ordinatur,  est  ordo  diversarum  formarum  in  materia ; 
utpote  si  dicamus,  quod  materia  secundum  unam  formam  habet  quod 
sit  substantia  in  actu,  et  secundum  aliam  quod  sit  corpus,  et  iterum  se- 
cundum  aliam  quod  sit  animatum  corpus,  et  sic  deinceps.  Sed  hac  posi- 
tione  facta,  sola  prima  forma,  quas  faceret  esse  substantiam  actu,  esset 
substantialis  ;  aliae  vero  omnes  accidentales ;  quia  forma  substantialis  est 
quae  facit  hoc  aliquid.  Oportet  igitur  dicere,  quod  eadem  numero  forma 
sit  per  quam  res  habet  quod  sit  substantia,  et  quod  sit  in  ultima  specie 
specialissima,  et  in  omnibus  intermediis  generibus.  Relinquitur  ergo 
dicendum  quod,  cum  formae  rerum  naturalium  sint  sicut  numeri  in 
quibus  est  diversitas  speciei  addita  vel  subtracta  unitate,  oportet  intelli- 
gere  diversitatem  formarum  naturalium,  secundum  quas  constituitur 
materia  in  diversis  speciebus,  ex  hoc  quod  una  addit  perfectionem  super 
aliam,  utputa  quod  una  forma  constituit  in  esse  corporali  tantum  :  hunc 

1.  Forma  igitur  corporeitatis  non  est  una  in  omnibus  corporibus,  cum  non  sit  alia 
a  formis  quibus  corpora  distinguuntur.  (Ibid.,  art.  2,  ad  3). 

enim  oportet  esse  infimum  gradum  formarum  naturalium,  eo  quod  ma- 

teria  non  est  in  potentia  nisi  ad  formas  corporales.  Quae  enim  incorporea 

sunt,  immaterialia  sunt.  Alia  autem  perfectior  forma  constituit  materiam 

in  esse  corporali,  et  ulterius  dat  ei  esse  vitale ;  et  ulterius  alia  forma  dat 

ei  et  esse  corporale,  et  esse  vitale,  et  super  hoc  addit  ei  esse  sensitivum; 

et  sic  est  in  aliis.  Oportet  ergo  quod  forma  perfectior  secundum  quod 

simul  cum  materia  composiium  constituit  in  perfectione  inferioris  gra- 

dus,  intelligatur  ut  materiale  respectu  ulterioris  perfectionis,  et  sic  ulte- 

rius  procedendo  ;   utpote  materia  prima,  secundum  quod  jam  constituta 

est  in  esse  corporeo,  est  materia  respectu  ulterioris  perfectionis,  quae  est 

vita  ;   et  exinde  est  quod  corpus  est  genus  corporis  viventis  ;  et  anima- 

tum,  sive  vivens,  est  differentia.  Nam  genus  sumitur  a  materia,  et  diffe- 

rentia  a  forma. 

Cfr.  II  Sent.,  Dist.  xviii,  q.    i,   art.  2,  c.  —  De  Spir.  Creat.,  art.   3.  —  Opusc 
De  Pluralit.  Formar.  —  11  De  Anim.,  1.  i. 


§  23.  —  In  substantiali  generatione  novae  formae  educuntur 

ex  potentia  materiae. 

§§  1.  Recensentur  opiniones  de  productione  formarum. 

(11  Sent.j^Dist.  i,  q.  1.  art.  4  ad  4) 

Circa  exiium  rerum  in  esse  per  generationem  fuit  triplex  opinio.  Pri- 
ma  fuii  ponentium  formarum  latitationem,  scilicet  Anaxagorae  (i  Phys., 
1.  8),  qui  ponebat  omniain  omnibus,  et  generationem  fieri  per  abstractio- 
nem ;  et  sic  non  ponebat  veram  generationem,  quae  est  per  hoc  quod 
nova  forma  substantialis  acquiritur  materiae  :  et  in  huncdefectum  incidit 
omnis  opinio  antiquorum,  qui  non  ponebant  veram  generationem,  sed 
generationem  esse  vel  per  congregationem  et  segregationem,  vel  per  alte- 
rationem  tantum  :  et  hoc  contingebat  eis,  quia  non  ponebant  causam 
formalem,  sed  vel  materialem  tantum,  vel  cum  hac  etiam  agentem. 
Alia  opinio  huic  contraria  fuit  Platonis  (in  Phaedro),  qui  posuit  formas 
separatas,  quas  vocavit  ideas,  esse  inducentes  formas  in  materiis  :  etquasi 
ad  hanc  opinionem  reducitur  opinio  Aviccnnae  (De  FJuxu  Entis,  cap.  4), 
qui  dicit  quod  omnes  formae  sunt  ab  intelligentia,  et  agens  naturale  non 
est  nisi  praeparans  materiam  ad  receptionem  formae  ;  et  ista  opinio  pro- 
cedit  ex  hoc  quod  vult  unumquodque  generari  ex  suo  simili.  quod  fre- 
quenter  non  invenitur  in  rebus  naturalibus,  sicut  in  his  quae  per  putre- 
factionem  fiunt;  et  etiam  quia  ponebat  fieri  per  se  terminari  ad  formam 
et  hoc  non  potest  esse,  quia  per  se  fieri  terminatur  ad  hoc  quod  habet 
esse,  quod  est  terminus  factionis ;  et  hoc  est  tantum  compositum,  non 
forma  neque  materia ;  unde  forma  non  nisi  per  accidens  generatur.  — 
Tertia  est  Aristotelis  (vii  et  xii  Metaph.,),  media  inter  has,  scilicet  quoc 
omnes  formae  sunt  in  potentia  in  materia  prima,  non  autem  actu  sicui 
ponentes  latitationes  dixerunt  :  et  agens  naiurale  agit  non  formam,  sec 

compositum,  reducendo  materiam  de  potentia  in  actum  ;  et  hoc  agens 
naturale  in  sua  actione  est  quasi  instrumentum  ipsius  Dei  agentis,  qui 
etiam  materiam  condidit,  et  formae  potentiam  dedit.  Unde  non  oportet, 
hanc  opinionem  sustinendo,  quod  generans  creetfbrmam,  vel  quod  faciat 
aliquid  ex  nihilo  ;  quia  non  facit  formam,  sed  compositum. 

§§  2.  Praeeligitur  sententia  Aristotelis.  (S.  Th.  i,  q.  xlv,  art.  4) 

Quidam  posuerunt  formas  non  incipe^e  per  actionem  naturae,  sed  prius 

in  materia  extitisse,  ponentes  latitationem  formarum.  Et  hoc  accidit  eis 

ex  ignorantia   materiae,   qui   nescieLant   distinguere  inter  potentiam,  et 

actum.  Quia  enim  formas  praeexistunt  in  materia  in  poientia,  posuerunt 

eas  simpliciter  praeexistere  *.  —  Alii  vero  posuerunt  formas  dari,  vel  causari 

ab  agente  separato   per  modum  creationis.   Et   secundum  hoc  cuilibet 

operationi  naturae  adjungitur  creatio.  Sed  hoc  accidit  eis  ex  ignorantia 

formae.  Non  enim  considerabant  quod  forma  naturalis  corporis  non  est 

subsistens,  sed  quo  aliquld  est.  Et  ideo,  cum  fieri,  et  creari  non  conve- 

niatproprie  nisi  rei  subsistenti,  formarum  non  est  fieri,  neque  creari,  sed 

concreata  esse.   Quod  autem  proprie  fit  ab  agente  naturali,  est  compo- 

situm,  quod  fit  ex  materia.  Unde  in  operibus  naturae  non  admiscetur 

creatio,  sed  praesupponitur  ad  operationem  naturae. 

Cfr.  S.  Th.  I,  q.  lxv,  art.  4,  q.  cx,  art.  2.  —  De  Potent.,  q.  iii,  art.  8  ;  art.  i  (. 
—  De  Virtut.,  q.  i,  art.  8.  —  De  Verit.,  q.  xi,  art.  i.  —  vii  Metaph.,  1.  7-8. 

§|3.Specialiter  reprobatur  sententia  Platonis.  (De  Potent.,  q.  iii,  art.  11,  c  ) 

Circa  productionem  formarum  quidam  dixerunt,  quod  agens  naturale 
solummodo  disponit  materiam;  forma  autem,  quae  est  uhima  perfectio, 
provenit  a  principiis  supernaturalibus.  Quae  quidem  opinio  ex  duobus 
praecipue  ostendiiur  esse  falsa.  —  Primo  quidem  ex  hoc  quod,  cum  for- 
marum  naturalium  et  corporalium  non  consistat  nisi  in  unione  ad  mate- 
riam ;  ejusdem  agentis  esse  videtur  eas  producere  cujus  est  materiam 
transmutare.  —  Secundo,  quia  cum  hujusmodi  formae  non  excedant  vir- 
tutem  et  ordinem  et  facuhatem  principiorum  agentium  in  natura,  nulla 
videtur  necessitas,  eorum  originem  in  principia  reducere  ahiora  ;  unde 
Philosophus  dicit  (in  vii  Metaph.)  quod  caro  et  os  generantur  a  forma 
quae  est  in  his  carnibus  et  in  his  ossibus:  secundum  cujus  sententiam 
non  solum  agens  naturale  disponit  materiam,  sed  educit  formam  in 
actum,  e  converso  primae  opinioni'.  Ab  hac  autem  generalitate  forma- 

i.  Anaxagoras  ex  hoc  videtur  fuisse  deceptus,  quia  non  distinguebat  inter  potentiam 
et  actum.  Putabat  enim  oportere  quod  actu  praeexisterit  illud  quod  actu  generatur. 
Oportet  autem  quod  praeexistat  potentia  et  nonactu  :  si  enimnon  praeexisteretpotentia, 
fieret  ex  nihilo  ;  si  vero  praeexisteret  actu,  non  fieret,  quia  quod  est  non  fit.  (De  Potent , 
q.  III,  art.  8,  c.) 

2.  Haec  positio  [nempe  Platonis  et  Avicennas],  tollit  naturalem  vircutem,  quae  inest 
cuilibet  principio  naturali  ad  faciendum  sibi  simile,  secundum  quod  materiain  quam 

rum  oportet  excludere  animam  rationalem:  ipsa  enim  est  substantia  per 
se  subsistens. 

Cfr,  De  Potent.,  q.  iii,  art.  8,  c. 


Art.    II.    —  DE   MIXTORUM   CORPORUM    CONSTITUTIONE 

§  24.  —  Quomodo  elementa  sint  in  mixto. 

fOpusc.  De  mixtione  elem.) 

Dubium  apud  multos  esse  solet,  quomodo  elementa  sint  in  mixto. 

I.  Videtur  autem  quibusdam  quod,  qualitatibus  activis  et  passivis  ele- 
mentorum  ad  medium  aliqualiter  deductis  per  alterationem,  formae  sub- 
stantiales  elementorum  maneant  :  si  enim  non  remaneant,  videtur  esse 
corruptio  quaedam  elemeniorum,  et  non  mixtio.  Rursus  si  forma  substan- 
tialis  corporis  mixti  sit  actus  materiae,  non  praesuppositis  formis  simpli- 
cium  corporum,  tunc  simplicia  corpora  elementorum  amittent  rationem  : 
est  enim  elementum  ex  quo  componitur  aliquid  primo,  et  est  in  eo,  et  est 
indivisibile  secundum  speciem  :  sublatis  enim  formis  substantialibus, 
non  sic  ex  simplicibus  corporibus  corpus  mixtum  componetur  quod  in 
eo  remanent. 

Est  autem  impossibile  sic  se  habere.  —  Impossibile  est  enim  materiam 
secundum  idem  diversas  formas  suscipere  elementorum.  Si  igitur  in  cor- 
pore  mixto  formaesubstantiales  elementorum  salventur,  oportebit  diversis 
materiae  partibus  eas  inesse.  Materiae  autem  diversas  partes  accipere  est 
impossibile,  nisi  praeintellecta  quantitate  in  materia  :  sublata  enim  quan- 
litate,  substantia  remanet  indivisibilis.  Ex  materia  autem  sub  quantitate 
existente,  et  forma  substantiali  adveniente,  corpus  physicum  constitpitur. 
Diversae  igitur  partes  materiae  formis  elementorum  subsistentes  plurium 
corporum  rationem  suscipiunt.  Multa  autem  corpora  impossibile  est 
simul  esse.  Non  igitur  in  qualibet  parte  corporis  mixti  erunt  quatuor 
elementa;  et  sic  non  erit  vera  mixtio,  sed  secundum  sensum,  sicut  accidit 
in  congregatione  invisibilium ,  sive  insensibilium  corporum  propter 
parvitatem.  —  Amplius,  omnis  forma  substaniialis  propriam  requirit  dis- 
positionem  in  materia,  sine  qua  esse  non  potest  :  unde  alteratio  est  via 
ad  generationem  et  corruptionem.  Impossibile  est  autem  in  idem  coiive- 
nire  propriam  dispositionem,  quae  requiritur  ad  formam  ignis,  et  quae 
requiritur  ad  formam  aquae,  quia  secundum  tales  dispositiones  ignis  et 


agit,  est  receptiva  suae  similitudinis.  Quod  quidem  nccessarium  cst  cx  hoc  quodomnc 
quod  agit,  agit  cx  hoc  quod  cst  in  actu.  Unde  oportct  quod  omnc  quod  cstinactu  ali- 
quid,  aliquo  modo  possit  esse  activum  illius:  ct  ideo  omnc  naturale  principium  natum 
est  inducerc  suam  similitudinem  per  actum  suum.  (iii  Scnt.,  Dist.  xxxiii,  q.  i,  art.  2, 
s.  2).  —  Cfr.  S.  c.  G.,  iu,  c.  Gg,  n.  g. 

aqua  sunt  contraria.  Contraria  autem  impossibile  est  simulesse  in  eodem 
adaequate.  Impossibile  est  igitur  quod  in  eadem  parte  mixti  sint  formas 
substantiales  ignis  et  aquae.  Si  igitur  mixtum  fiat,  remanentibus  formis 
substantialibus  simplicium  corporum,  sequitur  quod  non  sit  vera  mixtio, 
sed  ad  sensum  solum ,  quasi  juxta  se  positis  partibus  insensibilibus 
propter  parvitatem. 

II.  Quidam  autem  volentes  utrasque  rationes  evitare,  in  majusinconve- 
niens  inciderunt.  Ut  enim  mixtiones  elementorum  ab  eorum  corruptione 
distinguerent,  dixerunt  formas  quidem  substantiales  elem*ntorum  rema- 
nere  in  mixto  aliqualiter ;  sed  ne  cogerentur  dicere  mixtionem  ad  sensum, 
et  non  secundum  veritatem,  posuerunt  quod  formae  elementorum  non 
remanent  in  mixto  secundum  suum  complementum,   sed  in  quoddam 
medium  reducantur  :  dicunt  enim  quod  formae  elementorum  suscipiunt 
rtiagis  et  minus,  et  habent  contrarietatem  ad  invicem.  Sed  quia  hoc  palam 
repugnat  opinioni  et  dictis  Philosophi  dicentis  in  Pra^dic.^quod  substantiae 
nihil  est  contrarium,  et  quod  non  suscipit  magis  et  minus ;  ulterius  pro- 
cedunt,  et  dicunt  quod  formae  elementorurn  sunt  imperfectissimae,  utpote 
materiae  primae  propinquiores  :  unde  sunt  mediae  inter  formas  substan- 
tiales  et  accidentales ;  et  sic,  in  quantum  accedunt  ad  naturam  formarum 
accidentalium,  magis  et  minus  suscipere  possuntj  licet  habeant  contrarie- 
tatem  ad  invicem. 

Haec  autem  positio  muhipliciter  est  improbabilis.  —  Primo,  quia  esse 

aliquid  medium  inter  substantiam  et  accidens  est  omnino  impossibile  : 

esset  enim  medium  inter  affirmationem  et  negationem.  Proprium  enim 

accidentis  est  esse  in  subjecto,  substantiae  vero  in   subjecto  non  esse. 

Formae  autem  substantiales  sunt  quidem  in  materia,  non  autem  in  sub- 

jecto  :  nam  subjectum  est  hoc  aliquid  ;  forma  autem  substantialis  est  quae 

facit  subjectum  hoc  aliquid,  non  autem  praesupponit  illud.  —  Item  ridi- 

culum  est  dicere  medium  esse  inter  ea  quae  non  sunt  unius  generis  :  quia 

medium    et   extrema    oportet    ejusdem    generis    esse ,    ut    probatur   in 

X  Metaph.  Nihil  ergo  potest  esse  medium  inter  substantiam  et  accidens. 

—  Deinde  impossibile  est  formas  substantiales  elementorum  suscipere 

magis  et  minus.  Omnis  enim  forma  suscipiens  magis  et  minus  est  divi- 

sibilis  per  accidens,  in  quantum  scilicet  potest  eam  subjectum  participare 

magis  et  minus.  Secundum  id  autem  quod  est  divisibile  per  se  vel  per 

accidens,  contingit  esse  motum  continuum.  Est  enim  loci  mutatio  et 

augmentum  et  decrementum,  secundum  locum  et  quantitatem,  quae  sunt 

per  se  divisibilia ;  alteratio  autem  secundum  qualitates  quas   suscipiunt 

magis  et  minus,  ut  calidum  et  album.  Si  igitur  formae  elementorum  susci- 

piunt  magis  et  minus,  tam  generatio  quam  corruptio  elementorum  erit  mo- 

tus  continuus,  quod  est  impossibile  :  nam  motus  continuus  non  est  nisi  in 

tribus  generibus,  scilicet  quantitate,  qualitate,   et  ubi,  ut  probatur  in 

V  Phys.  —  Amplius  omnis  difierentia  .secundum  formam  substantialem 

variat  speciem.  Quod  autem  suscipit  magis  et  minus,  difiert  ab  eo  quod 

est  minus,  et  quodammodo  est  ei  contrarium,  ut  magis  album  et  minus 

album.  Si  igitur  forma  substantiaiis  ignis  suscipit  magis  et  minus,  magis 

facta  vel  minus  facta  speciem  variabit,  nec  erit  eadem  forma,  sed  alia. 
Hinc  est  quod  dicit  Piiilosophus  in  vni  Metaph.,  quod,  sicut  in  numeris 
variatur  species  per  additionem  et  subtractionem,  ita  in  substantiis. 

III.  Oportet  ergo  alium  modum  invenire,  quo  veritas  salvetur  mixtio- 
nis,  et  eiementa  non  totaliter  corrumpantur,  sed  aliqualiter  in  mixto  per- 
maneant.  Considerandum  est  igitur  quod  qualitates  activae  et  passivae 
elementorum  sunt  ad  invicem  contrariae,  et  suscipiunt  magis  et  minus. 
Ex  contrariis  autem  qualitatibus  suscipientibus  magis  et  minus  constitui 
potest  media  qualitas,  quae  utriusque  sapiat  extremi  naiuram,  sicut  palli- 
dum  inter  album  et  nigrum,  et  tepidum  inter  calidum  et  frigidum.  Sic 
igitur,  remissis  excellentiis  qualitatum  elementarium,  constituitur  ex  eis 
quaedam  qualitas  media,  quae  est  propria  qualitas  corporis  mixti,  diffe- 
rens  tamen  in  diversis  secundum  diversam  mixtionis  proportionem  :et 
haec  quidem  qualitas  est  propria  dispositio  ad  formam  corporis  mixti, 
sicut  qualitas  simplex  ad  formam  corporis  simplicis.  Sfcut  igitur  extrema 
inveniuntur  in  medio,  quod  participat  utriusque  naturam ;  sic  qualitates 
simplicium  corporum  inveniuntur  in  propria  qualitate  corporis  mixti. 
Qualitas  autem  corporis  simplicis  est  quidem  aliud  a  forma  substantiali 
ipsius ;  agit  tamen  in  virtute  formae  substantialis  :  alioquin  calor  cale- 
faceret  tantum;  non  autem  per  ejus  virtutem  forma  substantialis  educe- 
retur  in  actum,  cum  nihil  agat  extra  suam  speciem.  Sic  igitur  virtutes 
formarum  substantialium  simplicium  corporum  salvantur  in  corporibus 
mixtis.  Sunt  igitur  formae  elementorum  in  mixtis  non  actu,  sed  virtute  : 
et  hoc  est  quod  dicit  Philosophus  in  i  de  Gener.  Non  igitur  manent  ele- 
mentain  mixto  actu,  ut  corpus  et  album  ;  neccorrumpuntur  nec  alteran- 
tur  ambo  nec  alterum  :  salvaturenim  virtus  eorum. 


CAPUT  SECUNDUM 

DE    VITA    ET    DE    VEGETALIBUS 


§  25.  —  Utrum  omnium  naturalium  rerum  sit  vivere. 

(S.  Th.  I,  q.  xviii,  art.  1) 

Videtur  quod  omnium  rerum  naturalium  sit  vivere.  i.  Dicit  enim 
Philosophus  (Phys.  lib.  viii)  quod  «  motus  est  ut  vita  quaedam  nafira 
existentibus  omnibus.  »  Sed  omnes  res  naturales  participant  motum.  Ergo 
omnes  res  naturales  participant  vitam. 

2.  Praiterea,  planiae  dicuntur  vivere,  inquanium  habent  in  seipsis  prin- 
cipium  motus  augmenti  et  decrementi.  Sed  motus  localis  est  perfeciior 
et  prior  secundum  naturam  quam  motus  augmenii  et  decrementi,  ui  pro- 

batur  (Phys.  lib.  viii).  Cum  igitur  omnia  corpora  naturalia  habeant  in  se 
aliquod  principium  motus  localis,  videtur  quod  omnia  corpora  naturalia 
vivant. 

3.  Praeterea,  inter  corpora  naturalia  imperfectiora  sunt  elementa.  Sed 
eis  attribuitur  vita;  dicuntur  enim  aquas  vivae.  Ergo  multo  magis  alia 
corpora  naturalia  vitam  habent. 

Scd  contra  esi^  quod  dicit  Dionysius  (Dediv.nom.  c.  6)  quod  «plantae, 
secundum  ultimam  resonantiam  vitae,  habent  vivere.  »  Ex  quo  potest 
accipi  quod  uhimum  gradum  vitae  obtinent  plantae.  Sed  corpora  inani- 
mata  sunt  infra  plantas.  Ergo  eorum  non  est  vivere. 

CoNCLUsio.  —  Cum  motu  viventia  a  non  viventibus  cognoscantur^  ea 
proprie  vivere  dicuntur  quce  seipsa  secundum  aliquam  speciem  motus 
movent. 

Respondeo  dicendum  quod  ex  his  quae  manifeste  vivunt,  accip^re  pos- 
sumus,  quorum  sit  vivere,  et  quorum  non  sit  vivere.  Vivere  autem  ma- 
nifeste  animalibus  convenit.  Dicitur  enim  (in  libro  i,  cap.  i  De  plantis), 
quod  vita  in  animalibus  manifesta  est.  Unde  secundum  illud  oportet 
distinguere  viventia  a  non  viventibus,  secundum  quod  animalia  dicuntur 
vivere.  Hoc  autem  est  in^quo  primo  manifestatur  vita,  et  in  quo  uhimo 
remanet.  —  Primo  autem  dicimus  animal  vivere,  quando  incipit  ex  se 
motum  habere;  et  tamdiu  judicatur  animal  vivere,  quamdiu  talis  motus 
in  eo  apparet ;  quando  vero  jam  ex  se  non  habet  aliquem  motum,  sed 
movetur  tantum  ab  alio,  tunc  dicitur  animal  mortuum  per  defectum  vitae. 
Ex  quo  patet  quod  illa  proprie  sunt  viventia,  quae  seipsa  secundum  ali- 
quam  speciem  motus  movent;  sive  accipiatur  motus  proprie,  sicut  motus 
dicitur  actus  imperfecti,  id  est  existentis  in  potentia;  sive  motus  accipia- 
tur  communiter,  prout  motus  dicitur  etiam  actus  perfecti ;  prout  intelli- 
gere  et  sentire  dicuntur  moveri,  ut  dicitur  (De  anima,  hb.  iii,  c.  7)  ;  ut 
sic  viventia  dicantur  quaecumque  se  agunt  ad  motum,vel  operationem 
aHquam.  Ea  vero  in  quorum  natura  non  est  ut  se  agant  ad  aliquem. 
motum,  vel  operationem,  viventia  dici  non  possunt,  nisi  per  aliquam 
similitudinem  *. 

I.  Nomen  vitse  ex  hoc  sumptum  videtur  quod  ahquid  a  seipso  potest  mo- 
veri ;  et  ideo  ex  hoc  dicta  sunt  primo  ahqua  vivere,  quia  visa  sunt  a  seipsis  mo- 
yeri,  sicut  plantse  per  motum  augmenti,  et  animaHa  per  motum  insuper  loca- 
lem;  ea  vero  quae  visa  sunt  non  moveri  nisi  ab  aHis  mota,  dicta  sunt  mortua, 
vel  vita  carentia,  sicut  lapides  et  Hgna.  Unde  etiam  per  quamdam  transumptio- 
nem  ea  quorum  principium  motus  in  ipsis  est  dicuntur  viventia,  quamvis  non 
seipsa  moveant,  sicut  aquae  scaturientes  impetu  sui  motus  a  terra  dicuntur  vivse : 
aquae  autem  immobiles  congregatae  in  lacunis  dicuntur  aquae  mortuse.  UUerius 
nomen  vitae  attributum  est  omnibus  operationibus  quas  aHquis  a  seipso  exercet 
non  ab  aHo  motus,  etiam  si  motus  non  sint;  sicut  nomen  motus  ad  operatio- 
nem  quamHbet  solet  transferri,  sicut  dicitur  sentire  et  inteUigere  motus;  et 
secundum  hoc  non  solum  quae  moventur  a  seipsis  vel  per  augmentum  vel  loca- 
Hter,  dicuntur  vivere,  sed  omnia  quae  ex  seipsis  appetunt,  sentiunt,  inteUigunt: 
haec  enim  dicuntur  operationes  vitae.  Quamvis  autem  plures  dictarum  opera- 
tionum  in  aHquo  sint,  ex  iUa  tamen  dicitur  vita  ejus  quae  principaHs  in  ipso 
est;  sicut  animaHum  vita  dicitur  in   sentiendo,  quamvis  etiam  nutriantur ;  et 

Ad  primum  cvgo  dicendum,  quod  verbum  illud  Philosophi  potest  in- 
tellelligi  vel  de  motu  primo,  scilicet  corporum  caelestium,  vel  de  motu 
communiter.  Et  utroque  modo  motus  dicitur  quasi  vita  corporum  natu- 
ralium,  per  simiiitudinem,  et  non  per  proprietatem.  Nam  motus  caeli  est 
in  universo  corporalium  naturarum,  sicut  motus  cordis  in  animali,  quo 
conservatur  vita.  Similiter  etiam  quicumque  motus  naturalis  hoc  modo 
se  habet  ad  res  naturales,  ut  quaedam  similitudo  vitalis  operationis.  Unde 
si  totum  universum  corporale  esset  unum  animal,  ita  quod  iste  motus 
esset  a  movente  intrinseco,  ut  quidam  posuerunt,  sequeretur  quod  motus 
esset  vita  omnium  naturalium  corporum. 

Ad  secundum  dicendum,  quod  corporibus  gravibus  et  levibus  non  com- 
petit  moveri,  nisi  secundum  quod  siint  extra  dispositionem  suae  naturae; 
utpote  cum  sunt  extra  locum  proprium.  Cum  enim  sunt  in  loco  proprio* 
et  naturali,  quiescunt,  Sed  plantae  et  aliae  res  viventes  moventur  motu 
vitali,  secundum  hoc  quod  sunt  in  sua  disposiiione  naturali ;  non  autem 
in  accedendo  ad  eam,  vel  in  recedendo  ab  ea:  imo  secundum  quod  rece- 
dunt  a  taii  motu,  recedunt  a  naturali  dispositione.  Et  praeterea  corpora 
gravia  et  levia  moventur  a  motore  extrinseco;  vel  generante,  qui  dat  for- 
mam;  vel  removente  prohibens,  ut  dicitur  (Phys.  lib.  vin).  Et  ita  non 
movent  seipsa,  sicut  corpora  viventia. 

Ad  tertium  dicendum,  quod  aqu2e  vivae  dicuntur,  quae  habent  conii- 
nuum  fluxum.  Aquae  enim  stantes,  quae  non  continuantur  ad  principium 
ccntinue  fluens,  dicuntur  mortuae,  ut  aquae  cisternarum  ct  lacunarum.  Et 
hoc  dicitur  per  similitudinem:  inquantum  enim  videntur  se  movere, 
habent  similitudinem  vitae.  Sed  tamen  non  est  in  eis  vera  ratio  vitae;  quia 
hunc  motum  non  habent  a  seipsis,  sed  a  causa  generante  eas ;  sicut  acci- 
dit  circa  motum  aliorum  gravium  et  levium. 
Cfr.  S.  c.  G.  I,  c.  97. 


§  26.  —  Utrum  vita  sit  qudedam  operatio. 

(S.  Th.  I,  q.  XVIII,  art.  2) 


Videtur  quod  vita  sit  quaedam  operatio.  i.  Nihil  enim  dividitur  nisi 
per  ea  quae  sunt  sui  generis.  Sed  vivere  dividitur  per  operationes  quas- 
dam,  ut  patet  per  Philosophum  (De anima,  lib.  11,  c.  2)  qui  distinguit  vivere 
per  quatuor  ;  scilicet  alimento  uti,  sentire,  moveri  secundum  locum,  et 
intelligere.  Ergo  vita  est  operatio  quaedam. 

2.   Praeterea,  vita  activa  dicitur  alia  esse  a  contemplativa.  Sed  contem- 

et  hominum  in  intelligendo,  quamvis  etiam  sentiant;  et  hoc  non  solum  est 
accipiendum  secundum  naturales  potentias,  sed  etiam  secundum  habiius  su- 
peradditos.  Unde  vita  uniuscujusque  hominis  dicitur  in  hoc  consistere  in  quo 
summum  studium  impendit  et  curam.  (111  Sent.,  Dist.  xxxv,  q.  i,  art.  i,  s.) 

plativi  ab  activis  non  diversificantur  nisi  secundum  operationes  quas- 
dam.  Ergo  vita  est  quaedam  operatio. 

3.  Praeterea,  cognoscere  Deum  est  operatio  quaedam.  Haec  autem  est 
vita,  ut  patet  per  illud  fJoan.  xvii,  3)  :  Hcec  est  autem  vita  ceterna  ut 
cognoscant  te  solum  verum  Deum.  Ergo  vita  est  operatio. 

Sed  contra  est,  quod  dicit  Philosophus  (De  anima,  lib.  ii,  c.  4)  : 
«  Vivere  viventibus  est  esse  ». 

CoNCLUsio.  —  Vitce  nomen  substantiam  et  esse  illius  naturce,  cui  con- 
venit  se  movere^  proprie  signijicat ;  non  nunquam  vero  et  minus  proprie 
vitalem  operationem. 

Respondeo  dicendum  quod,  intellectus  noster,  qui  proprie  est  cogno- 
scitivus  quidditatis  rei  ut  proprii  objecti,  accipit  a  sensu,  cujus  propria 
objecta  sunt  accidentia  exteriora.  Et  inde  est  quod  ex  his  quae  exterius 
apparent  de  re,  devenimus  ad  cognoscendam  essentiam  rei.  Et  quia  sic 
nominamus  aliquid,  sicut  cognoscimus  illud,  inde  est  quod  plerumque  a 
proprietatibus  exterioribus  imponuntur  nomina  ad  significandas  essentias 
rerum.  Unde  hujusmodi  nomina  quandoque  accipiuntur  proprie  pro 
ipsis  essentiis  rerum,  ad  quas  significandas  principaliter  sunt  imposita, 
aliquando  autem  sumuntur  pro  proprietatibus,  a  quibus  imponuntur;  et 
hoc  minus  proprie  ;  sicut  patet  quod  hoc  nomen  corpus  impositum  est 
ad  significandum  quoddam  genus  substantiarum,  ex  eo  quod  in  eis  inve- 
niuntur  tres  dimensiones  ;  et  ideo  aliquando  ponitur  hoc  nomen  corpus 
ad  significandas  tres  dimensiones,  secundum  quod  corpus  ponitur  species 
quantiiatis.  —  Sic  ergo  dicendum  est  et  de  vita.  Nam  vitce  nomen  sumitur 
ex  quodam  exterius  apparenti  circa  rem,  quod  est  movere  seipsum  :  non 
tamen  est  impositum  hoc  nomen  ad  hoc  significandum,  sed  ad  signifi- 
candam  substantiam  cui  convenit  secundum  suam  naturam  movere 
seipsam,  vel  agere  se  quocumque  modo  ad  operationem.  Et  secundum 
hoc,  vivere  nihil  aliud  est  quam  esse  in  tali  natura;  et  vita  significat  hoc 
ipsum,  sed  in  abstracto  ;  sicut  hoc  nomen,  cursus  ,  significat  ipsum 
currere  in  abstracto.  Unde  vivum  non  est  praedicatum  accidentale,  sed 
substantiale.  Quandoque  tamen  vita  sumitur  minus  proprie  pro  opera- 
tionibus  vitae,  aquibus  nomen  vitae  assumitur*;  sicut  dicit  Philosophus 
(Eth.  lib.  IX,  c.  9)  quod  vivere  principaliter  est  sentire,  vel  intelligere. 

Ad  primum  ergo  dicendum,  quod  Phiiosophus  ibi  accipit  vivere  pro 
operatione  vitas.  Vel  dicendum  est  melius,  quod  sentire  et  intelligere,  et 
hujusmodi,  quandoque  sumuntur  pro  quibusdam  operationibus  ;  quan- 
doque  autem  pro  ipso  esse  sic  operantium.  Dicitur  enim  (Eth.  lib.  ix,  c.  9) 
quod  vivere  est  sentire  vel  inteliigere  ;  id  est  habere  naturam  ad  sentien- 
dum,  vel  intelligendum.  Et  hoc  modo  distinguit  Phiiosophus  vivere  per 
illaquatuor.Naministis  inferioribus  quatuor  sunt  genera  viventium.Quo- 
rum  quaedam  habent  naiuram  soium  ad  utendum  alimento,  et  ad  conse- 


I.  Essentia  rei  ex  operatione  ipsius  cognoscitur  ;  et  ideo  ex  operationibus  quibus 
per  piius  convenit  nomen  vitae,  translatum  est  nomen  ad  ipsum  esse,  secundum  quod 
ab  illo  est  effectus  talium  operationum.  (ni  Sent.,  Dist.  xxxv,  q.  i,  art.  i,  ad  i.) 

quentia,  quae  sunt  augmentum  et  generatio.  Quaedam  ulterius  ad  sentien- 
dum;  ut  patet  in  animalibus  immobilibus,  sicut  sunt  ostrea.  Quaedam 
vero  cum  his  ulterius  ad  movendum  se  secundum  locum  ;  sicut  animalia 
perfecta,  ut  quadrupedia,  et  volatilia,  et  hujusmodi.  Quaedam  vero  ulte- 
rius  ad  intelligendum  ;  sicut  homines. 

Ad  secundum  ergo  dicendum,  quod  opera  vitas  dicuntur,  quorum  prin- 
cipia  sunt  in  operantibus,  ut  seipsos  inducant  in  tales  operationes.  Con- 
tingit  autem  aliquorum  operum  inesse  hominibus  non  solum  principia 
naturalia,  ut  sunt  potentias  naturales,  sed  etiam  quaedam  superaddita,  ut 
sunt  habitus  inclinantes  ad  quaedam  operationum  genera,  quasi  per  mo- 
durft  naturae,  et  facientes  illas  operationes  esse  delectabiles.  Et  ex  hoc 
dicitur,  quasi  per  quamdam  similitudinem,  quod  illa  operatio  quae  ^st 
homini  delectabilis,  et  ad  quam  inclinatur,  et  in  qua  conversatur,  et  ordi- 
nat  vitam  suam  ad  ipsum,  dicitur  vita  hominis.  Unde  quidam  dicuntur 
agere  vitam  Juxuiiosam,  quidam  vitam  honestam.  Et  per  hunc  modum 
vita  contemplativa  ab  activa  distinguitur.  Et  per  hunc  etiam  modum 
cognoscere  Deum  dicitur  vita  aeterna. 

Unde  patet  solutio  ad  tertium. 


§  27.  —  Definito  animde  in  communi  ab  Aristotele  posita 

explicatur. 

(11  De  Anima,  1.  1) 

Anima  est  actus  primiis  corporis  physici,  potentia  vitam  habentis.  Tale  autem 
corpus  est  organicum.  Si  igitur  commune  quid  de  omni  anima  sit  dicendum,  est 
utique  anima  actus  primus  corporis  physici  organici  *. 

§§  1.  Piaemittuntur  quaedam  divisiones  ex  quibus  habetur  via 
ad  investigandum  definitionem  animae. 

Hasc  est  differentia  inter  definitionem  substantiae  et  accideniis,  quod 
in  definitione  substantiae  nihil  ponitur  quod  sit  extra  substantiam  defini- 
ti  :  definitur  enim  unaquaeque  substantia  per  sua  principia  materialia  vel 
formalia.  In  definitione  autem  accideniis  ponitur  aliquid  quod  est  exira 
esseniiam  definiti,  scilicet  subjectum  ;  oportet  enim  subjectum  poni  in 
definitione  accidentis.  Sicut  cum  dicitur  «  simitas  est  curvitas  nasi  ».  Et 
hoc  ideo  est,  quia  definitio  significat  quod  quid  est  res  ;  substantia  autem 
est  quid  completum  in  suo  esse  et  in  sua  specie  ;  accidens  auiem  non 
habet  esse  completum,  sed  dependens  asubstantia.  Similiter  etiam  nuUa 
fo-rma  est  quid  completum  in  specie,  sed  complementum  speciei  competit 

I .  ^'\jy^(\  lcTiv  ivTsli/EiOL  7\  "TtpwTr,  (Tojij.aTO?  ^uctaou  cuvaij.£'.  ^(oyjv  i/ovTO^.  Toiouto 
0£,  0  av  7)  6z^(OLViy.6v...  \i.\  Sv]  Tt  xoivbv  £7:1  TracY)?  '|u/rj?  osX  XEy^iv,  Er/i  av  £VT£X£V£ia  r, 
xpwTY)  Twijt.aTO(;  cpuffixou  opYavtxou.  (n  De  Anim.,  c.  i,  n.  .S-6.) 

substantise  compositas.  Unde  substantia  composita  sic  definitur,  quod  in 
ejus  definitione  non  ponitur  aliquid  quod  sit  extra  essentiam  ejus.  In 
omni  autem  definitione  formae  ponitur  aliquid,  quod  est  exira  essentiam 
formae,  scilicet  proprium  subjecium  ejus  sive  materia.  Unde,  cumanima 
sit  forma,  oportetquod  indefinitione  ejus  ponatur  materia  sive  subjectum 
ejus.  Et  ideo  ponit  Aristoteles  duas  divisiones:  quarum  prima  necessaria 
est  ad  investigandum  id  quod  in  definitione  animae  ponitur  ad  exprimen- 
dam  essentiam  ejus  ;  alia  quae  est  necessaria  ad  investigandum  id  quod 
ponitur  in  definitione  animae  ad  exprimendum  subjectum  ipsius. 

1.  Circa  primum  innuit  tres  divisiones  :  quarum  prima  est  secundum 
quod  ens  dividitur  in  decem  praedicamenta.  Et  hanc  innuitper  hoc  quod 
dicit  quod  substantia  dicitur  esse  unum  genus  entium.  — Secundadivisio 
est  secundum  quod  substantia  dividitur  in  materiam  et  formam  et 
compositum.  —  Tertia  divisio  est  quod  actus  dicitur  dupliciter,  uno  mo- 
do  sicut  scientia  est  actus ;  alio  modo  sicut  considerare  est  actus.  Et 
differentia  horum  actuum  ex  potentiis  perpendi  potest.  Dicitur  enim 
aliquis  inpotentiagrammaticus,  antequam  acquirathabitum  grammaticae, 
discendo  vel  inveniendo  :  quae  quidem  potentia  in  actum  reducitur, 
quando  jam  aliquis  habet  habitum  scientiae.  Sed  tunc  est  iterum  in  po- 
tentia  ad  usum  habitus,  cum  non  considerat  in  actu  ;  et  heec  potentia  in 
actum  reducitur  cum  actu  considerat.  Sic  igitur  et  scientia  est  actus,  et 
consideratio  est  actus. 

2.  Innuit  Aristoteles  divisiones,  ex  quibus  investigaturid  quod  ponitur 
in  definitione  animae,  pertinens  ad  ejus  subjectum.  Et  sunt  etiam  tres 
divisiones.  Quarum  prima  est,  quod  substantiarum  quaedam  sunt  corpora, 
quaedam  non  sunt  corpora.  Inter  quas  substantias  maxime  sunt  mani- 
festae  corporales  substantiae.  Nam  substantiae  incorporeae,  quaecumque 
sint,  immanifestae  sunt  eo  quod  sunt  a  sensibus  remotae  et  sola  ratione 
investigabiles.  —  Secunda  divisio  est,  quod  corporum  quaedam  sunt  cor- 
pora  physica,  id  est  naturalia  ;  quaedam  non  naturalia,  sed  artificialia. 
Homo  enim  et  lignum  et  lapis  sunt  naturalia  corpora,  domus  et  securis 
sunt  artificialia.  Magis  autem  videntur  substantiaecorpora  naturalia  quam 
artificialia,  quia  corpora  naturalia  sunt  principia  artificialium.  Ars  enim 
operatur  ex  materia  quam  natura  ministrat ;  forma  autem  quae  per  artem 
inducitur,  est  formaaccidentalis,  sicut  figura  vel  aliquid  hujusmodi.  Unc^ 
corpora  artificialia  non  sunt  in  genere  substantiae  per  suam  formam,  sed 
solum  per  suam  materiam,  quae  est  naturalis.  Habent  ergo  a  corporibus 
naturalibus  quod  sint  substantiae.  Unde  corpora  naturalia  sunt  magis 
substantiae  quam  corpora  artificialia  :  sunt  enim  substantiae  non  solum  ex 
parte  materiae,  sed  etiam  ex  parte  formae.  —  Tertia  divisio  est,  quod  cor- 
porum  naturalium  quaedam  habent  vitam,  et  quaedam  non  habent.  Illud 
autem  dicitur  habere  vitam,  quod  per  seipsum  habet  alimentum,  augmen- 
tum  et  decrementum.  Sciendum  autem  est,  quod  haec  explanatio  magis 
cst  per  modum  exempli,  quam  per  modum  definitionis.  Non  enim  ex  hoc 
solo  quod  aliquid  habet  augmcntum  et  decrementum,  vivit,  sed  etiam  ex 
hoc  quod  sentit  et  intelligit,  et  alia  opera  vitas  exercere  potest. 

§§  2.  Investigantur  singulae  particulae  definitionis  propositae. 

Primo  investigat  Aristoteles  particulas  definitionis,  quae  pertinent  ad 
essentiam  animas;  secundo  eas  quae  pertinent  ad  essentiam  subjecti. 

I.  Circa  primum  duo   facit.    Primo  investigat  hanc  particulam,  quod 
anima  est  actus.  Secundo  hanc,  quod  est  actus  primus. 

I.  Anima  est  actus  corporis  habentis  potentia  vitam.  —  Concludit  er- 

go  primo  ex  praedictis  quod  cum  corpora  physica  maxime  videantur  esse 

substantiae,  et  omne  corpus  habens  vitam  sit  corpus  physicum,  necesse 

est  dicere  quod  omne  corpus  habens  vitam  sit  substantia.  Et  cum  sit  ens 

actu,  necesse  est  quod  sit  substantia  composita.   Quia   vero,  cum  dico, 

corpus  habens  vitam,  duo  dico,  scilicet  quod  est  corpus  et  quod  est  hu- 

jusmodi  corpus,   scilicet  habens  vitam,    non  potest  dici  quod  illa  pars 

corporis  habentis  vitam,  quae  dicitur  corpus,  sit  anima.  Per  animam  enim 

intelligimus  id  quo  habens  vitam  vivit  :  unde  oportet  quod  intelligatur 

sicut  aliquid  in  subjecto  existens;  ut  accipiatur  hic  large  subjectum,  non 

solum  prout  subjectum  dicitur  aliquid  ens  actu,  per  quem  modum  acci- 

dens  dicitur  esse  in  subjecto;  sed  etiam  secundum  quod  materia  prima, 

quae  est  ens  in  potentia,  dicitur  subjectum.  Corpus  autem,  quod  recipit 

vitam,  magis  est  sicutsubjectum  et  materia  quam  sicut  aliquid  in  subjec- 

to  existens.  Sic  igitur,  cum  sit  triplex  substantia,  scilicet  compositum, 

materia,  et  forma,  et  anima  non  est  ipsum  compositAm,  quod  est  corpus 

habens  vitam :  neque  est  materia  quae  est  corpus  subjectum  vitae :  relin- 

quitur,  per  locum  a  divisione,  quod  anima  sit  substantia  sicut  forma  vel 

speciestalis  corporis,  scilicet  corporis  physici  habentisin  potentia  vitam. 

—  Dixit  autem  «  habentis  vitam  potentia  »  et  non   simpliciter  habentis 

vitam.  Nam  corpus  habens  vitam  intelligitur  substantia  composita  vivens. 

Compositum  autem  non  ponitur  in   definitione  formae.  Materia   autem 

corporis  vivi  est  id  quod  comparatur  ad  vitam  sicut  potentiam  ad  actum  : 

et  hoc  est  anima,  actus  secundum  quem  corpus  vivit.  Et  ne  aliquis  cre- 

deret  quod  anima  sic  esset  actus  sicut  aliqua  forma   accidentalis  actus 

est,  ad  hoc  removendum  subditquod  animaestsic  actus,  sicut  substantia 

est  actus,  id  est  sicut  forma.   Et  quia  omnis   forma  est  in  determinata 

materia,  sequitur  quod  sit  forma  talis  corporis,  quale  dictum  est.  —  Non 

autem  sic  est  intelligendum  quod  anima  sit  actus  corporis,  et  quod  cor- 

pus  sit  ejus  materia  et  subjectum,  quasi  corpus  sit  constitutum  per  unam 

formam,  quae  faciat  ipsum  esse  corpus,  et  superveniat  ei  anima  faciens 

ipsum  esse  corpus  vivum;  sed  quia  ab  anima  est,  et  quod  sit  corpus,  et 

quod  sit  corpus  vivum.  Sed  hoc  quod  est  esse  corpus,  quod  est  imperfe- 

ctius,  est  quid  materiale  respectu  vitae.  Etinde  est  quod  recedente  anima, 

non  remanet  idem  corpus  specie;  nam  oculus  et  caro  in  mortuo  non 

dicuntur  nisi  aequivoce. 

2.  Anima  est  acxus primus.  —  Venatur  secundam  particulam  defini- 
tionis :  et  dicit  quod  actusdicitur  dupliciter :  alius,  sicut  scientia,  et  alius 
sicut  considerare,  ut  supra  expositum  est.  Et  manifestum  est  quod  anima 
est  actus  sicut  scientia,  in  hoc  quod  anima  inest  animali  et  somnus  et 

vigilia.  Et  vigilia  quidem  assimilatur  considerationi ;  quia  sicut  consi- 
deratio  est  usus  scienti^,  ita  vigilia  est  usus  sensuum;  sed  somnus  assi- 
milatur  habitui  scientiae,  quando  aliquis  secundum  ipsum  nonoperatur, 
in  somno  enim  quiescunt  virtutes  animales.  Horum  autem  duorum  ac- 
tuum,  scientia  est  prior  generatione,  in  eodem.  Comparatur  enim  consi- 
deratio  ad  scientiam  sicut  actus  ad  potentiam.  Actus  quidem,  natura  est 
prior  potentia:  est  enim  finis  et  complementum  potentiae  *.  Et  etiam  or- 
dine  generationis  et  temporis,  universaliter  Joquendo,  actus  est  prior  po- 
tentia:  nam  id  quod  est  in  potentia,  reducitur  in  actum  per  aliquid  ens 
actu.  Sed  in  uno  et  eodem  potentia  est  prioractu:  nam  aliquid  est  primo 
in  potentia  et  postea  actus  fit.  Et  propter  hoc  dicit  quod  «  scientia  est 
prior  generatione  in  eodem,  quam  consideratio.  »  Unde  conciudit,  cum 
anima  sit  actus  sicut  scientia,  quod  sit  a.cxus  primus  corporis  physrci  po- 
tentia  vitam  habentis. 

II.  Anima  est  actus  corporis  organici.  —  Venatur  Philosophus  parti- 

culam,  quae  est  ex  parte  subjecti :  et  quia  dixerat,  quod  anima  est  actus 

corporis  physici  habentis  vitam  in   potentia,  etiam   dicit   quod   tale  est 

omne  corpus  organicum.  Et  dicitur  corpus  organicum,   quod  habet  di- 

versitatem  organorum.    Diversitas   autem   organorum  necessaria  est  in 

corpore  suscipiente  vitam  propter  diversas  operationes  animae.   Anima 

enim,  cum  sit  formaperfectissima  inter  formas  rerum  corporalium,   est 

principium  diversarum  operationum;  et  ideo  requirit  diversitatem  orga- 

norum  in  suo  perfectibili.  Formae  verb  rerum  inanimatarum,  propter  sui 

imperfectionem  sunt  principia  paucarum  operationum  :  unde  non  exigunt 

diversitatem  organorum  in  suis  perfectionibus.   Inter  animas  autem  ani- 

ma  piantarum  inperfectior  invenitur:  unde  in  plantis  minor  est  diversi- 

tas  organorum  quam  in  animalibus.  Et  ideo  ad  ostendendum  quod  omne 

corpus  suscipiens  vitam  est  organicum,  accipit  argumentum  ex  plantis 

in  quibus  est  minor  diversitas  organorum.  Et  hoc  est  quod  dicit,  quod 

etiam  plantarum  partes  sunt  diversa  organa.  Sed  partes  plantarum  sunt 

penitus  simplices,  idest  consimiles;  non  enim  est  in  eis  tanta  diversitas, 

sicut  in  partibus  animalium.  Pes  enim  animalis  ex  diversis  partibus  com- 

positus  est,  scilicet  carne,  nervo,  osse,  et  hujusmodi.  Sed  paries  organicas 

plantarum  non  habent  talem  diversitatem  partium,ex  quibus  componan- 

tur.  Et  quod  partes  plantarum  sint  organicas,  manifestat  per  hoc,  quod 

diversae  partes  sunt  ad  diversas  operationes.  Sicut  foiium  est  ad  cooperi- 

mentum  corticis  vel  fruciiferi,  id  est  iilius  partis  in  qua  fructus  nascitur. 

Cortex  autem  vel  fructiferum,   ad  cooperimentum  fructus.  Radices  au- 

tem  in  plantis   sunt  proportionabiles    ori   animalium,    scilicet  radix  in 

plantis,  et  os  in  animalibus. 

CoIIigit  Aristoteles  ex  omnibus  praedictis  definitionem  animae  ;  et  dicit, 

I.  Esse  prius  secundum  naturam  est  esse  prius  perfectione.  Perfectioautemattribui- 
tur  duabus  causis,  scilicet  formae  et  fini.  Finis  enim  cujus  causa  fit  aliquid,  est  quod- 
dam  principium.  Est  enim  prior  in  intentione  agentis,  quia  ejus  causa  fit  generatio. 
Sed  actus  est  finis  potentiae:  ergo  actus  est  prior  potentia  et  principium  quoddam  ejus. 
—  Insuper  generatio  semper  procedit  de  imperfecto  ad  perfectum.  'ix  Metaph.,  I.  4.) 

quod  si  aliqua  definitio  communis  debeat  assignari,  quae  conveniat  omni 
animae,  erit  hasc,  «  Anima  est  actus  primus  corporis  physici  organici.  » 
Non  autem  oportet  addere,  potentia  vitam  habentis.  Loco  enim  hujus  po- 
nitur  organicum. 


§  28.  —  De  animae  existentia  et  de  animarum  * 

diversitate 

|§  1.  Distinguuntur  quatuor  gradus  viventium.  (ii  De  Anim.,  1.  3) 

Animatum  distinguitur  ab  inanimato  in  vivendo.  Animata  enim  vivunt," 
sed  inanimata  non  vivunt.  Sed  cum  muhipiex  sit  modus  vivendi,  si  unus 
tantum  eorum  insit  alicui,  dicitur  illud  vivens  et  animatum.  —  Ponit 
autem  Aristoteles  quatuor  modos  vivendi  :  quorum  unus  est  per  intel- 
lectum,  secundus  per  sensum,  tertius  per  motum  et  statum  localem, 
quartus  per  motum  alimenti  et  decremenii  et  augmenti.  Ideo  autem  qua- 
tuor  tantum  modos  ponit  vivendi,  cum  quinque  genera  operationum 
animae  posuerit,  quia  hic  intendit  distinguere  modos  vivendi  secundum 
gradus  viventium  ;  qui  distinguuntur  secundum  haec  quatuor.  In  qui- 
busdam  enim  viventium  inveniuntur  tantum  alimentum,  augmentum 
et  decrementum,  scilicet  in  plantis.  In  quibusdam  autem,  cum  his  inve- 
nitur  sensus  sine  motu  locaii,  sicut  in  animalibus  imperfectis,  sicut  sunt 
ostreae*.  In  quibusdam  autem,  uherius  invenitur  motus  secundum  lo- 
cum,  sicut  in  animalibus  perfectis,  quas  moventur  motu  progressivo,  ut 
bos  et  equus.  In  quibusdam  autem,  cum  his  uherius  inveniiur  intellec- 
tus,  scilicet  in  hominibus.  Appetitivum  autem,  quod  est  quintum  praeter 
haec  quatuor,  non  facit  aliquam  diversitatem  in  gradibus  viventium.  Nam 
ubicumque  est  sensus,  ibi  est  et  appetitus. 

|§  2.  In  omnibus  viventibus  anima  est  primum  vitae  principium. 

(II  De  Anim.,  1.  3-4) 

Anima  est  principium  vivendi  secundum  omnes  modos  praedictos.  — 
Primo  ostendit  Philosophus,  quod  anima  est  principium  vivendi  in  plan- 
tis;  et  dicit,  quodcum  dictum  sit,  quod  quibuscumque  inest  unum  qua- 
tuor  praedictorum  modorum  viventium,  dicuntur  vivere,  sequitur  quod 
omnia  vegetabilia  vivant.  Omnia  enim  in  seipsis  habent  potentiam 
quamdam,  et  principium  quo  suscipiunt  moiumaugmenii  et  decrementi. 
Et  quod  hoc  principium  non  sit  natura  sedanima,  manifcstum  est.  Nam 
natura  non  movet  ad  contraria  loca :  moius  autem  augmenti  et  decre- 
mcnti  est  secundum  contraria  loca.  Augeniur  enim  vegetabilia  omnia, 

I.  Aniinalia  imperfecta  quae  carent  motu  progressivo  sccundum  quod  animalia  mo- 
ventur  de  loco  ad  locum,  habent  lamen  aliquem  motum  localem  dilatationis  et  con- 
strictionis,  sicut  apparet  in  ostreis.  (ii  De  Anim.,  1.  6.) 

non  solum  sursum  et  deorsum,  sed  utroque  modo.  Manifestum  est  ergo, 
quod  principium  horum  motuum  non  est  natura,  sed  anima.  Nec  solum 
vegetabilia  vivunt,  dum  augentur  et  decrescunt,  sed  quaecumque  nutri- 
untur  tamdiu  vivunt,  quamdiu  possunt  accipere  nutrimentum  per  quod 
fit  augmentum.  —  Praedictum  autem  vivendi  principium,  est  primum  et 
separabile  ab  aliis  principiis  vivendi,  sed  alia  non  possunt  separari  ab  eo 
in  rebus  morialibus,  Quod  ideo  dicit,  quia  in  rebus  immortalibus,  sicut 
sunt  substantiae  separatae,  invenitur  intellectivum  sine  nutritivo.  Quod 
autem  hoc  principium  sit  separabile  ab  aiiis,  manifestum  est  in  his  quae 
vegetantur,  idest,  in  plantis,  in  quibus  nulla  alia  potentia  animae  inest, 
nisi  hujusmodi.  Ex  quo  manifestum  est,  quod  illud  propter  quod  primum 
invenitur  vita  in  rebus  mortalibus,  est  principium  augmenti  et  alimenti, 
quod  vocatur  anima  vegetabilis. 

Deinde  manifestat  quomodo  anima  est  principium  vivendi  in  anima- 
libus.  Primum  quidem  dicitur  aliquid  esse  animal  propter  sensum,  licet 
animalia  quaedam  et  sentiant  et  moveantur.  Ea  enim  dicimus  esse  ani- 
malia,  et  non  somm  vivere,  quae  licet  non  mutent  locum,  tamen  habent 
sensum.  Sunt  enim  multa  animalium  talia,  quae  naturaiiter  manent  in 
eodem  loco,  et  tamen  habent  sensum,  sicut  ostreae,  quae  non  moventur 
motu  progressivo.  —  Sed  inter  alios  sensus  primo  inest  tactus  animali- 
bus.  Quod  probat  ex  hoc,  quod  sicut  vegetativum  potest  separari  a  tactu 
et  ab  omni  sensu,  sic  tactus  potest  separari  ab  aliis  sensibus.  Multa  enim 
sunt  animalia,  quae  solum  sensum  tactus  habent,  sicut  animalia  imper- 
fecta.  Omnia  autem  animalia  habent  sensum  tactus. 

Sic  igitur  ex  praedictis  patent  tres  gradus  viventium.  Primus  est  plan- 
tarum.  Secundus  animalium  imperfectorum  immobilium,  qu2e  habent 
solum  sensum  tactus.  Tertius  est  animalium  perfectorum,  quae  moven- 
tur  motu  progressivo,  quae  etiam  habent  alios  sensus.  Manifestum  est 
autem,  quod  quartus  gradus  est  eorum,  quae  habent  cum  his  etiam  intel- 
lectum.  Et  Anima  quidem  est  principium  vivendi  secundum  praedictos 
modos,"  et  distincta  est  istis  quatuor,  scilicet  vegetativo  quod  est  in 
plantis  et  in  omnibus,  et  sensitivo  quod  est  in  omnibus  animalibus,  et 
intellectivo  quod  est  in  omnibus  hominibus,  et  motu  progressivo  qui 
est  in  omnibus  animalibus  perfectis  sensu  vel  intellectu. 

Quaeritur,  cum  anima,  quae  est  principium  vivendi,  sit  determinata  ve- 
getativo,  sensitivo,  motivo  secundum  locum,  et  intellectivo,  utrumquod- 
libet  eorum  sit  anima  per  se,  aut  sit  pars  animae.  Et  manifestum  est  quod 
in  his  quae  tantum  augentur  et  nutriuntur,  sicut  in  plantis,  vegetativum 
est  anima.  In  his  autem  quas  vegetantur  et  sentiunt,  est  pars  animae,  et 
similiter  est  de  aliis.  Quibuscumque  autem  inest  unum  solum  praedicto- 
rum,  oportet  quod  illud  sit  anima.  In  quibus  vero  insunt  plura,  quodlibet 
est  pars  animae  ;  sed  illa  anima  denominaturaprincipaliori,  vel  sensiiiva, 
vel  intellectiva.  —  Et  sicut  acciditcircapotentias  animae,  ita  accidit  circa 
sensus.  Quaedam  enim  habent  omnes  sensus,  sicut  animalia  perfecta; 
quasdam  vero  habent  quosdam  sensus,  sed  non  omnes;  quaedam  vero  ha- 
bent  unum  maxime  necessarium,  scilicet  tactum,  ut  animalia  imperfecta. 

§  29.  —  Quod  anima  non  sit  corpus. 

(S.  c.  G.,  II,  c.  65) 

Quidam  posuerunt  animam  esse  corpus ;  quorum  opiniones  licet  fuerint 
diversae  et  variae,  sufficit  eas  hic  communiter  reprobare. 

I.  Viventia  enim,  quum  sint  quaedam  res  naturales,  sunt  composita  ex 
materia  et  forma.  Componuntur  autem  ex  corpore  et  anima  quae  facit  vi- 
ventia  actu.  Igitur  oportet  alterum  istorum  esse  formam  et  alterum  ma- 
teriam.  Corpus  autem  non  potestesse  forma,  quiacorpus  nonest  in  altero 
sicut  in  materia  et  subjecto.  Anima  igitur  erit  forma ;  ergo  non  est  corpus, 
quum  nullum  corpus  sit  forma  *. 

Adhuc,  impossibiie  est  duo  corpora  esse  simul.  Anima  autem  non  .est 
seorsum  a  corpore,  dum  vivit.  Non  est  igitur  anima  corpus. 

AmpliuSj  omne  corpus  divisibile  est.  Omne  autem  divisibile  indiget  ali- 
quo  continente  et  uniente  partes  ejus.  Si  igitur  anima  sit  corpus,  habebit 
aliquid  aliud  continens,  et  illud  magis  erit  anima;  videmus  enim,  anima 
recedente,  corpus  dissolvi.  Et  si  hoc  iterum  sit  divisibile,  oportebit  vel 
devenire  ad  aliquod  indivisibile  et  incorporeum,  quod  erii  anima ;  vel  erit 
in  infinitum  procedere,  quod  est  impossibile.  Non  est  igitur  anima  corpus. 

Item,  omne  movens  seipsum  componitur  ex  duobus,  quorum  alterum 
est  movens  et  non  motum,  et  alterum  est  motum.  Sed  animal  est  movens 
seipsum*;  movens  autem  in  ipso  est  anima,  motum  autem  corpus.  Anima 
igitur  est  movens  non  motum.  Nullum  autem  corpus  movet  nisimoium. 
Anima  igitur  non  est  corpus. 

Praeterea,  inteliigere  non  potest  esse  actio  alicujus  corporis.  Est  autem 
actu  animae.  Anima  igitur,  ad  minus  intelleciiva,  non  est  corpus. 

II.  Ea  autem  quibus  aliqui  conati  sunt  probare  animam  esse  corpus 
facile  est  solvere. 

Ostcndunt  enim  animam  esse  corpus  —  per  hoc  quod  filius  assimilatur 
patri,  etiam  in  accidentibus  animae  quum  tamen  filius  generetur  a  patre 
per  decisionem  corporalem;  —  et  quia  anima  compatitur  corpori ;  —  et 
quia  separatur  a  corpore;  separari  autem  est  corporum  se  tangentium. 

Sed  contra  hoc  dicendum  est  quod  complexio  corporis  est  aliqualiter 
causa  animae  passionum  per  modum  disponentis ; —  anima  eiiam  non 
compatitur  corpori  nisi  per  accidens,  quia,  quum  sit  forma  corporis,  mo- 
vetur  per  accidens,  moto  corpore;  —  separatur  etiam  anima  a  corpore, 
non  sicut  tangens  a  tacto,  sed  sicut  forma  a  materia,  quamvis  et  aliquis 
tactus  sit  incorporei  ad  corpus,  [per  coniactum  virtutis.] 

I.  Anima  vegetativa  non  cailsatur  ex  commixtione  elementorum.  —  Si  enim  princi- 
pium  alicujusoperationis  ab  aliquibuscausis  procedit,  oportet  operationem  illam  non 
excedere  causas  illas,  quum  causa  secunda  agat  virtutc  primae.  Operatio  autcm  ani- 
mae  nutritivaj  ctiam  excedit  virtutem  qualitatum  elementarium  ;  probat  enim  Aristo- 
teles  (De  Aniin.,  ii,  c.  4)  quod  calor  non  est  causa  augmenti,  sed  concausa  aliquo  modo ; 
principalis  autem  causa  est  anima,  ad  quam  comparatui  calor  sicut  insirumentum  ad 
artiticem.  Non  igitur  po'est  anima  vegetabil-s  produci  ex  commixtione  elementorum; 
multo  igitur  minus  sensus  et  intellectus.  (S.  c.  G.  11,  c.  62). 

Movit  eiiam  ad  hanc  positionem  multos,  quia  crediderubii  quod  non 
est  corpus  non  esse,  imaginationem  transcendere  non  valentes,  quae  so- 
lum  circa  corpora  versatur. 

Unde  haec  opinio  ex  persona  insipientium  proponitur,  dicentium  de 
anima:  Fumus  etflatus  est  in  naribus  nostris^  et  sermo  scintillce  ad  mo- 
vendum  cor.  (Sap.  ii,  2). 

Cfr.  S.  Th.  I,  q.  lxxv,  art.  i. 

§  30.  —  De  Fotentiis  Animae  Vegetativae. 

(Opusc.  De  Potent.  Animge,  c.  2) 

Anima  vegetabilis  dicitur  a  vegetando,  sive  vivificando.  Vivere  enim, 
dupliciier  accipitur.  Uno  modo  vivere  est  actus  primus  ipsius  viventis  ; 
et  secundum  hoc  vivere  idem  est  quod  habere  vitam,  vel  vivum  esse  :  et 
sic  vivere  viventibus  est  esse.  Alio  modo  dicitur  vivere,  uti  vita,  vel  exer- 
cere  opera  vitae.  Vivere  primo  modo  dictum  est  ab  anima  vegetativa  prout 
est  forma  substantialis  et  actus  corporis;  sed  secundo  modo  acceptum, 
est  a  vegetativo  prout  est  potentia.  Loquendo  ergo  de  vegetativo  ut  est 
potentia,  dicit  Philosophus  (11  de  Anima),  quod  ejus  operationes  sunt 
generare,  alimento  uti,  et  augmentum.  Potentia  enim  vegetativa  habet 
pro  objectocorpusin  quo  est  :  ad  quod  corpus  tria  sunt  necessaria.  \Jnum 
est,  quod  habeat  esse  :  et  ad  hoc  ordinatur  generativa.  Aliud  est,  quod 
habeat  esse  perfectum  :  et  ad  hoc  ordinatur  augmentativa.  Aliud  est, 
quod  in  statu  debito  conservetur  :  et  ad  hoc  ordinatur  nutritiva.  Inter 
istas  autem  potentias  generativa  est  nobilior  ;  quia  nutritiva  et  augmen- 
tativa  deserviunt  generativas,  nutritiva  vero  augmentativae.  Item,  quia 
generativa  exercet  suam  operaiionem  quodammodo  in  corpus  exterius, 
non  generans  corpus  in  quo  est  sed  aliud,  magis  accedit  ad  operationem 
animae  sensitivae,  quae  habet  operationem  in  res  exteriores. 
Cfr.  S.  Th.  I,  q.  lxxviii,  art.  2.  —  11  De  Anim.,  1.  9. 


CAPUT    TERTIUM 
DE  ANIMALIBUS 

Art.   I.    —   DE    POTENTIIS   ANIM^    SENSITIV^ 

§  31. — De  Sensibus  Externis 

(De  Sensu  et  Sensato,  1.  2) 

Omne  animal  inquantum  est  animal,  necesse  est  quod  habeat  sensum 
aliquem.  Iii  hoc  enim,  quod  est  sensitivum  esse,  consistit  ratio  animalis, 

per  quamanimal  a  non  animali  distinguitur.  Attingit  enim  animal  ad  infi- 
mum  gradum  cognoscentium  :  quse  quidem  aliis  rebus  cognitione  caren- 
tibus  praeeminent  in  hoc  quod  plura  entia  in  se  continere  possunt;  et  ita 
virtus  eorum  ostenditur  esse  capacior,  et  ad  plura  se  extendens.  Et 
quanto  quidem  aliquod  cognoscens  universaliorem  habet  rerum  cogni- 
tionem,  tanto  virtus  ejus*  est  absolutior  et  immaterialior  et  perfectior. 
Virtus  autem  sensitiva,  quas  inest  animalibus,  est  quidem  capax  extrin- 
secorum,  sed  in  singulari  tantum  :  unde  et  quamdam  immaterialitatem 
habet,  inquantum  est  susceptiva  specierum  sensibilium  sine  materia; 
infimam  tamen  in  ordine  cognoscentium,  inquantum  hujusmodi  species 
recipere  non  potest  nisi  in  organo  corporali. 

Sensus  communes  et  necessarii  omni  animali,  sunt  ilii  qui  sunt  cogno- 
scitivi  eorum,  quae  sunt  necesse  animali.  Est  autem  animali  aliquod  sen- 
sibile  necessarium  dupliciter.  Uno  modo,  inquantum  corpus  est  mixtum 
ex  quatuor  eiementis  ;  et  sic  necessarium  est  animali  debita  commensu- 
ratio  calidi  et  frigidi,  humidi  et  sicci,  et  aliorum  hujusmodi,  quae  sunt 
differentiae  corporum  mixtorum.  Aliud  autem  est  necessarium  animali, 
inquantum  corpus  ejusest  vivum  nutribile;  et  sic  necessarius  est  ei  cibus 
conveniens.  Per  contraria  autem  horumanimal  cofrumpitur.  Et  quamvis 
primum  sit  necessarium  omni  mixto  corpori,  secundum  autem  sit  neces- 
sarium  etiam  plantis,  tamen  animal  superabundat  in  hoc,  quod  horum 
notitiam  habere  potest  secundum  gradum  suas  naturae.  —  Ad  hoc  igitur 
quod  cognoscat  ea,  quae  sibi  sunt  necessaria  vel  contraria  secundum 
rationem  corporis  mixti,  ordinatur  sensus  tactus,  qui  est  cognoscitivus 
praedictarum  differentiarum.  Ad  hoc  autem  quod  cognoscat  conveniens 
nutrimentum,  necessarius  est  ei  gustus,  per  quem  cognoscitur  sapidum 
et  insipidum,  quod  est  signum  nutrimenti  convenientis  vel  inconve- 
nientis.  Et  ideo  gustus  et  tactus  ex  necessitate  consequuntur  omnia 
animaiia. 

Animalia  perfecta  autem  dicuntur,  quibus  non  solum  inest  sensiiivum 
sine  motu  progressivo,  ut  ostrea,  sed  quae  praster  id  habent  motivum  se- 
cundum  motum  progressivum.  Est  autem  considerandum  quod  hujus- 
modi  animalia  excedunt  plantas  et  alia  corpora  mixta  :  plantae  enim  et 
corpora  inanimata  non  habent  aliquam  notitiam  eorum  quae  sunt  eis 
necessaria  ;  sed  animalia  immobilia  habent  quidem  cognitionem  eorum 
quae  sunt  necessaria  solum  secundum  quod  eis  praesentialiter  offeruntur  ; 
animalia  autem  progressiva  accipiunt  notitiam  eorum  etiam  quae  a  remo- 
tis  :  unde  haec  magis  accedunt  ad  cognitionem  intellectivam,  quas  non 
determinatur  ad  hic  et  nunc.  Et  sicut  omnibus  animalibus  ad  cognoscen- 
dum  necessaria  quae  pertinent  ad  nutritionem,  secundum  quod  praesen- 
tialiter  offeruntur,  ordinatur  gustus  ;  ita  ad  cognoscendum  ea  quae  offe- 
runtur  a  remotis  ordinatur  odoratus.  Odor  enim  et  sapor  quamdam 
afhnitatem  habent.  Et  sicut  per  saporem  cognoscitur  convenientia  cibi 
conjuncti,  ita  per  odorem  cognoscitur  convenientia  cibi  aremotis.  — Alii 
autem  duo  sensus,  scilicet  visus  et  auditus,  ordinantur  ad  cognoscendum 
a  remotis  omnia  necessaria  animali,  vel  corruptiva,  sive  sint  ei  necessaria 

secundum  rationem  corporis  mixti,  sive  secundum  rationem  vivi  corpo- 
ris  nutribilis.  Manifestum  enim  est  quod  animalia  per  visum  et  auditum 
fugiunt  corruptiva  quaslibet,  et  salubria  prosequuntur  ;  sicut  ovis  fugit 
lupum  ut  corruptivum,  lupus  autem  sequitur  ovem  visam  vel  auditam 
aut  odoratam,  ut  conveniens  alimentum. 

Cfr.  III  De  Anim.,  1.  18.  —  De  Sensu  et  Sensat.,  1.  14.  —  i  Metaph.;  1.  i. 


§  32.  —  De  Sensibus  Internis 

§§    1.  De   necessitate   sensuum    internorum. 

Cum  enim  natura  non  deficiat  in  necessariis,  tot  potentias  et  operationes 
oportet  esse  in  animali,  quot  requiruntur  ad  vitam  animalis  perfecti.  Re- 
quiritur  autem  ad  vitam  animalis  perfecti,  ut  non  solum  apprehendat 
rem  cum  actu  est  praesens,  sed  etiam  cum  actu  est  absens :  quia  cum  non 
habeat  omnia  necessaria  sibi  conjuncta,  oportet  quod  moveatur  ad  di- 
stantiam.  Cum  autem  moveatur  per  apprehensionem,  non  posset  moveri 
ad  re::i  distantem  et  absentem,  nisi  rem  absentem  apprehenderet.  Cum 
ergo  per  sensus  exteriores  apprehendat  rem  solum  quantum  ad  sui  prae- 
sentiam,  necesse  habuit  habere  virtutem  sensitivam,  per  quam  rem  ab- 
sentem  apprehenderet,  et  ejus  speciem  retineret.  Sicutergo  sensusproprii 
et  sensus  communis  ordinantur  ad  apprehensionem  formarum  sensibi- 
iium  in  rei  praesentia,  sic  et  aliae  vires  in  rei  absentia.  —  Istae  autem  vires 
apprehensivae  sunt  quinque  sensus  secundum  Avicennam,  sed  quatuor 
secundum  Averroim.  Prima  est  sensus  communis,  secundaest  phantasia, 
lertia  imaginativa,  quarta  asstimativa  seu  cogitativa,  quinta  memorativa. 
Secundum  autem  Averroim  phantasia  et  imaginativa  sunt  eadem  poten- 
tia.  Verius  tamen  dicitur  quod  sunt  quatuor.  (De  Potent.  Anim.,  c.  4.) 
Cfr.  S.  Th.  I.  q.  lxxviii,  art.  4.  —  De  Anim.,  art.   i3, 

§§  2.  De  Sensu  communi. 

/.  Descriptio  generalis  sensus  communis.  ~  Sensus  communis,  secun- 
dum  Avicennam,  est  virtus  cui  redduntur  omnia  sensata.  Est  ergo 
sensus  communis  a  quo  omnes  sensus  proprii  derivantur,  et  ad  quem 
omnis  impressio  eorum  renuntiatur,  et  in  quo  omnes  conjunguntur. 
Ejus  enim  organum  est  prima  concavitas  cerebri,  a  quo  nervi  sen- 
suum  particularium  oriuntur:  ethinc  est  quod  quantum  ad  distinctionem 
spiritus  animalis,  sensus  proprii  derivantur  a  communi;  quantum  vero 
ad  apprehensionem  et  renuniiationem,  sensus  communis  fit  in  actu  per 
proprios,  quia  nihil  apprehenderet  nisi  per  hoc  quod  sensus  proprii  re- 
deunt  ad  ipsum  cum  suis  lucris,  ut  dicit  Avicenna. 

Ista  autem  potentia  est  animali  necessaria  propter  tria,  quae  habet  fa-     ' 
cere  sensus  communis.  —  Primum  est,  quod  habet  apprehendere  omnia 

sensata  communia,  quas  sensus  proprius  non  apprehendit:  non  enim 
sensus  proprius  primo  et  per  se  apprehendit  figuram  vel  motum,  sed 
quasi  per  accidens.  Sensus  autem  communis  per  se  apprehendit  sensibi- 
lia  communia,  quassunt  quinque:  scilicet  motus,  quies,  magnitudo,  figu- 
ra,  numerus.  Est  enim  triplex  sensibile.  Unum  est  proprium,  quod 
scilicet  non  contingit  alio  sensu  sentiri,  et  circa  quod  non  contingit  sen- 
sum  propium  errare:  ut  visus  circa  coiorem,  auditus  circa  sonum.  Aliud 
est  commune,  quod  dividitur  in  quinque,  ut  dictum  est,  quae  per  se 
respondent  sensui  communi.  Tertium  dicitur  sensibile  per  accidens,  ut 
album,  quod  est  Darii  filius  :  quiaalbum  sentitur  per  se,  cui  accidit  Darii 
filium  esse.  —  Secundus  actus  sensus  communis  est  apprehendere  plura 
sensibilia  propria,  quod  non  potest  aliquis  sensus  proprius :  non  enim 
potest  animal  judicare  album  esse  dulce  vel  non  esse,  vei  ponere  diver- 
sitatem  inter  sensata  propria,  nisi  sit  aliquis  sensus  qui  cognoscat  omnia 
sensata  propria:  et  hic  est  sensus  communis.  —  Tertius  vero  actus  est 
sentire  actus  propriorum  sensuum,  ut  cum  sentio  me  videre:  non  enim 
potest  hoc  sensus  proprius,  quia  unius  sensus  proprii  unum  est  objectum. 
Unde  cum  actus  et  objectum  visus,  scilicet  color,  sintduo  cognoscibilia, 
judicium  utriusque  non  pertinetad  unum  sensum  proprium.  (De  Potent. 
Anim.,  c.  4.) 

2,  Virtus  sensitiva  a  sensu  communi  in  sensus  externos  derivatur.  — 
Vis  sentiendi  diffunditur  in  organa  quinque  sensuum  ab  aliqua  una  ra- 
dice  communi,  a  qua  procedit  vis  sentiendi  in  omnia  organa,  ad  quam 
etiam  terminaniur  omnes  immutati(jnes  singulorum  organorum  :  quae 
potest  considerari  dupliciter.  Uno  modo  prout  est  principium  unum  et 
terminus  unus  omnium  sensibilium  immutationum.  Alio  modo,  prout 
est  principium  et  terminus  hujus  et  illius  sensus.  Habet  igitur  hoc  prin- 
cipium  sensitivum  commune,  quod  simul  cognoscat  plura,  inquantum 
accipitur  bis,  ut  terminus  duarum  immutationum  sensibilium;  inquan- 
tum  vero  est  unum,  judicare  potest  differentiam  uniusadalterum  *,  Opor- 
tet  autem  illud  principium  sensitivum  commune  habere  aliud  organum, 
quia  pars  sensitiva  non  habet  aliquam  operationem  sine  organo.  (iii  De 
Anim.,  1.  3.) 

3,  Nobilior  est  sensus  communis  sensibus  externis.  —  Licethocprinci- 
pium  commune  immutetur  a  sensu  proprio,  quia  ad  sensum  communem 

I.  Cum  operationes  sensuum  propriorum  referantur  ad  sensum  communem,  sicut 
ad  primum  et  commune  principium,  hoc  modo  se  habet  sensus  communis  ad  sensus 
proprios  et  opcrationes  eorum,  sicut  unum  punctum  ad  diversas  lineas,  quae  in  ipsum 
concurrunt.  Punctum  autcm,  quod  est  terminus  diversarum  linearum,  secundum 
quod  in  se  consideratur,  est  unum  et  indivisibile.  Et  isto  modo  sensus  communis  sc- 
cundum  quod  in  se  est  unum,  est  indivisibilis^  et  est  unum  sensitivum  actu  dulcis  et 
albi :  dulcis  per  gustum,  et  albi  per  visum.  Si  vero  consideretur  punctum  seorsum  ut 
est  terminus  hujus  lineae,  sic  est  quodammodo  divisibile  :  quia  utimur  uno  puncto  ut 
duobus,  id  est  ut  principio  unius  lineas  et  ut  finc  alterius.  Et  similiter  sensus  com- 
munis,  quando  accipitur  ut  divi&ibile  quoddam,  puta  cum  scorsum  judicat  dc  albo, 
et  judicet  seorsum  de  dulci,  est  alterum  secundum  actum  ;  secundum  vero  quod  est 
unum,  judicat  differentias  sensibilium.  (De  Sensu  et  Sensat.,  1.  kj.) 

perveniunt  immutationes  omnium  sensuum  propriorum,  sicut  ad  com- 

munein  terminum;  non  tamen  sensus  proprius  est  nobilior  quam  sensus 

communis,  licet  movens  sit  nobilius  moto,  et  agens  patiente ;  sicut  nec 

sensibile  exterius  et  nobilius  quam  sensus  proprius,  licet  moveat  ipsum. 

Est  enim  secundum  quid  nobilius,  scilicet  inquantum  est  actu-album  vel 

dulce,  ad  quod  est  sensus  proprius  in  potentia.  Sed  sensus  proprius  sim- 

pliciter  est  nobilior  propter  virtutem  sensitivam,  unde  et  nobiliori  modo 

recipit  sine  materia:  omne  enim  recipiens  aliquid,  recipitillud  secundum 

suum  modum.  Et  sic  sensus  communis  nobiliori  modo  recipii  quam  sen- 

sus  proprius,  propter  hoc  quod  virtus  sensitiva  consideratur  in  sensu 

communi  ut  in   radice,  et  minus  divisa  *. 

Cfr.  De  Anim,  art.  i3.  —  m  De  Anim.,  1.  2-3.  —  De  Sensu  et  Sensat.,  1.  ig.  — 
Quodl.  VII.  art.  2,  ad  i.  —  De  Somno-et  Vigil.,  1.  3. 

II  3.  De  Phantasia  seu  Imaginatione. 

/.  Phantasice  descriptio  generalis.  —  Secunda  vis  interior  est  phanta- 
sia,  quae  est  motus  factus  a  sensu  secundum  actum,  ut  dicitur  in  iii  de  Ani- 
ma  :  quia  phantasia  est  potentia  mota  a  specie  sensibili,  per  quam  et 
sensus  proprius  et  sensus  communis  fit  in  actu.  Non  solum  autem  move- 
tur  ab  illa  specie,  sed  etiam  ipsam  in  absentia  rei  retinet  quam  sensus 
communis  recipit.  Recipere  autem  et  rttinere  in  corporibus  reducuntur 
ad  diversa  principia:  nam  humidum  bene  recipit,  et  male  retinet ;  siccum 
vero  e  contrario  bene  retinet,  et  male  recipit.  Cum  ergo  potentia  sensi- 
tiva  sit  actus  organi  corporalis,  oportet  esse  aliam  potentiam  quae  reci- 
pit  species  sensibilium,  et  quae  conservat.  —  Et  hujus  organum  est  post 
organum  sensus  communis  in  parte  cerebri  quae  sic  non  abundat  humido 
sicut  prima  pars  cerebri  in  qua  situm  est  organum  sepsus  communis.  Et 
ideo  melius  potest  retinere  formas  sensibiles  re  absente.  (De  Potent. 
Anim.,  c.  4.) 

2.  Phantasia  solum  inest  animalibus.  —  Affinitatem  quiderti  habet 
phantasia  ad  sensum,  quia  phantasia  non  potest  fieri  sine  sensu,  sed  est 
tantum  in  habentibus  sensum,  scilicet  in  animalibus;  et  est  illorum  tan- 
tum  quorum  est  sensus.  Ea  enim  quae  sunt  intelligibilia  tantum  non  ca- 
dunt  in  plantasiam.  (iii  De  Anim.,  1.  6.) 

3.  Non  eadem  est  phantasia  per/ectis  et  imper/ectis  animalibus.  — Ani- 
malia  imperfecta  habent  quidem  phantasiam,  sed  indeterminatam,  quia 
scilicet  motus  phantasiae  non  remanetineispostapprehensionemsensus  : 
in  animalibus  autem  perfectis  remanet  motus  phantasiae,  etiam  abeunti- 

I.  Necesse  est  quod  sit  aliquid  unum  animas,  quo  animal  omnia  sentit ;  sed  aliud 
genus  per  aliud,  puta  colorem  per  visum,  et  sonum  per  auditum,  et  sic  de  aliis.  Con- 
siderandum  autem  est  quod  ubicumque  sint  diversae  potentiae  ordinatae,  inferior  po- 
tentia  comparatur  ad  superiorem  per  modum  instrumenti,  eo  quod  superior  movet 
inferiorem.  Actio  autem  attribuitur  principali  agenti  per  instrumentum  :  sicut  dici- 
mus,  quod  artifex  secat  per  serram.  Et  per  hunc  modum  Philosophus  dicit  quod  sen- 
sus  communis  sentit  per  visum  et  per  auditum,  et  alios  sensus  proprios.  (De  Sensu 
et  Sensat.,  1.  19.) 

18 

bus  sensibilibus.  Et  secundum  hoc  imaginatio  non  est  eadem  omnibus 
animalibus.  Sed  quaedam  animalia  sunt,  quae  hac  sola  vivunt,  carentia 
scilicet  intellectu,  et  directa  in  suis  operationibus  per  imaginationem, 
sicut  nos  dirigimur  per  intellectum.  (ii  De  Anim.,  1.  6.) 

Cfr.  S.  Th.  I,  q.  lxxviii,  art.  4.  —  iii  De  Anim.,  1.  5-6.  —  Quodl.  viii,  art,  3. 

§§  4.  De  jEstimativa. 

1.  yEstimativce  descriptio  generalis.  —  Tertia  vis  sensitiva  est  aestima- 
tiva ;  et  hujus  necessitas  sic  patet.  Animal  enim  non  solum  movetur 
propter  delectabile  et  contristabile  secundum  sensum,  quia  sic  non  esset 
necesse  ponere  in  eo  nisi  apprehensionem  et  retentionem  formarum,  in 
quibus  sensus  delectatur  vel  horret;  sed  aliquando  fugit  vel  quaerit  aliqua 
propter  diversas  alias  commoditates  vel  utilitates  et  nocumenta.  Sicut 
ovis  tugit  lupum  non  propter  indecentiam  coloris  vel  figurae,  sed  quasi 
inimicum  suae  naturae ;  similiter  avis  colligit  paleam,  non  quia  delectat 
sensum,  sed  quia  utilis  est  ad  nidificandum.  Oportet  ergo  ponere  in  ani- 
mali  aliquod  principium  perceptionis  hujusmodi  intentionum  aliud 
quam  phantasiam,  cujus  immutatio  est  a  forma  sensibili,  non  autem 
perceptio  hujusmodi  intentionum.  Et  hujusmodi  virtus  est  aestimativa, 
quae  est  apprehensiva  intentionum  quae  per  sensum  non  accipiuntur. 
Unde  Algazel  dicit  :  «  ^stimativa  est  virtus  apprehendens  de  sensato 
quod  non  est  sensatum,  sicut  ovis  inimicitias  lupi.  y>  Hoc  enim  non  facit 
per  oculum,  sed  per  aliam  virtutem  quae  est  in  brutis  hoc  quod  est  intel- 
lectus  in  hominibus.  Sicut  enim  aliquis  cognoscit  per  intellectum  quod 
non  cognoscit  per  sensum,  licet  non  cognoscat  nisi  accipiendo  a  sensu  ; 
ita  aestimativa,  licet  modo  inferiori.  —  Organum  autem  hujus  potentiae 
ponitur  in  brutis  in  posteriori  parte  mediae  partis  cerebri.  (De  Potent. 
Anim.,  c.  4.) 

2.  Animalia  cestimativa  determinantur  ad  iinum.  —  Animalia  non 
apprehendunt  rationem  convenientis  per  collationem,  sed  per  quemdam 
naturalem  instinctum ;  et  ideo  animalia  habent  aestimationem  sed  non 
cognitionem ;  sicut  etiam  habent  memoriam,  sed  non  reminiscentiam, 
quamvis  omnia  haec  partis  sensitivae  sint:  et  ideo  ex  determinatione  na- 
turse  actus  suos  exercent,  non  autem  ex  propria  determinatione  agentis ; 
unde  omnia  ejusdem  speciei  similes  operationes  faciunt,  sicut  omnis 
aranea  similem  facit  telam,  quod  non  esset  si  ex  seipsis  quasi  per  artem 
operantes  sua  opera  disponerent :  et  propter  hoc  in  eis  non  est  liberum 
arbitrium.  (11  Sent.,  Dist.  xxv,  q.  i,  art.  i,  ad  7.) 

Sicut  animalia  cognoscunt  rationem  convenientis  et  nocivi  non  per 
inquisitionem  rationis,  ut  homo,  sed  per  instinctum  naturae,  qui  dicitur 
aestimatio;  ita  etiam  cognoscunt  aliquid  quod  futurum  est,  sine  hoc 
quod  cognoscant  rationem  futuri,  non  conferendo  praesens  ad  futurum, 
sed  ex  instinctu  naturali,  secundum  quod  aguntur  ad  aliquid  agendum 
vel  ex  impulsu  naturae  interioris  vel  exterioris;  sicut  quando  agunt  ali- 
quid  ad  praecavendum  de  futuris  quae  dependent  ex  motu  caeii,  quasi  ex 

eo  impulsa:  unde  ex  eorum  operibus  homines  possunt  aliquid  scire  de 
hujusmodi  futuris,  sicut  nautae  praesciunt  tempestatem  futuram  ex  motu 
delphinorum  ad  superficiem  aquae  descendentium;  et  formicae  veniente 
pluvia  reponunt  granum  in  cavernis.  (iii  Sent.,  Dist.  xxxvi,  q.  i,  art.  i, 

ad  4-) 

3.  Per  cestimativam  animalia  ad  naturam  rationalem  proximant.  — 
Appetitus  sensitivus  ad  illa  tantum  bona  se  extendit  ad  quae  se  extendit 
apprehensio  sensitiva.  Quia  autem  divina  sapientia  conjungit  fines  pri- 
morum  principiis  secundorum,  omnis  natura  inferior  in  sui  supremo 
attingit  ad  infimum  naturae  superioris,  secundum  quod  participat  aliquid 
de  natura  superioris,  quamvis  deficienter;  ideo  tam  in  apprehensione 
quam  in  appetitu  sensitivo  invenitur  aliquid  in  quo  sensitivum  rationem 
attingit*.  Quod  enim  animal  imaginetur  formas  apprehensasper  sensum, 
hoc  est  de  natura  sensitivae  apprehensionis  secundum  se  :  sed  quod  appre- 
hendat  illas  intentiones  quae  non  cadunt  sub  sensu,  sicut  amicitiam, 
odium  et  hujusmodi  ;  hoc  est  sensitivae  partis  secundum  quod  attingit 
rationem.  Unde  pars  illa  in  hominibus,  in  quibus  est  perfectior  propter 
conjunctionem  ad  animam  rationalem,  dicitur  ratio  particularis,  quia 
confert  de  intentionibus  particularibus  ;  in  aliis  autem  animaiibus,  quia 
non  confert,  sed  ex  instinctu  naturali  habet  hujusmodiintentiones  appre- 
hendere,  non  dicitur  ratio,  sed  aestimatio.  Similiter  etiam  ex  parte  appe- 
titus,  quod  animal  appetat  ea  quae  sunt  convenientia  sensui,  delectationem 
facientia,  secundum  naturam  sensitivam  est,  et  periinet  ad  vim  concu- 
piscibilem  ;  sed  quod  tendat  in  aliquod  bonum  quod  non  facit  delecta- 
tionem  in  sensu,  sed  magis  natum  est  facere  tristitiam  ratione  suae  diffi- 
cultatis,  sicut  quod  animal  appeiat  pugnam  cum  alio  animali,  vel  aggre- 
di  aliam  quamcumque  difficultatem,  hoc  est  in  appetitu  sensitivo  secun- 
dum  quod  natura  sensitiva  attingit  intellectivam;  et  hoc  pertinet  ad  ira- 
scibilem.  Et  ideo  sicut  aestimatio  est  alia  vis  quam  imaginatio,  ita  irasci- 
bilis  est  alia  vis  quam  concupiscibilis.  (iii  Sent.,  Dist.  xxxvi ,  q.  i, 
art.  2,  s.) 

Cfr.  S.  Th.  I,  q.  lxxviii,  art.  4;  i-ii,  q.  xxix,  art.  6.  —  11  De  Anim.,  1.  i3.  — 
I  Metaph.,  1.   i. 

§§  5.  De  Memoria. 

7.  Memorice  descriptio  generalis.  —  Quarta  vis  sensitiva  interior  esi 
memorativa,  vel  memoria.  Est  autem  memoria,  secundum  Algazelem, 
vis  conservatrix  harum  intentionum  quas  apprehendit  aestimativa:  et 
ideo  est  arca  intentionum,  sicutphantasia  vel  imaginativa  estconservatrix 
formarum  et  arca  illarum:  et  istas  intentiones  non  sunt  sensatae,  sed  a 
sensibus  elicitae.  —  Organum  autemhujus  potentiae  est  in  posteriori  con- 
cavitate  cerebri.  Unde  Avicenna  (vi  de  Naturalibus)  :  Vis  memoralis  est 

1.  Animalia  continuantur  hominibus  in  vi  aestimativa,  quas  est  supremum  in  eis, 
secundum  quam  aliquid  simile  operibus  rationis  operantur.  (iii  Sent.,  Dist.  xxxv, 
q.  i,  art.  2,  s,  2,  ad  i.) 

quae  est  ordinata  in  posteriori  concavitate  cerebri,  continens  quod  appre- 
hendit  vis  aestimationis  de  intentionibus  non  sensatis  singularium  et 
sensibilium,  Differenter  est  autem  in  hominibus  et  in  brutis:  quia  in 
brutis  memoria  so]a  proprie,  reminiscentia  autem  minus  proprie.  Quia, 
secundum  Avicennam  et  Algazelem,  in  brutis  instinctus  naturae  est  loco 
inquisitionis,  ut  per  propriam  intentionem  veniat  inpropriam  illius  for- 
mam  sensibilem,  et  ex  forma  sensibili  et  propria  imaginatione  in  rem  a 
qua  est  accepta  in  praeterito :  et  sic  bruta  observant  tempus  vindictae,  et 
memorantur  injuriarum  et  beneficiorum,  et  ista  recordatio  subita  est. 
(De  Potent.  Anim.,  c.  4.) 

2.  Memoria  jperfectis  animalibus  solum  inest.  —  Quaedam  animalia 
sunt,  quae  licet  sensum  habeant,  non  tamen  habent  memoriam,  quae  ex 
sensu  fit.  Memoria  enim  sequitur  phantasiam.  In  quibusdam  vero 
animalibus  ex  sensu  non  fit  phantasia,  et  sic  in  eis  non  potest  esse 
memoria  :  et  hujusmodi  sunt  animalia  imperfecta,  quae  sunt  immobilia 
secundum  locum,  ut  conchilia.  Cum  enim  animalibus  cognitio  sensitiva 
sit  provisiva  ad  vitae  necessitatem  etpropriam  operationem,  animalia  iila 
memoriam  habere  debent,  quae  moventur  ad  distans  motu  progressivo  : 
nisi  enim  apud  ea  remaneret  per  memoriam  intentio  praeconcepta,  ex 
qua  ad  motum  inducuntur,  motum  continuare  non  possent  quo  usque 
finem  intentum  consequerentur.  Animalibus  vero  immobilibus  sufficit  ad 
proprias  operaiiones  praesentis  sensibilis  acceptio,  cum  ad  distans  non 
moveantur;  et  ideo  soia  imaginatione  confusa  habent  aliquem  motum 
indeterminatum.  (i  Metaph.  1.  i.) 

3 .  Vi  cestimativce  et  memorice  aliquid prudentice  animalia participant. — 

Ex  hoc  autem  quod  quaedam  animalia  memoriam  habent,  et  quaedam  | 
non  habent,  sequitur  quod  quaedam  sunt  prudentia  et  quaedam  non.  Cum  J 
enim  prudentia  ex  praeteritorum  memoria  de  futuris  provideat  (unde  " 
secundum  Tullium  in  11  Rhetoricae,  c.  53,  partes  ejus  ponuntur  memoria, 
intelligentia,  et  providentia),  in  illis  animalibus  prudentia  esse  non  potest,  j 
qui  memoria  carent.  Illa  vero  animalia  quae  memoriam  habent,  aliquid 
prudentiae  habere  possunt.  Dicitur  autem  prudentia  aliter  in  brutis  ani- 
malibus,  et  aliter  hominibus  inesse.  In  hominibus  quidem  est  prudentia 
secundum  quod  ex  ratione  deliberant  quid  eos  oporteat  agere;  unde  dici- 
tur  (vi  Ethicorum)  quod  prudentia  est  recta  ratio  agibilium.  Judicium 
autem  de  rebus  agendis  non  ex  rationis  deliberatione,  sed  ex  quodam 
naturae  instinctu,  prudentia  in  aliis  animalibus  dicitur.  Unde  prudentia 
in  aliis  animalibus  est  naturalis  aestimatio  de  convenientibus  prosequendis, 
et  fugiendis  nocivis,  sicutagnus  sequitur  matrem  et  fugit  lupum. —  Inter 
ea  vero,  quae  memoriam  habent,  quaedam  habent  auditum  et  quaedam 
non.  Quaecumque  autem  auditum  non  habeni,  licet  prudentiam  habere 
possint,  non  tamen  sunt  disciplinabilia,  ut  scilicet  per  alterius  instru- 
ctionem  possint  assuescere  ad  aliquid  faciendum  vel  vitandum  :  hujus- 
modi  enim  instructio  praecipue  recipitur  per  auditum  :  unde  dicitur  in 
libro  Desensu  et  sensato,  quod  auditus  est  sensus  disciplinae.  —  Vita  igitur 
animalium    regiiur    imaginatione   et   memoria  :  imaginaiione  quidem, 

quantum  ad  animalia  imperfecta,  memoria  vero  quantum  ad  animalia 
perfecta.  Licet  enim  et  haec  imaginationem  habeant,  tamen  unumquodque 
regi  dicitur  ab  eo  quod  est  principalius  in  ipso  '.  (i  Metaph.  l.  i.) 
Cfr.  S.  Th.  I,  q.  Lxxvin,  art.  4.  —  De  Sensu  et  Sensat.,  1.  1, 

§§  6.  Sensus  non  transcendit  formam  singularem. 

His  visis  patet  quomodo  est  excellentia  in  potentiis  animoe  sensitivae. 
Sensus  enim  proprius  non  potest  apprehendere  sensata  communia  primo 
etperse,  sed  quasi  per  accidens;  sensus  autem  communis  potest.  Item, 
sensus  proprius  non  potest  apprehendere  nisi  unum  sensatum,  sensus 
vero  communis  plura.  Item  sensus  proprius  non  potest  acium  proprium 
cognoscere,  quod  facit  sensus  communis.  —  Item  sensus  communis  non 
potest  aliquid  apprehendere,  nisi  ad  praesentiam  rei  extra;  phantasia  autem 
formam  rei  retinet  re  absente.  —  Item  phantasia  non  potest  apprehendere 
nec  retinere,  nisi  formasa  sensibilibus  acceptas.  —  ^stimativa  autem  po- 
test  intentiones  circa  hujusmodi  formas apprehendere.  —  ^Estimativa  vero, 
licet  possit  hujusmodi  intentiones  apprehendere,  non  tamen  retinere ; 
quod  habet  memorativa:  et  ultra  hoc  non  potest  virtus  sensitiva  for- 
mam  rei  apprehendere  et  abstrahere  a  conditionibus  materialibus.  Ideo 


I.  Hcec  de  animalium  prudentia  adnotare  juvat.  ~  Virtus  moventis  apparet  in  motu 
mobilis;  et  propter  hoc  in  omnibus  quae  moventur  a  ratione,  apparet  ordo  rationis 
moventis,  licet  ipsa  quae  a  ratione  moventur,  rationem  non  habeant.  Sic  enim  sagitta 
directe  tendit  ad  signum  ex  motione  sagittantis,  ac  si  ipsa  rationem  haberet  dirigen- 
tem :  et  idem  apparet  in  motibus  horologiorum  et  omnium  ingeniorum  humanorum 
quae  arte  fiunt.  Sicut  autem  comparantur  artificialia  ad  artem  humanam,  ita  compa- 
rantur  omnia  naturalia  ad  artem  divinam.  Et  ideo  ordo  apparet  in  his  quae  moventur 
secundum  naturam  ;  sicut  et  in  his  quae  moventur  secundum  artem.  Et  ex  hoc  con- 
tingit  quod  in  operibus  brutorum  animalium  apparent  quaedam  sagacitates,  inquantum 
habentinclinationem  naturalem  ad  quosdam  ordinatissimos  processus,  utpote  a  sum- 
ma  arte  ordinatos.  Et  propter  hoc  etiam  quaedam  animalia  dicuntur  prudentia  velsa- 
gacia,  non  quod  in  eis  sit  aliqua  ratio,  vel  electio  ;  quod  ex  hoc  apparet  quod  omnia 
quae  sunt  unius  naturae,  similiter  operantur    (S.  Th.  i-ii,  q.  xiir,  art.  2,  ad  3.) 

Animalia  bruta  non  habenl  ita  perfectum  usum  industriae  naturalis  statim  a  prin- 
cipio  sicut  postea;  quod  ex  hoc  patet,  quod  aves  docent  volare  pullos  suos,  et  similia 
in  aliis  generibus  animalium  inveniuntur.  (S.  Th.  i,  q.  cii,  art.  2  ad  2.)  —  Experi- 
mentum  est  ex  coUatione  plurium  singularium  in  memoria  receptorum.  Et  quia  ex 
multis  sensibus  et  memoria  animalia  ad  aliquid  consuescunt  prosequendum  vel  vitan- 
dum,  inde  est  quod  aliquid  experimenti,  licet  parum,  participare  videntur.  (i  Metaph., 
1.  I.) 

In  brutis  animalibus  sunt  determinatae  viae  perveniendi  ad  finem;  unde  videmus 
quod  omnia  animalia  ejusdem  speciei  similiter  operantur.  Sed  hoc  non  potest  esse 
in  homine  pvopter  rationem  ejus  quae,  cum  sit  cognoscitiva  universalium,  ad  infinita 
singularia  se  extendit.  (S.  Th.n-ii,  q.  xlvii,  art.  i5  ad  3.)  -  Animalia  habent  aliquem 
modum  prudentiae ;  non  tamen  dicuntur  prudentiam  habere,  quia  non  habent  actum 
rationis  qui  proprie  est  actus  prudentiae,  scilicet  ipsa  electio  :  unde  magis  habent  ali- 
quid  simile  prudentiae  quam  prudentiam.  (i  Sent.,  Dist.,  xv,  q.  4,  art.  i  ad  3.)  —  Ani- 
malia  bruta  non  dicuntur  habere  rationem  aliquam,  quamvis  aliquid  prudentias  par- 
ticipent,  sed  hoc  inest  eis  secundum  quamdam  aestimationem  naturalem.  (De  Verit., 
q.  XV,  art.   i,  c.) 

semper  forma  apprehensa  a    setisu  exteriori  sive  interiori  est   particu- 
laris.  (De  Potent.  Anim.,  c.  4.) 


§  33.  —  De  Potentiis  Appetitivis 

§§  1.    De   Appetitu   Concupiscibili   et   De   Irascibili. 

(De  Verit.,  q.  xxv,  art.  2) 

1.  Necessitas  utriusque  appetitus  in  animali. —  Appetitus  sensualitatis 
has  duas  vires  continet,  scilicet  irascibilem  et  concupiscibilem,  quae 
sunt  ad  invicem  diversae  potentiae:  quod  quidem  hoc  modo  videri  potest. 

Appetitus  enim  sensitivus  quamdam  convenientiam  habet  cum  appe- 
titu  naturali,  inquantum  uterque  tendit  in  rem  conveniAntem  appetenti. 
Invenitur  autem  appetitus  naturalis  ad  duo  tendere,  secundum  duplicem 
operationem  rei  naturalis.  Una  quarum  est  per  quam  res  naturalis  niti- 
tur  acquirere  id  quod  est  conservativum  suae  naturae.  Alia  est  per  quam 
res  naturalis  sua  contrariadestruitper  qualitatemactivam:  et  hoc  quidem 
necessarium  est  corruptibili ;  quia,  nisi  haberet  virtutem  qua  suum  con- 
trarium  vinceret,  ab  eo  corrumperetur.  Sic  ergo  appetitus  naturalis  ad 
duo  tendit ;  scilicet  ad  consequendum  id  quod  est  congruum  et  amicum 
naturas,  et  ad  habendum  quamdam  victoriam  super  illud  quod  est  ei  ad- 
versum  :  et  primum  est  quasi  per  modum  ueceptionis,  secundum  vero 
est  per  modum  actionis ;  unde  ad  diversa  principia  reducuntur.  Recipere 
enim  et  agere  non  sunt  ab  eodem  principio.  Ita  in  appetitu  sensibiii  ista 
duo  inveniuntur:  nam  animal  per  appetitivam  potentiam  appetit  id  quod 
est  congruum  et  amicum  sibi,  et  hoc  per  vim  concupiscibiiem,  cujus 
proprium  objectum  est  delectabile  secundum  sensum ;  appetit  etiam  ha- 
bere  dominium  et  victoriam  super  ea  quae  sunt  sibi  contraria;  et  hoc 
per  vim  irascibilem;  unde  dicitur  quod  ejus  objectum  est  aliquid 
arduum  *. 

2.  Appetitus  concupiscibilis  et  appetitus  irascibilis  ab  invicem  distin- 
guuntur  realiter.  —  Et  sic  patet  quod  irascibilis  est  alia  potentia  a  con- 
cupiscibili.  Namaliam  rationem  appetibilitatis  habet  aliquid  ex  hoc  quod 

I.  Quod  autem  appetitivum  insit  omnibus  animalibus,  probat  Philosophus  hac  ra- 
tione,-quia  omnia  animalia  habent  ad  minus  unum  scnsum,  scilicet  tactum  ;  quibus 
autem  inest  sensus,  inest  laetitia  et  tristitia,  delectatio  et  dolor.  Laetitia  enim  et  tristi- 
tia  magis  videntur  sequi  apprehensionem  interiorem.  Sed  delectatio  et  dolor  conse- 
quuntur  apprehensionem  sensus,  et  praecipue  scnsus  tactus.  Etsi  est  laetitia  et  tristitia, 
necesse  c-st  quod  sit  aliquid  triste  et  dulcc,  idest  delectabile  ct  dolorosum  ;  oportet 
enim  omne  quod  sentitur  secundum  tactum  csse  vel  conveniens,  ei  sic  est  delectabile  ; 
vel  nocivum,  et  sic  est  dolorosum.  Quibuscumqu\i  autcm  inest  aliquid  delcctabile  ei 
triste,  his  inest  et  concupiscentia,  quae  est  appctitus  dclectabiiis  ;  ergo  de  primo  «a 
ultimum,  omnibus  animalibus,  quibus  inest  sensus  tactus,  inest  appetitus.  (11  De 
Anim.,  1.  5.) 

est  arduum;  cum  quandoque  illud  quod  est  arduum,  a  delectatione  se- 
paret,  et  rebus  circumstantibus  immisceat;  sicut  cum  animal  relicta  vo- 
luptate  cui  vacabat,  aggreditur  pugnam,  nec  retrahitur  propter  dolores 
quos  sustinet.  —  Etiterum  una  earum,  scilicet  concupiscibilis,  videtur  or- 
dinata  ad  recipiendum :  haec  enim  appetit  ut  ei  suum  delectabile  conjun- 
gatur;  altera  vero,  scilicet  irascibilis,  est  ordinata  ad  agendum,  quia  per 
actionem  aiiquam  superat  id  quod  est  contrarium  vel  nocivum,  ponens 
se  in  quadam  altitudine  victoriae  super  ipsum.  Hoc  autem  communiter  in 
potentiis  animae  invenitur,  quod  recipere  et  agere  ad  diversas  potentias 
pertinent,  sicut  patet  de  intellectu  agente  et  possibili.  Et  inde  est  quod 
secundum  Avicennam,  ad  irascibilem  pertinet  fortitudo  et  debilitas  cor- 
dis.  quasi  virtuti  ordinatae  ad  agendum;  ad  concupiscibilem  autem  dila- 
tatio  et  constrictio  ipsius,  quasi  virtuti  ordinatae  ad  recipiendum  *• 

3.  Appetitus  irascibilis  ad  concupiscibilem  ordinatur.  —  Patet  igitur 
ex  dictis,  quod  irascibilis  quodammodo  ad  concupiscibilem  ordinatur, 
sicut  propugnatrix  ipsius.  Ad  hoc  enim  necessarium  fuit  animali  per 
irascibilem  victoriam  de  contrariis  consequi,  ut  concupiscibiiis  sine 
impedimento  suo  delectabili  potiretur  :  cujus  signum  est  quod  propter 
delectabilia  pugna  est  inter  animalia,  scilicet  propter  coitum  et  cibum.  Et 
inde  est  quod  omnes  passiones  irascibiiis  habent  et  principium  et  finem 
in  concupiscibiii  ;  nam  ira  incipit  ex  aliqua  tristitia  illata,  quae  est  in 
concupiscibili,  et  terminatur  post  vindictam  adeptam  ad  gaudium,  quod 
iterum  est  in  concupiscibili  ;  et  similiter  spes  incipit  a  desiderio  vel 
amore,  et  terminatur  in  delectatione. 

4.  Per  appetiium  irascibilem  sicut  per  cestimativam  ad  naturam  ratio- 
nalem  accedit  animal.  —  Sciendum  est  autem,  quod  tam  ex  parte  appre- 
hensivarum  virium  quam  ex  parte  appetitivarum  sensitivae  partis,  aliquid 
est  quod  competit  sensibili  animae  secundum  propriam  naturam;  aliquid 
vero,  secundum  quod  habet  aliquam  participationem  modicam  rationis, 
attingens  ad  ultimum  ejus  in  sui  supremo  r  sicut  dicit  Dionysius 
(De  Divinis  Nomin.,  c.  vii)  quod  divina  sapientia  conjungit  fines  primorum 
principiis  secundorum.  Sic  vis  imaginaiiva  competit  animae  sensibili 
secundum  propriam  rationem,  quia  inea  reservantur  formae  per  sensum 
acceptae ;  sed  vis  aestimativa,  per  quam  animal  apprehendit  intentiones 

I.  Animalia  imperfecta  habent  de  sensibus  solum  tactum,  habent  etiam  phantasiam 
et  concupiscentiam  et  gaudium  et  tristitiam,  licet  indeterminate  sint,  et  indetermi- 
nate  moveantur.  Memoria  vero  et  ira  in  eis  totaliter  non  invenitur,  sed  solum  in  ani- 
malibus  perfectis.  Cujus  ratio  est,  quia  non  omnia  quae  sunt  inferioris  generis,  sed 
solum  suprema  et  perfectiora,  pertingunt  ad  aliquam  participationem  similitudinis 
ejus,  quod  est  proprium  superiori  generi.  Appetitus  quidem  sensitivus,  consequcns 
sensum  secundum  propriam  rationem,  est  ejus  quod  est  delectabile  secundum  sen- 
sum  ;  quod  pertinet  ad  vim  concupiscibilem,  quee  est  communis  animalibus.  Sed  quod 
animal  tendat  per  appetitum  ad  aliquod  laboriosum,  puta  ad  pugnam  vel  aliquod 
hujusmodi,  habet  similitudinem  cum  appetitu  rationali,  cujus  est  appetere  aliqua 
propter  finem  quee  non  secundum  sensum  sunt  appetibilia.  Et  ideo  ira,  quae  est  appe- 
titus  vindictae,  pertinet  solum  ad  animalia  perfecta,  propter  quamdam  appropinqua- 
tionem  ad  genus  rationalium.  (De  Sensu  et  Sensat.,  1.  i.) 

non  acceptas  per  sensum,  ut  amicitiam  vel  inimicitiam,  inest  animae 
sensitivae  secundum  quod  participat  -aliquid  rationis  :  unde  ratione  hujus 
aestimationis  dicuntur  animalia  quamdam  prudentiam  habere  ;  sicut 
quod  ovis  fugit  lupum,  cujus  inimicitiam  nunquam  sensit.  Et  simili- 
ter  ex  parte  virium  appetitivarum.  Nam  quod  animal  appetat  id  quod 
est  delectabile  secundum  sensum,  quod  ad  concupiscibilem  pertinet,  hoc 
est  secundum  propriam  rationem  sensibilis  animae  ;  sed  quod  relicto 
delectabili  appetit  victoriam,  quam  consequitur  cum  dolore,  quod  ad 
irascibilem  pertinet,  competit  ei  secundum  quod  attingit  aliqualiter 
appetitum  superiorem ;  unde  irascibilis  est  propinquior  rationi  et  voiuntati 
quam  concupiscibilis.  Et  propter  hoc  incontinens  irae  est  minus  turpis 
quam  incontinens  concupiscentiae,  utpote  minus  privatus  ratione. 

Patet  igitur  ex  dictis,  quod  irascibilis  et  concupiscibilis  sunt  diversae 
potentiae,  et  quid  est  objectum  utriusque,  et  quomodo  irascibilis  juvat 
concupiscibilem^  et  est  superior  et  dignior  ea,  sicut  aestimativa  inter 
ceteras  apprehensivas  virtutes  sensitivae  partis. 

Cfr.  De  Potent.  Anim.,  c.  5.  —  ii  Dc  Anim.,  1.  5.  —  iii  Sent.,  Dist.  xxvi,  q.  i, 
art.  I,  s.  —  De  Sensu  et  Sensat.,  1.  i. 

§§  2.  Appetitus  sensitivus  a  sensibus  internis  regitur. 

(iiSent.,  Dist.  xxiv,  q.  2,  art.  1-2,  s.) 

Nullus  appetitus  movetur  in  suum  objectum  nisi  fiat  apprehensio  ali- 
cujus  sub  ratione  boni  vel  mali,  convenientis  vel  nocivi.  Hanc  autem  ra- 
tionem  convenientis  et  boni  aliter  homo  percipit,  aliter  brutum :  brutum 
enim  non  conferendo,  sed  quodam  naturali  instinctu  sibi  conveniens  vel 
nocivum  cognoscit;  homo  autem  per  investigationem  quamdam  et  colia- 
tionem  hujusmodi  rationes  considerat;  etideo  vis  illaper  quam  in  hujus- 
modi  rationum  cognitionem  venit,  consequenter  ratio  dicitur,  quae  in- 
vestigativa  est,  et  deductiva  unius  in  alterum. 

Sicut  autem  est  in  inieWigibiiibus,  quod  illud  quod  est  apprehensum, 
non  movet  voluntatem  nisi  apprehendatur  sub  ratione  boni  vel  mali, 
propter  quod  intellectus  speculativus  nihil  dicit  de  imitando  vel  fugien- 
do;  ita  etiam  est  in  parte  sensitiva,  quod  apprehensio  sensibilis  non  cau- 
sat  motum  aliquem,  nisi  apprehendatur  sub  ratione  convenientis  vei 
inconvenientis  :  et  ideo  dicitur  in  ii  de  Anima,  quod  ad  ea  quae  sunt  in 
imaginatione  hoc  modo  nos  habemus  ac  si  essemus  considerantes  aliqua 
terribilia  in  picturis,  quae  passionem  non  excitarent  vel  timoris  vel  ali- 
cujus  hujusmodi.  Vis  autem  apprehendens  hujusmodi  rationes  conve- 
nientis  et  non  convenientis,  videtur  virtus  aestimativa,  per  quam  agnus 
fugit  lupum  et  sequitur  matrem  ;  quae  hoc  modo  se  habet  ad  appetitum 
partis  sensibilis,  sicut  se  habet  intellectus  practicus  ad  appetitum  volun- 
tatis;  unde,  proprie  loquendo,  sensualitas  incipit  ex  continio  aestimativa^ 
et  appetitivae  consequentis,  ut  hoc  modo  se  habeat  sensualitas  ad  pariem 
sensitivam,  sicut  se  habet  voluntas  et  liberum  arbitrium  ad  partem  intel- 
iectivam.  Hoc  autem  conveniens   quod  sensualitatem  movet,  aut  ratio 

suae  convenientiae,  aut  est  apprehensa  a  sensu,  sicut  sunt  delectabilia  se- 
cundum  singulos  sensus,  quae  animalia  persequuntur :  aut  est  non  appre- 
hensa  a  sensu ;  sicut  inimicitiam  lupi  neque  videndo  neque  audiendo  ovis 
percipit,  sed  aestimando  tantum :  et  ideo  motus  sensualitatis  in  duo  ten- 
dit  :  in  ea  scilicet  quae  secundum  exteriores  sensus  delectabilia  sunt; 
aut  ad  ea  quae  nocivavel  convenientia  corpori  secundum  solam  aestima- 
tionem  cognoscuntur. 


§  34.  —  Utrum  liberum  arbitrium  sit  in  brutis. 

(De  Verit.,  q.  xxiv,  art.  2) 

Videtur  quod  liberum  arbitrium  sit  in  brutis.  i.  Secundum  hoc  enim 
dicimur  esse  liberi  arbitrii,  quod  actus  nostri  sunt  voluntarii.  Sed 
voluntario  et  pueri  et  bruta  communicant,  secundum  Philosophum  in 
III  Ethic.  c,  I.  Ergo  liberum  arbitrium  est  in  brutis. 

2.  Praeterea,  secundum  Philosophum  in  viii  Phys.,  in  omni  eo  quod 
movet  se  ipsum,  est  moveri  et  non  moveri.  Sed  bruta  movent  se  ipsa; 
ergo  in  eis  est  moveri  et  non  moveri.  Sed  secundum  hoc  dicimur  esse 
liberi  arbitrii,  quod  in  nobis  est  agere^aliquid,  ut  patet  per  Gregorium 
Nyssenum  (lib.  vii,  qui  est  de  Lib.  Arb.,  cap.  ult.)  et  Damascenum  (lib.  ii, 
c.  26).  Ergo  in  brutis  est  liberum  arbitrium. 

3.  Praeterea,  liberum  arbitrium  duo  importat;  scilicet  judicium  et  li- 
bertatem,  quorum  utrumque  est  invenire  in  brutis :  habent  enim  aliquod 
judicium  de  agendis,  quod  paiet  ex  hoc  quod  unum  prosequuntur,  et 
aliud  fugiunt;  habent  etiam  libertatem,  cum  possint  movere  et  moveri. 
Ergoin  eis  est  liberum  arbitrium. 

4.  Praeterea,  posita  causa,  ponitur  effectus.  Sed  Damascenus  posuit 
causam  libertatis  arbitrii  hoc  quod  anima  nostra  a  versione  incipit ;  quia 
ex  nihilo  est,  et  ideo  vertibilis  est,  et  se  habei  ad  multa  in  potentia.  Sed 
anima  bruti  a  versione  incipit.  Ergo  in  ea  est  liberum  arbitrium. 

5.  Praeterea,  illud  dicitur  esse  liberum  quod  non  est  obligatum  alicui. 
Sed  anima  bruti  non  est  obligata  ad  alterum  opposiiorum  ;  quia  potentia 
ipsius  non  est  determinata  ad  unum,  sicut  potentia  rerum  naiuralium, 
quae  semper  idem  faciunt.   Ergo  anima  bruti  habet  liberum  arbitrium, 

6.  Praeterea,  poena  non  debetur  nisi  ei  qui  habet  liberum  arbitrium. 
Sed  in  Veteri  Lege  frequenter  invenitur  poena  inflicia  brutis,  sicut 
Exod.,  XIX,  patet  de  bestia  tangente  montem,  et  xxi,  de  bove  cornupeta. 
Ergo  bruta  videntur  esse  liberi  arbitrii. 

7.  Praeterea,  hoc  est  si^num  quod  homo  sit  libtri  arbitrii,  ut  Sancti 
dicuni,  quia  praeceptis  ad  bonum  instigatur,  et  a  malo  reirahitur.  Videmus 
autem  bruta  allici  beneficiis,  et  moveri  praeceptis,  aut  terreri  minis  ad 
aliquid  agendum  vel  dimittendum.  Ergo  bruta  sunt  liberi  arbitrii. 

8.  Praeterea,  divinum  praeceptum  non  datur  nisi  habenti  liberum  arbi- 
trium.  Sed  divinum  praeceptum  datur  bruto;  unde  Jonae,  iv,  7,   secun- 


282  COSMOLOGIA    SPECIALIS 

dum  aliam  litieram  dicitur,  quod  prcecepit  Dominus  vermi^  et  percussit 
hederam.  Ergo  bruta  habent  liberum  arbitrium. 

Sed  contra^  ex  hoc  videtur  homo  esse  ad  imaginem  Dei  quod  est  liberi 
arbitrii,  ut  dicit  Damascenus  (lib.  11  Orthod.  Fidei,  c.  12)  et  etiam  Ber- 
nardus  (in  Serm.  de  Annuntiatione  B.  Mariae,  circa  med.).  Sed  bruta 
non  sunt  ad  imaginem  Dei.  Ergo  non  sunt  liberi  arbitrii. 

Praeterea,  omne  quod  est  liberi  arbitrii,  agit,  et  non  solum  agitur.  Sed 
bruta  non  agunt,  sed  aguntur,  ut  Damascenus  dicit  (in  lib.  11,  c.  27). 
Ergo  bruta  non  sunt  liberi  arbitrii. 

SoLUTio.  —  Respondeo  dicendum,  quod  bruta  nullo  modo  sunt  liberi 
arbitrii. 

Ad  cujus  evidentiam  sciendum  est,  quod  cum  ad  operationem  nostram 
tria  concurrant,  scilicet  cognitio,  appetiius,  et  ipsa  operatio;  tota  ratio 
libertatis  ex  modo  cognitionis  dependet.  Appetitus  enim  cognitionem 
sequitur,  cum  appetitus  non  sit  nisi  boni,  quod  sibi  per  vim  cognitivam 
proponitur.  Et  quod  quandoque  appetitus  videatur  cognitionem  non  se- 
qui,  hoc  ideo  est,  quia  noii  circa  idem  accipitur  appetitus  et  cognitionis 
judicium  :  est  enim  appetitus  de  particulari  operabili,  judicium  veroratio- 
nis  quandoque  est  de  aliquo  universali,  quod  est  quandoque  contrarium 
appetitui.  Sed  judicium  de  hoc  particulari  operabili,  ut  nanc,  nunquam 
potest  esse  contrarium  appetitui.  Qui  enim  vult  fornicari,  quamvis  sciat 
in  universali  fornicationem  malum  esse,  tamen  judicat  sibi  ut  tunc 
bonum  esse  fornicationis  actum,  et  sub  specie  boni  ipsum  eligit.  Nullus 
enim  intendens  ad  malum  operaiur,  ut  Dionysius  dicit  (cap.  iv  De  Divin. 
Nomin.).  Appetitum  autem,  si  non  sit  aliquid  prohibens,  sequitur  motus 
vel  operatio.  Et  ideo,  si  judicium  cognitivae  non  sit  inpotestate  alicujus, 
sed  sit  aliunde  determinatum  ;  nec  appetitus  erit  in  potestate  ejus,  et  per 
consequens  nec  motus  vel  «peratio  absolute.  Judicium  autem  est  in 
potesiate  judicantis  secundum  quod  potest  de  suo  judicio  judicarc  :  de  eo 
enim  quod  est  in  nostra  potestate,  possumus  judicare.  Judicare  autem  de 
judicio  suo  est  solius  rationis,  quae  super  acium  suum  reflectitur;  et 
cognoscit  habitudines  rerum  de  quibus  judicat,  et  per  quas  judicat :  unde 
totius  libertatis  radix  est  in  ratione  constituta.  Undesecundum  quod  ali- 
quid  se  habet  ad  rationem,  sic  se  habet  ad  liberum  arbitrium. 

Ratio  autem  plene  et  perfecte  invenitur  solum  in.  homine:  unde  in  eo 
solum  liberum  arbitrium  plenarie  invenitur.  Bruta  autem  habent  aliquam 
similitudinem  raiionis,  inquantum  participant  quamdam  prudentiam 
naiuralem,  secundum  quod  natura  inferior  attingit  aliqualiter  ad  id  quod 
est  naturae  superioris.  Quae  quidem  similitudo  est  secundum  quod  habeni 
judicium  ordinatum  de  aliquibus.  Sed  hoc  judicium  est  eis  ex  naturali 
aestimatione,  non  ex  aliqua  collatione,  cum  rationem  sui  judicii  ignorent : 
propter  quod  hujusmodi  judicium  non  se  extendit  ad  omnia,  sicut  judi- 
cium  rationis,  sed  ad  quaedam  determinaia.  —  Et  similiter  est  in  eis 
quaedam  similitudo  liberi  arbitrii,  inquantum  possunt  agere  vel  non 
agere  unum  ei  idem,  secundum  suum  judicium,  ut  sic  sit  in  eis  quasi 
quaedam  conditionata  libertas  :  possunt  enim  agerc,  si  judicani  esse  agen- 

dum ;  vel  non  agere,  si  non  judicant.  Sed  quia  judicium  eorum  est  deter- 
minatum  ad  unum,  per  consequens  et  appetitus  et  actio  ad  unum  deter- 
minatur  :  unde,  secundum  A.ugusiinum  (xi  super  Genes.  ad  litteram),  mo- 
ventur  visis;  et  secundum  Damascenum  (lib.  iii  Orth.  Fid.,  c.  6)> 
aguntur  passionibus,  quia  scilicet  naturaliter  de  tali  viso  et  de  tali  pas- 
sione  sic  judicant  :  unde  necesse  habent  ab  ipsa  visione  alicujus  rei  vel  a 
passione  insurgente  moveri  ad  fugiendum  vel  prosequendum  ;  sicut  ovis 
viso  lupo  necesse  habet  timere  et  fugere;et  canis  insurgente  passioneirae, 
necesse  habet  latrare,  et  prosequi  ad  nocendum.  Sed  homo  non  necessa- 
rio  movetur  ab  his  quae  sibi  occurrunt,  vel  a  passionibus  insurgentibus, 
quia  potest  ea  accipere  vel  refugere  ;  et  ideo  homo  est  liberi  arbitrii,  non 
autem  bruta. 

Ad  primum  ergo  dicendum,  quod  voluntarium  ponitur  a  Philosopho 
in  brutis.  non  secundum  quod  convenit  cum  voluntate,  sed  secundum 
quod  opponitur  violento  ;  ut  sic  dicatur  voluntarium  esse  in  brutis  vel 
pueris,  quia  sponte  aliquid  faciunt,  non  propter  usum  liberae  electionis. 

Ad  secundum  dicendum,  quod  potentia  motiva  brutorum  secundum  se 
considerata  non  magis  inclinatur  ad  unum  oppositorum  quam  ad  alterum  ; 
et  sic  dicitur  quod  possuni  moveri  et  non  moveri.  Sed  judicium  quo 
applicatur  potentia  motiva  ad  alterum  oppositorum,  est  determinatum  ; 
et  sic  non  sunt  liberi  arbitrii. 

Ad  tertium  dicendum,  quod  quamvis  in  brutis  sit  quaedam  indiffe- 
rentia  actionum,  tamen  non  potest  proprie  dici  quod  sit  in  eis  libertas 
actionum,  sive  agendi  vel  non  agendi  :  tum  quia  actiones,  cum  per  cor- 
pus  exerceantur,  cogi  possunt  vel  prohiberi,  non  solum  in  brutis,  sed  in 
hominibus,  unde  nec  ipse  homo  dicitur  liber  actionis  suae  :  tum  etiam, 
quia  quamvis  sit  indifferentia  ad  agere  et  non  agere  in  bruto,  considerata 
ipsa  actione  secundum  se  ipsam;  tamen  considerato  ordine  ejus  ad  judi- 
cium,  a  quo  provenit  quod  est  determinatum  ad  unum,  etiam  ad  ipsas 
actiones  obligatio  quaedam  derivatur,  ut  non  possit  in  eis  inveniri  ratio 
libertatis  absolute.  Tamen,  dato  quod  in  eis  esset  iibertas  aliqua,  et  judi- 
cium  aliquod  ;  non  tamen  sequeretur  quod  esset  in  eis  libertas  judicii, 
cum  judicium  eorum  sit  naturaliter  determinatum  ad  unum. 

Ad  quartum  dicendum,  quod  incipere  a  versione,  vel  esse  ex  nihilo, 
non  assignat  Damascenus  causam  libertatis  arbitrii,  sed  causam  flexibili- 
tatis  liberi  arbitrii  in  malum  ;  causam  autem  liberi  arbitrii  assignat  tam 
Damascenus  quam  Gregorius  quam  Augustinus  rationem. 

Ad  quintum  dicendum,  quod  quamvis  potentia  motiva  in  brutis  non-sit 
determinata  ad  unum  ;  tamen  judicium  eorum  de  agendis  est  determina- 
tum  ad  unum,  ui  dictum  est  in  corp.  art.  et  ad  3  arg 

Ad  sextum  dicendum,  quod  cum  bruta  sint  facta  in  obsequium  homi- 
nis,  secundum  hoc  de  brutis  disponitur  quod  hominibus  expedit,propter 
quos  facta  sunt.  Puniuntur  ergo  bruta  lege  divina,  non  propter  hoc  quod 
ipsa  pecceni,  sed  propter  hoc  quod  ex  eorum  poena  homines  puhiantur 
in  eorum  possessione,  vel  terreantur  ex  ipsa  poenae  acerbitate  vel  etiam 
instruantur  ex  mysterii  significatione. 

Ad  septimum  dicendum,  quod  tam  homines  quam  brutabeneficiisindu- 
cuntur,  et  flagellis  prohibeniur,  vel  praeceptis  et  prohibitionibus  ;  sed 
diversimode :  quia  in  potestate  hominum  est  ut  eisdem  rebus  simiiiter 
repraesentatis,  sive  sint  praecepta  et  prohibitiones,  sive  sint  beneficia  et 
flagelia,  eiigant  vel  fugiant  judicio  rationis ;  sed  in  brutis  est  judiciuni 
naturale  determinatum  ad  hoc  quod  id  quod  uno  modo  proponitur  vel 
occurit,  eodem  modo  accipiatur  vel  fugiatur.  Contingit  autem  ex  memo- 
ria  praeteritorum  beneficiorum  vel  flagellorum  ut  bruta  aliquid  apprehen- 
dant  quasi  amicum,  et  prosequendum  vel  sperandum ;  et  aliquid  quasi 
inimicum,  ei  fugiendum  vel  timendum  :  et  ideo  postflagella,  expassione 
timoris,  quae  inde  eis  insurgit,  inducuntur  ad  obediendum  nutui  instru- 
ctoris.  Nec  est  necessarium  hujusmodi  brutis  fieri  propter  libertatem 
arbitrii,  sed  propter  indifferentiam  actionum. 

Ad  octavum  dicendum  quod,  secundum  Augustinum  super  Genesim  ad 
litteram,  praeceptum  divinum  brutis  factum,  non  ita  factum  esse  creden- 
dum  est  ut  vox  aliqua  jussionis  de  nube  facta  sit  eis  aliquibus  verbis, 
quae  rationales  animae  audientes  intelligere  atque  obedire  solent :  non 
enim  hoc  acceperunt  ut  possint  bestiae  vel  aves.  In  suo  tamen  ge- 
nere  obtemperant  Deo  :  non  rationalis  voluntatis  arbitrio  ;  sed,  sicut 
movet  ille  omnia  temporibus  opportunis,  non  ipse  temporaliter  motus, 
moventur  bruta  temporaliter,  ut  jussa  ejus  efficiant. 

Cfr.  S.   Th.    i-ii,   q.  vi,  art.  2;   q.  xi,  art.  2;   q.  xii,  art.   5;   q.    xiii,   art.  2; 
q.    XV,    art.    2 ;  ,  q.   xvi,   art.   2  ;    q.   xvii,   art.   2. 


Art.  II.   —  DE  NATURA  ANIM^  SENSITIV^ 


§  35.  —  Utrum  animae  brutorum  sint  subsistentes. 

(S.  Th.,  q.  Lxxv,  art.  3) 

Videtur  quod  animae  brutorum  animalium  sint  subsistentes.  i.  Homo 
enim  convenit  in  genere  cum  aliis  animalibus.  Sed  anima  hominis  est 
aliquid  subsistens.  Ergo  et  animae  aliorum  animalium  sunt  subsistentes. 

2.  Praeterea,  similiter  se  habet  sensitivum  ad  sensibilia,  sicut  intellec- 
tivum  ad  intelligibilia.  Sed  intellectus  intelligit  intelligibilia  sine  corpore. 
Ergo  et  sensus  apprehendit  sensibilia  sine  corpore.  Animae  autem  bru- 
torum  animalium  sunt  sensitivae.  Ergo  sunt  subsistentes  pari  ratione 
qua  et  anima  hominis,  quae  est  intellectiva. 

,  3.  Praeterea,  brutorum  animalium  anima  movet  corpus.  Corpus  autem 
non  movet,  sed  movetur.  Anima  ergo  bruiorum  habet  aliquam  operatio- 
nem  sine  corpore. 

Sed  contra  est  quod  dicit  Gennadius  (De  eccles.  dogmat.,  cap.  1 6  et  17): 
«  Solum  hominem  credimus  habere  animam  substantivam  ;  animalium 
vero  animae  non  sunt  substantivae.  » 


DE   ANIMALIBUS  285 

CoNCLusio.  —  Cum  animce  brutorum  per  seipsas  minime  operentur , 
subsistentes  non  sunt.  Similiter  enim  unumquodque  habet  esse  et  opera- 
tionem. 

Respondeo  dicendum  quod  antiqui  philosophi  nullam  distinctionem 
ponebant  inter  sensum  et  intellectum  :  et  utrumque  corporeo  principio 
attribuebant.  Plato  autem  distinxit  inter  intellectum  et  sensum ;  uirumque 
tamen  attribuit  principio  incorporeo,  ponens  quod  sicut  intelligere,  iia 
et  sentire  convenit  animae  secundum  seipsam  ;  et  ex  hoc  sequebatur  quod 
etiam  animae  brutorum  animalium  sint  subsistentes.  Sed  Aristoteles 
(De  anima,  lib.  i,  e.  4-5,  ei  lib.  in,  c.  3-4)  posuit  quod  solum  intelli- 
gere  inter  opera  animae  sine  organo  corporeo  exercetur.  Sentire  vero  et 
consequentes  operationes  animse  sensitivae  manifeste  accidunt  cum  aliqua 
corporis  immutatione;  sicut  in  videndo  immutatur  pupilla  per  speciem 
coloris ;  et  idem  apparet  in  aliis.  Et  sic  manifestum  est  quod  anima  sen- 
sitiva  non  habet  aliquam  operationem  propriam  per  seipsam  ;  sed  omnis 
operatio  sensitivae  animae  est  conjuncti.  Ex  quo  relinquitur  quod,  cum 
animae  brutorumanimalium  per  se  non  operentur,  non  sint  subsistentes  : 
similiter  enimunumquodque  habet  esse  et  operationem. 

Ad  primum  ergo  dicendum,  quod  homo  etsi  conveniat  in  genere  cum 
aliis  animalibus,  specie  tamen  differt.  Dififerentia  autem  speciei  attenditur 
secundum  differentiam  formae.  Necoportet  quod  omnis  differentia  formae 
faciat  generis  diversitatem. 

Ad  secundum  dicendum,  quod  sensitivum  quodammodo  se  habet  ad 
sensibilia,  sicut  intellectivum  ad  inteliigibilia,  inquantum  scilicet  utrum- 
que  est  in  potentia  ad  sua  objecta.  Sed  quodammodo  dissimiliter  se  ha- 
bent,  inquantum  sensiiivum  patitur  a  sensibiii  cum  corporis  immuta- 
tione.  Unde  excellentia  sensibilium  corrumpit  sensum  ;  quod  in  intel- 
lectu  non  contingit.  Nam  intellectus  inteliigens  maxima  intelligibilium 
magis  potest  postmodum  inielligere  minora.  Si  vero  in  intelligendo  fati- 
getur  corpus,  hoc  est  per  accidens,  inquantum  intellectus  indiget  opera- 
tione  virium  sensitivarum,  per  quas  ei  phantasmata  praeparentur. 

Ad  tertium  dicendum,  quod  vis  motiva  est  duplex.  Una,  quae  imperat 
motum,  scilicet  appetitiva  ;  et  hujus  operatio  in  anima  sensitiva  non  est 
sine  corpore,  sed  ira  et  gaudium,  et  hujusmodi  passiones,  sunt  cum  ali- 
qua  corporis  immutatione.  Alia  vis  motiva  est  exequens  motum,  per 
quam  membra  redduntur  habilia  ad  obediendum  appetitui,  cujus  actus 
non  est  movere,  sed  moveri.  Unde  patet  quod  movere  non  est  actus  ani- 
mae  sensitivae  sine  corpore. 

§  36.  —  Quod  animae  brutorum  non  sunt  immortales. 

(S.  c.  G.,  II,  C.82) 

§§  1.  Probatur  vera  sententia. 

Evidenter  ostendi  potest  brutorum  animas  non  esse  immortales. 
Nulla  enim  operatio  sensitivas  pariis  esse  sine  corpore  potest.  In  ani- 

mabus  autem  brutorum  non  est  invenire  aliquam  operationem  superio- 
rem  operationibus  sensitivae  partis;  non  enim  inteiligunt  neque  ratioci- 
nantur ;  quod  ex  hoc  apparet  quia  omnia  animalia  ejusdem  speciei  et 
similiter  operantur:  omnis  enim  hirundo  similiter  facit  nidum,  et  omnis 
aranea  similiter  telam,quasi  a  natura  motae  et  non  ex  arte  operantes. 
Nulla  igitur  operatio  est  animae  brutorum  quae  possit  sine  corpore  esse. 
Quum  igitur  omnis  substantia  aliquam  operationem  habeat,  non  poterit 
anima  bruti  absque  corpore  esse;  ergo,  pereunte  corpore,  perit. 

Item,  omnis  forma  separata  a  materia  cst  iniellecta  in  actu ;  sic  enim 
intellectus  agens  facit  species  intelligibiles  actu,  in  quantum  abstrahit 
eas.  Sed,  si  anima  bruti  manet,  corrupto  corpore,  erit  forma  a  materia 
separata.  Ergo  erit  forma  intellecta  in  actu.  Sed  in  separatis  a  materia 
idem  est  intelligens  er  intellectum,  ut  Aristoteles  dicit  (De  anima,  ui, 
c.  4,  n.  12).  Ergo  anima  bruti,  si  post  corpus  manet,  erit  intellectualis ; 
quod  est  impossibile. 

Adhuc,  in  qualibet  re  quae  potest  pertingere  ad  aliquam  perfectionem, 
invenitur  naturalis  appetitus  illius  perfectionis ;  bonum  enim  est  quod 
omnia  appetunt,  ita  tamen  quod  unumquodque  proprium  bonum.  In 
brutis  antem  non  invenitur  aliquis  appetitus  ad  esse  perpetuum,  nisi  ut 
perpetuentur  secundum  speciem,  in  quantum  in  eis  invenitur  appetitus 
generationis  per  quam  species  perpetuatur  (quod  quidem  invenitur  et  in 
plantis  et  in  rebus  inanimatis)  ;  non  autem  quantum  ad  proprium  appe- 
titum  animalis  in  quantum  est  animal,  qui  est  appetitus  apprehensionem 
consequens  :  nam,  quum  anima  sensitiva  non  apprehendat  nisi  hic  et 
nunc,  impossibile  est  quod  apprehendat  esse  perpetuum  ;  neque  ergo 
appetit  appetitu  animali.  Non  est  igitur  anima  bruii  capax  perpetui  esse. 

Amplius,  quum  delectationes  operationes  perficiant,  ut  patet  per  Ari- 
stotelem  (Ethic,  lib.  x,  c.  5),  ad  hoc  ordinatur  operatio  cujuslibet  rei 
sicut  in  finem  in  quo  sua  delectatio  figitur.  Delectationes  autem  bruto- 
rum  animalium  omnes  referuntur  ad  conservantiam  corporis ;  non  enim 
delectantur  in  sonis,  odoribus  et  aspectibus,  nisi  secundum  quod  sunt 
indicativa  ciborum  vel  venereorum,  circa  quae  est  omniseorumdelectatio. 
Tota  igitur  operatio  eorum  versatur  ad  conservationem  esse  corporei 
sicut  in  finem.  Non  igitur  est  eis  aliquod  esse  absque  corpore. 

Huic  autem  sententiae  doctrina  catholicae  fidei  concordat;  dicitur  enim 
de  animalibus  brutis :  ^w/ma  caj-nis  in  sanguine  est  (Levit.,  xvii,  11), 
quasi  dicatur :  Ex  sanguinis  permanentia  esse  illius  dependet.  —  Et  in 
libro  De  ecclesiasticis  dogmatibus  (c.  16,  17) :  Solum  hominem  credimus 
habere  animam  substantivam  {id  est  per  se  vitalem);  brutorum  vero  ani- 
mas  cum  corporibus  interire.  Aristoteles  etiam  dicit  (De  anima,  11,  c.  2, 
n.  9-10)  quod  intellectiva  pars  animae  separatur  ab  aliis  sicut  incorrupti- 
bile  a  corruptibili. 

§§  2.  Excluditur  opinio  contrarla. 

Per  hoc  autem  excluditur  positio  Platonis  (De  Leg.,  lib.  iii),  qui  po- 
suit  etiam  brutorum  animas  esse  immortales. 

Videtur  tamen  posse  probari  brutorum  animas  esse  immortales. 

1.  Cujus  enim  est  aliqua  operatio  per  se  separatim,  et  ipsum  est  perse 
subsistens.  Sed  animse  sensitivae  in  brutis  est  aliqua  operatio  per  se  sub- 
sistens  in  qua  non  communicat  corpus,  scilicet  se  movere ;  natura  enim 
movens  componitur  ex  duobus,  quorum  unum  est  movens  et  alterum 
est  motum;  unde,  quum  corpus  sit  motum,  relinquitur  quod  anima  sola 
sit  movens.  Ergo  est  per  se  subsistens.  Non  igitur  potest  per  accidens 
corrumpi,  corpore  corrupto ;  illa  enim  solum  per  accidens  corrumpuntur 
quae  per  se  non  habent  esse ;  per  se  autem  non  potest  corrumpi,  quum 
neque  contrarium  habeat  neque  sit  ex  contrariis  composita.  Kelinquitur 
igitur  quod  sit  omnino  incorruptibilis. 

2.  Ad  hoc  etiam  videbatur  redire  Platonis  ratio,  qua  probabat  omnem 
animam  esse  immortalem,  quia  scilicet  anima  est  movens  seipsam.  Omne 
autem  movens  seipsum  oportet  -esset  immortale :  corpus  enim  non  mori- 
tur  nisi  abscedente  eo  a  quo  movebatur;  idem  autem  a  seipso  non  potest 
discedere,  unde  sequitur  (secundum  ipsum)  quod  movens  seipsum  non 
possit  mori.  Et  sic  relinquebatur  quod  anima  omnis  moiiva  esset  immor- 
talis,  etiam  brutorum.  Ideo  autem  hanc  rationemin  idem  redire  diximus 
cum  pra^missa,  quia,  quum  (secundum  Platonis  positionem  [De  Leg., 
lib.  x])  nihil  movcat  nisi  motum,  id  quod  est  seipsum  movens  est  per 
seipsum  motivum,  et  sic  habet  aliquam  operationem  per  se.  Non  solum 
autem  in  movendo,  sed  etiam  in  sentiendo,  ponebat  Plato  (in  Timaeo), 
animam  sensitivam  propriam  operationem  habere.  Dicebat  enim  quod 
sentire  est  motus  quidam  ipsius  animae  sentientis,  et  ipsa  sicmotamove- 
bat  corpus  ad  sentiendum;  unde,  definiens  sensum,  dicebat  quod  est  mo- 
tus  animae  per  corpus. 

SoLUTio.  —  Haec  autem  quae  dicta  sunt  patet  esse  falsa. 

I.  —  Non  enim  sentire  est  movere,  sed  magis  moveri;  nam  ex  po- 
tentia  sentiente  fit  animal  actu  sentiens  per  sensibilia  a  quibus  sensus 
immutantur.  Non  autem  potest  dici  similiter  sensum  pati  a  sensibili 
sicut  patitur  intellectus  ab  intelligibili,  ut  sic  sentire  possit  esse  ope- 
ratio  animae  absque  corporeo  instrumento,  sicut  est  intelligere ;  nam 
intellectus  apprehendit  res  in  abstractione  a  materia  et  materialibus 
conditionibus  quae  sunt  individuationis  principia,  non  autem  sensus; 
quod  exinde  apparet  quia  sensus  est  particularium,  intellectus  vero  uni- 
versalium.  Unde  patet  quod  sensus  patiuntur  a  rebus  secundum  quod 
sunt  in  materia,  non  autem  intellectus  ,  sed  secundum  quod  sunt  ab- 
stractae.  Passio  igitur  intellectus  est  absque  materia  corporali,  non  au- 
tem  passio  sensus. 

AdhuCy  diversi  sensus  sunt  perceptivi  diversorum  sensibilium,  sicut 
visus  colorum,  auditus  sonorum.  Haec  autem  diversitas  manifeste  ex  dis- 
positione  organorum  diversa  contingit;  nam  organum  visus  oportet  esse 
in  potentia  ad  omnes  colores,  organum  auditus  ad  omnes  sonos.  Si  au- 
tem  haec  receptio  fieret  absque  organo  corporali,  eadem  potentia  esset 
omnium  sensibilium  susceptiva;  nam  virtus  immaterialis  se  habet  aequa- 
liter,  quantum  de  se  est,  ad  omnes  hujusmodi  qualitates ;  unde  intellec- 


288  COSMOLOGIA    SPECIALIS 

tus,  qui  non  utitur  organo  corporali,  omnia  sensibilia  cognoscit.  Sentire 
igitur  non  fit  absque  organo  corporeo. 

Prceterea,  sensus  corrumpitur  ab  excellentia  sensibilium,  non  autem 
inteliectus;  quia  qui  intelligit  aitiora  intelligibilium  non  minus  poterit 
alia  speculari,  sed  magis.  Alterius  igitur  generis  est  passio  sensus  a  sen- 
sibili,  et  iniellectus  ab  intelligibili ;  inteliectus  quidem  passio  fit  absque 
organo  corporali;  passio  vero  sensus  cum  organo  corporali,  cujus  har- 
monia  solvitur  per  sensibilium  excellentiam. 

2.  —  Quod  autem  Plato  dixit  (De  Leg.,x)  animam  esse  moventem  se- 
ipsam,  certum  esse  videtur  ex  hoc  quod  erga  corpora  apparet.  Nullum 
enim  corpus  videtur  movere,  nisi  sitmotum;  unde  Plato  ponebat  omne 
movens  moveri ;  et,  quia  non  itur  in  infinitum  ut  unumquodque  motum 
ab  alio  moveatur,  ponebat  primum  movensin  unoquoque  ordine  movere 
seipsum.  Et  ex  hoc  sequebatur  animam,*'quae  est  primum  movens  in  mo- 
tibus  animalium,  esse  aliquid  movens  seipsum. 

Hoc  autem  patet  esse  falsum  dupliciter.  Primo  quidem,  quia  omne 
quod  movetur  per  se,  est  corpus;  unde,  quum  anima  non  sit  corpus,  im- 
possibiie  est  ipsam  moveri  nisi  per  accidens.  Secundo,  quia,  quum  mo- 
vens  in  quantum  hujusmodi  sit  actu,  motum  autem  in  quantum  hujus- 
modi  sit  in  poteniia,  nihil  autem  potest  esse  secundum  idem  actu  et 
potentia,  impossibile  erit  quod  idem  secundum  idem  sit  movens  et  mo- 
tum  ;  sed  oportet,  si  aliquid  dicitur  seipsum  movens,  quod  una  pars  ejus 
sit  movens  et  alia  pars  sii  mota ;  et  hoc  modo  dicitur  animal  movere  se- 
ipsum,  quia  anima  est  movens  et  corpus  est  motum.  Sed  quia  Plato  ani- 
mam  non  ponebat  esse  corpus,  licet  uteretur  nomine  motus  qui  proprie 
corporum  est,  non  tamen  hoc  de  motu  proprie  dicto  intelligebat,  sed 
accipiebat  motum  communius  pro  qualibet  operatione,  prout  etiam 
Aristoteles  dicit  quod  sentire  et  intelligere  sunt  motus  quidam; 
sic  autem  motus  non  est  actus  existentis  in  potentia,  sed  actus 
perfecti.  Unde,  quum  dicebat  animam  movere  seipsam,  intendebat  per 
hoc  dicere  quod  ipsa  operatur  absque  adminiculo  corporis,  e  contrario  ei 
quod  acciditin  aliis  formis,  quae  non  agunt  absque  materia;  ex  quo  vole- 
bat  concludere  omnem  animam  motivam  esse  immortalem ;  nam  quod 
per  se  habet  operationem,  et  per  se  existentiam  habere  potest. 

Sed  ostensum  est  quod  operatio  animae  brutalis,  quae  est  sentire,  non 
potest  esse  sine  corpore.  Multo  autem  magis  hoc  apparet  in  operatione 
ejus,  quod  est  appetere;  nam  omnia  quae  ad  appetitum  sensitivae  partis 
pertinent,  manifeste  cum  transmutatione  aliqua  corporis  fiunt;  unde  et 
passiones  animae  dicuntur. 

Ex  quibus  sequitur  quod  nec  ipsum  movere  sit  operatio  animas  sensi- 
tivae  absque  organo.  Non  enim  movet  anima  brutalis  nisi  per  sensum  et 
appetitum;  nam  virtus  quae  dicitur  exequens  motum  facit  membra  es^e 
obedientia  imperio  appetitus;  unde  magis  sunt  virtutes  perficientes  cor- 
pus  ad  moveri  quam  virtutes  moventes.  Sic  igitur  patet  quod  nulla  ope- 
ratio  animae  brutalis  potest  esse  absque  corpore;  ex  quo  de  necessitate 
concludi  potest  quod  anima  brutalis  cum  corpore  intereat. 

§37.  —  De  origine  animae  sensitivae 


§§  1.  Ponuntur  diversae  opiniones.  (ii  Sent.,  Dist.  xviii,  q.  2,  art.  3) 

Circa  hanc  quaestionem  diversas  inveniuntur  opiniones  et  philosopho- 
rum  et  etiam  Magistrorum. 

Quidam  enim  philosophi,  ut  Plato,  Avicenna  et  Themistius,  posue- 
runt  omnes  animas  a  principio  separato  esse,  quod  quidem  principium 
Plato  ideam  posuit,  Avicenna  inteiligentiam  agentem ,  et  theologi  hanc  viam 
tenentes,  ipsum  Deum.  Ratio  autem  quae  prasdictos  philosophos  movit, 
est  sumpta  ex  hoc  quod  in  naturalibus  nihil  invenitur  agens  nisi  forma 
accidentalis,  ut  calor  et  frigus  quorum  actione  non  potest  anima  produci, 
cum  nihil  agat  ultra  suam  speciem.  Sed  tamen  advertendum  est,  quod 
nullus  philosophus  inter  animam  sensibilem  et  alias  formas  substantiales 
distinxit  quantum  ad  originem  :  quia  praedicti  philosophi  omnes  formas 
substantiales  esse  a  principio  separato  posuerunt,  tam  animam  sensibi- 
le_m,  quam  formam  lapidis  vel  ignis. 

Alii  vero,  ut  Aristoteles  et  Commentator  ejus,  qui  ponunt  formas  alias 
materiales  ex  potentia  materiae  educivirtute  agentiumnaturalium,ponunt 
etiam  anim^am  sensibilem  et  vegetabilem  ex  traduce  esse,  eo  quod  esse 
formarum  naturalium  non  est  ipsarum  absolute,  sed  ipsorum  composi- 
torum  :  non  enim  per  se  possunt  subsistere  :  et  ideo  ipsis  formis  per  se 
loquendo  non  acquiritur  esse,  sed  substantiis  compositis ;  unde  forma 
per  se  loquendo  neque  fit  neque  generatur,  sed  compositum.  Et  quia 
omne  quod  generatur,  generatur  ex  sibi  simili ;  ideo  oportet  quod 
generans  vel  inducens  ad  formam  sit  compositum  ex  materia  et  forma, 
et  non  forma  tantum,  vel  substantia  separata ;  et  per  eamdem  rationem 
ostendit  Aristoteles  (in  xvi  de  Animalibus),  animam  vegetabilem  et  sensi- 
bilem  non  ab  extrinseco  esse,  ostendens  eas  esse  formas  materiales  ex 
hoc  quod  operationes  exercent  mediante  qorpore  :  quod  enim  habet  esse 
absolutum  a  materia,  habet  etiam  operationem  a  materia  absolutam.  Et 
ideo  vult  quod  omnia  principia  vel  virtutes  quarum  operationes  non 
exercentur  sine  corpore,  non  sint  ab  extrinseco,  sed  ab  agente  corporali : 
et  quod  intellectus  solus  sit  ab  extrinseco  ;  quia  ejus  operatio  est  sine 
corpore,  et  etiam  ejus  esse  absolutum  est :  unde  sibi  debetur  factio  non 
tantum  per  accidens,  sed  etiam  per  se,  ut  esse  incipiat;  et  oportet  tunc 
quod  hic  sit  secundum  modum  sibi  competentem,  et  a  principio  sepa- 
rato. 

Alii  vero  philosophi  attenderunt  ad  ipsas  formas,  ac  si  eis  per  se  fieri 
deberetur;   et  ideo  posuerunt  omnes  formas  esse  a   principio  formali 
separato. 

Sed  positio  Aristotelis  multo  rationabilior  est  :  quia  nihil  incipit,  vel 

fit,  vel  generatur  nisi  secundum  modum  quo  esse  habet  :  et  ideo  conce- 
dimus  animam  sensibilem   et  vegetabilem  ex  traduce   esse. 


§§  2.  Utrum  anima  vegetabilis  et  seusibilis  educantur  in  esse 
per  creationem.  (Quodl.  ix,  art.  11) 

Videtur  quod  anima  vegetabilis  et  sensibilis  educantur  in  esse  percrea- 
tionem.  i.  Ut  enimdicit  Augustinus  in  lib.  De  Vera  Religione,  substan- 
tia  vivens  naturae  ordine  prasfertur  substantiae  non  viventi.  Sed  anima 
sensibilis  et  vegetabilis,  sunt  substantiae  viventes.  Ergo  sunt  nobiliores 
omnibus  substantiis  non  viventibus.  Aliquae  autem  substantise  non  vi- 
ventes  sunt  immediate  a  Deo  creatae,  ut  elementa  hujus  mundi.  Ergo  et 
anima  sensibilis  et  vegetabilis  immediate  ^  Deo  creantur,  cum  nobilitas 
facientis  demonstret  nobilitatem  facti. 

2.  Praeterea,  omne  cui  proprie  competit  fieri ;  vel  fit  ex  nihilo,  vel  fit 
ex  aliquo.  Sed  animae  vegetabili  vel  sensibili  competit  propriefieri.  Ergo, 
cum  non  fiant  ex  aliquo,  quia  non  habent  materiam  partem  sui,  relin- 
quiturquod  fiant  ex  nihilo,  et  sic  exeunt  in  esse  per  creationem.  Probatio 
mediae.  Omne  quod  proprie  habet  esse,  si  non  semper  fuit,  proprie  dici- 
tur  fieri.  Sed  anima  sensibilis  proprie  et  vere  habet  esse,  cum  sit  substan- 
tia  operans;  movet  enim  corpus  :  uihil  autem  habet  propriam  operaiio- 
nem  nisi  quod  habet  proprium  esse.  Ergo,  cum  anima  sensibilis  hujus 
animalis  non  semper  fuerit,  proprie  competit  ei  fieri ;  et  sic  restat  quod 
creetur. 

1.  Sed  contra  est  quod  Philosophus  dicit  (in  11  de  Anima,  c.  5),quod 
sensitivi  prima  mutatio  fit  a  generante.  Prima  autem  mutatio  sensitivi  est 
secundum  quam  acquirit  actum  primum,  qui  est  anima  sensitiva.  Ergo  fit 
per  generationem,  et  non  per  creationem. 

2.  Prasterea,  omne  illud  quod  praecedit  in  semine  hominis  ante  intro- 
ductionem  animae  rationalis,  est  pergenerationem,  et  non  per  creationem. 
Sed  anima  vegetabilis  et  sensibilis  praecedunt  in  semine  hominis,  quia 
primum  est  vivum  quam  animal,  et  animal  quam  homo,  secundum  Phi- 
losophum  (xiv  de  Animalibus).  Ergo  etiam  in  homine  est  anima  sensi- 
bilis  et  vegetabilis  per  generationem. 

3.  Praeterea,  cum  Deus  in  instanti  operetur,  natura  vero  successive  ; 
omne  illud  quod  per  actionem  successivam  exit  in  esse,  est  ab  aliquo 
agente  naturali.  Sed  anima  sensibilis  et  vegetabilis  producuntur  actione 
successiva  :  quia  determinato  spatio  temporis  vivificatur  conceptus  et 
sensificatur.  Ergo  anima  sensibilis  et  vegetabilis  sunt  a  naturali  agente,  et 
non  per  creationem. 

SoLUTio.  —  Respondeo  dicendum,  quod  circa  hanc  quasstionem  est  du- 
plex  opinio.  Quidam  enim  dicunt  animam  sensibilem  et  vegetabilem  esse 
ex  creatione  ;  alii  vero  ex  traduce  :  et  haec  diversitas  apud  philosophos 
invenitur  non  solum  de  istis  animabus,  sed  etiam  de  omnibus  formis 
substantialibus.  Quidam  cnim,  ut  Plato  et  Avicenna,  posuerunt  omnes 
formas  ab  exirinseco  csse;  qui  praecipue  ex  duobus  movebantur.   Primo 

quidem,  quia  cum  formae  non  habeant  materiam  partem  sui,  non  possunt 
fieri  nisi  ex  nihilo;  unde  oportet  quod  a  creante  fiant.  Secundo,  quia  in 
rebus  inferioribus  non  videbant  principia  actionum,  nisi  qualitates  activas 
et  passivas,  quas  judicabant  insufficientes  ad  productionem  formarum 
substantialium,  cum  nihil  agat  ultra  suam  speciem.  Sed  in  hoc  videntur 
fuisse  decepti  quia  attribuebant  fieri  proprie  istis  formis,  cum  tamen  fieri 
non  sit  nisi  compositi,  cujus  etiam  proprie  est  esse.  Formas  enim  esse  di- 
cuntur  non  ut  subsistentes,  sed  ut  quo  composita  sunt;  unde  et  fieri  di- 
cuntur  non  propria  factione,  sed  per  factionem  suppositorum,  quae  trans- 
mutantur  transmutatione  materiae  de  potentia  inactum  :  unde,  sicut  com- 
posita  fiunt  per  agentia  naturalia,  ita  etiam  formae  quae  non  sunt  subsi- 
stentes.  Qualitates  autem  activae  agunt  ad  formas  substantiales  in  virtute 
substantialium  formarum,  quarum  sunt  instrumenta;  sicut  calor  ignis 
agit  ut  instrumentum  animae  nutritivas  *. 

Anima  autem  vegetabilis  et  sensibilis  non  sunt  formae  subsistentes, 
alias  remanerent  post  corpora ;  unde  oportet  quod  fiant  a  generante  per 
actionem  compositorum,  sicut  et  ceterae  formae  materiales  '. 

Sola  autem  anima  inteliectiva,  quae  habet  esse  subsistens,  cum  maneat 
post  corpus,  est  ab  extrinseco  per  creationem. 

Si  autem  sensibile  et  vegetabile  et  intellectivum  in  homine  in  diversis 
substantiis  animas  radicantur,  tunc  et  vegetabilis  et  sensibilis  hominis  in 
generanteerit.  Sed  quia  haecopinio  repugnat  dictisphilosophorum,  quiin 
uno  animato  unam  animam  tantum  posuerunt^  ad  quam  omnes  operatio- 
nes  animae  pertinent;  et  etiam  sit  contra  dicta  Sanctorum,  improbantium 
piuralitatem  animarum,  ut  patet  in  lib.  de  Ecclesiast.  Dogmat.,c.  16-17; 
ideo  approbato  quod  in  homine  sit  tantum  una  substantia  animae,  cujus 
potentiae  sunt  vegetativum,  sensitivum,  et  intellectivum;  dicimus  quod 
anima  hominis,  quae  omnes  has  potentias  animae  sustinet,  a  Deo  creatur, 
quamvis  per  operationem  naturalis  agentis  fiat  ut  corpus  organizatum 
actu  perficiatur  per  potentias,  quae  sunt  corporalium  partium  actus. 

Ad  primum  ergo  dicendum,  quod  anima  vegetabilis  et  sensibilis  non 
sunt  substantiae  viventes  sicut  nec  subsistentes,  sed  sunt  principia  viven- 
di  et  essendi ;  et  iterum  non  oportet,  si  quid  minus  nobiie  sit  a  Deo  im- 

1.  Cfr.  Cosmolog.,  §  12,  §§  2  in  fin.  et  §  23,  ||  3,  n.  2. 

2.  Ramusculi  abscissi  inseruntur  vel  plantantur,  et  coalescunt ;  quod  non  esset  nisi 
remaneret  in  eis  vita,  et  per  consequens  anima,  quae  est  principium  vivendi  :  quod 
contingit  tanquam  in  unaquaque  planta,  anima  sit  una  actu  et  multiplex  potentia. 
Quia  enim  anima  plantae  imperfecta  est  in  ordine  animarum,  non  requirit  magnam 
diversitatem  in  partibus ;  unde  anima  totius  potius  potest  salvari  in  aliqua  partium. 
—  Et  sic  etiam  videmus  in  animalibus  quae  decisa  vivunt,  quia  utraque  pariium 
habet  sensum.  Quod  patet  ex  hoc  quod  retrahit  se,  si  pungitur.  Et  etiam  habet  mo- 
tum  secundum  locum,  ut  ad  sensum  apparet.  (11  De  Anim.,  1.  4).  —  In  animalibus 
annulosis,  secundum  Philosophum,  una  est  anima  in  actu,  et  plures  in  potentia  : 
unde  quando  dividuntur,  efficitur  quaslibet  pars  animata  habens  animam  distinctam  ; 
et  quia  propter  parvam  difFerentiam  organorum  in  illis  animalibus,  pars  est  fere  toti 
consimilis,  ideo  in  parte  remanet  anima  perfecta  sicut  in  toto.  (11  Sent.,  Dist.  xviii, 
q.  2,  art.  3,  s).  —  Cfr.  de  Potent.,  q.  iii,  art.  12  ad  5.  —  De  Anim.,  art.  10  ad  i5.  — 
1  De  Anim.,  1.  14. 

mediate,  quod  etiam  quod  est  magis  nobile  :  quia  Deus,  cum  non  habeat 
limitatam  virtutem,  nec  agat  necessitate  naturae,  potest  agere  et  nobiliora 
et  minus  nobilia  secundum  suam  voluntatem;  sicut  immediate  produxit 
prima  individua  brutorum  animalium,  quibus  tamen  homines,  qui  nunc 
generantur  ex  semine,  nobiliores  sunt. 

Ad  secundum  dicendum,  quod  animae  sensitivae  non  convenit  per  se 
esse,  nec  fieri,  nec  operari:  nulla  enim  est  actio  animae  in  qua  corpus  non 
communicet.  Est  enim  duplex  potentia  motiva  animae  sensitivas:  una 
quae  imperat  motum,  scilicet  appetitiva,  cujus  actus  constat  [quod  non 
est  sine  corpore ;  sed  ira  et  gaudium,  et  hujusmodi  passiones  sunt  cum 
aliqua  corporis  immutatione.  Aitera  autem  vis  motiva  est  exequens  mo- 
tum,]  quae  affixa  musculis  et  nervis  est  principium  mobilitatis  in  eis; 
sed  ipsa  distinctio  partium  corporalium  facit  quod  una  pars  animalis  est 
movens  et  alia  mota;  et  ita  possunt  moveri  ex  se. 

Alia  quae  sunt  in  contrarium,  concedimus,    nisi   quantum  pertinet  ad 

hominem,  in  cujus  semine  quamvispraecedat  vegetiva  et  sensitiva  anima 

imperfecte,  cum  illis  cessantibus  introducatur  per  creationem  anima  ra- 

tionalis,  quas  perfecte  continet  quod  in  eis  erat  imperfectionis.  Nam  se- 

cundum    Avicennam  in  generatione    animalis  ex  semine  interveniunt 

multae  generationes  et  corruptiones. 

Cfr.  S.  Th.  I,  q.  cxviii,  art.  i.  —  S.  c.  G.,  11,  c.  86,  n.  i.  —  11  Sent.,  Dist.  xviii, 
q.  2,  art.  3.  —  De  Potent.,  q.  m,  art.  i  i-i  2. 

ANTHROPOLOGIA 

SEU 

PSYCHOLOGIA' 

PROCEMIUM 

§  1.  —  Dignitas  et  Utilitas  Psychologiae 

(i  De  Anima,  1.  1) 

Omnis  scientia  speculativa  bona  est  et  honorabilis.  Sed  et  in  ipsis 
scientiis  speculativis  invenitur  gradus  quantum  ad  bonitatem  et  honora- 
bilitatem.  Scientia  namque  omnis  ex  actu  laudatur:  omnis  autem  actus 
laudatur  ex  duobus:  ex  objecto  et  ex  quaiitate  seu  modo.  Si  vero  consi- 
deretur  scientia  seu  actus  ejus  ex  objecto,  patet  quod  illa  scientia  est  no- 
bilior  quce  est  meliorum  et  honorabiliorum.  Si  vero  consideretur  ex 
qualitate  seu  modo,  scientia  illa  est  nobilior  quae  est  certior.  Sed  hoc  est 
in  quibusdam  scientiis  diversum :  quia  aliquae  sunt  magis  certas  aliis,  et 
tamen  sunt  de  rebus  minus  honorabilibus ;  aliae  vero  sunt  de  rebus  magis 
honorabilibus  et  melioribus,  et  tamen  sunt  minus  certae.  —  Scientia  au- 
tem  de  anima  utrumque  habet:  quia  et  certa  est;  hoc  enim  quilibet  ex- 
peritur  in  seipso,  quod  habeat  animam  et  quod  anima  vivificet :  et  quia 
est  nobilior;  anima  enim  est  nobiiior  inter  inferiores  creaturas'. 

Cognitio  de  anima  videtur  multum  proficere  ad  omnem  veritatem  quae 
traditur  in  aliis  scientiis.  Ad  omnes  enim  partes  philosophiae  insignes  dat 
occasiones.  —  Quia  si  ad  Philosophiam Primam  inxendsimuSy  non  possu- 
mus  devenire  in  cognitionem  divinarum  et  altissimarum  causarum,  nisi 
per  ea  quae  ex  virtute  intellectus  possibilis  acquirimus.  Si  enim  natura 
intellectus  possibilis  esset  nobis  ignota,  non  possemus  scire  ordinem 
substantiarum  separatarum.  —  Si  vero  attendatur  quantum  ad  Moralem^ 
non  possumus  perfecte  ad  scientiam  moralem  pervenire,  nisi  sciamus 
potentias  animas.  Et  inde  est  quod  Aristoteles  in  Ethicis  attribuit  quas- 
libet  virtutes  diversis  potentiis  animae.  —  Ad  Naturalem  vero  utilis  est, 

1.  Homo  maxime  est  id  quod  principale  est  in  eo,  scilicet  ratio  et  intellectus. 
(ix  Ethic.  ad  Nicom.,  1.  9). 

2.  Dicendo  inter  creaturas  innuit  S.  Doctor  scientiam  de  Deo  nobiliorem  esse, 
quod  alibi  expresse  docet.  Sic  (i  lib,  Metaphys.,  lect.  2)  haec  habet : «  Scientia  de 
«  Deo  est  honorabilissima,  sicut  Deus  honorabilior  est  rebus  omnibus  ;  nulla  alia- 
«  rumscientiarumdignior  ista  potest  esse  ».  Unde  concludit  (S.  Th.  i-ii,  q.  66,  art.  5): 
«  Modica  cognitio  quae  per  sapientiam  de  Deo  haberi  potest,  omni  alii  cognitioni 
«  praefertur  ». 

qula  magna  pars  entium  naturalium  est  habens  animam,  et  ipsa  anima 
est  fons  et  principium  omnis  motus  in  rebus  animatis  *. 


§  2.  —  Praecipua  notatur  difficultas  PsychologiaB. 

(i  De  Anima,  1.  2) 

Dubitatio  est  circa  passiones  animae  et  operationes,  utrum  sint  animae 
propriae  sine  communicatione  corporis,  ut  Platoni  visum  fuit,  vel  nuUa 
sit  propria  animae,  sed  omnes  sint  communes  corporis  et  animae,  id  est 
compositi.  Solvere  autem  hanc  dubitationem  est  necessarium,  sed  non 
leve  et  valde  difficile. 

Causa  difficultatis  est  quia  in  apparenti  videtur  quod  multae  potentias 
seu  passiones  sunt  communes,  et  non  sit  pati  sine  corpore,  utputa  irasci 
et  sentire  et  alia  hujusmodi  quorum  nihil  patitur  anima  sine  corpore. 
Omne  enim  ad  quod  operatur  complexio  corporis  non  est  animae  tan- 
tum  sed  etiam  corporis  ;  sed  complexio  corporis  operatur  ad  omnes 
passiones  animae  :  videntur  ergo  anim^  passiones  omnes  esse  cum  cor- 
pore.  —  Sed  si  aliqua  operatio  esset  propria  animae,  appareret  hoc  de 
operatione  intellectus.  Intelligere  enim,  quae  est  uperatio  intellectus, 
maxime  videtur  proprium  esse  animse.  Attamen-cum  ipsum  intelligere 
vel  sit  phantasia,  ut  posUerunt  quidam  antiqui  philosophi,  vel  saltem  non 
sit  sine  phantasia,  cum  phantasia  indigeat  corpore,  videtur  quod  nec 
ipsum  intelligere  sit  proprium  animae,  sed  commune  animae  et  corporis. 
Nulla  sic  esset  operatio  animas  sine  corpore.  In  hoc  igitur  est  difficultas 
quaestionis,  quiaomnes  potentiae  animae  secundum  apparentiam  videntur 
esse  conjuncti.  —  Necessitas  autem  hujusquaestionis  venit  ex  eo  quod  ex 
solutione  ejus  habetur  unum  quod  omnes  maxime.scire  desiderant  circa 
animam,  utrum  scilicetcontingatanimamseparari*.  Sicontingat  aliquam 
propriam  operationem  aut  passionem  animae  esse,  utique  continget  ipsam 
animam  separari  a  corpore  ;  quia  quod  habet  operationem  per  se,  habet 
etiam  esse  et  subsistentiam  per  se.  Si  vero  non  esset  aliqua  propria  ope- 
ratio  seu  passio  animae,  eadem  ratione  non  contingeret  ipsam  animam 
separari  a  corpore,  sed  erit  de  anima  sicut  de  recto.  Licet  enim  multa 
accidant  recto  inquantum  rectum ,  scilicet  tangere  aeneam  sphaeram 
secundum  punctum,  non  tamen  accidit  ei  nisi  in  materia  :  non  enim  lan- 
git  rectum  in  puncto  aeneam  sphaeram  nisi  in  materia.  Sic  erit  de  anima, 
si  non  habet  propriam  operationem,  quod  licet  ei  multa  accidant,  non 
tamen  accidunt  ei  nisi  in  materia. 


r.  Haec  dicit   S.  Doctor  non  dc  aninia  humana  speciatiin  considerata,  sed  de  anima 
in  gencre,  qnatenus  anima  est  principium  vitiie  in  omnibns  viventibus. 
2.  Scu,  aWis  verbis,  utrum  anima  humana  sit  spiritualis  et  proindc  immortalis. 

§  3.  —  Notio  humanae  animdB    specifica 

§1  1.  Anima  humana  ratione  animaB  sensitivae  praestat. 

(De  Verit.,  q.  x,  art.  1,  c) 

Quia  rerum  essentiae  sunt  nobis  ignotae,  virtutes  autem  earum  inno- 
tescunt  nobis  per  actus  ;  utimur  frequenter  nominibus  virtutum  vel 
potentiarum  ad  essentias  significandas.  Sed  quia  nihil  notificatur  nisi  ex 
hoc  quod  est  sibi  proprium,  oportet  quod  cum  aliqua  essentia  designatur 
per  suam  potentiam,  designetur  per  potentiam  sibi  propriam.  In  potentiis 
autem  hoc  communiter  invenitur,  quod  illud  quod  potest  in  plus,  potest 
in  minus,  sed  non  convertitur  ;  sicut  qui  potest  ferre  centum  libras; 
potest  ferre  viginti.  Et  ideo,  si  aliqua  res  per  suam  potentiam  debeat 
designari,  oportet  quod  designetur  per  ultimum  potentiae  suae.  —  Arlima 
autem  quae  est  in  plantis^  habet  infimum  gradum  inter  potentias  animae ; 
unde  ab  ea  denominaiur,  cum  dicitur  nutritiva  vel  vegetabilis.  Anima 
autem  bruti  pertingit  ad  altiorem  gradum,  scilicet  qui  est  sensus;  unde 
ipsa  anima  vocatur  sensitiva,  vel  quandoque  etiam  sensus.  Sed  anima 
humana  pertingit  ad  aitissimum  gradum  qui  est  inter  potentias  animae, 
et  ex  hoc  denominatur ;  unde  dicitur  intellectiva,  et  quandoque  etiam 
intellectus,  et  similiter  mens;  inquantum  scilicet  ex  ipsa  nata  est  effluere 
talis  potentia,  quia  est  sibi  proprium  proe  aliis  animabus.  Patet  ergo, 
quod  mens  in  anima  nostra  dicit  illud  quod  est  altissimum  in  virtute 
ipsius  ;  unde,  cum  secundum  id  quod  est  altissimum  in  nobis,  divina 
imago  inveniatur  innobis;  imago  non  pertinebit  ad  essentiam  animae* 
nisi  secundum  mentem,  prout  nominat  altissimam  potentiam  ejus. 

§1  2.  Anima  rationalis  separatis  intelligentiis  subest. 

(De  Verit.,  q.  xv,  art.  1,  c) 

Sicut  est  ordo  quidam  inter  substantias  corporeas,ex  quoquaedam  aliis 
superiores  dicuntur,  et  earum  regitivae;  ita  etiam  est  quidam  ordo  inter 
substantias  spiriiuales.  —  Perfectio  autem  spiritualis  naturae  in  cognitione 
veritatis  consistit;  unde  sunt  quasdam  substantiae  spirituales  superiores 
quae  sine  aliquo  motu  vel  discursu  statim  in  prima  et  subita  sive  simplici 
accepiione  cognitionem  obtinent  veritatis ;  sicut  est  in  Angelis,  ratione 
cujus  intellectum  deiformem  habere  dicuntur :  quaedam  vero  sunt  infe- 
riores,  quae  ad  cognitionem  veritatis  perfectam  venire  non  possunt  nisi 
per  quemdam  motum,  quo  ab  uno  in  aliud  discurrunt,  ut  ex  cognitis  in 
incognitorum  notitiam  perveniant;  quod  est  proprie  humanarum  anima- 
rum.  Et  inde  est  quod  ipsi  Angeli  intellectuales  substantise  dicuntur, 
animae  vero  rationales.  Intellectus  enim  simplicem  et  absolutam  cogni- 
lionem  designare  videtur ;  ex  hoc  enini  aliquis  intelligere  dicitur  quod 
interius  in  ipsa  rei  essentia  veritatem  quodammodo  legit ;  ratio  vero  dis- 

cursum  quemdam  designat,  quo  ex  uno  in  aliud  cognoscendum  anjma 
humana  pertingit  vel  pervenit  *. 

§§  3.  Anima  humana  ultimum  gradum  tenet  inter  substantias 
intellectuales.  (De  Anima.,  art.  7,  c) 

Ubicumque   est   diversitas   graduum,   oportet    quod  gradus   conside- 
rentur  per  ordinem  ad  aliquod  unum  principium.   In  substantiis  igitur 
materialibus  attenduntur  diversi  gradusspeciem  diversificantes  in  ordine 
ad  primum  principium,  quod  estmateria;  et  inde  est  quod  primae  spe- 
cies  sunt  imperfectiores ;  posteriores  vero  perfectiores,  et  per  additionem 
se  habentes  ad  primas;  sicut  mixta  corpora  habent  speciem  perfectiorem 
quam  sint  species  elementorum,  utpote  habentes    in  se  quicquid  habent 
elementa,  et  adhuc  amplius;  unde  similis  est  comparatio  plantarum  ad 
torpora  mineralia,  et  animalium  ad  plantas.  —  In  substantiis  vero  imma- 
terialibus  ordo  graduum  diversarum  specierum  attenditur,   non  quidem 
secundum  comparationem  ad  materiam,  quam  non  habent,  sedsecundum 
comparationem  ad  primum  agens,  quod  oportet  esse  perfectissimum;  et 
ideo  prima  species  in  eis  est  perfectior  secunda,  utpote  similior  primo 
agenti ;  et  secunda  diminuitur  a  perfectione  primae,  et  sic  deinceps  usque 
ad  ultimam  eorum.  Summa  autem  perfectio  primi  agentis  in  hoc  con- 
sistit,  quod  in  uno  simplici  habet  omnimodam  bonitatem  et  perfectionem. 
Unde  quanto  aliqua  substantia  immaterialis  fuerit  primo  agenti  propin- 
quior,  tanto  in  sua  natura  simplici  perfectiorem  habet  bonitatem  suam, 
et  minus  indiget  inhaerentibus '  formis   ad   sui    completionem ;    et    hoc 
quidem  gradatim  producitur  usque  ad  animam  humanam,  quae  in  eis 
tenet  ultimum  gradum,  sicut  materia  prima  in  genere  rerum  sensibilium; 
unde  in  sui  natura  non  habet  perfectiones  inteJIigibiles,  sed  est  in  poten- 
tia  ad  intelligibilia,  sicut  materia  prima  ad  formas  sensibiles  ;   unde  ad 
propriam  operationem  indiget  ut  fiat  in  actu  formarum  intelligibilium, 
acquirendo  eas  per  sensitivas  potentias  a  rebus  exterioribus;  et  cum  ope- 
ratio  sensus  sit  per  organum  corporale,  ex  ipsa  conditione  sute  naturae 
competit  ei  quod  corpori  uniatur,  et  quod  sit  pars  speciei  humanae,   non 
habens  in  se  speciem  completam. 

§  4.  —  Utrum  imago  Dei  inveniatur  tantum  in  creaturis 

rationalibus. 

(11  Sent.,  Dist.  xvi,  q.  1,  art.  2) 

Videtur  quod  non  tantum  in  rationalibus  creaturis  imago  Dei  invenia- 
tur.  I.  Ad  rationem  enim  imaginis,  qualis  in  creaturis  esse  potest,  non 

I.  Natura  infcrior  secundum  suprcmum  sui  attingit  infimum  naturce  supcrioris;  et 
ideo  natura  animae  in  sui  suprcmo  attingit  infimum  naturae  angelicac;  et  ideo  aliquo 
modo  participat  intellcctualitatem  in  sui  summo.  Et  quiasccundum  optimum  sui  assi- 
gnaturimago  in  anima,  ideo  potius  assignatur  sccundum  intcUigcntiam,  quam  secun- 
dum  rationem ;  ratio  enim  nihil  aliud  est  nisi  natura  intellectualis  obumbrata  :  unde 
inquirendo  cognoscit  et  sub  continuo  temporc  quod  intellectui  statim  ct  plena  lucc 
offertur.  (i  Scnt.,  Dist.  iii,  q.  4,  art.  i,  ad  4). 

exigitur  perfecta  similitudo ;  sed  sufficit  imperfecta  imitatio.  Sed  quaeli- 
bet  creatura  ex  hoc  esse  habet  quod  divinam  perfectionem  imitatur. 
Ergo  qu^libet  creatura  dici  debet  ad  imaginem  Dei. 

2.  Praeterea,  dicit  Boetius  in  lib.  de  Consol.  Philosophias  (lib.  iii, 
metr.  9)  de  Deo  loquens  : 

Mundum  mente  gerens,  similique  in  imagine  formans. 

Sed  quaelibet  creatura  in  esse  prodiit  ex  hoc  quod  in  mente  divina  per 
suam  ideam  gestabatur.  Ergo  quaelibet  creatura  potest  dici  facta  ad  ima- 
ginem  Dei. 

3.  Prasterea,  ubi  est  expressior  similitudo,  ibi  magis  salvatur  ratio 
imaginis.  Sed  perfectio  divinae  bonitatis  expressius  repraesentatur  in  toto 
universo  quam  in  aliqua  parte  ejus.  Ergo  totum  universurn  magis  debet 
dici  ad  imaSinem  Dei  quam  aliqua  creatura  rationalis. 

4.  Praeterea  Dionysius(De  Divin.  Nom.,  c.4)ostendit  similitudinem  di- 
vinae  bonitatis  maximeapparereinradio  solari.  Sed  expressiosimilitudinis 
causat  imaginem.  Ergo  radius  solaris  debet  dici  esse  ad  imaginem  Dei. 

5.  Praeterea,  illud  quod  maxime  exprimit  proprietatem  alicujus,  maxime 
videtur  ad  ipsum  convenieniiam  habere.  Sed  in  fine  Caelest.  Hierarchiae 
dicit  Dionysius,  quod  in  igne  maxime  osienduntur  divinae  proprietates. 
Ergo  ignis  maxime  debet  dici  ad  imaginem  Dei. 

Sed  contra^  ex  hoc  anima  dicitur  imago  Dei,  quia  ejus  capax  est,  ut 
Augustinus  (lib.  xiv  de  Trinit.,  cap.  8)  dicit.  Sed  sola  creatura  rationalis 
est  capax  Dei.  Ergo  ipsa  sola  est  ad  imaginem  Dei. 

Praeterea,  quanto  aliqua  creatura  est  perfectior,  tanto  est  Deo  similior. 
Sed  inter  alias  creaturas  rationalis  natura  altissimum  gradum  tenet.  In 
ipsa  ergo  prascipue  imago  Dei  invenitur. 

SoLUTio.  —  Respondeo  dicendum,  quod  illa  imitatio  rationem  ima- 
ginis  constituit  quae  est  in  aliquo  ad  speciem  pertinente.  Ex  primo  autem 
et  communi  nihil  sortitur  speciem,  sed  ex  ultimo  et  proprio,  sicut  est 
differentia  constitutiva.  Consideratis  autem  divinae  bonitatis  processibus 
in  creaturis,  quibus  naturae  creatae  constituuntur  in  sirnilitudinem  natu- 
rae  increatae,  ultima  invenitur  intellectualis  dignitatis  participatio^  et  quae 
omnes  alias  praesupponat  :  et  ideo  intellectualis  natura  attingit  ad  imita- 
tionem  divinam,  in  qua  quodammodo  consistit  species  naturae  ejus  ;  et 
inde  est  quod  in  eadem  operatione  ponimus  ultimam  felicitatem  intellec- 
tualis  creaturae,  in  qua  est  feiicitas  Dei,  scilicet  in  contemplatione  intel- 
lectiva ;  et  ideo  sola  intellectualis  creatura  rationabiliter  ad  imaginem 
Dei  dicitur  esse. 

Ad  primum  ergo  dicendum,  quod  quamvis  quaelibet  creatura  aliquid 
participet  de  ratione  similitudinis  divinae,  non  tamen  potest  dici  ejus 
imago  ratione  praedicta. 

Ad  secundum  dicendum,  quod  similitudo  operis  potest  dici  ad  operan- 
tem  dupliciter  ;  aut  quantum  ad  idquod  habet  in  natura  sua,  sicut  homo 
generat  hominem  ;  aut  quantum  ad  id  quod  habet  in  intellectu  suo, 
sicut  artificiaium  ab  artifice  in  similitudinem  artis  suae  procedit.  Utroque 

modo  procedit  creatura  a  Deo  in  similitudinem  ejus.  Primo  modo,.  quia 
ab  ente  sunt  entia,  et  a  vivo  viventia.  Secundo  modo,  quia  procedunt  a 
rationibus  idealibus.  Cum  ergo  unaquaeque  res  pertingat  ad  perfectam 
imitationem  ejus  quod  est  in  intellectu  divino,  quia  talis  est  quaiem  eam 
esse  disposuit  ;  ideo  quantum  ad  hunc  modum  similitudinis  quaelibet 
creatura  potest  dici  imago  idese  in  mente  divina  existentis  ;  sed  quantum 
ad  alium  modum  sola  intellectualis  natura  pertingit  ad  ultimum  gradum 
imitationis,  ut  dictum  est ;  et  ideo  ipsa  sola  dicitur  imago  Dei. 

Ad  tertium  dicendum,  quod  similitudo  divinae  bonitatis,  quantum  ad 
nobilissimas  participationes  ipsius,  non  resultat  in  universo  nisi  ratione 
nobilissimarum  partium  ejus,  quae  sunt  intellectuales  naturae  :  nec  per 
se  de  toto  potest  dici,  et  primo,  quod  non  convenit  sibi  r^itione  omnium 
partium  ;  et  ideo  universum  non  potest  dici  imago  Dei,  sed  intellectualis 
natura. 

Ad  quartiim  dicendum,  quod  similitudo  radii  solaris  ad  divinam  boni- 
tatem  tota  attenditur  quantum  ad  causalitatem^  et  non  quantum  ad  digni- 
tatem  naturae,  quae  rationem  imaginis  perficit. 

Ad  quintum  dicendum,  quod  proprietates  divinae  ostenduntur  in  crea- 

turis   dupliciter   :   vel   secundum   similitudinem  analogiae ,    sicut  vita , 

sapientia,  et  hujusmodi,  quae  analogice  Deo  et  creaturis  conveniunt;  et 

sic   divinae  proprietates   praecipue  ostenduntur  in  rationali  natura  ;  vel 

secundum  similitudinem  proportionis,  secundum  quod  spirituales  pro- 

prietates  corporalibus  metaphorice  designantur  ;  et  hoc  modo   in  igne 

ostenduntur  proprietates  divinae.  Sed  hcec  similitudo  non  facit  rationem 

imaginis  ;  unde  Dionysius  vocat  eam  (Caelest.  Hierar.,  c.  2)  dissimilem 

similitudinem. 

Cfr.  S.  Th.  I,  q.  xciii.    —  i  Sent.,  Dist.  iii,    q.   2-5;  n   Sent.,    Dist.,  xvi.  — 
De  Verit.,  q.  x,  art.  7. 


§  5.  —  Utrum  tantum  mens  sit  subjectum  imaginis. 

(i  Sent.,  Dist.  iii,  q.  3,  art.  Ij 

Videtur  quod  non  tantum  mens  sit  subjectum  imaginis.  i.  Augustinus 
enim  ostendit  (lib.  xi  de  Trinit.,  cap.  2  et  3),  imaginem  Trinitatis  in  visu 
corporali  secundum  tria  quae  necessaria  sunt  ad  visionem,  scilicet  res 
exterior,  et  imago  ejus  in  oculo,  et  intentio  videntis,  quae  ista  duo  con- 
jungit.  Visus  autem  corporeus  non  pertinet  ad  mentem. 

2.  Item,  Damascenus  (lib.  iii  de  Fide  Orth.,  cap.  18),  assignat  imagi- 
nem  in  libero  arbitrio,  quod  etiam  non  videtur  esse  de  periinentibus  ad 
mentem. 

3.  Item,  Augustinus  (lib.  xiv  de  Trinit.,  cap.  18):  Imago  Trinitatis 
ihi  qua^renda  est  in  anima  nostra,  quo  nihil  habet  melius.  Haec  autem  vi- 
detur  esse  ratio  superior,  secundum  quam  aeternis  contemplandis  inhaeret. 
Ergo  videtur  quod  in  ratione  superiori  sit  imago. 

4.  Item,  Dionysius  (De  Div.  Nom,,  cap.  4)  :  Angelus  est  ima^o  divina. 
Ergo  videtur  quod  non  tantum  in  mente  nostra  sit  imago. 

Sed  contra^  Videxnv  quod  in  nulla  creatura  sit  imago.  Imago  enim,  ut 
dicit  Hilarius  (de  Synod.,  in  propos.  i),  est  rei  ad  rem  coaequandam  dis- 
creta  et  unica  similitudo.  Sed  nulla  res^creata  coaequat  Creatorem.  Ergo 
in  nulla  creatura  potest  imago  Creatoris  inveniri. 

SoLUTio.  —  Respondeo  dicendum,  quod  imago  in  hoc  differt  a  vesti- 
gio,  quod  vestigium  est  confusa  similitudo  alicujus  rei  et  imperfecta  ; 
imago  autem  repraesentat  rem  magis  determinate  secundum  omnes  partes 
etdispositiones  partium,  ex  quibus  etiam  aliquid  de  interioribus  rei  per- 
cipi  potest.  Et  ideo  in  illis  tantum  creaturis  dicitur  esse  imago  Dei  quae 
propter  sui  nobilitatem  ipsum  perfectius  imitantur  et  reprassentant;  et 
ideo  in  Angelo  et  homine  tantum  dicitur  imago  Divinitatis,  et  in  homine 
secundum  id  quod  est  in  ipso  nobilius.  Alia  autem,  quae  plus  et  minus 
participant  de  Dei  bonitate,  magis  accedunt  ad  rationem  imaginis. 

Ad  primum  ergo  dicendum,  quod  Augustinus  (ubi  supra)  in  multis 
ostendit  similitudinem  Trinitatis  esse;  sed  in  nulio  esse  perfectam  simi- 
litudinem,  sicut  in  potentiis  mentis,  ubi  invenitur  distinctio  consub- 
stantialis  et  aequalitas.  Constat  autem  illa  tria  iri  visu  dicta,  non  esse 
consubstantialia,  et  ideo  solum  in  mente  ponit  imaginem. 

Ad  secundum  dicendum,  quod  in  libero  arbitrio  non  potest  esse  per- 
fecta  similitudo,  cum  non  inveniatur  ibi  aUqua  distinctio  potentiarum  ; 
nec  etiam  est  excellentior  pars  animae  cum  sit  tantum  operativa.  Constat 
autem  quod  comtemplativa  nobilior  est  parte  operativa.  Sed  Damascenus 
assignat  ibi  imaginem,  large  vocans  imaginem  quamcumque  similitudi- 
nem.  Imitatur  autem  Deus  liberum  arbitrium,  inquantum  est  primum 
principium  suorum  operum  non  potens  cogi. 

Ad  tertium  dicendum,  quod  ratio  superior  inhaeret  aeternis  contem- 
plandis,  inquantum  sunt  regula  et  norma  agendorum,  prout  scilicet  ex 
divinis  rationibus  dirigimur  in  nostris  operibus.  Unde  ibinon  est  imago ; 
sed  in  illa  parte  quae  aeterna  secundum  se  contemplatur. 

Ad  quartum  dicendum,  quod  imago  Trinitatis  potest  attendi  tripliciter. 
Vei  quantum  ad  expressam  repraesentationem  divinorum  attributorum  ; 
et  sic,  cum  divinae  bonitates  copiosius  effulgeant  in  Angelo  quam  in  ho- 
mine,  Angelus  est  expressior  imago  Dei  quam  homo  :  unde  etiam  signa- 
culum  dicitur  Ezech.,  c.  xxviii,  12,  secundum  expositionem  Gregorii 
(lib.  xxxii  Moral.,  cap.  18).  Vel  quantum  ad  distinctionem  personarum  ; 
et  sic  expressior  est  similitudo  in  homine  quam  in  Angelo.  quia  in  An- 
gelo  suae  potentiae  sunt  minus  distinctae.  Vel  inquantum  ipse  Deus  est 
principium  rerum  ;  et  sic  imago  invenitur  in  homine  et  non  in  Angelo, 
inquantum  unus  homo  est  principium  omnium  hominum,  sicut  Deus 
omnium  rerum,  et  inquantum  anima  est  in  toto  corpore  tota,  sicut  Deus 
in  mundo.  Sed  quia  ista  reprassentatio  est  quantum  ad  exteriora,  sim- 
pliciter  concedendum  est  quod  Angelus  magis  est  ad  imaginem,  quam 
homo. 

Cfr.  S.  Th.  I,  q.  xciii,  art.  6.  —  De  Verit.,  q.  x,  art.  7. 

DE  POTENTIIS  ANIM^  IN  GENERE 


§  6.  —  Utrum  sint  plures  potentiae  animae. 

(S.  Th.  I,  q.  Lxxvii,  art.  2) 

Videtur  quod  non  sint  plures  potentiae  animas.  i.  Anima  enim  intelle- 
ctiva  maxime  ad  divinam  similitudinem  accedit.  Sed  in  Deo  est  una  et 
simplex  potentia.  Ergo  et  in  anima  intellectiva. 

2.  Praeterea,  quanto  virtus  est  superior,  tanto  est  magis  unita.  Sed 
anima  intellectiva  excedit  omnes  alias  formas  in  virtute.  Ergo  maxime 
debet  habere  unam  virtutem  seu  potentiam. 

3.  Prasterea,  operari  est  existentis  in  actu.  Sed  per  eamdem  essentiam 
animae  homo  habet  esse  secundum  diversosgradus  perfectionis.  Ergo  per 
eamdem  potentiam  animae  operatur  diversas  operationes  diversorum 
graduum. 

Sed  contra  est,  quod  PHilosophus  (De  anima,  lib.  ii,  c.  2)ponit  plures 
animae  potentias. 

CoNCLUsio.  —  Cum  homo  sit  in  ultimo  gradu  secundum  ytaturam  eorum 
quibus  competit  beatitudo^  ac  proinde  multis  ac  diversis  operationibus 
indigeat,  necesse  est  in  anima  humana plures  esse  potentias. 

.  Respondeo  dicendum  quod  necesse  est  j>onere  plures  animae  potentias. 
Ad  cujus  evidentiam  considerandum  est,  quod,  sicut  Philosophus  dicit 
(De  cael.  lib.  ii,  c.  12),  «  quas  sunt  in  rebus  infima,  non  possunt  consequi 
perfectam  bonitatem,  sed  aliquam  imperfectam  consequuntur  paucis  nTo- 
tibus.  Superiora  vero  his  adipiscuntur  perfectam  bonitatem  motibus  mul- 
tis.  His  autem  superiora  sunt  quae  adipiscuntur  perfectam  bonitatem 
motibus  paucis.  Summa  vero  perfectioinvenitur  in  his  quae  absque  motu 
perfectam  possident  bonitatem.  Sicut  infime  est  ad  sanitatem  dispositus 
qui  non  potest  perfectam  consequi  sanitatcm,  sed  aliquam  modicam  con- 
sequitur  paucis  remediis;  melius  autem  dispositus  est  qui  potest  perfec- 
tam  consequi  sanitatem,  sed  remediis  multis  ;  et  adhuc  melius  qui 
remediis  paucis  ;  optime  autem  qui  absque  rcmedio  perfectam  sanitatcm 

habet.  »  Dicendum  est  ergo,  quo4  res  quae  sunt  infra  hominem,  qucedam 
particularia  bona  consequuntur ;  et  ideo  quasdam  paucas  et  determinatas 
operationes  habent  et  virtutes.  Homo  autem  potest  consequi  universalem 
et  perfectam  bonitatem,  quia  potest  adipisci  beatitudinem.  Est  tamen  in 
ultimo  gradu  secundum  naturam  eorum  quibus  competit  beatitudo  ;  et 
ideo  muhis  et  diversis  operationibus  et  virtutibus  indiget  anima  humana. 
Angelis  vero  minor  diversitas  potentiarum  competit.  In  Deo  vero  non  est 
aliqua  potentia  vei  actio  praeter  ejus  essentiam.  —  Est  et  alia  ratio^uare 
anima  humana  abundat  diversitate  potentiarum,  videlicet  quia  est  in 
confinio  spiritualium  et  corporalium  creaturarum  ;  et  ideo  concurrunt 
in  ipsa  virtutes  utrarumque  creaturarum. 

Ad  primum  ergo  dicendum,  quod  in  hoc  ipsb  magis  ad  similitudinem 
Dei  accedit  anima  intellectiva  quam  creaturae  inferiores^  quod  perfectam 
bonitatem  consequi  potest,  licet  per  muha  et  diversa  ;  in  quo  deficit  a 
superioribus. 

Ad  secundum  dicendum,  quod  virtus  unita  est  superior,  si  ad  aequalia 
se  extendat ;  sed  virtus  multiplicata  est  superior,  si  plura  ei  subjiciantur. 

Ad  tertium  dicendum,  quod  unius  rei  est  unum  esse  substantiale,  sed 
possunt  esse  operationes  plures  ;  et  ideo  est  una  essentia  animas,  sed 
potentiae  piures  *. 

Cfr,  De  Potent.  Anim.,  c.  i. 


§  7.  —  De  modo  quo  diversae  distinguuntur  potentiae 


|§  1.  Utrum  potentiae  distinguantur  per  actus  et  objecta. 

(S.  Th.  I,  q.  Lxxvii,  art.  3) 

Videtur  quod  potentiae  non  distinguantur  per  actus  et  objecta.  i.  Nihil  ^ 
enim  determinatur  ad  speciem  per  illud  quod  posterius  vel  extrinsecum 
est.  Actus  autem  est  posterior  potentia ;  objectum   autem  extrinsecum. 
Ergo  per  ea  potentias  non  distinguuntur  secundum  speciem. 

2.  Praeterea,  contraria  sunt  quae  maxime  differunt.  Si  igitur  potentiae 
distinguerentur  penes  objecta,  sequeretur  quod  contrariorum  non  esset 
eadem  potentia;  quod  patet  esse  falsum  fere  in  omnibus.  Nam  potentia 
visiva  eadem  est  albi  et  nigri;  et  gustus  idem  esl  dulcis  et  amari. 

I.  Non  est  autem  inconveniens  animam,  quum  sit  quaedam  forma  simplex,  esse  ac- 
tum  partium  tam  diversarum,  quia  unicuique  formae  aptatur  materia  secundum  suam 
congruentiam;  quanto  autem  aliqua  forma  est  nobilior  et  simplicior,  tanto  est  majo- 
risvirtutis.  Unde  anima,  quae  est  nobiiissima  inter  formas  inferiores,  etsi  simplex  sit 
in  substantia,  est  tamen  multiplex  in  potentia  et  multarum  operationum ;  unde  indi- 
get  diversis  organis  ad  suas  operationes  complendas,  quorum  diversae  animae  poten- 
tiae  proprii  actus  esse  dicuntur,  sicut  visus  oculi,  auditus  aurium,  et  sic  de  aliis;  pro- 
pter  quod  animalia  perfecta  habent  maximam  diversitatem  in  organis,  plantae  vero 
minimam.  (S.  c.  G.,  ii,  c,  72,  n.  3.) 

3.  Praeterea,  remota  causa,  removetureffectus.  Si  igiturpotentiarumdif- 
ferentia  esset  ex  differentia  objectorum,  idem  objectum  non  pertineret  ad 
diversas  potentias ;  quod  patet  esse  falsum.  Nam  idem  est  quod  potentia 
cognoscitiva  cognoscit,  et  appetitiva  appetit. 

4.  Praeterea,  id  quod  per  se  est  causa  alicujus,  inomnibus  causat  illud. 
Sed  quaedam  objecta  diversa,  quse  pertinent  ad  diversas  potentias,  perti- 
nent  etiam  ad  aliquam  unam  potentiam;  sicut  sonus  et  color  pertinent  ad 
visum  et  auditum,  quae  sunt  diversae  potentiae  ;  et  tamen  pertinent  ad 
unam  potentiam  sensus  communis.  Non  ergo  potentiae  distinguuntur 
secundum  ditferentiam  objectorum. 

Sed  contra^  posteriora  distinguuntur  secundum  priora.  Sed  Philoso- 
phus  dicit  (De  anima,  lib.  11,  c.  4,  n.  i)  quod  ((  priores  potentiis  actus 
et  operationes  secundum  rationem  sunt  ;  et  adhuc  his  priora  suntoppb- 
sita,  sive  objecta.  »  Krgo  potentias  distinguuntur  secundum  actus  et 
objecta. 

CoNCLusio.  —  Cum  potentice,  secundum  illud  quod  sunt  potentice^  or- 
dinentur  ad  actus^  oportet  eas  distingui  per  actus  et  objecta. 

Respondeo  dicendum  quod  potentia,  secundum  illud  quod  est  poten- 
tia,  ordinatur  ad  actum.  Unde  oportet  rationem  potentiae  accipi  ex  actu 
ad  quem  ordinatur;  et  per  consequens  oportetquod  ratio  potentiae  diver- 
sificetur,  ut  diversificatur  ratio  actus.  Ratio  autem  actus  diversificatur 
secundum  diversam  rationem  objecti ;  omnis  enim  actio  vel  est  potentiae 
activae,  vel  passivae.  Objectum  autem  comparatur  ad  actum  potentiae  pas- 
sivae  sicut  principium  et  causa  movens ;  color  enim,  inquantum  movet 
visum,  est  principium  visionis.  Ad  actum  autem  potentiae  activae  compa- 
ratur  objectum,  ut  terminusetfinis;  sicut  augmentativae  virtutis  objectum 
est  quantum  perfectum,  quod  est  finis  augmenti.  Ex  his  autem  duobus 
actio  speciem  recipit,  scilicet  ex  principio,  vel  exfine,  seu  termino.  Unde 
necesse  est  quod  potentiae  diversificentur  secundum  actus  et  objecta.  — 
Sed  tamenconsiderandum  estquodeaquae  sunt  peraccidens,  non  diversi- 
ficant  speciem.  Quia  enim  coloratum  accidit  animali,  non  diversificantur 
species  animaiis  per  differentiam  coloris,  sed  per  differentiam  ejus  quod 
per  se  accidit  animali ;  per  differentiam  sciiicet  animae  sensitivae,  quae 
quandoqueinvenitur  cumratione,  quandoquesineratione.  Unde  rationale 
et  irrationale  sunt  differentiae  divisae  animalis,  diversas  ejus  species  con- 
tituentes.  Sic  igitur  non  quaecumque  diversitas  objectorum  diversificat 
potentias  animae,  sed  differentia  ejus  ad  quod  per  se  potentia  respicit ;  sicut 
sensus  per  se  respicit  passibilem  qualitatem,  quae  per  se  dividitur  in  co- 
lorem,  sonum  et  hujusmodi;  et  ideo  alia  potentia  sensitiva  est  coloris, 
sciiicet  visus;  et  alia  soni,  scilicet  auditus.  Sed  passibili  qualitaii  aut 
colorato  accidit  esse  musicum,  vel  grrammaticum,  vel  magnum  et  par- 
vum,  aut  hominem,  vel  lapidem ;  et  ideo  penes  hujusmodi  differentias  fl 
potentiae  animae  non  distinguuntur.  ~ 

Ad  primum  ergo  dicendum,  quod  actus,  licet  sit  posterior  potentia  in 
esse,  est  tamen  prior  in  intentione  et  secundum  rationem,  sicut  finis  in 
agente.  Objectum  autem,  licet  sit  extrinsecum,  est  tamen  principium  vel 

finis   aciionis.    Principio   autem   et   fini  proportionantur    ea   quae   sunt 
intrinseca  rei. 

Ad  secundum  dicendum.,  quod  si  potentia  aliqua  per  se  respiceret  unum 
contrariorum  sicut  objectum,  oporteret  quod  contrarium  ad  aliam  poten- 
tiam  pertineret.  Sed  potentia  animae  non  per  se  respicit  propriam  ratio- 
nem  contrarii,  sed  communem  rationem  utriusque  contrariorum  ;  sicut 
visus  non  respicit  per  se  rationem  albi,  sed  rationem  coloris  ;  et  hoc  ideo 
quia  unum  contrariorum  est  quodammodo  ratio  alterius,  cum  se  habeant 
sicut  perfectum  et  imperfectum. 

Ad  tertium  dicendum,  quod  nihil  prohibet  id  quod  est  subjecto  idem, 
esse  diversum  secundum  rationem ;  et  ideo  potest  ad  diversas  potentias 
animae  pertinere. 

Ad  quartum  dicendum,  quod  potemia  superior  per  se  respicit  univer- 
saliorem  rationem  objecti  quam  poientia  inferior ;  quia  quanto  potentia 
est  superior,  tanto  ad  plura  se  extendit.  Et  ideo  multa  conveniunt  in  una 
ratione  objecti,  quam  per  se  respicit  superior  potentia  ;  quae  tamen  diffe- 
runt  secundum  rationes  quas  per  se  respiciunt  inferiores  potentiae.  Et 
inde  est  quod  diversa  objecta  pertinent  ad  diversas  inferiores  potentias, 
quae  tamen  uni  superiori  potentiae  subduntur. 

Cfr.  De  Anim.,  art.  i3.  —  De  Potent.  Anim.,  c.  i.  —  i  De  Anim.,  1.  6. 

§§  2.  Quomodo  distinctio  potentiarum  oriatur  ex  diversitate 
objectorum.  (DeVerit.,  q.  xv,  art.  2,  c) 

Potentiarum  diversitas  penes  actas  et  objecta  distinguitur.  Quidam 
autem  dicunt  hoc  non  esse  ita  intelligendum,  quod  actuum  et  objecto- 
rum  diversitas  sit  causadiversitatis  pot,entiarum,  sed  signum  solummodo. 
Quidam  vero  dicunt  quod  diversitas  objectorum  est  causa  diversitatis 
potentiarum  in  passivis  potentiis,  non  autem  in  activis. 

Sed  si  diligenter  consideretur,  in  utrisque  potentiis  inveniuntur  actus 
et  objecta  non  solum  esse  signa  diversitatis^  sed  causce  aliquo  modo. 

Omne  enim  cujus  esse  non  est  nisi  propter  finem  aliquem,  habet  modum 
sibi  determinatum  ex  fine  ad  quem  ordinatur  sicut  serra  est  hujusmodi, 
et  quantum  ad  formam  et  quantum  ad  materiam,  ut  sit  conveniens  ad 
finem  suum,  qui  est  secare.  Omnis  autem  potentia  animae,  sive  activa 
sive  passiva,  ordinatur  ad  actum  sicut  ad  finem ;  unde  unaquaeque  poten- 
tia  habet  determinatum  modum  et  speciem,  secundum  quod  potest  esse 
conveniens  adtalemactum.  Et  secundum  hoc  diversificatae  sunt  potentiae, 
quod  diversitas  actuum  diversa  principia  requirebat  a  quibus  elicerentur. 
Cum  autem  objectum  comparetur  ad  actum  sicut  terminus,  terminis 
autem  specificentur  actus,  oportet  quod  actus  penes  objecta  distinguan- 
tur;  et  ideo  objectorum  diversitas,  potentiarum  diversitatem  inducit. 

Sed  objectorum  diversitas  dupliciter  attendi  potest ;  uno  modo  secun- 
dum  naturam  rerum  ;  alio  modo  secundum  rationem.  Diversitas  obje- 
ctorum  secundum  naturam  rerum,  ut  color  et  sapor ;  secundum  diver- 
sam  rationem  pbjecti,  ut  bonum  et  verum.  —  Gum  autem  potentiae  quas 

sunt  actus  determinatorum  organorum,  non  possint  se   extendere  ultra 
suorum  organorum  dispositipnem  (non  enim  potest  esse   organum  cor- 
porale  unum  et  idem  omnibus   naturis  cognoscendis   accommodatum) ; 
oportet  de  necessitate  quod  potentiae  quae  sunt  organis  affixae,  circa  quas- 
dam  naturas  determinatas  sint  :  scilicet  circa  naturas  corporeas.  Operatio 
enim  quae  per  organum  corporeum  exercetur,   non  potest  se  extendere 
ultra  naturam  corpoream.  Sed  cum  in  natura  corporea  inveniatur  aliquid 
in  quo  omnia  corpora  conveniunt,  aliquid  vero  in  quo  diversa  corpora 
diversificantur ;  possibile  erit  aptare  unam  potentiam   corpori  alligatam 
omnibus  corporeis  secundum  id  quod  commune  habent;  sicut  imagina- 
tiva,  prout  omnia  corpora  communicant  in  ratione  quantitatis  et  figuras  et 
consequentium  (unde  non  solum   ad  naturalia,  sed  ad   mathematica   se 
extendit);  sensus  vero  communis,  prout  in  omnibus  corporibus  naturali- 
bus,  ad  quae  solum  se  extendit,  invenitur  vis  activa  et  immutativa.  Quae- 
damvero  potentiae  aptantur  his  in  quibus  corpora  diversificantur,  secun- 
dum  diversum  modum  immutandi ;  et  sic  est  visus  circa  colorem,  auditus 
circa  sonum  et  sic  de  aliis.  Ex  hoc  igitur  quod  pars  sensitiva  animae  uiitur 
organo  in  operando,  duo  ipsam  consequuntur :  scilicet  quod  non  potest 
ei  attribui  aliqua  potentia  respiciens  commune  objectum  omnibus  enti- 
bus;  sic  enim  jam  transcenderet  corporaiia;  et  iterum  quod  possibile  est 
in  ea  inveniri  diversas  potentias  secundum  diversam  naturam  objectorum 
propter  conditionem  organorum,  quae  aptari  potest  huic  vel  illi  naturae. 
IJla  vero  pars  animae  quae   non  utitur  organo  corporeo  in  opere  suo, 
non  remanet  determinata,  sed  quodammodo  infinita,  inquantum  est  imma- 
terialis  ;  et  sic  ejus  virtute  se  extendit  ad   objectum  commune  omnibus 
entibus.  Unde  commune  objectorum  intellectus  dicitur  esse  quod  quid 
est;  quod   in  omnibus  generibus  entium  invenitur.  Unde  Philosophus 
dicit  (iii  De  anima,  cap.  5),  quod  intellectus  est  quo  est  omniafacere,  et 
quo  est  omnia  fieri.  Unde  impossibile  estquod  in  parte  intellectivadistin- 
guantur  diversae  potentiae  ad  diversas  naturas  objectorum ;  sed  solummo- 
do  secundum  rationem  diversam  objecti,  prout,  scilicet  secundum  diver- 
sam  rationem  in  unam  et  eamdemx  rem  quandoque  actus  animae  fertur. 
Et  sic  bonum  et  verum  in  parte  spirituali   animae  diversificant  intelle- 
ctum  et  voluntatem  :  in  verum  enim  intelligible  fertur  intellectus  ut  in  for- 
mam,  cum  oporteat  eo    quod  intelligitur,  intellectum  esse  informatum; 
in  bonum  autem  fertur  ut  in  finem.  Unde   a  Philosopho  (v  Metaphys. 
cap.  4)  dicitur  verum  esse  in   mente,  bonum  et  malum  in  rebus  ;   cum 
forma  sit  intus,  et  finis  extra.  Non  autem  eadem  ratione  finis  et  forma 
perficit  :  et  sic  bonum  et  verum  non  habent  eamdem  rationem  objecti. 
Sic  etiam  circa  intellectum  agens  et  possibilis  intellectus  distinguuniur. 
Non  enim  eadem  ratione  est  objectum  aliquid  inquantum  est  in  actu  et 
inquantum  est  in  potentia,  aut  inquantum  agit  et  patitur  :  intelligibile 
enim  actu  est  objectum  intellectus  possibilis,  agens  quasi  in  ipsum,  prout 
eo  exit  de  potentia  in  actum;   intelligibile  vero  in  potentia  est  objectum 
intellectus  agentis,  prout  fit  per  intellectum  agentem  intelligibile  actu. 
Sic  igitur  patet  qualiier  in  parte  inteilectiva  potentiae  distingui  posssunt. 

§  8.  —  Urum  quinque  genera  potentiarum  animae 
sint  distinguenda. 

|§  1.  Prima  Expositio.  (S.  Th.  i,  q.  lxxviii,  art.  1) 

Videtur  quod  non  sint  quinque  genera  potentiarum  animae  distinguen- 
da,  scilicet  vegetativum,  sensitivum,  appetitivum,  secundum  locum  mo- 
tivum,  et  intellectivum.  i.  Potentiae  enim  animae  dicuntur  partes  ipsius. 
Sed  tantum  tres  partes  animae  communiter  ab  omnibus  assignantur,  sci- 
licet  anima  vegetabilis,  anima  sensibilis  et  anima  rationalis.  Ergo  tan- 
tum  tria  sunt  genera  potentiarum  animae,  et  non  quinque. 

2.  Prasterea,  potentiae  animae  sunt  principia  operum  vitae.  Sed  quatuor 
modis  dicitur  aliquid  vivere;  dicit  enim  Philosophus  (De  anima,  lib.  ii, 
c.  2):  «  Multipliciter  ipso  vivere  dicto,  etsi  unum  aliquod  horum  insit 
solum,  aliquid  dicimus  vivere,  ut  intellectus  et  sensus,  motus  et  status 
secundum  locum ;  adhuc  autem  motus  secundum  alimentum  et  decre- 
mentum  et  augmentum.  «  Ergo  tantum  quatuor  suntgenera  potentiarum 
animae,  appetitivo  excluso. 

3.  Praeterea,  ad  illud  quod  est  commune  omnibuspotentiis,  non  debet 
deputari  aliquod  speciale  animae  genus.  Sed  appetere  convenit  cuilibet 
potentiae  animae.  Visus  enim  appetit  visibile  conveniens  ;  unde  dicitur 
(Eccii.  XL,  22) :  Gratiam  et  speciem  desiderabit  oculus,  et  super  hoc  vi- 
rides  sationes ;  et  eadem  ratione  quaglibet  alia  potentia  desiderat  obje- 
ctum  sibi  conveniens.  Ergo  non  debet  poni  appetitivum  unum  speciaie 
genus  potentiarum  animae. 

4.  Praeterea,  principium  movens  in  animalibus  est  sensus,  aut  intel- 
lectus,  aut  appetitus,  ut  dicitur  (De  anima,  lib.  iii,  c.  10).  Non  ergo  mo- 
tivum  debet  poni  speciale  genus  animae  praeter  praedicta. 

Sed  contra  est  quod  Philosophus  dicit  (De  anima,  lib.  11,  c.  2)  :  «  Po- 
tentias  autem  dicimus  vegetativum,  sensitivum,  appetitivum,  motivum 
secundum  locum,  et  intellectivum.  » 

GoNCLUsio.  —  Quinque  distincta  sunt  potentiarum  animce  genera:  vege- 
tativum,  sensitivum^  appetitivum^  motivum  secundum  locum,  et  intellecti- 
vum ;  tres  animce  :  vegatativa^  sensitiva^  et  intellectiva ;  et  quatuor  modi 
vivendi  :  vegetativum,  sensitivum.  motivum  secundum  locum^  et  intellec- 
tivum. 

Respondeo  dicendum  quod  quinque  sunt  genera  potentiarum  animae, 
quae  numerata  sunt  ;  tres  vero  dicuntur  animas  ;  quatuor  vero  dicuntur 
modi  vivendi.  Et  hujus  diversitatis  ratio  est,  quia  diversas  animae  distin- 
guuntur  sccundum  quod  diversimode  operatio  animae  supergreditur  ope- 
rationem  naturae  corporalis.  Tota  enim  natura  corporalis  subjacet  animae, 
et  comparatur  ad  ipsam  sicut  materiaet  instrumentum.  Est  ergo  quaedam 
operatio  animae  quae  intantum  excedit  naturam  corpoream,  quod  neque 
etiam  exercetur  per  organum  corporale  ;  et  talis  est  operatio  animae  ratio- 

nalis.  Est  autem  alia  operatio  animae  infra  istam,  quae  quidem  fit  per  or- 
ganum  corporale,  non  tamen  per  aliquam  corpoream  qualitatem.  Et  talis 
est  operaiio  animae  sensibilis  ;  quia  etsi  calidum,  et  frigidum,  et  humi- 
dum,  et  siccum,  et  aliae  hujusmodi  qualitates  corporeae,  requirantur  ad 
operationem  sensus ;  non  tamen  ita  quod  mediante  virtute  talium  quali- 
tatum  operatio  animae  sensibilis  procedat,  sed  requiruntur  solum  ad  debi- 
tam  dispositionem  organi.  Infima  autem  operatiorium  animae  est  quae  fit 
per  organum  corporeum  ,  et  virtute  corporeae  qualitatis.  Supergreditur 
tamen  operationem  naturae  corporeas  ;  quia  motiones  corporum  sunt  ab 
exteriori  principio;  hujusmodi  autem  operationes  sunt  a  principio  intrin- 
seco  :  hoc  enim  commune  est  omnibus  operationibus  animae.  Omne 
enim  animatum  aliquo'modo  movet  seipsum  ;  et  talis  est  operatio  animae 
vegetabilis.  Digestio  enim,  et  ea  quae  consequuntur,  fit  instrumentaliter 
per  actionem  caloris,  ut  dicitur  (De  anima,  lib.  ii,  c.  4). 

Genera   vero    potentiarum    animae   distinguuntur  secundum    objecta. 
Quanto  cnim  potentia  est  altior,  tanto  respicit  objectum  universalius. 
Objectum  autem  operationis  animae  in  triplici  ordine  potest  considerari. 
Alicujus  enim  poientiae  animae  objectum  est  solum   corpus  animae  uni- 
tum ;   et  hoc  genus   potentiarum  animae  dicitur  v^^e^^^zVwm  ;  non  enim 
vegetativa  poientia  agit  nisi  in  corpus  cui  anima  unitur.  Est  autem  aliud 
genus  potentiarum  animae  quod  respicit  adhuc  universalius  objectum, 
scilicet  omne  corpus  sensibile,  et  non  solum  corpus  animae  unitum.  Est 
autem  aliud  genus  potentiarum  animae  quod  respicit  adhuc  universalius 
objectum,  scilicet  non  solum    corpus  sensibile,  sed  etiam  universaliier 
omne  ens.  Ex  quo  patet  quod  ista  duo  secunda  genera  potentiarum  ani- 
mae  habent  operationem  non  solum  respectu  rei  conjunctae,  sed  etiam  m 
respectu  rei  extrinsecae.  Cum  autem  oporteat  operans  aliquo  modo  con-  a 
iungi  suo  objecto  circa   quod   operatur  ;   necesse  est  extrinsecam  rem, 
quae  est  objectum  operationis  animse,  secundum  duplicem  rationem  ad 
animam  comparari.  Uno  modo  secundum  quod  nata  est  animas  conjungi, 
et  in  anima  esse  per  suam  similitudinem  ;  et  quantum  ad  hoc  sunt  duo 
genera  potentiarum,  sciVicei  sensitivum  respectu  objecti  minus  communis, 
quod  est  corpus  sensibile  ;  et  intellectivum  respectu  objecti  communis- 
simi,  quod  est  ens  universale.  Alio  vero  modo  secundum  quod  ipsa  ani- 
ma  inclinatur   et  tendit   in   rem   exteriorem.  Et  secundum  hanc   eiiam 
comparationem   sunt  duo   genera  potentiarum  animae  :  unum    quidem,  ^ 
scilicet  appetitivum^  secundum  quod  anima  comparatur  ad  rem  extrin-M 
secam  ut  ad  finem,  qui  est  primum  in  intentione  ;  aliud  autem  motivunv^ 
secundum  locum^  prout  anima  comparatur  ad  rem  exteriorem,  sicut  ad  J. 
terminum  operationis  et  motus.  Ad  consequendum  enim  aliquod  deside-w 
ratum  et  intentum  omne  animal  movetur. 

Modivero  vivendi  distinguuntur  secundumgradus  viveniium.  Quaedam 
enim  viventia  sunt  in  quibus  est  tantum  vcgetativum,  sicut  in  plantis. 
Quaedam  vero,  in  quibus  cum  vegctativo  est  etiam  sensitivum,  non  ta- 
menmotivum  secundum  locum,  sicut  sunt  immobilia  animalia,  ut  con- 
chilia.  Quaedam  vero   sunt   quae   supra  hoc  habent  motivum  secundu 

locum,  ut  perfecta  animalia,  quae  multis  indigent  ad  suam  vitam  ;  et  ideo 
indigent  motu,  ut  vitae  necessaria  procul  posita  quaerere  possint.  Quas- 
dam  vero  viventia  sunt  in  quibus»  cum  his  est  intellectivum,  scilicet  in 
hominibus.  Appetitivum  autem  non  constituit  aliquem  gradum  viven- 
tium:  quia  in  quibuscumque  est  sensus,  est  etiam  appetitus. 

Et  per  hoc  solvuntur  duo  prima  objecta. 

Ad  tertium  dicendum,  quod  appetitus  naturalis  est  inclinatio  cujuslibet 
rei  in  aliquid  ex  natura  sua.  Unde  naturali  appetitu  quaslibet  potentia 
desiderat  sibi  conveniens.  Sed  appetitus  animalis  consequitur  formam 
apprehensam  :  et  ad  hujusmodi  appetitum  requiritur  specialis  animce  po- 
tentia,  et  non  sufficit  sola  apprehensio.  Res  enim  appetitur,  prout  est  in 
sua  natura.  Non  est  autem  secundum  suam  naturam  in  virtute  apprehen- 
siva,  sed  secundum  suam  similitudinem.  Unde  patet  quod  visus  appetit 
naturaliter  visibiie  solum  ad  suum  actum,  scilicet  ad  videndum.  Animal 
autem  appetit  rem  visam  per  vim  appetitivam,  non  solum  ad  videndum, 
sed  etiam  ad  alios  usus.  Si  autem  non  indigeret  anima  rebus  perceptis  a 
sensu  nisi  propter  actiones  sensuum,  scilicet  ut  eas  sentiret ;  non  opor- 
teret  appetitivum  ponere  speciale  genus  inter  potentias  animas,  quia  suffi- 
ceret  appetitus  naturalis  potentiarum. 

Ad  quartum  dicendum,  quod  quamvis  sensus  et  appetitus  sint  princi- 

pia  moventia  in  animalibus  perfectis;    non  tamen  sensus   et  appetitus, 

inquantum  hujusmodi,  sufficiunt  ad  movendum,  nisi  superadderetur  eis 

aliqua  virtus.  Nam  in  immobilibus  animalibus   est  sensus  et  appetitus ; 

non  tamen  habent  vim  motivam.   Haec  autem  vis  motiva  ,non  solum  est 

in  appetitu  et  sensu,  ut  imperante  motum,  sed  etiam  est  in  ipsis  partibus 

corporis,  ut  sint  habiles  ad  obediendum  appetitui  animse  moventis.  Cu- 

jus  signum   est,  quod  quando  membra  removentur  a  sua  dispositione 

naturali,  non  obediunt  appetitui  ad  motum. 

Cfr.  De  Anim.,  art.  i3.  — De  Potent.  Anim.,c.  i.  —  De  Verit.,  q.  x,  art.  i  ad  2.  — 
I  De  Anim.,  1.  14. 


§§  2.  Altera  completior  expositio.  (De  Anima,  art.  13,  c) 

I.  Ponitur  principium  juxta  quod  diversce  discernuntur  potentice.  — 
Potentia  secundum  id  quod  est_,  dicitur  ad  actum  ;  unde  oportet  qaod 
per  actum  definiatur  potentia;  et  secundum  diversitatem  actuum  diversi- 
ficentur  potentiae.  Actus  autem  ex  objectis  speciem  habent  :  nam  si  sint 
actus  passivarum  potentiarum,  objecta  sunt  activa ;  si  autem  sunt  acti- 
varum  potentiarum,  objecta  sunt  ut  fines.  Secundum  autem  utrum- 
que  horum  considerantur  species  operationis  ;  nam  calefacere  et  infri- 
gidare  distinguuntur  quidem  secundum  quod  hujus  principium  est 
calor,  illius  autem  frigus ;  et  iterum  in  similes  fines  terminantur.  Nam 
agens  ad  hoc  agit  ut  similitudinem  suam  in  aliud  inducat.  Relinquitur 
igitur  quod  secundum   distinctionem   objectorum   attenditur  distinctio 

potentiarum  animae.  —  Oportet  tamen  attendere  distinctionem  objecto- 
rum  secundum  quod  objecta  sunt  differentiae  actionum  animae,  et  non 
secundum  aliud  ;  quia  in  nullo  genere  species  diversificatur  nisi  diffe- 
rentiis  quae  per  se  dividunt  genus.  Non  enim  albo  et  nigro  distinguuntur 
species  animalis ;  sed  rationali  et  irrationali. 

II.  Distinctio  potentiarum  generalis  in  vegetativas^  sensitivas^  intelle  ■ 
ctivas.  —  Oportet  autem  in  actionibus  animae  tres  gradus  considerare. 
Actio  enim  animae  transcendit  actionem  naturae  in  rebus  inanimatis  ope- 
rantis;  sed  hoc  contingit  quantum  ad  duo  ;  scilicet  quantum  ad  modum 
agendi,  et  quantum  ad  id  quod  agitur.  Oportet  autem  quod  quantum  ad 
modum  agendi  omnis  actio  animae  transcendat  operationem  vel  actionem 
naturae  inanimati;  quia  cum  actio  animae  sit  actio  vitae,  vivum  autem  est 
quod  seipsum  movet  ad  operandum;  oportet  quod  omnis  operatio  animae 
sit  secundum  aliquod  intrinsecum  agens.  Sed  quantum  ad  id  quod  agitur, 
non  omnis  actio  transcendit  actionem  naturae  inanimati  :  oportet  enim 
quod  fit,  esse  naturale,  et  quae  ad  ipsum  requiruntur,  sic  in  corporibus 
inanimatis,  sicut  in  corporibus  animatis  ;  sed  in  corporibus  inanimatis 
fit  ab  agente  extrinseco,  in  corporibus  vero  animatis  ab  agente  intrin- 
seco  ;  et  hujusmodi  sunt  actiones  ad  quas  ordinantur  potentiae  animae 
vegetabilis.  Nam  ad  hoc  quod  individuum  producatur  in  esse,  ordinatur 
potentia  generativa;  ad  hoc  autem  quod  quantitatem  debitam  conse- 
quatur,  ordinatur  vis  augmentativa;  ad  hoc  autem  quod  conservetur  in 
esse,  ordinatur  vis  nutritiva.  Haec  autem  consequuntur  corpora  inanimata 
ab  agente  naturali  extrinseco  tantum ;  et  propter  hoc  praedictas  vires  ani- 
mae  dicuntur  naturales.  —  Sunt  autem  aliae  altiores  actiones  animae,  quae 
transcendunt  actiones  formarum  naturalium,  etiam  quantum  ad  id  quod 
agitur,  inquantum  scilicet  in  anima  sunt  nata  esse  omnia  secundum  esse 
immateriale.  Est  enim  anima  quodammodo  omnia  secundum  quod  est 
sentiens  et  intelligens.  Oportet  autem  esse  diversum  gradum  hujusmodi 
esse  immaterialis.  Unus  enim  gradus  est  secundum  quod  in  anima  sunt 
res  sine  pro^riis  materiis ;  sed  tamen  secundum  singularitatem,  et  condi- 
tiones  individuales,  quae  consequuntur  materiam ;  et  iste  est  gradus  sen- 
sus,  qui  estsusceptivus  specierumindividualium  sine  materia,  sed  tamen 
in  organo  corporali.  —  Altior  autem  et  perfectissimus  immaterialitatis 
gradus  est  intellectus,  qui  recipit  species  omnino  a  materia  et  conditio- 
nibus  materiae  abstractas,  et  absque  organo  corporali.  Sicut  autem  pcr 
formam  naturalem  res  habet  inclinationem  ad  aliquid,  et  habet  motum 
aut  actionem  ad  consequendum  id  ad  quod  inclinatur  ;  ita  ad  formam 
etiam  sensibilem  vel  inielligibilem  sequitur  inclinatio  ad  rem  sive  per 
sensum  sive  per  intellectum  comprehensam  ;  quae  quidem  pertinet  ad 
potentiam  appetitivam  ;  et  iterum  oportet  consequenter  esse  motum  ali- 
quem  per  quem  perveniatur  ad  rem  desideratam  ;  et  hoc  pertinet  ad 
potentiam  motivam. 

III.  Distinguuntur  inter  se  speciatim  potentice  vita^  sensitiva'.  —  Ad 
perfectam  autem  sensus  cognitionem,  qux'  sutficiat  animali,  quinquc 
requiruntur.  —  Primo    quod   sensus   recipiat  speciem    a  sensibilibus ; 

et  hoc  pertinet  ad  sensum  proprium.  —  Secundo  quod  de  sensibiiibus 
perceptis  dijudicet,  et  ea  ab  invicem  discernat  :  quod  oportet  fieri  per 
potentiam  ad  quam  omnia  sensibilia  perveniuni,  quae  dicitur  sensus 
<:ommunis.  —  Tertium  est  quod  species  sensibilium  receptae  conserven- 
tur.  Indiget  autem  animal  apprehensione  sensibiHum  non  solum  ad 
eorum  praesentiam,  sed  etiam  postquam  abierint  :  et  hoc  necessarium  est 
reduci  in  aliquam  potentiam.  Nam  et  in  rebus  corporalibus  aliud  princi- 
pium  est  recipiendi,  et  aliud  conservandi ;  nam  quae  sunt  bene  recepti- 
bilia,  sunt  interdum  male  conservaiiva.  Hujusmodi  autem  potentia 
diciiur  imaginatio,  sive  phantasia.  —  Quarto  autem  requiruntur  inten- 
tiones  aliquae  quas  sensus  non  apprehendit,  sicut  nocivum  et  utile  et  alia 
hujusmodi.  Et  ad  haec  quidem  cognoscenda  pervenit  homo  inquirendo 
et  conferendo;  alia  vero  animalia  quodam  naturali  instinctu,  sicut  ovis 
naturaliter  fugit  lupum  tamquam  nocivum  ;  unde  ad  hoc  in  aliis  anima- 
libus  ordinatur  aestimativa  naturalis  ;  in  homine  autem  vis  cogitativa, 
quae  est  collativa  intentionum  particularium  :  unde  et  ratio  particularis 
dicitur,  et  intellectus  passivus.  —  Quinto  autem  requiritur  quod  ea  quae 
prius  fuerunt  apprehensa  per  sensus,  et  interius  conservata  ;  iterum  ad 
actualem  considerationem  revocentur.  Et  hoc  quidem  pertinet  ad  reme- 
morativam  virtutem  :  quae  in  aliis  quidem  animalibus  absque  inquisi- 
tione  suam  operationem  habet,  in  hominibus  autem  cum  inquisitione  et 
studio  ;  unde  in  hominibus  non-  solum  est  memoria,  sed  reminiscentia. 
Necesse  autem  fuit  ad  hoc  potentiam  ab  aliis  distinctam  ordinari ;  quia 
actus  aliarum  potentiarum  sensitivarum  est  secundum  motus  a  rebus  ad 
animam,  actus  autem  memorativae  potentiae  est  e  contrario  secundum 
moium  ab  anima  ad  res ;  diversi  autem  motus  diversa  principia  motiva 
requirunt;  principia  autem  motiva  potentiae  dicuntur. 

Quia  vero  sensus  proprius,  qui  est  primus  in  ordine  sensitivarum 
potentiarum,  immediate  a  sensibilibus  immutatur  ;  necesse  fuit  quod 
secundum  diversitatem  immutationum  sensibilium  in  diversas  potentias 
distingueretur.  Cum  enim  sensus  sit  susceptivus  specierum  sensibilium 
sine  materia  ;  necesse  est  gradum  et  ordinem  immutationum  quibus 
immutantur  sensus  a  sensibilibus,  accipere  per  comparationem  ad  imrjia- 
teriales  immutationes.  Sunt  igitur  quaedam  sensibilia  quorum  species, 
licet  immaterialiter  in  sensu  recipiantur,  tamen  etiam  materialem  immu- 
tationem  faciunt  in  animalibus  sentientibus.  Hujusmodi  autem  sunt 
qualitates  quae  sunt  principia  transmutationum  etiam  in  rebus  materia- 
libus  ;  sicut  calidum,  frigidum,  humidum  et  siccum  et  alia  hujusmodi. 
Quia  igitur  hujusmodi  sensibilia  immutant  nos  etiam  materialiter  agendo, 
materialis  autem  immutatio  fit  per  contactum  ;  necesse  est  quod  hujus- 
modi  sensibilia  contingendo  sentiantur;  propter  quod  potentia  sensitiva 
comprehendens  ea  vocatur  tactus.  —  Sunt  autem  quaedam  sensibilia  quae 
quidem  non  materialiter  immutant.  sed  tamen  eorum  immutatio  habet 
materialem  immutationem  annexam  ;  quod  contingit  dupliciter.  Uno 
modo  sic  quod  materialis  immutatio  annexa  sit  tam  ^x  parte  sensibilis 
quam  ex  parte  sentientis  ;   et  hoc  pertinet  ad  gustum ;  licet  enim  sapor 

non  immutet  organum  sensus  faciendo  ipsum  saporosum,  tamen  haec 
immutatio  non  est  sine  aliquali  transmutatione  tam  saporosi  quam  etiam 
organi  gustus,  et  praecipue  secundum  humectationem.  —  Alio  modo  sic 
quod  transmutatio  materialis  annexa  sit  solum  ex  parte  sensibilis.  Hujus- 
modi  autem  iransmutatio  vel  est  secundum  resolutionem  et  alterationem 
quamdam  sensibilis,  sicut  accidit  in  sensu  odoratus  ;  vel  solum  secun- 
dum  loci  mutationem,  sicut  accidit  in  auditu  ;  unde  auditus  et  odoratus, 
quia  sunt  sine  mutatione  materiali  sentientis,  licet  adsit  materialis  muta- 
tio  ex  parte  sensibilis,  non  tangendo,  sed  per  medium  extrinsecum  sen- 
tiunt;  gustus  autem  solum  in  tangendo  sentit,  quia  requiritur  immutatio 
materialis  ex  parte  sentientis.  —  Sunt  autem  alia  sensibilia  quae  immu- 
tant  sensum  absque  materiali  immutatione  annexa,  sicut  lux  et  color, 
quorum  est  visus ;  unde  visus  est  altior  inter  omnes  sensus,  et  univerSa- 
lior;  quia  sensibilia  ab  eo  percepta  sunt  communia  corporibus  corrupti- 
bilibus  et  incorruptibilibus. 

Similiter  autem  vis  appetitiva,  quas  consequitur  apprehensionem  sen- 
sus,  necesse  est  quod  in  duo  dividatur  :  quia  aliquid  est  appetibile  vel  ea 
ratione  quod  est  delectabile  sensui  et  conveniens  ;  et  ad  hoc  est  vis 
concupiscibilis;  vel  ea  ratione  quod  per  hoc  habetur  potestas  fruendi 
delectabilibus  secundum  sensum ;  quod  quandoque  contingit  cum  aliquo 
iristabili  secundum  sensum  ;  sicut  cum  animal  pugnando  adipiscitur 
quamdam  potestatem  fruendi  proprio  delectabili,  repellendo  impedientia; 
et  ad  hoc  ordinatur  vis  irascibilis. 

Vis  autem  motiva,  cum  ad  motum  ordinetur,  non  diversificatur  nisi 
secundum  diversitatem  motuum  ;  qui  vel  competunt  diversis  animalibus, 
quorum  quaedam  sunt  reptilia,  quaedam  volatilia,  quaedam  gressibilia, 
quaedam  alio  modo  mobilia ;  vel  etiam  secundum  diversas  partes  ejus- 
dem  animalis  ;  nam  singulae  partes  habent  quosdam  proprios  motus. 

IV.  Distinguuntur  ipsce  speciatim  potentice  vitce  intellectivce .  —  Gradus 
autem  intellectualium  potentiarum  similiter  distinguuntur  in  cognosci- 
tivas  et  appetitivas. 

Motiva  autem  communis  est  et  sensui  et  intellectui ;  nam  idem  corpus 
eodem  motu  movetur  ab  utroque. 

Cognitio  autem  intellectus  requirit  duas  potentias  ;  scilicet  intellectum 
agentem  et  possibilem. 

Sic  igitur  manifestum  est  quod  sunt  tres  gradus  potentiarum  animae; 
scilicet  secundum  animam  vegetabilem,  s-ensitivam,  et  rationalem.  Sunt 
autem  quinque  genera  potentiarum  ;  scilicet  nutritivum,  sensitivum, 
intellectivum,  appetitivum,  et  motivum  secundum  locum  ;  et  horum 
quodlibet  continet  sub  se  potentias  plures,  ut  dictum  est. 


DIStlNCTIO  SECUNDA 

DE   DIVERSIS   POTENTIIS   IN   SPECIE 

CAPUT  PRIMUM 
DE  POTENTIIS  VEGETATIVIS 


§  9.  —  Utrum  conve^ienter  partes  vegetativae  assignentur, 
scilicet  nut;»itivum,  augmentativum  et  generativum. 

(S.  Th.  I,  q.  Lxxviii,  art.  2) 

Videtur  quod  inconvenienter  partes  vegetativae  assignentur,  scilicet  nu- 
tritivum,  augmentativum,  et  generativum.  i.  Hujusmodi  enim  vires 
dicuntur  naturales.  Sed  potentiae  animae  sunt  supra  vires  naturales.  Ergo 
hujusmodi  vires  non  debent  poni  potentiae  animae. 

2.  Praeterea,  ad  id  quod  est  commune  viventibus  et  non  viventibus, 
non  debet  aliqua  potentia  animae  deputari.  Sed  generatio  est  communis 
omnibus  generabilibus  et  corruptibilibus,  tam  viventibus  quam  non 
viventibus.  Ergo  vis  generativa  non  debet  poni  potentia  animae. 

3.  Praeterea,  anima  est  pars  potentior  natura  corporea.  Sed  natura  cor- 
porea  eadem  virtute  activa  dat  speciem,  et  debitam  quantitatem.  Ergo 
multo  magisanima;  non  est  ergo  alia  potentia  animae  augmentativa  a 
generativa. 

4.  Praeterea,  unaquaeque  res  conservatur  in  esse  per  id  quod  esse  habet. 
Sed  potentia  generativa  est  per  quam  acquiritur  esse  viventis.  Ergo  per 
eamdem  res  viva  conservatur.  Sed  ad  conservationem  rei  viventis  ordina- 
tur  vis  nutritiva,  ut  dicitur  (De  anima,  lib.  11,  c.  4).  Est  enim  «  potentia 
potens  salvare  suscipiens  ipsam.  »  Non  debet  ergo  distingui  nutritiva  po- 
tentia  a  generativa. 

Sed  contra  est  quod  Philosophus  dicit  (De  anima,  lib.  11,  c.  4),  quod 
«  opera  hujus  animae  sunt  generare,  et  alimento  uti,  et  iterum  augmen- 
tum  facere.  » 

CoNCLusio.  —  Tres  sunt  animce  vegetativce  partes,  nutritiva,  angmen- 
tativa^  et  generativa. 

Respondeo  dicendum  quod  tres  sunt  potentiae  vegetativae  partis.  Vege- 
tativum  enim  habet  pro  objecto  ipsum  corpus  vivens  per  animam  ;  ad 
quod  quidem  corpus  triplex  animae  operatio  est  necessaria.  Una  quidem, 
per  quam  esse  acquirat;  et  ad  hoc  ordinatur  potentia  generativa.  Alia 
vero  per  quam  corpus  vivum  acquirit  debitam  quantitatem  ;  et  ad  hoc 
ordinatur  vis  augmentativa.  Alia  vero  per  quam  corpus  viventis  salvaiur 

et  in  esse,  et  in  quantitate  debita;  et  ad  hoc  ordinatur  vis  nutritiva.  —  Est 
tamen  quaedam  differentia  attendenda  inter  has  potentias.  Nam  nutritiva 
et  augmentativa  habent  suum  effectum  in  eo  in  quo  sunt;  quia  ipsum 
corpus  unitum  animae  augetur  et  conservatur  per  vim  augmentativam  et 
nutritivam,  in  eadem  animaexistentem.  Sed  vis  generativa  habet  effectum 
suum  non  in  eodem  corpore,  sed  in  alio;  quia  nihil  est  generativum  sui 
ipsius.  Et  ideo  vis  generativa  quodammodo  appropinquat  ad  dignitatem 
animae  sensitivas  quae  habet  operationem  in  res  exteriores,  licet  excellen- 
tiori  modo  et  universaliori.  «  Supremum  enim  inferioris  naturae  attingit 
id  quod  est  infimum  superioris,  »  ut  patet  per  Dionysium  (De  Divin. 
Nom.  cap.  7).  Et  ideo  inter  istas  tres  poteniias  finalior  et  principalior 
et  perfectior  est  generativa,  ut  dicitur  (De  anima,  lib.  11,  c.  4):  «  Est  enim 
rei  jam  perfectae  facere  alteram  qualis  ipsa  est.  »  Generativae  autem  deser- 
viunt  et  augmentativa  et  nutritiva;  augmentativae  vero  nutritiva. 

Ad  primum  ergo  dicendum,  quod  hujusmodi  vires  dicuntur  naturales; 
tum  quia  habent  effectum  similem  naturae,  quae  etiam  dat  esse,  et  quan- 
titatem,  et  conservationem;  licet  hae  vires  habeant  hoc  aitiori  modo ;  tum 
quia  hae  vires  exercent  suas  actiones  instrumentaliter  per  qualitates  acti- 
vas  et  passivas,  quae  sunt  naturalium  actionum  principia. 

Ad  secundum  dicendum,  quod  generatio  in  rebus  inanimatis  est  tota- 
liter  ab  extrinseco  ;  sed  generatio  viventium  est  quodam  altiori  modo  per 
aliquid  ipsius  viventis,  quod  est  semen,  in  quo  est  aliquod  principium 
corporis  formativum.  Et  ideo  oportet  esse  aliquam  potentiamrei  viventis 
per  quam  semen  hujusmodi  praeparetur;  et  haec  est  vis  generativa. 

Ad  tertium  dicendum,  quod  quia  generatio  viventium  est  ex  aliquo  se- 
mine,  oportet  quod  in  principio  animal  generetur  parvae  quantitatis ;  et 
propter  hoc  necesse  est  quod  habeat  potentiam  animae,  per  quam  ad 
debitam  quantitatem  perducatur.  Sed  corpus  inanimatum  generatur  ex 
materia  determinata  ab  agente  extrinseco ;  et  ideo  simul  recipit  speciem 
et  quantitatem,  secundum  materiae  conditionem. 

Ad  quartum  dicendum,  quod  operatio  vegetativi  principii  completur 
mediante  calore,  cujus  est  humidum  consumere ;  et  ideo  ad  restauratio- 
nem  humidi  deperditi  necesse  est  habere  potentiam  nutritivam,  per  quam 
alimentum  convertatur  in  substantiam  corporis;  quodetiam  est  necessa- 
rium  ad  actus  virtutis  augmentativae  et  generativae. 
Cfr.  De  Potent.  Anim.,  c.  2.  —  11  De  Anim.,  1.  9. 


§  10.  — Utrum  actus  animsB  vegetabilis  imperetur. 

(S.  Th.  i-ii,  q.  xvii,  art.  8) 

Videtur  quod  actus  vegetabilis  animae  imperio  rationis  subdantur. 
I.  Vires  enim  sensitivae  nobiliores  sunt  viribus  animae  vegetabilis.  Sed 
vires  animae  sensitivae  subduntur  imperio  rationis.  Ergo  multo  magis 
vires  animae  vegetabilis. 

2.  Praeterea,  homo  dicitur  minor  mundus,  quia  sic  anima  est  in  cor- 
pore,  sicut  Deus  in  mundo.  Sed  Deus  sic  est  in  mundo,  quod  omnia  quae 
sunt  in  homine  obediunt  ejus  imperio.  Ergo  et  omnia  quae  sunt  in  homine 
obediunt  imperio  rationis,  et  etiam  vires  vegetabilis  animas. 

3.  Praeterea ,  laus  et  vituperium  non  contingit  nisi  in  actibus  qui 
subduntur  imperio  rationis.  Sed  in  actibus  nutritivae  et  generativae  poten- 
tias  contingit  esse^audem  et  vituperium,  et  virtutem  et  vitium  ;  sicut  patet 
in  gulaet  luxuria,  et  virtutibus  oppositis.  Ergo  actus  harum  potentiarum 
subduntur  imperio  rationis. 

Sed  contra  est  quod  Gregorius  Nyssenus  (vel  Nemesius,  lib.  De  nat. 
hom.  cap.  22)  dicit,  quod  «  id  quod  non  persuadetura  ratione,  est  nutri- 
tivum  et  generativum.  » 

CoNCLUSio.  —  Actus  animce  vegetativce^  cum  sequantur  appetitum  natu- 
ralem^  nullo pacto  imperio  rationis  subduntur. 

Respondeo  dicendum  quod  actuum  quidamproceduntex  appetitu  natu- 
rali,  quidam  autem  ex  appetitu  animali  vel  intellectuali.  Omne  enim 
agens  aliquo  modo  appetit  finem.  Appetitus  autem  naturalis  non  conse- 
quitur  aliquam  apprehensionem  ,  sicut  sequitur  appetitus  animalis  et 
intellectualis.  Ratio  autem  imperat  per  modum  apprehensivae  virtutis.  Et 
ideo  actus  illi  qui  procedunt  ab  appetituintellectivo  vel  animali,  possunt 
a  ratione  imperari,  non  autem  actus  illi  qui  procedunt  ex  appetitu  natu- 
rali;  hujusmodi  enim  actus  sunt  vegetabilis  animae.  Unde  Gregorius 
Nyssenus  dicit  (loc.  sup.  cit.),  quod  «  vocatur  naturale  quodgenerativum 
et  nutritivum.  »  Et  propter  hoc  actus  vegetabilis  animae  non  subduntur 
imperio  rationis*. 

Ad  primum  ergo  dicendum,  quod  quanto  aliquis  actus  est  immateria- 
lior,  tanto  est  nobilior  et  magis  subditus  imperio  rationis.  Unde  ex  hoc 


I.  Operationes  vegetabilis  partis  animae  sunt  quasi  naturales  ;  quod  patet  ex  hoc 
quod  complentur  virtute  qualitatum  activarum  et  passivarum,  scilicet  calidi  et  frigidi, 
humidi  et  sicci.  Unde  nec  rationi  sive  voluntati  obediunt.  Et  sic  patet  quod  ad  hujus- 
modi  actiones  non  requiritur  intentio  ;  et  ita  per  earum  actus  non  oportet  intentio- 
nem  averti  ab  operativa.  —  Similiter  nec  operatio  intellectiva  aliquo  niodo  hujusmodi 
operationibus  admiscetur  ;  cum  neque  ab  eis  accipiat,  propter  hoc  quod  non  sunt 
cognoscitivae  ;  neque  instrumento  aliquo  corporeo  utatur  intellectus,  quod  oporteat 
per  operationes  animae  vegetabilis  sustentari,  sicut  accidit  de  organis  potentiarum 
sensitivarum  ;  et  sic  puritati  intellectus  nihil  praejudicatur  per  operationes  animae 
vegetabilis.  Unde  patet  quod  per  se  loquendo,  operatio  animae  vegetabilis  et  operatio 
animae  intellectivae  non  se  impediunt.  —  Per  accidens  tamen  potest  ex  altcra  alteri 
impedimentum  provenire ;  inquantum  scilicet  intellectus  accipit  a  phantasmatibus, 
quae  sunt  in  organis  corporalibus,  quae  oportet  per  actum  vegetabilis  animae  nutriri 
et  conservari ;  et  sic  per  actus  nutritivae  potentiae  corum  dispositio  variatur,  et  per 
consequens  operatio  potentiae  sensitivae,  a  qua  intellectus  accipit  ;  et  ita  per  ac- 
cidens  ipsius  intellectus  operatio  impeditur,  sicut  patet  in  somno  et  post  cibum ;  et 
e  converso  per  hunc  modum  operatio  intellectus  impedit  operationem  animae 
vegetabilis,  inquantum  ad  operationem  intellectus  requiritur  operatio  imaginativae 
virtutis,  ad  cujus  vehementiam  oportet  caloris  et  spirituum  concursum  fieri ;  et  sic 
impeditur  actus  virtutis  nutritivae  per  vehementiam  contemplationis.  (De  Verit., 
q.  xm,  art.  4.) 

ipso  qupd  vires  animae  vegetabilis  non  obediunt  rationi,  apparet  has  vires 
infimas  esse. 

Ad  secundum  dicendum,  quod  similitudo  attenditur  quantum  ad  ali- 
quid,  quia  scilicet  sicut  Deus  movet  mundum,  ita  anima  movet  corpus; 
non  autem  quantum  ad  omnia.  Non  enim  anima  creavit  corpus  ex  nihilo, 
sicut  Deus  mundum,  propter  quod  totaliter  subditur  ejus  imperio. 

Ad  ^er^zwm  dicendum,  quod  virtus  et  vitium,  laus  et  vituperium,  non 
debentur  ipsis  actibus  nutritivae  vel  generativae  potenti^,  quae  sunt  diges- 
tio  et  formatio  corporis  humani ;  sed  actibus  sensitivae  partis  ordinatis 
ad  actus  generativas  vel  nutritivie,  puta  in  concupiscendo  delectationem 
cibi  et  venereorum,  et  utendo  secundum  quod  oportet,  vel  non  secun- 
dum  quod  oportet. 

Cfr.  S.  Th.  i-ii,   q.  l,  art.  3  ad   i.  —  ii  Sent.,  q.  i,  art.  2  ad  3.  —  De  Verit., 
q.  xjii,  art.  4,  c.  —  De  Virtut.,  q.  i,  art.  3  ad  4.  —  i  Ethic,  1.  20. 

§  11.  —  Utrum  convenienter  distinguantur  quinque 

sensus  exteriores. 

(S.  Th.  I,  q  Lxxviii,  art.  3) 

Videtur  quod  inconvenienter  distinguantur  quinque  sensus  exteriores. 
I.  Sensus  enim  est  cognoscitivus  accidentium.  Sunt  autem  multa  genera 
accidentium.  Cum  ergo  potentiae  distinguantur  per  objecta,  videtur  quod 
sensus  multiplicentur  secundum  numerum  qui  est  in  generibus  acciden- 
tium. 

2.  Praeterea,  magnitudo,  et  figura,  et  alia,  quae  dicuntur  sensibilia  com-^ 
munia,  non  sunt  sensibilia  per  accidens,  sed  contra  ea  dividuntur  (De 
anima,  lib.  ir,  c.  6).  Diversitas  autem  per  se  objectorum  diversiticat  r 
potentias.  Cum  ergo  plus  differant  magnitudo  et  figura  a  colore,  quam 
sonus  ;  videtur  quod  multo  magis  debcat  esse  alia  poientia  sensitiva  ,. 
cognoscitiva  magnitudinis  aut  tigurae,  quam  coloris  et  soni.  T 

3.  Praeterea,  unus  sensus  est  unius  contrarietatis,  sicut  visus  albi   et  . 

nigri.  Sed  tactus  est  cognoscitivus  plurium  contrarietatum,  scilicet  calidi 
et  frigidi,  humidi  et  sicci,  et  hujusmodi.  Ergo  non  est  sensus  unus,  sed 
plures ;  ergo  plures  sensus  sunt  quam  quinque. 

4.  Praeterea,  species  non  dividitur  contra  genus.  Sed  gustus  est  tactus 
quidam.  Ergo  non  debet  poni  aher  sensus  praeter  tactum. 

Sed  contra  est  quod  Philosophus  dicit  (De  anima,  lib.  iii,  c.  i),  quod 
«  non  est  aher  sensus  praster  quinque.  » 

CoNCLUsio.  —  Quinque  sunt  exteriores  sensus  :  visiis^  auditiis,  olfactus^ 
gustus,  et  tactus. 

Respondeo  dicendum  quod  rationem  distinctionis  et  numeri  sensuum 
exteriorum  quidam  accipere  voluerunt  ex  parte  organorum,  in  quibus 
ahquod  elementorumdominatur,  vel  aqua,  vel  aer,  vei  aliquidhujusmodi; 
quidam  autem  ex  parte  medii,  quodestvel  conjunctum,  vel  extrinsecum, 
et  hoc  vel  aer,  vel  aqua,  vel  aliquid  hujusmodi ;  quidam  autem  ex  diversa 
natura  sensibilium  qualitatum,  secundum  quod  est  qualitas  simplicis 
corporis,  vei  sequens  complexionem.  Sed  nihil  istorum  conveniens  est. 
Non  enim  potentiae  sunt  propter  organa,  sed  organa  propter  potentias. 
Unde  non  propter  hoc  sunt  diversae  potentiae,  quia  sunt  diversa  organa  ; 
sed  ideo  natura  instituit  diversitatem  in  organis,  ut  congruerent  diversitati 
potentiarum.  Et  similiter  diversa  media  diversis  sensibus  attribuit,  secun- 
dum  quod  erat  conveniens  ad  actus  potentiarum.  Naturas  autem  sensibi- 
iium  qualitatum  cognoscere  non  est  sensus,  sed  intellectus.  Accipienda 
est  ergo  ratio  numeri  et  distinctionis  exteriorum  sensuum,  secundum 
illud  quod  proprie  et  per  se  ad  sensum  pertinet. 

Est  autem  sensus  quaedam  potentia  passiva,  quae  nata  est  immutari  ab 
exteriori  sensibili.  Exterius  ergo  immutativum  est  quod  per  se  a  sensu 
percipitur,  et  secundum  cujus  diversitatem  sensitivae  potentiaedistinguun- 
tur.  Est  autem  duplex  immutatio  :  una  naturalis,  et  alia  spiritualis.  Natu- 
ralis  quidem  secundum  quod  forma  immutantis  recipitur  in  immutato 
secundum  esse  naturale  ;  sicut  calor  in  calefacto  :  spiritualis  autem, 
secundum  quod  forma  immutantis  recipitur  in  immutato  secundum  esse 
spirituale,  ut  forma  coloris  in  pupilla,  quas  non  fit  per  hoc  colorata*.  Ad 
operationem  autem  sensus  requiritur  immutatio  spiritualis,  per  quam 
intentio  formas  sensibilis  fiat  in  organo  sensus ;  alioquin,  si  sola  immu- 
tatio  naturalis  sufhceret  ad  sentiendum,  omnia  corpora  naturalia  senti- 
rent,  dum  alterantur.  Sed  in  quibusdam  sensibus  invenitur  immutatio 
spiritualis  tantum,  sicut  in  visu  ;  in  quibusdam  autem  cum  immutatione 
spirituali  etiam  naturalis  ;  vel  ex  parte  objecti  tantum,  vel  etiam  ex  parte 
organi.  Ex  parte  autem  objecti  invenitur  transmutatio  naturalis  secun- 
dum  locum  quidem  in  sono,  qui  est  objectum  auditus ;  nam  sonus   ex 

I.  Naturalis  dicitur  immutatio  prout  qualitas  recipitur  in  patiente  secundum  esse 
naturae,  sicut  cum  aliquid  infrigidaturvel  calefit  aut  movetur  secundum  locum.  Immu- 
tatio  vero  spiritualis  est  secundum  quod  species  recipitur  in  organo  sensus  aut  in 
medio  per  modum  intentionis  et  non  per  modum  naturalis  formas.  Non  enim  sic  reci- 
pitur  species  sensibilis  in  sensu  secundum  illud  esse  quod  habet  in  re  sensibili. 
(II  De  Anim.,  1.  14.) 

percussione  causatur,  et  aeris  commotione  :  secundum  alterationem  vero 
in  odore,  qui  est  objectum  olfacius  ;  oportet  enim  per  caiidum  alterari 
aiiquo  modo  corpus,  ad  lioc  quod  spiret  odorem.  Ex  parte  autem  organi 
est  immutatio  naturalis  in  taciu  et  gustu  ;  nam  et  manus  tangens  calida 
calefit,  et  lingua  humectatur  per  humiditatem  saporum.  Organum  vero 
olfactus  aut  auditus  nuila  naturali  immutatione  immutatur  in  sentiendo, 
nisi  per  accidens. — Visus  autem,  qui  est  absque  immutatione  naturali 
organi  et  objecti,  est  maxime  spiritualis,  et  perfectior  inter  omnes  sensus, 
et  communior  ;  et  post  hunc  auditus,  et  deinde  olfactus,  qui  habent  immu- 
tationem  naturalem  ex  parte  objecti.  Motus  autem  localis  est  perfectior  et 
naturaliter  prior  quam  motus  alterationis,  ut  probatur  (Phys.  lib.  viii, 
c.  7).  Tactus  autem  et  gustus  sunt  maxime  naturales,  de  quorum  distin- 
ctione  post  dicetur  (in  solut.  3  et  4  argum.).  Et  inde  est  quod  alii  tres 
sensus  non  fiunt  per  medium  conjunctum,  ne  aliqua  naturalis  transmu- 
tatio  pertingat  ad  organum,  ut  accidit  in  his  duobus  sensibus. 

Ad  primum  ergo  dicendum,  quod  non  omnia  accidentia  habent  vim 
immutativam  secundum  se,  sed  solae  qualitates  tertiae  speciei,  secundum 
quas  contingit  alteratio.  Et  ideo  solae  hujusmodi  qualitates  sunt  objecta 
sensuum;  quia,  ut  dicitur  (Phys.  lib.  vii,  c.  2)  :  «  secundum  eadem  ahe- 
ratur  sensus,  secundum  quae  aiterantur  corpora  inanimata  ». 

Ad  secundum  dicendum^  quod  magnitudo,  et  figura,  et  hujusmodi,  quae 
dicuntur  communia  sensibilia,  sunt  media  inter  sensibilia  per  accidens, 
et  sensibilia  propria  quae  sunt  objecta  sensuum.  Nam  sensibilia  propria 
primo  et  per  se  immutant  sensum,  cum  sint  qualitates  alterantes  ;  sensi- 
bilia  vero  communia  omnia  reducuntur  ad  quantitatem.  Et  de  magnitu- 
dine  quidem  et  numero  patet  quod  suntspecies  quantitatis  ;  figura  autem 
est  qualitas  circa  quantitatem,  cum  consistat  ratio  figurae  in  terminatione 
magnitudinis  ;  motus  autem  et  quies  sentiuntur,  secundum  quod  subjec- 
tum  uno  modo  vel  piuribus  modis  se  habct  secundum  magnitudinem  sub- 
jecti  vel  localis  distantiae,  quantum  ad  motum  augmenti,  et  motum  loca- 
lem,  vel  etiam  secundum  sensibiles  qualitates,  ut  in  motu  alterationis.  Et 
sic  sentire  motum  et  quietem  est  quodammodo  sentire  unum  et  multa. 
Quantitas  autem  est  proximum  subjectum  qualitatis  alteraiivae,  ut  super- 
ficies  est  subjectum  coloris.  Et  ideo  sensibilia  communia  non  moventsen- 
sum  primo  et  per  se,  sed  ratione  sensibilis  qualitatis,  ut  superficies  ratione 
coloris.  Nec  tamen  sunt  sensibilia  per  accidens,  quia  hujusmodi  sensibi- 
lia  aliquam  diversitatem  faciunt  in  immutatione  sensus.  Alio  enim  modo 
immutatur  sensus  a  magna  superficie  ei  a  parva ;  quia  etiam  ipsa  albedo 
dicitur  magna  vel  parva  ;  et  ideo  dividitur  secundum  proprium  sub- 
jectum. 

Ad  tertium  dicendum,  quod,  sicut  Philosophus  videtur  dicere  (De  ani- 
ma,  lib.  11,  c.  1 1),  sensus  tactus  est  unus  genere,  sed  dividiiur  in  multos 
sensus  secundum  speciem  (et  propter  hoc  est  diversarum  contrarietatum), 
qui  tamen  nonseparantur  ab  invicem  secundum  organum,  sed  per  totum 
corpus  se  concomitantur  ;  et  ideo  eorum  distinctio  non  apparet.  Gustus 
autem,   qui   est    perceptivus  dulcis  et  amari,   concomitatur  tactum  in 

lingua,  non  autem  per  totum  corpus  :  et  ideo  de  facili  a  tactu  distin- 
guitur.  Posset  tamen  dici  quod  omnes  illag  contrarietates  singulas  conve- 
niunt  in  uno  genere  proximo,  et  omnes  in  uno  genere  communi,  quod 
est  objectum  tactus  secundum  rationem  communem.  Sed  illud  genus 
commune  est  innominatum,  sicut  etiam  genusproximum  calidi  et  frigidi 
est  innominatum. 

Ad  quartum  dicendum,  quod  sensus  gustus,  secundum  dictum  Philo- 
sophi  (De  anima,  lib.  ii,  c.  3  et  9),  est  quaedam  species  tacius,  quae  est 
in  lingua  tantum.  Non  autem  distinguitur  a  tactu  in  genere,  sed  a  tactu 
quantum  ad  alias  species  quae  per  totum  corpus  diffunduntur.  Si  vero 
tactus  sit  unus  sensus  tantumpropter  unam  rationem  communem  objecti, 
dicendum  erit  quod  secundum  rationem  diversam  immutationis  distin- 
guitur  gustus  a  tactu.  Nam  tactus  immutaiurnaturali  immutatione,  et  non 
solum  spirituali,  quantum  ad  organum  suum  secundum  qualitatem  quae 
ei  proprie  objicitur  ;  gustus  autem  organum  non  immutatur  de  necessi- 
tate  naturali  immutatione  secundum  qualitatem  quae  ei  proprie  objicitur 
(ut  scilicet  lingua  fiat  dulcis,  vel  amara),  sed  secundum  praeambulam 
qualitatem  in  qua  fundatur  sapor ;  scilicet  secundum  humorem,  qui  est 
objectum  tactus. 

Cfr.  De  Anim.,  art.  i3.  —  De  Potent.,  Anim.,  c.  3,  n.  1. 


§  12.  —  De  Objecto  Sensibili 

§§  1.  Quodnam  sit  objectum  sensus  in  genere. 

Objectum  sensus  est  corpus,  quod  est  natum  movere  organum  ^ 

Impossibile  est  quod  aliqua  natura  spiritualis  et  intelligibilis  cadat  in 
apprehensione  sensus,  qui  cum  sit  virtus  corporea,  non  potest  esse  cogno-' 
scitivus  nisi  rerumcorporalium  ^. 

Nulla  substantia  est  per  se  sensibiiis,  quia  «  quod  quid  est  »  est  ob- 
jectum  intellectus3. —  Item  nuUa  forma  substantialis  *. 

Sensus  non  apprehendit  essentias  rerum,  sed  exteriora  accidentia  tan- 
tum :  similiter  neque  imaginatio,  sed  apprehendit  solas  similitudines 
corporum.  Intellectus  autem  solus  apprehendit  essentias  rerum  *.  —  Na- 
turas  etiam  sensibilium  qualitatum  cognoscere  non  est  sensus,  sed  intel- 
lectus  *. 

Quamvis  esse  sit  in  rebus  sensibilibus,  tamen  rationem  essendi,  vel 
intentionem  entis  sensus  non  apprehendit,  sicut  nec  aliquam  formam 
substantialem  nisi  per  accidens,  sed  tantum  accidentia  sensibilia.  —  Ita 
etiam  quamvis  veritas  sit  in  rebus  sensibilibus,  prout  dicitur  esse  veritas 
in  rebus,  tamen  intentio  veritatis  solo  intellectu  percipitur  '. 

1.  De  Verit.,  q.  xxv,  art.  3,  c.  5-  S.  Th.  i,  q.  lvii,  art.  i,  ad  2. 

2.  II  De  Anim.,  1.  14.  Cfr.  iii,  Sent.,  Dist.  xxiir,  q.  i,  art.  2,  c. 

3.  II  Sent.,  Dist.  xiii.  q.  i,  art.  3,  c.  6.  S.  Th.  i,  q.  lxxviii,  art.  ?>,  c. 

4.  S.  Th.  I,  q.  Lxvii,  art.  3,c.  7.  i  Sent.,  Dist.  xix,  q.  5,  art.  i.  ad  6. 

§1  2.  Diversae  sensibilium  species.  (ii  De  Anim.,  1.  13) 

/.  Exponuntur  diversce  species  sensibilium.  —  Sensibilia  vero  tribus 
modis  dicuntur.  Uno  quidem  modo  per  accidens,  et  duobus  modis  per 
se:  quorum  uno  dicuntur  sensibilia  ilia,  quae  propria  sunt  singulis  sensi- 
bus;alio  modo  dicuntur  sensibilia  illa,  quae  communiter  sentiuntur  ab 
omnibus. 

Sensibiie  proprium  est  quod  ita  sentitur  uno  sensu,  quod  non  potest 
alio  sensu  sentiri,  et  circa  quod  non  potest  errare  sensus:  sicut  visus 
proprie  est  cognoscitivus  coloris,  et  auditus  soni,  et  gustus  saporis :  sed 
tactus  habetplures  differentias  appropriatas  sibi:  cognoscit  enimcalidum 
et  humidum,  frigidum  et  siccum,  grave  et  leve,  et  hujusmodi  multa. 
Unusquisque  autem  horum  sensuum  judicat  de  propriis  sensibilibus;  et 
non  decipitur  in  eis  ;  sicut  visus  non  decipitur  quod  sittalis  color,  neque 
auditus  decipitur  de  sono.  Sed  circa  sensibilia  per  accidens  vel  commu- 
nia,  decipiuntur  sensus  ;  sicut  dccipitur  visus,  si  velit  judicare  homo  per 
ipsum,  quid  est  coloratum,  aut  ubi  sit.  Et  similiter  decipitur  quis,  si  velit 
judicare  per  auditum  quid  est  quod  sonat.  Haecigitur  sunt  propria  sensi- 
bilia  uniuscujusque  sensus. 

Communia  sensibilia  suntista  quinque  :  motus,  quies,  numerus,  ligura 
et  magnitudo.  Haec  enim  nullius  sensus  unius  sunt  propria,  sed  sunt 
communia  omnibus.  Quod  non  est  sic  intelligendum,  quasi  omnia  ista 
sint  omnibus  communia ;  sed  quaedam  horum,  scilicet  numerus,  motus,  et 
quies,  sunt  communia  omnibus  sensibus.  Tactus  vero  et  visus  perci- 
piunt  omnia  quinque.  Sic  igitur  manifestum  est,  quae  sint  sensibilia  per  se. 

Secundum  accidens  sensibile  dicitur,  ut  si  dicimus  quod  Darius  vel 
Socrates  est  sensibile  per  accidens,  quia  accidit  ei  esse  album.  Hoc  enim 
sentitur  per  accidens  quod  accidit  ei  quod  sentitur  per  se :  accidii  autem 
albo,  quod  est  sensibile  per  se,  quod  sit  Darius  ;  unde  Darius  est  sensi- 
bile  per  accidens.  Unde  nihil  patitur  sensus  ad  hoc,  in  quantum  hujus- 
modi. 

2.  Affertur  ratio  distinctionis  sensibilium  communium  a  sensibilibus 
propriis  et  a  sensibilibus  per  accidens.  —  Quamvis  autem  sensibiliacom- 
munia  et  sensibilia  propria  sint  per  se  sensibilia,  tamen  propria  sensi- 
bilia  sunt  proprie  per  se  sensibilia;  quia  substantiauniuscujusque  sensus 
et  ejus  definitio  est  in  hoc,  quod  est  aptum  natum  pati  a  tali  sensibili. 
Ratio  autem  uniuscujusque  potentiae  consistit  in  habitudine  ad  proprium 
objectum. 

Dubitatur  autem  de  disiinctione  sensibilium  communium  a  sensibili- 
bus  per  accidens  Sicut  enim  sensibiliaperaccidens  non  apprehenduntur 
nisi  in  quantum  sensibilia  propria  aprehenduntur,  sic  nec  sensibilia 
communia  apprehenduntur,  nisi  apprehendantur  sensibilia  propria:  nun- 
quamenim  visus  apprehendit  magnitudinemaut  figuram,  nisi  inquantum. 
apprehendit  coloratum.  Videtur  ergo  quod  scnsibilia  communia  sunt' 
etiam  sensibilia  peraccidens.  —  Sed  dicendum  est  quod  sentire  consistit 
in  quodam  pati  et  alterari.  Quicquid  igitur  facitdiiferentiam  in  ipsa  pas- 

sione  vel  alteratione  sensus,  habet  per  se  habitudinem  ad  sensum,  et  di- 
citur  sensibile  per  se.  Quod  autem  nullam  facit  differentiam  circa  immu- 
tationem  sensus,  dicitur  sensibile  per  accidens.  Unde  dicit  Philosophus 
quod  a  sensibili  per  accidens  nihil  patitur  sensus,  secundum  quod  hujus- 
modi.  Differentiam  autem  circa  immutationem  sensus  potest  aliquid 
facere  dupliciter.  Uno  modo  quantum  ad  ipsam  speciem  ageniem ;  et  sic 
faciunt  differentiam  circa  immutationem  sensus  sensibilia  per  se,  secun- 
dum  quod  hoc  est  color,  iilud  autem  est  sonus,  hoc  autem  est  album, 
iiiud  vero  nigrum.  Ipsae  enim  species  activorum  in  sensu,  actu  sunt  sen- 
sibilia  propria,  ad  quse  habet  naturalem  aptitudinem  potentia  sensitiva  ; 
et  propter  hoc  secundum  aliquam  differentiam  horum  sensibilium  diver- 
sificantur  sensus.  Quaedam  vero  alia  faciunt  differentiam  in  transmuta- 
tione  sensuum,  non  quantum  ad  speciem  agentis,  sed  quantum  ad  modum 
actionis.  Qualitates  enim  sensibiles  movent  sensum  corporaliter  et  situa- 
liter.  Unde  aliter  movent  secundum  quod  sunt  in  majori  vel  minori  cor- 
pore,  et  secundum  quod  sunt  in  diverso  situ,  scilicet  vel  propinquo,  vel 
remoto,  vel  eodem,  vel  diverso.  Et  hoc  modo  faciuntcircaimmutationem 
sensuum  differentiam  sensibilia  communia.  Manifestum  est  enim  quod 
omnia  haec  quinque  diversificantur  secundum  magnitudinem  vel  situs. 
Et  quia  non  habent  habitudinem  ad  sensum,  ut  species  activorum,  ideo 
secundum  ea  non  diversificantur  potentiae  sensitivas,  sed  remanent  com- 
munia  pluribus  sensibus. 

3.  Qua  ratione  aliquid  sit  sensibile  per  accidens.  —  Viso  igitur  quo- 

modo  dicantur  per  se  sensibilia,  et  communia  er  propria,  restat  videndum 

qua  ratione  dicatur  aliquid   sensibile  per  accidens.   Sciendum  est  igitur 

quod  ad  hoc  quod  aliquid  sit  sensibile  per  accidens,  primo  requiritur  quod 

accidat  ei  quod  per  se  est  sensibile,  sicut  accidit  albo  esse  hominem,  et 

accidit  ei  esse  dulce.  Secundo  requiritur  quod  sit  apprehensum  a  sen- 

tiente:  si  enim  accideret  sensibili  quod  lateret  sentientem,  non  diceretur 

per  accidens  sentiri.  Oporm  igitur  quod  per  se  cognoscatur  ab  aliqua 

alia  potentia  cognoscitiva  sentientis.  Et  hoc  quidem  vel  est  alius  sensus, 

vel  est  intellectus,  vel  vis  cogitativa,  aut  vis  aestimativa.  Dico  autem  quod 

est  alius  sensus ;  sicut  si  dicamus,  quod  dulce  est  visibile  per  accidens 

inquantum  dulce  accidit  albo,  quod  apprehenditur  visu,  et  ipsum  dulce 

per  se  cognoscitur  ab  alio  sensu,  scilicet  a  gustu.  Sed,  ut  proprie  loqua- 

mur,  hoc  non  est  universaliter  sensibile  per  accidens,  sed  per  accidens 

visibile,  sensibile  autem  per  se.  Quod  ergo  sensu  proprio  non  cognosci- 

tur,  si  sit'aliquid  universale,  apprehenditur  intellectu;  non  tamen  omne 

quod  intellectu  apprehendi  potest  in  re  sensibili,  potest  dici  sensibile  per 

accidens,  sed  statim  quod  ad  occursum  rei  sensatae  apprehenditur  inlel- 

lectu.  Sicut  statim  cum  video  aliquem  loquentem,  vel  movere  seipsum, 

apprehendo  per  intellectum  vitam  ejus,  unde  possum  dicere  quod  video 

eum  vivere.  Si  vero  apprehendatur  in  singulari,  utputa  cum  video   colo- 

ratum,  percipio  hunc  hominem  vel  hoc  anima],  hujusmodi  quidem  appre- 

hensio  in  homine  fit  per  vim  cogitativam. 

Cfr.  III  De  Anim.,  1.  i. 

§13.  —  De  Subjecto  Sentiente 


§§  1.  Quod  subjectum  sentieus  non  est  anima  sola,  sed  conjunctum, 
seu  organum  potentia  sensitiva  informatum. 

•  j.  Sensatio  non  est  actus  potentice  solum,  sed  organi  compositi  ex  po- 
tentia  et  corpore.  —  Omnis  potentia  sensitivaestactus  corporalis  organi  *. 
Actus  autem  proportionatur  ei  cujus  est  actus.  Unde  nulla  ejusmodi  po- 
tentia  potest  se  extendere  ultra  corporalia.  (S.  Th.  i,  q.  xii,  art.  3.) 

Aliqua  operatio  animae  aut  passio  est,  quae  indiget  corpore  sicut  in- 
strumento  et  sicut  objecto.  Sicut  videre  indiget  corpore,  sicut  objecto ; 
quia  color,  qui  est  objectum  visus,  est  in  corpore.  Item  sicut  instrumento ; 
quia  visio,  etsi  sit  ab  anima,  non  est  tamen  nisi  per  organum  visus,  scili- 
cet  pupillam,  quas  est  ut  instrumentum ;  et  sic  videre  non  est  animae  tan- 
tum,  sed  est  organi.  Aliqua  autem  operatio  est,  quae  indiget  corpore,  non 
tamen  sicut  instrumento,  sed  sicut  objecto  tantum.  Intelligere  enim  non 
estperorganumcorporale,  sed  indiget  objecto  corporali'.  (i  DeAnim.,!.  2.) 
Phantasia,  memoria,  appetitus  concupiscibiliset  irascibilis,  haec  omnia, 
juxta  Philosophum,  sunt  communia  animas  et  corpori.  Eteriim  omnia 
praedicta  ad  sensum  pertinent  :  sensus  autem  communis  est  animae  et 
corpori ;  sentire  enim  convenit  animas  per  corpus  :  ergo  praedicta  omnia 
sunt  communia  animas  et  corpori.  Primum  manifestat  Aristoteles  quasi 
per  inductionem.  Praedictorum  enim  quasdam  cum  sensu  accidunt,  scili- 
cet  quae  pertinent  ad  cognitionem  sensitivam,  ut  sensus,  phantasia  et 
memoria  ;  quaedam  vero  accidunt  per  sensum,  sicut  ea  quae  pertinent  ad 
vim  appetitivam,  quae  movetur  per  apprehensionem  sensus.  Secundum 
autem,  scilicet  quod  sensus  communis  sit  animae  et  corpori,  dicit  esse 
manifestum,  et  per  rationem  et  sine  ratione.  {latio  enim  est  in  promptu  : 
quia  cum  sensus  patiatur  a  sensibili,  sensibilia  autem  materialia  sint  et 
corporea,  necesse  est  corporeum  esse,  quod  a  sensibiii  patiatur.  Absque 
autem  ratione  manifestum  est  experimento  ;  quia  turbatis  corporeis  orga- 
nis  impeditur  operatio  sensus  ;  et  eis  ablatis,  totaliter  sensus  tollitur.  (De 
Sens.  et  Sensat.,  1.  i.) 

Illud  est  subjectum  operaiivae  potentiae  quod  est  potens  operari;omne 
cnim  accidens  denominat  proprium  subjecturn.  Idem  autem  est  quod 
potest  operari,  et  quod  operatur.  Unde  oportet  quod  ejus  sit  poteniia, 
sicut  subjecti,  cujus  est  operatio,  ut  etiam  Phiiosophus  dicit  (in  principio 

1,  Potentia  est  quasi  forma  organi.  (ii  De  Anim.,  ].  24.) 

2.  Plato  distinxit  intcr  intellectum  et  sensum ;  utrumque  tamen  attribuit  principi< 
incorporeo,  ponens  quod  sicut  intelligere,  ita  et  sentire  convenit  anima^  secundum  sei- 
psam.  Sed  Aristoteles  posuit  quod  solum  intelligere  inter  opera  anima;  sinc  organo 
corporeo  exercetur.  Sentire  vero  et  eonsequentes  opcrationes  animae  sensiiivx  mani- 
festcaccidunt  cum  aliqua  corporis  immutatione  ;  sicut  in  videndo  immutatur  pupilla 
per  spcciem  coloris;  et  idcm  apparct  in  aliis.  (S.  Th.  i,  q.  lxxv,  art.  S,  c.)  —  Non  enim 
visus  solum  est  susceptivus  specierum;  sed  oculus,  (iii  De  Anim.,  1.  7.) 

lib.  De  somno  et  vigilia,  c.  i.).  Manifestum  est  autem  quod  quaedam 
operationes  sunt  animae  quae  exercentur  sine  organo  corporali,  ut  intel- 
ligere  et  velle.  Unde  potentiae  quas  sunt  harum  operationum  principia, 
sunt  in  anima  sicut  in  subjecto.  Quasdam  vero  operationes  sunt  animae 
quae  exercentur  per  organa  corporalia,  sicut  visio  per  ocuium,  auditus 
per  aurem  ;  et  simile  est  de  omnibus  aiiis  operationibus  nutritivas,  et  sen- 
sitivae  pariis.  Et  ideo  potentiae  quae  sunt  talium  operationum  principia, 
sunt  in  conjuncto  sicut  in  subjecto,  et  non  in  anima  sola.  (S.  Tli.  i, 
q.  Lxxvii,  art.  5,  c.) 

2.  Ipsum  sentire  magis  ad  animam  quam  ad  corpus  pertinet^. —  Hasc 
ponit  Magister:  «  Omnis  sensus  animae  est  :  non  enim  caro  sentit,  sed 
anima  utens  corpore  velut  instrumento.  Unde  Augustinus  (Super  Gene- 
sim,  lib.  XII,  c.  24)  :  Noncorpus  sentit,  sed  anima  per  corpus,  quo  velut 
nuntio  utitur  ad  formandum  in  seipsa  quod  extrinsecus  nuntiatur  .»  — 
Sed,  quia  sentire  est  conjuncti,  secundum  Philosophum,  et  ideo  neque 
corporis  neque  animas,  sed  hominis  ;  dicendum  est  quod  eorum  quae  sunt 
conjuncti  quaedam  insunt  toti  ratione  animae,  ut  sentire  et  hujusmodi; 
et  haec  attribuuntur  animae  eo  modo  loquendi  quo  dicitur  calor  calefa- 
cere,  quia  est  principium  calefaciendi  :  quasdam  autem  insunt  toti  ratione 
corporis,  ut  dormire  et  hujusmodi  ;  et  hasc  attribuuntur  corpori  et  non 
animae.  (iii  Sent.,  Dist.  xv,  Expos.  text.) 

NuIIa  operatio  partis  sensitivae  potest  esse  animae  tantum  ut  operetur ; 
sed  est  compositi  per  animam.  Compositum  igitur  est  videns  et  audiens 
et  omnia  sentiens,  sed  per  animam  ;  unde  etiam  compositum  est  potens 
videre  et  audire  et  sentire,  sed  per  animam.  Manifestum  est  ergo  quod 
potentias  partis  sensitivae  sunt  in  composito  sicut  in  subjecto,  sed  sunt 
ab  anima  sicut  a  principio.  (De  Anim.,  art.  19,  c.) 

§§  2.  Quod,  quia  est  conjunctum,  subjectum  sentiens  debilitatur 
et  sensibilis  excellentia  corrumpitur 

Omnes  debilitationes  quas  fiunt  circa  intellectum  et  sensum,  non  attin- 
gunt  ad  ipsam  animam  secundum  se,  sed  proveniunt  ex  debilitate  organi. 
Unde  videtur  quod  intellectus  et  omnis  anima  sit  incorruptibilis,  et  q.uod 
debilitatio  in  ejus  operationibus  non  sit  ex  eo  quod  ipsa  corrumpaturj 
sed  ex  eo  quod  debilitantur  organa.  Si  enim  corrumperetur  anima,  maxi- 
me  corrumperetur  a  debilitate  quae  est  in  senectute,  sicut  accidit  in  orga- 
nis  sensitivis,  quae  debilitantur  ex  senectute  :  tamen  anima  non  debilitatur 
ex  hoc ;  quia  si  senex  accipiat  oculum  juvenis,  videbit  ut  juvenis.  Quare 
senectus  debilitat,  non  quidem  quod  ipsa  anima  patiatur  seu  virtus  sensi- 
tiva,  sed  id  in  quo  est.  Sicut  in  aegritudinibus  et  in  ebrietatibus  non  debi- 
litatur  anima,  sed  corpus.  Si  ergo  omnes  hujusmodi  motus  et  operationes 
debilitantur  non  propter  animam,  sed  propter  debilitatem  corporis  seu 
organi,  ut  dictum  est  ;  manifestum  est  quod  non  sunt  animae  tantum,  sed 
conjuncti.  (i  De  Anim.,  1.  10.) 

I.  De  Sens.  et  Sensat.,  1.  i. 

Ostendit  Aristoteles  differentiam  inter  intellectum  et  sensum  quantum 
ad  impassibilitatem.  Ne  ergo  aliquis  crederet,  quod  in  eodem  gradu 
impassibilitatis  esset  sensus  et  intellectus,  subjungit  hoc,  quod  non  est 
similis  impassibilitas  sensitivi  et  intellectivi.  Sensus  enimlicet  non  patia- 
tur  a  sensibili,  passione  proprie  accepta,  patitur  lamen  per  accidens, 
inquantum  organi  proportio  corrumpitur  ab  excellenti  sensibili.  Sed  de 
intellectu  hoc  accidere  non  potest,  cum  organo  careat;  unde  nec  per  se 
nec  per  accidens  passibilis  est.  Et  hoc  est  quod  dicit,  quod  dissimilitudo 
impassibilitatis  sensitivi  et  intellectivi  manifeste  est  ex  organo  et  sensu, 
quia  sensus  efficitur  impotens  ad  sentiendum  ex  valde  sensibili,  sicut 
auditus  non  potest  audire  sonum  propter  hoc  quod  motus  est  ex  magnis 
sonis,  neque  visus  potest  videre,  neque  olfactus  odorare  ex  eo  quod  hi 
sensus  moti  sunt  prius  ex  fortibus  odoribus  et  coloribus  corrumpentibus 
organum  *.  Sed  intellectus,  quia  non  habet  organum  corporeum,  quod 
corrumpi  possit  ob  excellentiam  proprii  objecti,  cum  intelHgit  aliquid 
valde  intelligibile,  non  minuspostea  intelligit  infima,  sed  magis  :  etidem 
accideret  de  sensu,  si  non  haberet  organum  corporale.  Debilitatur  tamen 
intellectus  ex  laesione  alicujus  organi  corporalis  indirecte,  inquantum  ad 
ejus  operationem  requiritur  operatio  sensus  habentis  organum.  Causa 
igitur  diversitatis  est,  quia  sensitivum  non  est  sine  corpore,  sed  intellec- 
tus  est  separatus.  Ex  his  autem,  quae  dicuntur,  apparet  falsitas  opinionis 
illorum  qui  dixerunt,  quod  intellectus  est  vis  imaginativa,  vel  aliqua 
praeparatio  in  natura  humana,  consequens  corporis  complexionem, 
(iii  De  Anim.,  1.  7.) 


§  14.  —  De  transitu  ex  objecto  ad  subjectum. 


|§  1.  Anima  externis  sensibilibus  agentibus  in  organa  patitur 
per  accidens.  (De  Verit.,  q.  xxvi,  art.  2,  c) 

Proprie  accipiendo  passionem,  impossibile  est  aliquod  incorporeum 
pati.  Illud  ergo  quod  per  se  patitur  passione  propria,  corpus  est.  Si  ergo  J 
passio  proprie  dicta  aliquo  modo  ad  animam  pertineat,  hoc  non  est  nisi 
secundum  quod  uniturcorpori,  et  ita  per  atcidens.  Unitur  autem  corpori 
dupliciter:  uno  modo  ut  forma,  inquantum  dat  esse  corpori,  vivificans 
ipsum ;  alio  modo  ut  motor,  inquantum  per  corpus  suas  operationes  exer- 
cet.  Et  utroque  modo  anima  patitur  per  accidens,  sed  diversimode.  Nam  • 
id  quod  est  compositum  ex  materia  et  forma,  sicut  agit  ratione  formae,  ita 

I.  Sensus  delectatur  in  proportionatis,  sicuti  in  sibi  similibus,  eo  quod  sensus  est 
proportio  quaedam.  Sed  exccllentia  corrumpit  scnsum,  vel  saltem  contristat  ipsum. 
(iv  Sent.,  Dist.  xliv,  q.  3,  art.  i,  sol.  3  ad  3).  —  Oportet  in  organis  senticndi  ad  hoc 
quod  sentiatur  esse  quamdam  proportionem.  Si  ergo  motus  sensibiiis  fuerit  fortior 
quam  organum  natum  sit  pati,  solvitur  proportio,  et  corrumpitur  sensus  qui  consistit 
in  quadam  proportione  organi.  (11  Dc  Anim.,  I.  24.) 

patitur  ratione  materiae  ;  etideo  passio  incipit  amateria,  et  quodammodo 
per  accidens  pertinet  ad  formam;  sed  passio  patientis  derivatur  ab  agente, 
eo  quod  passio  est  effectus  actionis.  Dupliciter  ergo  passio  corporis  attri- 
buitur  animae  per  accidens.  —  Uno  modo  iia  quod  passio  incipiat  a  cor- 
pore  et  terminetur  in  anima,  secundum  quod  unitur  corpori  ut  forma;  et 
haec  est  quaedam  passio  corporalis  :  sicut  cum  laeditur  corpus,  debilitatur 
unio  corporis  cum  anima,  et  sic  per  accidens  ipsa  anima  patitur,  quae 
secundum  suum  esse  corpori  unitur*.  —  Alio  modo  ita  quod  incipiat  ab 
anima,  inquantum  est  corporis  motor,  et  terminetur  in  corpus;  et  haec 
dicitur  passio  animalis  ;  sicut  patet  in  ira  et  timore,  et  aliis  hujusmodi; 
nam  hujusmodi  per  apprehensionem  et  appetitum  animae  peraguntur,  ad 
quae  sequitur  corporis  transmutatio  ;  sicut  transmutatio  mobilis  sequitur 
ex  operatione  motoris  secundum  omnem  modum  quo  mobile  disponitur 
ad  obediendum  motioni  motoris.  Et  sic  corpore  transmutato  per  altera- 
tionem  aliquam,  ipsa  anima  pati  dicitur  per  accidens. 

§§  2.  Objectum  sensibile  per  suam  speciem  conjungitur  cum  facultate 

sensitiva.  (iiDe  Anim.,  1.  12) 

Sensus  est  virtus  in  organo  corporali ;  intellectus  vero  est  virtus  imma- 
teriaiis,  quae  non  est  actus  alicujus  organi  corporalis.  Unumquodque 
autem  recipitur  in  aliquo  per  modum  sui.  Cognitio  autem  omnis  fit  per 
hoc,  quod  cognitum  est  aliquo  modo  in  cognoscente,  scilicet  secundum 
similitudinem.  Nam  cognoscens  in  actu  est  ipsum  cognitum  in  actu. 
Oportet  igitur  quod  sensus  corporaliter  et  materialiter  recipiat  similitu- 

I.  Cum  anima  sit  quid  incorporeum,  sibi  proprie  non  accidit  pati,  nisi  se- 
cundum  quodcorpori  applicatur.  AppHcatur  autem  corpori  et  secundum  essen- 
tiam  suam,  secundum  quod  est  forma  corporea,  et  secundum  operationem 
suarum  potentiarum,  prout  est  motor  ejus.  Secundum  autem  quod  appHcatur 
corpori  ut  forma,  sic  non  consideratur  ut  quid  subsistens,  sed  ut  adveniens 
alteri  :  unde  sic  non  patitur  per  se,  sed  per  accidens,  sicut  ahae  formas  moven  • 
tur  motis  subjectis  compositis.  In  viribus  autem  animae  quantum  ad  operatio- 
nem  applicantur  corpori  solum  vires  partis  sensitivas  et  nutritivae.  Sed  quia 
operatio  virium  nutritivae  partis  est  in  movere,  non  in  moveri ;  ideo  secundum 
eas  anima  non  patitur,  sed  magis  agit.  Relinquitur  ergo  quod  pati  sit  proprie 
animae  secundum  partem  sensitivam.  Sed  quia  hujusmodi  vires  non  sunt  sub- 
sistentes,  sed  formas  organorum  corporalium  ;  ideo  non  dicuntur  pati  per  se^ 
nec  anima  secundum  eas,  sed  per  accidens,  inquantum  compositum  patitur. 
Sed  quia  potentiee  apprehensivae  sensitivae  sunt  tantum  in  recipiendo  speciem, 
quae  quidem  non  recipitur  in  sensu  per  modum  rei,  sed  per  modum  intentio- 
nis  ;  ideo  in  operatione  harum  virium  est  quidem  ahquo  modo  pati,  quantum 
ad  hoc  quod  sunt  vires  materiales,  et  quantum  ad  hoc  quod  aliquid  recipitur  ; 
et  propter  hoc  dicitur  (in  ii  de  Anima,  c.  5),  quod  sentire  estquoddam  pati.  Sed 
quia  sensus  non  movetur  a  sensibili  secundum  conditionem  moventis,  cum  for- 
ma  sensibilis  non  recipiatur  in  sensu  secundum  esse  materiale  prout  est  in  sen- 
sibili,  sed  secundum  esse  spirituale,  quod  est  proprium  sensui;  unde  non  ha- 
bet  contrarietatem  ad  sensum,  sed  est  perfectio  ejus,  nisi  secundum  quod 
excedit  proportionem  sensus  :  ideo  non  proprie  dicitur  pati,  nisi  secundum  quod 
excellentia  sensibilium  corrumpitsensum,  aut  debilitat.  (iii  Sent.,  Dist.  xv,  q.  2, 
art  1,8.2.)  ^ — 

dinem  rei    quas    sentitur.   Intellectus   autem  recipit   similitudinem  ejus 
quod  intelligitur,  incorporaliter  et  immaterialiter.  (ii  De  Anim.,  1.   12.) 
Ctr.  S.  Th.  I,  q.  lxxxiv^  art.  6. 

§§  3.  Species  quibus  res  sensibiles  recipiuntur  in  facultate  sensitiva 
sunt  sine  materia  et  habent  esse  intentionale.  (11  De  Anim.,  1.  24) 

Hoc  oportet  accipere,  universaliter  et  communiter  omni  sensui  inesse, 
quod  sensus  est  susceptivus  specierum  sine  materia,  sicut   cera  recipit 
signum  annuli  sine  ferro  et  auro.  —  Sed  hoc  videtur  esse  commune  omni 
patienti.  Omne  enim  patiens  recipit  aliquid  ab  agente  secundum  quod  est 
agens.  Agens  autem  agit  per  suam  formam,  et  non  per  suam  materiam  ; 
omne  igitur  patiens  recipit  formam  sine  materia  :  non  igitur  videtur  hoc 
proprium  esse  sensus,  quod  sit  receptivus  specierum  sine  materia.  Dicen- 
dum  igitur,  quod  licet  hoc  sit  commune  omni  patienti  quod  recipiat  for- 
mam  ab  agente,  differentia  tamen  est  in  modo  recipiendi.  —  Nam  forma, 
quae  in  patiente  recipitur  ab  agente,   quandoque  quidem  habet  eumdem 
modum  essendi  in  patiente,  quem  habet  in  agente  :  et  hoc  quidem  contin- 
git,  quando  patiens  habeteamdem  dispositionem  ad  formam,  quam  habet 
agens  :  quodcumque  enim   recipityr  in  altero,  secundum  modum  reci- 
pientis  recipitur.  Unde  si  eodem  modo  disponatur  patiens  sicut  agens, 
eodem  modo  recipitur  forma  in  patiente  sicut  erat  in  agente ;  et  tunc  non 
recipitur  forma  sine  materia.  Licet  enim  illa  et  eadem  materia  numero 
quae  est  ageniis,    non    fiat   patientis ,    fit   tamen    quodammodo  eadem, 
inquantum  similem  dispositionem  materialem  ad  formam  acquirit  ei  quae 
erat  in  agente.   Et  hoc  modo  patitur  quicquid  patitur  passione  naturali. 
Quandoque  vero  forma  recipitur  in  patiente   secundum  alium  modum 
essendi,  quam  sit  in  agente  ;  quia  dispositio   marerialis  patientis  ad  reci- 
piendum,  non  est  simiiis  dispositioni  materiali  quae    est  in  agente.   Et 
ideo  forma  recipiiur  in  patiente  sine  materia,  inquantum  patiens  assimi- 
latur  agenti  secundum  formam,  et  non  secundum  materiam.  Et  per  hunc 
modum,  sensus  recipit  formam   sine   materia,   quia  alterius  modi   esse 
habet  forma  in  sensu,  et  in  re  sensibili.  Nam  in  re   sensibili  habet  esse 
naturale,  in  sensu  autem  habet  esse  intentionale  et  spirituale.  Et  ponitur 
conveniens  exemplum  de  sigillo  et  cera.  Non  enim  eadem  dispositio  est 
cerae  ad  imaginem,  quae  erat  in  ferro  et  auro.  Et  ideo  subjungit  Aristo- 
teles,  quod  cera  accipit  signum  idest  imaginem  sive^figuram  auream  aut    ^, 
aeneam,  sed  non  inquantum  est  aurum  aut  aes.  Assimilatur  enim  cera 
aureo  sigillo  quantum  ad  imaginem,  sed  non  quantum  ad  disposiiionem 
aux"i.  Et  similiter  sensus  patitur  a  sensibili  habente  colorem  aut  saporem 
aut  sonum,  sed  non  inquantum  unumquodque  illorum  dicitur,  idest  non 
patitur  a  lapide  colorato  inquantum  lapis,  neque  a  melle  dulci  inquan- 
tum  mel :  quia  in  sensu  non  fit  similis  dispositio  ad  formam  quae  est  in 
subjectis  illis,  sed  patitur  ab   eis  inquantum  tale  est  vei  coloratum  vel 
saporosum,  vel  secundum  formam.  Assimilatur  enim  sensus  sensibili  se- 
cundum  formam,  sed  non  secundum  dispositionem  materiae. 

§§  4.  Facultas  sentiens,  actione  sensibilis  commota,  ipsa  operatur 
ad  percipiendum  objeoti  speciem. 

Visio  est  actus  videntis ;  res  denominatur  visa  per  operationem  vi- 
dentis  *. 

In  visione  corporali  est  quidem  primo  species  exterioris  corporis;  se- 
cundo  vero  ipsa  visio  quae  fit  per  impressionem  cujusdam  similitudinis 
praedictae  speciei  in  visum;  tertio  est  ibi  intentio  voluntatis  applicans 
visum  ad  videndum,  et  eum  in  re  visa  detinens...  Visio  corporalis  non 
procedit  tantum  a  specie  exterioris  corporis,  sed  simul  cum  hoc  a  sensu 
videntis '. 

Ipsa  visiosecundum  rei  veritatem  non  est  passio  corporalis,  sed  prin- 
cipalis  ejus  causa  est  virtus  videntis.  Prima  quidem  receptio  foiimae  quae 
est  visionis,  est  corporalis ;  sed  corporea  pass io  non  est  idem  quod  visio '. 

Operatio  agentis  quaedam  est  ut  transiens  in  effectum,  et  hasc  proprie 
actio  dicitur;  et  tali  actioni  semper  respondeteconverso  passio.  Quaedam 
vero  operatio  est  quae  non  significatur  ut  procedens  in  aliquem  eftectum, 
sed  magis  secundum  quod  est  aliquid  in  ipso;  et  si  quidem  haec  recipia- 
lur  in  ipso,  illa  receptio  dicetur  passio;  et  actio  consequens  conjunctum 
ex  recepto  et  recipiente  dicetur  operatio  :  quia  operatio  semper  est  per- 
fecti,  ut  patet  in  sensu.  Sentire  enim  est  quaedam  operatio  sentientis,  nec 
procedens  in  effectumaliquem  circa  sensibile,  sed  magis  secundum  quod 
species  sensibiiis  inipsoest;  unde  sentire  quantum  ad  ipsam  receptio- 
nem  speciei  sensibilis  nominat  passionem,  similiter  et  inteiligere  quod 
etiam  pati  quoddam  dicitur:  sed  quantum  ad  actum  consequentem  ipsum 
sensum  perfectum  per  speciemnominat  operationem,  quae  dicitur  motus 
sensus,  de  quo  dicit  Philosophus  (in  iii  de  Anima,  c.  3)  quod  est  actus 
perfecti  *.  • 

§§  5.  Sensibile  in  potentia  et  sensus  in  potentia  duo  sunt,  sed  in  actu 

sunt  unum. 

i .  Facultas  sentiens  quandoque  est  in  potentia,  quandoque  in  actu.  — 
Anima  sensitiva  non  est  actu  ipsum  sensibile,  sed  potentia  tantum:  pro- 
pter  hoc  sensus  non  sentiunt  sine  exterioribus  sensibilibus.  — Sed  sensus 
estquandoque  in  aciu:  dupliciterenim  dicimus  aliquem  sentire :  quando- 
que  enim  dicimus  aliquem  videre  et  audire,  qui  audit  et  videt  in  potentia  : 
puta  cum  aliquis  est  dormiens:  quandoque  autem  dicimus  aliquem  vide- 
re  et  audire,  eo  quod  est  in  ipsa  operatione  audiendi  et  videndi.  Ex  quo 
patet  quod  sensus  et  sentire  dicuntur  dupliciter,  scilicet  in  actu  et  in 
potentia.  —  Videtur  autem  repugnare,  quod  sentire  dicitur  in  actu,  ei 
quod  dictum  est,  quod  sentire  est  quoddam  pati  et  moveri.  Esse  enim  in 
actu  videtur  magis  pertinere  ad  agere.  Et  ideo  ad  hoc  exponendum  dicit 

1.  I  Sent.,  Dist.  xl,  q.  i,  art.  i,  ad'  i.  3.  De  Sens.  et  Sensat.,  1.  4. 

2.  S.  Th.  I,  q.  xciii,  art.  6,  ad  4.  4.  i  Sent.,  Dist.  xl,  q.  i,  art.  i,  ad  i. 

Aristoteles  quod  ita  dicimus  sentire  in  actu,  ac  si  dicamus  quod  pati  et 
moveri  sint  quoddam  est  in  actu.  Nam  motus  est  quidam  actus,  sed  im- 
perfectus:  est  enim  actus  existentis  inpotentia,  sciiicet  mobilis.  Sicut  igi- 
tur  motus  est  actus,  ita  moveri  et  sentire  est  quoddam  esse  secundum 
actum. 

Ostendit  igitur  secundum  praedicta  quomodo  antiquorum  positio  non 
possit  esse  vera,  scilicetquod  simile  simili  sentitur.  Dicit  ergo  quod  om- 
nia  quae  sunt  in  potentia  patiuntur  et  moventur  ab  activo,  et  existente  in 
actu,  quod  scilicet,  dum  facit  esse  in  actu  ea  quae  patiuntur,  assimilat  ea 
sibi :  unde  quodammodo  patitur  aliquisaliquid  a  simili,  et  quodammodo 
a  dissimili;  quia  a  principio  dum  est  in  transmutarietpati,  est  dissimile  ; 
in  fine  autem,  dum  est  in  transmutatum  esse  et  passum,  est  simile.  Sic 
igitur  et  sensus  postquam  factus  est  in  actu  a  sensibili,  est  similis  ei :  sed 
ante  non  est  similis.  Quod  antiqui  non  distinguentes  erraverunt.  (ii  De 
Anim.,  1.  lo.) 

2.  Sensus  de  potentia  reducitur  in  actum.  —  Considerandum  est  quod 
sicut  in  scientia  est  duplex  potentia  et  duplex  actus,  ita  est  et  circa  sen- 
sum.  Nam  quod  nondum  habet  sensumet  natum  est  habere  est  in  poten- 
tia  ad  sensum.  Et  quod  jam  habet  sensum  et  nondum  sentit  est  potentia 
sentiens,  sicut  circa  scientiam  dicitur.  Sicut  autem  de  potentia  prima  ali- 
quid  mutatur  in  primum  actum,  dum  acquirit  scientiam  per  doctrinam; 
iia  de  prima  potentia  ad  sensum  aliquid  mutatur  in  actum,  ut  scilicet 
habeat  sensum  per  generationem.  Sensus  autem  naturaliter  inest  animali : 
unde  sicut  per  generationem  acquirit  propriam  naturam  et  speciem,  ita 
acquirit  sensum.  Secus  autem  est  de  scientia,  quas  non  inest  homini  per 
naturam,  sed  acquiritur  per  intentionem  et  disciplinam.  Cum  autem  ani- 
mal  jam  generatum  est,  tunc  hoc  modo  habet  sensum,  sicut  aliquis  habet 
scientiam  quando  jam  didicit.  Sed  quando  jam  sentit  secundum  actum, 
tunc  se  habet  sicut  ille  qui  jam  actu  considerat.  (ii  De  Anim.,  1.  12.) 

3.  Sensibile  in  actu  et  sensus  in  actu  sunt  quid  unum.  —  Actus  cujusli- 
bet  sensus,  est  unus  et  idem  subjecto  cum  actu  sensibilis,  sed  ratione 
non  est  unus.  Et  dico  actum  sensus,  sicut  auditum  secundum  actum ;  et 
actum  sensibilis,  sicut  sonum  secundum  actum.  Non  enim  semper  sunt 
in  actu:  quia  contingit  habentia  auditum  non  audire,  et  habens  sonum 
non  semper  sonare.  Sed  cum  potens  audire  habet  suam  operationem,  et 
potens  sonare  habet  sonare,  tunc  simul  fit  sonus  secundum  actum  qui 
vocatur  sonatio,  et  auditus  secundum  actum,  qui  vocatur  auditio.  Probat 
autem  Aristoteles  quod  unus  et  idem  sit  actus  sensibilis  et  sentientis,  sed 
ratione  differant,  ex  his  quae  sunt  ostensa  in  ui  Physicorum.  Ibi  enim 
ostensum  est  quod  tam  motusquam  actio  vel  passio  sunt  in  eo  quodagi- 
tur,  id  est  in  mobili  et  patiente.  Manifestum  est  autem  quod  auditus  pa- 
titur  a  sono;  unde  necesse  est  quod  tam  sonus  secundum  actum,  qui 
dicitur  sonatio,  quam  auditus  secundum  actum,  qui  dicitur  auditio,  sit 
in  eo  quod  est  secundum  potentiam,  scilicet  in  organo  auditus.  Et  hoc 
ideo,  quia  actus  activi  et  motivi  fit  in  paticnte,  et  non  in  agenie  et  mo- 
vente.  Sicut  igitur  aciio  et  passio  sunt  unus  actus  subjecto,  sed  differunt 

ratione,  prout  actio  signatur  ut  ab  agente,  passio  autem  ut  in  patiente, 
ita  idem  est  actus  sensibilis  et  sentienfis  subjecto,  sed  non  ratione.  Actus 
igitur  sonativi  vel  soni  est  sonatio,  auditivi  autem  actus  est  auditio.  Du- 
pliciter  enim  diciiur  auditus  et  sonus:  scilicet  secundum  actum  et  secun- 
dum  potentiam.  Et  quod  de  auditu  et*sono  dictum  est,  eadem  ratione  se 
habet  in  aliis  sensibus  et  sensibilibus.  Sicut  enim  actio  et  passio  est  in 
patiente  et  non  in  agente,  ut  subjecto,  sed  solurn  ut  in  principio  a  quo, 
ita  tam  actus  sensibilis  quam  actus  sensitivi,  est  in  sensitivo  ut  in  subjecto. 
Sed  in  quibusdam  sensibilibus  etsensitivis,  nominatus  est  uterque  actus, 
et  sensibilis  ut  sonatio,  et  sensitivi  utauditio.  In  quibusdam  autem  unum 
tantum  nominatum  est,  sciiicet  actus  sensitivi.  Visio  enim  dicitur  actus 
visus,  sed  actus  coloris  non  est  n6minatus  *.  (iii  De  Anim.,  1.2.) 


§§  6.  Per  species  sensiles  corpora  in  seipsis  percipiuntur, 
et  vera  efficitur  rerum  cogoitio. 

I .  Cognitio  fit  secundum  quod  objectum  cognitum  adest  per  suam  simi- 
litudinem  in  subjecto  cognoscente.  —  Quaelibet  actio  sequitur  conditionem 
forms  agentis  quae  est  principium  actionis.  Similitudo  autem  cogniti  qua 
informatur  potentia  cognoscitiva,  est  principium  cognitionis  secundum 
actum ;  et  ideo  oportet  ut  quaelibet  cognitio  sit  per  modum  formae  quae 
est  in  cognoscente.  (De  Verit.,  q.  ii,  art.  6,  c.) 

Non  est  necessarium  formam  quas  est  rei  principium  essendi,  esse  prin- 
cipium  rem  cognoscendiper  suam  essentiam  ;  sed  solum  secundum  suam 
similitudinem.  Forma  enim  quae  lapis  est,  non  est  in  anima,  sed  simili- 
tudo  ejus^.  (De  Verit.,  q.  viii,  art.  ii  ad  4.) 

Omnis  cognitio  est  secundum  aliquam  formam,  quae  est  in  cognoscente 
principium  cognitionis.  Forma  autem  hujusmodi  potest  considerari  du- 
pliciter:  uno  modo  secundum  esse  quod  habet  in  cognoscente;  alio  modo 
secundum  respectum  quem  habet  ad  rem  cujus  est  similitudo.  Secun- 
dum  quidem  primum  respectum  facit  cognoscentem  actu  cognoscere ; 
sed  secundum  secundum  respectum  determinat  cognitionem  ad  aliquod 
cognoscibile  determinatum.   Et  ideo    modus    cognoscendi   rem  aliquam 

1.  Considerandum  est  quid  sit  coloret  sapor.  Unumquodque  horum  enim  dupliciter 
est.  .Uno  quidem  modo  prout  sentitur  in  actu.  AliO  vero  modo  prout  est  sensibile  in 
potentia.  Quid  autem  sit  unumquodque  etorum  secundum  actum,  id  est  secundum 
quod  est  color  actu  perceptus  a  sensu,  aut  sapor  vel  quodcumque  aliud  sensibile,  dic- 
turrvest  in  libro  De  anima,  quomodo  scilicet  unumquodque  horum  idem  s't  vel  alte- 
rum  sensui  secundum  actum,  scilicet  visioni  vel  auditioni,  quia  videlicet  visibile  in 
actu  est  idem  visioni  in  actu,  visibile  autem  in  potentia  non  est  idem  visui  in  poten- 
tia.  (De  Sensu  et  Sensat.,  1.  6.) 

2.  Sensus  igitur  est  quodammodo  omnia  sensibilia,  cum  sensus  in  actu  sint  sensi- 
bilia  in  actu ;  sed  potentia  animae  sensitivae  non  est  ipsum  sensibile,  sed  est  in  potentia 
ad  ipsum.  Si  autem  anima  sit  omnia  sensibilia,  necesse  est  quod  sit  vel  ipsae  res  sen- 
sibilcs,  sicut  Empedocles  posuit  quod  terra  terram  cognosciinus  et  aqua  aquam,  et 
sic  dc  aliis  ;  aut  sit  species  ipsarum.  Non  autem  anima  est  ipsae  res,  sicut  illi  posue- 
runt,  quia  lapis  non  est  in  anima,  sed  species  lapidis.  (iii  De  Anim.,  1.  i3.) 

est  secundum  conditionem  cognoscentis,  in  quo  forma  recipitur  secun- 
dum  modum  ejus.  Non  autem  oportet  quod  res  cognita  sit  secundum 
mbdum  cognoscentis,  vel  secundum  modum  illum  quo  forma  quae 
est  cognoscendi  principium,  esse  habet  in  cognoscente  ;  unde  nihil 
prohibet,  per  formas  quae  in  mente  immaterialiter  existunt,  res  mate- 
riales  cognosci. 

Quamvis  in  mente  non  sint  nisi  immateriales  formae,  possunt  tamen 
esse  simiiitudines  rerum  maierialium.  Non  enim  oportet  quod  ejusmodi 
esse  habeat  similitudo,  cujusmodi  est  id  cujus  est  similitudo,  sed  solum 
quod  in  ratione  conveniat ;  sicut  forma  hominis  non  habet  tale  esse  in 
statua  aurea,  quale  esse  habet  forma  hominis  in  carnibus  et  ossibus.  (De 
Verit.,  q.  x,  art.  4,  c.  et  ad  4.) 

2.  Species  sensilis  est  illud  quo  res  externa percipitur.  —  Manifestum 
est  quod  species  intelligibiles  quibus  inteliectus  possibilis  fit  in  actu,  non 
sunt  objectum  intellectus.  Non  enim  se  habent  ad  intellectum  sicut  quod 
intelligitur,  sed  sicut  quo  intelligit.  Sicut  enim  species  quae  est  in  visu, 
non  est  quod  videtur,  sed  est  quo  visus  videt  ;  quod  autem  videtur  est 
color  qui  est  in  corpore  :  similiter  quod  intellectus  intelligit  est  quiddi- 
tas  quae  est  in  rebus,  non  autem  species  intelligibiles,  nisi  inquantum 
intellectus  in  seipsum  reflectitur.  (iii  De  Anim.,  1.  8.) 

Habet  se  igitur  species  intelligibilis  recepta  in  inteliectu  possibili  in 
intelligendo  sicut  id  quo  intelligitur,  sicut  et  species  coloris  in  oculo  non 
est  id  quod  videtur  sed  id  quo  videmus.  Id  vero  quod  intelligitur  es^ 
ipsa  ratio  rerum  existentium  extra  animam  ;  sicut  etiam  et  res  extra  ani- 
mam  existentes  visu  corporali  videntur.  (S.  c.  G.,  11,  c.  75.) 

3.  Inde  res  corporales  vere  in  seipsis  cognoscuntur.  —  Sic  cognoscitur 
unumquodque,  secundum  cum  similitudo  ejus  est  in  cognoscente.  Scd 
hoc  contingit  dupliciter.  Cum  enim  quaecumque  uni  et  eidem  sunt  simi- 
lia,  sibi  invicem  sint  similia;  virtus  cognoscitiva  dupliciter  assimilari 
potest  alicui  cognoscibili.  Uno  modo  secundum  se,  quando  directe  ejus 
similitudine.  informatur,  et  tunc  cognoscitur  illud  secundum  se  *.  Alio 
modo  secundum  quod  informatur  specie  alicujus  quod  est  ei  simile.  Et; 
tunc  non  dicitur  rescognosci  in  seipsa,  sed  in  suo  simili.  Alia  enim  est' 
cognitio  qua  cognoscitur  aliquis  homo  in  seipso,  et  alia  quae  cogno- 
scitur  in  sua  imagine.  Sic  ergo,  cognoscere  res  per  earum  similitudines: 
in  cognoscenie  existentes,  est  cognoscere  eas  in  seipsis,  seu  in  propriisj 
naturis.  (S.  Th.  i,  q.  xii,  art.  9_,  c.) ' 
Cfr.  S.  Th.  I,  q.  lxxxv,  art.  2. 


I.  Considerandum  est  quod  dupliciter  aliquid  cognoscitur :  uno  modo  in  seipso, 
alio  modo  in  altero.  In  seipso  quidem  cognoscitur  aliquid,  quando  cognoscitur  perj 
speciem  propriam  adaequatam  ipsi  cognoscibili ;  sicut  cum  oculus  videt  hominem  pei 
speciem  hominis.  In  alio  autem  videtur  id  quod  videtur  per  speciem  contincntis,  sicut 
cum  pars  videtur  in  toto  per  speciem  totius;  vei  cum  homo  videtur  in  speculo  per 
speciem  speculi,  vei  quocumque  alio  modo  contingat  aliquid  in  alio  videri.  (S.  Th.  i,  V 
q.  XIV,  art.  5,  c.) 


I 


DE    SENSIBUS  829 


§15.  —  Ratione  excellentiae  sensus  externi  inter  se 

conferuntur. 


§§  1.  Visus  ceteris  externissensibus  praevalet.  (i  Metaph..  1.  1) 

Cum  sensus  ad  duo  nobis  deserviant;  scilicet  ad  cognitionem  rerum, 
et  ad  utilitatem  vitae;  diliguntur  a  nobis  propter  seipsos,  inquantum  co- 
gnoscitivi  sunt,  et  etiam  propter  hoc,  quod  utilitatem  ad  vitam  conferunt. 
Et  hoc  paiet  ex  hoc  quod  iile  sensus  maxime  ab  omnibus  diligitur,  qui 
magis  cognoscitivus  est,  qui  est  visus,  quem  diligimus  non  solum  ad 
agendum  aliquid,  sed  etiam  si  nihii  agere  deberemus.  Cujus  causa  est, 
quia  iste  sensus,  scilicet  visus,  inter  omnes  magis  facit  nos  cognoscere, 
et  plures  differentias  rerum  nobis  demonstrat.  In  quo  manifestum  est 
quod  duas  praeemineniias  visus  in  cognoscendo  ad  alios  sensus  possidet. 

Unam  quidem  quia  perfectius  cognoscit.  Quod  quidem  visui  accidit, 
eo  quod  spiritualior  est  inter  omnes  sensus.  Quanto  enim  aliqua  vis  co- 
gnoscitiva  est  immaterialior,  tanto  est  perfectior  in  cognoscendo.  Quod 
autem  visus  sit  immaterialior,  patet  si  consideretur  ejus  immutatio,  qua 
ab  objecto  immutatur.  Nam,  cum  omnia  alia  sensibiiia  immutent  orga- 
num  et  medium  sensus  secundum  aliquam  materialem  immutationem, 
sicut  tactus  objectum  calefaciendo  et  infrigidendo,  objectum  vero  gustus 
afficiendo  sapore  aliquo  organum  gustus  mediantesaliva,  objectum  autem 
auditus  per  motum  corporalem,  objectum  autem  odoratus  per  fumalem 
evaporationem;  solum  objectum  visus  non  immutat  nec  organum  nec 
medium  nisi  spirituaii  immutatione.  Non  enim  pupilla  necaer  coloratur, 
sed  solum  speciem  coloris  recipiunt  secundum  esse  spirituale.  Quia 
igitur  sensus  in  actu  consistit  in  actuali  immutatione  sensus  ab  objecto, 
manifestum  est  illum  sensum  spiritualiorem  esse  in  sua  operatione,  qui 
immaterialius  et  spiritualius  immutatur.  Et  ideo  visus  certius  et  per- 
fectius  judicat  de  sensibilibus  inter  alios  sensus. 

Aliam  autem  praeeminentiam  ponii  Philosophus,  quia  nobis  plura  de- 
monstrat.  Quod  quidem  accidit  ex  ratione  sui  objecti.  Tactus  enim  et 
gustus,  et  similiter  odoratus  et  auditus  sunt  cognoscitivi  illorum  acciden- 
tium,  in  quibus  distinguuntur  inferiora  corpora  a  superioribus.  Visus 
autem  est  cognoscitivus  illorum  accidentium,  in  quibus  communicant 
inferiora  corpora  cum  superioribus.  Nam  visibile  actu  est  aliquid  per 
lucem,  in  qua  communicant  inferiora  corpoiacum  superioribus;  et  ideo 
corpora  caelestia  solo  visu  sunt  sensibilia.  Est  autem  alia  ratio,  quia  vi- 
susplures  differentias  rerum  demonstrat;  quia  sensibiliacorporapraecipue 
per  visum  et  tactum  cognoscere  videmur,  et  adhuc  magis  per  visum. 
Cujus  ratio  ex  hoc  sumi  potest:  quod  alii  tres  sensus  sunt  cognoscitivi 
eorum  quae  a  corpore  sensibili  quodammodo  effluunt,  et  nonin  ipso  con- 
sistunt:  sicut  sonus  est  a  corpore  sensibili,  ut  ab  eo  fluens  et  non  in  eo 

manens :  et  similiter  fumalis  evaporatio  cum  qua  et  ex  qua  odor  diffun- 
ditur.  Visus  autem  et  tactus  percipiunt  illa  accidentia  quae  rebus  ipsis 
immanent,  sicut  color  et  calidum  et  frigidum.  Unde  judicium  tactus  et 
visus  extenditur  ad  res  ipsas;  judicium  autem  auditus  et  odoratus  ad  ea 
quae  a  rebus  ipsis  procedunt,  non  ad  res  ipsas.  (i  Metaph.,  1.   i.) 


§1  2.  Speciatim  per  se  visus  excellentior  est  auditu,  licet  per  accidens 
auditus  praeemineat.  (De  Sensus  et  Sensat.,  1.  2) 

Comparat  Philosophus  visum  et  auditum  ';etquidem  dicit  quod  visus 
dupliciter  praeeminet  auditui.  Uno  quidem  modo  quantum  ad  necessaria  ; 
puta  ad  quaerendum  cibum,  et  ad  vitandum  corruptiva,  quae  certius  ap- 
prehenduntur  per  visum,  qui  immutatur  ab  ipsis  rebus,  quam  per  audi- 
tum,  qui  immutatur  a  sonis  consequentibus  motus  aliquos  rerum.  Alio 
modo  visus  est  praevium  auditui  secundum  se,  quia  magis  cognoscitivus 
est  plurium  quam  auditus.  Sed  auditus  praeeminet  visui  inquantum 
deservit  intellectui ;  et  hoc  est  secundum  accidens. 

Visus  ideo  secundum  se  est  melior,  quia  potentia  visiva  sua  apprehen- 
sione  annuntiat  nobis  multas  differentias  rerum,  et  diversorum  modorum. 
Et  hoc  ideo  est,  quia  ejus  objectum,  quod  est  visibile,  invenitur  in  om- 
nibus  corporibus.  Per  hunc  etiamsensum  magiscognoscuntur  communia 
sensibilia  :  quia  quanto  potentia  habet  virtutem  cognoscitivam  univer- 
saliorem,  et  ad  plura  se  extendentem,  tanto  est  efficacior  in  cognoscendo  ; 
quia  omnis  virtus  quanto  est  universalior,  tanto  est  potentior.  —  Sed 
auditus  annuntiat  nobis  solas  differentias  sonorum,  qui  non  inveniuntur 
in  omnibus  corporibus,  nec  sunt  expressivae  multarum  differentiarum, 
quae  sunt  in  rebus  paucis.  Animalibus  autem  ostendit  auditus  differentias 
vocis.  Vox  enim  est  sonus  ab  ore  animantis  prolatus  cum  imaginatione 
quadam ;  et  ideo  voxanimaiis  inquantum  hujusmodi,  naturaliter  signifi- 
cat  interiorem  animalis  passionem,  sicut  latratus  canum  significat  iram 
ipsorum  :  et  sic  pcrfectiora  animalia  ex  vocibus  invicem  cognoscunt  in- 
teriores  passiones  :  quae  tamen  cognitio  in  imperfectis  animalibus  deest. 
Sic  ergo  auditus  non  cognoscit  per  se  nisi  vel  differentiam  sonorum,  ut- 
puta  grave  et  acutum,  aut  aliquid  hujusmodi,  vel  differentias  vocis,  secun- 
dum  quod  sunt  indicativae  diversarum  passionum  ;  et  sic  cognitio  auditus 
non  se  extendit  ad  cognoscendum  per  se  tot  rerum  differentias,  sicut 
visus. 

Auditus  tamen  per  accidens  melior  est  ad  intellectum;  et  Aristoteles 
dicit  quod  auditus  multum  confert  ad  prudentiam.  Et  accipitur  hic  pru- 
dentia  pro  quadam  intellectiva  cognitione,  non  solum  prout  est  recta 
ratio  agibilium.  Sed  hoc  est  per  accidens,  quia  sermo,  qui  est  audibilis, 
est  causa  addisccndi  non  per  se,  id  est  secundum  ipsas  sonorum  diffe- 

I.  Visus  inter  omnes  sensus  est  spiritualior,  et  post  hunc  auditus.  H'  duo  sensus 
sunt  maxime  spirituales,  et  soli  disciplinales;  et  his  quoc  ad  cos  pcrtinent.  utimur  in 
intellectualibus,  et  proesertim  his  quae  pertinent  ad  \isum    (ii  De  Anim.,  1.  14.) 

rentias^  sed  per  accidens,  inquantum  scilicet  nomina,  ex  quibus  locutio 
componitur,  sunt  symbola,  idest  signa  intentionum  intellectarum,  et 
per  consequcns  rerum.  Et  sic  doctor  docet  discipulum  inquantum  per 
sermonem  signiticat  ei  conceptionem  intellectus  ^ui,  £t  plus  hoino  potest 
cognoscere  addiscendo,  ad  quod  est  utilis  auditus  quamvis  per  accidens, 
quam  de  se  inveniendo,  ad  quod  praecipueest  utilis  visus.  Inde  est  quod 
inter  privatos  a  nativitate  utrolibet  sensu,  scilicet  visu  et  auditu,  sapien- 
tiores  sunt  caeci,  qui  carent  visu,  mutis  et  surdis  quicarent  auditu.  Addit 
autem  Aristoteies  «  mutis  »,  quia  omnissurdus  a  nativitate  ex  necessitate 
mutus  est.  Non  enim  potest  addiscere  formare  sermones  significativos, 
qui  significant  ad  placitum.  Unde  sic  se  habet  ad  locutionem  totius  hu- 
mani  generis,  sicut  ille  qui  nunquam  audivit  aliquam  linguam,  ad  ima- 
ginandum  illam.  Non  est  autem  necessarium  quod  e  converso  omnis  mu- 
tus  sit  surdus :  potest  enim  contingere  ex  aliqua  causa  aliquem  esse  mu- 
tum,  puta  propter  impedimentum  linguas.  (De  Sensu  et  Sensat.,  1.  2.) 
Cfr.  II  De  Anim.,  1.  14. 


§  16.  —  Utrum  in  sensu  sit  falsitas. 

(S.  Th.  I,  q.  xvii,,  art.  2) 

Videtur  quod  in  sensu  non  sit  falsitas.  i.  Dicit  enim  Augustinus  (De 
Vera  Relig.  cap.  33):  «  Si  omnes  corporissensus  ita  nuntiant  ut  afficiun- 
tur,  quid  ab  eis  amplius  exigere  debeamus  ignoro.  »  Et  sic  videtur  quod 
ex  sensibus  non  fallamur;  et  sic  falsitas  in  sensu  non  est. 

2.  Praeterea,  Philosophus  dicit  (Metaph.  lib.  iv,  c.  3)  :  quod  «  falsitas 
non  est  propria  sensui,  sed  phantasiae.  » 

3.  Praeterea,  in  incomplexis  non  est  verum  nec  falsum,  sed  solum  in 
complexis.  Sed  componere  et  dividere  non  pertinet  ad  sensum.  Ergo  in 
sensu  non  est  falsitas. 

Sed  contra  est,  quod  dicit  Augustinus  (Soliloq.  lib.  11,  cap.  6)  :  «  Appa- 
ret  nos  in  omnibus  sensibus  similitudine  lenocinante  falli.  » 

CoNCLUSio.  —  Sensus  cum  in  proprium  sensibile  per  se  primoferatur, 
in  communia  autem  per  accidens  et  non  per  se  primo ;  respectu  proprii 
sensibilis  nunquamfalsus  est^  nisiex  organi  indispositione ;  aliorum  sen- 
sibilium  vero  nonnunquam  falsus  est. 

Respondeo  dicendum  quod  falsitas  non  est  quaerendain  sensu,  nisi  si- 
cuti  ibi  est  veritas.  Veritas  autem  non  sic  est  in  sensu,  ut  sensus  cognos- 
cat  veritatem  ;  sed  inquantum  vcram  apprehensionem  habet  de  sensibi- 
libus.  Quod  quidem  contingit  ex  hoc  quod  apprehendit  res  ut  sunt.  Unde 
contingit  falsitatem  esse  in  sensu  ex  hoc  quod  apprehendit  vel  judicatres 
aliter  quam  sint.  Sic  autem  se  habet  sensus  ad  cognoscendum  res,  in- 
quantum  similitudo   rerum  est  in  sensu.  Similitudo  autem  alicujus  rei 

•  •         •      •  •  / 

est  in  sensu  tripliciter.    Uno   modo,  primo  et  per  se;   sicut  in  visu  est 
similitudo  colorum,  et  aliorum  propriorum  sensibilium.  Alio  modo  per 

se,  sed  non  primo;  sicut  in  visu  est  similitudo  figurae,  vel  magnitudinis, 
et  aliorum  communium  sensibilium.  Tertio  modo,  nec  primo,  nec  per 
se,  sed  per  accidens;  sicut  in  visu  est  similitudo  hominis,  non  inquan- 
tum  est  homo,  sed  inqtantum  huic  colorato  accidit  esse  hominem.  —  Et 
ideo  circa  propria  sensibilia  sensus  non  habet  falsam  cognitionem,  nisi 
per  accidens,  et  in  paucioribus;  ex  eo  scilicet  quod  propter  indisposi- 
tionem  organi  non  convenienter  recipit  formam  sensibilem  ;  sicut  et  alia 
passiva  propter  suam  indispositionem  deficienier  recipiunt  impressio- 
nem  agentium.  Et  inde  est,  quod  propter  corruptionem  linguae  infirmis 
dulcia  amara  esse  videntur.  De  sensibilibus  vero  communibus  et  per 
accidens  potest  esse  falsum  judicium  etiam  in  sensu  recte  disposito ; 
quia  sensus  non  directe  refertur  ad  illa,  sed  per  accidens,  vel  ex  conse- 
quenti,  inquantum  refertur  ad  alia. 

Ad  primum  ergo  dicendum,  quod  sensum  affici  est  ipsum  ejus  sentire. 
IJnde  per  hoc  quod  sensus  ita  nuntiant,  sicut  aflficiuntur,  sequitur  quod 
non  decipiamur  in  judicio,  quo  judicamus  nos  sentire  aliquid.  Sed  ex  eo 
quod  sensus  aliter  afficitur  interdum  quam  res  sit,  sequitur  quod  nuntiet 
nobis  aliquando  rem  aliter  quam  sit.  Et  ex  hoc  fallimur  per  sensum  circa 
rem,  non  circa  ipsum  sentire. 

Ad  secundum  dicendum,  quod  falsitas  dicitur  non  esse  propria  sensui, 
quia  non  decipitur  circa  proprium  objectum.  Unde  in  alia  translatione 
plani.us  dicitur,  quod  «  sensus  proprii  sensibilis  falsus  non  est.  »  Phan- 
tasiae  autem  attribuitur  falsitas ;  quia  reprassentat  similitudinem  rei  eiiam 
absentis.  Undequando  aliquis  convertitur  ad  similitudinem  rei  tanquam 
ad  rem  ipsam;  provenit  ex  tali  apprehensione  falsitas.  Unde  etiam  Philo- 
sophus  (Metaph.  lib.  iv,  c.  29)  dicit  quod  umbrae  et  picturae  et  somnia 
dicuntur  falsa,  inquantum  non  subsunt  res  quarum  habent  similiiudi- 
nem. 

Ad  tertium  dicendum,  quod  ratio  illa  ad  hoc  procedit  quod  falsitas 
non  sit  in  sensu,  sicut  in  cognoscente  verum  et  falsum. 

Cfr.  S.  Th.  I,  q^  xvi,  art.  2.  —  De  Verit.,  q.  i,  art.  9  et  1 1.  —  m  De  Anim.,  1.  2. 


QU^STIO  SECUNDA 

DE    SENSIBUS    INTERNIS 


§17.  —  Utrum  interiores  sensus  convenienter  distinguantur. 

(S.  Th.  I,  q.  Lxxviii,  art.  4) 

Videtur  quod  interiores  sensus  inconvenienter  distinguantur.  i.  Com- 
mune  enim  non  dividiiur  contra  proprium.  Ergo  sensus  communis  non 
debet  enumerari  inter  vires  interiores  scnsitivas  praeier  sensus  exteriores 
proprios. 

2.  Praeterea,  ad  id  ad  quod  sufficit  sensus  proprius  et  exterior,  non  opor- 
tet  ponere  aliquam  vim  apprehensivam  interiorem.  Sed  ad  judicandum 
de  sensibilibus  sufficiunt  sensus  proprii  et  exteriores;  unusquisque  enim 
sensus  judicat  de  proprio  objecto.  Similiter  etiam  videntur  sufficere  ad 
hoc  quod  percipiant  suos  actus;  quia  cum  actio  sensus  sit  quodammodo 
medium  inter  potentinm  et  objectum,  videtur  quod  multo  magis  visus 
possit  suam  visionem,  tanquam  sibi  propinquiorem,  percipere,  quam  co- 
lorem,  et  sic  de  aliis.  Non  ergo  necessarium  fuit  ad  hoc  ponere  interio- 
rem  potentiam,  quae  dicatur  sensus  communis. 

3.  Praeterea,  secundum  Philosophum  (lib.  De  memor.  et  reminisc. 
cap.  i)  :  «  Phantasticum  et  memorativum  sunt  passiones  primi  sensitivi.  » 
Sed  passio  non  dividitur  contra  subjectum.  Ergo  memoria  et  phantasia 
non  debent  poni  aliae  potentiae  praster  sensum  communem. 

4.  Praeterea,  intellectus  minus  dependet  a  sensu  quam  quaecumque  po- 
tentia  sensitivae  partis.  Sed  inteliectus  nihil  cognoscit  nisi  accipiendo  a 
sensu ;  unde  dicitur  (Poster  lib.  i,  c.  i8),  quod  «  quibus  deest  unus  sen- 
sus,  deficit  una  scientia.  »  Ergo  multo  minus  debet  poni  una  potentia 
sensitivae  partis  ad  percipiendas  intentiones  quas  non  percipit  sensus, 
quam  vocant  cestimativam. 

5.  Praeterea,  actus  cogitativae,  qui  est  conferre.  et  componere,  et  divi- 
dere  ;  et  actus  reminiscitivae,  qui  est  quodam  syllogismo  uti  ad  inquiren- 
dum,  non  minus  distant  ab  actu  aestimativae  et  memorativae,  quam  actus 
aestimativae  ab  actu  phantasiae.  Debent  ergo  vel  cogitativa  et  reminiscitiva 
poni  aJiae  vires  praeter  aestimativam  et  memorativam ;  vel  aestimativa  et 
memorativa  non  debent  poni  aliae  vires  praeter  phantasiam. 

6.  Praeterea,  Augustinus  (Super  Gen.  ad  litt.  lib.  xii,  cap.  7,  24,  etc.)  ponit 
tria  genera  visionum  :  scilicet  corporalem,  quae  fit  per  sensum  ;  et  spiri- 
tualem,  quaefit  per  imaginationem,  sive  phantasiam;  et  intellectualem, 
quae  fit  per  intellectum.  Non  est  ergo  aliqua  vis  interior  quae  sit  media 
inter  sensum  et  inteilectum,  nisi  imaginativa  tantum. 

Sed  contra  est  quod  Avicenna  in  suo  libro  De  anima  ponit  quinque  po- 
tentias  sensitivas  interiores,  scilicet  sensum  communem^ phantasiam,  ima- 
ginativam,  cestimativam  et  memorativam. 

CoNCLUsio.  —  Recipit^  et  conservat  animal  species  sensibiles  et  inten- 
tiones  quasdam,  quas  non  percipit  sensus  exterior :  necesse  est  igitur 
ponere  tantum  quatuor  vires  interiores  sensitivce  partis  dictis  officiis 
distinctas:  sensum  communen^  imaginationem^  cestimativam,  et  memo- 
rativam. 

Respondeo  dicendum  quod  cum  natura  non  deficiat  in  necessariis, 
oportet  esse  totactiones  animae  sensitivae,  quot  sufficiant  ad  vitam  anima- 
lis  perfecti.  Et  quaecumque  harum  actionum  non  possunt  reduci  in  unum 
principium,  requirunt  diversas  potentias ;  cum  potentia  animae  nihil  aliud 
sit  quam  proximum  principium  operationis  animae.  Est  autem  conside- 
randum  quod  ad  vitam  animalis  perfecti  requiritur  quod  non  solum  ap- 
prehendat  rem  ad  praesentiam  sensibilis,  sed  etiam  in  ejus  absentia  ;  alio- 
quin  cum  animalis  motus  et  actio  sequantur  apprehensionem,  non  mo- 

veretur  animal  ad  inquirendum  aliquid  absens.  Cujus  contrarium  appa- 
ret  maxime  in  animalibus  perfectis,  quae  moventur  motu  processivo  : 
moventur  enim  ad  aliquid  absens  apprehensum.  Oportetergo  quodanimal 
per  animam  sensitivam  non  solum  recipiat  species  sensibilium,  cumprae- 
sentialiter  immutatur  ab  eis,  sed  etiam  eas  retineat  et  conservet.  Recipere 
autem  ei  retinere  reducuntur  in  corporalibus  ad  diversa  principia;  nam 
liumida  bene  recipiunt,  et  mal^  retinent;  e  contrario  autem  est  de  siccis. 
Unde  cum  potentia  sensitiva  sit  actus  organi  corporalis,  oportet  esse  aliam 
potentiam  quae  recipiat  species  sensibilium,  et  aliam  quae  conservet.  — 
Rursus  considerandum  est  quod  si  animal  moveretur  solum  propter  de- 
lectabile  et  contristabile  secundum  sensum,  non  esset  necessarium  ponere 
in  animali  nisi  apprehensionem  formarum  quas  percipit  sensus,  in  quibus 
delectatur  aut  horret.  Sed  necessarium  est  animali  ut  quaerat  aliqua^  vel 
fugiat,  non  solum  quia  sunt  convenientia  vel  non  convenientia  ad  sen- 
tiendum,  sed  etiam  propter  aliquas  alias  commoditates  et  utilitates,  sive 
nocumenta;  sicut  ovis  videns  iupum  venientem  fugit,  non  propter  inde- 
centiam  coloris  vel  figurae,  sed  quasi  inimicum  naturae  ;  et  similiter  avis 
coUigit  paleam,  non  quia  delectet  sensum,  sed  quia  est  utilis  ad  nidifi- 
candum.  Necessarium  est  ergo  animali  quod  percipiat  hujusmodi  inten- 
tiones,  quas  non  percipit  sensus  exterior  ;  et  hujus  perceptionis  oportet 
esse  aliquod  aliud  principium ;  cum  perceptio  formarum  sensibilium  sit 
ex  immutatione  sensibili ,  non  autem  perceptio  intentionum  prae- 
dictarum. 

Sic  ergo  ad  receptionem  formarum  sensibiVmm  ordineiXur  sensus  pro- 
prius  et  communis^  de  quorum  distinctione  post  dicetur  (in  solut.  i  et  2 
arg.) .  Ad  harum  autem  formarum  retentionem  aut  conservationem  ordina- 
xnr  phantasia^,  sive  imaginatio^  quae  idem  sunt ;  cst  enim  phantasia  sive 
imaginatio  quasi  thesaurus  quidam  formarum  per  sensum  acceptarum. 
Adapprehendendumautemintentiones  quae  per  sensum  non  accipiuntur, 
ordinatur  vis  cestimativa-,  ad  conservandum  autem  eas  vis  memorativa^ 
quae  est  thesaurus  quidam  hujusmodi  intentionum;  cujus  signum  est, 
quod  principium  memorandi  fit  in  animalibus  ex  aliqua  hujusmodi  in- 
tentione  ;  puta,  quod  est  nocivum,  vel  conveniens.  Et  ipsa  ratio  praeteriii, 
quam  attendit  memoria,  inter  hujusmodi  intentiones  computatur. 

Considerandum  est  autem  quod  quantum  ad  formas  sensibiles  non  est 
differentia  inter  hominem  et  alia  animalia  :  similiter  enim  immutantur  a 
sensibiiibus  exterioribus;  sed  quantumadintentiones  praedictas,  differen- 
tia  est.  Nam  alia  animalia  percipiunt  hujusmodi  intentiones  solum  natu- 
rali  quodam  instinctu,  homo  autem  per  quamdam  collationem.  Et  ideo 
quae  in  aliis  animalibus  dicitur  cestimativa  naturalis,  in  homine  dicitur 
cogitativa,  quae  per  collationem  quamdam  hujusmodi  intentiones  adinve- 
nit.  Unde  etiam  dicitur  ratio  particularis,  cui  medici  assignant  determi- 

1.  In  Graeco  cpw;  idcm  estquod  lux  ;  et  inde  venit  cpavd^;,  quod  est  apparitio  vcl  illu- 
minatio,  et  cpavxaffta.  Cum  enim  visus  sit  praecipuus  inter  alios  sensus  eo  quod  cst 
spiritualior  etplurium  cognoscitivus  ;  ideo  phantasia  qua;  causatur  a  sensu  secundum 
actum,  accipit  nomen  a  lumine,  sine  quo  non  est  videre.  (iii  De  Anim.,  1.  6.) 

natum  organum,  scilicet  mediam  partem  capitis.  Est  enim  collativa 
intentionum  individualium,  sicut  ratio  intellectiva  est  coliativa  intentio- 
num  universalium.  —  Ex  parte  autem  memorativae  non  solum  habet 
memoriam,  sicut  caetera  animalia,  in  subita  recordatione  praeteritorum, 
sed  etiam  reminiscentiam,  quasi  syllogistice  inquirendo  praeteritorum 
memoriam,  secundum  individuales  intentiones.  —  Avicenna  vero  ponit 
quintam  potentiam  mediam  inter  aestimativam  et  imaginativam,  quae  com- 
ponit  et  dividit  formas  imaginatas ;  ut  patet  cum  ex  forma  imaginata 
auri  et  forma  imaginata  montis,  componimus  unam  formam  montis 
aurei,  quem  nunquam  vidimus.  Sed  ista  operatio  non  apparet  in  aliis 
animalibus  ab  homine,  in  quo  ad  hoc  sufficit  virtus  imaginativa.  Cui 
etiam  hanc  actionem  attribuit  Averroes  in  libro  quodam  quem  fecit  De 
Sensu  et  Sensibilibus.  Et  sic  non  est  necesse  ponere  nisi  quatuor  vires 
interiores  sensitivae  partis,  scilicet  sensum  communem,  et  imaginationem^ 
cestimativam,  et  memorativam. 

Ad  primum  ergo  dicendum,  quod  sensus  interior  non  dicitur  commu- 
nisper  praedicationem,  sicut  genus;  sed  sicut  communis  radix,  et  princi- 
pium  exteriorum  sensuum. 

Ad  secundum  dicendum,  quod  sensus  proprius  judicat  de  sensibili  pro- 
prio,  discernendo  ipsum  ab  aliis  quae  cadunt  sub  eodemsensu;  sicutdis-' 
cernendo  album  a  nigro  vel  a  viridi.  Sed  discernere  album  a  dulci  non 
potest  neque  visus,  neque  gustus  ;  quia  oportet  quod  qui  inter  aliqua  dis- 
cernit,  utrumque  cognoscat.  Unde  oportet  ad  sensum  communem  perti- 
nere  discretionis  judicium,  ad  quem  referantur,  sicut  ad  communem 
terminum,  omnes  apprehensiones  sensuum ;  a  quo  etiam  percipiantur 
actiones  sensuum,  sicut  cum  aliquis  videt  se  videre.  Hoc  enim  non  po- 
test  fieri  per  sensum  proprium,  qui  non  cognoscit  nisi  formam  sensibilis 
a  quo  immutatur ;  in  qua  immutatione  perficitur  visio,  et  ex  qua  im- 
mutatione  sequitur  alia  immutatio  in  sensu  communi,  qui  visionem  per- 
cipit. 

Ad  tertium  dicendum,  quod  sicut  una  potentia  oritur  ab  anima,  alia 
mediante,  ita  etiam  anima  subjicitur  alii  potentiae  mediante  alia  ;  et  se- 
cundum  hunc  modum  phantasticum  et  memorativum  dicuntur  passiones 
primi  sensitivi. 

Ad  quartum  dicendum,  quod  licet  intellectus  operatio  oriatur  a  sensu, 
tamen  in  re  apprehensa  per  sensum  intellectus  multa  cognoscit  quae 
sensus  percipere  non  potest;  et  similiter  aestimativa,licet  inferiori  modo. 

Ad  quintum  dicendum,  quod  illam  eminentiam  habet  cogitativa  et  me- 
morativa  in  homine,  non  per  id  quod  est  proprium  sensitivae  partis,  sed 
per  aliquam  affinitatem  et  propinquitatem  ad  rationem  universalem,  se- 
cundum  quamdam  refluentiam.  Et  ideo  non  sunt  aliae  vires,  sed  eaedem 
perfectiores  quam  sint  in  aliis  animalibus. 

Ad  sextum  dicendum,  quod  Augustinusspiritualem  visionem  dicit  esse 
quae  fit  per  similitudines  corporum  in  absentia  corporum.  Unde  patet 
quod  communis  est  omnibus  interioribus  apprehensionibus. 
Gfr.  De  Anim,,  art.  i3,  c. 

§  18.  —  De  speciali  sensuum  internorum  perfectione 
in  anima  intellectiva 

§§  1.  De  Phantasia  dividente  et  componente. 

1.  Avicenna  vero  posuit  unam  potentiam  inter  ^stimativam  et  phan- 
tasiam^  cujus  sit  componere  et  dividere  inter  formas  imaginatas,  sicut 
cum  ex  forma  auri  imaginati  et  montis  componimus  unam  formam  mon- 
tis  aurei,  quem  nunquam  vidimus.  Sed  quia  hanc  operationem  non  vidi- 
mus  nisi  in  hominibus,  non  debemus  propter  hoc  ponere  novam  poten- 
tiam  sensitivam.  Ad  hoc  enim  sufficit  in  homine  virtus  imaginativa,  vel 
phantasia,  ut  dicit  Averrois  in  lib.  suo  De  Sensu  et  Sensato.  (De  Potent. 
Anim.,  c.  4.) 

2.  Inhomine  appetitus  sensibilis  movetur  ex  imaginationis  seu  asstima- 
tionis  apprehensione  immediate,  sed  mediate  ex  apprehensione  rationis, 
inquantum  ejus  conceptio  in  imaginatione  imprimitur.  (iii  Sent.,  Dist.  xv^ 
q.  2,  art.  2,  sol.  3,  ad  3.) 

•    3.  Organum  imaginativae  virtutis  est  in  anteriori  parte  cerebri.  (11  Sent., 
Dist.  XX,  q.  2,  art.  2,  c.) 

4.  Laesa  imaginatione  per  laesionem  organi ,  ut  est  in  phraeneticis, 
intellectus  impeditur  ab  actuali  consideratione  etiam  eorum  quae  prius 
sciebat.  (Ibid.,  ad.  3.) 

§§  2.  De  Cogitativa. 

I.  In  homine  cestimativa  Jit  et  dicitur  cogitativa.,  seu  ratio  particula- 
ris.  —  Licet  quantum  ad  formas  sensibiles  non  sit  differentia  inter  homi- 
nem  et  alia  animalia,  eo  quod  fiunt  perinfusionem  a  sensibilibus  exterio- 
ribus;  tamen  quantum  ad  intentiones  est  differentia  aliqua.  Sicut  aliqua 
animalia percipiunt  hujusmodi  intentiones,  quae  sunt  bonum  et  conveniens 
et  nocivum,  solo  instinctu  naturali ;  homo  autem  uhrahoc  perquamdam 
collationem.  Etideo  quae  in  aliis  animalibus  dicitur  aestimaiiva  naturalis, 
in  homine  dicitur  cogitativa :  quae  per  quamdam  collationem  hujusmodi 
intentiones  adinvenit.  Quae  etiam  ratio  particularis  dicitur,  quia  scilicet 
est  collativa  intentionum  individualium,  sicut  ratio  universalis  inten- 
tionum  universalium.  (De  Potent.  Anim.,  c.  4) 

Quod  sensu  proprio  non  cognoscitur,  si  sit  aliquid  universale,  appre- 
henditur  intellectu.  Si  vero  apprehendatur  in  singulari,  utputa  cum  video 
coloratum,  percipio  hunc  hominem  vel  hoc  animal,  hujusmodi  quidem 
apprehensio  in  homine  fit  per  vim  cogitativam,  quae  dicitur  eiiam  ratio 
particularis,  eo  quod  est  collativa  intentionum  individualium,  sicut  ratio 
universalis  est  collativa  rationum  universalium.  Nihilominus  tamen  haec 
vis  est  in  parte  sensitiva  ;  quia  vis  sensitiva  in  sui  supremo  participat  ali- 
quid  de  vi  intellectiva  in  homine,  in  quo  sensus  intellectui  conjungitur.. 

In  animali  vero  irrationali  fit  apprehensio  intentionis  individualis  per  aes- 
timativam  naturalem,  secundum  quod  ovis  per  auditum  vel  visum  co- 
gnoscit  fiiium,  vel  aliquid  hujusmodi.  Differenter  tamen  circa  hoc  se 
habet  cogitativa  et  aestimativa.  Nam  cogitativa  apprehendit  individuum,  ut 
existens  sub  natura  communi;  quod  contingit  ei,  inquantum  unitur  in- 
tellectivae  in  eodem  subjecto:  unde  cognoscit  hunc  hominem  prout  est 
hic  homo,  et  hoc  lignum  prout  est  hoc  lignum.  ^siimativa  autem  non 
apprehendit  aliquod  individuum,  secundum  quod  est  sub  natura  com- 
muni,  sed  solum  secundum  quod  est  terminus  aut  principium  alicujus 
actionis  vel  passionis;  sicut  ovis  cognoscit  hunc  agnum,  non  inquantum 
est  hic  agnus,  sed  inquantum  est  ab  ea  lactabilis;  et  hanc  herbam,  in- 
quantum  est  ejus  cibus.  Unde  alia  individua  ad  quae  se  non  extendit  ejus 
actio  vel  passio,  nullo  modo  apprehendit  sua  aestimativa  naturali.  Natu- 
ralis  enim  aestimativa  datur  animalibus,  ut  per  eam  ordinentur  in  actiones 
proprias,  velpassiones,  prosequendas  vel  fugiendas.  (ii  De  Anim.  1.  i3  *.) 

2.  Vis  cogiiativa  est  potentia  organica.  —  Interdum  ipsa  vis  cogitati- 
va  ratio  dicitur,  quia  confert  inter  formas  individuales,  sicut  ratio  pro- 
prie  dicta  circa  formas  universales  ;  et  haec  habet  organum  determinatum, 
scilicet  mediam  cellulam  cerebri ;  et  haec  ratio  particularis  absque  dubio 
alia  potentia  est  ab  intellectu.  (De  Verit.,  q.  xv,  art.  i,  c.  ^) 

Quum  virtus  cogitativa  habeat  operationem  solum  circa  particularia 
quorum  intentiones  dividit  et  componit,  et  habeat  organum  corporale 
per  quod  agit,  non  transcendit  genus  animae  sensitivae.  Et  quum  intelli- 
gere  non  sitoperatio  alicujus  organi,  virtus  cogitativa,  quum  operetur  per 
organum,  non  est  id  quo  intelligimus.  (S.  c.  G.,  ii,  c.  73.) 

3.  Cogitativa  est  supj^ema  potentia  partis  sensitivce.  —  Potentia  cogi- 
tativa  est  quod  est  altissimum  in  parte  sensitiva,  ubi  attingit  quodam- 
modo  ad  partem  intellectivam  ut  aliquid  participet  ejus  quod  est  in  intel- 
lectiva  parte  infimum,  scilicet  rationis  discursum,  secundum  regulam 
Dionysii  (De  Divin.  Nomin.,  cap.  2),  quod  principia  secundorum  conjun- 
guntur  finibus  primorum.  Unde  ipsa  vis  cogitativa  vocatur  particularis 
ratio  ;  nec  est  nisi  in  homine,  loco  cujus  in  aliis  brutis  est  aestimatio 
naturalis.  (De  Verit.,  q.  xiv,  art.  i,  ad.  9.) 

Illa  potentia  quae  a  philosophis  diciiur  cogitativa,  est  in  confinio  sen- 
sitivae  et  intellectivae  partis,  ubi  pars  sensitiva  intellectivam  attingit. 
Habet  enim  aliquid  a  parte  sensitiva,  scilicet  quod  consideret  formas 
particulares  ;  et  habet  aliquid  ab  intellectiva,  scilicet  quod  conferat;  unde 
et  in  solis  hominibus  est.  Et  quia  pars  sensitiva  notior  est  quam  intellec- 
tiva,  ideo  sicut  determinatio  intellectivae  partis  a  sensu  denominatur,  ita 
collatio  omnis  intellectus  a  cogitatione  nominatur.  (iii  Sent.,  Dist.  xxiii, 
q.  2,art.  2,s.  i,  ad3'.) 

1.  Cfr.  S.  Th.  I,  q.  lxxviii,  art.  4;  i-ii,  q.  lxxiv,  art.  3,  ad  i.  —  iii  Sent.,  Dist.  xxvi, 
q.  i,  art.  2,  c.  —  $.  c.  G.,  11,  c.  60;  c.  yS. 

2.  Cfr.  S.  c.  G,,  II,  c.  60.  —  De  Potent.  Anim.,  c.  l.  —  iv  Sent.,  Dist,  l,  q.  i,  art.  i, 
ad.  3. 

3.  Cfr.  Opusc.  De  Princip.  Indiv.,  c.  2. 

4.  Ratio  pai^ticularis  est  potentia  media  qua  mens  regit  appetitum  homi- 
nis  ad  particulares  actus,  —  Mens  nostra  singulare  directe  cognoscere  non 
potest;  sed  directe  cognoscitur  a  nobis  singulare  per  virtutes  sensitivas, 
quae  recipiunt  formas  a  rebus  in  organo  corporali:  et  sic  recipiunt  eas 
sub  determinatis  dimensionibus,  et  secundum  quod  ducunt  incognitionem 
materiae  singularis. 

Sed  tamen  mens  per  accidens  singularibus  se  immiscet,  inquantum 
continuatur  viribus  sensitivis,  quse  circaparticularia  versantur.  Quae  qui- 
dem  continuatio  est  dupliciter.  —  Uno  modo  inquantummotus  sensitivae 
partis  terminatur  ad  mentem,  sicut  accidit  in  motu  qui  est  a  rebus  ad 
animam;  et  sic  mens  singulare  cognoscit  per  quamdam  reflexionem, 
prout  scilicet  mens  cognoscendo  objectum  suum,  quod  est  aliqua  natura 
universalis,  redit  in  cognitionem  sui  actus,  et  ulterius  in  speciem  quae 
est  actus  sui  principium,  et  ulterius  in  phantasma  a  quo  species  est  absr 
tracta;  et  sic  aliquam  cognitionem  de  singulari  accipit.  —  Alio  modo 
secundum  quod  motus  qui  est  ab  anima  ad  res,  incipit  a  mente,  et  pro- 
cedit  in  partem  sensitivam,  prout  mens  regit  inferiores  vires  ;  et  sic  sin- 
gularibus  se  immiscet  mediante  ratione  particulari,  quae  est  potentia 
quaedam  individualis  quas  alio  nomine  dicitur  cogitativa,  et  habet  deter- 
minatum  organum  in  corpore,  scilicet  mediam  cellulam  capitis.  Univer- 
salem  vero  sententiam  quam  mens  habet  de  operabilibus,  non  est 
possibile  applicari  ad  particularem  actum  nisi  per  aliquam  potentiam 
mediam  apprehendentem  singulare,  ut  sic  fiat  quidam  syllogismus  ;  cujus 
major  sit  universalis,  quae  est  sententia  mentis ;  minor  autem  singularis, 
quae  est  applicatio  particularis  rationis;  conclusio  vero  electio  singularis 
operis.  (De  Verit.,  q.  x,  art.  5,  c.) 
Cfr.  S.  Th.  I,  q.  lxxxi,  art.  3. 

§§  3.  De  Memoria. 

I.  Memoria  discernitur  a  phantasia  et  cestimativa.  —  Imaginatio  et  | 
aestimatio  non  distinguuntur  a  sensu  ex  parte  rei  cognitae  :  sunt  enim 
praesentium  vel  quasi  praesentium  ;  sed  memoria  distinguitur  per  hoc 
quod  est  praeteritorum  inquantum  prasterita  sunt.  —  Differt  autem  sensus 
ab  intellectu  et  ratione,  quia  intellectus  vel  ratio  est  universalium  quae  „ 
sunt  ubique  et  semper  ;  sensus  autem  est  singularium  quae  sunt  hic  et  * 
nunc.  Et  ideo  sensus  secundumsuam  propriam  rationem  non  est  cogno- 
scitivus  nisi  praesentium.Quod  autem  sit  aliqua  virtus  sensitivae  partis, 
se  extendens  ad  alia  quae  non  sunt  praesentia,  hocest  secundum  similitu- 
dinariam  participationem  rationis  vel  intellectus.  Unde  memoria,  quae 
est  cognoscitiva  praeteritorum ,  convenit  solum  animalibus  perfectis, 
utpote  supremum  quoddam  in  cognitione  sensitiva.  (De  Sensu  et  Sensat., 

Ad  memoriam  pertinet  apprehensio  temporis  secundum  determina- 
tionem  quamdam,  secundum  scilicet  distantiam  in  praeterito  ab  hoc  in 
praesenti  nunc.  —  Posset  autem  alicui  videri  quod  phantasia  et  memoria 


DE   SENSIBUS  SSq 

non  sunt  potentiae  distinctae  a  sensu  communi,  sed  sint  quaedam  pas- 
siones  ipsius.  Sed  Avicenna  rationabiliter  ostendit  esse  diversas  potentias. 
Cum  enim  potentiae  sensitivae  sint  actus  corporalium  organorum,  necesse 
est  ad  diversas  potentias  pertinere  receptionem  formarum  sensibilium 
quae  pertinet  ad  sensum,  et  conservationem  earum  quae  pertinet  ad  phan- 
tasiam  :  sicut  in  corporalibus  videmus  quod  ad  aliud  principium  per- 
tinet  receptio  et  conservatio.  —  Simiiiter  etiam  ad  aliud  principium 
pertinet  recipere  formam  et  conservare  receptam  per  sensum,  et  effor- 
mare  intentionem  aliquam  per  sensum  non  apprehensam,  quam  aestima- 
tiva  percipit  etiam  in  aliis  animalibus.  —  Vis  autem  memorativa  hanc 
retinet,  cujus  actus  est  memorari  rem  non  absolute,  sed  prout  est  in 
prasterito  apprehensa.  Contingit  tamen  quod  diversarum  potentiarum  est 
una  quasi  radix  et  origo  aliarum  potentiarum,  quarum  actus  actum 
ipsius  primae  potentiae  praesupponunt  :  sicut  nutritiva  est  quasi  radix 
augmentativae  et  generativae  potentiae,  quarum  utraque  utitur  nutrimento. 
Similiter  autem  sensus  communis  est  radix  phantasiae  et  memoriae  quae 
praesupponunt  actum  sensus  communis.  (De  Memor.  et  Reminisc.,1.  2.) 
Potest  assignari  quomodo  contingat  quod  aliquis  sentiat  passionem 
praesentem  et  memoretur  rem  absentem.  Et  inducit  Philosophus  exem- 
plum  de  animali  quod  pingitur  in  tabula,  quod  quidem  et  est  animal 
pictum,  et  est  imago  animalis  veri.  Et,  cum  idem  subjecto  sit  cui  conve- 
niunt  haec  ambo,  differunt  tamen  hasc  duo  ratione;  et  ideo  alia  est  consi- 
deratio  ejus  inquantum  est  animal  pictum,  et  alia  inquantum  est  imago 
animalis  veri :  ita  etiam  et  phantasma  quod  est  in  nobis  potest  accipi,  vel 
prout  est  aliquod  in  se,  vel  prout  est  phantasma  alterius.  Et  secundum 
se  quidem  est  quoddam  speculatum,  circa  quod  speculatur  intellectus 
vel  phantasia  quantum  pertinet  ad  partem  sensitivam.  Secundum  vero 
quod  est  phantasma  aherius  quod  prius  sensimus  vel  intelleximus,  sic 
consideratur  ut  imago  in  aliud  ducens,  et  principium  memorandi.  Et 
ideo,  cum  anima  memoretur  secundum  modum  phantasmatis,  si  anima 
convertatur  ad  ipsum  secundum  se,  sic  videtur  animae  adesse,  vel  aliquid 
intelligibile  quod  intellectus  in  phantasmate  inspicit,  vel  simpliciter 
phantasma  quod  vis  imaginativa  apprehendit.  Si  vero  anima  convertat  se 
ad  phantasma  inquantum  est  phantasma  alterius,  et  consideret  ipsum 
tamquam  imaginem  ejus  quod  prius  sensimus  vel  intelleximus,  ut  di- 
ctum  est  cica  picturam  :  sicut  ille  qui  non  videt  Coriscum  et  considerat 
ejus  phantasma,  ut  Corisci  imaginem  :  jam  hoc  ad  memoriam  pertinet. 
Et  sicut  accidit  de  phantasmate  alicujus  singularis  hominis,  quod  quan- 
doque  consideratur  secundum  se,  quandoque  ut  imago,  ita  etiam  accidit 
circa  intelligibilia.  Quando  enim  intellectus  inspicit  ad  phantasma,  sicut 
ad  quoddam  animal  pictum,  si  inspiciat  ad  ipsum  secundum  se,  sic 
solum  consideratur  ut  quoddam  intelligibile  :  si  autem  intellectus  inspi- 
ciat  ad  ipsum  inquantum  est  imago,  sic  erit  principium  memorandi,  sicut 
accidit  circa  particularia.  Sic  igitur  manifestum  est  quod  quando  anima 
convertit  se  ad  phantasma,  prout  est  quaedam  forma  reservata  in  parte 
sensitiva,  sic  est  actus  imaginationis  sive  phantasiae  :  vel  etiam  intellectus 

considerantis  circa  hoc  universale.  Si  autem  anima  convertatur  ad  ipsum 
inquantum  est  imago  ejus,  quod  prius  audivimus  aut  intelleximus,  hoc 
pertinet  ad  actum  memorandi.  Et  quiaesse  imaginem  significat  intentio- 
nem  quamdam  circa  formam,  ideo  convenienter  Avicenna  dicit  quod 
memoria  respicit  intentionem,  imaginatio  vero  formam  per  sensun^  appre- 
hensam. 

Memoria  igitur  est  habitus,  idest  habitualis  quaedam  conservatio 
phantasmatis,  non  quidem  secundum  seipsum  (hoc  enim  pertinet  ad 
virtutem  imaginativam),  sed  inquantum  phantasma  est  imago  alicujus 
prius  sensati.  (De  Memor.  et  Reminisc,  1.  3.) 

2.  Memoria  sensibilis  et  memoria  intellectualis  ab  invicem  distinguun- 
tur.  —  Memoria  secundum  communem  usum  loquentium  accipitur  pro 
notitia  praeteritorum.  Cognoscere  autem  prceteritum  ut  praeteritum,  est 
ejus  cujus  est  cognoscere  praesens  ut  praesens,  vel  nunc  ut  nunc ;  hoc  au- 
tem  est  sensus.  Sicut  enim  intellectus  non  cognoscit  singulare  ut  esthoc, 
sed  secundum  communem  quamdam  rationem,  ut  inquantum  est*homo 
velalbus;  vel  etiam  particulare,  non  inquantum  est  hic  homo  vel  parti- 
culare  hoc:  ita  etiam  intellectus  cognoscit  praesens  et  praeteritum,  non  in- 
quantum  est  hoc  nunc  et  hoc  praeteritum.  Unde,  cum  memoria  secundum 
propriam  sui  acceptionem  respiciat  ad  id  quod  est  praeteritum  respectu 
hujus  nunc ;  constat  quod  memoria,  proprie  loquendo,  non  est  in  parte 
intellectiva,  sed  sensitiva  tantum,  ut  Philosophus  probat  (lib.  de  Memoria 
et  Reminiscentia,  cap.  i).  Sed  quia  intellectus  nonsolum  intelligit  intelli- 
gibile*,  sed  etiam  intelligit  se  intelligcre  tale  intelligibile  ;  ideo  nomen 
memoriae  potest  extendi  ad  n«)titiam,  qua  etsi  non  cognoscatur  objectum 
ut  in  praeteritione  modo  praedicto,  cognoscitur  tamen  objectum  de  quo 
etiam  prius  est  notitia  habita,  inquantum  aliquis  scit  se  eam  prius  ha- 
buisse ;  et  sic  omnis  notitia  non  de  novo  accepta  potest  dici  memoria. 
Sed  hoc  contingit  uno  modo,  quando  consideratio  secundum  notitiam 
habitam  non  est  intercisa,  sed  continua :  alio  vero  modo,  quando  est  in- 
tercisa;  et  sic  habet  plus  de  ratione  prasteriti ;  unde  et  magis  proprie  ad 
rationem  memoriae  attingit ;  ut  si  dicamur  illius  rei  habere  memoriam 
quam  prius  habitualiter  cognoscebamus,  non  autem  in  actu.  Et  sic  me- 
moria  est  in  parte  intellectiva  nostras  animae:  et  hocmodovidetur  Augus- 
tinus  memoriam  accipere  (xii  de  Trinitate,  cap.  4  et  7),  ponens  eam 
partem  imaginis  :  vuit  enim,  omne  illud  quod  habitualiier  in  mente  te- 
netur  ut  in  actum  non  prodeat,  ad  memoriam  pertinere.  (De  Verit.,  q.  x, 
art.  2,  c.) 

3.  Memoria  sensibilium  est  organica  potentia.  —  Memoria  est  poten- 
tia  sensitivae  partis,  quae  habet  organum  in  postrema  parte  capitis ;  et  est 
thesaurus  intentionum  sensibilium  cum  sensu,  non  a  sensu  acceptarum. 
(i  Sent.,  Dist.  iii,  q.  4,  art.  i  ad  2.) 

Memoria  vero  in  parte  sensitiva  ponitur,  quia  est  alicujus  prout  cadit 
sub  determinato  tempore  ;  non  enim  est  nisi  praeteriti  ;  et  ideo,  quum 
non  abstrahatur  a  singularibus  conditionibus,  non  pertinet  ad  pariem 
intellectivam,  quae  est  universalium.  Sed  per  hoc  non  excluditur  quin 

intellectus  possibilis  sit  conservativus  intelligibilium,  quae  abstrahuntur 
ab  omnibus  conditionibus  particularibus.  (S.  c.  G.,  ii,  c.  74.) 

Necesse  est  quod  eademparte  animae  cognoscatur  magnitudo  et  motus, 
qua  etiam  cognoscitur  tempus.  Haec  enim  tria  se  sequuntur  tam  in  divi- 
sione  quam  in  eo  quod  est  esse  infinitum  et  finitum,  ut  probatur  in 
VI  "Physicorum.  Magnitudo  autem  cognoscitur  sensu  :  est  enim  unum  de 
sensibilibus  communibus.  Similiter  autem  et  motus  prascipue  localis, 
cognoscitur,  inquantum  cognoscitur  distantia  magnitudinis.  Tempus 
autem  cognoscitur,  inquantum  cognoscitur  prius  et  posterius  in  motu  : 
unde  etiam  et  sensu  percipi  potest.  (De  Memor.  et  Reminisc,  L  2.) 
Cfr.  S.  Th.  I,  q.  lxxix,  art.  6. 

II  4.  De  Reminiscentia. 

1.  Reminiscentia  est  specialis  perfectio  memorice  sensitivce  in  homine. 
In  hominibus  vero  non  solum  est  memoria,  sed  etiam  reminiscentia, 
quae  fit  per  quamdam  coilationem  intentionum  individualium  praeviarum 
ad  formas  syllogistice  discurrendo  usque  ad  ultimo  quaesitum.  Istam 
autem  excellentiam  non  habent  in  homine  aestimativa  et  memorativa  per 
id  quod  est  proprium  parti  sensitivse,  sed  per  affinitatem  et  propinqui- 
tatem  ad  rationem  universalem  per  quamdam  influentiam  :  semper  enim 
virius  inferior  fortificatur  ex  conjunctione  sui  cum  virtute  superiori,  eo 
quod  supremum  naturae  inferioris  attingit  infimum  na*turae  superioris. 
(De  Potent.  Anim.,c.  4.) 

2.  Inquiritur  recta  notio  reminiscentice.  —  Reminiscentiae  non  est 
resumptio  memoriae,  sed  tamen  reminiscentia  est  resumptio  primae 
acceptionis,  licet  non  quaelibet  talis  resumptio  sit  reminiscentia.  Sicut 
enim  memorari  refertur  ad  prius  factam  notitiam,  ita  et  reminisci;  non 
autem  ita  quod  reminiscentia  sit  vel  sensus,  vel  memoria,  vel  phantasia, 
vel  scientia;  sed  per  reminiscentiam  accidit  memorari,  quia  reminiscen- 
tia  est  quidam  motus  ad  memorandum.  Et  sic  memoria  sequitur  remi- 
niscentiam  sicut  terminus  motum.  Insuper,  alia  ex  parte,  reminiscentia 
sequitur  memoriam,  quia,  sicut  inquisitio  rationis  est  via  ad  aliquid 
cognoscendum  et  tamen  ex  aliquo  cognito  procedit,  ita  reminiscentia 
est  via  ad  aliquid  memorandum  et  tamen  ex  aliquo  memorato  procedit. 

Non  tamen  qu^libet  resumptio  sensus  vel  scientiae  est  reminiscentia, 
nec  est  universaliter  verum  quod  reminiscentia  fiat  quandocumque  ite- 
rum  fit  cognitio  scientiae  vel  sensus  quae  prius  fuerat.  Sed  quandoque 
contingit  resumentem  sensum  vel  scientiam  reminisci,  et  quandoque  non. 
Goniingit  enim  eumdem  hominem  secundo  post  amissam  scientiam 
idem  addiscere  aut  invenire  quod  prius  :  hoc  tamen  non  est  reminisci. 
Oportet  igitur  quod  reminiscentia  differat  ab  his,  sciiicet  ab  iterato  addi- 
scere  vel  invenire;  et  aliquid  pius  ei  insit  quod  sit  principium  remini- 
scendi  quam  requiritur  ad  addiscendum.  IUud  autem  principium  est 
aliquid  jam  memoratum.  Unde  reminiscentia  definitur  poteniia  qua  ex 

aliquibus  memoratis  ut  principiis  inquirumur  quaedam  alia  jam  prius 
cognita.  (De  Memor.  et  Reminisc,  I.4*.) 

3.  Causce  et  modi  reminiscentice.  —  Causa  autem  reminiscendi  est  ordo 
motuum,  qui  relinquunturin  anima  exprima  impressione  ejus  quod  pri- 
mo  apprehendimus.  Hanc  ergo  causamproponens,dicit  Aristoteles  quod 
reminiscentiae  contingunt  per  hoc  quod  unus  motus  natus  est  post  alium 
nobis  occurrere:  quod  quidem  contingit  dupliciter.  Uno  modo,  quando 
secundus  modus  consequitur  post  primum  motum  ex  necessitate,  sicut 
ad  apprehensionem  hominis  sequitur  apprehensio  animalis  ex  necessi- 
tate:  et  sic  manifestum  est  quod  quando  anima  movetur  primo  motu, 
movebitur  etiam  secundo.  Alio  vero  modo  contingit,  quia  secundus  mo- 
tus  sequitur  post  primum  non  ex  necessitate,  sed  ex  consuetudine,  quia 
sciiicet  aliquis  consuevit  post  hoc  cogitare  vel  dicere  vel  facere,  et  tunc 
secundus  motus  sequitur  post  primum  non  semper,  sed  ut  in  pluribus, 
sicut  etiam  effectus  naturales  ut  in  pluribus  ex  suis  causis  sequuntur, 
non  semper.  Dicta  autem  consuetudo  non  firmatur  aequaliter  in  omni- 
bus  hominibus,  sed  accidit  quod  quidam  semel  cogitando  velocius  fir- 
ment  in  se  consuetudinem  quam  alii,  si  muhoties  cogitent  hocpost  illud  : 
quod  potest  contingere  vel  propter  naturam,  quae  est  melius  receptiva  et 
retentivaimpressionis.  Et  inde  etiam  contingit  quod  nos  semel  videntes 
quaedam,  magis  memoramur  eorum  quam  aHa  muhoties  visa.  Quia  ea, 
quibus  vehementius  intendimus,  magis  in  memoria  manent.  Ea  vero 
quae  superficialiter  et  leviter  videmus  aut  cogitamus,  cito  a  memoria  la- 
buntur. 

Ex  eo  quod  unus  motus  sequitur  post  aherum  vel  ex  necessitate,  vel 
ex  consuetudine,  oportet  quod  quando  reminiscimur,  moveamur  se- 
cundum  aliquem  horum  motuum,  quousque  veniamus  ad  hoc  quod 
apprehendamus  illum  motum,  qui  consuevit  esse  post  primum,  quem 
scilicet  motum  intendimus  reinvenire  reminiscendo,  quia  reminiscentia 
nil  est  aliud  quam  inquisitio  alicujus  quod  a  memoria  excidit.  Et  ideo 
reminiscendo  venamur,  id  est  inquirimus  id  quod  consequenter  est  ab 
aliquo  priori,  quod  in  memoria  tenemus.  Sicut  enim  ille  qui  inquiritper 
demonstrationem,  procedit  ex  aliquo  priori  quod  est  notum,  ex  quo  ve- 
natur  aliquid  posterius,  quod  est  ignotum;  ita  eiiam  reminiscens,  ex  ali- 
quo  priori  quod  in  memoria  habetur,  procedit  ad  reinveniendum  id  quod 
ex  memoria  excidit.  Hoc  autem  primum,  a  quo  reminiscens  suam  inqui- 
sitionem  incipit,  quandoque  quidem  est  tempus  aliquod  notum,  quan- 
doqueautem  aliqua  res  nota.  —  Secundum  tempus  quidem  incipit  quan- 
doque  a  nunc,  idest  a  praesenti  tempore  procedendo  in  praeteritum,  cujus 
quaerit  memoriam  :  puta  si  quaerit  memorari  id  quod  fecit  ante  quatuor 
dies,  meditatur  sic,  hodie  feci  hoc,  heri  illud,  tertia  die  aliud,  et  sic  se- 
cundum  consequentiam  motuum  assuetorum  pervenit  resolvendo  in  id 
quod  fecit  quarta  die.  Quandoque  vero  incipit  ab  aliquo  alio  tempore, 
puta  si  quis  in   memoria  habeat  quid  fecerit  oetavo  die  ante  et  oblitus 

I.  Cfr.  De  Mcmor.  ct  Reminisc,  1.  8. 

fuerit  quid  fecerit  quarta  die,  procedet  descendendo  ad  septimam,  et  sic 
inde  quousque  veniat  ad  quartam  diem,  vel  etiam  ab  octava  die  ascen- 
det  in  decimamquintam  diem,  aut  in  aliquod  aliud  tcmpus  praeteritum. 
—  Similiter  etiam  quandoque  reminiscitur  aliquis  incipiens  ab  aliqua 
re  cujus  memoratur,  a  qua  procedit  ad  aliam,  triplici  ratione.  Quando- 
que  quidem  ratione  similitudinis ;  sicut  quando  aliquid  aliquis  memo- 
ratur  de  Socrate,  et  per  hoc  occurrit  ei  Plato,  qui  est  similis  ei  in  sa- 
pientia.  Quandoque  vero  ratione  contrarietatis^  sicut  si  aliquis  me- 
moratur  Hectoris,  et  per  hoc  occurrit  et  Achilles.-  Quandoque  vero 
TSixione  propinquitatis  cujuscumque;  sicut  cum  aliquis  memor  est  patris, 
et  per  hoc  occurrit  et  filius.  Et  eadem  ratio  est  de  quacumque  alia  pro- 
pinquitate,  vel  societatis,  vel  loci,  vel  temporis ;  et  propter  hoc  fii  re- 
miniscentia,  quia  motus  horum  se  invicem  consequuntur. 

Quorumdam  enim  praemissorum  motus  sunt  idem,  sicut  prsecipue 
similium ;  quorumdam  autem  simul,  scilicet  contrariorum,  quia  cognito 
uno  contrariorum  simui  cognoscitur  aliud  ;  quandoque  vero  quidam 
motus  habent  partem  aliorum,  sicut  contingit  in  quibuscumque  propin- 
quis,  quia  in  unoquoque  propinquorum  consideratur  aliquid  quod  per- 
tinet  ad  alterum  ;  et  ideo  illud  residuum,  quod  deest  apprehensioni,  cum 
sit  parvum,  consequitur  motum  prioris,  ut  apprehenso  primo,  conse- 
quenter  occurat  apprehensioni  secundum.  (DeMemor.  et  Reminisc.  1.  5.) 

4.  Quomodo  reminiscentia  differat  a  memoria.  —  Postquam  Pliiloso- 
phus  ostendit  modum  reminiscendi,  nunc  ostendit  differentiam  memo- 
riae  et  reminiscentiae.  Innuit  autem  tres  differentias  :  quarum  prima  est  ex 
aptitudine  ad  utrumque.  Non  enim  idem  homines  sunt  bene  memorativi 
et  reminiscitivi.  Secunda  autem  differentia  est  ex  parte  teraporis,  quia 
scilicet  reminiscentia,  cum  sit  viaad  memoriam,  tempore  ipsam  praecedit. 
Tertia  differentia  est  ex  parte  subjecti  in  quo  utrumque  eorum  inveniri 
potest;  quia  hoc  quod  est  memorari,  muha  alia  animalia  participant 
praeter  hominem.  Causa  autem  quare  soli  homini  convenit  rcminisci,  est 
quia  reminiscentia  habet  similitudinem  cujusdam  syllogismi  :  quare, 
sicut  in  syllogismo  pervenitur  ad  conclusionem  ex  aliquibus  principiis, 
ita  etiam  in  reminiscendo  aliquis  quodam  modo  syllogizat  se  prius  ali- 
quid  vidisse,  aut  aliquo  alio  modo  percepisse,  ex  quodam  principio  in 
hoc  deveniens  :  et  reminiscentia  est  quasi  quaedam  inquisitio,  quia  non  a 
casu  reminiscens  ab  uno  in  aliud,  sed  cum  intentione  deveniendi  in 
memoriam  alicujus  procedit.  Hoc  autem,  scilicet  quod  aliquis  inquirat 
in  aliud  pervenire,  solum  illis  accidit,  quibus  inest  naturalis  virtus  ad 
deliberandum  :  quia  etiam  deliberatio  fit  per  modum  cujusdam  syllo- 
gismi ;  deliberatio  autem  solis  hominibus  competit  :  cetera  vero  anima- 
lia  non  ex  deliberatione,  sed  ex  quodam  naturali  instinctu  operantur. 

Reminiscentia  lamen  est  corporalis  passio,  nec  est  actus  partis  intellec- 
tivae,  sed  sensitivae,  quae  etiam  in  homine  est  nobiiior  et  virtuosior  quam 
in  aliis  animaiibus  propter  conjunctionem  ad  intellectum.  Semper  enim 
quod  est  inferioris  ordinis  perfectius  fit  suo  superiori  conjunctum,  quasi 
aliquid  de  ejus  perfectione  participans.  (De  Memor.  et  Reminisc,  1.  8.) 

§  19.  —  Utrum  intellectus  sit  aliqua  potentia  animds. 

(S.  Th.  I,  g.  Lxxix,  art.  1) 

Videtur  quod  intellectus  non  sit  aliqua  potentia  animae,  sed  sit  ipsa 
ejus  essentia.  i.  Intellectus  enim  idem  videtur  esse  quod  mens.  Sed  mens 
non  est  potentia  animae,  sed  essentia;  dicit  enim  Augustinus  (De  Trin. 
lib.  IX,  cap.  4) :  «  Mens  et  spiritus  non  relative  dicuntur,  sed  essentiam 
demonstrant.  »  Ergo  intellectus  est  ipsa  essentia  animae. 

2.  Praeterea,  diversa  generapotentiarum  animae  non  uniuntur  in  aliqua 
potentia  una,  sed  in  sola  essentia  animae.  Appetitivum  autem  et  intellec- 
tivum  sunt  diversa  genera  potentiarum  animae,  ut  dicitur  (De  Anima, 
lib.  II,  c.  3).  Conveniunt  autem  in  mente ;  quia  Augustinus  (De  Trin. 
lib.  X,  cap.  1 1)  ponit  intelligentiam  et  voluntatem  in  mente.  Ergo  mens 
et  intellectus  est  ipsa  essentia  animae,  et  non  aliqua  ejus  potentia. 

3.  Praeterea,  seqandum  Gregorium  (in  homil.  Ascensionis,  xxix  in 
Evang.,  non  remote  a  princ.)  :  «  Homo  intelligit  cum  angelis.  »  Sed  an- 
geli  dicuntur  mentes  et  intellectus.  Ergo  mens  et  intellectus  hominis 
non  est  aliqua  potentia  animae,  sed  ipsa  anima. 

4.  Praeterea,  ex  hoc  convenit  alicui  substantiae  quod  sit  intellectiva, 
quia  est  immaterialis.  Sed  anima  est  immaterialis  per  suam  essentiam. 
Ergo  videtur  quod  animaper  suam  essentiam  sit  intellectiva. 

Sed  contra  est  quod  Philosophus  ponit  inteliectivum  potentiam  ani- 
mae,  ut  patet  (De  Anima,  lib.  11,  c.  3). 

CoNCLusio.  —  Quemadmodum  in  homine  intelligere  non  est  idem  quod 
suum  esse^  sic  etiam  intellectus  hominis  non  est  ejus  essentia^  sed  animce 
qucedam  potentia. 

Respondeo  dicendum  quod  necesse  est  dicere,  quod  intellectus  sit  ali- 
qua  potentia  animae,  et  non  ipsa  animas  essentia.  Tunc  enim  solum  im- 
mediatum  principium  operationis  est  ipsa  essentia  rei  operantis,  quando 
ipsa  operatio  estejus  esse.  Sicut  enim  potentia  se  habet  ad  operationem 
ut  ad  suum  actum,  ita  se  habet  esseniia  ad  esse.  In  solo  autem  Deo  idem 
est  intelligere   quod  suum  esse;  inde  in  solo    Deo  intellectus  est  ejus 

essentia.  In  omnibus  autem  aliis  creaturis  intellectualibus  intellectus  est 
quaedam  potentia  inielligentis. 

Ad  primum  ergo  dicendum,  quod  sensus  accipitur  aliquando  pro  po- 
tentia,  aliquando  vero  pro  ipsa  anima  sensitiva.  Denominatur  enim  anima 
sensitiva  nomine  principalioris  suae  potentiag,  quae  est  sensus;  etsimiliter 
anima  intellectiva  quandoque  nomine  intellectus,  quasi  a  principaliori 
sua  virtute,  sicut  dicitur  (De  anima,  lib.  i,  c.  4),  quod  «  intellectus  est 
substantia  quaedam.  »  Et  etiam  hoc  modo  Augustinus  dicit  quod  mens 
est  species,  vel  essentia. 

Ad  secundum  dicendum^  quod  appetitivum  etintellectivum  suntdiversa 
genera  potentiarum  animae  secundum  diversas  rationes  objectorum.  Sed 
appetitivum  partim  convenit  cum  intellectivo,  et  partim  cum  sensitivo, 
quantum  ad  modum  operandi  per  organum  corporale,  vel  sine  hujus- 
modi  organo  ;  nam  appetitus  sequiturapprehensionem.  Et  secundumhoc 
Augustinus  ponit  voiuntatem  in  mente,  et  Philosophus  in  ratione  (De 
anima,  lib.  iii,  c.  9). 

Ad  tertium  dicendum,  quod  in  angelis  non  est  aiia  vis  quam  intellec- 
tiva  et  voluntas,  quae  ad  intellectum  consequitur;  et  propter  hoc  angelus 
dicitur  mens,  vel  intellectus,  quia  tota  virtusipsius  in  hoc  consistit.  Ani- 
ma  autem  habei  multas  alias  vires,  sicut  sensitivas  et  nutritivas.  •  Et  ideo 
non  est  simile., 

Ad  quar tum  dicendum^  quod  ipsa  immaterialitas  substantiae  intelligen- 
tis  creatae  non  est  ejus  inteilectus;  sed  ex  immaterialitate  habet  virtutem 
ad  intelligendum.  Unde  non  oportet  quod  intellectus  sit  substantia 
animae,  sed  ejus  virtus  et  potentia. 


§  20.  —  Contra  ponentes  intellectum  et  sensum  esse  idem. 

(S.  c.  G.,  II,  c.  m) 

Quidam  antiquorum  philosophorum  intellectum  a  sensu  non  differe 
opinabantur;  quod  quidem  impossibile  est. 

Sensus  enim  in  omnibus  animalibus  invenitur.  Alia  autem  animalia  ab 
homine  intellectum  non  habent ;  quod  ex  hoc  apparet  quia  non  operan- 
tur  diversa  et  opposita,  quasi  inteliectum  habentia,  sed  sicut  a  natura 
mota  ad  determinatas  quasdam  operationeset  uniformes  in  eademspecie, 
sicut  omnis  hirundo  similiter  nidificat.  Non  est  igitur  idem  intellectus 
et  sensus. 

Adhuc,  sensus  non  est  cognoscitivus  nisi  singularium  ;  cognoscit  enim 
omnis  sensitiva  potentia  per  species  individuales,  quum  recipiat  species 
rerum  in  organis  corporalibus.  Intellectus  autem  est  cognoscitivus  uni- 
versalium,  ut  per  experimentum  patet.  Differt  igitur  intellectus  asensu*. 

I.  Cum  autem  potentiae  quae  sunt  actus  determinatorum  organorum,  non  possint  se 
extendere  ultra  suorum  organorum  dispositionem  (non  cnim  potest  esseorganumcor- 
porale  unum  et  idem  omnibus  naturis  cognoscendis  accomodatum) ;  oportet  de  nec&s- 

Amplius,  cognitio  sensus  non  se  extendit  nisi  ad  corporalia;  quod  ex 
hoc  patet  quod  qualitates  sensibiles,  quae  sunt  propria  objectasensuum, 
non  sunt  nisi  in  corporalibus;  sine  eis  autem  sensus  nihil  cognoscit. 
Inteliectus  autem  cognoscit  incorporalia,  sicut  sapientiam,  veritatem  et 
relationes  rerum.  Non  est  igitur  idem  intellectus  et  sensus  *. 

/fem,  Nullus  sensus  seipsum  cognoscit  nec  suam  operationem;  visus 
enim  non  videt  seipsum  nec  videt  se  videre  ;  sed  hoc  superioris  potentiae 
est.  Intellectus  autem  cognoscit  seipsum  et  cognoscit  se  intelligere.  Non 
est  igitur  idem  intellectus  et  sensus  '. 

Prceterea,  sensus  corrumpiturab  excellenti  sensibili.  Intellectus  autem 
non  corrumpitur  ab  intelligibilis  excellentia  ;  quin  imo  qui  intelligit 
majora  potest  melius  postmodum  minora  intelligere.  Est  igituralia  virtus 
sensitiva  et  intellectiva. 

Cfr.  de  Anim,,  11,  I.  12;  iii.  1.  7. 


§  21.  —  Cognitionis  intellectivae  assignatur  gradus 
humanse  proportionatus  naturae. 

(S.  Th.  I,  q.  XII,  art,  4,  c) 

Cognitio  contingit  secundum  quod  cognitum  est  in  cognoscente.  Co- 
gnitum  autem  est  in  cognoscente  secundum  modum  cognoscentis.  Unde 
cujuslibet  cognoscentis  cognitio  est  secundum  modum  suae  naturae.  Si 
igitur  modus  essendi  alicujus  rei  cognitae  excedat  modum  naturae  co- 
gnoscentis,  oportet  quod  cognitio  illius  rei  sit  supra  naturam  iliius  co- 
gnoscentis.  Est  autem  muitiplex  modus  essendi  rerum.  Quaedam  enim 
sunt  quorum  natura  non  habet  esse  nisi  in  hac  materia  individuali,  et 
hujusmodi  sunt  omnia  corporalia.  Quaedam  vero  sunt  quorum  naturae 
sunt  per  se  subsistentes,  non  in  materia  aliqua;  quae  tamen  non  sunt 
suum  esse,  sed  sunt  esse  habentes.  Et  hujusmodi  sunt  substantiae  incor- 
poreas,  quas  angelos  dicimus.  Solius  autem  Dei  proprius  modus  essendi 
est,  ut  sit  suum  esse  subsistens. 

sitate  quod  potentiae  quae  sunt  organis  affixae,  circa  quasdam  naturas  determinatae  sint : 
scilicet  circa  naturas  corporeas.  Operatio  enim  quae  per  organum  corporeum  exerce- 
tur,  non  potest  se  extendere  ultra  naturam  corpoream.  (De  Verit.,  q.  xv,  art.  2,  c.) 

1.  Omnis  potentia  sensitivae  partis  est  actus  corporalis  organi.  Actus  autem  propor- 
tionatur  ei  cujus  est  actus.  Unde  nulla  potentia  hujusmodi  potest  se  extenderc  ultra 
corporalia.  (S.  Th.  q.  xii,  art.  3,  c.) 

2.  Anima  reflectitur  super  actus  suos  cognoscendo  illos  actus  esse.  Hoc  autem  non 
potest  essc  ita  quod  aliqua  potentia  utcns  organo  corporali  reflectatur  super  proprium 
actum,  quia  oportet  quod  instrumentum  quo  cognoscit  se,  caderei  medium  inter 
ipsam  potentiam  et  instrumentum  quo  primo  cognoscebat.  Sed  una  potentia  utens 
organo  corporali  potest  cognoscere  actum  alterius  potentiae,  inquantum  impressio 
inferioris  potentiae  redundat  in  superiorem,  sicut  scnsu  communi  cognoscimus  visuni 
videre.  Intellectus  autem  cum  sit  potentia  non  utens  organo  corporali,  potest  cogno- 
scere  actum  suum,  secundum  quod  patitur  quodammodo  ab  ojecto,  et  informatur 
per  speciem  objecti.  (iii  Sent.,  Dist.  xxui,  q.  i,  art.  2,  ad.  3.) 

Ea  igitur  quae  non  habent  esse  nisi  in  materia  individuali,  cognoscere 
est  nobis  connaturale,  eo  quod  anima  nostra  per  quam  cognoscimus,  est 
forma  aiicujus  materiae.  Quae  tamen  habet  duas  virtutes  cognoscitivas. 
Unam,  quae  est  actus  alicujus  corporei  organi ;  et  huic  connaturale  est 
cognoscere  res  secundum  quod  sunt  in  materia  individuali  ;  unde  sensus 
non  cognoscit  nisi  singularia.  Alia  vero  virtus  cognoscitiva  ejus  est  intei- 
lectus,  qui  non  est  actus  alicujus  organi  corporalis.  Unde  per  intellectum 
connaturale  est  nobis  cognoscere  naturas,  quae  quidem  non  habent  esse 
nisi  in  materia  individuali;  non  tamen  secundum  quod  sunt  in  materia 
individuali  ;  sed  secundum  quod  abstrahuntur  ab  ea  per  considerationem 
intellectus.  Unde  secundum  intellectum  possumus  cognoscere  hujus- 
modi  res  in  universali ;  quod  est  supra  facultatem  sensus.  —  Intellectui 
autem  angelico  connaturale  est  cognoscere  naturas  non  in  materia  exi- 
stentes  ;  quod  est  supra  naturalem  facultatem  intellectus  animae  humanae 
secundum  statum  praesentis  vitae,  quo  corpori  unitur.  —  Cognoscere 
vero  ipsum  esse  subsistens  est  connaturale  soli  intellectui  divino,  et  est 
supra  facultatem  naturalem  ciijuslibet  intellectus  creati,  quia  nulla  crea- 
tura  est  suum  esse,  sed  habet  esse  participatum  *. 
Cfr.  S.  Th.  I,  q.  lxxxv,  art.  i. 


§  22.  —  Utrum  intellectus  sit  potentia  passiva. 

(S.  Th.  I,  q.  Lxxix,  art.  2) 

Videtur  quod  intellectus  non  sit  potentia  passiva.  i.  Patitur  enim 
unumquodque  secundum  materiam,  sed  agit  ratione  formas.  Sed  virtus 
intellectiva  consequitur  immaterialitatem  substantiae  intelligeniis.  Ergo 
videtur  quod  intellectus  non  sit  potentia  passiva. 

2.  Praeterea,  potentia  intellectiva  est  incorruptibilis.  Sed  intellectus,  si 

I.  Intellectus  secundum  suum  nomen  importat  cognitionem  pertingentem  ad  intima 
rei.  Unde  cum  sensus  et  imaginatio  circa  accidentia  occupentur  quae  quasi  circum- 
stant  essentiam  rei,  intellectus  ad  essentiam  ejus  pertingit.  Unde  secundum  Philoso- 
phum  (in  III  De  Anima,  c.  6),  objectum  intellectus  est  quid.  Sed  in  apprehensione 
hujus  essentiae  est  differentia.  Aliquando  enim  apprehenditur  ipsa  essentia  per  sei- 
psam,  non  quod  ad  eam  ingrediatur  intellectus  ex  ipsis  quae  quasi  circumvolvuntur 
ipsi  essentiae;  et  hic  est  modus  apprehendendi  in  substantiis  separatis  ;  unde  intelli— 
gentiae  dicuntur.  Aliquando  vero  ad  intima  non  pervenitur  nisi  per  circumposita  quasi 
per  quaedam  ostia ;  et  hic  est  modus  apprehendendi  in  hominibus,  qui  ex  efFectibus 
et  proprietatibus  procedunt  ad  cognitionem  essentias  rei.  Et  quia  in  hoc  oportet  esse 
quemdam  discursum  ;  ideo  hominis  apprehensio  ratio  dicitur,  quamvis  ad  intellectum 
terminetur  in  hoc  quod  inquisitio  ad  essentiam  rei  perducit.  Unde  si  aliqua  sunt 
quae  statim  sine  discursu  rationis  apprehendantur,  horum  non  dicitur  esse  ratio,  sed 
intellectus;  sicut  principia  prima,  quae  quisque  statim  probat  audita.  —  Sicut  autem 
mens  humana  in  essentiam  rei  non  ingreditur  nisi  per  accidentia,  ita  etiam  in  spiri- 
tualia  non  ingreditur  nisi  per  corporalia,  et  sensibilium  similitudines.  (ni  Sent., 
Dist.  XXXV,  q.  2,  art.  2,  s.  i.) 

est  passivus,  est  corruptibilis,  ut  dicitur  (De  anima,  lib.  iii,  c.  5).  Ergo 
potentia  intellectiva  non  est  passiva. 

3.  Praeterea,  agens  est  nobilius  patiente,  ut  dicit  Augustinus  (Super 
Gen.  ad  litt.  lib.  iii,  cap.  16,  in  med.),  et  Aristoteles  (De  anima,  lib.  iii, 
ibid.).  Potentias  autem  vegetativae  partis  omnes  sunt  activae,  quae  tamen 
sunt  infimae  inter  potentias  animae.  Ergo  multo  magis  potentiae  intellec- 
tivae,  quae  sunt  supremae,  omnes  sunt  activae. 

Sed  contra  est  quod  Philosophus  dicit  (De  anima,  lib.  iii,  c.  4,  n.  12), 
quod  intelligere  est  pati  quoddam. 

CoNCLUsio.  —  Cumintelligere  sit  quoddam pati^  intellectus  est potentia 
passiva. 

Respondeo  dicendum  quod  pati  tripliciter  dicitur.  Uno  modo  propriis- 
sime,  scilicet  quando  aliquid  removetur  ab  eo  quod  convenit  sibi  secun- 
dum  naturam,  aut  secundum  propriam  inclinationem  ;  sicut  cum  aqua 
frigiditatem  amittit  per  calefactionem,  et  cum  homo  aegrotat,  aut  trista- 
tur.  Secundo  modo  minus  proprie  dicitur  aliquis  pati  ex  eo  quodaliquid 
ab  ipso  abjicitur,  sive  sit  ei  conveniens,  sive  non  conveniens  ;  et  secun- 
dum  hoc  dicitur  pati  non  solum  qui  asgrotat,  sed  etiam  qui  sanatur ;  et 
non  solum  qui  tristatur,  sed  etiam  qui  laetatur  ;  vel  quocumque  modo 
aliquis  alteretur,  vel  moveatur.  Tertio  dicitur  aliquis  pati  communiter 
ex  hoc  solo  quod  id  quod  est  in  potentia  ad  aliquid,  recipit  illud  ad  quod 
erat  in  potentia,  absque  hoc  quod  aliquid  abjiciatur  ;  secundum  quem 
modum  omne  quod  exit  de  potentia  in  actum  potest  dici  pati,  etiam  cum 
perficitur.  Et  sic  intelligere  nostrum  est  pati. 

Quod  quidem  hac  ratione  apparet.  Intellectus  enim  habet  operationem 
circa  ens  in  universali.  Considerari  ergo  potest  utrum  inteliectus  sit  in 
actu,  vel  potentia,  ex  hoc  quod  consideratur  quomodo  intellectus  se  ha- 
beat  ad  ens  universale.  —  Invenitur  enim  aliquis  intellectus  qui  ad  ens 
universale  se  habet  sicut  actus  totius  entis,  et  talis  est  intellectus  divinus, 
qui  est  Dei  essentia,  in  qua  originaliter  et  virtualiter  totum  ens  praeexistit 
sicut  in  prima  causa;  et  ideo  intellectus  divinus  non  est  in  potentia,  sed 
est  actus  purus.  Nullus  autem  intellectus  creatuspotest  se  habere  ut  actus 
respectu  totius  entis  universalis;  quia  sic  oporteret  quod  esset  ens  infini- 
tum;  unde  omnis  intellectus  creatus  per  hoc  ipsum  quod  est,   non  est 
actus  omnium  intelligibilium,  sed  comparatur  ad  ipsa  intelligibilia  sicut 
potentia  ad  actum.  —  Potentia  autem  dupliciter  se  habet  ad  actum.  Est{ 
enim  quaedam  potentia  quae  semper  est  perfecta  per  actum,  sicut  dicimus 
de  materia  corporum  caelestium  ;  quaedam  autem  potentia  est  quae  nonj 
semper  est  in  actu,  sed  de  potentia  procedit  in  actum,  sicut  invenitur  in; 
generabilibus  et  corruptibilibus.   Intellectus  igitur  angelicus  semper  est; 
in  actu  suorum  intelligibilium,  propterpropinquitatem  ad  primum  intel- 
lectum,  qui  est  actus  purus.  —  Inteliectus  autem  humanus,  qui  est  infi-j 
mus  in  ordine  intellectuum,   et  maxime  remotus  a  perfectione   divinij 
inteliectus,  est  in  potentia  respectu  intelligibilium  ;  et  in  principio  estj 
«  sicut  tabula  rasa^  in  qua  nihil  est  scriptum  »,  ut  Philosophus  dicit  (Dej 
anima,  lib.  iii,  c.  4).  Quod  manifeste  apparet  ex  hbc  quod  in   principio' 

sumus  intelligentes  solumin  potentia;  postmodum  autem  efficimur  intel- 
ligentes  in  actu.  Sic  igitur  patet  quod  inteliigere  nostrum  est  quoddam 
pati,  secundum  tertium  modum  passionis  ;  et  per  consequens  intellectus 
estpotentia  passiva*. 

Ad  primum  ergo  dicendum,  quod  objectio  ilia  procedit  de  primo  et 
secundo  modo  passionis.  qui  sunt  proprii  materiae  primce.  Tertius  autem 
modus  passionis  est  cujuscumque  in  potentia  existentis  quod  in  actum 
reducitur. 

Ad  secundum  dicendum^  quod  intellectus  passivus  secundum  quosdam 
dicitur  appetitus  sensitivus,  in  quo  sunt  animag  passiones,  qui  etiam 
(Ethic.  cap.  ult.)  dicitur  «  rationalis  per  participationem  »,  quia  obedit 
rationi.  Secundum  alios  autem  intellectus  passivus  dicitur  virtus  cogita- 
tiva,  quae  nominatur  ratio  particularis.  Et  utroque  modo  passivum  accipi 
potest  secundum  primos  duos  modos  passionis,  inquantum  talis  intcl- 
lectus  sic  dictus,  est  actus  alicujus  organi  corporalis.  Sed  intellectus  qui 
est  in  potentia  ad  intelligibilia,  quem  Aristoteles  (De  anima,  lib.  iii, 
c.  4)  ob  hoc  nominat  intellectum  possibilem,  non  est  passivus,  nisi  tertio 
modo,  quia  non  est  actus  organi  corporalis  ;  et  ideo  est  incorruptibilis. 

Ad  tertium  dicendum,  quod  agens  est  nobilius  patiente,  si  ad  idem 
actio  et  passio  referantur ;  non  autem  semper,  si  ad  diversa.  Intellfectus 
autem  est  vis  passiva  respectu  totius  entis  universalis.  Vegetativum  au- 
tem  est  activum  respectu  cujusdam  entis  particularis,  scilicet  corporis 
conjuncti.  Unde  nihil  prohibet  hujusmodi  passivum  esse  nobilius  tali 
activo. 

Cfr.  III  Sent.,  Dist,  xiv,  q.  i,  art.  i,  sol.  2.  —  iii  De  Anim.,  1.  7-9. 

§  23.  —  Utrum  sit  ponere  intellectum  agentem. 

(S.  Th.  i,  q.  Lxxix,  art.  3) 

Videtur  quod  non  sit  ponere  intellectum  ageniem.  i.  Sicut  enim  se 
habet  sensus  ad  sensibilia,  ita  se  habet  intellectus  ad  intelligibilia.  Sed 

I.  Non  distinguitur  potentia  activa  a  passiva  ex  hoc  quod  habet  operatio- 
nem  :  quia,  cum  cujuslibet  potentia^  animae  tam  activae  quam  passivae  sit  ope- 
ratio  aliqua,  quaslibet  potentia  animas  esset  activa.  Cognoscitur  autem  eorum 
distinctio  per  comparationem  potentiae  ad  objectum.  Si  enim  objectum  se 
habeat  ad  potentiam  ut  patiens  et  transmutotum,  sic  erit  potentia  activa ;  si 
autem  e  conservo  se  habet  ut  agens  et  movens,  sic  erit  potentia  passiva.  Et 
inde  est  quod  omnes  potentiae  vegetabilis  animae  sunt  activae,  quia  alimentum 
transmutatur  per  potentiam  animae  tam  in  nutriendo  quam  in  generando ;  sed 
potentiae  sensitivae  omnes  sunt  passivse,  quia  per  sensibilia  objecta  moventur, 
et  fiunt  in  actu.  Circa  intellectum  vero  aliqua  potentia  est  activa,  aliqua  passi- 
va  ;  eo  quod  per  intellectum  intelligibile  in  potentia  fit  intelligibile  actu ;  quod 
est  intellectus  agentis  ;  et  sic  intellectus  agens  est  potentia  activa.  Ipsum  etiam 
intelligibile  in  actu  facit  intellectum  in  potentia  esse  intellectum  in  actu ;  et 
sic  intellectus  possibilis  erit  potentia  passiva.  (De  Verit.,  q.  xvi,  art.  i.) 

quia  sensus  est  in  potentia  ad  sensibilia,  non  ponitur  sensus  agens, 
sed  sensus  patiens  tantum.  Ergo  cum  intellectus  noster  sit  inpotentia  ad 
intelligibilia,  videtur  quod  non  debeat  poni  intellectus  agens,  sed  possi- 
bilis  tantum. 

2.  Praeterea,  si  dicatur  quod  in  sensu  etiam  est  aliquod  agens,  sicut 
lumen  ;  contra  :  lumen  requiritur  ad  visum,  inquantum  facit  medium 
lucidum  in  actu  ;  nam  color  ipse  secundum  se  est  motivus  lucidi.  Sed  in 
operatione  intellectus  non  ponitur  aliquod  medium  quod  necesse  sitfieri 
in  actu.  Ergo  non  est  necessarium  ponere  intellectum  agentem. 

3.  Praeterea,  similitudo  agentis  recipitur  in  patiente  secundum  modum 
patientis.  Sed  intellectus  possibilis  est  virtus  immaterialis.  Ergo  immate- 
rialitas  ejus  sufficit  ad  hoc  quod  recipiantur  in  eo  formae  immaterialiter. 
Sed  ex  hoc  ipso  aliqua  forma  est  intelligibilis  in  actu  quod  est  immate- 
rialis.  Ergo  nulla  necessitas  est  ponere  intellectum  agentem  ad  hoc  quod 
faciat  species  intelligibiles  in  actu. 

Sed  contra  est  quod  Philosophus  dicit  (De  anima,  lib.  iii,  c.  5j,  quod 
«  sicut  in  omni  natura,  ita  et  in  anima  est  aliquid,  quo  est  omnia  fieri, 
et  aliquid,  quo  est  omnia  facere.  «  Est  ergo  poiiere  intellectum  agentem. 

CoNCLUSio.  —  Quoniam  nihil  quod  est  in  potentia  reducitur  ad  actum 
nisi  per  aliquod  ens  actu^  nece^sum  est  in  anima  prceter  intellectum  pos- 
sibilem  quo  anima  omnia  Jieri potest^  constituere  intellectum  agentem  quo 
omnia  potest  facere  et  intelligibilia  potentia  ad  actum  deducere. 

Respondeo  dicendum  quod  secundum  opinionem  Platonis  nulla  neces- 
sitas  erat  ponere  intellectum  agentem  ad  faciendum  intelligibilia  in  actu, 
sed  forte  ad  praebendum  lumen  intelligibile  intelligenti.  Posuit  enim  Plato 
formas  rerum  naturalium  sine  materia  subsistere,  et  per  consequens  eas 
intelligibiles  esse,  quia  ex  hoc  est  aliquid  inteliigibile  actu  quod  est  im- 
materiale;  et  hujusmodi  vocabat  species  sive  ideas ;  ex  quarum  participa- 
tione  dicebat  etiam  materiam  corporalem  formari,  adhqc  quod  individua 
naturaliter  constituerentur  in  propriis  generibus  et  speciebus ;  et  intel- 
lectus  nostros,  ad  hoc  quod  de  generibus  et  speciebus  rerum  scientiam 
haberent.  Sed  quia  Aristoteles  (Metaph.  lib.  ii^c.^etvii,  c.  3)  non  posuil 
formas  rerum  naturalium  subsistere  sine  materia  (formas  autem  in  mate-; 
ria  existentes  non  sunt  intelligibiles  actu),  sequebatur  quod  naturae,  seu 
formae  rerum  sensibilium,  quas  intelligimus,  non  essent  inteiligibiles 
actu.  Nihil  autem  reducitur  de  potentia  in  actum  nisi  per  aliquod  ens 
actu,  sicut  sensus  fit  in  actu  per  sensibile  in  actu  ;  oportet  igitur  ponere 
aliquam  virtutem  ex  parte  intellectus,  quaefaciat  intelligibiiia  in  actu  per 
abstractionem  specierum  a  conditionibus  materialibus  ;  et  haec  est  neces- 
sitas  ponendi  intellectum  agentem. 

Ad  primum  ergo  dicendum,  quod  sensibilia  inveniuntur  actu  extra 
animam  ;  et  ideo  non  oportuit  poneresensum  agentem.  Et  sic  patet  quod 
in  parte  nutritiva  omnes  potentiae  sunt  activae;  in  parte  autem  sensitiva 
omnes  passivae;  in  parte  vero  intellectiva  est  aliquid  activum,  et  aliquid 
passivum. 

Ad  secundum  dicendum,  quod  circa  effectum  luminis  est  duplex  opi- 

nio.  Quidam  enim  dicunt  quod  lumen  requiritur  ad  visum,  ut  faciat  co- 
lores  actu  visibiles  ;  et  secundum  hoc  similiter  requiritur,  et  propter  idem, 
intellectus  agens  ad  intelligendum,  propter  quod  lumen  ad  videndum. 
Secundum  alios  vero  lumen  requiritur  ad  videndum,  non  propter  colores, 
ut  fiant  actu  visibiles,  sed  ut  medium  fiat  actu  lucidum,  ut  Commentator 
dicit  (in  ii  De  Anima.).  Et  secundum  hoc  similitudo,  qua  Aristoteles  as- 
similat  intellectum  agentem  lumini,  attenditur  quantum  ad  hoc  quod 
sicut  hoc  est  necessarium  ad  videndum,  ita  illud  ad  intelligendum  ;  sed 
non  propter  idem. 

Ad  tertium  dicendum,  quod,  supposito  agente,  bene  contingit  diversi- 
mode  recipi  ejus  similitudinem  in  diversis,  propter  eorum  dispositionem 
diversam.  Sed  si  agens  non  praeexistit,  nihilad  hoc  faciet  dispositio  reci- 
pientis.  Intelligibile  autem  in  actu  non  est  aliquid  existens  in  rerum  natu- 
ra,  quantum  ad  naturam  rerum  sensibilium,  quae  non  subsistunt  praeter 
materiam.  Et  ideo  ad  intelligendum  non  sufficeret  immaterialitas  intel- 
lectus  possibilis,  nisi  adesset  intellectus  agens,  qui  faceret  inteiligibilia 
in  actu  per  modum  abstractionis. 

Cfr.  de  Anim.,art.  4.  —  iii  De  Anim.,  1.  10. 

§  24.  —  Utrum  intellectus  agens  sit  aliquid  animae. 

(S.  Th.  I,  q.  Lxxix,  art.  4j 

Videtur  quod  intellectus  agens  non  sit  aliquid  animae  nostrae.  i.  Intel- 
lectus  enim  agentis  effectus  est  illuminare  ad  intelligendum.  Sed  hoc  fit 
per  aliquid  quod  est  altius  anima,  secundum  illud  (Joan.  i,  9) :  Erat  lux 
vera,  quce  illuminat  omnem  hominem  venientem  in  hunc  mundum.  Ergo 
videtur  quod  intellectus  agens  non  sit  aliquid  animae  nostrae. 

2.  Praeterea,  Philosophus  (De  anima,  lib.  iii,  c.  5)  attribuit  intellectui 
agenti  quod  non  aliquando  intelligit  et  aliquando  non  intelligit.  Sed 
anima  nostra  non  semper  intelligit  sed  aliquando  intelligit,  et  aliquando 
non  intelligit.  Ergo  intellectus  agens  non  est  aliquid  animae  nostrae. 

3.  Praeterea,  agens  et  patiens  sufficiunt  ad  agendum.  Si  igitur  intellectus 
passivus  est  aliquid  animae  nostras,  qui  est  virtus  passiva,  et  similiter  in- 
tellectus  agens,  qui  est  virtus  activa,  sequitur  quod  homo  semper  poterit 
intelligere  cum  voluerit,  quod  patet  esse  falsum.  Non  est  ergo  intellectus 
agens  aliquid  animae  nostrae. 

4.  Praeterea,  Philosophus  dicit  (De  anima,  lib.  iii,  ibid.)  quod  «  intel- 
lectus  agens  est  substantia  actu  ens.  »  Nihil  autem  est  respectu  ejusdem 
in  actu  et  inpotentia.  Si  ergo  intellectus  possibilis,  quiest  in  potentia  ad 
omnia  intelligibilia,  est  aliquid  animae  nostrae,  videtur  impossibile  quod 
intellectus  agens  sit  aliquid  animae  nostrae. 

5.  Praeterea,  si  intellectus  agens  est  aliquid  animae  nostrae,  oportet 
quod  sit  aliqua  potentia.  Non  est  enim  nec  passio,  nec  habitus.  Nam  ha- 
bitus  et  passiones  non  habent  rationem  agentis  respectu  passionum  ani- 

mae,  sed  magis  passio  est  ipsa  actio  potemiae  passivae ;  habitus  autem  est 
aliquid  quod  ex  actibus  consequitur.  Omnis  autem  potentia  fluit  ab  essen- 
tia  animae.  Sequeretur  ergo  quod  inteliectus  agens  ab  essentia  animae 
procederet;  et  sic  non  inesset  animae  per  participationem  ab  aliquo  supe- 
riori  intellectu;  quod  est  inconveniens.  Non  ergo  intellectus  agens  est 
aliquid  animae  nostrae. 

Sed  contra  est,  quod  Philosophus  dicit  (De  anima,  lib.  iii,  c.  5),  quod 
«  necesse  est  in  anima  has  esse  differentias,  »  scilicet  intellectum  possi- 
bilem  et  agentem. 

CoNCLUsio.  —  Cum  anima  humana  nihil  sit  perfectius  in  inferiorihus 
rebus^  quce  tamen  ab  universalibus  causis  virtutes  proprias  inditas  ha- 
bent ;  oportet  in  anima  esse  virtutem  quamdam  a  superiori  intellectu  de- 
rivatamj  per  quampossit  phantasmata  illustrare^  et  intelligibilia  in  po- 
tentia  facere  intelligibilia  in  actu. 

Respondeo  dicendum  quod  intellectus  agens,  de  quo  Philosophus  lo- 
quitur,  est  aliquid  animae.  Ad  cujus  evidentiam  considerandum  est  quod 
supra  animam  intellectivam  humanam  necesse  est  ponere  aliquem  supe- 
riorem  intellectum,  a  quo  anima  virtutem  intelligendi  obtineat.  Semper 
enim  quod  participataliquid,  et  quodest  mobile,  et  quod  estimperfectum, 
praeexigit  ante  se  aliquid  quod  est  per  essentiam  suam  tale,  et  quod  est 
immobile  et  perfectum.  Anima  autem  humana  intellectiva  dicitur  per 
participationem  intellectualis  virtutis.  Cujus  signum  est  quod  non  tota 
est  intellectiva,  sed  secundum  aliquam  sui  partem.  Pertingit  etiam  ad  in- 
telligentiam  veritatis  cum  quodam  discursu  et  motu,  arguendo.  Habet 
etiam  imperfectam  intelligentiam ;  tum  quia  non  omnia  intelligit,  tum 
quia  in  his  quae  intelligit,  de  potentia  procedit  ad  actum.  Oportet  ergo 
esse  aliquem  altiorem  intellectum,  quo  anima  juvetur  ad  intelligen- 
dum. 

Posuerunt  ergo  quidam  hunc  intellectum  secundum  substantiam  sepa- 
ratum,  esse  intellectum  agentem,  qui  quasi  illustrando  phantasmata  facit 
ea  intelligibilia  aciu.  Sed  dato  quod  sit  aliquis  talis  intellectus  agens  se- 
paratus,  nihilominus  tamen  oportet  ponere  in  ipsa  anima  humana  ali- 
quam  virtutem  ab  illo  intellectu  superiori  participatam,  per  quam  anima 
facit  intelligibilia  in  actu ;  sicut  et  in  aliis  rebus  naturalibus  perfectis 
praeter  universales  causas  agentes  sunt  propriae  virtutes  inditae  singulis 
rebus  perfectis,  ab  universalibus  agentibus  derivatae.  Nihil  autem  est 
perfectius  in  inferioribus  rebus  anima  humana.  Unde  oportet  dicere  quod 
in  ipsa  sit  aliqua  virtus  derivata  a  superiori  intelleciu,  per  quam  possit 
phantasmata  iljustrare.  —  Et  hoc  experimento  cognoscimus,  dum  perci- 
pimus  nos  abstrahere  formas  universales  a  conditionibus  particularibus, 
quod  est  facere  actu  intelligibilia.  NuIIa  autem  actio  convenit  alicui  rei, 
nisi  per  aliquod  principium  formaliter  ei  inhaerens.  Ergo  oportet  virtutem 
qu2e  est  principium  hujus  actionis,  esse  aliquid  in  anima.  —  Et  ideo 
Aristoteles  (De  anima,  lib.  iii,  ibid.)  comparavit  intellectum  agentem 
lumini,  quod  est  aliquid  receptum  in  aere.  Plato  autemintellecium  sepa- 
ratum  imprimentem  in  animas  nostras  comparavit  soli,   ut  Themistius 

dicit  (De  anima,  lib.  iii,  in  comment.).  Sed  intellectus  separatus  secundum 
nostrae  fidei  documenta,  est  ipse  Deus,  qui  est  creator  animae,  et  in  quo 
solo  beatificatur.  Unde  ab  ipso  anima  humana  lumen  intellectuale  parti- 
cipat,  secundum  iilud  (Psalm.  iv,  6) :  Signatum  est  super  nos  lumen  vul- 
tus  tui,  Domine  * . 

Ad  primum  ergo  dicendum,  quod  illa  lux  vera  illuminat,  sicut  causa 
universalis,  a  qua  anima  humana  participat  quamdam  particularem  vir- 
tutem,  ut  dictum  est  (in  corp.  art.). 

Ad  secundum  dicendum,  quod  Phiiosophus  illa  verba  non  dicit  de  intel- 
lectu  agente,  sed  de  intellectu  in  actu.  Unde  supra  de  ipso  prasmiserat : 
((  Idem  autem  est  secundum  actum  scientia  rei  ».  Vel  si  intelligatur  de 
intellectu  agente,  hoc  dicitur,  quia  non  est  ex  parte  intellectus  agentis 
hoc  quod  quandoque  intelligimus,  et  quandoque  non  intelligimus;  sed 
ex  parte  intellectus  qui  est  in  potentia. 

Ad  tertium  dicendum,  quod  si  intellectus  agens  compararetur  ad  intel- 
lectum  possibilem,  ut  objectum  agens  ad  potentiam,  sicut  visibile  in  actu 
ad  visum  ;  sequeretur  quod  statim  omnia  intelligeremus,  cum  intellectus 
agens  sit  quo  est  omnia  facere.  Nunc  autem  non  se  habet  ut  objectum, 
sed  ut  faciens  objecta  in  actu ;  ad  quod  requiritur  praeter  praesentiam  in- 
tellectus  agentis  prassentia  phantasmatum,  et  bona  dispositio  virium  sen- 
sitivarum,  et  exercitium  in  hujusmodi  opere  ;  quia  per  unum  intellectum 
fiunt  etiam  alia  intellecta;  sicut  per  terminos,  propositiones,  et  per  prima 
principia,  conclusiones.  Et  quantum  ad  hoc  non  differt,  utrum  intellectus 
agens  sit  aliquid  animas,  vel  aliquid  separatum. 

Ad  quartum  dicendum^  quod  anima  intellectiva  est  quidem  actu  imma- 
terialis,  sed  est  in  potentia  ad  determinatas  species  rerum.  Phantasmata 
autem  e  converso  sunt  quidem  actusimiiitudines  specierumquarumdam, 
sed  suntpotentiaimmaterialia.  Unde  nihil  prohibet  unam  eteamdem  ani- 
mam,  inquantum  est  immaterialis  in  actu,  habere  aliquam  virtutem,  per 
quam  faciat  immaterialia  in  actu,  abstrahendo  aconditionibus  individua- 
lis  materias,  (quae  quidem  virtus  dicitur  intellectus  agens),  et  aliam  virtu- 
tem  receptivam  hujusmodi  specierum,  quae  diciturintellectus  possibilis, 
inquantum  est  in  potentia  ad  hujusmodi  species. 

Ad  quintum  dicendum^  quod  cum  essentia  animae  sit  immaterialis,  a  su- 
premointellectu  creata,  nihil  prohibet  virtutem  quae  a  supremo  intellectu 

I.  Intellectus  agens  est  potentia  ab  intellectu  possibili  realiter  distincta,  et  quidem 
altior.  —  Nec  dico,  haec  duo,  scilicet  intellecmm  agentem  et  possibilem,  esse  unam 
potentiam  diversimode  nominatam  secundum  diversas  operationes;  quia  quaecumque 
actiones  reducuntur  in  contraria  principia,  impossibile  est  eas  reducere  in  eamdem 
potentiam.  Cum  ergo  recipere  species  intellectas,  quod  est  intellectus  possibilis,  et 
facere  eas  intelligibiles  actu,  quod  est  intellectas  agentis,  non  possint  secundum 
idem  convenire ;  sed  recipere  convenit  alicui  secundum  quod  est  in  potentia,  et  facere 
secundum  quod  est  in  actu  :  impossibile  est  agentem  et  possibilem  non  esse  diversas 
potentias.  (ii  Sent.,  Dist.  xvii,  q.  2,  art.  i,  c.) 

Intellectus  agens  nobilior  est  possibili,  sicut  virtus  activa  nobilior  quam  passiva ; 
et  magis  separatus,  secundum  quod  magis  a  similitudine  materiae  recedit ;  non  tamen 
ita  quod  sit  substantia  separata.  (De  Anim.,  art.  5,  ad  10.) —  Cfr.  S.  c.  G.,  11,  c.  78. 

participatur,  per  quam  abstrahit  a  materia,  ab  esseniia  ipsius  procedere 
sicut  ei  alias  ejus  potentias. 

Cfr.  S.  c.  G.,  II,  c.  76-78.  —  De  Anim,,  art.  5. 


§  25.  —  Utrum  intellectus  agens  sit  unus  in  omnibus. 

(S.  Th.  I,  q.  Lxxix,  art.  5) 

Videtur  quod  intellectus  agens  sit  unus  in  omnibus.  i.  Nihil  enim 
quod  est  separatum  acorpore,  multiplicatur  secundum  multiplicationem 
corporum.  Sed  intellectus  agens  est  separatus,  ut  dicitur  (De  anima,  lib. 
III,  c.  5).  Ergo  non  multiplicatur  in  multis  corporibus  hominum,  sedest 
unus  in  omnibus. 

2.  Prasterea,  intellectus  agens  facit  universale,  quod  est  unum  in  mul- 
tis.  Sed  illud  quod  est  causa  unitatis,  magis  est  unum.  Ergo  intellectus 
agens  est  unus  in  omnibus. 

3.  Praeterea,  omnes  homines  conveniunt  in  primis  conceptionibus 
intellectus.  His  autem  assentiunt  per  intellectum  agentem.  Ergo  conve- 
niunt  omnesin  uno  intellectu  agente. 

Sed  contra  est  quod  Philosophus  dicit  (De  anima,  lib.  iii,  c.5,n.  i), 
quod  «  intellectus  agens  est  sicut  lumen.  »  Non  autem  est  idem  lumen  in 
diversis  illuminatis.  Ergo  non  est  idem  intellectus  agens  in  diversis  ho- 
minibus. 

CoNCLUsio.  —  Cum  intellectus  agens  sit  virtus  animce,  necesse  est  non 
unum  in  omnibus  esse,  sed  multiplicari  ad  multiplicationem  animarum. 

Respondeo  dicendum  quod  veritas  hujus  quaestionis  dependetex  pras- 
missis.  Si  enim  intellectus  agens  non  esset  aliquid  animae,  sed  esset 
quaedam  substantia  separata,  unus  esset  intellectus  agens  omnium  homi- 
num  ;  et  hoc  intelligunt  qui  ponunt  unitatemintellectusagentis.  Si  autem 
intellectus  agens  sit  aliquid  animae,  ut  quaedam  virtus  ipsius,  necesse  est 
dicere  quod  sint  plures  intellectus  agentes,  secundum  pluralitatem  ani- 
marum,  quae  multiplicantur  secundum  multiplicatiohemhominum.  Non 
enim  potest  esse  quod  una  et  eadem  virtus  numero  sit  diversorum  sub- 
jectorum  *. 

Ad primum  ergo  dicendum,  quod  Philosophus  probat  intellectum  agen- 
tem  esse  separatum  per  hoc  quod  possibilis  est  separatus  quia,  ut  ipse 
dicit  (De  anima,  lib.  iii,  ibid.)  :  «  agens  est  honorabilius  patiente.  »  In- 
tellectus  autem  possibilis  dicitur  separatus,  quia  non  est  actus  alicujus 
organi  corporalis;  et  secundum  hunc  modum  etiam  iniellectus  agens 
dicitur  separatus,  non  quasi  sit  aliqua  substantia  separata. 

I.  De  diversitate  intellectus  possibilis  in  hominibus,  vid.  S.  Th.  i,  q.  lxxvi,  art.  2. 
S.  c.  G.,  II,  c.  59,  60,  73,  75.  —  II  Sent.,  Dist.  xvii,  q.  2,  art.  i .  —  De  Anim.,  art.  3.  — 
De  Spir.  Creat.,  art.  9. 

De  diversitate  intellcctus   ageniis,   cfr.    S.  c.  G.,  11,  c.  '76-78.  —  Dc  Anim.,  art.  5., 
De   Spir.  Creat.,  art.  10.  —  Opusc.  De  Unitate  intellectus  contra  Averroistas. 

Ad  secundum  dicendum,  quod  intellectus  agens  causat  universale  abs- 
trahendo  a  materia.  Ad  hoc  autem  non  requiritur  quod  sit  unus  in  omni- 
bus  habentibus  intellectum;  sed  quod  sit  unus  in  omnibus  secundum 
habitudinem  ad  omnia  a  quibus  abstrahit  universale,  respectu  quorum 
universale  est  unum.  Et  hoc  competit  intellectui  agenti,  inquantum  est 
immaterialis. 

Ad  tertium  dicendum,  quod  omnia  quas  sunt  unius  speciei,  communi- 
cant  in  actione  consequente  naturam  speciei,  etper  consequens  invirtute, 
quae  est  actionis  principium^  non  quod  sit  eadem  numero  in  omnibus. 
Cognoscere  autem  prima  intelligibilia  est  actio  consequens  speciem  hu- 
manam.  Unde  oportet  quod  omnes  homines  communiceni  in  virtutequae 
est  principium  hujus  actionis;  et  haec  est  virtus  intellectus  agentis.  Non 
tamen  oportet  quod  sit  eadem  numero  in  omnibus;  oportet  tamen  quod 
ab  uno  principio  in  omnibus  derivetur.  Et  sic  illa  communicatio  homi- 
num  in  primis  inteliigibilibus  demonstrat  unitatem  intellectus  separati, 
quem  Plato  comparat  soli ;  non  autem  unitatem  intellectus  agentis,  quem 
Aristoteles  comparat  lumini. 


QU-ffi:STIO  SECUNDA 

DE  OPERATIONE  INTELLEGTUS 

Art  I.   —  DE  GOGNITIONE  RERUM  INFRA  ANIMAM 


§  26.  —  Utrum  anima  cognoscat  corpora  per  intellectum. 

(S.  Th.  I,  q.  Lxxxiv,  art.  1) 

Videtur  quod  anima  non  cognoscat  corpora  per  intellectum.  i.  Dicit 
enim  Augustinus  (Solil.  lib.  ii,  cap.  4),  quod  «  corpora  intellectu  com- 
prehendi  non  possunt  ;  nec  aliquod  corporeum  nisi  sensibus  videri 
poiest.  »  Dicit  etiam  (Super  Gen.  ad  litt.  lib.  xii.  cap.  23),  quod  visio 
intellectualis  est  eorum  quse  sunt  per  essentiam  suam  in  anima.  Hujus- 
modi  autem  non  sunt  corpora.  Ergo  anima  per  intellectum  corpora 
cognoscere  non  potest. 

2.  Praeterea,  sicut  se  habet  sensus  ad  intelligibilia^  ita  se  habet  intel- 
lectus  ad  sensibilia.  Sed  anima  per  sensum  nullo  modo  potest  cogno- 
scere  spiritualia,  quae  sunt  intelligibilia.  Ergo  neque  per  intellectum 
potest  cognoscere  corpora,  quae  sunt  sensibilia. 

3.  Prasterea,  intellectus  est  necessariorum  et  semper  eodem  modo  se 
habentium.  Sed  corpora  omnia  sunt  mobilia,  et  non  eodem  modo  se 
habentia.  Anima  ergo  per  intellectum  corpora  cognoscere  non  potest. 

Sed  contra  est  quod  scientia  est  in  intellectu.  Si  ergo  intellectus  non 
cognoscit  corpora,  sequitur  quod  nulla  scientia  sit  de  corporibus  ;  et  sic 
peribit  scientia  naturalis,  quae  est  de  corpore  mobiii. 

CoNCLusio.  —  Anima  per  intellectum  cognoscit  corpora^  immateriali, 
universali^  et  necessaria  cognitione. 

Respondeo  dicendum,  ad  evidentiam  hujus  quaestionis,  quod  primi 
philosophi,  qui  de  naturis  rerum  inquisiverunt,  putaverunt  nihil  esse  in 
mundo  praeter  corpus.  Et  quia  videbant  omnia  corpora  mobiiia  esse  et 
putabant  ea  in  continuo  fiuxu  esse,  existimaverunt,  quod  nulla  certitudo 
de  rerum  veritate  haberi  posset  a  nobis.  Quod  enim  est  in  continuo 
fluxu,  per  certitudinem  apprehendi  non  potest,  quia  prius  labitur  quam 
mente  dijudicetur;  sicut  Heraclitus  dixit,  quod  «  non  estpossibile  aquam 
fluvii  currentis  bis  tangere,  j)  ut  recitat  Philosophus  (Metaph.  lib.  iii, 
c.  5).  —  His  autem  superveniens  Plato,  ut  posset  salvare  certam  cogni- 
tionem  veritatis  a  nobis  per  intellectum  haberi,  posuit  praeter  ista  corpo- 
ralia,  aliud  genus  entium  a  materia  et  motu  separatum,  quod  nominabat 
species,  sive  ideas  ;  per  quarum  participationem  unumquodque  istorum 
singularium  et  sensibiiium  dicitur  vel  homo,  vel  equus,  vel  aliquid 
hujusmodi.  Sic  ergo  dicebat  scientias,  et  definitiones,  et  quidquid  ad 
actum  intellectus  pertinet,  non  referri  ad  ista  corpora  sensibilia,  sed  ad 
illa  immaterialia  et  separata,  ut  sic  anima  non  intelligat  ista  corporalia, 
sed  intelligat  horum  corporalium  species  separatas.  Sed  hoc  dupliciter 
apparet  falsum :  primo  quidem,  quia  cum  illae  species  sint  immateriales 
et  immobiles,  excluderetur  a  scientiis  cognitio  motus  et  materiae,  qupd 
est  proprium  scientias  naturalis,  et  demonstratio  per  causas  moventes  et 
materiales.  Secundo,  quia  derisibile  videtur,  ut,  dum  eorum  quas  nobis 
manifesta  sunt,  notitiam  quaerimus,  alia  entia  in  medium  afferamus, 
quae  non  possunt  esse  eorum  substantias,  cum  ab  eis  differant  secundum 
esse ;  et  sic,  illis  susbstantiis  separatis  cognitis,  non  propter  hoc  de  istis 
sensibilibus  judicare  possemus. 

Videtur  autem  in  hoc  Plato  deviare  a  veritate,  quia  cum  aestimaret 
omnem  cognitionem  per  modum  alicujus  similitudinis  esse,  credidit 
quod  forma  cogniti  ex  necessitate  sit  in  cognoscente,  eo  modo  quo  est  in 
cognito.  Consideravit  autem,  quod  forma  rei  intellectae  est  in  intellectu 
universaliter,  et  immaterialiter,  et  immobiliter  ;  quod  ex  ipsa  operaiione 
intellectus  apparet,  qui  intelligit  universaliter,  etper  modum  necessitatis 
cujusdam.  Modus  enim  actionis  est  secundum  modum  formae  agentis. 
Et  ideo  existimavit  quod  oporteret  res  intellecias  hoc  modo  in  seipsis 
subsistere,  scilicet  immaterialiter  et  immobiliter.  Hoc  autem  necessarium 
non  est ;  quia  etiam  in  ipsis  sensibilibus  videmus,  quod  forma  alio  modo 
est  in  uno  sensibilium  quam  in  altero  ;  puta  cum  in  uno  est  albedo  inten- 
sior,  in  alio  remissior ;  et  cum  in  uno  est  albedo  cum  dulcedine,  in  alio 
sine  dulcedine.  Et  per  hunc  etiam  modum  forma  sensibilis  alio  modo 
est  in  re  quae  est  extra  animam',  et  alio  modo  in  sensu  qui  suscipit 
formas  sensibilium  absque  materia,  sicut  colorem  auri  sine  auro.  Et 
similiter  intellectus  species  corporum,  quae  sunt  materiales  et  mobiles, 

recipit  immaterialiter  et  immobiliter  secundum  modum  suum ;  nam 
receptum  est  in  recipiente  per  modum  recipientis.  Dicendum  est  ergo 
quod  anima  per  intellectum  cognoscit  corpora  cognitione  immateriali, 
universali  et  necessaria. 

Ad  primum  ergo  dicendum,  quod  verbum  Augustini  est  intelligendum 
quantum  ad  ea  quibus  intellectus  cognoscit,  non  autem  quantum  ad  ea 
qua2  intellecius  cognoscit.  Cognoscit  enim  corpora  intelligendo,  sed  non 
per  corpora,  neque  per  similitudines  materiales  et  corporeas,  sed  per 
species  immateriales  et  intelUgibiles,  quae  per  sui  essentiam  in  anima 
esse  possunt. 

Ad  secundum  dicendum,  quod  sicut  Augustinus  dicit  (De  civit.  Dei^ 
lib.  XXII,  cap.  29),  non  est  dicendum,  quod  sicut  sensus  cognoscit  sola 
corporalia,  ita  intellectus  cognoscit  sola  spiritualia  ;  quia  sequeretur 
quod  Deus  et  angeli  corporalia  non  cognoscerent.  Hujusautem  diversi- 
tatis  ratio  est,  quia  inferior  virtus  non  se  extendit  ad  ea  quae  sunt  supe- 
rioris  virtutis ;  sed  virtus  superior  ea  quae  sunt  inferioris  virtutis  excei- 
lentiori  modo  operatur. 

Ad  tertium  dicendum,  quod  omnis  motus  supponit  aliquid  immobile. 
Cum  enim  transmutatio  fit  secundum  qualitatem,  remanet  substantia 
immobilis;  et  cum  transmutatur  forma  substantialis,  remanet  materia 
immobilis.  Rerum  etiam  mutabilium  sunt  immobiies  habitudines  ;  sicut 
Socrates,  etsi  non  semper  sedeat,  tamen  immobiliter  est  verum  quod 
quando  sedet,  in  uno  loco  manet.  £t  propterhoc  nihil  prohibet  de  rebus 
mobilibus  immobilem  scientiam  habere. 
Cfr.  De  Verit.,  q.  x,  art.  4. 


§  27.  —  Utrum  anima  intelligat  omnia  per  species 
sibi   naturaliter   inditas. 

(S.  Th.  I,  q.  Lxxxiv,  art.  3) 

Videtur  quod  anima  intelligat  omnia  per  species  sibi  naturaliter  indi- 
tas.  I.  Dicit  enim  Gregorius  (Homil.  Ascensionis  xxix  in  Evang.,  parum 
a  princ),  quod  «  homo  habet  commune  cum  angelis  intelligere.  »  Sed 
angeli  intelligunt  omnia  per  formas  naturaliter  inditas  ;  unde  (lib.  De 
Caus.  propos.  lo)  dicitur,  quod  «  omnis  intelligentia  est  plena  formis.  » 
Ergo  et  anima  habet  species  rerum  naturalium  inditas,  quibus  corporalia 
intelligit. 

2.  Pragterea,  anima  intellectiva  est  nobilior  quam  materia  prima  corpo- 
ralis.  Sed  materia  prima  est  creata  a  Deo  sub  formis,  ad  quas  est  in 
potentia.  Ergo  multo  magis  anima  intellectiva  est  creata  a  Deo  sub  spe- 
ciebus  intelligibilibus ;  et  sic  anima  intelligit  corporalia  per  species  sibi 
naturaliter  inditas. 

3.  Praeterea,  nullus  potest  verum  respondere  nisi  de  eo  quod  scit.  Sed 
aliquis  etiam  idiota  non  habens  scientiam  acquisitam  respondet  verum  de 

singulis,  si'  tameii  ordinate  interrogetur,  ut  narratur  in  Menone  Platonis 
(circa  med.)  de  quodam.  Ergo  antequam  aiiquis  acquirat  scientiam, 
habet  rerum  cognitionem;  quod  non  esset,  nisi  anima  haberet  species 
naturaliter  inditas.  Intelligit  igitur  anima  res  corporeas  per  species  natu- 
raliter  inditas. 

Sed  contra  est  quod  Philosophus  dicit  (De  anima,  lib.  iii,  c.  4),  de 
intellectu  loquens,  quod  est  «  sicut  tabula  in  qua  nihil  est  scriptum.  » 

CoNCLUsio.  — Anima  cum  sit  quandoque  cognoscens  in  potentia  tantum 
ad  id  quod  postea  actu  cognoscit,  impossibile  est  eam  cognoscere  corpo- 
ralia  per  species  naturaliter  inditas. 

Respondeo  dicendum  quod  cum  forma  sit  principium  actionis,  opor- 
tet  ut  eo  modo  se  habeat  aliquid  ad  formam,  quae  est  actionis  principium, 
quo  se  habet  ad  actionem  illam.  Sicut  si  moveri  sursum  est  ex  levitate, 
oportet  illud  quod  in  potentia  tantum  sursum  fertur,  esse  leve  solum  in 
pptentia;  quod  autem  actu  sursum  fertur,  esse  leve  in  actu.  Videmus  autem 
quod  homo  est  quandoque  cognoscens  in  potentia  tantum,  tam  secun- 
dum  sensum,  quam  secundum  intellectum.  Et  de  tali  potentia  in  actum 
reducitur:  ut  sentiat  quidem,  per  actiones  sensibilium  in  sensum;  ut 
intelligat  autem,  per  disciplinam,  aut  inventionem.  Unde  oportet  dicere, 
quod  anima  cognoscitiva  sit  in  potentia  tam  ad  similitudines  quae  sunt 
principia  sentiendi,  quam  ad  similitudines  quae  sunt  principia  inteliigendi. 
Et  propter  hoc  Aristoteles  (loco  cit.)  posuit  quod  intellectus,  quo  anima 
intelligit,  non  habet  aliquas  species  naturaliter  inditas,  sed  est  in  prin- 
cipio  in  potentia  ad  hujusmodi  species  omnes. 

Sed  quia  id  quod  habet  actu  formam,  interdum  non  potest  agere  secun- 
dum  formam  propter  aliquod  impedimentum  (sicut  leve,  si  impediatur 
sursum  ferri),  propter  hoc  Plato  posuit  quod  inteliectus  hominis  natu- 
raliter  est  plenus  omnibus  speciebus  intelligibilibus,  sed  per  unionem 
corporis  impeditur  ne  possit  in  actum  exire.  Sed  hoc  non  videtur  conve- 
vienter  dictum  :  primo  quidem,  quia  si  habet  anima  naturalem  notitiam 
omnium,  non  videtur  esse  possibiie  quod  hujus  naturalis  notitiae  tantam 
obiivionem  capiat,  quod  nesciat  se  hujusmodi  scientiam  habere.  NuIIus 
enim  homo  obliviscitur  ea  quae  naturaliter  cognoscit,  sicut  quod  omne 
totum  sit  majus  sua  parte,  et  alia  hujusmodi.  Praecipue  autem  hoc  vide- 
tur  esse  inconveniens,  si  ponatur  esse  animae  naturale  corpori  uniri. 
Inconveniens  enim  est  quod  naturalisoperatio  alicujus  rei  totaliter  impe- 
diatur  per  id  quod  est  sibi  secundum  naturam.  —  Secundo  manifeste 
apparet  hujus  positionis  falsitas  ex  hoc  quod,  deficiente  aliquo  sensu,  j 
deficit  scientia  eorum  quag  apprehenduntur  secundum  illum  sensum  : 
sicut  caecus  natus  nullam  potest  habere  notitiam  de  coloribus ;  quod  non 
esset,  si  intellectui  animae  essent  naturaliter  indiiae  omnium  intelligibi- 
lium  rationes.  Et  ideo  dicendum  est  quod  anima  non  cognoscit  corpo-  ^'jf 
ralia  per  species  naturaliter  inditas. 

Ad  primum  ergo  dicendum,  quod  homo  quidem  convenit  cum  angelis  'Jk 
in  intelligendo,  deficit  tamen  ab  eminentia  intellectus  eorum.  Sicut  et  ^; 
corpora  inferiora,  quae  lantum  existunt,   secundum  Gregorium  (loc.  cit. 

in  arg.),  deficiunt  ab  existentia  superiorum  corporum.  Nam  materiainfe- 
riorum  corporum  non  est  compieta  totaliter  per  formam,  sed  est  in 
potentia  ad  formas  quas  non  habet ;  materia  autem  caelestium  corporum 
est  totaliter  completa  per  formam,  ita  quod  non  est  in  potentia  ad  aliam 
formam.  Kt  similiter  intellecius  angeli  est  perfectus  per  species  intelii- 
gibiles  secundum  suam  naturam ;  intellectus  autem  humanus  est  in 
potentia  ad  hujusmodi  species. 

Ad  secundum  dicendumy  quod  materia  prima  habet  esse  substantiale 
per  formam ;  et  ideo  oportuit  quod  crearetur  sub  aliqua  forma,  alioquin 
non  esset  in  actu.  Sub  una  tamen  forma  existens  est  in  potentia  ad  alias. 
Intellectus  autem  non  habet  esse  substantiale  per  speciem  intelligibilem  ; 
et  ideo  non  est  simile. 

Ad  tertium  dicendum,  quod  ordinata  interrogatio  procedit  ex  princi- 
piis  communibus  per  se  notis  ad  propria.  Per  talem  autem  processum 
scientia  causatur  in  anima  addiscentis.  Unde  cum  verum  respondet  de 
his  de  quibus  secundo  interrogatur,  hoc  non  est  quia  prius  ea  noverit, 
sed  quia  tunc  eade  novo  addiscit.  Nihil  enim  refert  utrum  ille  qui  docet, 
proponendo  vel  interrogando,  procedat  de  principiis  communibus  ad 
conclusiones  :  utrobique  enim  animus  audieniis  ccrtificatur  de  posterio- 
ribus  per  priora. 

Cfr.  De  Verit.,  q.  x,  art.  4. 


§  28.  —  Utrum  anima  intellectiva  cognoscat  res  immateriales 

in  rationibus  aeternis. 

(S.  Th.  I,  ([.  Lxxxiv,  art.  5j 

Videtur  quod  anima  intellectiva  non  cognoscat  res  immateriales  in 
rationibus  aeternis.  i.  Id  enim  in  quo  aliquid  cognoscitur,  ipsum  magis 
et  per  prius  cognoscitur.  Sed  anima  intellectiva  hominis  in  statu  prassen- 
tis  vitae  non  cognoscit  rationes  aeternas  ;  quia  non  cognoscit  ipsum  Deum, 
in  quo  rationes  aeternae  existunt,  sed  ei  sicut  ignoto  conjungitur,  ut  Dio- 
nysius  dicit  (Myst.  TheoI.,cap.  i).  Ergo  anima  non  cognoscit  omnia  in 
rationibus  aeternis. 

2.  Praeterea  (Rom.  i,  20)  dicitur,  quod  invisibilia  Dei  per  ea  quce  facta 
sunt,  conspiciuntur.  Sed  inter  invisibilia  Dei  numerantur  rationes  aeter- 
nae.  Ergo  rationes  aeternae  per  creaturas  materiales  cognoscuntur,  et  non 
e  converso. 

3.  Praeterea,  rationes  aeternae  nihil  aliud  sunt  quam  ideae.  Dicit  enim 
Augustinus  (Lib.  quaest.  lxxxiii_,  quaest.  46),  quod  ((  ideae  sunt  rationes 
stabiles  rerum  in  mente  divina  existentes.  »  Si  ergo  dicatur  quod  anima 
intellectiva  cognoscit  omnia  in  rationibus  aeternis,  redibit  opinio  Platonis, 
qui  posuit  omnem  scientiam  ab  ideis  derivari. 

Sedcontraest  quod  dicit  Augustinus(Confess.  lib.  xii,  cap.  25,amed.): 
«  Si  ambo  videmus  verum  esse  quod  dicis,  et  ambo  videmus  verum  esse 

quod  dico  ;  ubi,  quaeso,  id  videmus  ?  Nec  ego  utique  in  te,  nec  tu  in  me, 
sed  ^mbo  in  ipsa,  quae  supramentesnostrasest,incommutabili  veritate.  » 
Veritas  autem  incommutabilis  in  asternis  rationibus  continetur.  Ergo 
anima  intellectiva  omnia  vera  cognoscit  in  rationibus  aeternis. 

CoNLUsio.  —  In  rationibus  ceternis  anima  non  cognoscit  omnia  obje- 
ctive  in  prcesenti  statu,  sed  causaliter. 

Respondeo  dicendum  quod,  sicut  Augustinus  dicit  (De  Doctr.  Christ. 
lib.  II,  cap.  40),  «  qui  phiiosophi  vocantur,  si  qua  forte  vera  et  fidei  nos- 
trae  accommoda  dixerunt,  ab  eis  tanquam  ab  injustis  possessoribus  in 
usum  nostrum  vindicanda  sunt.  Habent  enim  doctrinae  gentilium  quae- 
dam  simulata  et  superstitiosa  figmenta,  quae  unusquisque  nostrum  de 
societate  gentilium  exiens  debet  evitare,  etc.  »  Et  ideo  Augustinus,  qui 
doctrinis  Platonicorum  imbutus  fuerat,  si  qua  invenit  fidei  accommoda 
in  eorum  dictis,  assumpsit;  quaevero  invenit  fidei  nostrae  adversa,  in  me- 
lius  commutavit.  —  Posuit  autem  Plato  formas  rerum  per  se  subsistere 
a  materia  separatas,  quas  ideas  vocabat,  per  quarum  participationem 
dicebat  intellectum  nostrum  omnia  cognoscere,  ut  sicut  materia  corpo- 
ralis  per  participationem  ideae  lapidis  fit  lapis,  ita  intellectus  noster  per 
participationem  ejusdem  ideae  cognosceret  lapidem.  Sed  quia  videtur 
esse  alienum  a  fide  quod  formae  rerum  extra  res  per  se  subsistant  absque 
materia, .  sicut  Platonici  posuerunt,  dicentes  per  se  vitam,  aut  per  se 
sapientiam  esse  quasdam  substantias  creatrices,  ut  Dionysius  dicit  (De 
Div.  Nom.jCap.  1 1);  ideo  Augustinus  (lib.  Quaest.  lxxxih,  quaest.  46)  po- 
suit  loco  harum  idearum,  quas  Plato  ponebat,  rationes  omnium  creatu- 
rarum  in  mente  divina  existere,  secundum  quas  omnia  formantur,  et 
secundum  quas  etiam  anima  humana  omnia  cognoscit. 

Cum  ergo  quaeritur,  utrum  anima  humana  in  rationibus  aeternis  om- 
nia  cognoscat ;  dicendum  est  quod  aliquid  in  aliquo  dicitur  cognosci 
dupliciter.  —  Uno  modo  sicut  in  objecto  cognito,  sicut  aliquis  videt  inj 
speculo  ea  quorum  imagines  in  speculoresultant ;  et  hoc  modo  anima! 
in  statu  praesentis  vitae  non  potest  videre  omnia  in  rationibus  aeternis; 
sed  sic  in  rationibus  aeternis  cognoscunt  omnia  beati,  qui  Deum  vident, 
et  omnia  in  ipso.  —  Alio  modo  dicitur  aliquid  cognosci  in  aliquo  sicut 
in  cognitionis  principio* ;  sicut  si  dicamus  quod  in  sole  videntur  ea  qux, 

I.  Quomodo  Deus  sit  principium  primum  cognitionis  intellectualiSy  sic  explicat 
Doctor  Angelicus.  —  Sicut  in  motibus  corporalibus  movens  dicitur  quod  dat] 
formam,  quae  est  principium  motus;  ita  dicitur  movere  intellectum  quod  cau-j 
sat  formam  quse  est  principium  inteilectualis  operationis,  quae  dicitur  mctusj 
intellectus.  Operationis  autem  intellectus  est  duplex  principium  in  intelligente  :| 
unum  scilicet  quod  est  ipsa  virtus  intellectualis,  quod  quidem  principium  estl 
etiam  in  intelligente  in  potentia;  aliud  autem  est  principium  intelligendi  inj 
actu,  scilicet  similitudo  rei  intellectae  in  intelligente.  Dicitur  ergo  aliquid  mo-j 
vere  intellectum,  sive  det  intelligenti  virtutem  ad  intelligendum,  sive  imprimatj 
ei  similitudinem  rei  inteilectoe. —  Utroque  autem  modo  Deus  movet  intellectumj 
creatum  ;  ipse  enim  est  ipsum  primum  ens  immateriale.  Et  quia  intellectua-j 
litas  consequitur  immaterialitatem,  sequitur  quod  ipse  sit  primum  intelligens.l 
Unde  cum  primum  in  quolibet  ordine  sit  causa  corum  qua»  consequuntur,  se-j 

videntur  per  solem.  Et  sic  necesse  est  dicere  quod  anima  humanaomnia 
cognoscat  in  rationibus  aeternis,  per  quarum  participationem  omnia 
cognoscimus.  Ipsum  enim  lumen  intellectuale,  quod  est  in  nobis,  nihil 
est  aliud  quam  quasdam  participata  similitudo  luminis  increati,  in  quo 
continentur  rationes  aeternae.  Unde  (Psal.  iv,  6)  dicitur :  Multi  dicunt : 
Quis  ostendit  nobis  bona  ?  Cui  quagstioni  Psalmista  respondet  dicens : 
Signatvm  est  super  noslumen  vultus  tui^  Domine ;  quasi  dicat :  Peripsam 
sigillationem  divini  luminis  in  nobis  omnia  demonstrantur. 

Quia  tamen  praster  lumen  intellectuale  in  nobis  exiguntur  species 
intelligibiles  a  rebus  acceptae  ad  scientiam  de  rebus  materiaiibus  haben- 
dam  ;  ideo  non  per  solam  participationem  rationum  aeternarum  de  rebus 
materialibus  notitiam  habemus  ;  sicut  Platonici  posuerunt  quod  sola 
idearum  participatio  sufficit  ad  scientiam  habendam.  Unde  Augustinus 
dicit  (De  Trin.  lib.  iv,  cap.  i6) :  «  Numquid  quia  philosophi  documentis 
certissimis  persuadent  aeternis  rationibus  omnia  temporalia  fieri,  propte- 
rea  potuerunt  in  ipsis  rationibus  perspicere,  vel  ex  ipsis  colligere,  quot 
sint  animalium  genera,  quae  semina  singulorum  ?  Nonne  ista  omnia  per 
locorum  ac  temporum  historiam  quaesierunt?  »  Quod  autem  Augustinus 
non  sic  intellexerii  omnia  cognosci  in  rationibus  asternis,  vel  in  incom- 
mutabili  veritate,  quasi  ipsae  rationes  aeternae  videantur,  patet  per  hoc 
quod  ipse  dicit  (lib.  Quaest.  lxxxih,  quaest.  66),  quod  «  rationalis  anima 
non  omnis,  et  quaecumque,  sed  quae  sancta  et  pura  fuerit,  asseritur  illi 
visioni  (scilicet  rationum  aeternarum)  esse  idonea  »  ;  sicut  sunt  animae 
beatorum. 

Et  per  haec  patet  responsio  ad  objecta. 

Cfr.  S.  Th,  i,  q.  xii,  art.  4;  q.  lxxxvui,  art.  3.  —  S.  c.  G.,  iii,  c.  52.  — 
IV  Sent.,  Dist.  xlix,  q.  2,  art.  6.  —  De  Verit.,  q.  viii,  art.  3.  —  Quodl.  vii, 
art.  I.  —  In  Boet.  De  Trinit.,  q.  i,  art.  3. 


§  29.  —  Utrum  intellectiva  cognitio  accipiatur  a  rebus 

sensibilibus. 

(S.  Th.  I,  q.  Lxxxiv,  art.  6) 

Videtur  quod  intellectiva  cognitio  non  accipiatur  a  rebus  sensibilibus. 
I.  Dicit  enim  Augustinus  (lib.  Quaest.  lxxxhi,  quaest.  9),  quod  «  non  est 
expectanda  sinceritas  veritatis  a  corporis  sensibus  » ;  et  hoc  probat  du- 

quitur  quod  ab  ipso  sit  omnis  virtus  intelligendi.  —  Similiter  cum  ipse  sitpri- 
mum  ens,  et  omnia  entia  praeexistant  in  ipso  sicut  in  prima  causa,  oportet 
quod  sint  in  eo  intelHgibiliter  secundum  modum  ejus.  Sicut  enim  omnes 
rationes  rerum  inteUigibiles  primo  existunt  in  Deo,  et  ab  eo  derivantur  in 
ahos  intellectus,  ut  actu  intelHgant  ;  sic  etiam  derivantur  in  creaturas,  ut 
subsistant.  Sic  igitur  Deus  movet  inteUectum  creatum,  inquantum  dat  ei  vir- 
tutem  ad  inteUigendum,  vel  naturalem,  vel  superadditam,  et  inquantum  impri- 
mit  ei  species  inteUigibiles,  et  utrumque  tenet  et  conservat  in  esse. 

Dicendum  est  ergo,  quod  operatio  inteUectuaHs  est  quidem  ab  intellectu  in 

pliciter  :  uno  modo  per  hoc  quod  omne  quod  corporeus  sensus  attingit, 
sine  ulla  intermissione  temporis  commutatur  :  quod  autem  non  manet, 
percipi  non  potest.  Alio  modo  per  hoc  quod  omniaquae  percorpus  sen- 
timus,  etiam  cum  non  adsunt  sensibus,  imagines  tamen  eorum  patimur, 
ut  in  somno,  vel  furore.  Non  autem  sensibus  discernere  valemus,  utrum 
ipsa  sensibiiia  vei  imagines  eorum  falsas  sentiamus.  Nihil  autem  percipi 
potest  quod  a  falso  non  discernitur.  Et  sic  concludit  quod  «  non  est  ex- 
pectanda  veritas  a  sensibus.  »  Sed  cognitio  intellectualis  est  apprehensiva 
veritatis.  Non  ergo  cognitio  intellectualis  est  expectanda  a  sensibus. 

2.  Praeterea.  Augustinus  dicit  (Super  Gen.  ad  litt.  lib.  xii,  cap.  i6)  : 
«  Non  est  putandum  facere  aliquid  corpus  in  spiritum,  tanquam  spiritus 
corpori  facienti  materiae  vice  subdatur.  Omni  enim  modo  praestantior 
est  qui  facit,  ea  re  de  qua  aliquid  facit.  »  Unde  concludit  quod  «  imaginem 
corporis  non  corpus  in  spiritu,  sed  ipse  spiritus  in  seipso  facit.  »  Non 
ergo  intellectualis  cognitio  a  sensibus  derivatur. 

3.  Praeterea,  effectus  non  se  extendit  ultra  virtutem  suae  causae.  Sed  in- 
tellectualis  cognitio  se  extendit  ultra  sensibilia;  intelligimus  enim  quae- 
dam  quae  sensu  percipi  non  possunt.  Intellectualis  ergo  cognitio  non  de- 
rivatur  a  rebus  sensibilibus. 

Sed  contra  est  quod  Philosophus  probat  (Metaph.  lib.  iii,  c.  i,  et  in 
fine  Poster.,  lib.  ii,  c.  i5),  quod  «  principium  nostrae  cognitionis  est  a 
sensu.  » 

CoNCLUSio.  —  Intellectiva  cognitio  fit  a  sensibili,  non  sicut  a  perfecta 
et  totali  causa,  sed  potius  sicut  a  materia  causce. 

Respondeo  dicendum  quod  circa  istam  quaestionem  triplex  fuit  philo- 
sophorum  opinio  *.  —  Democritus  enim  posuit  quod  nulla  est  alia  causa 

quo  est,  sicut  a  causa  secunda,  sed  a  Deo  sicut  a  causa  prima.  Ab  ipso  enim 
datur  intelligenti  quod  intelligere  possit.  —  Lumen  autem  intellectuale  simul 
cum  similitudine  rei  intellectse  est  sufficiens  principium  intelligendi  ;  secun- 
darium  tamen,  et  ab  ipso  primo  principio  dependens.  fS.  Th.  i,  q.  cv,  art.  3,  (z.) 

I.  Respondeo  dicendum,  quod  circa  hanc  quaestionem  multiplex  fuit  anti- 
quorum  opinio. 

Quidam  enim  posuerunt  ortum  scientiiE  nostrae  totaliter  a  causa  exteriori 
esse,  quae  est  a  materia  separata :  qui  in  duas  sectas  dividuntur.  —  Quidam 
enim,  ut  Platonici,  posuerunt  formas  rerum  sensibilium  esse  a  materia  separa- 
tas,  et  sic  esse  intelligibiles  actu,  et  per  earum  participationem  a  materia  sen- 
sibili  effici  individua  in  natura  ;  earum  vero  participatione  humanas  mentes 
scientiam  habere;  et  sic  ponebant  praedictas  formas  esse  principium  generatio- 
nis  et  scientiae,  ut  Philosophus  narrat  (I  Metapn.,  c.  6).  Sed  haec  positio  a  Phi- 
losopho  sufficienter  reprobata  est ;  qui  ostendit  quod  non  est  ponere  formas 
sensibiHum  rerum  nisi  in  materia  sensibili  ;  cum  etiam  nec  sine  materia  sensi- 
bili  in  universali  formae  universales  intelligi  possint,  sicut  nec  simus  sine  naso. 
—  Et  ideo  alii  non  ponentes  formas  sensibilium  separatas,  sed  intelligerttias 
tantum,  quas  nos  Angelos  dicimus,  posuerunt  originem  nostras  scientiae  totali- 
tcr  ab  hujusmodi  substantiis  separatis  esse.  Unde  Avicenna  voluii  (lib.  ix  Me-  J.- 
taph.),  quod  sicut  formae  sensibiles  non  acquiruntur  in  materia  sensibili  nisi  ex 
influentia  intelligentiac  agentis,  ita  et  formae  intelligibiles  humanis  mentibus  non 
imprimuntur  nisi  ex  intelligentia  agente,  quae  non  est  pars  animae.  sed  substan- 
tia  separata,  ut  ipse  ponit.  Indiget  tamen  anima  sensibus  quasi  excitantibus  et 

cujuslibet  nostrae  cognitionis,  nisicum  ab  his  corporibusquse  cogitamus, 
veniunt  atque  intrant  imagines  in  animas  nostras,  ut  Augustinus  dicit 
(Epist.  Lvi  ad  Dioscorum).  Et  Aristoteles  etiam  dicit  (lib.  De  somn.  et 
vigil.  et  lib.  De  divin.  per  somnum,  cap.  2)  quod  Democritus  posuit  co- 
gnitionem  fieri  per  idola  et  defluxiones.  Et  hujus  positionis  ratio  fuit, 
quia  tam  ipse  Democritus,  quam  alii  antiqui  naturales  non  ponebant  in- 
tellectum  differre  a  sensu ;  ut  Aristoteles  dicit  (De  anima,  lib.  iii,  c.  3). 
Etideo,quia  sensus  immutatur  a  sensibili,  arbitrabantur  omnem  nos- 
iram  cognitionem  fieri  per  soiam  immutationem  a  sensibilibus.  Quam 
quidem  immutationem  Democritus  asserebat  fieri  per  imaginum  deflu- 
xiones.  —  Plato  vero  e  contrario  posuit  intellectum  differre  a  sensu,  et 
intellectum  quidem  esse  virtutem  immaterialem  organo  corporeo  non  ' 
utentem  in  suo  actu.  Et  quia  incorporeum  non  potest  immutari  a  cor- 
poreo,  posuit  quod  cognitio  intellectualis  non  fit  per  immutationem  in- 
intellectus  a  sensibilibus,  sed  per  participationem  formarum  intelligibi- 
lium  separatarum.  Sensum  etiam  posuit  virtutem  quamdam  per  se  ope- 
rantem.  Unde  nec  ipse  sensus,  cum  sit  quaedam  vis  spiritualis,  immuta- 
tur  a  sensibiiibus;  sed  organa  sensuum  a  sensibilibus  immutantur ;  ex 
qua  immutatione  anima  quodammodo  excitatur,  ut  in  se  species  sensi- 
bilium  formet.  Et  hanc  opinionem  tangere  videtur  Augustinus  (Super 
Gen.  ad  litt.  lib.  xii,  cap.  24),  ubi  dicit  quod  «  corpus  non  sentit,  sed 
anima  per  corpus,  quo  velut  nuntio  utitur  ad  formandum  in  seipsa  quod 
extrinsecus  nuntiatur.  »  Sic  igitur  secundum  Platonis  opinionem  neque 
intellectualis  cognitio  a  sensibiii  procedit,  neque  etiam  sensibilis  totali- 
ter  a  sensibilibus  rebus  ;  sed  sensibilia  excitant  animam   sensibilem  ad 

disponentibus  ad  scientiam  ;  sicut  ista  inferiora  agentia  praeparant  materiam 
ad  suscipiendam  formam  ab  intelligentia  agente.  Sed  ista  opinio  non  videtur 
rationabilis  :  quia  secundum  hoc  non  esset  dependentia  necessaria  inter  cogni- 
tionem  mentis  humanae  et  virtutes  sensitivas  :  cujus  apparet  contrarium  mani- 
feste ;  tum  ex  hoc  quod  deficiente  sensu  deficit  scientia  de  suis  sensibiHbus  ; 
tum  ex  hoc  quod  mens  nostra  non  potest  actu  considerare  etiam  ea  quae  habi- 
tualiter  scit,  nisi  formando  ahqua  phantasmata  ;  unde  etiam  laeso  organo  phan- 
tasiae  impeditur  consideratio.  Et  praeterea  praedicta  positio  tollit  proxima  re- 
rum  principia,si  omnia  inferiora  ex  substantia  separata  immediate  formas  con- 
sequuntur  tam  intelligibiles  quam  sensibiles. 

AHa  opinio  fuit  ponentium  nostrae  scientiae  originem  totaliter  a  causa  inte- 
riori  esse  :  qui  etiam  in  duas  sectas  dividuntur.  —  Quidam  enim  posuerunt 
humanas  animas  in  se  ipsis  continere  omniumrerum  notitiam ;  sed  per  conjun- 
ctionem  ad  corpus  praedictam  cognitionem  obtenebrari  ;  et  ideo  dicebant  nos 
indigere  studio  et  sensibus,  ut  impedimenta  scientite  tollerentur ;  dicentes,  ad- 
discere,  nihil  aliud  esse  quam  reminisci ;  sicut  et  manifeste  apparet  quod  exhis 
quae  audivimus  et  videmus,  reminiscimur  ea  quae  prius  sciebamus.  Sed  haec  po- 
sitio  non  videtur  esse  rationabilis.  Si  enim  conjunctio  animae  ad  corpus  sit  na- 
turalis,  non  potest  esse  quod  per  eam  totaliter  naturalis  scientia  impediatur : 
et  ita,  si  haec  opinio  vera  esset,  non  pateremur  omnimodam  ignorantiam  eorum 
quorum  sensum  non  habemus.  Esset  autem  opinio  consona  illi  positioni  quae 
ponit  animas  ante  corpora  fuisse  creatas,  et  postmodum  corporibus  unitas  ;  quia 
tunc  compositio  corporis  et  animae  non  esset  naturalis,  sed  accidentaliter  pro- 
veniens  ipsi  animae.  Quae  quidem  opinio  et  secundum  fidem  et  secundum  philo- 

sentiendum,  et  similiter  sens^us  excitant  animam  intellectivam  ad  intelli- 
gendum.  —  Aristoteles  autem  media  via  processit.  Posuit  enim  (De 
^nima,  lib.  iii,  c.  3),  cum  Platone,  intellectum  differre  a  sensu.  Sed  sen- 
sum  posuit  propriam  operationem  non  habere  sine  communicatione 
corporis,  ita  quod  sentire  non  sit  actus  animae  tantum,  sed  conjuncti.  Et 
similiter  posuit  de  omnibus  operationibus  sensitivae  partis.  Quia  igitur 
non  est  inconveniens  quod  sensibilia,  quae  sunt  extra  animam,  causent 
aliquid  in  conjunctum,  in  hoc  Aristoteles  cum  Democrito  concordavit, 
quod  operationes  sensitivae  partis  causentur  per  impressionem  sensibi- 
lium  in  sensum,  non  per  modum  defluxionis,  ut  Democritus  posuit,  sed 
per  quamdam  operationem.  Nam  et  Democritus  omnem  actionem  fieri 
posuit  per  influxionem  atomorum.  Intellectum  vero  posuit  Aristoteles 
(De  aima,  lib.  iii,  c.  4)  habere  operationem  absque  communicatione  cor- 
poris.  Nihil  autem  corporeum  imprimere  potestin  rem  incorpoream.  Et 
ideo  ad  causandam  intellectualem  operationem  secundum  Aristotelem 
non  sufficit  sola  impressio  sensibilium  corporum,  sed  requiritur  aliquid 
nobilius  ;  quia  agens  est  honorabilius  patiente,  ut  ipse  dicit  (De  anima, 
lib.  III,  c.  5) ;  non  tamen  ita  quod  intellectualis  operatio  causetur  in  no- 
bis  ex  sola  impressione  aliquarum  rerum  superiorum,  ut  Plato  posuit ; 

sophorum  sententias  reprobanda  judicatur.  —  Alii  vero  dixerunt,  quod  anima 
sibi  ipsi  est  scientiae  causa  :  non  enim  a  sensibilibus  scientiam  accipit  quasi 
actione  sensibiHum  aliquo  modo  similitudines  rerum  ad  animam  perveniant ; 
sed  ipsa  anima  ad  praesentiam  sensibilium  in  se  similitudines  sensibilium  for- 
mat.  Sed  haec  positio  non  videtur  totahter  rationabilis.  NuUum  enim  agens, 
nisi  secundum  quod  est  actu,  agit;  unde,  si  anima  format  in  se  omnium  rerum 
similitudines,  oportet  quod  ipsa  in  se  actu  habeat  illas  similitudines  rerum  ;  et 
sic  redibit  in  praedictam  opinionem,  quae  ponit  omnium  rerum  scientiam  animae 
naturaliter  insitam  esse. 

Et  ideo  prae  omnibus  praedictis  positionibus  rationabilior  videtur  sententia 
Philosophi,  qui  ponit  scientiam  mentis  nostrae  partim  ab  intrinseco  esse,  partim 
ab  extrinseco ;  non  solum  a  rebus  a  materia  separatis,  sed  etiam  ab  ipsis  sensi- 
bilibus.  Cum  enim  mens  nostra  comparatur  ad  res  sensibiles  quae  sunt  extra 
animam,  invenitur  se  habere  ad  eas  in  duplici  habitudine.  Uno  modo  ut  actus 
ad  potentiam;  inquantum,  scilicet,  res  quae  sunt  extra  animam  sunt  intelligi- 
biles  in  potentia.  Ipsa  vero  mens  est  intelligibilis  in  actu  ;  et  secundum  hoc 
ponitur  in  ea  intellectus  agens,  qui  faciat  intelligibilia  actu.  Alio  modo  ut  po- 
tentia  ad  actum  ;  prout  scilicet  in  mente  nostra  formae  rerum  determinatae, 
sunt  in  potentia  tantum,  quae  in  rebus  extra  animam  sunt  in  actu ;  et  secundum 
hoc  ponitur  in  anima  nostra  intellectus  possibilis,  cujus  est  recipere  formas  a 
sensibilibus  abstractas,  factas  intelligibiles  actu  per  lumen  intellectus  agentis. 
Quod  quidem  lumen  intellectus  agentis  in  anima  rationali  procedit,  sicut  a 
prima  origine,  a  substantiis  separatis,  praecipue  a  Deo.  Et  secundum  hoc,  ve- 
rum  est  quod  scientiam  a  sensibilibus  mens  nostra  accipit ;  nihilominus 
tamen  ipsa  anima  in  se  similitudines  rerum  format,  inquantum  per  lumen 
intellectus  agentis  efficiuntur  formae  a  sensibilibus  abstractae  intelligibiles  actu, 
ut  in  intellectu  possibili  recipi  possint,  Et  sic  etiam  in  lumine  intellectus  agen- 
tis  nobis  est  quodammodo  omnis  scientia  originaliter  indita,  mediantibus  uni- 
versalibus  conceptionibus,  quae  statim  lumine  intellectus  agentis  cognoscun- 
tur,  per  quas  sicut  per  universalia  principia  judicamus  de  aliis,  et  ea  praeco- 
gnoscimus  in  ipsis.  Et  secundum  hoc  illa  opinio  veritatem  habet  quae  ponit 
nos  ea  quas  addiscimus>  ante  in  notitia  habuisse.  (Dc  Verit.,  q.  x,  art.  6,  c.) 


DE    INTELLECTU  365 

sed  illud  superius  et  nobilius  agens,  quod  vocat  intellectum  agentem^ 
facit  phantasmata  a  sensibus  accepta  intelligibilia  in  actu,  per  modum 
abstractionis  cujusdam. 

Secundum  hoc  ergo  ex  parte  phantasmatum  intellectualis  operatio  a 
sensu  causatur.  Sed  quia  phantasmata  non  sufficiunt  immutare  intelle- 
ctum  possibilem,  sed  oportet  quod  fiant  intelligibilia  actu  per  intellectum 
agentem ;  non  potest  dici  quod  sensibilis  cognitio  sit  totalis  et  perfecta 
causa  intellectualis  cognitionis ,  sed  magis  quodammodo  est  materia 
causae. 

Ad  primum  ergo  dicendum,  quod  per  verba  illa  Augustini  datur  intel- 

ligi  quod  veritas  non  sit  totaliter  a  sensibus  expectanda.  Requiritur  enim 

lumen  intellectus  agentis,  per  quod  immutabiliter  veritatem  in  rebus  mu- 

tabiiibus  cognoscamus,  et  discernamus  ipsas  res  a  similitudinibus  rerum. 

Ad  secundum  dicendum,  quod  Augustinus   non  loquitur  de  intelle- 

ctuali  cognitione,  sed  deimaginaria.  Et  quia  secundum  Platonis  opinio- 

nem  vis   imaginaria  habet  operationem  quae   est  animae  solius,   eadem 

ratione  usus  est  Augustinus  ad  ostendendum  quod  corpora  non  impri- 

munt  suas  similitudines  in  vim  imaginariam,  sed  hoc  facit  ipsa  anima, 

quautitur  Aristoteles  (De  anima,  lib.  iii,  c.  5)  ad  probandum  intellectum 

agentem   esse   aliquid  separatum,   quia  scilicet   agens  est  honorabilius 

patiente.    Et  procul  dubio   oporteret  secundum  hanc  positionem   in  vi 

imaginativa  ponere  non  solum  potentiam  passivam,  sed  etiam  activam. 

Sed  si  ponamus,  secundum  opinionem  Aristotelis  (De  anima,  lib.  iii,  c.  3), 

quod  actio  virtutis  imaginativae  sit  conjuncti,  nulia  sequitur  difficultas ; 

quia  corpus  sensibile  est  nobilius  organo  animalis  secundum  hoc  quod 

comparatur  ad  ipsum,  ut  ens  in  actu  ad  ens  in  potentia,  sicut  coloratum 

in  actu  ad  pupillam  quae  colorata  estin  potentia.  Posset  tamen  dici  quod 

quamvis  prima  immutatio  virtutis   imaginariae  sit  per  motum   sensibi- 

lium,  quia  phantasia  est  motus  factus  secundum  sensum,   tamen  est 

quaedam  operatio  animae  in  homine,  quae  dividendo  et  componendo  for- 

mat  diversas  rerum  imagines,  etiam  quae  non  sunt  a  sensibus  acceptae. 

Et  quantum  ad  hoc  possunt  accipi  verba  Augustini. 

Ad  tertium  dicendum,  quod  sensitiva  cognitio  non  est  tota  causa 
intellectualis  cognitionis  ;  et  ideo  non  est  mirum,  si  intellectualis  cogni- 
tio  ultra  sensitivam  se  extendit. 

Cfr.  De  Verit.,  q.  x,  art.  6.  —  Quodl.  viii,  art.  3. 


§  30.  —  Utrum  intellectus  possit  actu  intelligere 

per  species  intelligibiles   quas   penes    se    habet,    non 

convertendo  se  ad  phantasmata. 

(S.  Th.  I,  q.  Lxxxiv,  art   7) 

Videtur  quod  intellectus  possit  actu  intelligere  per  species  intelligibiies 
quas  penes  se  habet,  non  convertendo  se  ad  phantasmata.  i.   Inteliectus 


366  DE    POTENTIIS   ANIMiE 

enim  fit  in  actu  per  speciem  inteiligibilem,  qua  informatur.  Sed  intelle- 
ctum  esse  in  actu  est  ipsum  intelligere.  Ergo  species  inielligibiles  suffi- 
ciunt  ad  hoc  quod  intellectus  actu  intelligat,  absque  hoc  quod  ad  phan- 
tasmata  se  convertat. 

2.  Praeterea,  magis  dependet  imaginatio  a  sensu  quam  intellectus  ab 
imaginatione.  Sed  imaginatio  potest  imaginari  actu,  absentibus  sensibili- 
bus.  Ergo  multo  magis  intellectus  potest  intelligere  actu,  non  conver- 
tendo  se  ad  phantasmata. 

3.  Prasterea,  incorporalium  non  sunt  aliqua  phantasmata  ;  quia  imagi- 
natio  tempus  et  continuum  non  transcendit.  Si  ergo  intellectus  noster 
non  posset  aliquid  inteiligere  inactu,  nisi  converteretur  ad  phantasnlata, 
sequeretur  quod  non  posset  intelligere  incorporeum  aliquid ;  quod  patet 
esse  falsum ;  intelligimus  enim  veritatem  ipsam,  et  Deum,  et  angelos. 

Sed  contra  est  quod  Philosophus  dicit  (De  anirtia,  lib.  iii,  c.  7),  quod 
«  nihil  sine  phantasmate  intelligit  anima.   >> 

CoNCLusio.  —  Intellectus  conjunctus  corpori  passibili  non  potest  intel- 
ligere  nisi  convertendo  se  ad  phantasmata. 

Respondeo  dicendum  quod  impossibile  est  intellectum  nostrum  secun- 
dum  praesentis  vitae  statum  quo  passibili  corpori  conjungitur,  aliquid 
intelligere  in  actu,  nisi  convertendo  se  ad  phantasmata.  Et  hoc  duobus 
indiciis  apparet.  —  Primo  quidem,  quia,  cum  intellectus  sit  vis  quasdam 
non  utens  corporali  organo,  nullo  modo  impediretur  in  suo  actu  per 
laesionem  alicujus  corporalis  orgarii,  si  non  requireretur  ad  ejus  actum 
actus  alicujus  potentiae  utentis  organo  corporali.  Utuntur  autem  organo 
corporali  sensus,  et  imaginatio,  et  aliae  vires  pertinentes  ad  partem  sen- 
sitivam.  Undemanifestum  est  quodadhocquodintellectusactu  intelligat, 
non  solum  accipiendo  scientiam  de  novo,  sed  etiam  utendo  scientia  jam 
acquisita,  requiritur  actus  imaginationis  et  ceterarum  virtutum.  Videmus 
enim  quod  impedito  actu  virtulis  imaginativae  per  laesionem  organi,  ut 
in  phreneticis,  et  similiter  impedito  actu  memorativas  virtutis,  ut  in 
lethargicis,  impeditur  homo  ab  intelligendo  in  actu  eiiam  ea  quorum 
scientiam  praeaccepit*.  —  Secundo,  quia  hoc  quilibet  in  seipso  experiri 
potest,  quod  quando  aliquis  conatur  aliquid  intelligere,  format  sibi  ali- 
qua  phantasmata  per  modum  exemplorum,  in  quibus  quasi  inspiciat 
quod  intelligere  studet.  Et  inde  est  etiam  quod  quando  aliquem  volumus 
facere  aliquid  intelligere,  proponimus  ei  exempla  exquibus  sibi  phantas- 
mata  formare  possit  ad  intelligendum. 

Hujus  autem  ratio  est,  quia  potentia  cognoscitiva  proportionatur  co- 

I.  Nulla  potentia  potest  aliquid  cognoscere  non  conve.rtendo  se  ad  objectum  suum, 
ut  visus  nihil  cognoscit  nisi  convertendo  se  ad  colorem.  Unde,  cum  phantasmata  se 
habeant  hoc  modo  ad  intellecium  possibilem  sicut  sensibilia  ad  sensum  ;  quantum- 
cumque  aliquam  speciem  intelligibiJem  apud  se  habeat,  nunquam  tamen  actu  ali- 
quid  considerat  secundum  illam  speciem,  nisi  convertendo  se  ad  phantasmata  :  ct 
ideo,  sicut  intellectus  noster  secundum  statum  vine  indiget  phantasmaiibus  ad  actu 
considerandum,  antequam  accipiat  habitum,  ita  ct  postquam  acceperit.  (De  \crit., 
q.  X,  art.  2,  ad.  7.) 

gnoscibili.  Unde  intellectus  angelici,  qui  est  totaliter  a  corpore  separatus, 
objectum  proprium  est  substantia  intelligibilis  a  corpore  separata;  et 
per  hujusmodi  intelligibile  materialia  cognoscit.  Iniellectus  autem  huma- 
ni,  qui  est  conjunctus  corpori,  proprium  objectum  est  quidditas  sive 
natura  in  materia  corporali  existens  ;  et  per  hujusmodi  naturas  visibilium 
rerum,  etiam  in  invisibilium  rerum  aliqualem  cognitionem  ascendit.  De 
ratione  autem  hujus  naturae  est  quod  in  aliquo  individuo  existat,  quod 
non  est  absque  materia  corporali ;  sicut  de  ratione  naturae  lapidis  est 
quod  sit  in  hoc  lapide;  et  de  ratione  naturae  equi  est  quod  sit  in  hoc 
equo,  et  sic  de  aliis.  Unde  natura  lapidis,  vel  cujuscumque  materialis 
rei,  cognosci  non  potest  complete  et  vere,  pisi  secundum  quod  cogno- 
scitur  ut  in  particulari  existens.  Particulare  autem  apprehendimus  per 
sensum  et  imaginationem  :  et  ideo  necesse  est  ad  hoc  quod  intellectus 
actu  intelligat  suum  objectum  proprium,  quod  convertat  se  ad  phantas- 
mata,  ut  speculetur  naturam  universalem  in  particulari  existentem.  — 
Si  autem  proprium  objectum  intellectus  nostri  esset  forma  separata,  vel 
si  formae  rerum  sensibilium  snbsisterent  non  inparticularibus,  secundum 
Platonicos,  non  oporteret  quod^  intellectus  noster  semper  intelligendo 
converteret  se  ad  phantasmata. 

Ad  primum  ergo  dicendum,  quod  species  conservatae  in  intellectu  pos- 
sibili  in  eo  existunt  habitualiter,  quando  actu  non  intelligit.  Unde  ad 
hoc  quod  intelligamus  in  actu,  non  sufficit  ipsa  conservatio  specierum ; 
sed  oportet  quod  eis  utamur,  secundum  quod  convenit  rebus  quarum 
sunt  species,  quae  sunt  naturae  in  particularibus  existentes. 

Ad  secundum  dicendum,  quod  etiam  ipsum  phantasma  est  similitudo 
rei  particularis ;  unde  non  indiget  imaginatio  aliqua  alia  similitudine 
particulari,  sicut  indiget  intellectus. 

Ad  tertium  dicendum,  quod  incorporea,  quorum  non  sunt  phantas- 
mata,  cognoscuntur  a  nobis  per  comparationem  ad  corpora  sensibilia, 
quorum  sunt  phantasmata  ;  sicut  veritatem  intelligimus  ex  consideratione 
rei  circa  quam  veritatem  speculamur.  Deus  autem,  ut  Dionysius  dicit 
(De  div.  nom.  cap.  i),  cognoscimus  ut  causam,  et  per  excessum,  et  per 
remotionem.  Alias  etiam  incorporeas  substantias  in  statu  praesentis  vitae 
cognoscere  non  possumus  nisi  per  remotionem,  vel  per  aliquam  compa- 
rationem  ad  corporalia.  Et  ideo  cum  de  hujusmodi  aliquid  intelligimus, 
necesse  habemus  converti  ad  phantasmata  corporum,  licet  ipsorum  non 
sint  phantasmata. 


§  31.  —  Utrum  intellectus  noster  intelligat  res  corporeas 
et  materiales  per  abstractionem  a  phantasmatibus. 

(S.  Th.  I,  q.  Lxxxv,  art.  1) 

Videtur  quod  intellectus  noster  non  intelligat  res  corporeas  et  mate- 
riales  per  abstractionem  a  phantasmatibus.    i.  Quicumque  enim  intel- 

lectus  intelligit  rem  aliter  quam  sit,  est  falsus.  Formae  autem  rerum 
materialium  non  sunt  abstractae  a  particularibus,  quorum  similitudines 
sunt  phantasmata.  Si  ergo  intelligamus  res  materiales  per  abstractionem 
specierum  a  phantasmatibus,  erit  falsitas  in  intellectu  nostro. 

2.  Praeterea,  res  materiales  sunt  res  naturales,  in  quarum  definitione 
cadit  materia.  Sed  nihii  potest  intelligi  sine  eo  quod  cadit  in  definitione 
ejus.  Ergo  res  materiales  non  possunt  intelligi  sine  materia.  Sed  materia 
est  individuationis  principium.  Ergo  res  materiales  non  possunt  intelligi 
per  abstractionem  universalis  a  particulari  ;  quod  est  abstrahere  species 
intelligibiles  a  phantasmatibus. 

3.  Praeterea  (De  anima,  lib.  iii,  c.  7),  dicitur  quod  «  phantasmata  se 
habent  ad  animam  intellectivam  sicut  colores  ad  visum.  »  Sed  visio  non 
fit  per  abstractionem  aliquarum  specierum  a  coloribus,  sed  per  hoc  quod 
colores  imprimunt  in  visum.  Ergo  nec  intelligere  contingit  per  hoc  quod 
aliquid  abstrahatur  a  phantasmatibus,  sed  per  hoc  quod  phantasmata 
imprimunt  in  intellectum. 

4.  Prasterea,  ut  dicitur  (De  anima,  lib.  iii,  loc.  nunc  cit.),  in  intellec- 
tiva  anima  sunt  duo,  scilicet  intellectus  possibilis  et  agens.  Sed  abstra- 
here  a  phantasmatibus  species  intelligibiles  non  pertinet  ad  intellectum 
possibilem,  sed  recipere  species  jam  abstractas  :  sed  nec  etiam  videtur 
pertinere  ad  intellectum  agentem,  qui  se  habet  ad  phantasmata  sicut 
lumen  ad  colores,  quod  non  abstrahit  aliquid  a  coloribus,  sed  magis  eis 
influit.  Ergo  nullo  modo  intelligimus  abstrahendo  a  phantasmatibus. 

5.  Praeterea,  Philosophus  (De  anima,  lib.  iii,  c.  7)  dicit  quod  «  intel- 
lectus  intelligit  species  in  phantasmatibus.  »  Non  ergo  eas  abstrahendo. 

Sed  contra  est,  quod  dicitur  (De  anima,  lib.  iii,  c.  4),  quod  a  sicut  res 
sunt  separabiles  a,  materia,  sic  circa  intellectum  sunt.  »  Ergo  oportet 
quod  materialia  intelligantur  inquantum  a  materia  abstrahuntur,  et  a 
similitudinibus  materialibus  quae  sunt  phantasmata. 

GoNCLusio.  —  Cum  intellectus  humanus  non  sit  actus  alicujus  organi 
corparalis^  sed  sit  animce  (quce  esi  forma  corporis)  potentia,  necessum 
est  ut  intelligat  materialia  et  sensibilia  abstrahendo  a  phantasmatibus. 

Respondeo  dicendum ,  quod  objectum  cognoscibile  proportionatur 
virtuti  cognoscitivae.  Est  autem  triplex  gradus  cognoscitivae  virtutis. 
Quaedam  en;m  cognoscitiva  virtus  est  actus  organi  corporalis,  scilicet 
sensus  :  et  ideo  objectum  cujuslibet  sensitivae  potentiae  est  forma,  prout 
in  materia  corporali  existit.  Et  quia  hujusmodi  materia  est  individua- 
tionis  principium,  ideo  omnis  potentia  sensiiivse  partis  est  cognoscitiva 
particularium  tantum.  —  Quaedam  autem  virtus  cognoscitiva  est,  quae 
neque  est  actus  organi  corporalis,  neque  est  aliquo  modo  corporali  mate- 
riae  conjuncta,  sicut  intellectus  angelicus  ;  et  hujus  virtutis  cognoscitivae 
objectum  est  forma  sine  maieria  subsistens.  Etsi  enim  materialia  cogno- 
scant  angeli,  non  tamen  nisi  in  immaterialibus  ea  intuentur,  vel  in  seipsis, 
vel  in  Deo.  —  Intellectus  autem  liumanus  medio  modo  se  habet;  non  cnim 
est  actus  alicujus  organi  ;  sed  tamen  est  quaedam  virtus  animae,  quae  est 
forma  corporis.  Et  ideo  proprium  ejus  est  cognoscere  formam  in  maie- 

ria  quidem  corporali  individuaJiter  existentem,  non  tamen  prout  est  in 
tali  materia.  Cognoscere  vero  id  quod  est  in  materia  individuali,  non 
prout  est  in  tali  materia,  est  abstrahere  formam  a  materia  individuali, 
quam  repraesentant  phantasmata.  Et  ideo  necesse  est  dicere  quod  intel- 
lectus  noster  intelligit  materialia  abstrahendo  a  phantasmatibus  ;  et  per 
materialia  sic  considerata  in  immateriaiium  aliqualem  cognitionem  deve- 
nimus ;  sicut  e  contra  angeli  per  immaterialia  materialia  cognoscunt. 

Plato  vero,  attendens  solum  immaterialiiatem  intellectus  humani,  non 
autem  ad  hoc  quod  est  corpori  quodammodo  unitus,  posuit  objectum 
intellectus  ideas  separatas;  et  quod  intelligimus  non  quidem  abstra- 
hendo,  sed  magis  abstracta  participando,  ut  refert  Aristoteles  (Metaph. 
lib.  XII,  c.  2). 

Ad  primum  ergo  dicendum,  quod  abstrahere  contingit  dupliciter  :  uno 
modo  per  modum  compositionis  et  divisionis,  sicut  cum  intelligimus  ali- 
quid  non  esse  in  alio,  vel  esse  separatum  ab  eo.  Alio  modo  per  modum 
simplicitatis;  sicut  cum  inteliigimus  unum,  nihil  considerando  de  alio. 
Abstrahere  igitur  per  iniellectum  ea  quae  secundum  rem  non  sunt  abs- 
tracta,  secundum  primum  modum  abstrahendi,  non  est  absque  falsitate. 
Sed  secundo  modo  abstrahere  per  intellectum  quae  non  sunt  abstracta 
secundum  rem,  non  habet  falsitatem,  ut  in  sensibus  manifeste  apparet. 
Si  enim  intelligamus,  vel  dicamus,  colorem  non  inesse  corpori  colorato, 
vel  esse  separatum  ab  eo,  erit  falsitas  in  opinione,  vel  in  oratione.  Si  vero 
consideremus  colorem  et  proprietatem  ejus,  nihil  considerantes  de  pomo 
colorato  ;  vel  si  quod  intelligimus,  voce  exprimamus,  erit  absque  falsi- 
tate  opinionis  et  operationis.  Pomum  enim  non  est  de  ratione  coloris.  Et 
ideo  nihil  prohibet  colorem  intelligi,  nihil  intelligendo  de  pomo.  Simi- 
liter  dico  quod  ea  quas  pertinent  ad  rationem  speciei  cujuslibet  rei  mate- 
rialis,  puta  lapidis,  aut  hominis,  aut  equi,  possunt  considerari  sine  prin- 
cipiis  individualibus,  quae  non  sunt  de  ratione  speciei.  Et  hoc  est 
abstrahere  universale  a  particulari,  vel  speciem  intelligibilem  a  phantas- 
matibus,  considerare  scilicet  naturam  speciei  absque  consideratione 
individualium  principiorum,  quae  per  phantasmata  repraesentantur.  Cum 
ergo  dicitur  quod  intellectus  est  falsus,  qui  intelligit  rem  aliter  quam  sit, 
verum  est  si  ly  aliter  referatur  ad  rem  intellectam  ;  tunc  enim  intellectus 
est  falsus,  quando  intelligit  rem  esse  aliter  quam  sit  :  unde  falsus  esset 
intellectus,  si  sic  abstraheret  speciem  lapidis  a  materia,  ut  intelligeret 
eam  non  esse  in  materia,  ut  Plato  posuit.  Non  est  autem  verum  quod 
proponitur,  si  ly  aliter  accipiatur  ex  parte  intelligentis  ;  est  enim  absque 
falsitate  ut  alius  sit  modus  intelligentis  in  intelligendo,  quam  modus  rei 
in  essendo  ;  quia  intellectum  est  in  intelligente  immaterialiter  per  modum 
intellectus,  non  autem  materialiter  per  modum  rei  materialis. 

Ad  secundum  dicendum,  quod  quidamputaverunt  quod  species  rei  na- 
turalis  sit  forma  solum,  et  quod  materia  non  sit  pars  speciei.  Sed  secun- 
dum  hoc  in  definitionibus  rerum  naturalium  non  poneretur  materia.  Et 
ideo  aliter  dicendum  est  quod  materia  est  duplex,  scilicet  communis,  et 
signata  vel  individualis.  Communis  quidem,  ut  caro  et  os  ;  individualis 

autem,  ut  hae  carnes,  et  haec  ossa.  Intellectus  igitur  abstrahit  speciem  rei 
naturalis  a  materia  sensibili  individuali,  non  autem  a  materia  sensibili 
communi;  sicut  speciem  hominis  abstrahit  ab  his  carnibus  et  his  ossibus, 
quas  non  sunt  de  ratione  speciei,  sed  partes  individui ;  et  ideo  sine  els 
considerari  potest.  Sed  species  hominis  non  potest  abstrahi  per  intelle- 
ctum  a  carnibus  et  ossibus.  —  Species  autem  mathematicae  possunt  abstra- 
hi  per  intellectum  a  materia  sensibili  non  solum  individuali,  sed  etiam 
communi;  non  tamen  a  materia  intelligibili  communi,  sed  solum  indi- 
viduaii.  Materia  enim  sensibilis  dicitur  materia  corporalis,  secundum 
quod  subjacet  qualitatibus  sensibilibus,  scilicet  calido  et  frigido,  duro  et 
molli,  et  hujusmodi.  Materia  vero  intelligibilis  dicitur  substantia,  secun- 
dum  quod  subjacet  quantitati.  Manifestum  est  autem  quod  quantitas 
prius  inest  substantias  quam  qualitates  sensibiles.  Unde  quantitates,  ut 
numeri,  et  dimensiones,  et  figuras,  quas  sunt  terminationes  quantitatum, 
possunt  considerari  absque  qualitatibus  sensibilibus  ;  quod  est  eas 
abstrahi  a  materia  sensibili.  Non  tamen  possunt  considerari  sine  iniel- 
lectu  substantias  quantitati  subjectae;  quod  esset  eas  abstrahi  a  materia 
intelligibili  communi  :  possunt  tamen  considerari  sine  hac  vel  illa  sub- 
stantia  ;  quod  est  eas  abstrahi  a  maieria  intelligibili  individuali.  — 
Quaedam  vero  sunt  quae  possunt  abstrahi  etiam  a  materia  inteiligibili 
communi,  sicut  ens,  unum,  potentia  et  actus,  et  alia  hujusmodi  ;  quae 
etiam  esse  possunt  absque  omni  materia,  ut  patei  in  substantiis  imma- 
terialibus.  Et  quia  Plato  non  consideravit  quod  dictum  est  de  duplici 
modo  abstractionis  5  omnia  quae  diximus  abstrahi  per  intellectum,  po 
suit  abstracta  esse  secundum  rem. 

Ad  tertium  dicendum,  quod  colores  habent  eumdem  modum  existendi, 
prout  sunt  in  materia  corporali  individuali,   sicut  in  potentia  visiva  ;  et 
ideo  possunt  imprimere  suam  similitudinem  in  visum.  Sed  phantasmata,  I 
cum  sint  similitudines  individuorum,  et  existant  in  organis  corporeis, 
non  habent  eumdem  modum  existendi  quem  habet  intellectus  liumanus;  i 
et  ideo  nonpossunt  sua  virtute  imprimere  in  intellecturh  possibilem.  Sed  ? 
virtute  intellectus  agentis  resultat  quaedam  similitudo  in  intellectu  possi- 
biJi  ex  conversione  intellectus  agentis  supra  phantasmata,  quas  quidem 
est  repraesentativa  eorum  quorum  sunt  phantasmata,  solum  quantum  ad 
naturam  speciei.  Et  per  hunc  modum  dicitur  abstrahi  species  intelligi- 
bilis  a  phantasmatibus  ;  non  quod  aliqua  eadem  numero  forma  quasprius 
fuit  in  phantasmatibus,  postmodum  fiat  in  intellectu  possibili,  ad  mo- 
dum  quo  corpus  accipitur  ab  uno  loco,  et  transfertur  ad  alterum. 

Ad  quartum  dicendum,  quod  phantasmata  et  iiluminantur  ab  intel- 
lectu  agente,  et  iterum  ab  eis  per  virtutem  intellectus  agentis  species 
inteliigibiies  abstrahuntur.  Illuminantur  quidem,  quia  sicut  pars  sensi- 
tiva  ex  conjunctione  ad  intellectum  efficiiur  virtuosior,  ita  phantasmata 
exvirtute  intellectus  agentis  redduntur  habilia  ut  ab  eis  intentiones  intel- 
ligibiles  abstrahantur.  Abstrahit  autem  intellectus  agens  species  intelli- 
gibiles  a  phantasmatibus,  inquantum  per  virtutem  intellectus  agentis 
accipere    possumus   in    nostra    consideratione    naturas   specierum   sinc 

individualibus  conditionibus,   secundum  quarum   similitudines  intelle- 
ctus  possibilis  informatur. 

Ad  quintum  dicendum,  quod  intellectus  noster  et  abstrahit  species 
intelligibiles  a  phantasmastibus,  inquantum  considerat  naturas  rerum  in 
universali ;  et  tamen  intelligit  eas  in  phantasmatibus ;  quia  non  potest 
intelligere  ea  quorum  species  abstrahit,  nisi  convertendo  se  ad  phantas- 
mata. 


§  32.  —  Utrum  species  intelligibiles  a  plantasmatibus 

abstractse  se  habeant  ad  intellectum  nostrum  sicut  id  quod 

intelligitur,  vel  sicut  id  quo  intelligitur. 

(S.  Th.  I,  q.  Lxxxv,  art.  2) 


Videtur  quod  species  intelligibiles  a  phantasmatibus  abstractae  se  ha- 
heant  ad  intellectum  nostrum  sicut  id  quod  intelligitur.  i.  Intellectum 
enim  in  actu  est  in  intelligente,  quia  intellectum  in  actu  est  ipse  intel- 
lectus  in  actu.  Sed  nihil  de  re  intellecta  est  in  intellectu  actu  intelligente, 
nisi  species  intelligibilis  abstracta.  Ergo  hujusmodi  species  est  ipsup  in- 
tellectum  in  actu. 

2.  Praeterea,  intellectum  in  actu  oportet  in  aliquo  esse;  alioquin  nihil 
esset.  Sed  non  est  in  re,  quae  est  extra  animam ;  quia  cum  res  quae  est 
extraanimam,  sit  materialis,  nihil  quod  est  in  ea  potest  esse  intellectum 
in  actu.  Relinquitur  ergo  quod  intellectum  in  actusit  inintellectu  ;  et  ita 
nihil  est  aliud  quam  species  inteliigibilis  praedicta. 

3.  Prasterea,  Philosophus  dicit  (Periher.  lib.  i,  c.  i),  quod  «  voces 
sunt  notas  earum  quae  sunt  in  anima,  passionum.  »  Sed  voces  significant 
res  intellectas  :  id  enim  voce  significamus  quod  intelligimus.  Ergo  ipsae 
passiones  animae,  scilicet  species  intelligibiles,  sunt  ea  quae  intelliguntur 
in  actu. 

Sed  contra^  species  intelligibilis  se  habet  ad  intellectum  sicut  species 
sensibilis  ad  sensum.  Sed  species  sensibilis  non  est  illud  quod  sentitur, 
sed  magis  id  quo  sensus  sentit.  Ergo  species  intelligibilis  nonest  id  quod 
intelligitur,  sed  id  quo  intelligit  intellectus. 

CoNCLusio.  —  Species  intelligibilis  se  habet  ad  intellectum,  ut  id  quo 
intelligit  intellectus  :  non  autem  ut  id  quod  intelligitur^  nisi  secundario  : 
res  enim^  cujus  species  intelligibilis  est  simililudo,  est  id  quod  primo  in- 
telligitur. 

Respondeo  dicendum  quod  quidam  posuerunt  quod  vires  quae  sunt  in 
nobis  cognoscitivae,  nihil  cognoscunt  nisi  proprias  passiones,  puta  quod 
sensus  non  sentit  nisi  passionem  suiorgani.  Et  secundum  hoc  intellectus 
nihil  intelligit  nisi  suam  passionem,  scilicet  speciem  intelligibilem  in  se 
receptam  ;  et  secundum  hoc  species  hujusmodi  est  ipsum  quod  intelli- 
gitur.  —  Sed  haec  opinio  manifeste  apparet  falsa  ex  duobus ;  primo  quidem. 

quia  eadem  sunt  quae  intelligimus,  et  de  quibus  sunt  scientiae.  Si  igiiur 
ea  quse  intelligimus,  essent  solum  species  quse  sunt  in  anima,  sequeretur 
quod  scientiae  omnes  non  essent  de  rebus  quas  sunt  extra  animam,  sed 
solum  de  speciebus  intelligibilibus,  quae  sunt  in  anima;  sicut,  secundum 
Platonicos,  omnes  scientiae  sunt  de  ideis,  quas  ponebant  esse.intellectas 
in  actu.  —  Secundo,  quia  sequeretur  error  antiquorum  dicentium  quod 
omne  quod  videtur  est  verum ;  et  similiter  quod  contradictoriae  essent 
simul  verae.  Si  enim  potentia  noncognoscit  nisi  propriam  passionem,  de 
ea  solum  judicat.  Sic  autem  videtur  aliquid,  secundum  quod  potentia 
cognoscitiva  afficitur.  Semper  ergo  judicium  potentiae  cognoscitivas  erit 
de  eo  quod  judicat,  scilicet  de  propria  passione,  secundum  quod  est ;  et 
ita  omne  judicium  erit  verum ;  puta  si  gustus  non  sentit  nisi  propriam 
passionem,  cum  aliquis  habens  sanum  gustum  judicat  mel  esse  diilce, 
vere  judicabit;  et  similiter  si  ilie  qui  habet  gustum  infectum,  judicet  mel 
esse  amarum,  vere  judicabit;  uterque  enim  judicabit  secundum  quod  gus- 
tus  ejus  afficitur.  Et  sic  sequitur  quod  omnis  opinio  aequaliter  erit  vera, 
et  universaliter  omnis  acceptio. 

Et  ideo  dicendum  est  quod  species  intelligibilis  se  habet  ad  intellectum 
ut  id  quo  intelligit  intellectus;  quod  sicpatet.  Cum  enim  sitduplexactio, 
sicut  dicitur  (Metaph.  lib.  viii,  c.  8),  una  quas  manet  in  agente  (ut  videre 
et  intelligere),  et  altera  quae  transit  in  rem  exteriorem  (ut  calefacere  et 
secare);  utraque  fit  secundum  aliquam  formam.  Et  sicut  formasecundum 
quam  provenit  actio  tendens  in  rem  exteriorem,  est  similitudo  objecti 
actionis  (ut  calor  calefacientis  est  similitudo  calefacti)  ;  similiter  forma 
secundum  quam  provenit  actio  manens  in  agente,  est  similitudo  objecti. 
Unde  similitudo  rei  visibilis  esf  secundum  quam  visus  videt;  e.t  simili- 
tudo  rei  intellectae,  quae  est  species  intelligibilis,  est  forma  secundum 
quam  intellectus  intelligit.  Sed  quia  intellectus  supra  seipsum  reflectitur 
secundum  eamdem  reflexionem  intelligit  et  suum  intelligere,  et  speciem 
qua  intelligit.  Et  sic  species  intellecta  secundario  est  idquod  intelligitur ; 
sed  id  quod  intelligitur  primo,  est  res,  cujus  species  intelligibilis  est  si- 
militudo.  —  Et  hoc  etiam  patet  ex  antiquorum  opinione,  qui  ponebant 
simile  simili  cognosci.  Ponebant  enim  quod  anima  per  terram  quae  in 
ipsa  erat,  cognosceret  terram  quas  extra  ipsamerat;  et  sic  de  aliis.  Si  ergo 
accipiamus  speciem  terrae  loco  terrae,  secundum  doctrinam  Aristotelis 
(De  anima,  lib.  iii,  c.  8),  qui  dicit  quod  lapis  non  est  in  anima,  sed  spe- 
cies  lapidis  ;  sequetur  quod  anima  per  species  intelligibiles  cognoscat 
res  quae  sunt  extra  animam. 

Ad  primum  ergo  dicendum,  quod  intellectum  est  in  intelligente  per 
suam  similitudinem.  Et  per  hunc  modum  dicitur,  quod  intellectum  in  actu 
est  intellectus  in  actu,  inquantum  similitudo  rei  iniellectae  est  forma  in- 
tellectus,  sicut  similitudo  rei  sensibilis  est  forma  sensus  in  actu.  Unde 
non  sequitur  quod  species  intelligibilis  abstracta  sit  id  quod  actu  intelli- 
gitur,  sed  quod  sit  similitudo  ejus. 

Ad  secundum  dicendum,  quod  cum  dicitur  intellectum  in  actu,  duo 
importantur,  scilicet  res  quae  intelligitur,  et  hoc  quod  est  ipsum  intelligi. 

Et  similiter  cum   dicitur  universale  abstractum,   duo  intelliguntur,  sci- 
licet  ipsa  natura  rei,  et  abstractio,  seu  universalitas.  Ipsaigitur  natura  cui 
accidit  vel  inteiiigi,  vel  abstratii,  vel  intentio  universalitatis,  non  est  nisi 
in  singularibus  ;  sed  hoc  ipsum   quod  est  intelligi,  vel  abstrahi,  vel  in- 
tentiouniversalitatis,  est  in  intellectu ;  et  hocpossumus  videre  per  simile 
in  sensu.  Visus  enim  videt  colorem  pomi  sine  ejus  odore.  Si  ergo  quaera- 
tur  ubi  sit  coior,  qui  videtur  sine  odore,  manifestum  est  quod  color,  qui 
videtur,  non  est  nisi  in  pomo.  Sed  quod  sit  sine  odore  perceptus,  hoc  ac- 
cidit  ei  ex  parte  visus;   inquantum  in  visu  est  similitudo  coloris,  et  non 
odoris.  Similiter  humanitas  quae  intelligitur,  non  est  nisi  in  hoc  vel  in 
illo   homine;   sed   quod  humanitas   apprehendatur   sine   individualibus 
conditionibus,  quod  est  ipsam   abstrahi,  ad  quod  sequitur  intentio  uni- 
versalitatis,  accidit  humanitati,  secundum  quod  percipitur  ab  intellectu, 
in  quo  est  similitudo  naturas  speciei,  et  non  individualium  principiorum. 
Ad  tertium  dicendum,  quod  in  parte  sensitiva  invenitur  duplex  ope- 
ratio :  una  secundum  solam  immutationem,  et  sic  perficitur  operatio  sen- 
sus  per  hoc  quod  immutatur  a  sensibili.  Alia  operatio  est  formatio,  se- 
cundum  quod  vis  imaginativa  format  sibi  aliquod  idolum  rei  absentis, 
vel  etiam  nunquam  visae.  Et  utraque  haec  operatio  conjungitur  in  intei- 
lectu.  Nam  primo  quidem  consideratur  passio  intellectus  possibilis,  se- 
cundum  quod   informatur   specie  inielligibili.   Qua  informatus  format 
secundo  vel  definitionem,  vel  divisionem,  vel  compositionem,  quae  per 
vocem  significatur.  Unde  ratio  quam  significat  nomen,  est  definitio;  et 
enuntiatio  significat  compositionem  et  divisionem  intellectus.  Non  ergo 
voces  significant  ipsas  species  intelligibiles,   sed  ea  quas  intellectus  sibi 
format  ad  judicandum  de  rebus  exterioribus. 


§  33.  —  De  verbo  mentis 

§§  1.   Notio  et  necessitas  verbi  meutalis. 

(Opusc.  De  differ.  verb.  div.  et  hum.) 

Planum  est  quod  illud  quod  significatur  interius  in  anima  existens, 
prius  est  quamipsum  verbum  voce  prolatum,  utpote  causa  ejus  existens. 
Si  ergo  volumas  scire  quid  est  interius  verbum  in  anima  nostra,  videa- 
mus  quid  significet  verbum  quod  exteriori  voce  profertur. 

In  intellectu  autem  tria  sunt :  scilicet  ipsa  potentia  intellectus  ;  species 
rei  intellectas,  quae  est  forma  ejus,  se  habens  ad  ipsum  intellectum  sicut 
species  coloris  ad  pupillam;  et  intelligere,  quod  est  operatio  intellectus. 
Nullum  vero  istorum  significatur  verbo  exteriori  voce  prolato  :  nam  hoc 
nomen  «  lapis  »  non  significat  substantiam  intellectus,  quia  hoc  non  in- 
tendit  dicere  nominans;  nec  significat  speciem  qua  intellectus  intelligit, 
cum  nec  sit  haec  intentio  nominantis  ;  nec  etiam  significat  ipsum  intelli- 

gere,  cum  intelligere  non  sit  actio  progrediens  ab  intelligente,  sedin  ipso 
manens.  —  Verbum  autem  interius  conceptum  per  modum  egredientis 
se  habet :  quod  testatur  verbum  exterius  vocale,  quod  est  ejus  signum  : 
illud  enim  egreditur  a  dicente  vocaliter  ad  extra.  Illud  ergo  proprie  dici- 
tur  verbum  interius,  quod  intelligens  intelligendo  format.  Intellectus 
autem  duo  format  secundum  duas  ejus  operationes  :  nam  secundum  ope- 
rationem  suam  quaj  dicitur  indivisibilium  intelligentia,  format  definitio- 
nem;  secundum  vero  operationem  qua  componit  et  dividit,  format  enun- 
tiationem,  vel  aliquid  tale :  et  ideo  illud  sic  formatum  et  expressiim  per 
operationem  intellectus  vel  definientis  vel  enuntiantis,  exteriori  verbo 
significat.  Unde  dicit  Philosophus  (iv  Metaphys.)  :  «  Ratio  quam  signi- 
ficat  nomen  est  definitio  ».  Istud  ergo  sic  formatum  et  expressum  in  ani- 
ma  dicitur  verbum  interius  ;  et  ideo  comparatur  ad  intellectum  non  sicut 
quo  intellectus  intelligit,  sed  sicut  in  quo  intelligit  :  quia  in  isto  sic  ex- 
presso  et  format^o  videt  naturam  rei  intellectas.  —  Ex  his  ergo  duo  possu- 
mus  de  verbo  accipere  :  scilicet  quod  verbum  est  semper  aliquid  proce- 
dens  ab  intellectu,  et  in  intellectu  existens ;  et  quod  verbum  est  ratio  et 
similitudo  rei  intellectae.  Et  si  quidem  eadem  res  sit  intelligens  et  intel- 
lecta;  tunc  verbum  est  ratio  et  similitudo  intellectus  a  quo  procedit.  Si 
autem  aliud  sit  intellectus  et  intellectum  ;  tunc  verbum  non  est  ratio  in- 
telligentis,  sed  rei  intellectas :  sicut  conceptio  quam  habet  aliquis  de 
lapide  est  simultitudo  lapidis  tantum.  Sed  quando  intellectus  intelligit 
se,  tunc  tale  verbum  est  ratio  et  similitudo  intellectus. 

Patet  ergo  quod  in  qualibet  re  intellectuali,  cui  competit  intelligere, 
necesse  est  ponere  verbum  :  de  ratione  enim  intelligendi  est  quod  intel- 
lectus  intelligendo  aliquid  formet ;  talis  autem  formatio  dicitur  verbum. 

|§  2.  Utrum  verbum  cordis  sit  species  intelligibilis. 

(Quodl.  V,  art.  9) 

Videtur  quod  verbum  cordis  sit  species  intelligibilis.  i.  Verbum  enim 
cordis  est  quo  intellectus  videt.  Hoc  autem  est  species  intelligibilis. 
Ergo  verbum  cordis  est  species  intelligibilis. 

2.  Praeterea,  cognitio  intellectiva  a  sensu  oritur.  Sed  illud  quo  sensus 
sentit,  est  species  sensibilis.  Ergo  verbum  cordis  quo  intellectus  intel- 
ligit,  est  species  intelligibilis. 

Sed  contra  verbum  cordis  interius  est  quod  exteriori  verbo  signifi- 
catur.  Sed  verbum  exterius  non  significat  speciem  intelligibilem.  Ergo 
verbum  interius  non  est  ipsa  species  intelligibilis. 

SoLUTio.  —  Rcspondeo  dicendum,  quod  secundum  Augustinum  (xv  de 
Trinit.),  verbum  cordis  importat  quoddam  procedens  a  mente,  sive  ab 
intellectu.  Procedit  autem  aliquid  ab  intellectu,  in  quantum  est  consti- 
tutum  per  operationem  ipsius.  Est  autem  duplex  operatio  intellectus, 
secundum  Philosophum  (iiide  Anima,  c.6).  Una  quidem  quae  vocaiur 
indivisibilium  intelligentia,  per  quam  intellecius  format  in  se  ipso  defi- 
nitionem,  vel  conceptum  alicujus  incomplcxi.  Alia  autem  operaiio  esi 

intellectus  componentis  et  dividentis,  secundum  quam  format  enuniia- 
tionem.  Et  utrumque  istorum  per  operationem  intellectus  constitutorum 
vocatur  verbum  ;  quorum  primum  significatur  per  terminum  incomple- 
xum,  secundum  vero  significatur  per  orationem.  Manifestum  est  autem 
quod  omnis  operatio  intellectus  procedit  ab  eo  secundum  quod  est  factus 
in  actu  per  speciem  intelligibilem  ;  quia  nihil  operatur  nisi  secundum 
quod  est  actu.  Unde  necesse  est  quod  species  intelligibilis,  quag  est 
principium  operationis  intellectualis,  differat  a  verbo  cordis,  quod  est 
per  operationem  intellectus  formatum ;  quamvis  ipsum  verbum  possit 
dici  forma  vel  species  intelligibilis ,  sicut  per  intellectum  constituta  ; 
prout  forma  artis  quam  intellectus  adinvenit,  dicitur  quaedam  species 
intelligibilis. 

Ad  primum  ergo  dicendum,  quod  intellectus  inteliigit  aliquid  dupli- 
citer  :  uno  modo  formaliter,  et  sic  intelligit  specie  intelligibili  qua  fit  in 
actu;  alio  modo  sicut  instrumento  quo  utitur  ad  aliud  intelligendum ;  et 
hoc  modo  intellectus  verbo  intelligit,  quia  format  verbum  ad  hoc  quod 
intelligat  rem. 

Ad  secundum  dicendum,  quod  cognitio  sensus  exterioris  perficitur  per 

solam  immutationem  sensus  a  sensibili  :  unde  per  formam  quae  sibi  a 

sensibili  imprimitur,  sentit  :  non  autem  ipse  sensus  exterior  format  sibi 

aliquam   formam  sensibilem   :   hoc   autem  facit  vis  imaginativa,  cujus 

formae  quodammodo  simile  est  verbum  intellectus. 

Cfr.  Opusc.  De  Verbo.  —  Opusc.  De  differentia  Verb.  Div.  et  Hum.  — Opusc. 
De  Intellectu  et  Intelligib. 


§  34.  —  Utrum  intellectus  noster  cognoscat  singularia. 

(S.  Th.  I,  q.  Lxxxvi,  art.  1) 


Videtur  quod  intellectus  noster  cognoscat  singularia.  i.  Quicumque 
enim  cognoscit  compositionem,  cognoscit  extrema  compositionis.  Sed 
intellectus  noster  cognoscit  hanc  compositionem  :  Socrates  est  homo ; 
ejus  enim  est  propositionem  formare.  Ergo  inteliectus  noster  cognoscit 
singulare  quod  est  Socrates. 

2.  Praeterea,  intellectus  practicus  dirigit  ad  agendum.  Sed  actus  sunt 
circa  singularia.  Ergo  cognoscit  singuiaria. 

3.  Praeterea,  intellectus  noster  intelligit  seipsum.  Ipse  autem  est  quod- 
dam  singulare;  aiioquin  non  haberet  aliquem  actum.  Actus  enim  singu- 
larium  sunt.  Ergo  inteilectus  noster  cognoscit  singulare. 

4.  Praeterea,  quidquid  potest  virtus  inferior,  potest  superior.  Sed  sen- 
sus  cognoscit  singulare.  Ergo  multo  magis  intellectus. 

Sed  contra  est  quod  dicit  Philosophus  (Physic.  lib.  r,  c.  5),  quod  «  uni- 
versale  secundum  rationem  esi  notum,  singulare  autem  secundum  sen- 
sum.  » 

CoNCLusio.  —  Cum  non  contingat  intelligere  nisi  secundum  abstra- 
ctionem  a  materia,  impossibile  est  singularia  ab  intellectu  apprehendi 
directe,  sed  tantum  indirecte  secundum  quamdam  re/lexionem. 

Respondeo  dicendum  quod  singulare  in  rebus  materialibus  intellectus 
noster  directe  et  primo  cognoscere  non  potest.  Cujus  ratio  est,  quia 
principium  singularitatis  in  rebus  materialibus  est  materia  individualis. 
Imellectus  autem  noster  intelligit  abstrahendo  speciem  intelligibilem  ab 
hujusmodi  materia.  Quod  autem  a  materia  individuali  abstrahitur,  est 
universale.  Unde  intellectus  noster  directe  non  est  cognoscitivus  nisi 
universalium.  —  Indirecte  autem,  et  quasi  per  quamdam  reflexionem, 
potest  cognoscere  singulare.  Quia,  sicut  supra  dictum  est,  etiam  postquam 
species  intelligibiles  abstraxerit,  non  potest  secundum  eas  actu  intelli- 
gere,  nisi  convertendo  se  ad  phantasmata,  in  quibusspecies  intelligibiies 
intelligit,  ut  dicitur  (De  anima,  lib.  iii,  c.  7).  Sic  igitur  ipsum  universale 
per  speciem  intelligibilem  directe  intelligit,  indirecte  autem  singularia, 
quorum  sunt  phantasmata.  Et  hoc  modo  format  hanc  propositionem : 
Socrates  est  homo, 

Unde  patet  solutio  Sid  primum. 

Ad  secundum  dicendum,  quod  electio  particularis  operabilis  est  quasi 
conclusio  syllogismi  intellectuspractici,  ut  dicitur  (Ethic.  lib.  vii,  cap.  3). 
Ex  universali  autem  propositione  directe  non  potest  concludi  singuiaris, 
nisi  mediante  aliqua  singulari  propositione  assumpta.  Unde  universalis 
ratio  intellectus  practici  non  movet  nisi  mediante  particulari  apprehen- 
sione  sensitivae  partis,  ut  dicitur  (De  anima,  lib.  iii,  c.  11). 

Ad  tertium  dicendum,  quod  singulare  non  repugnat  intelligi,  inquan- 
tum  est  singulare,  sed  inquantum  est  materiale  ;  quia  nihil  intelligitur 
nisi  immaterialiter.  Et  ideo  si  sit  aliquid  singulare  et  immateriale,  sicut 
est  intellectus,  hoc  non  repugnat  intelligi. 

Ad  quartum  dicendum,  quod  virtus  superior  potest  illud  quod  virtus 

inferior,  sed  eminentiori  modo.  Unde  id  quod  cognoscit  sensus  materia- 

liter  et  concrete,  quod  est  cognoscere  singulare  directe,  hoc  cognoscit 

intellectus  immaterialiter  et  abstracte,  quod  est  cognoscere  universale. 

Cfr.  De  Verit.,  q.  n,  art.  6  ;  q.  x,  art.  5.  —  Quodl.  xii,  art.  1 1. 


§  35.  —  Utrum  intellectus  noster  cognoscat  componendo  et 

dividendo. 

(S.  Th.  I,  q.  Lxxxv,  art.  5) 

Videtur  quod  intellectus   noster  non  intelligat  componendo  et  divi 
dendo.  i.  Compositio  enim  et  divisio  non  est  nisi  multorum.  Sed  intel" 
lectus  non  potest  simul  multa  intelligere.   Ergo  non  potest  intelligere 
componendo  et  dividendo. 

2.  Praeterea,  omni  compositioni  et  divisioni  adjungitur  tempus  prae- 
sens,  praeteritum,  vel  futurum.  Sed  intellectus  abstrahit  a  tempore,  sicut 

etiam  ab  aliis  particularibus  conditionibus.  Ergo  intellectusnon  intelligit 
componendo  et  dividendo. 

3.  Pragterea,  inteilectus  intelligit  per  assimilationem  ad  res.  Sed  com- 
positio  et  divisio  nihil  est  in  rebus  :  nihil  enim  invenitur  in  rebus  nisi 
res,  quae  significatur  per  praedicatum  et  subjectum  ;*  quag  est  una  et  eadem, 
si  compositio  est  vera  ;  homo  enim  est  vere  id  quod  est  animal.  Ergo 
intellectus  non  componit  et  dividit. 

Sed  contra^  voces  significant  conceptiones  intellectus,  ut  dicit  Philo- 
sophus  (Perih.  lib.  i,  cap.  i).  Sed  in  vocibus  est  compositio,  et  divisio, 
ut  patet  in  propositionibus  affirmativis  et  negativis.  Ergo  inteilectus 
componit  et  dividit. 

GoNCLUSio.  —  Cum  intellectus  humanus  non  statim  in  prima  apprehen- 
sione  capiat perfectam  rei  cognitionem  sicut  divinus  et  angelicus,  neces- 
sum  est  eum  intelligere  componendo  et  dividendo,  et  ratiocinando. 

Respondeo  dicendum  quod  intellectus  humanus  necesse  habet  intelli- 
gere  componendo  et  dividendo.  Cum  enim  intellectus  humanus  exeat  de 
potentia  in  actum,  similitudinem  quamdam  habet  cum  rebus  generabili- 
bus,  quae  non  statim  perfectionem  suam  habent,  sed  eam  successive 
acquirunt.  Et  similiter  intellectus  humanus  non  statim  in  prima  appre- 
hensione  capit  perfectam  rei  cognitionem ;  sed  primo  apprehendit  ali- 
quid  de  ipsa,  puta  quidditatem  ipsius  rei,  quae  est  primum  et  proprium 
objectum  intellectus;  et  deinde  intelligit  proprietates  et  accidentia,  et  ha- 
bitudines  circumstantes  rei  essentiam.  Et  secundum  hoc  necesse  habet 
unum  apprehensum  alii  componere,  et  dividere,  et  ex  unacompositione 
et  divisione  ad  aliam  procedere ;  quod  est  ratiocinari.  Intellectus  autem 
angelicus  et  divinus  se  habent  sicut  res  incorruptibiles,  quae  statim  a 
principio  habent  suam  totam  perfectionem.  Unde  intellectus  angeiicus 
et  divinus  staiim  perfecte  totam  rei  cognitionem  habet.  Unde  in  cogno- 
scendo  quidditatem  rei,  cognoscit  de  re  simul  quidquid  nos  cognoscere 
possumus  componendo  et  dividendo,  et  ratiocinando.  Et  ideo  intellectus 
humanus  cognoscit  componendo  et  dividendo,  sicut  et  ratiocinando. 
Inteilectus  autem  divinus  et  angelicus  cognoscunt  quidem  compositio- 
nem  et  divisionem  et  ratiocinationem,  non  tamen  componendo  et  divi- 
dendo,  et  ratiocinando,  sed  per  intellectum  simplicis  quidditatis  ^ 

I.  Sicut  in  intellectu  ratiocinante  comparatur  conclusio  ad  principium,  ita  in 
intellectu  componente  et  dividente  comparatur  praedicatum  ad  subjectum.  Si 
enim  intellectus  noster  statim  in  ipso  principio  videret  conclusionis  veritatem, 
nunquam  intelligeret  discurrendo  vel  ratiocinando.  Simiiiter  si  intellectus  sta- 
tim  in  apprehensione  quidditatis  subjecti  haberet  notitiam  de  omnibus  quse 
possunt  attribui  subjecto,  vel  removeri  ab  eo  ;  nunquam  intelligeret  compo- 
nendo  et  dividendo,  sed  solum  intelligendo  quod  quid  est.  Sic  igitur  patet  quod 
ex  eodem  provenit  quod  intellectus  noster  intelligit  discurrendo,  et  compo- 
nendo  et  dividendo  ;  ex  hoc  scilicet  quod  non  statim  in  prima  apprehensione 
ahcujus  primi  apprehensi  potest  inspicere  quidquid  in  eo  virtute  coniinetur  : 
quod  contingit  ex  debilitate  luminis  intellectualis  in  nobis.  Unde  cum  in  an- 
gelo  sit  lumen  intellectuale  perfectum,  cum  sit  «  speculum  purum  et  clarissi- 
mum  »,  ut  dicit  Dionysius   (De  div.  nom.  cap.  4),  relinquitur  quod  angelus, 

Ad  primum  ergo  dicendum,  quod  compositio  et  divisio  inteilectus  per 
quamdam  differentiam  vei  comparationem  fit.  Unde  sic  intellectus 
cognoscit  multa  componendo  et  dividendo,  sicut  cognoscendo  differen- 
tiam  vel  comparationem  rerum. 

Ad  secundum  dicendum,  quod  intellectus  abstrahit  a  phantasmatibus; 
et  tamen  non  intelligit  actu  nisi  convertendo  se  ad  phantasmata.  Et  ex  ea 
parte  qua  se  ad  phantasmata  convertit,  compositioni  et  divisioni  intel- 
lectus  adjungitur  tempus,  ut  patet  (De  memoriaet  reminiscentia,  cap.  i\ 

Ad  tertium  dicendum,  quod  similitudo  rei  recipitur  in  inteliectu  se- 
cundum  modum  intellectus,  et  non  secundum  modum  rei.  Unde  com- 
positioni  et  divisioni  intellectus  respondet  quidem  aiiquid  ex  parte  rei ; 
tamen  non  eodem  modo  se  habet  in  re  sicut  in  intellectu.  Intellectus 
enim  humani  proprium  objectum  est  quidditas  rei  materialis,  quse  sub 
sensu  et  imaginatione  cadit.  Invenitur  autem  duplex  compositio  in  re 
materiali  :  prima  quidem  formae  ad  materiam  ;  et  huic  respondet  compo- 
sitio  intellectus,  qua  totum  universale  de  sua  parte  praedicatur.  Nam  ge- 
nus  sumitur  a  materia  communi,  differentia  vero  completiva  speciei  a 
forma,  particuiare  vero  a  materia  individuali.  Secunda  vero  compositio 
est  accidentis  ad  subjectum;  et  huic  reaii  compositioni  respondet  compo- 
siiio  iniellectus,  secundum  quam  prjedicaiur  accidens  de  subjecto,  ut 
cum  dicitur  :  Homo  est  albus.  Tamen  differt  compositio  intellcctus  a 
composiiione  rei.  Nam  ea  quae  componuntur  in  re,  sunt  diversa  ;  compo- 
sitio  autem  intellectus  est  signum  identitatis  eorum  quae  componuntur. 
Non  enim  intellectus  sic  componit,  ut  dicat  quod  homo  est  albedo  ;  sed 
dicit  quod  liomo  est  albus,  id  est,  habens  aibedinem.  Idem  autem  est 
subjecto  quod  est  homo,  et  quod  est  habens  albedinem.  Et  simile  est  de 
compositione  formae  et  materiae.  Nam  animal  significat  id  quod  habet 
naturam  sensitivam ;  rationale  vero,  quod  habet  naiuram  intellectivam  ; 
homo  vero,  quod  habet  utrumque ;  Socrates  vero,  quod  habet  omnia 
haec  cum  materia  individuali.  Et  secundum  hanc  identitatis  rationem 
intellectus  noster  unum  componit  alteri,  praedicando. 
Gfr.  jii  Sent.,  Dist.  xxxv,  q.  2,  art.  2,  s.  i. 


§  36.  —  Utrum  veritas  sit  tantum  in  intellectu  componente 

et  dividente. 

(S.  Th.  I,  q   xvi,  art.  2) 

Videtur  quod  veritas  non  sit  solum  in  intellectu  componente  et  divi-j 
dente.  i .  Dicit  enim  Philosophus  (De  anima,  lib.  iii,  c.  6)  quod  sicut  sen- 

sicut  non  intelligit  ratiocinando,  ita  non  intelligit  componendo  et  dividendo. 
Nihilominus   tamen  compositionem  et    divisionem   enuntiationum    intelligit,. 
sicut  et  ratiucinationem  syllogismorum.  Intelligit  enim  composita  simpUciter,] 
et  mobiUa  immobiliter,  et  materialia  immateri^fiter.  (S.  Th.  1,  q.  lviii,  art.4,  c.)i 

sus  propriorum  sensibilium  semper  veri  sunt,  ita  et  intellectus  ejus  quod 
quid  est.  Sed  compositio  et  divisio  non  est  neque  in  sensu,  neque  in  in- 
tellectu  cognoscente  quod  quid  est.  Ergo  veritas  non  est  solum  in  compo- 
sitione  et  divisione  intellectus. 

2.  Prceterea,  Isaac  dicit  in  libro  De  Definitionibus  quod  «  veritas  est 
adaquatio  rei  et  intellectus.  »  Sed  sicut  inteliectus  complexorum  potest 
adsequari  rebus,  ita  intellectus  incomplexorum ;  et  etiam  sensus  sentiens 
rem  ut  est.  Ergo  veritas  non  est  solum  in  compositione  et  divisione  intel- 
lectus. 

Sed  contra  est,  quod  dicit  Philosophus  (Metaph.  lib.  v,  c.  4,  n.  i), 
quod  ((  circa  simplicia  et  quod  quid  est  non  est  veritas,  nec  in  intel- 
lectu,  neque  in  rebus.  » 

CoNCLusio.  —  Verum  est  tantum  in  intellectu  componente,  vel  divi- 
fdente ;  non  autem  in  sensu,  vel  intellectu  quid  est  rei  concipiente. 

Respondeo  dicendum  quod  verum  secundum  sui  primam  rationem  est 
in  intellectu.  Cum  autem  omnis  res  sit  vera  secundum  quod  habet  pro- 
priam  formam  naturae  suae,  necesse  est  quod  intellectus,  inquantum  est 
cognoscens,  sit  verus,  inquantum  habet  similitudinem  rei  cognitae,  quae 
est  forma  ejus,  inquantum  est  cognoscens.  Et  propter  hoc  per  confor- 
mitatem  intellectus  et  rei  veritas  definitur.  Unde  conformitatem  istam 
cognoscere,  est  cognoscere  veritaiem.  —  Hanc  autem  nullo  mpdo  sensus 
cognoscit.  Licet  enim  visus  habeat  similitudinem  visibilis,  non  tamen 
cognoscit  comparationem  quae  est  inter  rem  visam  et  id  quod  ipse  ap- 
prehendit  de  ea.  Intellectus  autem  conformitatem  sui  ad  rem  inteliigibilem 
cognoscere  potest  ;  sed  tamen  non  apprehendit  eam,  secundum  quod 
cognoscit  de  aliquo  quod  quid  est.  Sed  quando  judicat  rem  ita  se  habere 
sicut  est  forma  quam  de  re  apprehendit,  tunc  primo  cognoscit  et  dicit 
verum.  Et  hoc  facit  componendo  et  dividendo  *.  Nam  in  omni  proposi- 
tione,  aliquam  formam  significatam  per  praedicatum,  vel  applicat  alicui 
rei  significatae  per  subjectum,  vel  removet  ab  ea.  Et  ideo  bene  invenitur 
quod  sensus  est  verus  de  aliqua  re,  vel  intellectus  cognoscendo  quod  quid 
est;  sed  non  quod  cognoscat  aut  dicat  verum.  Et  similiter  est  de  vocibus 
incomplexis.  — -  Veritas  igitur  potest  esse  in  sensu,  vel  in  intellectu  co- 
gnoscente  quod  quid  est,  ut  in  quadam  re  vera,  nonalitem  utcognitum  in 
cognoscente;  quod  importat  nomen  veri.  Perfectio  enim  intellectus  est 
verum  ut  cognitum.  Et  ideo,  proprie  loquendo,  veritas  est  in  intellectu 
componente  et  dividente;  non  autem  in  sensu,  neque  in  intellectu  co- 
gnoscente  quod  quid  est. 

Et  per  hoc  patet  soluiio  ad  objecta. 

Cfr.  I  Sent.,  Dist.  xix,  q.  5,  art.  i  ad  7.  —  De  Verit.,  q.  i,  art.  3  et  art.  9. 

I.  Veritas  per  prius  invenitur  in  compositione  et  divisione  intellectus ;  secundario 
autem  dicitur  verum  et  per  posterius  in  intellectu  formante  definitiones.  Unde  defi- 
nitio  dicitur  vera  vel  falsa,  ratione  compositionis  verae  vel  falsae  ;  ut  quando  scilicet 
dicitur  esse  definitio  ejus  cujus  non  est ;  vel  etiam  quando  partes  definitionis  non  pos- 
sunt  componi  ad  invicem,  ut  si  dicatur  definitio  alicujus  rei  «  animal  insensibile  ». 
Et  sic  definitio  non  dicitur  vera  vel  falsa  nisi  per  ordinem  ad  compositionem ;  sicut 
et  res  dicitur  vera  per  ordinem  ad  intellectum.  (De  Verit.,  q.  i,  art.  3,c.) 

§  37.  — Utrum  intellectus  possit  esse  falsus. 

(S.  Th.  r,  q.  lxxxv,  art.  G) 

Videiur  quod  intellectus  possit  esse  falsus.  i.  Dicit  enim  Philosophus 
(Metaph.  lib.  v,c.  4),  quod  «  verum  et  falsum  sunt  in  mente.  »  Mens 
autem  et  intellectus  idem  sunt.  Ergo  falsitas  est  in  intellectu. 

2.  Praeterea,  opinio  et  ratiocinatio  ad  intellectum  pertinent.  Sed  in 
utraque  istarum  invenitur  falsitas.  Ergo  potest  esse  falsitas  in  intellectu. 

3.  Praeterea,  peccatum  in  parte  inteilectiva  est.  Sed  peccatum  cum 
falsitate  est;  errant  enim  qui  operantur  malum^  ut  dicitur  (Proverb.  xiv, 
22).  Ergo  falsitas  potest  esse  in  iniellectu.  . 

Sed  contra  est  quod  dicit  Augustinus  (lib.  Quaest.  lxxxiii,  quaest.  32, 
in  princ),  quod  «  omnis  qui  fallitur,  id  in  quo  fallitur,  non  intelligit.  « 
Et  Phiiosophus  dicit  (De  anima,  lib.  iii,  c.  10),  quod  «  intellectus  semper 
est  verus.  « 

CoNCLUSio.  —  Cum  quidditas  rei  sit  proprium  objectum  intellectus, 
nunquam  contingit  circa  ipsamfalli,  nisiper  accidens,prout  ipsi  compo- 
sitio  vel  divisio^  seii  discursus  admiscetur,  in  quibus  fallitur  quandoque. 

Respondeo  dicendum  quod  Philosophus  (De  anima,  lib.  iii,  c.  6)  com- 

parat  quantum  ad  hoc  intellectum  sensui.  Sensus  enim  circa  proprium 

objectum  non  decipitur,  sicut  visus  circa  colorem,  nisi  forte  per  accidens 

ex  impedimento  circa  organum  contingente  ;  sicut  cum  gustus  febrici- 

tantium  dulcia  judicat  amara,  propter  hoc  quod  lingua  malis  humoribus 

est  repleta.  Circa  sensibilia  vero  communia  decipitur  sensus,  sicut  judi- 

cando  de  magnitudine  vel  figura  ;  ut  cum  judicat  solem  esse  pedalem, 

qui  tamen  est  major  terra.  Et  multo  magis  decipitur  circa  sensibilia  per 

accidens,  ut  cum  judicat,  fel  esse^mel  propter  coloris  similitudinem.  Et 

hujus   ratio  est  in  evidenti  :  quia  ad   proprium   objectum  unaquaeque 

potentia  per  se  ordinatur,  secundum  quod  ipsa  ;  quae  autem  sunt  hujus- 

modi,  semper  eodem  modo  se  habent.  Unde,  manente  potentia,   non 

deficit  ejus  judicium  circa  proprium  objectum.  Objectum  autem  proprium 

intellectus  est  quidditas  rei  :  unde  circa  quidditatem  rei,  per  se  loquen-  ] 

do,  intellectus  non  falliiur;  sed  circa  ea  quae  circumstant  rei  essentiam 

vel  quidditatem  intellectus  potest  falli,  dum  unum  ordinat  ad  aliud,  vel 

componendo,   vel  dividendo,   vel   etiam   ratiocinando.   Et  propter   hoc 

etiam  circa  illas  propositiones  errare  non  potest,  quae  statim  cognoscun- 

tur,  cognita  terminorum  quidditate  ;   sicut  accidit  circa  prima  principia, 

ex  quibus   etiam   accidit  infallibilitas  veritatis  secundum   certitudinem 

scientiae  circa  conclusiones.  —  Per  accidens  tamen  contingit  intellectum 

decipi  circa  quod  quid  est  in  rebus  compositis  ;  non  ex  parte  organi, 

quia  intellectus  non  est  virtus  utens  organo  ;  sed  ex  parte  compositionis 

intervenientis  circa  definitionem,  dum  vel  definitio  unius  rei  est  falsa  de 

alia,  sicut  definitio  circuli  de  triangulo  ;   vel  dum  aliqua  definitio  est  in 

se  falsa,  implicans  compositionem  incompossibilium;  ut  si  accipiatur  hoc 
ut  definitio  alicujus  rei,  animal  rathonale  alatum.  Unde  in  rebus  simpli- 
cibus,  in  quarum  definitionibus  compositio  intervenire  non  potcst,  non 
possumus  decipi  ;  sed  dcficimus  in  totaliter  non  attingendo,  sicut  dicitur 
(Metaph.  lib.  viri,  c.  lo). 

Ad  primum  ergo  dicendum,  quod  falsitas  dicitur  esse  in  mente  secun- 
dum  compositionem  et  divisionem. 

Et  similiter  dicendum  est  ad  secundum  de  opinione  et  ratiocinatione. 

Et  ad  tertium  de  errore  peccantium  qui  consistit  in  applicatione  ad 
appetibile.  Sed  in  absoluta  consideratione  quidditatis  rei,  et  eorum  quae 
per  eam  cognoscuntur,  intellectus  nunquam  decipitur. 

Et  sic  loquuntur  auctoritates  in  contrarium  inductae. 
Cfr.  S.  Th.  I,  q.  xvii,  art.  3.  —  De  Verit.,  q.  i,  art.  12. 


Art.  II.    -  DE  COGNITIONE  IPSIUS  ANIMiE* 


§  38.  —  Utrum  anima  intellectiva  seipsam  cognoscat 

per  suam  essentiam. 

(S.  Th.  I,  q.  Lxxxvii,  art.  1) 

Videtur  quod  animaintellectiva  seipsamcognoscat  per  suam  essentiam. 
I.  Dicit  enim  Augustinus  (De  Trinit.  lib.  ix,  cap.  3),  quod  «  mens  sei- 
psam  novit  per  seipsam,  quoniam  est  incorporea.  •  • 

2.  Prseterea,  angelus  et  anima  humana  conveniunt  in  genere  intelle- 
ctualis  substantiae.  Sed  angelus  inielligit  seipsum  per  essentiam  suam. 
Ergo  et  anima  humana. 

3.  Praeterea,  «  in  his  quag  sunt  sine  materia,  idem  est  intellectus  et 
quod  inteiligitur,  »  ut  dicitur(De  anima,  lib.  m,  c.  4).Sed  mens  humana 
est  sine  materia;  non  enim  est  actus  corporis  alicujus.  Ergo  in  mente 
humana  est  idem  intellectus  et  quod  intelligitur;  ergo  intelligit  se  per 
essentiam  suam. 

Sed  contra  est  quod  dicitur  (De  anima,  lib.  iii,  c.  4,  n.  12)  quod  «  in- 
tellectus  intelligit  seipsum  sicut  et  alia.  »  Sed  alia  non  intelligit  per  es- 
sentiam  eorum,  sed  per  eorum  similitudines.  Ergo  neque  se  intelligit 
per  essentiam  suam. 

CoNCLusio.  —  Intellectus  humanus,  cum  se  habeat  in  genere  rerum  tn- 
telligibilium,  ut  ens  in  potentia  tantum,  non  cognoscit  seipsum  per  suam 
essentiam :  sed  per  actum  quo  intellectus  agens  abstrahit  a  sensibilibus 
species  intelligibiles. 

Respondeo  dicendum  quod  unumquodque  cognoscibile  est  secundum 
quod  est  in  actu,  et  non  secundum  quod  est  in  potentia,  ut  dicitur  (Me- 
taph.  lib.  viii,  c.  9).  Sic  enim  aliquid  est  ens  et  verum,  quod  sub  cogni- 

tione  cadit,  prout  actu  est.  Et  hoc  quidem  manifeste  apparet  in  rebus 
sensibilibus;  non  enim  visus  percipit  coloratum  in  potentia,  sed  solum 
coloratum  in  actu;  et  similiter  intellectus.  Manifestum  est  enim,  quod, 
inquantum  est  cognoscitivus  rerum  materialium,  non  cognoscit  nisi  quod 
est  actu.  Et  inde  est  quod  non  cognoscit  materiam  primam,  nisi  secundum 
proportionem  ad  formam.  Unde  et  in  substantiis  immaterialibus,  se- 
cundum  quod  unaquaeque  earum  se  habet  ad  hoc  quod  sit  in  actu  per 
essentiam  suam,  ita  se  habet  ad  hoc  quod  sit  per  suam  essentiam  intelli- 
gibilis. 

Essentia  igitur  Dei,  quae  est  actus  purus  et  perfectu^,  est  simpliciter  et 
perfecte  secundum  seipsam  intelligibilis;  unde  Deus  per  suam  essentiam 
non  solum  seipsum,  sed  etiam  omnia  intelligit.  —  Angeli  autem  essentia 
est  quidem  in  genere  intelligibilium  ut  actus,  non-tamen  ut  actus  purus, 
neque  completus ;  unde  ejus  inteliigere  non  completur  per  essentiam 
suam.  Etsi  enim  per  essentiam  suam  se  intelligat  angelus,  tamen  non 
omnia  pdtest  per  essentiam  suam  cognoscere ;  sed  cognoscit  alia  a  se  per 
eorum  similitudines.  —  Intellectus  autem  humanus  se  habet  in  genere 
rerum  intelligibilium  ut  ens  in  potentia  tantum,  sicut  et  materia  prima 
se  habet  in  genere  rerum  sensibilium;  unde  possibiiis  nominatur.  Sic 
igitur  in  sua  essentia  consideratus  se  habet  ut  potentia  intelligens.  Unde 
ex  seipso  habet  virtutem  ut  intelligat,  non  autem  ut  inteiligatur,  nisi  se- 
cundum  id  quod  fit  actu.  Sic  enim  etiam  Platonici  posuerunt  ordinem 
entium  intelligibilium  supra  ordinem  intellectuum;  quia  intellectus  non 
inteiligit  nisi  per  participationem  intelligibilis ;  participans  autem  est  in- 
fra  participatum  secundum  eos.  Si  igitur  intellectus  humanus  fieret  actu 
per  participationem  formarum  intelligibilium  separatarum,  ut  Platonici 
posuerunt,  per  hujusmodi  participationem  rerum  incorporearum  intel- 
lectus  humanus  seipsum  intelligereC.  Sed  quia  connaturale  est  intellectui 
nostro  secundum  statum  praesentis  vitae  quod  ad  materialia  et  sensibilia 
respiciat ;  consequens  est  ut  sic  seipsum  intelligat  intellectus  noster,  se- 
cundum  quod  fit  actu  per  species  a  sensibilibus  abstractas  per  lumen  in- 
tellectus  agentis,  quod  est  actus  ipsorum  intelligibilium  ;  et  eis  median- 
tibus  intelligit  intellectus  possibilis. 

Non  ergo  per  essentiam  suam,  sed  per  actum  suum  se  cognoscit  intel- 
lectus  noster  *.  Et  hoc  dupliciter  :  uno  quidem  modo  particulariter,  occun- 
dum  quod  Socrates  vel  Plato  percipit  se  habere  animam  intellectivam  ex 

I.  Intellectus  noster  possibilis  est  in  potentia  tantum  in  ordine  intelligibilium  :  tit 
autem  actu  per  formam  a  phantasmatibus  abstractam.  Nihil  autem  cognoscitur  nisi 
secundum  quod  est  actu  :  unde  intellectus  possibilis  noster  cognoscit  scipsum  per  spe- 
ciem  intelligibilem,  non  autem  intuendo  essentiam  suam  directe.  Etideooportet,  quod 
in  cognitionem  animae  procedamus  ab  his  quae  sunt  magis  extrinseca,  a  quibus  abs- 
trahuntur  species  intelligibiles,  per  quas  intellectus  iniclligit  seipsum;  ut  scilicet  per 
objecta  cognoscamus  actus,  et  per  actiis  potentias,  et  per  potentias  essentiam  animai. 
Si  autem  directe  csscntiam  suam  cognosceret  anima  per  seipsam,  esset  contrarius  or- 
do  servandus  in  animae  cognitione;  quia  quanto  aliquid  csset  propinquius  essentiae 
animae,  tanto  prius  cognosceretur  ab  ea.  (iiDe  Anim.,  1.  6.) 

hoc  quod  percipit  se  intelligere  :  alio  modo  in  universali,  secundum  quod 
naturam  humanae  mentis  ex  actu  intellectus  consideramus.  Sed  verum 
est  quod  judicium  et  efficaciahujus  cognitionis,  per  quam  naturam  ani- 
mae  cognoscimus,  competit  nobis  secundum  derivationem  luminis  intel- 
lectus  nostri  a  veritate  divina,  in  quarationes  omniumrerumcontinentur, 
sicut  supra  dictum  est.  Unde  Augustinus  dicit  (DeTrin.  lib.  ix,  cap.  6) : 
«  Intuemur  inviolabilem  veritatem,  ex  qua  perfecte,  quantum  possumus, 
definimus,  non  qualis  sit  uniuscujusque  hominis  mens,  sed  qualis  esse 
sempiternis  rationibus  debeat.  »  —  Est  autem  differentia  inter  has  duas 
cognitiones.  Nam  ad  primam  cognitionem  de  mente  habendam  sufficit 
ipsa  mentis  praesentia,  quae  est  principium  actus,  ex  quo  mens  percipit 
seipsam ;  et  ideo  dicitur  se  cognoscere  per  suam  praesentiam.  Sed  ad  se- 
cundam  cognitionem  de  mente  habendam  non  sufficit  ejus  praesentia,  sed 
requiritur  diligens  et  subtilis  inquisitio.  Unde  et  muhi  naturam  animae 
ignorant,  et  multi  etiam  circa  naturam  animae  erraverunt.  Propter  quod 
Augustinus  dicit  (De  Trin.  lib.  x,cap.  9)  de  tali  inquisitione  mentis  :  «  Non 
velut  absentem  se  quaerat  mens  cernere;  sed  praesentem  se  curet  discer- 
nere;  »  id  est,  cognoscere  differentiam  suam  ab  aliis  rebus ;  quod  est 
cognoscere  quidditatem  et  naturam  suam. 

Ad  primum  ergo  dicendum,  quod  mens  seipsam  per  se  novit,  quia  tan- 
dem  in  sui  ipsius  cognitionem  pervenit,  licet  per  suum  actum.  Ipsa  enim, 
esi  quae  cognoscitur,  quia  ipsa  seipsam  amat,  ut  ibidem  subditur  (loc.  cit. 
in  arg.).  Potest  eriim  aliquid  dici  per  se  notum  dupliciter :  vel  quia  per 
nihil  aliud  in  ejus  notitiam  devenitur,  sicut  dicuntur  prima  principiaper 
se  nota;  vel  quia  non  sunt  cognoscibilia  per  accidens,  sicut  color  est  per 
se  visibilis,  substantia  autem  per  accidens. 

Ad  secundum  dicendum,  quod  essentia  angeli  est  sicut  actus  in  genere 
intelligibilium;  et  ideo  se  habet  utintellectus  ei  ut  intellectum.  Unde  an- 
gelus  suam  essentiam  per  seipsum  apprehendit ;  non  autem  intellectus 
humanus,  qui  vel  est  omnino  in  potentia  respectu  intelligibilium,  sicut 
intellectus  possibilis ;  vel  est  actus  intelligibilium  quae  abstrahuntur  a 
phantasmatibus,  sicut  intellectus  agens. 

Ad  tertium  dicendum,  quod  verbum  illud  Philosophi  universaliter  ve- 
rum  est  in  omni  intellectu.  Sicut  enim  sensus  in  actu  est  sensibile  in 
actu  propter  similitudinem  sensibilis,  quae  est  forma  sensus  in  actu ;  ita 
intellectus  in  actu  est  intellectum  in  actu  propter  similitudinem  rei  intel- 
lectae,  quae  est  forma  intellectus  in  actu.  Et  ideo  intellectus  humanus, 
qui  fit  in  actu  per  speciem  rei  intellectae,  per  eamdem  speciem  intelligitur 
sicut  per  formam  suam.  Idem  autem  est  dicere  quod  in  his  quae  sunt  sine 
materia  idem  est  intellectus  et  quod  intelligitur,  ac  si  diceretur  quod  in 
his  qu:e  sunt  intellecta  in  actu,  idem  est  intellectus  et  quod  intelligitur. 
Per  hoc  enim  aliquid  est  intellectum  in  actu,  quod  est  sine  materia.  Sed 
in  hoc  est  differentia,  quia  quorumdam  essentiae  sunt  sinemateria;  sicut 
substantiae  separatae,  quas  angelos  dicimus,  quarum  unaquaeque  et  est 
intellecta,  et  est  intelligens  ;  sed  quaedam  res  sunt  quarum  essentiae  non 
sunt  sine  materia,  sed  solum  similitudines  ab  eis  abstractae.  Unde  et  Gom- 

mentator  dicit  (De  Anima,  lib.  iir,  loc.  cit.  iii  arg.),  quod  propositio  in- 
ducta  non  habet  veritaiem  nisi  in  substantiis  separatis;  verificatur  enim 
quodammodo  in  eis  quod  non  veriticatur  in  aliis,  ut  dictum  est  (in  solut. 
ad  2). 

Cfr.  S.  c.  G.,  III,  c.  46.  —  De  Verit.,  q.  x,  art.  8.  —  iii  De  Anim.,  1.  9. 


§  39.  —  Utrum  intellectus  cognoscat  proprium  actum. 

(S.  Th.  I,  q.  Lxxxvii,  art.  3) 

Videtur  quod  intellectu§  noster  non  cognoscat  proprium  actum.  i.  II- 
lud  enim  proprie  cognoscitur  quod  est  objectum  cognoscitivse  virtutis. 
Sed  actus  differt  ab  objecto.  Ergo  intellectus  non  cognoscit  suum  actum. 

2.  Praeterea,  quidquid  cognoscitur,  aliquo  actu  cognoscitur.  Si  igitur 
intelJectus  cognoscit  actum  suum,  aliquo  actu  cognoscit  illum,  ct  iterum 
illum  actum  alio  actu.  Erit  ergo  procedere  in  infinitum  ;  quod  videtur 
impossibile. 

3.  Praeterea,  sicut  se  habet  sensus  ad  actum  suum,  ita  et  intellectus. 
Sed  sensus  proprius  non  sentit  actum  suum,  sed  hoc  pertinet  ad  sensum 
communem,  ut  dicitur  (De  anima,  lib.  iii,  c.  2).  Ergo  neque  intellectus 
intelligit  actum  suum. 

Sed  contra  est  quod  Augustinus  dicit  (De  Trinit.  lib.  x,  cap.  10  et  11, 
a  med.)  :  «  Intelligo  me  intelligere.  » 

CoNCLUsio.  —  Cum  ipso  intelligere  intellectus  sitin  actu^  primum  quod 
intelligitur  ab  intellectu^  est  ipsum  suum  intelligere^  sednon  eodemmodo 
in  omnibus  intellectibus  percipitur. 

Respondeo  dicendum  quod,  sicut  jam  dictum  est,  unumquodque 
cogrioscitur  secundum  quod  est  actu.  Ultima  autem  perfectio  intellectus 
est  ejus  operatio.  Non  enim  est  sicui  actio  tendens  in  alterum,  quas  sit 
perfectio  operati ;  sicut  aedificatio  est  perfectio  aedificati ;  sed  manet  in 
operante  ut  perfectio  et  actus  ejus.  Hoc  igitur  est  quod  primum  de  intel- 
lectu  intelligitur,  scilicet  ipsum  ejus  intelligere. 

Sed  circa  hoc  diversi  intellectus  diversimode  se  habent.  Est  enim  ali- 
quis  intellectus,  scilicet  divinus,  qui  est  ipsum  suum  intelligere  ;  et  sic 
in  Deo  idem  est  quod  intelligat  se  intelligere,  et  quod  intelligat  suam 
essentiam;  quia  sua  essentia  est  suum  intelligere.  —  Est  etiam  alius  in- 

angelo  secundum  rationem,  quod  intelligat  se  intelligere,  et  quod  intel-  | 
ligat  suam  essentiam  ;  tamen  simul  et  uno  actu  utrumque  intelligit ;  quia 
hoc  quod  est  intelligere  suam  essentiam,  est  propria  perfectio  suae  essen- 
tiae ;  simul  autem  et  uno  actu  intelligitur  res  cum  sua  perfectione.  —  Est 
autem  alius  intellectus,  scilicet  humanus,  qui  nec  est  suum  intelligere, 
nec  sui  intelligere  est  objectum  primum  ipsa  ejus  essentia,  sed  aliquid 
extrinsecum,  scilicet  natura  materialis  rei.  Et  ideo  id  quod  primo  cogno- 


tellectus,  scilicet  angelicus,  qui  non  est  suum  intelligere,  sed  tamen  pri- 
mum  objectum  sui  intelligere,  est  ejus  essentia.  Unde  etsi  aliud  sit  in 

scitur  ab  intellectu  humano,  est  hujusmodi  objectum ;  et  secundario 
cognoscitur  ipse  actus,  quo  cognoscitur  objectum ;  et  per  actum  cogno- 
scituripse  intellectus,  cujus  est  perfectio  ipsum  intelligere.  Et  ideo  Phi- 
losophus  dicit  (De  anima,  lib.  ii,  c.  4),  quod  objecta  praecognoscuntur 
actibus,  et  actus  potentiis. 

Ad  primum  ergo  dicendum,  quod  objectum  intellectus  est  commune 
quoddam,  scilicet  ens  et  verum,  sub  quo  comprehenditur  etiam  ipse 
actus  intelligendi.  Unde  intellectus  potest  suum  actum  cognoscere,  sed 
non  primo ;  quia  nec  primum  objectum  intellectus  nostri  secundum 
praesentem  statum  est  quodlibet  ens  et  verum,  sed  ens  et  verum  conside- 
ratum  in  rebus  materialibus,  ex  quibus  in  cognitionem  omnium  aliorum 
devenit. 

Ad  secundum  dicendum,  quod  ipsum  intelligere  humanum  non  est 
actus  et  perfectio  naturae  intellectae,  ut  sic  possit  uno  actu  intelligi  natura 
rei  materialis  et  ipsum  intelligere,  sicut  uno  actu  intelligitur  res  cum 
sua  perfectione.  Unde  alius  est  actus  quo  intellectus  intelligit  lapidem, 
et  alius  est  actus  quo  inteliigit  se  intelligere  lapidem;  et  sic  deinde.  Nec 
est  inconveniens  intellectum  esse  infinitum  in  poteniia. 

Ad  tertium  dicendum,  quod  sensus  proprius  sentit  secundum  immu- 
tationem  materialis  organi  a  sensibili  exteriori.  Non  est  autem  possibile 
quod  aliquid  materiale  immutet  seipsum;  sed  unum  immutatur  ab  alio  : 
et  ideo  actus  sensus  proprii  percipitur  per  sensum  communem.  Sed  intel- 
lectus  noster  non  inteiligit  per  materialem  immutationem  organi ;  et  ideo 
non  est  simile. 


§  40.  -—  Utrum  intellectus  intelligat  actum  voluntatis. 

(S.  Th.  i,q.  Lxxxvii,  art.  4) 


Videtur  quod  intellectus  non  intelligat  actum  voluntatis.  r.  Nihil 
enim  cognoscitur  ab  intellectu,  nisi  sit  aliquo  modo  praesens  in  intel- 
lectu.  Sed  actus  voluntatis  non  est  praesens  in  intellectu,  cum  sint  diver- 
sae  potentiae.  Ergo  actus  voluntatis  non  cognoscitur  ab  intellectu. 

2.  Praeterea,  actus  habet  speciem  ab  objecto.  Sed  objectum  voluntatis 
differt  ab  objecto  intellectus.  Ergo  et  actus  voluntatis  speciem  habet 
diversam  ab  objecto  iniellectus  ;  non  ergo  cognoscitur  ab  intellectu. 

3.  Praeterea,  Augustinus  (Confess.  lib.x,cap.  17)  attribuit  affectionibus 
animae  quod  «  cognoscuntur  neque  per  imagines,  sicut  corpora  ;  neque 
per  praesentiam,  sicut  artes;  sed  per  quasdam  notiones.  »  Non  videtur 
autem  quod  possint  esset  notiones  aliae  rerum  in  anima,  nisi  vel  essen- 
tiae  rerum  cognitarum,  vel  earum  similitudines.  Ergo  impossibile  est 
quod  intellectus  cognoscat  affectiones  animae,  quae  sunt  actus  voluntatis. 

Sed  contra  est  quod  Augustinus  dicit  (DeTrinit.  lib.x,  cap.  loet  11)  : 
«  Intelligo  me  velle.  » 

a5 

CoNCLusio.  —  Actus  voluntatis,  cum  sit  in  ratione  intelligibiliter , 
necessario  cognoscitur  ab  intellectu. 

Respondeo  dicendum  quod  actus  voluntatis  nihil  aliud  est  quam  incli- 
natio  quaedam  consequens  formam  intellectam,  sicut  appetitus  naturalis 
est  inclinatio  consequens  formam  naturalem.  Inclinatio  autem  cujus- 
libet  rei  est  in  ipsa  re  per  modum  ejus.  Unde  inclinatio  naturalis  est 
naturaliter  in  re  naturali ;  et  inclinatio  quae  est  appetitus  sensibilis,  est 
sensibiliter  in  sentiente ;  et  similiter  inclinatio  intelligibilis,  quae  est 
actus  voluntatis,  est  intelligibiliter  in  intelligente,  sicut  in  primo  prin- 
cipio,  et  in  proprio  subjecto.  Unde  et  Philosophus  hoc  modo  loc^uendi 
utitur  (Deanima,  lib.  III,  c.  9),  quod  «  voluntas  in  ratione  est.  y>  Quod 
autem  intelligibiliter  est  in  aliquo  intelligente,  consequens  est  ut  ab  eo 
intelligatur.  Unde  actus  voluntatis  intelligitur  ab  intellectu,  et  inqiian- 
tum  aliquis  percipit  se  velle,  et  inquantum  aliquis  cognoscit  naturam 
hujus  actus,  et  per  consequens  naturam  ejus  principii,  quod  est  habitus 
vel  potentia. 

Ad  primum  ergo  dicendum,  quod  ratio  illa  procederet,  si  voluntas  et 
intellectus,  sicut  sunt  diversae  potentiae,  ita  etiam  subjecto  differrent ;  sic 
enim  quod  est  in  voluntate,  esset  absens  ab  intellectu.  Nunc  autem  cum 
utrumque  radicetur  in  una  substantia  animae,  et  unum  sit  quodammodo 
principium  alterius,  consequens  est  ut  quod  est  in  voluntate,  sit  etiam 
quodammodo  in  intellectu. 

Ad  secundum  dicendum,  quod  bonum  et  verum,  quae  sunt  objecta 
voluntatis  et  intellectus,  differunt  quidem  ratione,  verumtamem  unum 
eorum  continetur  sub  alio,  nam  verum  est  quoddam  bonum,  et  bonum 
est  quoddam  verum.  Et  ideo  quae  sunt  voluntatis,  cadunt  sub  intellectu; 
et  quae  sunt  intellectus,  possunt  cadere  sub  voluntate. 

Ad  tertium  dicendum,  quod  affectus  animce  non  sunt  in  intellectu 
neque  per  siroilitudinem  tantum,  sicut  corpora;  neque  per  praesentiam 
ut  in  subjecto,  sicut  artes ;  sed  sicut  principiatum  in  principio,  in  quo 
habetur  notio  principiati.  Et  ideo  Augustinus  dicit  affectus  animae  esse 
in  memoria  per  quasdam  notiones. 

Art  III.  —  DE  COGNITIONE  SUBSTANTIARUM 
SUPRA  ANIMAM 

§  41 .  —  Utrum  intellectus  noster  per  cognitionem 
rerum  materialium  possit  pervenire  ad  intelligendum 

substantias  immateriales.  \ 

(S.  Th.  I,  q.  Lxxxviii,  art.  2)  1 

Videtur  quod  intellectus  noster  per  cognitionem  rerum  materialium 
possit  pervenire  ad  intelligendum  substantias  immateriales.  i.  Dicit 
enim  Dionysius  (De  Caslest.  Hier.  cap.  i),  quod  «   non  est  possibile  hu- 

manae  menti  ad  immaterialem  illam  sursum  excitari  caelestium  hierar- 
chiarum  contemplationem,  nisi  secundum  se  materiali  manuductione 
utatur.  »  Relinquitur  ergo  quod  per  materialia  manuduci  possumus  ad 
intelligendum  substantias  immateriales. 

2.  Praeterea,  scientia  est  in  intellectu.  Sed  scientia  et  definitiones  sunt 
de  substantiis  immaterialibus :  definit  enim  Damascenus  (De  Fid.  Orth. 
lib.  II,  cap.  3),  angelum  ;  et  de  angelis  aliqua  documenta  traduntur,  tam 
in  theologicis,  quam  in  philosophicis  disciplinis.  Ergo  substantiae  imma- 
teriales  intelligi  possunt  a  nobis. 

3.  Prasterea,  anima  humana  est  de  genere  substantiarum  immateria- 
lium.  Sed  ipsa  intelligi  potest  a  nobis  per  actum  suum,  quo  intelligit 
materialia.  Ergo  etaliae  substantiae  immateriales  intelligi  possunt  a  nobis 
per  suos  effectus  in  rebus  materialibus. 

4.  Praeterea,  illa  sola  causa  per  suos  effectus  comprehendi  non  potest, 
quae  in  infinitum  distat  a  suis  effectibus.  Hoc  autem  solius  Dei  est  pro- 
prium.  Ergo  aliae  substantiae  immateriales  creatae  intelligi  possunt  a  no- 
bis  per  res  materiales. 

Sed  contra  est  quod  Dionysius  dicit  (De  Div.  Nom.  cap.  i),  quod 
«  sensibilibus  intelligibilia,  et  compositis  simpiicia,  et  corporalibus 
incorporalia  apprehendi  non  possunt.  » 

CoNCLusio.  —  Cum  quidditas  rei  materialis,  quam  abstrahit  intellectus 
noster  a  materia,  sit  omnino  alterius  rationis  a  substantiis  immateriali- 
bus^  non  possumus  per  substantias  materiales  perfecte  substantias  imma- 
teriales  intelligere. 

Respondeo  dicendum  quod,  sicut  Averroes  narrat  (De  anima,  lib.  iii, 
comm.  36),  quidam  (Avempace  nomine)  posuit  quod  per  intellectum 
substantiarum  materialium  pervenire  possumus,  secundum  vera  philoso- 
phiae  principia,  ad  intelligendum  substantias  immateriales.  Cum  enim 
intellectus  noster  natus  sit  abstrahere  quidditatem  rei  materialis  a  mate- 
ria,  si  iterum  in  iila  quidditate  sit  aliquid  materiae,  poterit  iterato  abstra- 
here ;  et  cum  hoc.in  infinitum  non  procedat,  tandem  pervenire  poterit 
ad  intelligibilium  aliquam  quidditatem,  quae  sit  omnino  sine  materia; 
et  hoc  est  intelligere  substantiam  immaterialem.  —  Quod  quidem  effi- 
caciter  diceretur,  si  substantiae  immateriales  essent  formae  et  species  ho- 
rum  materialium,  ut  Platonici  posuerunt.  Hoc  autem  non  posito,  sed 
supposito  quod  substantiae  immateriales  sint  omnino  alterius  rationis  a 
quidditatibus  materialium  rerum ,  quantumcumque  intellectus  noster 
abstrahat  quidditatem  rei  materialis  a  materia,  nunquam  perveniet 
ad  aliquid  simile  substantiae  immateriali*.   Et  ideo  per  substantias  ma- 

I.  Hoc  etiam  apparet  ex  ordine  intellectus  possibilis  ad  agentem.  Potentia 
enim  passiva  ad  illa  solum  est  in  potentia  in  quae  potest  proprium  ejus  acti- 
vum.  Omni  enim  potentiae  passivae  respondet  potentia  activa  in  natura.  Alias 
potentia  passiva  essetfrustra,  cum  non  possit  reduci  in  actum  nisi  per  activam, 
Unde  videmus  quod  visus  non  est  susceptivus  nisi  colorum  qui  illuminantur 
per  lucem.  Intellectus  autem  possibilis,  cum  sit  virtus  quodammodo  passiva, 
habet  proprium  agens  sibi  respondens,  scilicet  intellectum  agentem,  qui  ita  se 

teriales  non    possumus    perfecte    substantias   immateriales   intelligere  *. 

Ad  primum  ergo  dicendum,  quod  ex  rebus  materialibus  ascendere 
possumus  in  aliqualem  cognitionem  immaterialium  rerum,  non  tamen 
in  perfectam  ;  quia  non  est  sufficiens  comparatio  rerum  materialium  ad 
immateriales,  sed  similitudines,  si  quae  a  materialibus  accipiuntur  ad 
immaterialia  intelligenda,  sunt  multum  dissimiles,  ut  Dionysius  dicit 
(De  Caelest.  Hierar.  cap.  2). 

Ad  secundum  dicendum,  quod  de  superioribus  rebus  in  scientiis 
maxime  tractatur  per  viam  remotionis.  Sic  enim  corpora  caelestia  notifi- 
cat  Aristoteles  (De  caelo,  lib.  i),  per  negationem  proprietatum  inferiorum 
corporum.  Unde  multo  magis  immateriales  substantiae  a  nobis  cognosci 
non  possuntj  ut  earum  quidditates  apprehendamus ;  sed  de  eis  nobis  in 
scientiis  documenta  traduntur  per  viam  remotionis  et  alicujus  habitudinis 
ad  res  materiales. 

Ad  tertium  dicendum,  quod  anima  humana  intelligit  seipsam  per 
suum  intelligere,  quod  est  actus  proprius  ejus,  perfecte  demonstrans  vir- 
tutem  ejus  et  naturam.  Sed  neque  per  hoc,  neque  per  alia  quae  in  rebus 
materialibus  inveniuntur,  perfecte  cognosci  potest  immaterialium  sub- 
stantiarum  virtus  et  natura ;  quia  hujusmodi  non  adaequant  earum  vir- 
tutes. 

Ad  quartum  dicendum,  quod  substantiae  immateriales  creatae  in  genere 
quidem  naturaili  non  conveniunt  cum  substantiis  materiaiibus,  quia  non 
est  in  eis  eadem  ratio  potentiae  et  materiae  ;  conveniunt  tamen  cum  eis  in 


habet  ad  intellectum  possibilem,  sicut  se  habet  lux  ad  visum.  Non  est  igitur 
intellectus  possibilis  in  potentia  nisi  ad  ilia  intelligibilia  quae  sunt  facta  per 
intellectum  agentem.  Unde  et  Aristoteles  describens  utrumque  intellectum, 
dicit  quod  «  intellectus  possibilis  est  quo  est  omnia  fieri,  agens  vero  quo  est 
omnia  facere  »,  ut  ad  eadem  utriusque  potentia  referri  intelligatur,  hujus  ac- 
tiva,  illius  passiva.  Gum  ergo  substantiae  separatae  non  sint  factae  intellectivae 
in  actu  per  intellectum  agentem,  sed  solum  materialia,  ad  haec  sola  se  extendit 
possibilis  intellectus  Non  igitur  per  ipsum  possumus  in^elligere  substantias 
separatas.  (S.  c.  G.,  11,  c.  45.) 

2.  Anima  intellectiva  humana  ex  unione  ad  corpus  habet  aspectum  inclina- 
tum  ad  phantasmata  ;  unde  non  informatur  ad  intelligendum  aliquid  nisi  per 
species  a  phantasmatibus  acceptas.  Intantum  igitur  anima,  dum  est  unita  cor- 
pori,  potest  ad  cognitionem  substantiarum  separatarum  ascendere,  inquantum 
potest  per  species  a  phantasmatibus  acceptas  manuduci.  Hoc  autem  non  est  ut 
intelligatur  de  eis  quid  sint,  cum  illae  substantiae  excedant  omnem  proportionem 
horum  intelligibilium;  sed  possumus  hoc  modo  de  substantiis  separatis  aliquo 
modo  cognoscere  quia  sunt ;  sicut  per  effectus  deficientes  devenimus  in  causas 
excellentes,  ut  cognoscamus"  de  eis  tantum  quia  sunt;  et  dum  cognoscimus  quia 
sunt  causae  excellentes,  scimus  de  eis  quia  non  sunt  tales  quales  sunt  earum 
effectus  ;  et  hoc  est  scire  de  eis  magis  quid  non  sunt  quam  quid  sunt.  Et  se- 
cundum   hoc  est  aliqualiter  verum  quod   inquantum  intelligimus  quidditates 
quas  abstrahimus  a  rebus  materialibus,   intellectus  noster  convertendo  se  ad 
illas  quidditates  potest  intelligere  substantias  separatas,  ut  intelligat  eas  esse 
immateriales,  sicut  ipsae  quidditates  sunt  a  materia  abstractas;  et  sic  per  consi- 
dcrationem  intellectus  nostri  deducimur  in  cognitionem   substantiarum  sepa- 
ratarum  intelligibilium.  (De  Anim.,  art.  16,  c.) 


( 

genere  logico,  quia  etiam  substantiae  immateriales  sunt  in  praedicamento 
substantiae,  cum  earum  quidditas  non  sit  earum  esse.  Sed  Deus  non  con- 
venit  cum  rebus  materialibus  neque  secundum  genus  naturale,  neque 
secundum  genus  logicum,  quia  Deus  nullo  modo  est  in  genere.  Unde 
per  similitudines  rerum  materialium  aliquid  affirmative  potest  cognosci 
de  angelis  secundum  rationem  communem,  licet  non  secundum  rationem 
speciei ;  de  Deo  autem  nuUo  modo. 

Cfr.  S.  c.  G.  iii,  c.  41-45.  —  De  Anim.,  art.  16-17. 


§  42.  —  Utrum  aliquis  intellectus  creatus  ex  propriis 
naturalibus  possit  Deum  per  essentiam  videre. 

(iv  Sent.,  Dist.  xlix,  q.  2,  art.  6) 

Videtur  quod  aliquis  intellectus  creatus  ex  propriis  naturalibus  possit 
Deum  per  essentiam  videre.  i.  Ille  qui  potest  videre  illud  quod  est  mi- 
nus  intelligibile,  potest  videre  illud  quod  est  magis  intelligibile,  ut 
►  Commentator  dicit  in  iii  De  Anima.  Seddivina  essentia  est  magis  intelli- 
gibilis  quam  ista  materialia,  quae  non  sunt  intelligibilia,  nisi  quia  nos 
facimus  ea  esse  inteliigibilia  ;  ipse  auiem  Deus,  cum  omnino  sit  a  mate- 
ria  immunis,  per  seipsum  est  intelligibilis.  Cum  ergo  nos  videamus  ex 
propriis  naturalibus  creaturas  materiales,  videtur  multo  fortius  quod  ex 
propriis  naturalibus  Deum  per  essentiam  videre  possimus  ;  et  praecipue 
hoc  videtur  de  Angelis. 

2.  Praeterea,  ut  dicitur  in  iii  DeAnima,  «  sicut  habet  se  visus  ad  visi- 
bile,  ita  se  habet  intellectus  ad  intelligibile.  «  Sed  visus  non  impeditur  a 
visione  nisi  aliquo  quatuor  modorum.  Uno  modo  propter  corruptionem 
visus,  scilicet  quando  est  aliqua  macula  in  pupilla  :  quod  non  potest  dici 
de  intellectu  angelico  etiam  in  statu  naturalium,  quia  sunt  specula  mun- 
da  et  clarissima,  ut  Dionysius  dicit.  Alio  modo  propter  absentiam  visi- 
bilis  :  nec  hoc  potest  dici  in  proposito,  quia  Deus  est  praesens  omni 
intellectui,  quia  omnia  implet.  Tertio  modo  ex  hoc  quod  visibile  non  est 
visibile  in  actu,  sicut  colores  in  tenebris  ;  non  enim  fiunt  visibiles  actu 
nisi  per  lucem  :  quod  etiam  in  proJDOsito  dici  non  poiest,  quia  ipse  Deus 
per  seipsum  visibilis  est,  cum  sit  lux  intelligibilis,  ut  patet  Joan.  i.  Quar- 
to  modo  per  excellentiam  objecti,  quod  corrumpit  sensum  :  nec  hoc  in 
proposito  locum  habet  :  excellentiae  enim  intelligibilium  non  corrum- 
punt  intellectum,  sicut  excellentiae  sensibilium  corrumpunt  sensum. 
Ergo  nihil  est  quod  impediat  quin  aliquis  intellectus  creatus^ex  propriis 
naturalibus  Deum  videre  possit  per  essentiam. 

3.  Praeterea,  unumquodque  cognoscitur  per  suam  similitudinem.  Sed 
Angelus  secundum  propriam  naturam  est  expressa  similitudo  ipsius  Dei, 
ut  dicit  Dionysius  (De  Div.  Nom.  cap.4),  quod  Angelus  est  imago  Dei ; 
manifestatio  occulti  luminis,  scilicet  divini.  Ergo  Angelus  per  propriam 
naturam  potest  Deum  per  essentiam  videre. 

4.  Praeterea,  in  lib.  de  Causis  (prop.  10)  dicitur,  quod  omnis  intelli- 
gentia  intelligit  quod  est  supra  se,  inquantum  est  causatum  ab  eo.  Sed 
quilibet  intellectus  creatus  secundum  naturam  suam  est  causatus  a  Deo. 
Ergo  secundum  sua  naturalia  potest  Deum  per  essentiam  videre. 

5.  Praeterea,  ad  immensitatem  divinae  liberalitatis  pertinet  ut  creaturae 
communicet  omne  id  cujus  ipsa  est  capax.  Sed  creatura  est  capax  hujus 
muneris  quod  ex  propriis  naturalibus  Deum  per  essentiam  videre  possit  ; 
ad  hoc  enim  quod  Deum  per  essentiam  videat  potest  pertingere  per 
lumen  gloriae ;  quod  quidem  lumen  sicut  est  naturae  superadditum,  ita 
potest  esse  a  Deo  naturae  inditum.  Ergo  alicui  creaturae  est  collatum 
quod  ex  propriis  naturalibus  pertingat  ad  videndum  Deum  per  essentiam. 

Sed  contra^  (Roman.  vi,  23)  dicitur  :  Gratia  Dei  vita  ceterna.  Sed  vi- 
dere  Deum  per  essentiam  est  vita  aeterna,  ut  patet  Joan.  xvii,  3  :  Hcec  est 
vita  ceterna^  ut  cognoscant  te  solum  Deum  verum,  et  quem  misisti  Jesum 
Christum.  Ergo  ad  videndum  Deum  per  essentiam  non  potest  perveniri 
nisi  per  gratiam. 

Praeterea,  secundum  ordinem  effectuum  est  et  ordo  causarum  :  nobi- 
lioris  enim  effectus  nobilior  est  causa.  Sed  inter  omnia  quae  possunt 
purae  creaturae  praestari,  hoc  est  maximum,  ut  Deum  per  essentiam  vi- 
deat.  Ergo  hujus  causa  non  potest  esse  natura,  sed  solum  Deus,  qui  est 
summa  omnium  causa. 

SoLUTio.  —  Respondeo  dicendum,  quod  ad  hoc  quod  intellectus  Deum 
per  essentiam  videat,  oportet  quod  essentia  divina  uniatur  intellectui 
nostro  quodammodo  ut  forma  intelligibilis.  Forma  autem  non  conjun- 
gitur  perfectibili  nisi  quando  perfectibile  habet  dispositiones  quibus  effi- 
citur  susceptivum  talis  formae  ;  ,sicut  corpus  non  unitur  animae  nisi 
quando  in  corpore  sunt  dispositiones  convenientes  ad  animam  susci- 
piendam.  Unde  oportet  ad  hoc  quod  intellectus  uniatur  essentiae  divinae 
modo  praedicto,  quod  sit  in  eo  aliquid  per  modum  dispositionis,  praepa- 
rans  ipsum  ad  unionem  praedictam ;  et  hoc  est  lumen  quo  intellectus 
perficitur  ad  videndum  Deum  per  essentiam  divinam.  Haec  autem  dispo- 
sitio  non  potest  esse  naturalis  alicui  creato  intellectui ;  ultima  enim 
dispositio  ad  formam  secundum  eamdem  rationem  recipitur  in  perfec- 
tibiii  et  forma  ipsa  ;  ita  quod  si  unum  est  naturale,  et  aiiud ;  quia  perfec- 
tibile  per  ultimam  dispositionem  ad  formam  contingit  ipsam  formam. 
Forma  autem  quae  est  divina  essentia,  omnem  facuitatem  et  capacitatem 
naturalem  excedit.  Potentia  enim  et  proprius  ejus  actus  semper  accipiun- 
tur  in  eodem  genere  ;  unde  potentia  et  actus  dividunt  quodlibet  genus 
entis ;  et  ideo  facultas  sive  potentia  creaturae  non  se  extendit  nisi  ad  sui 
generis  formam  :  et  sic  essentia  divina,  quae  est  extra  omne  genus,  exce- 
dit  naturalem  facultatem  cujuslibet  inteliectus  creati ;  et  ideo  dispositio 
ultima  quae  est  ad  unionem  inteilectus  cum  tali  essentia,  excedit  omnem 
facultatem  naturae ;  unde  non  potest  esse  naturalis,  sed  supra  naturam; 
et  ista  dispositio  est  lumen  gloriae,  de  quo  dicitur  (Psalm.  xxxv,  10): 
In  lumine  tuo  videbimus  lumen. 

Secundum  autem  naturalem  facultatem  potest  intellectus  creatus  per- 

venire  ad  cognitionem  Dei  per  formas  creatas  ei  inditas  vel  acquisitas  ; 
sed  haec  cognitio  non  est  visio  ejus  per  essentiam ;  nec  per  eam  scitur 
quid  est,  sed  solum  quia  est,  et  quid  non  est. 

Adprimum  ergo  dicendum,  quod  aliquid  potest  esseper  se  magis  intel- 
ligibile,  quod  tamen  est  minus  intelligibile  intellectui  alicui ;  quod  de 
nostro  intellectu  manifeste  apparet.  Facultas  enim  intellectus  nostri  de- 
terminatur  ad  formas  sensibiles  quae  per  intellectum  agentem  fiunt  intel- 
lectae  in  actu,  eo  quod  phantasmata  hoc  modo  se  habent  ad  intellectum 
nostrum  sicut  sensibilia  ad  sensum;  et  ideo  oportet  quod  in  omne  illud 
quod  intellecius  noster  intelligit,  naturaliter  manuducatur  per  formas 
sensibiles  ;  et  quia  substantiae  separatae,  quae  sunt  per  se  maxime  intelli- 
gibiles,  excedunt  genus  formarum  sensibilium  ;  ideo  intellectus  noster 
invenitur  debilis  ad  cognitionem  earum;  propter  quod  dicitur  in  ii  Me- 
taph.,  quod  intellectus  noster  se  habet  ad  manifestissima  naturae,  sicut 
oculus  noctuae  ad  solem.  Facultas  autem  naturalis  intellectus  angelici, 
quamvis  non  sit  determinata  ad  formas  sensibiles,  est  tamen  determinata 
ad  formas  creatas  quae  sunt  sui  generis  :  et  ideo  sicut  intellectus  noster 
deficit  a  cognitione  substantiarum  separatarum  ;  ita  et  multo  amplius 
deficit  intellectus  angelicus  secundum  suam  facuitatem  naturalem  a 
visione  Dei  per  essentiam.  Dictum  autem  Commentatoris  intelligitur  de 
intelligibilibus  creatis. 

Ad  secundum  dicendum,  quod  intellectus  creatus  non  impeditur  ad 
hoc  quod  naturaliter  possit  Deum  per  essentiam  videre  ex  defectu  divinae 
essentiae,  quod  de  se  non  sit  intelligibilis  in  actu;  sed  ex  parte  ipsius 
intellectus  creati.  —  Primo  propter  defectum  ipsius  intellectivae  virtutis 
creatae,  cujus  naturalis  facultas  est  determinata  ad  ens  creatum.  Hic 
tamen  defectus  aliter  est  in  angelo  et  in  homine,  secundum  sua  naturalia 
considerando  eos.  In  intellectu  enim  angeli  non  invenitur  aliquis  defe- 
ctus  secundum  rationem  sui  generis,  sed  secundum  comparationem  ad 
intellectum  qui  est  extra  genus  suum,  scilicet  divinum ;  habet  enim 
omnem  perfectionem  quae  debetur  generi  intellectus,  in  quo  non  conti- 
netur  nisi  intellectus  creatus  ;  intellectus  enim  increatus  est  extra  genus. 
Sed  intellectus  humanus  patitur  defectum  etiam  secundum  rationem  sui 
generis  ;  quia  in  eo  est  lux  intelligibilis  obumbrata ;  unde  dicit  Isaac, 
quod  ratio  oritur  in  umbra  intelligentiae.  —  Secundo  propter  absentiam 
intelligibilis.  Quamvis  enim  divina  essentia  sit  cuilibet  rei  praesens,  non 
tamen  est  praesens  cuilibet  intellectui,  ut  forma  intelligibilis;  quod  tunc 
solum  accidit  quando  in  intellectu  est  dispositio  sufficiens  ad  hoc  quod 
sit  unibilis  divinae  essentiae  ut  formae  intelligibili.  —  Tertio  propter 
excessum  claritatis  divinae  essentiae  supra  formam  qua  intellectus  creatus 
naiuraliter  intelligit ;  et  sic  per  consequens  deficit  intellectus  creatus  a 
videndo  Deum  per  essentiam,  quamvis  immensitas  divinae  essentiae  intel- 
lectum  non  corrumpat,  sed  magis  confortet. 

Ad  tertium  dicendum,  quod  ad  cognoscendum  Deum  per  aliquam 
similitudinem  creatam  potest  intellectus  creatus  ex  suis  naturalibus  per- 
venire ;  sed  haec  cognitio  non  est  visio  Dei  per  essentiam. 

Ad  quartum  dicendum,  quod  etfectus  retinet  similitudinem  suaecausae; 
et  ex  hoc  sequitur  quod  intelligentia  naturaliter  cognoscat  causam  suam 
ex  similitudine  ejus  quam  habet;  sed  hoc  non  est  videre  Deum  per 
essentiam. 

Ad   quintum  dicendum,  quod   non  quidquid  superadditur  creaturae, 

potest  esse  de  constitutione  naturae  ipsius.  IUud  enim  quod  ad  proprie- 

tatem   naturae   superioris   pertinet,    non    potest   communicari  inferiori 

naturae,  ut  illud  naturaliter  habeat,  nisi  transferatur  in  superiorem  natu- 

ram.  Determinari  autem  ad  formam  inteliigibilem  increatam  est  proprie- 

tas  intellectus  increati;  et  ideo  lumen  illud  per  quod  intellectus  unitur 

formae  intelligibili  increatae,  communicari  potest  intellectui  creato;  sed 

non  ut  ipsum  lumen   naturaliter  habeat,    nisi   in   naturam  intellectus 

increati  transferatur  ;  quod  est  impossibile. 

Cfr.  S.  Th.  I,  q.  xii,  art.  4.  —  S.  c.  G.,  iii,  c.  47  et  32.  —  De  Verit.,  q.  viii, 
art.  3  ;  q.  X,  art.  11.  —  Quodl.  vii,  art.  i. 


§  43.  —  Utrum  per  rationem  naturalem  Deum  in  hac  vita 

cognoscere  possimus. 

(S.  Th.  I,  q.  XII,  art.  12) 

Videtur  quod  per  naturalem  rationem  Deum  in  hac  vita  cognoscere 
non  possumus.  i.  Dicit  enim  Boetius  (De  Cons.  lib.  v,  pros.  4),  quod 
«  ratio  non  capit  simplicem  formam.  »  Deus  autem  maxime  est  simplex 
forma.  Ergo  ad  ejus  cognitionem  ratio  naturalis  pervenire  non  potest.    - 

2.  Praeterea,  ratione  naturali  sine  phantasmate  nihil  intelligit  anima, 
ut  dicitur  (De  Anima,  lib.  iii,  c.  7).  Sed  Dei,  cum  sit  incorporeus,  phan- 
tasma  in  nobis  esse  non  potest.  Ergo  cognosci  non  potest  a  nobis  cogni- 
tione  naturaii. 

3.  Praeterea,  cognitio  quae  est  per  rationem  naturalem,  communis  est 
bonis  et  malis,  sicut  natura  eis  communis  est.  Sed  cognitio  Dei  competit 
tantum  bonis.  Dicit  enim  Augustinus  (DeTrin.  lib.  i,cap.  2)  quod  «hu- 
manae  mentis  acies  in  tam  excellenti  luce  non  figitur,  nisi  per  justitiam 
fidei  emundetur.  »  Ergo  Deus  per  rationem  naturalem  cognosci  non 
potest.  H 

Sed  contra  est,  quod  dicitur  (Rom.  i,  19)  :  Quod  notum  est  Dei,  mani- 
festum  est  in  illis ;  id  est,  quod  cognoscibile  est  de  Deo  per  rationemna- 
turalem. 

CoNCLUsio.  —  Possumus  Deum  in  hac  vita^  naturali  lumine  cognoscere  ■ 
secundum  quod  omnium  prima  et  eminentissima  causa  est^  non  autem  se- 
cundum  quod  in  se  est. 

Respondeo  dicendum  quod  naturalis  nostra  cognitio  a  sensu  princi- 
pium  sumit.  Unde  tantum  se  nostra  naturalis  cognitio  extendere  potest, 
inquantum  manuduci  potest  per  sensibilia.  Ex  sensibilibus  autem  non 
potest  usque  ad  hoc  intellectus  noster  pertingere,  quod  divinam  essen- 

tiam  videat;  quia  creaturae  sensibiles  sunt  effectus  Dei  virtutem  causae 
non  adaequantes.  Unde  ex  sensibilium  cognitione  non  potest  tota  Dei 
virtus  cognosci,  et  per  consequens  nec  ejus  essentia  videri.  —  Sed  quia 
sunt  ejus  effectus  a  causa  dependentes,  ex  eis  in  hoc  perduci  possumus, 
ut  cognoscamus  de  Deo  an  est;  et  ut  cognoscamus  de  ipso  ea  quae  ne- 
cesse  est  ei  convenire,  secundumquodest  prima  omnium  causa,  excedens 
omnia  sua  causata.  Unde  cognoscimus  de  ipso  habitudinem  ipsius  ad 
creaturas,  quod  scilicet  omnium  est  causa;  et  differentiam  creaturarum 
ab  ipso,  quod  scilicet  ipse  non  est  aliquid  eorum  quae  ab  eo  causantur, 
et  quod  haec  nonremoventurab  eopropterejusdefectum,  sed  quia  super- 
excedit. 

Ad  primum  ergo  dicendum,  quod  ratio  ad  formam  simplicem  pertin- 
gere  non  potest,  ut  sciat  de  ea  quid  est.  Potest  tamen  de  ea  cognoscere, 
ut  sciat  an  est. 

Ad  secundum  dicendum,  quod  Deus  naturali  cognitione  cognoscitur 
per  phantasmata  effectus  sui. 

Ad  tertium  dicendum,  quod  cognitio  Dei  per  essentiam,  cum  sit  per 
gratiam,  non  competit  nisi  bonis.  Sed  cogniiio  ejus  quae  est  per  rationem 
naturalem,  potest  competere  bonis  et  malis.  Unde  dicit  Augustinus  (Re- 
tract.  lib.  i,  cap.  4)  :  «  Non  approbo  quod  in  oratione  dixi  (Sol.  lib.  iii, 
cap.  i)  :  Deus,  qui  non  nisi  mundos  verum  scire  voluisti.  Responderi 
enim  potest,  multos  etiam  non  mundos  multa  scire  vera  » ;  scilicet  per 
rationem  naturalem. 

Cfr.  I  Sent.,  Dist.  iii,  q.  r,  art.  i.  —  In  Boet.  De  Trinit.,  q.  i,  art.  2. 


§  44.  —  Utrum  Deus  sit  primum  quod  a  mente  humana 

cognoscitur. 

(S.  Th.  I,  q.  Lxxxvm,  art.  3) 

Videtur  quod  Deus  sit  primum  quod  a  mente  humana  cognoscitur. 
I.  IUud  enim  in  quo  omnia  aiia  cognoscuntur,  et  per  quod  de  aliis  judi- 
camus,  est  primo  cognitum  a  nobis,  sicut  lux  ab  oculo,  et  principia 
prima  ab  intellectu.  Sed  «  omnia  in  luce  primae  veritatis  cognoscimus,  et 
per  eam  de  omnibus  judicamus,  »  ut  dicit  Augustinus  (De  Trin.  lib.  xii, 
cap.  2,  et  De  Vera  Relig.  cap.  3i).  Ergo  Deus  est  id  quod  primo  cogno- 
scitur  a  nobis. 

2.  Praeterea,  «  propter  quod  unumquodque,  et  illud  magis.  »  Sed 
Deus  est  causa  omnis  nostrae  cognitionis ;  ipse  enim  est  lux  vera^  quce 
illuminat  omnem  hominem  venientem  in  hunc  mundum^  ut  dicitur  (Joan.  i, 
9.)  Ergo  Deus  est  id  quod  primo  et  maxime  est  cognitum  nobis. 

3.  Praeterea,  id  quod  primo  cognoscitur  in  imagine,  est  exempiar,  quo 
imago  formatur.  Sed  in  mente  nostra  est  Dei  imago,  ut  Augustinus  dicit 
(De  Trin.  lib.xii,  cap.  5  et  seq.).  Ergo  id  quod  primo  cognoscitur  in 
mente  nostra  est  Deus. 

tum  ad  ipsum  intellectuale  lumen.  Ipsa  vero  existens  veritas  a  nobis  per 
suam  essentiam  non  videtur. 


QU.ESTIO  TERTIA 

DE  DIVERSIS  INTELLECTUS  MUNERIBUS 


§  46.  —  Utrum  ratio  sit  alia  potentia  ab  intellectu. 

(S.  Th.  I,  q.  Lxxix.  art.  8) 

Videtur  quod  ratio  sit  alia  potentia  ab  intellectu.  —  i.  In  libro  enim 
De  Spiritu  et  Anim^  (cap.-  1 1»  ante  med.)  dicitur  :  «  Cum  ab  inferioribus 
ad  superiora  ascendere  volumus,  prius  occurrit  nobis  sensus,  deinde 
imaginatio,  deinde  ratio,  deinde  intellectus.  »  Est  ergo  alia  potentia 
ratio  ab  intellectu,  sicut  imaginatio  a  ratione. 

2.  Praeterea,  Boetius  dicit  (De  Consol.  lib.v,  prosa  4  et  ult.),  quod 
a  intellectus  comparatur  ad  rationem,  sicut  asternitas  ad  tempus.  »  Sed 
non  est  ejusdem  virtutis  esse  in  aeternitate,  et  esse  in  tempore.  Ergo  non 
est  in  eadem  potentia  ratio  et  intellectus. 

3.  Praeterea,  homo  communicat  cum  angelis  in  intellectu,  cum  brutis 
vero  in  sensu.  Sed  ratio,  quae  est  propria  nominis,  qua  animal  rationale 
dicitur,  est  alia  potentia  a  sensu.  Ergo  pari  ratione  est  alia  potentia  ab 
intellectu,  qui  proprie  convenit  angelis,  unde  et  intellectuales  dicuntur. 

Sed   contra   est  quod  Augustinus   dicit   (Super  Genes.  ad  litt.  lib.  iii, 
cap.  20),  quod  «  illud  quo  homo  irrationabilibus  animalibus  antecellit, 
vel  est  ratio,  vel  mens,  vel  intelligentia,  vel  si  quo  alio  vocabulo  commo-' 
dius  appellatur.  »  Ratio  ergo,  et  intellectus,  et  mens  sunt  una  potentia. 

CoNCLusio.  —  Eadem  in  homine  potentia  est  ratio  et  intellectus :  licet 
intelligere  sit  simpliciter  veritatem  intelligibilem  apprehendere ;  ratio- 
cinari  autem  procedere  de  uno  intellecto  ad  aliud;  hoc  enim  imperfecti^ 
illud  perfecti  est. 

Respondeo  dicendum  quod  ratio  et  intellectus  in  homine  non  possunt 
esse  diversae  potentiae.  Quod  manifeste  cognoscitur,  si  utriusque  actus 
consideretur.  Intelligere  enim  est  simpliciter  veritatem  iritelligibilem 
apprehendere;  ratiocinari  autem  est  procederede  uno  intellecto  ad  aliud, 
ad  veritatem  intelligilem  cognoscendam.  Et  ideo  angeli,  qui  perfecte 
possident,  secundum  modum  suae  naturas,  cognitionem  intelligibilis 
veritatis,  non  habent  necesse  procedere  de  uno  ad  aliud  ;  sed  simpliciter 
et  absque  discursu  veritatem  rerum  apprehendunt,  ut  Dionysius  dicit 
(De  Div.  Nom.  cap.  7).  Homines  autem  ad  intelligibilem  veritaiem 
cognoscendam  perveniunt  procedendo  de  uno  ad  aliud,  ut  ibidem  dici- 

tur ;  et  ideo  rationales  dicuntur.  Patet  ergo  quod  ratiocinari  comparatur 
ad  intelligere,  sicut  moveri  ad  quiescere,  vel  acquirere  ad  habere ;  quo- 
rum  unum  est  perfecti,  aliud  autem  imperfecti.  Et  quia  motus  semper 
ab  immobili  procedit,  et  ad  aliquid  quietum  terminatur,  inde  est  quod 
ratiocinatio  humana  secundum  viam  inquisitionis  vel  inventionis  proce- 
dit  a  quibusdam  simpliciter  intellectis,  quae  sunt  prima  principia  ;  et 
rursus  in  via  judicii  resolvendo  redit  ad  prima  principia,  ad  quag  inventa 
examinat.  Manifestum  est  autem  quod  quiescere  et  movere  non  redu- 
cuntur  ad  diversas  potentias,  sed  ad  unam-et  eamdem  etiam  in  naturali- 
bus  rebus ;  quia  per  eamdem  naturam  aliquid  movetur  ad  locum,  et 
quiescit  in  loco.  Multo  ergo  magis  per  eamdem  potentiam  intelligimus 
et  ratiocinamur.  Et  sic  patet  quod  in  homine  eadem  potentia  est  ratio 
et  inteliectus. 

Ad primum  ergo  dicendum,  quod  iila  enumeratio  fit  secundum  ordinem 
actuum,  non  secundum  distinctionem  potentiae ;  quamvis  liber  ille  non 
sit  magnae  auctoritatis. 

Ad  secundum  patet  responsio  ex  dictis  (in  corp.  art.).  ^Eternitas  enim 
comparatur  ad  tempus,  sicut  immobile  ad  mobile;  et  ideo  Boetius  com- 
paravit  intellectum  asternitati,  rationem  vero  tempori. 

Ad  tertium  dicendum,  quod  alia  animalia  sunt  ita  infra  hominem, 
quod  non  possunt  attingere  ad  cognoscendam  veritatem  quam  ratio 
inquirit.  Homo  vero  attingit  ad  cognoscendam  inteliigibilem  veritatem 
quam  angeii  cognoscunt,  sed  imperfecte ;  et  ideo  vis  cognoscitiva  ange- 
lorum  non  est  alterius  generis  a  vi  cognoscitiva  lyationis,  sed  comparatur 
ad  ipsam  ut  perfectum  ad  imperfectum. 
Cfr.  DeVerit.,  q.  xv,  art.  i. 


§47.  —  Utrum  inellectus  speculativus  et  practicus  sint 

diversae  potentiae. 

(S.  Th.  I,  q.  Lxxix,  art.  11) 


Videtur  quod  inteilectus  speculativus  et  practicus  sint  diversag  poten- 
tiae.  I.  Apprehensivum  enim  et  motivum  sunt  diversa  genera  potentia- 
rum.  Sed  intellectus  speculativus  est  apprehensivus  tantum ;  intellectus 
autem  practicus  est  motivus.  Ergo  sunt  diversae  potentiae. 

2.  Praeterea,  diversa  ratio  objecti  diversificat  potentiam.  Sed  objectum 
speculativi  inteliectus  est  verum,  practici  autem  bonum  ;  quae  differunt 
ratione.  Ergo  intellectus  speculativus  et  practicus  sunt  diversae  potentise. 

3.  Praeterea,  in  parte  intellectiva  intellectus  practicus  comparatur  ad 
speculativum,  sicut  aestimativa  ad  imaginativam  in  parte  sensitiva.  Sed 
aestimativa  differt  ab  imaginativa,  sicut  potentia  a  potentia.  Ergo  et  intei- 
lectus  practicus  a  speculativo. 

Sed  contra  est  quod  dicitur  (Deanima,  lib.  iii,  c.  lo),  quod  «  intellectus 

speculativus  per  extensionem  fit  practicus.  »  Una  autem  potentia  non 
mutatur  in  aliam.  Ergo  intellectus  speculativus  et  practicus  non  sunt 
diversae  potentiae. 

CoNCLusio.  —  Accidit  rei per  intellectum  apprehensce,  ut  ad  opus  ordi- 
netur^  vel  non  ordinetur  :  unde  constat  intellectum  speculativum,  et 
practicum^  quiper  hoc  differunt,  diversas  potentias  non  esse. 

Respondeo  dicendum  quod  intellectus  practicus  et  speculativus  non 
sunt  diversae  potentias.  Cujus  ratio  est,  quia  id  quod  accidentaliter  se 
habet  ad  objecti  rationem  quam  respicit  aliqua  potentia,  non  diversificat 
potentiam.  Accidit  enim  colorato  quod  sit  homo,  aut  magnum,  aut  par- 
vum.  Unde  omnia  hujusmodi  eadem  visiva  potentia  apprehenduntur. 
Accidit  autem  alicui  apprehenso  per  intellectum  quod  ordinetur  ad  opus, 
vel  non  ordinetur.  Secundum  hoc  autem  differunt  intellectus  specula- 
tivus,  et  practicus  :  nam  inteliectus  speculativus  est  qui  quod  appre- 
hendit,  non  ordinat  ad  opus,  sed  ad  solam  veritatis  considerationem ; 
practicus  vero  intellectus  dicitur  qui  hoc  quod  apprehendit,  ordinat  ad 
opus.  Et  hoc  est  quod  Philosophus  dicit  (De  anima,  lib.  iii,  c.  10),  quod 
«  speculativus  differt  a  practico  fine  » ;  unde  et  a  fine  denominatur  uter- 
que ;  hic  quidem  speculativus,  ille  vero  practicus,  id  est,  operativus  *. 

Ad  primum  ergo  dicendum,  quod  intellectus  practicus  est  motivus  non 
quasi  exequens  motum,  sed  quasi  dirigens  ad  motum  ;  quod  convenit  ei 
secundum  modum  suae  apprehensionis. 

Ad  secundum  dicendum,  quod  verum  et  bonum  se  invicem  includunt. 
Nam  verum  est  quoddam  bonum ,  alioquin  non  esset  appetibile  ;  et 
bonum  est  quoddam  verum,  alioquin  non  esset  intelligibile.  Sicut  igitur 
objectum  appetitus  potest  esse  verum,  inquantum  habet  rationem  boni, 
sicut  cum  aliquis  appetit  veritatem  cognoscere ;  ita  objectum  intellectus 
practici  est  bonum  ordinabile  ad  opus  sub  ratione  veri.  Intellectus  enim 
practicus  veritatem  cognoscit,  sicut  speculativus;  sed  veritatem  cognitam 
ordinat  ad  opus. 

Cfr.  III  Sent.,  Dist.  nyniu  <\;  2  art.  3,  s.  2.  —  De  Verit.,  q.  iii,  art.  3,  — vi  Ethic, 
1.  2.  —  III  De  Anim.,  1.  i5. 

i .  Intellectus  speculativus  et  practicus  in  hoc  differunt  quod  intellectus  speculativus 
considerat  verum  absolute,  practicus  autem  considerat  verum  in  ordine  ad  opus.  Con 
tingit    aulem  quandoque  quod  verum  ipsum  quod  in  se  considerabatur,  non  potest 
considerari  ut  regula  operis,    sicut  accidit  in  mathematicis,  et   in  his  quae   a  motu 
separata  sunt  ;  unde  hujusmodi  veri  consideratio  est  tantum  in  intellectu  speculativo.  i 
Quandoque  autem  verum  quod  in  re  consideratur,  potest  ut  regula  operis  conside-  ■ 
rari  :  et  tunc  intellectus  speculativus  fit  practicus  per  extensionum  ad  opus.  Hoc  au- 
tem  contingit  dupliciter.  Quia  aliquando  illud  verum  quod  utroque  modo  potestcon- j 
siderari,  non  habet  magnam  utilitatem,   nisi   inquantum   ordinatur  ad  opus  :  quia  " 
curn  sit  contingens,  non  habet  fixam  veritatem  :  sicut   est  consideratio  dc  operibus 
virtutum ;  et  tunc  talis  consideratio,  quamvis  possit  esse  et  speculativi  et  practici  intel- 
lectus,  tamen  principaliter  cst  practici  intellcctus.  Aliquando  vero  illius  veri  consi- 
deratio  habet  in  se  dignitatem  quamdam,  etiam  si  nunquam  ad  opus  ordinetur,  sicut 
accidit    in    considerationc   divinorum,  quorum  cognitio  dirigit    in    opere  ;  et  tamen 
visio  Dei  est  ultimus   finis  operis ;   et  tunc  illa  considcratio  principaliter  cst  in  intcl- 
lectu  speculativo,  et  secundario  in  practico.  (ui  Sent.,  Dist.  xiiii,  q.  2,  art.  3,s.  2.) 

Ad  tertium  dicendum,  quod  multae  differentiae  diversificant  sensitivas 
potentias  quas  non  diversificant  potentias  intellectivas. 


§  48.  —  Utrum  ratio  superior  et  inferior  sit  una  potentia. 

(ii  Sent.,  Dist.  xxiv,  q.  2,  art.  2) 

Videtur  quod  ratio  superior  et  inferior  non  sit  unapotentia,  sed  diver- 
sae.  I.  In  partibus  enim  animae  non  accipitur  superius  et  inferius  animae 
secundum  situm  sed  secundum  dignitatem.  Sed  inter  partes  animae  intel- 
lectivae  est  invenire  unam  partem  alia  digniorem,  quia  intellectus  agens 
est  nobilior  possibili :  quae  diversae  potentiae  sunt.  Ergo  videtur  quod  id 
quod  est  superius  in  ratione  et  id  quod  est  inferius  sintdiversae  potentiae. 

2.  Praeterea,  aeternum  et  necessarium  idem  esse  videtur,  sicut  con- 
tingens  et  temporale.  Sed  Philosophus  (in  vi  Ethic,  cap.  2)  dicit,  quod 
scientificum  animae  circa  necessaria  est,  ratiocinativum  autem  circa  con- 
tingentia  operata  a  nobis.  Ergo  videtur  quod  scientificum  sit  illud  idem 
quod  ratio  superior,  quas  aeterna  conspicit ;  et  ratiocinativum  idem  quod 
ratio  inferior,  quae  temporalibus  inhaeret.  Sed  ratiocinativum  et  scientifi- 
cum,  ut  ibidem  dicitur,  sunt  diversae  potentiae.  Ergo  videtur  quod  etiam 
ratio  superior  et  inferior. 

3.  Praeterea,  in  superiori  parteanimae  est  imago  Deitatis.  Sed  superior 
pars  animae  est  superior  pars  rationis.  Ergo  in  superiori  ratione  est  ima- 
go.  Sed  imago  colligit  tres  potentias,  memoriam,  intelligentiam  et  volun- 
tatem.  Ergo  ratio  superior  et  inferior  non  dicunt  unam  quamdam  poten- 
tiam,  sed  plures.. 

4.  Praeterea,  regulans  et  regulatum,  et  imperans  et  imperatum  non 
possunt  esse  idem,  sicut  nec  agens  et  patiens.  Sed  ratio  superior  se  ha- 
bet  ad  inferiorem  sicut  regulans  ad  regulatum.  Ergo  non  possunt  esse 
una  potentia. 

5.  Praeterea,  potentiae  distinguuntur  per  actus.  Sed  officium  actum  no- 
minat,  ut  Tullius  dicit.  (De  Finib.  bon.  et  mal.,  lib.  v,  cap.  58).  Ergo 
videtur,  cum  ratio  superior  et  inferior  per  diversa  officia  geminentur, 
quod  sint  diversae  potentiae. 

Sed  contra  est  quod  Augustinus  dicit  (De  Trinit.  lib.  xii,  cap.  4),  quod 
«  ratio  superior  et  inferior  non  nisi  per  officia  distinguuntur  ».  Non  ergo 
sunt  duae  potentiae. 

SoLUTio.  —  Respondeo  dicendum,  quod  ratio  hic  accipitur  quae  hoc 
modo  se  habet  ad  voluntatem  et  liberum  arbitrium,  sicut  se  habet  appre- 
hensio  sensitiva  ad  sensualitatem :  nullus  autem  appetitus  movetur  in 
suum  objectum  nisi  fiat  apprehensio  alicujus  sub  ratione  boni  vel  mali, 
convenientis  vel  nocivi.  Hanc  autemrationem  convenientis  et  boni  aliter 
homo  percipit,  aliter  brutum  :  brutum  enim  non  conferendo,  sed  quodam 
naturali  instinctu  sibi  conveniens  vel  nocivum  cognoscit ;  homo  autem 
per  investigationem  quamdam  et  collationem  hujusmodi  rationes  consi- 

derat;  et  ideo  vis  illa  per  quam  in  hujusmodi  rationum  cognitionem  ve- 
nit,  consequenter  ratio  dicitur,  quae  investigativa  est,  et  deductiva  unius 
in  alterum.  Quia  vero  totaratio  potentiarumexobjectis  sumitur,  quorum 
speciebus  informantur,  inde  est  quod  oportet  in  ratione  quemdam  gra- 
dum  constituere  secundum  ordinem  eorum  quibus  intendit. 

In  rebus  autem  quas  ratio  considerat,  talis  invenitur  distinctio  etordo, 
ut  quaedam  aeterna  et  necessaria,  a  temporalibus  discreta,  eis  proponan- 
tur ;  unde  et  ratio  ex  hoc  quemdam  gradum  consequitur  quod  his  vel 
aliis  intendit.  Sed  quia  ita  est  in  ordine  rerum  quod  superius  est  directi- 
vum  inferioris  et  causa,  inde  est  quod  per  aeterna  quae  temporalia  sunt 
diriguntur,  sicut  id  quod  uno  modo  se  habet,  est  mensura  ejus  quod 
multiforme  est.  Et  secundum  hoc  patet  quod  ratio  aeternis  dupliciter  in- 
haerere  potest:  vel  considerando  ipsa  in  se,  vei  considerando  ipsa  secun- 
dum  quod  sunt  regula  temporalium  per  nos  disponendorum  et  agendo- 
rum  :  et  prima  consideratio  non  exit  limites  speculativae  rationis;  secunda 
autem  ad  genus  practicae  rationis  pertinet.  Unde  patet  quod  ratio  superior 
partim  est  speculativa  et  partim  practica  :  inquantum  est  speculativa,  su- 
pernis  conspiciendis,  et  inquantum  est  practica,  supernis  consulendis 
intendit.  Unde  ex  hoc  patet  quod  ratio  superior,  prout  contra  inferiorem 
dividitur,  non  distat  ab  ea  sicut  speculativum  et  practicum,  quasi  ad  di- 
versa  objecta  respiciant,  de  quibus  fiat  ratiocinatio ;  sed  magis  distin- 
guuntur  secundummedia,  unde  ratiocinatio  sumitur.  Ratio  enim  inferior 
consiliatur  ad  electionem  tendens  ex  rationibus  rerum  temporalium,  ut 
quod  aliquid  est  superfluum  vel  diminutum,  utile  vel  honestum,  et  sic  de 
aliis  conditionibus  quas  moralis  philosophus  pertractat ;  superior  vero 
consilium  sumit  ex  rationibus  aeternis  et  divinis,  ut  quia  est  contra  prae- 
ceptum  Dei,  vel  ejus  offensionem  parit,  vel  aliquid  hujusmodi.  —  Diver- 
sitas  autem  mediorum,  ex  quibusad  idem  genus  conclusionisproceditur, 
non  potest  facere  diversam  potentiam,  sed  quandoquediversum  habitum; 
et  ideo  ratio  superior  et  inferior  non  distinguuntur  sicut  diversae  poten- 
tiae,  sed  magis  secundum  habitum,  vel  quem  jam  actu  habet,  vel  ad  quem 
naturaliter  ordinatur  ;  ratio  enim  superior  perficitur  sapientia,  sed  infe- 
rior  scientia. 

Ad  primum  ergo  dicendum,  quod  ratio  superior  et  inferior  non  diffe- 
runt  sicut  agens  et  possibile  ;  nam  ratio  superior  et  inferior  habent  actus 
respectu  diversorum.  Agens  autem  et  possibile  semper  concurrunt  ad 
idem  objectum  vel  medium :  quia  impossibile  est  nos  in  intellectivam 
operationem  progredi  sine  operatione  possibilis  et  agentis  :  oportet  enim 
ut  species  phantasmatum,  quae  sunt  objecta  intellectus  nostri,  efficiantur 
in  actu  intelligibiles,  quod  ad  agentem  pertinet ;  et  intellectui  conjun- 
gantur  in  eo  receptae,  quod  pertinet  ad  possibilem.  Unde  ex  diversitate  i 
possibilis  et  agentis  non  sequitur  diversitas  superioris  et  inferioris  ratio- 
nis  ;  sed  ex  diversitate  medii  vel  objecti. 

Ad  secundum  dicendum,  quodscientificum  et  ratiocinativum  non  om- 
nino  distinguuntur  sicut  ratio  superior  et  inferior :  quia  scientificum 
nullo  modo  ad  praxim  pertinet,  sicut  pertinet  ratio  superior,  ut  dicium  j 

est,  inquantum  scilicet  aeterna  consulit ;  et  praeter  hoc  scientiticum  ad 
quaedam  se  extendit  quorum  non  est  ratio  superior,  sciiicet  ad  res  creatas 
necessarias :  quia  Philosophus  scientificum  animae  non  tantum  sapientia 
quae  divinorum  est  proprie,  sed  scientia  et  intellectu,  quae  creatorum 
sunt,  perfici  docet.  Cognitio  autem  rerum  temporalium  sive  quantumad 
ea  quae  ad  nos  agenda  pertinent  sive  quantum  ad  ea  quae  in  his  necessa- 
riis  demonstrationibus  considerantur,  ad  rationem  inferiorem  pertinet, 
quae  scientia  perficitur,  quam  Augustinus  extendit  tam  ad  speculativam 
quam  ad  practicam  considerationem  rerum  temporalium  ;  unde  distinctio 
superioris  et  inferioris  rationis  non  est  idem  cum  distinctione  scientifici 
et  ratiocinativi,  quamvis  scientificum  secundum  aliquid  sui,  cum  ratio- 
ne  superiori  conveniat,  et  ratio  inferior  cum  ratiocinativo. 

Ad  tertium  dicendum,  quod  ratio  superior  non  est  omnino  idem  cum 
illa  parte  mentis  in  qua  consistit  imago,  sed  includiteam  etexcedit;  quod 
sic  patet.  Imago  enim  potissime  distinguitur  secundum  hoc  quod  mens 
tendit  in  objectum  quod  Deus  est ;  unde  potentiae  imaginis  proutadima- 
ginem  pertinent,  respiciunt  asterna  solummodo  ut  objectum :  ratio  autem 
superior  considerat  ea  dupliciter,  sciiicet  ut  objectum,  inquantum  con- 
spicit  ea,  et  ut  medium  inquantum  ipsa  consulit.  Nihilominus  tamen  etsi 
imago  plures  potentias  essentialiter  colligat,  non  oportet  quod  ratio  su- 
perior  in  pluribus  potentiis  consistat;  quiaimago  comprehendit  et  cogni- 
tivam  et  affectivam  :  sed  ratio  comprehendit  imaginem  secundum  cogni- 
tivam  tantum  et  excedit,  ut  dictum  est.  Et  ideo  ratio  superior  et  mens  in 
qua  est  imago  se  habent  ut  excedentia  et  excessa ;  superior  enim  ratio  est 
speculativa  et  practica,  sed  mens  secundum  quod  in  eaest  imago,  tantum 
ad  speculativam  pertinet,  quia  objectum  imaginis  non  est  aliquid  opera- 
bile  a  nobis  :  et  sic  ratio  superior  excedit  mentem,  et  exceditur  a  mente, 
inquantum  mens  comprehendit  affectionem  et  cognitionem;  cum  ratio 
cognitionem  tantum  importet. 

Ad  quartum  dicendum^  quod  diversitas  regulantis  et  regulati  non  de- 
monstrat  diversam  potentiam,  sed  diversum  habitum  :  unus  enim  habitus 
est  regulativus  alterius,  sicut  patet  in  scientiis  speculativis  quod  omnes 
scientias  sapientia,  scilicet  Metaphysica,  dirigit.  Ita  etiam  ratio  superior 
inferiorem  dirigere  dicitur. 

Ad  quintum  dicendum,  quod  non  quaelibet  diversitas  actus  ostendit 
diversitatem  potentiae ;  sed  quandoque  etiamostendit  tantum  diversitatem 
habitus,  sicut  geometrizare,  et  syllogizare ;  quandoque  autem  neutrum. 
Ista  autem  sic  patent:  quia  enim  substantia  uniuscujusque  potentiae  est, 
secundum  quod  est  nata  operari  circa  proprium  objectum,  ideo  actiones 
quae  differunt  secundum  diversa  objecta,  ostendunt  diversitatem  poten- 
tiarum  :  ut  tamen  accipiatur  differentia  objectorum  secundum  id  quod  ad 
propriam  rationem  objecti  pertinet :  homo  enim  et  lapisdifferuntgenere, 
sed  conveniunt  secundum  quod  sunt  objectum  visus  in  colore  :  et  ideo 
visio  hominis  et  lapidis  pertinent  ad  unam  potentiam  ;  sed  sentire  sonum 
et  colores  pertinentad  diversas  potentias  :  quia  sonus  etcolor,  secundum 
proprias  rationes,  quibus  ad  invicem  distinguuntur,  suntpropria  objecta 

sensus.  Quaiidoque  autem  diversitas  actuum  causatur  ex  diversitate  me- 

dii,  vel  principii,  ex  quo  pervenitur  ad  idem  genus  objecii :  et  talis  diver- 

sitas  actuum  ostendit  diversitatem  habituum :  diversa^i  enim  scienti^e  ex 

diversis  principiis  procedunt,  etiam  si  easdem  conditiones  demonstrent  ; 

sicut  astrologus  et  naturalis  diversis  mediis  rotunditatem  terrae  ostendit. 

Similiter  etiam  virtutes  morales  distinguuntur  ex  diversis   finibus,  qui 

sunt  in  operativis  sicut  principia  in  speculativis.  Quandoque  vero  diver- 

sitas  actuum  causatur  ex  eo  quod  est  accidensactionis  ;  velexparte  agen- 

tis,  secundum  quod  est  potentius  vel  infirmius  in  agendo,  sicut  hebetudo 

vel  subtilitas  ingenii,  qua^  differunt  secundum  velocitatem  et  tarditatem 

addiscendi ;  vel  ex  parte  medii,  ut  credere  et  opinari,   quas  differunt  se- 

cundum  efficaciam  et  debilitatem  medii  ;  vel  exparte  objecti,  sicut  videre 

hominem  et  lapidem  ;  accidit  enim  colorato  esse  hominem  aut  lapiclem  : 

et  talis  diversitas  actionum  neque  potentiam  diversam  nequc  diversum 

habitum  requirit :  quia  illud  quod  est  per  accidens,  non  causat  differen- 

tiam  in  specie.  Officiaautem  rationis  superioriset  inferioris  non  differunt 

penes  diversam  rationem  objecti,  cum  utrumque  operabilia  consideret, 

sed  penes  diversam  rationem  medii :  quia  raiio  inferior  procedit  ex  ra- 

tionibus  temporalibus;  sed  ratio  superior  ex  rationibus  aeternis;  et  ita 

etiam  haec  diversa  officia  non  oportet  quod  diversas  potentias  demon- 

strent,  sed  diversos  habitus,  ut  dictum  est. 

Cfr.  S.  Th.  I,  q.  lxxix,  art.  9.  —  De  Verit.,  q.  xv,  art.  2. 


§  49.  —  Utrum  memoria  sit  in  parte  intellectiva  animae. 

(S.  Th.  I,  q.  Lxxix,  art.  6) 

Videtur  quod  memoria  non  sit  in  parte  intellectiva  animae.  i.  Dicit 
enim  Augustinus  (De  Trin.  lib.  xii,  cap.  2  et  3),  quod  «  ad  partem  supe- 
riorem  animae  pertinent  quae  non  sunt  hominibus  pecoribusque  commu- 
nia.  ))  Sed  memoria  est  hominibus  pecoribusque  communis;  dicit  enim 
ibidem  quod  «  possunt  pecora  sentire  per  corporis  sensus  corporalia,  et 
ea  mandare  memoriae.  »  Ergo  memoria  non  pertinet  ad  partem  animae 
intellectivam. 

2.  Praeterea,  memoria  praeteritorum  est.  Sed  praeteritum  dicitur  secun- 
dum  aliquod  det£rminatum  tempus.  Memoria  igitur  est  cognoscitiva 
alicujus  sub  determinato  tempore,  quod  est  cognoscere  aliquid  sub  hic 
et  nunc.  Hoc  autem  non  est  intellectus,  sed  sensus.  Memoria  igitur  non 
est  in  parte  intellectiva,  sed  solum  in  parte  sensitiva. 

3.  Praeterea,  in  memoria  conservantur  species  rerum  quae  actu  non 
cogitantur.  Sed  hoc  non  est  possibile  accidere  in  intellectu  ;  quia  intel- 
lectus  fit  in  actu  perhoc  quod  informatur  specie  intelligibili.  Iniellectum 
autem  esse  in  actu  est  ipsum  intelligere  in  actu;  et  sic  intellectus  omnia 
intelligit  in  actu  quorum  species  apud  se  habet.  Non  ergo  memoria  esi 
in  parte  intellectiva. 

Sed  contra  est  quod  Augustinus  dicit  (De  Trin.  lib.  x,  cap.  i  i,  parum 
ante  med.),  quod  «  memoria,  intelligentia  et  voluntas  sunt  una  mens.  » 

CoNCLusio.  —  Memoria  utvirtus  conservativa  specierum  intelligibilium 
est,  ad  partem  spectat  intellectivam  :  ut  vero  ad  prceterita^  ut  prceterita 
sunt^  respectum  habet,  magis  ad  animoe  sensitivam  partem  attinet. 

Respondeo  dicendum  quod  cum  de  ratione  memorias  sit  conservare 
species  rerum  quas  actu  non  apprehenduntur,  hoc  primum  considerari 
oportet,  utrum  species  intelligibiles  sic  in  intellectu  conservari  possint. 
Posuit  enim  Avicenna  hoc  esse  impossibile.  In  parte  enim  sensitiva 
dicebat  hoc  accidere  quantum  ad  aliquas  potentias,  inquantum  sunt 
actus  organorum  corporalium,  in  quibus  conservari  possunt  aliquae  spe- 
cies  absque  actuali  apprehensione.  In  intellectu  autem,  qui  caret  organo 
corporali,  nihil  existit  nisi  intelligibiliter.  Unde  oportet  intelligi  in  actu 
illud  cujus  similitudo  in  intellectu  existit.  Sic  ergo  secundum  ipsum, 
quam  cito  aliquis  actu  desinit  intelligere  aliquam  rem,  desinit  esse  illius 
rei  species  in  intellectu;  sed  oportet,  si  denuo  vult  illam  rem  intelligere, 
quod  convertat  se  ad  intellectum  agentem  quem  ponit  substantiam  sepa- 
ratam,  ut  ab  iUo  effluant  species  intelligibiles  in  intellectum  possibilem. 
Et  ex  eo  exercitio  et  usu  convertendi  se  ad  intellectum  agentem  relin- 
quitur,  secundum  ipsum,  quaedam  habilitas  in  intellectu  possibili  con- 
vertendi  se  ad  intellectum  agentem,  quem  dicebat  esse  habitum  scientise. 
Secundum  igitur  hanc  positionem  nihil  conservatur  in  parte  intellectiva 
quod  non  actu  intelligatur.  Unde  non  poterit  poni  memoria  in  parte 
intellectiva  secundum  hunc  modum. 

Sed  haec  opinio  manifeste  repugnat  dictis  Aristotelis  ;  dicit  enim  (De 
anima,  lib.iii,  c.  4),  quod  «  cum  intellectus  possibilis  sic  fiat  singula,  ut 
sciens  dicitur  quis  secundum  actum,  (hoc  autem  accidit,  cumpossit  ope- 
rari  per  seipsum) ;  est  quidem  et  tunc  potentia  quodammodo,  non  tamen 
simpliciter  ut  ante  addiscere,  aut  invenire.  »  Dicitur  autem  intellectus 
possibilis  fieri  singula,  secundum  quod  recipit  species  singulorum.  Ex 
hoc  ergo  quod  recipit  species  inielligibilium,  habet  quod  possit  operari 
cum  voluerit,  non  autem  quod  semper  operetur ;  quia  et  tunc  est  quodam- 
modo  in  potentia,  sed  aliter  quam  ante  intelligere,  eo  scilicet  modo  quo 
sciens  in  habitu  est  in  potentia  ad  considerandum  in  actu.  —  Repugnat 
etiam  praedicta  positio  rationi.  Quod  enim  recipitur  in  aliquo,  recipitur 
in  eo  secundum  modum  recipientis.  Intellectus  autem  est  magis  stabilis 
naturae  et  immobilis,  quam  materia  corporalis.  Si  ergo  materia  corpora- 
lis  formas  quas  recipit,  non  solum  tenet,  dum  per  eas  agit  in  actu,  sed 
etiam  postquam  per  eas  agere  cessaverit ;  multo  fortius  intellectus  immo 
biliter  et  inamissibiliter  recipit  species  intelligibiles,  sive  a  sensibilibus 
acceptas,  sive  etiam  ab  aliquo  superiori  intellectu  effluxas.  Sic  igitur  si 
memoria  accipiatur  solum  pro  vi  conservativa  specierum,  oportet  dicere 
memoriam  esse  in  intellectiva  parte. 

Si  vero  de  ratione  memoriae  sit  quod  ejus  objectum  sit  praeteritum,  ut 
praeteritum,  memoria  in  parte  intellectiva  non  erit,  sed  sensitiva  tantum, 
quae  est  apprehensiva  particularium.  Praeteritum  enim  ut  prceteritum, 

sensus.  Quandoque  autem  diversitas  actuum  causatur  ex  diversitate  me- 

dii,  vel  principii,  ex  quo  pervenitur  ad  idem  genus  objecii :  et  talis  diver- 

sitas  actuum  ostendit  diversitatem  habituum :  diversa^  enim  scientiai  ex 

diversis  principiis  procedunt,  etiam  si  easdem  conditiones  demonstrent  ; 

sicut  astrologus  et  naturalis  diversis  mediis  rotunditatem  terrae  ostendit. 

Similiter  etiam  virtutes  morales  distinguuntur  ex  diversis  finibus,  qui 

sunt  in  operativis  sicut  principia  in  speculativis.  Quandoque  vero  diver- 

sitas  actuum  causatur  ex  eo  quod  est  accidens  actionis  ;  vel  ex  parte  agen- 

tis,  secundum  quod  est  potentius  vel  infirmius  in  agendo,  sicut  hebetudo 

vel  subiilitas  ingenii,  quas  differunt  secundum  velocitatem  et  tarditatem 

addiscendi ;  vel  ex  parte  medii,  ut  credere  et  opinari,   quae  differunt  se- 

cundum  efficaciam  et  debilitatem  medii  ;  vel  exparte  objecti,  sicut  videre 

hominem  et  lapidem ;  accidit  enim  colorato  esse  hominem  aut  lapidem  : 

et  talis  diversitas  actionum  neque  potentiam  diversam  nequc  diversum 

habitum  requirit :  quia  iiiud  quod  est  per  accidens,  non  causat  differen- 

tiam  in  specie.  Officiaautem  rationis  superioriset  inferioris  non  differunt 

penes  diversam  rationem  objecti,  cum  utrumque  operabilia  consideret, 

sed  penes  diversam  rationem  medii :  quia  ratio  inferior  procedit  ex  ra- 

tionibus  temporalibus;  sed  ratio  superior  ex  rationibus  aeternis;  et  ita 

etiam  hsec  diversa  officia  non  oportet  quod  diversas  potentias  demon- 

strent,  sed  diversos  habitus,  ut  dictum  est. 

Cfr.  S.  Th.  I,  q.  lxxix,  art.  9.  —  De  Veri);.,  q.  xv,  art.  2. 


§  49.  —  Utrum  memoria  sit  in  parte  intellectiva  animsB. 

(S.  Th.  I,  q.  Lxxix,  art.  0) 


Videtur  quod  memoria  non  sit  in  parte  intellectiva  animas.  i.  Dicii 
enim  Augustinus  (De  Trin.  lib.  xii,  cap.  2  et  3),  quod  «  ad  partem  supe- 
riorem  animae  pertinent  quae  non  sunt  hominibus  pecoribusque  commu- 
nia.  ))  Sed  memoria  est  hominibus  pecoribusque  communis;  dicit  enim 
ibidem  quod  «  possunt  pecora  sentire  per  corporis  sensus  corporalia,  et 
ea  mandare  memoriae.  »  Ergo  memoria  non  pertinet  ad  partem  animae 
intellectivam. 

2.  Praeterea,  memoria  praeteritorum  est.  Sed  praeteritum  dicitur  secun- 
dum  aliquod  detjerminatum  tempus.  Memoria  igitur  est  cognoscitiva 
alicujus  sub  determinato  tempore,  quod  est  cognoscere  aliquid  sub  hic 
et  nunc.  Hoc  autem  non  est  intellectus,  sed  sensus.  Memoria  igiiur  non 
estin  parte  inteliectiva,  sed  solum  in  parte  sensitiva. 

3.  Prseterea,  in  memoria  conservantur  species  rerum  quas  actu  non 
cogitantur.  Sed  hoc  non  est  possibile  accidere  in  intellectu  ;  quia  intel- 
lectus  fit  in  actu  perhoc  quod  informatur  specie  intelligibili,  Iniellectum 
autem  esse  in  actu  est  ipsum  intelligere  in  actu;  et  sic  intellectus  omnia 
intelligit  in  actu  quorum  species  apud  se  habct.  Non  ergo  memoria  ei 
in  parte  intellectiva. 

Sed  contra  est  quod  Augustinus  dicit  (De  Trin.  lib.  x,  cap.  i  i,  parum 

ante  med.),  quod  «  memoria,  intelligentia  et  voluntas  sunt  una  mens.  » 

CoNCLUsio.  —  Memoria  ut  virtus  conservativa  specierum  intelligibilium 

est,  ad  partem  spectat  intellectivam  :  ut  vero  ad  prceterita^  ut  prceterita 

sunt^  respectum  habet^  magis  ad  animce  sensitivam  partem  attinet. 

Respondeo  dicendum  quod  cum  de  ratione  memoriae  sit  conservare 
species  rerum  quae  actu  non  apprehenduntur,  hoc  primum  considerari 
oportet,  utrum  species  intelligibiles  sic  in  inteliectu  conservari  possint. 
Posuit  enim  Avicenna  hoc  esse  impossibile.  In  parte  enim  sensitiva 
dicebat  hoc  accidere  quantum  ad  aliquas  potentias,  inquantum  sunt 
actus  organorum  corporalium,  in  quibus  conservari  possunt  aliquae  spe- 
cies  absque  actuali  apprehensione.  In  intellectu  autem,  qui  caret  organo 
corporali,  nihil  existit  nisi  intelligibiliter.  Unde  oportet  intelligi  in  actu 
illud  cujus  similitudo  in  intellectu  existit.  Sic  ergo  secundum  ipsum, 
quam  cito  aliquis  actu  desinit  intelligere  aliquam  rem,  desinit  esse  illius 
rei  species  in  intellectu;  sed  oportet,  si  denuo  vult  illam  rem  intelligere, 
quod  convertat  se  ad  intellectum  agentem  quem  ponit  substantiam  sepa- 
ratam,  ut  ab  illo  effluant  species  intelligibiles  in  intellectum  possibilem. 
Et  ex  eo  exercitio  et  usu  convertendi  se  ad  intellectum  agentem  relin- 
quitur,  secundum  ipsum,  quaedam  habilitas  in  intellectu  possibili  con- 
vertendi  se  ad  intellectum  agentem,  quem  dicebat  esse  habitum  scientias. 
Secundum  igitur  hanc  positionem  nihil  conservatur  in  parte  intellectiva 
quod  non  actu  intelligatur.  Unde  non  poterit  poni  memoria  in  parte 
intellectiva  secundum  hunc  modum. 

Sed  haec  opinio  manifeste  repugnat  dictis  Aristotelis  ;  dicit  enim  (De 

anima,  lib.iii,  c.  4),  quod  «  cum  intellectus  possibilis  sic  fiat  singula,  ut 

sciens  diciiur  quis  secundum  actum,  (hoc  autem  accidit,  cumpossit  ope- 

rari  per  seipsum) ;  est  quidem  et  tunc  potentia  quodammodo,  non  tamen 

simpliciter  ut  ante  addiscere,  aut  invenire.  »   Dicitur  autem  intellectus 

possibilis  fieri  singula,  secundum  quod  recipit  species  singulorum.  Ex 

hoc  ergo  quod  recipit  species  intelligibilium,  habet  quod   possit  operari 

cum  voluerit,  non  autem  quod  semper  operetur ;  quia  et  tunc  est  quodam- 

modo  in  poteniia,  sed  aliter  quam  ante  intelligere,  eo  scilicet  modo  quo 

sciens  in  habitu  est  in  potentia  ad  considerandum  in  actu.  —  Repugnat 

etiam  praedicta  positio  rationi.  Quod  enim  recipitur  in  aliquo,  recipitur 

in  eo  secundum  modum  recipientis.  Intellectus  autem  est  ifiagis  stabilis 

naturae  et  immobilis,  quam  materia  corporalis.  Si  ergo  materia  corpora- 

,    lis  formas  quas  recipit,  non  solum  tenet,  dum  per  eas  agit  in  actu,  sed 

etiam  postquam  per  eas  agere  cessaverit ;  multo  fortius  intellectus  immo 

;    biliter  et  inamissibiliter  recipit  species  intelligibiles,  sive  a  sensibilibus 

>    acceptas,  sive  etiam  ab  aliquo  superiori  intellectu  effluxas.  Sic  igitur  si 

I    memoria  accipiatur  solum  pro  vi  conservativa  specierum,  oportet  dicere 

j   memoriam  esse  in  intellectiva  parte. 

r  Si  vero  de  ratione  memoriae  sit  quod  ejus  objectum  sit  prasteritum,  ut 
n  praeteritum,  memoria  in  parte  intellectiva  non  erit,  sed  sensitiva  tantum, 
M   quae  est  apprehensiva  particularium.  Praeteritum  enim  ut  prseteritum, 

cum  significet  esse  sub  determinato  tempore,  ad  conditionem  particula- 
ris  pertinet. 

Adprimum  ergo  dicendum,  quod  memoria,  secundum  quod  est  con- 
servativa  specierum^  non  est  nobis  pecoribusque  communis  ;  species 
enim  conservantur  non  in  parte  animae  sensitiva  tantum,  sed  intellectus 
secundum  seipsum  est  conservativus  specierum  praeter  concomitantiam 
organi  corporalis;  unde  Philosophus  dicit  (De  anima,  lib.  iii,  c.4),  quod 
«  anima  est  locus  specierum,  non  tota,  sed  intellectus.  » 

Ad  secundum  dicendum,  quod  praeteritio  potest  ad  duo  referri,  scilicet 
ad  objectum  quod  cognoscitur,   et  ad  cognitionis  actum  ;  quae  quidem 
duo  simul  conjunguntur  in  parte  sensitiva,  quae  est  apprehensiva  alicujus 
per  hoc  quod  immutatur  a  praisenti  sensibili.  Unde  simul  animal  memo- 
ratur  se  prius  sensisse  in  praeterito,  et  se  sensisse  quoddam  praeteritum 
sensibile.  Sed  quantum  ad  partem  inteliectivam  pertinet,,praeteritio  acci- 
dit  et  non  per  se  convenit  ex  parte  objecti  intellectus.   Intelligit  enim 
intellectus  hominem,  inquantum  est  homo.  Homini  autem,  inquantum 
est  homo,  accidit  vel  in  praesenti,  vel  in  praeterito,  vel  in  futuro  esse.  Ex 
parte  vero  actus  prasteritio  per  se  accipi  potest  etiam  in  intellectu,  sicut 
in  sensu ;  quia  intelligere  animas  nostrae  est  quidam  particularis  actus  in 
hoc  vel  in  illo  tempore  existens,  secundum  quod  diciturhomo  intelligere 
nunc,   vel  heri,   vel  cras.  Et   hoc  non  repugnat  intellectualitati  ;   quia 
hujusmodi  intclligere  quamvis  sit  quoddam  particulare,  tamen  est  imma- 
terialis  actus.  Et  ideo,  sicut  inteliigit  seipsum  intellectus,  quamvis  ipse 
sit  quidam  singularis  intellectus ;  ita  intelligit  suum  intelligere,  quod  est 
singularis  actus,  vel  in  praeterito,  vel  in  praesenti,  vel  in  futuro  existens. 
Sic  igitur  salvatur  ratio  memorias  quantum  ad  hoc  quod  est  praeteritorum 
in  intellectu,  secundum  quod  intelligit  se  prius  intellexisse,  non  autem 
secundum  quod  intelligit  praeteritum,  prout  est  hic  et  nunc. 

Ad  tertium  dicendum,  quod  species  intelligibiles  aliquando  sunt  in 
intellectu  in  potentia  tantum,  et  tunc  dicitur  intellectus  esse  in  potentia; 
aliquando  autem  secundum  ultimam  completionem  actus,  et  tunc  intel- 
ligit  actu  ;  aliquando  medio  moao  se  habet  inter  potentiam  et  actum,  et 
tunc  dicitur  esse  intellectus  in  habitu.  Et  secundum  hunc  modum  intel- 
lectus  conservat  species  etiam  quando  actu  non  intelligit. 
Crr.  I  Sent.,  Dist,  iii,  q.  4,  art.  i.  —  De  Verit.,  q.  x,  art.  2. 


§  50.  —  Utrum  alia  potentia  sit  memoria  intellectiva 

et  alia  intellectus. 

(S.  Th.  I,  q.  Lxxix,  art.  7) 

Videtur  quod  alia  potentia  sit  memoria  intellectiva,  et  alia  intellectus. 
I.  Augustinus  enim  (DeTrin.lib.  x,  cap.  lO-iOponit  in  mente  memo- 
riam,  intelligeniiam  et  voluntatem.  Manifestum  est  autem  quod  memoria 
est  alia  potentia  a  voluntate.  Ergo  similiter  est  alia  ab  intelleciu. 

2.  Praeterea,  eadem  ratio  distinctionis  est  potentiarum  sensitivae  partis, 
et  intellectivae.  Sed  memoria  in  parte  sensitiva  est  alia  potentia  a  sensu. 
Ergo  memoria  partis  intellectivae  est  alia  potentia  ab  intellectu. 

3.  Prasterea,  secundum  Augustinum  (loc.  cit.),  memoria,  intelligentia 
et  voluntas  sunt  sibi  invicem  asqualia,  et  unum  eorum  ab  alio  oritur. 
Hoc  autem  esse  non  posset,  si  memoria  esset  eadem  potentia  cum  intel- 
lectu.  Non  est  ergo  eadem  potentia. 

Sed  contra,  de  ratione  memoriae  est  quod  sit  tliesaurus,  vel  locus  con- 
servativus  specierum.  Hoc  autem  Philosophus  (De  anima,  lib.  iii,  c.  4) 
attribuit  intellectui.  Non  ergo  in  parte  intellectiva  est  alia  potentia 
memoria  ab  intellectu. 

CoNCLUsio.  —  Non  est  in  homine  memoria  distincta  potentia  ab  inteU 
lectu^  sed  una  potentia  sunt^  cum  idem  objectum  habeant, 

Respond^o  dicendum  quod  potentiae  animae  distinguuntur  secundum 

diversas  rationes  objectorum,  eo  quod  ratio  cujuslibet  potentiae  consistit 

in  ordine  ad  id  ad  quod  dicitur,  quod  est  ejus   objectum.  Dictum  est 

etiam  supra  quod  si  aliqua  potentia  seciindum  propriam  rationem  ordi- 

netur  ad  aliquod  objectum  secundum  communem  rationem  objecti,  non 

diversificabitur  illa  potentia  secundum  diversitates  particularium  diffe- 

rentiarum;  sicut  potentia  visiva  quae  respicit  suum  objectum  secundum 

rationem  colorati,  non  diversificatur  secundum  rationem  albi  et  nigri, 

Inteliectus  autem  respicit-  suum  objectum  secundum  communem  ratio- 

nem  entis;  eo  quod  inteilectus  possibilis  est  quo  est  omnia  fieri.  Unde 

secundum  nullam  differentiam  entium  diversificatur  potentia  intellectus 

possibilis.  Diversificatur  tamen  potentia  intellectus  agentis  et  intellectus 

possibilis ;  quia  respectu  ejusdem  objecti  aliud  principium  oportet  esse 

potentiam  activam,  quae  facit  objectum  esse  in  actu;   et  aliud  potentiam 

passivam,  quae  movetur  ab  objecto  in  actu  existente.  Et  sic  potentia  activa 

comparatur  ad  suum  objectum  ut  ens  in  actu  ad  ens  in  potentia;  poten- 

tia  autem  passiva  comparatur  ad  suum  objectum  e  converso,  ut  ens  in 

potentia  ad  ens  in  actu.   Sic  igitur  nulla  alia  differentia  potentiarum  in 

intellectu  esse  potest,  nisi  possibilis  et  agentis.  Unde  patet  quod  memo- 

ria  non  est  alia  potentia  ab  intellectu.  Ad  rationem  enim  potentiae  pas- 

sivae  pertinet  conservare,  sicut  et  recipere. 

Ad  primum  ergo  dicendum,  quod  quamvis  in  i  Sent.,  Dist.  iii,  dicatur 
quod  memoria,  intelligentia  et  voluntas  sint  tres  vires,  tamen  hoc  non 
est  secundum  intentionem  Augustini,  qui  expresse  dicit  (DeTrin.  lib.  xiv, 
cap.  7),  quod  «  si  accipiantur  memoria,  intelligentia  et  voluntas,  secun- 
dum  quod  semper  praesto  sunt  animae,  sive  cogitentur,  sive  non  cogiten- 
tur,  ad  solam  memoriam  pertinere  videntur.  Intelligentiam  autem  nunc 
dico  qua  intelligimus  cogitantes;  et  eam  voluntatem,  sive  amorem,  vel 
dilectionem,  quae  istam  prolem  parentemque  conjungit.  »  Ex  quo  patet 
quod  ista  tria  non  accipit  Augustinus  pro  illis  tribus  potentiis  ;  sed 
memoriam  accipit  pro  habituali  animae  retentione  ;  intelligentiam  autem 
pro  actu  intellectus,  voluntatem  autem  pro  actu  voluntatis. 

Ad  secundum  dicendum  ,   quod   praeteritum  et  praesens  possunt  esse 

propriae   differentiae  potentiarum   sensitivarum   secundum  diversitatem 
objectorum,  nonautem  potentiarum  intellectivarum,  ratione  supra  dicta. 

Ad  tertium  dicendum,  quod  intelligentia  oritur  ex  memoria,  sicutactus 
ex  habitu,  et  hoc  modo  etiam  aequatur  ei ;  non  autem  sicUt  potentia 
potentiae. 

Cfr.  De  Verit.,  q.  x,  art.  3. 


§51.  —  Utrum  conscientia  sit  qusedam  potentia. 

(S.  Th.  I,  q.  Lxxix,  art.  13) 


Videtur  quod  conscientia  sit  quaedampotentia.  i.  Dicit  enim^rigenes 
(super  illud  Rom.  ii :  Reddente  illis  testimonium  conscientia^eic.)^  quod 
«  conscientia  est  spiritus  corrector,  et  pedagogus  animae  sociatus,  quo 
separatur  a  malis,  et  adhaeret  bonis.  »  Sed  spiritus  in  anima  nominat  po- 
tentiam  aliquam  ;  vel  ipsam  mentem,  secundum  illud  (Ephes.  iv,  23) : 
Renovamini  spiritu  mentis  vestrce ;  vel  ipsam  imaginationem;  unde  et 
imaginaria  visio  spiritualis  vocatur,  ut  patet  per  Augustinum  (Super  Gen. 
ad  litt.  Hb.  xn,  cap.  6-7}.  Est  ergo  conscientia  quaedam  potentia. 

2.  Praeterea,  nihil  est  peccati  subjectum  nisipotentia  animae.  Sed  con- 
scientia  est  subjectum  peccati;  dicitur  enim  (Tit.  11,  i5)  de  .quibusdam, 
quod  inquinatce  sunt  eorum  mentes  et  conscientia.  Ergo  videtur  quod 
conscientia  sit  potentia. 

3.  Prseterea,  necesse  est  quod  conscientia  sit  actus,  vel  habitus,  vel 
potentia.  Sed  non  est  actus,  quia  non  semper  maneret  in  homine;  nec 
etiam  habitus :  non  enim  esset  unum  quid  conscientia,  sed  multa;  per 
multos  enim  habitus  cognoscitivos  dirigimur  in  agendis.  Ergo  conscien- 
tia  est  potentia. 

Sed  contra,  conscientia  deponi  potest,  non  autem  potentia.  Ergo  con- 
scientia  non  est  potentia. 

CoNCLusio.  —  Conscientia  si  proprie  sumatur^  poientia  non  est,  sed  ac- 
tus  quo  scientiam  nostram  ad  ea  quce  agimus.,  applicamus :  quam  appli- 
cationem  sequitur  vel  testificatio,  vel  ligatio.,  vel  excusatib. 

Respondeo  dicendum  quod  conscientia,  proprie  loquendo,  non  est  po- 
tentia,  sed  actus.  Et  hoc  patet  tum  ex  ratione  nominis,  tum  etiam  ex  his 
quae  secundum  communem  usum  loquendi  conscientiae  attribuuntur.  — 
Conscientia  enim  secundum  proprietatem  vocabuli  imporiat  ordinem 
scientiae  ad  aliquid  :  nam  conscientia  dichuv  cum  alio  scientia.  Applicatio 
autem  scientiae  ad  aliquid  fit  per  aliquem  actum.  Unde  ex  ista  ratione 
nominis  patet  quod  conscientia  sit  actus.  —  Idem  autem  apparet  ex  his 
quse  conscientiae  attribuuntur.  Dicitur  enim  conscientia  testificari,  ligare 
vel  instigare,  vel  etiam  accusare,  veletiam  remordere,  sive  reprehendere. 
.Et  haic  omnia  consequuniur  aplicationem  alicujus  nostrae  cogniiionis  vel 
scientia^  ad  ea  qua^  agimus.   Quae   quidem  applicatio  fit  tripliciter.  Uno 

modo,  secundumquod  recognoscimus  aliquid  nos  fecisse  vel  non  fecisse, 
secundum  illud  (Eccles.  vii,  2  3  :)  Scit  conscientia  tua,  te  crebro  maledi- 
jc/^^e  ^//f^;  et  secundum  hoc  conscientia  dicitur  testificari.  Alio  modo 
applicatur  secundum  quod  per  nostram  conscientiam  judicamus  aliquid 
esse  faciendum  vel  non  faciendum  ;  et  secundum  hoc  dicitur  conscieniia 
ligare,  vel  instigare.  Tertio  modo  applicatur  secundum  quod  per  con- 
scientiam  judicamus  quod  aliquid  quod  est  factum,  sit  bene  factum,  vel 
non  bene  factum ;  et  secundum  hoc  conscientia  dicitur  excusare,  vei  ac- 
cusare,  seu  remordere.  Patet  autem  quod  omnia  haec  consequuntur  actua- 
lem  applicationem  scientiae  ad  ea  quae  agimus ;  unde,  proprie  loquendo, 
conscientia  nominat  actum. 

Quia  tamen  habitus  est  principium  actus,  quandoque  nomen  conscien- 
tiae  attribuitur  primo  habitui  naturali,  scilicet  synderesi,  sicut  Hierony- 
mus  (in  Giossa  Ezech.  i,  super  iilud  :  Qiiatuor  facies  uni)  synderesim 
conscientiam  nominat,  et  Basilius  (hom.  in  princ.  Proverb.,  a  med.),  na- 
turale  judicatorium ;  et  Damascenus  dicit  (Defid.  orth.  lib.  iv,  cap.  23), 
quod  est  lex  intellectus  nostri.  Consuetum  enim  est  quod  causae  et  effe- 
ctus  per  invicem  nominentur. 

Ad  primum  ergo  dicendum,  quod  conscientia  dicitur  spiritus,  secun- 
dum  quod  spiritus  pro  mente  ponitur,  quia  est  quoddam  mentis  di- 
ctamen. 

Ad  secundum  dicendum,  quod  inquinatio  dicitur  esse  in  conscientia, 
non  sicut  in  subjecto,  sed  sicut  cognitum  in  cognitione  ;  inquantum  sci- 
licet  aliquis  scit  se  esse  inquinatum. 

Ad  tertium  dicendum,  quod  actus,  etsi  non  semper  maneat  in  se^  sem- 
per  tamen  manet  in  sua  causa,  quae  est  potentia  et  habitus.  Habitus  autem 
«X  quibus  conscientiainformatur,  etsi  multi  sunt,  omnes  tamen  efficaciam 
habent  ab  uno  primo  principio,  scilicet  ab  habitu  primorum  principio- 
rum,  qui  dicitur  synderesis.  Unde  specialiter  hic  iiabitus  interdum  con- 
scientia  nominatur. 

Cfr.  II  Sent.,  Dist.  xxiv,  q.  2,  art.  4.  —  De  Verit.i  q.  xvii,  art.  r. 


CAPUT  QUARTUM 
DE  POTENTIIS  APPETITIVIS 


§  52.  —  Utrum  appetitus  sit  aliqua  specialis  animae  potentia. 

(S.  Th  I,  q.  Lxxx,  art.  1) 

Videtur  quod  appeiitus  non  sit  aliqua  specialis  animae  potentia.   i.   Ad 
ea  enim  quae  sunt   communia  animatis  et  inanimatis,    non  est   aliqua 

potentia  animae  assignanda.  Sed  appetere  est  commune  animatis  et  ina- 
nimatis;  quia  bonum  est  quod  omnia  appetunt,  ut  dicitur  (Ethic.  lib.  i, 
cap.  i).  Ergo  appetitus  non  est  specialis  potentia  animae. 

2.  Praeterea,  potentiae  distinguuntur  secundum  objecta.  Sed  idem  est 
quod  cognoscimus,  et  appetimus.  Ergo  vim  appetitivam  non  oportet 
esse  aliam  praeter  vim  apprehensivam. 

3.  Praeterea,  commune  non  distinguitur  contra  proprium.  Sed  quaeli- 
bet  potentia  animae  appetit  quoddam  particuiare  appetibile,  scilicet  ob- 
jectum  sibi  conveniens.  Ergo  respectu  hujus  objecti,  quod  est  appetibiie 
in  communi,  non  oportet  accipi  aliquam  potentiam  ab  aliis  distinctam, 
quae  appetitiva  dicatur. 

Sed  contra  est  quod  Philosophus  (De  anima,  lib.  ii,  c.  3,  n.  i)  distin-j 
guit  appetitivum  ab  aliis  potentiis.  Damascenus  etiam  (Dc  Fid.  Orth.! 
lib.  II,  cap.  22)  distinguit  vires  appetitivas  a  cognitivis. 

GoNCLUsio.  —  Quoniam  in  quibus  forma  altiori  modo  existit,  etiam 
inclinatio  superior  invenitur,  necesse  est  in  cognitionem  habentibus ^  quce 
formam  altiori  modo  habent,  esse  etiam  vim  appetitivam  supra  modum 
appetitus  naturalis. 

Respondeo  dicendum  quo.d  necesse  est  ponere  quamdam  potentiam  • 
animae  appetitivam.  Ad  cujus  evidentiam  considerandum  est  quod 
quamlibet  formam  sequitur  aliqua  inclinatio.  Forma  autem  in  his  quae 
cognitionem  participant,  altiori  modo  invenitur  quam  in  his  quae  cogni- 
tione  carent.  In  his  enim  quae  cognitione  carent,  invenitur  tantummodo 
forma  ad  unum  esse  proprium  determinans  unumquodque;  quod  etiam 
naturale  uniuscujusque  est.  Hanc  igitur  formam  naturalem  sequitur  na- 
turalis  inclinatio,  quae  appetitus  naturalis  vocatur.  In  habentibus  autem 
cognitionem  sic  determinatur  unumquodque  ad  proprium  esse  naturale 
per  formam  naturalem,  quod  tamen  est  receptivum  specierum  aliarum 
rerum;  sicut  sensus  recipit  species  omnium  sensibilium,  et  intellectus 
recipit  species  omnium  intelligibilium.  Et  sic  anima  hominis  fit  omnia 
quodammodo  secundum  sensum  et  intellectum,  in  quo  cognitionem  ha- 
bentia  ad  Dei  similitudinem  quodammodo  appropinquant,  in  quo  om- 
nia  praeexistunt,  sicut  Dionysius  dicit  (De  Div.  Nom.  cap.  5).  Sicut 
igitur  formae  altiori  modo  existunt  in  habentibus  cognitionem  supra 
modum  formarum  naturalium ;  ita  oportet  quod  in  eis  sit  inclinatio 
supra  modum  inclinationis  naturalis,  quae  dicitur  appetitus  naturalis.  Et 
haec  superior  inclinatio  pertinet  ad  vim  animae  appetitivam,  per  quam 
animal  appetere  potest  ea  quae  apprehendit,  non  solum  ea  ad  quae  in- 
clinatur  ex  forma  naturali.  Sic  igitur  necesse  est  ponere  aliquam  poien- 
tiam  animae  appetitivam. 

Ad  primum  ergo  dicendum,  quod  appetere  invenitur  in  habentibus 
cognitionem  supra  modum  communem,  quo  inveniiur  in  omnibus.  Et 
ideo  oportet  ad  hoc  determinari  aliquam  potentiam  animae. 

Ad  secundum  dicendum,  quod  id  quod  apprehenditur,  et  appetitur,  est 
idem  subjecto,  sed  differt  ratione.  Apprehenditur  enim  ut  est  ens  sensi- 
bile,  vel  intelligibil^ ;  appetitur  v^ro  ut  est  conveniens,  aut  bonum.  Di- 

versitas  autem  rationum  in  objectis  requiritur  ad  diversitatem  potentia- 
rum,  non  autem  materialis  diversitas. 

Ad  tertium  dicendum,  quod  unaquaeque  potentia  animae  est  quaedam 
forma,  seu  natura,  et  habet  naturalem  inclinationem  in  aliquid.  Unde 
unaquasque  appetit  objecium  sibi  conveniens  naturali  appetitu,  supra 
quem  est  appetitus  animalis  consequens  apprehensionem;  quo  appetitur 
aliquid  non  ea  ratione  qua  est  conveniens  ad  actum  hujus  vel  illius  po- 
tentiae,  utpote  visio  ad  videndum,  et  auditio  ad  audiendum,  sed  quia  est 
conveniens  simpliciter  animali. 

Cfr.  III  Sent.,  Dist.  xxvii,  q.  i,  art.  2,  s.  —  DeVerit.,  q.  xxii,  art.  3. 


§  53.  —  Utrum  appetitus  sensitivus  et  intellectivus  sint 

diversae  potentiae. 

(S.  Th.  I,  q.  Lxxx,  art.  2) 

Videtur  quod  appetitus  sensitivus  et  intellectivus  non  sint  diversae 
potentiae.  i.  Potentiae  enim  non  diversificantur  per  accidentales  differen- 
tias.  Sed  accidit  appetibili  quod  sit  apprehensum  per  sensum  vel  intel- 
lectum.  Ergo  appetitus  sensitivus  et  intellectivus  non  sunt  diversae 
potentiae. 

2.  Praeterea,  cognitio  intellectiva  est  universalium ;  et  secundum  hoc 
distinguitur  a  sensitiva,  quas  est  singularium.  Sed  ista  distinctio  non 
habet  locum  ex  parte  appetitivae  :  cum  enim  appetitus  sit  motus  ab  ani- 
ma  ad  res,  quae  sunt  singulares,  omnes  appetitus  videntur  esse  rei  singu- 
laris.  Non  ergo  appetitus  intellectivus  debet  distingui  a  sensitivo. 

3.  Praeterea,  sicut  sub  apprehensivo  ordinatur  appetitivum,  ut  inferior 
potentia,  ita  et  motivum.  Sed  non  est  aliud  motivum  in  homine  conse- 
quens  intellectum,  quam  in  aliis  animalibus  consequens  sensum.  Ergo 
pari  ratione  neque  est  aliud  appetitivum. 

Sed  contra  est  quod  Philosophus  (De  anima,  lib.  iii,  c.  9,n.  3)  distin- 
guit  duplicem  appetitum,  et  dicit  quod  «  appetitus  superior  movet  infe- 
riorem.  » 

CoNCLUsio.  —  Cum  illud,  quod  intellectu  apprehenditur^  diversi  sit 
generis  ab  eo  quod  a  sensu  apprehenditur ;  necesse  est  appetitum  sensi- 
tivum  et  intellectivum  ad  diversas  poteniias  pertinere. 

Respondeo  dicendum  quod  necesse  est  dicere  appetitum  inteliectivum 
esse  aiiam  potentiam  a  sensitivo.  Potentia  enim  appetitiva  est  potentia 
passiva,  quae  nata  est  moveri  ab  apprehenso  :  unde  appetibile  apprehen- 
sum  est  movens  non  moium  ;  appetitus  autem,  movens  motum,  ut  dici- 
tur  (Deanima,  lib.  iii,  c.  jo).  Passiva  autem  et  mobilia  distinguuntur 
secundum  distinctionem  activorum  et  motivorum  ;  quia  oportet  motivum 
esse  proportionatum  mobili,  et  activum  passivo  ;  et  ipsa  potentiapassiva 
propriam  rationem  habet  ex  ordine  ad  suum  activum.   Quia  igitur  est 

alterius  generis  apprehensum  per  intellectum,  et  apprehensum  per  sen- 
sum,  consequens  est  quod  appetitus  inteliectivus  sit  alia  potentia  a 
sensitivo.    • 

Ad  primum  ergo  dicendum,  quod  appetibili  non  accidit  esse  apprehen- 
sum  per  sensum  vel  intellectum,  sed  per  se  ei  convenit.  Nam  appetibile 
non  movet  appetitum,  nisi  inquantum  est  apprehensum.  Unde  difte- 
rentiae  apprehensi  sunt  per  se  differentise  appetibilis.  Unde  potentiae 
appetitivae  distinguuntur  secundum  differentiam  apprehensorum,  sicut 
secundum  propria  objecta. 

Ad  seciindum  dicendum,  quod  appetitus  intellectivus,  etsi  feratur  in 
res,  quae  sunt  extra  animam  singulares,  fertur  tamen  in  eas  secundum 
aliquam  rationem  universalem  ;  sicut  cum  appetit  aliquid,  quia  est 
bonum.  Unde  Philosophus  dicit  in  sua  Rhetorica  (lib.  ii,  cap.  4,  circ. 
fin.),  quod  odium  potest  esse  de  aliquo  universali,  puta  cum  odio  habe- 
mus  omne  latronum  genus.  Similiter  etiam  per  appetitum  inteilectivum 
appetere  possumus  immaterialia  bona,  quae  sensus  non  apprehendit, 
sicut  scientiam,  virtutes,  et  alia  hujusmodi. 

Ad  tertium  dicendum,  quod,   sicut  dicitur  (De  anima,  lib.  iii,  c.  11), 

opinio  universaiis  non   movet   nisi   mediante  particulari  ;    et  similiter 

appetitus  superior  movet   mediante  inferiori.  Et  ideo  non  est  alia  vis 

motiva  consequens  inteliectum  et  sensum. 

Gfr.  De  Verit.,  q.  xxii,  art.  4. 


QU^STIO  PRIMA 

DE   APPETITU    SENSITIVO 

Art  I.  —  de  natura  appetitus  sensitivi 


§  54.  —  Utrum  sensualitas  solum  sit  in  appetitiva. 

(S.  Th,  I,  q.  Lxxxi,  art.  1) 

Videtur  quod  sensualitas  nonsolum  sit  appetitiva,  sed  etiam  cognitiva. 
I.  Dicit  enim  Augustinus  (De  Trin.  lib.  xii,  cap.  12)  quod  «  sensualis  ani- 
mae  motus,  qui  in  corporis  sensus  intenditur,  nobis  pecoribusque  com- 
munis  est.  »  Sed  corporis  sensus  sub  vi  cognitiva  continentur.  Ergo  sen- 
sualitas  est  vis  cognitiva. 

2.  Praeterea,  quae  cadunt  sub  una  divisione,  videntur  esse  unius  ge- 
neris.  Sed  Augustinus  (De  Trin.  lib.  xii,  loc.  cit.)  dividit  sensualitatem 
contra  rationem  superioremet  inferiorem,  quit  ad  cognitionem  pcrtincnt. 
Ergo  sensualitas  eiiam  est  vis  cognitiva. 

3.  Praeterea,  sensualitas  in  tentatione  hominis  tenet  locum  serpentis 
Sed  serpens  in  tentatione  primorum  parentum  se  habuit  ut  nuntians  et 
proponens  peccatum  ;  quod  ad  vim  cognitivam  pertinet.  Ergo  sensualitas 
est  vis  cognitiva. 

Sed  contra  est  quod  sensualitas  definitur  «  esseappetitusrerum  ad  cor- 
pus  pertinentium.  » 

CoNCLusio.  —  Sensualitas  non  aliquam  cognoscitivam  virtutem  impor- 
tat,  sed  animce  vim  appetitivam. 

Respondeo  dicendum  quod  nomen  sensualitatis  sumptum  videtur  a 
sensuali  motu,  de  quo  Augustinus  loquitur  (DeTrin.  lib.  xii,  loco  cit.), 
sicut  ab  actu  sumitur  nomen  potentias,  ut  a  visiofie  visus.  Motus  autem 
sensualis  est  appetitus  apprehensionem  sensitivam  consequens;  actus 
enim  apprehensivas  virtutis  non  ita  proprie  dicitur  motus,  sicut  actio 
appetitus.  Nam  operatio  virtutis  apprehensivae  perficitur  in  hoc  quod  res 
apprehensae  sunt  in  apprehendente  ;  operatio  autem  virtutis  appetitivae 
perficitur  in  hoc  quod  appetens  inclinatur  in  rem  appetibilem.  Et  ideo 
operatio  apprehensivae  virtutis  assimilatur  quieti ;  operatio  autem  virtu- 
tis  appetitivae  magis  assimilatur  motui.  Unde  per  sensualem  motum  in- 
telligituroperatio  appetitivae  virtutis.  Et  sic  sensualitas  est  nomen  appe- 
titus  sensitivi. 

Ad  primum  ergo  dicendum,  quod  per  hoc  quod  dicit  Augustinus,  quod 
«  sensualis  animae  motus  intenditur  in  corporis  sensus,  »  non  datur  in- 
telligi  quod  corporis  sensus  sub  sensualitate  comprehendantur ;  sed 
magisquod  motus  sensualitatis  sit  inclinatio  quaedam  ad  sensus  corporis, 
dum  scilicet  appetimus  ea  quae  per  corporis  sensus  apprehenduntur.  Et 
sic  corporis  sensus  pertinent  ad  sensualitatem  quasi  praeambuli. 

Ad  secundum  dicendum,  quod  sensualitas  dividitur  contra  rationem 
superiorem  et  inferiorem,  inquantum  communicant  in  actu  motionis. 
Vis  enim  cognitiva,  ad  quam  pertinet  ratio  superior  et  inferior,  est  moti- 
va;  sicut  appetitiva,  ad  quam  pertinet  sensualitas. 

Ad  ^er^zMmdicendum,  quod  serpens  non  solum  ostendit,  et  proposuit 
peccatum,  sed  etiam  inclinavit  in  affectum  peccati ;  et  quantum  ad  hoc 
sensualitas  per  serpentem  significatur. 

Cfr.  II  Sent.,  Dist.  xxiv.  q.  2,  art.  i,  s.  —  De  Verit.,  q.   xxv,  art.  i. 


§  55.  —  Utrum  appetitivus  sensitivus  distinguatur 
in  irascibilem  et  in  concupiscibilem ,   sicut  in  potentias 

diversas. 

(S.  Th.  I,  q.  Lxxxi,  art.  2) 

Videtur  quod  appetitus  sensitivus  non  distinguatur  in  irascibilem  et 
concupiscibilem,  sicut  in  potentias  diversas.  i.  Eadem  enim  potentia 
animae  est  unius  contrarietatis,  ut  visus  albi  et  nigri,  ut  dicitur  (Deani- 
ma,  lib.  ii,  c.  1 1).  Sed  conveniens  et  nocivum  sunt  contraria.  Cum  ergo 

concupiscibilis  respiciat  conveniens,  irascibilis  vero  nocivum ;  videtur 
quod  eadem  potentia  animae  sit  irascibilis  et  concupiscibilis. 

2.  Praeterea,  appetitus  sensitivus  non  est  nisi  convenientium  secun- 
dum  sensum.  Sed  conveniens  secundum  sensum  est  objectum  concupi- 
scibilis.  Ergo  nullus  appetitus  sensitivus  est  a  concupiscibili  differens. 

3.  Praeterea,  odium  est  in  irascibili.  Dicit  enim  Hieronymus  (sup. 
illud  Matth.  XII  :  Simile  est  regnum  ccelorum  fermento)  :  «  Possideamus 
in  irascibiii  odium  vitiorum.  »  Sed  odium^  cum  contrarietur  amori,  est 
in  concupiscibili.  Ergo  eadem  vis  est  concupiscibilis  et  irascibilis. 

Sed  contra  est  quod  Gregorius  Nyssenus  (habetur  vero  ex  Nemesio, 
lib.  De  Nat.  Hominis,  cap.  i6),  et  Damascenus  (De  Fid.  Orth.  lib.  ii, 
cap.  12)  ponunt  duas  vires,  irascibilem  et  concupiscibilem,  partes  ap- 
petitus  sensitivi. 

CoNCLUSio.  —  Concupiscibilis  vis  est  convenientis  et  inconvenientis ; 
irascibilis  autem  ad  resistendum  contrariis  :  diversce  igitur  sunt  poten- 
tia'partis  sensitivce^  irascibilis  et  concupiscibilis. 

Respondeo  dicendum  quod  appetitus  sensitivus  est  una  vis  in  genere, 

quae  sensualitas  dicitur ;  sed  diyiditur  in  duas  potentias,  quae  sunt  spe- 

cies   appetitus  sensitivi,  scilicet  in   irascibilem  et  concupiscibiiem.  Ad 

cujus  evidentiam  considerare  oportet  quod  in  rebus  naturalibus  corrupti- 

bilibus  non  solum  oportet  esse  inclinationem  ad  consequendum  conve- 

nicntia  et  refugiendum  nociva,  sed  etiam  ad   resistendum   corrumpen- 

tibus  et   contrariis,     qua?   convenientibus  impedimentum    praebent,    et 

ingcrunt  nocumenta.  Quiaigitur  appetitussensitivus  est  inclinatio  conse- 

quens  apprehensionem  sensitivam,  sicut  appetitus  naturalis  est  inclinatic 

consequens  formam  naturalem,  necesse  est  quod  in  parte  sensitiva  sini 

duoe  appetitiva^  potentia?.  Una  per  quam  anima  simpliciter  inclinatur  ac 

prosequendum  ea  quae  sunt  convenientia  secundum  sensum,  et  ad  refu- 

giendum   nociva  ;   et  ha^c  dicitur  concupiscibilis.   Alia  vero  per  quaii 

animal  resistit  impugnantibus  quae  convenientia  impugnant,  et  nocument; 

inferunt ;  et  haec  vis  vocatur  irascibilis  :  unde  dicitur  quod  ejus  obje 

ctum  est  arduum,  quiascilicet  tendii  ab  hoc  quod  superet  contraria  et  su 

peremineat  eis. —  Hce  autem  duae  inclinationes  non  reducuntur  in  unur 

principium  ;  quia  inierdum  anima  tristibus  se  ingerit  contra  inclinatic 

nem  concupiscibilis,   ut  secundum   inclinationem  irascibilis  impugnc 

contraria.   Inde  eiiam  passiones  irascibilis  repugnare  videntur  passic 

nibus  concupiscibilis  :  nam  concupiscentia  accensa  minuit  iram,  et  ii 

acccnsa  minuii  concupiscentiam,  ut  in  pluribus.  —  Patet  etiam  ex  h( 

quod  irascibilis   est  quasi  propugnatrix   et  defensatrix  concupiscibili 

dum  insurgii  contra  ea  qux  impediuni  convenientia,  quae  concupiscibil 

appetit,  et  ingerunt  nociva.  quae  concupiscibilis  refugit.  Et  propter  h. 

omncs  passiones  irascibilis  incipinni  a  passionibus  concupiscibilis,  ei 

eas  tcrminaniur  ;  sicut  ira  nascitur  ex  illata  trisiitia,  ei  vindiciam  in! 

rens  in  Kviitiam  terminaiur.  Propter  hoc  etiam  pugnae  animalium  su 

de  concupiscibilibus,  scilicei  de  cibis  et  venereis.  ui  dicitur  (De  Anim 

libus,  lib.  IX,  cap.  i). 

Ad  primum  ergo  dicendum,  quod  vis  concupiscibilis  est  et  conve- 
nientis  etinconvenientis;  sed  irascibilis  est  ad  resistendum  inconvenienti 
quod  impugnat. 

Ad  secundum  dicendum,  quod  sicut  in  apprehensivis  virtutibus  in 
parte  sensiiiva  est  aliqua  vis  aestimativa,  sciiicet  quae  est  perceptiva 
eorum  quae  sensum  non  immrJtant  ;  ita  etiam  in  appetitu  sensitivo  est 
aliqua  vis  appetens  aliquid  quod  non  est  conveniens  secundum  delecta- 
tionem  sensus,  sed  secundum  quod  est  utile  animali  ad  suam  defensio- 
nem  ;  et  haec  cst  vis  irascibilis. 

Ad  tertium  dicendum,  quod  odium  simpliciter  pertinet  ad  concupisci- 
bilem;  sed  raiione  impugnationis,  quae  ex  odio  causatur,  potest  ad  ira- 
scibilem  pertinere. 

Cfr.  De  Verit.,  q.  xxv,  art.  2. 


§  56.  —  Utrum  actus  appetitus  sensitivi  imperetur. 

(S.  Th.  i-ii,  q.  XVII,,  art.  7) 

Videtur  quod  actus  sensitivi  appetitus  non  sit  imperatus.  i.  Dicit  enim 
Apostolus  (Roman.vii,  iq):  Non  enitn  quod  volo  bonum^  hoc  ago ;  et 
Glossa  (Aug.  lib.  iii  cont.  Julian.  cap.  26)  exponit  quod  «  homo  vult  non 
concupiscere,  et  tamen  concupiscit.  »  Sed  concupiscereest  actus  appetitus 
sensitivi.  Ergo  actus  appetiius  sensitivi  non  subditur  imperio  nostro. 

2.  Praeterea.  materia  corporalis  soii  Deo  obedit  quantum  ad  transmu- 
tationem  formalem.  Sed  actus  appetitus  sensitivi  habet  quamdam  forma- 
lem  transmutationem  corporis,  scilicet  calorem  vel  frigus.  Ergo  actus 
appetitus  sensitivi  non  subditur  imperio  humano. 

3.  Prasterea,  proprium  motivum  appetitus  sensitivi  est  apprehensum 
secundum  sensum  vel  imaginationem.  Sed  non  est  in  potestate  nostra 
semper  quod  aliquid  apprehendamus  sensu  vel  imaginatione.  Ergo  actus 
appetiius  sensitivi  non  subjacet  imperio  nostro. 

Sed  contra  est  quod  Gregorius  Nyssenus  dicit  (vel  Nemes.  lib.  De  nat. 
hom.  cap.  16),  quod  «  obediens  rationi  dividitur  in  duo,  in  desiderativum 
et  irascitivum,  »  quae  pertinent  ad  appetitum  sensitivum.  Ergo  actus 
appetitus  sensitivi  subjacet  imperio  rationis. 

GoNCLusio. —  Actus  appetitus  sensitivi  quo  modo  ab  animi  potestate 
sunt^  rationis  imperio  subjiciuntur ;  quo  vero  modo  insequuntur  corporis 
dispositionem^  nonnunquam  prceter  7'ationis  imperium  Jiunt. 

Respondeo  dicendum  quod  secundum  hoc  aliquis  actus  imperio  no- 
str«  subjacet,prout  est  in  potestate  nostra.  Et  ideo  ad  intelligendum  qua- 
liter  actus  appetitus  sensitivi  subdaiur  imperio  rationis,  oportet  conside- 
rare  qualiter  sit  in  potestate  nostra.  Est  autem  sciendum  quod  appetitus 
sensitivus  in  hoc  differt  ab  appetitu  intellectivo,  qui  dicitur  voluntas, 
quod  appetitus  sensitivus  est  virtus  organi  corporalis,  non  autem  volun- 
tas.  Omnis  autem  actus  virtutis  utentis  organo  corporali  dependet  non 

solum  ex  potcntia  animae,  sed  etiam  ex  corporalis  organi  dispositione ;: 
sicut  visio  ex  potentia  visiva  et  qualitate  oculi,  per  quam  juvatur  vel  im- 
peditur.  Unde  et  actus  appetitus  sensitivi  non  solum  dependet  ex  vi 
appetitiva,  sed  etiam  ex  dispositione  corporis.  IUud  autem  quod  est  ex 
parte  potentiae  animae,  sequitur  apprehensionem.  Apprehensio  autem 
imaginationis,  cum  sit  particularis,  regulatur  ab  apprehensione  rationis, 
quae  est  universalis,  sicut  virtus  activa  particularis  a  virtuie  activa  uni- 
versali ;  et  ideo  ex  ista  parte  actus  appetitus  sensitivi  subjacet  imperio 
rationis.  Qualitas  autem  et  dispositio  corporis  non  subjacet  imperio 
rationis ;  et  ideo  ex  hac  parte  impeditur  quin  motus  sensitivi  appetitus 
totaliter  subdatur  imperio  rationis.  Contingit  autem  etiam  quandoque 
quod  motus  appetitus  sensitivi  subito  concitatur  ad  apprehensipnem 
imaginationis,  vel  sensus;  et  tunc  ille  motus  est  praeter  imperium  ratio- 
nis  ;  quamvis  potuisset  impediri  a  ratione,  si  praevidisset.  Unde  Philo- 
sophus  dicit  (Politic.  lib.  i,  cap.  3),  quod  «  ratio  praeest  irascibili  et  con- 
cupiscibili,  non  principatu  despotico,  qui  est  domini  ad  servum,  sed 
principatu  politico  aut  regali,  qui  est  ad  liberos,  qui  non  totaliter  sub-, 
duntur  imperio.  » 

Ad  primum  ergo  diceridum,  quod  hoc  quod  homo  vult  non  concupi-- 
scere,  et  tamen  concupiscit,  contingit  ex  dispositione  corporis,  per  quam 
impeditur  appetitus  sensitivus  ne  totaliter  sequatur  imperium  rationis. 
Unde  et  Apostolus  ibidem  subdit :  Video  aliam  legem  in  membris  meis 
repugnantem  legi  mentis  mece,  Hoc  etiam  contingit  propter  subitum 
motum  concupiscentiae,  ut  dictum  est  (in  corp.  ari.). 

Ad  secundum  dicendum,  quod  qualitas  corporalis  dupliciter  se  habet 
ad  actum  appetitus  sensitivi :  uno  modo  ut  praecedens,  prout  aliquis  est 
aliqualiter  dispositus  secundum  corpus  ad  hanc  vel  illam  passionem ; 
alio  modo  ut  consequens,  sicut  cum  ex  ira  aliquis  incalescit.  Qualitas 
igitur  praecedens  non  subjacet  imperio  rationis;  quia  vel  est  ex  natura, 
vel  ex  aliqua  praecedenti  motione,  quae  non  statim  quiescere  potest.  Sed 
qualitas  consequens  sequitur  imperium  rationis,  quia  sequitur  motum 
localem  cordis,  quod  diversimode  movetur  secundum  diversos  actus 
sensitivi  appetitus. 

Ad  tertium  dicendum,  quod  quia  ad  apprehensionem  sensus  requiritur 
sensibile  exterius,  non  est  in  potestate  nostra  apprehendere  aliquid 
sensu,  nisi  sensibili  praesente,  cujus  praesentia  non  semper  est  in  pote- 
state  nostra.  Tunc  enim  homo  potest  uti  sensu  cum  voluerit,  nisi  sit  im- 
pedimentum  ex  parte  organi.  Apprehensio  autem  imaginationis  subjacet 
ordinationi  rationis  secundum  modum  virtutis  vel  debilitatisimaginativae 
potentiae.  Quod  enim  homo  non  possit  imaginari  quae  ratio  considerat, 
contingit  vel  ex  hoc  quod  non  sunt  imaginabilia,  sicut  incorporalia;  vel 
propterdebilitatem  \^irtutisimaginativae,  quae  est  ex  aliqua  indispositione 
organi. 

Cfr.  S.  Th,  I,  q.  lxxxi,  art.  3.  —  De  Verit.,  q.  xxv,  art.  4. 

Art  II.    —   DE  PASSIONIBUS 

§  57.  —  Utrum  passio  magis  sit  in  parte  appetitiva 
quam  in  apprehensiva. 

(&.  Th.  i-ii,  q.  XXII,  art.  2) 

Videtur  quod  passio  magis  sit  in  parte  animae  apprehensiva  quam  in 
parte  appetitiva.  i.  «  Quod  enim  est  primum  in  quolibet  genere,  videtur 
esse  maximum  illorum  quae  sunt  in  genere  illo,  et  causa  aliorum,  »  ut 
dicitur  (Metaph.  lib.  ii,  c.  i).  Sed  passio  prius  invenitur  in  parte  appre- 
hensiva  quam  in  parte  appetitiva;  non  enim  patitur  pars  appetitiva,  nisi 
passione  prsecedente  in  parte  apprehensiva.  Ergo  passio  est  magis  in 
parte  apprehensiva  quam  in  parte  appetitiva. 

2.  Prasterea,  quod  est  magis  activum,  videtur  esse  minus  passivum  ; 
actio  enim  passioni  opponitur.  Sed  pars  appetitiva  est  magis  activa  quam 
pars  apprehensiva.  Ergo  videtur  quod  in  parte  apprehensiva  magis  sit 
passio. 

3.  Praeterea,  sicut  appeiiius  sensitivus  est  virtus  in  organo  corporali,  ita 
et  vis  apprehensiva  sensitiva.  Sed  passio  animae  fit  proprie  loquendo  se- 
cundum  transmutationemcorporalem.  Ergo  non  magis  estpassio  inparte 
appetitiva  sensitiva  quam  in  apprehensiva  sensitiva. 

Sed  contra  est  quod  Augustinus  dicit  (De  civ.  Dei,  lib  xi,  cap.  4),  quod 
«  motus  animi  quos  Graeci  7ra67i,  nostri  autem,  sicut  Cicero,  perturbatio- 
nes,  quidam  affectiones  vel  affectus,  quidam  vero,  sicut  in  Graeco  habe- 
tur  expressius,  passiones  vocant.  »  Ex  quo  patet  quod  passiones  animae 
sunt  idem  quod  affectiones.  Sed  affectiones  manifeste  pertinentadpartem 
appetitivam,  et  non  ad  apprehensivam.  Ergo  et  passiones  magis  sunt  in 
appetitiva  quam  in  apprehensiva. 

CoNCLusio.  —  Cum  homo  magis  per  vim  appetitivam^  quam  per  appre- 
hensivam  ad  res  ipsas  trahatur^  passiones  quoque  magis  in  appetitiva  quam 
in  apprehensiva  reperiri  necesse  est. 

Respondeo  dicendum  quod  nomine  passionis  imporiatur  quod  paiiens 
trahatur  ad  id  quod  est  agentis.  Magis  autem  trahitur  anima  ad  rem  per 
vim  appetitivam,  quam  per  vim  apprehensivam.  Nam  per  vim  appetiti- 
vam  anima  habet  ordinem  ad  ipsas  res,  prout  in  seipsis  sunt;  unde  Phi- 
losophus  dicit  (Metaph.  lib.  v,  c.4),  quod  bonum  et  malum,  quae  sunt 
objecta  appetitivae  potentiae,  sunt  in  ipsis  rebus.  Vis  autem  apprehen- 
siva  non  trahitur  ad  rem,  secundum  quod  in  seipsa  est;  sed  cognoscit 
eam  secundum  intentionem  rei  quam  in  se  habet  vel  recipit  secundum 
proprium  modum  :  unde  et  ibidem  dicitur,  quod  verum  et  falsum,  quee 
ad  cognitionem  pertinent,  non  sunt  in  rebus,  sed  in  mente.  Unde  patet 
quod  ratio  passionis  magis  invenitur  in  parte  appetitiva  quam  in  parte 
apprehensiva. 

Ad  primum  ergo  dicendum,  quod  intensio  e  converso  se  habet  in  his 
quae  pertinent  ad  perfectionem,  etin  hisquae  pertinent  ad  defectum.  Nam 
in  his  quae  ad  perfectionem  pertinent,  attenditur  intensio  per  accessum  ad 
unum  primumprincipium;  cui  quanto  estaliquid  propinquius,  tanto  est 
magis  intensum ;  sicut  intensio  lucidi  attenditur  per  accessum  ad  aliquid 
summe  lucidum;  cui  quanto  aiiquid  magis  appropinquat,  tanto  est  ma- 
gis  lucidum.  Sed  in  his  quae  ad  defectum  pertinent,  attenditur  intensio, 
non  per  accessum  ad  aliquod  summum,  sed  per  recessum  a  perfecto,  quia 
in  hoc  ratio  privationis  et  defectus  consistit:  et  ideo  quanto  magis  recedit 
a  primo,  tanto  est  magis  intensum ;  et  propter  hoc  in  principio  semper 
invenitur  parvus  defectus,  qui  postea  procedendo  magis  muhiplicatur. 
Passio  autem  ad  defectum  pertinet ;  quia  est  alicujus,  secundum  quod  est 
in  potentia.  Unde  in  hisquaeappropinquantprimo  perfecto,  scilicet  Deo, 
invenitur  parum  de  ratione  potentiae  et  passionis  ;  in  aliis  autem  conse- 
quenter  plus  :  et  sic  etiam  in  priori  vi  animae,  scilicet  apprehensiva,  in- 
venitur  minus  de  ratione  passionis. 

Ad  secundum  dicendum,  quod  vis  appetitiva  dicitur  esse  magis  activa, 
quia  est  magis  principium  exterioris  actus ;  et  hoc  habet  ex  ipso  ex  quo 
hoc  habet  quod  sit  magis  passiva,  scilicet  ex  hoc  quod  habet  ordinem  ad 
rem,  prout  est  in  seipsa  ;  per  actionem  enim  exteriorem  venimus  ad  con- 
sequendas  res. 

Ad  tertium  dicendum,  quod  dupliciter  organum  animae  potest  trans- 
mutari :  uno  modo  transmutatione  spirituali,  secundum  quod  recipit  in- 
tentionem  rei ;  et  hoc  per  se  invenitur  in  actu  apprehensivae  virtutis  sen- 
sitivae  ;  sicut  oculus  immutatur  avisibili,  non  ita  quod  coloretur,  sed  ita 
quod  recipiat  intentionem  coloris.  Est  autem  et  alia  naiuralis  transmuta- 
tio  organi,  prout  organum  transmutatur  quantum  ad  suam  naturalem 
dispositionem,  puta  quod  calefit,  aut  infrigidatur,  vel  alio  modo  simili 
transmutatur  ;  et  hujusmodi  transmutatio  per  accidens  se  habet  ad  actum 
apprehensivae  virtutis  sensitivae  ;  putacum  oculus  fatigatur  ex  forti  intui- 
tu  vel  dissolvitur  ex  vehementia  visibilis.  Sed  ad  actum  appetitus  sensi- 
tivi  per  se  ordinatur  hujusmodi  transmutatio  :  unde  in  definitione  motuum 
appetitivae  partis  materialiter  ponitur  aliqua  naturalis  transmutatio  or- 
gani ;  sicut  dicitur,  quod  ira  est  «  accensio  sanguinis  circa  cor  ».  Unde 
patet  quod  ratio  passionis  magis  invenitur  in  actu  sensitivae  virtutis  appe- 
titivae,  quam  in  actu  sensitivae  virtutis  apprehensivae,  licet  utraque  sit  ac- 
tus  organi  corporalis. 

Cfr.  De  Verit.,  q.  xxvi,  art.  3. 

§  58.  —  Penes  quod  intendatur  contrarietas  et  diversitas 

inter  animse  passiones. 

(De  Verit.,  q.  xxvi,  art.  4,  c) 

Respondeo  dicendum,  quod  in  passionibus  animae  triplex  distinciio 
invenitur. 


i 


DK  appi:titu  sensitivo  417 

I.  Prima  quidem  est  qua  differunt  quasi  genere^  utpote  ad  diversas 
pdtentias  animce  pertinentes  ;  sicut  distinguuntur  passiones  concupisci- 
bilis  a  passionibus  irascibilis.  Ratio  hujus  distinctionis  passionum  sumi- 
tur  ex  ipsa  ratione  distinguendi  potentias.  Cum  enim  objectum  concupi- 
scibilis  sit  delectabile  secundum  sensum,  irascibilis  vero  aliquod  arduum 
vel  altum  ;  illae  passiones  ad  concupiscibilem  pertinent  in  quibus  impor- 
tatur  ordo  ad  delectabile  sensus  aosolute,  vel  ad  ejus  contrarium  ;  illae 
vero  ad  irascibilem,  quas  ordinanturad  aliquod  arduum  circa  hujusmodi. 
Et  sic  apparet  differentia  inter  desiderium  et  spem  :  nam  desiderium  di- 
citur,  secundum  quod  appetitus  movetur  in  aliquid  delectabile  ;  spes 
autem  dicit  quamdam  elevationem  appetitus  in  aliquod  bonum,  quod 
aestimatur  arduum  vel  difficile  ;  et  similiter  est  de  aliis. 

II.  Secunda  vero  distinctio  passionum  animae  est  qua  distinguuniur 
quasi  species  in  eadem  potentia  existentes. 

1.  Quae  quidem  distinctio  in  passionibus  concupiscibilis  secundum 
duo  attenditur.  —  Uno  modo  secundum  contrarietatem  objectorum ;  et 
sic  distinguitur  gaudium,  quod  est  respectu  boni,  a  tristitia,  quae  est  re- 
spectu  mali.  —  Alio  modo  secundum  quod  ad  idem  objectum  vis  concu- 
piscibilis  ordinatur  secundum  diversos  gradus  consideratos  in  processu 
appetitivi  motus  :  ipsum  enim  delectabile  primo  appetenti  conjungitur 
aliqualiter  secundum  quod  apprehenditur  ut  simile  vel  conveniens  :  et 
ex  hoc  sequitur  passio  amoris,  qui  nihil  est  aliud  quam  formatio  quae- 
dam  appetitus  ab  ipso  appetibili  :  unde  amor  diciiur  esse  quaedam  unio 
amantis  et  amati.  Id  autem  quod  sic  aliqualiter  conjunctum  est,  quaeri- 
tur  ulterius  ut  realiter  conjungatur  ;  ut  amans  scilicet  perfruatur  amato ; 
et  sic  nascitur  passio  desiderii  :  quod  quidem  cum  adeptum  fuerit  in  re, 
generat  gaudium.  Sic  ergo  primum  quod  est  in  motu  concupiscibilis,  est 
amor;  secundum,  desiderium  ;  et  ultimum,  gaudium  :  et  per  contrarium 
istis  sunt  accipiendae  passiones  quae  ordinantur  in  malum  ;  ut  odium 
contra  amorem,  fuga  contra  desiderium,  tristitia  contra  gaudium. 

2.  Passiones  vero  irascibilis  oriuntur  ex  passionibus  concupiscibilis, 
et  terminantur  ad  eas  :  et  ideo  in  eis  invenitur  distinctio  aliqua  conformis 
distinctioni  concupiscibilis  ;  et  ulterius  est  in  eis  distinctio  propria  secun- 
dum  rationem  proprii  objecti.  Ex  parte  quidem  concupiscibilis  est  di- 
stihctio  qua  distinguuntur  per  bonum  et  malum^  vel  per  delectabile  et 
contrarium  ;  et  iterum  secundum  habitum  realiter,  et  non  habitum  rea- 
liter  :  sed  propria  distinctio  ipsius  irascibilis  est  ut  passiones  ejlis  distin- 
guantur  secundum  excedens  facultatem  appetentis  vel  non  excedens,  et 
hoc  secundum  aestimationem  :  ista  enim  videhtur  distinguere  arduum 
sicut  differentiae  per  se.  —  Potest  ergo  passio  in  irascibili  vel  respectu 
boni  esse,  vel  respectu  mali.  Si  respectu  boni  :  vel  habiti,  vel  non  habiti. 
Respectu  boni  habiti  nulla  passio  potest  esse  in  irascibili  :  quia  bonum, 
ex  quo  jam  possidetur,  nullam  difficultatem  ingerit  possidenti ;  unde 
non  salvatur  ibi  ratio  ardui.  Respectu  autem  boni  nondum  habiti,  in  quo 
ratio  ardui  salvari  potest  propter  difficultatem  consequendi;  si  quidem 
illud  bonum  asstimetur  ut  excedens  facultatem,  facit  desperationem ;  si 

vero  ut  non  excedens,  facit  spem.  Si  vero  consideretur  motus  irascibilis 
in  malum ;  hoc  erit  dupliciter  :  scilicet  vel  in  malum  nondum  habitum, 
quod  quidem  aestimatur  ut  arduum,  inquantum  difficile  est  vitari;  vel  ut 
jam  habitiim,  sive  conjunctum,  quod  item  rationemardui  habet,  inquan- 
tum  aestimatur  difficile  repelli.  Si  autem  respectu  mali  nondum  praesen- 
tis;  si  quidem  illud  malum  asstimetur  ut  excedens  facuitatem,  sic  facit 
passionem  timoris  ;  si  autem  non  ut  excedens,  sic  facit  passionem  auda- 
ci3e.*Si  autem  malum  sit  prassens  ;  aut  aestimatur  ut  nonexcedens  facul- 
tatem,  et  sic  facit  passionem  irae  ;  aut  ut  excedens  et  sic  nullam  passio- 
nem  facit  in  irascibili,  sed  in  soia  concupiscibili  manet  passio  tristitiae  *. 
Distinctio  ergo  illa  quae  accipitur  secundum  diversos  gradus  acceptos 
in  motu  appetitivo,  non  est  causa  alicujus  contrarietatis  :  quia  hujusmodi 
passiones  differunt  secundum  perfectum  etimperfectum,  ut  patet  in  desi- 
derio  et  gaudio.  Sed  distinctio  quae  est  secundum  contrarietatem  objecti, 
proprie  facit  in  passionibus  contrarietatem.  Unde  in  concupiscibili  pas- 
siones  animae  accipiuntur  secundum  bonum  et  malum,  ut  gaudium  et 
tristitia,  amor  et  odium.  In  irascibili  vero  potest  accipi  duplex  contra- 
rietas.  Una  secundum  distinctionem  proprii  objecti  ;  sciiicet  secundum 
excedens  facultatem  et  nbn  excedens ;  et  sic  sunt  contraria  spes  et  despe- 
ratio,  audacia  et  timor  :  et  haec  contrarietas  est  magis  propria,  Alia  vero 
est  secundum  differentiam  objecti  concupiscibilis,  idest  secundum  bo- 
num  et  malum ;  per  quem  modum  spes  et  timor  contrarietatem  habere 
videntur.  —  Ira  vero  neutro  modo  potest  habere  passionem  contrariam  : 
nec  secundum  contrarietatem  boni  et  mali.  quia  respectu  boni  praesentis 
non  est  aliqua  passioinirascibili ;  similiter  nec  secundum  contrarietatem 
excedentis  facultatem  et  non  excedentis,  quia  malum  facultatem  excedens 


1.  In  motibus  autem  appetitivae  partis,  bonum  habet  quasi  virtutem  attracti- 
vam,  malum  autem  virtutem  repulsivam. 

Bonum  ergo  primo  in  potentia  appetitiva  causat  quamdam  inclinationem,  seu 
aptitudinem,  seu  connaturalitatem  ad  bonum  ;  quod  pertinet  ad  passionem  amo- 
ris,  cui  per  contrarium  respondet  odium  ex  parte  mali.  Secundo,  si  bonum  sit 
nondum  habitum,  dat  ei  motum  ad  assequendum  bonum  amatum  ;  et  hoc  per- 
tinet  ad  passionem  desiderii  vel  concupiscentiae  ;  ei  ex  opposito  ex  parie  mali 
est  fuga,  vel  abominatio.  Tertio,  cum  adeptum  fuerit  bonum,  dat  appetitui 
quietationem  quamdam  in  ipso  bono  adepto ;  et  hoc  pertinet  ad  delectationem 
vel  gaudium,  cui  opponitur  ex  parte  mali  dolor  vel  tristitia.  —  In  passionibus 
autem  irascibilis  prassupponitur  quidem  aptitudo  vel  inclinatio  ad  prosequen- 
dum  bonum  vel  fugiendum  malum  ex  concupiscibili,  quae  absolute  respicit 
bonum  vel  malum  ;  et  respectu  boni  nondum  adepti  est  spes  et  desperatio; 
respectu  autem  mali  nondum  injacentis  est  timor  et  audacia  ;  respectu  autem 
boni  adepti  non  est  aliqua  passio  in  irascibili,  quia  jam  non  habet  rationem 
ardui,  sed  ex  malo  jam  injacenti  sequitur  passio  irae. 

Sic  igitur  patet  quod  in  concupiscibili  sunt  tres  conjugationes  passionuin, 
scilicet  amor  et  odium,  desiderium  et  fuga,  gaudium  et  tristitia.  Similiter  in 
irascibili  sunt  tres  :  scilicet  spes  et  desperatio,  timor  et  audacia.  et  ira,  cui 
nullapassio  opponitur.  Sunt  ergo  omnes  passiones  specie  differentes  undecim, 
sex  quidem  in  concupiscibili,  et  quinque  in  irascibili,  sub  quibus  o  "^ 
animas  passiones  continentur.  (S.  Th.  i-ii,  q.  xxiii,  art.  4,  c^ 

nullam  passionem  in  irascibili  facit,  ut  dictum  est.  Unde  inter  ceteras 
passiones  ira  liabet  proprium,  quia  nihil  est  contrarium  ei. 

III.  Tertia  vero  differentia  passionum  animae  est  quasi  accidentalis  : 
quae  quidem  dupliciter  accidit.  —  Uno  modo  secundum  intensionem  et 
remissionem  ;  sicut  zelus  imporiat  intensionem  amoris,  et  furor  inten- 
sionem  irae.  —  Alio  modo  secundum  materiales  differentias  boni  vel 
mali,  sicut  differunt  misericordia  et  invidia  quae  sunt  species  tristitiae  : 
nam  invidia  est  tristitia  de  prosperitate  aliena,  inquantum  aestimatur 
malum  proprium  :  misericordia  vero  est  tristitia  de  adversitate  aliena. 
inquantum  aestimatur  ut  proprium  malum.  Et  sic  est  in  aliis  quibusdam 
considerare. 

Cfr.  S.  Th.  i-ii,  q.  xxiii,  art.  2-4. 


§  59.  —  Utrum  passiones  irascibilis  sint  priores  passionibus 

concupiscibilis. 

(S.  Th.  i-ii,  q.  XXV,  art.  i) 

Videtur  quod  passiones  irascibilis  sint  priores  passionibus  concupisci- 
bilis.  I.  Ordo  enim  passionum  est  secundum  ordinem  objectorum  ;  s<^d 
objectum  irascibilis  est  bonum  arduum,  quod  videtur  esse  supremum 
inter  alia  bona.  Ergo  passiones  irascibilis  videntur  praeesse  passionibus 
concupiscibilis. 

2.  Praeterea,  movens  est  prius  moto.  Sed  irascibilis  comparatur  ad 
concupiscibilem  sicut  movens  ad  motum;  ad  hoc  enim  datur  animalibus, 
ut  toUantur  impedimenta,  quibus  concupiscibiiis  prohibetur  frui  suo 
objecto.  Removens  autem  prohibens  habet  rationem  moventis.  Ergo 
passiones  irascibilis  sunt  priores  passionibus  concupiscibilis. 

3.  Praeterea,  gaudium  et  tristitia  sunt  passiones  concupiscibilis.  Sed 
gaudium  et  tristitia  consequuntur  ad  passiones  irascibilis  :  dicit  enim 
Philosophus  (Ethic.  lib.  iv,  cap.  5),  quod  «  punitio  quietat  impetum  irae, 
delectationem  loco  tristitiae  faciens.  »  Ergo  passiones  concupiscibilis 
sunt  posteriores  passionibus  irascibilis. 

Sed  contra^  passiones  concupiscibilis  respiciunt  bonum  absolutum ; 
passionesautemirascibilis  respiciunt  bonum  contractum,  scilicetarduum. 
Cum  igitur  bonum  simpliciter  sit  prius  quam  bonum  contractum,  vide- 
tur  quod  passiones  concupiscibilis  sint  priores  passionibus  irascibilis. 

GoNCLusio.  —  Passiones  concupiscibilis  sic  prcecedunt  eas  quce  sunt 
irascibilis^  ut  ab  illis  hce  originem  habeant^  et  ad  illas  terminentur. 

Kespondeo  dicendum  quod  passiones  concupiscibilis  ad  plura  se  habent 
quam  passiones  irascibilis.  Nam  in  passionibus  coneupiscibilis  i_nvenitur 
aliquid  pertinens  ad  motum,  sicut  desiderium;  et  aliquid  pertinens  ad 

I  quietem,  sicut  gaudium  et  tristitia.   Sed  in  passionibus  irascibilis  non 
invenitur  aliquid  pertinens  ad  quietem,  sed  solum  pertinens  ad  motum. 

II  Cujus  ratio  est,  quja  id  in  quo  jam  quiescitur,  non  habet  rationem  diffi- 

cilis  seu  ardui,  quod  est  objectum  irascibilis.  Quies  autem,  cum  sit  finis 
motus,  est  prior  in  intentione,  sed  posterior  in  executione. 

Si  ergo  comparentur  passiones  irascibiiis  ad  passiones  concupi&cibilis 
quae  significant  quietem  in  bono,  manifeste  passiones  irascibilis  praece- 
dunt  ordine  executionis  hujusmodi  passiones  concupiscibilis  ;  sicut  spes 
praecedit    gaudium,     unde    causat    ipsum ,    secundum    illud    Apostoli 
(Rom.  XII,  12)  :   Spe  gaudentes.  Sed   passio    concupiscibilis  importans 
quietem  in  malo,  scilicet  tristitia,  media  est  inter  duas  passiones  irasci- 
bilis.  Sequitur  enim  timorem;  quia  cum  occurrerit  malum  quod  timeba- 
tur,  causatur  tristitia ;  praecedit  autem  motum  irae,  quia  cum   ex  tristitia 
praecedente  aliquis  insurgit  in  vindictam,  hoc  pertinet  ad  motum  irae  ;  et 
quia  rependere  vicem  mali,  apprehenditur  ut  bonum,  cum  iratus  hoc  con- 
secutus  fuerit,  gaudet.  Et  sic  manifestum  est  quod  omnis  passio  irascibiiis 
terminatur  ad  passionem  concupiscibilis  pertinentemad  quietem,  scilicet 
vel  ad  gaudium  vel  ad  tristitiam.  — ■  Sed  si  comparentur  passiones  irasci- 
bilis  ad  passiones  concupiscibilis  quae  important  motum,  sic  manifeste 
passiones    concupiscibilis  sunt  priores,    eo  quod    passiones  irascibilis 
addunt  supra  passiones  concupiscibilis,  sicut  et  objectum  irascibilis  addit 
supra  objectum  concupiscibilis  arduitatem  sive  difficultatem.  Spes  enim 
supra  desiderium  addit  quemdam  conatum    et  quamdam   elevationem 
animi  ad  consequehdum  bonum  arduum ;  et  similiter  timor  addit  supra 
fugam  seu  abominationem  quamdam  depressionem  animi  propter  diffi- 
cultatem  mali.  Sic  ergo  passiones  irascibilis  mediae  sunt  inter  passiones 
concupiscibilis  quae  important  motum  in  bonum  vel  in  malum,  et  inter    I 
passiones  concupiscibilis  quae  important  quietem  in  bono  vel  in  malo. 

Et  sic  patet  quod  passiones  irascibilis  et  principium  habent  a  passio- 
nibus  concupiscibilis,  et  in  passionibus  concupiscibilis  terminantur. 

Ad  primum  ergo  dicendum,  quod  illa  ratio  procederet,  si  de  ratione 
objecti  concupiscibilis  esset  aliquid  oppositum  arduo,  sicut  de  ratione 
objecti  irascibilis  est,  quod  sit  arduum;  sed  quia  objectum  concupisci- 
bilis  est  bonum  absolute,  prius  naturaliter  est  quam  objectum  irascibilis, 
sicut  commune  proprio. 

Ad  secundum  dicendum,  quod  removens  prohibens  non  est  movens 
per  se,  sed  per  accidens;  nunc  autem  loquimur  de  ordine  passionum 
per  se.  Et  praeterea  irascibilis  removet  prohibens  quietem  concupiscibi- 
lis  in  suo  objecto.  Unde  ex  hoc  non  sequitur  nisi  quod  passiones  irasci- 
bilis  praecedunt  passiones  concupiscibilis  ad  quietem  pertinentes,  de 
quibus  etiam  tertia  ratio  procedit. 

Cfr.  III  Scnt.,  Dist.  xxvi,  q.  2,  art.  3,  s.  2. 

§  60.  —  Utrum  amor  sit  prima  et  principalior  affectio  animae. 

(iii  Sent.,  Dist,  xxvii,  q.  1,  art.  3)     . 

Videtur  quod  amor  non  sit  prima  et  principalis  inier  omnes  alias  ani- 
mas  affeciiones.  1.  Motus  enim  praecedit  terminum.  Sed  amor  est  deter- 

minatio  appetitivi  motus.  Ergo  amor  sequitur  desiderium  quod  motum 
ipsum  appetitus  importat. 

2.  Praeerea,  propter  quod  unumquodque,  iilud  magis.  Sed  amoris 
causa  est  delectatio;  unde  et  quasdam  amicitiasuper  delectabili  fundatur. 
Ergo  delectatio  est  principalior  affectio  quam  amor. 

3.  Praeterea,  Augustinus  dicit  (in  lib.  Quaesi.  lxxxih,  quaest.  36),  quod 
«  nemo  est  qui  non  magis  doiorem  fugiat  quam  appetat  voluptatem.  » 
Sed  fuga  doloris  facit  odium,  sicut  appetitus  delectationis  facit  amorem. 
Ergo  odium  est  vehemeniior  passio  quam  amor. 

4.  Praeterea,  illud  quod  vincitur  ab  alio,  est  minus  potens.  Sed  amor 
vincitur  ab  ira :  quia  ira  odium  parit,  ut  dicit  Augustinus.  Ergo  ira  est 
vehementior  passio  quam  amor. 

5.  Praeterea,  illud  propter  quod  agunt  quaecumque  agunt,  est  efficacis- 
simum.  Sed,  sicut  Dionysius  dicit  (in  lib.  De  Divin.  Nom.,  cap.  1 1), 
propter  pacem  agunt  quaecumque.  Ergo  pax  inter  omnes  affectiones  est 
efficacissima,  etiam  respectu  amoris. 

Sed  contra  est  quod  dicit  Augustinus  (De  Civit.  Dei,  lib.  xiv,  cap.  7-9), 
quod  ft  omnes  passiones  ex  amore  causantur  :  amor  enim  inhians  habere 
quod  amatur^  cupiditas  est;  id  autem  habens^  eoquefruens,  lcetitia  est.  » 
Omnis  ergo  affectio  ex  amore  est. 

Praeterea,  bonum  est  objectum  affectus.  Sed  illud  quod  primo  respicit 
ad  bonum,  est  amor.  Ergo  amor  est  principium  totius  affectionis,  et 
principalior  passio. 

Praeterea,  amor  igni  comparatur,  et  etiam  morti,  ut  patet  Cant.  vjii,  6. 
Sed  his  nihil  est  vehementius.  Ergo  nulia  passio  est  vehementior  amore. 

Praeterea,  Chrysostomus  dicit  (Homil.  ^4) :  magnum  amor,  nec  est  ali- 
quid  quod  ejus  impetum  sustinere  possit, 

SoLUTio.  —  Respondeo  dicendum,  quod  inter  ajias  affectiones  animae 
amor  est  prior.  Amor  enim  dicit  terminationem  affectus  per  hoc  quod 
informatur  suo  objecto.  In  omnibus  autem  hoc  invenitur,  quod  motus 
procedit  a  primo  immobili  quieto:  quod  quidem  patet  in  naturalibus : 
quia  primum  movens  in  quolibet  genere  est  non  motum  iilo  genere  mo- 
tus,  sicut  primum  alterans  est  non  alteratum.  Similiter  patet  de  intellec- 
tualibus  :  quia  motus  rationis  discurrentis  procedit  a  principiis  et  quid- 
ditatibus  rerum,  quibus  inteliectus  informatus  terminatur.  Cum  ergo 
affectus  informetur  et  terminetur  amore,  sicut  intellectus  principiis  et 
quidditatibus ;  oportet  quod  omnis  motus  affectivae  partis  procedat  ex 
quietaiione  et  terminatione  amoris.  —  Et  quia  omne  quod  est  primum 
in  aliquo  genere,  est  perfectius,  sicut  intellectus  principiorum  in  demon- 
strabilibus  ;  et  motus  caeli  in  naturalibus;  ideo  oporiet  quod  amor  inter 
ceteras  affectiones  etiam  sit  vehementior,  ut  patebit  per  singula. 

Ad  primum  ergo  dicendum,  quod  sicut  in  operatione  intellectus  con- 
cluditur  quidam  circulus,  ita  et  in  operatione  affectus.  Intellectus  enim 
ex  certiiudine  principiorum,  quibus  immobiliter  assentit,  procedit  ratio- 
cinando  ad  conclusiones,  in  quarum  cognitione  certitudinaliter  quiescit. 
secundum  quod  resolvuntur  in  prima  principia,  quae  in  eis  sunt  virtute. 


42  2  DE    POTENTIIS   ANIMiE 

Similiter  etiam  affectus  cx  amore  finis,  qui  est  principium,  procedit  desi- 
derando  in  ea  quae  sunt  ad  finem,  quae  prout  accipit  utfinemin  se  aliquo 
modo  continentia,  per  amorem  in  eis  quiescit;  et  ideo  desiderium  se- 
quitur  amorem  finis,  quamvis  prcecedat  amorem  eorum  quae  sunt  ad 
hnem.  —  Est  etiam  amor  vehementior  affectio  quam  desiderium,  inquan- 
tum  dicit  terminationem  et  informationem  affectus  per  appetibile  ad 
quod  movetur  desiderium. 

Ad  secundum  dicendum,  quod  amor  naturaliter  praecedit  delectationem : 
delectatio  enim  contingit  ex  conjunctione  rei  convenientis  realiter;  amor 
autem  facit  quod  amatum  sit  amanti  conveniens,  et  quasi  connaturale, 
inquantum  unit  affectum  amantis  amato,  ut  dictum  efet;  et  ideo  ex  amati 
reali  praesentia  consurgit  delectatio.  Sed  quia  delectabile  etlam  pptest 
amari  ui  quoddam  bonum,  ideo  contingit  peraccidens  ut  aliquis  amorex 
delectatione  causetur,  sicut  actus  ab  objecto  vel  fine.  Qui  enim  aliquid 
propter  delectationem  amat,  delectationemipsam  praecipue  amat.  Quam- 
visergo  quaedam  delectatio  quodam  amore  sit  prior,  tamen  amor  delecta- 
tione  simpliciter  est  prior.  —  Similiter  etiam  vehementior :  quia  amor  esi 
per  informationem  appetitus  ab  appetibili ;  deiectatio  autem  per  conjun- 
ctionem  rei,  ex  re  praesente  sibi  conveniente.  Non  est  autem  tanta  con- 
junctio  rei  ad  rem,  sicut  appetitus  ad  appetibile:  quiares  adveniens,  quae 
delectationem  causat,  non  conjungitur  secundum  naturam,  quiahocnon  f 
fit  illud ;  unde  est  ibi  conjunctio  quasi  contactus:  sed  appetitus  est  ipsius 
appetibilis  secundum  suam  naturam  et  substantiam.  Undequando  appe* 
titus  informatur  per  appetibile,  est  quasi  conjunctio  continuitatis  et  con- 
cretionis;  unde  amor  plus  unit  quam  delectatio,  quia  facit  quod  amans 
sit  secundum  affectum  ipsa  res-amata;  delectatioautem  est  per  participa- 
tionem  alicujus  ab  illo,  secundum  quod  est  realiter  praesens*  Sciendum 
autem,  quod  quando  amatufn  est  praesens  realiter,  secuildum  quod  pos- 
sibile  est,  tunc  est  delectatio,  sicutex  conjunctione  maxime  convenientis. 
Quando  autem  est  omnino  absens  secundum  rem,  tunc  maxime  affligit ; 
sicut  ex  divisione  continui  sequitur  dolor,  quia  amor  est  continuativa  vis, 
ut  dictum  est;  et  inde  dicitur,  quod  amor  languere  facit.  Quando  autem 
est  secundum  aliquid  praesens,  et  secundum  aliquid  absens,  tunc  habet 
delectationem  admixtam  afflictioiii. 

Ad  tertium  dicendum,  quod  bonum  est  vehementius  in  agendo  quarti 
malum  :  quia  bonum  non  habet  de  necessitate  admixtionem  boni ;  et  ite» 
rum  bonum  agit  in  virtute  propria,  sed  malum  agit  in  virtute  boni,  Ut 
dicit  Dionysius  (De  Divin.  Nomin.  cap.  4);  unde  magis  amatur  bonuiTi 
quam  odiatur  malum  illi  oppositum.  Sed  dolor  corporalis  est  magis  ma* 
lum  quam  delectatio  quaedam  sit  bonum :  quia  delectatio  de  qua  Augus- 
tinus  ibi  loquitur,  contingitex  superadditione  perfectionum  secundaruitl, 
sicut  in  cibis  vel  in  venereis;  sed  tristitia  vel  dolor,  propter  qute  dimitii- 
tur  delectatio  talis,  contingit  ex  subtractione  primarum  perfectionum, 
quae  pertinent  ad  es^e  rei,  sicut  ex  divisione  continui.  Unde  si  accipero» 
tur  tristitia  opposita  delectationi  illi,  magis  appeteretur  delectatio  quam 
fugeretur  tristitia;  sicut  qui  appeteret  delectationem  in  cibo,  ut  postl 

pateretur  tristitiam  quae  est  de  subtractione  cibi,  vel  alicujus  hujusmodi. 

Ad  quartum  dicendum,  quod  amor  est  prior  ira,  et  vehementior.  Ira 
enim  ex  tristitia  causatur,  sicut  omnes  passiones  irascibilis  ex  passionibus 
concupiscibilis.  Et  ideo,  cum  amor  sit  prior  et  vehementior  passionibus 
concupiscibilis,  erit  prior  et  vehementior  passionibus  irascibilis.  Quam- 
vis  autem  ira  odium  pariat,  non  tamen  amorem  destruit ;  sed  amoris  de- 
structionem  sequitur,  quia  non  posset  appetitus  moveri  in  nocumentum 
alicujus,  nisi  antea  affectus  ab  amore  separatus  esset. 

Ad  quintum  dicendum,  quod  pax  non  distinguitur  ab  amore,  sed  est 
aliquid  amoris  ;  dicit  enim  quasi  quietationem  appetitus  :  sed  amor  dicit 
uiterius  transformationem,  et  quamdam  conversionem  ipsius  in  amatum ; 
unde  pax  est  medium  inter  desiderium  et  amorem. 

Gfr.  S.  Th.  i-ii,  q.  xxv,  art.  2. 


i    §  61.  —  Utrum  bonum  et  malum  morale  possit  in  passionibus 

animae  inveniri. 

(S.  Th.  i-Ti,  q.  XXIV,  art.  1) 

Videiur  quod  nulla  passio  animae  sit  bona  vel  mala  moraliter.  i .  Eonum 

;     enim  et    malum  morale  est  proprium  hominis  ;   «    mores  enim   proprie 

'     dicuntur  humani,   »  ut  Ambrosius  dicit  (super  Lucam,  in  praefat.  prop. 

fin.).  Sedpassiones  non  sunt  propriae  hominum,  sed  sunt  etiam  aliis  ani- 

malibus  communes.  Ergo  nuUa  passio  animae  est  bona  vel  mala  mora- 

I     liter. 

2.  Praeterea,  «  bonum  vel  malum  hominis  est  secundum  rationem  esse, 
vel  praeter  rationem  esse, »  ut   Dionysius  dicit  (De  div.  nom.cap.4).  Sed 

!     passiones  animae  non  sunt  in  ratione,  sed  in  appetitu  sensitivo.  Ergo  non 
pertinent  ad  bonum  vel  malum  hominis,  quod  est  bonum  morale. 

3.  Praeterea,  Philosophus  dicit  (Ethic.  lib.  11,  cap.  5)  quod  «  passioni- 
R     bus  neque  laudamur  neque  vituperamur.  »  Sed  secundum  bona  et  mala 

moralia  laudamur  et  vituperamur.   Ergo  passiones  non  sunt  bonae  vel 

malae  moraliter. 
Sed  contra  est  quod  Augustinus  dicit  (De  Civ.  Dei,  lib.  xiv,  cap.  7  et 

cap.  9),  de  passionibus  animae  loquens  :    «  Mala  sunt  ista,  si  malus  est 

amor  ;  bona,  si  bonus.   » 

CoNCLUsio.  —  Passiones  animi  prout  suhjacent  imperio  rationis  et  vo- 

luntatis,  bonce  vel  malce  moraliter  dici  possunt ;  non  autem  iit  motus 
:     quidam  sunt  irrationalis  appetitus. 

I        Respondeo  dicendum  quod  passiones  animae  dupliciter  possunt  consi- 
|{     dei^ari :  uno  modo,  secundum  se  ;  alio  modo,  secundum  quod  subjacent 

imperio  cationis  et  voluntatis.  Si  igitur  secundum  se  considerentur, 
1  prout  scilicet  sunt  motus  quidam  irrationalis  appetitus;  sic  non  est  in 
j     eis  bonum  vel  malum  morale,  quod  dependet  a  ratione.  Si  autem  consi- 

derentur  secundum  quod  subjacent  imperio  rationis  et  voluntatis,  sic 

est  in  eis  bonum  vel  malum  morale.  Propinquior  enim  est  appetitus 
sensitivus  ipsi  rationi  et  voluntati,  quam  membra  exteriora;  quorum 
tamen  motus  et  actus  sunt  boni  vel  mali  moraliter,  secundum  quod  sunt 
voluntarii;  unde  multo  magis  et  ipsae  passiones,  secundum  quod  sunt 
voluntariae,  possunt  dici  bonae  vel  malae  moraliter.  —  Dicuntur  aiatem 
voluntariag,  vel  ex  eo  quod  a  voluntate  imperantur,  vel  ex  eo  quod  a 
voluntate  non  prohibentur. 

Ad  primum  ergo  dicendum,  quod  istae  passiones  secundum  se  consi- 
deratae  sunt  communes  hominibus  et  animalibus  aliis ;  sed  secundum 
quod  a  ratione  imperantur,  sunt  propriae  hominibus. 

Ad secundum  dicendum,  quod  etiam  inferiores  viresappetitivae  dicuntur 
rationales  secundum  quod  participant  aliqualiter  rationem,  ut  dicitur 
(Ethic.  lib.  I,  cap.  i3). 

Ad  tertium  diccndum,  quod  Philosophus  dicit  quod  non  laudamur 
aut  vituperamur  secundum  passiones  absolute  consideratas  ;  sed  non 
removet  quin  possint  fieri  laudabiles  vel  vituperabiles,  secundum  quod  a 
ratione  ordinantur.  Unde  subdit :  «  Non  enim  laudatur  aut  vituperatur 
qui  timet  aut  irascitur,  sed  qui  aliqualiter  » ;  id  est,  secundum  rationem 
vel  praeter  rationem. 

Cfr.  II  Sent.,  Dist.  xxxvi,  q.  i,  art.  2, 


QU^STIO  SECUNDA 
DE   APPETITU    RATIONALI 

Art  I.  —  de  voluntate 

f 

§  62.  —  Utrum  voluntas  sit  altior  potentia  quam  intellectus.  -: 

(S.  Th.  I,  q.  Lxxxii,  art.  3» 

Videtur  quod  voluntas  sit  altior  potentia  quam  intellectus.  i.  Bonum 
enim  et  finis  est  objectum  voiuntatis.  Sed  finis  est  prima  et  altissima  cau- 
sarum.  Ergo  voluntas  est  prima  et  altissima  potentiarum. 

2.  Praeterea,  res  naturales  inveniuntur  procedere  de  imperfectis  ad  per- 
fecta;  et  hoc  etiam  in  potentiis  animae  apparet.  Proceditur  enim  de  sen- 
su  ad  intellectum,  qui  est  nobilior.  Sed  naturalis  processus  est  de  actu 
intellectus  in  actum  voluntatis.  Ergo  voluntas  est  perfectior  et  nobilior 
potentia  quam  inteliectus. 

3.  Praeierea,  habitus  sunt  proportionati  potentiis,  sicut  perfectiones 
perfectibilibus.  Sed  habitus  quo  perficitur  voluntas,  sciiicet  charitas,  estl 

nobilior  habitibus  quibus  perficitur  intellectus  :  dicitur  enim  (1.  Cor.  xui, 
2)  :  Si  noverim  mysteria  omnia^  et  si  habuero  omnem  fidem,  charitatem 
autem  non  habeam^  nihilsum.  Ergo  voluntas  est  altior  potentia  quam  in- 
tellectus. 

Sed  contra  est  quod  Philosophus  (Ethic.  x,  cap.  7)  ponit  altissimam 
potentiam  animae  esse  intellectum. 

CoNCLUsio.  —  Cum  objectum  intellectus  sit  simpliciter  nobilius  objecto 
voluntatis,  intellectus  simpliciter  altior  est  potentia  quam  voluntas  :  hcec 
tamen  interdum  secundum  quid  altior  invenitur^  quando  scilicet  ejus  ob- 
jectum  in  altiori  re  invenitur. 

Respondeo  dicendum  quod  eminentia  alicujus  ad  alterum  potest  atten- 
di  dupliciter  :  uno  modo  simpliciter;  alio  modo  secundum  quid.  Consi- 
deratur  autem  aliquid  tale  simpliciter,  prout  est  secundum  seipsumtale; 
secundum  quid  autem,  prout  dicitur  tale  secundum  respectum  ad  alte- 
rum.  —  Si  ergo  intellectus  et  voluntas  considerentur  secundum  se,  sic 
intellectus  eminentior  invenitur ;  et  hoc  apparet  ex  comparatione  obje- 
ctorum  ad  invicem.  Objectum  enim  intellectus  est  simplicius  et  magis 
absolutum  quam  objectum  voluntatis.  Nam  objectum  intellectus  est  ipsa 
ratio  boni  appetibilis:  bonum  autem  appetibile,  cujus  ratio  est  in  intel- 
lectu,  est  objectum  voluntatis.  Quanto  autem  aliquid  est  simplicius  et 
abstractius,  tanto  secundum  se  est  nobiiius  et  altius.  Et  ideo  objectum 
intellectus  est  altius  quam  objectum  voluntatis.  Cum  ergo  propria  ratio 
potentiae  sit  secundum  ordinem  ad  objectum,  sequitur  quod  secundum  se 
et  simpliciter  intellectus  sit  altior  et  nobilior  voluntate.  —  Secundum 
quid  autem,  et  per  comparationem  ad  alterum,  voluntas  invenitur  inter- 
dum  altior  intellectu,  ex  eo  scilicet  quod  objectum  voluntatis  in  altiori 
re  invenitur  quam  objectum  inteilectus  ;  sicut  si  dicerem,  auditum  esse 
secundum  quid  nobiliorem  visu,  inquantum  res  aliqua  cujus  est  sonus, 
nobilior  est  aliqua  re  cujus  est  color;  quamvis  color  sit  no-bilior  et  sim- 
plicior  sono.  Ut  enim  supra  dictum  est_,  actio  intellectus  consistit  in  hoc 
quod  ratio  rei  intellectae  est  in  intelligente;  actus  vero  voluntatis  perfi- 
I  citur  ex  eo  quod  voluntas  inclinatur  ad  ipsam  rem,  prout  in  se  est.  Et 
ideo  Philosophus  dicit  (Metaph.  lib.  v,  c.  4),  quod  bonum  et  malum, 
quae  sunt  objecta  voluntatis,  sunt  in  rebus;  verum  et  falsum,  quae  sunt 
objecta  intellectus,  sunt  in  mente.  Quando  igitur  res  in  qua  est  bonum, 
est  nobilior  ipsa  anima,  in  qua  estratio  intellecta,  per  comparationem  ad 
talem  rem  voluntas  est  altior  intellectu.  Quando  vero  res  in  qua  est  bonum 
est  infra  animam,  tunc  etiam  in  comparatione  ad  talem  rem  intellectus 
est  altior  voluntate.  Unde  melior  est  amor  Dei  quam  cognitio;  e  contra- 
rio  autem  melior  est  cognitio  rerum  corporalium  quam  amor.  Simplici- 
ter  tamen  intellectus  est  nobilior  quam  voluntas. 

Ad  primum  ergo  dicendum,  quod  ratio  causae  accipitur  secundum  com- 
I  parationem  unius  ad  alterum ;  et  in  tali  comparatione  ratio  boni  prin- 
■^  cipalior  invenitur.  Sed  verum  dicitur  magis  absolute,  et  ipsius  boni  ratio- 
nem  significat;  unde  et  bonum  quoddam  verum  est.  Sed  rursus  et  ipsum 
verum  est  quoddam  bonum,  secundum  quod  intelkctus  res  quaedam  est. 

et  verum  finis  ipsius.  Et  interalios  fines  iste  finis  est  excellentior,  sicut 
intellectus  inter  alias  potentias. 

Ad  secundum  dicendum,  quod  illud  quod  est  prius  generatione  et  tem- 
pore,  est  imperfectius ;  quia  in  uno  eodemque  potentia  tempore  prasce- 
dit  actum,  et  imperfectio  perfectionem.  Sed  illud  quod  est  prius  simpli- 
citer,  et  secundum  naturae  ordinem,  est  perfectius ;  sic  enim  actus  est 
prior  potentia.  Et  hoc  modo  inteliectus  est  prior  voluntate,  sicut  moti- 
vum  mobili,  et  activum  passivo ;  bonum  enim  intellectum  movet  volun- 
tatem. 

Ad  tertium  dicendum,  quod  illa  ratio  procedit  de  voluntate  secundum 
comparationem  ad  id  quod  supra  animam  est;  virtus  enim  charitatis  est 
qua  Deum  amamus. 

Cfr.  m  Sent.,  Dist.  xxvii,  q.  i,  art.  4.  —  De  Verit.,  q.  xxii,  art.  lo-it. 


§  63.  —  Utrum  irascibilis  et  concupiscibilis  distingui 
debeant  in  appetitu  superiori. 

fS.  Th.  I,  q.  Lxxxii,  art.  5) 

Videtur  quod  irascibilis  et  concupiscibilis  distingui  debeant  in  appe- 
titu  superiori,  qui  est  voluntas.  i.  Vis  enim  concupiscibilis  dicitur  a 
concupiscendo,  et  irascibilis  ab  irascendo.  Sed  aliqua  concupiscentia  est 
quae  non  potest  pertinere  ad  appetitum  sensitivum,  sed  solum  ad  intelle- 
ctivum,  qui  est  voluntas,  sicut  concupiscentia  sapientiae,  de  qua  dicitur 
(Sap.  VI,  21)  :  Concupiscentia  sapientice  perducit  ad  regnum  perpetuum. 
Est  etiam  quaedam  ira  quae  non  potest  pertinere  ad  appetitum  sensitivum, 
sed  intellectivum  tantum,  sicut  cum  irascimur  contra  vitia.  Unde  et 
Hieronymus  (Super  Matth.  xiu,  33  :  Simile  est  regnum  ccelorum  fer- 
mento^  etc.)  monet  ut  odium  vitiorum  possideamus  in  irascibili.  Ergo 
irascibilis  et  concupiscibilis  distingui  debent  in  appetitu  intellectivo, 
sicut  et  in  sensitivo. 

2.  Praeterea,  secundum  quod  communiter  dicitur,  charitas  est  in  con- 
cupiscibili,  spes  autem  in  irascibili.  Non  autem  possunt  esse  in  appetitu 
sensitivo  :  quia  non  sunt  sensibilium  objectorum,  sed  intelligibilium. 
Ergo  concupiscibilis  et  irascibilis  sunt  ponendae  in  parte  intellectiva. 

3.  Praeterea,  in  libro  De  spiritu  et  anima,  cap.  3,  dicitur,  quod  has 
potentias,  scilicet  irascibilem  et  concupiscibilem  et  rationalem,  habet 
anima,  antequam  corpori  misceatur.  Sed  nulla  potentia  sensitivae  partis 
est  animae  tantum,  sed  conjuncti.  Ergo  irascibilis  et  concupiscibilis  sunt 
in  voluntate,  quae  est  appetitus  intellectivus. 

Sed  contra  est  quod  Gregorius  Nyssenus  dicit  (vel  Nemesius,  De  nat. 
hom.cap.  r6),  quod  «  irrationalis  pars  animae  dividitur  in  desiderativum 
et  irascitivum  ;  »  et  idem  dicit  Damascenus  (De  Fid.  Orth.  lib.  11,  cap.  1 2); 
et  Philosophus  dicit  (De  anima,  lib.  111,  c.  9),  quod  «  voluntas  in  ratione 

est;  iii  irrationali  autem  parte  animae  concupiscentia,  et  ira ;  vel  deside- 
rium,  et  animus.  » 

CoNCLUSio.  —  In  superiori  appetitu  hominis,  voluntate  scilicet,  non 
distinguitur  concupiscibilis  et  irascibilis. 

Respondeo  dicendum  quod  irascibilis  et  concupiscibilis  non  sunt  par- 
tes  intellectivi  appetitus,  qui  dicitur  volumas ;  quia  potentia  quae  ordina- 
tur  ad  aliquod  objectum  secundum  communem  rationem,  non  diversifi- 
catur  per  differentias  speciales  sub  illa  ratione  communi  contentas;  sicut 
quia  visus  respicit  visibile  secundum  rationem  colorati,  non  multipli- 
cantur  visivae  potentiae  secundum  diversas  species  colorum.  Si  autem 
esset  aiiqua  potentia  quae  esset  albi  inquantum  est  album,  et  non  inquan- 
tum  est  coloratum  ;  diversificaretur  a  potentia  quae  esset  nigri,  inquan- 
tum  est  nigrum.  Appetitus  autem  sensitivus  non  respicit  communem 
rationem  boni,  quia  nec  sensus  appreliendit  universale;  et  ideo  secun- 
dum  diversas  rationes  particularium  bonorum  diversificantur  partes 
appetitus  sensitivi.  Nam  concupiscibilis  respicit  propriam  rationem 
boni,  inquantum  est  delectabile  secundum  sensum,  et  conveniens  natu- 
rae.  Irascibilis  autem  respicit  rationem  boni,  secundum  quod  est  repul- 
sivum  et  impugnativum  ejus  quod  infert  nocumentum.  —  Sed  voluntas 
respicit  bonum  sub  communi  ratione  boni ;  et  ideo  non  diversificantur 
in  ipsa,  quae  est  appetitus  intellectivus,  aliquae  potentiae  appetitivae,  utsit 
in  appetitu  intellectivo  alia  potentia  irascibilis,  et  alia  concupiscibilis; 
sicut  etiam  ex  parte  intellectus  non  multiplicantur  vires  apprehensivae, 
licet  multiplicentur  ex  parte  sensus. 

Ad  jjr/mwm  ergo  dicendum,  quod  amor,  concupiscentia  et  hujusmodi 
dupliciter  accipiuntur.  Quandoque  quidem,  secundum  quod  sunt  quae- 
dam  passiones,  cum  quadam  scilicet  concitatione  animi  provenientes;  et 
sic  communiter  accipiuntur  ;  et  hoc  modo  sunt  solum  in  appetitu  sensi* 
tivo.  Alio  modo  significant  simplicem  affectum  absque  passione,  vel 
animi  concitatione  ;  et  sic  sunt  actus  voluntatis  ;  et  hoc  etiam  modo  attri- 
buuntur  angelis,  et  Deo.  Sed,  prout  sic  accipiuntur,  non  pertinent  ad 
diversas  potentias,  sed  ad  unam  tantum  potentiam,  quae  dicitur  vo- 
luntas*. 

Ad  secundum  dicendum,   quod   ipsa  voluntas  potest  dici  irascibilis, 


I.  Sciendum  est,  qiiod  sicut  intellectus  habet  aliquam  operationem  circa  eadem 
circa  quae  sensus  operantur,  sed  altiori  modo,  cum  cognoscat  universaliter  et  imma- 
terialiter  quod  sensus  materialiter  et  particulariter  cognoscit;  ita  appetitus  superior 
eirca  eadem  habet  operationem  cum  appetitibus  inferioribus,  quamvis  altiori  modo  ; 
nam  inferiores  appetitus  tendunt  in  sua  objecta  materialiier,  et  cum  aliqua  passione 
corporali,  a  quibus  passionibus  nomen  irascibilis  et  concupiscibilis  imponitur  ;  appe- 
titus  vero  Superior  habet  aliquos  actus  similes  inferiori  appetitui,  sed  absque  omni 
passione.  Et  sic  operationes  superioris  appetitus  sortiuntur  interdum  nomina  passio- 
num ;  sicut  voluntas  vindictae  dicitur  ira,  et  quietatio  voluntatis  super  aliquo  diligi- 
bili,  dicitur  amor ;  et  eadem  ratione,  ipsa  voluntas,  quae  hos  actus  producit,  dicitur 
interdum  irascibilis  et  concupiscibilis,  non  tamen  proprie,  sed  per  quamdam  simili- 
tudinem  ;  nec  tamen  ita  quod  in  voluntate  sint  aliquae  vires  diversae  similes  irasci- 
bili  et  concupiscibili.  (De  Verit.,  q,  xxv,  art.  3,  c.) 

prout  vult  impugnare  malum,  non  ex  impetu  passionis,  sed  ex  judicio 

rationis;  et  eodem  modo  potest  dici  concupiscibilis  propter  desiderium 

boni.   Et  sic  in  irascibili  et  concupiscibili  sunt  charitas  et  spes,  id  est, 

in  voluntate,   secundum  quod  habet  ordinem  ad  hujusmodi  actus.  Sic 

etiam  potest  intelligi  quod  dicitur  in  libro  De  spiritu  et  anima  (ioco  cit. 

in  arg.  3),   quod  «  irascibilis  et  concupiscibilis  sunt  animae,  antequam 

uniatur  corpori ;  »  ut  tamen  intelligatur  ordo  naturae,  et  non  temporis  ; 

licet  non  sit  necessarium  verbis  illius  libri  fidem  adhibere. 

Unde  patet  solutio  ad  tertium. 

Cfr.  III  Sent.,  Dist.  xxvi,  q.  i,  art.  5,  s.  —  De  Verit.,  q.  xxv,  art.  3.  —  11  De 
Anim.,  1.   10. 


§  64.  —  Utrum  voluntas  moveatur  ab  intellectu. 

(S.  Th.  i-ii,  q.  IX,  art.  1) 

Videtur  quod  voluntas  non  moveatur  ab  intellectu.  i.  Dicit  enim  Au- 
gustinus  super  illud  (Psalm.  cxviii) :  Concupivit  anima  mea  desiderare 
justificationes  tuas :  «  Praevolat  intellectus,  sequitur  tardus  aut  nullus 
affectus;  scimus  bonum,  nec  delectat  agere.  />  Hoc  autem  non  esset,  si 
voluntas  ab  intellectu  moveretur,  quia  motus  mobilis  sequitur  motionem 
moventis.  Ergo  intellecius  non  movet  voiuntatem. 

2.  Praeterea,  intellectus  se  habet  ad  voluntatem  ut  demonstrans  appeti- 
bile,  sicutimaginatio  demonstrat  appetibile  appetitui  sensitivo.  Sed  ima- 
ginatio  demonstrans  appetibile  non  movet  appetitum  sensitivum  ;  imo 
quandoque  ita  nos  habemus  ad  ea  quae  imaginamur,  sicut  ad  ea  quae 
in  pictura  nobis  ostenduntur,  ex  quibus  non  movemur.  Ergo  neque 
etiam  intellectus  movet  voiuntatem. 

3.  Praeterea,  idem  respectu  ejusdem  non  est  movens  et  motum.  Sed 
voluntas  movet  intellectum  ;  intelligimus  enim  quando  volumus.  Ergo 
intellectus  non  movet  voluntatem. 

Sed  contra  est  quod  Philosophus  dicit  (De  anima,  lib.  iii,  c.  10),  quod 
«  appetibile  intellectum  est  moyens  non  motum ;  voluntas  autem  est 
movens  motum.  » 

CoNCLusio.  —  Movet  intellectus  voluntatem  non  quoad  exercitium  ac- 
tus^  sed  quoad  specificationem;  voluntas  vero  omnes  potentias  movet 
quoad  excrcitium  actus. 

Respondeo  dicendum  quod  intantum  aliquid  indiget  moveri  ab  aliquo, 
inquantum  est  in  poieniia  ad  plura ;  oportet  enim  ut  id  quod  est  in  po- 
tentia  reducatur  in  actum  per  aliquid  quod  est  in  aciu  ;  et  hoc  est 
movere.  Dupliciter  autem  aliqua  vis  animae  inveniiur  esse  in  potentia  ad 
diversa  :  uno  modo  quantum  ad  agere  vel  non  agere  ;  alio  modo  quantum 
ad  agere  hoc  vel  illud ;  sicut  visus  quandoque  videt  actu  et  quandoque 
non  videt ;  et  quandoque  videt  album  et  quandoque  videt  nigrum.  Indi- 
get  igitur  movente  quantum  ad  duo;  scilicet  quantum  ad  exercitium  vel 

usum  actus,  et  quantum  ad  determinationem  actus  :  quorum  primum  est 
ex  parte  subjecti,  quod  quandoque  invenitur  agens,  quandoque  non 
agens;  aliud  autem  est  ex  parte  objecti,  secundum  quod  specificatur 
actus. 

Motio  autem  ipsius  subjecti  est  ex  agente  aliquo.  Et  cum  omne  agens 
agat  propter  finem,  principium  hujus  motionis  est  ex  fine.  Et  inde  est 
quod  ars  ad  quam  pertinet  finis,  moyet  suo  imperio  artem  ad  quam  per- 
tinet  id  quod  est  ad  finem;  sicut  gubernatoria  ars  imperat  navifactivae. 
Bonum  autemin  communi,  quod  habet  rationem  finis,  est  objectum  vo- 
luntatis;  et  ideo  ex  hac  parte  voluntas  movet  alias  potentias  animae  ad 
suos  actus.  Utimur  enim  aliis  potentiis,  cum  volumus.  Nam  fines  et 
perfectiones  omnium  aliarum  potentiarum  comprehenduntur  sub  objecto 
voluntatis,  sicut  quaedam  particularia  bona.  Semper  autem  ars  vel  poten- 
tia  ad  quam  pertinet  finis  universalis,  movet  ad  agendum  artem  vel  poten- 
tiam  ad  quam  pertinet  finis  particularis  sub  illo  universali  comprehensus  ; 
sicut  dux  exercitus,  qui  intendit  bonum  commune,  scilicet  ordinem 
totius  exercitus,  nlovet  suo  imperio  aliquem  ex  tribunis,  qui  intendit 
ordinem  unius  aciei.  —  Sed  objectum  movet  determinando  actum  ad 
modum  principii  formalis,  a  quo  in  rebus  naturalibus  actio  specificatur, 
sicut  calefactio  a  calore.  Primum  autem  principium  formale  est  ens  et 
verum  universale,  quod  esi  objectum  intellectus  ;  et  ideo  isio  modo  mo- 
tionis  intellectus  movet  voluntatem,  sicut  praesentans  ei  objectum  suum. 

Ad  primum  ergo  dicendum,  quod  ex  illa  auctoritatg  non  habetur  quod 
intellectus  non  moveat,  sed  quod  non  moveat  ex  necessitate. 

Ad  secundum  dicendum,  quod  sicut  imaginatio  formae  sine  aestima- 
tione  convenientis  vel  novici  non  movet  appetitum  sensitivum ;  ita  nec 
apprehensio  veri  sine  ratione  boni  et  appetibilis.  Unde  intellectus  specu- 
lativus  non  movet,  sed  intellectus  practicus. 

Ad  tertium  dicendum,  quod  voluntas  movet  intellectum  quantum  ad 
exercitium  actus :  quia  et  ipsum  verum,  quod  est  perfectio  intellectus, 
continetur  sub  universali  bono^  ut  quoddam  bonum  particulare.  Sed 
quantum  ad  determinationem  actus,  quae  est  ex  parte  objecti,  intellectus 
movet  voluntatem,  quia  et  ipsum  bonum  apprehenditur  secundum 
quamdam  specialem  rationem  comprehensam  sub  universali  ratione 
veri.  Et  sic  patet  quod  non  est  idem  movens  et  motum  secundum  idem. 

Cfr.  De  Verit.,  q.  vi,  art.  i,  —  Et  etiam,  utrutn  voluntas  moveat  intellectum, 
Vid.  S.  Th.  I,  q.  lxxxii,  art.  4.  —  De  Verit..  q.  xxii,  art.  i . 


§  65.  —  Utrum  voluntas  moveatur  de  necessitate 

a  suo  objecto. 

i(S.  Th.  i-ii,  q.  X,  art.  2) 

Videtur  quod  voluntas  de  necessitate  moveatur  a  suo  objecto.    i.  Ob- 
jectum  enim  voluntatis  cornparatur  ad  ipsam  sicut  motivum  ad  mobile, 

ut  patet  (De  anima,  lib,  iii,  c.  lo).  Sed  moiivum,  si  sit  sufficiens,  ex  ne- 
cessitate  movet  mobile.  Ergo  voluntas  ex  necessitate  potest  moveri  a  suo 
objecto. 

2.  Praeterea,  sicut  voluntas  est  vis  immaterialis,  ita  et  inteliectus;  et 
utraque  potentia  ad  objectum  universale  ordinatur.  Sed  intellectus  ex 
necessitate  movetur  a  suo  objecto.  Ergo  et  voluntas  a  suo. 

3.  Pneterea,  omne  quod  quis  vult,  aut  est  finis,  aut  aliquid  ordinatum 
ad  finem.  Sed  finem  aliquis  ex  necessitate  vult,  ut  videtur  ;  quia  est  sicut 
principium  in  speculativis,  cui  ex  necessitate  assentimus :  finis  autem  est 
ratio  volendi  ea  quae  sunt  ad  finem,  et  sic  videtur  etiam  quod  ea  quae 
sunt  ad  finem,  ex  necessitate  velimas.  Voiuntas  ergo  ex  necessitate  move- 
tur  a  suo  objecto, 

Sed  contra  est  quod  potentiae  rationales,  secundum  Philosophum 
(Metaph.  lib.  viii,  c,  2),  sunt  ad  opposita.  Sed  voluntas  estpotentia  ratio- 
nalis ;  est  enim  in  ratione,  ut  dicitur  (De  anima,  lib.  iii,  c.  9).  Ergo  volun- 
tas  se  habet  ad  opposita.  Non  ergo  ex  iiecessitate  movetur  ad  aherum 
oppositorum. 

GoNCLUSio,  —  Voluntas  de  necessitate  movetur  ab  objecto  illo,  quod  est 
universale  bonum^  ab  ipsa  scilicet  beatitudine :  non  aufem  a  particulari 
bono  quod  voluntas  potest  non  velle. 

Respondeo  dicendum  quod  voluntas  movetur  dupljciter :  uno  modo 
quantum  ad  exercitium  actus ;  alio  modo  quantum  ad  specificationem 
actus,  quae  est  ex  objecto.  —  Primo  ergo  modo  voluntas  a  nullo  objecto 
ex  necessitate  movetur ;  potest  enim  aliquis  de  quocumque  objecto  non 
cogitare  ;  et  per  consequens  neque  actu  velle  illud. —  Sed  quantum  ad 
secundum  motionis  modum,  voluntas  ab  aliquo  objecto  ex  necessitate 
movetur,  ab  aliquo  autem  non.  In  moru  enim  cujuslibet  potentiae  a  suo 
objecto  consideranda  est  ratio  per  quam  objectum  movet  potentiam. 
Visibile  enim  movet  visum  sub  ratione  coloris  actu  visibilis  :  unde,  si 
color  proponatur  visui,  ex  necessitate  movet  ipsum  nisi  aliquis  visum 
avertat;  quod  pertinet  ad  exercitium  actus.  Si  autemproponeretur  aliquid 
visui  quod  non  omnibus  modis  esset  coloratum  in  actu,  sed  secundum 
aliquid  esset  tale,  secundum  autem  aliquid  non  tale,  non  ex  necessitate 
visus  tale  objectum  videret;  posset  enim  intendere  in  ipsum  ex  ea  parte 
qua  non  est  coloratum  in  actu,  et  sic  ipsum  non  videret.  Sicut  autem 
coioratum  in  actu  est  objectum  visus  ;  ita  bonum  estobjectum  voluniatis. 
Unde,  si  proponatur  aliquod  objectum  voluntati  quod  sit  univcrsaliier 
bonum  et  secundum  omnem  considerationem,  ex  necessitate  voluntas  in 
illud  tendit,  si  aliquid  velit;  non  enim  poterit  velie  oppositum.  Si  autem 
proponatur  ei  aliquod  objectum  quod  non  secundum  quamlibet  consi- 
derationem  sit  bonum,  non  ex  necessitate  voluntas  fertur  in  iilud.  Et 
quia  defectus  cujuscumque  boni  habet  rationem  non  boni,  ideo  illud 
solum  bonum  quod  est  perfectum,  et  cui  nihil  deficit,  est  tale  bonum 
quod  voluntas  non  potest  non  velle,  quod  est  beatitudo.  Alia  autem  quae- 
iibet  particularia  bona,  inquantum  deficiunt  ab  aiiquo  bono,  possunt 
accipi  ut  non  bona;  et  secundum  hanc  considerationem  possunt  repu- 

diari  vel  approbari  a  voluntate,  quae  potest  in  idem  ierri  secundum  di- 
versas  considerationes. 

Ad  primum  ergo  dicendum,  quod  sufficiensmotivum  alicujus  potentise 
non  est  nisi  objectum  quod  totaliter  habet  rationem  motivi ;  si  autem  in 
aliquo  deficiat,  non  ex  necessitate  movebit,  ut  dictum  esi  (incorp.  art.). 

Ad  secundum  dicendum,  quod  intellectus  ex  necessitate  movetur  a  tali 
objecto  quod  est  semper  et  ex  necessitate  verum ;  non  autem  ab  eo  quod 
potest  esse  verum  et  falsum^  scilicet  a  contingenti,  sicut  et  de  bono  di- 
ctum  est  (in  corp.  art.). 

Ad  tertium  dicendum,  quod  finis  ultimus  ex  necessitate  movet  volun- 
latem,  quia  est  bonum  perfectum  ;  et  similiter  iila  quae  ordinantur  ad 
huiic  finem,  sine  quibus  finis  haberi  noo  potest ;  sicut  esse  et  vivere,  et 
hujusmodi.  Alia  vero,  sine  quibus  finis  haberi  potest,  non  ex  necessitate 
vult  qui  vult  finem  ;  sicut  conclusiones,  sine  quibus  principia  possunt 
esse  vera,  non  ex  necessiiate  credit  qui  principia  credit. 
Cfr.  eadem  ac  infra. 


§  66.  —  Utrum  voluatas  ex  necessitate  omuia  velit 

quaBCumque  vult. 

II  1.  Prima  expositio.  (S.  Th.  i,  q.  lxxxii,  art.  2) 

Videtur  quod  voluntas  ex  necessitate  omnia  velit  quaecumque  vult. 
I.  Dicit  enim  Dionysius  (De  Divin.  Nom.  cap.  4),  quod  «  malum  est 
praeter  voluntatem.  »  Ex  necessitate  ergo  voiuntas  tendit  in  bonum  sibi 
propositum. 

2.  Praeterea,  objectum  voluntatis  comparatur  ad  ipsam  sicut  movens 
ad  mobile.  Sed  motus  mobilis  necessario  consequitur  ex  movente.  Ergo 
videtur  quod  objectum  voluntatis  ex  necessitate  moveatipsum. 

3.  Praeterea,  sicut  apprehensum  secundum  sensum  est  objectum  appe- 
titus  sensitivi,  ita  apprehensum  secundum  intellectum  est  objectum  iu'- 
tellectivi  appetitus,  qui  dicitur  voluntas.  Sed  apprehensum  secundum 
sensum  ex  necessitate  movet  appetitum  sensitivum ;  dicit  mim  Augusti- 
nus  (Super  Genes.  adlitt.  lib.  ix,  cap.  14),  quod  animalia  moventur  visis. 
Ergo  videtur  quod  apprefiensum  secundum  inteilectum  ex  necessitate 
moveat  voluntatem, 

Sed  contra  est  quod  Augustinus  dicit  (Retr.  lib.  i,  cap.  9),  quod  «  voiun- 
tas  est  qua  peccatur,  et  recte  vivitur ;  »  et  sic  se  habet  ad  opposita.  Non 
ergo  ex  necessitate  vult  quaecumqu^  vult. 

GoNCLUsio.  —  Sunt  yarticularia  qucedam  bona^  sine  quibus  homo 
beatus  esse  potest^  ideoque  voluntas  non  ex  necessitate  illa  vult;  sicut 
intellectus  ex  necessitate  non  assentit  iis  quce  non  habent  necessariam  ad 
prima  principia  connexionem. 

Respondeo  dicendum  quod  voluntas  non  ex  necessitate  vult  qusecum- 
quc  vult.  Ad  cujus  evidentiam  considerandum  €;St,  quod  sicut  iatellectus 


4^2  DE    P0TP:NTIIS    ANIMiE 

naturaliter  et  ex'^43ecessitate  inhaeret  ]3rimi£_pTin^i^^  ita  voluntas  ultimo 
fini.  Sunt  autem  quaedam  intelligibilia  quae  non  habent  necessariaiii  con- 
riexionem  ad  prima  principia,  sicut  contingentes  propositiones,  ad  quarum 
remotionem  non  sequitur  remotio  primorum  principiorum  ;  et  talibus 
non  ex  necessitate  assentit  inteliectus.  Quaedam  autem  propositiones  sunt 
necessariae,  quae  habent  connexionem  necessariam  cum  primis  principiis, 
sicut  conclusiones  demonstrabiles,  ad  quarum  remotionem  sequitur  re- 
motio  primorum  principiorum;  et  his  inteliectus  ex  necessitate  assentit, 
cognita  connexione  necessaria  conclusionum  ad  principia  per  demon- 
strationis  deductionem.  Non  autem  ex  necessitate  assentit,  antequam  hu- 
jusmodi  necessitatem  connexionis  per  demonstrationem  cognoscat.  — 
Similiter  etiam  ex  parte  voluntatis.  Sunt  enim  quaedam  particularia  bona 
quae  non  habent  necessariam  connexionem  ad  beatitudinem,  quia  sine  his 
potest  aliquis  esse  beatus;  et  hujysmodi  bonis  voluntas  non  de  necessi- 
tate  inhaeret.  Sunt  autem  quaedam  habentia  necessariam  connexionem  ad 
beatitudinem,  quibus  scilicet  homo  Deo  inh^ret,  in  quo  solo  vera  beati- 
tudo  consistit.  Sed  tamen,  aniequam  per  certitudinem  divinae  visionis 
necessitas  hujusmodi  connexionis  demonstretur,  voluntas  non  ex  neces- 
sitate  Deo  inhaeret,  nec  his  quae  Dei  sunt.  Sed  voluntas  videntis  Deum 
per  essentiam  de  necessitate  inhaeret  Deo,  sicut  nunc  ex  necessitate  vo- 
lumus  esse  beati.  Patet  ergo  quod  voluntas  non  ex  necessitate  vult  quae- 
cumque  vult. 

Ad  primum  ergo  dicendum,  quod  voluntas  in  nihil  potest  tendere,  nisi 
sub  ratione  boni.  Sed  quia  bonum  est  multiplex,  propter  hoc  non  ex  ne- 
cessitate  determinatur  ad  unum. 

Ad  secundum  dicendum,  quod  movens  tunc  ex  necessitate  causat  motum 
in  mobili,  quando  potestas  moventis  excedit  mobile,  ita  quod  tota  ejus 
possibilitas  moventi  subdatur.  Cum  autem  possibilitas  volur>tatis  sit  re- 
spectu  boni  universalis  et  perfecti,  non  subjicitur  ejus  possibilitas  tota 
alicui  particulari  bono ;  et  ideo  non  ex  necessitate  movetur  ab  illo. 

Ad  tertium  dicendum,  quod  vis  sensitiva  non  est  vis  collativa  diverso- 
rum,  sicut  ratio,  sed  simpliciter  aliquid  unum  apprehendit ;  et  ideo  secun- 
dum  illud  unum  determinate  movet  appetitum  sensitivum.  Sed  ratio  est 
collativa  plurium  ;  et  ideo  ex  pluribus  moveri  potest  appetitus  intelle- 
ctivus,  scilicet  voluntas,  et  non  ex  uno  ex  necessitate. 

§§  2.  Altera  Expositio.  (De  Yerit.,  q.  xxii,  art.  G) 

Videtur  quod  voluntas  de  necessitate  velit  quidquid  vult.  i.  Quanto 
enim  aliquid  est  nobilius,  tanto  est  immutabilius.  Sed  vivere  est  nobilius 
quam  esse,  et  intelligere  quam  vivere,  et  velle  quam  intelligere.  Ergo 
velle  est  immutabilius  quam  esse.  Sed  es-se  animae  volentis  est  immuta- 
tabile,  quia  est  incorruptibile.  Ergo  et  velle  ejus  est  immutabile  ;  et  ita, 
quidquid  vult,  immutabiliter  et  necessario  vult. 

2.  Praeterea,  quanto  aliquid  cst  Deo  conformius,  lanto  immutabilius 
est.  Sed  magis  conformatur  anima  Deo   conformitate  secunda,  quae  est 

similitudinis,  quam  prima  conformitate,  quae  est  imaginis  ;  in  prima 
autem  conformitate  habet  immutabilitatem  ;  quia,  non  potest  imaginem 
amittere  anima,  secundum  illud  Psal.  xxxviii,  7  :  In  imagine  pertransit 
homo.  Ergo  et  secundum  conformitatem  secundam,  quae  est  similitu- 
dinis,  consistens  in  debita  voluntatis  ordinatione,  habebit  immutabili- 
tatem,  utvoluntas  immutabiliter  veiit  bonum,  nec  possit  velle  malum. 

3.  Praeterea,  sicut  se  habet  actus  ad  ens  actu,  ita  potentia  ad  ens  poten- 
tiale.  Sed  Deus,  cum  sit  actu  bonus,  non  potest  aliquid  actu  malum 
facere.  Ergo  ejus  potentia,  quae  bona  est,  non  potest  producere  aliquid 
quod  sit  malum  in  potentia  :  et  ita  voluntas  quam  divina  potentia  pro- 
duxit,  non  potest  in  malum. 

4.  Praeterea,  secundum  Philosophum  (in  vi  et  vii  Ethic.  cap.  2  et  cap.  8), 
sicut  principia  se  habent  ad  conclusiones  in  scientiis  demonstrativis,  ita 
fines  ad  ea  quae  sunt  ad  fines  in  operabilibus  et  appetibilibus.  Sed  ex 
principiis  quae  sunt  naturaliter  scita,  inducitur  intellectus  ut  conclusiones 
cognoscat  de  necessitate.  Ergo  ex  hoc  quod  voluntas  de  necessitate  vult 
finem  ultimum  per  modum  jam  dictum,  de  necessitate  etiam  volet  omnia 
alia  quas  in  finem  ultimum  ordinantur. 

5.  Praeterea,  omne  illud  quod  est  naturaliter  determinatum  ad  aliquid, 
de  necessitate  consequitur  illud,*nisi  sit  aliquid  impediens.  Sed  voluntas 
naturaliter  vult  bonum.  Ergo  immutabiliter  vult  bonum,  cum  non  sit 
aliquid  quod  eam  impedire  possit,  eo  quod  est  sub  Deo  potentissima. 

6.  Praeterea,  sicut  tenebra  opponitur  luci,  ita  malum  bono.  Sed  visus 
qui  est  naturaliter  determinatus  ad  cognoscendum  lucem  et  lucida,  ita 
naturaliter  ea  videt,  quod  illud  quod  est  tenebrosum,  videre  non  potest. 
Ergo  et  voluntas,  cujus  objectum  est  bonum,  ita  immutabiliter  vult 
bonum,  quod  malum  nullo  modo  velle  poterit;  et  sic  voluntas  habet 
aliquam  necessitatem  non  solum  respectu  finis  ultimi ,  sed  respectu 
aliorum. 

Sed  contra  Augustinus  dicit  (Retr.,Iib.  i,  cap.  9),  quod  «  voluntas  est 
qua  peccatur,  et  recte  vivitur  ».  Ergo  voluntas  non  se  habet  immutabili- 
ter  nec  ad  bonum  nec  ad  malum. 

Praeterea,  secundum  Augustinum  (lib.  de  Vera  Religione,  cap.  14,  et 
Retract.  lib.  I,  cap.  i3),  peccatum  adeo  est  voluntarium,  quod  nisi  sit 
voluntarium,non  estpeccatum.  Si  igitur  peccatum  nullo  modo  est  a  vo- 
luntate,  peccatum  nullo  modo  erit;  quod  experimento  patet  esse  falsum. 

SoLUTio.  —  Respondeo  dicendum,  quod  ex  hoc  aliquid  dicitur  esse 
necessarium,  quod  est  immutabiliter  determinatum  ad  unum.  Unde, 
cum  voluntas  indeterminate  se  habeat  respectu  multorum,  non  habet 
respectu  omnium  necessitatem,  sed  respectu  eorum  tantum  ad  quae  natu- 
rali  inclinatione  determinatur.  Et  quia  omne  mobile  reducitur  ad  immo-f  ^'^^ 
bile,  et  indeterminatum  ad  determinatum,  sicut  ad  principium  ;  ideo 
oportet  quod  id  ad  quod  voluntas  est  determinata,  sit  principium  appe- 
tendi  ea  ad  quae  non  est  determinata  ;  et  hoc  est  finis  ultimus.  Invenitur 
autem  indeterminatio  voluntatis  respectu  trium;  scilicet  respectu  obje- 
cti,  respectu  actus,  et  respectu  ordinis  in  finem. 

28 


4^4  I>E    POTENTIIS   ANIMiE 

Respectu  objecti  quidem  est  indeterminata  voluntas  quantum  ad  ea 
quae  sunt  ad  finem,  non  quantum  ad  ipsum  finem  ultimum  :  quod  ideo 
contingit,  quia  ad  finem  ultimum  multis  viis  perveniri  potest,  et  diversis 
diverss  viae  competunt  perveniendi  in  ipsum.  Et  ideo  non  potuit  esse 
appetitus  voluntatis  determinatus  in  ea  quae  sunt  ad  finem,  sicut  est  in 
rebus  naturalibus,  quae  ad  certum  finem  et  determinatum  non  habent 
nisi  certam  et  determinatam  viam.  Et  sic  patet  quod  res  naturales,  sicut 
de  necessitate  appetunt  finem,  ita  et  ea  quae  sunt  ad  finem  ;  ut  nihil  sit 
in  eis  accipere  quod  possint  appetere  vel  non  appetere.  Sed  voluntas  de 
necessitate  appetit  finem  ultimum,  ut  non  possit  ipsum  non  appetere ; 
sed  non  de  necessitate  appetit  aliquid  eorum  quae  sunt  ad  finem.  Unde 
respectu  hujus  est  in  potestate  ejus  appetere  hoc  vel  illud. 

Secundo  est  voluntas  indeterminata  respectu  actus ;  quia  circa  obje- 
ctum  determinatum  potest  uti  actu  suo  curn  voluerit,  vel  non  uti ;  potest 
enim  exire  in  actum  volendi  respectu  cujuslibet,  et  ,non  exire  :  quod  in 
rebus  naturalibus  non  contingit ;  grave  enim  semper  descendit  deorsum 
in  actu,  nisi  aliquid  prohibeat.  Quod  exinde  contingit,  quod  res  inani- 
matae  non  sunt  motae  a  se  ipsis,  sed  ab  aliis ;  unde  non  est  in  eis  moveri 
vel  non  moveri  :  res  autem  animatae  moventur  a  se  ipsis ;  et  inde  est 
quod  voluntas  potest  velle  et  non  velle.» 

Tertio  indeterminatio  voluntatis  est  respectu  ordinis  ad  Jinem^  inquan- 
tum  voluntas  potest  appetere  id  quod  secundum  veritatem  in  finem  debi- 
tum  ordinatur,  vel  secundum  apparentiam  tantum.  Et  haec  indetermi- 
natio  lex  duobus  contingit  :  scilicet  ex  indeterminatione  circa  objectum 
in  his  quae  sunt  ad  finem,  et  iterum  ex  indeterminatione  apprehensionis, 
quae  potest  esse  recta  et  non  recta;  sicut  ex  aliquo  principio  vero  dato 
non  sequitur  falsa  conciusio  nisi  per  aliquam  falsitatem  rationis  vel 
assumentis  aliquam  praemissam  falsam,  vel  falso  ordinantis  principium 
in  conclusionem.  Ita  ex  quo  inest  appetitus  rectus  ultimi  finis,  non 
posset  sequi  quod  aliquis  aliquid  inordinate  appeteret,  nisi  ratio  acci- 
peret  aliquid  inordinate  in  finem  quod  non  est  ordinabile  in  finem;  sicut 
qui  appetit  beatitudinem  appetitu  recto,  nunquam  deduceretur  in  appe- 
tendam  fornicationem,  nisi  inquantum  apprehendit  eam  ut  quoddam 
hominis  bonum,  inquantum  est  quoddam  delectabile  bonum,  et  sicut 
ordinabilem  in  beatitudinem,  velut  quamdam  imaginem  ejus.  Et  ex 
hoc  sequitur  indeterminatio  voluntatis,  qua  bonum  potest  vel  malum 
appetere. 

Cum  autem  voluntas  dicatur  libera,  inquantum  necessitatem  non 
habet;  libertas  voluntatis  in  tribus  considerabitur  :  scilicet  quantum  ad 
actum,  inquantum  potest  velle  vel  non  velle;  et  quantum  ad  objectum, 
inquantum  poiest  velle  hoc  vel  illud,  et  ejus  oppositum ;  et  quantum  ad 
ordinem  finis,  inquantum  potest  vellc  bonum  vel  malum.  Sed  quantum 
ad  primum  horum  inest  libertas  voluntati  in  quolibet  statu  naturae  re- 
spectu  cujuslibet  objecti.  Quantum  ad  secundum  vero  horum,  inest 
respectu  quorumdam  objectorum,  scilicet  respectu  eorum  quae  suni  ad 
finem^  et  non  ipsius  finis  ;  et   etiam    secundum  quemlibet  statum  na- 

[  turae.  Quantum  ad  tertium  vero,  non  inest  respectu  omnium  objecto- 
\rum,  sed  quorumdam,  eorum  scilicet  quae  sunt  ad  finem  ;  nec  respectu 
jcujuslibet  status  naturae,  sed  illius  tantum  in  quo  natura  deficere  potest. 
Nam  ubi  non  est  defectus  in  apprehendendo  et  conferendo,  non  potest 
esse  voluntas  mali  in  his  quae  sunt  ad  finem,  sicut  patet  in  beatis.  Et 
/pro  tanto  dicitur,  quod  velle  malum  nec  est  libertas,  nec  pars  libertatis, 
quamvis  sit  quoddam  libertatis  signum. 

Ad primum  ergo  dicendum,  quod  esse  animae  non  est  determinatum  a 
se  ipsa,  sed  ab  alio  ;  sed  ipsa  determinat  sibi  suum  velle  ;  et  ideo,  quam- 
vis  esse  sit  immutabile,  tamen  velle  indeterminatum  est,  ac  per  hoc  in 
diversa  flexibile.  Et  tamen  non  est  verum  quod  intelligere  sit  nobilius 
quam  esse ;  sed  determinatur  ab  esse,  immo  sic  esse  eo  est  nobilius, 
secundum  Dionysium  (de  Div.  Nom.,  c.  5). 

Ad  secundum  dicendum,  quod  conformitas  imaginis  attenditur  secun- 
dum  potentias  naturaies,  quae  sunt  ei  determinatae  a  natura ;  et  ideo  illa 
conformitas  semper  manet.  Sed  secunda  conformitas,  quae  est  similitu- 
dinis,  est  per  gratiam,  et  habitus  et  actus  virtutum,  ad  quae  omnia  ordi- 
nantur  per  actum  voluntatis,  qui  in  sua  potestate  consistit;  et  ideo  ista 
conformitas  non  semper  manet. 

Ad  tertium  dicendum,  quod  in  Deo  non  est  potentia  passiva  vel  mate- 
rialis,  quae  distinguitur  contra  actum^  de  qua  objectio  procedit  :  sed 
potentia  activa,  quae  est  ipse  actus  :  quia  unumquodque  est  potens  agere 
secundum  quodestactu.  Et  tamen,  quodvoluntas  sit  flexibilisad  malum, 
non  habet  secundum  quod  est  a  Deo,  sed  secundum  quod  est  de  nihilo. 

Ad  quartum  dicendum,  quod  in  scientiis  demonstrativis  conclusiones 
hoc  modo  se  habent  ad  principia,  quod  remota  conclusione  removetur 
principium  :  et  sic  propter  hanc  determinationem  conclusionum  respectu 
principiorum,  ex  ipsis  principiis  intellectus  cogitur  ad  consentiendum 
conclusionibus.  Sed  ea  quae  sunt  ad  finem,  non  habent  hanc  determina- 
tionem  respectu  finis,  ut  remoto  aliquo  eorum,  removeatur  finis,  cum 
per  diversas  vias  possit  perveniri  ad  finem  ultimum  vel  secundum  veri- 
tatem  vel  secundum  apparentiam.  Et  ideo  ex  necessitate  quae  inest  appe- 
titui  voluntario  respectu  finis ,  non  inducitur  necessitas  ei  respectu 
eorum  quae  sunt  ad  finem. 

Ad  quintum  dicendum,  quod  voluntas  vult  naturaliter  bonum,  sed  non 
determinate  hoc  bonum  vei  illud  ;  sicut  visus  naturaliter  videt  colorem, 
sed  non  hunc  vel  illum  determinate.  Et  propter  hoc,  quidquid  vult,  vult 
sub  ratione  boni ;  non  tamen  oportet  quod  semper  hoc  vel  illud  bonum 
velit. 

Ad  sextum  dicendum,  quod  nihil  est  adeo  malum  quod  non  possit 
habere  aliquam  speciem  boni ;  et  ratione  illius  bonitatis  habet  quod 
movere  possit  appetitum. 

Cfr.  De  Malo,  q.  vi,  art.  i .  —  Infra,  g  69. 


436  DE   POTENTIIS   ANIMiE 


Art.   II.   —   DE  LIBERO  ARBITRIO 


§  67.  —  Utrum  liberum  arbitrium  sit  potentia  appetitiva. 

(S.  Th.  I,  q.  Lxxxiii,  art.  3) 

Videtur  quod  liberum  arbitrium  non  sit  potentia  appetitiva,  sed  cogni- 
tiva.  I.  Dicitenim  Damascenus  (De  Orth.  Fid.  lib.  ii,  cap.  27),  quod  «cum 
rationali  confestim  comitatur  liberum  arbitrium.  »  Sed  ratio  est  potentia 
cognitiva.  Ergo  liberum  arbitrium  est  potentia  cognitiva. 

2.  Praeterea,  liberum  arbitrium  dicitur  quasi  liberum  judicium.  Sed 
judicare  est  actus  cognitivaevirtutis.  Ergo  liberumarbitrium  est  cognitiva 
potentia. 

3.  Praeterea,  ad  liberum  arbitrium  praecipue  pertinet  electio.  Sed  ele- 
ctio  videtur  ad  cognitionem  pertinere  ;  quia  electio  importat  quamdam 
comparationem  unius  ad  alterum,  quod  est  proprium  cognitivae  virtutis. 
Ergo  liberum  arbitrium  est  potentia  cognitiva. 

Sed  contra  est  quod  Philosophus  dicit  (Ethic.  lib.  11,  cap.  2),  quod 
«  electio  est  desiderium  eorum  quae  sunt  in  nobis.  »  Sed  desiderium  est 
actus  appetitivae  virtutis.  Ergo  et  electio.  Liberum  autem  arbitrium  est, 
secundum  quod  eligimus.  Ergo  liberum  arbitrium  est  virtus  appetitiva. 

CoNCLUSio.  —  Cum  proprius  actus  liberi  arbitrii  sit  electio,  ipsaque 
electio  principaliter  actus  sit  appetitivce  virtutis,  oportet  liberum  arbi- 
trium  esse  potentiam  appetitivam. 

Respondeo  dicendum  quod^proprium  liberi  arbitrii  est  electio*.  Exhoc 
enim  liberi  arbitrii  esse  dicimur,  quod  possumus  unum  recipere,  alio 
recusato,  quod  est  eligere  ;  et  ideo  naturam  liberi  arbitrii  ex  electione 
considerare  oportet.  Ad  electionem  autem  concurrit  aliquid  ex  parte 
cognitivae  virtutis,  et  aliquid  ex  parte  appeiitivae.  Ex  parte  quidem  cogni- 
tivae  requiritur  consilium,  per  quod  dJXudicatur,  quid  sit  aiteri  prasferen- 
dum.  Ex  parte  autem  appetitivae  requiritur  quod  appetendo  acceptetur  id 
quod  per  consilium  dijudicatur.  Et  ideo  Aristoteles  (Ethic.  lib.  vi,  cap.2) 
sub  dubio  relinquit,  utrum  principalius  pertineat  electio  ad  vim  appeti- 
tivam,  vel  ad  vim  cognitivam.  Dicit  enim  quod  electio  vel  est  intell^ctus 
a^petitivus,  vel  a^petitus  intellectivus.  Sed  (Ethic.  lib.  iii,  cap.  3)  in  hoc 
magis  declinat  quod  sit  appetitus  intellectivus,  nominans  electionem 
desiderium   consiliabiiis.   Et  hujus  ratio   est,   quia  proprium   objectum 

I.  Homo  vcro  per  virtutem  rationis  judicans  de  agendis,  potest  de  suo  arbritrio 
judicare,  inquantum  cognoscit  rationcni  finis  ct  ejus  quod  est  ad  tinem,  et  habitudi- 
nem  et  ordinem  unius  ad  alterum  :  et  ideo  non  cst  solum  causa  sui  ipsius  in  movcndo, 
sed  in  judicando  ;  et  ideo  est  liberi  arbitrii,  ac  si  diceretur  liberi  judicii  dc  agendo 
vcl  non  agendo.  (De  Verit.,  q.  xxiv,  art.  i,  c.) 

electionis  est  illud  quod  estad  finem.  Hoc  autem,  inquantumhujusmodi, 
habet  rationem  boni  quod  dicitur  utile.  Unde  cum  bonum,  inquantum 
hujusmodi,  sit  objectum  appetitus,  sequitur  quod  electio  sit  principaliter 
actus  appetitivae  virtutis.  Et  sic  liberum  arbitrium  est  appetitiva  potentia. 

Ad  primum  ergo  dicendum,  quod  potentiae  appetitivae  concomitantur 
apprehensivas ;  et  secundum  hoc  dicit  Damascenus,  quod  «  cum  ratio- 
nali  confestim  concomitatur  liberum  arbitrium.  » 

Ad  secundum  dicendum,  quod  judicium  est  quasi  conclusio  et  deter- 
minatio  consilii.  Determinatur  autem  consilium  primo  quidem  per  sen- 
tentiam  rationis,  et  secundo  per  acceptationem  appetitus.  Unde  Philoso- 
phus  d,icit  (Ethic.  lib.  iii,  loco  nunc  cit.),  quod  «  ex  consiliari  judicantes 
desideramus  secundum  consilium.  »  Et  hoc  modo  ipsa  electio  dicitur 
quoddam  judicium,  a  quo  nominatur  liberum  arbitrium. 

Ad  tertium  dicendum,  quod  ista  collatio  quae  importatur  in  nomine 
electionis,  pertinei  ad  consiiium  praecedens,  quod  est  rationis.  Appetitus 
enim,  quamvis  non  sit  collativus,  tamen  inquantum  a  vi  cognitiva  confe- 
rente  movetur,  habet  quamdam  collationis  similitudinem,  dum  unum 
alteri  praeoptat. 


§  68.  —  Utrum  liberum  arbitrium  sit  alia  potentia 

a  voluntate. 

(S.  Th.  I,  q.  Lxxxm,  art.  4) 

♦ 

Videtur  quod  liberum  arbitrium  sit  alia  potentia  a  voluntate.  i.  Dicit 
enim  Damascenus  (De  Orth.  Fid.  lib.  ii,  cap.  22),  quod,  aliud  est  ^i\-f\ni<;, 
aliud  vero  ^o\iky\Giq :  GsXYiact;  autem  est  voluntas,  pouXviat?  autem  videtur  ar- 
bitrium  liberum;  quia  pouXviTtq  secundum  ipsum  est  voluntas  quae  est  cir- 
ca  aliquid,  quasi  unius  per  comparationem  ad  alterum.  Ergo  videtur 
quod  liberum  arbitrium  sit  alia  potentia  a  voluntate. 

2.  Praeterea,  potentiae  cognoscuntur  per  actus.  Sed  electio,  quae  est 
actus liberi  arbitrii,est  aliud  a  voluntate,  ut  dicitur  (Ethic.  lib.  iii,  cap.  2) : 
quia  «  voluntas  est  de  fine,  electio  autem  de  iis  quae  sunt  ad  finem.  »  Ergo 
liberum  arbitrium  est  alia  potentia  a  voluntate. 

3.  Praeterea,  voluntas  est  appetitus  intellectivus.  Sed  ex  parte  intelle- 
ctus  sunt  duae  potentiae,  scilicet  agens  et  possibilis.  Ergo  etiarn  ex  parte 
appetitus  intelleciivi  debet  esse  aliqua  potentia  praeter  voluntatem;  et 
haec  non  videtur  esse  nisi  liberum  arbitrium.  Ergo  liberumarbitrium  est 
alia  potentia  praeter  voluntatem. 

Sed  contra  est  quod  Damascenus  dicit  (De  Orth.  Fid.  lib.  iii,  cap.  14), 
quod  «  liberum  arbitrium  nihil  aliud  est  quam  voluntas.  » 

CoNCLUsio.  —  Sicutratio  et  intellectus  non  duce^  sed  una  potentia  sunt ; 
ita  voluntas  et  liberum  arbitrium  non  duce,  sed  una  iantum  potentia  sunt. 

Respondeo  dicendum  quod  potentias  appetitivas  oportet  esse  propor- 
tionatas  potentiis  apprehensivis.  Sicut  autem  exparte  apprehensionis  in- 

tellectivae  se  habent  intellectus  et  ratio ;  ita  ex  parte  appetitus  intellectivi 
se  habent  voluntas  e^t  liberum  arbitrium,  quod  nihil  aliud  est  quam  vis 
electiva.  —  Et  hoc  patet  ex  habitudine  et  objectorum  et  actuum.  Nam  intel- 
ligere  importat  simplicem  acceptionem  alicujus  rei ;  unde  intelligi  dicun- 
tur  proprie  principia  quae  sine  collatione  per  seipsa  cognoscuntur.  Ratio- 
cinari  autem  proprie  est  devenire  ex  uno  in  cognitionem  alterius.  Unde 
proprie  de  conclusionibus  ratiocinamur,  quae  sstprincipiis  innotescunt. 
Similiter  ex  parte  appetitus,  velleimportat  simplicem  appetitum  alicujus 
rei;  unde  voluntas  dicitur  esse  de  fine,  qui  propter  se  appetitur.  Eligere 
autem  est  appetere  aliquid  propter  alterum  consequendum;  unde  proprie 
est  eorum  quae  sunt  ad  finem.  Sicut  autem  se  habet  in  cognitivi*  princi- 
pium  ad  conclusionem,  cui  propter  principia  assentimus;  ita  in  appeti- 
tivis  se  habet  finis  ad  ea  quae  sunt  ad  finem,  quae  propter  finem  appetun- 
tur.  Unde  manifestum  est  quod  sicut  se  habetintellectus  ad  rationem,  ita 
se  habet  voluntas  ad  vim  electivam,  id  est  ad  liberum  arbitrium.  Osten- 
sum  est  autem  supra  quod  ejusdem  potentiae  est  intelligere  et  ratiocinari, 
sicut  ejusdem  virtutis  est  quiescere  et  moveri :  unde  etiam  ejusdem  poten- 
tiae  est  velle  et  eligere.  Et  propter  hoc  voluntas  et  liberum  arbitrium  non 
sunt  duae  potentiae,  sed  una. 

Ad  jprimum  ergo  dicendum,  quod  pouXTiat?  distinguitur  a  OsXiriffi?,  non 
propter  diversitatem  potentiarum,  sed  propter  differentiam  actuum*. 

Ad  secundum  dicendum,  quod  electio  et  voluntas,  id  est,  ipsum  velle, 
sunt  diversi  actus,  sed  tamen  pertinent  ad  unam  potentiam  ;  sicut  etiam 
intelligere  et  ratiocinari,  ut  dictum  est  (incorp.  art.).  • 

Ad  tertium  dicendum,  quod  intellectus  comparatur  ad  voluntatem  ut 
movens;  et  ideo  non  oportet  in  voluntate  distinguere  agens  et  possibile. 
Cfr.  II  Sent.,  Dist.  xxiv,  q.  i,  art.  3.  —  De  Verit.,  q.  xxiv,  art.  6. 


§  69.  —  Utrum  homo  ex  necessitate  eligat,  vel  libere. 

(S.  Th.  i-ii,  q.  XIII,  art.  6) 

Videmur  quod  homo  ex  necessitate  eligat.  i.  Sic  enim  sc  habet  finis 
ad  eligibilia,  ut  principia  ad  ea  quae  ex  principiis  consequuntur,  ut  patet 
(Ethic.  lib.vii,  cap.  8).  Sed  ex  principiis  ex  necessitate  deducuntur  con- 
clusiones.  Ergo  ex  fine  de  necessitate  movetur  aliquis  ad  eligendum. 

2.  Praeterea,  electio  consequitur  judicium  rationis  de  agendis.  Sed 
ratio  ex  necessitate  judicat  de  aliquibus  propter  necessitatem  praemissa- 
rum.  Ergo  videtur  quod  etiam  electio  ex  necessitate  sequatur. 

3.  Prseterea,  si  aliquo  duo  sunt  penitus  aequalia,  non  magis  movetur 
homu  ad  unum  quam  ad  aliud;  sicut  famelicus  si  habet  cibum  aequaliter 

1.  Voluntas  quae  est  finis,  et  liberum  arbitrium  non  sunt  diversae  potentiae,  sed  dif- 
ferunt  pouXYjfft?  et  OsXYiat?,  quia  ad  libcrum  arbitrum  pertinet  eligere  aliquid  in  ordine 
ad  finem;  voluntas  autem  est  de  fine  absolute.  (iiiSent.,  Dist.xvii,  q.  i,art.  i  ad  5.) 


• 


DE    APPETITfT    RATIONALI  489 

appetibilem  in  diversis  partibus,  et  secundum  aequalem  distantiam,  non 
magis  movetur  ad  unum  quam  ad  alterum.  Sed  multo  minus  potest  eligi 
quod  accipitur  ut  minus,  quam  quod  accipitur  ut  aequale.  Ergo  si  propo- 
nantur  duo,  vel  tria,  vel  plura,  inter  quae  unum  majus  appareat,  impos- 
sibile  est  aliquod  aliorum  eligere.  Ergo  ex  necessitate  eligitur  illud  quod 
eminentius  apparet.  Sed  omnis  eiectio  est  de  omni  eo  quod  videtur 
aliquo  modo  melius.  Ergo  omnis  electio  est  ex  necessitate. 

Sed  contra  est  quod  electio  est  actus  potentiae  rationalis,  quae  se  habet 
ad  opposita,  secundum  Philosophum  (Metaph.  lib.  viii,  c.  2). 

CoNCLusio.  —  Cum  electio  sit  rationalis  naturce  et  voluntatis  actuSy 
quo  ea  quce  sunt  adjinem  eligit,  ea  non  ex  necessitate,  sed  libere  homines 
utuntur. 

Respondeo  dicendum  quod  homo  non  ex  necessitate  eligit ;  et  hoc 
ideo,  quia  quod  possibile  est  non  esse,  non  necesse  est  esse.  Quod  autem 
possibilesit  non  eligere  vel  eligere,  hujus  ratio  ex  duplici  hominis  pote- 
state  accipi  potest.  Potest  enim  homo  velle  et  non  velle,  agere  et  non 
agere  ;  potest  etiam  velle  hoc  aut  illud ;  cujus  ratio  ex  ipsa  virtute  ratio- 
n|sacci£itur.  Quidquid  enim  ratio  potest  apprehendereut  bonum,  in  hoc 
voluntas  tendere  potest.  Potest  autem  ratio  apprehendere  ut  bonum, 
non  solum  hoc  quod  est  velle  aut  agere,  sed  hoc  etiam  quod  est  non 
velle  et  non  ^gere.  Et  rursum  in  omnibus  particularibus  bonis  potest 
considerare  rationem  boni  alicujus,  et  defectum  alicujus  boni,  quod  habet 
rationem  mali ;  et  secundum  hoc  potest  unumquodque  hujusmodi  bono- 
rum  apprehendere  ut  eligibile,  vel  fugibile.  Solum  autem  perfectum  bo- 
num,  quod  est  beatitudo,  non  potest  ratio  apprehendere  sub  ratione  mali 
aut  alicujus  defectus ;  et  ideo  ex  necessitate  beatitudinem  homo  vult, 
nec  potest  velle  non  esse  beatus,  aut  esse  miser.  Electio  autem,  cum  non 
sit  de  fine,  sed  de  his  quae  sunt  ad  finem,  non  est  perf^cti  boqj,  quod  est 
beatitudo,  sed  aliorum  particularium  bonorum,  E^t  ideo  homo  non  ex 
necessitate,  sed  libere  eligit. 

Ad  primum  ergo  dicendum,  quod  non  semper  ex  principiis  ex  necessi- 
tate  procedit  conclusio,  sed  tunc  solum  qui^ndo  priqcipia  non  possunt 
esse  vera,  si  conclusio  non  sit  vera.  Et  sirniliter  non  oportet  qyod  sem- 
per  ex  fine  insit  homini  necessitas  ad  eligendurn  e^  quae  sunt-  «id  finem ; 
quia  non  omne  quod  est  ad  finem,  t^le  es^  quod  ^ine  eo  finjs  haberi  non 
possit ;  aut  si  tale  sit,  non  semper  sub  tali  ratione  copsjd^ratur. 

Ad  s ecundum  dicendum,  quod  sententia  sive  judicium  rationis  4e  rebus 
agendis  est  circa  contingentia,  quae  a  nohis  fieri  posjsunt ;  in  quibus  con- 
clusiones  non  ex  necessiiate  sequuntur  ex  principii^  nepessariis  ^bsoluta 
ex  necessitate,  sed  necessariis  solvim  exconditione ;  ut,  sii  currit,  movetur. 

Ad  tertium  dic^ndum,  quod  uihil  prohibet,  si  aliqu^  cluo  aequalia  pro- 
ponantur  secundum  unam  considerationern,  quin  circa  alterum  conside- 
retur  aliqua  conditio  per  quam  emineat,  pt  magis  fleetatur  yoluntas  in 
ipsum  quam  in  aliud, 

Cfr,  siippa  §  66.  —  0e  Malo,  q.  vi,  art.  i. 

CAPUT  QUINTUM 
DE  POTENTIA  MOTIVA 


§  70.  —  Descriptio  potentise  motivae 

1.  Vis  movens  corpus  ab  aliis  potentiis  secernitur.  —  Motiva  autem 
sensitiva  dividitur  :  quia  quaedam  est  naturalis,  quaedam  animalis.  Natu- 
ralis  est  quae  non  movet  per  apprehensionem,  nec  est  subjecta  imperio 
rationis  :  et  talis  est  virtus  vitalis  et  pulsativa  quae  movet  arterias  et  cor 
secundum  dilatationem  et  constrictionem ;  et  hujusmodi  est  in  corde 
sicut  in  proprio  organo.  Unde  solum  habet  esse  in  animalibus  perfectis 
pulmonem  et  cor  habentibus  :  et  haec  vis  per  spirationem  et  respiratio- 
nem  est  principium  contemperandi  calorem  cordis  et  corporis.  —  Moti- 
va  animalis  est,  quae  movet  per  apprehensionem  ;  et  haec  dividitur  :  quia 
quaedam  movet  per  modum  dirigentis,  quaedam  p,er  modum  imperantis, 
quaedam  per  modum  exequentis.  Motivae  per  modum  dirigentis  sunt 
phantasia  et  aestimativa,  inquantum  appetitui  ostendunt  formam  vel 
intentionem  convenientem  vel  disconvenientem  :  phantasia  enim  movet 
ostendendo  formas  sensibiles,  aestimativa  ostendendo  intentiones.  Motivae 
autem  imperantes  et  facientes  motum  sunt  concupiscibilis  et  irascibilis, 
quae  sunt  partes  appetitus  sensitivi  :  concupiscibilis  enim  est  vis  impe- 
rans  motum,  ut  appropinquetur  ad  ea  quae  putantur  necessaria  vel  utilia, 
et  hoc  appetitu  delectandi ;  irascibilis  est  vis  imperans  motum  ad  repel- 
lendum  id  quod  putatur  nocivum  vel  corrumpens ,  et  hoc  appetitu 
vindicandi  aut  vincendi.  Vis  exequens  motum  istum  est  vis  exterior,  quae 
diffusa  est  in  musculis  et  lacertis  et  nervis  membrorum.  (De  Potent. 
Anim.,  c.  5.) 

Quamvis  sensus  et  appetitus  sint  principia  moventia  in  animalibus 
perfectis,  non  tamen  sensus  etappetitus,  inquantum  hujusmodi  sufficiunt 
ad  movendum  nisi  superadderetur  eis  aliqua  virtus.  Nam  in  immobilibus 
animalibus  est  sensus  et  appetitus;  non  tamen  habent  vimmotivam.  Haec 
autem  vis  motiva  non  solum  est  in  appetitu  et  sensu,  ut  imperant6  mo- 
tum,  sed  etiam  est  in  ipsis  partibus  corppris,  ut  sint  habiles  ad  obedien- 
dum  appetitui  animae  moventis.  Cujus  signum  est  quod  quando  membra 
removentur  a  sua  dispositione  naturali  non  obediunt  appetitui  ad  nutum. 
(S.  Th.  I,  q.  Lxxviii,  art.  i ,  ad 4.) 

2.  'Potentia  motiva  est  vis  organica.  —  Potentia  motiva  imperata  est 
vis  affixa  musculis  et  nervis:  undenon  potest  esse  intellectivae  partis,  quae 
organo  non  uiitur.  (De  Verit.,  q.  xxii,  art.  4,  ad  3.) 

3 .  Motiva  utrique  appetitui  cum  sensitivo  tum  intellectivo  est  commu- 
nis.  —  Cum  motus  et  operationes  sint  in  singularibus,  et  ab  universali 
propositione  non  possit  fieri  descensus  ad  conclusionem  pariicularem 
nisi  mediante  assumptione  particulari^  r^on  potest  universalis  concepiio 

intellectusapplicari  ad  electionemoperis,quae  est  quasi  conclusio  in  ope- 
rabilibus,  nisi  mediante  apprehensione  particulari.  Et  ideo  motus  qui 
sequitur  apprehensionem  universalem  intellectus  mediante  particulari 
apprehensione  sensus,  non  requirit  aliam  potentiam  motivam  respon- 
dentem  intellectui,  et  aliam  respondentem  sensui,  sicut  est  de  appetitu 
qui  immediate  sequitur  apprehensionem.  (De  Verit.,  q.  xxii,  art.4,  ad  3.) 

4.  Motiva  obedit  ad  nutum  rationi  imperanti.  —  Actus  humani  con- 
tingit  esse  triplex  principium.  Unum  sicut  primum  movens  etimperans, 
per  hoc  quod  homo  sui  actus  sit  dominus  ;  et  hoc  est  ratio  vei  voluntas. 
Aliud  est  movens  motum,  sicut  appetitus  sensibilis,  qui  etiam  movetur 
ab  appetitu  superiori  inquantum  ei  obedit,  et  tunc  iterum  movetmembra 
exteriora  per  sui  imperium.  Tertium  autem  est  quod  est  motum  tantum, 
scilicet  membrum  exterius.  Cum  autem  utrumque,  sciiicet  membrum  ex- 
terius  et  appetitus  inferior,  a  superiori  parte  animae  moveantur;  tamen 
aliter,  etaliter:  nam  membrum  exterius  ad  nutum  obedit  superiori  im- 
peranti  absque  ulla  repugnantia  secundum  naturae  ordinem,  nisi  sit  im- 
pedimentum  aliquod;  ut  patet  in  manu  et  pede:  appetitus  autem  inferior 
habet  propriam  inclinationem  ex  natura  sua,  unde  non  obedit  superiori 
appetitui  ad  nutum,  sed  interdum  repugnat;  unde  Aristoteles  dicit  in 
Politica  sua  (lib.  i,  cap,  3),  quod  anima  dominatur  corpori  despotico  prin- 
cipatu,  sicut  dominus  servo,  qui  non  habet  facultatem  resistendi  in  ali- 
quo,  imperio  domini ;  ratio  vero  dominatur  inferioribus  animae  partibus 
regali  et  politico  principatu,  idest  sicut  reges  et  principes  civitatum  do- 
minantur  liberis,  qui  habens  jus  et  facultatem  repugnandi  quantum  ad 
aliqua  praecepta  regis  vel  principis.  In  membro  igitur  exteriori  non  est 
necessarium  aliquid  perfectivum  actus  humani,  nisi  naturalis  ejus  dispo- 
sitio,  per  quam  natum  est  moveri  a  ratione;  sed  in  appetitu  inferiori,  qui 
rationi  repugnare  potest,  est  necessarium  aliquid  quo  operationem  quam 
ratio  imperat,  absque  repugantia  prosequatur.  (De  Virtut.,  q.  i,  art.  4,  c.) 
Gfr.  S.  Th.  i-ii,  q.  xvii,  art.  9;  q,  lvi,  art.  4,  ad  3. 


DISTINCTIO  TERTIA 

DE  POTENTIIS  RELATIS  AD  ESSENTIAM 

§  71.  —  De  distinctione  inter  potentias  et  essentiam 

§§  1.  Utrum  ipsa  essentia  animsB  sit  ejus  potentia. 

(S.  Th.  i,  q.  Lxxvii,  art.  1) 

Videtur  quod  ipsa  essentia  animae  sit  ejus  potentia.  i.  Dicit  enim  Au- 
gustinus  (DeTrinit.  lib.ix,  cap.4),  quod  «  mens,  notitia,  et  amor  sunt 

substantialiter  in  anima,  vel,  ut  idem  dicam,  essentialiter;  »  et  (lib.  x, 
cap.  ii)dicit  quod  «  memoria,  intelligentia,  et  voluntas  sunt  una  vita, 
unamenset  una  essentia.  » 

2.  Prasterea,  anima  est  nobilior  quam  materia  prima.  Sed  materia  pri- 
ma  est  sua  potentia.  Ergo  multo  magis  anima. 

3.  Praeterea,  forma  substantialis  est  simplicior  quam  accidentalis;  cu- 
jus  signum  est  quod  forma  substantialis  non  intenditur  vel  remittitur,  sed 
in  indivisibili  consistit.  Forma  autem  accidentalis  est  ipsa  sua  virtus. 
Ergo  multo  magis  forma  substantialis,  quae  est  anima. 

4.  Praeterea,  potentia  sensitiva  est  qua  sentimus,  et  potentia  intelle- 
ctiva  qua  intelligimus.  Sed  «  id  quo  primo  sentimus  et  intelligimus,  est 
anima,  »  secundum  Phiiosophum  (De  anima,  lib.  11,  c.  2).  Ergo  anima  est 
sua  potentia. 

5.  Prasterea,  quod  non  est  essentia  rei,  est  accidens.  Si  ergo  potentia 
animae  est  praeter  essentiam  ejus,  sequitur  quod  sit  accidens  :  quod  est 
contra  Augustinum  (De  Trin.  lib.  ix,  cap.  4),  ubi  dicit  quod  praedicta  «  non 
sunt  in  anima  sicut  in  subjecto,  ut  color  aut  figura  in  corpore,  aut  ulla 
alia  qualitas,  aut  quantitas;  quidquidenim  tale  est  non  excedit  subjectum 
in  quo  est.  Mens  autem  potest  etiam  alia  amare  et  cognoscere.  » 

6.  Praeterea,  forma  simplex  subjectum  esse  non  potest.  Anima  autem 
est  forma  simplex,  cum  non  sit  compositaex  materia  et  forma.  Non  ergo 
potentia  animae  potest  esse  in  ipsa  sicut  in  subjecto. 

7.  Praeterea,  accidens  non  est  principium  substantialis  differentiae.  Sed 
sensibile  et  rationale  sunt  substantiales  differentiae,  et  sumuntur  a  sensu 
et  ratione,  quae  sunt  potentiae  animae.  Ergo  potentiae  animae  non  sunt  ac- 
cidentia,  et  ita  videtur  quod  potentia  animae  sit  ejus  essentia. 

Sed  contra  est,  quod  Dionysius  dicit  (Caelest.  Hierarch.  cap.  1  i),  quod 
«  caelestes  spiritus  dividuntur  in  essentiam,  virtutem,  et  operationem.  » 
Multo  igitur  magis  in  anima  aliud  est  essentia,  et  aliud  virtus,  sive  po- 
tentia. 

CoNCLUsro.  —  Cum  nulla  animce  operatio  sit  substantia^  et  quodvis  ani- 
mam  habens  non  semper  aciu  operetur ;  potentiam  animce  ab  ipsa  animce 
essentia  et  substantia  diversam  esse  necessarium  est. 

Respondeo  dicendum  quod  impossibile  est  dicere,  quod  essentia  ani- 
mae  sit  ejus   potentia*;  licet   hoc  quidem  posuerint ;  et  hoc  dupliciterj 
ostenditur  quantum  ad  praesens.  —  Primo,  quia  cum  potentia  et   actus 
dividant  ens,  et  quodlibet  genus  entis,  oportet  quod  ad  idem  genus  refe- 
ratur  potentia  et  actus;  et  ideo,  si  actus  non  est  in   genere   substantiaeJ 
potentia  quae  dicitur  ad  illum  actum,  non  potest  esse  in  genere  substan-j 
tiae.  Operatio  autem  animae  non  est  in  genere  substantiae,  sed  in  solo  De( 
operatio  est  ejus  substantia.  Unde  Dei  potentia,  quae  est  operationis  prin« 
cipium,  est  ipsa  Dei  essentia  :  quod  non  potest  esse  verum  neque  in  ani* 

I.  Quidquid  dicatur  de  potentiis  animae,  tamen  nullus  unquam  opinatur, 
nisi  insanus,  quod  habitus  et  actus  anima;  sint  ipsa  ejus  essentia.  (De  Spiritj 
Creat.,  art.  i  !,ad  i.) 

ma,  neque  in  aliqua  creatura.  —  Secundo,  hoc  etiam  impossibile  apparet 
in  anima.  Nam  animd  secundum  suam  essentiam  est  actus.  Si  ergo  ipsa 
essentia  animae  esset  immediatum  operationis  principium  ;  semper  ha- 
bens  animam,  actu  haberet  opera  vitae,  sicut  semper  habens  animam  actu 
est  vivum.  Non  enim,  inquantum  est  forma,  est  actus  ordinatus  ad  ulte- 
riorem  actum^  sed  est  ultimus  terminus  generationis.  Unde  quod  sit  in 
potentia  adhuc  ad  alium  actum,  hoc  non  competit  ei  secundum  suam 
essentiam,  inquantum  est  forma,  sed  secundum  suam  potentiam;  et  sic 
ipsa  anima,  secundum  quod  subest  suae  potentiae,  dicitur  actus  primus, 
ordinatus  ad  actum  secundum.  Invenitur  autem  habens  animam  non 
semper  esse  in  actu  operum  vitae.  Unde  etiam  in  definitione  animae  dici- 
tur,  quod  est  actus  corporis  potentia  vitam  habentis,  quae  tamen  potentia 
non  abjicit  animam.  Relinquitur  ergo  quod  essentia  animae  non  est  ejus 
potentia;  nihil  enim  est  in  potentia  secundum  actum,  inquantum  est 
actus  *. 

Ad  primum  ergo  dicendum,  quod  Augustinus  loquitur  de  mente,  se- 
cundum  quod  noscit  se,  et  amat  se.  Sic  ergo  notitia  et  amor,  inquantum 
referuntur  ad  ipsam  ut  cognitam  et  amatam,  substantialiter  vel  essentia- 
liter  sunt  in  anima;  quia  ipsa  substantia  vel  essentia  animae  cognoscitur 
et  amatur.  Et  similiter  intelligendum  est  quod  alibi  dicit,  quod  sunt  una 
vita,  una  mens,  una  essentia.  —  Vel,  sicut  quidam  dicunt,  haec  locutio 
verificatur  secundum  modum  quo  totum  potestativum  praedicatur  de  suis 
partibus;  quod  medium  est  inter  totum  universale,  et  totum  integrale. 
Totum  enim  universale  adest  cuilibet  parti  secundum  totam  suam  essen- 
tiam  et  virtutem,  ut  animal  homini  et  equo;  et  ideo  proprie  de  singulis 
partibus  praedicatur.  Totum  vero  integrale  non  est  in  qualibet  parie 
neque  secundum  totam  essentiam,  neque  secundum  totam  virtutem  ;  et 
ideo  nullo  modo  de  singulis  partibus  praedicatur,  sed  aliquo  modo,  licet 
improprie,  de  omnibus  simul;  ut  si  dicamus  quod  paries,  tecium  et  fun- 
damentum  sunt  domus.  Totum  vero  potentiale  adest  singulis  partibus 

I.  Respondeo  dicendum,  quod  quidam  posuerunt  potentias  animae  non  esse 
aHud  quam  ipsam  ejus  essentiam  ;  ita  quod  una  et  eadem  essentia  animae,  se- 
cundum  quod  est  principium  sensitivee  operationis,  dicitur  sensus ;  secundum 
vero  quod  est  intellectualis  operationis  principium,  dicitur  intellectus ;  et  sic 
de  aliis.  Et  ad  hoc  praecipue  videntur  moti  fuisse,  ut  Avicenna  dicit,  propter 
simplicitatem  animae  ;  quasi  non  compateretur  tantam  diversitatem,  quanta  ap- 
paret  in  potentiis  animae.  Sed  haec  positio  est  omnino  impossibilis. 

Primo  quidem,  quia  impossibile  est  quod  alicujus  substantiae  creatae  sua 
essentia  sit  sua  potentia  operativa.  Manifestum  est  enim  quod  diversi  actus 
diversorum  sunt  :  semper  enim  actus  proportionatur  ei  cujus  est  actus.  Sicut 
autem  ipsum  esse  est  actualitas  quaedam  essentiae,  ita  operari  est  actualitas 
operativae  potentiae  seu  virtutis.  Secundum  enim  hoc,  utrumque  eorum  est  in 
actu  ;  essentia  quidem  secundum  esse,  potentia  vero  secundum  operari,  Unde, 
cum  in  nulla  creatura  suum  operari  sit  suum  esse,  sed  hoc  sit  proprium  solius 
Dei,  sequitur  quod  nulHus  creaturae  operativa  potentia  sit  ejus  essentia ;  sed 
solius   Dei  proprium  est  ut  sua  essentia  sit  sua  potentia. 

Secundo  impossibile  apparet  hoc  speciali  ratione  in  anima,  propter  tria.  — 
Primo  quidem,  quia  essentia  una  est;  in  potentiis  autem  oportet  popere  multi- 

secundum  totam  suam  essemiam,  sed  non  secundum  totam  virtutem.  Et 
ideo  quodammodo  potest  praedicari  de  qualibet  parte,  sed  non  ita  proprie, 
sicut  totum  universale.  Et  per  hunc  modum  Augustinus  dicit,  quod 
«  memoria,  intelligentia  et  voluntas  sunt  una  animse  essentia.  » 

Ad  secundum  dicendum,  quod  actus  ad  quem  est  materia  prima  in 
potentia,  est  substantialis  forma;  et  ideo  potentia  materiae  non  est  aliud 
quam  ejus  essentia. 

Ad  tertium  dicendum,  quodactio  est  compositi,  sicut  et  esse  ;  existentis 
enim  est  agere.  Compositum  autem  per  formam  substaniiaiem  habet  esse 
substantialiter;  per  virtutem  autem,  quas  consequitur  formam  substan- 
tialem,  operatur.  Unde  sic  se  habet  forma  accidentalis  activa  ad  formam 
substantiaiem  agentis,  sicut  se  habet  potentia  animae  ad  animam. 

Ad  quartum  dicendum,  quod  hoc  ipsum  quod  forma  accidentalis  est 
actionis  principium,  habet  a  forma  substantiaii ;  et  ideo  forma  substan- 
tialis  est  primum  actionis  principium,  sed  non  proximum.  Et  secundum 
hoc  Philosophus  dicit  (De  anima,  lib.  ii,  loc.  cit.),  quod  «  id  quo  intelli- 
gimus  et  sentimus,  est  anima.  » 

Ad  quintum  dicendum,  quod  si  accidens  accipiatur  secundum  quod  di- 
viditur  contra  substantiam,  sic  nihil  potest  esse  medium  inter  substan- 
tiam  et  accidens;  quia  dividuntur  secundum  affirmationem  et  negatio- 
nem,  scilicet  secundum  esse  in  subjecto  et  non  esse  in  subjecto.  Et  hoc 
modo,  cum  potentia animae  non  sit  ejus  essentia,  oportet  quod  sit  accidens ; 
et  est  in  secunda  specie  qualitatis.  Si  vero  accipiatur  accidens  secundum 
quod  ponitur  unum  quinque  universalium,  sic  aliquid  est  medium  inter 
substantiam  et  accidens ;  quia  ad  substantiam  pertinet  quidquid  est  essen- 
tiale  rei;  non  autemquidquid  est  extra  essentiam,potest  sicdici  accidens, 
sed  solum  id  quod  non  causaiur  ex  principiis  essentiaiibus  speciei.  Pro- 
prium  enim  non  est  de  essentia  rei,  sed  ex  principiis  essentialibus  speciei 
causatur;  unde  medium  est  inter  essentiam  et  accidens  sic  dictum.  Et 
hoc  modo  potentiae  animae  possunt  dici  mediae  inter  substantiam  et 
accidens,  quasi  proprietates  animae  naturales.  —  Quod  autem  Augustinus 


tudinem  propter  diversitatem  actuum  et  objectorum.  Oportet  enim  potentias 
secundum  actus  diversificari,  cum  potentia  ad  actum  dicatur,  —  Secundo  idem 
apparet  ex  potentiarum  differentia;  quarum  quaedam  sunt  quarumdampartium 
corporis  actus,  ut  omnes  potentiae  sensitivae  et  nutritivae  partis ;  quaedam  vero 
potentiae  non  sunt  actus  alicujus  partis  corporis,  ut  intellectus  et  voluntas: 
quod  non  posset  esse,  si  potentiae  animae  non  essent  aliud  quam  ejus  essentia. 
Non  enim  potest  dici  quod  unum  et  idem  possit  esse  actus  corporis,  et  separa- 
tum,  nisi  secundum  diversa.  —  Tertio  apparet  idem  ex  ordine  potentiarum 
animae  et  habitudine  earum  ad  invicem  ;  invenitur  enim  quod  una  aliam  movet, 
sicut  ratio  irascibilem  et  concupiscibilem,  et  intellectus  voluntatem  ;  quod  esse 
non  posset,  si  omnes  potentiae  essent  ipsa  animae  essentia  ;  quia  idem  secun- 
dum  idem  non  movet  seipsum,  ut  probat  Philosophus.  Relinquitur  ergo  quod 
potentiae  animae  non  sunt  ipsa  ejus  essentia.  * 

*Sunt  igitur  potentiae  animae  medium  inter  essentiam  animae  et  accidens,  quasi 
proprietates  naturales  vel  essentiales,  idest  essentiam  animae  naturaliter  conse- 
quentes..(De  Spirit.  Creat.,  art.  n,  c.) 

dicit,  quod  notitia  et  amor  non  sunt  in  anima  sicut  accidentia  in  sub- 
jecto,  intelligitur  secundum  modum  praedictum  (in  solut.  ad  i),  prout 
comparantur  ad  animam  non  sicut  ad  amantem  et  cognoscentem,  sed 
prout  comparantur  ad  eam  sicut  ad  amatam  et  cognitam.  Et  hoc  modo 
procedit  sua  probatio;  quia  si  amor  esset  in  anima  amata  sicut  in  subje- 
cto,  sequeretur  quod  accidens  transcenderet  suum  subjectum  ;  cum  etiam 
alia  sint  amata  per  animam. 

Ad  sextum  dicendum,  quod  anima,  licet  non  sit  composita  ex  materia 
et  forma,  habet  tamen  aliquid  de  potentialitaie  admixtum.  Et  ideo  po- 
test  dici  subjectum  accidentis.  Propositio  autem  inducta  locum  habet  in 
Deo,  qui  est  actus  purus;  in  qua  materia  Boetius  (De  Trin.  lib.  i,  c.  2) 
eam  introducit. 

Ad  septimum  dicendum,  quod  rationale  et  sensibile,  prout  sunt  diffe- 
rentiae,  non  sumuntur  a  potentiis  sensus  et  rationis,  sed  ad  ipsa  anima 
sensitiva  et  rationali.  Quia  tamen  formae  substantiales,  quae  secundum  se 
sunt  nobis  ignotas,  innotescunt  per  accidentia,  nihil  prohibet  interdum 
accidentia  loco  differentiarum  substantialium  poni. 


§§2.  Utrum  anima  sit  suae  potentiad. 

(De  Anim.,  art.  12,  c.) 

Respondeo  dicendum,  quod  circa  hanc  quaestionem  sunt  diversae  opi- 
niones.  Quidam  enim  dicunt,  quod  anima  est  suae  potentiae ;  alii  vero 
hoc  negant,  dicentes  potentias  animae  esse  quasdam  proprietates  ipsius. 
Etutharum  opinionum  diversitas  cognoscatur,  sciendum,  quod  potentia 
nihil  aliud  est  quam  principium  operationis  alicujus,  sive  sit  actio  sive 
passio ;  non  quidem  principium  quod  est  subjectum  agens  aut  patiens  ; 
sed  id  quo  agens  agit,  aut  patiens  patitur;  sicut  ars  aedificativa  est  poten- 
tia  in  aedificatore,  qui  per  eam  aedificat ;  et  calor  in  igne,  qui  calore  cale- 
facit.  Ponentes  igitur  quod  anima  sit  suae  potentiae,  hoc  intelligunt, 
quod  ipsa  essentia  animae  sit  principium  immediatum  omhium  operatio- 
num  animae;  dicentes,  quod  homo  per  essentiam  animae  intelligit,  sentit, 
et  alia  hujusmodi  operatur,  et  secundum  diversitatem  operationum  diver- 
sis  nominibus  nominatur :  sensus  quidem  inquantum  est  principium 
sentiendi,  intellectus  autem  inquantum  est  intelligendi  principium,  et 
sic  de  aliis.  —  Sed  haec  opinio  stare  non  potest. 

Primo  quidem,  quia  unumquodque  agit  secundum  quod  actu  est,  illud 
scilicet  quod  agit ;  ignis  enim  calefacit  non  inquantum  actu  est  lucidum, 
sed  inquantum  est  actu  calidum  :  et  exinde  est  quod  omne  agens  agit  sibi 
simile.  Unde  oportet  quod  ex  eo  quod  agitur,  consideretur  principium  quo 
agitur ;  oportet  enim  utrumque  esse  conforme.  Unde  (in  11  Phys.,  c.  7) 
dicitur,  quod  forma  et  generans  sunt  idem  specie.  Cum  ergo  id  quod 
a^it,  non  pertinet  ad  esse  substantiale  rei,  impossibile  est  quod  princi- 
pium  quo  agit,  sit  aliquid  de  essentiarei;  et  hoc  manifeste  apparet  in 

agentibus  naturalibus.  Quia  enim  agens  naturale  in  generatione  agit 
transmutando  materiam  ad  formam,  quod  quidem  fit  secundum  quod 
materia  primo  disponitur  ad  formam;  et  tandem  consequitur  formam, 
secundum  quod  generatio  est  terminus  alterationis ;  necesse  est  quod  ex 
parte  agentis  id  quod  immediate  agit,  sit  forma  accidentalis  correspon- 
dens  dispositioni  materiae  ;  sed  oportet  ut  forma  accidentalis  ^gat  in  vir- 
tute  formae  substantialis,  quasi  instrumentum  ejus ;  aiias  non  induceret 
agendo  formam  substantialem.  Et  propter  hoc  in  elementis  nonapparent 
aliqua  principia  actionum,  nisi  qualitates  activae  et  pa^sivae,  quae  tamen 
agunt  in  virtute  formarum  substantialium ;  et  propter  hoc  earum  actio 
non  solum  terminatur  ad  dispositiones  accidentales,  sed  etiam  ad  formas 
substantiales.  Nam  et  in  artificialibus  actio  instrumenti  terminatur  ad 
formam  intentam  ab  artifice.  Si  vero  est  aliquod  agens  quod  directe*  et 
immediate  sua  actione  producat  substantiam,  sicut  nos  dicimus  de  Deo, 
qui  creando  producit  rerum  subst^ntias  ;  et  sicut  Avicenna  dicit  de  intei- 
ligentia  agente,  a  qua  secundumipsum  fluunt  formae  substantiales  in  istis 
inferioribus  ;  hujusmodi  agens  agit  per  suam  essentiam ;  et  sic  non  erit 
in  eo  aliud  potentia  activa  et  ejus  essentia.  De  potentia  vero  passiva  ma- 
nifestum  est  quod  potentia  passiva  quae  est  ad  actum  substantialem,  est 
in  genere  substantiae  ;  et  quae  est  ad  actum  accidentalem,  est  in  genere 
accideniis  per  reductionem,  sicut  principium,  et  non  sicut  species  com- 
pleta;  quia  unumquodque  genus  dividitur  per  potentiam  et  actum.  Unde 
potentia  homo  est  in  genere  substantiae,  et  potentia  album  est  in  genere 
qualitatis.  Manifestum  est  autem  quod  potentiae  animae,  sive  sint  activae 
sive  passivae,  non  dicuntur  directe  per  respectiim  ad  aliquid  substantiale, 
sed  ad  aliquid  accidentale  ;  et  similiter  esse  intelligens  vel  sentiens  actu, 
non  est  esse  substantiale,  sed  accidentale,  ad  quod  ordinatur  iniellectus 
et  sensus  ;  et  similiter  esse  magnum  vel  parvum,  ad  quod  ordinatur  vis 
augmentativa.  Generativa  vero  potentia  et  nutritiva  ordinantur  quidem 
ad  substantiam  producendam  vel  conservandam,  sed  per  transmutatio- 
nem  materiae  ;  unde  talis  actio,  sicut  et  aliorum  agentium  naturalium,  fit 
a  substantia  mediante  principio  accidentali.  Manifestum  est  ergo  quod 
ipsa  essentia  animae  non  est  principium  immediatum  suarum  operatio- 
num ;  sed  operatur  mediantibus  principiis  accidentalibus  ;  unde  potentiae 
animae  non  sunt  ipsa  essentia  animae,  sed  proprietates  ejus. 

Deinde  hoc  apparet  ex  ipsa  diversitate  actionum  animae,  quae  sunt  ge- 
nere  diversae,  et  non  possunt  reduci  ad  unum  principium  immediatum ; 
cum  quaedam  earum  sint  actiones  et  quaedam  passiones,  et  aliis  hujus- 
modi  differentiis  differant,  quae  oportet  attribui  diversis  principiis.  Et 
ita,  cum  essentia  animae  sit  uhum  principium,  non  potest  esse  immedia- 
tum  principium  omnium  suarum  actionum ;  sed  oportet  quod  habeat 
plures  et  diversas  potentias  correspondentes  diversitati  suarum  actionum; 
potentia  enim  ad  actum  dicitur  correlative  ;  unde  secundum  diversitatem 
actionum  oportet  esse  diversitatem  potentiarum. 

Cfr.  I  Sent.,  Dist.  iii,  q.  4,  art.  2.  —  De  Spirit.  Creat.,  art.  11.  —  Quodl.  x,  art.  5. 

§  72.  —  Quod  anima  non  sit  complexio. 

(S.  c.  G.,ii,  C.G3) 

Galenus  medicus  dicit  animam  esse  complexionem.  Ad  hoc  autem 
dicendum  motus  est  per  hoc  quod  videmus  ex  diversis  complexionibus 
causari  in  nobis  diversas  passiones  quae  attribuuntur  animae ;  aliquam 
enim  complexionem  habentes,  ut  cholericam,  de  faciii  irascuntur ;  me- 
lancholici  vero  de  facili  tristantur.  [Sed  haec  opinio  improbatur]. 

Ostensum  est  enim  quod  operatio  animas  vegetabilis  et  cognitio  sensi- 
tiva  excedit  virtutem  qualitatum  activarum  et  passivarum  ;  et  multo  magis 
operatio  intellectus.  Complexio  autem  causatur  ex  qualitatibus  activis  et 
passivis.  Non  potest  igitur  complexio  esse  principium  operationum  ani- 
mas.  Unde  impossibile  est  quod  aliqua  anima  sit  complexio. 

Adhuc,  complexio  quum  sit  quoddam  constitutum  ex  contrariis  quali- 
taiibus  quasi  medium  inter  eas,  impossibile  est  quod  sit  forma  substan- 
tialis ;  nam  substantiae  nihil  est  contrarium,  necsuscipit  magis  et  minus. 
Anima  autem  est  forma  substantialis  et  non  accidentalis;  alias  per  ani- 
mam  non  sortiretur  aliquid  genus  vel  speciem.  Anima  igitur  non  est 
complexio. 

Adhuc,  complexio  non  movet  corpus  animalis  motu  locali;  sequeretur 
enim  motum  dominantis,  et  sic  semper  deorsum  ferretur.  Anima  autem 
movet  animal  in  omnem  partem.  Non  est  igitur  anima  complexio. 

Amplius,  anima  regit  corpus  et  repugnat  passionibus  quae  complexio- 
nem  sequuntur;  ex  complexione  enim  aliqui  sunt  magis  aliis  ad  concu- 
piscentias  vel  iras  apti,  qui  tamen  magis  ab  eis  abstinent,  propter  aliquid 
refrenans,  ut  patet  in  continentibus.  Hoc  autem  non  facit  complexio. 
Non  est  igitur  anima  complexio. 

Deceptus  autem  fuisse  videtur  Galenus  ex  hoc  quod  non  consideravit 
aliter  passiones  attribui  complexioni  et  aliter  animae.  Complexioni  nam- 

que  attribuuntur  sicut  disponenti,  et  quantum  ad  id  quod  est  materiale 
in  passionibus,  sicut  fervor  sanguinis  et  hujusmodi ;  animae  autem,  tan- 
quam  principali  causae,  ex  parte  ejus  quod  est  in  passionibus  formale, 
sicut  in  ira  appetitus  vindictae. 


§  73.  —  Quod  anima  non  sit  harmonia. 

(S.  c.G.,ii,  c.  64) 

Similis  auiem  praedictae  positioni  est  positio  dicentium  animam  esse 
harmoniam.  Non  enim  intellexerunt  animam  esse  harmoniam  sonorum, 
sed  contrariorum  ex  quibus  videbant  componi  corpora  animata.  Qiiae 
quidem  opinio,  in  i  lib.  De  Anima,  c.  4,  videtur  attribui  Empedocli ; 
Gregorius  autem  Nyssenus  (De  Phil.,  1. 11,  c.3)  attribuit  eam  Dinarcho. 
Unde  et  improbatur  sicut  et  praecedens,  et  adhuc  propriis  rartionibus. 

A'  Omne  enim  corpus  mixtum  harmoniam  habet  et  complexionem ;  nec 
harmonia  potest  movere  corpus  aut  regere  ipsum  vel  repugnare  passio- 
nibus,  sicut  et  complexio;  intenditur  etiam  et  remittitur,  sicut  et  com- 
plexio.  Ex  quibus  omnibus  ostenditur  quod  anima  non  sit  harmonia, 
sicut  nec  complexio. 

1  *.  Adhuc^  ratio  harmoniae  magis  convenit  qualitatibus  corporis  quam 
animae ;  nam  sanitas  est  quasdam  harmonia  humorum,  fortitudo  nervo- 
rum  et  ossium,  pulchritudo  membrorum  et  colorum.  Non  autem  potest 
assignari  qualium  harmonia  sit  sensus  aut  intellectus  et  cetera  quae  ad 
animam  pertinent.  Non  est  igitur  anima  harmonia. 

AmpliuSy  harmonia  dicitur  dupliciier  :  uno  modo,  ipsa  compositio  ; 
alio  modo,  ratio  compositionis.  Anima  autem  non  est  compositio,  quia 
oporteret  quod  unaquaeque  pars  animae  esset  compositio  aliquarum  par- 
tium  corporis  ;  quod  non  est  assignarc.  Similiter  non  est  ratio  compo- 
sitionis,  quia,  quum  in  diversis  partibus  corporis  sint  diversae  rationes 
seu  proportiones  compositionis,  singulae  partes  corporis  haberent  singu- 
las  animas ;  aliam  enim  animam  haberet  os  et  caro  et  nervus,  quum  sint 
secundum  diversam  proportionem  composita ;  quod  patet  esse  fal^um. 
Non  est  igitur  anima  harmonia. 


§  74.  —  Quod  substantialis  intellectualis  non  sit  corpus. 

(S.  c.  G.,  II,  C.49) 

K^  NuUum  enim  corpus  invenitur  aliquid  continere  nisi  per  commensura- 
tionem  quantitatis  ;  unde,  et  si  se  toto  totum  aliquid  continet,  et  pariem 
parte  continet,  majorem  quidem  majore,  minorem  autem  minore.  Intel- 
lectus  autem  non  comprehendit  rem  aliquam   iniellectam  per  aliquam 

quantitatis  commensurationem,  quum  se  toto  intelligat  et  comprehendat 
totum  et  partem,  majora  in  quantitate  et  minora.  Nulla  igitur  substantia 
intelligens  est  corpus. 

Amplius^  nullum  corpus  potest  alteriuscorporis  formam  substantialem 
recipere,  nisi  per  corruptionem  suam  formam  amittat.  Inteliectus  autem 
non  corrumpitur,  sed  magis  perficitur  per  hoc  qliod  recipit  formas  om- 
nium  corporum  ;  perficitur  enim  intelligendo;  intelligitautem  secundum 
quod  habet  in  se  formas  intellectorum.  Nulla  igitur  substantia  intelle- 
ctualis  est  corpus. 

Adhuc^  principium  diversitatis  individuorum  ejusdem  speciei  est  divi- 
sio  materiae  secundum  quantitatem.  Quod  autem  recipitur  in  corpore, 
recipitur  in  eo  secundum  quantitatis  divisionem.  Ergo  forma  non  reci- 
pitur  in  corpore  nisi  ut  individuata.  Si  igitur  intellectus  essetcorpus,  for- 
mae  rerum  intelligibiles  non  reciperentur  in  eo  nisi  ut  individuatae.  Intel- 
ligit  autem  intellectus  res  per  formas  earum,  quas  penes  se  habet.  Non 
ergo  intellectus  intelligeret  universalia,  sed  solum  particularia:  quod  pa- 
tet  esse  falsum.  Nullus  igitur  intellectus  est  corpus. 

Item,  nihil  agit  nisi  secundum  suam  speciem,  eo  quod  forma  est  prin- 
cipium  agendi  in  unoquoque.  Si  igitur  intellectus  sit  corpus,  actio  ejus 
ordinem  corporum  nonexcederet.  Non  igitur  intelliget  nisi  corpora:  hoc 
autem  patet  esse  falsum.  Intelligimus  enim  multa  quae  non  sunt  corpora. 
Intellectus  igitur  non  est  corpus. 
3  'AdhuCy  si  substantia  intelligens  est  corpus,  aut  est  finitum,  aut  infini- 
tum.  Corpus  autem  esse  infinitumactu  estimpossibile.  Est  igitur  finitum 
corpus,  si  Gorpus  esse  ponitur.  Hoc  autem  est  impossibile;  in  nullo  enim 
corpore  finito  potest  esse  potentia  infinita.  Potentia  autem  intellectus  est 
quodammodo  infinita  in  intelligendo.  In  infinitum  enim  intelligit  spe- 
cies  numerorum  augendo,  et  similiter  species  figurarum  etproportionum: 
cognoscit  etiam  universale,  quod  est  virtute  infinitum  secundum  suum 
ambitum  ;  continet  enimindividua,  quaesunt  potentia  infinita.  Intellectus 
igitur  non  est  corpus. 

Amplius,  impossibile  est  duo  corpora  se  invicem  continere,  cum  conti- 

nens  excedat  contentum.  Duo  autem  intellectus  se  invicem  continent  et 

comprehendunt,  dum  unus  alium  intelligit.  Non  est  igitur  iniellectus 

corpus. 

C^^^'   Item,  nullius  corporis  actio  reflectitur  super  agentem.  Ostensum  est 

I'      enim  in  Physicis  (lib.vii,  c.  i),  quod  nullum  corpus  a  seipso  movetur 

I      nisi  secundum  partem;  ita  scilicet  quod  una  pars  ejus  sit  movens,  et  alia 

mota.  Intellectus  autem  supra  seipsum  agendo  reflectitur  ;  intelligit  enim 

seipsum  non  solum  secundum  partem,  sed  secundum  totum.  Non  estigi- 

[     tur  corpus. 

I  j.''^  Adhuc^  actus  corporis  ad  actionem  non  terminatur,  nec  motusad  mo- 
tum,  ut  in  Physicis  (lib.  v,  c.  2)  est  probatum.  Actio  autem  substantiae  in- 
telligentis  ad  actionerA  terminatur.  Intellectus  enim  sicut  intelligit  rem, 
ita  intelligit  se  intelligere,  et  sic  in  infinitum.  Substantia  igitur  intelli- 
gens,  non  est  corpus. 

29 

Hinc  est  quod  Sacra  Scriptura  substantias  intellectuales  spiritus  nomi- 
nat.  Per  quem  modum  consuevit  Deum  incorporeum  nominare,  secun- 
dum  illud  Joannis,  rv,  24  :  Deus  spiritus  est. 

Pcr  hoc  autem  excluditur  error  antiquorum  naturalium,  qui  nullam 
substantiam  nisi  corpoream  esse  ponebant;  unde  et  animam  dicebant 
esse  corpus, 

Cfr.  S.  Th.  I,  q.  lxxv,  art.  i .  —  S.  c.  G.,  11,  c.  65. 


§75.  —  Utrum  auima  sit  composita  ex  materia  et  forma. 

(S.  Th.  I,  q.  Lxxv,  art.  5) 


Videtur  quod  anima  sit  composita  ex  materia  et  forma.  i.  Potentia 
enim  contra  actum  dividitur.  Sed  omnia  quaecumque  sunt  in  actu,  parti- 
cipant  primum  actum,  qui  Deus  est ;  per  cujus  participationem  omnia 
sunt  et  bona,  et  entia,  et  viventia,  ut  patet  per  doctrinam  Dionysii  (De 
Div.  nom.  cap.  5).  Ergoquaecumquesunt  in  potentia,  participant  primam 
potentiam.  Sed  prima  potentia  est  materia  prima.  Cum  ergo  anima  hu- 
mana  sit  quodammodo  in  potentia  (quod  apparet  ex  hoc  quod  homo 
quandoque  est  intelligens  in  potentia),  videtur  quod  anima  humana  par- 
ticipet  materiam  primam  tanquam  partem  sui. 

2.  Praeterea,  in  quocumque  inveniuntur  proprietates  materiae,  ibi  inve- 
nitur  materia.  Sed  in  anima  inveniuntur  proprietates  materiae,  quae  sunt 
subjici  et  transmutari ;  subjicitur  enim  scientiae  et  virtuti,  et  mutatur  de, 
ignorantia  ad  scientiam,   et  de  vitio  ad  virtutem.   Ergo   in  anima  estl 
materia. 

3.  Praeterea,  illa  quae  non  habent  materiam,  non  habent  causam  sui 
esse,  ut  dicitur  (Metaph.  lib.  vii,  c.  6).  Sed  anima  habet  causam  sui  esse, 
quia  creatur  a  Deo.  Ergo  anima  habet  materiam. 

A.  Praeterea,  quod  non  habet  materiam,  sed  est  forma  tantum,  est 
actus  purus  et  infinitus.  Hoc  autem  solius  Dei  est.  Ergo  anima  habet 
materiam. 

Sed  contra  est  quod  Augustinus  probat  (Super  Gen.  ad  litt.  lib.vii, 
cap.  6,  7  et  8),  quod  «  anima  non  est  facta  nec  ex  materia  corporali,  nec 
ex  materia  spirituali.  » 

CoNCLUsio.  —  Cum  de  raiione  animce,  prout  in  communi  consideratur^ 
sit  esse  formam  corporis :  prout  vero  in  speciali^  inquantum  scilicet  est 
intellectiva,  esse  cognoscitivam  formarum  absolutarum  sive  universa- 
lium;  dici  debet  animam  non  esse  compositam  ex  materia  etforma. 

Respondeo  dicendum  quod  anima  non  habet  materiam ;  et  hoc  potest 
considerari  dupliciter.  —  Primo  quidem  ex  ratione  anitncv  in  communi. 
Est  enim  de  ratione  animae  quod  sit  forma  alicujus  corporis.  Aut  igitur 
est  forma  secundum  se  totam,  aut  secundum  aliquam  partem  sui.  Si  se- 
cundum  se  totam,  impossibile  est  quod  pars  ejus  sit  materia,  si  dicatur 

materia  aliquod  ens  in  potentia  tantum ;  quia  forma,  inquantum  forma, 
cst  actus ;  id  autem  quod  est  in  potentia  tantum,  non  potest  esse  pars 
actus ;  cum  potentia  repugnet  actui,  utpote  contra  actum  divisa.  Si  autem 
sit  formasecundum  aliquam  partem  sui,  illam  partem  dicemus  esse  ani- 
mam;  et  iliam  materiam,  cujus  primo  est  actus,  dicemus  esse  primum 
animatum.  —  Secundo  specialiter  ex  ratione  humance  animce,  inquantum 
est  intellectiva.  Manifestum  est  enim  quod  omne  quod  recipitur  in  aii- 
quo.  recipitur  in  eo  per  modum  recipientis.  Sic  autem  cognoscitur 
unumquodque,  sicut  forma  ejus  est  in  cognoscente.  Anima  autem  intel- 
lectiva  cognoscit  rem  aliquam  in  sua  natura  absoluta,  puta  lapidem,  in- 
quantum  est  lapis  absolute.  Est  igitur  forma  lapidis  absolate  secundum 
propriam  rationem  formalem  in  anima  intellectiva.  Anima  igitur  intel- 
lectiva  est  forma  absoluta,  non  autem  aliquid  compositum  ex  materia  et 
forma.  Si  enim  anima  intellectiva  esset  composita  ex  materia  et  forma, 
formae  rerum  reciperentur  in  ea  ut  individuales  ;  et  sic  non  cognosceret 
nisi  singulare,  sicut  accidit  in  potentiis  sensitivis  quae  recipiunt  formas 
rerum  in  organo  corporali.  Materia  enim  est  principium  individuationis 
formarum.  Relinquitur  ergo  quod  anima  intellectiva  et  omnis  intelle- 
ctualis  substantia  cognoscens  formas  absolute,  caret  compositione  formae 
et  materiae. 

Ad  primum  ergo  dicendum,  quod  primus  actus  est  universale  princi- 
pium  omnium  actuum  ;  quia  est  infinitum  virtualiter,  in  se  omniapraeha- 
bens,  ut  dicit  Dionysius  (loc.  cit.  in  arg.).  Unde  participatur  a  rebus  non 
sicut  pars,  sed  secundum  diffusionem  processionis  ipsius.  Potentia  au- 
tem,  cum  sit  receptiva  actus,  oportet  quod  actui  proportionetur.  Actus 
vero  recepti,  qui  procedunt  a  primo  actu  infinito,  et  sunt  quaedam  parti- 
cipationes  ejus,  sunt  diversi.  Unde  non  potest  esse  potentia  una  quae 
recipiat  omnes  actus,  sicut  est  unus  actus  influens  omnes  actus  partici- 
patos  ;  alioquin  illa  potentia  receptiva  adaequaret  potentiam  activam  primi 
actus.  Est  autem  alia  potentia  receptiva  in  anima  intellectiva  a  potentia 
receptiva  materiae  primae,  ut  patct  ex  diversitate  receptorum.  Nam  mate- 
ria  prima  recipit  formas  individuales,  intellectus  autem  recipit  formas 
absolutas.  Unde  talis  potentia  in  anima  intellectiva  existens  non  ostendit 
quod  anima  sit  composita  ex  materia  et  forma. 

Ad  secundum  dicendum,  quod  subjici  et  transmutari  convenit  materiae, 
secundum  quod  est  in  potentia.  Sicut  ergo  est  alia  potentia  intellectus  et 
alia  potentia  materise  primae  ;  ita  est  alia  ratio  subjiciendi  et  transmu- 
tandi.  Secundum  hoc  enim  intellectus  subjicitur  scientiae  et  transmutatur 
de  ignorantia  ad  scientiam,  secundum  quod  est  in  potentia  ad  species 
intelligibiles. 

Ad  tertium  dicend\im^  quod  forma  est  causa  essendi  materiae,  et  agens  ; 
unde  agens,  inquantum  reducit  materiam  in  actum  formas  transmutando, 
est  ei  causa  essendi.  Si  quid  autem  est  forma  subsistens,  non  habet  esse 
per  aliquod  formale  principium,  nec  habet  causam  transmutantem  de 
potentia  in  actum.  Unde  post  verba  praemissa  Philosophus  concludit 
quod  ((   in  his  qu2e   sunt  composita  ex  materia  et   forma,  nulla  est  alia 

causa  nisi  movens  ex  potestate  ad  actum ;  quaecumque  vero  non  habent 

materiam,  omnia  simpliciter  entia  sunt  ipsum  quid.  » 

Ad  quartum  dicendum,  quod  omne  participatum  comparatur  ad  parti- 

cipans,  ut  actus  ejus.  Quaecumque  autem  forma  creata  per  se  subsistens 

ponatur,  oportet  quod  participet  esse  ;  quia  etiam  ipsa  vita,  vel  quidquid 

sic  diceretur,  participat  ipsum  esse,  ut  dicit  Dionysius  (De  Divin.  Nom. 

cap.  5).  Esse  autem  participatum  finitur  ad  capacitatem   participantis. 

Unde  solus  Deus,  qui  est  ipsum  suum  esse,  est  actus  purus  et  infinitus. 

In  substantiis  vero  intellectualibus  est  compositio  ex  actu  et  potentia : 

non  quidem  ex  materia  et  forma,  sed  ex  forma  et  esse  participato.  Unde 

a  quibusdam  dicuntur  componi  ex  quo  est^  et  quod  est;  ipsum  enim  esse 

est  quo  aliquid  est. 

Cfr.  S.  c.  G.,  II,    c,  5o.  —  i  Sent.,  Dist.  viii,   q.  5,  art.  2;  11  Sent.,  Dist.xvii, 
q.  I ,  art.  2.  —  De  Spir.  Creat.,  art.  i .  —  De  Anim.,  art.  6.  —  Quodl.  iii,  art.  20. 


§  76.   —  De  spiritualitate  animde  rationalis 

§§  1.  Utrum  auima  humana  sit  aliquid  subsistens. 

(S.  Th.  I,  q.  Lxxv,  art.  2) 

Videtur  quod  anima  humana  non  sit  aliquid  subsistens.  i.  Quod  enim 
est  subsistens,  dicitur  hoc  aliqu\d.  Anima  autem  non  est  hoc  aliquid^  sed 
compositum  ex  anima  et  corpore.  Ergo  anima  non  est  aliquid  subsi- 
stens.     . 

2.  Praeterea,  omne  quod  est  subsistens,  potest  dici  operari.  Sed  anima 
non  dicitur  operari ;  quia,  ut  dicitur  (Deanima,  lib.  1,  c.  4)  :  «  dicere 
animam  sentire,  aut  intelligere,  simile  est  ac  si  dicat  eam  aliquis  texere 
vel  asdificare.  »  Ergo  anima  non  est  aliquid  subsistens. 

3.  Praeterea,  si  anima  esset  aliquid  subsistens,  esset  aliqua  ejus  ope- 
ratio  sine  corpore.  Sed  nulla  est  ejus,roperatio  sine  corpore.  Nec  etiam 
intelligere  :  quia  non  contingit  intelligere  sine  phantasmate.  Phantasma 
autem  non  est  sine  corpore.  Ergo  anima  humana  non  est  aliquid  sub- 
sistens. 

Sed  contra  est,  quod  Augustinus  dicit  (De  Trin.  lib.  x,  cap.  7)  :  «  Quis- 
quis  videt  mentis  naturam  et  esse  substantiam,  et  non  esse  corpoream, 
videt  eos  qui  opinantur  eam  esse  corpoream,  ob  hoc  errare,  quod  adjun- 
gunt  ei  ea  sine  quibus  nullam  possunt  cogitare  naturam  ;  »  scilicet  cor- 
porum  phantasias.  Natura  ergo  mentis  humanae  non  solum  est  incor- 
porea,  sed  etiam  est  substantia,  scilicet  aliquid  subsistens. 

CoNCLUsio.  —  Anima  humana,  cum  sit  omnium  corporum  cognoscitiva^ 
est  incorporea  et  suhsistens. 

Respondeo  dicendum  quod  necesse  est  dicere  id  quod  est  principium 
intellectualis  operationis  (quod  dicimus  animam  hominis)  esse  quoddam 

principium  incorporeum  et  subsistens.  Manifestum  est  enim  quod  homo 
per  intellectum  cognoscere  potest  naturas  omnium  corporum.  Quod 
autem  potest  cognoscere  aliqua,  oportet  ut  nihil  eorum  habeat  in  sua 
natura  ;  quia  illud  qupd  inesset  ei  naturaliter,  impediret  cognitionem 
aliorum.  Sicut  videmus  quod  lingua  infirmi,  quae  infecta  est  cholerico  et 
amaro  humore,  non  potest  percipere  aliquid  dulce,  sed  omnia  videntur 
ei  amara.  Si  igitur  principium  inteliectuale  haberet  in  se  naturam  alicu- 
jus  corporis,  non  posset  omnia  corpora  cognoscere.  Omne  autem  corpus 
habet  aliquam  naturam  determinatam.  Impossibile  est  igitur  quod  prin- 
cipium  intellectuale  sit  corpus.  —  Et  similiter  impossibile  est  quod  intel- 
ligat  per  organum  corporeum,  quia  natura  determinata  illius  organi  cor- 
porei  prohiberet  cognitionem  omnium  corporum  ;  sicut  si  aliquis  deter- 
minatus  color  sit  non  solum  in  pupilla,  sed  etiam  in  vase  vitreo,  liquor 
infusus  ejusdem  coloris  videtur  *.  —  Ipsum  igitur  intellectuale  princi- 
pium,  quod  dicitur  mens  vel  intellectus^  habet  operationem  per  se,  cui 
non  communicat  corpus.  Nihil  autem  potest  per  se  operari,  nisi  quod 
per  se  subsistit.  Non  enim  est  operari  nisi  entis  in  actu.  Unde  eo  modo 
aliquid  operatur  quo  est.  Relinquitur  igitur  animam  humanam,  quas 
dicitur  intellectus  vel  mens,  esse  aliquid  incorporeum  et  subsistens. 

Ad  primum  ergo  dicendum,  quod  hoc  aliquid  potest  accipi  dupliciter  : 
uno  modo  pro  quocumque  subsistente;  alio  modo  pro  subsistente  com- 
pleto  in  natura  alicujus  speciei.  Primo  modo  excludit  inhserentiam  acci- 
dentis  ct  formae  materialis.  Secundo  modo  excludit  etiam  imperfectionem 
partis.  Unde  manus  posset  dici  hoc  aliquid  primo  modo,  sed  non  secun- 
do  modo.  Sic  igitur  cum  anima  humana  sit  pars  speciei  humanas,  potest 
dici  hoc  aliquid  primo  modo,  quasi  subsistens;  sed  non  secundo  modo. 
Sic  enim  compositum  ex  anima  et  corpore  dicitur  hoc  aliquid. 

Ad  secundum  dicendum,  quod  verba  illa  Aristoteles  dicit  non  secun- 
dum  propriam  sententiam,  sed  secundum  opinionem  illorum  qui  dice- 
bant  quod  intelligere  est  moveri,  ut  patet  ex  iis  quae  ibi  praemiitit.  —  Vel 

I.  Cum  homo  inveniatur  quandoque  inteUigens  actu,  quandoque  inteUigens 
in  potentia  tantum,  oportet  in  homine  considerare  aliquod  intellectivum  prin- 
cipium,  quod  sit  in  potentia  ad  intelligibilia  ;  et  hoc  principium  nominat  Philo- 
sophus  (in  III  de  Anima,  c.  4)  intellectum  possibilem.  Hunc  igitur  intellectum 
possibilem  necesse  est  esse  in  potentia  ad  omnia  quag  sunt  intelligibilia  per 
hominem,  et  recegtivum  eorum,  et  per  con^equens  denudatum  ab  his  :  quia 
omne  quod  est  receptivum  aliquorum  et  in  potentia  ad  ea,  quantum  de  se  est 
denudatum  ab  eis  ;  sicut  pupilla,  qu£e  est  receptiva  omnium  colorum,  caret 
omni  colore.  Homo  autem  natus  est  intelligere  formas  omnium  sensibilium 
rerum.  Oportet  igitur  intellectum  possibilem  esse  denudatum,  quantum  in  se 
est,  ab  omnibus  sensibiHbus  formis  et  naturis;  et  ita  oportet  quod  non  habeat 
aliquod  organum  corporeum.  Si  enim  haberet  aliquod  organum  corporeum, 
determinaretur  ad  ahquam  naturam  sensibilem,  sicut  potentia  visiva  determi- 
natur  ad  naturam  oculi.  Per  hanc  Philosophi  demonstrationem  excluditur 
positio  philosophorum  antiquorum,  qui  ponebant  intellectum  non  differre  a 
potentiis  sensitivis  ;  vel  quicumque  alii  posuerunt  principium  quo  intelligit 
homo,  esse  aliquam  formam  vel  virtutem  permixtam  corpori,  sicut  aliae  formae 
aut  virtutes  materiales.  (DeAnim.,  art.  2,  c.) 

dicendum  quod  per  se  agere  convenit  per  se  existenti.  Sed  per  se  existens 
quandoque  potest  dici  aliquid,  si  non  sit  inhasrens,  ut  accidens,  vel  ut 
forma  materialis,  etiamsi  sitpars.  Sed  proprie  et  per  se  subsistens  dicitur 
quod  neque  est  praedicto  modo  inhasrens,  neque  est  pars.  Secundum 
quem  modum  oculus  aut  manus  non  posset  dici  per  se  subsistens,  et  per 
consequens  nec  per  se  operans.  Unde  et  operationes  partium  attribuuntur 
toti  per  partes  :  dicimus  enim  quod  homo  videt  per  oculum,  et  palpat 
per  manum.  Potest  igitur  dici  quod  anima  intelligit,  sicut  oculus  videt. 
Sed  magis  proprie  dicitur  quod  homo  intelligat  per  animam. 

Ad  tertium  dicendum,  quod  corpus  requiritur  ad  actionem  intellectus, 
nonsicut  organum  quo  talis  actio  exerceatur,  sed  ratione  objecti.  Phan- 
tasma  enim  comparatur  ad  intellectum  sicut  color  ad  visum.  Sic  autem 
indigere  corpore  non  removet  intellectum  esse  subsistentem.  Alioquin 
animal  non  esset  aliquid  subsistens,  cum  indigeat  exterioribus  sensibi- 
libus  ad  sentiendum. 

Cfr.  S.  c.  G.,  II,  c.  5i. 

§§  2.  Utrum  anima  possit  esse  forma  et  hoc  aliquid. 

(De  Anim.,  art.  1,  c) 

Videtur  quod  anima  humana  non  possit  esse  forma  et  hoc  aliquid.  i .  Si 
enim  anima  humana  est  hoc  aliquid,  est  subsistens,  et  habens  per  se  esse 
completum.  Quod  autem  advenit  alicui  post  esse  completum,  advenit  ei 
accidentaliter,  ut  albedo  homini  et  vestimentum.  Corpus  igitur  unitum 
animae  advenit  ei  accidentaliter.  Si  ergo  anima  est  hoc  aliquid,  non  est 
forma  substantialis  corporis. 

2.  Praeterea,  si  anima  est  hoc  aliquid,  oportet  quod  sit  aliquid  indivi- 
duatum ;  nuUum  enim  universalium  est  hoc  aliquid.  Aut  igitur  indivi- 
duatur  ex  aliquo  alio,  aut  ex  se.  Siex  alio,  et  est  forma  corporis  ;  oportet! 
quod  individuetur  ex  corpore  (nam  formae  individuantur  ex  propria  ma-j 
teria);  et  sic  sequitur  quod  remoto  corpore  tollitur  individuatio  animae;! 
et  sic  anima  non  poterit  esse  per  se  subsistens,  nec  hoc  aliquid.  Si  auteml 
ex  se  individuatur,  aut  est  forma  simplex,  aut  est  aliquid  compositum  eyj 
materia  et  forma.  Si  est  forma  simplex,sequitur  quod  animaindividuaia, 
ab  alia  differre  non  poterit  nisi  secundum  formam.  Differentia  autem  se- 
cundum  formam  facit  diversitatem  speciei.  Sequitur  igitur  quod  animaej 
diversorum   hominum  sint  specie  differentes;   unde  et  homines  specie 
diflferrent  si  anima  est  forma  corporis  ;  cum  unumquodque  a  propria  for*j 
ma  speciem  sortiaiur.  Si  autem  animaest  composita  ex  materia  etforma,* 
impossibile  est  quod  secundum  se  totam  sit  forma  corporis ;  nam  mate-1 
ria  nullius  est  forma.  Relinquitur  igitur  quod  impossibile   sit  animam 
simul  esse  hoc  aliquid  et  formam. 

3.  Praeterea,  si  anima  est  hoc  aliquid,  sequitur  quod  sit  individuum 
quoddam.  Omne  auiem  individuum  est  in  aliqua  specie  et  in  aliquo  ge- 
nere.  Relinquitur  igitur  quod  anima  habeat  propriam  speciem  et  pro-    ' 
prium  genus.  Impossibile  est   autem  quod   aliquid   propriam   speciem  .^^, 

habens  recipiat  superadditionem  alterius,  ad  speciei  cujusdam  constitu- 
tionem;  quia,  ut  Pliilosophus  dicit,  formas  veJ  species  rerum  sunt  sicut 
numeri  ;  quibus  quidquid  subtrahitur  vel  additur,  speciem  variat.  Mate- 
ria  autem  et  forma  uniuntur  ad  speciei  constitutionem.  Si  igitur  anima 
est  hoc  aliquid,  non  unietur  corpori  ut  forma  materiae. 

4.  Praeterea,  cum  Deus  res  propter  sui  bonitatem  fecerit,  quas  in  di- 
versis  rerum  gradibus  manifestatur,  tot  gradus  entium  instituit,  quot 
potuit  natura  pati.  Si  igitur  anima  humana  potest-per  se  subsistere  (quod 
oportet  dicere,  si  est  hoc  aliquid),  sequeretur  quod  anima  per  se  existens 
sit  unus  gradus  entium.  Formae  autem  non  sunt  unus  gradus  entium  se- 
orsum  sine  materiis.  Igitur  anima,  si  est  hoc  aliquid,  non  erit  forma  aii- 
cujus  materiae. 

5.  Praeterea,  si  anima  est  hoc  aliquid,  etper  se  subsistens,  oportetquod 
sit  incorruptibilis  ;  cum  neque  contrarium  habeat,  neque  ex  contrariis 
composita  sit.  Si  autem  est  incorruptibilis,  non  potest  esse  proportionata 
corpofi  corruptibili,  quaie  est  corpus  humanum.  Omnis  autem  forma  est 
proportionata  suae  materias.  Igitur  si  anima  est  hoc  aliquid,  non  erit  for- 
macorporis  humani. 

6.  Praeterea,  nihil  subsistens  est  actus  purus  nisi  Deus.  Si  igitur  ani- 
ma  est  hoc  aliquid,  utpote  per  se  subsistens,  erit  in  ea  aliqua  compositio 
actus  et  poientiae;  et  sic  non  poterit  esse  forma,  quia  potentia  non  est  ali- 
cujus  actus.  Si  igitur  anima  sit  hoc  aliquid,  non  erit  forma. 

7.  Praeterea,  si  anima  est  hoc  aliquid  potens  per  se  subsistere,  non 
oportet  quod  corpori  uniatur  nisi  propter  aliquod  bonum  ipsius.  Aut 
igitur  propter  aliquod  bonum  essentiale,  aut  propter  bonum  accidentale. 
Propter  bonum  essentiale  non,  quia  sine  corpore  potest  subsistere.  Neque 
etiam  propter  bonum  accidentale,  quod  praecipue  videtur  esse  cognitio 
veritatis,  quam  anima  humana  per  sensus  accipit,  qui  sine  organis  cor- 
poris  esse  non  possunt.  Sed  animae  puerorum  antequam  nascantur  mo- 
rientium,  dicuntur  a  quibusdam  perfectam  cognitionem  rerum  habere  ; 
quam  tamen  constat  quod  per  sensum  non  acquisierunt.  Si  igitur  anima 
est  hoc  aliquid,  nulla  ratio  est  quare  corpori  uniatur  ut  forma. 

8.  Praeterea,  forma  et  hoc  aliquid  ex  opposito  dividuntur  ;  dicit  enim 
Phiiosophus  (De  Anima,  lib.  ii,  c.  i),  quod  substantia  dividitur  in  tria  : 
quorum  unum  est  forma,  aliud  materia,  et  tertium  quod  est  hoc  aliquid. 
Opposita  autem  non  dicuntur  de  eodem.  Ergo  anima  humana  non  potest 
esse  forma  et  hoc  aliquid. 

9.  Prasterea,  id  quod  est  hoc  aliquid,  per  se  subsistit.  Formae  autem 
proprium  estquod  sit  in  alio  :  quae  videntur  esse  opposita.  Si  igitur  ani- 
ma  est  hoc  aliquid,  non  videtur  quod  sit  forma. 

10.  Sed  diceretur,  quod  corrupto  corpore  anima  remanet  hocaliquid  et 
per  se  subsistens,  sed  tunc  perit  in  ea  ratio  formae.  —  Sed  contra_,  omne 
quod  potest  abscedere  ab  aliquo,  manente  substantia  ejus,  inest  ei  acci- 
dentaliter.  Si  igitur  anima  remanente  post  corpus,  perit  in  ea  ratio 
formae,  sequitur  quod  ratio  formae  conveniat  ei  accidentaliter.  Sed  non 
unitur  corpori  ad  constitutionem   hominis  nisi  prout  est   forma.  Ergo 

unitur  corpori  accidentaliter ;  et  per  consequens  homo  erit  ens  per  acci- 
dens  ;  quod  est  inconveniens, 

11.  Prasterea,  si  anima  humana  est  hoc  aliquid,  et  per  se  existens, 
oportet  quod  per  se  habeat  aliquam  propriam  operaiionem;  quia  unius- 
cujusque  rei  per  se  existentis  est  aliqua  propria  operatio.  Sed  anima 
humana  non  habet  aliquam  propriam  operationem ;  quia  ipsum  intelli- 
gere,  quod  maxime  videtur  esse  ejus  proprium,  non  est  animae,  sed 
hominis  per  animam,  ut  dicitur  (De  Anima,  lib.  i,  G.4).  Ergo  anima  hu- 
mana  non  est  hoc  aliquid. 

12.  Praeterea ,  si  anima  humana  est  forma  corporis,  oportet  quod 
habeat  aliquam  dependentiam  ad  corpus ;  forma  enim  et  materia  a  se 
invicem  dependent.  Sed  quod  dependet  ex  aliquo,  non  est  hoc  aliquid.  Si 
igitur  anima  est  forma  corporis,  non  erit  hoc  aliquid. 

i3.  Praeterea,  si  anima  est  forma  corporis,.  oportet  quod  animae  et  cor- 
poris  sit  unum  esse  :  nam  ex  materia  et  forma  fit  unum  secundum  esse. 
Sed  animae  et  corporis  non  potest  esse  unum  esse,  cum  sint  diversorum 
generum  ;  anima  enim  est  in  genere  substantiae  incorporeae,  corpus  vero 
in  genere  substantiae  corporeae.  Anima  igitur  non  potest  esse  forma 
corporis. 

14.  Praeterea,  esse  corporis  est  esse  corruptibile,  et  ex  partibus  quanti- 
tativis  resuitans  ;  esse  autem  animae  est  incorruptibile  et  simplex.  Ergo 
corporis  et  animae  non  est  unum  esse. 

i5.  Sed  diceretur,  quod  corpus  humanum  ipsum  esse  corporis  habet 
per  animam.  —  Sed  contra,  Philosophus  dicit  (De  Anima,  lib.  11,  c.  i), 
quod  anima  est  actus  corporis  physici  organici.  Hoc  igitur  quod  compa- 
ratur  ad  animam  ut  materia  ad  actum,  est  jam  corpus  physicum  organi- 
cum ;  quod  non  potest  esse  nisi  per  aliquam  formam,  qua  constituatur  in 
genere  corporis.  Habet  igitur  corpus  humanum  suum  esse  praeter  esse 
animae. 

16.  Praeterea,  principia  essentialia,  quae  sunt  materia  et  forma,  ordi- 
nantur  ad  esse.  Sed  ad  iilud  quod  potest  haberi  in  natura  ab  uno,  non 
requiruntur  duo.  Si  igitur  anima,  cum  sit  hoc  aliquid,  habet  in  se  pro- 
prium  esse,  non  adjungeiur  ei  secundum  naturam  corpus,  ut  materia 
formae. 

17.  Praeterea,  esse  comparatur  ad  substantiam  animae  ut  actus  ejus  ;  et 
sic  oportet  quod  sit  supremum  in  anima.  Inferius  amem  non  contingit  id 
quod  est  superius  secundum  supremum  in  eo,  sed  magis  secundum  infi- 
mum;  dicit  enim  Dionysius  (De  Div.  Nom.,  c.  7),  quod  divina  sapientia 
conjungit  fines  primorum  principiis  secundorum.  Corpus  igitur,  quod 
est  inferius  anima,  non  pertingit  ad  esse  quod  est  supremum  in  ipsa. 

18.  Praeterea,  quorum  est  unum  esse,  est  una  operatio.  Si  igitur  esse 
animae  humanae  conjunctae  corpori  sit  commune  corpori;  et  operatio  ejus, 
quae  est  intelligere,  erit  communis  animae  et  corpori  :  quod  est  impossi- 
bile.  Non  est  igitur  unum  esse  animae  humanae  et  corporis  ;  unde  sequi- 
tur  quod  anima  non  sit  forma  corporis  et  hoc  aliquid. 

Sed  contra,  unumquodque  sortitur  speciem  per  propriam  formam.  Sed 

homo  est  homo  inquantum  est  rationalis.  Ergo  anima  rationalis  est 
propria  forma  hominis.  Est  autem  hoc  aliquid  et  per  se  subsistens,  cum 
per  se  operetur.  Non  enim  est  intelligere  pcr  organum  corporeum.  Ani- 
ma  igitur  humana  est  hoc  aliquid  et  forma. 

Praeterea,  ultima  perfectio  animae  humanae  cojisistit  in  cognitione  ve- 
ritatis,  quae  est  per  iniellectum.  Ad  hoc  autem  quod  perficiatur  anima  in 
cognitione  veritatis,  indiget  uniri  corpori ;  quia  intelligit  per  phantasma- 
ta,  quae  non  sunt  sine  corpore.  Ergo  necesse  est  utanimacorpo^ri  uniatur 
ut  forma,  et  sit  hoc  aliquid. 

SoLUTio.  —  Respondeo  dicendum,  quod  hoc  aliquid  proprie  dicitur 
individuum  in  genere  substantiae.  Dicit  enim  Philosophus  in  Praedica- 
mentis  (in  Praedic.  subst.),  quod  primae  substantiae  indubitanter  hoc 
aliquid  significant;  secundae  vero  substantiae,  etsi  videantur  hoc  aliquid 
significare,  magis  tamen  significant  quale  quid.  Individuum  autem  in 
genere  substantiae  non  solum  habet  quod  per  se  possit  subsistere,  sed 
quod  sit  aiiquid  completum  in  aliqua  specie  et  genere  substantias  ;  unde 
Philosophus,  etiam  in  Praedicamentis,  manum  et  pedem  et  hujusmodi 
nominat  partes  substantiarum  magis  quam  substantias  primas  vel  secun- 
das:  quia  licet  non  sint  in  alio  sicutin  subjecto  (quod  proprie  substantiae 
est),  non  tamen  participant  complete  naturam  alicujus  speciei;  unde  non 
sunt  in  aiiqua  specie  neque  in  aliquo  genere,  nisi  per  reductionem. 

Duobus  igitur  existentibus  de  ratione  ejus  quod  est  hoc  aliquid,  qui- 
dam  utrumque  animae  humanae  abstulerunt,  dicentes  animam  esse  har- 
moniam,  ut  Empedocles ;  aut  complexioxiem,  ut  Galenus;  aut  aliquid  hu- 
jusmodi.  Sic  enim  anima  neque  per  se  poterit  subsistere,  neque  erit  ali- 
quid  completum  in  aliqua  specie  vel  genere  substantiae ;  sed  erit  forma 
tantum  similis  aliis  materialibus  formis.  —  Sed  haec  positio  stare  non 
potest  nec  quantum  ad  animam  vegetabilem,  cujus  operationes  oportet 
habere  aliquod  principium  supergrediens  qualitates  activas  et  passivas, 
quae  in  nutriendo  et  in  augendo  se  habent  instrumentaliter  tantum  :  com- 
plexio  autem  et  harmonia  qualitates  elementares  non  transcendunt.  Si- 
militer  autem  non  potest  stare  quantum  ad  animam  sensibilem,  cujus 
operationes  sunt  in  recipiendo  species  sine  materia;  cum  tamen  qualita- 
les  activae  et  passivae  ultra  materiam  se  non  extendant,  utpote  materiae 
dispositiones  existentes.  Multo  autem  minus  potest  stare  quantum  ad  ani- 
mam  sensibilem,  cujus  operationes  sunt  in  recipiendo  species  sine  mate- 
ria  ;  cum  tamen  qualitates  activae  et  passivas  ultra  materiam  se  non  exten- 
dant,  utpote  materiae  dispositiones  existentes.  Muito  autem  minus  potest 
stare  quantum  ad  animam  rationalem,  cujus  operationes  sunt  intelligere 
et  abstrahere  species,  non  solum  a  materia,  sedabomnibus  conditionibus 
materialibus  individuantibus ;  quod  requiritur  ad  cognitionem  universa- 
lis.  Sed  adhuc  aliquid  amplius  proprie  in  anima  rationali  considerari 
oportet :  quia  non  solum  absque  materia  etconditionibus  materiae  species 
intelligibiles  recipit,  sed  nec  etiam  in  ejus  propria  operatione  possibile 
est  communicare  aliquod  organum  corporale;  ut  sic  aliquod  corporeum 
sit  organum  intelligendi,  sicut  oculus  est  organum  videndi.  Et  sic  opor- 

tet  quod  anirna  intellectiva  per  se  agat,  utpotepropriam  operationem  tia- 
bens  absque  corporis  communione.  Et  quia  unumquodque  agit  secun- 
dum  quod  est  actu,  oportet  quod  anima  intellectiva  habeat  esse  per  se 
absolutum  non  dependens  a  corpore.  Formae  enim  quae  habent  esse  de- 
pendens  a  materia  vei  subjecto,  non  habent  per  se  operationem.  Et  propter 
hoc  posteriores  philosophi  judicaverunt  partem  animas  intellectivam  esse 
aliquid  per  se  subsistens:  dicit  enim  Philosophus  (in  ih  de  Anima,  c.  5), 
quod  intellecius  est  substantia  quaedam  et  non  corrumpitur.  Et  in  idem 
redit  dictum  Platonis  ponentis  (in  dialog.  de  Pulchro  ante  med.)  animam 
immortalem  et  per  se  subsistentem,  ex  eo  quod  movet  seipsam.  Large 
enim  accepit  motum  pro  omni  operatione,  ut  sic  inteiligatur  quod  intel- 
lectus  movet  seipsum,  quia  a  se  ipso  operatur. 

Sed  ulterius  posuit  Plato  (lib.  V  de  Natura  hominis,  versusiinem),  quod. 
anima  humana  non  solum  per  se  subsisteret,  sed  quod  etiam  haberet  in 
se  completam  naturam  speciei.  Ponebat  enim  totam  naturam  speciei  in 
anima  esse,  dicens  hominem  non  esse  aliquid  compositum  ex  anima  et 
corpore,  sed  animam  corpori  advenientem  ;  ut  sit  comparatio  animae  ad 
corpus  sicut  nautae  ad  navem,  vel  sicuti  induti  ad  vestem.  —  Sed  haec 
opinio  stare  non  potest.  Manifestum  est  enim,  id  quo  vivit  corpus,  ani- 
mam  esse  :  vivere  autem  est  esse,viventium:  anima  igitur  est  quo  corpus 
humanum  habet  esse  actu.  Hujusmodi  autem  forma  est.  Est  igitur  anima 
humana  corporis  forma.  Item  si  anima  esset  in  corpore  sicut  nauta  in 
navi>  non  daret  speciem  corpori,  neque  partibus  ejus  ;  cujus  contrarium 
apparet  ex  hoc  quod  recedente  anima,  singulas  partes  non  retinent  pri- 
stinum  nomen  nisi  aequivoce  :  dicitur  enim  oculus  mortuiaequivoce  ocu- 
lus,  sicut  pictus  aut  lapideus  ;  et  simile  est  de  aliis  partibus.  Et  praeterea 
si  anima  csset  in  corpore  sicut  nauta  in  navi,  sequeretur  quod  unio  ani- 
mae  et  corporis  esset  accidentalis  :  mors  igitur,  quae  inducit  eorum  sepa- 
rationem,  non  esset  corruptio  substantialis ;  quod  patet  esse  falsum.  — 
Relinquitur  igitur  quod  anima  est  hoc  aliquid,  ut  per  se  potens  subsistere ; 
non  quasi  habens  in  se  completam  speciem,  sedquasi  perficiens  speciem 
humanam  ut  forma  corporis;  et  sic  similiter  est  forma  et  hoc  aliquid; 

Quod  quidem  ex  oMine  formarum  naturalium  considerari  potest.  In- 
venitur  enim  inter  formas inferiorum  corporum  tanto  aliqua  altior,  quanto 
superioribus  principiis  magis  assimiiaiur  et  appropinquat.  Quod  quidem 
ex  propriis  formarum  operationibus  perpendi  potest.  Formae  enim  ele- 
mentorum,  quae  sunt  infimae,  et  materiae  propinquissimae,  non  habent 
aliquam  operationem  excedentem  qualitates  activas  et  passivas,  ut  rarum 
ct  densum,  et  aliae  hujusmodi,  quae  videntur  esse  materiae  dispositiones. 
Super  has  autem  sunt  formae  mixtorum  corporum.  Super  has  autem  for- 
mas  sunt  iterum  animae  plantarum.  Super  has  autem  ulterius  sunt  animae 
brutorum,  quae  in  seipsis  cognoscitivae  sunt ;  licet  brutorum  cognitio  sit 
materialium  lantum,  et  maierialiter  ;  unde  organis  corporalibus  indigent. 
Super  has  autem  uitimo  sunt  animaehumanae,  quae  similitudinem  habent 
ad  superiores  substantias  etiam  in  genere  cognitionis,  quia  immateralia 
cognoscere  possunt  intelligendo.  In  hoc  tamcn  ab  eis  differunt,  quod  in- 

tellectus  animae  humanae  habet  naturam  acquirendi  cognitionem  imma- 
terialem  ex  cognitione  materialium,  quas  est  per  sensum.  —  Sic  igitur 
ex  operatione  animae  humanae,  modus  esse  ipsius  cognosci  potest.  In- 
quantum  enim  habet  operationem  materialia  transcendentem,  esse  suum 
est  supra  corpus  elevatum,  non  dependens  ex  ipso  ;  inquantum  vero  im- 
materialem  cognitionem  ex  materiali  est  nata  acquirere,  manifestum  est 
quod  complementum  suae  speciei  esse  non  potest  absque  corporis  unio- 
ne.  Non  enim  aliquid  est  completum  in  specie,  nisi  habeat  ea  quae  requi- 
runtur  ad  propriam  operationem  ipsius  speciei.  Si  igitur  anima  humana, 
inquantum  unitur  corpori  ut  forma,  habet  esse  elevatum  supra  corpus 
non  dependens  ab  eo,  manifestum  est  quod  ipsa  est  in  confinio  corpora- 
lium  et  separatarum  substantiarum  constituta. 

Ad  primum  ergo  dicendum,  quod  licet  anima  habeat  esse  completum, 
non  tamen  sequitur  qupd  corpus  ei  accidentaliter  uniatur;  tum  quia 
illud  idem  esse  quod  est  animas,  communicat  corpori,  ut  sit  unum  esse 
totius  compositi;  tum  etiam  quia  etsi  possit  per  se  subsistere,non  tamen 
habet  speciem  compleiam ;  sed  corpus  advenit  ei  ad  completionem  speciei. 

Ad  secundum  dicendum,  quod  unumquodque  ^ecundum  idem  habet 
esse  et  individuationem ;  universalia  enim  non  habent  esse  in  rerum  na- 
tura  ut  universalia  sunt,  sed  solum  secundum  quod  sunt  individuata. 
Sicut  igitur  esse  animas  est  a  Deo  sicut  a  principio  activo,  et  in  corpore 
sicut  in  materia,  nec  tamen  esse  animae  perit  pereunte  corpore;  ita  et  in- 
dividuatio  animae,  etsi  aliquam  relationem  habeat  ad  corpus,  non  tamen 
perit  corpore  pereunte. 

Ad  tertium  dicendum,  quod  anima  humana  non  est  hoc  aliquid  sicut 
substantia,  completam  speciem  habens ;  sed  sicut  pars  habentis  speciem 
completam,  ut  ex  dictis  patet.  Unde  ratio  non  sequitur. 

Ad  quartum  dicendum,  quod  licet  anima  humana  per  se  possit  subsi- 
stere,  non  tamen  per  se  habet  speciem  completam  ;  unde  non  posset  esse 
quod  animae  separatae  constituerent  unum  gradum  cntium. 

Ad  quintum  dicendum,  quod  corpus  humanum  esi  materia  proportio- 
nata  animae  humanae;  comparatur  enim  ad  eam  ut  potentiaad  actum  ;  nec 
tamen  oportet  quod  ei  adaequetur  in  virtute  essendi :  quia  anima  huma- 
na  non  est  forma  a  materia  totaliter  comprehensa  ;  quod  patet  ex  hoc 
quod  aliqua  ejus  operatio  est  supra  materiam.  Potest  tamen  aliter  dici 
secundum  sententiam  fidei,  quod  corpus  humanum  a  principio  ahquo 
modo  incorruptibile  consiitutum  est,  et  per  peccatum  necessitatem  mo- 
riendi  incurrit,  a  qua  iterum  in  resurrectioneliberabitur.  Unde  per  acci- 
dens  est  quod  ad  immortalitatem  animae  non  pertingit. 

Ad  sextum  dicendum,  quod  anima  humana,  cum  sit  subsistens,  com- 
posita  est  ex  potentia  et  actu.  Nam  ipsa  substantia  animas  non  est  suum 
esse,  sed  comparatur  ad  ipsum  ut  potentiaad  actum.  Nec  tamen  sequitur 
quod  anima  non  possit  esse  forma  corporis :  quia  etiam  in  aiiis  formis 
id  quod  est  ut  forma  et  actus  in  comparatione  ad  unum,  est  ut  potemia 
in  comparatione  ad  aliud. 

Ad  septimum  dicendum,  quod  anima  unitur  corpori  et  propter  bonum 


4^0  DE  ANIMA   SECUNDUM   ESSENTIAM 

quod  est  perfectio  substantialis,  ut  scilicet  compleatur  species  humana ; 
et  propter  bonum  quod  est  perfectio  accidentalis,  ut  scilicet  perficia- 
tur  in  cognitione  intellectiva,  quam  anima  ex  sensibus  acquirit ;  hic 
enim  modus  intelligendi  est  naturalishomini.  Nec  obstat,  si  animas  sepa- 
ratae  puerorum  et  aliorum  hominum  alio  modo  intelligendi  utuntur, 
quia  hoc  magis  competit  eis  ratione  separationis  quam  ratione  speciei 
humanae. 

Ad  octavum  dicendum,  quod  non  est  de  ratione  ejus  quod  est  hoc  ali- 
quid  quod  sit  ex  materia  et  forma  compositum,  sed  solum  quod  possit 
per  se  subsistere  ;  unde  licet  compositum  sit  hoc  aliquid,  non  tamen  re- 
movetur  quin  aliis  possit  competere  quod  sint  hoc  aliquid. 

Ad  nonum  dicendum,  quod  in  alio  esse  sicut  accidens  in  subjecto,  tollit 
rationem  ejus  quod  est  hoc  aliqUid.  Esse  autemin  alio  sicut  partem  (quo' 
modo  anima  est  in  homine),  non  omnino  excludit  quin  id  quocl  est  in 
alio,  possit  hoc  aliquid  dici. 

Ad  decimum  dicendum,  quod  corrupto  corpore  non  perit  abanima  na- 
tura  secundum  quam  competit  ei  ut  sit  forma;  licet  non  perficiat  mate- 
riam  actu,  sicut  forma. 

Ad  undecimum  dicQndnm^  quod  intelligere  est  propria  operatio  animae, 
si  consideretur  principium  a  quo  egreditur  operatio;  non  enim  egreditur 
ab  anima  mediante  organo  corporali,  sicut  visio  mediante  oculo.  Com- 
municat  tamen  in  ea  corpus  ex  parte  objecti ;  nam  phantasmata,  quic 
sunt  objecta  intellectus,  sine  corporeis  organis  esse  non  possunt. 

Ad  duodecimum  dicendum,  quod  etiam  anima  aliquam  dependentiam 
habet  ad  corpus,  inquantum  sine  corpore  non  pertingit  ad  complemen- 
tum  suae  speciei ;  non  tamen  sic  dependet  a  corpore  quin  sine  corpore 
esse  possit. 

Ad  decimum  tertium  dicendum,  quod  necesse  est,  si  anima  est  forma 
corporis,  quod  animae  et  corporis  sit  unum  esse  commune,  quod  est  esse 
compositi.  Nec  hoc  impeditur  per  hoc  quod  ainima  et  corpus  sunt  diver- 
sorum  generum  :  nam  neque  anima  neque  corpus  sunt  in  specie  vel 
genere,  nisi  per  reductionem,  sicut  partes  reducuntur  ad  speciem  vel 
genus  totius. 

Ad  decimum  quartum  dicendum,  quod  iliud  quod  proprie  corrumpitur, 
non  est  forma  neque  materia,  neque  ipsum  esse,  sed  compositum.  Dici- 
tur  autem  esse  corporis  corruptibile,  inquantum  corpus  per  corruptionem 
deficit  ab  illo  esse  quod  erat  sibi  et  animas  commune,  quod  remanet  in 
anima  subsistente.  Et  pro  tanto  etiam  dicitur  ex  partibus  consistens  esse 
corporis,  quia  ex  suis  partibus  corpus  constituitur  tale  ut  possit  ab  ani- 
ma  esse  recipere. 

Ad  decimum  quintum  dicendum,  quod  in  definitionibus  formarum 
aliquando  ponitur  subjectum  ut  informe,  sicut  cum  dicitur  :  Motus  est 
actus  existeniis  in  potentia;  aliquando  autem  ponitur  subjectum  forma- 
tum,  sicut  cum  diciiur :  Motus  est  actus  mobilis,  lumen  est  actus  lucidi ;  et 
hoc  modo  dicitur  anima  actus  corporis  organici  physici,  quia  anima  facit 
ipsum  esse  corpus  organicum ,  sicut  lumen  facit  aliquid  essc  iucidum. 

Ad  decimum  sextum  dicendum,  quod  principia  essentialia  alicujus 
speciei  ordinantur  non  ad  esse  tantum,  sed  ad  esse  hujus  speciei.  Licet 
igitur  anima  possit  per  se  esse,  non  tamen  potest  in  complemento  suae 
speciei  esse  sine  corpore. 

Ad  decimum  septimum  dicendum,  quod  licet  esse  sit  formalissimum 
inter  omnia,  tamen  est  etiam  maxime  communicabile,  licet  non  eodem 
modo  inferioribus  et  superioribus  communicetur.  Sic  ergo  corpus  esse 
animae  participat,  sed  non  ita  nobiliter  sicut  anima. 

Ad  decimum  octavum  dicendum ,  quod  quamvis  esse  animas  sit 
quodammodo  corporis,  non  tamen  corpus  attingit  ad  esse  animae  parti- 
cipandum  secundum  totam  suam  nobilitatem  et  virtutem ;  et  ideo  est 
aliqua  operatio  animae  in  qua  non  communicat  corpus. 

Cfr.  De  Anim.,  art.  i4.  —  De  Spirit.  Creat.,  art.  2.  —  iii  De  Anim.,  1.  7. 


§  77.  —  Utrum  anima  sit  homo. 

(S.  Th.  I,  q.  Lxxv,  art.  4) 

Videtur  quod  anima  sit  homo.  i.  Dicitur  enim  (ii  Cor.,  iv,  i6)  :  Licet 
is  quiforis  est^  noster  homo^  corrumpatur  ;  tamen  is  qui  intus  est^  reno- 
vatur  de  die  in  diem.  Sed  id  quod  est  intus  in  homine,  est  anima.  Ergo 
anima  est  homo  interior. 

2.  Praeterea,  anima  humana  est  substantia  quaedam.  Non  autem  est 
substantia  universalis.  Ergo  est  substantia  particularis ;  ergo  est  hypo- 
stasis,  vel  persona;  sed  nonnisi  humana.  Ergo  anima  est  homo;  nam  per 
sona  humana  est  homo. 

Sed  contra  est  quod  Augustinus  (De  Civ.  Dei,  lib.  xix,  cap.  3)  commen- 
dat  Varronem,  quod  hominem  «  nec  animam  solam,  nec  solum  corpus, 
sed  animam  simul  et  corpus  esse  arbitratur.  » 

CoNCLusio.  —  Cum  illud  tantum  sit  homo  quod  operatur  omnes  hominis 
operationes,  anima  vero  sola  sine  corpore  non  operetur  sensitivas ;  mani- 
festum  est  quod  homo  non  est  anima  tantum^  sed  aliquid  compositum  ex 
anima  et  corpore. 

Respondeo  dicendum  quod  animam  esse  hominem  dupliciter  potest 
intelligi.  Uno  modo,  quod  homo  sit  anima,  sed  hic  homo  non  sit  anima, 
sed  compositum  ex  anima  et  corpore,  puta  Socrates.  Quod  ideo  dico, 
quia  quidam  posuerunt  solam  formam  esse  de  ratione  speciei;  materiam 
vero  esse  partem  individui,  et  non  speciei.  Quod  quidem  non  potest  esse 
verum.  Nam  ad  naturam  speciei  pertinet  id  quod  significat  definitio. 
Definitio  autem  in  rebus  naturalibus  non  significat  formam  tantum,  sed 
formam  et  materiam.  Unde  materia  est  pars  speciei  in  rebus  naturalibus, 
non  quidem  materia  signata,  quae  est  principium  individuationis,  sed 
materia  communis.  Sicut  enim  de  ratione  hujus  hominis  est  quod  sit  ex 
hac  anima,  et  his  carnibus,  et  his  ossibus ;  ita  de  ratione  hominis  est 

quod  sit  ex  anima,  et  carnibus,  et  ossibus  :  oportet  enim  de  substantia 
speciei  esse  quidquid  est  communiter  de  substantia  omnium  individuo- 
rum  sub  specie  contentorum.  —  Alio  vero  modo  potest  intelligi  sic  quod 
etiam  hasc  anima  sit  hic  homo  ;  et  hoc  quidem  sustineri  posset,  si  pone- 
retur  quod  animae  sensitivae  operatio  esset  ejus  propria  sine  corpore  :  quia 
omnes  operationes  quae  attribuuntur  homini,  convenirent  soli  animae. 
Illudautem  est  unaquaeque  res  quod  operatur  operationes  illius  rei ;  unde 
illud  est  homo  quod  operatur  operationes  hominis.  Ostensum  est  autem 
quod  sentire  non  est  operatio  animae  tantum.  Cum  igitur  sentire  sit 
quaedam  operatio  hominis,  licet  non  propria,  manifestum  est  quod  homo 
non  est  anima  tantum,  sed  aliquid  compositum  ex  anima  et  corpore. 
Plato  vero,  ponens  sentire  esse  proprium  animae,  ponere  potuit  quod 
homo  esset  anima  utens  corpore. 

Adprimum  ergo  dicendum^  quod  secundum  Philosophum  (Ethic.lib. 
VIII,  cap.  8),  «  illud  potissime  videtur  esse  unumquodque,  quod  est  prin- 
cipale  in  ipso ;  »  sicut  quod  facit  rector  civitatis,  dicitur  civitas  facere.  Et 
hoc  modo  aliquando  quod  est  principale  in  homine,  dicitur  homo;  ali- 
quando  quidem  pars  intellectiva  secundum  rei  veritatem,  quae  dicitur 
homo  interior;  aliquando  vero  pars  sensitiva  cum  corpore  secundum 
aestimationem  quorumdam  qui  solum  circa  sensibilia  detinentur,  et  haec 
dicitur  homo  exterior. 

Ad  secundum  dicendum,  quod  non  quasiibet  substantia  particularis  est 
hypostasis,  vel  persona,  sed  quae  habet  completam  naturam  speciei.  Unde 
manus  vel  pes  non  potest  dici  hypostasis,  vel  persona ;  et  similiter  nec 
anima,  cum  sit  pars  speciei  humanae. 
Cfr.  III  Sent.,  Dist.  v,  q.  3,  art.  2. 


CAPUT  SECUNDUM 
DE  UNIONE  ANIM^  AD  CORPUS 


§  78.  —  Positio  Platonis  de  unione  animae  intellectualis 

ad  corpus. 

(S.  c.  G.,  II,  c.  57) 

Aliqui  dixerunt  quod  nulla  substantia  intellectualis  potest  essc  forma 
corporis.  Sed  quia  huic  positioni  ipsa  hominis  natura  contradicere  vide- 
batur,  qui  ex  anima  intellectuali  et  corpore  videtur  esse  compositus, 
excogitaverunt  quasdam  vias  per  quas  natura  hominis  salvaretur. 

I.  Plato  igitur  posuit,  et  ejus  sequaces,  quod  anima  intellectualis  non 

Linitur  corpori  sicut  forma  materiae,  sed  solum  sicat  motor  mobili,  di- 
cens  animam  esse  in  corpore  sicut  nauta  est  in  navi ;  et  sic  unio  animas  et 
corporis  non  esset  nisi  per  contactum  virtutis. 

Hoc  autem  videtur  inconveniens.   Secundum  praedictum  enim  contac- 
tum  non  fit  aliquid  unum  simpliciter.  Ex  unione  autem  animae  et  corpo- 
ris  fit  homo.  Relinquitur  igitur  quod  homo  non  slt  unum  simpliciter,  et   . 
per  consequens  nec  ens  simpliciter,  sed  ens  per  accidens. 

2.  Ad  hoc  autem  evitandum  Plato  posuit  quod  homo  non  sit  aliquid 
compositum  ex  anima  et  corpore,  sed  quod  ipsa  anima  utens  corpore  sit 
homo  ;  sicut  Petrus  non  est  aliquid  compositum  ex  homine  et  indu- 
mento,  sed  homo  utens  indumento. 

Hoc  autem  esse  impossibile  ostenditur.  Animal  enim  et  homo  sunt 
quasdam  sensibilia,  et  naturalia.  Hoc  autem  non  esset,  si  corpus  et  ejus 
partes  non  essent  de  essentia  hominis  et  animalis,  sed  tota  essentia  utrius- 
que  esset  anima  secundum  positionem  praedictam  :  anima  enim  non  est 
aliquid  sensibile  neque  materiale.  Impossibile  est  igilur  hominem  et 
animal  esse  animam  utentem  corpore,  non  autem  aliquid  ex  corpore  et 
anima  compositum. 

Item^  impossibile  est  quod  eorum  quae  sunt  diversa  secundum  esse  sit 
operatio  una.  Dico  autem  operationem  unam,  non  ex  parte  ejus  in  quod 
terminatur  actio,  sed  secundum  quod  egreditur  ab  agente.  Multi  enim 
trahentes  navim,  unam  actionem  faciunt  ex  parte  operati,  quod  est 
unum,  sed  tamen  ex  parte  trahentium  sunt  muhae  actiones,  quia  sunt 
diversi  impulsus  ad  trahendum.  Cum  enim  actio  consequatur  formam, 
et  virtutem,  oportet  quorum  sunt  diversae  formae  et  virtutes,  esse  et 
actiones  diversas.  Quamvis  autem  animae  sit  aliqua  operatio  propria,  in 
qua  non  communicat  corpus,  sicut  intelligere ;  sunt  tamen  aliquae  ope- 
rationes  communes  sibi  et  corpori,  ut  timere,  irasci  et  sentire,  et  hujus- 
modi.  Haec  enim  accidunt  secundum  aliquam  transmutationem  alicujus 
determinatae  partis  corporis.  Ex  quo  patet  quod  simul  sunt  animae  et 
corporis  operationes.  Oportet  igitur  ex  anima  et  corpore  unum  fieri,  et 
quod  non  sint  secundum  esse  diversa. 

3.  Huic  autem  rationi  secundum  Platonis  sententiam  obviatur.  Nihil 
enim  inconveniens  est  moventis  et  moti,  quamvis  secundum  esse  diver- 
sorum,  esse  eumdem  actum.  Nam  motus  est  idem  actus  moventis  sicut  a 
quo  est,  moti  autem  sicut  in  quo  est.  Sic  igitur  Plato  posuit  praemissas 
operationes  esse  animae  corporique  communes,  ut  videlicet  sint  animae 
sicut  moventis,  et  corporis  sicut  moti. 

Sed  hoc  esse  non  potest,  quia  sentire  accidit  in  ipso  moveri  a  sensibi- 
libus  exterioribus ;  unde  non  potest  homo  sentire  absque  exteriori  sensi- 
bili,  sicut  non  potest  aliquid  moveri  absque  movente.  Organum  igitur 
sensus  movetur  et  patitur  in  sentiendo,  sed  ab  exteriori  sensibili.  Illud 
autem  quod  patitur  est  sensus.  Quod  ex  hoc  patet,  quia  carentia  sensu 
non  patiuntur  a  sensibilibus  tali  modo  passionis.  Sensus  igitur  est  virtus 
passiva  ipsius  organi.  Anima  igitur  sensitiva  non  se  habet  in  sentiendo 
sicut  movens  et  agens,  sed  sicut  illud  quo  patiens  patitur;  quod  impos- 

sibile  est  esse  diversum,  secundum  esse,  a  patiente.  Non  est  igitur  anima 
sensibiiis,  secundum  esse,  diversa  a  corpore  animato. 

Prceterea^  licet  motus  sit  communis  actus  moventis  et  moti ;  tamen 
alia  operatio  est  facere  motum  et  recipere  motum.  Unde  et  duo  praedica- 
menta  ponuntur  facere  et  pati,  Si  igitur  in  sentiendo  anima  sensitiva  se 
habet  ut  agens,  et  corpus  ut  patiens,  alia  erit  operatio  animae  et  alia  cor- 
poris.  Anima  igitur  sensitiva  habebit  aliquam  operationem  propriam. 
Habebit  igitur  et  subsistentiam  propriam.  Non  igitur,  destructo  corpore, 
esse  desinet.  Animae  igitur  sensitivae  etiam  irrationabilium  animalium 
erunt  immortales;  quod  quidem  improbabile  videtur,  tamen  a  Platonis 
opinione  non  discordat. 

Amplius^  mobiie  non  sortitur  speciem  a  suo  motore.  Si  igitur  anima 
non  conjungitur  corpori  nisi  sicut  motor  mobili,  corpus  et  partes  ejus 
non  consequuntur  speciem  ab  anima.  Abeunte  igitur  anima,  remanebit 
corpus  et  partes  ejus  ejusdem  speciei.  Hoc  autem  est  manifeste  falsum ; 
nam  caro,  et  os,  et  manus,  et  hujusmodi  partes,  post  abcessum  animae, 
non  dicuntur  nisi  aequivoce,  cum  nulli  harum  partium  propria  operatio 
adsit,  quae  speciem  consequitur.  Non  igitur  unitur  anima  corpori  solum 
sicut  motor  mobili,  vel  sicuthomo  vestimento. 

Adhuc^  mobile  non  habet  esse  per  suum  motorem,  sed  solummodo 
motum.  Si  igitur  anima  uniatur  corpori  solummodo  ut  motor,  corpus 
movebitur  quidem  ab  anima,  sed  non  habebit  esse  per  eam.  Vivere 
autem  est  quoddam  esse  viventis.  Non  igitur  corpus  vivet  per  animam. 

Item,  mobile  neque  generatur  per  applicationem  motoris  ad  ipsum, 
neque  per  ejus  separationem  corrumpitur,  cum  non  dependeat  nfiobile  a 
motore  secundum  esse,  sed  secundum  moveri  tantum.  Si  igitur  anima 
uniatur  corpori  solum  ut  motor,  sequitur  quod  in  unione  animae  et  cor- 
poris  non  erit  aliqua  generatio,  neque  in  separatione  corruptio ;  et  sic 
mors,  quae  consistit  in  separatione  animae  et  corporis,  non  erit  corruptio 
animalis  :  quod  est  manifeste  falsum. 

Prceterea,  omne  movens  seipsum  ita  se  habet  quod  in  ipso  est  moveri 
et  non  moveri,  movere  et  non  movere.  Sed  anima,  secundum  Platonis 
opinionem,  movet  corpus  sicut  movens  seipsum.  Est  ergo  in  potestate 
animae  movere  corpus,  vel  non  movere.  Si  igitur  non  unitur  ei  nisi  sicut 
motor  mobili,  erit  in  potestate  animae  separari  a  corpore  cum  voluerit, 
et  iterum  uniri  ei  cum  voluerit  :  quod  paiet  esse  falsum. 

Cfr.  S.  c.  G.,  II,   c.   36.  —  11  Sent.,  Dist.  i,  q.   2,  art.  4.  —  De  Spir.   Creat., 
art.  2.  —  De  Anim.,  art.  9. 


§  79.  —  Utrum  unica  sit  anima  in  homine. 

§§  1.  Quod  nutritiva,  sensitiva  et  intellectiva  non  sunt  in  homine 

tres  animae.  (S.  c.  G.,  ir,  58) 

Posuit  Plato  non  esse  eamdem  animam  in  nobis  intellectivam,  nutriti- 
vam  et  sensitivam.   Unde,  etsi  anima  sensitiva  sit  forma  corporis,  non 

oportebit  propter  hoc  dicere  quod  aliqua  intellectualis  substantia  forma 
corporis  esse  possit. 

Quod  autem  hoc  sit  impossibile,  sic  ostendendum  est. 
Quae  attribuuntur  alicui  eidem  secundum  diversas  formas,  praedican- 
tur  de  se  invicem  per  accidens.  Album  enim  dicitur  esse  musicum  per 
accidens,  quia  Socrati  accidit  albedo  et  musica.  Si  igitur  anima  intelie- 
ctiva,  sensitiva,  et  nutritiva  sunt  diversae  virtutes  aut  formas  in  nobis,  ea 
quae  secundum  has  formas  nobis  conveniunt  de  invicem  praedicabuntur 
per  accidens.  Sed  secundum  animam  intellectivam  dicimur  homines,  se- 
cundum  sensitivam  animalia,  secundum  nutritivam  viventia.  Erit  igitur 
haec  praedicatio  per  accidens  :  Homo  est  animal,  vel :  Animal  est  vivum. 
Est  autem  per  se  talis  praedicatio.  Namhomo,  secundum  quod  esthomo, 
animal  est;  et  animal  secundum  quod  est  animal,  vivum  est.  Est  igitur 
aliquid  ab  eodem  principio  homo,  animal,  et  vivum. 

Si  autem  dicatur  quod,  etiam  praedictis  animabus  diversis  existentibus, 
non  sequitur  praedictas  praedicationes  fore  per  accidens,  eo  quod  animae 
illae  ad  invicem  ordinem  habent :  hoc  iterum  removetur.  Nam  ordo  sen- 
sitivi  ad  intellectivum  et  nutritivi  ad  sensitivum  est  sicut  ordo  potentiae 
ad  actum.  Nam  intellectivum  sensitivo  et  sensitivum  nutritivo  posterius 
secundum  generationem  est;  prius  enim  in  generatione  fit  animal  quam 
homo.  Si  igitur  iste  ordo  facit  praedicationes  esse  per  se,  hoc  non  erit 
secundum  illum  modum  dicendi  per  se  qui  accipitursecundum  formam, 
sed  secundum  illum  qui  accipitur  secundum  materiam  et  subjectum,  si- 
cut  dicitur  superficies  colorata.  Hoc  autem  est  impossibile,  quia  in  isto 
modo'  dicendiper  Ste,  id  quod  est  formale  praedicatur  per  se  de  subjecto, 
ut  cum  dicimus  :  Superficies  estalba,  vel :  Numerus  est  par.  Et  iterum  in 
hoc  modo  dicendi  per  se  subjectum  ponitur  in  definitione  praedicati.  Si- 
cut  numerus  in  definitione  paris.  Ibi  autem  e  contrario  accidit.  Non  enim, 
homo  per  se  praedicatur  de  animali,  sed  e  converso.  Et  iterum  non  po- 
nitur  subjectum  in  definitione  praedicati,  sed  e  converso.  Non  igitur 
praedictae  praedicationes  dicuntur  per  se  ratione  dicti  ordinis. 

Prceterea,  ab  eodem  aliquid  habet  esse  et  unitatem.  Unum  enim  con- 
sequitur  ad  ens.  Cum  igitur  a  forma  unaquaeque  res  habeat  esse,  a  for- 
ma  etiam  habebit  unitatem.  Si  igitur  ponantur  in  homine  plures  animae 
sicut  diversae  formae,  homo  non  erit  unum  ens,  sed  plura ;  nec  ad  unita- 
tem  hominis  ordo  formarum  sufficiet,  quia  esse  unum  secundum  or- 
dinem  non  est  esse  unum  simpliciter,  cum  unitas  ordinis  sit  minima 
unitatum. 

Item^  adhuc  redibit  praedictum  inconveniens,  ut  scilicet  ex  anima  in- 
tellectiva  et  corpore  non  fiat  unum  simpliciter,  sed  secundum  accidens 
tantum.  Omne  enim  quod  advenit  alicui  post  esse  completum,  advenit  ei 
accidentaliter,  cum  sit  extra  essentiam  ejus.  Quaelibet  autem  forma  sub- 
stantialis  facit  ens  completum  in  genere  substantiae ;  facit  enim  ens  actu 
et  hoc  aliquid.  Quicquid  igitur  post  primam  formam  substantialem  ad- 
venit  rei,  accidentaliter  adveniet.  Cum  igitur  anima  nutritiva  sit  forma 
substantialis  (vivum  enim' substantialiter  de   homine  praedicatur,  et  de 

animali),  sequitur  quod  anima  sensitiva  adveniat  accidentaliter,  et  simi- 
liter  intellectiva,  et  sic  neque  animal  neque  homo  significant  unum  sim- 
piiciter,  neque  aliquod  genus  aut  species  in  praedicamento  substantiae. 

Amplius^  si  Iiomo,  secundum  Platonis  sententiam,  non  est  aliquid  ex 
anima  et  corpore  compositum,  sed  est  anima  utens  corpore,  aut  hoc 
intelligitur  solum  de  anima  intellectiva,  aut  de  tribus  animabus,  si  tres 
sunt,  sive  de  duabus  earum.  Si  autem  de  tribus  vel  duabus,  sequitur 
quod  homo  nomsit  unum,sed  duo  vel  tria.  Est  enim  tres  animae  vel  sal- 
tem  duae.  Si  autem  hoc  intelligatur  de  anima  intellectiva  tantum,  ita 
scilicet  quod  intelligatur  anima  sensitiva  esse  forma  corporis,  et  anima 
intellectiva  utens  corpore  animato  et  sensificato  sit  homo,  sequentur 
adhuc  inconvenientia,  scilicet  quod  homo  nonsit  animal,  sed  utatur  ani- 
mali  (nam  per  animam  sensitivam  aliquid  est  animal),  et  quod  homo 
non  sentiat,  sed  utatur  re  sentiente;  quae  cum  sint  inconvenientia,  impos- 
sibile  est.  tres  animas  substantia  differentes  esse  in  nobis,  intellectivam, 
sensitivam  et  nutritivam. 

Adhuc^  ex  duobus  aut  pluribus  non  potest  fieri  unum,  si  non  sit  aliquid 
uniens,  nisi  unum  eorum  se  habeat  ad  alterlim  ut  actus  ad  potentiam. 
Sic  enim  ex  materia  et  forma  fit  unum,  nuUo  vinculo  extraneo  eos  colli- 
gente.  Si  autem  in  homine  sint  plures  animae,  non  se  habent  ad  invicem 
ut  materia  et  forma,  sed  omnes  ponuntur  ut  actus  quidam  et  principia 
actionum  ;  oportet  igitur,  si  uniantur  ad  faciendum  aliquid  unum,  puta 
hominem  vel  animal,  quod  sit  aliquid  uniens.  Hoc  autem  non  potest  esse 
corpus,  cum  magis  corpus  uniatur  per  animam,  cujus  signum  est  quod, 
discedente  anima,  corpus  dissolvitur.  Relinquitur  igitur  quod  oportet 
aliquid  formalius  esse,  quod  facit  ex  illis  pluribus  unum ;  et  hoc  magis 
erit  anima  quam  illa  plura  quae  per  ipsum  uniuntur.  Si  igitur  hoc  ite- 
rum  est  habens  partes  diversas  et  non  est  unum  secundum  se,  .oportet 
adhuc  esse  aliquid  uniens.  Cum  igitur  non  sit  abire  in  infinitum,  opor- 
tet  devenire  ad  aliquid  quod  sit  secundum  se  unum  ;  et  hoc  maxime  | 
est  anima.  Oportet  igitur  in  uno  homine,  vel  animali,  unam  tantum 
animam  esse. 

Item^  si  id  quod  est  ex  parte  animae  in  homine  est  ex  pluribus  congre- 
gatum,  oportet  quod,  sicut  totum  congregatum  se  habet  ad  totumcorpus, 
ita  singula  ad  singulas  partes  corporis  :  quod  etiam  a  positione  Platonis 
non  discordat.  Ponebat  enim  animam  rationalem  in  cerebro,  nutritivam 
in  hepate,  concupiscibilem  in  corde.  Hoc  autem  apparet  esse  falsum  du- 
pliciter  :  primo  quidem,  quia  aliquapars  est  animae  quas  non  potest  attri-  1 
bui  alicui  parti  corporis,  scilicet  intellectus;  secundo,  quia  manifestum 
est  quod,  in  eadem  parte  crporis,  apparent  diversarum  partium  animae 
operationes,  sicut  patet  in  animalibus  quas  decisa  vivunt,  quia  eadem 
pars  habet  motum,  et  sensum,  et  appetitum  quo  moveatur;  et  similiter 
eadem  pars  plantae  decisa  nutritur,  augetur,  et  germinat;  ex  quo  apparet, 
quod  diversae  partes  animae  in  una  et  eadem  partc  corporis  sint.  Non 
igitur  sunt  divcrsae  animae  in  nobis,  diversis  partibus  corporis  attributae. 

Amplius,  divisae  vires  quae  non  radicantur  in  uno  principio,  non  impe- 

diunt  se  invicem  in  agendo,  nisi  forte  earum  actiones  essent  contrariae, 
quod  in  proposito  non  contingit.  Videmus  autem  quod  diversae  actiones 
animas  impediunt  se.  Cum  enim  una  est  intensa,  altera  remittitur.  Opor- 
tet  igitur  quod  istae  actiones,  et  vires  quae  sunt  earum  proxima  principia, 
reducantur  in  unum  principium.  Hoc  autem  principium  non  potest  esse 
corpus;  tum  quia  aliqua  actio  est  in  qua  non  communicat  corpus^  scili- 
cet  intelligere;  tum  quia,  si  principium  harum  virium  et  actionum  esset 
corpus,  in  quantum  hujusmodi,  inveniretur  in  omnibus  corporibus : 
quod  patet  esse  falsum.  Et  sic  relinquitur  quod  sit  principium  earum 
forma  aliqua  una  per  quam  hoc  corpus  est  tale  corpus,  quae  est  anima. 
Relinquitur  igitur  quod  omnes  actiones  animae  quae  sunt  in  nobis  ab 
ipsa  una  procedunt ;  et  sic  non  sunt  in  nobis  plures  animae. 

§§  2.  Utrum  praeter  animam  intellectivam 
sint  in  homine  aliae  animae  per  essentiam  differentes. 

(S.  Th.  i,q.  Lxxvi,  art.  3) 

Videtur  quod  praeter  animam  intellectivam  sint  in  homine  alias  animae 
per  essentiam  differentes,  scilicet  sensitiva  et  nutritiva.  i.  Corruptibile 
enim  et  incorruptibile  non  sunt  unius  substantiae.  Sed  anima  intellectiva 
est  incorruptibilis ;  aliae  vero  animae,  scilicet  sensitiva  et  nutritiva,  sunt 
corruptibiles.  Ergo  in  homine  non  potest  esse  una  essentia  animas  intel- 
lectivae,  sensitivae  et  nutritivae. 

2.  Si  dicatur,  quod  anima  sensitiva  in  homine  est  incorruptibilis  ;  con- 
tra.  Corruptibile  et  incorruptibile  differunt  secundum  genus,  ut  dicitur 
(Metaph.  lib.  ix,  c.  lO).  Sed  anima  sensitiva  in  equo  et  leone  et  aliis  brutis 
animalibus  est  corruptibilis.  Si  igitur  in  homine  sit  incorruptibilis,  non 
erit  ejusdem  generis  anima  sensitiva  in  homine  et  bruto.  Animal  autem 
dicitur  ex  eo  quod  habet  animam  sensiiivam.  Neque  ergo  animal  erit 
unum  genus  commune  hominis  et  aliorum  animalium  ;  quod  est  incon- 
veniens. 

3.  Praeterea,  Philosophus  dicit  (Degener.  animalium,  lib.  ii,  c.  3),  quod 
«  embryo  prius  est  animal  quam  homo.  »  Sed  hoc  esse  nonposset,  si  esset 
eadem  essentia  animae  sensitivae  et  intellectivae  ;  est  enim  animal  per  ani- 
mam  sensitivam,  homo  vero  per  animam  intellectivam.  Non  ergo  in 
homine  est  una  essentia  animae  sensitivae  et  intellectivae. 

4.  Praeterea,  Philosophus  dicit  (Metaph.  lib.  vii,  c.  2),  quod  «  genus 
sumitur  a  materia,  differentia  vero  a  forma.  »  Sed  rationale,  quod  est 
differentia  constitutiva  hominis,  sumitur  ab  anima  intellectiva;  animal 
yero  dicitur  ex  hoc  quod  habet  corpus  animatum  anima  sensitiva.  Ani- 
ma  ergo  intellectiva  comparatur  ad  corpus  animatum  anima  sensitiva 
fiicut  forma  ad  materiam.  Non  ergo  anima  inteliectiva  est  eadem  per 
essentiam  cum  anima  sensitiva  in  homine  ;  sed  prcesupponit  eam  sicut 
materiale  suppositum. 

Sed  contra  est  quod  dicitur  (De  Eccl.  Dogm.  cap.  i5)  :  «  Neque  duas 
animas  esse  dicimus  in  homine  uno,  sicut  Jacobus  et  alii  Syrorum  scri- 

bunt ;  unam  animalem,  qua  anii^g^m.  corpus,  et  immixta  sit  sanguini  ;  et 
alteram  spiritualem,  quae  rationen.^jnistret ;  sed  dicimus  unam  et  eam- 
dem  esse  animam  in  homine,  quae  «^  corpus  sua  societate  vivificat,  et 
semetipsam  sua  ratione  disponit.  » 

CoNCLusio.  —  Cum  anima  non  ut  motor  tcntum,  sed  ut  forma  uniatur 
corpori,  impossibile  est  in  uno  homine  esse  pUres  animas  per  essentiam 
differentes,  sed  una  tantum  est  anima  intellectua ;  quce  vegetativce,  et 
sensitivce^  et  intellectivce  officiis  fungitur. 

Respondeo  dicendum  quod  Plato  (in  Timseo),  ut  rtfert  Aristoteles  (De 
anima,  lib.  i,c.  5),  posuit  diversas  animas  esse  in  coi^pore  uno,  etiam 
secundum  organa  distinctas,  quibus  diversa  opera  vitae  attribuebat,  di- 
cens,  vim  nutritivam  esse  in  hepate,  concupiscibilem  in  corde,  cogno- 
scitivam  in  cerebro.  Quam  quidem  opinionem  Aristoteles  reprobat  (De 
anima,  lib.  n,  c.  2),  quantum  ad  illas  animae  partes  quae  corporeis  orga- 
nis  in  suis  operibus  utuntur,  ex  hoc  quod  in  animalibus  quae  decisa 
vivunt;  in  qualibet  parte  inveniuntur  diversae  operationes  animae,  sicut 
sensus  et  appetitus.  Hoc  autem  non  esset,  si  diversa  principia  operatio- 
num  animae,  tanquam  per  essentiam  diversas,  diversis  partibus  corporis 
distributa  essent.  Sed  de  intellectiva  sub  dubio  videtur  relinquere,  utrum 
sit  separata  ab  aliis  partibus  animae  solum  ratione,  an  etiam  loco.  Op^^inio 
autem  Platonis  sustineri  utique  posset,  si  poneretur  quod  anima  un  itur 
corpori,  non  ut  forma,  sed  ut  motor,  sicut  posuit  Plato.  Nihil  en-im 
inconveniens  sequitur,  si  idem  mobile  a  diversis  motoribus  moveatttr, 
praecipue  secundum  diversas  partes.  Sed  si  ponamus  animam  corpo.iri 
uniri  sicut  formam,  omnino  impossibile  videtur  plures  animas  peressenr- 
tiam  differentes  in  uno  corpore  esse:  Quod  quidem  triplici  ratioiie  mani-^ 
festari  potest.  (l 

Primo  quidem  quia  animal  non  esset  simpliciter  unum,  cujus  essent^ 
animae  plures  ;  nihil  enim  est  simpliciter  unum  nisi  per  formam  unam, 
per  quam  habet  res  esse  ;  ab  eodem  enim  habet  res  quod  sit  ens,  ^t  quod 
sit  una;  et  ideo  ea  quas  denominantur  a  diversis  formis,  non  sunt  unum 
simpliciter,  sicut  homo  albus.  Si  igitur  homo  ab  alia  forma  haberet  quod 
sit  vivum,  scilicet  ab  anima  vegetabili,  et  ab  alia  forma  quod  sit  animal, 
scilicet  ab  anima  sensibili,  et  ab  alia  quod  sit  homo,  scilicet  ab  anima 
rationali;  sequeretur  quod  homo  non  esset  unum  simpliciter,  sicut  et 
Aristoteles  argumentatur  contra  Platonem  (Metaph.  lib.  vii,  c.  6),  quod  si 
alia  esset  idea  animalis,  et  alia  bipedis,  non  esset  unum  simpliciter  ani- 
mal  bipes.  Et  propter  hoc  (De  anima,  lib.  i,  c.  5),  contra  ponentes  diver- 
sas  animas  in  corpore  inquirit,  quid  contineat  illas,  id  est,  quid  faciat  ex 
eis  unum.  Et  non  potest  dici,  quod  uniantur  per  corporis  unitatem  ;  quia 
magis  anima  continet  corpus,  et  facit  ipsum  esse  unum,  quam  e  fonver- 
so.  —  Secundo  hoc  apparet  impossibile  ex  modo  praedicationis.  Quas 
enim  sumuntur  a  diversis  formis  praedicantur  ad  invicem  :  vel  per  acci- 
dens,  si  formae  non  sint  ad  invicem  ordinatae,  puta  cum  dicimus,  quod 
album  est  dulce ;  vel  si  formae  sint  ordinatae  ad  invicem,  erit  praedicatio 
per  se  in  secundo  modo  dicendi  per  se  ;  quia  subjectum  ponitur  in  defi- 

nitione  praedicati,  sicut  superficies  pragambula  est  ad  colorem.  Si  ergo 
dicamus,  quod  corpus  superficiatum  est  coloratum,  erit  sscundus  modus 
praedicationis  per  se.  Si  ergo  alia  forma  sit  a  qua  aliquid  dicitur  animal, 
et  a  qua  aliquid  dicitur  homo;  sequetur  quod  vel  unum  horum  non 
possit  praedjcari  de  ahero  nisi  per  accidens,  si  istas  duae  formae  ad  invicem 
ordinem  non  habent;  vel  quod  sit  ibi  praedicatio  in  secundo  modo  dicendi 
per  se,  si  una  animarum  sit  ad  aliam  praeambula.  Utrumque  autem 
horum  est  manifeste  falsum,  quia  animal  per  se  de  homine  praedicatur, 
non  per  accidens  :  homo  autem  non  ponitur  in  definitione  animalis,  sed 
e  converso.  Ergo  oportet  eamdem  formam  esse  per  quam  aliquid  est 
animal,  et  per  quam  aliquid  est  homo;  alioquin  homo  non  vere  esset  id 
quod  est  animal,  ut  sic  animal  per  se  de  homine  praedicetur.  —  Tertio 
apparet  hoc  esse  impossibile  per  hoc  quod  una  operatio  animae,  cum 
fuerit  intensa,  impedit  aliam  ;  quod  nullo  modo  contingeret,  nisi  prin- 
cipium  actionum  esset  per  essentiam  unum.  Sic  ergo  dicendum  quod 
eadem  numero  est  anima  in  homine,  sensitiva  et  intellectiva  et  nutritiva. 

Quomodo  autem  hoc  contingat,  de  facili  considerari  potest,  si  quis 
differentias  specierum  et  formarum  attendat.  Inveniuntur  enim  rerum 
species  et  formae  differre  ab  invicem  secundum  perfectius  et  minus  per- 
fectum :  sicut  in  rerum  ordine  animata  perfectiora  sunt  inanimatis,  et 
animalia  plantis,  et  homines  animalibus  brutis  :  et  in  singulis  horum 
generum  sunt  gradus  diversi.  Et  ideo  Aristoteles  (Metaph.  lib.  vii,  c.  3) 
assimilat  species  rerum  numeris,  qui  differunt  specie  secundum  additio- 
nemx  vel  subtractionem  unitatis  ;  et  (De  anima,Iib.  iii,  c.  6)  comparat 
diversas  animas  speciebus  figurarum,  quarum  una  continet  aliam,  sicut 
pentagonum  continet  tetragonum,  et  excedit.  Sic  igitur  anima  intellectiva 
continet  in  sua  virtute  quidquid  habet  anima  sensitiva  brutorum,  et  nutri- 
tiva  plantarum.  Sicut  ergo  superficies  quae  habet  figuram  pentagonam 
non  per  aliam  figuram  esttetragona,  et  per  aliam  pentagona,  quia  super- 
flueret  figura  tetragona,  ex  quo  in  pentagona  continetur;  ita  nec  per 
aliam  animam  Socrates  est  homo,  et  per  aliam  animal,  sed  per  unam  et 
eamdem. 

Ad  primum  ergo  dicendum,  quod  anima  sensitiva  non  habet  incorru- 
ptibilitatem  ex  hoc  quod  est  sensitiva ;  sed  ex  hoc  quod  est  intellectiva, 
ei  incorruptibilitas  debetur.  Quando  ergo  anima  est  sensitiva  tantum, 
corruptibilis  est ;  quando  vero  cum  sensitivo  intellectivum  habet,  est 
incorruptibilis.  Licet  enim  sensitivum  incorruptionem  non  det,  tamen 
incorruptionem  intellectivo  auferre  non  potest. 

Ad  secundum  dicendum,  quod  formae  non  collocantur  in  genere  vel 
specie,  sed  composita.  Homo  autem  corruptibilis  est,  sicut  et  alia  ani- 
malia.  Unde  differentia  secundum  corruptibile  et  incorruptibile,  quae  est 
exparte  formarum,  non  facit  hominem  secundum  genus  ab  aliis  anima- 
libus  differre. 

Ad  tertium  dicendum,  quod  prius  embryo  habet  animam  quse  est  sen- 
sitiva  tantum  :  qua  ablata,  advenit  perfeciior  anima,  quae  est  simul 
sensitiva  et  intellectiva. 

Ad  quartum  dicendum,  quod  non  oportet  secundum  diversas  rationes 
vel  intentiones  logicas,  quae  consequuntur  modum  intelligendi,  diversi- 
tatem  in  rebus  naturalibus  accipere ;  quia  ratio  unum  et  idem  secundum 
diversos  modos  apprehendere  potest.  Quia  igitur,  ut  dictum  est  (in  corp. 
art.),  anima  intellectiva  virtute  continet  id  quod  sensitiva  ha|^et,  et  adhuc 
amplius,  potest  seorsum  ratio  considerare  quod  pertinet  ad  virtutem  sen- 
sitivae,  quasi  qu^ddam  imperfectum  et  materiale ;  et  quia  hoc  invenit 
commune  homini  et  aliis  animalibus,  ex  hoc  rationem  generis  format  ; 
id  vero  in  quo  anima  intellectiva  sensitivam  excedit,  accipit  quasi  formale 
et  completivum  ;  et  ex  eo  format  dififerentiam  hominis. 
Cfr.  De  Anim.,  art.  ii.  —  Quodl.  xi,  art.  5. 


§  80.  —  Utrum  intellectivum  principium  uniatur  corpori 

ut  forma. 

(S.  Th.  I,  q.  Lxxvi,  art.  1) 

Videtur  quod  intellectivum  principium  non  uniatur  corpori  ut  forma. 
I.  Dicit  enim  Philosophus  (De  anima,  lib.  iii,  c^)  quod((  intellectus  est 
separatus,  et  quod  nullius  corporis  est  actus.  »  Non  ergo  unitur  corpori 
ut  forma. 

2.  Praeterea,  omnis  forma  determinatur  secundum  naturam  materiae 
cujus  est  forma ;  alioquin  non  requireretur  proportio  inter  materiam  et 
formam.  Si  ergo  intellectus  uniretur  corpori  ut  forma,  cum  omne  cor- 
pus  habeat  determinatam  naturam,  sequeretur  quod  intellectus  haberet 
determinatam  naturam,  et  sic  non  esset  omnium  cognoscitivus  :  quod 
est  contra  rationem  intellectus.  Non  er^go  intellectus  unitur  corpori  ut 

forma. 

3.  Praeterea,  quaecumque  potentia  receptiva  est  actus  alicujus  corporis, 
recipit  formam  materialiter  et  individuaiiter ;  quia  receptum  est  in  reci- 
piente  secundum  modum  recipientis.  Sed  forma  rei  intellectae  non  reci- 
pitur  in  intellectu  materialiter  et  individualiter,  sed  magis  immaterialiter 
et  universaliter ;  alioquin  intellectus  non  esset  cognoscitivus  immateria- 
lium  et  universalium,  sed  singularium  tantum,  sicut  et  sensus.  Intellectus 
ergo  non  unitur  corpori  ut  forma. 

4 .  Praeterea,  ejusdem  est  potentia  et  actio  :  idem  enim  est  quod  potest 
aeere,  et  quod  agit.  Sed  actio  intellectualis  non  est  alicujus  corporis.  Er- 
go  nec  potentia  intellectiva  est  alicujus  corporis  potentia.  Sed  virtus,  sive 
potentia,  non  potest  esse  abstractior  vel  simplicior  quam  essentia,  e  qua 
virtus  vel  potentia  derivatur.  Ergo  nec  substantia  intellectus  est  corporis 

forma. 

5.  Praeterea,  id  quod  secundum  se  habet  esse,  non  unitur  corpori  ui 
forma;  quia  forma  est  quo  aliquid  est;  et  sic  ipsum  esse  non  est  ipsius 
formae  secundum  se.  Sed  intellectivum  principium  habet  secundum  se 
esse,  et  est  subsistens.  Non  ergo  unitur  corpori  ut  forma. 

6.  Praeterea,  id  quod  inest  alicui  rei  secundum  se,  semper  inest  ei.  Sed 
formae  secundum  se  inest  uniri  materiae;  non  enim  per  accidens  ali- 
quod,  sed  per  essentiam  suam  est  actus  materiae;  alioquin  ex  materia  et 
forma  non  fieret  unum  substantialiter,  sed  accidentaliter.  Forma  ergo 
non  potest  esse  sine  propria  materia.  Sed  intellectivum  principium,  cum 
sit  incorruptibile,  remanet  corpori  non  unitum,  corpore  corrupto.  Ergo 
inteliectivum  principium  non  unitur  corpori  ut  forma. 

Sed  contra^  secundum  Philosophum  (Metaph.  lib.  vii,  c.  2),  «  differen- 
tia  sumitur  a  formarei».  Sed  differentia  constitutiva  hominis  est  ratio- 
nale^  quod  dicitur  de  homine  ratione  intellectivi  principii.  Intellectivum 
ergo  principium  est  forma  hominis. 

CoNCLusio.  —  Cum  principium  intellectivum  sit  quo  primo  intelligit 
homOy  sive  vocetur  intellectus  sive  anima  intellectiva^  necesse  est  ipsum 
uniri  corpori  humano  ut  formam  *. 

Respondeo  dicendum  quod  necesse  est  dicere,  quod  intellectus,  qui  est 
intellectualis  operationis  principium,  sit  humani  corporis  forma.  Illud 
enim  quo  primo  aliquid  operatur,  est  formaejuscui  operatioattribuitur; 
sicut  quo  primo  sanatur  corpus,  est  sanitas,  et  quo  primo  scit  anima,  est 
scientia ;  unde  sanitas  est  forma  corporis,  et  scientia  est  forma  quodam- 
modo  animae.  Et  hujus  ratio  est,  quia  nihil  agit  nisi  secundum  quod  est 
actu.  Unde  quo  aliquid  est  actu,  eo  agit.  Manifestum  est  autem  quod 
primum  quo  corpus  vivit,  est  anima.  Et  cumvitamanifestetur  secundum 
diversas  ©perationes  in  diversis  gradibus  viventium,  id  quo  primo  ope- 
ramur  unumquodque  horum  operum  vitae,  est  anima.   Anima  enim  est 


1 .  Doctrinam  omnem  seu  positionem  temere  asserentem  aut  vertentem  in  du- 
bium,  quod  substantia  animce  rationalis  seu  intellectivce  vere  ac  per  se  humani 
corporis  non  sitforma,  velut  erroneam  ac  veritati  catholicce  inimicam  fidei ,  sacro 
approbanie  Concilio  reprobamus  :  Definientes,  ut  cunctis  nota  sit  fidei  sincerce 
veritas  ac  prcecludatur  universis  erroribus  aditus  ne  subintrent,  quod  quisque 
deinceps  asserere,  seu  tenere  pertinaciter  prcesumpserit  quod  anima  rationalis 
seu  intellectiva  non  sit  forma  corporis  humani  per  se  et  essentialiter^  tanqua?72 
hcereticus  sit  censendus.  (Ex  Decreto  Clementis  v,  in  Conc.  gener.  Viennensi  edi- 

to,  l3l2.) 

2.  Noscimus  iisdem  [Guentherianis]  libris  lcedi  catholicam  sententiam  ac  doctri- 
nam  de  homine,  qui  corpore  et  anima  ita  absolvatur,  ut  anima  eaque  rationalis 
sit  vera^  per  se,atque  immediata  corporisforma.  (Ex  Brev.  Pii  IX  ad  archiepisc. 
Coloniens.,  i5jun.  1857.) 

3.  Notatum  est  Balt^erum  in  suo  libello  cum  omnem  controversiam  ad  hoc 
revocasset,  sitne  corpori  vitce  priricipium  proprium  ab  anima  rationali  reipsa 
discretum,  eo  temeritatis  progressum  esse,  ut  oppositam  sententiam  et  appellaret 
hcereticam  et  pro  tali  habendam  esse  multis  verbis  argueret.  Qiiod  quidem  non 
possumus  non  vehementer  improbare,  considerantes  hanc  sententiam,  quce  unum 
in  homine  ponit  vitce  principium,  animam  scilicet  rationalem,  a  qua  corpus 
quoque  et  motum  et  vitam  omnem  et  sensum  accipiat^  in  Dei  Ecclesia  esse  com- 
munissimam,  atque  Doctoribus  plerisque,  et  probatissimis  quidem  maxime,  cum 
Ecclesice  dogmate  ita  videri  conjunctam  ut  hujus  sit  legitima  solaque  vera  inter- 
pretatio,  nec  proinde  sine  errore  in  fide  possit  negari.  (Ex  Brev.  Pii  IX  ad  episc. 
Wratislaviens.,  3oApr.  1860.) 

primum  quo  nutrimur,  et  semimus,  et  movemur  secundum  locum,  et 
similiter  quo  primo  intelligimus.  Hoc  ergo  principium  quo  primo  intel- 
ligimus,  sive  dicatur  intellectus,  sive  anima  intellectiva,  est  forma  cor- 
poris.  Et  haec  est  demonstratio  Aristotelis  (Deanima,  lib.  ti,c.  12).. 

Si  quis  autem  velit  dicere  animam  intellectivam  non  esse  corporis  for- 
mam,  oportet  quod'inveniat  modum  quo  ista  actio,  quae  est  intelligere, 
sit  hujus  hominis  actio.  Experitur  enim  unusquisque  seipsum  esse,  qui 
intelligit.  Attribuitur  autem  aliqua  actio  alicui  tripliciter,  ut  patet  per 
Philosophum  (Phys.  lib.  v,  c.  i).  Dicitur  enim  movere  aliquid  aut  agere 
vel  secundum  se  totum,  sicut  medicus  sanat;  aut  secundumpartem.  sicut 
homo  videt  per  oculum ;  aut  per  accidens,  sicut  dicitur,  quod  aibum 
aedificat,  quia  accidit  aedificatori  esse  album.  Cum  igitur  dicimus,  Socra- 
tem,  aut  Platonem  intelligere,  manifestum  est  quod  non  attribuitur.ei 
per  accidens  :  attribuitur  enim  ei,  inquantum  est  homo,  quod  essentiali- 
ter  pfaedicatur  de  ipso.  Aut  ergo  oporiet  dicere,  quod  Socrates  intelligit 
secundum  se  totum,  sicut  Plato  posuit,  dicens  (in  i  Alcib.),  hominem  esse 
animam  intellectivam ;  aut  oportet  dicere  quod  intellectus  sitaliqua  pars 
Socratis.  Etprimum  quidem  stare  non  potest,  propterhoc  quodipseidem 
homo  est  qui  percipit  se  intelligere  et  sentire.  Sentire  autem  non  est  sine 
corpore.  Unde  oportet  corpus  aliquam  esse  hominispartem.  Relinquitur 
ergo  quod  intellectus,  quo  Socrates  intelligit,  est  aliquapars  Socratis,  ita 
quod  intellectus  aliquo  modo  corpori  Socratis  uniatur. 

Hanc  autem  unionem  Commentator  (De  anima,  lib.  iii,  comment.  36) 
dicit  esse  per  speciem  intelligibilem ;  quae  quidem  habet  duplex  subje- 
ctum,  unum  scilicet  intellectum  possibilem,  et  aliud  ipsa  phantasmata 
quae  sunt  in  organis  corporeis.  Et  sic  per  speciem  intelligibilem  conti- 
nuatur  intellectus  possibilis  coVpori  hujus  vel  illius  hominis.  Sed  ista 
continuatio  vel  unio  non  sufficit  ad  hoc  quod  actio  intellectus  sit  actio 
Socratis.  Et  hoc  patet  per  similitudinem  in  sensu,  ex  quo  Aristotelespro- 
cedit  ad  considerandumeaquae  sunt  intellectus.  Sic  enim  se  habentphan- 
tasmataad  intellectum,  ut  dicitur  (Deanima,  lib.  iii,  c.  5),  sicut  colores  ad 
visum.  Sicut  ergo  species  colorum  suntin  visu,  ita  speciesphantasmatum 
sunt  in  intellectu  possibili.  Patet  autem  quod  ex  hoc  quod  colores  sunt 
in  pariete,  quorum  similitudines  sunt  in  visu,  actio  visus  non  attribuitur 
parieti  ;  non  enim  dicimus,  quod  paries  videat,  sed  magis  quod  videatur. 
Ex  hoc  ergo  quod  species  phantasmatum  sunt  in  intellectu  possibili,  non 
sequitur  quod  Socrates,  in  quo  sunt  phantasmata,  intelligat,  sed  quod 
ipse,  vel  ejus  phantasmata  intelligantur.  —  Quidam  autem  dicere  volue- 
runt,  quod  intellectus  unitur  corpori  ut  motor;  et  sic  ex  intellectu  et 
corpore  fit  unum,  ut  actio  intellectus  toti  attribui  possit.  Sed  hoc  est 
multipliciter  vanum.  Primo  quidem  quia  intellectus  non  movet  corpus 
nisi  per  appetitum,  cujus  motus  praesupponit  operationem  intellectus. 
Non  ergo  quia  movetur  Socrates  ab  intellectu,  ideo  intelligit;  sed  potius 
e  converso  quia  intelligit,  ideo  ab  intellectu  movetur  Socrates  Secundo 
quia  cum  Socrates  sit  quoddam  individuum  in  natura,  cujus  essentia  est 
una,  composita  ex  materia  et  forma,  si  intellectus  non  sit  forma  ejus ;  se- 

quitur  quod  sit  praeter  essentiam  ejus,  et  sic  intellectus  comparabitur  ad 
totum  Socratem  sicut  motor  ad  motum.  Intelligere  autem  est  actio  quies- 
cens  in  agente,  non  autem  transiens  in  alterum,  sicut  calefactio.  Non  er- 
go  intelligere  potest  attribui  Socrati  propter  hoc  quod  est  motus  ab  intel- 
lectu.  Tertio  quia  actio  motoris  nunquam  attribuitur  moto  nisi  sicut 
instrumento,  sicut  actio  carpentarii  serrae.  Si  igitur  intelligere  attribuitur 
Socrati,  quia  est  actio  motoris  ejus,  sequitur  quod  attribuatur  ei  sicut 
instrumento  :  quod  est  contra  Philosophum  (De  anima,lib.  iii,c.  4),  qui 
vult  quod  intelligere  non  sitper  instrumentum  corporeum.  Quarto  quia 
licet  actio  partis  attribuatur  toti,  ut  actio  oculi  homini;  nunquam  tamen 
attribuitur  alii  parti,  nisi  forte  per  accidens ;  non  enim  dicimus,  quod 
manus  videat,  propter  hoc  quod  oculus  videt.  Si  ergo  ex  intellectu  et 
Socrate  dicto  modo  fit  unum,  actio  intellectus  non  potest  attribui  So- 
crati.  Si  vero  Socrates  est  totum,  quod  componitur  ex  unione  intellectus 
ad  reliqua  quae  sunt  Socratis,  et  tamen  intellectus  non  unitur  aliis  quae 
sunt  Socratis  nisi  sicut  motor ;  sequitur  quod  Socrates  non  sit  unum 
simpliciter,  et  per  consequens  nec  ens  simpliciter:  sic  enim  aliquid  est 
ens,  quomodo  et  unum.  —  Reiinquitur  ergo  solus  modus  quem  Aristo- 
teles  ponit,  quod  hic  homo  intelligit,  quia  principium  intellectivum  est 
forma  ipsius.  Sic  ergo  ex  ipsa  operatione  intellectus  apparet  quod  intel- 
lectivum  principium  unitur  corpori  ut  forma. 

Potest  etiam  idem  manifestari  ex  ratione  speciei  humanae.  Natura  enim 
uniuscujusque  rei  ex  ejus  operatione  ostenditur.  Propria  dutem  operatio 
hominis,inquantum  est  homo,  est  intelligere ;  per  hanc  enim  omnia  aiia 
animaiia  transcendit.  Unde  Aristoteles  (Ethic.  lib.x,  c.  7)  in  hac  opera- 
tione,  sicut  in  propria  hominis,  ultimam  felicitatem  constituit.  Oportet 
ergo  quod  homo  secundum  illud  speciem  sortiatur  quod  est  hujus  ope- 
rationis  principium.  Sortitur  autem  unumquodque  speciem  per  propriam 
formam.  Relinquitur  ergo  quod  intellectivum  principium  sit  propria 
hominis  forma. 

Sed  considerandum  est,  quod  quanto  forma  est  nobilior,  tanto  magis 
dominatur  materiae  corporali  et  minus  ei  immergitur,  et  magis  sua  ope- 
ratione  vel  virtute  excedit  eam ;  undevidemus  quod  formamixti  corporis 
habet  aliam  operationem,  quae  non  causatur  ex  qualitatibus  elementari- 
bus.  Et  quanto  magis  proceditur  in  nobilitate  formarum,  tanto  magis 
invenitur  virtus  formae  materiam  elementarem  excedere,  sicut  anima  ve- 
getabilis  plus  quam  forma  elementaris,  et  anima  sensibilis  plus  quam 
anima  vegetabilis.  Anima  autem  humana  est  ultima  in  nobilitate  forma- 
rum.  Unde  intantum  sua  virtute  excedit  materiam  corporalem,  quod  ha- 
bet  aliquam  operationem  et  virtutem  in  qua  nullo  modo  communicat 
materia  corporalis,  et  haec  virtus  dicitur  intellectus.  —  Est  autem  atten- 
dendum  quod  si  quis  poneret  animam  componi  ex  materia  et  forma, 
nullo  modo  posset  dicere  animam  esse  formam  corporis.  Cum  enim 
forma  sit  actus,  materia  vero  sit  ens  in  potentia  tantum,  nullo  modo  id 
quod  est  ex  materia  et  forma  compositum,  potest  esse  alterius  forma 
secundum  se  totum.  Si  autem  secundum  aliquid  sui  sit  forma,  id  quod 

est  forma,    dicimus  animam,   et  id   cujus    est   forma,    dicimus  primum 
animatum*. 

Ad  primum  ergo  dicendum,  quod  sicut  Philosophus  dicit  (Phys.  lib.  ii, 
c.  2),  ultima  formarum  naturalium  ad  quam  terminatur  consideratio 
philosophi  naturalis,  scilicet  anima  humana,  est  quidem  separata,  sed 
tamen  in  materia.  Quod  ex  hoc  probat;  quia  homo  ex  materia  generat 
hominem.  Separata  quidem  est  secundum  virtutem  intellectivam ;  quia 
virtus  intellectiva  non  est  virtus  alicuius  organi  corporalis,  sicut  virtus 
visiva  est  actus  oculi :  intelligere  enim  est  actus  qui  non  potest  exerceri 
per  organum  corporale,  sicut  exercetur  visio.  Sed  in  materia  est,  inquan- 
tum  ipsa  anima  cujus  est  haec  virtus,  est  corporis  forma,  et  terminus 
generationis  humanae.  Sic  ergo  Philosophus  dicit  quod  intellectus  est  se- 
paratus,  quia  non  est  virtus  alicujus  organi  corporalis. 

Et  per  hoc  patet  responsio  ad  secundum  et  tertium,  Sufficit  enim  ad  hoc 
quod  homo  possit  intelligere  omnia  per  intellectum,  et  ad  hoc  quod  intel- 
lectus  intelligat  immaterialia,  quod  virtus  intellectiva  non  est  corporis 
actus. 

Ad  quartum  dicendum,  quod  humana  anima  non  est  forma  in  materia 
corporali  immersa,  vel  ab  ea  totaliter  comprehensa,  propter  suam  perfec- 
tionem;  et  ideo  nihil  prohibet  aliquam  ejus  virtutem  non  esse  corporis 
actum,  quamvis  anima  secundum  suam  essentiam  sit  corporis  forma. 

Ad  quintum  dicendum,  quod  anima  iliud  essein  quo  subsistit,  commu- 
nicat  materiae  corporali,  ex  qua  et  anima  intellectiva  fit  unum  ;  ita  quod 
illud  esse  quod  est  totius  compositi,  est  etiam  ipsius  animae :  quod  non 
accidit  in  aliis  formis,  quae  non  sunt  subsistentes.  Et  propter  hoc  anima 
humana  remanet  in  suo  esse,  destructo  corpore ;  non  autem  aliae  formae. 

Ad  sextum  dicendum,  quod  secundum  se  convenit  animae  corpori  uni- 
ri,  sicut  secundum  se  convenit  corpori  levi  esse  sursum..  Et  sicut  corpus 
leve  manet  quidem  leve,  cum  a  loco  proprio  fuerit  separatum,  cum  apti- 
tudine  tamen  et  inclinatione  ad  proprium  locum;  ita  anima  humanama- 
net  in  suo  esse,  cum  fuerit  a  corpore  separata,  habens  aptitudinem  et 
inclinationem  naturalem  ad  corporis  unionem. 

Cfr.  S.  c.  G.,  II,  c.  56  ;  c.  68-69.  —  De  Spir.  Creat.,  art.  2.  -—  De  Anim.,  art.  9. 

I .  Perfectissima  formarum,  idest  anima  humana,  quae  est  finis  omnium  forma- 
rum  naturalium,  habet  operationem  omnino  excedentem  materiam,  quas  non 
fit  per  organum  corporale,  scilicet  intelligere.  Et  quia  esse  rei  proportionatur 
ejus  operationi,  cum  unumquodque  operetur  secundum  quod  est  ens;  oportet 
quod  esse  animas  humante  superexcedat  materiam  corporalem,  et  non  sit  tota- 
liter  comprehensum  ab  ipsa  ;  sed  tamen  aliquo  modo  attingatur  ab  ea.  Inquan- 
tum  igitur  supergreditur  esse  materiae  corporalis,  potens  per  se  subsistere  et 
operari,  anima  humana  est  substantia  spiritualis  ;  inquantum  vero  attingitur  a 
materia,  et  esse  suum  communicat  illi,  est  corporis  forma.  Attingitur  autem  a 
materia  corporali  ea  ratione,  quod  semper  supremum  infimi  ordinis  attingit  in- 
fimum  supremi,  ut  patet  per  Dionysium  CDe  Div.  Nom.,  c.  7)  ;  et  ideo  anima 
humana  quae  est  intima  in  ordine  substantiarum  spiritualium,  esse  suum  com- 
municare  potest  corpori  humano,  quod  est  dignissimum,  ut  tiat  ex  anima  et 
corpore  unum  sicut  ex  forma  et  materia,  (De  Spirit.  Creat.,  art.  2,  c.) 

§81.  —  Utrum  anima  rationalis  sit  forma  immediata 

corporis  humani. 


§§  1.  Utrum  in  homine  sit  alia  forma  prsBter  animam  intiellectivam. 

(S.  Th.  I,  q.  Lxxvi,  art.  4) 

Videtur  quod  in  homine  sit  alia  forma  praeter  animam  intellectivam. 
I.  Dicit  enim  Philosophus  (Deanima,  lib.  ii,  c.  i),  quod  «  anima  est  actus 
corporis  physici  potentia  vitam  habentis.  »  Comparatur  igitur  anima  ad 
corpus  sicut  forma  ad  materiam.  Sed  corpus  habet  aliquam  formam 
substantialem,  per  quam  est  corpus.  Ergo  ante  animam  praecedit  in  cor- 
pore  aliqua  forma  substantialis. 

2.  Praeterea,  homo  et  quodlibet  animal  est  movens  seipsum.  Omne 
autem  movens  seipsum  dividitur  in  duas  partes,  quarum  una  est  movens, 
et  alia  est  mota,  ut  probatur  (Physic.  lib.  viii,  c.  5)  ;  pars  autem  movens 
estanima.  Ergo  oportet  quod  alia  pars  sit  talis  quae  possit  esse  mota.  Sed 
materia  prima  non  potest  moveri,  ut  dicitur  (Physic.  lib.v,  c.  i),  cum  sit 
ens  solum  in  potentia;  quinimo  omne  quod  movetur,  est  corpus.  Ergo 
oportet  quod  in  homine  et  in  quolibet  animali  sit  alia  forma  substan- 
tialis,  per  quam  constituatur  corpus. 

3.  Praeterea,  ordo  in  formis  attenditur  secundum  habitudinem  ad 
materiam  primam  :  prius  enim  et  posterius  dicitur  per  comparationem 
ad  aliquod  principium.  Si  ergonon  esset  in  homine  aliqua  forma  substan- 
tialis  praeter  animam  rationalem,  sed  immediate  materiae  primae  inhaere- 
ret ;  sequeretur  quod  esset  in  ordine  imperfectissimarum  formarum,  quae 
immediate  inhaerent  materiae. 

4.  Prasterea,  corpus  humanum  est  corpus  mixtum.  Mixtio  autem  non 
fit  secundum  materiam  tantum,  quia  tunc  esset  corruptio  sola.  Oportet 
ergo  quod  remaneant  formas  eiementorum  in  corpore  mixto,  quas  sunt 
formae  substantiales.  Ergo  in  corpore  humano  sunt  aliae  formae  substan- 
tiales  praeter  animam  intellectivam. 

Sed  contra^  unius  rei  est  unum  esse  substantiale.  Sed  forma  substan- 
tialis  dat  esse  substantiale.  Ergo  unius  rei  est  una  tantum  forma  substan- 
tialis.  Anima  autem  est  forma  substantialis  hominis.  Ergo  impossibile 
est  quod  in  homine  sit  aliqua  alia  forma  substantialis  quam  anima  intel- 
lectiva. 

CoNCLusio.  —  Cutn  anima  humana  uniatur  corpori  ut  forma^  dans  illi 
esse  simpliciter,  impossibile  est  esse  in  homine  aliam  formam  prceter 
animam  intellectivam. 

Respondeo  dicendum  quod  si  poneretur  anima  intellectiva  non  uniri 
corpori  ut  forma,  sed  solum  ut  motor,  ut  Platonici  posuerunt,  necesse 
esset  dicere,  quod  in  homine  esset  alia  forma  substantialis,  per  quam 
corpus  ab  anima  mobile  in  suo  esse  constitueretur.  Sed  si  anima  intelle- 

ctiva  unitur  corpori  ut  forma  substantialis,  impossibile  est  quod   aliqua 
alia  forma  substantialis  praeter  eam  inveniatur  in  homine  *. 

Ad  cujus  evidentiam  considerandum  est  quod  forma  substantialis  iii 
hoc  a  forma  accidentali  differt,  quia  forma  accidentalis  non  dat  esse 
simpliciter,  sed  esse  tale  ;  sicut  calor  facit  suum  subjectum  non  simpli- 
citer  esse,  sed  esse  calidum.  Et  ideo  cum  advenit  forma  accidentalis,  non 
dicitur  aliquid  fieri,  vel  generari  simpiiciter,  sed  fieri  tale,  aut  aliquo 
modo  se  habens ;  et  similiter  cum  recedit  forma  accidentalis,  non  dicitur 
aliquid  corrumpi  simpliciter,  sed  secundum  quid.  Forma  autem  substan- 
tialis  dat  esse  simpliciter;  et  ideo  per  ejus  adventum  dicitur  aliquid  sim- 
pliciter  generari,  et  per  ejus  recessum  simpliciter  corrumpi.  Et  propter 
hoc  antiqui  naturales,  qui  posuerunt  materiam  primam  esse  aliquod  ens 
actu,  puta  ignem,  aut  aerem,  aut  aliquid  hujusmodi,  dixerunt  quod  nihil 
generatur  aut  corrumpitur  simpliciter;  sed  omhe  fieri  statuerunt  alterari, 
ut  dicitur  (Phys.  lib.  i,  c.4).  Si  igitur  ita  esset  quod  praeter  animam  intel- 
lectivam  praeexisteret  quaecumque  alia  forma  substantialis  in  materia,  per 
quam  subjectum  animae  esset  ens  in  actu;  sequeretur  quod  anima  non 
daret  esse  simpliciter,  et  per  consequens  quod  non  esset  forma  substan- 
tialis,  et  quod  per  adventum  animae  non  esset  generatio  simpliciter, 
neque  per  ejus  recessum  corruptio  simpliciter,  sed  solum  secundum 
quid  ;  quae  sunt  manifesie  falsa.  Unde  dicendum  est  quod  nulla  alia 
forma  substantialis  est  in  homine  nisi  sola  anima  intellectiva,  et  quod 
ipsa  sicut  virtute  continet  animam  sensitivam  et  nutritivam,  ita  virtute 
continet  omnes  inferiores  formas,  et  facit  ipsa  sola  quidquid  imperfe- 
ctiores  formae  in  aliis  faciunt.  Et  similiter  est  dicendum  de  anima  sen- 
sitiva  in  brutis,  et  de  nutritiva  in  plantis,  et  universaiiter  de  omnibus 
formis  perfectioribus,  respeciu  imperfectarum. 

Ad  primum  ergo  dicendum,  quod  Aristoteles  non  dicit  animam  esse 
actum  corporis  lantum,  sed  «  actum  corporis  physici  organici  potentia 
vitam  habentis,  »  et  quod  talis  potentia  non  abjicit  animam.  Unde  mani- 
festum  est  quod  in  eo  cujus  anima  dicitur  actus,  etiam  anima  includirur. 
Et  sic  dicitur,  quod  anima  est  actus  corporis,  etc,  quia  per  animam 
et  est  corpus,  et  est  organicum,  et  est  potentia  vitam  habens.  Sed  actus 


I.  Circa  hoc  est  duplex  opinio.  Quidam  enim  dicunt,  quod  sunt  multae  formae  sub- 
stantiales  in  eodem  individuo,  quarum  una  substernitur  alteri ;  et  sic  materia  prima 
non  est  immediatum  subjectum  ultimae  formce  substantialis,  sed  subjicitur  eimedian- 
tibus  formis  mediis ;  ita  quod  ipsa  materia,  secundum  quod  est  sub  forma  prima,  est 
subjectum  proximum  forma;  secundae  ;  et  sicdeinceps  usque  ad  ultimam  formam.  Sic 
igitur  subjectum  animae  rationalis  proximum  est  corpus  perfectum  anima  scnsitiva  ; 
et  huic  unitur  anima  rationalis  immediate  ut  forma.  Alia  opinio  est,  quod  in  uno  in- 
dividuo  non  est  nisi  una  forma  substantialis  ;  et  secundum  hoc  opoitet  dicere,  quod 
per  formam  substantialcm,  quae  est  forma  humana,  habet  hoc  individuum  non  solum 
quod  sit  homo,  sed  quod  sit  animal,  et  quod  sit  vivum,  et  quod  sit  corpus,  et  sub- 
stantia  et  ens  ;  et  sic  nulla  alia  forma  substantialis  praecedit  in  hoc  homine  animam 
humanam,  ct  per  consequens  nec  accidentalis  ;  quia  tunc  oporteret  dicere,  quod  ma- 
teria  prius  perficiatur  per  formam  accidentalem  quam  substantialcm ;  quod  est  im- 
possibile;  oportet  cnimomneaccidens  fundariin  substantia.  (De  Spir.  Creat.,art.  3,c.) 

primus  dicitur  respectu  actus  secundi  qui  est  operatio.  Talis  enim  po- 
tentia  est  non  abjiciens,  id  est  non  excludens  animam. 

Ad  secundum  dicendum,  quod  anima  non  movet  corpus  per  esse  suum, 
secundum  quod  unitur  corpori  ut  forma,  sed  per  potentiam  motivam, 
cujus  actus  praesupponit  jam  corpus  effectum  in  actu  per  animam  ;  utsic 
anima  secundum  vim  motivam  sit  pars  movens,  et  corpus  animatum  sit 
pars  mota. 

Ad  tertium  dicendum,  quod  in  materia  considerantur  diversi  gradus 
perfectionis,  sicut  esse,  vivere,  sentire  et  intelligere.  Semperautem  secun- 
dum  superveniens  priori  perfectius  est.  Forma  ergo  quae  dat  solum  pri- 
mum  gradum  perfectionis  materias,  est  imperfectissima  ;  sed  forma  quae 
dat  primum,  et  secundum,  et  tertium,  et  sic  deinceps,  est  perfectissima, 
et  tamen  materiae  immediata. 

Ad  quartum  dicendum,  quod  Avicenna  (De  Anim.  iv,  c.  5)  posuit  for- 

mas  substantiales  elementorum  integras  remanere  in  mixto  ;  mixtionem 

autem  fieri  secundum  quod  contrariae  qualitates  elementorum  reducuntur 

ad  medium.  Sed  hoc  est  impossibile  ;  quia  diversae  formae  elementorum 

non  possunt  esse  nisi  in  diversis  partibus  materiae,  ad  quarum  diversi- 

tatem  oportet  intelligi  dimensiones,  sinc  quibus  materia  divisibilis  esse 

non  potest.  Materia  autem  dimensioni  subjecta  non  invenitur  nisi  in  cor- 

pore ;   diversa  autem  corpora  non  possunt  esse  in  eodem  loco.    Unde 

sequitur  quod  elementa  sint  in  mixto  distincta  secundum  situm;   et  ita 

non  erit  vera  mixtio,  quae  est  secundum  totum,  sed  mixtio  ad  sensum, 

quae  est  secundum  minima  juxta  se  posita.  —  Averroes  autem  posuit  (De 

caelo,  lib.  iii,  comm.  67),  quod  formae  elementorum  propter  sui  imperfe- 

ctionem  sunt  medias  inter  formas  accidentales  et  substantiales  :  et  ideo 

recipiunt  magis  et  minus;  et  ideo  remittuntur  in  mixtione,  et  ad  medium 

reducuntur,  et  conflatur  ex  eis   una  forma.   Sed  hoc   est   etiam  magis 

impossibile  :  nam  esse  substantiale  cujuslibet  rei  in  indivisibili  consistit; 

et  omnis  additio,  et  subtractio  variat  speciem,  sicut  in  numeris,  ut  dici- 

tur  (Metaph.  lib.vii,  c.  3).  Unde  impossibile  est  quod  forma  substantialis 

quaecumque  recipiat  magis,  et  minus.  Nec  minus  est  impossibile  aliquid 

esse  medium  inter  substantiam  et  accidens.  Et  ideo  dicendum  est,  secun- 

dum  Philosophum  (i  De  Gener.  c.  ro),  quod  formae  elementorum  manent 

in  mixto  non  actu,  sed  virtute :  manent  enim  qualitates  propriae  elemen- 

torum,  licet   remiss*,  in  quibus  est  virtus  formaruin  elementarium.  Et 

hujusmodi  qualitas  mixtionis  est  propria  dispositio  ad  formam  substan- 

tialem  corporis  mixti,  puta  formam  lapidis,  vel  animati  cujuscumque. 

Cfr.   S.  c.   G.,  II,  c.  71.  —  De  Spirit.   Creat.,    art.   3. —  De  Anim.,  art.  9.  — 
Quodl.  XII,  art.  g. 

§§  2.  Quod  anima  immediate  unitur  corpori. 

(S.  c.  G.,  II,  c.  71) 

Anima  immediate  corpori  unitur  ;  nec  oportet  ponere  aliquod  medium 
iquasi  animam  corpori  uniens  :  vel  phantasmata,   sicut  dicit  Averroes ; 

vel  potentias  ipsius,  sicut  quidam  dicunt ;  vel  etiam  spiritum  corporalem, 
sicut  alii  dixerunt. 

Ostensum  est  enim  quod  anima  unitur  corpori  ut  forma  ejus;  forma 
autem  unitur  materiae  absque  omni  medio  ;  per  se  enim  competit  formae 
quod  sit  actus  corporis,  et  non  per  aiiquid  aliud  ;  unde  nec  est  aliquid 
unum  faciens  ex  materia  et  forma,  nisi  agens  quod  potentiam  reducit  ad 
actum,  ut  probat  Aristoteles  (Metaph.  lib.  viii,  c.  6)  ;  nam  materia  et 
forma  se  habent  ut  potentia  et  actus. 

Potest  tamen  dici  aliquid  esse  medium  inter  animam  et  corpus,  etsi 
non  in  essendo,  tamen  in  movendo  et  in  via  generationis.  —  In  movendo 
quidem,  quia,  in  motu  quo  anima  movet  corpus,  est  quidam  ordo  mobi- 
lium  et  motorum  ;  anima  enim  omnes  operationes  suas  efficit  per  suas 
potentias ;  unde,  mediante  potentia,  movet  corpus  et  membra,  et  adhuc 
unum  organum,  mediante  alio  organo.  —  In  via  autem  generationis, 
dispositiones  ad  formam  praecedunt  formam  in  materia,  quamvis  sint 
posteriores  in  essendo  ;  unde  et  dispositiones  corporis,  quibus  fit  pro- 
prium  perfectibile  talis  formae,  hoc  modo  possunt  dici  mediae  inter 
animam  et  corpus. 

Cfr.  S.  Th.  I,  q.  lxxvi,  art.  6-7.  —  11  De  Anim.,  1.  i. 


§  82.  —  Utrum  anima  sit  tota  in  qualibet  parte  corporis. 

(S.  Th.  I,  q.  Lxxvi,  art.  8) 

Videtur  quod  anima  non  sit  tota  in  qualibet  parte  corporis.  i.  Dicit 
enim  Philosophus  (De  causa  motus  animalium,  cap.  7) :  «  Non  opus  est 
in  unaquaque  corporis  parte  esse  animam,  sed  in  quodam  principio  cor- 
poris  existente  alia  vivere,  eo  quod  simul  nata  sunt  facere  proprium  mo- 
tum  per  naturam.  » 

2.  Praeterea,  anima  est  in  corpore  cujus  est  actus.  Sed  est  actus  corporis 
organici.  Ergo  non  est  nisi  in  corpore  organico.  Sed  non  quaelibet  pars 
corporis  hominis  est  corpus  organicum.  Ergo  anima  non  est  in  qualibet 
parte  corporis  tota. 

3.  Praeterea,  (De  anima,  lib.  11,  c.  1-2)  dicitur,  quod  «  sicut  se  habet 
pars  animae  ad  partem  corporis,  ut  visus  ad  pupiilam ;  ita  anima  tota  ad 
totum  corpus  animaiis.  »  Si  igitur  tota  anima  est  in  qualibet  parte  corpo- 
ris,  sequitur  quod  quaelibet  pars  corporis  sit  animal. 

4.  Praeterea,  omnes  potentiae  animae  in  ipsa  essentia  animae  fundantur 
Si  igitur  anima  tota  est  in  qualibet  parte  corporis,  sequitur  quod  omnes 
potentiae  animae  sint  in  qualibet  corporis  parte  ;  et  ita  visus  erit  in  aure, 
et  auditus  in  oculo  ;  quod  est  inconveniens. 

5.  Praeterea,  si  in  qualibet  parte  corporis  esset  tota  anima,  quaglibet 
pars  corporis  immediate  dependeret  ab  anima.  Non  ergo  una  pars  depen- 
deret  ab  alia,  nec  una  pars  esset  principalior  quam  alia ;  quod  est  mani- 
feste  falsum.  Non  ergo  anima  est  in  qualibet  parte  corporis  tota. 


DE    UNIONE   ANIMiE    AD    CORPUS  479 

Sed  contra  est  quod  Augustinus  dicit  (De  Trin,  lib.  vi,  cap.  6)  :  quod 
«  anima  in  quocumque  corpore  et  in  toto  est  tota,  et  in  qualibet  ejus  parte 
tota  est.  » 

CoNCLusio.  —  Anima  esttota  in  qualibet  parte  corporis  secundum  tota- 
litatem  perfectionis  et  essentice^  non  autem  secundum  totalitatem  virtutis  ; 
quia  non  secundum  quamlibet  suam  potentiam  est  in  qualibet  parte 
corporis. 

Respondeo  dicendum  quod,  si  anima  uniretur  corporisolum  utmotor, 
posset  dici  quod  non  esset  in  qualibet  parte  corporis,  sed  in  una  tantum, 
per  quam  alias  moveret.  Sed  quia  anima  unitur  corpori  ut  forma,  necesse 
est  quod  sit  in  toto  et  in  qualibet  parte  corporis  ;  non  enim  est  forma 
corporis  accidentalis,  sed  substantialis.  Substantialis  autem  forma  non 
solum  est  perfectio  totius,  sed  cujuslibet  partis.  Cum  enim  totum  consi- 
stat  ex  partibus,  forma  totius  quae  non  dat  esse  singulis  partibus,  est  for- 
ma  quae  est  compositio  et  ordo,  sicut  forma  domus,  et  talis  forma  est 
accidentalis.  Anima  vero  est  forma  sub*stantialis.  Unde  oportet  quod  sit 
forma  et  actus,  non  solum  totius,  sed  cujuslibetpartis.  Etideo,  recedente 
anima,  sicut  non  dicitur  animal  et  homo  nisi  aequivoce,  quemadmodum 
et  animal  pictum,  vel  lapideum ;  ita  est  de  manu  et  oculo,  aut  carne  et 
osse,  ut  Philosophus  dicit  (De  anima,  lib.  ii,  c.  i).  Cujus  signum  est  quod 
nulla  pars  corporis  habet  proprium  opus  anima  recedente,  cum  tamen 
omne  quod  retinet  speciem,  retineat  operationem  speciei.  Actus  autem 
est  in  eo  cujus  est  actus.  Une  oportet  animam  esse  in  toto  corpore,  et  in 
qualibet  ejus  parte. 

Et  quod  tota  sit  in  qualibet  parte  ejus,  hinc  considerari  potest ;  quia 
cum  totum  sit  quod  dividitur  in  partes,  secundum  triplicem  divisionem 
est  triplex  totalitas.  Est  enim  quoddam  totum  quod  dividitur  in  partes 
quantitativas,  sicut  totalinea,  vel  totum  corpus.  Est  etiam  quoddam  to- 
tum  quod  dividitur  in  partes  rationis  et  essentiae  ;  sicut  definitum  in  partes 
definitionis,  et  compositum  resolvitur  in  materiam  et  formam.  Tertium 
autem  totum  est  potentiale  quod  dividitur  in  partes  virtutis.  —  Primus 
autem  totalitatis  modus  non  convenit  formis,  nisi  forte  per  accidens ; 
et  illis  solis  formis  quae  habent  indifferentem  habitudinem  ad  totum 
quantitativum  et  partes  ejus;  sicut  albedo,  quantum  est  de  sui  ratione, 
aequaliter  se  habet,  ut  sit  in  tota  superficie,  et  in  qualibet  superficiei  parte. 
Et  ideo,  divisa  superficie,  dividitur  albedo  per  accidens.  Sed  forma 
quae  requirit  diversitatem  in  partibus,  sicut  est  anima,  etpraecipue  anima- 
lium  perfectorum,  non  aequaliter  se  habet  ad  totum  et  partes  :  unde  non 
dividitur  per  accidens,  scilicetper  divisionemquantitatis.  Sic  ergo  totalitas 
quantitativa  non  potest  attribui  animae  nec  per  se,  nec  per  accidens.  — 
Sed  totalitas  secunda,  quae  attenditur  secundum  rationis  et  esseniiae  per- 
fectionem,  proprie  et  per  se  convenit  formis.  Similiter  autem  et  totalitas 
virtutis  ;  quia  forma  est  operationis  principium.  Si  ergo  quaereretur  de 
albedine  utrum  essei  tota  in  tota  superficie,  et  in  qualibet  ejus  parte,  di- 
stinguere  oporteret ;  quia  si  fiat  mentio  de  totalitate  quantitativa,  quam 
habet  albedo  per  accidens,  non  tota  esset  in  qualibet  parte  superficiei.  Et 

similiter  dicendum  est  de  totalitate  virtutis.  Magis  enim  potest  movere 
visum  albedo  quae  est  in  tota  superficie,  quam  albedo  quae  est  in  aliqua 
ejus  particula.  Sed  si  fiat  mentio  de  totalitate  speciei  et  essentiae,  tota 
albedo  est  in  qualibet  superficiei  parte.  —  Sed  quia  anima  lotalitatem 
quantitativam  non  habet  nec  per  se,  nec  per  accidens,  sufficit  dicere,  quod 
anima  tota  est  in  qualibet  parte  corporis  secundum  totaJitatem  perfectio- 
nis  et  essentiae  ;  non  autem  secundum  totalitatem  virtutis;  quia  non  se- 
cundum  quamlibet  suam  potentiam  est  in  qualibet  parte  corporis,  sed 
secundum  visum  in  oculo,  secundum  auditum  in  aure,  et  sic  de  aliis. 
Tamen  attandendum  est  quod  quia  anima  requirit  diversitatem  in  parti- 
bus,  non  eodem  modo  comparatur  ad  totum  et  ad  partes ;  sed  ad  totum 
quidem  primo  et  per  se,  sicut  ad  proprium  et  proportionatum  perfecti- 
bile  ;  ad  partes  autem  per  posterius,  secundum  quod  partes  habent  ordi- 
nem  ad  totum  *. 

Ad  primum  ergo  dicendum,  quod  Philosophus  loquitur  de  potentia 
motiva  animas. 

Ad  secundum  dicendum,  quod  anima  est  actus  corporis  organici  sicut 
proportionati  et  primi  perfectibilis. 

Ad  tertium  dicendum,  quod  animal  est  quod  componitur  ex  anima  et 
corpore  toto,  quod  est  primum  et  proportionatum  ejus  perfectibile.  Sic 
autem  anima  non  est  in  parte  ;  unde  non  oportet  quod  pars  animalis  sit 
animal. 

Ad  quartum  dicendum,  quod  potentiarum  animae  quaedam  sunt  in  ea 
secundum  quod  excedittotam  corporis  capacitatem  ;  scilicetintellectus  et 
voluntas  :  unde  hujusmodi  potentiae  in  nulla  parte  corporis  esse  dicun- 
tur.  Aliae  vero  potentiae  sunt  communes  animae  et  corpori;  unde  talium 
potentiarum  non  oportet  quod  quaeiibet  sit  in  quocumque  estanima,  sed 
solum  in  illa  parte  corporis  qitae  est  proportionata  ad  talis  poteniiae  ope- 
rationem. 

Ad  quintum  dicendum,  quod  una  pars  corporis  dicitur  esse  principalior 
quam  alia  propter  potentias  diversas,  quarum  sunt  organa  partes  corpo- 


I.  In  anima  hominis,  et  cujuslibet  animalis  perfecti,  non  potest  accipit  tota- 
litas  nisi  secundum  perfectionem  speciei,et  secundum  potentiam  seu  virtutem. 
Dicimus  ergo,  quod  cum  perfectio  speciei  pertineat  ad  animam  secundum  suam 
essentiam  ;  anima  secundum  suam  essentiam  est  forma  corporis,  et  prout  est 
forma  corporis  est  in  qualibet  parte  corporis  ;  relinquitur  quod  anima  tota  sit 
in  qualibet  parte  corporis  secundum  totalitatem  perfectionis  speciei.  —  Si  au- 
tem  accipiatur  totalitas  quantum  ad'virtutem  et  potestatem,  sic  non  est  tota  in 
qualibet  parte  corporis,  nec  etiam  tota  in  toto,  si  loquamurde  anima  hominis  ; 
quia  enim  excedit  corporis  capacitatem,  remanet  ei  virtus  ad  operandum  ope- 
rationes  quasdam  sine  communicationecorporis,  sicut  intelligereet  velle  :  unde 
intellectus  et  voluntas  non  sunt  actus  alicujus  organi  corporalis.  Sed  quantum 
ad  alias  operationes  quas  exercet  per  organa  corporalia,  tota  virtus  et  pote- 
stas  ejus  est  in  toto  corpore;  non  autem  in  qualibet  parte  corporis,  quia  diver- 
sae  partes  corporis  sunt  proportionatce  ad  diversas  operationes  animie.  Unde 
secundum  illampotentiam  tantum  est  in  aHqua  parte  qua;  respicit  operationem 
qu£e  per  illam  partem  corporis  exercetur.  (De  Anim.,  art.  10,  c.) 

ris;  quas  enim  est  principalioris  potentiae  organum,  est  principalior  pars 
corporis,  vel  quae  etiam  eidem  potentias  principalius  deservit. 

Cfr.  S.  c.  G.,ii,  c.  72.— I  Sent.,  Dist.  VIII,  q.  5,  art.  3. — De  Spir.  Creat.,  art.  4. 
De  Anim.,  art.  10. 


CAPUT    TERTIUM 


DE  ORIGINE  ANIM^  HUMAN^ 


§  83.  —  Utrum  anima  sit  de  substantia  Dei. 

(S.  Th.  I,  q.  xc,  art.  1) 

Videtur  quod  anima  non  sit  facta,  sed  sit  de  substantia  Dei.  i.  Dicitur 
enim  (Genes.  11,  7)  :  Formavit  Deus  hominem  de  limo  terrce^  et  inspiravit 
in  faciem  ejus  spiraculum  vitce;  et  factus  est  homo  in  animam  viventem, 
Sed  ille  qui  spirat,  aliquid  a  se  emittit.  Ergo  anima  qua  homo  vivit,  est 
aliquid  de  substantia  Dei. 

2.  Praeterea,  anima  est  forma  simplex.  Sed  forma  est  actus.  Ergo  ani- 
ma  est  actus  purus  ;  quod  est  solius  Dei.  Ergo  anima  est  de  substantia 
Dei. 

3.  Praeterea,  quaecumque  sunt,  et  nullo  modo  differunt,  sunt  idem.  Sed 
Deus  et  mens  sunt,  et  nuUo  modo  differunt ;  quia  oporteret  quod  ali- 
quibus  differentiis  differrent ;  et  sic  essent  composita.  Ergo  Deus  et  mens 
humana  idem  sunt. 

Sed  contra  est  quod  Augustinus  (Deorig.  animae,  lib.  iii,cap.  i5)  enu- 
merat  quaedam  quae  dicit  esse  «  multum  aperteque  perversa,  et  fidei  ca- 
tholicae  adversa ;  »  inter  quae  primum  est  quod  quidam  dixerunt  «  Deum 
animam  non  de  nihilo,  sed  de  seipso  fecisse.  » 

Conclusio.  —  Cum  anima  humana  sit  quandoque  intelligens  in  poten- 
tia^  Deus  autem  sit  purus  actus^  impossibile  est  eam  esse  de  Dei  substantia^ 
sed  factam  esse  oportet. 

Respondeo  dicendum  quod  dicere  animam  esse  de  substantia  Dei,  ma- 
nifestam  improbabilitatem  continet.  Ut  enim  ex  dictis  patet,  anima 
humanaest  quandoque  intelligens  in  potentia,  et  scientiam  quodammodo 
a  rebus  acquirit,  et  habet  diversas  potentias ;  quae  omnia  aliena  sunt  a 
Dei  natura,  qui  est  actus  purus,  et  nihil  ab  alio  accipiens,  et  nullam  in 
se  diversitatem  habens. 

Sed  hic  error  principium  habuisse  videtur  ex  duabus  positionibus  anti- 
quorum.  —  Primi  enim  qui  naturas  rerum  considerare  inceperunt,  ima- 
ginationem  transcendere  non  valentes,  nihil  praeter  corpora  esse  posue- 
runt ;  et  ideo  Deum  dicebant  esse  quoddam  corpus,  quod  aliorum  corpo- 

3i 

rum  JLidicabant  esse  principium.  Et  quia  animam  ponebant  esse  de  natura 
illius  corporis  quod  dicebant  esse  principium,  ut  dicitur  (De  anima,  lib^.  i, 
c.  2etseq.),  per  consequens  sequebatur  quod  anima  esset  de  substantia 
Dei.  Juxta  quam  positionem  etiam  manichaei  Deum  esse  quamdamlucem 
corpoream  existimantes,  quadam  pariem  illius  lucis  animam  esse  posue- 
runt  corpori  alligatam.  —  Secundo  vero  processum  fuit  ad  hoc  quod 
aliqui  aliquid  incorporeum  esse  apprehenderunt,  non  tamen  a  corpore 
separatum,  sed  corporis  formam.  Unde  et  Varro  dixit  quod  Deus  est 
«  anima  mundum  motu  et  ratione  gubernans,  «  ut  Augustinus  narrat  (De 
Civ.  Dei,  lib.  iv,  cap.  3 1).  Sic  igitur  illius  totalis  animae  partem  aliqui  po- 
suerunt  animam  hominis,  sicut  homo  est  pars  totiusmundi,  non  valentes 
intellectu  pertingere  ad  distinguendos  spiritualium  substantiarum  gra- 
dus,  nisi  secundum  distinctiones  corporum.  Haec  autem  omnia  sunt 
impossibilia.  Unde  manifeste  falsum  est  animam  esse  de  substantia 
Dei. 

Ad  primum  ergo  dicendum,  quod  inspirare  non  est  accipiendum  cor- 
poraliter,  sed  idem  est  Deum  inspirare,  quod  spiritum  facere  ;  quamvis 
et  homo  corporaliter  spirans  non  emittat  aliquid  de  sua  substantia,  sed 
de  natura  extranea. 

Ad  secundum  dicendum,  quod  anima,  etsi  sit  forma  simplex  secundum 
suam  essentiam,  non  tamen  est  suum  esse^  sed  est  ens  per  participatio- 
nem.  Et  ideo  non  est  actus  purus,  sicut  Deus. 

Ad  tertium  dicendum,  quod  differens  proprie  acceptum  aliquo  differt ; 
unde  ibi  quaeritur  differentia  ubi  est  convenientia.  Et  propter  hoc  oportet 
differentia  esse  composita  quodammodo,  cum  in  aliquo  differant,  et  in 
aliquo  conveniant.  Sed  secundum  hoc,  licet  omne  differens  sit  diversum, 
non  tamen  omne  diversum  est  differens,  ut  dicitur  (iMetaph.  lib.  ix,  c.  3). 
Nam  simplicia  diversa  sunt  seipsis  ;  non  autem  differunt  aliquibus  diffe- 
rentiis,  ex  quibus  componantur  ;  sicut  homo  et  asinus  differunt  rationali 
et  irrationali  differentiis,  de  quibus  non  est  dicere  quod  ulterius  aliis 
differentiis  differant. 

Cfr.  S.  c.  G.,  II,  c.  85.  —  11  Sent.,  Dist.  xvii,  q.  i,  art.  i. 


§84.  —  UtruHi  anima  intellectiva  causetur  ex  semine. 

(S.  Th.  1,  q.  Gxviii,  art.  2) 


Videtur  quod  anima  intellectiva  causetur  ex  semine.  i.  Diciiur  enim 
(Gen.xLvi,  26) :  Cunctce  animce  quce  egressce  sunt  de  femore  Jacob,  sexa- 
ginta  sex.  Sed  nihil  egreditur  de  femore  hominis,  nisi  inquantum  causa- 
tur  ex  semine.  Ergo  anima  intellectiva  causatur  ex  semine. 

2.  Praeterea,  in  homine  est  una  et  eadem  anima  secundum  substantiam, 
intellectiva,  sensitiva,  et  nutritiva.  Sed  anima  sensitiva  in  homine  gene- 
ratur  ex  scmine,  sicut  in  aliis  animalibus  ;  unde  et  Philosophus  dicit  (De 

generat.  animal.  lib.  ii,  cap.  3),  quod  «  non  simul  fit  animal  et  liomo  ;  sed 
prius  fit  animai  habens  animam  sensitivam.  »  Ergo  et  anima  intellectiva 
causatur  ex  semine. 

3.  Praeterea,  unum  et  idem  agens  est  cujus  actio  terminatur  ad  for- 
mam  et  materiam  ;  alioquin  ex  forma  et  materia  non  fieret  unum  simpli- 
citer.  Sed  anima  intellectiva  est  forma  corporis  humani,  quod  formatur 
per  virtutem  seminis.  Ergo  et  anima  inteilectiva  per  virtutem  seminis 
causatur. 

4.  Prasterea,  homo  generat  sibi  simile  secundum  speciem.  Sed  species 
humana  constituitur  per  animam  rationaiem.  Ergo  anima  rationalis  est 
a  generante. 

5.  Praeterea,  inconveniens  est  dicere,  quod  Deus  cooperetur  peccanti- 
bus.  Sed  si  animae  rationales  crearentur  a  Deo,  Deus  interdum  cooperare- 
tur  adulteris,  de  quorum  illicito  coitu  proles  interdum  generatur.  Non 
ergo  animas  rationales  creantur  a  Deo. 

Sed  contraest  quod  dicitur  (lib.  De  Eccles.  Dogm.,  cap.  14),  quod  «  ani- 
mae  rationales  non  seminantur  per  coitum.  » 

CoNCLusio.  —  Cum  anima  intellectiva  sit  substantia  immaterialis ,  et 
subsistens^  cui  debetur  esse  et  fieri  proprium ;  non  potest  nisi  per  creatio- 
nem  a  Deo  causari^  estque  hcereticum  dicere  eam  traduci  ex  semine. 

Respondeo  dicendum  quod  impossibile  est  virtutem  activam  quae  est  in 
materia,  extendere  suam  actionem  ad  producendum  immaterialem  effe- 
ctum.  Manifestum  est  autem  quod  principium  intellectivum  in  homine 
est  principium  transcendens  materiam ;  habet  enim  operationem  in  qua 
non  communicat  corpus.  Et  ideo  impossibile  est  quod  virtus  quae  est  in 
semine,  sit  productiva  intellectivi  principii  *.  —  Simiiiter  etiam,  quia  vir- 
tus  quae  est  in  semine,  agit  in  virtute  animae  generantis,  secundum  quod 
anima  generantis  estactus  corporis  utens  ipso  corporein  sua  operatione  ; 
in  operatione  autem  inteliectus  non  communicat  corpus.  Unde  virtus 
intellectivi  principii,  prout  intellectivum  est,  non  potest  a  semine  prove- 
nire.  Et  ideo  Philosophus  (De  gener.  anim.  lib.  11,  cap.  3)  dicit :  «  Relin- 
quitur  intellectum  solum  deforis  advenire '  ».  —  Similiter  etiam  anima 
intellectiva,  cum  habeat  operationem  vitae  sine  corpore,  est  subsistens,  et 
ita  sibi  debetur  esse  et  fieri ;  et  cum  sit  immaterialis  substantia,  non  po- 
test  causari  per  generationem,  sed  solum  per  creationem  a  Deo.  Ponere 


1,  Quorumcumque  enim  principiorum  operationes  non  possunt  esse  sine  corpore, 
nec  eorum  initium  sine  corpore  esse  potest ;  sic  enim  res  habet  esse  sicut  et  operatur, 
quum  unumquodque  operetur  in  quantum  est  ens.  E  Qontrario  vero,  quorum  princi- 
piorum  operationes  sine  corpore  sunt,  generatio  eorum  non  est  per  generationem 
corporis.  Operatio  autem  animae  nutritivaa  et  sensitivae  non  potest  esse  sine  corpore  ; 
operatio  autem  animas  intellectivae  non  fit  per  organum  corporeum.  Igitur  anima  nu- 
tritiva  et  anima  sensitiva  per  generationem  corporis  generantur,  non  autem  anima 
intellectiva.  (S.  c.  G.,  11,  c.  86.) 

2.  Efifectus  non  potest  esse  immaterialior  sua  causa  ;  unde  cum  virtus  generativa 
sit  potentia  materialis,  non  potest   ejus   actio  ad  formam   immaierialem   terminari. 

u  Sent.,  Dist.  xviii,  q.  2,  art.  i,  s.) 

ergo  animam  intellectivam  a  generante  causari,  nihil  est  aliud  quam  po- 
nere  eam  non  subsistentem,  et  per  consequens  corrumpi  eam  cum  cor- 
pore.  Et  ideo  haereticum  est  dicere,  quod  anima  intellectiva  traducatur 
cum  semine. 

Ad  primum  ergo  dicendum,  quod  in  auctoritate  ilia  ponitur  per  synec- 
dochen  parspro  toto,  id  est,  anima  pro  toto  homine. 

Ad  secundum  dicendum,  quod  aliqui  dixerunt,  quod   operationes  vitae 
quae  apparent  in  embryone,  non  sunt  ab  anima  ejus,  sed  ab  anima  ma- 
tris,  vel  a  virtute  formativa  quae  estin  semine.  Quorum  utrumque  falsum 
est.  Opera  enim  vitae  non  possunt  esse  a  principio  extrinseco,  sicut  sen- 
tire,  nutriri  et  augeri ;  et  ideo  dicendum  est,  quod  anima  praeexistit  in 
embryone,  a  principio  quidem  nutritiva,  postmodum  autem  sensitiva,  et 
tandem  intellectiva.  —  Dicunt  ergo  quidam,  quod  supra  animam  vegeta- 
biiem,  quae  primoinerat,  supervenit  alia  anima,  quae  est  sensitiva;  supra 
illam  iterum  alia  quae  est  intellectiva.  Et  sic  sunt  in  homine  tres  animae, 
quarum  una  est  in  potentia  ad  aliam  :  quod  supraimprobatum  est.  —  Et 
ideo  alii  dicunt,  quod  illa  eadem  anima  quae  primo  fuit  vegetativa tantum, 
postmodum  per  actionem  virtutis  quae  est  in  semine,  perducitur  ad  hoc 
ut  ipsa  eadem  fiat  intellectiva,  non  quidem  per  virtutem  activam  seminis, 
sed  per  virtutem  superioris  agentis^  scilicet  Dei  de  foris  illustrantis.  Et 
propter  hoc  dicit  Philosophus  (De  gener.  animal.,   lib.  11,  cap.  3),  quod 
intellectus  venit  ab  extrinseco.  Sed  hoc  stare  non  potest :  primo  quidem, 
quia  nuUa  forma  substantialis  recipit  magis  et  minus  ;  sed  superadditio 
majoris  perfectionis  facit  aliam  speciem,  sicut  additio  unitatis  facit  aliam 
speciem  in  numeris.  Non  est  autem  possibile  ut  una  et  eadem  forma  nu- 
mero  sit  diversarum  specierum.  Secundo,  quiasequeretur  quod  generatio 
animalis  esset  motus  continuus  paulatim  procedens  de  imperfecto  ad 
perfectum,  sicut  accidit  in  alteratione.  Tertio,  quia  sequeretur  quod  ge- 
neratio  hominis  aut  animalis  non  sit  generatio  simpliciter,  quia  subje- 
ctum  ejus  esset  ens  actu.  Si  enim  a  principio  in  materia  prolis  est  anima 
vegetabilis,  et  postmodum  usque  ad  perfectum  paulatim  perducitur,  erit 
semper  additio  perfectionis  sequentis  sine  corruptione  perfectionis  prae- 
cedentis;  quod  est  contra  rationem  generationis  simpliciter.  Quarto,  quia 
aut  id  quod  causatur  ex  actione  Dei,  est  aliquid  subsistens;  et  ita  oportet 
quod  sit  aliud  per  essentiam  a  forma  praeexistente,  quae  non  erat  subsi- 
stens  ;  et  sic  redibit  opinio  poneniium  plures  animas  in  corpore  ;  aut  non 
est  aliquid  subsistens,  sed  quaedam  perfectio  animae  praeexistentis  ;  et  sic 
ex  necessitate  sequitur  quod  anima  intellectiva  corrumpatur,  corrupto 
corpore  ;  quod  est  impossibile.  Est  autem  et  alius  modus  dicendi  secun- 
dum  eos  qui  ponunt  unum  intellectum  in  omnibus;  quod  supra  impro- 
batum  est.  —  Et  ideo  dicendum  est  quod  cum  generatio  unius  semper  sii 
corruptio  alterius,  necesse  est  dicere  quod  tam  in  homine,  quam  in  ani- 
malibus  aliis,  quando  perfectior  forma  advenit,  fit  corruptio  prioris;  ita 
tamen  quod  sequens  forma  habet  quidquid  habebat  prima,  et  adhuc  am- 
plius  :  et  sic  per  multas  generationes  et  corruptiones  pervenitur  ad  ulti- 
mam  formam  substantialem  tam  in  homine,   quam  in  aliis  animalibus. 

Si  igilur  dicendum  est,  quod  anima  intellectiva  creatur  a  Deo  in  fine 
generationis  humanae,  quag  simul  est  et  sensitiva  et  nutr itiva,  corruptis 
formis  praeexistentibus. 

Ad  tertium  dicendum,  quod  ratio  illalocumhabet  in  diversis  agentibus 
non  ordinatis  ad  invicem.  Sed  si  sint  multa  agentia  ordinata,  nihil  prohi- 
bet  virtutem  superioris  agentis  pertingere  ad  ultimam  formam,  virtutes 
autem  inferiorum  agentium  pertingere  solum  ad  aliquam  materias  dispor 
sitionem;  sicut  virtus  seminis  disponit  materiam,  virtus  autem  animag 
dat  formam  in  generatione  animalis.  Manifestum  est  autem  quod  tota  na- 
tura  corporalis  agit  ut  instrumentumspirituaiisvirtutis,  et  praecipue  Dei. 
Et  ideo  nihil  prohibet  quin  formatio  corporis  sit  ab  aliqua  virtute  cor- 
porali,  anima  autem  intellectiva  sit  a  solo  Deo. 

Ad  quartum  dicendum,  quod  homo  generat  sibi  simile,  inquantum  per 
virtutem  seminis  ejus  disponitur  materia  ad  susceptionem  talis  formae. 

Ad  quintum  dicendum,  quod  in  actione  aduiterorum  illud  quod  est  na- 

turae,  bonum  est ;  et  huic  cooperatur  Deus  :   quod  vero  est  inordinatae 

voluptatis,  malum  est;  et  huic  Deus  non  cooperatur. 

Cfr.  S.  c.  G.,ir,  c.  86  ;  c. 88-89.  ~  ^^  Sent.,  Dist.  xviii,  q.  2,  art  i.  —  De  Potent., 
q.  III,  art.  9.  ~  Quodl.  xii,  art.  10. 


§  85.  —  Utrum  anima  sit  producta  in  esse  per  creationem. 

(S.  Th.  I,  q.xc,  art.  2) 

Videtur  quod  anima  non  sit  producta  in  esse  per  creationem.  i.  Quod 
enim  in  se  habet  aliquid  materiale,  fit  ex  materia.  Sed  anima  habet  in  se 
aliquid  materiale,  cum  non  sit  actus  purus.  Ergo  anima  est  facta  ex  ma- 
teria ;  non  ergo  est  creata. 

2.  Praeterea,  omnis  actus  materiae  alicujus  videtur  educi  de  potentia 
materiae  ;  cum  enim  materia  sit  in  potentia  ad  actum,  actus  quilibet 
praeexistit  in  materia  in  potentia.  Sed  anima  est  actus  materiae  corporalis, 
ut  ex  ejus  definitione  apparet.  Ergo  anima  educitur  de  potentia  materiae. 

3.  Praeterea,  anima  est  forma  quaedam.  Si  igitur  anima  fit  per  creatio- 
nem,  pari  ratione  omnes  aliae  formae;  et  sic  nulla  forma  exibit  in  esse  per 
generationem;  quod  est  inconveniens. 

Sed  contra  est  quod  dicitur  (Genes.  i,  27)  :  Creavit  Deus  hominem  ad 
imaginem  suam.  Est  autem  homo  ad  imaginem  Dei  secundum  animam. 
Ergo  anima  exivit  in  esse  per  creationem. 

CoNCLusio.  —  Cum  animce  raiionali  sicut  esse,  ita  etiam  fieri  proprie 
competat,  non  possit  autem  fieri  ex  materia  prcejacente,  necessarium  est 
eam  productam  esse  per  creationem, 

Respondeo  dicendum  quod  anima  rationalis  non  potest  fieri  nisi  per 
creationem  * ;  quod  non  est  verum  de  aliis  formis.  Cujus  ratio  est,  quia 

I.  Solus  Deus  animam  humanam  in  esse  producit.  —  Omne  enim  quod  in  esse 
producitur,  vel  generatur  per  se  aut  per  accidens,  vel  creatur.  Anima  autem  humana 

cum  fierit  sit  via  ad  esse,  hoc  modo  alicui  competit  fieri,  sicut  ei  com- 
petit  esse.  Illud  autem  proprie  dicitur  esse,  quod  habet  ipsum  esse,  quasi 
in  suo  esse  subsistens.  Unde  solae  substantiae  proprie  et  vere  dicuntur 
entia  ;  accidens  vero  non  habet  esse,  sed  eo  aliquid  est,  et  hac  ratione 
ens  dicitur  ;  sicut  albedo  dicitur  ens,  quia  ea  aliquid  est  album.  Et 
propter  hoc  dicitur  (Metaph.lib.  vi,  c.  i),  quod  «  accidens  dicitur  magis 
entis  quam  ens  ».  Et  eadem  ratio  est  de  omnibus  aliis  formis  non  subsi- 
stentibus  ;  et  ideo  nulli  formae  non  subsistenti  proprie  convenit  fieri,  sed 
dicuntur  fieri  per  hoc  quod  composita  subsistentia  fiunt.  — Anima  autem 
rationalis  est  forma  subsistens  :  unde  ipsi  proprie  competit  esse  et  fieri. 
Et  quia  non  potest  fieri  ex  materia  praejacente  neque  corporali,  quia  sic 
esset  naturae  corporeae;  neque  spirituali,  quia  sic  substantias  spirituales 
ihvicem  transmutarentur  ;  necesse  est  dicere  quod  non  fiat  nisi  per  crea- 
tionem.  , 

Ad  primum  ergo  dicendum,  quod  in  anima  est,  sicut  materiale,  ipsa 
simplex  essentia,  formale  autem  in  ipsa  est  esse  participatum,  quod  qui- 
dem  ex  necessitate  simul  est  cum  essentia  animae,  quia  esse  per  se  conse- 
quiiur  ad  formam.  Et  eadem  ratio  esset,  si  poneretur  composita  ex  qua- 
dam  materia  spirituali,  ut  quidam  dicunt ;  quia  illa  materia  non  esset  in 
potentia  ad  aliam  formam  :  alioquin  anima  esset  corruptibiiis.  Unde  nulio 
modo  animapotest  fieri  ex  materia  praejacente. 

Ad  secundum  dicendum,  quod  actum  extrahi  de  potentia  materiae  nihii 
aliud  est  quam  aliquid  fieri  in  actu  quod  prius  erat  in  potentia.  Sed  quia 
anima  rationalis  non  habet  esse  suum  dependens  a  materia  corporali,  sed 
habet  essesubsistens,  et  excedit  capacitatem  materiaecorporalis,  propterea 
non  educitur  de  potentia  materiae. 

Ad  tertium  dicendum,  quod  non  est  simile  de  anima  rationali  et  de 
aliis  formis,  ut  dictum  est  (in  corp.  art.). 

Cfr.  S.  c.  G.,ii,  c.  87.  —  De  Potent.,  q.  iii,  art.  9. 


§  86.  —  Utrum  animse  humanae  fuerint  creataG  simul 

a  principio  mundi. 

(S.Th.  I,  q.  Gxviii,  art.  3) 

Videtur  quod  animae  humanae  fuerint  creatae  simul  a  principio  mundi. 
i.  Dicitur  enim  (Gen.ii,  2)  :  Requievit  Deus  ab  omni  opere  quod patrarat. 
Hoc  autem  non  esset,  si  quotidie  novas  animas  crearet.  Ergo  omnes  ani- 
mae  sunt  simul  creatae. 

non  generatur  per  se,  quum  non  sit  composita  ex  materia  et  forma  :  nequc  generatur 
per  accidens  ;  quum  enim  sit  forma  corporis,  gcneraretur  pcr  corporis  gencrationeni 
quae  est  ex  virtutc  activa  seminis,  quod  improbatum  est.  Quum  ergo  anima  humana 
de  novo  esse  incipiat  (non  enim  est  aeterna,  nec  pra^existit  corpori),  relinquitur  quod 
exeat  in  esse  per  crcationem.  Solus  autem  Deus  potest  crcarc.  Solus  igitur  ipsc  ani- 
mam  humanam  in  cssc  producit.  (S.  c.  G.,  11,  c.  87.) 

2.  Praeterea,  ad  perfectionem  universi  maxime  pertinent  substantiae 
spirituales.  Si  igitur  animae  simul  crearentur  cum  corporibus,  quotidie 
innumerabiles  spirituales  substantiae  perfectioni  universi  adderentur  ;  et 
sic  universum  a  principio  fuisset  imperfectum :  quod  est  contra  illud 
quod  dicitur  (Genes.  ii,  2),  Deum  omne  opus  suum  complesse. 

3.  Praeterea,  finis  rei  respondet  ejus  principio.  Sed  anima  intellectiva 
remanet,  destructo  corpore.  Ergo  incepit  esse  ante  corpus. 

Sed  contra  est  quod  dicitur  (lib.  De  Eccles.  Dogm.  cap.  14  et  1  8),  quod 
«  simul  anima  creatur  cum  corpore.  » 

CoNCLusio.  —  Cum  anima  sine  corpore  existens  non  habeat  suce  natm^ce 
per/ectionem,  nec  Deus  ab  imperfectis  opus  suum  inchoaverit ;  simpliciter 
fatendum  est  animas  simul  cum  corporibus  creari  et  infundi. 

Respondeo  dicendum  quod  quidam  posuerunt,  quod  animae  intelle- 
ctivae  accidat  uniri  corpori,  ponentes  eam  esse  ejusdem  conditionis  cum 
substantiis  spiritualibus  quae  corpori  non  uniuntur  ;  et  ideo  posuerunt, 
animas  hominum  simul  a  principio  cum  angelis  creatas.  Sed  haec  opinio 
falsa  est.  —  Primo  quidem  quantum  ad  radicem  :  si  enim  accidentaliter 
conveniret  animae  corpori  uniri,  sequeretur  quod  homo,  qui  ex  ista 
unione  constituitur,  esset  ens  peraccidens;  vel  quod  animaesset  homo: 
quod  falsum  est.  Quod  etiam  anima  humana  non  sit  ejusdem  naturae 
cum  angelis,  ipse  diversus  modus  intelligendi  ostendit  :  homo  enim 
intelligit  a  sensibus  accipiendo,  et  convertendo  se  ad  phantasmata.  £t 
ideo  anima  ejus  indigetuniri  corpori,  quo  indiget  ad  operationem  sensi- 
tivae  partis  ;  quod  de  angelo  dici  non  potest.  —  Secundo  apparet  falsitas 
in  ipsa  positione.  Si  enim  animae  naturale  est  corpori  uniri,  esse  sine 
corpore  est  sibi  contra  naturam,  et  sine  corpore  existens  non  habet  suae 
naturae  perfectionem.  Non  fuit  autem  conveniens  ut  Deus  ab  imperfectis 
suum  opus  inchoaret,  et  ab  his  quae  sunt  praeter  naturam ;  non  enim 
fecit  hominem  sine  manu,  aut  sine  pede,  quae  sunt  partes  naturales 
hominis:  multo  igitur  minus  fecit  animam  sine  corpore. 

Si  vero  aliquis  dicat,  quod  non  est  naturale  animse  corpori  uniri, 
oportet  inquirere  causam  quare  sit  corpori  unita.  Oportet  autem  dicere 
quod  aut  hoc  sit  factum  ex  ejus  voluntate  aut  ex  alia  causa.  —  Si  ex  ejus 
voluntate,  videtur  hoc  esse  inconveniens.  Primo  quidem,  quia  haec  vo- 
luntas  irrationabilis  esset,  si  non  indigeret  corpore,  et  vellet  ei  uniri ;  si 
enim  eo  indigeret,  naturale  esset  ei  quod  corpori  uniretur,  quia  natura 
non  deficit  in  necessariis.  Secundo,  quia  nulla  ratio  esset  quare  animas  a 
principio  mundi  creatae  post  tot  tempora  voluntas  accesserit  ut  nunc 
corpori  uniatur ;  est  enim  substantia  spiritualis  supra  tempus,  utpote 
revolutiones  caeli  excedens.  Tertio,  quia  videretur  a  casu  esse  quod  haec 
anima  huic  corpori  uniretur ;  cum  ad  hoc  requiratur  concursus  duarum 
voluntatum,  scilicet  animae  advenientis  et  hominis  generantis.  —  Si 
autem  praeter  voluntatem  ipsius  corpori  unitur,  et  praeter  ejus  naturam, 
oportet  quod  hoc  sit  ex  causa  violentiam  inferente  ;  et  sic  erit  ei  poenale 
et  triste  :  quod  est  secundum  errorem  Origenis,  qui  posuit,  ut  refert 
Epiphanius   (Cont.  Hgeres.  lib.  11,  h^r.  64),  animas  incorporari  propter 

poenam  peccati.  Unde  cum  haec  omnia  sint  inconvenientia,  simpliciter 
coniitendum  est  quod  animae  non  sunt  creatae  ante  corpora  ;  sed  simul 
creantur  cum  corporibus  infunduntur. 

Ad  primum  ergo  dicendum,  quod  Deus  dicitur  cessasse  die  septimo, 
non  quidem  ab  omni  opere,  cum  dicatur  (Joan.v,  17)  :  Pater  meus  usque 
modo  operatur;  sed  a  novis  rerum  generibus  et  speciebus  condendis, 
quae  in  operibus  primis  non  aliquo  modo  praeextiterint.  Sic  enim  animae 
quae  nunc  creantur,  praeextiterunt  secundum  similitudinem  speciei  in 
primis  operibus,  in  quibus  anima  Adae  creata  fuit. 

Ad  secundum  dicendum,  quod  perfectioni  universi,  quantum  ad  nume- 
rum  individuorum,  quotidie  potest  addi  aliquid,  non  autem  quantum  ad 
numerum  specierum. 

Ad  tertium  dicendum,  quod  hoc  quod  anima  remanet  sine  corpore", 
contingit  per  corporis  corruptionem  quae  consecuta  est  expeccato.  Unde 
non  fuit  conveniens  quod  ab  hoc  inciperent  Dei  opera ;  quia,  sicut 
scriptum  est  (Sap.  i,  i3)  :  Deus  mortem  nonfecit.,.^  sed  impii  manibus  et 
verbis  accersierunt  eam. 

Cfr.  S.  c.  G.,  II,  c.  83-84. 


§  87.  —  Utrum  anima  rationalis  sit  creata  in  corpore. 

(De  Potent.,  q.  iii,  art.  10) 

Videtur  quod  animarationalis  sit  creataextra  corpus  *.  i.  Eorumenim 
quae  sunt  idem  secundum  speciem,  est  idem  modus  prodeundi  in  esse. 
Sed  animae  nostrae  sunt  ejusdem  speciei  cum  anima  Adae.  Anima  autem 
Adae  fuit  extra  corpus  cum  Angelis  creata,  ut  Augustinus  dicit  (Sup.  Ge- 
nes.  adlitter.,  lib.  vii,  c.  2  5  et  27).  Ergo  et  aliae  animae  humanae  extra  dor- 
pus  creantur. 

2.  Praeterea,  omne  totum  imperfectum  est  cui  deest  aliqua  pars  quae 
ad  ejus  perfectionem  pertinet.  Sed  animae  rationales  magis  pertinent  ad 
perfectionem  universi  quam  etiam  substantiae  corporales,  cum  substantia 
intellectualis  sit  nobilior  corporali  substantia.  Si  ergo  animae  rationales 
a  principio  non  fuerunt  omnes  creatae,  sed  quotidie  creantur  cum  corpo- 
ra  gener^ntur ;  sequitur  quod  universum  sit  imperfectum,  ex  eo  quod 
desunt  sibi  nobilissimas  partes  ejus.  Hoc  videtur  esse  inconveniens.  Ergo 
animae  rationales  sunt  a  principio  extra  corpora  creatae. 

3.  Praeterea,  (Genes.,  11,  2.)  dicitur  :  Requievit  Deus  die  septimo  ab  om- 
ni  opere  quod  patrarat.  Ex  quo  intelligi  datur  quod  tunc  Deus  a  novis 
creaturis  creandis  cessavit.  Sed  hoc  non  esset,  si  nunc  quotidie  animae 
crearentur.  Ergo  animae  non  creantur  in  corpore,  sed  creatae  sunt  a  prin- 
cipio  extra  corpus. 

4.  Praeterea,  opus  creationis  praecedit  opus  propagationis.  Hoc  auiem 

I.  Quaeciam  objcctiones  praeterraissa?  sunt,  ut  justae  brevitati  consulatur. 

non  esset,  si  simul  animce  crearentur  dum  corpora  propagantur.  Ergo 
animae  ante  corpora  sunt  creatae. 

5.  Praeterea,  Deus  omnia  secundum  justitiam  operatur.  Sed  secundum 
justitiam  non  dantur  diversa  et  inaequaiia  nisi  illis  in  quibus  aliqua  inae- 
qualitas  meriti  praeexistit.  Gum  ergo  in  nativitate  hominum  circa  animas 
multa  inaequalitas  attendatur  :  tum  ex  hoc  quod  quaedam  uniuntur  cor- 
poribus  ad  operationes  animae  aptis,  quaedam  vero  inaptis;  tum  ex  hoc 
quod  quidam  ex  infidelibus  nascuntur,  alii  vero  ex  fidelibus,  qui  per 
sacramentorum  susceptionem  salvantur  :  videtur  quod  inaequalitas  me- 
riti  in  animabus  praecesserit ;  et  sic  videtur  quod  animae  fuerint  ante 
corpora. 

6.  Praeterea,  ea  quorum  una  est  inceptio,  videtur  quod  secundum  esse 
dependeant  ad  invicem.  Sed  anima  secundum  esse  suum  nondependet  a 
corpore :  quod  patet  ex  hoc  quod  corrupto  corpore  manet.  Ergo  nec  ani- 
ma  simul  incipit  cum  corpore. 

7.  Praeterea,  ea  quorum  unum  impedit  alterum,  non  naturaliter  uniun- 
tur.  Sed  anima  impeditur  a  sua  operatione  a  corpore  :  corpus  enim  quod 
corrumpitur,  aggravat  animam^  ut  dicitur  (Sapient.,ix,  i5).  Ergo  anima 
non  naturaliter  unitui*  corpori ;  et  ita  videtur  quod  prius  fuerit  corpori 
non  unita  quam  uniretur. 

Sed  contra  est  quod  dicitur  (lib.  De  Eccles.  Dogm.,  cap.  i3)j  quod 
animae  ab  initio  inter  ceteras  intellectuales  creaturas  non  simul  creantur. 

Praeterea,  Gregorius  Nyssenus  dicit  (iib.  De  Great.  Hom.,  cap.  29), 
quod  assertio  utriusque  opinionis  vituperatione  non  caret,  et  eorum  qui 
prius  vivere  animas  in  suo  quodam  statu  atque  ordine  fabulanlur,  et  eorum 
qui  eas  post  corpora  creatas  existimant. 

Praetera,  proprius  actus  fit  in  propria  materia.  Sed  anima  est  proprius 
actus  corporis.  Ergo  in  corpore  anima  creatur. 

CoNCLUsio.  —  Anima  non  recipit  esse  a  Deo  nisi  in  corpore:  unde^  se- 
cundum  Augustinum^  et  infundendo  creatur  et  creando  infunditur  *. 

Respondeo  dicendum,  quod  quorumdam  opinio  fuit,  quod  animae 
omnes  simul  creatae  fuerunt  extra  corpus;  cujus  quidem  opinionis  fai- 
sitas  potest  ad  praesens  quatuor  rationibus  ostendi. 

Quarum  prima  est,  quod  res  creatae  sunt  a  Deo  in  sua  perfectione  natu- 
rali.  Perfectum  enim  naturaliter  praecedit  imperfectum,  secundum  Phiio- 
sophum  (de  Gael.,  lib.  i,  c.  3).  Et  Boetius  dicit  (deGonsol.,  lib.  x,  pr.  10) 
quod  natura  a  perfectis  sumit  exordium.  Anima  autem  non  habet 
perfectionem  suae  naturae  extra  corpus,  cum  non  sit  per  seipsam  species 
completa  alicujus  naturae,  sed  sit  pars  humanae  naturae :  alias  oporteret 
quod  ex  anima  et  corpore  non  fieret  unum  nisi  per  accidens.  Unde  non 
fuit  anima  humana  extra  corpus  creata.  Quicumque  autem  posuerunt 

I.  (11  Sent.,  Dist.  iii,  q.  i,  art.  4,  ad  i.)  —  Creatio  et  infusio,  licet  simul  sint,  respe- 
ctu  animae  tamen  differunt:  quia  creatio  dicitur  secundum  respectum  ad  principium 
a  quo  est  anima  tantum  ;  infusio  vero  dicitur  secundum  respectum  ad  duo,  scilicet  ad 
principium  a  quo  procedit  et  ad  materiam  quam  perficit.  (11  Sent.,  Dist.  xxxii,  q.  2, 
art.  I,  ad  i.) 

animas  extra  corpora  fuisse  antequamcorporibusunirentur,  aestimaverunt 
eas  esse  naturas  perfectas,  et  quod  naturalis  perfectio  animas  non  est  in 
hoc  quod  anima  corpori  uniretur,  sed  uniretur  ei  accidentaliter,  sicut 
homo  indumento;  sicut  Plato  dicebat,  quod  homo  non  est  ex  anima  et 
corpore,  sed  est  anima  utens  corpore.  Et  propter  hoc  omnes  qui  posue- 
runt  animas  extra  corpora  creari,  posuerunt  transcorporationem  anima- 
rum ;  ut  sic  anima  exuta  a  corpore  uno,  alteri  corpori  uniretur,  sicut 
homo  exutus  uno  vestimento  induit  alterum. 

Secunda  ratio  est  Avicennae.  Cum  enim  anima  non  sit  composita  ex 
materia  et  forma  (distinguitur  enim  et  a  materia  et  a  composito  in  ii  de 
Anima),  distinctio  animarum  ab  invicem  esse  non  posset  nisi  secundum 
formalem  differentiam,  si  solum  secundum  seipsas  distinguerentur.  For- 
malis  autem  differentia  diversitatem  speciei  inducit.  Diversitas  autem 
secundum  numerum  in  eadem  specie  ex  differentia  materiali  procedit : 
quae  quidem  animae  competere  non  potest  secundum  naturam  ex  qua  fit, 
sed  secundum  materiam  in  qua.  Sic  ergo  solum  ponere  possumus  plures 
animas  humanas  ejusdem  speciei  numero  diversas  esse,  si  a  sui  princi- 
pio  corporibus  uniantur,  ut  earum  distinctio  ex  unione  ad  corpus  quo- 
dammodo  proveniat  sicut  a  materiali  principio,  quamvis  sicut  ab  efficiente 
principio  talis  distinctio  sit  a  Deo.  Si  vero  extra  corpora  animae  humanae 
fuissent  creatae,  oportuisset  eas  esse  specie  differentes,  sublato  distinctio- 
nis  materiali  principio,  sicut  et  omnes  substantiae  separatae  a  philosophis 
ponuntur  specie  differentes. 

Tertia  ratio  est,  nam  anima  rationalis  humana  non  differt  secundnm 
substantiam  a  sensibili  et  vegetabili,  sicut  superius  est  ostensum  ;  vege- 
tabilis  autem  et  sensibilis  animae  origo  non  potest  esse  nisi  in  corpore, 
cum  sint  actus  quarumdam  partium  corporis  ;  unde  nec  anima  rationalis 
potest  nisi  in  corpore  creari  secundum  naturae  suae  convenientiam,  tamen 
absque  divinae  praejudicio  potestatis. 

Quarta  ratio  est,  quia  si  anima  rationalis  extra  corpus  creata  fuit,  et 
ibi  habuit  sui  esse  naturalis  complementum,  impossibile  est  convenien- 
tem  causam  assignare  unionis  ejus  ad  corpus.  Non  enim  potest  dici,  quod 
proprio  motu  se  corporibus  adjunxit,  cum  videamus  quod  deserere  cor- 
pus  non  subjaceat  animae  potestati ;  quod  esset,  si  exvoluntate  sua  corpo- 
ri  esset  unita.  Et  praeterea  si  sunt  creatas  omnino  separatas,  non  potest 
dici  quare  unio  corporis  voluntatem  separatae  animae  illexisset.  Nec  iterum 
potest  dici,  quod  post  aliquos  annorum  circuitus  naturalis  ei  appetitus 
supervenerit  corpori  adhaerendi ;  et  quod  ex  operatione  naturae  hujusmodi 
unio  sit  causata.  Nam  ea  quae  certo  temporis  spatio  secundum  naturam 
aguntur,  ad  motum  caeli  reducuntur  sicut  ad  causam,  per  quam  tempo- 
rum  spatia  mensurantur.  Animas  autemseparatas  non  est  possibile  caele- 
stium  corporum  motibus  subjacere.  Similiter  non  potest  dici,  quod  a  Deo 
sint  corpori  alligataj,  si  eas  prius  absque  corporibus  creavisset.  Si  enim 
dicatur,  quod  ad  earum  perfectionem  hoc  fecit,  non  fuisset  ratio  quarc 
absque  corporibus  crearentur.  Si  vero  in  earum  pa^nam  hoc  factum  est, 
ut  corporibus  quasi  quibusdam  carceribus  intruderentur,  sicut  Origenes* 

dixit,  propter  peccata  commissa,  sequeretur  quodinstitutio  naturarum  ex 
spiritualibus  et  corporalibus  substantiis  compositarum,  esset  per  acci- 
dens,  et  non  ex  prima  Dei  intentione :  quod  est  contra  id  quod  legitur 
(Genes.,  i,  3i) :  Vidit  Deus  cuncta  quce  fecerat,  eterant  valde  bona;  ubi 
manifeste  ostenditur  bonitatem  Dei  et  non  malitiam  cujuscumque  crea- 
turae  fuisse  causam  bonorum  operum  condendorum. 

Ad  primum  ergo  dicendum,  quod  Augustinus  in  lib.  super  Gen.  ad 
lit.,  et  prascipue  inquirendo  de  origine  animae,  lo^quitur  magis  investi- 
gando  quam  asserendo,  sicut  ipsemet  dicit. 

Ad  secundum  dicendum,  quod  universum  in  sui  principio  fuit  perfe- 
ctum  quantum  ad  species,  et  nonquantumad  omniaindividua ;  vel  quan- 
tum  ad  causas  rerum  naturalium,  ex  quibus  possunt  postmodum  alia 
propagari,  non  quantum  ad  omnes  effectus.  Animae  vero  rationales 
quamvis  non  fiant  a  causis  naturalibus  ;  tamen  corpora,  quibus  divinitus 
infunduntur  sicut  sibi  connaturalibus,  per  operationem  naturae  fiunt. 

Ad  tertium  dicehdum,  quod  animae  quae  modo  creantur,  licet  sint  novae 
creaturae  secundum  numerum,  tamen  sunt  antiquae  secundum  speciem 
suam :  praecesserunt  enim  in  operibus  sex  dierum  in  suo  simili  secun- 
dum  speciem,  idest  in  animabus  primorum  parentum. 

Ad  quartum  dicendum,  quod  opus  creationis  quo  naturae  principia  in- 
stituuntur,  oportet  praecedere  opus  propagationis.  Non  autem  tale  opus 
est  animarum  creatio. 

Ad  quintum  dicendum  est,  quod  ad  justitiam  pertinet  reddere  debitum  ; 
unde  contra  justitiam  fit,  si  inaequalia  aequalibus  dantur,  quando  debita 
redduntur^  noh  autem  quando  gratis  aliqua  dantur :  quod  convenit  in 
creatione  animarum.  Vel  potest  dici,  quod  ista  diversitas  non  procedit  ex 
diverso  merito  animarum,  sed  ex  diversa  dispositione  corporum  :  unde  et 
Plato  dicebat  (in  dialog.  de  Legibus^  lib.  x),  quod  formae  infunduntur 
a  Deo  secundum  merita  materiae. 

Ad  sextum  dicendum,  quod  licet  anima  dependeat  a  corpore  quantum 
ad  sui  principium,  ut  in  perfectione  suae  naturae  incipiat ;  tamen  quantum 
ad  sui  finem  non  dependet  a  corpore,  quia  acquiritur  sibi  esse  in  cor- 
pore  ut  rei  subsistenti  :  unde,  destructo  corpore,  nihilominus  manet  in 
suo  esse,  licet  non  in  completione  suae  naturae,  quam  habet  in  unione 
ad  corpus. 

Ad  septimum  dicendum,  quod  natura  corporis  non  aggravat  animam, 
sed  ejus  corruptio,  ut  ex  ipsa  auctoritate  ostenditur. 

Cfr.  S.  Th.  \,  q.  xc,  art.  4.  —  11  Sent.,  Dist.  xvii,  q.  2,  art.  2. 

§  88.  —  Utrum  formae  praecedentes  corrumpantur 
per  adventum  animae. 

(Quodl.  I,  art.  6) 

Videtur  quod  per  adventum  animae  non  excludantur  omnes  formae 
quae  prius  inerant.  i .  Dicitur  enim  (Genes.  ii,  7)  :  Formavit  Deus  homi- 

nem  de  limo  terrce,  et  inspiravit  in  faciem  ejus  spiraculum  vitce.  Frustra 
autem  formasset  corpus,  si  inspirando  animam,  forma  quam  formando 
indiderat,  excluderetur.  Non  ergo  adveniente  anima  toUuntur  omnes 
formae  praecedentes. 

2.  Praeterea.  necesse  est  quod  anima  sit  in  corpore  formato  et  dispo- 
sito  multis  dispositionibus.  Si  ergo  adveniens  aninia  omnes  praecedentes 
formas  et  dispositiones  amovet,  sequitur  quod  in  instanti  anima  totum 
corpus  formet:  quod  videtur  esse  solius  Dei. 

3.  Praeterea,  anima  non  est  nisi  in  corpore  mixto.  Sed  mixtio  elemen- 
torum  non  fit  solum  secundum  materiam,  sed  etiam  secundum  formas ; 
alioquin  esset  corruptio.  Ergo  anima  non  excludit  omnes  formas  in 
materia  inventas. 

4.  Praeterea,  anima  est  perfectio.  Perfectionis  autem  non  est  corrum- 
pere,  sed  perficere.  Non  ergo  adveniens  corpori  corrumpit  formas 
praeexistentes. 

Sed  contra^  omnis  forma  adveniens  existenti  in  actu  est  forma  acciden- 
talis.  Forma  enim  substantialis  facit  esse  actu  simpliciter.  Sed  si  anima 
adveniens  non  destrueret  praeexistentes  formas,  sed  eis  superadderetur, 
sequeretur  quod  adveniret  existenti  in  actu  ;  quia  quaelibet  forma,  cum 
sit  actus,  facit  esse  in  actu.  Ergo  anima  adveniens  excludit  formas 
praeexistentes. 

SoLUTio.  —  Respondeo  dicendum,  quod  impossibile  est  in  uno  et 
eodem  esse  plures  formas  substantiales  :  et  hoc  ideo  quia  ab  eodem 
habet  res  esse  et  unitatem.  Manifestum  est  autem  quod  res  habet  esse  per 
formam ;  unde  et  per  formam  res  habet  unitatem  :  et  propter  hoc,  ubi- 
cumque  est  multitudo  formarum,  non  est  unum  simpliciter  —  Sed 
sciendum  est ,  quod  formae  substantiales  se  habent  ad  invicem  sicut 
numeri,  ut  dicitur  (in  viii  Metaph.  c.  2)  ;  vel  etiam  sicut  figurae,  ut  de 
partibus  animae  dicit  Philosophus  (in  11  de  Anima,  c.  7).  Semper  enim 
major  numerus  vel  figura  virtute  continet  in  se  minorem,  sicut  quina- 
rius  quaternarium,  et  pentagonus  tetragonum ;  et  similiter  perfectioi 
forma  virtute  continet  in  se  imperfectiorem,  ut  maxime  in  animalibus 
patet.  Anima  enim  intellectiva  habet  virtutem  ut  conferat  corpori  humano^ 
quidquid  confert  sensitiva  in  brutis;  et  similiter  sensitiva  facit  in  anima-^ 
libus  quidquid  nutritiva  in  plantis,  et  adhuc  amplius.  Frustra  ergo  essei 
in  homine  alia  anima  sensitiva  praeter  intellectivam,  ex  quo  anima  intel-j 
lectiva  virtute  continet  sensitivam,  et  adhuc  amplius  ;  sicut  frustra  adde- 
retur  quaternarius  posito  quinario.  Et  eadem  ratio  est  de  omnibus  formis 
substantialibus  usque  ad  materiam  primam ;  ita  quod  non  est  in  homin< 
diversas  formas  substantiales  invenire,  sed  solum  secundum  rationem 
sicut  consideramus  eum  ut  viventem  per  animam  nutritivam,  et  ut  sen*- 
tientem  per  animam  sensitivam,  et  sic  de  aliis.  Manifestum  est  autei 
quod  semper,  adveniente  tormaperfecta,  tollitur  forma  imperfecta  ;  sicut 
etiam  adveniente  figurapentagoni,  tollitur  quadrati. 

Unde  dico,  quod  adveniente  anima  humana,  toliitur  forma  substan* 
tialis  quae  prius  inerat ;  alioquin  generatio  esset  sine  corrupiione  alterius. 

quod  est  impossibile.  Formae  vero  accidentales  quae  prius  inerant  dispo- 
nentes  ad  animam,  corrumpuntur  quidem  non  per  se,  sed  per  accidens 
ad  corruptionem  subjecti ;  unde  manent  eaedem  specie,  sed  non  easdem 
numero  ;  sicut  etiam  contingit  circa  dispositiones  formarum  elemen- 
tarium,  quae  primitus  materiag  advenire  apparent*. 

Ad  primum  ergo  dicendum,  quod  secundum  Basilium,  spiraculum 
vitae  dicitur  ibi  gratia  Sancti  Spiritus  ;  et  sic  objectio  cessat.  Si  autem, 
ut  Augustinus  dicit,  spiraculum  vitae  sit  ipsa  anima  ;  non  oportebit  dicere 
quod  alia  forma  formatum  sit  corpus  hominis  de  limo  terrae  quam  ipso 
spiraculo  vitae  divinitus  inspirato  :  non  enim  illa  formatio  tempore 
praecessit  inspirationem.  Nisi  forte  velimus  dicere,  illam  formationem 
referri  ad  dispositiones  accidentales,  puta  figuram,  et  alia  hujusmodi, 
quae  quodam  rationis  ordine  prasintelliguntur  in  corpore  ante  animam 
intellectivam,  sicut  materiales  dispositiones  ;  quibus  tamen  praeintelli- 
gitur  ipsa  anima  intellectiva,  non  inquantum  est  intellectiva,  sed  in- 
quantum  continet  in  se  virtute  aliquam  de  imperfectioribus  formis. 

Ad  secundum  dicendum,  quod  anima  cum  advenit  corpori,  non  facit 
esse  corpus  effective,  sed  formaliter  tantum.  Effective  autem  facit  corpus 
esse  illud  quod  dat  corpori  formam  ut  perficiens  ;  ut  disponens  autem 
illud  quod  praeoperatur  ad  formam,  paulatim  autem  et  ordine  quodam 
inducendo  materiam  ad  propinquiorem  formam  aut  dispositionem. 
Quanto  enim  propinquior  fuerit  forma  aut  dispositio,  tanto  minor  est 
resistentia  ad  introductionem  formae  et  dispositionis  completas. 

Ad  tertium  dicendum,  quod  Avicenna  posuit  formas  elementorum 
actu  remanere  in  mixto  :  quod  non  potest  esse  ;  quia  formae  elementorum 
non  possunt  esse  in  una  parie  materiae  simul ;  et  sic  oportet  quod  sint  in 
diversis  materi^e  partibus,  quae  distinguuntur  secundum  dimensivae 
quantitatis  divisionem  :  et  sic  oportebit  quod  vel  plura  corpora  sint 
simul,  vel  quod  non  sit  mixtio  vera  totius  ad  totum,  sed  mixtio  ad  sen- 
sum.,  secundum  minima  juxta  se  posita.  Averroes  autem  (in  iii  lib.  de 
Caelo)  dicit,  quod  formae  elementorum  sunt  mediae  inter  formas  acci- 
dentales,  et  quod  recipiunt  magis  et  minus  ;  et  sic  formis  elementorum 
remissis,  et  quodam  modo  ad  medium  redactis,  quodammodo  fit  mixtio. 
Sed  hoc  est  minus  possibile  quam  primum  :  nam  forma  substantialis  est 
terminus  quidam  esse  specifici,  unde  in  indivisibili  est  ratio  formae  sicut 
ratio  numeri  et  figuras,  nec  est  possibile  ut  intendatur  vel  remittatur;  sed 


I.  Qaanto  igitur  aliqua  forma  est  nobilior  et  magis  distans  a  forma  elementi,  tanto 
oportet  esse  plures  formas  intermediasquibus  gradatim  ad  formam  ultimam  veniatur, 
et  per  consequens  plures  generationes  medias;  et  ideo  in  generatione  animalis  et 
hominis,  in  quibus  est  forma  perfectissima,  sunt  plurimae  formae  et  generationes  inter- 
mediae,  et  per  conseqUens  corruptiones,  quia  generatio  unius  est  corruptio  alterius. 
Anima  igitur  vegetabilis,  quae  primo  inest  quum  embryo  vivit  vita  plantae,  corrum- 
pitur,  et  succedit  anima  perfectior  quas  est  nutritiva  et  sensitivasimul,  et  tunc  embryo 
vivit  vita  animalis  ;  hac  autem  corrupta,  succedit  anima  rationalis  ab  extrinseco 
immissa,  licet  praecedentes  fuerint  virtute  seminis.  (S.  c.  G.,  ii,  c.  89.)  —  Cfr.  i  Sent., 
Dist.  xvnr,  q.  2,  art.  3  ad  4. 

omnis  additio  vel  subtractio  facit  aliam  speciem.  —  Et  ideo  aliter  dicen- 

dum,  secundum  Philosophum  (in  i  de  Generatione),  quod  formae  miscibi- 

lium  non  manent  in  mixto,  actu,  sed  virtute ;  prout  scilicet  virtus  formie 

substantialis  manet   in   qualitate  elementari,   licet  remissa,  et  quasi  ad 

medium  redacta  :   qualitas  enim  elementaris  agit  in  virtute  formae  sub- 

siantialis. 

Ad  quartum  dicendum,  quod  anima,  cum  sit  forma,  est  quidem  per- 

fectio  quaedam  particularis,  non  autem  universalis ;  et  ideo  ea  adveniente 

sic  aliquid  perficitur,  ut  tamen  aliquid  corrumpatur. 

Cfr.  S.  Th.  I,  q.  cxviii,  art.  2  ad  2  :  supra  |  84.  —  S.  c.    G.,   11,  c.  88-89.  — 
II  Sent.,  Dist.  xviii,  q.  2,  art.  3.  —  De  Poient.,  q.  iii,  art.  9  ad  9. 


CAPUT  QUARTUM 
DE    IMMORTALITATE   ANIM^E 

ET 

DE  STATU  ANIM^  SEPARAT^ 


§  89.  —  Utrum  necessitas  morieudi  tantum  sit  homini 

ex  peccato. 

(m  Sent.,  Dist.  xvi,  q.  1,  art.  1) 

Videtur  quod    necessitas   moriendi  sit   tantum    homini    ex   peccato. 
I.  Dicitur  enim  (Rom.  vni,  10)  :   Corpus  quidem  mortuum  est  propter 
peccatum,  id  est  necessitati  mortis  addictum.  Ergo.  ^ 

2.  Praeterea,  in  humana  natura  est  mors  consecuta  culpam  ;  dicitur 
enim  (Rom.v,  12)  :  Per  peccatum  mors.  Sed  necessitas  peccati  inducta 
est  homini  per  peccatum  tantum.  Ergo  et  necessitas  moriendi. 

3.  Praeterea,  materia  debet  esse  secundum  naturam  proportionata  for- 
mae.  Sed  forma  corporis  humani,  anima  scilicet  rationalis,  estincorrupti- 
bilis.  Ergo  et  ipsum  corpus  humanum  :  ergo  necessitas  moriendi  non  est 
ex  natura,  sed  ex  peccato. 

4.  Praeterea,  corpus  humanum  maxime  ad  aequalitatem  commixtionis 
pervenit,  sicut  phiiosophi  tradunt.  Sed  ubi  est  aequalitas  commixtionis, 
unum  contrarium,  cum  non  praedominetur  alteri,  non  potest  agere  ad 
corruptionem  mixti.  Ergo  corpus  hominis  per  naturam  est  incorrupti- 
bile  ;  et  sic  idem  quod  prius. 

5.  Praeterea,  poena  non  est  inducta  nisi  propter  peccatum.  Sed  mors 
et  necessitas  moriendi  quaedam  poena  est  :  quia  omne  terribilepoenale  est, 

finis  autem  terribilium  mors,  ut  dicitur  (in  iii  Ethic.  cap.  9).  Ergo  sunt 
tantum  ex  peccato. 

Sed  contra,  omne  compositum  ex  contrariis  est  secundum  naturam 
necessitatem  habens  ad  corruptionem.  Sed  corpus  humanum  est  hujus- 
modi.  Ergo  ex  natura  habet  necessitatem  moriendi. 

Praeterea,  generabile  naturaliter  est  corruptibiie,  et  corruptionis  neces- 
sitatem  habens.  Sed  corpus  humanum  est  generatum  per  naturam.  Ergo 
naturaliter  est  necessitatem  corruptionis  habens. 

Praeterea,  elementa  quae  sunt  in  corpore  humano,  sunt  ejusdem  speciei 
cum  aliis  elementorum  partibus.  Sed  elementa  in  commixtionem  alio- 
rum  corporum  venientia,  sunt  de  necessitate  corruptibiiia  secundum 
naturam.  Ergo  et  elementa  quae  sunt  in  corpore  humano.  Sed  corruptis 
componentibus  corrumpitur  compositum.  Ergo  corpus  hominis  secun- 
dum  naturam  habet  necessitatem  moriendi. 

SoLUTio.  —  Respondeo  dicendum,  quod  necessitas  moriendi  partim 
homini  est  ex  natura,  panim  ex  peccato.  Ex  natura  quidem,  quia  corpus 
hominis  compositum  est  ex  contrariis,  quas  nata  sunt  agere  et  pati  ad 
invicem,  ex  quo  accidit  dissolutio  compositi.  Sed  tamen  in  statu  inno- 
centiae  donum  quoddam  a  Deo  gratis  datum  animae  inerat,  ut  ipsa  praeter 
modum  aliarum  formarum,  secundum  modum  suum  vitam  indeficien- 
tem  corpori  largireiur,  sicut  ipsa  incorruptibilis  est,  et  non  secundum 
modum  corporis  corruptibilem;  quamdiu  ipsa  manebat  Deo  subdita,  et 
corpus  ei  omnino  subdebatur,  nec  aliqua  dispositio  in  corpore  accidere 
poterat  quae  vivificationem  animae  impediret.  Sed  propter  peccatum  istud 
donumablatum  est;  et  ideo  relicta  est  humana  natura,  ut  dicit  Dionysius 
(in  Eccl.  Hier.  cap.3),  in  statu  qui  debetur  ei  ex  natura  suorum  princi- 
piorum,  secundum  quod  dictum  est  ei  (Gen.  iii,  ig)  :  Terra  es,  et  in 
terram  ibis.  Et  ideo  post  peccatum,  necessitas  moriendi  inest  homini  ex 
peccato,  sicut  ex  removente  prohibens,  quod  erat  gratia  innocentiae  ;  ex 
natura  autem  materiae ,  sicut  ex  eo  quod  per  se  necessitatem  mortis 
inducit  *. 

Ad  primum  ergo  dicendum,  quod  hoc  dicitur,  inquantumper  peccatum 
prohibens  mortem  remotum  est. 

Ad  secundum  dicendum,  quod  peccatum  non  inest  homini  ex  aliquo 
principiorum  naturalium,  imo  est  contra  naturam  rationis  ;  unde  non 
est  simile  de  peccato  et  morte,  quae  ex  principio  materiali  consequitur. 

Ad  tertium  dicendum,  quod  materia  debet  esse  proportionata  formae, 
non  ut  habeat  conditiones  formas,  sed  ut  sit  disposita  ad  recipiendum 
formam  secundum  modum  suum  :  unde  non  oportet  si  anima  hominis 
est  immortalis,  quod  etiam  corpus  secundum  naturam  sit  immortale. 

Ad  quartum  dicendum,  quod  impossibile  est  quod  complexio  perveniat 
ad  tantam  aequalitatem^  quin  alterum  contrariorum  praedominetur  ;  quia 

I.  Si  ad  naturam  corporis  respiciatur,  mors  naturalis  est;  si  vero  ad  naturam  animae 
11  ad  dispositionem  quae  propter  animam  supernaturaliter  humano  corpori  a  prin- 
iipio  indita  fuit,  est  per  accidens  et  contra  naturam  ;  cum  naturale  sit  animee  corpori 
jsse  unitam.  (lAd  Reginald.,c.  i53.) 

alias  non  fieret  mixtio,  nisi  unum  in  alterum   ageret  dominans  ad  me- 

dium  reducendo,  altero  resistente  :  et  praecipue  hoc  oportet  in  corpore 

humano  quod  calor  dominetur  propter  operationes  animae,  quae  indigent 

calore  sicut  instrumento,  ut  dicitur  (in  11  de  Anima). 

Ad  quintum  dicendum,   quod  mors,  vel  necessitas  moriendi,  dicitur 

esse  poena  per  comparationem  ad  statum  innocentiae,  in  quo  inerat  ei 

posse   non  mori.   Si   tamen  in  principio  conditionis  naturae  humanae, 

dictum  donum  gratiae  humanae  naturae  non  fuisset  coUatum,  necessitas 

quidem  moriendi  fuisset,  sed  tamquam  naturalis  defectus,  non  poena.  Et 

ideo,  quia  philosophi  illud  donum  non  cognoverunt,  dixit  Seneca,  quod 

mors  est  hominis  natura,  non  poena. 

Cfr.  S.  Th.  i-ii,  q.  lxxxv,  art.  5-6.  —  11  Sent.,  Dist.  xix,  q.  1,  art.  4.  —  i  Ad 
Reginald.,  c.   i53. 


§  90.  —  Utrum  anima  humana  sit  immortalis. 

(De  Aniraa,  art.  14) 

Quaeritur  de  immortalitate  animae  humanae.  Et  videtur  quod  sit  corru- 
ptibilis.  I.  Dicitur  enim  (Eccle.,  iii,  19):  Unus  est  interitus  hominis  et 
jumentorum^  et  cequa  utriusque  conditio.  Sed  jumenta  cum  intereunt,  in- 
terit  eorum  anima.  Ergo  cum  homo  interierit,  anima  ejus  corrumpitur. 

2.  Praeterea,  corruptibile  et  incorruptibile  differunt  secundum  genus. 
Sed  anima  humana  et  anima  jumentorum  non  differunt  secundum  genus ; 
quia  nec  homo  a  jumentis  genere  differt.  Ergo  anima  hominis  et  anima 
jumentorum  non  differunt  secundum  corruptibile  et  incorruptibile.  Sed 
anima  jumentorum  est  corruptibilis.  Ergo  anima  humana  non  est  incor- 
ruptibilis. 

3.  Praeterea,  Damascenus  dicit  (De  Fid.  Orth.,  lib.  11,  c.  3),  quod  An- 
gelus  est  gratia,  non  natura,  immortalitatem  suscipiens.  Sed  Angelus 
non  est  inferior  anima.  Ergo  anima  non  est  naturaliter  immortalis. 

4.  Praeterea,  Philosophus  probat  (Phys.  viii,  c.  10.)  quod  primum  mo- 
vens  est  infinitae  virtutis,  quia  movet  tempore  infinito.  Si  igitur  anima 
habet  virtutem  durandi  tempore  infinito,  sequitur  quod  virtus  ejus  sit  in- 
finita.  Sed  virtus  infinita  non  est  in  essentia  finita.  Ergo  sequitur  quod 
essentia  animae  sit  infinita,  si  sit  incorruptibilis.  Hoc  autem  est  impossi- 
biie  quia  sola  essentia  divina  est  infinita.  Ergo  anima  humana  non  est 
incorruptibilis. 

5.  Sed  diceretur,  quod  anima  est  incorruptibilis  non  per  essentiam 
propriam,  sed  per  virtutem  divinam.  —  Sed  contra,  iliud  quod  non  com- 
petit  alicui  per  essentiam  propriam,  non  est  ei  essentiale.  Sed  corrupti- 
biie  et  incorruptibile  essentialiter  praedicantur  de  quibuscumque  dicuntur, 
ut  dicit  Philos£)phus  (in  xMetaph.).  Ergo  si  anima  est  incorruptibilis, 
oportet  quod  sit  incorruptibilis  per  essentiam  suam. 

6.  Praeterea,  omne  quod  est,  aut  est  corruptibile  aut  incorruptibile.  Si 

igitur  anima  humana  secundum  suam  naturam  non  est  incorruptibilis, 
sequitur  quod  secundum  suam  naturam  sit  corruptibilis. 

7.  Praeterea,  omne  incorruptibile  tiabet  virtutem  quod  sit  semper.  Si 
igitur  anima  humana  sit  incorruptibilis,  sequitur  quod  habet  virtutem 
quod  sit  semper.  Ergo  non  habet  esse  post  non  esse;  quod  est  contra  fidem. 

8.  Prasterea,  Augustinus  dicit  (De  Civit.  Dei,  lib.  xix,  cap.  26),  quod 
sicut  Deus  est  vita  animas,  ita  anima  est  vita  corporis.  Sed  mors  est  pri- 
vatio  vitae.  Ergo  per  mortem  anima  privatur,  et  tollitur. 

9.  Praeterea,  forma  non  habet  esse  nisi  in  eo  in  quo  est.  Si  igitur  anima 
est  forma  corporis,  non  potest  esse  nisi  in  corpore  ;  ergo  perit  perempto 
corpore. 

10.  Sed  diceretur,  quod  hoc  est  verum  de  anima  secundum  quod  est 
forma,  non  secundum  suam  essentiam.  —  Sed  contra,  anima  non  est 
forma  corporis  per  accidens  ;  alioquin,  cum  anima  constituat  hominem 
secundum  quod  est  forma  corporis,  sequeretur  quod  homo  esset  ens  per 
accidens.  Quidquid  autem  competit  alicui  non  per  accidens,  convenit  ei 
secundum  suam  essentiam.  Ergo  est  forma  secundum  suam  essentiam. 
Si  ergo  secundum  quod  est  forma,  est  corruptibilis ;  et  secundum  suam 
essentiam  erit  corruptibilis. 

11.  Praeterea,  quaecumque  conveniunt  ad  unum  esse,  ita  se  habent 
quod  corrupto  uno  corrumpitur  aliud.  Sed  anima  et  corpus  conveniunt 
ad  unum  esse,  scilicet  ad  esse  hominis.  Ergo  corrupto  corpore  corrum- 
pitur  anima. 

12.  Prasterea,  anima  sensibilis  et  anima  rationalis  sunt  unum  secun- 
dum  substantiam  in  homine.  Sed  anima  sensibilis  est  Gorruptibilis.  Ergo 
et  rationalis. 

i3.  Praeterea,  forma  debet  esse  materiae  proportionata.  Sed  anima  hu- 
mana  est  in  corpore  ut  forma  in  materia.  Cum  igitur  corpus  sit  corru- 
ptibile;  et  anima  erit  corruptibilis. 

14.  Praeterea,  si  animapotestacorpore  separari,  oportet  quod  sit  aHqua 
operatio  ejus  sine  corpore,  eo  quod  nuUa  substantia  est  otiosa.  Sed  nuUa 
operatio  potest  esse  animae  sine  corpore,  neque  etiam  intelligere,  de  quo 
magis  videtur  ;  quia  non  est  intelligere  sine  phantasmate,  ut  Philosophus 
dicit  (de  Anima,  lib.  iii,  c.  7):  phantasma  autem  non  est  sine  corpore. 
Ergo  anima  non  potest  separari  a  corpore,  sed  corrumpitur  corrupto 
corpore. 

i5.  Praeterea,  si  anima  humana  sit  incorruptibilis,  hoc  non  erit  nisi 
quia  est  intelligens.  Sed  videtur  quod  intelligere  non  sibi  conveniat; 
quia  id  quod  est  supremum  inferioris  naturas  imitatur  aliqualiter  actio- 
nem  naturse  superioris,  sed  ad  eam  non  pervenit ;  sicut  simia  imitatur 
aliqualiter  operationem  hominis,  non  tamen  ad  eam  pertingit ;  et  simi- 
liter  videtur  quod  cum  homo  sit  supremum  in  ordine  materialium 
rerum,  imitetur  aliqualiter  actionem  substantiarum  separatarum  intel- 
lectualium  quae  est  intelligere,  sed  ad  eam  non  perveniat.  Nulla  igitur 
necessitas  videtur  ponendi  animam  hominis  esse  immortalem. 

16.  Praeterea,  ad  operationem  propriam  speciei  pertingunt  vel  omnia 

vel  plurima  eorum  quae  sunt  in  specie.  Sed  paucissimi  homines  perve- 
niunt  ad  hoc  quod  sint  intelligentes.  Ergo  intelligere  non  est  propria 
operatio  animae  humanae  ;  et  ita  non  oportet  animam  humanam  esse 
incorruptibilem,  eo  quod  sit  inteliectualis. 

17.  Praeterea ,  Philosophus  dicit  (iniPhys.),  quod  omne  linitum 
consumitur,  semper  ablato  quodam.  Sed  bonum  naturale  animae  est  fini- 
tum  bonum.  Cum  ergo  per  aliquod  peccatum  minuatur  bonum  naturale 
animae  humanae,  videtur  quod  tandem  totaliter  tollatur  ;  et  sic  anima 
humana  quandoque  corrumpitur. 

18.  Praeterea,  ad  debihtatem  corporis  anima  debilitatur,  ut  patet  in  ejus 
operationibus.  Ergo  et  ad  corruptionem  corporis  anima  corrumpitur. 

19.  Prseterea,  omne  quod  est  ex  nihilo,  est  vertibile  in  nihil.  Sed  anima 
humana  ex  nihilo  creata  est.  Ergo  vertibilis  est  in  nihil ;  et  sic  sequitur 
quod  anima  sit  corruptibilis. 

20.  Praeterea,  manente  causa  manet  effectus.  Sed  anima  est  causa  vitae 
corporis.  Si  ergo  anima  semper  manet^  videtur  quod  corpus  semper 
vivat ;  quod  patet  esse  falsum. 

21.  Praeterea,  omne  quod  est  per  se  subsistens,  est  hoc  aiiquid  in 
genere  vel  specie  collocatum.  Sed  anima  humana,  ut  videtur,  non  est 
hoc  aliquid  nec  collocatur  in  specie  vei  genere  tamquam  individuum  vel 
species,  cum  sit  forma ;  esse  enim  in  genere  vel  specie  convenit  compo- 
sito,  non  materiae  neque  formae,  nisi  per  reductionem.  Ergo  anima 
humana  non  est  per  se  subsistens;  et  ita,  corrupto  corpore,  remanere 
non  potest. 

Sed  contra  est  quod  dicitur  (Sapient.,  11,  2  3)  :  Deus  fecit  hominem 
inexterminabilem^  et  ad  imaginem  suce  similitudinis  fecit  illum.  Ex  quo 
potest  accipi  quod  homo  est  inexterminabilis,  idest  incorruptibilis, 
secundum  quod  est  ad  imaginen  Dei.  Est  autem  ad  imaginem  Dei  secun- 
dum  animam,  ut  Augustinus  dicit  (De  Trinit.  lib.  x,  cap.  i).  Ergo  anima 
humana  est  incorruptibilis. 

Praeterea,  omne  quod  corrumpitur,  habet  contraria,  vel  est  ex  contrariis 
compositum.  Sed  anirria  humana  est  omnino  absque  contrarietate  ;  quia 
illaetiam  quae  sunt  contraria  in  se,  in  anima  nonsunt  contraria  :  rationes 
enim  contrariorum  in  anima  contrariae  non  sunt.  Ergo  anima  humana 
est  incorruptibilis. 

Praeterea,  Philosophus  dicit  (De  Anima,  lib.  ii,c.  2),  quod  intellectus 
separatur  sicut  perpetifum  a  corruptibili.  Intellectus  autem  est  pars  ani- 
mae,  ut  ipse  dicit.  Ergo  anima  humana  est  incorruptibilis. 

SoLUTio.  —  Respondeo  dicendum^  quod  necesse  est  omnino  animam 
humanam  incorruptibilem  esse  *.  • 

I.  Cum  diebus  nostris  antiquus  humani  generis  hostis  nonnullos  perniciosis- 
simos  errores  superseminare  et  augere  sit  ausus,  de  natura  pra^sertim  aninuv 
rationalis  quod  ynortalis  sit^  aut  unica  in  c::nctis  hominibus  ;  et  nonnulli  temere 
philosophantes,  secundum  saltem  philosophiam,  verum  id  csse  asseverent ;  sacro 
approbante  Concilio  damnamus  et  reprobamus  omnes  asserentes  animam  intelle- 
ctivam  mortalem  esse,  aut  unicam  in  cunctis  hominibuSy  ethcec  in  dubium  ver- 

Ad  cujus  evidentiam  considerandum  est,  quod  id  quod  per  se  conse- 
quitur  ad  aliquid,  non  potest  removeri  ab  eo  ;  sicut  ab  homine  non 
removetur  quod  sit  animal  ;  neque  a  numero  quod  sit  par  vel  impar. 
Manifestum  est  autem  quod  esse  per  se  consequitur  formam  ;  unum- 
quodque  enim  habet  esse  secundum  propriam  formam  ;  unde  esse  a 
forma  nuUo  modo  separari  potest.  Gorrumpuntur  igitur  composita  ex 
materia  et  forma  per  hoc  quod  amittunt  formam  ad  quam  consequitur 
esse.  Ipsa  autem  forma  per  se  corrumpi  non  potest  ;  sed  per  accidens 
corrupto  composito  corrumpitur,  inquantum  deficit  esse  compositi  quod 
est  per  formam  ;  si  forma  sit  talis  quae  non  sit  habens  esse,  sed  sit  solum 
quo  compositum  est.  Si  ergo  sit  aliqua  forma  quae  sit  habens  esse, 
necesse  est  illam  formam  incorruptibiiem  esse.  Non  enim  separatur  esse 
ab  aliquohabente  esse,  nisi  per  hoc  quod  separatur  forma  ab  eo;  unde 
si  id  quod  habet  esse,  sit  ipsa  forma,  impossibiie  est  quod  esse  separetur 
ab  eo. 

Manifestum  est  autem  quod  principium  quo  homo  intelligit,  est  forma 
habens  esse  in  se,  et  non  solum  sicut  quo  aliquid  est.  Intelligere  enim 
non  est  actus  expletus  per  organum  corporale.  Non  enim  posset  inveniri 
aliquod  organum  corporale  quod  esset  receptivum  omnium  naturarum 
sensibilium  ;  praesertim  quia  recipiens  debet  esse  denudatum  a  natura 
recepti,  sicut  pupilla  caret  colore.  Omne  autem  organum  corporale  habet 
naiuram  aliquam  sensibilem.  Intellectus  vero  quo  intelligimus ,  est 
cognoscitivus  omnium  sensibilium  naturarum  ;  unde  impossibile  est 
quod  ejus  operatio,  quae  est  intelligere,  exerceatur  per  aliquod  organum 
corporaie.  Unde  apparet  quod  intellectus  habet  operationem  per  se,  in 
qua  non  communicat  corpus.  Unumquodque  autem  operatur  secundum 
quod  est  :  quae  enim  per  se  habent  esse,  per  se  operantur;  quae  vero  per 
se  non  habent  esse,  non  habent  per  se  operationem.  Sic  igitCir  patet  quod 
principium  intellectivum  quo  homo  intelHgit,  habet  esse  elevatum  supra 
corpus,  non  dependens  a  corpore.  —  Manifestum  est  etiam  quod  hujus- 
modi  intellectivum  principium  non  est  aliquid  ex  materia  et  forma 
cornpositum,  quia  species  omnino  recipiuntur  in  ipso  immaterialiter  : 
quod  declaratur  ex  hoc  quod  intellectus  est  universalium,  quae  conside- 
rantur  in  abstractione  a  materia  et  a  materialibus  conditionibus.  Relin- 
quitur  ergo  quod  principium  intellectivum  quo  homo  intelligit_,  sit  forma 
habens  esse  ;  unde  necesse  est  quod  sit  incorruptibilis.  —  Et  hoc  est 
quod  etiam  Philosophus  dicit  (De  Anima,  lib.  iii,  c.  5),  quod  intellectus 
lestquoddam  divinum  et  perpetuum.  —  Ostensum  est  autem  quod  princi- 
Ipiumintellectivum  quo  homointelligit,  non  est  aliqua  substantia  separa- 
ka;  sed  est  aliquid  formaliter  inhaerens  homini,  quod  est  anima,  vel  pars 


we«/<?5  ;  cum  illa  non  solum  vere,  per  se  et  essentialiter  humani  corporis  forma 

^xistat^  sicut  in  can.    Clementis  Papa^  V  in  generali   Viennensi  Concilio  edito 

\continetur;  verum  et  immortalis,  et  pro  corporum  quibus  infunditur  multitudine 

singulariter   multiplicabilis ,  et  multiplicata,    et   multiplicanda   sit.    (Ex  Bulla 

t<  Apostol.  Regim.  o  Leonis  X,  in  Gonc.  Lateranens.  V  edita,  i5i2.) 

animae.  Unde  relinquitur  ex  prasdictis  quod  anima  humana  sit  incorru- 
ptibilis. 

Omnes  enim  qui  posuerunt  animam  humanam  corrumpi,  interemerunt 
aliquid  praemissorum.  —  Quidam  enim  animam  ponentes  esse  corpus, 
posuerunt  eam  non  esse  formam,  sed  aliquid  ex  materia  et  forma  com- 
positum.  —  Alii  vero  ponentes  intellectum  non  differre  a  sensu,  posue- 
runt  per  consequens  quod  non  habet  operationem  nisi  per  organum 
corporale,  et  sic  non  habet  esse  elevatum  supra  corpus ;  unde  non  est 
forma  habens  esse.  —  Alii  vero  posuerunt  intellectum  quo  homo  intel- 
ligit,.  esse  substantiam  separatam.  Quae  omnia  in  superioribus  ostensa 
sunt  esse  falsa.  Unde  relinquitur  animam  humanam  esse  incorrupti- 
bilem. 

Signum  autem  hujus  ex  duobus  accipi  potest.  —  Primo  quidem  fex 
parte  intellectus;  quia  ea  etiam  quae  sunt  in  seipsis  corruptibilia,  secun- 
dum  quod  intellectu  percipiuntur,  incorruptibilia  sunt.  Est  enim  intel- 
lectus  apprehensivus  rerum  in  universali,  secundum  quem  modum  non 
accidit  eis  corruptio*.  — Secundo  ex  naturali  appetitu,  qui  in  nulla  re 
frustrari  potest.  Videmus  enim  in  hominibus  appetitumesseperpetuitatis  ; 
ei  hoc  rationabiliter ;  quia  cum  ipsum  esse  secundum  se  sit  appetibile, 
oportet  quod  ab  intelligente  qui  apprehendit  esse  simpliciter,  et  non  hic 
et  nunc,  appetatur  esse  simpliciter,  et  secundum  omne  tempus.  Unde 
videtur  quod  iste  appetitus  non  sit  inanis  ;  sed  quod  homo  secundum 
animam  inteliectivam  sit  incorruptibilis  *. 

Ad  primum  ergo  dicendum,  quod  Salomon  in  lib.  Eccle.,  loquitur  quasi 
concionator,  nunc  ex  persona  sapientum,  nunc  ex  persona  stultorum  ; 
verbum  autem  inductum  loquitur  ex  persona  stultorum.  Vel  potest  dici, 
quod  unus  dicitur  interitus  hominis  et  jumentorum,  quantum  ad  corru- 
ptionem  compositi,  quae  utrobique  est  per  separationem  animae  a  corpore ; 
licet  post  separationem  anima  humana  remaneat,  non  autem  anima 
jumenforum. 

Ad  secundum  dicendum,  quod  si  anima  humana  et  anima  jumentorum 
per  se  collocarentur  in  genere,  sequeretur  quod  diversorum  generum 
essent  secundum  naturalem  generis  considerationem :  sic  enim  corrupti- 
bile  et  incorruptibile  necesse  est  genere  differre :  licet  in  aliqua  ratione 
communi  possent  convenire  ;  ex  quo  et  in  uno  genere  possunt  esse  se- 
cundum  logicam  considerationem.  Nunc  autem  anima  non  est  in  genere 


1.  Proprium  perfectivum  hominis  secundum  animam,  est  aliquid  incorruptibile  ; 
propria  enim  operatio  hominis,  in  quantum  hujusmodi,  est  intelligere  ;  per  hanc  enim 
differt  a  brutis  et  plantis  et  inanimatis;  intelligcre  enim  est  universalium  ei  incorru- 
ptibilium,  in  quantum  hujusmodi.  Perfectiones  autem  oportet  esse  perfectibilibus 
proportionatas.  Ergo  anima  humana  est  incorruptibilis.  (S.  c.  G.,ii,  c.  79.) 

2.  Impossibile  est  appetitum  naturalem  esse  frustra.  Sed  homo  naturaliier  appctit 
perpetuo  mancre  ;  quod  patet  ex  hoc  quod  esse  est  quod  ab  omnibus  appetitur ;  homo 
autem  per  intcllectum  apprehcndit  esse,  non  solum  ut  nunc,  sicut  bruta  animalia, 
scd  simplicitcr.  Consequitur  ergo  homo  perpetuitatem  secundum  animam,  qua  cssc 
sinipliciter  ct  secundum  omne  tempus  apprehcndit-  (Ibid.) 

sicut  species,  sed  sicut  pars  speciei.  Utrumque  autem  compositum  corru- 
ptibile  est,  tam  illud  cujus  parsest  anima  humana,  quam  illud  cujus  pars 
est  anima  jumentorum ;  et  propter  hoc  nihil  prohibet  ea  esse  unius 
generis. 

Ad  tertium  dicendum,  quod  sicut  dicit  Augustinus,  veri  immortalitas 
est  vera  immutabilitas.  Immutabilitatem  autem  quae  est  secundum  electio- 
nem,  ne  scilicet  de  bono  in  malum  mutari  possint,  tam  anima  quam 
angelus  habent  per  gratiam. 

Ad  quartum  dicendum,  quod  esse  comparatur  ad  formam  sicut  per  se 
consequens  ipsam  ;  non  autem  sicut  effectus  ad  virtutem  agentis,  utputa 
motus  ad  virtutem  moventis.  Licet  ergo  quod  aliqiiid  possit  movere  infi- 
nito  tempore,  demonstraret  infinitatem  virtutis  moventis;  tamen  quod 
aliquid  possit  esse  tempore  infinito,  non  demonstrat  infinitatem  formae 
per  quam  aliquid  est;  sicut  nec  hoc  quod  dualitas  semper  est  par,  osten- 
dit  infinitatem  ipsius.  Magis  autem  hocquod  aliquid  est  temporeinfinito, 
demonstrat  virtutem  infinitam  ejus  quod  est  causa  essendi. 

Ad  quintum  dicendum,  quod  corruptibile  et  incorruptibile  sunt  essen- 
tialia  praedicata,  quia  consequuntur  essentiam  sicut  principium  formaie 
vel  materiale,  non  autem  sicut  principium  activum;  sed  principium  acti- 
vum  perpetuitatis  aliquorum  est  extrinsecus. 
Et  per  hoc  patet  solutio  ad  sextum. 

Ad  septimum  dicendum,  quod  anima  habet  virtutem  ut  sitsemper;  sed 
illam  virtutem  non  semper  habuit;  et  ideo  non  oportet  quod  semper 
fuerit,  sed  quod  in  futurum  nunquam  deficiat. 

Ad  octavum  dicendum,  quod  anima  dicitur  forma  corporis  inquantum 
est  causa  vitas,  sicut  forma  est  principium  essendi :  vivere  enim  viventibus 
est  esse. 

Ad  nonum  dicendum,  quod  anima  est  talis  forma,  quae  habet  esse  non 
dependens  ab  eo  cujus  est  forma;  quod  operatio  ipsius  ostendit. 

Ad  decimum  dicendum,  quod  licet  anima  per  suam  essentiam  sit  forma ; 
tamen  aliquid  potest  ei  competere  inquantum  est  talis  forma,  scilicet  forma 
subsistens,  quod  non  competit  ei  inquantum  est  forma;  sicut  intelligere 
non  convenit  homini  in  quantum  est  animal,  licet  homo  sitanimalsecun- 
dum  suam  essentiam. 

Ad  ww^^czmwm  dicendum,  quod  licet  anima  et  corpus  conveniant  ad 
unum  esse  hominis,  tamen  illud  esse  est  corpori  ab  anima,  ita  quod 
anima  humana  esse  suum  in  quo  subsistit  corpori  communicat ;  et  ideo 
remoto  corpore  adhuc  remanet  anima. 

Ad  duodecimum  dicendum,  quod  anima  sensibilis  in  brutis  corrupti- 
bilis  est;  sed  in  homine,  cum  sit  eadem  in  substantia  cum  anima  ratio- 
naliy  incorruptibilis  est. 

Ad  decimum  tertium  dicendum,   quod   corpus  humanum  est  materia 

animae  humanae  proportionata  quantum  ad  operationes  ejus  ;  sed  corruptio 

et  alii  defectus  accidunt  ex  necessitate   materice.   Vel  potest  dici,   quod 

corruptio  advenit  corpori  ex  peccato,  non  ex  prima  institutione  naturae. 

Ad  decimum  quartum  dicendum,  quod  hoc  quod  dicit  Philosophus, 

quod  non  est  intelligere  sine  phantasmate,  intelligitur  quantum  ad  sta- 
tum  praesentis  vitae,  in  quo  homo  intelligit  per  animam  ;  alius  autem 
modus  erit  inteliigendi  animse  separatae. 

Ad  decimum  quintum  dicendum,  quod  licet  anima  humana  non  pertin- 
gat  ad  illum  modum  intelligendi  quo  substantiae  superiores  intelligunt, 
pervenit  tamen  ad  intelligendum  aliquo  modo,  qui  sufficit  ad  incorrupti- 
bilitatem  ejus  ostendendam. 

Ad  decimum  sextum  dicendum,  quod  licet  pauci  perveniant  ad  perfecte 
intelligendum,  tamen  ad  aliqualiter  ihtelligendum  omnes  perveniunt. 
Manifestum  est  enim.  quod  prima  demonstrationis  principia  sunt  com- 
munes  animi  conceptiones,  quae  intellectu^percipiuntur. 

Ad  decimum  septimum  dicendum,  quod  peccatum  gratiam  totaliter 
tolJit ;  nihii  autem  removet  de  rei  essentia;  removet  tamen  aliquid  de 
inclinatione  sive  habilitate  ad  gratiam  ;  et  inquantum  quodlibet  peccatum 
de  contraria  dispositione  inducit,  dicitur  aliquid  de  bono  naturae  adimere, 
quod  est  habilitas  ad  gratiam.  Nunquam  tamen  totum  bonum  naiurae 
toilitur;  quia  semper  remanet  potentia  sub  contrariis  dispositionibus, 
licet  magis  ac  magis  elongata  ab  actu. 

Ad  decimum  octavum  dicendum,  quod  anima  non  debilitatur  debilitato 
corpore,  nec  etiam  sensitiva;  ut  patet  per  id  quod  Philosophus  dicit  in 
I  de  Anima,  quod  si  senex  accipiat  oculum  juvenis,  videbit  utique  sicut 
et  juvenis.  Ex  quo  manifestum  est  quod  debilitas  actionis  non  accidit 
propter  debilitatem  animae,  sed  organi. 

Ad  decimum  nonum  dicendum,  quod  id  quod  est  ex  nihilo,  vertibile 
est  in  nihil,  nisi  manu  gubernantis  conservetur;  sed  ex  hoc  non  dicitur 
aliquid  corruptibile,  sed  ex  eo  quod  habet  in  se  aliquod  principium  cor- 
ruptionis  :  et  sic  corruptibile  et  incorruptibile  sunt  praedicata  essentialia. 

Ad  vicesimum  dicendum,  quod  licet  anima,  quae  est  causa  vitas,  sit 
incorruptibilis;  tamen  corpus,  quod  recipii  vitam  ab  anima,  est  subje- 
ctum  transmutationis ;  et  per  hoc  recedit  a  dispositione  per  quam  est 
aptum  ad  recipiendum  vitam ;  et  sic  incidit  corruptio  hominis. 

Ad  vicesimum  primum  dicendum,  quod  anima  licet  per  se  possit  esse, 

non  tamen  per  se  habet  speciem,  cum  sit  pars  speciei. 

Cfr.  S.  Th.  I,  q.  lxxv,  art.  6.   —   S.  c.  G.,  ii,  c.  79-81.  —  11  Sent.,   Dist.  xix, 
q.   I,  art.  i.  —  Quodl.  x,  art.  6.       \ 


§  91.  —  Utrum  anima  separata  a  corpore  possit 
aliquid  intelligere. 

(S.  Th.  I,  q.  Lxxxix,  art.  1) 

Videtur  quod  anima  separata  nihil  omnino  intelligere  possit,  i.  Dicii 
cnim  Philosophus  (De  anima,  lib.i,  c.4),  quod  «  intelligere  corrumpitur 
quodam  interius  corrupto.  »  Sed  omnia  interiora  hominiscorrumpuniur 
per  mortem.  Ergo  et  ipsum  inielligere  corrumpitur. 

2.  Praeterea,  anima  humana  impeditur  ab  intelligendo  per  ligamenium 
sensuum,  et  perturbata  imaginatione.  Sed  morte  totaliter  sensus  et  imagi- 
natio  corrumpuntur.  Ergo  anima  post  mortem  nihil  intelligit. 

3.  Praeterea,  si  anima  separata  intelligit,  oportet  quod  per  aliquas  spe- 
cies  intelligat.  Sed  non  inteiligit  per  species  innatas,  quia  a  principio  est 
«  sicut  tabula  in  qua  nihil  est  scriptum  »  ;  neque  per  species,  quas  tunc 
abstrahit  a  rebus,  quia  non  habet  organa  sensus  et  imaginationis,  quibus 
mediantibus  species  intelligibiles  abstrahuntur  a  rebus;  neque  etiam  per 
species  prius  abstractas  et  in  anima  'conservatas,  quia  sic  anima  pueri 
nihil  intelligeret  post  mortem  ;  neque  etiam  per  species  intelligibiles 
divinitus  influxas  ;  haec  enim  cognitio  non  esset  naturalis,  de  qua  nunc 
agitur,  sed  gratiae.  Ergo  anima  separata  a  corpore  nihil  intelligit. 

Sed  contra  est  quod  Philosophus  dicit  (De  anima,  lib.  i,  c.  i),  quod 
((  si  non  est  aliqua  operationum  animae  propria,  non  contingit  ipsam 
separari.  »  Contingit  autem  ipsam  separari.  Ergo  habet  aliquam  opera- 
tionem  propriam,  et  maxime  eam  quae  est  intelligere.  Intelligit  ergo  sine 
corpore  existens. 

CoNCLusro.  —  Ciim  modus  operandi  uniuscujusque  rei  sequatur  modum 
essendi  ipsius^  necesse  est  animam  a  corpore  separatam  intelligere  non 
per  conversionem  ad  phantasmata,  quce  sunt  in  organis  corporeis^  sed 
per  conversionem  ad  ea  quce  sunt  intelligibilia  simpliciter. 

Respondeo  dicendum  quod  ista  quaestio  difficultatem  habet  ex  hoc 
quod  anima,  quamdiu  est  corpori  conjuncta,  non  potest  aliquid  intelli- 
gere  non  convertendo  se  ad  phantasmata,  ut  per  experimentum  patet.  Si 
autem  hoc  non  est  ex  natura  animae,  sed  per  accidens  hoc  convenit  ei, 
ex  eo  quod  corpori  alligatur,  sicut  Platonici  posuerunt;  de  facili  quaestio 
solvi  posset.  Nam,  remoto  impedimento  corporis,  rediret  animaad  suam 
naturam,  ut  intelligeret  intelligibiiia  simpliciter,  non  convertendo  se  ad 
phantasmata,  sicut  est  de  aliis  substantiis  separatis.  Sed  secundum  hoc 
non  esset  anima  corpori  unita  propter  melius  animae,  quiasecundum  hoc 
pejus  intelligeret  corpori  unita  quam  separata ;  sed  hoc  esset  solum 
propter  melius  corporis  :  quod  est  irrationabile,  cum  materia  sit  propter 
formam,  et  non  e  converso.  Si  autem  ponamus,  quod  anima  ex  sua  na- 
tura  habeat  ut  intelligat  convertendo  se  ad  phantasmata,  cum  natura 
animae  post  mortem  corporis  non  mutetur,  videtur  quod  anima  tunc 
naturaliter  nihii  possit  inteliigere,  cum  non  sint  ei  praesto  phantasmata 
ad  quae  convertatur.  ^ 

Et  ideo  ad  hanc  difficultatem  tollendam  considerandum  est  quod  cum 
nihil  operetur  nisi  inquantum  est  actu,  modus  operandi  uniuscujusque 
rei  sequitur  modum  essendi  ipsius.  Habet  autem  anima  alium  modum 
essendi,  cum  unitur  corpori,  et  cum  fuerit  a  corpore  separata,  manente 
tamen  eadem  animae  natura;  nonita  quod  uniri  corpori  sit  ei  accidentale, 
sed  per  rationem  suae  naturae  corpori  unitur;  sicut  nec  levis  natura  mu- 
tatur,  cum  est  in  loco  proprio,  quod  est  ei  naturale,  et  cum  est  extra 
proprium  locum,  quod  est  ei  praeter  naturam.  Animae  igitur  secundum 
istum  modum  essendi  quo  corpori  est  unita,  competit  modus  intelligendi 

per  conversionem  ad  phantasmata  corporum,  quae  in  corporeis  organis 
sunt.  Cum  autem  fuerit  a  corpore  separata,  competit  ei  modus  intelli- 
gendi  per  conversionem  ad  ea  quae  sunt  intelligibilia  simpliciter,  sicut 
et  aliis  substantiis  a  corpore  separatis.  Unde  modus  intelligendi  per 
conversionemad  phantasmata  est  animae  naturalis,  sicut  et  corpori  uniri; 
sed  esse  separatam  a  corpore  est  praeter  rationem  suae  naturae  ;  et  similiter 
intelligere  sine  conversione  ad  phantasmata  est  ei  praeter  naturam.  Et 
ideo  ad  hoc  unitur  corpori  ut  sic  operetur  secundum  naturam  suam. 

Sed  hoc  rursus  habet  dubitationem.  Cum  enim  res  semper  ordinetur 
ad  id  quod  melius  est  (est  autem  melior  modus  intelligendi  per  conver- 
sionem  ad  intelligibilia  simpliciter  quam  per  conversionem  ad  phantas-* 
mata),  debuit  sic  a  Deo  institui  animae  natura,  ut  modus  intelligendi 
nobilior  ei  esset  naturalis,  et  non  indigeret  corpori  propter  hoc  uniri.  — 
Considerandum  est  igitur  quod  etsi  intelligere  per  conversionem  ad  su- 
periora  sit  simpliciter  nobilius  quam  intelligere  per  conversionem  ad 
phantasmata  ;  tamen  ille  modus  intelligendi,  prout  erat  p^ossibilis  animae, 
erat  imperfectior.  Quod  sic  patet.  In  omnibus  enim  substantiis  intellec- 
tualibus  invenitur  virtus  intellectiva  per  influentiam  divini  luminis  ;  quod 
quidem  in  primo  principift  est  unum  et  simplex;  et  quanto  magis  creatu- 
rae  intellectuales  distant  a  primo  principio,  tanto  magis  dividitur  illud 
lumen  et  diversificatur ;  sicut  accidit  in  lineis  a  centro  egredientibus.  Et 
inde  est  quod  Deus  per  unam  suam  essentiam  omnia  intelligit.  Superio- 
res  autem  intellectualium  substantiarum  etsi  per  plures  formas  intelli- 
gant,  tamen  intelligunt  per  pauciores,  et  magis  universales,  et  virtuosio- 
res  ad  comprehensionem  rerum,  propter  efficaciam  virtutis  intellectivae 
quae  est  in  eis.  In  inferioribus  autem  sunt  formae  plures,  et  minus  uni- 
versales,  et  minus  efficaces  ad  comprehensionem  rerum,  inquantum  defi- 
ciunt  a  virtute  intellectiva  superiorum.  Si  ergo  inferiores  substantiae 
haberent  formas  in  illa  universalitate  in  qua  habent  superiores,  quia  non 
sunt  tantae  efficacise  in  intelligendo,  non  acciperent  per  eas  perfectam 
cognitionem  de  rebus,  sed  in  quadam  communitate  et  confusione.  Quod 
aliqualiter  apparet  in  hominibus.  Nam  qui  sunt  debilioris  intellectus, 
per  universales  conceptiones  magis  intelligentium  non  accipiunt  perfe- 
ctam  cognitionem,  nisi  eis  singula  inspeciali  explicentur.  Manifestum  est 
autem  inter  substantias  intellectuales  secundum  naturas  ordinem  infimas 
esse  animas  humanas.  Haec  autem  perfectio  universi  exigebat  ut  diversi 
gradus  in  rebus  essent.  Si  igitur  animae  humanae  sic  cssent  institutae  a 
Deo  .ut  intelligerent  per  modum  qui  competit  substantiis  separatis,  non 
haberent  cognitionem  perfectam,  sed  confusam  in  communi.  Ad  hoc 
ergo  quod  perfectam  et  prppriam  cognitionem  de  rebus  habere  possent, 
sic  naturaiiter  suntinstitutae,  ut  corporibus  uniantur,  etsic  ab  ipsis  rebus 
sensibilibus  propriarn  de  eis  cognitionem  accipiant,  sicut  homines  rudes 
ad  scientiam  induci  non  possunt  nisi  per  sensibilia  exempla.  Sic  ergo 
patet  quod  propter  meiius  animae  est  ut  corpori  uniatur,  et  intelligat  per 
conversionem  ad  phantasmata;  et  tamen  esse  pot^st  separata,  et  alium 
modum  intelligendi  habere. 

Ad  primum  ergo  dicendum,  quod  si  diligenter  verba  Philosophi  dis- 
cutiantur,  Philosophus  hoc  dixit  ex  quadam  suppositione  prius  facta, 
scilicet  quod  intelligere  sit  quidam  motus  conjuncti,  sicut  et  sentire. 
Nondum  enim  differentiam  ostenderat  inter  intellectum  et  sensum.  Vel 
potest  dici  quod  loquitur  de  illo  modo  inteliigendi  qui  est  per  conversio- 
nem  ad  phantasmata. 

De  quo  etiam  procedit  secunda  ratio. 

Ad  tertium  dicendum,  quod  anima  separata  non  inteliigit  per  species 
innatas,  nec  per  species  quas  tunc  abstrahit,  nec  solum  per  species  con- 
servatas,  ut  objectio  probat;  sed  per  species  ex  influentia  divini  luminis 
participatas,  quarum  anima  fit  particeps,  sicut  et  aliae  substantiae  sepa- 
ratse,  quamvis  inferiori  modo.  Unde  tam  cito  cessante  conversione  ad 
corpus,  ad  superiora  convertitur.  Nec  tamen  propter  hoc  cognitio  vei  po- 
tentia  non  est  naturaiis  :  quia  Deus  est  auctor  non  solum  influentiae 
gratuiti  luminis,  sed  etiam  naturalis. 

Cfr.  S.  c.  G.,  II,  c.  8i,n.  5.  —  iv  Sent.,  Dist.  l,  q.  i,  art.  i.  —  De  Anim.,  art.  i5. 
De  Verit.,  q.  xix,  art.  i. 


§  92.  —  Utrum  omnes  potentiae  remaneant  in  anima 

a  corpore  separata. 

(S.  Th.  I,  q.  Lxxvii,  art.  8) 

Videtur  quod  omnes  potentiae  animae  remaneant  in  anima  a  corpore 
separata.  i.  Dicitur  enim  (in  lib.  De  spiritu  et  anima,  cap.  i5),  quod 
«  anima  recedit  a  corpore  secum  trahens  sensum  et  imaginationem,  ra- 
lionem  et  inteliectum,  intelligentiam,  concupiscibilitatem  et  irascibili- 
tatem.  » 

2.  Praeterea,  potentiae  animae  sunt  ejus  naturales  proprietates.  Sed 
proprium  semper  inest,  et  nunquam  separatur  ab  eo  cujus  est  proprium. 
Ergo  potentiae  animae  sunt  in  ea  etiam  post  mortem. 

3.  Praeterea,  potentiae  animae  etiam  sensitivae  non  debilitantur,  debili- 
tato  corpore ;  quia,  ut  dicitur  (De  anima,  lib.  i,  c.  4) :  «  Si  senex  accipiat 
oculum  juvenis,  videbit  utique,  sicut  et  juvenis.  »  Sed  debilitas  est  via 
ad  corruptionem.  Ergo  potentias  animae  non  corrumpuntur,  corrupto 
corpore,  sed  manent  in  anima  separata. 

4.  Praeterea,  memoria  est  potentia  animae  sensitivae,  ut  Philosophus 
probat  (lib.  De  mem.  et  reminisc.  cap.  i).  Sed  memoria  manet  in  anima 
separata ;  dicitur  enim  (Luc.  xvi,  25)  diviti  epuloni  in  inferno  secundum 
animam  existenti  :  Recordare  quia  recepisti  bona  in  vita  tua.  Ergo  me- 
moria  manet  in  anima  separata,  et  per  consequens  aliae  potentiae  sensi- 
tivae  partis. 

5.  Praeterea,  gaudium  et  tristitia  sunt  in  concupiscibiIi_,  quae  est  po- 
tentia  sehsitivae  partis.  Manifestum  est  autem  animas  separatas  tristari  et 
gaudere  de  praemiis,  vel  poenis  quas  habent.  Ergo  vis  concupiscibilis 
manet  in  anima  separata. 

6.  Praeterea,  Augustinus  dicit  (Super  Genes.  ad  litt.,  lib.  xii,  cap.  32, 
circ.  med.),  quod,  (.<  sicut  anima,  cum  corpus  jacet  sine  sensu  nondum 
penitus  mortuum,  videt  quaedam  secundum  imaginariam  visionem ;  ita 
cum  fuerit  a  corpore  penitus  separata  post  mortem.  »  Sed  imaginatio  est 
potentia  sensitivae  partis.  Ergo  potentia  sensitivae  partis  manet  in  anima 
separata,  et  per  consequens  omnes  aliae  potentiae. 

Sed  contra  est  quod  dicitur  (De  Ecclesiasticis  Dogmatibus,  cap.  19): 
«  Ex  duabus  tantum  substantiis  constat  homo,  anima  cum  ratione  sua, 
et  carne  cum  sensibus  suis.  »  Ergo  destructa  carne,  potentiae  sensitivae 
non  manent. 

CoNCLUsio. —  Potentice  animce  quce  sunt  in  anima  ut  in  subjecto^  cor- 
rupto  corpore  in  anima  remanent ;  quce  vero  totius  compositi  sunt,  non 
remanent  corrupto  corpore  nisi  virtute. 

Respondeo  dicendum  quod  omnes  potentiae  animae  comparantur  ad 
animam  solam  sicut  ad  principium.  Sed  quaedam  potentiae  comparantur 
ad  animam  solam  sicut  ad  subjectum,  ut  intellectus  et  voluntas;  et  hujus- 
modi  potentiae  necesse  est  quod  maneant  in  anima,  corpore  destructo. 
Quaedam  vero  potentiae  sunt  in  conjuncto  sicut  in  subjecto,  sicut  omnes 
potentise  sensitivae  partis  et  nutritivae.  Destructo  autem  subjecto,  non 
poifcst  accidens  remanere.  Unde  corrupto  conjuncto,  non  manent  hujus- 
modi  poteniiae  actu,  sed  virtute  tantum  manent  in  anima,  sicut  in  prin- 
cipio  vel  radice.  Et  sic  falsum  est  quod  quidam  dicunt,  hujusmodi 
potentias  in  anima  remanere ,  etiam  corpore  corrupto  ;  et  multo. 
falsius  quod  dicunt,  etiam  actus  harum  potentiarum  remanere  in  anima 
separata;  quia  talium  potentiarum  nulla  est  actio  nisi  per  organum 
corporeum. 

Ad  primum  ergo  dicendum,  quod  liber  ille  auctoritatem  non  habet ; 
unde  quod  ibi  scriptum  est,  eadem  faciiitate  contemnitur  qua  dicitur. 
Tamen  potest  dici,  quod  trahit  secum  anima  hujusmodi  potentias  non 
actu,  sed  virtute. 

Ad  secundum  dicendum,  quod  has  potentiae,  quas  dicimus  actu  in  ani- 
ma  separata  non  manere,  non  sunt  proprietaies  solius  animae,  sed  con- 
juncti.  j 

Ad  tertium  dicendum,  quod  dicuntur  non  debilitari  hujusmodi  poten- 
tiae,  debilitato  corpore,  quia  anima  manet  immutabilis ;  quae  est  virtuale 
principium  hujusmodi  potentiai  am. 

Ad  quartum  dicendum,  quod  illa  recordatio  accipitur  eo  modo  quo 
Augustinus  (De  Trin.  lib.  x,  cap.  i  1)  ponit  memoriam  in  mente,  non  eo 
modo  quo  ponitur  pars  animae  sensitivae. 

Ad  quintum  dicendum,  quod  tristitia  et  gaudium  sunt  in  anima  sepa- 
rata,  non  secundum  appetitum  sensitivum,  sed  secundum  appetitum 
intellectivum  ;  sicut  etiam  in  angelis. 

Ad  sextum  dicendum,  quod  Augustinus  loquitur  ibi  inquirendo,  non 
asserendo  :  unde  quaedam  ibi  dicta  retractat. 

Cfr.  ivSent.,  Dist.  xmv,  q.  3,  art.  3.  —  De  Anim.,  art.  19.  — Quodl.  x,  art.  S. 

§  93.  —  Utrum  anima  separata  sit  persona. 

(m  Sent.,  Dist.  v,  q.  3,  art.  2) 

Videtur  quod  anima  separata  sit  persona.  i.  Persona  enim,  secinidum 
Boetium,  est  «  rationalis  naturas  individua  substantia  ».  Sed  hoc  convenit 
animae  separatae.  Ergo  est  persona. 

2.  Prasterea,  propter  quod  unumquodque  tale,  et  illud  magis.  Sed  homo 
dicitur  persona  propter  animam  :  unde  quae  carent  anima,  non  dicuntur 
personas.  Ergo  anima  separata  est  persona. 

3.  Praeterea,  conceditur  quod  anima  rationalis  est  hocaliquid.  Sed  hoc 
aliquid  in  natura  rationali  est  persona.  Ergo  anima  separata  est  persona. 

4.  Praeterea,  angelus  et  anima  separata  non  videntur  differre  nisi  per 
hoc  quod  anima  est  unibilis.  Sed  unibilitas  non  impedit  rationem  personae. 
Ergo  cum  angelus  sit  persona,  etiam  anima  separataerit  persona.  —  Pro- 
batio  mediae.  Id  quod  potest  fieri  per  divinam  virtutem,  non  immutat 
aliquid  de  ratione  rei.  Sed  anima  separata  non  potest  uniri  corpori  nisi 
per  resurrectionem,  quae  non  erit  naturalis,  sed  per  divinam  virtutem 
tantum.  Ergo  anima  propter  unibilitatem  rationem  personae  non  amittit 

5.  Praeterea,  sola  unibilitas  qua  aliquid  potest  uniri  nobiliori,  toUit 
rationem  personae.  Sed  unibilitas  quae  est  in  anima  separata,  non  est  re- 
spectu  alicujus  dignioris,  immo  minus  nobilis.  Ergo  propier  lioc  non 
perditrationem  personae. 

Sed  contra,  nulla  forma  est  persona.  Sed  anima  est  forma.  Ergo  non 
est  persona. 

Praeterea,  persona  habet  rationem  completi  et  totius.  Sed  anima  est 
pars.  Ergo  anima  non  habet  rationem  personae. 

SoLUTio.  —  Respondeo  dicendum,  quod  de  unione  animae  ad  corpus 
apud  antiquos  duplex  fuit  opinio. 

Una  quod  anima  unitur  corpori  sicut  eas  completum  enti  completo, 
ut  esset  in  corpore  sicut  nauta  in  navi  :  unde,  sicut  dicit  Gregorius  Nys- 
senus  (De  Homine,  cap.  i),  Plato  posuit  quod  homo  non  est  aliquid 
constitutum  ex  corpore  et  anima,  sed  est  anima  corpore  induta:  et  se- 
cundum  hoc  tota  personalitas  hominis  consisteret  in  anima,  adeo  quod 
anima  separata  posset  dici  homo  vere,  ut  dicit  Hugo  de  S.  Victore  (de 
Sacram.,  part.  ii_,  lib.  2,  cap.  11)  :  et  secundum  hanc  opinionem  esset 
verum  quod  Magister  dicit,  quod  anima  est  persona  quando  est  separata. 
Sed  haec  opinio  non  potest  stare  :  quia  sic  corpus  animae  accidentaliter 
adveniret :  unde  hoc  nomen /zomo,  de  cujus  intellectuest  anima  etcorpus, 
non  significaret  unum  per  se,  sed  peraccidens;  et  ita  non  esset  in  genere 
substantiae. 

Alia  est  opinio  Aristotelis(De  Anima,lib.  11,  c.  i)quam  omnesmoderni 
sequuntur,  quod  anima  unitur  corpori  sicut  forma  materiae  :  unde  anima 
est  pars  humanae  naturae,  et  non  natura  quaedam  per  se  :  et  quia  ratio 
partis  contrariatur  rationi  personae,  ideo  anima  separata  non  potest  dici 

persona:  quia  quamvis  separata  non  sit  pars  actu,  tamen  habet  naturam 
ut  sit  pars. 

Ad  primum  ergo  dicendum,  quod  anima  separata,  proprie  ioquendo, 
non  est  substantia  aiicujus  naturae,  sed  est  pars  naturae. 

Ad  secundum  dicendum,  quod  non  tantum  ab  anima  tiabet  homo  quod 
sit  persona,  sed  ex  ea  et  corpore;  cum  ex  utrisque  subsisiat. 

Ad  tertium  dicendum,  quod  anima  rationalis  dicitur  hoc  aliquid  per 
modum  quo  esse  subsistens  est  hoc  aliquid,  etiam  si  habeat  naturam 
partis  ;  sed  ad  rationem  personae  exigitur  ulterius  quod  sit  totum  et  com- 
pletum. 

Ad  quartum  dicendum,  quod  quamvis  unio  animae  separatae  ad  carriem 
non  possit  fieri  nisi  per  virtutem  supernaturalem,  tamen  in  ea  est  natu- 
ralis  apiitudo  ad  hoc :  et  quod  non  potest  unio  compleri  per  virtutem. 
naturalem,  est  ex  defectu  corporis,  non  est  defectu  animae. 

Ad  quintum  dicendum,  quod  quamvis  anima  sitdignior  corpore,  tamen 
unitur  ei  ut  pars  totius  hominis;  quod  quodammodo  est  dignius  anima, 
inquantum  est  completius. 


§  94.  —  Quod  divina  virtute  resurrectio  corporum 

sit  futura. 

(S.  c.  G.,  IV,  c.  79) 


Ad  ostendendum  resurrectionem  carnis  futuram  evidens  ratiu  suffra- 
gatur,  suppositis  his  quae  in  superioribus  sunt  ostensa. 

Ostensum  est  enim  animas  hominum  immortales  esse.  Remanent 
igitur  post  corpora  a  corporibus  absolutae.  Manifestum  est  etiam  ex  his 
quae  dicta  sunt,  quod  anima  corpori  naturaliter  unitur;  est  enim  secun- 
dum  suam  essentiam  corporis  forma.  Est  igitur  contra  naturam  animae 
absque  corpore  esse.  Nihil  autem  quod  est  contra  naturam  potest  esse 
perpetuum.  Non  igitur  perpetuo  erit  anima  absque  corpore.  Quum  igitur 
perpetuo  maneat,  oportet  eam  corpori  iterato  conjungi :  quod  est  re- 
surgere.  Immortalitas  igitur  animarum  exigere  videtur  resurrectionem 
corporum  futuram  *. 

Adhuc,  naturale  hominis  desiderium  ad  felicitatem  tendit.   Felicitas 

I.  Quamvis  operatione  naturce  hoc  ficri  non  possit  ut  corpus  corruptum  reparetur 
ad  vitam,  tamen  virtute  divina  id  fieri  potest.  Nam  quod  natura  hoc  facere  non  possit, 
ideo  est,  quia  natura  sempcr  per  formara  aliquam  operatur ;  quod  autem  habet  for- 
mam,  jam  est  :  unde  nihil  seipsum  generare  potest,  sed  generat  aliquid  aliud  sibi 
secundum  speciem  simile  ;  cum  vero  corruptum  cst,  formam  amisit,  quae  poterat  esse 
actionis  principium  :  unde  operatione  naturae,  quod  corruptum  est  idem  numero  re- 
parari  non  potest.  Sed  divina  virtus,  quae  res  produxit  in  esse,  sic  per  naturam  ope- 
ratur  quod  absque  ea  eftcctum  natura;  producere  potest  :  unde,  cum  virtus  divina 
maneat  eadem,  ctiam  rebus  corruptis,  potest  corrupta  in  integrum  rcparare.  (S.  c.  G., 
IV,  c.  8i|. 

autem  ultima  est   felicis  perfectio.  Cuicumque  igitur  decst  aliquid  ad 

perfectionem   nondum  habet  felicitatem   perfectam,  quia  nondum  ejus 

desiderium  totaliter  quietatur  ;   omne  enim  imperfectum  perfectionem 

consequi  naturaliter  cupit.  Anima  autem  a  corpore  separata  est  aliquo 

modo  imperfecta,  sicut  omnis  pars  extra  suum  totum  existens  :  anima 

enim  naturaliter  est  pars  humanae  naturae.  Non  igitur  homo  potest  uhi- 

mam    felicitatem   consequi,    nisi   anima    iterato    corpori   conjungatur  ; 

praesertim  quum  homo  in  hac  vita  non  possit  ad  felicitatem  ultimam 

pervenire.    . 

Item,  ex  divina  providentia'  peccantibus  poena  debetur,  et  bene  agen- 

tibus  praemium.  In  hac  autem  vita  homines  ex  anima  et  corpore  compo- 

siti  peccant,  vel  recte  agunt.   Debetur  igitur  hominibus  et  secundum 

animam,  et  secundum  corpus,  praemium  vel  poena.  Manifestum  estautem 

quod  in  hac  vita  praemium  uhimas   felicitatis  consequi  non  possunt  ; 

multoties  etiam  peccata  in  hac  vita  non  puniuntur;  quiuimo,  ut  dicitur 

(Job.xxi,  7):  Hic  impii    vivunt,   suhlevati  sunt^   confortatique   divitiis. 

Necessarium  igitur  est  ponere  iteratam  animae  ad  corpus  conjunctionem, 

ut  homo  in  corpore  et  anima  praemiari  et  puniri  possit. 

Cfr.  S.  Th.  III,  q.  lxxv,  art.   i.  —    S.  c.  G.,  iv,  c.  80-81.    —  Ad    Reginald., 
I,  c.  i5i-i54. 


§95.  —  Quod  immobilis  manebit  voluntas  cujusque  animae 
post  separationem  a  corpore. 

(S.  c.  G.,iv,  c.  95) 

Quod  autem  ex  fine  jam  adepio  in  omnibus  animabus  separatis  sequatur 
immobilitas  voluntatis,  sic  manifestum  esse  potest. 

Finis  enim  se  habet  in  appetitivis,  sicut  prima  principia  demonstrationis 
in  speculaiivis.  Hujusmodi  autem  principia  naturaliter  cognoscuntur, 
et  error  qui  circa  hujusmodi  principia  accideret,  ex  corruptione  naturae 
proveniret :  unde  non  posset  homo  mutari  de  vera  acceptione  principio- 
rum  in  falsam  aut  e  converso,  nisi  per  mutationem  naturae.  Non  lamen 
qui  errant  circa  principia  revocari  possunt  per  aliqua  certiora,  sicut  revo- 
catur  homo  eb  errore  qui  est  circa  conclusiones ;  et  similiter  nec  posset 
aliquis  a  vera  acceptione  principiorum  per  aliqua  magis  apparentia  seduci. 
Sic  igitur  et  se  habet  circa  finem  ;  quia  unusquisque  naturaiiter  habet 
desiderium  ultimi  finis,  et  hoc  sequitur  in  universali  naturam  rationalem 
ut  beatitudinem  appetat;  sed  quod  hoc  vel  illud  sub  ratione  beatitudinis 
et  uhimi  finis  desideret,  ex  aliqua  speciali  dispositione  naturae  contingit : 
unde  Philosophus  dicit  (i  Ethic,  cap.  8)  quod  qualis  unusquisque  est, 
talis  et  finis  videtur  ei.  Si  igitur  dispositio  ista,  per  quam  aliquid  deside- 
ratur  ab  aliquo  ut  ultimus  finis,  ab  eo  removeri  non  possit,  non  poterit 
immutari  voluntas  ejus  quantum  ad  desiderium  finis  illius.  —  Hujus- 
modi  autem  dispositiones  removeri  possunt  a  nobis  quamdiu  est  anima 

corpori  conjuncta.  Quod  enim  aliquid  appetatur  a  nobis  utultimus  finis, 
contingit  quandoque  ex  eo  quod  sic  disponimur  aliqua  passione  quae 
cito  transit :  unde  et  desiderium  finis  de  facili  removetur,  ut  in  inconti- 
nentibus  apparet.  Quandoque  autem  disponimur  ad  desiderium  finis  ali- 
cujus  boni  vel  mali  per  aliquem  habitum  ;  ista  disposiiio  non  de  facili 
tollitur :  unde  et  tale  desiderium  finis  fortius  manet,  ut  in  temperatis 
apparet ;  et  tamen  dispositio  habitus  in  hac  vita  auferri  potest.  Sic  igitur 
manifestum  est  quod,  dispositione  manente  qua  aliquid  desideratur  ut 
ultimus  finis,  non  potest  iilius  finis  desiderium  moveri,  quia  ultimus 
finis  maxime  desideratur  :  unde  non  potest  aliquis  a  desiderio  ultimi 
finis  revocari  per  aliquid  desiderabiie  magis.  —  Anima  autem  est  in  statu 
mutabili  quamdiu  corpori  unitur,  non  autem  postquam  fuerit  a  corpore 
separata:  dispositio  enimanimae  movetur  per  accidens  secundumaliquem 
motum  corporis  ;  quum  enim  corpus  deserviat  animae  ad  proprias  ope- 
rationes,  ad  hoc  ei  naturaliter  datum  est  ut  in  ipso  existens  perficiatur 
quasi  ad  perfectionem  mota.  Quando  igitur  erit  a  corpore  separata,  non 
erit  in  statu  ut  moveatur  ad  finem,sed  ut  in  fineadepto  semper  quiescat. 
Immobilis  erit  igitur  voiuntas  ejus  quantum  ad  desiderium  ultimi  finis. 
Ex  ultimo  autem  fine  dependet  tota  bonitas  vel  maiitia  voluntatis  ;  quia 
bona  quaecumque  aliquis  vult  in  ordine  ad  bonum  finem,  bene  vult  ; 
male  autem  quaecumque  in  ordine  ad  malum  finem.  Non  est  igitur  vo- 
luntas  animae  separatae  mutabilis  de  bono  in  malum,  licet  sit  mutabilis 
de  uno  volitoin  aliudvolitum,  servatotamen  ordinead  eumdem  uhimum 
finem. 

Ex  quo  apparet  quod  talis  immobilitas  voluntatis  libero  arbitrio  non 
repugnat,  cujus  actus  est  eligere.  Electio  enim  est  eorum  quae  sunt  ad 
finem,  non  autem  ultimi  finis.  Sicut  igitur  non  repugnat  libero  arbitrio 
quod  immobili  voluntate  desideramus  beatitudinem,  et  miseriam  fugimus 
in  communi,  ita  non  erit  contrarium  libero  arbitrio  quod  voluntas  im- 
mobiliter  fertur  in  aliquid  determinatum  sicut  in  ultimum  finem  ;  quia, 
sicut  nunc  immobiiiter  nobis  inhaeret  iiatura  communis  per  quam  beati- 
tudinem  appetimus  in  communi,  ita  etiam  immobiiiter  manebit  illa  spe- 
cialis  dispositio  per  quam  hoc  vel  illud  desideratur  ut  ultimus  finis. 

Substantiae  autem  separatae,  scilicet  angeli,  propinquiores  sunt,  secun- 
dum  naturam  in  qua  creantur,  ultimae  perfectioni  quam  animae  ;  quia 
non  indigent  acquirere  scientiam  ex  sensibus,  neque  pervenire  ratioci- 
nando  de  principiis  ad  concJusionem,  sicut  animae  ;  sed  per  species 
inditas  statim  possunt  in  contemplationem  veritatis  pervenire;  et  ideo 
statim  quod  debito  fini  vel  indebito  adhaeserunt,  immobiliter  in  eo 
permanserunt. 

Non  esttamen  aestimandum  quod  animas,  postquam  resument  corpora 
in  resurrectione,  immobilitatem  voluntatis  amittant ;  sed  in  ea  perseve- 
rant :  quia  corpora  in  resurrectione  disponentur  secundum  exigentiam 
animse ;  non  autem  animae  immutabuntur  per  corpora,  sed  immobiliter 
perseverabunt. 

§  1.  —  Utrum  Deus  possit  cognosci  ab  intellectu 

creato. 

(i  Sent.,  Dist.  iii,  q.  1,  art.  1) 

Videtur  quod  Deus  non  sit  cognoscibilis  a  creato  iniellectu.  i.  Dicit 
enim  Dionysius  (De  Div.  Nom.,  c.  i),  quod  Deum  nec  dicere  nec  intelli- 
gere  possumus  :  quod  sic  probat.  Cogaitio  est  tantum  existentium.  Sed 
Deus  est  supra  omnia  existentia.  Ergo  est  supraomnem  cognitionem. 

2.  Item,  Deus  plus  distat  a  quolibet  existentium  intelligibilium 
notorum  nobis,  quam  distet  intelligibile  a  sensibili.  Sed  sensus  non 
potest  intelligibile  cognoscere.  Ergo  nec  Deus  potest  a  nostro  intellectu 
cognosci. 

^3.  Item,  omnis  cognitio  est  per  speciem  aliquam,  per  cujus  informa- 
tionem  fit  assimilatio  cognoscentis  ad  rem  cognitam.  Sed  a  Deo  non 
poiest  abstrahi  aliqua  species,  cum  sit  simplicissimus.  Ergo  non  est 
cognoscibilis. 

4.  Item,  ut  dicit  Philosophus  (Phys.  lib.  iii,  c.4),  omne  infinitum  est 
ignotum ;  cujus  ratio  est,  quia  de  ratione  infiniti  est,  ut  sit  extra  acci- 
picntem  secundum  aliquid  sui,  et  tale  est  ignotum.  Sed  Deus  est  infini- 
tus.  Ergo  est  ignotus. 

5.  Item,  Philosophus  dicit  (De  Anim.,  lib.  iii,  c.  5),  quod  ita  se  habent 
phantasmata  ad  intellectum,  sicut  colores  ad  visum.  Sed  visus  corporalis 
nihil  videt  sine  colore.  Ergo  intellectus  noster  nihil  intelligit  sine  phan- 
lasmate.  Cum  igiiur  de  Deo  non  possit  formari  aliquod  phantasma,  ut 
dicitur  (Isa.  xl,  18),  Quam  imaginem  ponetis  ei?  videtur  quod  non  sit 
cognoscibilis  a  nostro  intellectu. 

Sed,  contra,  (Jerem.  ix,  24)  dicitur :  In  hoc  glorietur  qui  gloriatur, 
scire  et  tiosse  me.  Sed  ista  non  est  vana  gloria  ad  quam  Deus  hortatur. 
Ergo  videtur  quod  possibile  sit  Deum  cognoscere. 

Item,  secundum  Philosophum  (Ethic,  lib.x,  c.  10),  ultimus  finis  hu- 
manae  vitae  est  contemplatio  Dei.  Si  igitur  ad  hoc  homo  non  posset  per- 
tingere,  in  vanum  esset  constitutus;  quia  vanum  est  quod  est  ad  aliquem 

finem  quem  non  attingit:  et  hoc  est  inconveniens,  ut  dicitur  (in  Psal.  88, 
V.  48) :  Numquid  enim  vane  constituisti  eum  ? 

Item,  ut  dicit  Philosophus  (De  Anim.,  lib.  iii,  c.4),  in  hoc  differt  in- 
telligibile^a  sensibili,  quia  sensibile  excellens  destruit  sensum  ;  intelligi- 
bile  autem  maximum  non  destruit,  sed  confortat  inteliectum.  Cum  igitur 
Deus  sit  maxime  intelligibilis  quantum  in  se  est,  quia  est  primum  intel- 
ligibile,  videtur  quod  a  nostro  intellectu  possit  intelligi :  non  enimimpe- 
diretur  nisi  propter  suam  excellentiam. 

SoLUTio. —  Respondeo  dicendum,  quod  non  est  hic  quaestio,  utrum 
Deus  in  essentia  sua  immediate  videri  possit,  hoc  enim  alterius  intentio- 
nis  est;  sed  utrum  quocumque  modo  cognosci  possit.  Et  ideo  dicimus 
quod  Deus  cognoscibilis  est ;  non  autem  ita  est  cognoscibiiis,  ut  essentia 
sua  comprehendatur.  Quia  omne  cognoscens  habet  cognitionem  de  re 
cognita,  non  per  modum  rei  cognitae,  sed  per  modum  cognoscentis.  Mo- 
dus  autem  nullius  creaturae  attingit  ad  altitudinem  divinae  majestatis. 
Unde  oportet  quod  a  nullo  perfecte  cognoscatur,  sicut  ipse  seipsum  per- 
fecte  cognoscit*. 

Ad  primum  ergo  dicendum,  quod  Deus  non  est  hoc  modo  existens 
sicut  ista  existentia,  sed  in  eo  est  natura  entitatis  eminenter.  Unde,  sicut 
non  est  omnino  expers  entitatis,  ita  etiam  non.omnino  est  expers  cogni- 
tionis,  quin  cognoscatur ;  sed  non  cognoscitur  per  modum  aiiorum  exi- 
stentium,  quae  intellectu  creato  comprehendi  possunt. 

Ad  secundum  dicendum,  quod  quamvis  plus  distet  Deus  a  quolibet  in- 
telligibili,  secundum  naturae  proprietatem,  quam  intelligibile  a  sensibili, 
tamen  plus  convenit  in  ratione  cognoscibilis.  Omne  enim  quod  est  sepa- 
ratum  a  materia,  habet  rationem  ut  cognoscatur  sicut  intelligibile  :  quod 
autem  materiale  est,  cognoscitur  ut  sensibile. 

Ad  tertium  dicendum,  quod  species,  per  quam  fit  cognitio,  est  in  po- 
tentia  cognoscente  secundum  modum  ipsius  cognoscentis  :  unde  eorum 
quae  sunt  magis  materialia  quam  intellectus,  species  est  in  intellectu 
simplicior  quam  in  rebus  ;  et  ideo  hujusmodi  dicuntur  cognosci  per 
modum  abstractionis.  Deus  autem  et  Angeli  sunt  simpliciores  nostro 
intellectu  ;  et  ideo  species  quae  in  nostro  intellectu  efficitur,  per  quam 
cognoscuntur,  est  minus  simplex.  Unde  non  dicimur  cognoscere  ea  per 
abstractionem,  sed  per  impressionem  ipsorum  in  intelligentias  nostras. 

Ad  quartum  dicendum,  quod  infinitum  dicitur  dupliciter,  scilicet  pri- 
vative  et  negative.  Infiniium  privative  est  quod  secundum  suum  genus 

I  Dicendum,  quod  differt  cognitio  apprehensionis  et  comprehensionis  :  quia 
cognitione  apprehensionis  percipitur  quod  aliquo  modo  ab  intellectu  percipi- 
tur*  comprehenditur  autem  id  cujus  nihil  latei  intelligentem.  Deus  autem  ab 
inteUectu  creato  cognoscibilis  est  cognitione  apprehensionis,  non  comprehen- 
sionis  quia  secundum  Boetium  (De  Consol.  lib.  v,  pr.  5)  :  «  Qninis  cognoscens 
habet  cognitionem  de  re  cognita,  secundum  modum  cognoscentis,  non  secun- 
dum  modum  rei  cognitae.  »  Modus  autem  finitie  virtutis  non  attingit  ad  modum 
objecti  infiniti;  et  ideo  ab  intellectu  creato,  qui  est  finitus,  Deus  comprehendi 
non  potest  ^i  Ad  Hannibald.,  Dist.  ni,  q.  i,  art.  i,  s.) 

est  natum  habere  finem,  non  habens;  et  tale,  cum  sit  imperfectum,  ex 
sui  imperfectione  perfecte  non  cognoscitur,  sed  secundum  quid.  Infinitum 
negative  dicitur  quod  nullo  modo  finitum  est ;  et  hoc  est  quiddam  quod 
se  ad  omnia  extendit,  perfectissimum,  non  valens  ab  intellectu  creato 
comprehendi,  sed  tantum  attingi. 

Ad  quintum  dicendum,  quod  Philosophus  loquitur  de  cognitione  in- 
tellectus  connaturali  nobis  secundum  statum  viae ;  et  hoc  modo  Deus 
non  cognoscitur  a  nobis  nisi  per  phantasmata,  non  sui  ipsius,  sed  cau- 
sati  sui  per  quod  in  ipsum  devenimus.  Sed  per  hoc  non  removetur  quin 
cognitio  aliqua  possit  esse  intellectus,  non  per  viam  naturalem  nobis, 
sed  altiorem,  scilicet  per  infiuentiam  divini  luminis  ad  quam  phantasma 
non  est  necessarium. 

Alia  concedimus. 

Tamen  ad  ultimum,  quia  concludit,  quod  Deus  etiam  nunc  maxime 
cognoscatur  a  nobis,  respondendum  est,  quod  quodammodo  est  simile 
in  intellectu  et  sensu,  et  quodammodo  dissimile.  In  hoc  enim  simile  est 
quod  sicut  sensus  non  potest  in  id  quod  non  est  proportionatum  sibi, 
ita  nec  intellectus,  cum  omnis  cognitio  sit  per  modum  cognoscer^tis  :  in 
hoc  autem  dissimile  est  quod  intelligibile  excellens  non  corrumpit,  sicut 
excellens  sensibile ;  unde  intellectus  non  deficit  a  cognitione  excellentis 
intelligibilis  quia  corrumpatur,  sed  quia  non  attingit.  Et  ideo  non  per- 
fecte  Deum  vrdere  potest  intellectus  creatus. 

Cfr.  S.  Th.i,  q.  xii,  art.  12  :  (Anthrop.  I43).—  In  Boet.  DeTrinit.,  q.  i,  art.  2. 


§  2.  —  Quod  Deum  esse  sola  fide  non  tenetur 
et  demonstrari  potest. 

(S.  c.  G.,  I,  c.  12) 

Est  autem  quaedam  opinio,  per  quam  inutilis  redderetur  conatus  inten- 
dentium  probare  Deum  esse.  Dicunt  enim  aliqui  quod  Deum  esse  non 
potest  per  rationem  inveniri,  sed  per  solam  viam  fidei  et  revelationis  est 
acceptum.  Ad  hoc  autem  dicendum  moti  sunt  quidam  propter  debilita- 
tem  rationum,  quas  aliqui  inducebant  ad  probandum  Deum  esse. 

Posset  tamen  hic  error  fulci-mentum  aliquod  falso  sibi  assumere  ex 
quorumdam  philosophorum  dictis,  qui  ostendunt,  per  rationem,  in  Deo 
idem  esse  essentiam  et  esse,  scilicet  id  quo  respondetur  ad  quid  est^  et  ad 
questionem  an  est.  Via  autem  rationis  perveniri  non  potest,  ut  sciatur  de 
Deo  quid  est.  Unde  nec  ratione  videtur  posse  demonstrari  an  Deus  sit. 

Item.,  si  ut  principium  ad  demonstrandum  an  est,  secundum  artem 
Philosophi,  oportet  accipere  quid  significet  nomen  (ratio  vero  significata 
per  nomen  est  definitio),  nulla  igitur  remanebit  via  ad  demonstrandum 
Deum  esse,  remota  divinae  essentiag  vel  quidditatis  cognitione. 

Item,  si  demonstrationis  principia  a  sensu  cognitionis  originem  su- 
munt,  ut  in  Poster.  Analyt.  ostenditur,  ea  quas  omnem  sensum  et  sensi- 

bilia  excedunt,  videntur  indemonstrabiiia  esse.  Hujusmodi  autem  est 
Deum  esse ;  est  igitur  indemonstrabile. 

Hujusmodi  autem  sententiae  falsitas  nobis  ostenditur :  tum  ex  demon- 
strationis  arte,  quse  ex  effectibus  causas  concludere  docet :  tum  ex  ipso 
scientiarum  ordine;  nam  si  non  sit  aliqua  scibilis  substantia  supra  sub- 
stantiam  sensibilem,  non  erit  aliqua  scientia  supra  naturalem  :  tum  ex 
philosophorum  studio,  qui  Deum  esse  demonstrare  conati  sunt  :  tum 
etiam  apostolica  veritate  asserente  :  Invisibilia  Dei per  ea  quce  facta  sunt, 
intellecta  conspiciuntur  (Rom.,  i,  20). 

Nec  hoc  debetmovere,  quod  in  Deo  idem  estessentia  et  esse,  ut  prima 
ratio  proponebat.  Nam  hoc  intelligitur  de  esse,  quo  Deus  in  seipso  sub- 
sistit,  quod  nobis  quaie  sit  ignotum  est,  sicut  ejus  essentia ;  non  autem 
intelligitur  de  esse,  quod  significat  compositionem  intellectus.  Sic  enirn 
esse  Deum  sub  demonstratione  cadit,  dum  ex  rationibus  demonstrativis 
mens  nostra  inducitur  hujusmodi  propositionem  de  Deo  formare,  qua 
exprimat  Deum  esse. 

In  rationibus  autem  in  quibus  demonstratur  Deum  esse,  non  oportet 
assumi  pro  medio  divinam  essentiam  sive  quidditatem,  ut  secunda  ratio 
proponebat;  sed  loco  quidditatis^ccipitur  pro  medio  effectus,  sicut  acci- 
dit  in  demonstrationibus  quia^  et  ex  hujusmodi  effectu  sumitur  ratio 
hujus  nominis  Deus.  Nam  omnia  divina  nomina  imponuntur  vel  ex 
remotione  effectuum  divinorum  ab  ipso,  vel  ex  aliqua  habitudine  Dei  ad 
suos  effectus. 

Patet  etiam  ex  hoc  quod,  etsi  Deus  sensibilia  omnia  et  sensum  exce- 
dat,  ejus  tamen  effectus,  ex  quibus  demonstratio  sumitur  ad  probandum 
Deum  esse,  sensibiles  sunt;  et  sic  nostras  cognitionis  origo  in  sensu  est; 
etiam  de  his  quae  sensum  excedunt. 


CAPUT  PRIMUM 
DE    EXISTENTIA  DEI 


§  3.  —  Utrum  Deum  esse  sit  per  se  notum. 

(S.  Th.  I,  q.  II,  art.  1) 

Videtur  quod  Deum  esse  sit  per  se  notum.  i.  Illa  enim  nobis  dicuntur 
per  se  nota,  quorum  cognitio  nobis  naturaliter  inest,  sicut  patet  de 
primis  principiis.  Sed,  sicut  dicit  Damascenus  in  principio  libri  sui  (De 
Fid.Orth.  lib.i,cap.3)  :  «  Omnibus  cognitio  existendi  Deum  naturaliter 
est  inserta.  «  Ergo  Deum  esse  est  per  se  notum. 

2.  Praeterea,  illa  dicuntur  esse  per  se  nota,  quae,  statim  cognitis  termi- 

nis,  cognoscuntur ;  quod  Philosophus  attribuit  primis  demonstrationis 
principiis  (Post.  Anal.lib.  i,c.  3).  Scito  enim  quid  est  totum,  et  quid 
pars,  statim  scitur  quod  omne  totum  majus  est  sua  parte.  Sed  inteiiecio 
quid  significet  hoc  nomem,  Deus,  statim  habetur  quod  Deus  est;  signi- 
ficatur  enim  hoc  nomine  id  quo  majus  cogitari  non  potest.  Majus  autem 
est  quod  est  in  re  et  intellectu,  quam  quod  est  in  inteliectu  tantum. 
Unde  cum  intellecto  hoc  nomine,  Deus,  statim  sit  in  intellectu,  sequitur 
etiam  quod  sit  in  re.  Ergo  Deum  esse  est  per  se  notum. 

3.  Praeterea,  veritatem  esse  cst  per  se  notum;  quia  qui  negat  verita- 
tem  esse,  concedit  veritatem  non  esse.  Si  enim  veritas  non  est,  verum  est 
veritatem  non  esse  ;  si  autem  est  aliquid  verum,  oportet  quod  veritas 
sit.  Deus  autem  est  ipsa  veritas  (Joan.  xiv,  6)  :  Ergo  sum  via^  veritas  et 
vita.  Ergo  Deum  esse  est  per  se  notum. 

Sed  contra,  Nullus  potest  cogitare  oppositum  ejus  quod  est  per  se 
notum,  ut  patet  per  Philosophum  (Metaph.  lib.  iii,  c.  3  ;  Post.  Anal. 
lib.  i,  c.  lo),  circa  prima  demonstrationis  principia.  Cogitari  autem  potest 
oppositum  ejus  quod  est  Deum  esse  ;  secundum  iilud  (Psal.Lii,  i) :  Dixit 
insipiens  in  corde  suo  :  Non  est  Deus.  Ergo  Deum  esse  non  est  per  se 
notum. 

CoNCLUsio.  —  Cum  Deus  sit  suum  esse^  et  quidnam  sit  nos  lateat^  heec 
propositio,  Deus  est,  per  se  nota  secundum  se  est,  licet  non  quoad  nos. 

Respondeo  dicendum  quod  contingit  aliquid  esse  per  se  notum  dupli- 
citer  :  uno  modo  secundum  se,  et  non  quoad  nos  ;  alio  modo  secundum 
se,  et  quoad  nos.  Ex  hoc  enim  aliqua  propositio  est  per  se  nota,  quod 
prasdicatum  includitur  in  ratione  subjecti  ;  ut  Homo  est  animal ;  nam 
animal  est  de  ratione  hominis.  Si  igitur  notum  sit  omnibus  de  praedicato 
et  de  subjecto  quid  sit,  propositio  illa  erit  omnibus  per  se  nota ;  sicut 
patet  in  primis  demonstrationum  principiis ,  quorum  termini  sunt 
quaedam  communia  quae  nullus  ignorat;  ut  ens  et  non  ens,  totum  et 
pars,  et  similia.  Si  autem  apud  aliquos  notum  non  sit  de  praedicato  et 
subjecto  quid  sit  ;  propositio  quidem,  quantum  in  se  est,  erit  per  se 
nota ;  non  tamen  apud  illos  qui  praedicatum  et  subjectum  propositionis 
ignorant.  Et  ideo  contingit,  ut  dicit  Boetius  (Lib.  de  Hebd.)  quod  quse- 
dam  sunt  communes  animi  conceptiones,  per  se  notae  apud  sapientes 
tantum  ;  ut  i?icorporalia  in  loco  non  esse.  Dico  ergo  quod  haec  propositio 
Deus  est^  quantum  in  se  est,  per  se  nota  est  ;  quia  praedicatum  est  idem 
cum  subjecto.  Deus  enim  est  suum  esse,  ut  infra  patebit.  Sed  quia  nos 
non  scimus  de  Deo  quid  est,  non  est  nobis  per  se  nota,  sed  indiget 
demonstrari  per  eaquae  sunt  magis  nota  quoad  nos,  et  minus  nota  quoad 
naturam,  scilicet  per  effectus. 

Ad  primum  ergo  dicendum,  quod  cognoscere  Deum  esse  in  aliquo 
communi  sub  quadam  confusione,  est  nobis  naturaliter  insertum  in 
quantum  scilicet  Deus  est  hominis  beatitudo  :  homo  enim  naturaliter 
desiderat  beatitudinem  ;  et  quod  naturaliter  desideratur  ab'  homine 
naturaliter  cognoscitur  ab  eodem.  Sed  hoc  non  est  simpliciter  cognoscere 
Deum  esse  ;  sicut  cognoscere  venientem,  non  est  cognoscere  Petrum 

quamvis  veniens  sit  Petrus  :  multi  enim  perfectum  hominis  bonum, 
quod  est  beatitudo,  existimant  divitias  ;  quidam  vero  voluptates  ; 
quidam  autem  aliquid  aliud*. 

Ad  secundum  dicendum,  quod  forte  ille  qui  audit  hoc  nomen,  Deus^ 
non  intelligit  significari  aliquid  quo  majus  cogitari  non  possit,  cum 
quidam  crediderint  Deum  esse  corpus.  Dato  etiam  quod  quilibet  intel- 
ligat  hoc  nomine,  Deus^  significari  hoc  quod  dicitur  (scilicet  illud  quo 
majus  cogitari  non  potest)  ;  non  tamen  propter  hoc  sequitur  quod  intel- 
ligat  id  quod  significatur  per  nomen,  esse  in  rerum  natura,  sed  in 
apprehensione  intellectus  tantum.  Nec  potest  argui  quod  sit  in  re,  nisi 
daretur  quod  sit  in  re  aliquid  quo  majus  cogitari  non  potest ;  quod  non 
est  datum  a  ponentibus  Deum  non  esse*. 

Ad  tertium  dicendum,  quod  veritatem  esse  in  communi  est  per  se  rio- 
tum,  sed  primam  veritatem  esse,  hoc  non  est  per  se  notum  quoad  nos  '. 
Cfr.  S.  c.  G.,  I,  c.  lo-ii.  —  I  Sent.,  Dist.  iii,  q.  i,  art.  2.  —  De  Verit.,  q.  x,  art.  12. 


§  4.  —  Utrum  Deum  esse  sit  demonstrabile. 

(S.  Th.  I,  q.  II,  art.  2) 

Videtur  quod  Deum  esse  non  sit  demonstrabile.  i.  Deum  enim  esse  est 
articulus  fidei.  Sed  ea  quae  sunt  fidei,  non  sunt  demonstrabilia ;  quia 
demonstratio  facit  scire,  fides  autem  est  de  non  apparentibus,  ut  patet 

) .  Sic  homo  naturaliter  Deum  cognoscit,  sicut  naturaliter  ipsum  desiderat.  Desi- 
derat  autem  ipsum  homo  naturaliter,  in  quantum  desiderat  naturaliter  beatitudinem, 
quae  est  quaedam  similitudo  divinae  bonitatis.  Sic  igitur  non  oportet,  quod  Deus  ipse, 
in  se  consideratus,  sit  naturaliter  notus  homini,  sed  similitudo  ipsius.  Unde  oportet 
quod,  per  ejus  similitudines  in  effectibus  repertas,  in  cognitionem  ipsius  homo  ratio- 
cinando  perveniat.  (S.  c.  G.,  i,  c.  11.) 

2.  Nec  oportet  ut,  statim  cognita  hujus  nominis  Deus  significatione,  Deum  esse  sit 
notum.  —  Primo  quidem,  quia  non  omnibus  notum  est,  etiam  concedentibus  Deum 
esse,  quod  Deus  sit  id  quo  majus  cogitari  non  possit  ;  quum  multi  antiquorum  mun- 
dum  istum  dixerint  Deum  esse.  Nec  etiam  ex  interpretationibus  hujus  nominis  Deus^ 
quas  Damascenus  posuit,  aliquid  hujus  intelligi  datur.  —  Deinde  quia,  dato  quod  ab 
omnibus  per  hoc  nom&n  Deus  intelligatur  aliquid  quo  majus  cogitari  non  possit,  non 
necesse  erit  aliquid  esse,  quo  majus  cogitari  non  potcst,  in  rerum  natura.  Eodem 
enim  modo  necesse  est  poni  rem  et  nominis  rationem.  Ex  hoc  autem  quod  mente 
concipitur  quod  profertur  hoc  nomine  Deus,  non  sequitur  Deum  esse,  nisi  in  intel- 
lectu.  Unde  nec  oportebit  id,  quo  majus  cogitari  non  potest,  esse  nisi  in  intellectu ;  et 
ex  hoc  non  sequitur  quod  sit  aliquid  in  rerum  natura,  quo  majus  cogitari  non  possit. 
Et  sic  nullum  inconveniens  accidit  ponentibus  Dcum  non  esse.  Non  enim  inconveniens 
est,  quolibet  dato  vel  in  re  vel  intellectu,  aliquid  majus  cogitari  posse,  nisi  ei  qui  r^ 
concedit  esse  aliquid  quo  majus  cogitari  non  possit,  in  rerum  natura.  (Ibid.)  'i 

3.  Dicendum,    quod  veritas  supra  ens  fundatur  ;  unde,  sicut  ens  esse  in  communi    ' ' 
est  pcr  sc  notum,  ita  etiam  veritatem  esse  ;   non  autem  est  per  se  notum  nobis,  esse 
aliquod  primum  ens  quod  sit  causa  omnis  entis,  quousque  hoc  vel  fides  accipiat,  vel 
demonstratio  probet;  undc  nec  cst  per  se  notum  veritatem  omnium  a  veritate  prima 
cssc.  Undc  non  scquitur  quod  Deum  essc  sit  per  sc  notum.  (DcVerit.,  q.  x,  art.  I2ad3.) 

per  Apostolum  (ad  Hebraeos   xi,   i).  Ergo  Deum  esse  non  est  demon- 
strabile. 

2.  Praeterea,  medium  demonstrationis  est  quod  quid  est.  Sed  de  Deo 
non  possumus  scire  quid  est,  sed  solum  quid  non  est,  ut  dicit  Damascenus 
(De  Orth.  Fid.  lib.  i,  cap.  4).  Ergo  non  possumus  demonstrare  Deum 
esse. 

3.  Praeterea,  si  demonstraretur  Deum  esse,  hoc  non  esset  nisi  ex  effe- 
ctibus  ejus.  Sed  effectus  eju^non  sunt  proportionati  ei,  cum  ipse  sitinfi- 
nitus  et  effectus  finiti;  finiti  autem  ad  infinitum  non  est  proportio.  Cum 
ergo  causa  non  possit  demonstrari  per  effectum  sibi  nonproportionatum, 
videtur  quod  Deum  esse  non  possit  demonstrari. 

Sed  contra  est,  quod  Apostolus  dicit  (Rom.  i,  20) :  Invisibilia  Dei,  per 
ea  quce  facta  sunt^  intellecta  conspiciuntur.  Sed  hoc  non  esset,  nisi  per 
ea  quae  facta  sunt,  posset  demonstrari  Deum  esse.  Primum  enim  quod 
oportet  intelligi  de  aliquo,  est,  an  sit. 

CoNCj.usio.  —  Deum  esse^  quamvis  non  a  priori^  a  posteriori  tamen 
demonstrari  potest^  ex  aliquo  ejus  notiori  nobis  effectu^. 

Respondeo  dicendum  quod  duplex  est  demonstratio.  Una  quae  est  per 
causam,  et  dicitur  propter  quid ;  et  hascest  per  priora  simpliciter.  Alia  est 
per  effectum,  et  dicitur  demonstratio  quia,  et  haec  est  per  ea  quae  sunt 
priora  quoad  nos.  Cum  enim  effectus  aliquis  nobis  est  manifestior  quam 
sua  causa,  per  effectum  procedimus  ad  cognitionem  causae.  Ex  quolibet 
autem  effectu  potest  demonstrari  propriam  causam  ejus  esse,  si  tamen 
ejus  effectus  sint  magis  noti  quoad  nos  ;  quia  cum  effectus  dependeant  a 
causa,  posito  effectu,  necesse  est  causam  praeexistere.  Unde  Deum  esse, 
secundum  quod  non  est  per  se  notum  quoad  nos,  demonstrabile  est  per 
effectus  nobis  notos. 

Ad  primum  ergo  dicendum,  quod  Deum  esse,  et  alia  hujusmodi,  quae 
per  rationem  naturalem  nota  possunt  esse  de  Deo,  ut  dicitur  (Rom.  i) 
non  sunt  articuli  fidei,  sed  praeambula  ad  articulos.  Sic  enim  fides  prae- 
supponit  cognitionem  naturalem,  sicut  gratia  naturam,  et.  ut  perfectio 
perfectibile.  Nihil  tamen  prohibet  illud,  quod  secundum  se  demonstrabile 
est  et  scibile,  ab  aliquo  accipi  ut  credibile,  qui  demonstrationem  non  capit. 

Ad  secundum  dicendum,  quod  cum  demonstratur  causa  per  effectum, 
necesse  est  uti  effectu  loco  definitionis  causae  ad  demonstrandum  causam 
esse,  et  hoc  maxime  contingit  in  Deo ;  quia  ad  probandum  aliquid  esse, 
necesse  est  accipere  pro  medio  quid  significet  nomen,  non  autem  quod 
quid  est;  quia  quaestio  quid  est  sequitur  ad  quaestionem  an  est.  Nomina 
autem  Dei  imponuntur  ab  effectibus;  unde  demonstrando  Deum  esse 
per  effectum,  accipere  possumus  pro  medio  quid  significet  hoc  nomen 
Deus. 

Ad  tertium  dicendum,  quod  per  effectus  non  proportionatos  causae  non 

I.  Si  quis  dixerit  Deum  unumet  verum,  creatorem  et  dominum  nostrum,  per  ca 
qucefacta  sunt,  naturali  rationis  humance  lumine  certo  cognosci  non  posse;  ana^ 
thema  sit.  (Const.  Pii  ix,  De  fide  cath.,  in  Conc.  Vatican.  edita,  24  Apr.  1870.) 

potest  perfecta  cognitio  de  causa  haberi ;  sed  tamen  ex  quocumque  eifectu 
manifesto  nobis  potest  demonstrari  causam  esse,  ut  dictum  est  (in  corp. 
art.).  Et  sic,  ex  effectibus  Dei  potestdemonstrari  Deum  esse;  licetper  eos 
non  perfecte  possimus  eum  cognoscere  secundum  suam  essentiam. 
Cfr.  supra  |  2. 


§5.  —  Utrum  Deus  sit. 

(S.  Th.  I,  q.  II,  art.3) 


Videtur  quod  Deus  non  sit.  i.  Quia  si  unum  contrariorum  fuerit  infi- 
nitum,  totaliter  destruetur  aliud.  Sed  hoc  intelligitur  in  hoc  nomine, 
Deus ;  scilicet  quod  sit  quoddam  bonum  infinitum.  Si  ergo  Deus  esset, 
nullum  malum  inveniretur.  Invenitur  autem  malum  in  mundo.  Ergo 
Deus  non  est. 

2.  Praeterea,  quod  potest  compleri  per  pauciora  principia,  non  fit  per 
plura.  Sed  videtur  quod  omnia  quag  apparent  in  mundo,  possunt  com- 
pleri  per  alia  principia^  supposito  quod  Deus  non  sit ;  quia  ea  quae  sunt 
naturalia,  reducuntur  in  principium  quod  est  natura;  ea  vero  quae  sunt  a 
proposito,  reducuntur  in  principium  quod  est  ratio  humana,  vei  volun- 
tas.  Nulla  igitur  necessitas  est  ponere  Deum  esse. 

Sed  contra  est,  quod  dicitur  (Exod.  iii,  14)  ex  persona  Dei :  Ego  sum 
qui  sum. 

CoNCLUsio.  —  Necesse  est  in  rerum  natura  inveniri  unum  primum  ens 
immobile,  primum  efficiens,  necessarium,  non  ex  alio;  maxime  ens^  bo- 
num,  et  optimum ;  primum  gubernans  per  intellectum,  et  omnium  ultimum 
finem;  quod  Deus  est. 

Respondeo  dicendum  quod  Deum  esse,  quinque  viis  probari  potest. 

I  I.  Prima  autem  et  manifestior  via  est,  quae  sumitur  ex  parte  motus. 
Certum  est  enim  et  sensu  constat,  aliqua  moveri  in  hoc  nlundo.  Omne 
autem  quod  movetur,  ab  alio  movetur.  Nihil  enim  movetur,  nisi  secun- 
dum  quod  est  in  potentiaad  iiludad  quodmovetur :  movet  autem  aliquid 
secundum  quod  est  actu  ;  movere  enim  nihil  aliud  est  quam  educere  ali- 
quid  de  potentia  in  actum.  De  potentia  autem  non  poiest  aliquid  reduci 
iii  actum,  nisi  per  aliquod  ens  in  actu;  sicut  calidum  in  actu,  ut  ignis, 
facit  lignum,  quod  est  calidum  in  potentia,  esse  actu  calidum,  et  per  hoc 
movet  et  alterat  ipsum.  Non  autem  est  possibile  ut  idem  sit  simul  in  actu 
et  potentia  secundum  idem,  sed  solum  secundum  diversa  :  quod  enim 
est  calidum  in  actu,  non  potest  simul  esse  calidum  in  potentia,  sed  est 
simul  frigidum  in  potentia.  Impossibile  est  ergo  quod,  secundum  idem 
et  eodem  modo  aliquid  sit  movens  et  motum,  vel  quod  moveat  seipsum. 
Omne  ergo  quod  movetur,  oportet  ab  alio  moveri.  —  Si  ergo  id  a  quo 
movetur,  moveatur,  oportet  et  ipsum  ab  aiio  moveri,  et  illud  ab  alio. 
Hic  autem  non  est  procedere  in  infinitum,  quia  sic  non  esset  aiiquod 
primum  movens,   et  per  consequens  ncc   aliquod  aliud    movens  ;   quia 

moventia  secunda  non  movent  nisi  per  lioc  quod  sunt  mota  a  primo 
movente,  sicut  baculus  non  movet  nisi  per  hoc  quod  est  motus  a  manu. 
Ergo  necesse  est  devenire  ad  aliquod  primum  movens,  quod  a  nullo  mo- 
vetur  ;  et  hoc  omnes  intelligunt  Deum  *. 

I  2.  Secunda  via  est  ex  ratione  causae  efficientis.  Invenimus  enim  in 
istis  sensibilibus  esse  ordinem  causarum  efficientium ;  nec  tamen  inveni- 
tur,  nec  est  possibile  quod  aliquid  sit  causa  efficiens  sui  ipsius ;  quia 
esset  prius  seipso,  quod  est  i*gipossibile.  Non  autem  est  possibile  quod 
in  causis  efficientibus  procsdatur  in  infinitum,  quia  in  omnibus  causis 
efficientibus  ordinatis  primum  est  causa  medii,  et  medium  est  causa  ulti- 
mi;  sive  media  sint  piura,  sive  unum  tantum.  Remota  autem  causa,  re- 
movetur  effectus.  Ergo,  si  non  fuerit  primum  in  causis  efficientibus,  non 
erit  ultimum,  nec  medium.  Sed  si  procedatur  in  infinitum  in  causis  effi- 
cientibus,  non  erit  prima  causa  efficiens  ;  et  sic  non  erit  nec  effectus 
ultimus,  nec  causae  efficientes  mediae  ;  quod  patet  esse  falsum.  Ergo  est 
necesse  ponere  aiiquam  causam  efficientem  primam,  quam  omnes  Deum 
nominant^. 

I  3.  Tertiavia  est  sumpta  ex  possibili  et  necessario,  quae  talis  est.  Inve- 
nimus  enimin  rebus  quaedam  quas  sunt  possibilia  esse  et  non  esse ;  cum 
quaedam  inveniantur  generari  et  corrumpi,  et  per  consequens  possibilia 
esse  et  non  esse.  Impossibile  est  autem  omnia  quae  sunt  talia,  semper 
esse;  quia  quod  possibile  est  non  esse,  quandoque  non  est.  Si  igitur 
omnia  sunt  possibiiia  non  esse,  aliquando  nihil  fuit  in  rebus.  Sed  si  hoc 
est  verum,  etiam  nunc  nihil  esset;  quia  quod  non  est,  non  incipit  esse 
nisi  per  aliquid  quod  est.  Si  igitur  nihil  fuit  ens,  impossibile  fuit  quod 
aliquid  inciperet  esse  ;  et  sic  modo  nihil  esset ;  quod  patet  esse  falsum. 
Non  ergo  omnia  entia  sunt  possibilia,  sed  oportet  aliquid  esse  necessa- 
rium  in  rebus.  Omne  autem  necessarium  vel  habet  causam  suae  necessi- 
tatis  aliunde,  vel  non  habet.  Non  est  autem  possibile  quod  procedatur  in 
infinitum  in  necessariis  quae  habent  causam  suae  necessitatis  ;  sicut  nec 
in  causis  efficientibus,  ut  probatum  est.  Ergo  necesse  est  ponere  aliquid 
quod  sit  per  se  necessarium,  non  habens  causam  necessitatis  aliunde, 
sed  quod  est  causa  necessitatis  aliis  ;  quod  omnes  dicunt  Deum*. 


1.  Omne  quod  movetur,  ab  alio  movetur.  Pitet  autem  sensu  aliquid  moveri,  utputa 
solem  ;  ergo,  alio  movente,  movetur.  Aut  ergo  illud  movens  movetur,  autnon.  Si  non 
movetur,  ergo  habemus  propositum,  quod  necesse  est  ponere  aliquod  movens  immo- 
bile,  et  hoc  dicimus  Deum.  Si  autem  movetur,  ergo  ab  alio  movente  movetur.  Aut 
ergb  est  procedere  in  infinitum,  aut  est  devenire  ad  aliquod  movens  immobile  ;  sed 
non  est  procedere  in  infinitum  ;  ergo  necesse  est  ponere  aliquod  primum  movens 
immobile.  (S.  c.  G.,  i,  c.  i3,  n.  i).—  Cfr.  Ad.  Reginald.,  i,  c.  3-4, 

2.  Cfr.  S.  c.  G.,  I,  c.  i3,  n.  2. 

3.  Videmus  in  mundo  quaedam  quae  sunt  possibilia  esse  et  non  esse,  sciiicet  gene- 
rabilia  et  corruptibilia.  Omne  autem  quod  est  possibile  esse,  causam  habet  ;  quia, 
quum  de  se  aequaliter  se  habeat  ad  duo,  scilicet  esse  et  non  esse,  oportet,  si  ei  appro- 
prietur  esse,  quod  hoc  sit  ex  aliqua  causa.  Sed  in  causis  non  est  procedere  in  infini- 
tum  ;  ergo  oportet  ponere  aliquid  quod  sit  necesse  esse.  Omne  autem  necessarium 
vel  habet  causam  suae  necessitatis  aliunde,  vel  non  sed  est  per  seipsum  necessarium, 

I  4.  Quarta  via  sumitur  ex  gradibus  qui  in  rebus  inveniuntur.  Invenitur 
enim  in  rebus  aliquid  magis  et  minus  bonum,  et  verum,  et  nobile ;  et 
sicdealiis  hujusmodi.  Sed  magis  etminus  dicuntur  de  diversis,  secundum 
quod  appropinquant  diversimode  ad  aliquid  quod  maxime  est ;  sicut 
magis  caiidum  est,  quod  magis  appropinquat  maxime  calido.  Est  igitur 
aliquid  quod  est  verissimum,  et  optimum,  et  nobilissimum,  et  per  con- 
sequens  maxime  ens.  Nam  quae  sunt  maxime  vera,  sunt  maxime  entia, 
ut  dicitur  (Metaph.  lib.ii,  c.  i).  Quod  autem  dicitur  maxime  tale  in  aliquo 
genere,  est  causa  omnium  quae  sunt  illius  generis ;  sicut  ignis,  qui  est 
maxime  calidus,  est  causa  omnium  calidorum.  Ergo  est  aliquid  quod 
omnibus  entibus  est  causa  esse,  et  boniiatis,  et  cujuslibet^erfectionis;  et 
hoc  dicimus  Deum  *. 

I  5.  Quinta  via  sumitur  ex  gubernatione  rerum.  Videmus  enim  quod 
aliqua  quae  cognitione  carent,  scilicet  corpora  ,naturalia,  operantur  pro- 
pter  finem.  Quod  apparet  ex  hoc  quod  semper  aut  frequentius  eodem 
modo  operantur,  ut  consequantur  id  quod  est  optimum.  Unde  patetquod 
non  a  casu,  sed  ex  intentione  perveniunt  ad  finem.  Ea  autem  quae  non 
habent  cognitionem,  non  tendunt  in  finem,  nisi  directa  ab  aliquo  cogno- 
scente  et  intelligente,  sicut  sagitta  a  sagittante.  Ergo  est  aliquid  intelli- 
gens,  a  quo  omnes  res  naturales  ordinantur  ad  finem ;  et  hoc  dicimus 
Deum  *. 

Ad  primum  ergo  dicendum,  quod  sicut  dicit  Augustinus  (Enchir. 
cap.  11) :  «  Deus  cum  sit  summe  bonus,  nullo  modo  sineret  aliquid  mali 
esse  in  operibus  suis,  nisi  esset  adeo  omnipotens  et  bonus,  ut  bene  face- 
ret  etiam  de  malo.  »  Hoc  ergo  ad  infinitam  Dei  bonitatem  pertinet,  ut 
esse  permittat  mala,  et  ex  eis  eliciat  bona. 

Ad secundum  dicendum,  quod,  cum  naturapropter  determinatum  finem 
operetur  ex  directione  alicujus  superioris  agentis,  necesse  est  ea  quae  a 
natura  fiunt,  etiagi  in  Deum  reducere,  sicut  in  primam  causam.  Similiter 

Non  est  autem  procedere  in  infinitum  in  necessariis  quae  habent  causam  suae  neces- 
sitatis  aliunde ;  ergo  oportet  ponere  aliquod  primum  necessarium,  quod  est  per 
seipsum  necessarium  ;  et  hoc  est  Deus.  (S.  c.  G.,  i,  c.  i5.) 

n.  Si  enim  aliquid  invenitur  in  aliquo  per  participationem,  necesse  est  quod  cau- 
setur  in  ipso  ab  eo  cui  essentialiter  convenit.  Necesse  est  igitur  omnia  quae  diversifi- 
cantur  secundum  diversam  participationem  essendi,  ut  sint  perfectius,  vel  minus 
perfecte,  causari  ab  uno  primo  ente,  quod  perfectissime  est.  Unde  et  Plato  (in  Dialog. 
Parmenidesl  dixit  quod  «  necesse  est  ante  omnem  multitudinem  ponere  unitatem.  » 
Et  Aristoteles  dicit  (Metaph.  lib.  11,  c.  i)  quod  «  id  quod  est  maxime  ens,  et  maxime 
verum,  est  causa  omnis  entis  et  omnis  veri ;  sicut  id  quod  maxime  calidum  est,  est 
causa  omnis  caliditatis.  »  (S.  Th.  i,  q.  xliv,  art.  i,  c.)  —  Cfr.  S.  c.  G.,  i,  c.  i3,  n.  3. 

2.  Adhuc  etiam  inducitur  a  Damasceno  (De  Fid.  Orth.  lib.  i,  c.  3)  alia  ratio  sumpta 
ex  rerum  gubernatione  ;  quam  etiam  innuit  Commentator  in  11  Physicorum.  Et  esl 
talis  :  Impossibile  est  aliqua  contraria  et  dissonantia  in  unum  ordinem  concordare 
semper  vel  pluries,  nisi  alicujus  gubernatione,  ex  qua  omnibus  et  singulis  tribuitur, 
ut  ad  certum  finem  tendant  ;  sed  in  mundo  videmus  res  diversarum  naturarum  in 
unum  ordinem  concordare,  non  ut  raro  et  a  casu,  sed  ut  semper  vel  in  majori  parte. 
Oportet  ergo  esse  aliquid,  cujus  providentia  mundus  gubeinetur;  et  hoc  dicimus 
Deum.  (S.  e.  G.  i,  c.  i3,  n.  4.) 

etiam  quae  ex  proposito  fiunt,  oportet  reducere  in  aliquam  altiorem  cau- 

sam,  quae  non  sit  ratio  et  voiuntas  humana ;  quia  haec  mutabilia  sunt  et 

defectibilia.  Oportet  autem  omnia  mobilia  et  deficere  possibilia,  reduci 

in  aliquod  primum  principium  immobile,  et  per  se  necessarium;  sicut 

ostensum  est  (in  corp.  art.). 

Cfr.  S.  c.  G.,  I,  c.  r3.  —  vii  Phys.,  lect.  2  ;  viii,  lect.  9  et  ss.  —  xii  Metaph., 
lect.  5  et  ss. 


CAPUT  SECUNDUM 
DE  ATTRIBUTIS  DEI  ABSOLUTIS 

QU^STIO  PRIMA 

DE  MODO  COGNOSCENDI  ET  NOMINANDI 
ENS  DIVINUM 

§6.  —  Utrum  mens  humana  possit  ad  Dei  notitiam  pervenire. 

(In  Boet.  DeTrinit..  a.  1.  art.  2) 


(In  Boet.  DeTrinit.,  q.  1,  art.  2) 


Videtur  quod  Deus  nuUo  modo  possit  cognosci  a  nobis.  i.  Illud  enim 
quod  in  summo  gradu  nostrae  cognitionis  nobis  incognitum  remanet, 
nullo  modo  est  a  nobis  cognoscibile  :  sed  in  perfectissimo  gradu  nostrae 
cognitionis  Deo  non  conjungimur,  nisi  quasi  ignoto,  ut  dicit  Dionysius 
(Mystic.  Theolog.,  c.  i) ;  ergo  Deus  nullo  modo  est  a  nobis  cognoscibilis. 

2.  Item,  omne  quod  cognoscitur,  per  aliquam  formam  cognoscitur: 
sed,  sicut  dicit  Augustinus,  Deus  omnem  formam  nostri  intellectus  sub- 
terfugit ;  ergo  nullo  modo  est  a  nobis  cognoscibilis. 

3.  Item,  cognoscentis  et  cognoscibilis  oportet  esse  aliquam  propor- 
tionem,  sicut  et  potentiae  cujuslibet  ad  suum  objectum  :  sed  inter  inteile- 
ctum  nostrum  et  Deum  nulla  potest  esse  proportio,  sicut  nec  inter  infi- 
nitum  et  finitum;  ergo  intellectus  nullo  modo  potest  Deum  cognoscere. 

4.  Item,  cum  potentia  et  actus  reducantur  in  idem  genus,  utpote  quae 
dividunt  omnia  genera  entis,  nulla  potentia  potest  in  actum  qui  est  extra 
genus  suum,  sicut  sensus  non  potest  cognoscere  substantiam  intelligi- 
bilem  :  sed  Deus  est  extra  omne  genus ;  ergo  non  poterit  aliquo  intellectu 
cognosci,  qui  sit  in  genere  aliquo,  sicut  est  noster  intellectus. 

5.  Item,  remoto  primo,  necesse  est  omnia  consequentia  removeri :  sed 

primum  intelligibile  est  quidditas  rei,  unde  quod  quid  est,  dicitur  esse 
proprium  objectum  inteliectus  (in  iii  de  Anima)  ;  et  quid  est,  est  medium 
demonstrandi  an  est,  et  omnes  alias  rei  conditiones,  sed  de  Deo  non 
possumus  scire  quid  est,  ut  dicit  Damascenus.  Ergo  nihii  possumus  de 
Deo  cognoscere. 

Sed  contra,  dicitur  (Rom.  i,  20) :  «  Invisibilia  Dei  a  creatura  mundi 
per  ea  quce  facta  sunt  intellecta  conspiciuntur,  sempiterna  quoque  ejus 
virtus  et  divinitas.  » 

Item,  (Jerem.  ix,  24)  :  «  In  hoc  glorietur  qui  gloriatur,  scire  et  nosse 
me.  y)  Sed  lioc  esset  inanis  gloria,  nisi  eum  cognoscere  possemus ;  ergo 
Deum  cognoscere  possumus. 

Item,  nihii  diligitur,  nisi  cognitum,  ut  patet  per  Augustinum  (in  11  de 
Trinit.).  Sed  Deum  diligere  jubemur;  ergo  eum  cognoscere  possumus, 
cum  non  praecipiatur  impossibile. 

SoLUTio.  —  Respondeo  dicendum,  quod  dupliciter  aliqua  res  cogno- 
scitur.  Uno  modo  per  formam  propriam,  sicut  oculus  videt  lapidem  per 
speciem  lapidis.  Alio,  per  formam  alterius  similem  sibi,  sicut  cognoscitur 
causa  per  similitudinem  effectus,  ut  homo  per  formam  suae  imaginis.  Per 
formam  autem  suam  aliquid  dupliciter  cognoscitur.  Uno  modo,  per  for- 
mam  quae  est  ipsa  res  :  sicut  Deus  cognoscit  semper  essentiam  suam,  et 
Angelus  seipsum.  Alio  modo,  per  formam  quae  est  aliud  ab  ipso,  sive  ab- 
stracta  sit  ab  ipso,  quando  scilicet  forma  est  immaterialior,  quam  sit 
ipsa  res,  sicut  forma  lapidis  abstrahitur  a  lapide;  sive  sit  impressa  intel- 
ligenti  ab  eo,  utpote  quando  res  est  simplicior,  quam  similitudo  per 
quam  cognoscitur,  sicut  Avicenna  dicit  quod  intelligentias  cognoscimus 
per  impressionem  earum  in  nobis.  Quia  igitur  intellectus  noster  secun- 
dum  statum  viae  habet  determinatam  habitudinem  ad  formas  quae  a  sensu 
abstrahuntur,  cum  comparetur  ad  phantasmata  ut  visus  ad  colores,  non 
potest  ipsum  Deum  cognoscere  in  hoc  statu  per  formam  quae  est  essen- 
tia  sua,  sed  sic  cognoscitur  in  patria  a  beatis.  Similitudo  etiam  quae- 
cumque  impressa  ab  ipso  in  intellectum  humanum,  non  sufficit  ad  hoc  ut 
faciat  ejus  essentiam  cognosci,  cum  in  infinitum  excedat  quamlibet  for- 
mam  creatam  :  ratione  cujus,  inteliectui  non  potest  esse  Deus  per  formas 
creatas  pervius,  ut  Augustinus  dicit.  Nec  etiam  in  statu  viae  hujus  cogno- 
scitur  Deus  a  nobis  per  species  pure  intelligibiles,  quae  sint  aliqua  simi- 
litudo  ipsius,  propter  connaturalitatem  intellectus  nostri  ad  phantasmata, 
ut  dictum  est.  Unde  relinquitur,  quod  solum  per  formam  effecius  co- 
gnoscatur. 

Effectus  autem  est  duplex,  quidam  qui  adaequatur  virtuti  suae  causae,  et 
per  talem  effectum  cognoscitur  plene  virtus  causae,  et  per  consequens 
quidditas  ejus  :  alius  effectus  est,  qui  deficit  a  praedicta  aequalitate,  et  per 
talem  effectum  non  potest  comprehendi  virtus  agentis,  et  per  consequens 
nec  essentia  ejus;  sed  cognosciiur  de  causa  tantum  quod  est.  Et  sic  se 
habet  cognitio  effectus,  ut  principium  ad  cognoscendum  de  causa  an  est, 
sicut  se  habet  quidditas  ipsius  causae  cum  per  formam  suam  cognoscitur. 
Hoc  autem  modo  se  habet  omnis  effectus  ad  Deum  :  et  ideo  non  possu- 

mus  in  statu  viae  pertingere  ad  cognoscendum  de  ipso,  nisi  quia  est.  Et 
tamen  cognoscentium  quia  est,  unus  alio  perfectius  cognoscit,  quia  causa 
tanto  ex  effectu  perfectius  cognoscitur,  quanto  ex  eifectu  magis  apprehen- 
ditur  habitudo  causas  ad  effectum.  Quae  quidem  habitudo  in  effectu  non 
pertingente  ad  aequalitatem  suae  causae,  attenditur  secundum  tria,  scilicet 
secundum  progressum  effectus  a  causa,  et  secundum  hoc  quod  effectus 
consequitur  de  similitudine  causae  suae,  et  secundum  hoc  quod  deficit 
ab  ejus  perfecta  consecutione ;  et  sic  tripliciter  mens  humana  proficit  in 
cognitione  Dei,  quamvis  ad  cognoscendum  quid  est,  non  pertingat,  sed 
an  est  solum.  Et  primo^  secundum  quod  perfectius  cognoscitur  ejus  pro- 
ductio,  et  efficacia.  Secundo,  prout  nobiliorum  effectuum  causa  cogno- 
scitur,  quia  cum  ejus  similitudinem  altiori  modo  gerant,  magis  eminen- 
tiam  ejus  commendant.  Tertio,  quod  magis ac  magis  cognoscitur  elongatus 
ab  his  omnibus,  quae  in  effectibus  apparent.  Unde  dicit  Dionysius  quod 
cognoscitur  Deus  ut  omnium  causa  ex  excessu  et  ablatione. 

In  hoc  autem  profectu  cognitionis,  maxime  juvatur  mens  humana, 
cum  lumen  ejus  naturale  nova  illustratione  confortatur ;  sicut  est  lumen 
fidei  et  doni  sapientiae  et  intellectus,  per  quod  mens  supra  se  in  contem- 
platione  elevatur,  in  quantum  cognoscit  Deum  esse  supra  omne  id  quod 
naturaliter  apprehendit.  Sed  quia  ad  ejus  essentiam  videndam  penetrare 
non  sufficit,  dicitur  in  seipsum  quodammodo  ab  excellenti  lumine  re- 
flecti;  et  hoc  est  quod  dicitursuper  illud  (Genes.  xxxii,  3o)  :  «  Vidi  Domi- 
num  facie  ad  faciem,  »  in  glossa  Gregorii :  «  Visus  animae,  cum  in  Deum 
intenditur,  immensitatis  coruscatione  reverberatur.  » 

Ad  jjrfmMm  igitur  dicendum,  quod  secundum  hoc  dicimur  in  finem 
nostrae  cognitionis  Deum  tanquam  ignotum  cognoscere,  quia  tunc  maxime 
mens  in  Dei  cognitione  perfectissime  invenitur,  quando  cognoscit  ejus 
essentiam  esse  supra  omne  id  quod  apprehendere  potest  in  statu  hujus 
viae;  et  sic  quamvis  maneat  ignotum  quid  Deus  est,  scitur  tamen  quia  est. 

Ad  secundum  dicendum  quod  ex  hoc  quod  divina  essentia  formam 
nostri  intellectus  subterfugit,  apparet  quod  non  potest  cognosciquid  est, 
sed  solum  an  est. 

Ad  tertium  dicendum  quod  proportio  nihil  aliud  est,  quam  habitudo 
duorum  ad  invicem  convenientium  in  aliquo,  secundum  quod  conveniunt 
aut  differunt.  Possunt  autem  intelligi  aliqua  esse  convenientia  dupliciter. 
Uno  modo,  ex  hoc  quod  conveniiint  in  eodemgenere  quantitatis  vel  qua- 
litatis,  sicut  habitudo  superficiei  ad  superficiem,autnumeri  ad  numerum, 
in  quantum  unum  excellit  aiiud  vel  aequatur  ei,  vel  etiam  caloris  ad  calo- 
rem;  et  sic  nullo  modo  potest  esse  aliqua  proportio  inter  Deum  et  crea- 
turam,  cum  non  conveniant  in  aliquogenere.  Alio  modopossunt  intelligi 
convenientia  ita  quod  conveniunt  in  aliquo  ordine,  et  sic  attendiiur 
proportio  inter  materiam  et  formam,  faciens  et  factum  ;  et  talis  proportio 
requiritur  inter  cognoscentem  et  cognoscibile ;  cum  cognoscibile  sit 
quasi  actus  potentiae  cognoscentis;  et  sic  est  proportio  creaturas  ad  Deum, 
ut  causati  ad  causam,  et  cognoscentis  ad  cognoscibile.  Sed  secundum 
infinitum  excessum  creatoris  super  creaturam,  non  est  proportio  creaturae 

ad  creatorem,  ut  recipiat  influentiam  ejus  secundum  totam  virtutem  ejus, 
neque  ut  ipsum  perfecte  cognoscat,  sicutipse  seipsum  perfecte  cognoscit. 

Ad  quartum  dicendum  quod  intellectusetintelligibilesunt  unius  gene- 
ris,  sicut  potentia  et  actus.  Deus  autem  quamvis  non  sit  in  genere  intel- 
ligibilium,  quasi  sub  genere  comprehensus  utpote  generis  naturam 
participans,  pertinet  tamen  ad  hoc  genus  ut  principium.  Ejusautem  effe- 
ctus  non  sunt  extra  genus  intelligibilium;  unde  et  hic  per  effectus,  et  in 
patria  per  essentiam  cognosci  poterit.  Et  praeterea  intelligibile  videtur 
magis  dici  per  remotionem,  quam  per  positionem  :  ex  hoc  enim  unum- 
quodque  estinteiligibile,  quod  est  a  materia  immune  etseparatum.  Nega- 
tiones  autem  in  divinis  verificantur,  quamvis  affirmationes  sint  incom- 
pactae,  ut  Dionysius  dicit  (Cael.  Hierarch.  c.  2). 

Ad    quintum    dicendum    quod   quando  aliquid   cognoscitur   non  per 

suam  formam  sed  per  suum  effectum,  forma  effectus  suppiet  locum  formae 

ipsius  rei;  et  ideo  ex  ipso  effectu  scitur  an  causa  sit. 

Cfr.  S.Th.  I,  q.  xii,  art.  12.  —  i  Sent.,  Dist.iii,  q.  3,  art.  3-4.  —  In  Dionys,  De 
div.  nom.,  c.  vii,  1.  4. 


§  7.  —  Quod  ad  cognitionem  Dei  oportet  uti  via  remotionis. 

(S.  c.G.,i,  c.  14) 

Ostenso  quod  est  aliquod  primum  ens,  quod  Deum  dicimus,  oportet 
ejus  conditiones  investigare. 

Est  autem  via  remotionis  utendum,  praecipue  in  consideratione  divinae 
substantiae.  Nam  divina  substantia  omnem  formam,  quam  intellectus 
noster  attingit,  sua  immensitate  excedit  ;  et  sic  ipsam  apprehendere  non 
possumus  cognoscendo  quid  est,  sed  aliqualem  ejus  habemus  notitiam 
cognoscendo  quid  non  est.  Tanto  enim  ejus  notitiae  magis  appropin- 
quamus,  quanto  plura  per  inteiiectum  nostrum  ab  ea  poterimus  removere; 
tanto  enim  unumquodque  perfectius  cognoscimus,  quanto  differentias 
ejus  ad  alia  plenius  intuemur.  Habet  enim  res  unaquaeque  in  seipsa  esse 
proprium  ab  omnibus  aliis  distinctum.  Unde,  et  in  rebus  quarum  defini- 
tiones  cognoscimus,  primo  eas  in  genere  collocamus,  per  quod  scimus 
in  communi  quid  est ;  et  postmodum  differentias  addimus,  quibus  a 
rebus  aliis  distinguantur  ,  et  sic  perficitur  substantiae  rei  completa  notitia. 

Sed  quia,  in  consideratione  substantiae  divinae  non  possumus  accipere 
quid  quasi  genus,  nec  distinctionem  ejus  ab  aliis  rebus  per  affirmativas 
differentias  accipere  possumus,  oportet  eam  accipere  per  differentias 
negativas.  Sicut  autem,  in  affirmativis  differentiis,  una  aliam  contrahit  et 
magis  ad  completam  designationem  rei  appropinquat,  secundum  quod  a 
pluribus  difierre  facit,  ita  una  differentia  negativa  per  aliam  contrahitur, 
quae  a  pluribus  differre  facit :  sicut,  si  dicamus  Deum  non  esse  accidens 
per  hoc  quod  ab  omnibus  accidentibus  distinguitur ;  deinde,  si  addamus 
ipsum  non  esse  corpus,  distinguemus  ipsum  etiam  abaliquibus  svibstan- 

tiis ;  et  sic  per  ordinem,  ab  omni  eo  quod  est  praeter  ipsum,  per  nega- 
tiones  hujusmodi,  distinguetur ;  et  tunc  de  substantia  ejus  erit  propria 
consideratio,  quum  cognoscetur  ut  ab  omnibus  distinctus.  Non  tamen 
erit  perfecta  cognitio,  quia  non  cognoscetur  quid  in  se  sit. 

Ad  procedendum  igitur  circa  Dei  cognitionem  per  viam  remotionis, 
accipiamus  principium  id,  quod  ex  superioribus  jam  monstratum  est, 
scilicet  quod  Deus  sit  omnino  immobilis.  Quod  etiam  auctoritas  Sacrae 
Scripturae  confirmat  :  dicitur  enim  (Malach.,  iii,  6)  :  Ego  Dominus,  et 
non  mutor ;  (Jacob.,  i,  17)  :  Apud  quem  non  est  transmutatio ;  (Num., 
XXIII,  19)  :  Non  est  Deus  quasi  homo,  ut  mutetur. 


§  8.  —  Utrum  aliquod  nomen  Deo  conveniat. 

(S.  Th.  I,  q.  XIII,  art.  1) 

Videtur  quod  nuUum  nomen  Deo  conveniat.  i.  Dicit  enim  Dionysius 
(De  Div.  Nom.cap.  i),  quod  «  neque  nomen  ejus  est,  neque  opinio.  »  Et 
(Prov.  XXX,  4)  dicitur  :  Quod  nomen  ejus^  et  quod  nomen  Jilii  ejus^  si 
nosti  ? 

2.  Praeterea,  omne  nomen  aut  dicitur  in  abstracto,  aut  in  concreto. 
Sed  nomina  significantia  in  concreto  non  competunt  Deo,  cum  simpiex 
sit ;  neque  nomina  significantia  in  abstracto,  quia  non  significant  aliquid 
perfectum  subsistens.  Ergo  nullum  nomen  potest  dici  de  Deo. 

3.  Praeterea,  nomina  significant  substantiam  cum  qualitate  ;  verba 
autem  et  participia  significant  cum  tempore  ;  pronomina  autem  cum 
demonstratione,  vel  relatione.  Quorum  nihil  competit  Deo  ;  quia  sine 
qualitate  est,  et  sine  omni  accidente,  et  sine  tempore,  et  sentiri  non 
potest  ut  demonstrari  possit,  nec  relative  significari ;  cum  relativa  sint 
aliquorum  antedictorum  recordativa,  vel  nominum,  vel  participiorum, 
vel  pronominum  demonstrativorum.  Ergo  Deus  nullo  modo  potest 
nominari  a  nobis. 

Sed  contra  est,  quod  dicitur  (Exod.  xv,  3j  :  Quasi  vir  pugnator^  Omni- 
potens  nomen  ejus. 

GoNGLUsio.  —  Cum  Deus  in  hac  vita  secundum  quod  in  se  est,  minime 
a  nobis  cognoscatur^  sed  secundum  quod  principium  omnium  eminentis- 
simum  est,  aliquibus  nominibus  hoc  significantibus  nominari  potest ; 
nullum  est  autem  nomen  divinam  essentiam  adcequate  reprcesentans^  Deo 
ab  hominibus  impositum. 

Respondeo  dicendum,  quod  secundum  Philosophum  (Periher.  lib.i, 
cap.  i),  a  voces  sunt  signa  intellectuum,  et  intellectus  sunt  rerum  simili- 
tudines.  »  Et  sic  patet  quod  voces  referuntur  ad  res  significandas 
mediante  conceptione  intellectus.  Secundum  igitur  quod  aliquid  a  nobis 
intellectu  cognosci  potest,  sic  a  nobis  potest  nominari.  Ostensum  est 
autem  quod  Deus  in  hac  vita  non  potest  a  nobis  videri  per  suam  essen- 
tiam,  sed  cognoscitur  a  nobis  ex  creaturis  secundum  habitudinem  prin- 

cipii,  et  per  modum  excellentias  et  remotionis.  Sic  igitur  potest  nominari 
a  nobis  ex  creaturis  ;  non  tamen  ita  quod.nomen  significans  ipsum, 
exprimat  divinam  essentiam  secundum  quod  est  :  sicut  hoc  nomen, 
homo,  exprimit  sua  significatione  essentiam  hominis  secundum  quod 
est ;  significat  enim  ejus  definitionem  declarantem  ejus  essentiam;  ratio 
enim,  quam  significat  nomen,  est  definitio. 

Ad  primum  ergo  dicendum,  quod  ea  ratione  dicitur  Deus  non  habere 
nomen  vel  esse  supra  nominationem,  quia  essentia  ejus  est  supra  id 
quod  de  Deo  intelligimus  et  voce  significamus. 

Ad  secundum  dicendum,  quod  quia  ex  creaturis  in  Dei  cognitioriem 
venimus,  et  ex  ipsis  eum  nominamus;  nomina  quae  Deo  aitribuimus, 
hoc  modo  significant,  secundum  quod  competit  creaturis  materialibus, 
quarum  cognitio  est  nobis  connaturalis.  Et  quia  in  hujusmodi  creaturis 
ea  quae  sunt  perfecta  et  subsistentia,  sunt  composita  ;  forma  autem  in  eis 
non  est  aliquid  completum  subsistens,  sed  magis  quo  aliquid  est ;  inde 
est  quod  omnia  nomina  a  nobis  imposita  ad  significandum  aliquid 
completum  subsistens,  significant  in  concretione,  prout  competit  compo- 
siiis ;  quae  autem  imponuntur  ad  significandas  formas  simplices,  signi- 
ficant  aliquid  non  ut  subsistens,  sed  ut  quo  aliquid  est  ;  sicut  albedo 
significat  ut  quo  aliquid  est  album.  Quia  igitur  et  Deus  simpiex  est,  et 
subsistens  est,  attribuimus  ei  nomina  absiracta  ad  significandam  simplici- 
tatem  ejus;  et  nomina  concreta  ad  significandam  subsistentiam  et  perfe- 
ctionem  ipsius.  Quamvis  utraque  nomina  deficiant  a  modo  ipsius,  sicut 
intellectus  noster  non  cognoscit  eum  ut  est,  s.ecundum  hanc  vitam. 

Ad  tertium  dicendum,  quod  significare  substantiam  cum  qualitate,  est 
significare  suppositum  cum  natura,  vel  forma  determinata  in  qua  subsi- 
stit.  Unde,  sicut  de  Deo  dicuntur  aliqua  in  concretione  ad  significandum 
subsistentiam  et  perfectionem  ipsius,  sicut  jam  dictum  est  (insolut. 
praec),  ita  dicuntur  de  Deo  nomina  significantia  substantiam  cum 
qualitate. 

Verba  vero  et  participia  consignificantia  tempus,  dicuntur  de  ipso, 
ex  eo  quod  aeternitas  includit  omne  tempus.  Sicut  enim  simplicia  sub- 
sistentia  non  possumus  apprehendere  et  significare ,  nisi  per  mo- 
dum  compositorum;  ita  simplicem  aeternitatem  non  possumus  intelli- 
gere  vel  voce  exprimere,  nisi  per  modum  temporalium  rerum ;  et 
hoc  propter  connaturalitatem  intellectus  nostri  ad  res  compositas  et 
temporales. 

Pronomina  vero  demonstrativa  dicuntur  de  Deo,  secundum  quod  fa- 
ciunt  demonstrationem  ad  id  quod  intelligitur,  non  ad  id  quod  s^titur. 
Secundum  enim  quod  a  nobis  intelligitur,  secundum  hoc  sub  demon- 
stratione  cadit. 

Et  sic^  secundum  illum  modum  quo  nomina,  et  participia,  et  prono- 
mina  demonstrativa  de  Deo  dicuntur  ;  secundum  hoc  et  pronominibus 
vel  nominibus  relativis  significari  poiest. 

Cfr.  S.  c.  G.,  I,  c.  3o.   —  i  Sent.,  Dist.  xxii,  q.   i,  art.  1-2.  —  In  Dionys.  Dc 
div.  nom.,  c.  1, 1.  2-3. 

§  9.  '-  Utrum  ea  quae  de  Deo  dicuntur  et  creaturis 
univoce  dicantur  de  ipsis. 

(S.  Th.  I,  q.  XIII,  art.  5) 

Videtur  quod  ea  quae  dicuntur  de  Deo  et  creaturis,  univoce  de  ipsis 
dicantur.  i.  Omne  enim  aequivocum  reducitur  ad  univocum,  sicut  multa 
ad  unum.  Nam  si  hoc  nomen,  canis,  aequivoce  dicitur  de  latrabili  et 
marino,  oportet  quod  de  aliquibus  univoce  dicatur  ;  scilicet  de  omnibus 
latrabilibus.  Aliter  enim  esset  procedere  in  infinitum.  Inveniuntur  autem 
quaedam  agentia  univoca,  quae  conveniunt  cum  suis  effectibus  in  nomine 
et  deiinitione,  ut  homo  generat  hominem.  Quaedam  vero  agentia  sunt 
aequivoca.  Videtur  igitur  quod  primum  agens,  ad  quod  omnia  agentia 
reducuntur,  sit  agens  univocum.  Et  ita  quae  de  Deo  et  creaturis  dicuntur, 
univoce  praedicantur. 

2.  Praeterea,  secundum  aequivoca  non  attenditur  aliqua  similitudo. 
Cum  igitur  creaturae  ad  Deum  sit  aiiqua  similitudo,  secundum  iilud 
(Gen.  I,  26)  :  Faciamus  hominem  ad  imaginem  et  similitudinem  nostram^ 
videtur  quod  aliquid  univoce  de  Deo  et  creaturis  dicatur. 

3.  Praeterea,  mensura  est  homogenea  mensurato,  ut  dicitur  (Metaph. 
lib.ix,  c.  i).  Sed  Deus  est  prima  mensura  omnium  entium,  ut  ibidem  di- 
citur.  Ergo  Deus  est  homogeneus  creaturis.  Et  ita  aliquid  univoce  de 
Deo  et  creaturis  dici  potest. 

Sed  contra.  Quidquid  praedicatur  de  aliquibus  secundum  idem  nomen, 
et  non  secundum  eamdem  rationem,  praedicatur  de  eis  aequivoce.  Sed 
nulium  nomen  convenit  de  Deo  secundum  illam  rationem,  secundum 
quam  dicitur  de  creatura.  Nam  sapientia  in  creaturis  est  qualitas,  non 
autem  in  Deo.  Genus  autem  variatum  mutat  rationem,  cum  sit  pars  defi- 
nitionis.  Et  eadem  ratio  est  in  aliis.  Quidquid  ergo  de  Deo  et  creaturis 
dicitur,  aequivoce  dicitur. 

Praeterea,  Deus  plus  distat  a  creaturis  quam  quascumque  creaturae  ab 
invicem.  Sedpropter  distantiam  quarumdam  creaturarum  contingit  quod 
nihil  univoce  de  eis  prasdicari  potest ;  sicut  de  his  quae  non  conveniunt 
in  aliquo  genere.  Ergo  multo  minus  de  Deo  et  creaturis  aliquid  univoce 
praedicatur,  sed  omnia  praedicantur  aequivoce. 

CoNCLUsio.  —  Nomina  de  Deo  et  creaturis  dicta^  non  univoce  nec  pure 
cequivoce^  sed  analogice  dicuntur  secundum  analogiam  creaturarum  ad 
ipsum. 

Respondeo  dicendum  quod  impossibile  est  aliquid  praedicari  de  Deo 
et  creaturis  univoce.  Quia  omnis  effectus  non  adaequans  virtutem  causae 
agentis,  recipit  similitudinem  agentis  non  secundum  eamdem  rationem, 
sed  deficienter;  ita  ut  quod  divisim  et  multipliciter  est  in  effectibus,  in 
causa  sit  simpliciter  eteodemmodo;  sicut  sol  secundum  unam  suam 
virtutem   multiformes  et  varios  effectus  in   istis   inferioribus  producit. 

Eodem  modo  omnes  rerum  perfectiones  quae  sunt  in  rebus  creatis  divi- 
sim  et  multipliciter,  in  Deo  praexistunt  unite  et  simpliciter.  Sic  igitur, 
cum  aliquod  nomen  ad  perfectionem  pertinens  de  creatura  dicitur,  signi- 
ficat  illam  perfectionem  ut  distinctam,  secundum  rationem  definitionis, 
ab  aliis :  puta  cum  hoc  nomen,  sapiens^  de  homine  dicitur,  significamus 
aliquam  perfectionem  distinctam  ab  essentia  hominis,  et  a  potentia,  et 
ab  esse  ipsius,  et  ab  omnibus  hujusmodi;  sed  cum  hoc  nomen  de  Deo 
dicimus,  non  intendimus  significare  aliquid  distinctum  ab  essentia,  vel 
potentia,  vel  esse  ipsius.  Et  sic,  cum  hoc  nomen,  sapiens,  de  homine  di- 
citur,  quodammodo  circumscribit  et  comprehendit  rem  significatam ; 
non  autem  cum  dicitur  de  Deo ;  sed  relinquit  rem  significatam  ut  incom- 
prehensamet  excedentem  nominis  significationem.  Unde  patetquod  non 
secundum  eamdem  rationem  hoc  nomen,  sapiens^  de  Deo  et  de  homine 
dicitur.  Et  eadem  ratio  est  de  aliis.  Unde  nuUum  nomen  univoce  de  Deo 
et  creaturis  praedicatur. 

Sed  nec  etiam  pure  aequivoce,  ut  aliqui  dixerunt.  Quia  secundum  hoc 
ex  creaturis  nihil  posset  cognosci  de  Deo,  nec  demonstrari,  sed  semper 
incideret  fallacia  aequivocationis.  Et  hoc  est  tam  contra  Philosophum  qui 
muha  demonstrative  de  Deo  probat,  quam  etiam  contra  Apostolum  di- 
centem  (Rom.i,  20):  Invisibilia  Dei^  per  ea  quce  facta  sunt,  intellecta 
conspiciuntur .  Dicendum  est  igitur  quod  hujusmodi  nomina  dicuntur  de 
Deo  et  creaturis  secundum  analogiam,  id  est,  proportionem.  —  Quod 
quidem  dupliciter  contingit  in  nominibus  :  vel  quia  multa  habent  pro- 
portionem  ad  unum ;  sicut  sanum  dicitur  de  medicina  et  pulsu,  inquan- 
tum  utrumque  habet  ordinem  et  proportionem  ad  sanitatem  animalis ; 
cujus  hoc  quidem  signum  est,  illud  vero  causa :  vel  ex  eo  quod  unum 
habet  proportionem  ad  alterum ;  sicut  sanum  dicitur  de  medicina  et  ani- 
mali,  inquantum  medicina  est  causa  sanitatis,  quae  est  in  animali.  Et  hoc 
modo  aliqua  dicuntur  de  Deo  et  creaturis  analogice,  et  non  aequivoce 
pure,  neque  pure  univoce.  Non  enim  possumus  nominare  Deum,  nisi  ex 
creaturis;  et  sic  quidquid  dicitur  de  Deo  et  creaturis,  dicitur  secundum 
quod  est  aliquis  ordo  creaturae  ad  Deum,  ut  ad  principium  et  causam,  in 
qua  praeexistunt  excellenier  omnes  rerum  perfectiones.  Et  iste  modus 
communitatis  medius  esf  inter  puram  asquivocationem  et  simplicem  uni- 
vocationem.  Neque  enim  in  his  quae  analogice  dicuntur,  est  una  ratio, 
sicut  est  in  univocis;  nec  totaliter  diversa,  sicut  in  aequivocis;  sed  nomen 
quod  sic  muhipliciter  dicitur,  significat  diversas  proportiones  ad  aliquid 
unum.  Sicut  sanum  de  pulsu  dictum  significat  signum  sanitatis  animalis  ; 
de  medicina  vero  dictum  significat  causam  ejusdem  sanitatis. 

Ad  primum  ergo  dicendum,  quod  licet  in  praedicationibus  oporteat 
aequivoca  ad  univocum  reduci,  tamen  in  actionibus  agens  non  univocum 
ex  necessitate  praecedit  agens  univocum.  Agens  enim  non  univocum  est 
causa  universalis  totius  speciei.  Agens  vero  univocum  non  est  causa 
agens  universalis  totius  speciei,  aiioquin  esset  causa  sui  ipsius,  cum  sub 
specie  contineatur;  sed  est  causa  particularis  respectu  hujus  individui, 
quod  in  participaiione  speciei  constituit.  Causa  igitur  universalis  totius 

speciei  non' est  agens  univocum.  Causaautem  universalis  est  prior  parti- 
culari,  —  Hoc  autem  agensuniversale,  licet  non  sit  univocum,  non  tamen 
est  omnino  asquivocum ;  quia  sic  non  faceret  sibi  simile;  sed  potest  dici 
agens  analogicum  :  sicut  in  praedicationibus  omnia  univoca  reducuntur 
ad  unum  primurn  non  univocum,  sed  analogicum,  quod  est  ens. 

Ad  secundum  dicendum,  quod  similitudo  creaturae  ad  Deum  est  im- 
perfecta;  quia  etiam  nec  idem  secundum  genus  repraesentat. 

Ad  tertium  dicendum,  quod  Deus  non  est  mensura  proportionata 
mensuratis.  Unde  non  oportet  quod  Deus  et  creaturae  sub  uno  genere 
contineantur. 

Ea  vero,  quae  sunt  in  contrarium,  concludunt  quod  non  univoce  hu- 
jusmodi  nomina  de  Deo  et  creaturis  praedicentur  ;  non  autem  quod 
aequivoce. 

Cfr.  S.  c.  G.,  I,  c.  32-34.  —  De  Potent.,  q.  vi,  art.  7. 


§  10.  —  Utrum  hoc  nomen   «  qui  est  »  sit  maxime 
nomen  Dei  proprium. 

(S.  Th.  I,  q.  XIII,  art.  11) 

♦ 
Videtur  quod  hoc  nomen,  qui  est,   non  sit  maxime  proprium  nomen 

Dei.   I.  Hoc  enim  nomen,  Deus,  est  nomen  incommunicabile.  Sed  hoc 

nomen,  qui  est^  non  est  nomen  incommunicabiie.  Ergo  hoc  nomen,  qui 

est^  non  est  maxime  proprium  nomen  Dei. 

2.  Praeterea,    Dionysius    dicit   (De  Divin.  Nom.  cap.  3)  quod   «  boni 
nominatio  excellenter  est  manifestativa  omnium  Dei  processionum.  »  Sed 
hoc  maxime  Deo  convenit  quod  sit  universale  rerum  principium.  Ergo^ 
hoc  nomen,  bonum^  est  maxime  proprium  Dei ;  et  non  hoc  nomen,  qui  est. 

3.  Praeterea,  omne  nomen  divinum  videtur  importare  relationem  ad 
creaturas  ;  cum  Deus  non  cognoscatur  a  nobis,  nisi  per  creaturas.  Sed 
hoc  nomen,  qui  est,  nuilam  importat  habitudinem  ad  creaturas.  Ergo 
hoc  nomen,  qui  est^  non  est  maxime  proprium  nomen  Dei. 

Sed  contra  est,  quod  dicitur  (Exod.  iii,  i3)  quod  Moysi  quaerenti  :  Si 
dixerint  mihi,  Quod  est  nomen  ejus^  quid  dicam  eis  ?  respondit  ei 
Dominus  :  Sic  dices  eis  :  Qui  est^  misit  me  ad  vos.  Ergo  hoc  nomen, 
qui  est,  est  maxime  proprium  nomen  Dei. 

CoNCLusio.  — Hoc  nomen^  qui  est^  triplici  ratione  est  maxime  proprium 
nomen  Dei. 

Respondeo  dicendum  quod  hoc  nomen^  qui  est^  triplici  ratione  est 
maxime  proprium  nomen  Dei.  —  Primo  quidem  propter  sui  significa- 
tionem.  Non  enim  significat  formam  aliquam,  sed  ipsum  esse.  Unde 
cum  esse  Dei  sit  ipsa  ejus  essentia,  et  hoc  nulii  alii  conveniat,  mani- 
festum  est  quod  inter  alia  nomina  hoc  maxime  proprie  nominat  Deum. 
Unumquodque  enim  denominatur  a  sua  forma.  —  Secundo  propter  ejus 
universalitatem.  Omnia  enim  alia  nomina  vel  sunt  minus  communia ; 
vel  si  convertantur  cum  ipso,  tamen  addunt  aliquid  supra  ipsum  secun- 

dum  rationem.  Unde  quodammodo  informant  et  determinant  ipsum. 
Intellectus  autem  noster  non  potest  ipsam  Dei  essentiam  cognoscere  in 
statu  viae,  secundum  quod  in  se  est;  sed  quemcumque  modum  deter- 
minet  circa  id  quod  de  Deo  intelligit,  deficit  a  modo  quo  Deus  in  se  est. 
Et  ideo  quanto  aliqua  nomina  sunt  minus  determinata,  et  magis  com- 
munia  et  absoluta,  tanto  magis  proprie  dicuntur  de  Deo  a  nobis.  Unde 
et  Damascenus  dicit  (DeOrth.  Fid.  lib.  i,  cap.  12)  :  Quod  a  principalius 
omnibus  quae  de  Deo  dicuntur  nominibus,  est,  qui  est.  Totum  enim  in 
seipso  comprehendens  habet  ipsum  esse  velut  quoddam  pelagus  substan- 
tiae  infinitum  et  indeterminatum.  »  Quolibet  enim  alio  nomine  deter- 
minatur  aliquis  modus  substantiae  rei ;  sed  hoc  nomen,  qui  est,  nulium 
modum  essendi  determinat,  sed  se  habet  indeterminate  ad  omnes.  Et 
ideo  nominat  ipsum  pelagus  substantiae  infinitum.  —  Tertio  vero  ex  ejus 
consignificaiione.  Significat  enim  esse  in  praesenti.  Et  hoc  maxime 
proprie  de  Deo  dicitur,  cujus  esse  non  novit  praeteritum  vel  futurum,  ut 
dicit  Augustinus  (De  Trin.  lib.  v,  cap.  2,  et  lib.  Quaest.  lxxxiii,  quaest.  1 7). 

Ad  primum  ergo  dicendum,  quod  hoc  nomen,  qui  est,  est  magis  pro- 
prium  nomen  Dei,  quam  hoc  nomen,  Deus^  quantum  ad  id  a  quo  impo- 
nitur,  scilicet,  ab  esse  ;  et  quantum  ad  modum  significandi  et  consignifi- 
candi,  ut  dictum  est  (incorp.  art.).  Sed  quantum  ad  id  ad  quod  signifi- 
candum  est  impositum ,  est  magis  propriiim  hoc  nomen,  Deus,  quod 
imponitur  ad  significandum  naturam  divinam.  Et  adhuc  magis  proprium 
est  nomen  tetragrammaton,  I  H  V  H,  quod  est  impositum  ad  signifi- 
candam  ipsam  Dei  substantiam  incommunicabilem,  et  (utsicliceatloqui) 
singularem. 

Ad  secundum  dicendum,  quod  hoc  nomen,  bonum^  est  principale 
nomen  Dei,  inquantum  est  causa  ;  non  tamen  simpliciter.  Nam  esse 
absolute  praeintelligitur  causae. 

Ad  tertium  dicendum,  quod  non  est  necessarium  quod  omnia  nomina 
divina  importent   habitudinem  ad  creaturas  ;  sed   sufficit   quod  imipo- 
nantur  ab   aliquibus  perfectionibus  procedentibus  a  Deo  in  creaturas  ; 
inter  quas  prima  est  ipsum  esse,  a  qua  sumitur  hoc  nomen,  qui  est. 
Cfr.  I  Scnt.,  Dist.  viii,  q.  i,  art.  i  et  3. 


QU-«:STIO  SECUNDA 
DE  ATTRIBUTIS  DEI  SUBSTANTIALIBUS 

§  11.  —  Utrum  divina  substantia  sit  simplex. 

§§  1.  Utrum  Deus  sit  corpus. 

(S.  Th.  I,  q.  III,  art.  1) 

Videiur  quod  Deus  sit  corpus.   Corpus  enim   est   quod  habet  trinam 
dimensionem.  i.  Sed  sacra  Scriptura  aitribuit  Deo  trinam  dimensionem. 


I 

Dicitur  enim  (Job,  xi,  i8) :  Excelsior  ccelo  est^  et  quidfacies  ?  profundior 
inferno^  et  unde  cognosces  ?  Idngior  terra  mensura  ejus,  et  latior  mari. 
Ergo  Deus  est  corpus. 

2.  Praeterea,  omne  figuratum  est  corpus,  cum  figura  sit  qualitas  circa 
quantitatem.  Sed  Deus  videturessefiguratus,  cum  scriptumsit(Gen.  i,  26) : 
Faciamus  hominem  ad  imaginem  et  similitudinem  nostram.  Figuraenim 
imago  dicitur,  secundum  illud  (Hebr.  i,  3) :  Cum  sit  splendor  glorice  et 

figura  substantice  ejus ;  id  est,  imago.  Ergo  Deus  est  corpus. 

3.  Praeterea,  omne  quod  habet  partes  corporeas  est  corpus.  Sed  Scri- 
ptura  attribuit  Deo  partes  corporeas;  dicitur  enim  (JobxL,  4)  :  Si  habes 
brachium  ut  Deus ;  et  (Psalm.  xxxiii,  16,  et  cxvii,  16)  :  Oculi  Domini  super 
justos  ;  et  Dextera  Domini  fecit  virtutem.  Ergo  Deus  est  corpus. 

4.  Praeterea,  situs  non  convenit  nisi  corpori.  Sed  ea  quas  ad  situm  per- 
'tinent,  in  Scripturisdicuntur  de  Deo  ;  dicitur  enim  (Is.vi,  i):  Vidi  Domi- 

num  sedentem;  et  (Is.  iii,  i3) :  Stat  ad  judicandum  Dominus.  Ergo  Deus 
est  corpus. 

5.  Praeterea,  nihil  potest  esse  terminus  localis  a  quo,  vel  ad  quem^  nisi 
sit  corpus,  vel  aliquid  corporeum.  Sed  Deus  in  Scriptura  dicitur  esse  ter- 
minus  localis,  ut  ad  quem,  secundum  illud  (Psal.  xxxiii,  6) :  Accedite  ad 
eum^  et  illuminamini ;  et  ut  a  quo,  secundum  illud  (Jer.  xvii,  i3)  :  Rece- 
dentes  a  te,  in  terra  scribentur.  Ergo  Deus  est  corpus. 

Sed  contra  est  quod  dicitur  (Joan.  iv,  44) :  Spiritus  est  Deus. 

CoNCLusio.  —  Cum  Deus  sit  primum  movens  immotum ,  ac primum  ens^ 
et  omnium  nobilissimum^  impossibile  est  corpus  esse. 

Respondeo  dicendum  absolute  Deum  non  esse  corpus ;  quod  tripliciter 
ostendit  potest.  —  Primo,  quia  nullum  corpus  movet  non  motum,  ut 
patet  inducendo  per  singula.  Ostensum  est  autem  supra  quod  Deus  est 
primum  movens  immobile.  Unde  manifestum  est  quod  Deus  non  est 
corpus.  —  Secundo,  quia  necesse  est  id  quod  est  primum  ens,  esse  in 
actu,  et  nullo  modo  in  potentia.  Licet  enim  in  uno  et  eodem  quod  exit 
de  potentia  inactum,  prior  sit  tempore  potentia  quam  actus,  simpliciter 
tamen  prior  est  actus  quam  potentia;  quia  quod  est  in  potentia  non  redu- 
citur  in  actum,  nisi  per  ens  actu.  Ostensum  est  autem  supra  quod  Deus 
est  primum  ens.  Impossibile  est  igitur  quod  in  Deo  sit  aliquid  in  po- 
tentia.  Omne  autem  corpus  est  in  potentia;  quia  continuum,  in  quantum 
hujusmodi,  divisibile  est  in  infinitum.  Impossibile  est  igitur  Deum  esse 
corpus.  —  Tertio^  quia  Deus  est  id  quod  est  nobilissimum  in  entibus,  ui 
ex  dictis  patet.  Impossibile  est  autem  aliquod  corpus  esse  nobilissimum 
in  entibus.  Quia  corpus  aut  est  vivum,  aut  non  vivum.  Corpus  autem 
vivum  manifestum  est  quod  est  nobilius  corpore  non  vivo.  Corpus  au- 
tem  vivum,  non  vivit  inquantum  corpus ;  quia  sic  omne  corpus  viveret. 
Oportet  igitur  quod  vivat  per  aliquid  aliud,  sicut  corpus  nostrum  vivit 
per  animam.  Illud  autem  per  quod  vivit  corpus,  est  nobilius  quam  cor- 
pus.  Impossibile  est  igitur  Deum  esse  corpus. 

Ad  primum  ergo  dicendum,  quod,  sacra  Scriptura  tradit  nobis  spiri- 
tualia  et  divina  sub  similitudinibus   corporalium.    Unde,   cum   trinam 

dimensionem  Deo  attribuit,  sub  similitudine  quantitatis  corporeae  quan- 
titatem  virtualem  ipsius  designat;  utpote  per  profunditatem,  virtutem 
ad  cognoscendum  occulta;  per  altitudinem,  excellentiam  virtutis  super 
omnia;  per  longitudinem,  durationem  sui  esse;  per  latitudinem,  affectum 
dilectionis  ad  omnia.  Vel,  ut  dicit  Dionysius  (De  Div.  Nom.  cap.  9)  : 
('  Per  profundijatem  Dei,  intelligitur  incomprehensibilitas  ipsius  essen- 
tiae;  per  longitudinem,  processus  virtutis  ejus  omnia  penetrantis;  per 
latitudinem  vero,  superextensio  ejus  ad  omnia  »  ;  inquantum  scilicet  sub 
ejus  protectione  omnia  continentur. 

Ad  secundum  dicendum,  quod  homo  dicitur  esse  ad  imaginem  Dei,  non 
secundum  corpus,  sed  secundum  id  quo  homo  excellit  alia  animalia 
Unde  (Gen.  I,  26)  postquam  dictum  est :  Faciamus  hominem  ad  imaginem 
et  similitudinem  nostram,  suhditur ^  utprcesit piscibus  maris,  etc.  Excellit 
autem  homo  omnia  animalia  quantum  ad  rationem  et  intellectum.  Unde 
secundum  intellectum  et  rationem,  quae  sunt  incorporea,  homo  est  ad 
imaginem  Dei. 

'  Ad  tertium  dicendum,  quod  partes  corporeae  attribuuntur  Deo  in  Scri- 
pturis,  ratione  suorum  actuum  secundum  quamdam  similitudinem  ;  sicut 
actus  oculi  est  videre.  Unde  oculus  de  Deo  dictus  significat  virtutem 
ejus  ad  videndum  modo  intelligibili,  non  sensibili ;  et  simile  est  de  aliis 
partibus. 

Ad  quartum  dicendum,  quod  etiam  ea  quae  ad  situm  pertinent,  non  attri- 
buuntur  Deo,  nisi  secundum  quamdam  simiiitudinem  ;  sicut  dicitur^e- 
dens,  propter  suam  immobilitatem  et  auctoritatem  ;  etstans,  propter  suam 
fortitudinem  ad  debellandum  omne  quod  adversatur  ei. 

Ad  quintum  dicendum,  quod  ad  Deum  non  acceditur  passibus  corpo- 
ralibus,  cum  ubique  sit,  sed  affectibus  mentis  ;  et  eodem  modo  ab  eo 
receditur.  Et  sic  accessus  et  recessus  subsimilitudine  localis  motus  desi- 
gnant  spiritualem  affectum. 
Cfr.  s.  c.  G.,i,  c.  20. 


§§  2.  Utrum  sit  idem  Deus  quod  sua  essentia  vel  natura. 

(S.  Th.  I,  q.iii,art.3) 

Videtur  quod  non  sit  idem  Deus  quod  sua  esseniia  vel  natura.  i.  Nihii 
enim  est  in  seipso.  Sed  essentia  vel  natura  Dei,  quae  est  deitas,  dicitur 
esse  in  Deo.  Ergo'  videtur  quod  Deus  non  sit  idem  quod  sua  essentia  vel 
natura. 

2.  Praeterea,  effectus  assimilatur  suae  causae;  quia  omne  agens  agit  sibi 
simile.  Sed  in  rebus  creatis  non  est  idem  suppositum  quod  sua  natura; 
non  enim  idem  est  homo  quod  sua  humanitas.  Ergo  nec  Deus  est  idem 
quod  sua  deitas. 

Sed  contra.  De  Deo  dicitur  quod  est  vita,  et  non  solum  quod  est 
vivens,  ut  patet  (Joan.  xiv,  6)  :  Ego  sum  via^  veritas,  et  vita.  Sicut  autem 
se  habet  vita  ad  viventem,  ita  deitas  ad  Deum.  Ergo  Deus  est  ipsa  deitas. 


*i 

CoNCLUSio.  —  Cum  Deus  non  sit  ex  materia  etforma  compositus,  idem 
est  quod  sua  essentia  et  natura. 

Respondeo  dicendum  quod  Deus  est  idem  quodsua  essentia  vel  natura. 
Ad  ciajus  intellectum  sciendum  est,  quod  in  rebus  compositis  ex  materia 
et  forma,  necesse  est  quod  differant  natura  vel  essentia  et  suppositum. 
Quia  essentia  vel  natura  comprehendit  in  se  tantum  illa  quas  cadunt  in 
definitione  speciei,  sicut  humanitas  comprehendit  in  se  ea  quae  cadunt  in 
definitione  hominis;  his  enim  homo  est  homo,  et  hoc  significat  huma- 
nitas,  scilicet  illud  quo  homo  est  homo.  Sed  materia  individualis  cum 
accidentibus  omnibus  individuantibus  ipsam  non  cadit  in  definitione 
speciei.  Non  enim  cadunt  in  definitione  hominis  hae  carnes  et  haec  ossa; 
aut  albedo,  vel  nigredo,  vel  aliqua  hujusmodi.  Unde  hae  carnes  et  haec 
ossa  et  accidentia  designantia  hanc  materiam  non  includuntur  in  huma- 
nitate  ;  et  tamen  in  eo  quod  est  homo  includuntur.  Unde  id  quod  est 
homo,  habet  in  se  aliquid  quod  non  habet  humanitas;  et  propter  haec 
non  est  totaliter  idem  homo  et  humanitas.  Sed  humanitas  significatur  ut 
pars  formalis  hominis;  quia  principia  definientia  habent  se  formaliter 
respectu  materiae  individuantis.  In  his  igitur  quae  non  sunt  composita  ex 
materia  et  forma,  in  quibus  individuatio  non  est  per  materiam  indivi- 
dualem,  id  est,  per  hanc  materiam,  sed  ipsae  formae  per  se  individuantur, 
oportet  quod  ipsae  formae  sint  supposita  subsistentia.  Unde  in  eis  non 
differt  suppositum  et  natura.  —  Et  sic,  cum  Deus  non  sit  compositus  ex 
materia  et  forma,  oportet  quod  Deus  sit  sua  deitas,  sua  vita,  et  quidquid 
aliud  sic  de  Deo  praedicatur. 

Ad  primum  ergo  dicendum ,  quod  de  rebus  simplicibus  loqui  non 
possumus,  nisi  per  modum  compositorum,  a  quibus  cognitionem  acci- 
pimus.  Et  ideo  de  Deo  loquentes  utimilr  nominibus  concretis,  ut  signifi- 
cemus  ejus  substantiam,  quia  apud  nos  non  subsistunt  nisi  composita; 
et  utimur  nominibus  abstractis,  utsignificemus  ejus  simpiicitatem.  Quod 
ergo  dicitur  deitas,  vel  vita,  vel  aliquid  hujusmodi  esse  in  Deo,  referen- 
dum  est  ad  diversitatem  quae  est  in  acceptione  inteliectus  nostri,  et  non 
ad  aliquam  diversitatem  rei. 

Ad  secundum  dicendum,  quod  effectus  Dei  imitantur  ipsum  non 
perfecte,  sed  secundum  quod  possunt,   et  hoc  ad  defectum  imitationis 

I.  Quod  Deus  est  sua  essentia.  —  In  omni  enim  eo,  quod  non  est  sua  essen- 
tia  sive  quidditas,  oportet  aliquam  esse  compositionem.  Quum  enim  in  unoquo- 
que  sit  sua  essentia,  si  nihil  in  aliquo  esset  praeter  ejus  essentiam,  totum  quod 
res  est  esset  ejus  essentia  ;  et  sic  ipsum  esset  sua  essentia.  Si  igitur  aliquid  non 
est  sua  essentia,  oportet  aliquid  in  eo  esse  praeter  ejus  essentiam ;  et  sic  oportet 
in  eo  esse  compositionem.  In  Deo  autem  nuUa  est  compositio.  Deus  igitur  est 
sua  essentia. 

Adhuc,  solum  illud  videtur  esse  praeter  essentiam  vel  quidditatem  rei,  quod 
non  intrat  definitionem  ipsius.  Definitio  enim  significat  quid  est  res.  Sola  au- 
tem  accidentia  rei  sunt,  quee  in  definitione  non  cadunt.  Sola  igitur  accidentia 
suntinre  aliqua,  praeter  essentiam  ejus.  In  Deo  autem  non  sunt  aliqua  acci- 
denlia;  nihil  igitur  est  in  eo  praeter  essentiam  ejus  ;  est  igitur  ipsesua  essentia. 
(S.  c.  G.,  I,  c.  21.) 

pertinet,  quod  id  quod  est  simplex  et  unum,  non  potest  repraesentari  nisi 
per  multa  ;  et  sic  accidit  in  eis  compositio  ex  qua  provenit  quod  in  eis 
non  est  idem  suppositum  quod  natura. 
Gfr.  S.  c.  G.,  I,  c.  21. 

§§3.  Utrum  in  Deo  sit  idem  essentia  et  esse. 

(S.Th.  I,  q.  III,  art.4) 

Videtur  quod  in  Deo  non  sit  idem  essentia  et  esse.  i.  Si  enim  hoc  sit, 
tunc  ad  esse  divinum  nihil  additur.  Sed  esse  cui  nulla  fit  additio,  est  esse 
commune,  quod  de  omnibus  praedicatur.  Sequitur  ergo  quod  Deus  sit 
ens  commune  praedicabile  de  omnibus.  Hoc  autem  est  falsum,  secundum 
illud  (Sap.xiv,  21) :  Incommunicabile  nomen  lignis  et  lapidibus  imposue- 
runt.  Ergo  esse  Dei  non  est  ejus  essentia. 

2.  Praeterea,  de  Deo  scire  possumusan  sit;  non  autem  possumus  scire 
quid  sit.  Ergo  non  est  idem  esse  Dei,  et  quod  quid  est  ejus  sive  quid- 
ditas  vel  natura. 

Sed  contra  est,  quod  Hilarius  dicit  (De  Trinit.,  )ib.  vii,  n.  2)  :  «  Esse 
non  est  accidens  in  Deo,  sed  subsistens  veritas.  »  Id  ergo  quod  subsistit 
in  Deo,  est  suum  esse. 

CoNCLusio.  —  Deus^  cum  sit  primum  efficiens,  ac  actus  purus,  et  ens 
simpliciter primum,  essentiam  indistinctam  ab  esse  habet. 

Respondeo  dicendum  quod  Deus  non  solum  est  sua  essentia,  ut  osten- 
sum  est,  sed  etiam  suum  esse  :  quod  quidem  multipliciter  ostendi  potest. 
—  Primo^  quia  quidquid  est  in  aliquo,  quod  est  praeter  essentiam  ejus, 
oportet  esse  causatum  :  vel  a  principiis  essentiae,  sicut  accidentia  propria 
consequentia  speciem  ;  ut  risibile  consequitur  hominem,  et  causatur  ex 
principiis  essentialibus  speciei :  vel  ab  aliquo  exteriori,  sicut  calor  in 
aqua  causatur  ab  igne.  Si  igitur  ipsum  esse  rei  sit  aliud  ab  ejus  essentia, 
necesse  est  quod  esse  illius  rei  vel  sit  causatum  ab  aliquo  exteriori,  vel  a 
principiis  essentialibus  ejusdem  rei.  Impossibile  est  autem  quod  esse  sit 
causatum  tantum  ex  principiis  essentialibus  rei ;  quia  nulla  res  sufficit  ad 
hoc  quod  sit  sibi  causa  essendi,  si  habeat  esse  causatum.  Oportet  ergo 
quod  iilud  cujus  esse  est  aliud  ab  essentia  sua,  habeat  esse  causatum  ab 
alio.  Hoc  autem  non  potest  dici  de  Deo  ;  quia  Deup  dicimus  esse  pri- 
mam  causam  efficientem.  Impossibile  est  ergo  quod  in  Deo  sit  aliud  esse, 
et  aliud  ejus  essentia.  —  Secundo^  quia  esse  est  actualitas  omnis  formae 
vel  naturae ;  non  enim  bonitas  vel  humanitas  significatur  in  actu,  nisi 
prout  significamus  eam  esse.  Oportet  igitur  quodipsum  esse  comparetur 
ad  essentiam,  quae  est  aliud  ab  ipso,  sicut  actus  ad  potentiam.  Cum  igi- 
tur  in  Deo  nihil  sit  potentiaie,  sequiiur  quod  non  sit  aliud  in  eo  essentia 
quam  suum  esse.  Sua  igitur  essentia  est  suum  esse.  —  Tertio,  quia 
sicut  illud  quod  habet  ignem,  et  non  est  ignis,  est  ignitum  per  pariicipa- 
tionem  ;  ita  illud  quod  habet  esse  et  non  est  esse,  est  ens  per  participa- 
tionem.  Deus  autem  est  sua  essentia,  ut  ostensum  est.  Si  igitur  non  sit 
suum  esse,  erit  ens  per  participationem,  et  non  per  essentiam.  Non  ergo 


DE    ATTRIBUTIS    DEI    SUBSTANTIALIBUS  535 

erit  primum  ens,  quod  absurdum  est  dicere.  Est  igitur  Deus  suum  esse, 
et  non  solum  sua  essentia. 

Ad  primum  ergo  dicendum,  quod  aliquid  cui  non  fit  additio,  potest  in- 
telligi  dupliciter.  Uno  modo,  ut  de  ratione  ejus  sit  quod  non  fiat  ei 
addiiio ;  sicut  de  ratione  animalis  irrationalis  est  ut  sit  sine  ratione.  Alio 
modo  intelligitur  aliquid  cui  non  fit  additio,  quia  non  est  de  ratione  ejus 
quod  sibi  fiat  additio  :  sicut  animal  commune  est  sine  ratione,  quia  non 
est  de  ratione  animalis  communis  ut  habeat  rationem;  sed  nec  de  ratione 
ejus  est  ut  careat  ratione.  Primo  igitur  modo,  esse  sine  additione,  est 
esse  divinum ;  secundo  modo  esse  sine  additione,  est  esse  commune, 

Ad  secundum  dicendum,  quod  esse  dupliciter  dicitur  :  uno  modo  si- 
gnificat  actum  essendi ;  alio  modo  significat  compositionem  propositionis, 
quam  anima  adinvenit  conjungens  praedicatum  subjecto.  Primo  igitur 
modo  accipiendo  esse,  non  possumus  scire  esse  Dei',  nec  ejus  essentiam, 
sed  solum  secundo  modo.  Scimus  enim  quod  haec  propositio  quam 
formamus  de  Deo,  cum  dicimus,  Deus  est^  vera  est;  et  hoc  scimus  ex 
ejus  effectibus,  ut  supra  dictum  est. 

Cfr.  S.  c.  G.,  I,  c.  22.  —  De  Potent.,  q.  vii,  art.  2. 


§§  4.  Utrum  in  Deo  sint  aliqua  accidentia. 

(S.  Th.  I,  q.  m,  art.  6) 

Videtur  quod  in  Deo  sint  aliqua  accidentia.  i.  Substantia  enim  nulli 
est  accidens,  ut  dicitur  (Phys,  lib.  i,  c.  3).  Quod  ergo  in  uno  est  accidens, 
non  potest  in  alio  esse  substantia.  Sed  sapientia,  virtus,  et  hujusmodi, 
quae  in  nobis  sunt  accidentia,  Deo  attribuuntur.  Ergo  et  in  Deo  sunt 
accidentia. 

2.  Praeterea,  in  quolibet  genere  est  unum  primum.  Multa  autem  sunt 
genera  .'J.ccidentium.  Si  igitur  prima  illorum  generum  non  sunt  in  Deo, 
erunt  multa  prima  extra  Deum  ;  quod  est  inconveniens. 

Sed  contra.  Omne  accidens  in  subjecto  est.  Deus  autemnonpotest  esse 
subjectum ;  quia  «  forma  simplex  non  potest  esse  subjectum,  »  ut  dicit 
Boetius  (De  Trinit.  c.  2).  Ergo  in  Deo  non  potest  esse  accidens. 

CoNCLusio.  —  Cum  Deus  sit  actus  purus,  ac  ipsum  esse ,  primumque  ens, 
ac  prima  causa^  in  eo  nullum  accidens  esse  potest. 

Respondeo  dicendum  quod  secundum  praemissa  manifeste  apparet 
quod  in  Deoaccidens  esse  non  potest.  —  Primo  quidem,  quia  subjectum 
comparatur  ad  accidens,  sicut  potentia  ad  actum;  subjectum  enim  secun- 
dum  accidens  est  aliquo  modo  in  actu  :  esse  autem  in  potentia,  omnino 
removetur  a  Deo.  —  Secundo^  quia  Deus  est  suum  esse.  Nam,  ut  Boetius 
dicit  (Lib.  de  Hebd.),  licet  id  quod  est,  aliquid  aliud  possit  habere  adjun- 
ctum  ;  tamen  ipsum  esse  nihil  aliud  adjunctum  habere  potest ;  sicut  quod 
est  calidum,  potest  habere  aliquid  extraneum  quam  calidum,  ut  albedi- 
nem  ;  sed  ipse  calor  nihil  habet  praeter  calorem.  —  Tertio,  quia  omne 
quod  est  per  se,  prius  est  eo  quod  est  per  accidens.   Unde  cum  Deus  sit 

simpliciter  primum  ens,  in  eo  nihil  potest  esse  per  accidens.  Spd  nec  acci- 
dentia  per  se  in  eo  esse  possunt ;  sicut  risibile  est  per  se  accidens  hominis  ; 
quia  hujusmodi  accidentia  causantur  ex  principiis  subjecti.  In  Deo  autem 
nihil  potest  esse  causatum,  cum  sit  causa  prima.  Unde  relinquitur  quod 
in  Deo  nullum  sit  accidens. 

Ad  primum  ergo  dicendum,  quod  virtus  et  sapientia  non  univoce  dicun- 
tur  de  Deo  et  de  nobis.  Unde  non  sequitur  quod  sint  accidentia  in  Deo, 
sicut  in  nobis. 

Ad  secundum  dicendum,  quod  cum  substantia  sit  prior  accidentibus, 
principia  accidentium  reducuntur  in  principia  substantiae,  sicut  in  priora  ; 
quamvis  Deus  non  sit  primum  contentum  in  genere  substantiae,  sed  pri- 
mum  exira  omne  genus  respectu  totius  esse. 

Cfr.  S.  c.  G.,  I,  c.  3i.  —  iSent.,  Dist.  viii.  q.4,  art.  3.  —  De  Potent.,  q.  vii,  art.  "4. 

§§  5.  Utrum  Deus  slt  omnino  simplex. 

(S.  Th.  I,  q.  III,  art.  7) 

Videtur  quod  Deus  non  sit  omnino  simplex.  i.  Ea  enim  quae  sunt  a 
Deo,  imitantur  ipsum;  unde  a  primo  ente  sunt  omnia  entia;  et  a  primo 
bono  sunt  omnia  bona.  Sed  in  rebus  quae  sunt  a  Deo,  nihil  est  omnino 
simplex.  Ergo  nec  Deus. 

2.  Praeterea,  omne  quod  est  melius,  Deo  attribuendum  est.  Sed  apud 
nos  composita  sunt  irteliora  simplicibus  ;  sicut  corpora  mixta  elementis, 
et  animalia  plantis.  Ergo  non  est  dicendum  quod  Deus  sit  omnino 
simplex. 

Sed  contra  est,  quod  Augustinus  dicit  (De  Trinit.lib.  vi,  cap.  6  et^) 
quod  «  Deus  vere  et  summe  simplex  est.  » 

CoNCLUSio.  —  Cum  Deus  sit  primum  ens^  prima  causa,  actus  purus,  et 
ipsum  esse^  omni  prorsus  simplicitate  gaudet. 

Respondeo  dicendum  quod  Deum  esse  omnino  simplicem,  multi- 
pliciter  potest  esse  manifestum.  —  Primo  quidem  per  supradicta.  Cum 
enim  in  Deo  non  sit  compositio,  neque  quantitativarum  partium  quia 
corpus  non  est,  neque  compositio  formae  et  materiae  ;  neque  in  eo  sit 
aliud  natura  et  suppositum  ;  neque  aliud  essentia  et  esse ;  neque  in  eo  sit 
compositio  generis  et  differentiae,  neque  subjecti  et  accidentis ;  mani- 
festum  est  quod  Deus  nullo  modo  compositus  est,  sed  est  omnino  simplex. 
—  Secundo,  quia  omne  compositum  est  posterius  suis  componentibus, 
et  dependens  ex  eis.  Deus  autem  est  primum  ens.  —  Tertio,  quia  omne 
compositum  causam  habet.  Quae  enim  secundum  se  diversa  sunt,  non 
conveniunt  in  aliquod  unum,  nisi  per  aliquam  causam  adunantem  ipsa. 
Deus  autem  non  habet  causam,  cum  sit  prima  causa  efficiens.  —  Quarto^ 
quia  in  omni  composito  oportet  esse  potentiam  et  actum  :  quod  in  Deo 
non  est;  quia  vel  una  partium  est  actus  respectu  alterius,  vei  saltem 
omnes  partes  sunt  in  potentia  respectu  totius.  —  QuintOy  quia  omne 
compositum  est  aliquid  quod  non  convenit  alicui  suarum  partium.  Et 
quidem  in  totis  dissimilium  partium  manifestum  est;  nuUa  enim  partium 

hominis  est  homo,  neque  aliqua  partium  pedis  est  pes.  In  totis  vero 
similium  partium,  licet  aliquid  quod  dicitur  de  toto,  dicatur  de  parte, 
sicut  pars  aeris  est  aer,  etpars  aquae  est  aqua,  aliquid  tamen  dicitur  de 
toto,  quod  non  convenit  alicui  partium  ;  non  enim  si  tota  aqua  est  bicu- 
bita,  est  pars  ejus.  Sic  igiturin  omni  composito  est  aliquid  quod  non  est 
ipsum.  Hoc  autem  etsi  possii  dici  de  habente  formam,  quod  scilicet 
habeat  aliquid  quod  non  est  ipsum;  puta  in  albo  est  aiiquid  quod  non 
pertinet  ad  rationem  albi ;  tamen  in  ipsa  forma  nihil  est  alienum.  Unde, 
cum  Deus  sit  ipsa  forma  vel  potius  ipsum  esse,  nullo  modo  compositus 
esse  potest.  Et  hanc  rationem  tangit  Hilarius  (De  Trinit.,  lib.  vn,  n.  27) 
dicens:  «  Deus.  qui  virtus  est,  ex  infirmis  non  continetur;  neque  qui  lux 
est,  ex  obscuris  coapiatur.  » 

Adprimum  dicendum,  quod  ea  qu2e  sunt  a  Deo,  imitantur  ipsum,  sicut 
causata  primam  causam.  Est  autem  hoc  de  ratione  causati,  quod  sit 
aliquo  modo  compositum,.quia  ad  minus,  esse  ejus  est  aliud  quam  quod 
quid  est. 

Ad  secundum  dicendum,  quod  apud  nos  composita  sunt  meliora 
simplicibus;  quia  perfectio  bonitatis  creaturae  non  invenitur  in  uno,  sed 
in  multis.  Sed  perfectio  divinae  bonitatis  invenitur  in  uno  simplici. 

Cfr.  S.  c.  G.,i,  c.  17-25.—  iSent.,  Dist.  viii,  q.4,  art.  i.—  De  Potent.,  q.  vii,  art.  i. 


§  12.  —  Utrum  Deus  sit  immutabilis. 

(S.  Th.  I,  q.  IX,  art.  1) 

Videtur  quod  Deus  non  sit  omnino  immutabilis.  i.  Quidquid  enim 
movet  seipsum,  est  aliquo  modo  mutabile.  Sed,  sicut  dicit  Augustinus 
(Sup.  Gen.  ad  litt.,lib.  viii,  cap.  20) :  «  Spiritus  creator  movet  se,  necper 
tempus  nec  per  iocum.  »  Ergo  Deus  est  aliquo  modo  mutabilis. 

2.  Praeterea,  (Sap.  vii,  24)  dicitur  de  Sapientia,  quod  est  mobilior  om- 
nibus  mobilibus.  Sed  Deus  est  ipsa  sapientia.  Ergo  Deus  est  mobilis. 

3.  Praeterea,  appropinquare  et  elongari  motum  significant.  Hujusmodi 
autem  dicuntur  de  Deo  in  Scriptura  (Jac.  iv,  8)  :  Appropinquate  DeOy  et 
appropinquabit  vobis.  Ergo  Deus  est  mutabilis. 

Sed  contra  est,  quod  dicitur  (Malac.  iii,  6)  :  Ego  Deus,  et  non  mutor, 
CoNCLUsio.  —  Deus  cum  sit primum  ens,  omnino  simplex,  et  per  essen- 
tiam  infinitus,  est  simpliciter  immutabilis. 

Respondeo  dicendum  quod  ex  praemissis  ostenditur  Deum  esse  omnino 
immutabilem.  —  Primo  quidem,  quia  supra  ostensum  est  esse  aliquod 
primum  ens,  quod  Deum  dicimus ;  et  quod  hujusmodi  primum  ens  oportet 
esse  purum  actum  absque  permixtione  alicujus  potentiae  ;  eo  quod  poten- 
tia  simpliciter  est  posterior  actu.  Omne  autem  quod  quocumque  modo 
mutatur,  est  aliquo  modo  in  potentia.  Ex  quo  patet  quod  impossibile  est 
Deum  aliquo  modo  mutari.  —  Secundo,  quia  omne  quod  movetur,  quan- 
tum  ad  aliquid  manet,  et  quantum  ad  aliquid  transit;  sicutquod  movetur 

de  albedine  in  nigredinem,  manet  secundum  substantiam.  Et  sic  in  omni 
eo  quod  movetur,  attenditur  aliqua  compositio.  Ostensum  est  autem  supra 
quod  in  Deo  nulla  est  compositio,  sed  est  omnino  simplex.  Unde  mani- 
festum  est  quod  Deus  moveri  non  potest.  —  Tertio^  quia  omne  quod 
movetur,  motu  suo  aliquid  acquirit,  et  pertingit  ad  illud  ad  quod  prius 
non  pertingebat.  Deus  autem,  cum  sit  infinitus,  comprehendens  in  se 
omnem  plenitudinem  perfectionis  totius  esse,  non  potest  aliquid  acqui- 
rere ;  nec  extendere  se  in  aliquid  ad  quod  prius  non  pertingebat.  Unde 
nullo  modo  sibi  competit  motus.  —  Et  inde  est  quod  quidam  antiquo- 
rum,  quasi  ab  ipsa  veritate  coacti,  posuerunt  primum  principium  esse 
immobile. 

Ad  j[?r/mwm  ergo  dicendum,  quod  Augustinus  ibi  loquitur  secundum 
modum  quo  Plato  dicebat  primum  movens  movereseipsum,  omnem  ope- 
rationem  nominans  motum;  secuudum  quod  etiam  ipsum  intelligere  et 
velle  et  amare,  motus  quidam  dicuntur.  Quia  ergo  Deus  intelligit  et  amat 
seipsum  :  secundum  hoc  dixeruntquod  Deus  movet  seipsum,  non  autem 
secundum  quod  motus  et  mutatio  est  existentis  in  potentia;  ut  nunc 
loquimur  de  mutatione  et  motu. 

Ad  secundum  dicendum.,  quod  sapientia  dicitur  mobilis  esse  similitu- 
dinarie ;  secundum  quod  suam  simiiitudinem  ditfundit  usque  ad  uhima 
rerum.  Nihil  enim  esse  potest  quod  non  procedat  a  divina  sapientia  per 
quamdam  imitationem,  sicut  aprimo  principio  effectivo  et  formali,  prout 
etiam  artificiata  procedunt  a  sapientiaartificis.  Sic  igitur  inquantum  simi- 
litudo  divinae  sapientiae  gradatim  procedit  a  supremis  quae  magis  partici- 
pant  de  ejussimilitudine,  usque  ad  infima  rerum  quae  minus  participant, 
dicitur  esse  quidam  processus  et  motus  divinae  sapientiae  in  res;  sicut  si 
dicamus  solem  procedere  usque  ad  terram,  inquantum  radius  luminis 
ejus  usque  ad  terram  pertingit.  Et  hoc  modo  exponit  Dionysius  (De 
Caeiest.  Hierarch.,  cap.  i),  dicens  quod  omnis  processas  divinae  mani- 
festationis  venit  ad  nos  a  Patre  luminum  motae. 

Ad  tertium  dicendum,  quod  hujusmodi  dicuntur  de  Deo  in  Scripturis 
metaphorice.  Sicut  enim  dicuntur  sol  intrare  domum  vel  exire,  inquan- 
tum  radius  ejus  pertingit  ad  domum ;  sic  dicitur  Deus  appropinquare  ad 
nos,  vel  recedere  a  nobis,  inquantum  percipimus  influentiam  bonitaiis 
ipsius,  vel  ab  eo  deficimus. 

Cfr.  I  Sent.,  Dist.  viii,  q.  3,  art.  i.  —  Ad  Reginald.,  i,  c.  4  et  97. 


§  13.  —  Utrum  Deus  sit  aeternus. 

fS.Th.  I,  q.x,  art.  2) 

Videturquod  Deusnon  sit  aeternus.  i.  Nihil  enim  factum  potest  dici  de 
Deo.  Sed  aeternitas  est  aliquid  factum.  Dicit  enim  Boetius  (De  Cons. 
lib  v,  pros.  ult.)  quod  «  nunc  fluens  facit  tempus,  nunc  stans  facit  aeterni- 

latem  ;   »   et  Augustinus  dicit  (Lib.  Quaest.  lxxxiii,  quaest.  23),    quod 
«  Deus  est  auctor  aeternitatis.  »  Ergo  Deus  non  est  aeternus. 

2.  Praeterea,  quod  est  ante  aeternitatem,  et  post  asternitatem,  non  men- 
suratur  aeternitate.  Sed  «  Deus  est  ante  seternitatem,  »  ut  dicitur  (Lib.  de 
causis,  proposit.  2) ;  et  post  aeternitatem  :  dicitur  enim  (Exod.xv,  18): 
quod  Dominus  regnabit  in  ceternum,  et  ultra.  Ergo  esse  aeternum  non 
convenit  Deo. 

3.  Praeterea,  aeternitas  mensura  quaedam  est.  Sed  Deo  non  convenit 
esse  mensuratum.  Ergo  non  competit  ei  esse  aeternum. 

4.  Praeterea,  in  aeternitate  non  est  praesens,  praeteritum,  vel  futurum, 
cum  sit  tota  simuL  Sed  de  Deo  dicuntur  in  Scripturis  verba  praesentis 
temporis,  praeteriti,  vel  futuri.  Ergo  Deus  non  est  aeternus. 

Scd  contra  est,  quod  dicit  Athanasius  (in  SymboL) :  ^Eternus  Pater, 
ceternus  Filius^  ceternus  Spiritus  Sanctus. 

CoNCLusio.  —  Deus  immutabilis  existens,  ceternus  non  solum  est^  sed 
etiam  sua  ceternitas. 

Respondeo  dicendum  quod  ratio  aeternitatis  consequitur  immutabilita- 
tem,  sicut  ratio  temporis  consequitur  motum.  Unde  cum  Deus  sit  maxime 
immutabilis,  sibi  maxime  competit  esse  aeternumL  Nec  solum  est  aeter- 
nus,  sed  est  sua  aeternitas.  Cum  tamen  nulla  alia  res  sit  sua  duratio,  quia 
non  est  suum  osse;  Deus  autem  est  suum  esse  uniforme.  Unde  sicut  est 
sua  essentia,  ita  sua  arternitas^. 


1.  Quod  Deiis  est  ceternus.  Nam  omne  quod  incipit  esse  vel  desinit,  per 
motum  vel  mutationem  hoc  patitur.  Ostensum  autem  est  Deum  esse  omnino 
immutabilem  ;  est  igitur  aeternus,  carens  principio  et  fine. 

Item,  illa  sola  tempore  mensurantur  quae  moventur,  eo  quod  tempus  est 
numerus  motus.  Deus  autem  est  omnino  absque  motu  ;  tempore  igitur  non 
mensuratur.  Igitur  in  ipso  non  est  prius  vel  posterius  accipere;  non  ergo  habet 
esse  post  non  esse,  nec  non  esse  post  esse  potest  habere,  nec  aliqua  successio 
in  esse  ipsius  inveniri  potest,  quia  haec  sine  tempore  intelligi  non  possunt. 
Est  igitur  carens  principio  et  fine,  totum  esse  suum  simul  habens;  in  quo  ratio 
aeternitatis  consistit. 

AdhuCy  si  Deus  aliquando  non  fuit  et  postmodum  fuit,  ab  aliquo  eductus  est 
de  non  esse  in  esse  ;  non  autem  a  seipso,  quia  quod  non  est  non  potest  aliquid 
agere.  Si  autem  ab  alio,  illud  est  prius  eo.  Ostensum  est  autem  Deum  esse  pri- 
mam  causam;  non  igitur  esse  incepit ;  unde  nec  esse  desinet,  quia  quod  semper 
fuit  habet  virtutem  semper  essendi.  Est  igitur  aeternus. 

Amplius,  oportet  ponere  aliquod  primum  ens  necessarium,  quod  est  per 
seipsum  necessarium ;  et  hoc  est  Deus.  Igitur  Deus  aeternus  est,  quum  omne 
necessarium  per  se  sit  aeternum.(S.  c.  G.,  i,  c.  i5.) 

2.  Quod  in  Deo  non  est  aliqua  successio.  —  Per  hoc  autem  manifestum  est, 
quod  in  Deo  non  est  aliqua  successio,  sed  ejus  esse  totum  est  simul.  Successio 
enim  non  invenitur  nisi  in  illis,  quae  sunt  aliqualiter  motui  subjecta ;  prius 
enim  et  posterius  in  motu  causant  temporis  successionem.  Deus  autem  nullo 
modo  est  motui  subjectus  :  non  igitur  est  in  Deo  aliqua  successio,  sed  ejusesse 
est  totum  simul.  —  Item,  si  alicujus  esse  non  est  totum  simul,  oportet  quod  ei 
aliquid  deperire  possit,  et  aliquid  advenire  ;  deperit  enim  illud  quod  transit,  et 
advenire  ei  potest  illud  quod  in  futurum  expectatur.  Deo  autem  nihil  deperit, 
nec  accrescit,  quia  immobilis  est  :  igitur  esse  ejus  est  totum  simul.  —  Ex  his 

Ad  primum  ergo  dicendum,  quod  nunc  stans  dicitur  facere  aeternitatem, 
secundumnostram  appreliensionem.  Sicut  enim  causatur  in  nobis  appre- 
hensio  temporis,  eo  quod  apprehendimus  fluxum  ipsius  nunc^  ita  causa- 
tur  in  nobis  apprehensio  aeternitatis,  inquantum  apprehendimus  nunc 
stans.  Quod  autem  dicit  Augustinus  (loc.  cit.)  quod  u  Deus  est  auctor 
aeternitatis,  »  intelligitur  de  aeternitate  participata.  Eo  enim  modo  com- 
municat  Deus  suam  aeternitatem  aliquibus,  quo  et  suam  immutabilitatem. 

Et  per  hoc  patet  soiutio  ad  secundum.  Nam  Deus  dicitur  esse  ante 
aeternitatem,  prout  participatur  a  substantiis  immaterialibus.  Unde  et 
ibidem  dicitur  (Lib.  de  causis,  propos.  2)  quod  «  intelligentia  parificatur 
aeternitati.  »  —  Quod  autem  dicitur  in  Exod.  :  Dominus  regnabit  in 
ceternum^  et  ultra^  sciendum  quod  ceternum  accipitur  ibi  pro  saeculo ; 
sicut  habet  alia  translatio.  Sic  igitur  dicitur  quod  regnabit  ultra  aeternum ; 
quia  durat  ultra  quodcumque  saeculum,  id  est  ultra  quamcumque  dura- 
tionem  datam.  Nihil  est  enim  aliud  saeculum  quam  periodus  cujuslibet 
rei,  ut  dicitur  (De  Caelo,  lib.  i,  c.  y).  Vel  dicitur  etiam  ultra  aeternum 
regnare;  quia  si  etiam  aliquid  aliud  semper  esset,  ut  motus  caeli,  secun- 
dum  quosdam  philosophos,  tamen  Deus  ultra  regnat,  inquantum  ejus 
regnum  est  totum  simul. 

Ad  tertium  dicendum,  quod  aeternitas  non  est  aliud  quam  ipse  Deus. 
Unde  non  dicitur  Deus  aeternus,  quasi  sit  aliquo  modo  mensuratus  ;  sed 
accipitur  ibi  ratio  mensurae  secundum  apprehensionem  nostram  tantum. 

Ad  quartum  dicendum,  quod  verba  diversorum  temporum  attribuuntur 
Deo,  inquantum  ejus  aeternitas  omnia  tempora  includit;  non  quod  ipse 
varietur  per  praesens,  praeteritum  et  futurum. 

Cfr.  S.  c.  G.,  I,  c.  i5. —  I  Sent.,  Dist.  viii,  q.  2,  art.  2;  Dist.  xix,  q.  2,  art.  i. 


§  14.  —  Utrum  Deus  sit  in  omnibus  rebus. 

(S.  Th.  I,  q.  VIII,  art.  1) 

Videtur  quod  Deus  non  sit  in  omnibus  rebus.  i.  Quod  enim  est  supra 
omnia,  non  est  in  omnibus  rebus.  Sed  Deus  est  supra  omnia,  secundum 
illud  (Ps.  cxii,  4)  :  Excelsus  super  omnes  gentes  Dominus,  et  super  caHos 
gloria  ejus.  Ergo  Deus  non  est  in  omnibus  rebus. 

2.  Praeterea,  quod  est  in  aliquo,  continetur  ab  eo.  Sed  Deus  non  conti- 
netur  a  rebus,  sed  magis  continet  res.  Ergo  Deus  non  est  in  rebus,  sed 
magis  res  sunt  in  eo.  Unde  Augustinus  (Lib.  Quaest.  lxxxiii,  quaest.  20) 
dicit,  quod  «  in  ipso  potius  sunt  omnia,  quam  ipse  alicubi.  » 

3.  Praeterea,    quanto  aliquod   agens  est  viriuosius,   tanto  ad  magis 

autem  duobus  apparet  quod  proprie  est  aeternus.  Illud  enim  proprie  est  aeter- 
num,  quod  semper  est,  et  cujus  esse  est  totum  simul,  secundum  quod  Boetius 
dicit,  quod  aeternitas  est  interminabilis  vitae  tota  simul  et  perfecta  posscssio. 
(Ad  Reginald.,  i,  c.  8) 

distans  ejus  actio  procedit.  Sed  Deus  est  virtuosissimum  agens.  Ergo 
ejus  actio  pertingere  potest  ad  ea  etiam  quae  ab  ipso  distant ;  nec  oportet 
quod  sit  in  omnibus. 

4.  Praeterea,  daemones  res  aliquae  sunt ;  nec  tamen  Deus  est  in  daemo- 
nibus;  non  enim  est  conventio  lucis  ad  tenebras,  utdicitur  (II.  Cor.vi,  i5) 
Ergo  Oeus  non  est  in  omnibus  rebus. 

Sed  contra.  Ubicumque  operatur  aliquid,  ibi  est.  Sed  Deus  operatur 
in  omnibus,  secundum  illud  (Is.  xxvi,  12)  :  Omnia  opera  nostra  operatus 
es  in  nobis,  Domine.  Ergo  Deus  est  in  omnibus  rebus. 

CoNCLusio.  —  Deus,  cum  sit  ipsum  esse  per  essentiam^  est  intime  in 
omnibus  rebus. 

Respondeo  dicendum  quod  Deus  est  in  omnibus  rebus,  non  quidem 
sicut  pars  essentiae,  vel  sicut  accidens,  sed  sicut  agens  adest  ei  in  quod 
agit.  Oportet  enim  omne  agens  conjungi  ei  in  quod  immediate  agit,  et 
sua  virtute  illud  contingere.  IJnde  (Physic.  lib.vii,  c.  2)  probatur  quod 
motum  et  movens  oportet  esse  simul.  Cum  autem  Deus  sit  ipsum  esse 
per  suam  essentiam,  oportet  quod  esse  creatum  sit  proprius  effectus 
ejus  ;  sicut  ignire  est  proprius  effectus  ipsius  ignis.  Hunc  autem  effectum 
causat  Deus  in  rebus,  non  solum  quando  primo  esse  incipiunt,  sed 
quamdiu  in  esse  conservantur  ;  sicut  lumen  causatur  in  aere  a  sole, 
quamdiu  aer  illuminatus  manet.  Quamdiu  igitur  res  habet  esse,  tamdiu 
oportet  quod  Deus  adsit  ei  secundum  modum  quo  esse  habet.  Esse 
autem  est  illud  quod  est  magis  intimum  cuilibet,  et  quod  profundius 
omnibus  inest;  cum  sit  formale  respectu  omnium  quae  in  re  sunt.  Unde 
oportet  quod  Deus  sit  in  omnibus  rebus  et  intime*. 

Ad  primum  ergo  dicendum,  quod  Deus  est  supra  omnia  per  excel- 
lentiam  suae  naturae,  et  tamen  est  in  omnibus  rebus,  ut  causans  omnium 
esse,  ut  supra  dictum  est  (in  corp.  art.) '. 

Ad  secundum  dicendum,  quod  licet  corporalia  dicantur  esse  in  aliquo 


1.  Deus  est  in  omnibus  per  potentiam ,  inquantum  omnia  eju"s  potestati 
subduntur  ;  est  per  praesentiam  in  omnibus.  inquantum  omnia  nuda  sunt  et 
aperta  oculis  ejus  ;  est  in  omnibus  per  essentiam,  inquantum  adest  omnibus  ut 
causa  essendi.  (S.Th.  i,  q.  viii,  art.  3,  c.) 

2.  Non  est  autem  asstimandum  Deum  sic  esse  ubique  quod  per  locorum 
spatia  dividatur,  quasi  una  pars  ejus  sit  hic  et  alia  alibi  ;  sed  totus  ubique  est ; 
Deus  enim,  quum  sit  omnino  simplex,  partibus  caret. 

Neque  sic  simplex  est  sicut  punctus  qui  est  terminus  continui,  et  propter  hoc, 
determinatum  situm  in  continuo  habet ;  unde  non  potest  unus  punctus  nisi  in 
uno  loco  iildivisibili  esse.  Deus  autem  indivisibilis  est,  quasi  omnino  extra 
genus  continui  existens  ;  unde  non  determinatur  ad  locum  vel  magnum,  vel 
parvum,  ex  necessitate  suae  essentia^,  quasi  oporteat  eum  esse  in  aliquo  loco, 
quum  ipse  fuerit  ab  seterno  ante  omnem  locum ;  sed  immensitate  suae  virtutis 
attingit  omnia  quae  sunt  in  loco,  quum  sit  universalis  causa  essendi.  Sic  igitur 
ipse  totus  est  ubicumque  est,  quia  per  simplicem  suam  virtutem  universa 
attingit. 

Non  est  tamen  aestimandum  quod  Deus  sic  sit  in  rebus  quasi  mixtus ;  osten- 
sum  est  enim  quod  neque  materia  neque  forma  est  alicujus,  sed  est  in  ope- 
ribus  per  modum  causae  agentis.  (S.  c.  G.,  iii,  c.  68.) 

sicut  in  continente,  tamen  spiritualia  continent  ea  in  quibus  sunt  ;  sicut 
anima  continet  corpus.  Unde  et  Deus  est  in  rebus,  sicut  coniinens  res. 
Tamen  per  quamdam  similitudinem  corporalium  dicuntur  omnia  esse  in 
Deo,  inquantum  continentur  ab  ipso. 

Ad  tertium  dicendum^  quod  nullius  agentis,  quantumcumque  virtuosi, 
actio  procedit  ad  aliquid  distans,  nisi  inquantum  in  illud  per  medium 
agit.  Hoc  autem  ad  maximam  virtutem  Dei  pertinet  quod  immediate  in 
omnibus  agit.  Unde  nihil  est  distans  ab  eo,  quasi  in  se  illud  Deum  non 
habeat.  Dicuntur  tamen  res  distare  a  Deo,  per  dissimilitudinem  naturae 
vel  gratiae  ;  sicut  et  ipse  est  super  omnia  per  excellentiam  suae  naturae. 

Ad  quartum  dicendum ,  quod  in  daemonibus  intelligitur  et  natura, 
quae  est  a  Deo  ;  et  deformitas  culpae,  quae  non  est  ab  ipso.  Et  ideo  non 
est  absolute  concedendum  quod  Deus  sit  in  daemonibus;  sed  cum  hac 
additione,  inquantum  sunt  res  quasdam.  In  rebus  autem  quae  nominant 
naturam  non  deformatam,  absolute  dicendum  est  Deum  esse. 

Cfr.  S.  c.  G.,  III,  68.  —  i  Sent.,  Dist.  xxxvii,  q.  2,  art.  i-3.  —  Quodl.  xi,  art.  i. 


QU^STIO  TERTIA 
DE  ABSOLUTIS  ATTRIBUTIS  DEI  OPERATIVIS 

Art.   I.   —  DE  INTELLIGENTIA  ET  SCIENTIA 

DIVINA 

§  15.  —  Utrum  in  Deo  sit  scientia. 

(S.  Th.  I,  q.  XIV,  art.  1) 


Videtur  quod  in  Deo  non  sit  scientia.  i.  Scientia  enim  habitus  est,  qui 
Deo  non  competit,  cum  sit  medius  inter  potentiam  et  actum.  Ergo  scien- 
tia  non  est  in  Deo. 

2.  Praeterea,  scientia,  cum  sit  conclusionum,  est  quaedam  cognitio  ab 
alio  causata,  scilicet  ex  cognitione  principiorum.  Sed  nihil  causatum  est 
in  Deo.  Ergo  scientia  non  est  in  Deo. 

3.  Praeterea,  omnis  scientia  vel  universalis,  vel  particularis  est.  Sed  in 
Deo  non  est  universale  et  pariiculare.  Ergo  in  Deo  non  est  scientia. 

Sed  contra  est,  quod  Apostolus  dicit  (Rom.  xi,  33)  :  O  altitudo  divitia- 
rum  sapientice  et  scientice  Dei ! 

CoNCLUSio.  —  Cum  Deus  sit  omnino  immaterialis ^  in  ipso  scientia  est 
perfectissimo  modo. 

Respondeo  dicendum  quod  in  Deo  perfectissima  est  scientia.  Ad  cujus 
evidentiam  considerandum  est  quod  cognosceniia  a  non  cognoscentibus 

in  hoc  distinguuntur,  quia  non  cognoscentia  nihil  habent  nisi  formam 
suam  tantum ;  sed  cognoscens  natum  est  habere  tbrmam  eiiam  rei  alte- 
rius.  Nam  species  cogniti  est  in  cognoscente.  Unde  manifestum  est  quod 
natura  rei  non  cognoscentis  est  magis  coarctata  et  limitata.  Natura  auiem 
rerum  cognoscentium  habet  majorem  amplitudinem  et  extensionem. 
Propter  quod  dicit  Philosophus  (De  anima,  lib.  iii,  c.  8),  quod  anima  est 
quodammodo  omnia.  —  Coarctatio  autem  formae  est  per  materiam.  Unde 
ct  formae,  secundum  quod  sunt  magis  immateriales,  secundum  hoc  magis 
accedunt  ad  qiiamdam  infinitatem.  Patet  igitur  quod  immaterialitas  ali- 
cujus  rei  est  ratio  quod  sit  cognoscitiva;  et  secundum  modum  imma- 
terialitatis  est  modus  cognitionis.  Unde  (De  anima,  lib.  ii,  c.  12)  dicitur, 
quod  plantae  non  cognoscunt  propter  suam  materialitatem.  Sensus  autem 
cognoscitivus  est,  quia  receptivus  est  specierum  sine  materia;  et  intel- 
lectus  adhuc  magis  cognoscitivus,  quia  magis  separatus  est  a  materia,  et 
immixtus.  Unde  cum  Deus  sit  in  summo  immaterialitatis,  sequiturquod 
ipse  sit  in  summo  cognitionis  *. 

Adprimum  ergo  dicendum,  quod  quia  perfectiones  procedentes  a  Deo 
in  creaturas  altiori  modo  sunt  in  Deo,  oportet  quod  quandocumque 
nomen  sumptum  a  quacumque  perfectione  creaturae  Deo  attribuitur,  se- 
cludatur  ab  ejus  significatione  omne  illud  quod  pertinet  ad  imperfectum 
modum  qui  competit  creaturae.  Unde  scientia  non  est  qualitas  in  Deo, 
vel  habitus,  sed  substantia  et  actus  purus. 

Ad  secundum  dicendum,  quod  ea  quae  sunt  divisim  et  multipliciter  in 
creaturis,  in  Deo  sunt  simpliciter  et  unite.  Homo  autem  secundum  diversa 
cognita  habet  diversas  cognitiones.  Nam  secundum  quod  cognoscit  prin- 

1 .  Respondeo  dicendum,  quod  secundum  Dionysium  (De  Divin.  Nom.,  cap.  7) 
tribus  viis  ex  creaturis  in  Deum  devenimus  :  scilicet  per  remotionem,  per  cau- 
saHtatem,  per  eminentiam,  quarum  quaehbet  nos  in  Dei  scientiam  inducit. 

Prima  igitur  via,  quas  est  per  remotionem,  est  haec,  Cum  a  Deo  omnis  poten- 
tia  et  materiaHtas  removeatur,  eo  quod  ipse  est  actus  primus  etpurus,  oportet 
essentiam  ejus  esse  denudatam  a  materia,  et  esse  formam  tantum.  Sicut  autem 
particulationis  principium  est  materia,  ita  formae  debetur  inteHigibiHtas :  unde 
forma  principium  cognitionis  est ;  unde  oportet  quod  omnis  forma  per  se  exi- 
stens  separata  a  materia,  sit  inteHectuaHs  naturae  :  et  si  quidem  sit  per  se  sub- 
sistens,  erit  et  inteHigens  :  si  autem  non  sit  per  se  subsistens,  sed  quasi  perfectio 
aHcujus  subsistentis,  non  erit  inteHigens  sed  principium  inteHigendi  :  quemad- 
modum  omnis  forma  non  in  se  subsistens  non  operatur  sed  est  operationis 
principium.  Cum  igitur  ipse  Deus  sit  immunis  ab  omni  materia,  et  sit  per  se 
subsistens,  quia  esse  suum  ab  aHo  non  dependet,  oportet  quod  ipse  sit  inteHi- 
gens  et  sciens. 

Secunda  via,  quae  est  per  causaHtatem,  est  haec.  Omne  enim  agens  habet  aH- 
quam  intentionem  et  desiderium  finis.  Omne  autem  desiderium  finis  praecedit 
aHqua  cognitio  praestituens  finem,  et  dirigens  in  finem  ea  qu^e  sunt  ad  finem. 
Sed  in  quibusdam  ista  cognitio  non  est  conjuncta  tendenti  in  finem ;  unde 
oportet  quod  dirigatur  per  aHquod  prius  agens,  sicut  sagitta  tendit  in  determi- 
natum  locum  per  determinationem  sagittantis  ;  et  ita  est  in  omnibus  quae  agunt 
per  necessitatem  naturae ;  quia  horum  operatio  est  determinata  per  inteHectum 
aHquem  instituentem  nuturam ;  unde  dicitur,  quod  opus  naturte  est  opus  intel- 
Hgentife.  In  aliquibus  autem  ista  cognitio  est  conjuncta  ipsi  agenti,  ut  patet  in 

cipia,  dicitur  habere  intelligentiam  ;  scientiam  vero,  secundum  quod 
cognoscit  conclusiones;  sapientiam,  secundum  quod  cognoscit  causam 
altissimam;  consilium  vel  prudentiam,  secundum  quod  cognoscit  agibilia. 
Sed  haec  omnia  Deus  una  et  simplici  cognitione  cognoscit,  ut  infra  pate- 
bit.  Unde  simplex  Dei  cognitio  omnibus  istis  nominibus  nominari  potest; 
ita  tamen  quod  ab  unoquoque  eorum,  secundum  quod  in  divinam  prae- 
dicationem  venit,  secludatur  quidquid  imperfectionis  est,  et  retineatur 
quidquid  perfectionis  est.  Et  secundum  hoc  dicitur  (Job,  xii,  i  3) :  Apud 
ipsum  est  sapientia  et  fortitudo ;  et  ipse  habet consilium  et  intelligentiam. 
Ad  tertium  dicendum,  quod  scientia  est  secundum  modum  cognoscen- 
tis;  scitum  enim  est  in  sciente  secundum  modum  scientis.  Et  ideo  cum 
modus  divinae  essentiae  sit  altior  quam  modus  quo  creaturae  sunt,  scientia 
divina  non  habet  modum  creatae  scientias;  ut  scilicet  sit  universalis,  vel 
particularis,  vel  in  habitu,  vel  in  potentia,  vel  secundum  aliquem  talem 
modum  disposita. 

Cfr.  S.  c.  G,,  I,  c.  44.  —  I  Sent.,  Dist.  xxxv,  q.  i,  art.  i.   —  De  Verit.,  q.  11, 
art.  I.  —  XII  Metaph.,  1.  5. 


§  16.  —  Utrum  Deus  intelligat  se. 

(S.  Th.i,  q.xiv,  art.2; 

Videtur  quod  Deus  non  intelligat  se.  i.  Dicitur  enim  (Lib.  de  causis, 
proposit.  i3)  quod  «  omnis  sciens  qui  scit  suam  essentiam,  est  rediens 
ad  essentiam  suam  reditione  completa.  »  Sed  Deus  non  exit  extra  essen- 
tiam  suam,  nec  aliquo  modo  movetur ;  et  sic  non  competit  sibi  redire  ad 
essentiam  suam.  Ergo  ipse  non  est  sciens  essentiam  suam. 

2.  Praeterea,  intelligere  est  quoddam  pati  et  moveri,  ut  dicitur  (De 
anima,  lib.  iii,  c.4).  Scientia  etiam  est  assimilatio  ad  rem  scitam ;  et  sci- 
tum  etiam  est  perfectio  scientis.  Sed  nihii  movetur,  vel  patitur,  vel  per- 
ficitur  a  seipso,  «  neque  similitudo  sibi  ipsi  est,  »  ut  Hilarius  dicit  (De 
Trin.  lib.  iii  ad  fin.).  Ergo  Deus  non  est  sciens  seipsum. 

animalibus.  Unde  oportet  quod  primum  non  agat  per  necessitatem  naturae,  quia 
sic  non  esset  primum,  sed  dirigeretur  ab  ahquo  priori  intelHgente.  Oportet 
igiturquodagatper  intellectum  etvoluntatem;  etita^quodsitintelHgens  etsciens. 
Tertia  via,  quae  est  per  eminentiam,  est  haec.  Quod  enim  invenitur  in  pluri- 
bus  magis  ac  magis  secundum  quod  plures  aHcui  appropinquant,  oportet  ut  in 
illo  maxime  inveniatur  ;  sicut  calor  in  igne,  ad  quem  quanto  corpora  mixta 
magis  accedunt,  caHdiora  sunt.  Invenitur  autem  quod  quanto  aHquamagis  acce- 
dunt  ad  primum,  nobiHus  cognitionem  participant ;  sicut  homines  plus  quam 
bruta,  et  Angeli  magis  hominibus  ;  unde  oportet  quod  in  Deo  nobiHssima  co- 
gnitio  inveniatur  *.  d  Sent.,  Dist.  xxxv,  q.  i,  art.  i,  s.) 

I.  Adhuc,  Deo  nulla  perfectio  deest,  quae  in  aHquo  genereentium  inveniatur,  nec  ex 
hoc  aHqua  compositio  in  eo  consequitur.  Inter  perfectiones  autem  rerum  potissima 
est  quod  aHquid  sit  inteUectivum.  Nam  per  hoc  ipsum  est  quodammodo  omnia,  ha- 
bens  in  se  omnium  perfectiones.  Deus  igitur  cst  inteUigens.  (S.  c.  G.,  i,  c.  44.) 

3.  Praeterea,  praecipue  Deo  sumus  similes  secundum  intellectum  ;  quia 
secundum  mentem  sumus  ad  imaginem  Dei,  ut  dicit  Augustinus  (De 
Trin.  lib.  xv,  cap.  i).  Sed  intellectus  noster  non  intelligit  se,  nisi  sicut 
intelligit  aiia.  Erges  Deus  non  intelligit  se,  nisi  forte  intelligendo  alia. 

Sed  contra  est  quod  dicitur  (I  Corinth.  ii)  :  Quce  sunt Dei,  nemo  novit 
nisi  Spiritus  Dei. 

CoNCLUsio.  —  Deus  cum  sit  actus  purus  in  summo  immaterialitatis ^ 
intelligit  se  per  seipsum. 

Respondeo  dicendum  quod  Deus  se  per  seipsum  intelligit.  Ad  cujus 
evidentiam  sciendum  est  quod,  licet  in  operationibus  quae  transeunt  in 
exteriorem  effectum,  objectum  operationis,  quodsignificatur  utterminus, 
sit  aiiquid  extraoperantem;  tamen  in  operationibus  quaesuntin  operante, 
objectum  quod  significatur  ut  terminus  operationis  est  in  ipso  operante; 
et  secundum  quod  est  in  eo,  sic  est  operatio  in  actu.  Unde  dicitur  quod 
«  sensibiie  in  actu  est  sensus  in  actu ;  et  intelligibile  in  actu  est  intel- 
lectus  in  actu  »  (De  anima,  lib.  iii,  c.  8).  Ex  hoc  enim  aliquid  in  actu  sen- 
timus  vel  intelligimus,'  quod  intellectus  noster  vel  sensus  informatur  in 
actu  per  speciem  sensibilis  vel  intelligibilis.  Et  secundum  hoc  tantum 
sensus  vel  intellectus  aliud  est  a  sensibili  vej  intelligibili ;  quia  utrum- 
que  est  in  potentia.  —  Cum  igitur  Deus  nihil  potentialitatis  habeat,  sed 
sit  actus  purus,  oportet  quod  in  eo  intellectus  et  intellectum  sint  idem 
omnibus  modis;  ita  scilicet  ut  neque  careat  specie  intelligibili,  sicut  in- 
tellectus  noster  cum  intelligit  in  potentia ;  neque  specie*s  intelligibilis 
sit  aliud  a  substantia  intellectus  divini,  sicut  accidit  in  intellectu  nostro, 
cum  est  actu  intelligens  ;  sed  ipsa  species  intelligibilis  est  ipse  intel- 
lectus  divinus  ;  et  sic  seipsum  per  seipsum  intelligit. 

Ad  primum  ergo  dicendum,  quod  redire  ad  essentiam  suam  nihil  aliud 
est  quam  rem  subsistere  in  seipsa.  Forma  enim,  inquantum  perficit  ma- 
teriam  dando  ei  esse,  quodammodo  supra  ipsam  effunditur;  inquantum 
vero  in  seipsa  habet  esse,  in  seipsam  redit.  Virtutes  igitur  cognoscitivas, 
quae  non  sunt  subsistentes,  sed  acius  aliquorum  organorum,  non  cogno- 
scunt  seipsas,  sicut  patet  in  singulis  sensibus.  Sed  virtutes  cognoscitivae 
per  se  subsistentes  cognoscunt  seipsas.  Et  propter  hoc  dicitur  (Lib.  de 
causis),  quod  «  sciens  essentiam  suam,  redit  ad  essentiam  suam.  »  Per  se 
autem  subsistere  maxime  convenit  Deo.  Unde  secundum  hunc  mo.dum 
loquendi  ipse  est  maxime  rediens  ad  essentiam  suam,  et  cognoscens 
seipsum. 

Ad  secundum  dicendum,  quod  moveri  et  pati  sumuntur  aequivoce, 
secundum  quod  intelligere  dicitur  esse  quoddam  moveri,  vel  pati.,  ut  di- 
citur  (De  anima,  lib.  iii,  cj).  Non  enim  intelligere  est  motus  qui  est 
actus  imperfecti,  qui  est  ab  alio  in  aliud  ;  sed  actus  perfecti,  existens  in 
ipso  agente.  Similiter  etiam  quod  intellectus  perficiatur  ab  intelligibili, 
vel  assimiletur  ei,  hoc  convenit  intellectui  qui  quandoque  est  in  poten- 
tia;  quia  per  hoc  quod  est  in  potentia,  differt  ab  intelligibili,  et  assimi- 
latur  ei  per  speciem  intelligibilem,  quae  est  similitudo  rei  intellectae,  et 
perficitur  per  ipsam,  sicut  potentia  per  actum.  Sed  intellectus  divinus, 

qui  nullo  modo  est  in  potentia,   non  perficiiur  per  intelligibile,   neque 
assimilatur  ei,  sed  est  sua  perfectio  et  suum  inteliigere. 

Ad  tertium  dicendum,  quod  esse  naturale  non  est  materiae  primae,  quae 
est  in  potentia  tantum,  nisi  secundum  quod  est  reducta  in  actum  per 
formam.  Inteilectus  autem  noster  possibilis  se  habet  in  ordine  intelli- 
gibilium,  sicut  materia  prima  in  ordine  rerum  naturalium  ;  eo  quod  est 
in  potentia  ad  intelligibilia,  sicut  materia  prima  ad  naturalia.  Unde  intel- 
lectus  noster  possibilis  non  potest  habere  intelligibilem  operationem, 
nisi  inquantum  perficitur  per  speciem  intelligibilem  alicujus.  Et  sic 
intelligit  seipsum  per  speciem  intelligibilem  sicut  et  alia.  Manifesium 
est  autem  quod  ex  eo  quod  cognoscit  intelligibile,  intelligit  ipsum  suum 
intelligere ;  et  per  actum  cognoscit  potentiam  intellectivum.  Deus  autem 
est  sicut  actus  purus,  tam  in  ordine  existentium  quam  in  ordine  intelligi- 
bilium.  Et  ideo  per  seipsum,  seipsum  intelligit. 
Cfr.  S.  c.  G.,  I,  c.  48.  —  De  Verit.,  q.  11,  art.  2. 


§  17.  —  Utrum  Deus  comprehendat  seipsum. 

(S.  Th.  i,q.  XIV,  art.3) 

Videtur  quod  Deus  non  comprehendat  seipsum.  i.  Dicit  enim  Augu- 
stinus  (Lib.Quaest.Lxxxiii,  quaest.  14)  quod  id  quod  comprehendit  se, 
finitum  est  sibi.  Sed  Deus  est  omnibus  modis  infinitus.  Ergo  non 
comprehendit  se. 

2.  Si  dicatur  quod  Deus  infinitus  est  nobis,  sed  sibi  finitus  :  contra. 
Verius  est  unumquodque  secundum  quod  est  apud  Deum,  quam  secun- 
dum  quod  est  apud  nos.  Si  igitur  Deus  sibi  ipsi  est  finitus,  nobis  autem 
infinitus,  verius  est  Deum  esse  finitum  quam  infinitum  :  quod  est  falsum. 
Non  ergo  Deus  comprehendit  seipsum. 

Sed  contra  est,  quod  Augustinus  dicit  ibidem  (loc.  cit.)  :  «Omnequod 
intelligit  se,  comprehendit  se.  Sed  Deus  intelligit  se.  »  Ergo  compre- 
hendit  se. 

CoNCLusio.  —  Deus  perfecte  seipsum  comprehendit^  cum  cognoscat 
seipsum  quantum  cognoscibilis  est. 

Respondeo  dicendum  quod  Deus  perfecte  comprehendit  seipsum. 
Quod  sic  patet.  Tunc  enim  dicitur  aliquid  comprehendi,  quando  perve- 
nitur  ad  finem  cognitionis  ipsius  ;  et  hoc  est,  quando  res  cognoscitur 
ita  perfecte  sicut  cognoscibilis  est.  Sicut  propositio  demonsirabilis 
comprehenditur ,  quando  scitur  per  demonstrationem  ;  non  autem , 
quando  cognoscitur  per  aliquam  rationem  probabilem.  Manifestum  est 
autem  quod  Deus  ita  perfectc  cognoscit  seipsum,  sicut  perfecte  cognosci- 
bilis  est.  Est  enim  unumquodque  cognoscibile  secundum  modum  sui 
actus.  Non  cnim  cognoscitur  aliquid,  secundum  quod  in  potentia  est, 
sed  secundum  quod  est  in  actu.  Tanta  est  autem  virtus  Dei  in  cogno- 
scendo,  quanta  est  aciualitas  ejus  in  existendo  ;   quia  per  hoc  quod  actu 


DE    ABSOLUTIS    ATTRIBUTIS    DEI    OPERATIVIS  ^^J 

est  et  ab  omni  materia  et  potentia  separatus,  Deus  cognoscitivus  est,  ut 
ostensum  est.  Unde  manifestum  est  quod  tantum  seipsum  cognoscit, 
quantum  cognoscibilis  est.  Et  propterhoc  seipsum  perfecte  comprehendit. 

Ad primum  ergo  dicendum,  quod  comprehendere,  si  proprie  accipiatur, 
significat  aliquid  habens  et  includens  alterum.  Et  sic  oportet  quod  omne 
comprehensum  sit  finitum,  sicutomne  inclusum.  Non  sic  autem  compre- 
hendi  dicitur  Deus  a  seipso,  ut  intellectus  suus  sit  aliud  quam  ipse,  et 
capiat  ipsum  et  includat.  Sed  hujusmodi  locutiones  per  negationem  suni 
exponendae.  Sicut  enim  Deus  dicitur  esse  in  seipso,  quia  a  nullo  exte- 
riori  continetur ;  ita  dicitur  comprehendi  a  seipso,  quia  nihil  est  sui 
quod  lateat  ipsum.  Dicit  enim  Augustinus  (Lib.  de  Videndo  Deum, 
Epist.  cxri  ad  Paulin.,  cap.  9)  quod  «  totum  comprehenditur  videndo,  quod 
ita  videtur,  ut  nihil  ejus  lateat  videntem.  » 

Ad  secundiim  dicendum,  quod  cum  dicitur,  Deus  finitus  est  sibi,  intel- 
ligendum  est  secundum  quamdam  similitudinem  proportionis ;  quia  sic 
se  habet  in  non  excedendo  intellecium  suum,  sicut  se  habet  aliquid  fini- 
tum  in  non  excedendo  intellectum  finitum.  Non  autem  sic  dicitur  Deus 
sibi  finitus,  quod  ipse  intelligat  se  esse  aliquid  finitum. 
Cfr.  S.  c.  G.,  I,  c.  4.7. 


§  18.  —  Utrum  ipsum  intelligere  Dei  sit  ejus  substantia. 

(S.  Th.  I,  q.  XIV,  art.  4) 


Videtur  quod  ipsum  intelligere  Dei  non  sit  ejus  substantia.  i.  Intelli- 
gere  enim  est  quaedam  operatio.  Operatio  autem  aliquid  significat  proce- 
dens  ab  operante  :  substantia  autem  operantis  non  procedit  ab  operante. 
Egro  ipsum  intelligere  Dei  non  est  ipsa  substantia. 

2.  Praeterea,  cum  aliquis  intelligit  se  intelligere,  hoc  non  est  intelli- 
gere  aliquid  magnum  vel  principale  inteilectu.m,  sed  intelligere  quoddam 
secundarium  et  accessorium.  Si  igitur  Deus  sit  ipsum  suum  intelligere^ 
intelligere  Dei  erit  sicut  cum  intelligimus  intelligere.  Et  sic  non  erit 
aliquid  magnum  intelligere  Dei. 

3.  Praeterea,  omne  intelligere  est  aliquid  intelligere.  Cum  ergo  Deus 
intelligit  se,  si  ipsemet  non  est  aliud  quam  suum  intelligere,  intelligit  se 
intelligere,  et  intelligere  se  intelligere  se,  et  sic  in  infinitum.  Non  ergo 
ipsum  intelligere  Dei  est  ejus  substantia. 

Sedcontra  est  quod  dicit  Augustinus  (De  Trin.  lib.  vii,  cap.  7)  :  «  Deo 
h©c  est  esse,  quod  sapientem  esse.  »  Hoc  autem  est  sapientem  esse  quod 
intelligere.  Ergo  Deo  hoc  est  esse  quod  intelligere.  Sed  esse  Dei  est  ejus 
substantia.  Ergo  intelligere  Dei  est  ejus  substantia. 

CoNCLUsio.  —  Deus  cum  nullo  a  se  distinctoperficiatur^  et  sitsuum  esse^ 
ejus  intelligere  non  distinguitur  ab  ipsa  ejus  substantia. 

Respondeo  dicendum  quod  est  necesse  dicere  quod  intelligere  Dei  est 

ejus  substantia.  Nam  si  intelligere  Dei  sit  aliud  quam  ejus  substantia, 
oporteret,  ut  dicit  Phiiosophus  (Metaph  lib.  xi,  c.  9),  quod  aliquid  aliud 
esset  actus  et  perfectio  substantiae  divinae,  ad  quod  se  haberet  substantia 
divina  sicut  potentia  ad  actum  ;  nam  intelligere  est  perfectio  et  actus  in- 
telligentis :  quod  est  omnino  impossibile.  —  Hoc  autem  qualiter  sit,  con- 
siderandum  est.  Sicut  enim  supra  dictum  est,  intelligere  non  est  actio 
progrediens  ad  aliquid  extrinsecum,  sed  manet  in  operante,  sicut  actus  et 
perfectio  ejus  ;  prout  esse  est  perfectio  existentis.  Sicut  enim  esse  sequitur 
iovm3im\\iai  intelligere  sequitur  speciem  intelligibilem.  In  Deo  autem 
non  est  forma  quae  sit  aliud  quam  suum  esse.  Unde  cum  ipsa  suaessentia 
sit  etiam  species  intelligibilis,  ex  necessitate  sequitur  quod  ipsum  ejus 
intelligere  sit  ejus  essentia  et  ejus  esse.  —  Et  sic  patet  ex  omnibus  prae- 
missis  quod  in  Deo  intellectus,  intelligens,  etid  quod  intelligitur,  et  spe- 
cies  intelligibilis,  et  ipsum  intelligere^  sunt  omninounum  et  idem.  Unde 
patet  quod  per  hoc  quod  Deus  dicitur  intelligens^  nuUa  multiplicitas 
ponitur  in  ejus  substantia*. 

Ad  primum  ergo  dicendum,  quod  intelligere  non  est  operatio  exiens 
ab  ipso  operante,  sed  manens  in  ipso. 

Ad  secundum  dicendum,  quod  cum  intelligitur  illud  intelligere  quod 
non  est  subsistens,  non  intelligitur  aliquid  magnum;  sicut  cum  intelii- 
gimus  intelligere  nostrum.  Et  ideo  non  est  simile  de  ipso  intelligere  di- 
vino,  quod  est  subsistens. 

Et  per  hoc  patet  responsio  ad  tertium.  Nam  intelligere  divinum,  quod 


r.  Qiiod  Deus  per  nihil  aliud  intelligit  quam  per  suam  essentiam.  —  Per  speciem  in- 
telligibilem  fit  intellectus  intelligens  actu,  sicut  per  speciem  sensibilem  sensus  est  actu 
sentiens.  Comparatur  igitur  species  intelligibilis  ad  intellectum  sicut  actus  ad  poten- 
tiam.  Si  igitur  intellectus  divinus  aliqua  alia  specie  intelligibili  intelligeret  quam 
seipso,  esset  in  potentia  respectu  alicujus  :  quod  esse  non  potest, 

Amplius,  species  intelligibilis,  in  intellectu  praster  essentiam  ejus  existens,  esse  acci- 
dentale  habet,  ratione  cujus  scientia  nostra  inter  accidentiacomputatur.  In  Deo  autem 
non  potest  esse  aliquod  accidens.  Igitur  non  est  in  intellectu  ejus  aliqua  species  prae- 
ter  ipsam  divinam  essentiam.  (S.  c.  G.,  i,  c.  46.) 

2.  Quod  scientia  Dei  non  est  discursiva,  sed  Deus  omnia  simul  intelligit.  —  Intcl- 
lectus  succcssive  multa  considerantis  impossibile  est  esse  unam  tantum  operationom. 
Cum  enim  operationes  secundum  objecta  differant,  oportebit  diversam  esse  operatio- 
nem  intellectus  qua  considerabatur  primum,  et  qua  considerabatur  secundum.  Intel- 
lectus  autem  divini  est  una  operatio,  quae  est  sua  essentia.  Non  igitur  successive,  sed 
simul  omnia  sua  cognita  considerat. 

Jtem,  intelligere  Dei  est  ipsum  suum  esse.  In  esse  autem  divino  non  est  prius  et 
posterius,  sed  est  totum  simul.  Igitur  nec  consideratio  Dei  habet  prius  et  posterius, 
sed  omnia  simul  intelligit. 

Pra^terea^  omnis  intellectus  intclligens  unum  post  alium,  est  quandoque  potentia 
intelligcns,  ct  quandoque  actu.  Dum  enim  intelligit  primum  in  actu,  intelligit  sccun- 
dum  in  potentia.  IntcUectus  autem  divinus  numquam  est  in  potentia,  sed  sempcr  in 
actu  intclligcns.  Non  igitur  intelligit  res  successive,  sed  omnia  simul  intelligii.  (S.  c. 
G.,  1,  c.  55.)  —  Cfr.  S.  Th.  i,  q.  xiv,  art.  2.  —  S.  c.  G.,  i,  c.  b-j. 

3.  Quod  scientia  Dei  non  sit  variabilis.  —  Cuni  scicntia  Dci  sit  ejus  substantia; 
sicut  substantia  cjus  cst  omnino  immutabilis,  ita  oportct  scicntiam  cjus  omnino 
invariabilem  esse.  (S.  Th.  1,  q.  xiv,  art.  1 5,  c.)  —  Cfr.  Dc  Verit.,  q.  11,  art.  5. 

est  in  seipso  subsistens,  est  sui  ipsius,  et  non  alicujus  alterius,  ut  sic  opor- 
teat  procedere  in  infinitum. 

Cfr.  s.  c.  G.,  I,  c.  45-46;  IV,  c.  II. 


§  19.  —  Utrum  Deus  cognoscat  alia  a  se. 

(S.  Th.  I,  q.  XIV,  art.  5) 

Videtur  quod  Deus  non  cognoscat  alia  a  se.  i.  Quaecumque  enim  sunt 
alia  a  Deo,  sunt  extra  ipsum.  Sed  Augustinus  dicit  (Lib.  Quasst.  lxxxiii, 
quaest.  46),  quod  «  neque  quidquam  Deus  extra  seipsum  intuetur.  »  Ergo 
non  cognoscit  alia  a  se. 

2.  Praeterea,  intellectum  est  perfectio  intelligentis.  Si  ergo  Deus  intel- 
ligat  alia  a  se,  aliquid  aliud  erit  perfectio  Dei,  et  nobilius  ipso.  Quod  est 
impossibile. 

3.  Praeterea,  ipsum  intelligere  speciem  habet  ab  intelligibili ;  sicut  et 
omnis  alius  actus  a  suo  objecto.  Unde  et  ipsum  intelligere  tanto  est 
nobilius,  quanto  etiam  nobilius  estipsum  quod  intelligitur.  Sed  Deus  est 
ipsum  suum  intelligere.  Si  igiiur  Deus  intelligit  aliquid  aliud  a  se,  ipse 
Deus  specificatur  per  aliquid  aliud  a  se  ;  quod  est  impossibile.  Non  igitur 
intelligit  alia  a  se. 

Sed  contra  est  quod  dicitur  (Hebr.  iv,  i3)  :  Omnia  nuda  et  aperta  sunt 
oculis  ejus.  - 

CoNCLUsio.  —  Deus^  cum  per/ecte  seipsum  intelligaty  omnia  alia  ase 
non  per  speciem  propriam^  sed  per  essentiam  suam  intelligit, 

Respondeo  dicendum  quod  necesse  est  Deum  cognoscere  alia  a  se. 
Manifestum  est  enim  quod  seipsum  perfecte  intelligit  ;  alioquin  suum 
esse  non  esset  perfectum,  cum  suum  esse  sit  suum  intelligere.  Si  autem 
perfecte  aliquid  cognoscitur,  necesse  est  quod  virtus  ejus  perfecte  cogno- 
scatur.  Virtus  autem  alicujus  rei  perfecte  cognosci  non  potest,  nisi 
cognoscantur  ea  ad  quae  virtus  se  extendit.  Unde  cum  virtus  divina  se 
extendat  ad  alia,  eo  quod  ipsa  est  prima  causa  effectiva  omnium  entium, 
necesse  est  quod  Deus  alia  a  se  cognoscat.  —  Et  hoc  etiam  evidentius 
fit,  si  adjungatur,  quod  ipsum  esse  causae  agentis  primae,  scilicet  Dei,  est 
ejus  intelligere.  Unde  quicumque  effectus  praeexistunt  in  Deo,  sicut  in 
causa  prima,  necesse  est  quod  sint  in  ipso  ejus  intelligere,  et  quod  omnia 
in  eo  sint  secundum  modum  intelligibilem.  Nam  omne  quod  est  in 
aitero,  est  in  eo  secundum  modum  ejus  in  quo  est. 

Ad  sciendum  autem  qualiter  alia  a  se  cognoscat,  considerandum  est 
quod  dupliciter  aliquid  cognoscitur  :  uno  modo  in  seipso,  alio  modo  in 
altero.  In  seipso  quidem  cognoscitur  aliquid,  quando  cognosciiur  per 
speciem  propriam  adaequatam  ipsi  cognoscibili  ;  sicut  cum  oculus  videt 
hominem  per  speciem  hominis.  In  alio  autem  videtur  id  quod  videtur 
per  speciem  continentis,  sicut  cum  pars  videtur  in  toto  per  speciem 
totius ;  vel  cum  homo  videtur  in  speculo  per  speciem  speculi,  vel  quo- 

cumque  alio  modo  contingat  aliquid  in  alio  videri.  —  Sic  igitur  dicen- 
dum  est  quod  Deus  seipsum  videt  in  seipso,  quia  seipsum  videt  per 
essentiam  suam.  Alia  autem  a  se  videt  non  in  ipsis ,  sed  in  seipso, 
inquantum  essentia  sua  continet  similitudinem  aliorum  ab  ipso. 

Ad  primum  ergo  dicendum,  quod  verbum  Augustini  dicentis  quod 
«  Deus  nihil  extra  se  intuetur  )^  non  est  sic  intelligendum,  quasi  nihil 
quod  sit  extra  se,  intueatur  ;  sed  quia  id  quod  est  extra  seipsum,  non 
intuetur  nisi  in  seipso,  ut  dictum  esi  (incorp.  art.). 

Ad  se cun dum  dicQndum,  quod  intellectum  est  perfectio  inteHigentis  ; 
non  quidem  secundum  suam  substantiam,  sed  secundum  suam  speciem, 
secundum  quam  est  in  intellectu,  ut  forma  et  perfectio  ejus.  Lapis  enim 
non  est  in  anima,  sed  species  ejus.  Ea  vero  quae  sunt  alia  a  Deo,  intelli- 
guntur  a  Deo,  inquantum  essentia  Dei  continetspecies  eorum,  ut  dictum 
est  (incorp.  art.).  Unde  non  sequitur  quod  aliquid  aliud  sit  perfectio 
divini  intellectus,  quam  ipsa  essentia  Dei. 

Ad  tertium  dicendum,  quod  ipsum  intelligere  non  specificatur  per  id 
quod  in  alio  intelligitur ;  sed  per  principale  intellectum  in  quo  alia  intel- 
liguntur.  In  tantum  enim  ipsum  intelligere  specificatur  per  objectum 
suum,  inquantum  forma  intelligibilis  est  principium  intelleciualis 
operationis.  Nam  omnis  operatio  specificatur  per  formam  quae  est  prin- 
cipium  operationis,  sicut  calefactio  per  calorem.  Undeper  illam  formam 
intelligibilem  specificatur  intellectualis  operatio,  quae  facit  intellectum  in 
actu.  Et  haec  est  sp.-cies  principalis  intellecti,  quae  in  Deo  nihil  est  aliud 
quam  essentia  sua,  in  qua  omnes  species  rerum  comprehenduntur.  Unde 
non  oportet  quod  ipsum  intelligere  divinum,  vel  potius  ipse  Deus, 
specificetur  per  aliud  quam  per  essentiam  divinam. 

Cfr.  S.  c.  G.,  I,  c.  49. —  I  Sent.,  Dist.  xxxv,  q.  i,  art.  2. —  De  Verit.,  q.  11,  art.  3 


20.  —  Utrum  Deus  habeat  scientiam  non  entium. 

§§  1.  Prima  Expositio.  (S.  Th.  i,  q.  xiv,  art.  1) 


Videtur  quod  Deus  non  habeat  scientiam  nisi  entium.  i.  Scientia  enim 
Dei  non  est  nisi  verorum.  Sed  verum  et  ens  convertuntur.  Ergo  scieniia 
Dei  non  est  non  entium. 

2.  Prseterea,  scientia  requirit  similitudinem  inter  scientem  et  scitum. 
Sed  ea  quae  non  sunt,  non  possunt  habere  aliquam  similitudinem  ad 
Deum,  qui  est  ipsum  esse.  Ergo  ea  quae  non  sunt,  non  possunt  sciri  a 

Deo. 

3.  Praeterea,  scientia  Dei  est  causa  scitorum  ab  ipso.  Sed  non  est 
causa  non  entium,  quia  non  ens  non  habet  causam.  Ergo  Deus  non  habet 
scientiam  de  non  entibus. 

Sed  contra  est,  quod  dicit  Apostolus  (Rom.  iv,  17)  :  Qui  vocat  ea  quce 
non  sunt,  tanquam  ea  qua'  sunt. 
CoNCLUSio.  — J  Cognoscit  Deus   non   entia  secundum  quid,  quomodo- 

cumque  non  sint^  scientia  visionis ;  non  entia  vet^o  simplicitei\  notilia 
simplicis  intelligentice. 

Respondeo  dicendum  quod  Deus  scit  omnia  quaecumque  sunt  quo- 
cumque  modo.  Nihil  autem  prohibet  ea  quae  non  sunt  simpiiciter,  aliquo 
modo  esse.  Simpliciter  enim  sunt,  quae  actu  sunt.  Ea  vero  quae  non  sunt 
actu,  sunt  in  potentia,  vei  ipsius  Dei,  vel  creaturae  ;  sive  in  potentia 
activa,  sive  in  passiva ;  sive  in  potentia  opinandi,  vel  imaginandi,  vel 
quocumque  modo  significandi.  Quascumque  igitur  possunt  per  creaturam 
fieri,  vel  cogitari,  vel  dici,.et  etiam  quaecumque  ipse  facere  potest,  omnia 
cognoscit  Deus,  etiamsi  actu  non  sint.  Et  pro  tanto  dici  potest  quod 
habet  etiam  non  entium  scientiam. 

Sed  horum  quae  actu  non  sunt,  est  attendenda  quaedam  diversitas. 
Quaedam  enim  licet  non  sint  nunc  in  actu,  tamen  vel  fuerunt,  vel  erunt ; 
et  omnia  ista  dicitur  Deus  scire  scientia  visionis.  Quia  cum  intelligere 
Dei,  quod  est  ejus  esse,  aeternitate  mensuretur,  quae  sine  successione 
existens  totum  tempus  comprehendit,  praesens  intuitus  Dei  fertur  in 
totum  tempus,  et  in  omnia  quae  sunt  in  quocumque  tempore,  sicut  in 
subjecia  sibi  praesentialiter.  —  Quaedam  vero  sunt,  quae  sunt  in  potentia 
Dei,  vel  creaturae,  quae  tamen  ncc  sunt,  nec  erunt,  neque  fuerunt.  Et 
respectu  horum  non  dicitur  habere  scientiam  visionis,  sed  simplicis 
intelligentice.  Quod  ideo  dicitnr,  quia  ea  quae  videntur  apud  nos,  habent 
esse  distinctum  extra  videntem  '. 

Ad  primum  ergo  dicendum,  quod  secundum  quod  sunt  in  potentia, 
sic  habent  veritatem  ea  quae  non  sunt  actu  ;  verum  est  enim  ea  esse  in 
potentia  ;  ei  sic  sciuntur  a  Deo. 

Ad  secundum  dicendum,  quod  cum  Deus  sit  ipsum  esse,  intantum 
unumquodque  est,  inquantum  participat  de  Dei  similitudine  ;  sicut 
unumquodque  intantum  est  calidum,  inquantum  participat  calorem.  Sic 
et  ea  quae  sunt  in  potentia,  etiamsi  non  sunt  in  actu,  cognoscuntur  a  Deo. 

Ad  tertium  dicendum,  quod  Dei  scientia  est  causa  rerum  voluntate 
adjuncta.  Unde  non  oportet  quod  quaecumque  scit  Deus,  sint,  vel  fuerint, 
vel  futura  sint ;  sed  solum  ea  quae  vult  esse,  vel  permiitit  esse.  Et  ite- 
rum,  non  est  in  scientia  Dei  quod  iila  sint,  sed  quod  esse  possint. 

I,  Cum  aeterni  esse  nunquam  deficiat,  cuilibet  tempori  vel  instanti  temporis  adest 
aeternitas.  Quicquid  igitur  in  quacumque  parte  temporis  est,  coexistit  aeterno,  quasi 
praesens  eidem,  etsi  respectu  aherius  partis  temporis  sit  praeteritum  vel  futurum. 
yEterno  autem  non  potest  aliquid  praesentialiter  coexistere,  nisi  toti,  quia  successionis 
durationem  non  habet.  Quicquid  igitur  per  totum  decursum  temporis  agitur,  divinus 
intellectus  in  tota  sua  aeternitate  intuetur  quasi  praesens ;  nec  tamen  quod  quadam 
parte  temporis  agitur,  semper  fuit  existens.  Sic  igitur  eorum  quae  secundum  decur- 
sum  temporis  nondum  sunl,  Deus  notitiam  habet. 

Non  tamen  omnia  non  entia  eamdem  habent  habitudinem  ad  ejus  scientiam.  Ea 
enim  quae  non  sunt,  nec  erunt,  nec  fuerunt,  a  Deo  sciuntur  quasi  ejus  virtuti  possi- 
bilia.  Unde  non  cognoscit  ea  ut  existentia  aliqualiter  in  seipsis,  sed  ut  existentia  solum 
in  potentia  divina  :  quae  quidem  a  quibusdam  dicuntur  a  Deo  cognosci,  secundum 
notitiam  simplicis  intelligentiae.  —  Ea  vero  quae  sunt  praesentia,  praeterita,  vel  futura 
nobis,  cognoscit  Deus  secundum  quod  sunt  in  sua  potentia,  et  in  propriis  causis,  et 

§§  2.  Secunda  Expositio.  (i  Sent.,  Dist.  xxxviii,  q.  1,  art.  4) 

Videtur  quod  scentia  Dei  non  possit  esse  non  entium.  i.Scientia  enim 
importat  respectum  ad  scibile.  Sed  ea  quae  dicunt  respectum  ad  creatu- 
ram,  non  dicuntur  de  Deo  nisi  creaturis  existentibus,  ut  Dominus,  et 
Creator,  et  hujusmodi.  Ergo  videtur  quod  non  possit  Deus  dici  scire  res 
aliquas,  nisi  quando  sunt. 

2.  Praeterea,  scientia  non  est  nisi  verorum.  Sed  verum  et  ens  conver- 
tuntur.  Ergo  non  est  nisi  entium. 

3.  Praeterea,  scientia  Dei  est  mensura  scitorum.  Sed  ea  quae  non  sunt 
non  commensurantur  alicui.  Ergo  eorum  non  est  scientia  Dei. 

4.  Praeterea,  primum  cadens  in  apprehensione  intellectus  est  ens.  Sed 
nulla  virtus  potest  cognoscere  aiiquid  nisi  prfesupposita  ratione  primi 
objecti,  sicut  visus  nihil  videt  sine  lumine.  Ergo  nec  aliquis  intellectus 
potest  cognoscere  nisi  entia. 

Sed  contra,  quidquid  eligitur  sine  errore,  hoc  sciiur.  Sed  secundum 
Augustinum  (Serm.  xi,  de  verb.  apost.),  eliguntur  quae  non  sunt;  nec 
tamen  errat  qui  eligit,  scilicet  Deus.  Ergo  videiur  quod  eorum  quae  non 
sunt,  notitiam  habeat. 

Praeterea,  sicut  se  habet  scibile  ad  scientiam  nostram  ut  prius,  ita  se 
habet  scientia  Dei  ad  scibilia  ut  prior  eis.  Sed  quaedam  scibilia  sunt  quo- 
rum  non  habemus  scientiam.  Ergo  et  scientia  Dei  potest  esse  eorum 
quae  non  sunt. 

SoLUTio.  —  Respondeo  dicendum,  quod  quidquid  cognoscitur,  aliquo 
modo  oportet  esse,  ad  minus  in  ipso  cognoscente;  unde  de  eo  quod  om- 
nino  est  non  ens,  nihil  potest  enuntiari.  Unde  secundum  quod  aliqua  se 
habent  ad  esse,  ita  se  habent  ad  divinam  cognitionem.  Esse  autem  rei 
potest  tripliciter  considerari :  vel  prout  est  in  propria  sua  natura  ex  suis 
principiis  educta,  vel  prout  est  in  potentia  alicujus  causae,  vel  prout  est 
in  apprehensione  alicujus  cognoscentis.  Omnia  ergo  iila  quae  habent  esse 
in  sua  natura  secundum  quodcumque  tempus,  Deus  ab  aeterno  scivit,  et 
apprehendendo  naturam  ipsorum,  et  videndo  ea  esse,  non  tantum  in  co- 
gnitione  sua,  vel  potentiaalicujus  causae,  sed  etiam  in  esse  naturce;  quod 
patet,  quia  constai  quod  re  existente  cognoscit  Deus  ipsum  esse  quod 
habet  in  propria  natura.  Si  autem  ab  aeterno  non  cognovisset  nisi  esse  ejus 

in  seipsis.  Et  horum  cognitio  dicitur  notitia  visionis.  Non  enim  Deus  rerum  quae 
apud  nos  nondum  sunt,  videt  solum  esse  quod  habent  in  suis  causis,  sed  etiam  illud 
quod  habent  in  seipsis,  in  quantum  ejus  aeternitas  est  praesens  in  sua  indivisibilitate 
omni  tempori. 

Et  tamen  esse  cujuscumque  rei  Deus  cognoscit  per  essentiam  suam.  Nam  sua 
essentia  est  repraesentabilis  per  multa  quae  non  sunt,  nec  erunt,  nec  fuerunt.  Ipsa 
etiam  est  similitudo  virtutis  cujuslibet  causae,  secundum  quam  praeexistunt  effectus 
in  causis.  Essc  etiam  cujuslibet  rci,  quod  habet  in  seipsa,  est  ab  ea  cxemplaritcr 
deductum.  Sic  igitur  non  entia  cognoscit  Deus  in  quantum  aliquo  modo  habcnt  esse, 
vel  in  potenlia  Dei,  vel  in  causis  suis,  vel  in  seipsis  :  quod  rationi  scientiae  non 
obsistit.  (S.  c.  G.,  I,  c.  66.) 

quod  est  in  cognitione,  vel  in  potentia  causae,  cognitio  sua  proficeretper 
temporum  successiones.  Et  talia  dicitur  Deus  scire  scientia  visionis.  — 
Res  autem  illas  quarum  esse  in  nullo  tempore  est  in  propria  natura,  co~ 
gnoscit  esse  in  potentia  causas  vel  creaturae  deficientis,  sicut  mala,  vel  in 
potentia  operativa  sua,  sicut  bona.  Scit  etiam  ea  esse  in  cognitione  sua, 
inquantum  scit  se  cognoscere  ea,  etposse  se  facere  ea,  quantum  ad  bona ; 
vel  posse  contingere  ex  defectu  creaturae,  quantum  ad  mala,  Etistemodus 
cognitionis  nominatur  scientia  simplicis  intelligenticey  inquantum  scilicet 
per  modum  istum  cognoscitur  ipsa  simplex  natura  rei  quae  posset  esse  ; 
tamen  non  cognoscitur  ipsum  esse  simplex,  cujus  proprie  est  visio,  sed 
secundum  quid  tantum,  ut  dictum  est. 

Ad primum  ergo  dicendum,  quod  omnesrelationes  quae  fundantursuper 
aliquam  operationem  actualem  procedentem  in  creaturas,  non  possunt 
convenire  Deo,  nisi  ex  tempore  creaturis  existentibus ;  sed  relatio  impor- 
tata  in  scientia,  potentia  et  voluntate  non  fundatur  super  aliquam  opera- 
tionem  actualiter  in  creaturam  procedentem;  et  ideo  non  est  simile. 

Ad  secundum  dicendum,  quod  secundum  quod  non  entia  habent  veri- 
tatem,  sic  ea  Deus  scit :  quae  enim  erunt  post  mille  annos  non  scit  ea  Deus 
esse  nunc;  quoniam  non  est  verum  ea  esse  nunc ;  sed  scit  ea  futura  esse 
lunc  quando  verum  erit  ea  esse :  similiter  illa  quae  nec  sunt  nec  erunt  nec 
fuerunt,  scit  ea  esse  in  cognitione  sua,  et  in  potentia  causarum  suarum. 
prout  est  verum  ea  sic  esse. 

Ad  tertium  dicendum,  quod  illud  quod  non  est  non  scitur  a  Deo  ut 
commensuratum  actu  scientiae  suas,  sed  ut  commensurabile :  et  hoc  sufficit 
ad  scientias  veritatem. 

Ad  quartum  dicendum,  quod  quidquid  cognoscitur,  cognoscitur  utens, 
vel  in  propria  natura,  vel  in  causa  sua,  vel  in  cognitione  aliqua:  et  sic 
etiam  sunt  entia  omnia  quae  Deus  cognoscit. 

Cfr.  S.  c.  G.,  I,  c.  66.  —  De  Verit.,  q.  ii,  art.  8. 


§  21.  —  Utrum  scientia  Dei  sit  futurorum  contingentium. 

§1  1.  —  Prima  Expositio.  (S.  Th.  i,  q.  xiv,  art.  13) 

Videtur  quod  scientia  Dei  non  sit  futurorum  contingentium.  i.  Acausa 
enim  necessaria  procedit  effectus  necessarius.  Sed  scientia  Dei  est  causa 
scitorum.  Cum  ergo  ipsa  sit  necessaria,  sequitur  scita  ejus  esse  necessaria. 
Non  ergo  scientia  Dei  est  contingentium. 

2.  Praeterea,  omnis  conditionalis,  cujus  antecedens  est  necessarium 
absolute,  consequens  est  necessarium  absolute.  Sic  enim  se  habet  ante- 
cedens  ad  consequens,  sicut  principia  ad  conclusionem  ;  ex  principiis 
autem  necessariis  non  sequitur  conclusio  nisi  necessaria.  Sed  haec  est 
quaedam  conditionalis  vera :  Si  Deus  scivit  hoc  contingens  futurum  esse^ 
hoc  erit ;  quia  scientia  Dei  non  est  nisi  verorum.  Hujus  autem  conditio- 

nalis  antecedens  est  necessarium  absolute  ;  tuni  quia  est  aeternum,  tum 
quia  significatur  ut  praeteritum.  Ergo  et  consequens  est  necessarium 
absolute.  Igitur  quidquid  scitur  a  Deo  est  necessarium,  et  sic  scientia 
Dei  non  est  contingentium. 

3.  Praeterea,  omne  scitum  a  Deo  necesse  est  esse,  quia  etiam  omne 
scitum  a  nobis  necesse  est  esse;  cum  tamen  scientia  Dei  certior  sit  quam 
scientia  nostra.  Sed  nullum  contingens  futurum  necesse  est  esse.  Ergo 
nullum  contingens  futurum  est  scitum  a  Deo. 

Sed  conira  est,  quod  dicitur  (Psal.xxxii,  i5):  Qui finxit  sigillatim 
corda  eorum,  qui  intelligit  omnia  opera  eorum,  scilicet  hominum.  Sed 
opera  hominum  sunt  contingentia,  uipote  libero  arbitrio  subjecta.  Ergo 
Deus  scit  futura  contingentia. 

CoNCLUsio.  —  Cum  Deus  sciat  omnia  quce  non  solum  actu,  sed  in 
potentia  sunt,  tam  sua,  quam  creaturce;  futura  omnia  contingentia, 
ut  in  seipsis  sunt  secundum  statum  quo  actu  sunt,  et  ab  ceterno  simul  et 
infallibiliter  cognoscit, 

Respondeo  dicendum  quod,  cum  Deus  sciai  omnia,   non  solum  quae 

actu  sunt,  sed  etiam  quae  sunt  in  potentia   sua,   vel  creaturae,    horum 

autem  quaedam  sint  contingentia  nobis  futura,  sequitur  quod  Dcus  con- 

lingentia  futura  cognoscat.  Ad  cujus  evidentiam  considerandum  est  quod 

contingens  aliquod  dupliciter  potest  considerari.  Uno  modo  in  seipso, 

secundum  quod  jam  in  actu  est.  Et  sic  non  consideratur  ut  futurum,  sed 

utpraesens  ;  neque  ut  ad  utrumlibet  contingens,  sed  ut  determinatum  ad 

unum  ;    et  propter  hoc    sic  infallibiliter   subdi  potest  ceriae  cognitioni, 

utpote  sensui  visus ;  sicut  cum  video  Socratem  sedere.  Alio  modo  potest 

considerari  contingens  ut  estin  sua  causa.  Etsicconsideratur  ut  futurum, 

et  ut  contingens  nondum  determinafum  ad  unum  ;  quia  causa  contingens 

se  habet  ad  opposita;  et  sic  contingens  non  subditur  per  certitudinem 

alicui  cognitioni.  Unde  quicumque  cognoscii  effectum  contingentem   in 

causa  sua  tantum,   non  habet  de  eo  nisi  conjecturalem  cognitionem.  — 

Deus  autem  cognoscit  omnia  contingentia,  non  solum  prout  sunt  in  suis 

causis,  sed  etiam  prout  unumquodque  eorum  est  actu  in  seipso.  Et  licet 

coniingeniia  fiant  in  actu  successive,  non  tamen  Deus  successive  cogno- 

scit  contingentia,  prout  sunt  in  suo  esse.,  sicut  nos,  sed  simul ;  quia  sua 

cognitio  mensuratur  aeternitate,  sicut  etiam  suum  esse.^ternitas  autem 

tota  simul  existens  amWt  totum  tempus  :  unde  omnia  quae  sunt  in  tem- 

pore,   sunt  Deo  ab  aeterno  praesentia,  non  solum   ea  ratione  qua  habet 

raiiones  rerum  apud  se  praesentes,  ut  quidam  dicunt ;  sed  quia  ejus  intiii- 

tus  fertur  ab  ceterno  supra  omnia^  prout  sunt  in  sua  prcesentialitate. 

Unde  manifestumest  quod  contingeniiainfallibiliter  a  Deo  cognoscuniur, 

inquantum  subduntur  divino  conspectui  sccundum  suam  praesentialita- 

tem,  et  tamen  sunt  futura  contingcniia,  suis  causis  proximis  comparata*. 

I.  Ex  dictis  jam  aliqualiter  patere  potest  qaod  contingentium  ab  aeterno  Deus  infal- 
libilem  scientiam  habuit,  ncc  tanien  contingentia  esse  desistunt.  —  Contingens  enim 
certitudini  cognitionis  non  repugnat,  nisi  secundum  quod  futurum  est,  non  autem 
secundum  quod  praesens  est,   Contingens  enim,  cum  futurum  est,  potest  noti  esse,  et 

Ad  primum  ergo  dicendum,  quod  licet  causa  suprema  sit  necessaria, 
tamen  effectus  potest  esse  contingens  propter  causam  proximam  contin- 
gentem.  Et  similiter  scita  a  Deo  sunt  contingentia  propter  causas  proxi- 
mas,  licet  scientia  Dei,  quae  est  causa  prima,  sit  necessaria 

Ad  secundum  dicendum,  quod  quidam  dicunt  quod  hoc  anteeedens  : 
Deus  scivit  hoc contingens  futurum,  nonest  necessarium,  sed  contingens; 
quia  licet  sit  praeteritum,  tamenimportat  respectum  ad  futurum.  Sed  hoc 
non  tollit  ei  necessitatem,  quia  id  quod  habuit  respectum  ad  futurum, 
necesse  est  habuisse;  licet  etiam  futurum  non  sequatur  quandoque.  — 
Alii  vero  dicunt  hoc  antecedens  esse  contingens,  quia  est  compositum 
ex  necessario  et  contingenti ;  sicut  istud  dictum  est  contingens  :  Socratem 
esse  hominem  album.  Sed  hoc  etiam  nihil  est ;  quia  cum  dicitur  :  Deus 
scivit  esse  futurum  hoc  contingens ;  contingens  non  ponitur  ibi  nisi  ut 
materia  verbi,  et  non  sicut  principalis  pars  propositionis.  Unde  contin- 
gentia  ejus,  vel  necessitas  nihil  refert  ad  hoc  quod  propositio  sit  neces- 
saria  vel  contingens,  vera  vel  falsa.  Ita  enim  potest  esse  verum,  me 
dixisse  hominem  ^sse  asinum,  sicut  me  dixisse  :  Socratem  currere,  vel 
Deum  esse.  Et  eadem  ratio  est  de  necessario  et  contingenti.  Unde  dicen- 
dum  est  quod  antecedens  est  necessarium  absolute.  —  Nec  tamen  sequitur, 
ut  quidam  dicunt,  quod  consequens  sit  necessarium  absoluie,  quia  ante- 
cedens  est  causa  remota  consequentis  quod  propter  causam  proximam 
contingens  est.  Sed  hoc  nihil  est.  Esset  enim  conditionalis  falsa,  cujus 
antecedens  esset  causa  remota  necessaria,  et  consequens  effectus  contin- 
gens  ;  ut  puta,  si  dicerem  :  Si  sol  movetur;  herba  germinabit. 

Et  ideo  aliter  dicendum  est,  quod  quando  in  antecedente  ponitur  aii- 
■quid  pertinens  ad  actum  animae,  consequens  est  accipiendum  non 
secundum  esse  quod  in  se  est,  sed  secundum  quod  est  in  anima.  Aliud 
enim  est  esse  rei  in  se  ipsa,  et  esse  rei  in  anima,  ut  puta,  si  dicam  :  Si 
anima  intelligit  aliquid,  iliud  est  immateriale  ;  intelligendum  est  quod 
illud  est  immateriale  secundum  quod  est  in  intellectu,  non  secundum 

sic  cognitio  aestimantis  ipsum  futurum  esse,  falli  potest.  Falleretur  enim,  si  non  erit 
quod  futurum  esse  aestimavit.  Ex  quo  autem  praesens  est,  pro  illo  tempore,  non  potest 
non  esse.  Potest  autem  in  futurum  non  esse  :  sed  hoc  non  jam  pertinet  ad  contingens 
prout  praesens  est,  sed  prout  futurum  est ;  unde  nihil  certitudini  sensus  deperit,  cum 
quis  viderit  currere  hominem,  quamvis  hoc  dictum  sit  contingens.  Omnis  igitur 
cognitio,  quae  supra  contingens  fertur,  prout  praesens  est,  certa  esse  potest.  Divini 
autem  intellectus  intuitus  ab  aeterno  fertur  in  unumquodque  eorum  quae  temporis 
cursu  peraguntur,  prout  praesens  est.  Relinquitur  igitur  quod  de  contingentibus  nihil 
prohibet  Deum  ab  aeterno  scientiam  infallibilem  habere. 

Item,  contingens  a  necessario  differt,  secundum  quod  unumquodque  in  sua  causa 
est.  Contingens  enim  sic  in  sua  causa  est,  ut  non  esse  ex  ea  possit  et  esse  :  necessa- 
rium  vero  ex  sua  causa  non.potest  non  esse.  Secundum  id  vero  quod  utrumqueeorum 
in  se  est,  non  differt  quantum  ad  esse  supra  quod  fundatur  verum.  Quia  in  contin- 
genti  secundum  id  quod  in  se  est,  non  est  esse  et  non  esse,  sed  solum  esse;  licet  in 
futurum  contingens  possit  non  esse.  Divinus  autem  intellectus  ab  asterno  cognoscit 
res,  non  solum  secundum  esse,  quod  habent  in  causis  suis,  sed  etiam  secundum  esse 
quod  habent  in  seipsis.  Nihil  igitur  prohibet  ipsum  habere  aeternam  cognitionem  de 
contingentibus  infallibilem.  (S.  c.  G.,  i,  c.  67). 

quod  est  in  seipso.  Et  similiter  si  dicam  :  Si  Deusscivit  aliquid,  illud  erit ; 
consequens  intelligendum  est  prout  subest  divinae  scientiae,  scilicet  prout 
est  in  sua  praesentialitate.  Et  sic  necessarium  est,  sicut  et  antecedens. 
Quia  omne  quod  est,  cum  est^  necesse  est  esse,  ut  dicitur  (Perih.,  lib.  i, 
cap.  6). 

Ad  tertium  dicendum,  quod  ea  quas  temporaliter  in  actum  reducuntur, 
a  nobis  successive  cognoscuntur  in  tempore  ;  sed  a  Deo  in  aeternitate, 
quae  est  supra  tempus.  Unde  nobis,  quia  cognoscimus  futura  contin- 
gentia,  inquantum  talia  sunt,  certa  esse  non  possunt ;  sed  soli  Deo,  cujus 
intelligere  est  in  aeternitate  supra  tempus.  Sicut  ilie  qui  vadit  per  viam, 
non  videt  illos  qui  post  eum  veniunt;  sed  ille  qui  ab  aliqua  altitudine 
totam  viam  intuetur,  simul  videt  omnes  transeuntes  per  viam.  Et  ideo, 
illud  quod  scitur  a  nobis,  oportet  esse  necessarium  etiam  secundum  quod 
in  se  est ;  quia  ea  quae  in  se  sunt  contingentia  futura,  a  nobis  sciri  non 
possunt.  Sed  ea  quae  sunt  scita  a  Deo,  oportet  esse  necessaria  secundum 
modum  quo  subsunt  divinae  scientiae,  ut  dictum  est  (in  corp.  art.),  non 
autem  absolute,  secundum  quod  in  propriis  causis  con*siderantur.  Unde 
et  haec  propositio  :  Omne  scitum  a  Deo,  necessarium  est  esse^  consuevit 
distingui :  quia  potest  esse  de  re,  vel  de  dicto.  Si  intelligatur  de  re,  est 
divisa  et  falsa :  et  est  sensus  :  Omnis  res  quam  Deus  scit,  est  necessaria. 
Vel  potest  intelligi  de  dicto ;  et  sic  est  composita  et  vera  :  et  est  sensus : 
Hoc  dictum^  scitum  a  Deo  esse,  est  necessarium. 

Sed  instant  quidamdicentes  quod  ista  distinctio  habet  locum  in  formis 
separabilibus  a  subjecto  :  ut  si  dicam :  Album  possibile  est  esse  nigrum. 
Quae  quidem  de  dicto,  est  falsa ;  et  de  re,  est  vera.  Res  enim  quae  est 
alba,  potest  esse  nigra.  Sed  hoc  dictum:  Album  esse  nigrum,  nunquam 
potest  esse  verum.  In  formis  autem  inseparabilibus  a  subjecto  non  habet 
locum  praedicta  distinctio ;  ut  si  dicam  :  Corvum  nigrum  possibile  est 
esse  album ;  quia  in  utroque  sensu  est  falsa.  Esse  autem  scitum  a  Deo 
est  inseparabiie  a  re  ;  quia  quod  est  scitum  a  Deo,  non  poiest  esse  non 
scitum. —  Haec  autem  instantia  locum  haberet,  si  hoc  quod  dico  scitum, 
importaret  aliquam  dispositionem  subjecto  inhaerentem.  Sed  cum  im- 
portet  actum  scientis ;  ipsi  rei  scitae,  licet  semper  sciatur,  potest  aliquid 
attribui  secundum  se,  quod  non  attribuitur  ei  inquantum  stat  sub  actu 
sciendi :  sicut  esse  materiale  attribuitur  lapidi  secundurn  se,  quod  non 
attribuitur  ei  secundum  quod  est  intelligibile. 


§§  2.  Secunda  Expositio.  (i  Sent.,  Dist.  xxxviii,  q.  l,art.5,  s.) 

Respondeo  dicendum ,  quod  quidam  Philosophi,  ut  Averroes  (Me- 
taph.,  XII)  negaverunt  Deum  de  particularibus  contingentibus  cogni- 
tionem  habere,  cogitantes  inteilectum  divinum  ad  modum  intellectus 
nostri;  et  ideo  erraverunt.  Quod  autem  intellectus  divinus  non  impedia- 
tur  a  cognitione  particularium  ratione  particulationis  quae  est  ex  materia, 

sicut  intellectus  noster  impeditur,  jam  ostensum  est;  et  ideo  nunc  restat 
inquirere  utrum  impediatur  ratione  contingentiae.  Contingentia  enim 
videtur  duplici  ratione  effugere  divinam  cognitionem.  Primo  propter 
ordinem  causae  ad  causatum  :  quia  causae  necessariae  et  immutabilis 
videtur  esse  effectus  necessarius ;  unde  cum  scientia  Dei  sit  causa  rerum 
et  sit  immutabilis,  videtur  quod  non  possitesse  contingentium.  Secundo 
propter  ordinem  scientiae  ad  scitum  ;  quia  cum  scientia  sit  certa  cognitio, 
ex  ipsa  ratione  certitudinis,  etiam  exclusa  causalitate,  requirit  certitu- 
dinem  et  determinationem  in  scito,  quam  contingentia  excludit,  ut  patet 
in  scientia  nostra,  quae  non  est  causa  rerum,  et  in  scientia  Dei  respectu 
malorum. 

Sed  neutrum  horum  removet  scientiam  contingentium  a  Deo.  Et  de 
primo  quidem  satis  manifeste  potest  accipi,  Quandoque  enim  sunt  causae 
multae  ordinatae,  effectus  ultimus  non  sequitur  causam  primam  in  ne- 
cessitate  et  contingentia,  sed  causam  proximam;  quia  virtus  causae  primae 
recipitur  in  causa  secunda  secundum  modum  causae  secundas.  Effectus 
enim  ille  non  procedit  a  causa  prima  nisi  secundum  quod  virtus  causae 
primae  recipitur  in  secunda  causa  :  ut  patet  in  floritione  arboris  cujus 
causa  remota  est  motus  solis,  proxima  autem  virtus  generativa  plantas. 
Floritio  autem  potest  impediri  per  impedimentum  virtutis  generativae, 
quamvis  motus  solis  invariabilis  sit.  Similiter  etiam  scientia  Dei  est  in- 
variabiiis  causa  omnium  ;  sed  effectus  producuntur  ab  ipso  per  operatio- 
nes  secundarum  causarum  ;  et  ideo  mediantibus  causis  secundis  neces- 
sariis,  producit  effectus  necessarios,  ut  motum  solis  et  hujusmodi ;  sed 
mediantibus  causis  secundis  contingentibus  producit  effectus  contin- 
gentes. 

Sed  adhuc  manet  dubitatio  major  de  secundo  :  quia  causa  prima  ne- 
cessaria  potest  simul  esse  cum  defectu  causae  secundae,  sicut  motus  solis 
cum  sterilitate  arboris ;  sed  scientia  Dei  non  potest  simul  stare  cum 
defectu  causae  secunds.  Non  enim  potest  esse  quod  Deus  sciat  simul 
hunc  cursurum,  et  iste  deficiat  a  cursu;  et  hoc  est  propter  certitudinem 
scientiae  et  non  propter  causalitatem  ejus.  Oportet  enim  invenire  ad 
hoc  quod  sit  certa  scientia,  aliquam  certitudinem  in  scito. 

Sciendum  est  igitur,  quod  antequam  res  sit  non  habet  esse  nisi  in  cau^sis 
suis.  Sed  causae  quaedam  sunt  ex  quibus  necessario  sequitur  effectus, 
quae  impediri  non  possunt,  et  in  istis  causis  habet  causatum  esse  certum 
et  determinatum,  adeo  quod  potest  ibi  demonstrative  sciri,  sicut  *est 
ortus  solis,  et  eclypsis,  et  hujusmodi.  Quaedam  autem  sunt  causae  ex 
quibus  consequuntur  efFectus  ut  in  majori  parte,  sed  tamen  deficiunt  in 
minori  parte;  unde  in  istis  causis  effectus  futuri  non  habent  certitudinem 
absolutam,  sed  quamdam,  inquantum  sunt  magis  determinatae  causae  ad 
unum  quam  ad  aiiud  ;  et  ideo  per  istas  causas  potestaccipi  scientia  conje- 
cturalis  de  futuris,  quae  tanto  magis  erit  certa,  quanto  causae  sunt  magis 
determinatas  ad  unum ;  sicut  est  cognitio  medici  de  sanitate  et  morte 
futura,  et  judicium  astrologi  de  ventis  et  pluviis  futuris.  Sed  quaedam 
causae  sunt  quae  se  habent  ad  utrumque  :  et  in  istis  causis  effectus  de 

futuro  nullam  habent  certitudinem  vel  determinationem  ;  et  ideo  contin- 
gentia  ad  utrumlibet  in  causis  suis  nullo  modo  cognosci  possunt.  Sed 
quando  jam  efficiuntur  in  rerum  natura,  tunc  habent  in  seipsis  esse 
determinatum  ;  et  ideo  quando  sunt  in  actu,  certitudinaliter  cogno- 
scuntur,  ut  patet  in  eo  qui  videt  Socratem  currere,  quia  Socratem  currere 
dum  currit,  necessarium  est ;  et  certam  cognitionem  habere  potest. 

Dico  igitur,  quod  intellectus  divinus  intuetur  ab  aeierno  unumquodque 
contingentium  non  solum  prout  est  in  causis  suis,  sed  prout  est  in  esse 
suo  determinato.  Nisi  enim  hoc  esset.  cum  re  existente  ipsam  rem  videat 
prout  in  esse  suo  determinato  est,  aliter  cognosceret  rem  postquam  est 
quam  antequam  fiat;  et  sic  ex  eventibus  rerum  aliquid  ejus  accresceret 
cognitioni.  Patet  etiam  quod  Deus  ab  aeterno  non  solum  vidit  ordinem 
sui  ad  rem,  ex  cujus  potestate  res  erat  futura,  sed  ipsum  esse  rei  intue- 
batur.  Quod    qualiter    sit,   evidenter    docet    Boetius  (De  Consol.  lib.v, 
pr.  ult.).  Omnis  enim  cognitio  est  secundum  modum  cognoscentis.  Cum 
igitur  Deus  sit  aeternus,  oportet  quod  cognitio  ejus  modum  aeternitatis 
habeat,  qui  est  esse  totum  simul  sine  successione.  Unde  sicut  quamvis 
tempus   sit   successivum,    tamen    aeternitas    ejus   est  praesens   omnibus 
temporibus  una  et  eadem  et  indivisibilis  ut  nunc  stans  ;  ita  et  cognitio 
sua  intuetur  omnia  temporalia,   quamvis  sibi  succedentia,  ut  praesentia 
sibi,  nec  aliquid  eorum  est  futurum  respectu  ipsius,  sed  unum  respectu 
alterius.    Unde,  secundum  Boetium,   melius  dicitur  providentia  quam 
praevidentia  :   quia  non   quasi   futurum,   sed   omnia  ut   praesentia   uno 
intuitu  procul  videt,  quasi  ab  aeternitatis  speculo.  Sed  tamen  potest  dici 
praescientia,  inquantum  cognoscit  id  quod  futurum  est  nobis,  non  sibi. 
Quod  ut  roelius  pateat,  exemplis  ostendatur.  Sint  quinque  homines  qui 
successive  in  quinque  horis  quinque  coniingentia  facta  videant.  Possum 
ergo   dicere,    quod   isti   quinque  vident  haec    contingentia   succedentia 
praesentialiter.  Si  aatemponeretur  quod  isti  quinque  actus  cognoscentium 
essent  actus  unus,  posset  dici  quod  una  cognitio  esset  praesentialiter  de 
omnibus  illis  cognitis  successivis.  Cum  ergo  Deus  uno  aeterno  intuitu, 
non  successivo,  omnia  tempora  videat,  omnia  contingentia  in  tempo- 
ribus  diversis  ab  aeterno  praesentialiter  videt,  non  tantum  ut  habentia  esse 
in  cognitione  sua.  Non  enim  Deus  ab  aeterno  cognovit  in  rebus  tantum 
se  cognoscere  ea,  quod  est  esse  in  cognitione  sua  ;   sed  eiiam  ab  asterno 
vidit  uno  intuitu  et  videbit  singula  tempora,   et  rem  talem  esse  in  hoc 
tempore,  et  in  hoc  deficere.  Nec  tantum  videt  hanc  rem  respectu  praece- 
dentis  temporis  esse  futuram,  et  respectu  futuri  prasteritam  ;   sed  videt 
istud  tempus  in  quo  est  praesens,  et  rem  esse  praesentem  in  hoc  tempore  : 
quod   tamen  in  intellectu   nostro  non  potest  accidere,   cujus  actus  est 
successivus  secundum  diversa  tempora.  Et  ita  patet  quod  nihil  prohibet 
contingentium    ad   uirumlibet   certam   scientiam   Deum    habere ,    cum 
intuitus  ejus  ad  rem  contingentem  referaiur  secundum  hoc  quod  praesen- 
tialiter  in  actu  est,   quando  jam  ejus  esse  determinatum  est  et  certitudi- 
naliter  cognosci  poiest. 

Cfr.  S.  c.  G.,  I,  c.  67.  —  De  Verit.,  q.  n,  art.  12. 

Art.    II.   —  DE  VOLUNTATE  DIVINA 


§  22.  —  Utrum  in  Deo  sit  voluntas. 

(S.  Th.  I,  q.xix,  art.  1) 

Videtur  quod  in  Deo  non  sit  voluntas.  i.  Objectum  enim  voluntatis  est 
finis  et  bonum.  Sed  Dei  non  est  assignare  aiiqueni  finem.  Ergo  voluntas 
non  est  in  Deo. 

2.  Praeterea,  voluntas  est  appetitus  quidam.  Appetitus  autem,  cum  sit 
rei  non  habitae,  imperfectionem  designat,  quas  Deo  non  competit.  Ergo 
voiuntas  non  est  in  Deo. 

3.  Praeterea,  secundum  Phiiosophum  (De  anima,  lib.  iii,  c.  lo),  voiun- 
tas  est  «  movens  motum.  »  Sed  Deus  est  «  primum  movens  immobile,  » 
ut  probatur  (Phys.  lib.  viii,  c.  4-6).  Ergo  in  Deo  non  est  voluntas. 

Sed  contra  est,  quod  dicit  Apostolus  (Rom.  xii,  2) :  Utprobetis  qucesit 
voluntas  Dei. 

GoNCLusio.  —  Cum  voluntas  intellectum  consequatur,  oportet  in  Deo 
voluntatem  esse,  cum  in  eo  sit  intellectus. 

Respondeo  dicendum  in  Deo  voluntatem  esse,  sicut  et  in  eo  est  intel- 
iectus.  Voluntas  enim  inteilectum  consequiiur.  Sicut  enim  res  naturalis 
habet  esse  in  actu  per  suam  formam,  ita  intellectus  est  intelligensactu  per 
suam  lormam  intelligibilem.  Quaelibet  autem  res  ad  suam  formam  natu- 
ralem  hanc  habet  habitudinem,  ut  quando  non  habei  ipsam,  tendat  in 
eam,  et  quando  habet  ipsam,  quiescat  in  ea.  Et  idem  est  de  qualibet  per- 
fectione  naturali;  quod  est  bonum  naturae.  Et  haec  habitudo  ad  bonum, 
in  rebus  carentibus  cognitione  vocatur  appetitus  naturalis.  Unde  et  na- 
tura  intellectualis  ad  bonum  apprehensum  per  formam  intelligibilem, 
similem  habitudinem  habet ;  ut  scilicet  cum  habet  ipsum,  quiescatinilio; 
cum  vero  non  habet,  quaerat  ipsum.  Et  utrumque  pertinet  ad  voluntatem. 
Unde  in  quolibet  habente  intellectum  est  voluntas,  sicut  in  quolibet  ha- 
bente  sensum  est  appetitus  animalis.  Et  sic  oportet  in  Deo  esse  volunta- 
tem,  cum  sit  in'  eo  intellectus  *.  Et  sicut  suum  intelligere  est  suum  esse, 
ita  et  suum  esse  est  suum  veile. 

Ad  primum  ergo  dicendum,  quod  licet  nihil  aliud  a  Deo  sit  finis  Dei, 

I .  Quod  principale  volitum  Dei  est  divina  essentia.  Bonum  enim  inteliectum 
est  objectum  voluntatis.  Illud  autem  quod  a  Deo  principaliter  intelligitur,  est 
divina  essentia,  ut  supra  probatum  est.  Divina  igitur  essentia  est  id  de  quo 
principaliter  estdivina  voluntas. 

Item^  appetibile  comparatur  ad  appetitum,  sicut  movens  ad  motum ;  et  simi- 
liter  se  habet  volitum  ad  volentem,  cum  voluntas  sit  de  genere  appetitivarum 
potentiarum.  Si  igitur  voluntatis  divinae  sit  aliud  principale  volitum,  quam  ipsa 

tamen  ipsemet  est  finis  respectu  omnium  quae  ab  eo  fiunt ;  et  hoc  per  suam 
essentiam,  cum  per  suam  essentiam  sit  bonus.  Finis  enim  habet  ratio- 
nem  boni. 

Ad  secundum  dicendum,  quod  voluntas  in  nobis  pertinet  ad  appetiti- 
vam  partem;  quae,  licet  ab  appetendo  nominetur,  non  tamen  hunc  solum 
habet  actum  ut  appetat  quae  non  habet ;  sed  etiam  ut  amet  quod  habet, 
et  delectetur  in  illo.  Et  quantum  ad  hoc  voluntas  in  Deo  ponitur;  quae 
semper  habet  bonum  quod  est  ejus  objectum;  cum  sit  indifferens  ab  eo 
secundum  essentiam,  ut  dictum  est  (incorp.  ari.). 

Ad  tertium  dicendum,  quod  voluntas  cujus  objectum  principale  est 

bonum  quod  est  extra  voluntatem,  oportet  quod  sit  mota  ab  alio.  Sed  ob- 

jectum  divinae  voluntatis  est  bonitas  sua,  quae  estejus  essentia.  Unde  cum 

voluntas  Dei  sit  ejus  essentia,  non  movetur  ab  alio  ase,  sed  a  se  tantum-  ; 

eo  modo  loquendi   quo  intelligere  et  velle  dicitur  motus.  Et  secundum 

hoc  Plato  dixit,  quod  primum  movens  movet  seipsum. 

Cfr.  S.  C.G.,  i,c.  72-73.  —  I  Sent.,  Dist.  xlv,  q.  i,art.  i.  —  De  Verit.,  q.  xxiii, 
art.  I. 


§  23.  —  Utrum  Deus  velit  alia  a  se. 

(S.  Tn.  I.  q.  XIX,  ari.  2) 

Videtur  quod  Deus  non  velit  alia  a  se.  i.  Velle  enim  divinum  est  ejus 
esse.  Sed  Deus  non  est  aliud  a  se.  Ergo  non  vult  aliud  a  se. 

2.  Praeterea,  volitum  movet  volentem,  sicut  appetibile  appetitum  ;  ut 
dicitur  (De  anima,  iib.  iii,  c.  10).  Si  igitur  Deus  velit  aliquid  aliud  a  se, 
movebitur  ejus  voluntas  ab  aliquo  alio  ;  quod  est  impossibile. 

3.  Praeterea,  cuicumque  volenti  sufficit  aliquod  volitum,  nihil  quaerit 
extra  illud.  Sed  Deo  sufficit  sua  bonitas,  et  voluntas  ejus  ex  ea  satiatur. 
Ergo  Deus  non  vult  aliquid  aliud  a  se. 

4.  Praeterea,  actus  voluntatis  multiplicatur  secundum  volita.  Si  igitur 
Deus  velit  se  et  alia  a  se,  sequitur  quod  actus  voluntatis  ejus  sit  multiplex  ; 
et  per  consequens  ejus  esse,  quod  est  ejus  velle.  Hoc  autem  est  impossi- 
bile.  Non  ergo  vult  alia  a  se. 

Sed  contra  est,  quod  apostolus  dicit  (I.  Thes.  iv,  3) :  Hcec  est  voluntas 
Dei  sanctificatio  vesira. 

CoNCLUsio.  —  Cum  ad  perfectionem  voluntatis  spectet  ut  bonum  quod 
quis  habet,  aliis  communicet,  hoc  divinam  prcecipue  voluntatem  decet  iit 
se  et  alia  velit ;  se  utfinem^  cetera  veroutad  finem  ordinata,  id  est propter 
se ;  quia  condecet  ejus  summam  bonitatem  alia  eam  participare, 

Dei  essentia,  sequetur  quod  aliquid  aliud  sit  superius  divina  voluntate,  quod 
ipsam  movet :  cujus  conti;arium  ex  praedictis  patet. 

AdhuCf  unicuique  volenti  principale  volitum  est  suusultimus  finis.  Nam  finis 
est  pcr  se  volitus,  e\  per  quem  alia  fiunt  volita.  Ultimus  autcm  finis  est  ipsc 
Deus,  quia  ipse  est  summum  bonum.  Ipse  igitur  cst  principalc  volilum  suac 
voluntatis.  (S.  c.  G.,  i,  c.  74.) 

Respondeo  dicendum  quod  Deus  non  solum  se  vult,  sed  etiam  alia  a  se. 
Quod  apparet  a  simili  prius  introducto.  Res  enim  naturalis  non  solum 
habet  naturalem  inclinationem  respectu  proprii  boni,  ut  acquirat  ipsum 
cum  non  habet,  vel  ut  quiescat  in  illo  cum  habet ;  sed  etiam  ut  proprium 
bonum  in  alia  diffundat  secundum  quod  possibile  est.  Unde  videmus 
quod  omne  agens,  inquantum  est  actu  et  perfectum,  facit  sibi  simile. 
Unde  et  hoc  pertinet  ad  rationem  bonitatis,  ut  bonum  quod  quis  habet, 
aliis  communicet  secundum  quod  possibile  est.  Et  hoc  praecipue  pertinet 
ad  bonitatem  divinam,  a  qua  per  quamdam  similitudinem  derivatur  omnis 
perfectio.  Unde  si  res  naturales,  inquantum  perfectae  sunt,  suum  bonum 
aliis  communicant,  multo  magis  pertinet  ad  voluntatem  divinam  ut  bo- 
num  suum  aliis  per  similitudinem  communicet,  secundum  quod  possi- 
bile  est.  Sic  igitur  vult  et  se  et  alia  :  sed  se  ut  finem  ;  alia  vero  ut  ad  finem ; 
inquantum  condecet  divinam  bonitatem,  etiam  alia  ipsain  participare. 

Kd. primum  ergo  dicendum,  quod  licet  divinum  velle  sit  ejus  esse  secun- 
dum  rem,  tamen  differt  ratione,  secundum  diversum  modum  intelligendi 
et  significandi :  in  hoc  enim  quod  dico,  Deum  esse,  non  importatur  habi- 
tudo  ad  aliquid,  sicut  in  hoc  quod  dico,  Deum  velle.  Et  ideo,  licet  Deus 
non  sit  aliquid  aliud  a  se,  vult  tamen  aiiquid  aliud  a  se. 

Ad  secundum  dicendum,  quod  in  his  quae  volumus  propter  finem,  tota 
ratio  volendi  est  finis;  et  hoc  est  quod  movet  voluntatem.  Ethocmaxime 
apparet  in  his  quae  volumus  tantum  propter  finem.  Qui  enim  vult  sumere 
potionem  amaram,  nihil  in  ea  vult  nisi  sanitatem;  et  hoc  solum  est  quod 
movet  ejus  voluntatem.  Secus  autem  est  in  eo  qui  sumit  potionem  dulcem, 
quam  non  solum  propter  sanitatem,  sed  etiam  propter  se  aiiquis  velle 
potest.  Unde  cum  Deus  alia  a  se  non  velit  nisi  propter  finem,  qui  est  sua 
bonitas;  non  sequitur  quod  aliquid  aliud  moveat  voluntatem  ejus,  nisi 
bonitas  sua.  Et  sic,  sicuralia  a  se  intelligit  intelligendo  essentiam  suam, 
ita  alia  a  se  vult  volendo  bonitatem  suam.  s 

Ad  tertium  dicendum,  quod  ex  hoc  quod  voluntati  divinae  sufiicit  sua 
bonitas,  non  sequitur  quod  nihil  aliud  velit,  sed  quod  nihil  aliud  vult 
nisi  ratione  suae  bonitatis.  Sicut  etiam  intellectus  divinus,  licet  sit  per- 
fectus  ex  hoc  ipso  quod  essentiamdivinam  cognos^cit,  tamen  in  ea  cogno- 
scit  alia. 

Ad  quartum  dicendum,  quod  sicut  intelligere  divinum  est  unum,  quia 
multa  non  videt  nisi  in  uno;  ita  velle  divinum  est  unum  et  simplex,  quia 
multa  non  vult  nisi  per  unum  quod  est  bonitas  sua. 
Cfr.  S.  c.  G.,  I,  c.  75-76.  —  I  Sent.,  Dist.  xlv,  q.  i,  art.  2. 


§  24.  —  Utrum  quidquid  Deus  vult,  ex  necessitate  velit. 

(S.  Th.  I,  q.  XIX,  art.  3) 

Videtur  quod  quidquid  Deus  vult,  ex  necessitate  velit.  i.  Omne  enim 
aeternum  est  necessarium.  Sed  quidquid  Deus  vult,  ab  aeterno  vult;  alias 

volunias  cjus  esset  mutabilis.  Ergo  quidquid  vult,  ex  necessitate   vult. 

2.  Prasterea,  Deus  vult  alia  a  se,  inquantum  vult  bonitatem  suam.  Sed 
Deus  bonitatem  suam  ex  necessitate  vult.  Ergo  alia  a  se  ex  necessitate 
vult, 

3.  Praeierea,  quidquid  est  Deo  naturale,  est  necessarium;  quia  Deus 
est  per  se  necesse  esse,  et  principium  omnis  necessitatis.  Sed  naiurale  est 
ei  velle  quidquid  vult ;  quia  «  in  Deo  nihil  potest  esse  praeter  naturam,  » 
ut  dicitur  (Metaph.  lib.  iv,  c.  5).  Ergo  quidquid  vult,  ex  necessitate  vult. 

4.  Praeterea,  non  necesse  esse,  et  possibile  non  esse,  aequipolient. 
Si  igitur  non  necesse  est  Deum  velle  aliquid  eorum  quje  vult,  possibile 
est  eum  non  velle  illud,  et  possibile  est  eum  velle  illud  quod  non  vult. 
Ergo  voluntas  divina  est  contingens  ad  utrumlibet  :  et  sic  imperfecta  ; 
quiaomne  contingens  est  imperfectum  et  mutabile. 

5.  Praeterea,  ab  eo  quod  est  ad  utrumlibet,  non  sequitur  aliqua  actio. 
nisi  ab  aliquo  alio  inclinetur  ad  unum,  ut  dicit  Commentator  (Phys. 
lib.  ii,c.  5).  Si  ergo  vbluntas  Dei  in  aliquibus  se  habet   ad  utrumlibet, 
sequitur  quod  ab  alio  determinetur  ad  effecium  ;  ei  sic  habet  aliquam 
causam  priorem. 

6.  Praeterea,  quidquid  Deus  scit,  ex  necessitate  scit.  Sed  sicut  scientia 
divina  est  ejus  essentia,  ita  voluntas  divina.  Ergo  quidquid  Deus  vult,  ex 
necessitate  vult. 

Sed  contra  est,  quod  dicit  Apostolus  (Ephes.  i,  v.  i  i)  :  Qiii  operatur 
omnia  secundum  consilium  voluntatis  suce.  Quod  autem  operamur  ex 
consilio  voluntatis ,  non  ex  necessitate  volumus.  Non  ergo  quidquid 
Deus  vult,  ex  necessitate  vult. 

GoNCLUSio.  —  Cum  bonitas  divina  sit  proprium  divince  voluntatis  obje- 
ctum^  ad  quam  alia  ordinantur^  ut  ad  Jinem ;  bonitaiem  ipsam  suam  Deus 
absolute  et  necessario  vult ;  alia  vero  a  se,  non  necessario  nisi  ex  suppo- 
sitione  tantum  ;  supposito  enim  quod  velit,  non  potest  non  velle. 

Respondeo  dicendum  quod  necessarium  dicitur  aliquid  dupliciter  ;] 
scilicet  absolute ^  et  ex  suppositione.  Necessarium  absolute  judicatur 
aliquid  ex  habitudine  terminorum  ;  uipote  quia  praedicatum  est  in  defini- 
tione  subjecti,  sicut  necessarium  est  hominem  esse  animal  ;  vel  quia 
subjectum  est  de  ratione  praedicati,  sicut  est  necessarium,  numerum  esse 
parem  vel  imparem.  Sic  autem  non  est  necessarium,  Socratem  sedere  ; 
unde  noh  est  necessarium  absolute,  sed  potest  dici  necessarium  ex  suppo- 
sitione  ;  supposito  enim  quod  sedeat,  necesse  est  eum  sedere,  dum  sedet. 

Circa  divina  igitur  volita  hoc  considerandum  est,  quod  aliquid  Deum 
velle  est  necessarium  absolute;  non  tamen  hoc  est  verum  de  omnibus 
quae  vult.  Voluntas  enim  divina  necessariam  habitudinem  habet  ad  boni- 
tatera  suam,  quae  est  proprium  ejus  objectum.  Unde  bonitatem  suam 
Deus  ex  necessitate  vult ;  sicut  et  voluntas  nostra  ex  necessitate  vult 
beatitudinem  :  sicut  et  quaelibet  alia  potentia  necessariam  habitudinem 
habet  ad  proprium  et  principale  objectum,  ut  visus  ad  colorem,  quia  de 
sui  ratione  est  ut  in  illud  tendat.  —  Alia  autQm  a  se  Deus  vult,  inquantum 
ordinantur  ad  suam  bonitatem,  ut  in  finem.  Ea  autem  quae  sunt  ad  finem, 

non  ex  necessitate  volumus  volentes  finem,  nisi  sint  talia  sine  quibus 
finis  esse  non  potest;  sicut  volumus  cibum,  volentes  conservationem 
vitae  ;  et  navem,  volentes  transfretare.  Non  sic  autem  ex  necessitate  volu- 
mus  ea  sine  quibus  finis  esse  potest,  sicut  equum  ad  ambulandum ;  quia 
sine  hoc  possumus  ire ;  et  eadem  ratio  est  in  aliis.  Unde,  cum  bonitas 
Dei  sit  perfecta,  et  esse  possit  sine  aliis,  cum  nihil  ei  perfectionis  ex  aliis 
accrescat,  sequitur  quod  alia  a  se  eum  velle  non  sit  necessarium  absolute. 
Et  tamen  necessarium  est  ex  suppositione.  Supposito  enim  quod  velit, 
non  potest  non  velle  ;  quia  non  potest  voluntas  ejus  mutari  *. 

Ad  primum  ergo  dicendum,  quod  ex  hoc  quod  Deus  vult  ab  aeterno 
quidquid  vult,  non  sequitur  quod  necesse  est  eum  illud  velle,  nisi  ex 
suppositione. 

Ad  secundum  dicendum,  quod  licet  Deus  ex  necessitate  velit  bonitatem 
suam,  non  tamen  ex  necessitate  vult  ea  quas  vult  propter  bonitatem 
suam  ;  quia  bonitas  ejus  potest  esse  sine  aliis. 

Ad  tertium  dicendum,  quod  non  est  naturale  Deo  velle  aliquid  aliorum 
quae  non  ex  necessitate  vult;  neque  tamen  innaturale,  aut  contra  natu- 
ram,  sed  est  voluntariurn. 

Ad  quartum  dicendurn,  quod  aliquando  aliqua  causa  necessaria  habet 
non  necessariam  habitudinem  ad  aliquem  effectum  :  quod  est  propter 
defectum  effectus,  et  non  propter  defectum  causas.  Sicut  virtus  solis  habet 
non  necessariam  habitudinem  ad  aliquid  eorum  quae  contingenter  hic 
eveniunt ;  non  propter  defectum  virtutis  solaris,  sed  propter  defectum 
effectus  non  necessario  ex  causa  provenientis.  Et  similiter,  quod  Deus 
non  ex  necessitate  velit  aliquid  eorum  quae  vuh,  non  accid.it  ex  defectu 
voluntatis  divinae,  sed  ex  defectu  qui  competit  volito  secundum  suam 
rationem  ;  quia  scilicet  est  tale  ut  sine  eo  esse  possit  perfecta  bonitas 
Dei.  Qui  quidem  defectus  consequitur  omne  bonum  creatum. 

Ad  quintum  dicendum,  quod  causa  quae  est  ex  se  contingens,  oportet 
quod  determinetur  ab  aliquo  exteriori  ad  effectum.  Sed  voluntas  divina, 
quae  ex  se  necessitatem  habet,  determinat  seipsam  ad  volitum  ad  quod 
habet  habitudinem  non  necessariam. 

Ad  sextum  dicendum,  quod  sicut  divinum  esse  in  se  est  necessarium, 
ita  et  divinum  velle,  et  divinum  scire;  sed  divinum  scire  habet  neces- 
sariam  habitudinem  ad  scita,  non  autem  divinum  velie  ad  volita.  Quod 
ideo  est,  quia  scientia  habetur  de  rebus  secundum  quod  sunt  in  sciente  ; 
voluntas  autem  comparatur  ad  res  secundum  quod  sunt  in  seipsis.  Quia 
igitur  omnia  alia  habent  necessarium  esse  secundum  quod  sunt  in  Deo  ; 

I.  Quod  Deus  habet  liberum  arbitrium.  —  Habemus  liberum  arb.itrium 
respectu  eorum  quae  non  necessario  volumus,  vel  naturaH  instinctu.  Non  enim 
ad  Hberum  arbitrium  pertinet  quod  volumus  esse  felices,  sed  ad  naturaiem 
instinctum.  Unde  et  aha  animaha,  quae  naturah  instinctu  moyentur  ad  ahquid, 
non  dicuntur  libero  arbitrio  moveri.  Cum  igitur  Deus  ex  necessitate  suam 
bonitatem  velit,  aha  vero  non  ex  necessitate,  respectu  illorum  quas  non  ex 
necessitate  vult,  Hberum  arbitrium  habet.  (S.  Th.  i,  q.  xix,  art.  lo,  c).  —  Cfr.  S. 
c.  G.,  I,  c.  88.  —  De  Verit.,  q.  xxiv,  art.  3. 

non  autem  secundum  quod  sunt  in  seipsis,   habent  necessitatem  abso- 

lutam,  ita  quod  sint  per  seipsa  necessaria;  propter  hoc,  Deus  quaecumque 

scit,  ex  necessitate  scit;  non  autem  quaecumque  vult,  ex  necessitate  vult. 

Cfr.  S.  c.  G.,   I,  c.   8o-83.   —  i  Sent.,  Dist.  xliii,  q.  2,   art.   i.  ~  De  Verit., 
q.  XXIII,  art.  4.  —  Cosmolog.  |  6. 


§  25.  —  Utrum  voluntas  Dei  necessitatem  rebus  volitis 

imponat. 

(S.Th.i,  q.xix,  art.8) 

Videtur  quod  voluntas  Dei  rebusvolitis  necessitatem  imponat.  1.  Dicjt 
enim  Augustinus  (Enchir.  cap.  io3)  :  «  Nullus  fit  salvus,  nisi  quem 
Deus  voluerit  salvari.  Et  ideo  rogandus  est,  ut  velit ;  quia  necesse  est 
fieri,  si  voluerit.  » 

2.  Praeterea,  omnis  causa  quae  non  potest  impediri,  ex  necessitate 
suum  effectum  producit ;  quia  et  «  natura  semper  idem  operatur,  nisi 
aliquid  impediat,  »  ut  dicitur  (Phys.  lib.  11,  c.  8^.  Sed  voluntas  Dei  non 
potest  impediri.  Dicit  enim  Apostoius  (Rom.  ix,  19) :  Voluntati  enim  ejus 
quis  resistit?  Ergo  voluntas  Dei  imponit  rebus  volitis  necessitatem. 

3.  Prasterea,  illud  quod  habet  necessitatem  ex  priori  est  necessarium 
absolute  ;  sicut  animal  mori  est  necessarium,  quia  est  ex  contrariis  com- 
positum.  Sed  res  creatae  a  Deo  comparantur  ad  voluntatem  divinam, 
sicut  ad  aliquid  prius,  a  quo  habent  necessitatem  ;  cum  hasc  conditio- 
nalis  sit  vera  :  Si  aliquid  Deus  vult,  illud  est.  Omnis  autem  conditionalis 
vera  est  necessaria.  Sequitur  ergo  quod  omne  quod  Deus  vuit,  sit  neces- 
sarium  absolute. 

Sed  contra.  Omnia  bona  quae  fiunt,  Deus  vult  fieri.  Si  igitur  ejus  vo- 
luntas  imponat  rebus  volitis  necessitatem,  sequitur  quod  omnia  bona 
ex  necessitate  eveniunt.  Et  sic  perit  liberum  arbitrium,  et  consilium,  et 
omnia  hujusmodi. 

CoNCLUSio.  —  Divina  voluntas  non  omnibus  sed  quibusdam  necessitatem 
imponit ;  quibus  scilicet  causas  necessarias  aptavit ;  contingentibus  autem 
aptavit  contingentes  causas. 

Respondeo  dicendum  quod  divina  voluntas  quibusdam  volitis  necessi- 
tatem  imponit,  non  autem  omnibus.  Cujus  quidem  rationem  aliqui  assi- 
gnare  voluerunt  ex  causis  mediis  ;  quia  ea  quae  producit  per  causas 
necessarias,  sunt  necessaria  ;  ea  vero  quae  producit  per  causas  contin- 
gentes,  sunt  contingentia.  Sed  hoc  non  videtur  sufficienter  dictum, 
propter  duo.  —  Primo  quidem,  quia  effectus  alicujus  primae  causie  est 
contingens  propter  causam  secundam,  ex  eo  quod  impeditur  effectus 
causae  primae  per  defectum  causas  secundae  ;  sicut  virtus  solis  perdefectum 
plantae  impeditur.  Nullusautem  defectus  causae  secundae  impedire  potest 
quin  voluntas  Dei  effectum  suum  producat.  —  Secundo,  quia  si  distinctio 
coniingentium  a  necessariis  referatur  solum  in  causas  secundas,  sequitur 

hoc  esse  praeter  intentionem  et  voluntatem  divinam :  quod  est  inconve- 
niens*. —  Et  ideo,  melius  dicendum  est  quod  hoc  contingit  propter  effi- 
caciam  divinae  voluntatis.  Gum  enim  aliqua  causa  efficax  fuerit  ad 
agendum,  effectus  consequitur  causam,  non  tantum  secundum  id  quod 
fit,  sed  etiam  secundum  modum  fiendi  vel  essendi.  Cum  igitur  voluntas 
divina  sit  efficacissima,  non  solum  sequitur  quod  fiant  ea  quae  Deus  vult 
fieri,  sed  et  quod  eo  modo  fiant,  quo  Deus  ea  fieri  vuit.  Vult  autem  quae- 
dam  fieri  Deus  necessario,  quaedam  contingenter ;  ut  sit  ordo  in  rebus, 
ad  complementum  universi.  Et  ideo,  quibusdam  effectibus  aptavit  causas 
necessarias  quae  deficere  non  possunt,  ex  quibus  effectus  de  necessitate 
proveniunt;  quibusdam  autem  aptavit  causas  contingentes  defectibiles, 
ex  quibus  effectus  contingenter  eveniunt.  Non  igitur  propterea  effectus 
voliti  a  Deo  eveniunt  contingenter,  quia  causae  proximae  sunt  contin- 
gentes  ;  sed  propterea  quia  Deus  voluit  eos  contingenter  evenire,  contin- 
gentes  causas  ad  eos  praeparavit. 

Ad  primum  ergo  dicendum,  quod  per  illud  verbum  Augustini  intelli- 
genda  est  necessitas  in  rebus  volitis  a  Deo,  non  absoluta,  sed  conditionalis. 
Necesse  est  enim  hanc  conditionalem  veram  esse :  Si  Deus  hoc  vult, 
necesse  est  hoc  esse. 

Ad  secundum  dicendum,  quod  ex  hoc  ipso  quod  nihil  voluntati  divinae 
resistit,  sequitur  quod  non  solum  fiant  ea  quae  Deus  vult  fieri,  sed  quod 
fiant  contingenter,  vel  necessario,  quae  sic  fieri  vuit. 

Ad  iertium  dicendum,  quod  posteriorahabent  necessitatem  a  prioribus 
secundum  modum  priorum.  Unde  et  ea  quae  fiunt  a  voluntate  divina, 
talem  necessitatem  habent  qualem  Deus  vult  ea  habere  ;  scilicet,  •  vel 
absolutam,  vel  conditionalem  tantum.  Et  sic  non  omnia  sunt  necessaria 
absolute. 

Cfr.  S.  c.  G.,  1,  c.  85 ;  iii,  c.  yS,  —  De  Verit.,  q.  xxiii,  art.  5. 


^  26.  —  Utrum  voluntas  Dei  sit  malorum. 

(S.  Th.  I,  q.  XIX,  art.  9) 

Videtur  quod  voluntas  Dei  sit  malorum.  i.  Omne  enim  bonum  quod 
fit,  Deus  vult.  Sed  mala  fieri  bonum  est.  Dicit  enim  Augustinus  (Enchir. 
cap.  96):  «  Quamvis  ea  quae  mala  sunt,  inquantum  mala  sunt,  i!on  sint 
bona;  tamen  ut  non  solum  sint  bona,  sed  etiam  ut  sint  mala,  bonum  est 
fieri.  »  Ergo  Deus  vult  mala. 

2.  Praeterea,  dicit  Dionysius  (De  Div.  Nom.  cap.4):  «  Erit  malum  ad 
omnis  (id  est  universi)  perfectionem  conferens.  »  Et  Augustinus  dicit 
(Enchir.  cap.  loet  11):  «  Ex  omnibus  consistit  universitatis  admirabilis 
pulchritudo,  in  quaetiam  illud,  quod  malum  dicitur,  bene  ordinatum,  et 

I.  Et  ideo  oportet  aliam  principalem  rationem  assignare  contingentiee  in  rebus, 
cui  causa  praeassignata  deserviat.  (DeVerit.,  q.  xxiii,  art.  5.  c.) 

loco  suo  positum.  eminentius  commendat  bona;  ut  magis  placeant  et 
laudabiliora  sint,  dum  comparantur  malis.  »  Sed  Deus  vult  omne  illud 
quod  pertinet  ad  perfectionem  et  decorem  universi ;  quia  hoc  est  quod 
Deus  maxime  vult  in  creaturis.  Ergo  Deus  vult  mala. 

3.  Praeterea,  mala  fieri,  et  non  fieri,  sunt  contradictorie  opposita.  Sed 
Deus  non  vult  mala  nonfieri;  quia  cum  mala  quaedam  fiant,  non  semper 
voluntas  Dei  impleretur.  Ergo  Deus  vult  mala  fieri. 

Sed  contra  est,  quod  dicit  Augustinus'  (Lib.  Quaest.  lxxxiii,  quaest.  2) : 
((  Nullo  sapiente  homine  auctore  fit  homo  deterior.  Est  autem  Deus  omni 
sapiente  homine  pragstantior.  Multo  igitur  minus  Deo  auctore  fit  aliquis 
deterior.  Illo  autem  auct^re  fit  aliquid,  quod  fit  illo  volente.  w  Non  ergo 
volente  Deo  fit  homo  deterior.  Constat  autem  quod  quolibet  malo  fit 
aliquis  deterior.  Ergo  Deus  non  vult  mala. 

CoNCLUSio.  —  Cum  nihil  magis  Deus  velit  quam  bonitatem  suam,  cui 
malum  culpce  oppositum  est,  et  ex  aliis  bonis  unum  alio  magis  velit;  culpce 
malum  iiullo  modo  vult^  malum  vero  naturalis  defectus  ac  poence  nonnun- 
quam  ipsum  velle  non  dedecet. 

Respondeo  dicendum  quod  cum  ratio  boni  sitratio  appetibilis,  malum 
autem  opponatur  bono;  impossibile  est  quod  aliquod  malum,  inquantum 
hujusmodi,  appetatur,  nec  appetitu  naturali,  nec  animali,  nec  intelle- 
ctuali,  qui  est  voluntas.  Tamen  aliquod  malum  appetitur  per  accidens, 
inquantum  consequitur  ad  aliquod  bonum.  Et  hoc  apparet  in  quolibet 
appetitu.  Non  enim  agens  naturale  intendit  privationem  vel  corruptio- 
nem,  sed  formam,  cui  conjungitur  privatio  alterius  formae;  et  generatio- 
nem  unius,  quae  est  corruptio  alterius.  Leo  enim  occidens  cervum  intendit 
cibum,  cui  conjungitur  occisio  animalis.  Similiter  fornicator  intendit 
delectationem,  cui  conjungitur  deformitas  culpae.  Malum  autem  quod 
conjungitur  alicui  bono,  est  privatio  alterius  boni.  Nunquam  igitur  appe- 
teretur  malum,  nec  etiam  per  accidens ;  nisi  bonum  cui  conjungitur 
malum,  magis  appeteretur,  quam  bonum  quod  privatur  per  malum.  — 
NuUum  autem  bonum  Deus  magis  vult  quam  suam  bonitatem,  vult  ta- 
men  aliquod  bonum  magis  quam  aliud  quoddam  bonum.  L"nde  malum 
culpas,  quod  privat  ordinem  ab  bonum  divinum,  Deus  nullo  modo  vult. 
Sed  malum  naturalis  defectus  vel  malum  poenae  vult,  volendo  aliquod 
bonum  cui  conjungitur  tale  malum  :  sicut  volendo  justitiam,  vult  poenam, 
et  volendo  ordinem  naturae  servari,  vult  quaedam  naiuraliter  corrumpi. 

Ad  primum  ergo  dicendum,  quod  quidam,  inter  quos  Hugo  de  Sancto 
Victore  (De  sacramentis,  part.  iv,  lib.  i,  cap.  r5),  dixeruntquod  licet  Deus 
non  velit  mala,  vult  tamen  mala  esse  vel  fieri;  quia  licet  mala  non  sint 
bona,  bonum  tamen  est  mala  esse,  vel  fieri.  Quod  ideo  dicebant,  quia  ea' 
quae  in  se  mala  sunt,  ordinantur  ad  aliquod  bonum ;  quem  quidem  ordi- 
nem  importari  credebant  in  hoc  quod  dicitur  :  bonum  est  maia  esse  vel 
fieri.  Sed  hoc  non  recte  dicitur ;  quia  malum  non  ordinatur  ad  bonum 
per  se,  sed  per  accidens.  Praeter  intentionem  enim  peccantis  est,  quod  ex 
hoc  sequatur  aliquod  bonum  :  sicut  praeter  intentionem  tyrannorum  fuit, 
quod  ex  eorum  persecutionibus  claresceret  patientia  martyrum.  Et  ideoj 

non  potest  dici  quod  talis  ordo  ab  bonum  importetur  per  hoc  quod  dici- 
tur,  quod  malum  esse  vel  fieri  sit  bonum  ;  quia  nihil  judicatur  secundum 
illud  quod  competit  ei  per  accidens,  sed  secundum  illud  quod  competit 
ei  per  se. 

Ad  secundum  clicendum,  quod  malum  non  operatur  ad  perfeciionem  et 
decorem  universi,  nisi  per  accidens,  ut  dictum  est  (in  solut.  arg.  praec). 
Unde  et  hoc  quod  dicit  Dionysius,  «  quod  malum  est  ad  universi  perfe- 
ctionem  conferens,  »  concludit  inducendo  quasi  ad  inconveniens. 

Ad  tertium  dicendum,  quod  licet  mala  fieri,  et  mala  non  fieri,  contra- 
dictorie  opponuntur,  tamen  velle  mala  ficri,  et  velle  mala  nonfieri,  non 
opponuntur  contradictorie;  cum  utrumque  sit  affirmativum.  Deus  igitur 
neque  vult  mala  fieri,  neque  vult  mala  non  fieri,  sed  vult  permittere  mala 
fieri.  Et  hoc  est  bonum. 

Cfr.  S.  c,  G.,  I,  c.  95.  —  I  Sent.,  Dist.  xlvh,  q.  r,  art.  4.  —  De  Verit.,  q.  xxiii,  art.  5. 


Art.  III.  —  DE  OMNIPOTENTIA  DIVINA 


§  27.  —  Utrum  in  Deo  sit  potentia. 

(S.  Th.  I,  q.  XXV,  art.  1) 

Videtur  quod  in  Deo  non  sit  potentia.  i.  Sicut  enim  prima  materia  se 
habet  ad  potentiam,  ita  Deus,  qui  est  agens  primum,  se  habet  ad  actum. 
Sed  prima  materia  secundum  se  considerata,  est  absque  omni  actu.  Ergo 
agens  primum,  quodest  Deus,  est  absque  omni  potentia. 

2.  Prasterea,  secundum  Philosophum  (Metaph.lib.viii^c.g)  :  «  qualibet 
potentia  melior  est  ejus  actus.  »  Nam  forma  melior  est  quam  materia,  et 
actio  quam  potentia  activa;  est  enim  finis  ejus.  Sed  nihil  est  melius  eo 
quod  est  in  Deo ;  quia  quidquid  est  in  Deo,  est  Deus.  Ergo  nulla  potentia 
est  in  Deo. 

3.  Praeterea,  potentia  est  principium  operationis.  Sed  operatio  divina 
est  ejus  essentia,  cum  in  Deo  nullum  sitaccidens;  essentiae  autem  divinae 
non  est  aliquod  principium.  Ergo  ratio  potentiae  Deo  non  convenit. 

4.  Praeterea,  supra  ostensum  est  quod  scientia  Dei  et  voluntas  ejus  sunt 
causa  rerum.  Causa  autem  et  principium  idem  sunt.  Ergo  non  oportet 
in  Deo  assignare  potentiam,  sed  solum  scientiam  et  voluntatem. 

Sed  contra  est,  quod  dicitur  (Psalm.  lxxxviii,  9) :  Potens  es,  Domine,  et 
veritas  tua  in  circuitu  tuo. 

CoNCLusio.  —  Cum  Deus  sit  maxime  in  actu  ac  simpliciter  perfectus^ 
maxime  ei  convenit  esse principium  activum  ;  ac  proinde  in  eo  est  poten- 
tia  activa^  non  autem  passiva. 

Respondeo  dicendum  quod  duplex  est  potentia  ;  scilicet  passiva,  quae 
nullo  modo  est  in  Deo,  et  activa,  quam  oportet  in  Deo  summe  ponere. 

Manifestum  est  enim  quod  unumquodque  secundum  quod  est  actu 
perfectum,  secundum  hoc  est  principium  activum  alicujus.  Patitur  autei 
unumquodque  secundum  quod  est  deficiens  et  imperfectum.  Ostensui 
est  autem  quod    Deus  est  purus  actus,   et  simpliciter  et  universalitei 
perfectus,  neque  in  eo  aliqua  imperfectio  locum  habet.  Unde  maxime  el 
competit  esse  principium    activum,   et  nuUo  modo  pati.  Ratio  auteral 
activi  principii  convenit  potentiae  activae;  nam  potentia  activa  est  prin-J 
cipium  agendi  in  aliud  :  potentia  vero  passiva  est  principium  patiendi  abj 
alio.  Relinquitur  ergo  quod  in  Deo  maxime  sit  potentia  activa  '. 

Ad  primum  ergo  dicendum,  quod  potentia  activa  non  dividitur  contra 
actum,  sed  fundatur  in  eo  ;  nam  unumquodque  agit  secundum  quod  est 
in  actu  :  potentia  vero  passiva  dividitur  contra  actum  ;  nam  unum- 
quodque  patitur  secundum  quod  est  in  potentia.  Unde  haec  potentia 
excluditur  a  Deo,  non  autem  activa. 

Ad  secundum  dicendum,  quod  quandocumque  actus  est  aliud  a  poten- 
tia,  oportet  quod  actus  sit  nobilior  potentia.  Sed  actio  Dei  non  est  aliud 
ab  ejus  potentia,  sed  utrumque  est  essentia  divina;  quia  nec  esse  ejus  est 
aliud  ab  ejus  essentia.  Unde  non  oportet  quod  aliquid  sit  nobilius  quam 
potentia  Dei. 

Ad  tertium  dicendum,  quod  potentia  in  rebus  creatis  non  solum  est] 
principium  actionis,  sed  etiam  effectus.  Sic  igitur  in  Deo  salvatur  rati( 
potentiae  quantum   ad  hoc   quod   est  principium  effectus  ;    non  autemj 
quantum  ad  hoc  quod  est  principium  actionis,   quae  est  divina  essentia. 
Nisi  forte  secundum  modum  intelligendi,  prout  divina  essentia  quae  inj 
se  simpliciter  prashabet  quidquid  perfectionis  est  in  rebus  creatis,  potest| 
intelligi  et  sub  ratione  actionis,  et  sub  ratione  potentiae  ;  sicut   etiamj 
intelligitur  et  sub  ratione  suppositi  habentis  naturam,   et   sub  ratione 
naturae.  Sic  igitur  in  Deo  salvatur  ratio  potentiae,  quantum  ad  hoc  quod 
est  principium  efFectus. 

Ad  quartum  dicendum,  quod  potentia  non  ponitur  in  Deo  ut  aliquid 
differens  a  scientia  et  a  voluntate,  secundum  rem  ;  sed  solum  secundum 
rationem  ;  inquantum  scilicet  potentia  importat  rationem  principii  exe- 
quentis  id  quod  voluntas  imperat,  et  ad  quod  scientia  dirigit.  Quae  tria 
Deo  secundum  idem  conveniunt.  —  Vel  dicendum  quod  ipsa  scientia 
vel  voluntas  divina,  secundum  quod  est  principium  effectivum,  habet 
rationem  potentiae.  Unde  consideratio  scientiae  et  voluntatis  praecedit  in 
Deo  considerationem  potentiae,  sicut  causa  praecedit  operationem  et 
effectum. 

Cfr.  S.   c.  G.,  II,  c.  7-10.  —  I  Sent.,  Dist.  xlii,  q.  i,  art.  i.  —   De  Potent.J 
q.  I,  art.  i. 


I.  Quod  Dei  potentia  sit  ejus  actio.  —  Quae  enim  uni  et  eidem  sunt  eadem,  sibi  invi- 

cem  sunt  eadem.    Divina  autem   potentia  est  ejus  substantia  ;   ejus  etiam  actio  est 

ejus  substantia,    ut   ostensum  est  de  intellectuali  operatione  ;   eadem  enim  ratio  in 

aliis  competit.  Igitur  in  Deo  non  est  aliud  potentia,  ct  aliud  actio. 

Item,  actio  alicujus  rei   est   quoddam  complementum  potentiae  ejus;  comparatur 

§  28.  —  Utrum  Deus  sit  omnipotens. 

(S.  Th.  I,  q.  XXV,  art.  3) 

Videtur  quod  Deus  non  sit  omnipotens.  i.  Moveri  enim  et  pati  aliquid 
omnium  est.  Sed  hoc  Deus  non  potest ;  est  enim  immobilis.  Non  igitur 
est  omnipotens. 

2.  Praeterea,  peccare,  aliquid  agere  est.  Sed  Deus  non  potest  peccare, 
neque  seipsum  negare,  ut  dicitur  (II.  Timoth.  11,  i3).  Ergo  Deus  non  est 
omnipotens. 

3.  Praeterea,  de  Deo  dicitur  (Collect.  Domin.  post  Pentecost.),  quod 
omnipotentiam  suam  parcendo  maxime  et  miserando  manifestat.  Ulti- 
mum  igitur  quod  potest  divina  potentia,  est  parcere  et  misereri.  Aliquid 
autem  est  muito  majus  quam  parcere  et  misereri ;  sicut  creare  alium 
mundum,  vel  aliquid  hujusmodi.  Ergo  Deus  non  est  omnipotens. 

4.  Praeterea,  super  illud  (I.  Gor.  i,  20) :  Stultam  fecit  Deus  sapientiam 
hujus  mundi,  dicit  glossa  (Ambros.  in  hunc  loc.) :  «  Sapientiam  hujus 
mundi  fecit  Deus  stultam,  ostendendo  possibile  quod  illa  impossibile  ju- 
dicabat.  »  Unde  videtur  quod  non  sit  aliquid  judicandum  possibile  vel 
impossibile  secundum  inferiores  causas,  prout  sapientia  hujus  mundi 
judicat;  sed  secundum  poteniiam  divinam.  Siigitur  Deus  sit  omnipotens, 
omnia  erunt  possibilia;  nihil  ergo  impossibile  est.  Sublato  autem  impos- 
sibili  tollitur  necessarium.  Nam  quod  necesse  est  esse,  impossibile  est 
non  esse.  Nihil  ergo  erit  necessarium  in  rebus,  si  Deus  est  omnipotens. 
Hoc  autem  est  impossibile.  Ergo  Deus  non  est  omnipotens. 

Sed  contra  est  quod  dicitur  (Luc.  i,  37)  :  Non  erit  impossibile  apud 
Deum  omne  verbum. 

CoNCLusio.  —  Cum  possit  Deus  omnia  efficere  quce  esse  possunt,  non 
autem  quce  contradictionem  implicant^  omnipotens  merito  dicitur, 

Respondeo  dicendum,  quod  communiter  confitentur  omnes  Deum  esse 
omnipotentem ;  sed  rationem  omnipotentiae  assignare,  videl:ur  difficile. 
Dubium  enim  potest  esse  quid  comprehendatur  sub  ista  distributione, 
cum  dicitur,  omnia  posse  Deum.  Sed  si  quis  recte  consideret,  cum  po- 
tentia  dicatur  ad  possibiiia;  cum  Deus  omnia  posse  dicitur,  nihil  rectius 
intelligitur  quam  quod  possit  omnia  possibilia;  et  ob  hoc  omnipotens 
dicatur. 

Possibile  autem  dicitur  dupliciter,  secundum  Philosophum  (Met.  lib.  iv, 
c.  12).  Uno  modo  per  respectum  ad  aliquam  potentiam;  sicut  quod  sub- 
ditur  humanae  potentiae^  dicitur  esse  possibile  homini ;  alio  modo  absolute, 
propter  ipsam  habitudinem  terminorum.  —  Non  autem  potest  dici  quod 
Deus  dicatur  omnipoiens,  quia  possit  omnia  quae  sunt  possibilia  naturae 

enim  ad  potentiam  sicut  actus  secundus  ad  primum.  Divina  autem  potentia  non 
completur  alio  quam  seipsa,  quum  sit  ipsa  Dei  essentia.  In  Deo  igitur  non  est  aliud 
potentia,  et  aliud  actio.  (S.  c.  G.  11,  c.  9.) 

creatas;  quia  divina  potentia  in  plura  extenditur.  Si  autem  dicatur  quod 
Deus  sit  omnipotens,  quia  potest  omnia  quae  sunt  possibilia  suae  potentiae, 
erit  circulatio  in  manifestatione  omnipotentiae.  Hoc  enim  non  erit  aliud 
quam  dicere  quod  Deus  est  omnipotens,  quia  potest  omnia  quae  potest. 
Relinquitur  igitur  quod  Deus  dicatur  omnipotens,  quia  potest  omnia  pos- 
sibiliaabsolute  ;  quod  est  alter  modus  dicendi  possibile.  — Dicitur  autem 
aliquid  possibile  vel  impossibile  absolute  ex  habitudine  terminorum. 
Pussibiie  quidem  absoluie,  quia  praedicatum  non  repugnat  subjccto  ;  ut 
Socratem  sedere.  Impossibile  vero  absoiute,  quia  praedicatum  repugnat 
subjecto,  ut  hominem  esse  asinum.  Est  autem  considerandum  quod  cum 
unumquodque  agens  agat  sibi  simile,  unicuique  potentiae  activae  corre- 
spondet  possibile,  ut  objectum  proprium  secundum  rationem  illius  actus 
in  quo  fundatur  potentia  activa;  sicut  potentia  calefactiva  refertur  ut  ad 
proprium  objectum  ad  omr)e  calefactibiie.  Esse  autem  divinum,  super 
quod  ratio  divinae  potentiae  fundatur,  est  esse  infinitum,  non  limitatum 
ad  aliquod  genus  entis,  sed  praehabens  in  se  totius  esse  perfectionem. 
Unde  quidquid  habet  vel  potest  habere  rationem  entis,  continetur  sub 
possibiiibus  absoiutis,  respectu  quorum  Deus  dicitur  omnipotens. 

Nihil  autem  opponitur  rationi  entis  nisi  non  ens.  Hoc  igitur  repugnat 
rationi  possibilis  absoluti  quod  subditur  divinae  omnipotentiae,  quod  im- 
plicat  in  se  esse  et  non  esse  simul.  Hoc  enim  omnipotentiae  non  subditur ; 
non  propter  defectum  divinae  potentiae,  sed  quia  non  potest  habere  ratio- 
nem  factibilis,  neque  possibilis.  Quaecumque  igiturcontradictionem  non 
implicant.  sub  illis  possibilibus  continentur,  respectu  quorum  dicitur 
Deus  omnipotens.  Ea  vero  quae  contradictionem  implicant,  sub  divina 
omnipotentia  non  continentur,  quia  non  possunt  habere  possibilium 
rationem.  Unde  convenientius  dicitur  quod  ea  non  possunt  fieri,  quam 
quod  Deus  ea  non  possit  facere.  Neque  hoc  est  contra  verbum  angeli 
dicentis :  Non  erit  impossibile  apud  Deum  omne  verbum.  Id  enim  quod 
contradictionem  implicat,  verbum  esse  non  potest ;  quia  nullus  intellectus 
potest  illud  concipere. 

Ad  primum  crgo  dicendum,  quod  Deus  dicitur  omnipotens  secundum 
potentiam  activam,  non  secundum  potentiam  passivam.  Unde  quod  non 
possit  moveri  et  pati,  non  repugnat  omnipotentiae. 

Ad  secundum  dicendum,  quod  peccare  est  deficere  a  perfecta  actione  ; 
unde  posse  peccare  est  posse  deficere  in  agendo:  quod  repugnat  omni- 
potentiae.  Et  propter  hoc  Deus  peccare  non  potest,  quia  est  omnipo- 
tens. 

Ad  tertium  dicendum,  quod  Dei  omnipotentia  ostenditur  maxime  in 
parcendo  et  miserendo,  quia  per  hoc  ostenditur  Deum  habere  summam 
potestatem,  quod  libere  peccata  dimittit:  ejus  enim  qui  superioris  legi 
adstringitur,  non  est  libere  peccata  condonare.  Vel  quia  parcendo  homi- 
nibus  et  miserendo  perducit  eos  ad  participationem  infiniti  boni,  qui  est 
ultimus  effectus  divinae  virtutis.  Vel  quia  effectus  divinae  misericordiae  est 
fundamentum  omnium  divinorum  operum  :  nihil  enim  debetur  alicui 
nisi  propter  id  quod  est  datum  ei   a  Deo  non  debitum.   Jn  hoc  autem 

maxime  divina  omnipotentia  manifestatur,  quod  ad  ipsum  pertinet  prima 

institutio  omnium  bonorum. 

Ad  quartum  dicendum,  quod  possibile  absolutum  non  dicitur  neque 

secundum  causas  superiores,  neque  secundum  causas  inferiores,  sed  se- 

cundum  seipsum.  Possibile  vero  quod  dicitur  secundum  aiiquam  poten- 

tiam,  nominatur  possibile  secundum  proximam  causam.   Unde  ea  quae 

immediate  nata  sunt  fierj  a  Deo  solo,  ut  creare,  justificare  ei  hujusmodi, 

dicuntur  possibilia  secundum  causam  superiorem.  Quae  autem  nata  sunt 

fieri  a  caiasis  inferioribus,  dicuntur  possibilia  secundum  causas  inferiores. 

Nam  secundum  conditionem  causae  proximas,  effectus  habet  contingen- 

tiam,  vel  necessitatem.  In  hoc  autem  reputatur  stuha  mundi  sapientia, 

quia  ea  quae  sunt  impossibilia  naturae,  etiam  Deo  impossibilia  judicabat. 

Et  sic  patet  quod  omnipotentia  Dei  impossibilitatem  et  necessitatem  a 

rebus  non  excludit. 

Cfr.  s.  c.  G.,  II,  22-27.  —  I  Sent.,  Dist.  xlii,  q.  2,  art.  2.  —  De  Potent,,   q.  i, 
art.  6-7. 


CAPUT    TERTIUM 
DE    ATTRIBUTIS    DEI    RELATIVIS 

ET 
DE  OPERATIONIBUS  DIVINIS  AD^EXTRA 

QU^STIO  PRIMA 

DE  POTENTIA  CREANDI 


§  29  —  Utrum  Deus  possit  aliquid  creare. 

(S.Th.i,  q.  XLV,  art.3) 

Videtur  quod  Deus  non  possit  aliquid  creare.  i.  Quia,  secundum  Plii- 
losophum  (Physic.  lib.  i,  c.  4),  antiqui  philosophi  acceperunt  ut  commu- 
nem  conceptionem  animi,  ex  nihilo  nihil  Jieri.  Sed  potentia  Dei  non  se 
extendit  ad  contraria  primorum  principiorum  ;  utpote  quod  Deus  faciat 
quod  totum  non  sit  majus  sua  parte ;  vel  quod  affirmatio  et  negatio  sint 
simul  verae.  Ergo  Deus  non  potest  aliquid  ex  nihiio  facere  vel  creare. 

2.  Praeterea,  si  creare  est  aliquid  ex  nihilo  facere,  ergo  creari  est  ali- 
quid  fieri.  Sed  omne  fieri  est  mutari.  Ergo  creatio  est  mutatio.  Sed  omnis 
mutatio  est  in  subjecto  aliquo,  ut  patet  per  definitionem  motus :  nam 

motus  est  «  actus  existentis  in  potentia.  «   Ergo  est  impossibile  aliquid  a 
Deo  ex  nihilo  fieri. 

3.  Praeterea,  quod  factum  estnecesse  est  aliquando  fieri.  Sed  non  potest 
dici  quod  illud  quod  creatur,  simul  fiat  et  factum  sit ;  quia  in  permanen- 
tibus  quod  fit,  non  est ;  quod  autem  factum  est,  jam  est :  simul  ergo  ali- 
quid  esset  et  non  esset.  Ergo  si  aliquid  fit,  fieri  ejus  praecedit  facium  esse. 
Sed  hoc  non  potest  esse,  nisi  praeexistat  subjectum,  in  quo  sustentetur 
ipsum  fieri.  Ergo  impossibile  est  aliquid  fieri  ex  nihilo. 

4.  Praeterea,  infinitam  distantiam  non  est  pertransire.  Sed  infinita  di- 
stantia  est  inter  ens  et  nihil,  Ergo  non  contingit  ex  nihiio  aliquid  fieri. 

Sed  contra  pst,  quod  dicitur  (Genes.  i,  r)  :  In  principio  creavit  Deus 
ccelum  etterram;  ubi  dicit  glossa  (ord.  ex  Beda  sup.  hunc  locum^  quod 
«  creare  est  aliquid  ex  nihilo  facere.  » 

GoNCLusio.  —  Cum  nihil  in  universitate  entium  sitnon  causatumab  ipso, 
non  solum  possibile^  sed  necessarium  est  omnia  a  Deo  creata  esse. 

Respondeo  dicendum  quod  non  solum  non  est  impossibile  a  Deo  ali- 
quid  creari  ex  nihilo,  sed  necesse  est  ponere  a  Deo  omnia  creata  esse. 
Quicumque  enim  facit  aliquid  ex  aliquo,  illudexquo  facit  praesupponitur 
actioni  ejus,  et  non  producitur  peripsam  actionem  :  sicut  artifex  operatur 
ex  rebus  naturalibus,  ut  ex  ligno  et  asre,  quae  per  artis  actionem  non 
causantur,  sed  causantur  per  actionem  naturae.  Sed  et  ipsa  natura  causat 
res  naturales  quantum  ad  formam,  sed  prassupponit  materiam.  Si  ergo 
Deus  non  ageret  nisi  ex  aliquo  praesupposito,  sequeretur  quod  illud. 
^praesuppositum  non  esset  causatum  ab  ipso.  Ostensum  est  autem,  quod 
nihil  potest  esse  in  entibus  quod  non  sit  a  Deo,  qui  est  causa  universalis 
totius  esse.  Unde  necesse  est  dicere  quod  Deus  ex  nihilo  res  in  esse  pro- 
ducit*. 

Ad  primum  ergo  dicendum,  quod  antiqui*philosophi  non  considera- 
verunt  nisi  emanationemeffectuum  particulariuma  causis  particularibus, 
quas  necesse  est  praesupponere  aliquid  in  sua  actione.  Et  secundum  hoc 
erat  eorum  communis  opinio,  ex  nihilo  nihil  fieri.  Sed  tamen  hoc  locum 
non  habet  in  prima  emanatione  ab  universali  rerum  principio. 

Ad  secundum  dicendum,  quod  creatio  non  est  mutatio  nisi  secundum 
modum  intelligendi  tantum.  Nam  de  ratione  mutationis  est  quod  aliquid 
idem  se  habeat  aliter  nunc  et  prius.  Nam  quandoque  quidem  est  idem 
ens  actu,  aliter  se  habens  nunc  et  prius;  sicut  in  motibus  secundum 
quantitatem  et  qualitatem ;  quandoque  vero  est  idem  ens  in  potentia  tan- 
tum,  sicut  in  mutatione  secundum  substantiam,  cujus  subjectum  est 
materia.  Sed  in  creatione,  per  quam  producitur  tota  substantia  rei,  non 
potest  accipi  aliquid  idem  aliter  se  habens  nunc  et  prius,  nisi  secundum 
intellectum  tantum  ;  sicut  si  intelligatur  aliqua  res  prius  non  fuisse  tota- 
liter,  et  postea  esse.  Sed  cum  actio  et  passio  conveniant  in  una  substantia 
motus,  et  differant  solum  secundum  habitudines  diversas,  ut  dicitur 
(Physic.  lib.  III,  c.  3),  oportet  quod  subtracto  motu  non  remaneant  nisi 

diversae  habitudines  in  creante  et  creato.  Sed  quia  modus  significandi' 
sequitur  modum  intelligendi,  creatio  signilicatur  per  modum  mutationis; 
et  propter  hoc  dicitur  quod  creare  est  ex  nihilo  aliquid  facere :  quamvis 
facere  et  fieri  magis  in  hoc  conveniant  quam  mutare  et  mutari ;  quia 
facere  etfieri  important  habitudinem  causae  ad  effectum,  et  effectus  ad 
causam,  sed  mutationem  ex  consequenti. 

Ad  tertium  dicendum,  quod  in  his  quae  fiunt  sine  motu,  simul  est  fieri 
et  factum  esse ;  sive  talis  factio  sit  terminus  motus,  sicut  iliuminatio, 
nam  simul  aliquid  iliuminatur  et  iliuminatum  est,  sive  non  sit  terminus 
motus,  sicut  simul  formatur  verbum  in  corde  et  formatum  est.  Et  in  his, 
quod  fit,  est;  sed  cum  dicitur  fieri,  significatur  ab  alio  esse,  et  prius  non 
fuisse.  Unde  cum  creatio  sit  sine  motu,  simul  aliquid  creatur  et  creatum 
est. 

Ad  quartum  dicendum,  quod  objectio  illa  procedit  ex  falsa  imagina- 
tione,  ac  si  sit  aliquod  infinitum  medium  inter  nihilum  et  ens  :  quod 
patet  esse  falsum.  Procedit  autem  falsa  haec  imaginatio  ex  eo  quod  creatio 
significatur  ut  quaedam  mutatio  inter  duos  terminos  existens. 

Cfr.  S.  c.  G.  n,  c.  6.  —  ii  Sent.,  Dist.  i,  q.  i,  art.  2.  —  De  Potent.,  q.  iii,  art.  i. 


§  30.  —  Utrum  solius  Dei  sit  creare. 

(S.  Th.  I,  q.  XLV,  art.  5) 


Videtur  quod  non  solius  Dei  sit  creare.  i.  Quia  secundum  Philo- 
sophum  (De  anima,  lib.  11,  c.4)  :  «  Perfectum  est  quod  potest  sibi  simiie 
facere.  »  Sed  creaturae  immateriales  sunt  perfectiores  creaturis  materia- 
libus,  quae  faciunt  sibi  simile.  Ignis.enim  gcnerat  ignem,  et  homo  generat 
hominem.  Ergo  substantia  immaterialis  potest  facere  substantiam  sibi 
similem.  Sed  substantia  immaterialis  non  potest  fieri  nisi  per  creationem  ; 
cum  non  habeat  materiam  ex  qua  fiat.  Ergo  aliqua  creatura  potest 
creare.  . 

2.  Praeterea,  quanto  major  est  resistentia  ex  parte  facti,  tanto  major 
virtus  requiritur  in  faciente.  Sed  plus  resistit  contrarium  quam  nihil. 
Ergo  majoris  virtutis  est  aliquid  facere  ex  contrario  (quod  tamen  creatura 
facit),  quam  aliquid  facere  exnihilo.  Multo  magis  igitur  creatura  hoc 
facere  potest. 

3.  Praeterea,  virtus  facientis  consideratur  secundum  mensuram  ejus 
quod  fit.  Sed  ens  creatum  est  finitum  ;  ergo  ad  producendum  per  crea- 
tionem  aliquid  creatum,  non  requiritur  nisi  virtus  finita.  Sed  habere 
virtutem  finitam  non  est  contra  rationem  creaturae.  Ergo  non  est  impos- 
sibiie  creaturam  creare. 

Sed  contra  est,  quod  Augustinus  dicit  (De  Trin.Iib.  iii,  cap.  8)  quod 
«  neque  boni,  neque  mali  angeli  possunt  esse  creatores  alicujus  rei.  » 
Multo  minus  igitur  aliae  creaturae. 

CoNCLusio.  —  Cum  ipsum  esse^  quod  inter  omnes  effectus  universalis- 
simum  est,  terminus  sit  creationis,  solum  Dei  est,  qui  prima  et  universa- 
lissima  causa  est. 

Respondeo  dicendum  quod  satis  apparet  in  primo  aspectu  secundum 
praemissa,  quod  creare  non  potest  esse  propria  actio  nisi  solius  Dei. 
Oporiet  enim  universaliores  effectus  in  universaliores  et  priores  causas 
reducere.  Inter  omnes  autem  effectus  universalissimum  est  ipsum  esse. 
Unde  oportet  quod  sit  proprius  effectus  primae  et  universalissimae  causae, 
quae  est  Deus.  Unde  etiam  dicitur  in  lib.  De  causis  (proposit.  3)  quod 
nec  «  inteliigentia  nec  anima  nobis  dat  esse,  nisi  inquantum  operatur 
operatione  divina.  »  Producere  autem  esse  absolute,  non  inquantum  est 
hoc,  vel  tale,  pertinet  ad  rationem  creationis.  Unde  manifestum  est  quod 
creatio  est  propria  actio  ipsius  Dei. 

Contingit  autem  quod  aliquid  participet  actionem  propriam  alicujus 
alterius,  non  virtute  propria,  sed  instrumentaliter,  inquantum  agit  in 
virtute  alterius.  Et  secundum  hoc  aliqui  opinati  sunt  quod,  licet  creatio 
sit  propria  actio  universalis  causae,  tamen  aliqua  inferiorum  causarum, 
inquantum  agit  in  viriute  primae  causae,  potest  creare.  Et  sic  posuit 
Avicenna  quod  prima  substantia  separata  creata  a  Deo  creat  aliam  post 
se,  et  subsiantiam  orbis  et  animam  ejus  ;  et  quod  substantia  orbis  creat 
materiam  inferiorum  corporum.  Et  se^undum  hunc  etiam  modum 
Magister  dicit  (lib.  iv  Senient.,  dist.  5),  quod  Deus  potest  creaturae  commu- 
nicare  potentiam  creandi,  ut  creet  per  ministerium,  non  propria  aucto- 
ritate.  —  Sed  hoc  esse  non  potest  :  quia  causa  secunda  instrumentalis 
non  participat  actionem  causae  superioris,  nisi  inquanium  per  aliquid 
sibi  proprium  dispositive  operatur  ad  effectum  principalis  agentis.  Si 
enim  nihil  ibi  ageret  secundum  iilud  quod  est  sibi  proprium,  frustra 
adhiberetur  ad  agendum ;  nec  oporteret  esse  determinata  instrumenta 
determinatarum  actionum.  Sic  enim  videmus  quod  securis,  scindendo 
lignum,  quod  habet  ex  proprietate  suae  formae,  producit  formam  scamni 
quae  est  effectus  proprius  principalis  agentis.  Illud  autem  quod  est  pro-  " 
prius  effectus  Dei  creantis,  est  iliud  quod  prassupponitur  omnibus  aliis, 
scilicet  esse  absolute.  Unde  non  potest  aliquid  aliud  operari  dispositive 
et  instrumentaliter  ad  hunc  effectum  ;  cum  creatio  non  sit  ex  aliquo 
praesupposito  quod  possit  disponi  per  actionem  instrumentalis  agentis. 
Sic  igitur  impossibile  est  quod  alicui  creaturae  conveniat  creare ;  neque 
virtute  propria,  neque  instrumentaliter,  sive  per  ministerium.  Et  hoc 
praecipue  inconveniens  est  dici  de  aliquo  corpore  quod  creet  ;  cum 
nulium  corpus  agat,  nisi  tangendo  vel  movendo  ;  et  sic  requirit  in  sua  Hl 
actione  aliquid  praeexistens  quodpossit  tangi  et  moveri :  quod  est  contra 
rationem  creationis  *. 


%■ 


I.  Comniunis  opinio  habet,  quod  creatio  non  potest  ahcui  creaturae  commu- 
nicari  ;  quia  est  opus  infinitae  potentias  propter  distantiam  infinitam  qua^  est 
inter  simpliciter  ens  et  simpliciter  non  ens,  inter  quae  est  mutatio  creationis ; 
potentia  autem  infinita    non  potest  esse  in  essentia  finita.    Unde   ex  hoc  ipso 

Ad  primiim  ergo  dicendum,  quod  aliquod  perfectum  participans  ali- 
quam  naturam,  facit  sibi  simiie,  non  quidem  producendo  absolute  illam 
naturam,  sed  applicando  eam  ad  aliquid.  Non  enim  hic  homo  potest 
esse  causa  naturae  humanae  absolute,  quia  sic  esset  causa  sui  ipsius  ;  sed 
est  causa  quod  natura  humana  sit  in  hoc  homine  generato  ;  et  sic  praesup- 
ponit  in  sua  actione  determinatam  materiam,  per  quam  est  hic  homo. 
Sed  sicut  hic  homo  participat  humanam  naturam,  ita  quodcumque  ens 
creatum  participat,  ut  ita  dixerim,  naturam  essendi ;  quia  solus  Deus  est 
suum  esse,  ut  supra  dictum  est.  NuUum  igitur  ens  creatum  potest  pro- 
ducere  aliquod  ens  absolute,  nisi  inquantum  esse  causat  in  hoc.  Et  sic 
oportet  quod  id  per  quod  aliquid  est  hoc,  prajintelligatur  actioni  qua 
facit  sibi  simile.  In  substantia  autem  immateriali  non  potest  praeintelligi 
aliquid  per  quod  sit  haec  ;  quia  est  haec  per  suam  formam  per  quam  habet 
esse,  curh  sit  forma  subsistens.  Igitur  substantia  immaterialis  non 
potest  producere  aliam  subsiantiam  immaterialem  sibi  similem,  quantum 
ad  esse  ejus,  sed  quantum  ad  perfectionem  aliquam  superadditam  ;  sicut 
si  dicamus,  quod  superior  angelus  illuminat  inferiorem,  ut  Dionysius 
dicit  (De  Caelest.  Hierarch.  cap.  8).  Et  ex  hoc  etiam  evidenter  apparet 
quod  nuUum  ens  creatum  potest  causare  aliquid,  nisi  praesupposito 
aliquo  :  quod  repugnat  rationi  creationis. 

Ad  secundum  dicendum,  quod  ex  contrario  fit  aliquid  per  accidens,  ut 
dicitur  (Physic.  lib.  i,  c.  7).  Per  se  autem  fit  aliquid  ex  subjecto,  quod 
est  in  potentia.  Contrarium  igitur  resistit  agenti,  inquantum  impedit 
potentiam  ab  actu,  in  quem  agens  intendit  reducere  maieriam.  Sicut  ignis 
intendit  reducere  aquam  in  actum  sibi  similem  ;  sed  impeditur  per 
formam  et  dispositiones  contrarias,  quibus  quasi  ligatur  potentia,  ne 
reducatur  in  actum.  Et  quanto  magis  fuerit  potentia  ligata,  tanto  requi- 
ritur  major  virtus  in  agente  ad  reducendam  materiam  in  actum.  Unde 
muho  major  potentia  requiritur  in  agente,  si  nulla  potentia  praeexistat. 
Sic  ergo  patet  quod  multo  majoris  virtutis  est  facere  aliquid  ex  nihilo 
quam  ex  contrario. 

Ad  tertium  dicendum^  quod  virtus  facientis  non  solum  consideratur 
ex  substantia  facti,  sed  etiam  ex  modo  faciendi;  major  enim  calor  non 
solum  magis,  sed  etiam  citius  calefacit.  Quamvis  igitur  creare  aliquem 
effectum  finitum  non  demonstret  potentiam  infinitam  ;  tamen  creare 
ipsum  ex  nihilo,  demonstrat  potentiam  infinitam.  Si  enim  tanto  major 
virtus  requiritur  in  agente,  quanto  potentia  est  magis  remota  ab  actu, 
oportet  quod  virtus  agentis  ex  nulla  praesupposita  potentia,  quale  agens 
est  creans,  sit  infinita  ;  quia  nulla  proportio  est  ^nullius  potentiae  ad 
aliquam  potentiam,  quam  praesupponit  virtus  agentis  naturalis,  sicut  et 
non  entis  ad  ens.   Et  quia  nulla  creatura  habet  simpliciter  potentiam 


quod  ponitur  potentia  infinita  alicui  communicari,  ponitur  consequenter  quod 
illud  habeat  essentiam  infinitam  et  per  hoc  habeat  esse  non  receptum,  sed 
purum  et  simplex;  et  sic  ponitur  extra  terminos  creaturae  ;  et  ideo  nulli  crea- 
turse  communicari  potest  talis  potentia.  (ivSent.,  Dist.  v,  q.  i,  art,  3, s.  3.) 

infinitam,  sicut  neque  esse  infinitum,  relinquitur  quod   nulla  creatura 
possii  creare. 

Cfr.  S.  c.  G.,  II,  c.  21.  —  II  Sent.,  Dist.  i,  q.  i,  art.  3;  iv  Sent.,  Dist.  v,  q.  i, 
art.  3,  sol.  3.  —  De  Potent.,  q.  iii,  art.  4. 


§  31.  —  Utrum  Deus  possit  aliquid  in  nihilum  redigere. 

(S.  Th.  I,  q.  civ,  art.  3} 

Videiur  quod  Deus  non  possit  aliquid  in  nihilum  redigere.  i.  Dicit 
enim  Augustinus  (lib.  Quaest.  lxxxiii,  quaest.  21)  quod  «  Deus  non  est 
causa  tendendi  in  non  esse.  »  Hoc  autem  contingeret,  si  aliquam  creatu"- 
ram  redigeret  in  nihilum.  Ergo  Deus  non  potest  aliquid  in  nihilum 
redigere. 

2.  Praeterea,  Deus  est  causa  rerum  ut  sint,  per  suam  bonitatem ;  quia, 
ut  Augustinus  dicit  (De  Doctr.  Christ.  lib.  i,  cap.  32)  :  «  inquantum  Deus 
bonus  est,  sumus.  »  Sed  Deus  non  poiest  non  esse  bonus.  Ergo  non  po- 
test  facere  ut  res  non  sint;  quod  faceret,  si  eas  in  nihiium  redigeret. 

3.  Praeterea,  si  Deus  in  nihilum  aliqua  redigeret,  oporteret  quod  hoc 
fieret  per  aliquam  actionem.  Sed  hoc  non  potest  esse,  quia  omnis  actio 
terminatur  ad  aliquod  ens;  unde  etiam  actio  corrumpentis  terminatur  ad 
aiiquid  generatum,  quia  generatio  unius  est  corruptio  alterius.  Ergo  Deus 
non  potest  aliquid  in  nihiium  redigere. 

Sed  contra  est  quod  dicitur  (Jerem.  x,  24)  :  Corripe  me,  Domine  ve- 
rumtamen  injudicio^  non  infurore  tuo^  ne  forte  ad  nihilum  redigas  me. 

CoNCLUsio.  —  Sicut  Deus  non  de  necessitate  naturce^  sed  libere  res  in 
esse  produxit  et  conservat,  ita  pro  sua  voluntate  illas,  in  nihilum  redi- 
gere  potest. 

Respondeo  dicendum  quod  quidam  posuerunt,  quod  Deus  res  in  esse 
produxit  agendo  de  necessitate  naturae.  Quod  si  esset  verum,  Dcus  non 
posset  rem  aliquam  in  nihilum  redigere,  sicut  non  potest  a  sua  natura 
mutari.  Sed  haec  positio  est  falsa  et  a  fide  catholica  penitus  aliena,  quae 
confitetur  Deum  res  libera  voluntate  produxisse  in  esse,  secundum  illqd 
(Psalm.  cxxxiv,  6) :  Omnia  qucecumque  voluit  Dominus  fecit.  Hoc  igitur 
quod  Deus  creaturae  esse  communicat,  ex  Dei  voluntate  dependet;  nec 
aliter  res  in  esse  conservat,  nisi  inquantum  eis  continue  influit  esse.  Sicut 
ergo  antequam  res  essent,  potuit  eis  non  communicare  csse,  et  sic  eas 
non  facere ;  ita  postquam  jam  factae  sunt,  potest  eis  non  influere  esse  et 
sic  esse  desinerent:  quod  est  eas  in  nihilum  redigere. 

Ad primum  ergo  dicendum,  quod  non  esse  non  habet  causam  per  se  ; 
quia  nihil  potest  esse  causa,  nisi  inquantum  est  ens  ;  ens  autem  per  se 
loquendo,  est  causa  essendi.  Sic  igitur  Deus  non  potest  esse  causa  ten- 
dendi  in  non  esse ;  sed  hoc  habet  creatura  ex  seipsa,  inquantum  est  de 
nihilo.  Sed  per  accidens  Deus  potest  esse  causaquod  res  in  nihilum  redi- 
gantur,  subtrahendo  scilicet  suam  actionem  a  rebus. 

Ad  secundum  dicendum,  quod  bonitas  Dei  est  causa  rerum,  non  quasi 
ex  necessitate  naturae,  quia  divina  bonitas  non  dependet  ex  rebus  creatis, 
sed  per  liberam  voluntatem.  Unde  sicut  potuit  sine  praejudicio  bonitatis 
suae  res  non  producere  in  esse  ;  ita  absque  detrimento  suae  bonitatis  potest 
res  in  esse  non  conservare. 

Ad  tertium  dicendum,  quod  si  Deus  rem  aliquam  redigeret  in  nihi- 
lum,  hoc  non  esset  per  aliquam  actionem,  sed  per  hoc  quod  ab  agendo 
cessaret. 

Cfr.  De  Potent.,  q.  v,  ait.  3.  —  Quodl.  iv,  art.  4-5. 


§  32.  —  Utrum  aliquid  in  nihilum  redigatur. 

(S.  Th.  I,  q.  civ,  art.  4) 

Videtur  quod  aliquid  in  nihilum  redigatur.  i.  Finis  enim  respondet 
principio.  Sed  a  principio  nihil  erat  nisi  Deus.  Ergo  ad  hunc  finem  res 
perducentur  ut  nihil  sit,  nisi  Deus ;  et  ita  creaturae  in  nihilum  redigentur. 

2.  Praeterea,  omnis  creatura  habet  potentiam  finitam.  Sed  nullapotentia 
finita  se  extendit  ad  infinitum;  unde  (Phys.  lib.  viii,  c.  10)  probatur  quod 
potentia  finita  non  potest  movere  tempore  infinito.  Ergo  nulla  creatura 
potest  durare  in  infinitum  ;  et  ita  quandoque  in  nihilum  redigetur. 

3.  Praeterea,  formae  etaccidentia  non  habent  materiam  partem  sui,  sed 
quandoque  desinunt  esse.  Ergo  in  nihiium  rediguntur. 

Scd  contra  est  quod  dicitur  (Eccles.  iii,  14)  :  Didici  quod  omnia  opera 
qucefecit  Deus,  perseverant  in  ceternum. 

CoNCLusio.  —  Cum  nec  secundum  ordinem  naturalem  rebus  inditum^ 
nec  per  miracula,  quce  fiunt  ad  gratice  inanifestationem,  aliqua  creatura- 
rum  in  nihilum  redigatur ;  simpliciter  dicendum  est  nihil  omnino  in 
nihilum  redigi. 

Respondeo  dicendum  quod  eorum  quae  a  Deo  fiunt  circa  creaturam, 
quaedam  proveniunt  secundum  naturalem  cursum  rerum;  quaedam  vero 
miraculose  operatur  praeter  ordinem  naturalem  creaturis  inditum.  Quae 
autem  facturus  est  Deus  secundum  ordinem  naturaiem  rebus  inditum, 
considerari  possunt  ex  ipsis  rerum  naturis;  quae  vero  miraculose  fiunt, 
ordinantur  ad  gratiae  manifestationem,  secundum  illud  Apostoli  (I. 
Cor.  XII,  7) :  Unicuique  datur  manifestatio  spiritus  ad  utilitatem ;  et  post- 
modum  inter  cetera  subdit  de  miraculorum  operatione.  —  Creaturarum 
autem  naturae  hoc  demonstrant  ut  nuUa  earum  in  nihiium  redigatur ;  quia 
vel  sunt  immateriales,  et  sic  in  eis  non  est  potentia  ad  non  esse;  vel  sunt 
materiales,  et  sic  saltem  remanent  semper  secundum  materiam,  quas  in- 
corruptibiiis  est;  ufpote  subjectum  existens  generationis  et  corruptionis. 
Redigere  etiam  aliquid  in  nihilum  non  pertinet  ad  gratiae  manifestationem, 
cum  magis  per  hoc  divinapotentia  etbonitas  ostendatur,  quod  res  in  esse 
conservat.  Unde  simpliciter  dicendum  estquod  nihil  omnino  in  nihilum 
redigetur. 

37 

Ad  primum  ergo  dicendum,  quod  hoc  quod  res  in  esse  productae  sunt, 
postquam  non  fuerunt,  declarat  potentiam  producentis;  sed  quod  in  nihi- 
lum  redigerentur,  hujusmodi  manifestationem  impediret;  cum  Dei  po- 
tentia  in  hoc  maxime  ostendatur  quod  tes  in  esse  conservat,  secundum 
illud  Apostoli  (Hebr.  i,  3):  Portans  omnia  verbo  virtutis  suce. 

Ad  secundum  dicendum,  quod  potentiacreaturae  ad  essendum  est  rece- 
ptiva  tantum ;  sed  potentia  activa  esi  ipsius  Dei,  a  quo  est  influxus  essendi. 
Unde  quod  res  in  infinitum  durent,  sequitur  infinitatem  divinae  virtutis. 
Determinatur  tamen  quibusdam  rebus  virtus  ad  manendum  tempore 
determinato,  inquantum  impediri  possunt,  ne  percipiant  influxum  essen- 
di  qui  est  ab  eo,  ex  aliquo  contrario  agente,  cui  finita  virtus  non  potest 
resistere  tempore  infinito,  sed  solum  tempore  determinato.  Et  ideo  ea 
quae  non  habent  contrarium,  quamvis  habeant  finitam  virtutem,  perse- 
verantin  asternum. 

Ad  tertium  dicendum,  quod  formae  et  accidentia  non  sunt  entia  com- 
pleta,  cum  non  subsistant ;  sed  quodlibet  eorum  est  aliquid  entis :  sic 
enim  ens  dicitur,  quia  eo  aliquid  est.  Et  tamen  eo  modo  quo  sunt,  non 
omnino  in  nihilum  rediguntur,  non  quiaaliqua  pars  eorum  remanet,  sed 
remanent  in  potentia  materiae,  vel  subjecti. 
Cfr.  De  Potent.,  q.  v,  art.  4. 


QU^STIO  SECUNDA 

DE  CONSERVATIONE  RERUM  IN  ESSE 


§  33.  —  Utrum  creaturae  indigeant  ut  a  Deo  conserventur 

in  esse. 

(S.  Th.  I,  q.  civ,  art.  1) 

Videtur  quod  creaturae  non  indigeant  ut  a  Deo  conserventur  in  esse. 
I.  Quod  enim  non  potest  non  esse,  non  indiget  ut  conservetur  in  esse  ; 
sicut  quod  non  potestabscedere,  non  indiget  utconservetur,  ne  abscedat. 
Sed  quaedam  creaturae  sunt,  quae  secundum  sui  naturam  non  possunt 
non  esse.  Ergo  non  omnes  creaturae  indigent  ut  a  Deo  conserventur  in 
esse.  —  Probatio  mediae.  Quod  per  se  inest  alicui,  necesse  est  ei  inesse, 
et  oppositum  ejus  impossibile  est  ei  inesse  ;  sicut  necessarium  est  bina- 
rium  esse  parem,  et  impossibile  est  eum  esse  imparem.  Esse  autem  per 
se  consequitur  ad  formam ;  quia  unumquodque  secundum  hoc  est  ens 
actu,  quod  habet  formam.  Quaedam  autem  creaturae  sunt,  quae  sunt  for-  f 
mae  quaedam  subsistentes,  sicut  angeli :  et  sic  per  se  inest  eis  esse.  Et 
eadem  ratio  est  de  illis  quorum  materia  non  est  in  potentia  nisi  ad  unam 
formam,  sicut  de  corporibus  caelestibus  dicitur.  Hujusmodi  ergo  creaturae 

secundum  suam  naturam  ex  necessitate  sunt,  et  non  possunt  non  esse. 
Potentia  enim  ad  non  esse  non  potest  fundari  neque  in  forma,  quam  per 
se  sequitur  esse  ;  neque  in  materia  existente  sub  forma,  quam  non  potest 
amittere,  cum  non  sit  in  potentia  ad  aliam  formam. 

2.  Praeterea,  Deus  est  potentior  quolibet  creato  agente.  Sed  aliquod 
creatum  agens  potest  communicare  suo  effectui  ut  conservetur  in  esse, 
etiam  ejus  operatione  cessante ;  sicut  cessante  actione  aedificatoris,  rema- 
net  domus;  et  cessante  actione  ignis,  remanet  aqua  calefacta  per  aliquod 
tempus.  Ergo  multo  magis  Deus  potest  suae  creaturae  conferre  quod  con- 
servetur  in  esse,  sua  operatione  cessante. 

3.  Prasterea,  nuUum  violentum  potest  contingere  absque  aliqua  causa 
agente.  Sed  tendere  ad  non  esse  est  innaturale  et  violentum  cuilibet 
creaturae,  quia  quaelibet  creatura  naturaliter  appetit  esse.  Ergo  nulla 
creatura  potest  tendere  in  non  esse,  nisi  aliquo  agente  ad  corruptionem. 
Sed  quaedam  sunt  ad  quorum  corruptionem  nihil  agere  potest,  sicut  spi- 
rituales  substanticc,  et  corpora  caelestia.  Ergo  hujusmodi  creaturae  non 
possunt  tendere  in  non  esse,  etiam  Dei  operatione  cessante, 

4.  Praeterea,  si  Deus  conservat  res  in  esse,  hoc  erit  per  aliquam  actio- 
nem.  Per  quamlibet  autem  aciionem  agentis,  si  sit  efficax,  aliquid  fit  in 
effectu.  Oportetigitur  quod  per  actionem  Dei  conservantis  aliquid  fiat  in 
creatura.  Sed  hoc  non  videtur  ;  non  enim  per  hujusmodi  actionem  fit 
ipsum  esse  creaturae,  quia  quod  jam  est,  non  fit;  neque  iterum  aliquid 
aliud  superadditum,  quia  vel  non  continue  Deus  conservaret  creaturam 
in  esse,  vel  continue  aliud  adderetur  creaturae  :  quod  est  inconveniens. 
Non  igitur  creaturas  conservantur  in  esse  a  Deo. 

Sed  contra  est  quod  dicitur  (Heb.i,  3)  :  Portans  omnia  verbo  virtutis 
suce. 

CoNCLUsio.  —  Cum  Deus  sit  prima  omnium  causa  in  fieri  et  esse^ 
necesse  est  ut  omnia  etiam  ab  ipso  conserventur. 

Respondeo  dicendum  quod  necesse  est  dicere  et  secundum  fidem,  et 
secundum  rationem,  quodcreaturaeconservantur  in  esse  a  Deo.  Ad  cujus 
evidentiam  considerandum  est  quod  aliquid  conservatur  ab  ahero  dupli- 
citer.  Uno  modo  indirecte  et  per  accidens ;  sicut  ille  dicitur  rem  conser- 
vare  qui  removet  corrumpens  :  puta,  si  aliquis  puerum  custodiat,  ne 
cadat  in  ignem,  dicitur  eum  conservare.  Et  sic  etiam  Deus  dicitur  aliqua 
conservare,  sed  nonomnia;  quia  quaedam  sunt  quae  non  habent  corrum- 
pentia,  quae  necesse  sit  removere  ad  rei  conservationem.  Alio  modo  dici- 
tur  aliquid  rem  aliquam  conservare  per  se  directe,  quando  scilicet  illud 
quod  conservatur,  dependet  a  conservante,  ut  sine  eo  esse  non  possit;  et 
hoc  modo  omnes  creaturas  indigent  divina  conservatione.  Dependetenim 
esse  cujuslibet  creatura^  a  Deo,  ita  quod  nec  ad  momentum  subsistere 
possent,  sed  in  nihiium  redigerentur,  nisi  operatione  divinae  virtutis 
conservarentur  in  esse,  sicut  Gregorius  dicit  (Moral.  lib.  xvi,  cap.  i6). 

Et  hoc  sic  perspici  potest.  Omnis  enim  effectus  dependet  a  sua  causa, 
secundum  quod  est  causa  ejus.  Sed  considerandum  est  quod  aliquod 
agens  est  causa  sui  effectus  secundum  fieri  tantum,  et  non  directe  secun.- 

dum  esse  ejus  ;  quod  quidem  convenit  et  in  artificialibus,  et  in  rebus  na- 
turalibus.  JEdificator  enim  est  causa  domus  quantum  ad  ejus  fieri,  non 
autem  directe  quantum  ad  esse   ejus.   Manifestum  est   enim  quod   esse 
domus  consequitur  formam  ejus :  forma  autem  domus  est  compositio  et 
ordo;  quae  quidem  forma  consequitur  naturalem  virtutem  quarumdam 
rerum.   Sicut  enim  coquus  coquit  cibum  adhibendo   aliquam  virtutem 
naturalem  activam,  scilicet  ignis  ;  ita  aedificator  facit  domum  adhibendo 
caementum,  lapides,  et  ligna,  quae  sunt  susceptiva  et  conservativa  talis 
compositionis  et  ordinis    Unde  esse  domus  dependet  ex  naturis  harum 
rerum,  sicut  fieri  domus  dependet  ex  actione  aedificatoris.  Et  simili  ra- 
tione  est  considerandum  in  rebus  naturaiibus  ;  quia  si  aliquod  agens  non 
est  causa  formae  inquantum  hujusmodi,  non  erit  per  se  causa  esse  quod 
consequitur  ad   talem  formam,  sed  erit  causa  effectus,   secundum  .fieri 
tantum.  Manifestum  est  autem  quod  si  aliqua  duo  sunt  ejusdem  speciei, 
unum  non  potest  esse  per  se  causa  formae  alterius  inquantum  est  talis 
forma,  quia  sic  esset  causa  formae  proprias,  cum  sit  eadem  ratio  utriusque ; 
sed  potest  esse  causa  hujusmodi  formae  secundum  quod  est  in  materia, 
id  est  quod  haec  materia  acquirat  hanc  formam ;  et  hoc  est  esse   causam 
secundum  fieri,   sicut  cum   homo  generat  hominem.  Et  ideo  quando- 
cumque  naturalis  effecius  est  natus  impressionem  agentis  recipere  secun- 
dum  eamdem  rationem  secundum  quam  est  in  agente,  tunc  fieri  effectus 
dependet  ab  agente,  non  autem  esse  ipsius.  Sed  aliquando  effectus  non 
est  natus  recipere  impressionem  agentis  secundum  eamdem  rationem  se- 
cundum  quam  est  in  agente,  sicut  patet  in  omnibus  agentibus  quas  non 
agunt  simile  secundum  speciem  ;  et  tale  agens  potest  esse  causa  formae 
secundum  rationem  talis  formae,  et  non  solumsecundum  quod  acquiritur 
in  hac  materia;  et  ideo  est  causa  non  solum  fiendi,  sed  essendi.  Sicut 
igitur  fieri  rei  non  potest  remanere,  cessante  actione  agentis  quod  est 
causa  effectus  secundum  fieri ;  ita  nec  esse  rei  potest  remanere,  cessante 
actione  agentis  quod   est  causa  effectus  non  solum  secundum  fieri,  sed 
etiam  secundum  esse.  Aer  quidem  nullo  modo  natus  est  recipere  lumen 
secundum  eamdem  rationem  secundum  quam  est  in  sole,  ut  scilicet  reci- 
piat  formam  solis,  quae  est  principium  luminis ;  et  ideo  quia  non  habet^ 
radicem  in  aere,  statim  cessat  lumen  cessante  actione  solis.  Sic  autemj 
se  habetomnis  creatura  ad  Deum,  sicut  aer  ad  solem  illuminantem.  Sicut; 
enim  sol  est  lucens  per  suam  naturam  ;    aer  autem  fit  luminosus  partici- 
pando  lumen  a  sole,  non  tamen  participando  naturam  solis  :  ita  solus 
Deus  est  ens  per  essentiam  suam,  quia  ejus  essentia  est  suum  esse  ;  omnis 
autem  creatura  est  ens  participative,  non  quod  sua  essentia  sit  ejus  esse.   | 
Et  ideo  Augustinus  dicit  (Super  Gen.  ad  litt.  lib.  iv,  cap.  12) :  «  Virtus 
Dei  ab  eis  quae  creata  sunt  regendis  si  cessaret  aliquando,  simul  et  illo- 
rum   cessaret   species,  omnisque  natura  concideret   » ;   et    (in  ejusdem 
lib.viii,  cap.  12)  dicit,  quod  «  sicut  aer  praesente  lumine  fit  lucidus,  sic 
homo    Deo   sibi   prassente    illuminatur,   absente  autem  coniinuo  tene- 
bratur.  » 
Ad  primum  ergo   dicendum,  quod  esse  per  se  consequitur   formam 

creaturae,  supposito  tamen  influxu  Dei;  sicut  lumen  sequitur  diaphanum 
aeris,  supposito  influxu  solis.  Undepotentia  ad  non  esse  in  spiritualibus 
creaturis  et  corporibus  caelestibus,  magis  est  in  Deo,  qui  potest  subtra- 
here  suum  influxum,  quam  in  forma  vel  in  materia  talium  creaturarum. 

Ad  secundum  dicendum,  quod  Deus  non  potest  communicare  alicui 
creaturae  ut  conservetur  in  esse,  sua  actione  cessante,  sicut  non  potest 
ei  communicare  quod  non  sit  causa  illius.  Intantum  enim  indiget  crea- 
tura  conservari  a  Deo,  inquantum  esse  effectus  dependet  a  causa  essendi. 
Unde  non  est  simile  de  agente  quod  non  est  causa  essendi,  sed  fiendi 
tantum. 

Ad  tertium  dicendum,  quod  ratio  illa  procedit  de  conservatione  quae 
est  per  remotionem  corrumpentis  ;  qua  non  indigent  omnes  creaturae,  ut 
dictum  est  (in  corp.  art.). 

Ad  quartum  dicendum,  quod  conservatio  rerum  a  Deo  non  est  per  ali- 
quam  novam  actionem,    sed  per  continuationem  actionis  qua  dat  esse  ; 
quae  quidem  actio  est  sine   motu  et  tempore  ;   sicut  etiam  conservatio 
luminis  in  aere  est  per  continuatum  influxum  a  sole. 
Cfr.  S.  c.  G  ,  III,  65.  —  De  Potent.,  q.  v,  art.  i. 


§  34.  —  Utrum  Deus  possit  alicui  creaturae  communicare 

quod  per  se  in  esse  conservetur. 

« 

(De  Potent.,  q.  v,  art.  2) 

Videtur  quod  Deus  possit  alicui  creaturae  communicare  quod  per  se 
in  esse  conservetur  absque  Deo.  i .  Creare  enim  est  majus  quam  per  se  in 
esse  conservari.  Sed  creare  potuit  creaturae  communicari,  ut  Magister 
dicit  in  iv  Sentent.,  dist.  v.  Ergo  et  per  se  in  esse  conservari. 

2.  Praeterea,  plus  est  in  potestate  rerum  et  Dei,  quam  in  potestate  in- 
tellectus  nostri.  Sed  intellectus  noster  potest  intelligere  creaturam  absque 
Deo.  Ergo  muho  fortius  Deus  potest  creaturae  dare  ut  per  se  conservetur 
in  esse. 

3.  Praeterea,  aliqua  creatura  est  ad  imaginem  Dei,  ut  patet  (Genes.  i). 
Sed  secundum  Hilarium  (in  lib.  de  Synodis)  imago  est  rei  ad  rem  co- 
cequandam  indiscreta  et  unita  similitudo ;  et  sic  imago  adaequare  potest 
id  cujus  est  imago.  Cum  ergo  Deus  nuUo  exteriori  conservante  indigeat, 
videtur  quod  hoc  potuit  creaturae  communicare. 

4.  Praeterea,  quanto  agens  est  perfectius,  tanto  potest  perfectiorem 
effectum  producere.  Sed  agentia  naturaiia  possunt  effectus  facere  qui  con- 
serventur  in  esse  sine  agentibus.  Ergo  multo  fortius  Deus  potest  hoc 
facere. 

Sed  contra,  Deus  non  potest  aliquid  facere  in  diminutionem  suae  aucto- 
ritatis.  Hoc  autem  suo  dominio  praejudicaret^  si  aliquid  absque  ipsius 
conservatione  posset  esse.  Ergo  Deus  hoc  facere  non  potest. 

SoLUTio.  —  Respondeo  dicendum,  quod  ad  omnipotentiam  Dei  non 

pertinet  quod  possit  facere  duo  contradictoria  esse  simul.  In  hoc  autem 
quod  dicitur  quod  Deus  faciat  aliquid  quod  ejus  conservatione  non 
indigeat,  contradictio  implicatur.  Jam  enim  ostensum  est  quod  omnis 
effectus  a  sua  causa  dependet,  secundum  quod  est  ejus  causa.  In  hoc  ergo 
quod  dicitur,  quod  Dei  conservatione  non  indigeat,  ponitar  non  esse 
creatum  a  Deo;  in  hoc  quod  dicitur,  quod  Deus  faciat  ipsum,  ponitur 
esse  creatum.  Sicutergo  contradictionem  implicaret,  Deum  facere  aliquid 
quod  non  esset  creatum  ab  eo  ;  ita  si  quis  diceret  Deum  facere  aliquid 
quod  ejus  conservatione  non  indigeret.  Unde  utrumque  pari  ratione 
Deus  non  potest. 

Ad  p^Hmum  ergo  dicendum,  quod  cum  creare  sit  aliquid  causare  ;  non 
indigere  autem  alterius  conservatione,  non  sit  nisi  ejus  quod  causam  non 
habet ;  manifestum  est  quod  majus  est  non  .indigere  conservari  ab  alio 
quam  creare;  sicut  majus  est  causam  non  habere  quam  causam  esse: 
licet  et  hoc  non  sit  usquequaque  verum,  quod  creare  creaturae  sit  com- 
municabile,  secundum  quod  est  actus  primi  agentis,  ut  jam  dictum  est. 

Ad  secundum  dicendum,  quod  quamvis  intellectus  possit  intelligere 
creaturam  non  intelligendo  Deum,  non  tamen  potest  intelligere  creatu- 
ram  non  conservari  in  esse  a  Deo  ;  hoc  enim  implicat  contradictionem, 
sicut  et  creaturam  non  esse  creatam  a  Deo,  ut  dictum  est. 

Ad  tertium  dicendum,  quod  aequalitas  non  est  de  ratione  imaginis  ab- 
solute,  sed  perfectae  ;  qualis  Dei  imago  non  estcreatura,  sed  Filius  ;  unde 
ratio  non  soquitur. 

Ad  quartum  dicendum,  quod  responsio  patet  per  ea  quae  dicta  sunt  in 
praecedenti. 


QUJESTIO  TERTIA 

DE  CONCURSU  DIVINO 


§  35.  —  Utrum  Deus  operetur  in  omni  operante. 

(S.  Th.  I,  q.  Gv,  art.  5) 

Videtur  quod  Deus  non  operetur  in  omni  operante.  i.  Nulla  enim 
insufficientia  est  Deo  attribuenda.  Si  igitur  Deus  operatur  in  omni  ope- 
rante,  sufficienter  in  quoiibet  operatur.  Superfluum  igitur  esset  quod 
agens  creatum  aliquid  operaretur. 

2.  Praeterea,  una  operatio  non  est  simul  a  duobus  operantibus,  sicut 
nec  unus  numero  motus  potest  esse  duorum  mobilium.  Si  igitur  operatio 
creaturae  est  a  Deo  in  creatura  operante,  non  potest  esse  simul  a  creatura  ; 
et  ita  nulla  creatura  aliquid  operatur.  ^ 

3.  Praeterea,  faciens  dicitur  esse   causa  operationis  facti,   inquantum 


^ 

dat  ei  formam  qua  operatur.  Si  igitur  Deus  est  causa  operationis  rerum 
factarum  ab  ipso,  hoc  erit  inquantum  dat  eis  virtutem  operandi.  Sed  hoc 
est  a  principio,  quando  rem  facit.  Ergo  videtur  quod  ulterius  non  ope- 
retur  in  creatura  operante. 

Sed  contra  est  quod  dicitur  (Isai.  c.  xxvr,  12)  :  Omnia  opera  nostra 
operatus  es  in  nobis^  Domine. 

CoNCLUsio.  —  Deus  non  sic  in  omnibus  operatur  agentibus^  ut  et  ipsa 
non  operentur^  sed  operatur  in  quolibet  finaliter^  effective  et  formaliter, 
iit  tamen  et  ipsa  etiam  agant. 

Respondeo  dicendum  quod  Deum  operari  in  quolibet  operante  aliqui 
sic  intellexerunt,  quod  nulla  virtus  creata  aliquid  operaretur  in  rebus, 
sed  solus  Deus  immediate  omnia  operaretur  ;  puta  quod  ignis  non  calefa- 
ceret,  sed  Deus  in  igne;  et  similiter  de  omnibus  aliis.  Hoc  autem  est 
impossibile.  —  Primo  quidem,  quia  sic  subtraheretur  ordo  causae  et 
causati  a  rebus  creatis  ;  quod  pertinet  ad  impotentiam  creantis.  Ex 
virtute  enim  agentis  est  quod  suo  effectui  det  virtutem  agendi.  —  Secundo, 
quia  virtutes  operativae  quag  in  rebus  inveniuntur,  frustra  essent  rebus 
attributae,  si  per  eas  nihil  operarentur;  quinimo,  omnes  res  creatae  vide- 
rentur  quodammodo  esse  frustra,  si  propria  operatione  destituerentur ; 
cum  omnes  res  sint  propter  suam  operationem.  Semper  enim  imper- 
fectum  est  propter  perfectius.  Sicut  igitur  materia  est  propter  formam  ; 
ita  forma,  quae  est  actus  primus,  est  propter  suam  operationem,  quae  est 
actus  secundus  ;  et  sic  operatio  est  finis  rei  creatae.  —  Sic  igitur  intelli- 
gendum  est  Deum  operari  in  rebus,  quod  tamen  ipsae  res  propriam 
habeant  operationem. 

Ad  cujus  evidentiam  considerandum  est,  quod  cum  sint  causarum 
quatuor  genera,  materia  non  est  principium  actionis,  sed  se  habet  ut 
subjectum  recipiens  actionis  effectum;  finis  vero,  et  agens  qi  forma  se 
habent  ut  actionis  principium ;  sed  ordine  quodam.  Nam  primum  qui- 
dem  principium  actionis  est  finis,  qui  movet  agentem ;  secundo  vero 
agens;  tertio  autem  forma  ejus  quod  ab  agente  applicatur  ad  agendum  ; 
quamvis  et  ipsum  agens  per  formam  suam  agat,  ut  patet  in  artificialibus. 
Artifex  enim  movetur  ad  agendum  a  fine,  qui  est  ipsum  operatum,  puta 
arca,  vel  lectus;  et  applicat  ad  actionem  securim,  quae  incidit  per  suum 
acumen.  Sic  igitur  secundum  haec  tria  Deus  in  quolibet  operante  operatur. 
—  Primo  quidem  secundum  rationem  finis;  cum  enim  omnis  operatio  sit 
propter  aliquod  bonum  verum  vel  apparens  (nihil  autem  est  vel  apparet 
bonum,  nisi  secundum  quod  participat  aliquam  similitudinem  summi 
boni,  quod  estDeus),  sequitur  quod  ipse  Deus  sit  cujuslibet  operationis 
causa  ut  finis.  —  Secundo  considerandum  est,  quod  si  sint  multa  agentia 
ordinata,  semper  secundum  agens  agit  in  virtute  primi  agentis.  Nam 
primum  agens  movet  secundum  ad  agendum ;  et  secundum  hoc  omnia 
agunt  in  virtute  ipsius  Dei  ;  et  ita  ipse  est  causa  omnium  actionum  agen- 
tium.  —  Tertio  considerandum  est,  quod  Deus  movet  non  sokim  res  ad 
bperandum,  quasi  applicando  formas  et  virtutes  rerum  ad  operationem 
(sicut  etiam  artifex  applicat  securim  ad  scindendum,  qui  tamen  interdum 

formam  securi  non  tribuit),  sed  etiam  dat  formas  creaturis  agentibus,  et 
eas  tenet  in  esse.  Unde  non  solum  est  causa  actionum,  inquantum  dat 
formam,  quae  est  principium  actionis,  sed  etiam  sicut  conservans  formas 
et  virtutes  rerum  ;  prout  sol  dicitur  causa  manifestationis  colorum, 
inquantum  dat  et  conservat  lumen,  quo  manifestantur  colores.  Et  quia 
forma  rei  est  intra  rem,  et  tanto  magis  quanto  consideratur  ut  prior  et 
universalior  ;  et  ipse  Deus  est  proprie  causa  ipsius  esse  universalis  in 
rebus  omnibus,  quod  inter  omnia  est  magis  intimum  rebus ;  sequitur 
quod  Deus  in  omnibus  intime  operetur.  Et  propter  hoc  in  Sacra  Scri- 
ptura  operationes  naturae  Deo  attribuuniur ,  quasi  operanti  in  natura, 
secundum  illud  (Job,x,  ii)  :  Pelle  et  carnibus  vestisti  me,  ossibus  et 
nervis  compegisti  me. 

Ad  primum  ergo  dicendum,  quod  Deus  sufficienter  operatur  in  rebus 
ad  modum  primi  agentis  ;  nec  propter  hoc  superfluit  operatio  secun- 
dorum  agentium. 

Ad  secundum  dicendum,  quod  una  actio  non  procedit  a  duobus  agen- 
tibus  unius  ordinis  ;  sed  nihil  prohibet  quin  una  et  eadem  actio  procedat 
a  primo  et  secundo  agente. 

Ad  tertium  dicendum,  quod  Deus  non  solum  dat  formas  rebus,  sed 
etiam  conservat  eas  in  esse,  et  applicat  eas  ad  agendum,  et  est  finis 
omnium  actionum,  ut  dictum  est. 

Cfr.  S.  c.  G.,  III,  c.  66-67.  —  II  Sent.,  Dist.  i,  q.  i ,  art.  4.  —  De  Potent.,  q.  iii,  art.  7. 


§  36.  —  Quomodo  Deus  operatur  in  operatione  naturae. 

(DePotent.,  q.  iii,  art.  7,  c.) 

Non  sic  est  intelligendum  quod  Deus  in  o^ini  re  naturali  operetur, 
quasi  res  naturalis  nihil  operetur;  sed  quia  in  ipsa  natura  vel  voluntate 
operante  Deus  operatur  :  quod  quidem  qualiter  intelligi  possit,  ostenden- 
dum  esi. 

Sciendum  namque  est,  quod  actionis  alicujus  rei  res  alia  potest  dici 
causa  multipliciter.  —  Uno  modo  quia  tribuit  ei  virtutem  operandi ;  et 
hoc  modo  Deus  agit  omnes  actiones  naturae,  quiadedit  rebus  naturalibus 
virtutes  per  quas  agere  possunt.  —  Sed  insuper  continue  tenet  virtutem 
in  esse,  quia  est  causa  virtutis  collatae  non  solum  quantum  ad  fieri  sicut 
generans,  sed  etiam  quantum  ad  esse,  ut  sicpossit  dici  Deus  causa  aciio- 
nis  inquantum  causat  et  conservat  virtutem  naturalem  in  esse.  Nam  etiam' 
alio  modo  conservans  virtutem  dicitur  facere  actionem,  sicut  dicitur  quod 
medicinie  conservantes  visum,  faciunt  videre.  —  Sed  quia  nulla  res  pen 
seipsam  movet  vel  agit  nisi  sit  movens  non  motum ;  tertio  modo  dicitur 
una  res  esse  causa  actionis  alterius  inquantum  movei  eam  ad  agendum  ; 
in  quo  non  intelligitur  coliatio  aut  conservatio  viriutis  activae,  sed  appli- 
catio  virtutis  ad  actionem  ;  sicut  homo  est  causa  incisionis  cuhelli  exhoc 
ipso  quod  applicat  acumen  cultelli  ad  incidendum  movendo  ipsum.  Ej 

quia  natura  inferior  agens  non  agit  nisi  mota;  sequitur  de  necessitate 
quod  Deus  sit  causa  actionis  cujuslibet  rei  naturalis  ut  movens  et  appli- 
cans  virtutem  ad  agendum,  —  Sed  ulterius  invenimus,  secundum  ordi- 
nem  causarum,  esse  ordinem  effectuum  :  quod  necesse  est  propter  simili- 
tudinem  effectus  et  causae.  Nec  causa  secunda  potest  in  effectum  causae 
primae  per  virtutem  propriam,  quamvis  sit  instrumentum  causas  primae 
respectu  illius  effectus.  Instrumentum  enim  est  causa  quodammodo 
effectus  principalis  causae,  non  per  formam  vel  virtutem  propriam,  sed 
inquantum  participat  aliquid  de  virtute  principalis  causae  per  motum  ejus, 
sicut  dolabra  non  est  causa  rei  artificiatae  per  formam  vel  virtutem  pro- 
priam,  sed  per  virtutem  artificis  a  quo  movetur  et  eam  quoquomodo 
participat.  Unde  quarto  modo  unum  est  causa  actionis  alterius,  sicut 
principale  agens  est  causa  actionis  instrumenti  :  et  hoc  modo  etiam  opor- 
tefdicere,  quod  Deusest  causaomnis  actionis  rei  naturalis.  Quanto  enim 
aliqua  causa  est  aitior,  tanto  est  communior  et  efficacior,  et  qaanto  est 
efficacior,  tanto  profundius  ingreditur  in  effectum,  et  de  remotiori  poten- 
tia  ipsum  reducit  in  actum.  In  qualibetautem  re  naturali  invenimus  quod 
est  ens,  et  quodest  res  naturalis,  et  quod  est  talis  vel  talis  naturae.  Quo- 
rum  primum  est  commune  omnibus  entibus  ;  secundum  omnibus  rebus 
naturalibus  ;  tertium  in  una  specie  ;  et  quartum,  si  addamus  accidentia, 
est  proprium  huic  individuo.  Hoc  ergo  individuum  agendo  non  potest 
constituere  aliud  in  simiii  specie  nisi  prout  est  instrumentum  illius  cau- 
sae,  quae  respicit  totam  speciem  et  ulterius  totum  esse  naturae  inferioris. 
Et  propter  hoc  nihil  agit  ad  esse  nisi  per  virtutem  Dei.  Ipsum  enim 
esse  est  communissimus  effectus  primus  et  intimior  omnibus  aliis  effe- 
ctibus;  et  ideo  soli  Deo  competit  secundum  virtutem  propriam  talis 
effecjus.  Sic  ergo  Deus  est  causa  omnis  actionis,  prout  quodlibet  agens 
est  instrumentum  divinae  virtutis  operantis  *. 

Sic  ergo  si  consideremus  supposita  agentia,  quodlibet  agens  particulare 
est  immediatum  ad  suum  eftectum.  Si  autem  consideremus  virtutem  qua 
fit  actio,  sic  virtus  superioris  causae  erit  immediatior  effectui  quam  virtus 
inferioris ;  nam  virtus  inferior  non  conjungitur  effectui  nisi  per  virtutem 
superioris  ;  unde  dicitur  (in  lib.  de  Caus.^  prop.  i),  quod  virtus  causae  pri- 

I.  Quod  motus  voluntatis  causatur  a  Deo,  et  non  solum  potentia  voluntatis.  —  Qui- 
dam  vero  non  intelligentes  qualiter  motum  voluntatis  Deus  in  nobis  causare  possit 
absque  praejudicio  libertatis  voluntatis_,  dixerunt  quod  Deus  causat  in  nobis  velle  et 
perficere  in  quantum  dat  nobis  virtutem  volendi  :  non  autem  sic,  quod  faciat  nos  velle 
hoc  vel  illud.  Et  ex  hoc  processisse  videtur  opinio  quorumdam  qui  dicebani,  quod 
providentia  non  est  de  his  quae  subsunt  libero  arbitrio,  scilicet  de  electionibus;  sed 
providentia  refertur  ad  exteriores  eventus. 

Sed,  contra,  Deus  non  solum  dat  rebus  virtutes,  sed  etiam  nulla  res  potest  propria 
virtute  agere,  nisi  etiam  agat  in  virtute  ipsius.  Ergo  homo  non  potest  virtute  volun- 
tatis  sibi  data  uti,  nisi  in  quantum  agit  in  virtute  Dei.  Illud  autem  in  cujus  virtute 
agens  agit,  est  causa  non  solum  virtutis,  sed  etiam  actus  :  quod  in  artifice  apparet, 
in  cujus  virtute  agit  instrumentum,  et  quod  tamen  ab  hoc  artifice  propriam  formam 
non  accipit,  sed  solum  ab  ipso  applicatur  ad  actum.  Deus  igitur  est  causa  nobis  non 
solum  voluntatis,  sed  etiam  volendi.  (S.  c.  G.,  iii,  c.  89.) 

mae  prius  agit  in  causatum,  et  vehementius  ingrediturin  ipsum.  Sic  ergo 
Deus  est  causa  actionis  cujuslibet  inquantum  dat  virtutem  agendi,  et  in- 
quanium  conservat  eam,  et  inquantum  applicat  actioni,  et  inquantum 
ejus  virtute  omnis  alia  virtus  agit.  Et  cum  conjunxerimus  his,  quod  Deus 
sit  sua  virtus,  et  quod  sit  intra  rem  quamlibet  non  sicut  parsessentiae,  sed 
sicut  tenens  rem  in  esse,  sequetur  quod  ipse  in  quolibet  operante  imme- 
diate  operetur,  non  exclusa  operatione  voluntatis  et  naturae. 


§  37.  —  Quomodo  idem  effectus  sit  a  Deo  et  a  naturali 

agente. 

(S.   C.  rr.,   III,    C.  70) 

Quibusdam  autem  difficile  videtur  ad  intelligendum  quod  cffectus  na- 
turales  attribuantur  Deo  et  naturali  agenti.  i.  Nam  una  actio  a  duobus 
agentibus  non  videtur  progredi  posse.  Si  igitur  actio  per  quam  effectus 
naturalis  producitur  procedit  a  corpore  naturali,  non  procedit  a  Deo. 

2.  Item,  quod  potest  fieri  sufficienter  per  unum,  superfluum  est  quod 
per  multa  fiat.  Videmus  enim  quod  natura  non  facit  per  duo  instrumenta 
quod  potest  facere  per  unum.  Cum  igitur  virtus  divina  sufficiens  sit  ad 
producendos  effectus  naturales,  superfluum  est  adhibere  ad  eosdem  effe- 
ctus  producendos  etiam  naturales  virtutes  ;  vel,  si  virtus  naturalis  suffi- 
cienter  proprium  effectum  producit,  superfluum  est,  quod  divina  ad 
eumdem  effectum  agat.  i 

3.  Prceterea^  si  Deus  totum  efiTectum  naturalem  producit,  nihil  relin- 
quitur  de  effectu  naturali  agenti  ad  producendum.  Non  videtur  igitur 
esse  possibile,  quod  eosdem  effectus  Deus  producere  dicatur,  quod  res 
naturales  producunt. 

SoLUTio.  —  Haec  autem  difficultatem  non  afferunt,  si  praemissa  consi- 
defentur.  In  quolibet  enim  agente  est  duo  considerare,  scilicet  rem  ipsam 
quae  agit,  et  virtutem  in  qua  agit,  sicut  ignis  calefacit  per  calorem.  Virtus 
autem  inferioris  agentis  dependet  a  virtute  superioris  agentis,  in  quantum 
superius  agens  dat  virtutem  ipsam  inferiori  agenti  per  quam  agit,  #^el 
conservat  eam,  aut  etiam  applicat  eam  ad  agendum  ;  sicut  artifex  applicat 
instrumentum  ad  proprium  effectum,  cui  tamen  inierdum  non  dat  formam 
per  quam  agit  instrumenium,  nec  conservat,  sed  dat  ei  solum  motum. 
Oportet  ergo  quod  actio  inferioris  agentis  non  solum  sit  ab  eo  per  virtu- 
tem  propriam,  sed  per  virtutem  omnium  superiorum  agentium.  Agit 
enim  in  virtute  omnium,  et  sicut  agens  infimum  invenitur  immediatum 
aciivum,  iia  virtus  primi  agentis  invenitur  immediata  ad  producendum 
efifectum.  Nam  virtus  infimi  agentis  non  habet  quod  producat  hunc  effe- 
ctum  ex  se,  sed  ex  virtute  proximi  superioris,  et  virtus  illius  hoc  habet 
ex  virtute  superioris,  et  sic  virtus  supremi  agentis  invenitur  ex  se  produ- 
ctiva  effectus,  quasi  causa  immediata,  sicut  patet  in  principiis  demonsira- 
tionum,  quorum  primum  est  immediatum.  Sicut  igitur  non  est  inconve- 

niens,  quod  una  actio  producatur  ex  aliquo  agenteet  ejus  virtute;  ita  non 
est  inconveniens,  quod  producatur  idem  effectus  ab  inferiori  agente  et  a 
Deo,  ab  utroque  immediate,  licet  alio  et  alio  modo. 

Ad  primum.  Patet  etiam  quod,  si  res  naturalis  producat  propriurn  effe- 
ctum,  non  esi  superfluum  quod  Deus  illum  producat.  Quia  res  naturalis 
non  producit  ipsum,  nisi  in  virtute  divina. 

Ad  secundum.  Neque  est  superfluum,  si  Deus  per  seipsum  potest  omnes 
eftectus  naturales  producere,  quod  per  quasdam  alias  causas  producantur. 
Non  enim  hoc  est  ex  insuflicientia  divinas  virtutis,  sed  ex  immensitate 
bonitatis  ipsius  per  quam  suam  similitudinem  rebus  communicare  voluit, 
non  solum  quantum  ad  hoc  quod  essent,  sed  etiam  quantum  ad  hoc  quod 
aliorum  causae  essent.  His  enim  duobus  modis  creaturae  communiter 
omnes  divinam  similitudinem  consequuntur.  —  Per  hoc  etiam  decor 
ordinis  in  rebus  creatis  apparet. 

Ad  tertium.  Patet  etiam,  quod  non  sic  idem  effectus  causas  naturali  et 
divinae  virtuti  attribuitur,  quasi  partim  a  Deo,  partim  a  naturali  agente 
fiat,  sed  totus  ab  utroque  secundum  alium  modum,  sicut  idem  efFectus 
totus  attribuitur  instrumento,  et  principali  agenti  etiam  totus. 


QU^STIO  QUARTA 
DE  PROVIDENTIA  DIVINA 


§  38.  —  Utrum  Providentia  Deo  conveniat. 

(S.  Th  I,  q.  xxir,  art.  1) 

Videtur  quod  providentia  Deo  non  conveniat.  i.  Providentia  enim, 
secundum  Tullium  (De  invent.  lib.  ii,  n.  53),  est  pars  prudentiae.  Prudentia 
autem,  cum  sit  bene  consiliativa,  secundum  Philosophum  (Ethic.lib.  vi, 
cap.  5),  Deo  competere  non  potest,  qui  nullum  dubium  habet  unde  eum 
consiliari  oporteat.  Ergo  providentia  Deo  non  competit. 

2.  Prasterea,  quidquid  est  in  Deo,  est  aeternum.  Sed  providentia  non 
est  aliquid  aeternum  ;  est  enim  circa  existentia  quae  non  sunt  aeterna. 
Ergo  providentia  non  est  in  Deo. 

3.  Praeterea,  nullum  compositum  est  in  Deo.  Sed  providentia  videtur 
esse  aliquid  compositum  ;  quia  includit  in  se  voluntatem  et  intellectum. 
Ergo  providentia  non  est  in  Deo. 

Sed  contra  est,  quod  dicitur  (Sap.  xiv,  3)  :  Tu  autem^  Pater,  gubernas 
omnia  providentia. 

CoNCLusio.  —  Cum  in  mente  divina prceexistant  omnium  rerum  rationes, 
prout  infinem  (et  prcecipue  ultimum)  ordinantur^  in  eo  providentiam  esse 
necesse  est ;  quce  est  ratio  ordinis  rerum  in  finem. 

Respondeo  dicendum  quod  necesse  est  ponere  providentiam  in  Deo. 
Omne  enim  bonum  quod  est  in  rebus,  a  Deo  creatum  est.  In  rebus 
autem  creatis  invenitur  bonum,  non  solum  quantum  ad  substantiam 
rerum,  sed  etiam  quanium  ad  ordinem  earum  in  finem  ;  et  praecipue  in 
finem  ultimum,  qui  est  bonitas  divina.  Hoc  igitur  bonum  ordinis  in 
rebus  creatis  existens  a  Deo  creatum  est.  Cum  autem  Deus  sit  causa 
rerum  per  suum  intellectum,  et  sic  cujuslibet  sui  effectus  oportet  ratio- 
nem  in  ipso  praeexistere ;  necesse  est  quod  ratio  ordinis  rerum  in  finem 
in  mente  divina  praeexistat.  Ratio  autem  ordinandorum  in  finem  proprie 
providentia  QSX.  Est  enim  principalis  par s  prudentice,  ad  quam  alias  duae 
partes  ordinantur;  scilicet  memoria  praeteritorum,  et  intelligentia  prae- 
sentium  ;  prout  ex  praeteritis  memoratis,  et  praesentibus  intellectis, 
conjectamus  de  futuris  providendis.  Prudentiae  autem  proprium  est, 
secundum  Philosophum  (Ethic.lib.  vi,  cap.  12),  ordinare  aiia  in  finem, 
sive  respectu  sui  ipsius,  sicut  dicitur  homo  prudens  qui  bene  ordinat 
actus  suos  ad  finem  viiae  suae;  sive  respectu  aliorum  sibi  subjectorum  in 
familia,  vei  civitate ,  vel  regno  ;  secundum  quem  modum  dicitur 
(Matth.  XXIV,  45)  :  Fidelis  servus  et  prudens  quem  constituit  dominus 
super  familiam  suam.  Et  secundum  hunc  modum  prudentia  vel  provi^ 
dentia  Deo  convenire  potest.  Nam  in  ipso  Deo  nihil  est  in  finem  ordi- 
nabile,  cum  ipse  sit  finis  ultimus.  —  Ipsa  igiiur  ratio  ordinis  rerum  in 
finem  providentia  ift  Deo  nominatur.  Unde  Boetius  (De  Consol.lib.  iv, 
prosa  6)  dicit  quod  «  providentia  est  ipsa  divina  ratio  in  summo  omnium 
principe  constituta,  quae  cuncta  disponit  ».  Dispositio  autem  potest  dici 
tam  ratio  ordinis  rerum  in  finem,  quam  ratio  ordinis  partium  in  toto. 

Ad  primum  ergo  dicendum,  quod,  secundum  Philosophum  (Ethic. 
lib.  VI,  cap.  9),  «  Prudentia  proprie  est  praeceptiva  eorum  de  quibus 
eubulia  recte  consiliatur,  et  synesis  recte  judicat.  »  Unde,  licet  consiliari 
non  competat  Deo  secundum  quod  consilium  est  inquisitio  de  rebus 
dubiis,  tamen  praecipere  de  ordinandis  in  finem,  quorum  rectam  ratio- 
nem  habet,  competit  Deo;  secundum  illud  (Psalm.cxLviii,  8) :  Prceceptum 
posuit  et  non  prceteribit.  Et  secundum  hoc  competit  Deo  ratio  prudentiae 
et  providentiae.  —  Quamvis  etiam  dici  possii  quod  ipsa  ratio  rerum 
agendarum  consilium  in  Deo  dicitur,  non  propter  inquisitionem,  sed 
propter  certitudinem  cognitionis,  ad  quam  consiJiantes  inquirendo 
perveniunt.  Unde  dicitur  (Ephes.i,  1 1)  :  Qui  operatur  omnia  secundum 
consilium  voluntatis  suce. 

Ad  secundum  dicendum,  quod  ad  providentias  curam  duo  pertinent  : 
scilicet  ratio  ordinis^  quae  dicitur  providentia  et  dispositio  ;  et  executio 
ordinis^  quae  dicitur  gubernatio.  Quorum  primum  est  aeternum  ;  secun- 
dum  temporale. 

Ad  tertium  dicendum.  quod  providentia  est  in  intellectu,  sed  praesup- 
ponit  voluntatem  finis.  Nullus  enim  praecipit  de  agendis  propter  finem, 
nisi  velit  finem.  Unde  et  prudentia  praesupponit  virtutes  morales,  per 
quas  appetitus  se  habet  ad  bonum,  ut  dicitur  (Ethic.  lib.  vi,  cap.  12).  Et 
tamen  si  providentia  ex  asquali  respiceret  voluntatem  et  intellectum  divi- 


DE    PROVIDENTIA    DIVINA  58g 

num,  hocesset  absque  detrimento  divinae  simplicitatis,  cum  voluntas  et 
intellectus  in  Deo  sint  idem,  ut  supra  dictum  est. 

Cfr.  S.  c,  G.,  III,  64.  —  I  Sent.,  Dist.  xxxix,  q.  1,  art.  i .  —  De  Verit.,  q.  v,  art.  r-2. 


§  39.  —  Utrum  omnia  sint  subjecta  divinae  Providentiae. 

(S.  Th.  I,  q.  XXII,  art.  2) 

Videtur  quod  non  omnia  sint  subjecta  divinae  providentiae.  i.  Nulium 
enim  provisum  est  fortuitum.  Si  ergo  omnia  sunt  provisa  a  Deo,  nihil 
erit  fortuitum.  Et  sic  perit  casus  et  fortuna;  quod  est  contra  communem 
opinionem. 

2.  Praeterea,  omnis  sapiensprovisor  excluditdefectum  et  malum,  quan- 
tum  potest,  ab  his  quorum  curam  gerit.  Videmus  autem  muha  mala  in 
rebus  esse.  Aut  igitur  Deus  non  potest  ea  impedire,  et  sic  non  est  omni- 
potens,  aut  non  de  omnibus  curam  habet. 

3.  Praeterea,  quae  ex  necessitate  eveniunt,  providentiam  seu  prudentiam 
non  requirunt.  Unde,  secundum  Phiiosophum  (Ethic.  lib.  vi,  cap.  9  et 
seq.) :  «  Prudentia  est  recta  ratio  contingentium,  de  quibus  estconsilium 
et  electio.  »  Cum  igitur  multa  in  rebus  ex  necessitate  eveniant,  non  om- 
nia  providentiae  subduntur. 

4.  Prasterea,  quicumque  dimittitur  sibi,  non  subest  providentiae  alicu- 
jus  gubernantis.  Sed  homines  sibi  ipsis  dimittuntur  a  Deo,  secundum 
illud  (Eccli.xv,  14):  Deus  ab  initio  constituit  hominenty  et  reliquit  eum 
in  manu  consilii  sui.  Et  specialiter  mali  ^secundum  illud  (Psal.  lxxx,  i3)  : 
Dimisi  illos  secundum  desideria  cordis  eorum.  Non  igitur  omnia  divinae 
providentiae  subsunt. 

5.  Praeterea,  Apostolus  (i  Cor.  ix,  9)  dicit  quod  non  est  Deo  cura  de 
bobus.  Et  eadem  ratione  de  aliis  creaturis  irrationalibus.  Non  igitur 
omnia  subsunt  divinae  providentiae. 

^Qd  contra  est,  quod  diciiur  (Sap.  viii,  i)  de  divina  sapientia,  quod 
attingit  a  fine  usque  ad  finemfortiter,  et  disponit  omnia  suaviter. 

CoNCj.usio.  —  Deus  cum  omnium  sitprima  causa^  omnia  etiam  inparti- 
culari  cognoscens;  qucevis  subjecta  esse  divince  providentice^  non  tantum 
in  universali,  sed  etiam  in  singulari^  necessarium  est. 

Respondeo  dicendum  quod  quidam  totaliter  providentiam  negaverunt, 
sicut  Democritus  et  Epicurei,  ponentes  mundum  factum  esse  casu.  Qui- 
dam  vero  posuerunt  incorruptibilia  tantum  providentiae  subjacere  ;  cor- 
ruptibilia  vero  non  secundum  individua,  sed  secundum  species,  sic  enim 
incorruptibilia  sunt.  Ex  quorum  persona  dicitur  (Job,  xxii,  14):  Nubes^ 
latibulumejus^  et  circa  cardines  cceliperambulat^  neque  nostra  considerat. 
A  corruptibilium  autem  generalitate  excepit  Rabbi  Moyses  homines, 
propter  splendorem  intellectus,  quem  participant.  In  aliis  autem  indivi- 
duis  corruptibilibus  aliorum  opinionem  est  secutus. 

Sed  necesse  est  dicere  omnia  divinae  providentiae  subjacere,  non  in  uni- 

vcrsali  lantum,  sed  etiamin  singulari.  Quod  sic  patet.  Cum  enim  omne 
agens  agat  propter  finem,  tantum  se  extendit  ordinaiio  effectuum  in  finem, 
quantum  se  extendit  causalitas  primi  agentis.  Ex  hoc  enim  contingit  in 
operibus  alicujus  agentis  aliquid  provenirenon  ordinatum  ad  finem,  quia 
effectus  ille  consequitur  ex  alia  causa  praeter  intentionem  agentis.  Causa- 
litas  autem  Dei,  qui  est  primum  agens,  se  extendit  usque  ad  omnia  entia, 
non  solum  quantum  ad  principia  speciei,  sed  «tiam  quantum  ad  indivi- 
dualia  principia,  non  solum  incorruptibilium,  sed  etiam  corruptibilium. 
Unde  necesse  est  omnia  quas  habent  quocumque  modo  esse,  ordinata 
esse  a  Deo  infinem;  secundum  illud  Apostoli  (Rom.xiii,  i)  :  Quce  a  Deo 
sunt,  ordinata  sunt.  Cum  ergo  nihil  aliud  sit  Dei  providentia  quam  ratio 
ordinis  rerum  in  finem,  ut  dictum  est,  necesse  est  omnia,  inquantum 
participant  esse,  intantum  subdi  divinae  provideniiae.  —  Similiter  etia.m 
ostensum  est  quod  Deus  omnia  cognoscit,  et  universalia  et  particularia. 
Et  cum  cognitio  ejus  compareturad  res  sicut  cognitio  artis  ad  artificiata, 
necesse  est  quod  omnia  supponantur  ejus  ordini,  sicut  omnia  artificiata 
subduntur  ordini  artis. 

Ad  primum  ergo  dicendum,  quod  aliter  est  de  causa  universali,  et  de 
causa  particulari.  Ordinem  enim  causas  particularis  aliquid  potest  exire, 
non  autem  ordinem  causae  universalis.  Non  enim  subducitur  aliquid  ab 
ordine  causae  particularis,  nisi  per  aliquam  aliam  causam  particularem 
impedientem;  sicut  lignum  impeditura  combustioneper  actionem  aquae. 
Unde,  cum  omnes  causae  particulares  concludantur  sub  universali  causa, 
impossibile  est  aliquem  effectum  ordinem  causae  universalis  effugere. 
Inquantum  igitur  aliquis  effectus  ordinem  alicujus  causae  particularis 
effugit,  dicitur  esse  casuale,  vel  fortuitum,  respectu  causae  particularis ; 
sed  respectu  causae  universalis,  a  cujus  ordine  subtrahi  non  potest,  dici- 
tur  esse  provisum.  Sicut  et  concursus  duorum  servorum,  licet  sit  casualis 
quantum  ad  eos,  est  tamen  provisus  a  domino,  qui  eos  scienter  sic  ad 
unum  locum  mittit,  ut  unus  de  alio  nesciat. 

Ad  secundum  dicendum,  quod  aliter  de  eo  estqui  habet  curam  alicujus 
particularis,et  de  provisore  universali ;  quia  provisorparticularisexcludit 
defectum  ab  eo  quod  ejus  curae  subditur,  quantum  potest ;  sed  provisor 
universalis  permittit  aliquem  defectum  in  aliquo  particulari  accidere,  ne 
impediatur  bonum  totius.  Unde  corruptiones  et  defectus  in  rebus  natu- 
ralibus  dicuntur  esse  contra  naturam  particularem  ;  sed  tamen  sunt  de 
intentione  naturae  universalis,  inquantum  defectus  unius  cedit  in  bonum 
alterius,  vel  etiam  totius  universi.  Nam  «  corruptio  unius  est  generatio 
alterius  »  per  quam  species  conservatur.  Cum  igitur  Deus  sit  universalis 
provisor  totius  entis,  ad  ipsius  providentiam  pertinet  ut  permittat  quos- 
dam  defectus  esse  in  aliquibus  particularibus  rebus,  ne  impediatur-  bo- 
num  universi  perfectum.  Si  enim  omnia  mala  impedirentur,  multa  bona 
deessent  universo.  Non  enim  esset  vita  leonis,  si  non  esset  occisio  anima- 
lium;  nec  esset  patientia  martyrum,  si  non  esset  persecutio  tyrannorum. 
Unde  dicit  Augustinus  (Enchir.  cap.  11)  :  «  Deus  omnipotens  nuUo 
modo  sineret  malum  aliquod  esse  in  operibus  suis,  nisi  usque  adeo  esset 

omnipotens  et  bonus,  ut  bene  faceret  etiam  de  malo.  »  —  Ex  duabus 
auiem  rationibus,  quas  nunc  solvimus,  videntur  moti  fuisse  qui  divinae 
providentiae  subtraxerunt  corruptibilia,  in  quibus  inveniuntur  casualia 
et  mala  *. 

Ad  tertium  dicendum,  quod  homo  non  est  institutor  naturae,  sed  uti- 
tur  in  operibus  artis  et  virtutis,  ad  suum  usum,  rebus  naturaiibus.  Unde 
providentia  humana  non  se  extendit  ad  necessaria  quae  ex  natura  prove- 
niunt,  ad  quae  tamen  se  extendit  providentia  Dei,  qui  est  auctor  naiurce. 
Et  ex  hae  ratione  videntur  moti  fuisse,  qui  cursum  rerum  naturalium 
subtraxeruntdivinae  provjdentiae,  attribuentes  ipsum  necessitati  materiae; 
ut  Democritus,  et  alii  naturales  antiqui. 

Ad  quartum  dicendum,  quod  in  hoc  quod  dicitur,  Deum  hominem  sibi 
reliquisse,  non  excluditur  homo  a  divina  providentia ;  sed  ostenditur 
quod  non  praefigitur  ei  virtus  operativadeterminata  ad  unum,  sicut  rebus 
naturalibus,  quae  aguntur  tantum  quasi  ab  altero  directae  in  finem ;  non 
autem  seipsa  agunt,  quasi  se  dirigentia  in  finem,  ut  creaturas  rationales 
per  liberumarbitrium,  quo  consilianturet  eligunt.  Unde  signanter  dicit, 
In  manu  consiliisui.  Sed  quia  ipse  actus  liberi  arbitrii  reducitur  in  Deum 
sicut  in  causam,  necesse  est  ut  ea  quae  ex  libero  arbitrio  fiunt,  divinae 
providentias  subdaniur.  Providentia  enim  hominis  continetur  sub  provi- 
dentia  Dei,  sicutcausaparticularissub  causa  universali.  Hominum  autem 
justorum  quodam  excellentiori  modo  Deus  habei  providentiam  quam 
impiorum ;  inquantum  non  permittit  conira  eos  evenire  aliquid  quod  fi- 
naliter  impediat  salutem  eorum.  Nam  diligentibus  Deum  omnia  coope- 
rantur  in  bonum^  ut  dicitur  (Rom.  viii,  28).  Sed  ex  hoc  ipso  quod  impios 
non  retrahit  a  malo  culpae,  dicitur  eos  dimittere  ;  non  tamen  ita  quod 
totaiiter  ab  ejus  providentiaexcludantur ;  alioquinin  nihilum  deciderent, 
nisi  per  ejus  providentiam  conservarentur. —  Et  ex  hac  ratione  videtur 


I.  QuodnondQrogat  bonitati  Dei,  quod  malapermittat.  —  Nectamenhocdivinse 
bonitati  repugnat,  quod  malaessepermittit  in  rebus  abeo  gubernatis.  —  Primo, 
quidem,  quia  providentiae  non  est  naturam  gubernatorum  perdere,  sed  salvare. 
Requirit  autem  hoc  perfectio  universi,  ut  sint  quaedam,  in  quibus  malum  non 
possit  accidere  :  quaedam  vero  quae  defectum  mali  pati  possint  secundum 
suam  naturam.  Si  igitur  malum  totaliter  excluderetur  a  rebus,  providentia  di- 
vina  non  regerentur  res  secundum  earum  naturam  :  quod  esset  major  defectus 
quam  singulares  defectus  qui  tollerentur.  —  Secundo,  quia  bonum  unius  non 
potest  accidere  sine  malo  alterius;  sicut  videmus  quod  generatio  unius  non  est 
sine  corruptione  alterius,  et  nutrimentum  leonis  non  est  sine  occisione  aherius 
animalis,  et  patientia  justi  non  est  sine  persecutione  injusti.  Si  igitur  malum 
totaliter  excluderetur  a  rebus,  sequeretur  quod  multa  etiam  bona  tollerentur. 
Non  igitur  pertinet  ad  divinam  providentiam  ut  malum  totaliter  excludatur  a 
rebus,  sed  ut  mala  quae  proveniunt,  ad  aliquod  bonum  ordinentur.  —  Tertio, 
quia  ex  ipsis  malis  particularibus  commendabiliora  redduntur  bona,  dum  eis 
comparantur,  sicut  ex  obscuritate  nigri  magis  declaratur  claritas  albi.  Et  sic 
per  hoc  quod  permittit  mala  esse  in  mundo,  divina  bonitas  magis  declaratur 
in  bonis,  et  sapientia  in  ordinatione  malorum  ad  bona.  (Ad  Reginald.,  i ,  c.  142). 
—  Cfr.  S.  Th.  i,q.  xlviii,  art.  2  ;  q.  xlix,  art.  2.  —  S.  c.  G.,  iii,  c.71.  -  11  Sent., 
Dist.  xxiii,q.  I,  art.  2. 

motus  fuisse  Tullius,  qui  res  humanas  de  quibus  consiliamur,  divinae 

providenviae  subtrahit. 

Ad  quintum  dicendum,  quodquia  creatura  rationalis  habetper  liberum 

arbitrium  dominium  sui  actus,  speciali  quodam  modo  subditur  divinae 

providentiae,  ut  scilicet  ei  imputetur  aliquid  ad  culpam,vel  ad  meritum ; 

et  reddatur  ei  aliquid  ut  poena  vel  praemium.  Et  quantum  ad  hoc,  curam 

Dei  Apostolus  a  bobus  removet;   non  tamen  ita  quod  individua  irratio- 

nalium   creaturarum   ad    Dei   providentiam    non    pertineant,   ut  Rabbi 

Moyses  existimavit. 

Cfr.  S.  Th.  I,  q.  ciii,  art.  5.  —   S.  c.  G.,  iii,  90.  —    i  Sant.,  Dist.  xxxix^q.  2, 
art.  2.  —  De  Verit.,  q.  v,  art.  S-y. 


§  40.  —  Utrum  Deus  immediate  omnibus  provideat. 

(S.  Th.  I,  q.  XXII,  art.  3) 

Videtur  quod  Deus  non  immediate  omnibus  provideat.  i.  Quidquid 
enim  est  dignitatis  Deo  est  attribuendum.  Sed  ad  dignitatem  alicujus 
regis  pertinet  quod  habeat  ministros,  quibus  mediantibus,  subditis  pro- 
videat.  Ergo  multo  magis  Deus  non  immediate  omnibus  providet. 

2.  Praeterea,  ad  providentiam  pertinet  res  in  finem  .ordinare.  Finis 
autem  cujuslibet  rei  est  ejus  perfectio  et  bonum.  Ad  quamlibet  autem 
causam  pertinet  effectum  suum  perducere  ad  bonum ;  quaelibet  igitur 
causa  agens  est  causa  effectus  providentiae.  Si  igitur  Deus  omnibus 
immediate  providet,  subtrahuntur  omnes  causae  secundae. 

3.  Praeterea,  Augustinus  dicit  (Ench.  cap.  17)  quod  «  melius  est  quaerj 
dam  nescire  quam  scire  ;  »  ut  vilia.  Et  idem  dicit  Philosophus  (Metaph., 
lib.  XI,  c.  9).  Sed  omne  quod  est  melius,  Deo  est  attribuendum.   Ergo 
Deus  non  habet  immedtate  providentiam  quorumdam  vilium  et  mini- 
morum. 

Sed  contra  est  quod  dicitur  (Job,  xxxiv,  1 3) :  Quem  constituit  alium  superl 
terram;  aut  quem  posuit  super  orbem^  quem  fabricatus  est?  Super  quo] 
dicit  Gregorius  (Mor.  lib.  xxiv,  cap.  26):  «  Mundum  per  seipsum  regitj 
quem  per  seipsum  condidit. 

CoNCLUSio.  —  Immediate  Deus  omnibus  providet^  quoad  ordinis  r^^/o-j 
nem ;  quoad  executionem  ordinis  vero,  per  aliqua  media  providet. 

Respondeo  dicendum  quod  ad  providentiam  duo  pertinent;  scilicetj 
ratio  ordinis  rerum  provisarum  in  finem,  et  executio  hujus  ordinis,  qu< 
gubernatio  dicitur.  —  Quantum  igitur  ad  primum  horum  Deus  immediat( 
omnibus  providet;  quia  in  suo  intellectu  habet  rationem  omnium,  etiai 
minimorum,  et  quascumque  causas  aliquibus  effectibus  praefecit,  dedit 
eis  virtutem  ad  illos  effectus  producendos.  Unde  oportet  quod  ordinem 
illorum  effectum  in  sua  ratione  prashabuerit.  —  Quantum  autem  ad 
secundum,  sunt  aliqua  media  divinae  providentia^ ;  quia  inferiora  gubernat 
per  superiora,  non  propter  defectum  suae  virtutis^  sed  propter  abundan- 

iam  suae  bonitatis ;  ut  dignitatem  causalitatis  etiam  creaturis  communicet. 

t  secundum  hoc  excluditur  opinio  Platonis,  quam  narrat  Nemesius, 
De  Providentia,  lib.  viii,  cap.  3)  triplicem  providentiam  ponentis  : 
quarum  prima  est  summi  Dei,  qui  primo  et  principaliter  providet  rebus 
spiritualibus,  et  consequenter  toti  mundo,  quantum  ad  genera,  species, 
et  causas  universales.  Secunda  vero  providentia  est,  qua  providetur  singu- 
laribus  generabiiium  et  corruptibilium  ;  et  hanc  attribuit  diis  qui  circum- 
eunt  caelos;  id  est  substantiis  separatis,  quae  movent  corpora  caelestia 
circulariter.  Tertia  vero  provideniia  est  rerum  humanarum,  quam  attri- 
buebat  daemonibus,  quos  Platonici  ponebant  medios  inter  nos  et  deos, 
ut  narrat  Augustinus  (De  Civit.  Dei,  lib.  ix,  cap.  i  et  2). 

Ad  primum  ergo  dicendum,  quod  habere  ministros  executores  suae  pro- 
videntiae  pertinet  ad  dignitatem  regis.  Sed  quod  non  habeat  rationem 
eorum  quas  per  eos  agenda  sunt,  est  ex  defectu  ipsius.  Omnis  enim  scien- 
tia  operativa  tanto  perfectior  est,  quanto  magis  particularia  considerat  in 
quibus  est  actus. 

Ad  secundum  dicendum,  quod  per  hoc  quod  Deus  habet  immediate 
providentiam  de  rebus  omnibus,  non  excluduntur  causae  secundae,  quae 
sunt  executrices  hujus  ordinis. 

Ad  tertium  dicendum,  quod  nobis  melius  est  non  cognoscere  maia  et 
vilia,  inquantum  per  ea  impedimur  a  consideratione  aiiquorum  melio- 
rum;  quia  non  possumus  simul  multa  intelligere;  et  inquantum  cogitatio 
malorum  pervertit  interdum  voluntatem  in  malum.  Sed  hoc  non  habet 
locum  in  Deo,  qui  simul  omnia  uno  intuitu  videt,  et  cujus  voluntas  ad 
malum  flecti  non  potest. 

Cfr.  S.  Th.  I,  q.  ciii,  art.  6.  —  S.  c.  G.,  iii,  c.  76-77. 


CAPUT  QUARTUM 
DE  SUMMA  DEI  PERFECTIONE 


§  41.  —  Utrum  Deus  sit  perfectus. 

(S.Th.i,  q.  IV,  art.l) 

Videtur  quod  esse  perfectum  non  conveniat  Deo.  i.  Perfectum  enim 
dicitur,  quasi  totaliter  factum.  Sed  Deo  non  convenit  esse  factum.  Ergo 
nec  esse  perfectum. 

2.  Prasterea,  Deus  est  primum  rerum  principium.  Sed  principia  rerum 
videntur  esse  imperfecta.  Semen  enim  est  principium  animalium  et 
plantarum.  Ergo  Deus  est  imperfectus. 

3.  Praeterea,  ostensum  est  supra  quod  essentia  Dei  est  ipsum  esse.  Sed 

ipsum  esse  videtur  esse  imperfectissimum,  cum  sit  communissimum,  et 
recipiens  omnium  additiones.  Ergo  Deus  est  imperfectus. 

Sed  contra  est,  quod  dicitur  (Matth.v,  48):  Estote  perfecti\  sicut  et 
Pater  vester  ccelestis  perfectus  est. 

CoNCLusio.  —  Deus  cum  sit  activutn  principium^  perfectissimum  esse 
oportet. 

Respondeo  dicendum,  quod,  sicut  Philosophus  narrat  (Metaph,  lib.  xi, 
c.  7),  quidam  antiqui  philosophi,  scilicet  Pythagorici  et  Speusippus, 
non  attribuerunt  optimum  et  perfectissimum  primo  principio.  Cujus 
ratio  est,  quia  philosophi  antiqui  consideraverunt  principium  materiale 
tantum ;  primum  autem  principium  materiale  imperfectissimum  est. 
Cum  enim  materia,  inquantum  hujusmodi,  sit  in  potentia,  oportet  quod 
primum  principium  materiale  sit  maxime  in  potentia,  et  ita  maxime  im- 
perfectum.  —  Deus  autem  ponitur  primum  principium,  non  materiale, 
sed  in  genere  causae  efficientis ;  et  hoc  oportet  esse  perfectissimum.  Sicut 
enim  materia,  inquantum  hujusmodi,  est  in  potentia  ;  ita  agens  inquan- 
tum  hujusmodi,  est  in  actu.  Unde  primum  principium  activum  oportet 
maxime  esse  in  actu,  et  per  consequens  maxime  perfectum.  Secundum 
hoc  enim  dicitur  aliquid  esse  perfectum,  secundum  quod  est  in  actu  : 
nam  perfectum  dicitur,  cui  nihil  deest  secundum  modum  suae  perfe- 
ctionis  *. 

Ad  primum  trgo  dicendum,  quod,  sicut  dicit  Gregorius  (Moral.  lib.  v, 
cap.  29)  :  «  Balbutiendo,  ut  possumus,  excelsa  Dei  resonamus.  »  Quod 
enim  factum  non  est,  perfectum  proprie  dici  non  potest.  Sed  quia  in  his 
quae  fiunt,  tunc  dicitur  esse  aliquid  perfectum,  cum  de  potentia  educitur 
in  actum,  transsumitur  hoc  nomen,  perfectum^  ad  significandum  omne 
illud  cui  non  deest  esse  in  actu  ;  sive  hochabeat  per  modum  perfectionis, 
sive  non.         , 

Ad  secundum  dicendum,  quod  principium  materiale,  quod  apud  nos 
imperfectum  invenitur,  non  potest  esse  simpliciter  primum,  sed  praece- 
ditur  ab  aliquo  perfecto.  Nam  semen,  licet  sit  principium  animalis  gene- 
rati  ex  semine,  tamen  habet  ante  se  animal,  vel  plantam,  unde  deciditur. 
Oportet  enim  ante  id  quod  est  in  potentia,  esse  aliquid  in  actu  ;  cum  ens 
in  potentia  non  reducatur  in  actum,  nisi  per  aliquod  ens  in  actu. 

Ad  tertium  dicendum,  quod  ipsum  esse  est  perfectissimum  omnium; 
comparatur  enim  ad  omnia  ut  ac^tus;  nihil  enim  habet  actualitatem,  nisi 
in  quantum  est ;  unde  ipsum  esse  est  actualitas  omnium  rerum,  et  etiam 
ipsarum  formarum.  Unde  non  comparatur  ad  aiia  sicut  recipiens  ad  re- 
ceptum,  sed  magis  sicut  receptum  ad  recipiens ;  cum  enim  dico  esse  ho-  - 
minis  vel  equij  vel  cujuscumque  alterius,  ipsum  esse  consideraiur  ut 
formale  et  receptum,  non  autem  ut  illud  cui  competit  esse. 
Cfr.  S.  c.  G.,  I,  c.  28. 

1.  Rei  quae  est  suum  esse,  competit  esse  secundum  totam  essendi  potestatem.  Deus 
igitur  qui  est  totum  suum  esse,  habet  esse  secundum  totam  virtutem  ipsius  esse ;  non 
ergo  aliqua  nobilitate  carere  potest.  Est  igitur  universaliter  perfectus.  (S.  c.  G,  i,  c.  28). 

§  42.  —  Utrum  in  Deo  sint  perfectiones  omnium  rerum. 

(S.  Th.  I,  q.  IV,  art.  2) 

Videtur  quod  in  Deo  non  sint  perfoctiones  omnium  rerum.  i.  Deus 
enim  simplex  est,  ut  ostensum  est.  Sed  perfectiones  rerum  sunt  multae 
et  diversae.  Ergo  in  Deo  non  sunt  omnes  perfectiones  rerum. 

2.  Praeterea,  opposita  non  possunt  esse  in  eodem.  Sed  perfectiones  re- 
rum  sunt  oppositas.  Unaquaeque  enimres  perficitur  persuam  differentiam 
specificam ;  differentiae  autem,  quibus  dividitur  genus  et  constituuntur 
species,  sunt  oppositae.  Cum  ergo  opposita  non  possint  simul  esse  in 
eodem,  videtur  quod  non  omnes  rerum  perfectiones  sint  in  Deo. 

3.  Praeterea,  vivens  est  perfectius  quam  ens,  et  sapiens  quam  vivens. 
Ergo  et  vivere  est  perfectius  quam  esse,  et  sapere  quam  vivere.  Sed 
essentia  Dei  est  ipsum  esse.  Ergo  non  habet  in  se  perfectionem  vitae  et 
sapientiae,  et  alias  hujusmodi  perfectiones. 

Sed  contra  est,  quod  dicit  Dionysius  (De  Div.  Nom.  cap.  5)  quod  «  Deus 
in  una  essentia  omnia  praehabet.  « 

CoNCLusio.  —  Cum  Deus  sit  prima  causa  effectiva  omnium,  et  ipsum 
esse  per  se  subsistens,  eminentiori  modo  oportet  omnium  perfectiones 
habere. 

Respondeo  dicendum  quod  in  Deo  sunt  perfectiones  omnium  rerum: 
unde  et  dicitur  universaliter  perfectus,  quia  non  deest  ei  aliqua  nobilitas, 
quae  inveniatur  in  aliquo  genere.  Et  hoc  quidem  ex  duobus  considerari 
potest.  —  Primo  quidem,  quia  quidquid  perfectionis  est  in  effectu,  opor- 
tet  inveniri  in  causa  effectiva  vel  secundum  eamdem  rationem,  si  sit  agens 
univocum,  ut  homo  generat  hominem  ;  vel  eminentiori  modo,  si  sitagens 
aequivocum.  Manifestum  est  enim  quod  effectus  praeexistit  virtute  in 
causa  agente.  Praeexistere  autem  in  virtute  causae  agentis  non  est  prae- 
existere  imperfectiori  modo,  sed  perfectiori :  licet  praeexistere  in  potentia 
causae  materiaiis  sit  praeexistere  imperfectiori  modo,  eo  quod  materia, 
inquantum  hujusmodi,  est  imperfecia;  agens  vero,  inquantumhujusmodi, 
est  perfectum.  Cum  ergo  Deus  sit  prima  causa  effectiva  rerum,  oportet 
omnium  rerum  perfectiones  praeexistere  in  Deo  secundum  eminentiorem 
modum.  Et  hanc  rationem  tangit  Dionysius  (De  Div.  Nom.  cap.  5),  dicens 
de  Deo,  quod  «  non  quidem  hoc  est,  hoc  autem  non  est;  sed  omnia  est, 
utomnium  causa  ».  —  Secundo  vero  ex  hoc  quod  Deus  est  ipsum  esse 
per  se  subsistens ;  ex  quo  oportet  quod  totam  perfectionem  essendi  in  se 
contineat.  Manifestum  est  enim  quod  si  aliquod  calidum  non  habeat 
totam  perfectionem  caiidi,  hoc  ideo  est,  quia  calor  non  participatur  se- 
cundum  perfectam  rationem ;  sed,  si  calor  esset  per  se  subsistens,  non 
posset  ei  aliquid  deesse  de  virtute  caloris.  Unde  cum  Deus  sit  ipsum  esse 
subsistens,  nihil  de  perfectione  essendi  potest  ei  deesse.  Omnium  autem 
iperfectiones  pertinent  ad  perfectionem  essendi.  Secundum  hoc  enim 
aliqua  perfecta  sunt  quod  aliquo  modo  esse  habent.  Unde  sequitur  quod 
nullius  rei  perfectio  Deo  desit.  Et  hanc  etiam  rationem  tangit  Dionysius 

(De  Div.  Nom.  cap.  5),  dicens  «  quod  Deus  non  quodammodo  est  existens, 
sed  simpliciter  et  incircumscripte  totum  in  seipso  uniformiter  esse  prae- 
accipit.  »  Et  postea  subdit  quod  «  ipse  est  esse  subsisientibus.  » 

Ad primum  ergo  dicendum,  quod  sicut  soi,  utdicit  Dionysius  (loc.  cit.), 
«  sensibilium  substantias  et  qualitates  multas  et  differentes,  ipse  unus 
existens  et  uniformiter  lucendo,  in  seipso  uniformiter  praeaccipit ;  ita 
multo  magis  in  causa  omnium  necesse  est  praeexistere  omnia  secundum 
naturalem  unionem.  »  Et  sic  quae  sunt  diversa  et  opposita  in  seipsis,  in 
Deo  praeexistunt  ut  unum,  absque  detrimento  simplicitatis  ipsius. 

Et  per  hoc  patet  solutio  ad  secundum. 

Ad  tertium  dicendum,  quod  sicut  ibidem  Dionysius  dicit,  licet  ipsum 
esse  sit  perfectius  quam  ipsa  vita,  etipsa  vitaquam  ipsa  sapientia,  si  con- 
siderentur  secundum  quod  distinguuntur  ratione;  tamen  vivens  est  per- 
fectius  quam  ens  tantum ;  quia  vivens  etiam  est  ens,  et  sapiens  est  ens  et 
vivens.  Licet  igitur  ens  non  includat  in  se  vivens  et  sapiens,  quia^non 
oportet  quod  iilud  quod  participat  esse,  participet  ipsum  secundum 
omnem  modum  essendi,  tamen  ipsum  esse  Dei  includit  in  se  vitam  et 
sapientiam ;  quia  nulla  de  perfectionibus  essendi  potest  deesse  ei  quod 
est  ipsum  esse  subsistens. 
Cfr.  S.  c.  G.,  I,  c.  29. 


43.  — .Utrum  Deus  sit  summa  veritas. 

(S.  Th.  I,  q.  XVI,  art.  5) 

Videtur  quod  Deus  non  sit  veritas.  i.  Veritas  enim  consistit  in  compo- 
sitione  et  divisione  intellectus.  Sed  in  Deo  non  est  compositio  et  divisio. 
Ergo  non  est  ibi  veritas. 

2.  Praeterea,  veritas,  secundum  Augustinum  (De  Vera  Relig.  cap.  36),^ 
ejst  similitudo  principii.  Sed  Dei  non  est  similitudo  ad  principium.  Ergo 
in  Deo  non  est  veritas. 

3.  Praeterea,  quidquid  dicitur  de  Deo,  dicitur  de  eo  ut  de  prima  causaj 
omnium;  sicut  esse  Dei  est  causa  omnis  esse,  et  bonitas  ejus  est  causa! 
omnis  boni.  Si  ergo  in  Deo  sit  veriras,  omne  verum  erit  ab  ipso.  Sed ). 
aliquem  peccare  est  verum.  Ergo  hoc  erit  a  Deo ;  quod  patet  esse  falsum.  ' 

Sed  contra  est^  quod  dicitur  (Joan.  xiv,  6) :  Ego  sum  via,  veritas  et  vita. 

CoNCLUSio.  —  Deus^  cum  sit  suum  esse  et  intelligere^  et  mensura  omnis 
esse  et  intellectus,  in  ipso  non  solum  estveritas^  sed  ipse  summa  et  prima 
veritas  est.  ^ 

Respondeo  dicendum  quod  veritas  invenitur  in  intellectu,  secundum 
quod  apprehendit  rem  utest;  et  in  re,  secundum  quod  habet  esse  confor- 
mabile  intellectui.  Hoc  autem  maxime  invenitur  in  Deo.  Nam  esse  suum 
non  solum  est  conforme  suo  intellectui,  sed  etiam  est  ipsum  suum 
intelligere;  et  suum  intelligere  est  mensura  et  causa  omnis  alierius  esse, 
et  omnis  aiterius  intellectus;  et  ipse  est  suum  esse  et  intelligere.  Unde 

sequitur  quod  non  solum  in  ipso  sit  veritas,  sed  quod  ipse  sit  ipsa  sum- 
ma  et  prima  veritas*. 

Ad  primum  ergo  dicendum,  quod  licet  in  intellectu  divino  non  sit 
compositio  et  divisio;  tamen  secundum  suam  simplicem  intelligentiam 
judicat  de  omnibus,  et  cognoscit  omnia  complexa.  Et  sic  in  intellectu  ejus 
est  veritas. 

Ad  secundum  dicendum,  quod  verum  intellectus  nostri  est  secundum 
quod  conformatur  suo  principio;  scilicet  rebus  a  quibus  cognitionem 
accipit.  Veritas  etiam  rerum  est,  secundum  quod  conformantur  suo  prin- 
cipio;  scilicet  intellectui  divino.  Sed  hoc  proprie  loquendo  non  potest 
dici  in  veritate  divina,  nisi  forte  secundum  quod  veritas  appropriatur 
Filio  qui  habet  principium.  Sed  si  de  veritate  essentialiter  dicta  loquamur, 
non  potest  intelligi,  nisi  resolvatur  affirmativa  in  negativam  ;  sicut  cum 
dicitur  :  Pater  est  a  se^  quia  non  est  ab  alio.  Et  similiter  dici  potest  simi- 
litudo  principii  veritas  divina,  inquantum  ejus  esse  non  est  suo  intellectui 
dissimile. 

Ad  tertium  dicendum,  quod  non  ens,  et  privationes,  non  habent  ex 
seipsis  veritatem,  sed  solum  in  apprehensione  intellectus.  Omnis  autem 
apprehensio  inteliectus  a  Deo  est.  Unde  quidquid  est  veritatis  in  hoc 
quod  dico  :  Istum  fornicari  est  verum,  totum  esta  Deo.  Sed  si  arguatur: 
Ergo  istum  fornicari  est  a  Deo,  est  failacia  accidentis. 
Gfr.  S.  c.  G.,  I.  c.  60-62. 


§  44.  —  Utrum  Deus  sit  summum  bonum. 

(S.  Th.  I,  q.vi,  art.  2) 

Videtur  quod  Deus  non  sit  summum  bonum.  i .  Summum  enim  bonum 
addit  aliquid  supra  bonum;  alioquin  omni  bono  conveniret.  Sed  omne 
quod  se  habet  ex  additione  ad  aliquid,  est  compositum.  Ergo  summum 
bonum  est  compositum.  Sed  Deus  est  summe  simplex.  Ergo  Deus  non 
est  summum  bonum. 

2.  Praeterea,  «  bonum  est  quod  omniaappetunt,  »  ut  dicitPhilosophus 

I.  Quod  divina  veritas  estprima  et  summa  veritas.  —  Sicut  enim  est  dispositio  rerum 
in  esse,  ita  et  in  veritate.  Et  hoc  ideo,  quia  verum  et  ens  se  invicem  consequuntur  : 
est  enim  verum,  cum  dicitur  esse  quod  est,  vel  non  esse  quod  non  est.  Sed  divinum 
esse  est  primum  et  perfectissimum.  Ergo  et  sua  veritas  est  prima  et  summa. 

Item,  quod  per  essentiam  alicui  convenit,  perfectissime  ei  convenit :  sed  veritas  Deo 
attribuitur  essentialiier.  Sua  igitur  veritas  est  summa  et  prima  veritas. 

Amplius,  illud  quod  est  mensura  in  unoquoque  genere,  est  perfectissimum  illius 
generis.  Sed  divina  veritas  est  mensura  omnis  veritatis.  Veritas  enim  nostri  intellectus 
mensuratur  a  re,  quae  est  extra  animum :  ex  hoc  enim  intellectus  noster  verus  dicitur, 
quod  consonat  rei.  Veritas  autem  rei  mensuratur  ad  intellectum  divinum  qui  est  causa 
rerum,  sicut  veritas  artificiatorum  ad  artem  artificis.  Cum  etiam  Deus  sit  primus  intel- 
lectus  et  primum  intelligibile,  oportet  quod  veritas  intellectus  cujuslibet  ejus  veritate 
mensuretur,  si  unumquodque  mensuratur  primo  sui  generis.  Divina  igitur  veritas  est 
prima,  summa  et  perfectissima  veritas.  (S.  c.  G.,  i,  c.  62.) 

(Ethic.  lib.i,  in  princ).  Sed  nihil  aliud  est  quod  omnia  appetunt,  nisi 
solus  Deus,  qui  est  finis  omnium.  Ergo  nihil  aiiud  est  bonum  nisi  Deus. 
Quod  etiam  videtur  per  id  quod  dicitur  (Luc.  xviii,  19)  :  Nemo  bonus 
nisi  solus  Deus.  Sed  summum  dicitur  in  comparatione  aliorum,  sicut 
summum  calidum  in  comparatione  ad  alia  calida  dicitur.  Ergo  Deus 
non  potest  dici  summum  bonum. 

3.  Praeterea,  summum  comparationem  importat.  Sed  quae  non  sunt 
unius  generis,  non  sunt  comparabilia ;  sicut  dulcedo  inconvenienter  di- 
citur  major  vel  minor  quam  linea.  Cum  igitur  Deus  non  sit  in  eodem 
genere  cum  aliis  bonis,  videtur  quod  Deus  non  possit  dici  summum 
bonum  respectu  eorum. 

Sed  contra  est,  quod  dicit  Augustinus  (De  Trin.  lib.  i,  cap.  2)  quod 
«  Trinitas  divinarum  personarum  est  summum  bonum,  qudd  purgatis- 
simis  mentibus  cernitur.  » 

GoNCLusio.  —  Cum  bonum  sit  in  Deo  sicutin  prima  causa  omnium^  non 
univoca  sed  cequivoca^  et  excellentissimo  modo^  bonum  in  Deo  esse,  et 
ipsum  Deum  summum  esse  bonum  consequitur. 

Respondeo  dicendum  quod  Deus  est  summum  bonum  simpliciter,  et 
non  solum  in  aliquo  genere,  vel  ordine  rerum.  Sic  enim  bonum  Deo 
attribuitur,  inquantum  omnes  perfectiones  desideratae  effluunt  ab  eo, 
sicut  a  prima  causa.  Non  autem  effluunt  ab  eo,  sicut  ab  agente  univoco, 
sed  sicut  ab  agente  quod  non  convenit  cum  suis  effectibus,  neque  in  ra- 
tione  speciei,  neque  in  ratione  generis.  Similitudo  autem  effectus  in 
causa  quidem  univoca  invenitur  uniformiter  ;  in  causa  autem  aequivoca 
invenitur  excellentius.  Sic  ergo  oportet,  cum  bonum  sit  in  Deo,  sicut  in 
prima  causa  omnium  non  univoca,  quod  sit  in  eo  excelientissimo  modo. 
Et  propter  hoc  dicitur  summum  bonum*. 

Ad  primum  ergo  dicendum,  quod  summum  bonum  addit  supra  bonum 
non  rem  aliquam  absolutam,  sed  relationem  tantum.  Relatio  autem,  qua 
aliquid  de  Deo  dicitur  relative  ad  creaturas,  non  est  realiter  in  Deo,  sed 
in  creaturis ;  in  Deo  vero  secundum  rationem:  sicut  scibile  relative  dici- 
tur  ad  scientiam,  non  quia  ipsum  refertur  ad  scientiam,  sed  quia  scientia 
refertur  ad  ipsum.  Et  sic  non  oportet  quod  in  summo  bono  sit  aliqua 
compositio,  sed  solum  quod  alia  deficiant  ab  ipso. 

Ad  secundum  dicendum,  quod  cum  dicitur,  «  Bonum  est  quod  omnia 
appetunt,  »  non  sic  intelligitur,  quasi  unumquodque  bonum  ab  omnibus 
appetatur;.sed  quia   quidquid  appetitur,    rationem  boni    habet.   Quod 

I.  Quod  Deus  sit  summum  bonum.  —  Cum  enim  unumquodque  appetibile  sit  pro- 
pter  finem,  boni  autem  ratio  consistat  in  hoc  quod  est  appetibile,  oportet  quod 
unumquodque  dicatur  bonum,  vel  quia  est  finis,  vel  quia  ordinatur  ad  finem.  Finis 
igitur  ultimus  est  a  quo  omnia  rationem  boni  accipiunt.  Hoc  auteni  est  Deus. 

Prceterea,  id  quod  per  essentiam  dicitur,  verius  dicitur  quam  id  quod  est  per  par- 
ticipationem  dictum  :  sed  Deus  est  bonus  per  suam  essentiam,  alia  vero  per  partici- 
pationem.  Est  igitur  ipse  summum  bonum. 

Item,  quod  est  maximum  in  unoquoque  genere,  est  causa  aliorum  qua;  sunt  in 
illo  genere.  Causa  enim  potior  est  effectu.  Ex  Deo  autem  omnia  habent  rationem 
boni.  Est  igitur  ipsc  summum  bonum.  (S.  c.  G.,  i,  c.  40-41.) 

autem  dicitur,  Nemo  bonus  nisi  solus  Deus ;  intelligitur  de  bono  per 
essentiam. 

Ad  tertium  dicendum,  quod  ea  quae  non  sunt  in  eodem  genere,  si  qui- 
dem  sint  in  diversis  generibus  contenta,  nullo  modo  comparabilia  suiit. 
De  Deo  autem  negatur  esse  in  eodem  genere  cum  aliis  bonis  ;  non  quod 
ipse  sit  in  quodam  alio  genere,  sed  quia  ipse  est  extra  genus,  et  princi- 
pium  omnis  generis.  Et  sic  comparatur  ad  alia  per  excessum.  Et  hujus- 
modi  comparationem  importat  summum  bonum. 
Cfr.  S.  c.  G.,  I,  c.  37-41. 


§  45.  —  Utrum  Deus  sit  infinitus. 

fS.  Th.i,  q.vii,  avt.  1) 

Videtur  quod  Deus  non  sit  infinitus.  i.  Omne  enim  infinitum  est  im- 
perfectum'',  quiahabet  rationem  partis  etmateriae,  utdicitur  (Phys.  lib.  iii, 
c.  6).  Sed  Deus  est  perfectissimus.  Ergo  non  est  infinitus. 

2.  Praeterea,  secundum  Philosophum  (Phys.  lib.  ii,  c.  2),  finitum  et 
infinitum  conveniunt  quantitati.  Sed  in  Deo  non  est  quantitas,  cum  non 
sit  corpus.  Ergo  non  competit  sibi  esse  infinitum. 

3.  Praeterea,  quod  ita  est  hic  quod  non  alibi,  est  finitum  secundum 
locum.  Ergo  quod  ita  est  hoc  quod  non  est  aliud^  est  finitum  secundum 
substantiam.  Sed  Deus  est  hoc  et  non  est  aliud.  Non  enim  est  lapis,  nec 
lignum.  Ergo  Deus  non  est  infinitus  secundum  substantiam. 

Sed  contra  est  quod  dicit  Damascenus  (De  Fid.  Orth.  lib.  i,  cap.  4)  quod 
«  Deus  est  infinitus,  et  aeternus,  et  incircumscriptibilis.  » 

CoNCLUSio.  —  Cum  esse  divinum  non  sit  esse  receptum  in  aliquo^  sed 
ipse  Deus  sit  suum  esse  subsistens ;  injiniius  et  perfectus  est. 

Respondeo  dicendum  quod  omnes  antiqui  philosophi  attribuunt  infi- 
nitum  primo  principio,  ut  dicitur  (Physic.  lib.  111,^.4).  Et  hoc  rationa- 
biliter,  considerantes  res  eflfiiuere  a  primoprincipio  in  infinitum.  Sed  quia 
quidam  erraverunt  circa  naturam  primi  principii,  consequens  fuit  ut 
errarent  circa  infinitatem  ipsius.  Quia  enim  ponebantprimum  principium 
materiam,  consequenter  attribuerunt  primo  principio  infinitatem  ma- 
terialem,  dicentes  aliquod  corpus  infinitum  esse  primum  principium 
rerum. 

Considerandum  est  igitur  quod  infinitum  dicitur  aliquid  ex  eo  quod  non 
est  finitum.  Finitur  autem  quodammodo  et  materia  per  formam,  et  for- 
ma  per  materiam.  Materiam  quidem  per  formam,  inquantum  materia 
aniequam  recipiat  formam,  est  in  potentia  ad  multas  formas ;  sed  cum 
recipit  unam,  terminatur  per  illam.  Forma  vero  finitur  per  materiam, 
inquantum  forma  in  se  considerata  communis  est  ad  multa;  sed  per  hoc 
quod  recipitur  in  materia,  fit  forma  determinate  hujus  rei.  Materia  autem 
perficitur  per  formam  per  quam  finitur  ;  et  ideo  infinitum  secundum  quod 
attribuitur  materiae,  habet  rationem  imperfecti ;  est  enim  quasi  materia 
non  habens  formam.  Forma   autem  non  perficitur  per  materiam,  sed 

magis  per  eam  ejus  amplitudo  contrahitur;  unde  infinitum,  secundum 
quod  se  tenet  ex  parte  formae  non  determinatae  per  materiam,  habet  ratio- 
nem  perfecti.  —  Illud  autem  quod  est  maxime  formale  omnium,  est 
ipsum  esse.  Cum  igitur  esse  divinum  non  sit  esse  receptum  in  aliquo,  sed 
ipse  sit  suum  esse  subsistens,  manifestum  est  quod  ipse  Deus  sit  infinitus 
et  perfectus  *.  { 

Et  per  hoc  patet  responsio  ad  primum.  { 

Ad  secundum  dicendum,  quod  terminus  quantitatis  est  sicut  forma 
ipsius;  cujus  signum  est,  quod  figura  quae  consistit  in  terminatione  quan- 
titatis  est  quaedam  forma  circa  quantitatem.  Unde  infinitum  quod  com- 
petit  quantitati,  est  infinitum  quod  se  tenet  ex  parte  materiae.  Et  tale 
infinitum  non  attribuitur  Deo,  ut  dictum  est  (in  corp.  art.). 

Ad  tertium  dicendum,  quod  ex  hoc  ipso  quod  esse  Dei  esi  per  se  sub- 
sistens  non  receptum  in  aliquo,  prout  dicitur  infinitum,  distinguitur  ab 
omnibus  aliis,  et  alia  removentur  abeo.  Sicut  si  esset  albedo  subsistens, 
ex  hoc  ipso  quod  non  esset  in  alio,  differret  ab  omni  albedine  existente 
in  subjecto. 

Cfr.  S.  c.  G.,  I,  c.  43.  —  I  Sent.,  Disr.  xliii,  q.  i,  art.  i.   —    De  Potent.,  q.  i, 
art.  2.  —  De  Verit.,  q.  xxix,  art.  3,  s. 


§  46.  —  Utrum  Deus  sit  tantum  unus. 

(S.Th.,i  q.  XI,  art.3) 

Videtur  quod  Deus  non  situnus.  i.  Dicitur  enim(l  Cor.  viii,  5)  :  Siqui^ 
dem  sunt  dii  multi  et  domini  multi. 


I.  Quod  Deus  est  infinitus.  —  Tanto  actus  aliquisperfectior  est,  quanto  minus 
habet  potentiae  permixtum.  Unde  omnis  actus  cui  permiscetur  potentia,  habet 
terminum  su2e  perfectionis.  Gui  autem  non  permiscetur  aliqua  potentia,  est 
absque  terminoperfectionis.  Deusautem  est  actus  purus  absque  omni  potentia. 
Est  igitur  infinitus. 

Amplius,  ipsum  esse  absolute  consideratum,  infinitum  est.  Nam  ab  infinitis 
et  infinitis  modis  participari  possibile  est.  Si  igitur  alicujus  esse  sit  finitum, 
oportet  quod  Hmitetur  esse  illud  per  aliquid  aliud  quod  sit  aHquahter  causa 
illius  esse  ;  sed  esse  divini  non  potest  esse  aliqua  causa,  quia  ipse  est  necesse 
esse  per  seipsum.  Igitur  esse  suum  est  infinitum,  et  ipse  infinitus. 

Adhuc,  omne  quod  habet  aliquam  perfectionem,  tanto  est  perfectius  quanto 
illam  perfectionem  plenius  participat.  Sed  non  potest  esse  aHquis  modus,  nec 
etiam  cogitari  quo  plenius  habeatur  aHqua  perfectio,  quam  ab  eo  quod  per  suam 
essentiam  est  perfectum,  et  cujus  esse  est  sua  bonitas.  Hoc  autem  Deus  est. 
NuHo  igitur  modo  potest  cogitari  aHquid  meHus  vel  perfectius  Deo.  Est  igitur 
infinitus  in  bonitate. 

Amplius,  inteHectus  noster  ad  infinitum  in  inteHigendo  extenditur,  cujus  si-- 
gnum  est  quod,  quaHbet  quantitate  finita  data,  inteHectus  noster  majorem  exco- 
gitare  possit.  Frustra  autem  esset  haec  ordinatio  inteHectus  ad  infinitum  nisi 
essetaHqua  res  inteHigibiHs  infinita;  oportet  igitur  esse  aHquam  rem  intelligi- 
bilem  infinitam,  quam  oportet  esse  maximam  rerum,  et  hanc  dicimus  Deum. 
Deus  igitur  est  infinitus.  (S.  c.  G.,  i,  c.  43.) 

2.  Praeterea,  unum  quod  est  principium  numeri,  non  potest  praedicari 
de  Deo,  cum  nulla  quantitas  de  Deo  praedicetur.  Similiter  nec  unum 
quod  convertitur  cum  ente,  quia  importat  privationem;  et  omnis  pri- 
vatio  imperfectio  est,  quae  Deo  non  competit.  Non  est  igitur  dicendum 
quod  Deus  sit  unus. 

Sed  contra  est,  quod  dicitur  (Deut.  vi,  4)  :  Audi,  Israel,  Dominus  Deus 
noster  Deus  unus  est. 

CoNCLUsio.  —  Deus,  cum  sit  omnino  simplex,  et  infinitce  per/ectionis, 
est  simpliciter  unus ;  a  quo  est  totius  universi  ordo. 

Respondeo  dicendum  quod  Deum  esse  unum  ex  tribus  demonstratur. 

—  Primo  quidem,  ex  ejus  simplicitate.  Manifestum.  est  enim  quod  illud 
unde  aliquid  singulare  est  hoc  aliquid^  nullo  modo  est  multis  communi- 
cabile.  Illud  enim  unde  Socrates  est  homo,  multis  communicari  potest  ; 
sed  id  unde  est  hic  homo,  non  potest  communicari  nisi  uni  tantum.  Si 
ergo  Socrates  per  id  esset  homo,  per  quod  est  hic  homo,  sicut  non 
possunt  esse  plures  Socrates,  iia  non  possent  esse  plures  homines.  Hoc 
autem  convenit  Deo.  Nam  ipse  Deus  est  sua  natura  :  secundum  igitur 
idem  est  Deus  et  hic  Deus.  Impossibile  est  igitur  esse  plures  deos.  — 
Secundo  vero,  ex  infinitate  ejus  perfectionis.  Ostensum  est  enim  quod 
Deus  comprehendit  in  se  totam  perfectionem  essendi.  Si  ergo  esseni 
plures  dii,  oporteret  eos  differre.  Aliquid  ergo  conveniret  uni  quod  non 
alteri.  Si  autem  hoc  esset,  perfectio  alteri  eorum  deesset.  Et  sic  ille  in 
quo  esset  privatio,  non  esset  simpliciter  perfectus.  Impossibile  est  ergo 
esse  plures  deos.  Unde  et  antiqui  piiilosophi,  quasi  ab  ipsa  coacti  veri- 
tate,  ponentes  principium  infinitum,  posuerunt  unum  tantum  principium. 

—  Tertio,  ab  unitate  mundi.  Omnia  enim  quae  sunt,  inveniuntur  esse 
ordinata  ad  invicem,  dum  quaedam  quibusdam  deserviunt.  Quae  autem 
diversa  sunt,  in  unum  ordinem  non  convenirent,  nisi  ab  aliquo  uno 
ordinarentur.  Meiius  enim  multa  reducuntur  in  uni^m  ordinem  per 
unum,  quam  per  muita ;  quia  per  se  unius  unum  est  causa  ;  et  multa 
non  sunt  causa  unius  nisi  per  accidens ;  inquantum  scilicet  sunt  aliquo 
modo  unum.  Cum  igitur  illud  quod  est  primum,  sit  perfectissimum  et 
per  se,  non  per  accidens  ;  oportet  quod  primum  reducens  omnia  in 
unum  ordinem,  sit  unum  tanium.  Et  hoc  est  Deus. 

Ad  primum  ergo  dicendum,  quod  dicuntur  dii  multi  secundum  errorem 
quorumdam  qui  multos  deos  colebant,  existimantes  planetas  et  alias 
stellas  esse  deos,  vel  etiam  singulas  partes  mundi.  Unde  subdit  ibidem 
Apostolus  :  Nobis  autem  unus  Deus. 

Ad  secundum  dicendum,  quod  unum,  secundum  quod  est  principium 
numeri,  non  praedicatur  de  Deo,  sed  solum  de  his  quas  habent  esse  in 
materia.  Unum  enim,  quod  est  principium  numeri,  est  de  genere  mathe- 
maticorum,  quae  habent  esse  in  materia,  sed  sunt  secundum  rationem  a 
materia  abstracta.  Unum  vero  quod  convertitur  cum  ente,  est  quoddam 
metaphysicum,  quod  secundum  esse  non  dependet  a  materia.  Et  licet  in 
Deo  non  sit  aliqua  privatio,  tamen  secundum  modum  apprehensionis 
nostrae  non  cognoscitur  a  nobis  nisiper  modum  privationis  et  remotionis. 

Et  sic   nihil   prohibet  aliqua  privative  dicta.  de  Deo  praedicari ;   sicut 

quod  est  incorporeus,  vel  infinitus.  Et  similiter  de  Deo  dicitur  quod  sit 

unus. 

Cfr.  S.  c.  G.,  I,  c.  42.  —  I  Sent.,  Dist.  11,  q.  i,  art.  i.    —  De  Potent.,  q.  iii, 
art.  6.  —  XII  Metaph.,  1.  9. 


§  47.  -   Utrum  causa  idololatriae  fuerit  ex  parte  hominis. 

(S.  Th.  ii-ii,  q.  xciv,  art.  4) 

Videtur  quod  causa  idololatriae  non  fuerit  ex  parte  hominis.  i.  In 
homine  enim  nihil  est  nisi  vel  natura,  vel  virtus,  vel  culpa.  Sed  causa 
idololatriae  non  potuit  esseexparte  naturae  hominis;  quia  potius  naturalis 
ratio  hominis  dictat  quod  sit  unus  Deus,  quod  non  sit  mortuis  cultus 
divinus  exhibendus,  nequerebus  inanimatis.  Similiter  etiam  necidolola- 
tria  habet  causam  in  homine  ex  parte  virtutis,  quia  non  potest  arbor  bona 
malos  fructus  facere^  ut  dicitur  (Matth.  vii,  18).  Neque  etiam  ex  parte 
culpae,  quia,  ut  dicitur  (Sap.xiv,  27),  infandorum  idolorum  cultura  omnis 
mali  causa,  et  initium,  et  finis.  Ergo  idololatria  non  habet  causam  ex 
parte  hominis. 

2.  Praeterea,  ea  quae  ex  parte  hominis  causantur,  omni  tempore  in  ho- 
minibus  inveniuntur.  Non  autem  semper  fuit  idololatria,  sed  in  secunda 
aetate  [scilicet  post  diluvium]  legitur  esse  adinventa,  vel  a  Nemrod,  qui, 
ut  dicitur,  cogebat  homines  ignem  adorare ;  vel  a  Nino,  qui  imaginem 
patris  sui  Beli  adorari  fecit :  apud  Graecos  autem,  ut  Isidorus  refert(Ety- 
mol.  lib.  VIII,  cap.  11),  Prometheus  primus  simulacra  hominum  de  luio 
finxit :  Judaei  vero  dicunt  quod  Ismael  primus  simulacrum  de  luto  fecit. 
Cessavit  etiam  ifisexta  aetate  [scilicetpost  Christum]  idololatriaex  magna 
parte.  Ergo  idololatria  non  habuit  causam  ex  parte  hominis. 

3.  Praeterea,  Augustinus  dicit  (De  Civit.  Dei,  lib.  xxi,  cap.  6)  :  «  Neque 
potuit  primum  nisi  illis  (scilicet  daemonibus)  docentibus,  disci  quid 
quisque  illorumappetat,  quidexhorreat^  quo  invitetur  nomine  velcogatur; 
unde  magicae  artes  earumque  artifices  extiterunt.  »  Eadem  autem  ratio 
videtur  esse  de  idololatria.  Ergo  idololatriae  causa  non  est  ex  parte 
hominum. 

Sed  contra  esi  quod  dicitur  (Sap.  xiv,  14)  :  Supervacuitas  hominum  hcec, 
scilicet  idola,  adinvenit  in  orbe  terrarum. 

CoNCLUsio. —  Potuit  aliqua  ex  parte  hominum  causa  idololatrice  esse, 
vel  inordinatus  affectus^  vel  reprcesentationis  delectatio,  vel  ignorantia: 
consummativa  autem  ejus  causa  fuerunt  dcemones,  qui  se  hominibus 
colendos  in  idolorum  imaginibus  exhibuerunt.,  aliqua  in  illis  mirabilia 
faciendo. 

Respondeo  dicendum  quod  idololatriae  estduplex  causa. 

Unaquidem  dispositiva  ;  et  haec  fuit  ex  parte  hominum,  ei  hoc  tripli- 
citer.  —  Primo  quidem  ex  inordinaiione  afTectus,  prout  scilicet  homines 

aliquem  hominem  vel  nimis  amantes,  vel  nimis  venerantes,  honorem 
divinum  ei  impenderunt.  Et  haec  causa  assignatur  (Sap.xiv,  j  5)  :  Acerbo 
luctu  dolens  pater  cito  sibi  rapti  filii  fecit  imaginem,  et  illum  qui  tunc 
quasi  homo  mortuus  fuerat,  nunc  tanquam  deum  colere  coepit ;  et  ibidem 
etiam  subditur  quod  homines,  aut  affectui^  aut  regibus  deservientes,  in- 
communicabile  nomen,  scilicet  Divinitatis,  lignis  et  lapidibus  imposue- 
runt.  —  Secundo  propter  hoc  quod  homo  naturaliter  de  repraesentatione 
deiectatur,  ut  Philosophus  dicit  (Poetica  sua,  cap.  2) ;  et  ideo  homines 
rudes  a  principio  videntes  per  diligentiam  artificum  imagines  hominum 
expressive  factas,  Divinitatis  cultum  eis  impenderunt  :  unde  dicitur 
(Sap.xiii,  11):  Si  quis  artifex  faber  de  silva  lignum  rectum  secuerit,  et 
per  scientiam  suce  artis  figuret  illud,  ct  assimilet  imagini  hominis^  de 
substantia  sua^  et  filiis^  et  nuptiis  votum  faciens  inquirit.  —  Tertio  pro- 
pter  ignorantiam  veri  Dei,  cujus  excellentiam  homines  nonconsidcrantes, 
quibusdam  creaturis,  propter  pulchritudinem,  seu  virtutem,  Divinitatis 
cultum  exhibuerunt ;  unde  dicitur  (Sap.xiii,  i)  :  Neque  operibus  atten- 
dentes,  agnoverunt  quis  esset  artifiex,  sed  aut  ignem^  aut  spirilum,  aut 
citatum  aerem,  aut  gyrum  stellarum,  aut  nimiam  aquam,  aut  solem^  aut 
lunam,  rectores  orbis  terrarum^  deos  putaverunt. 

Alia  autem  causa  idololatriae  consummativa  fuit  ex  parte  dasmonum, 
qui  se  colendos  hominibus  errantibus  exhibuerunt,  in  idolis  dando  re- 
sponsa,  et  aliqua  quae  videbantur  hominibus  mirabilia,  faciendo ;  unde 
et  (Psai.  xcv,  5)  dicitur  :  Omnes  dii  gentium  dcemonia  *. 

I.  Varice  assignantur  causce  polytheismi.  —  Est  autem  credendum,  quod 
Deus  qui  omnia  disponit  et  regit,  sit  unus  Deus  tantum,  cujus  ratio  est :  quia 
illa  dispositio  rerum  humanarum  est  benedisposita,  in  qua  multitudo  invenitur 
disponi  et  gubernari  per  unum.  Nam  multitudo  praesidentium  inducit  saepe 
dissensionem  in  subditis;  unde  cum  divinum  regimen  praeemineat  regimini 
humano,  manifestum  est  quod  regnum  mundi  non  est  per  multos  Deos,  sed 
per  unum  tantum. 

Sunt  autem  quatuor,  ex  quibus  homines  inducti  sunt  ad  ponendum  plures 
Deos.  —  Primum  est  imbecillitas  intellectus  humani.  Nam  homines  imbecillis 
intellectus  non  valentes  corporaHa  transcendere,  non  crediderunt  aliquid  esse 
ultra  naturam  corporum  sensibilium ;  et  ideo  inter  corpora  illa  posuerunt 
praeeminere  et  disponere  muftdum,  quae  pulchriora  et  digniora  inter  ea  vide- 
bantur,  et  eis  attribuebant  et  impendebant  divinum  cultum,  et  hujusmodi  sunt 
corpora  cselestia,  scilicet  sol,  et  luna,  et  stellae.  Sed  istis  accidit  sicut  alicui 
eunti  ad  curiam  regis,  qui  volens  videre  regem,  credit  quemcumque  bene 
indutum  vel  in  officio  constitutum,  regem  esse ;  de  quibus  dicitur  (Sap.xiii, 
2-3)  :  Solem  et  lunam,  aut  gyrum  stellarum^  rectores  orbis  terrarum  Deos  puta- 
verunt.  —  Secundo,  hoc  provenit  ex  adulatione  hominum.  Nam  et  aliqui  vo- 
lentes  adulari  dominis  et  regibus,  honorem  Deo  debitum  eis  exhibuerunt,  obe- 
diendo  eis  et  subjiciendo  se  eis  ;  unde  et  aliquos  post  mortem  fecerunt  Deos, 
alios  etiam  in  vita  dixerunt  Deos,  ut  legitur  (Judith.  v,  29) :  Sciat  omnts  gens, 
quoniam  Nabuchodonosor  Deus  terrce  est,  et  prceter  ipsum  alius  non  est.  — 
Tertio,  provenit  ex  carnali  affectu  ad  filios  et  consangineos.  Nam  aliquipropter 
nimium  amorem  quem  ad  suos  habebant,  faciebant  statuas  post  eorum  mortem ; 
et  sic  ex  hoc  processum  est,  quod  illis  statuis  divinum  cultum  impendebant ; 
de  quibus  dicitur  (Sap.  xiv,  21)  :  Quoniam  aut  affectui,  aut  regibus  deservientes 

Ad  primum  ergo  dicendum,  quod  causa  disposiiiva  idololatriae  fuit  ex 
parte  hominis,  naturae  defectus,  vel  per  ignorantiam  intellectus,  vel  per 
inordinationem  affectus,  ut  dictum  est  (in  corp.  art.),  et  hoc  etiam  ad 
culpam  pertinet.  Dicitur  autem  idololatria  esse  causa,  initium  et  finis 
omnis  peccati,  quia  non  est  aliquod  genus  peccati  quod  interdum  idolo- 
latria  non  producat,  vel  expresse  inducendo  per  modum  causae,  vel  occa- 
sionem  praebendo  per  modum  initii,  vel  per  modum  finis,  inquantum 
peccata  aliqua  assumebantur  in  cultum  idolorum ;  sicut  occisiones  ho- 
minum,  et  mutilationes  membrorum,  et  alia  hujusmodi;  et  tamen  aliqua 
peccata  possunt  idololatriam  praecedere,  quae  ad  ipsam  hominem  di- 
sponunt. 

Ad  secundum  dicendum,  quod  in  prima  aetate  non  fuit  idololatria 
propter  recentem  memoriam  creationis  mundi,  ex  qua  adhuc  vigebat 
cognitio  unius  Dei  in  mente  hominum;  in  sexta  auiem  aetate  idololatria 
estexclusa  per  virtutem  et  doctrinamChristi,  qui  de  diabolo  triumphavit. 

Ad  tertium  dicendum,  quod  ratio  illa  procedit  de  causaconsummativa 
iddlolatriae. 

Cfr.  S.  c.  G.,  iii,  c.  120.  . 


§  48.  —  Utrum  Deus  in  compositionem  aliorum  veniat. 

(S.  Th.  I,  q.  III,  art.  8) 

Videtur  quod  Deus  in  compositionem  aliorum  veniat.  i.  Dicit  enim 
Dionysius  (Cael.  Hier.  cap.4)  :  «  Esse  omnium  est,  quae  esse  super  esse 
est,  Deitas;  »  sed  esse  omnium  intrat  compositionem  uniuscujusque. 
Ergo  Deus  in  compositionem  aliorum  venit. 

2.  Praeterea,  Deus  estforma;  dicit  enim  Augustinus  (Lib.  de  verbis  Do- 
mini,  serm.  xxxin)  quod  Verbum  Dei,  quod  est  Deus,  «  est  forma  quaedam 
non  formata.  »  Sed  forma  estpars  compositi.  Ergo  Deus  est  parsalicujus 
compositi. 

homines  incommunicabile  nomen  lapidibus  et  ligHis  imposuerunt.  —  Quarto,  ex 
malitia  diaboli.  Ipse  enim  ab  initio  voluit  aequiparari  Deo  :  unde  ipse  ait, 
(Isa.  XIV,  14):  Ponam  sedem  meam  ab  aquilone^  in  ccelum  conscendam,  et  ero 
similis  Altissimo.  Et  hanc  voluntatem  nondum  deposuit,  et  ideo  totus  conatus 
suus  in  hoc  existit,  ut  faciat  se  ab  hominibus  adorari,  et  sacrificia  sibi  offerri, 
non  quod  delectetur  in  uno  cane,  vel  cato  qui  ei  offertur,  sed  delectatur  in 
hoc,  quod  ei  impendatur  reverentia  sicut  Deo  :  unde  et  Christo  dixit 
(Matth.  IV,  9)  :  Ha^c  omnia  tibi  dabo  si  cadens  adoraveris  me.  Inde  est  etiam 
quod  intrantes  idola,  dabant  responsa,  ut  scilicet  venerarentur  ut  dii ;  sic  dici- 
tur  (Psalm.  xcv,  5)  :  Omnes  dii  gentium  dannonia  ;  et  scribit  Apostolus 
(I  Cor.  x,  20)  :  Sed  quce,  immolant  gentes^  divmoniis  immolant,  et  non  Deo. 

Licet  autem  haec  sint  horribilia,  sunt  tamen  aliqui  et  muhi,  qui  frequenter 
incidunt  in  istas  quatuor  causas.  Et  hcet  non  ore,  aut  corde,  tamen  factis  os- 
tendunt  se  credere  plures  Deos.  Nam  qui  credunt  quod  corpora  ccelestia  pos- 
sunt  in  voluntatem  hominis  imprimere,  et  qui   in  factis  suis  certa  accipiunt 

3.  Praeterea,  quaecumque  sunt,  et  nullo  modo  differunt,  sunt  idem. 
Sed  Deus,  et  materia  prima,  sunt,  et  nullo  modo  differunt.  Ergo  penitus 
suntidem.  Sed  materia  prima  intrat  compositionem  rerum.  Ergoet  Deus. 
Probatio  mediae.  Quaecumque  differunt,  aliquibus  differentiis  differunt ;  et 
ita  oportet  ea  esse  composita.  Sed  Deus  et  materia  prima  sunt  omnino 
simplicia.  Ergo  nullo  modo  differunt. 

Sed  contra  est,  quod  dicit  Dionysius  (DeDiv.  Nom.  cap.  2)  quod  «  ne- 
que  tactus  est  ejus,  scilicet  Dei,  neque  alia  quaedam  ad  partes  commi- 
scendas  communio.  »  ~  Praeterea,  dicitur  (De  causis,  prop.  20)  quod 
causa  prima  regit  omnes  res,  praeterquam  quod  commisceatur  eis. 

CoNCLUSio.  —  Deus  prima  causa  efficiens,  ac  primum  simpliciter  ens  et 
agens  cum  sit,  impossibile  est  in  alicujus  compositionem  venire^  vel  ut 
mundi  anima^  vel  utforma  seu  materia,  ut  quidam  falso  existimaverunt. 

Respondeo  dicendum  quod  circa  hoc  fuerunt  tres  errores.  Quidam  enim 
posuerunt  quod  Deus  esset  anima  mundi ;  ut  patet  per  Augustinum  (De 
Civit.  Dei,  lib.  vii,  cap.  6);  et  ad  hoc  etiam  reducitur,  quod  quidam  dixe- 
runt  Deum  esse  animam  primi  caeli.  Alii  autem  dixerunt  Deum  esse 
principium  formale  omnium  rerum;  et  haec  dicitur  fuisse  opinio  Alma- 
ricianorum.  Tertius  error  fuit  Davidis  de  Dinando,  qui  stultissime  posuit 
Deum  esse  materiam  primam. 

Omnia  enim  haec  manifestam  continent  falsitatem;  neque  est  possibile 
Deum  aiiquo  modo  in  compositionem  alicujus  venire;  nec  sicut  princi- 
pium  formale,  nec  sicut  principium  materiale.  —  Primo  quidem,  quia 
supra  diximus  Deum  esse  primam  causam  efficientem,  Causa  autern 
efficiens  cum  forma  rei  factae  non  incidit  in  idem  numero^  sed  solum  in 
idem  specie ;  homo  enim  generat  hominem.  Materia  vero  cum  causa  effi- 
ciente  non  incidit  in  idem  numero,  nec  in  idem  specie;  quia  hoc  est  in 
potentia,  illud  vero  in  actu.  —  Secundo,  quia  cum  Deus  sit  prima  causa 
efficiens,  ejus  est  primo  et  per  se  agere.  Quod  autem  venit  in  composi- 
tionem  alicujus,  non  est  primo  et  per  se  agens,  sed  magis  compositum ; 
non  enim  manus  agit,  sed  homo  per  manum.  Unde  Deus  nonpotest  esse 
pars  alicujus  compositi.  —  Tertio^  quia  nuila  pars  compositi  potest  esse 
simpliciter  prima  in  entibus;  neque  etiam  materia  et  forma  quae  sunt 
primae  partes  compositorum.  Nam  materia  est  in  potentia;  potentia  au- 
tem  est  posterior  actu  simpliciter,  Forma  autem,  quae  estpars  compositi, 

tempora,  ii  ponunt  corpora  caelestia  esse  Deos  etaHis  dominari,  facientes  astro- 
labia,  de  quibus  dicitur  (Jer.  x,  2)  :  ^  signis  cceli  nolite  metuere,  quce  timent 
gentes,  quia  leges  populorum  vanod  sunt.  Item,  omnes  illi  qui  obediunt  regibus 
plus  quam  Deo,  vel  in  illis  in  quibus  ilon  debent,  constituunt  eos  Deos  suos ; 
dicitur  enim  (Act.  v,  29)  :  Obedire  oportet  Deo  magis  quam  hominibus.  Item,  illi 
qui  diligunt  filios,  aut  consanguineos  plus  quam  Deum,  ostendunt  factis  suis 
plures  esse  Deos  :  vel  etiam  illi  qui  diligunt  escam  plus  quamDeum.  de  quibus 
Apostolus  (Phii.  in,  19)  :  Quorum  Deus  venterest.  Item,  omnes  illi  qui  insistunt 
veneficiis  et  incantationibus,  credunt  daemones  esse  Deos;  cujus  ratio  est,  quia 
petunt  a  daemonibus  id  quod  solus  Deus  dare  potest,  sciHcet  revelationem  ali- 
cujus  rei  occuhae,  et  veritatem  futurorum.  Est  ergo  credendum,  quod  Deus 
est  unus  tantum.  (Exposit.  sup.  Symbol.  Apostol.,  c.  2). 


6o6 


THEOLOGIA    NATURALIS 


est  forma  participata :  sicut  autem  participans  est  posterius  eo  quod  est 
per  essentiam,  ita  et  ipsum  participatum.  Ostensum  est  autem  quod  Deus 
est  primum  ens  simpliciter  *. 

Ad  primum  ergo  dicendum,  quod  deitas  dicitur  esse  omnium  effective 
et  exemplariter,  non  autem  per  essentiam. 

Ad  secundum  dicendum,  quod  verbum  est  forma  exemplaris ;  non  autem 
forma  quae  est  pars  compositi. 

Ad  ferf/wm  dicendum,  quod  simplicia  non  differunt  aliquibusaliis  dif- 

ferentiis;  hoc  enim  compositorum  est.  Homo  enim  et  equus  differunt 

rationali  et  irrationali  differentiis;  quae  quidem  differentiae  non  differunt 

amplius  ab  invicem  aliis  differentiis;  unde  si  fiat  vis  in  verbo,  non  pro- 

prie  dicuntur  differre,  sed  diversa  esse.  Unde,  secundum  Philosophum 

(Metaph.  lib.  IX,  c.  3),  «  diversum  absolute  dicitur,  sed   omne  differens 

aliquo  dififert.  »  Unde,  si  fiat  vis  in  verbo,  materia  prima  et  Deus  non 

differunt,  sed  sunt  diversa  seipsis;  unde  non  sequitur  quod  sint  idem. 

Cfr.  S.  c.  G.,  i,  1 7  et  26-27.  ~  i  Sent.,  Dist.  viii,  q.  i ,  art.  2.  —  De  Potent.,  q.  vi, 
art.  6.  —  De  Verit. ,  q.  xxi,  art.  4. 


I.  Si  quis  dixerit  resjimtas,  tum  corporeas,  tum  spirituales,  aut  saltem  spiri- 
tuales,  edivina  substantia  emanasse;  aut  divinam  essentiam  sui  manifestatione 
vel  evolutione  jieri  omnia  :  aut  denique  Deum  esse  ens  universale  seu  indefinitum 
quod  sese  deterniinando  constituat  rerum  universitatem  in  genera,  species  et  indi- 
vidua  distinctam ;  anathemasit.  (Gonst.  Pii  ix,  de  Fide  Cath.,  in  Conc.  Vaticano 
edita,  24  Apr.  1870.) 


ETHICA 


PROCEMIUM 


§  1.  —  Ethicae  naturalis  objectum  et  necessitas. 

(Ex  I  Ethic.  ad  Nicom.,  1. 1-3) 

§§  1.  Ordinis  moralis  notio. 

Sicut  dicit  Philosophus  in  principio  Metaphysicce,  sapientis  est  ordi- 
nare.  Cujus  ratio  est,  quia  sapientia  est  potissima  perfectio  rationis,  cujus 
proprium  est  cognoscere  ordinem.  Nam  etsi  vires  sensitivae  cognoscant 
res  aliquas  absolute,  ordinem  tamen  unius  rei  ad  aliam  cognoscere  est 
solius  intellectus  aut  rationis.  Invenitur  autem  duplex  ordo  in  rebus. 
Unus  quidem,  partium  alicujus  totius  seu  alicujus  multitudinis  ad  invi- 
cem,  sicut  partes  domus  ad  invicem  ordinantur.  Alius  est  ordo  rerum  in 
finem.  Et  hic  ordo  est  principalior,  quia  primus.  Nam,  ut  Philosophus 
dicit  (Metaph.jlib.xi,  c.  lo),  ordo  partium  exercitus  ad  invicem,  est 
propter  ordinem  totius  exercitus  ad  ducem. 

Ordo  autem  quadrupliciter  ad  rationem  comparatur:  Est  enim  quidam 
ordo  quem  ratio  non  facit,  sed  solum  considerat,  sicut  est  ordo  rerum 
naturalium.  Alius  autem  est  ordo,  quem  ratio  considerando  facit  in 
proprio  actu^  t"^ta  cum  ordinat  conceptus  suos  ad  invicem,  et  signa 
conceptuum,  quae  sunt  voces  significativae.  Tertius  autem  est  ordo  quem 
ratio  considerando  facit  in  operationibus  voluntatis.  Quartus  autem  est 
qrdo  quem  ratio  conside'rando  facit  in  exterioribus  rebus,  quarum  ipsa 
est  causa,  sicut  in  arca  et  domo.  Et  quia  consideratio  rationis  per  habi- 
tum  perficitur,  secundum  hos  diversos  ordines  quos  proprie  ratio  consi- 
derat,  sunt  diversae  scientiae.  Nam  ad  philosophiam  naturalem  pertinet 
considerare  ordinem  rerum  quem  ratio  humana  considerat,  sed  non  facit ; 
ita  quod  sub  naturali  philosophia  comprehendamus  et  metaphysicam. 
Ordo  autem  quem  ratio  considerando  facit  in  proprio  actu,  pertinet  ad 
rationalem  philosophiam,  seu  logicam,  cujus  est  considerare  ordinem 
partium  orationis  ad  invicem  et  ad  coriclusiones.  Ordo  autem  actionum 
voluntariarum  pertinet  ad  considerationem  moralis  philosophiae.  Ordo 
autem  quem  ratio  considerando  facit  in  rebus  exterioribus  constitutis  per 
rationem  humanam,  pertinet  ad  artes  mechanicas. 

Sic  ergo  moralis  philosophiae.  circa  quam  versatur  praesens  intentio, 
proprium  est  considerare  operationes  humanas,  secundum  quod  sunt 
ordinatae  ad  invicem  et  ad  finem.  Dico  autem  operationes  humanas,  quae 

procedunt  a  voluntate  hominis  secundum  ordinem  rationis.  Nam  si  quae 
bperationcs  in  homine  inveniuntur,  quae  non  subjacent  voluntati  et 
rationi,  non  dicuntur  proprie  humanae,  sed  naturales,  sicut  patet  de 
operaiionibus  animae  vegetativae  :  quae  nullo  modo  cadunt  sub  conside- 
ratione  moralis  philosophiae.  Sicutergo  subjectum  philosophiae  naturalis 
est  motus,  vel  res  mobilis,  ita  subjectum  moralis  philosophiae  est  ope- 
ratio  humana  ordinata  in  finem,  vel  etiam  homo  prout  est  voluntarie 
agens  propter  finem. 

§§  2.  Aliquod  summum  bomim  est  vitae  humanae  finis  ultimus, 
et  ordinis  moralis  principium. 

«  Omnis  ars  omnisque  ratione  descripta  institutio,  similiterque  actio 
«  et  agendi  consilium,  ait  Aristoteles  (i  Ethic,  init.),  bonum  aliquod 
((  appetere  videtur ;  ideoque  scite  veteres  id  esse  bonum  definierunt, 
«  quod  omnia  appetunt.  »  Circa  quod  considerandum  est  quod  bonum 
numeratur  inter  prima  :  adeo  quod  secundum  Platonicos,  bonum  est 
prius.  Sed  secundum  rei  veritatem  bonum  cum  ente  convertitur.  Prima 
autem  non  possunt  notificari  per  aliqua  priora,  sed  notificantur  per 
posteriora,  sicut  causae  per  proprios  effectus.  Cum  autem  bonum  proprie 
sit  motivum  appetitus,  describitur  bonum  per  motum  appetitus,  sicut 
solet  manifestari  vis  motiva  per  motum.  Et  ideo  dicitur  quod  phiiosophi 
bene  enunciaverunt  bonum  esse  id  quod  omnia  appetunt.  Nec  est 
instantia  de  quibusdam,  qui  appetunt  malum ;  quia  non  appetunt  malum 
nisi  sub  ratione  boni,  inquantum  scilicet  existimant  illud  bonum  :  et  sic 
intentio  eorum  per  se  fertur  ad  bonum,  sed  per  accidens  cadit  supra 
malum.  —  Quod  autem  dicitur  «  Quod  omnia  appetunt  »,  non  est  intel- 
ligendum  solum  de  habentibus  cognitionem,  quae  apprehendunt  bonum, 
sed  etiam  de  rebus  carentibus  cognitione,  quae  naturali  appetitu  tendunt 
in  bonum,  non  quasi  cognoscant  bonum,  sed  quia  ab  aliquo  cogno- 
scente  moventur  ad  bonum,  scilicet  ex  ordinatione  divini  intellectus  :  ad 
modum  quo  sagitta  tendit  ad  signum  ex  directione  sagittantis.  Ipsum 
autem  tendere  in  bonum,  est  appetere  bonum.  Unde  et  omnia  dicuntur 
appetere  bonum,  inquantum  tendunt  ad  bonum.  —  Non  autem  est  unum 
bonum  in  quod  omnia  tendunt.  Et  ideo  non  describitur  hic  aliquod 
bonum,  sed  bonum  communiter  sumptum.  Quia  autem  nihil  est  bonum, 
nisi  inquantum  est  quaedam  similitudo  et  participatio  boni  summi; 
ipsum  summum  bonum  quodammodo  appetitur  in  quolibet  bono.  Etsic 
potest  dici  quod  unum  bonum  est  quod  omnia  appetunt.  Finale  autem 
bonum  in  quod  tendit  appetitus  unius  cujuslibet,  est  ultima  perfectio. 

Est  enim  aliquis  finis  optimus  in  rebus  humanis  :  quod  sic  constat. 
Quicumque  finis  est  talis  quod  alia  volumus  propter  ipsum,  et  ipsum 
volumus  propter  seipsum,  et  non  propter  aliquid  aliud  :  ille  finis,  non 
solum  est  bonus,  sed  est  optimus.  Et  hoc  apparet  ex  hoc  quod  semper 
finis  cujus  gratia  alii  fines  quaeruntur,  est  principalior.  Sed  in  rebas 
humanis  necesse  est  esse  aliquem  talem  finem.  Ergo  in  rebus  humanis 

estaliquis  tinis  bonus  et  optimus.  —  Minor  probatur  ratione  duce«te  ad 
impossibile,  quae  talis  est.  Manifestum  est  quod  est  ordo  inier  fines  et 
quod  unus  finis  propter  alium  desideratur.  Aut  ergo  est  devenire  ad 
aliquem  finem,  qui  non  desideratur  propter  alium,  aut  non.  Si  sic, 
habetur  propositum.  Si  autem  non  est  invenire  aliquem  taiem  finem, 
sequitur  quod  omnis  finis  desideretur  propter  alium  finem.  Ei  sic 
oportet  procedere  in  infinitum.  Sed  hoc  est  impossibiie,  quod  procedatur 
in  finibus  in  infinitum  :  ergo  necesse  est  esse  aliquem  finem  ultimum, 
propter  quem  omnia  alia  desiderantur,  et  ipse  non  desideratur  propter 
alia.  Et  ita  necesse  est  esse  aliquem  optimum  finem  rerum  humanarum. 
Necessarium  quidem  est  homini  cognoscere  talem  finem,  quia  cognitio 
hujus  optimi  finis  multum  auxilium  confert  ad  totam  vitam  humanam. 
Nihil  enim  quod  in  alterum  dirigitur  potest  homo  directe  assequi,  nisi 
cognoscat  illud  ad  quod  dirigendum  est.  Et  hoc  apparet  per  exemplum 
sagittoris  qui  directe  emittit  sagittam,  attendens  ad  signum  ad  quod  eam 
dirigit.  Sed  tota  humana  vita  oportet  quod  ordinetur  in  optimum  et 
ultimum  finem  humanae  vitae.  Necesse  est  ergo  habere  cognitionem  de 
hoc  ultimo  et  optimo  fine  humanae  vitae.  Et  hujus  ratio  est  quia  semper 
ratio  eorum  quae  sunt  ad  finem  sumenda  est  ab  ipso  fine.  —  Oportet 
igitur  imprimis  accipere  quis  sit  iste  optimus  finis.  Et  ad  hoc  princi- 
paliter  respicit  Ethicae  naruralis  intentio. 

Cfr.  S.  Th.  i-ii,  q.  i,  art.  1-4.  —  S.  c.  G.,  iii,  c.  2-3,  et  16. 

DE  ULTIMO  FINE  HOMINIS 

§  2.  —  Utrum  sit  unus  ultimus  finis  omnium  hominum. 

(S  Th.  i-ii,  q.  I,  art.?) 

Videturquod  non  omnium  hominum  situnus  finis  ultimus.  i.  Maxime 
enim  videtur  ultimus  finis  esse  hominis  incommutabile  bonum.  Sed 
quidam  avertuntur  ab  incommutabili  bono,  peccando.  Non  ergo  omnium 
hominum  unus  est  ultimus  finis. 

2.  Praeterea,  secundum  ultimum  finem  tota  vita  hominis  regulatur.  Si 
igitur  esset  unus  uitimus  finis  omnium  hominum,  sequeretur  quod  in 
hominibus  non  essent  diversa  studia  vivendi ;  quod  patet  esse  falsum. 

3.  Praeterea,  finis  est  actionis  terminus.  Actiones  autem  sunt  singula- 
rium ;  homines  autem,  etsi  conveniant  in  natura  speciei,  tamen  differunt 
secundum  ea  quae  ad  individua  pertinent.  Non  ergo  omnium  hominum 
esi  unus  ultimus  finis. 

Sed  contra  est  quod  Augustinus  dicit  (De  Trinit.  lib.  xiii,  cap.4,  in 
princ),  quod  «  omnes  homines  conveniunt  in  appetendo  ultimum  finem 
qui  est  beatitudo.  » 

CoNCLUsio.  —  Tametsi  unus  est  ultimus  Jinis  formaliter  omnium  homi- 
num^  multiplicantur  tamen  ^uce  per  varia  studia  homines  ut  ultimos  Jines 
assequi  conantur. 

Respondeo  dicendum  quod  de  ultimo  fin*e  possumus  loqui  dupliciter : 
uno  modo  secundum  rationem  ultimi  finis;  alio  modo  secundum  id  in 
quo  finis  ultimi  ratio  invenitur.  Quantum  igitur  ad  rationem  ultimi  finis, 
omnes  conveniunt  in  appetitu  finis  ultimi ;  quia  omnes  appetunt  suam 
perfectionem  adimpleri,  quae  est  ratio  ultimi  finis.  —  Sed  quantum  ad  id 
in  quo  ista  ratio  invenitur,  non  omnes  homines  conveniunt  in  ultimo  fine. 
Nam  quidam  appetunt  divitias  tanquam  consummatum  bonum;  quidam 
vero  voluptatem  ;  quidam  vero  quodcumque  aliud  :  sicut  et  omni  gustui 
delectabile  est  dulce ;  sed  quibusdam  maxime  delectabiiis  est  dulcedo 
vini,  quibusdam  dulcedo  mellis,  aut  alicujus  talium.  Illud  tamen  dulce 
oportet  simpliciter  esse  melius  delectabile,  in  quo  maxime  delectatur 
qui  habet  optimum.gustum;  et  similiter  illud  bonum  oportet  esse  com- 
pletissimum,  quod  tanquam  ultimum  fijnemappetit  habens  affectum  bene 
dispositum. 

Ad  primum  ergo  dicendum,  quod  illi  qui  peccant,  avertuntur  ab  eo  in 
quo  vere  invenitur  ratio  ultimi  finis ;  non  autem  ab  ipsa  ultimi  finis 
intentione,  quam  quaerunt  falso  in  aliis  rebus. 

Ad  secundum  dicendum,  quod  diversa  studia  vivendi  contingunt  in 
hominibus  propter  diversas  res  in  quibus  quaeritur  ratio  summi  boni. 

Ad  tertium  dicendum,  quod  etsi  actiones  sint  singularium,  tamen  pri- 
mum  principium  agendi  in  eis  est  natura,  quae  tendit  ad  unum. 
Cfr.  I  Ethic,  1.  9.  , 


§  3.  —  Utrum  beatitudo  hominis  consistat  in  divitiis. 

(S.  Th.  i-ii,  q.  II,  art.  1) 

Videtur  quod  beatitudo*  hominis  in  divitiis  consistat.  1.  Cum  enim 
beatitudo  situltimus  finis  hominis,  in  eo  consistit  quod  maxime  in  ho- 
minis  affectu  dominatur;  hujusmodi  autem  sunt  proprie  divitiae;  dicitur 


<* 


I.  Beatitudo  nominat   adeptionem    ultimi  finis.  (S.  Th.  i-ii,  q.  i,  art.  8.)  —  Res  ergo    •* 
ipsa  quae  appetitur  ut  finis,  est   id  in  quo  beatitudo  consistit,  et.  quod  bcatum  facit; 
sed  hujus  rei  adcptio  vocatur  beatitudo.  Unde  dicendum   est  quod   beatitudo  est  ali- 
quid  animai ;  scd  id  in  quo  consistit  beatitudo  est  aliquid   extra  animam.  (S.  Th.  i-ii, 
q.  11,  art.  7,  C-X 

enim  (Eccle.x,  19):  Pecunice  obediunt  omnia.  Ergo  in  divitiis  beatitudo 
hominis  consistit. 

2.  Praeterea,  secundum  Boetium  (De  Consol.  lib.  iii,  pros.  2),  «  beati- 
tudo  est  status  omniuni  bonorum  aggregatione  perfectus.  »  Sed  in 
pecuniis  omnia  possideri  videntur;  quia,  ut  Philosophus  dicit  (Ethic. 
lib.  V,  c.  5)  :  «  ad  hoc  nummus  est  inventus,  ut  sit  quasi  fidejussor  ha- 
bendi  pro  eo  quodcumque  homo  voluerit.  »  Ergo  in  divitiis  beatitudo 
consistit. 

3.  Praeterea,  desiderium  summi  boni,  cum  nunquam  deficiat,  videtur 
esse  infinitum.  Sed  hoc  maxime  in  divitiis  invenitur ;  quia.  avarus  non 
implebitur  pecunia^  ut  dicitur  (Eccle.v,  9).  Ergo  in  divitiis  beatitudo 
consistit. 

Sed  contra,  bonum  hominis  in  retinendo  beatitudinem  magis  consistit 
quam  in  emittendo  ipsam.  Sed,  sicut  Boetius  (De  Consol.  lib.  11,  pros.  5) 
dicit :  «  Divitiae  effundendo  magis  quam  coacervando  nitent ;  siquidem 
avaritia  semper  odiosos,  claros  facit  largitas.  »  Ergo  in  divitiis  beatitudo 
non  consistit. 

CoNCLusio.  —  Cum  beatitudo  sit  ultimus  finis  hominis^  artificiales  au- 
tem  divitias  homines  qucerant  propter  naturales,  atque  has  referant  ad 
naturam  hominis  sustentandam ;  impossibile  est  beatitudinem  hominis 
consistere  in  divitiis, 

Respondeo  dicendum  quod  impossibile  est  beatitudinem  hominis  in 
divitiis  consistere.  Sunt  enim  duplices  divitiae,  ut  Philosophus  dicit 
(Polit.  lib.  I,  c.  3),  scilicet  naturales  et  artificiales.  Naturales  quidem  di- 
vitiae  sunt,  quibus  homini  subvenitur  ad  defectus  naturales  tollendos, 
sicut  cibus,  et  potus,  vestimenta,  vehicula,  et  habitacula,  et  alia  hujus- 
modi.  Divitiae  artificiales  sunt  quibus  secundum  se  natura  non  juvatur, 
ut  denarii,  sed  ars  humana  eos  adinvenit  propter  facilitatem  commuta- 
tionis,  ut  sint  quasi  mensura  rerum  venalium.  Manifestum  est  autem 
quod  in  divitiis  naturalibus  beatitudo  hominis  esse  non  potcst.  Quaerun- 
tur  enim  hujusmodi  divitiae  ad  sustentandam  naturam  hominis;  et  ideo 
non  possunt  esse  ultimus  finis  hominis,  sed  magis  ordinantur  ad  homi- 
nem  sicut  ad  finem.  Unde  in  ordine  naturae  omniahujusmodi  sunt  infra 
hominem,  et  propter  hominem  facta,  secundum  iiiud  (Psal.  viii,8): 
Omnia  subjecisti  sub  pedibus  ejus.  Divitiae  autem  artificiales  non  quae- 
runtur  nisi  propter  naturales ;  non  enim  quaererentur,  nisi  quia  per  eas 
emuntur  res  ad  usum  vitae  necessariae ;  unde  multo  minus  habent  rationem 
ultimi  finis.  Impossibile  est  igitur  beatitudinem,  quae  est  ultimus  finis 
hominis,  in  divitiis  esse. 

Ad  primum  ergo  dicendum,  quod  omnia  corporalia  obediunt  pecuniae 
quantum  ad  multitudinem  stultorum,  qui  sola  corporalia  bona  cogno- 
scunt,  quae  pecunia  acquiri  possunt.  Judicium  autem  de  bonis  humanis 
non  debet  sumi  a  stultis,  sed  a  sapieniibus;  sicut  et  judicium  de  sapori- 
bus  ab  his  qui  habent  gustum  bene  moderatum. 

Ad  secundum  dicendum,  quod  pecunia  possunt  haberi  omnia  venalia, 
non  autem  spirituaiia,  quae  vendi  non  possunt.  Unde  dicitur  (Prov.  xvii. 

i6)  :   Quid  prodest  stulto  habere  divitias,  cum  sapientiam  emere  non 
possit  ? 

Ad  tertium  dicendum,  quod  appetitus  naturalium  divitiarum  non  est 
infinitus,  quia  secundum  certam  mensuram  sufficiunt  naturae;  sed  appe- 
titus  divitiarum  artificialium  est  infinitus,  quia  deservit  concupiscentiae 
inordinatae,  quae  non  modiftcatur.  —  Aliter  tamen  est  infinitum  deside- 
rium  divitiarum,  et  desiderium  summi  boni.  Nam  summum  bonum 
quanto  perfectius  possidetur,  lanto  ipsum  magis  amatur  et  alia  contem- 
nuntur;  quia  quanto  magis  habetur,  magis  cognoscitur;  et  ideo  dicitur 
(Eccli.  XXIV,  29)  :  Qui  edunt  me,  adhuc  esurient.  Sed  in  appetitu  divitia- 
rum  et  quorumcumque  temporalium  bonorum  est  e  converso.  Nam 
quando  jam  habentur,  ipsa  contemnuntur,  et  aliaappetuntur,  secundum 
quod  significatur  (Joan.  iv,  i3),  cum  Dominus  dicit :  Quibibit  ex  hac  aqua 
(per  quam  temporalia  significantur)  sitiet  iterum ;  ei  hoc  ideo,  quiaeorum 
insufficientia  magis  cognoscitur  cum  habentur.  Et  ideo  hoc  ipsum  osten- 
dit  eorum  imperfectionem,  et  quod  in  eis  summum  bonum  non  consistit. 
Cfr.  S.  c.  G.,  I,  c.  3o. 


§  4.  —  Utrum  beatitudo  homiuis  consistat  in  honoribus. 

(S.  Th.  i-ii,  q.  II,  art.  2) 

Yidetur  quod  beatitudo  hominis  in  honoribus  consistat.  i.  Beatitudo 
enim,  sive  felicitas,  est  praemium  virtutis.  Sed  honor  maxime  videtur 
esse  id  quod  est  virtutis  praemium.  Ergo  in  honore  maxime  consistit 
beatitudo. 

2.  Praeterea,  illud  quod  convenit  Deo,  et  excellentissimis,  maxime 
videtur  esse  beatitudo,  quae  est  bonum  perfectum.  Sed  hujusmodi  est 
honor,  ut  Philosophus  dicit  (Eth.  lib.  ni,c.  10).  Et  (ITim.i,  17)  dicit 
Apostolus  :  Soli  Deo  honor,  et  gloria.  Ergo  in  honore  consistit  beati- 
tudo. 

3.  Praeterea,  illud  quod  est  maxime  desiderandum  ab  hominibus  est 
beatitudo.  Sed  nihil  videtur  esse  magis  desiderabile  ab  hominibus  quam 
honor  ;   quia  homines  patiuntur  jacturam   in  omnibus  aliis  rebus,  ne^ 
patiantur  aliquod  detrimentum  sui  honoris.  Ergo  in  honore  beatitudoj 
consisiit. 

Sed  contra^  beatitudo  est  in  beato.  Honor  autem  «  non  est  in  eo  qui] 
nonoratur,  sed  magis  in  honorante,  qui  reverentiam  exhibet  honorato,  »| 
ut  Philosophus  dicit  (Eth.  lib.i,c.  5).  Ergo  in  honore  beatitudo  nonj 
consistit. 

CoNCLUSio.  —  Cum  secundum  beatitudinem  homo  constituaiur  in  exceU 
lentia^  cujus  signum  est  honor  et  reverentia,  non  nisi  consecutive  J/IJ 
honoribus  beatitudo  hominis  consistit. 

Respondeo  dicendum  quod  impossibile  est  beatitudinem  consistere  inj 
ho-nore.  Honor  enim  exhibetur  alicui  propter  aliquam  ejus  excellentiam; 
et  ita  est  signum  et  testimonium  quoddam  illius  exceilentia^,  quae  est  in 

honorato.  Excellentia  autem  hominis  maxime  attenditur  secundum 
beatitudinem,  quae  est  hominis  bonum  perfectum  ;  et  secundum  partes 
ejus,  id  est  secundum  illa  bona  quibus  aliquid  beatitudinis  participatur. 
Et  ideo  honor  potest  quidem  consequi  beatitudinem  ;  sed  principaliter 
in  eo  beatitudo  consistere  non  potest. 

Ad  primum  ergo  dicendum,  quod  honor  non  est  praemium  virtutis, 
propter  quod  virtuosi  operantur  ;  sed  accipiunt  honorem  ab  hominibus 
loco  praemii,  quasi  a  non  habentibus  ad  dandum  majus.  Verum  autem 
praemium  virtutis  est  ipsa  beatitudo,  propter  quam  virtuosi  operantur.  Si 
autem  propter  honorem  operarentur,  jam  non  esset  virtus,  sed  magis 
ambitio. 

Ad  secundum  dicendum,  quod  honor  debetur  Deo  et  excellentissimis, 
in  signum  vel  testimonium  excelientiae  praeexistentis,  non  quod  ipse 
honor  faciat  eos  excellentes. 

1«^        Ad  tertium  dicendum,  quod  ex  naturali  desiderio  beatitudinis,  quam 
consequitur    honor,   ut  dictum    est,    contingit    quod   homine   maxime 
honorem    desiderant  ;    unde     quaerunt    homines    maxime    honorari   a 
sapientibus,  quorum  judicio  credunt  se  esse  excellentes,  vel  felices, 
Cfr.  S.  c  G.,  m,  c.  28.  —  i  Ethjc,  1,  5, 

§  5,  —  Utrum  beatitudo  hominis  consistat  in  fama 

sive  gloria. 

(S.  Th.  i-ii,  q.  ii,art.3) 

Videtur  quod  beatitudo  hominis  consistai  in  gloria.  i.  In  eo  enim  vide- 
tur  beatitudo  consistere,  quod  redditur  sanctis  pro  tribulationibus  quas 
in  mundo  patiuntur.  Hujusmodi  autem  est  gloria  ;  dicit  enim  Apostolus 
(Rom.  VIII,  18) :  Non  sunt  condignce  passiones  hujus  temporis  ad  futuram 
gloriam,  quce  revelabiiur  in  nohis,  Ergo  beatitudo  consistit  in  gloria. 

2.*  Praeterea,  «  bonum  est  diffusivum  sui,  »  ut  patet  per  Dionysium 
(De  Divin.  Norfi.  cap.4).  Sed  per  gloriam  bonumhominis  maxime  diffun- 
ditur  in  notitiam  aliorum;  quia  gloria,  ut  Ambrosius  dicit  (vel  potius 
Augustinus,  cont.  Maximin.  lib.  11,  cap.  i3),  nihil  aliud  est  quam  c  clara 
cum  laude  notitia.  »  Ergo  beatitudo  hominis  consistit  in  gloria. 

3.  Praeterea,  beatitudo  est  stabilissimum  bonorum.  Hoc  autem  esse 
videtur  fama,  vel  gloria,  quia  per  hanc  quodammodo  homines  asterni- 
tatem  sortiuntur  ;  unde  Boetius  dicit  (De  Consolat.  lib.  11,  pros.  7)  : 
w  Vos  immortalitatem  vobis  propagare  videmini,  cum  futuri  famam  tem- 
poris  cogitatis.  »  Ergo  beatitudo  consistit  in  fama  seu  gloria. 

Sed  contra^  beatitudo  est  verum  hominis  bonum.  Sed  famam,  seu  glo- 
riam  contingit  esse  falsam  ;  ut  enim  dicit  Boetius  (De  Consolat.  lib.iii, 
pros.6):  «  Plures  magnum  saepe  nomen  falsis  vulgi  opinionibus  abstu- 
lerunt:  quo  quid  turpius  excogitari  potest?  Nam  qui  faiso  praedicantur, 
suis  ipsi  necesse  est  laudibus  erubescant.  »  Non  ergo  beatitudo  hominis 
consistit  in  fama  seu  gloria. 


6  14  ETHICA    GENERALIS 

CoNCLusio.  —  Impossibile  est  in  fama  seu  gloria  humana,  quce  fre- 
quenter  fallax  est,  consistere  hominis  felicitatem. 

Respondeo  dicendum  quod  impossibile  est  beatitudinem  hominis  in 
fama,  seu  gloria  humafia  consistere.  Nam  gloria  nihil  aliud  est  quam 
«  clara  notitia  cum  laude  »,  ut  Ambrosius  dicit  (August.  loc.  cit.  in  arg.  2). 
Res  autem  cognita  aliter  comparatur  ad  cognitionem  divinam,  et  aliter 
ad  cognitionem  humanam.  Humana  enim  cogniiio  a  rebus  cognitis  cau- 
satur:  sed  divina  cognitio  est  causa  rerum  cognitarum.  Unde  perfectio 
humani  boni,  quae  beaiitudo  dicitur,  non  potest  causari  a  notitia  humana ; 
sed  magis  notitia  humana  de  beatitudine  alicujus  procedit,  et  quodam- 
modo  causatur  ab  ipsa  humana  beatitudine  vel  inchoata,  vel  perfecta.  Et 
ideo  in  fama  vel  in  gloria  non  potest  consistere  homihis  beatitudo.  Sed 
bonum  hominis  dependet,  sicut  ex  causa,  ex  cognitione  Dei ;  et  ideo"  ex 
gloria  quae  est  apud  Deum,  dependet  beatitudo  hominis  sicut  ex  causa 
sua,  secundum  iliud  (Psalm.  xc,  i5)  :  Eripiam  eum,  et  glorificabo  eum ; 
longitudine  dierum  replebo  eum^  et  ostendam  illi  salutare  meum.  —  Est 
etiam  aliud  considerandum,  quod  humana  notitia  saepe  fallitur,  et  prae- 
cipue  in  singularibus  contingentibus,  cujusmodi  sunt  actus  humani ;  et 
ideo  frequenter  humana  gloria  fallax  est.  Sed  quia  Deus  falli  non  potest, 
ejus  gloria  semper  vera  est ;  propter  quod  dicitur  (II  Cor.  x,  18):  Ille 
probatus  est  quem  Deus  commendat. 

Ad  primum  ergo  dicendum,  quod  Apostolus  non  loquitur  ibi  de  gloria 
quae  est  ab  hominibus,  sed  de  gloria  quae  est  a  Deo  coram  angelis  ejus. 
IJnde  dicitur  (Marc.  viii,  38) :  Filius  hominis  confitebitur  eum  in  gloria 
Patris  sui  coram  angelis  ejus. 

Ad  secundum  dicendum,  quod  bonum  alicujus  hominis,  quod  per 
famam  vel  gloriam  est  in  cognitione  multorum,  si  cognitio  quidem  vera 
sit,  oportet  quod  derivetur  a  bono  existente  in  ipso  homine  ;  et  sic  prae- 
supponit  perfectam  beatitudinem,  vel  inchoatam.  Si  autem  cognitio  falsa 
sit,  non  concordat  rei ;  et  sic  bonum  non  invenitur  in  eo  cujus  fama 
celebris  habetur.  Unde  patet  quod  faina  nullo  modo  potest  facere  homi- 
nem  beatum. 

Ad  tertium  dicendum,  quod  fama  non  habet  stabilitatem,  imo  falso 
rumore  de  facili  perditur  ;  et,  si  stabilis  aliquando  perseveret,  hpc  estper 
accidens.  Sed  beatitudo  habet  per  se  stabilitatem  ei  semper. 
Cfr.  S.  c.  G.,  III,  c.  29. 


§6.  —  Utrum  beatitudo  hominis  consistat  in  potestate. 

(S.  Th.  i-ii,  q.  II,  art  4) 


Videtur  quodbeatitudo  consistatin  potestate.  i.  Omnia  enim  appetunt 
assimilari  Deo  tanquam  uliimo  fini  ei  primo  principio.  Sed  homines  qui 
in  potestatibus  sunt,  propter  similitudinem  potestatis  maxime  videntur 

esse  Deo  conformes  ;  unde  in  Scriptura  Dii  vocantur,  ut  patet  (Exod.  xxii, 
28):  Diis  non  detrahes.  Ergo  in  potestate  beatitudo  consistit. 

2.  Praeterea,  beatitudo  est  bonum  perfectum.  Sed  perfectissimum  est 
quod  homo  etiam  alios  congrue  possit  regere,  quod  convenit  his  qui  in 
potestate  sunt  constituti.  Ergo  beatitudo  consistit  in  potestate. 

3.  Praeterea,  beatitudo,  cum  sit  maxime  appetibilis,  opponitur  ei  quod 
maxime  est  fugiendum.  Sed  homines  maxime  fugiunt  servitutem,  cui 
contraponitur  potestas.  Ergo  in  potestate  beatiiudo  consistit. 

Sed  contra,  beatitudo  est  perfectum  bonum.  Sed  potestas  est  maxime 
imperfecta ;  ut  enim  dicit  Boetius  (De  Consolat.  lib.  iii,  pros.  5),  «  potestas 
humana  soUicitudinum  morsus  expellere,  formidinum  aculeos  vitare 
nequit,  »  et  postea  :  «  Potentem  censes,  cui  satellites  latus  ambiunt ;  qui 
quos  terret,  ipse  plus  metuit  ?  »  Non  igitur  beatitudo  consistit  in  potestate. 

CoNCLUsio.  —  'Potestas,  cum principium  sit malum  et  bonum  respiciens, 
in  ejus  bono  usu  magis  quam  in  ipsa,  dicsndum  est  consistere  hominis 
beatitudinem. 

Respondeo  dicendum  quod  impossibile  est  beatitudinem  in  potestate 
consistere,  propter  duo.  —  Primo  quidem,  quia  potestas  habet  rationem 
principii,  ut  patet  (Metaph.  lib.  iv,  c.  12);  beatitudo  autem  habet  rationem 
ultimi  finis.  Secundo  quia  potestas  se  habet  ad  bonum  et  ad  malum; 
beatitudo  autem  est  proprium  et  perfectum  hominis  bonum  :  unde  magis 
posset  consistere  beatitudo  aliqua  in  bono  usu  potestatis,  qui  est  per  vir- 
tutem,  quam  in  ipsa  poiestate. 

Possunt  autem  quatuorgenerales  rationes  induci  ad  ostendendum  quod 
in  nullo  praemissorum  exteriorum  bonorum  beatitudo  consistat.  —  Qua- 
rum  prima  est,  quod  cum  beatitudo  sit  summum  hominis  bonum,  non 
compatitur  secum  aliquod  malum  ;  omnia  autem  praedicta  possunt  inve- 
niri  et  in  bonis,  et  in  malis.  —  Secunda  ratio  est,  quia  cum  de  ratione 
beatitudinis  sit  quod  sit  per  se  sufficiens,  ut  patet  (Ethic.  lib.  i,  c.  7), 
necesse  est  quod  beatitudine  adepta,  nuUum  bonum  necessarium  ho- 
mini  desit;  adeptis  autem  singulis  praemissorum,  possunt  adhuc  multa 
bona  homini  necessaria  deesse,  puta  sapientia,  sanitas  corporis,  et 
hujusmodi.  —  Tertia,  quia  cum  beatitudo  sit  bonum  perfectum,  ex  bea- 
titudine  non  potest  aliquod  malum  alicui  provenire  :  quod  non  convenit 
praemissis.  Diciiur  enim  (Eccle.  v,  12),  quod  divitice  interdum  conser- 
vantur  in  malum  domini  sui;  et  simile  patet  in  aliis  tribus.  —  Quarta 
ratio  est,  quia  ad  beatitudinem  homo  ordinatur  per  principia  interiora, 
cum  ad  ipsam  naturaliter  ordinetur ;  praemissa  autem  quatuor  bona 
magis  sunt  a  causis  exterioribus,  et  ut  plurimum  a  fortuna;  unde  et 
bona  fortunae  dicuntur.  Unde  patet  quod  in  praemissis  nullo  modo  bea- 
titudo  consistit. 

Ad  primum  ergo  dicendum,  quod  divina  potestas  est  sua  bonitas;  unde 
uti  sua  potestate  non  potest  nisi  bene.  Sed  hoc  in  hominibus  non  inve- 
nitur.  Unde  non  sufficit  ad  beatitudinem  quod  homo  assimiletur  Deo 
quantum  ad  potestatem,  nisi  assimiletur  ei  quantum  ad  bonitatem. 

Ad  secundum  dicendum,  quod  sicut  optimum  est  quod  aliquis  utatur 

bene  potestate  in  regimine  multorum,  ita  pessimum  est,  si  male  utatur; 
et  ita  potestas  se  habet  ad  bonum  et  ad  malum. 

Ad  tertium  dicendum,  quod  servitus  est  impedimentum  boni  usus  po- 
testatis;  et  ideo  naturaliter  homines  eam  fugiunt,  non  quasi  in  potestate 
hominis  sit  summum  bonum. 
Cfr.  S.  c.  G.,  III, c.  3i. 


§  7,  —  Utrum  beatitudo  hominis  consistat  in  aliquo 

corporis  bono. 

(S.  Th.  i-ii,  q.  II,  art.5) 

Videtur  quod  beatitudo  hominis  consistat  in  bonis  corporis.  i.  Dicitur 
enim  (Eccli.  xxx,  i6)  :  Non  estcensus  supra  censum  salutis  corporis.  Sed 
in  eo  quod  est  optimum  consistit  beatitudo.  Ergo  consistit  in  corporis 
salute. 

2.  Praeterea,  Dionysius  dicit  (DeDivin.Nomin.  cap.  5),  quod  «  esse  est 
melius  quam  vivere,  et  vivere  melius  quam  alia  quae  consequuntur.  » 
Sed  ad  esse  vel  vivere  hominis  requiritur  salus  corporis.  Cum  ergo 
beatitudo  sit  summum  bonum  hominis ,  videtur  quod  salus  corporis 
maxime  pertineat  ad  beatitudinem. 

3.  Praeterea,  quanto  aliquid  est  communius,  tanto  ab  altiori  principio 
dependet ;  quia  quanto  est  causa  superior,  tanto  ejus  virtus  ad  plura  se 
extendit.  Sed  sicut  causalitas  causae  efficientis  consideratur  secundum 
influentiam,  ita  causalitas  finis  attenditur  secundum  appetitum.  Ergo, 
sicut  prima  causa  efficiens  est  quae  in  omnia  influit,  ita  ultimus  finis  est 
quod  ab  omnibus  desideratur.  Sed  ipsum  esse  est  quod  maxime  deside- 
ratur  ab  omnibus.  Ergo  in  his  quae  pertinent  ad  esse  hominis,  sicut  est 
salus  corporis,  maxime  consistit  beatitudo. 

Sed  contra  est  quod  secundum  beatitudinem  homo  excellit  omnia  alia 
animaiia.  Sed  secundum  bona  corporis  a  multis  animalibus  superatur, 
sicut  ab  elephante  in  diuturnitate  vitae,  a  leone  in  fortitudine,  a  cervo  in 
cursu.  Ergo  beatitudo  hominis  non  consistit  in  bonis  corporis. 

CoNCLUsio.  —  Cum  corporalia  bona  ordinentur  ad  alia  ut  ad  finem^ 
impossibile  est  in  aliquo  corporis  bono  beatitudinem,  quce  est  ultimus 
finis  hominis,  consistere. 

Respondeo  dicendum  quod  impossibile  est  beatitudinem  hominis  in 
bonis  corporis  consistere  propter  duo.  —  Primo  quidem,  quia  impos- 
sibiie  est  quod  illius  rei  quae  ordinatur  ad  aliud  sicut  ad  finem,  uitimus 
finis  sit  ejus  conservatio  in  esse.  Unde  gubernator  non  intendit,  sicut 
uitimum  finem,  conservationem  navis  sibi  commissae,  eo  quod  navis  ad 
aliud  ordinatur  sicut  in  finem,  scilicet  ad  navigandum.  Sicut  autem  navis 
committitur  gubernatori  ad  dirigendum,  ita  homo  est  suae  voluntati  et 
rationi  commissus,  secundum  illud  quod  dicitur  (Eccli.  xv,  14)  :  Deus 
ab  initio  Qonstituit  hominem^  et  reliquit  eum  in  manu  consilii  sui.  Mani- 

festum  est  autem  quod  homo  ordinatur  ad  aliquid  sicut  ad  finem  ;  non 
enim  homo  est  summum  bonum.  Unde  impossibiie  est  quod  ultimus 
finis  rationis  et  voluntatis  humanae  sit  conservatio  humani  esse.  — 
SecundOy  quia  dato  quod  finis  rationis  et  voluntatis  humanae  esset  conser- 
vatio  humani  esse,  non  tamen  posset  dici  quod  finis  hominis  esset 
aliquod  corporis  bonum.  Esse  enim  hominis  consistit  in  anima  et  in 
corpore  ;  et  quamvis  esse  corporis  dependeat  ab  anima,  esse  tamen 
humanae  animae  non  dependet  a  corpore,  ipsumque  corpus  est  propter 
animam,  sicut  maieria  propter  formam,  et  instrumenta  propter  motorem 
ut  per  ea  suas  actiones  exerceat ;  unde  omnia  bona  corporis  ordinantur 
ad  bona  animae  sicut  ad  finem.  Unde  impossibile  est  quod  in  bonis 
corporis  beatitudo  consistat,  quae  est  ultimus  finis.    . 

Adprimum  ergo  dicendum,  quod  sicut  corpus  ordinatur  ad  animam 
sicut  ad  finem,  ita  bona  exteriora  ad  ipsum  corpus  ;  et  ideo  rationabiliter 
bonum  corporis  praefertur  bonis  exterioribus,  quae  per  censum  signifi- 
cantur,  sicut  et  bOnum  animae  praefertur  omnibus  bonis  corporis. 

Ad  secundum  dicendum,  quod  esse  simpliciter  acceptum,  secundum 
quod  includit  in  se  omnem  perfectionem  essendi,  praeeminet  vitae  et 
omnibus  perfectionibus  subsequentibus.  Sic  igitur  ipsum  esse  praehabet 
in  se  omnia  bona  subsequentia,  et  hoc  modo  Dionysius  loquitur.  Sed  si 
consideretur  ipsum  esse,  prout  participatur  in  hac  re  vel  in  illa,  quae  non 
capiunt  totam  perfectionem  essendi,  sed  habent  esse  imperfectum,  sicut 
est  esse  cujuslibet  creaturae ;  sic  manifestum  est  quod  ipsum  esse  cum 
perfectione  superaddita  est  eminentius.  Unde  et  Dionysius  ibidem  dicit, 
quod  «  viventia  sunt  meliora  existentibus,  et  intelligentia  viventibus.  » 

Ad  tertium  dicendum,  quod  quia  finis  respondet  principio,  ex  illa 
ratione  probatur  quod  ultimus  finis  est  primum  principium  essendi,  in 
quo  est  omnis  essendi  perfectio  ;  cujus  similitudinem  appetunt,  secun- 
dum  suam  perfectionem,  quaedam  quidem  secundum  esse  tantum, 
quaedam  secundum  esse  vivens,  quaedam  secundum  esse  vivens  et  intel- 
ligens,  et  beatum  ;  et  hoc  paucorum  est. 

Cfr.  S.  c.  G.,  III,  c.  32.  —  IV  Sent.,  Dist.  xlix,  q.  i,  art.  i,  sol.  1, 


§  8.  —  Utrum  beatitudo  hominis  consistat  in  aliquo 

bono  creato. 

(S.  Th.  i-ii,  q.  II,  art.  8) 

Videtur  quod  beatitudo  hominis  consistat  in  aliquo  bono  creato.  i. 
Dicit  enim  Dionysius  (De  Div.  Nom.,cap.  4.),  quod  «  divina  sapientia 
conjungit  fines  primorum  principiis  secundorum  «  ;  exquo  potest  accipi, 
quod  summum  inferioris  naturae  sit  attingere  infimum  naturae  superioris. 
Sed  summum  hominis  bonum  est  beatitudo  Cum  ergo  angelus  naturae 
ordine  sit  supra  hominem,  videtur  quod  beatitudo  hominis  consistat  in 
hoc  quod  aliquo  modo  attingit  ad  angelum. 

2.  Praeterea,  ultimus  finis  cujuslibet  r^i  est  in  suo  perfecto;  unde  pars 
est  propter  totum^  sicut  propter  finem.  Sed  tota  universitas  creaturarum, 
quae  dicitur  major  mundus,  comparatur  ad  hominem,  qui  (Phys.lib.  viii, 
c.  2)  dicitur  minor  mundus,  sicut  perfectum  ad  imperfectum.  Ergo  beati- 
tudo  hominis  consistit  in  tota  universitate  creaturarum. 

3.  Praeterea,  per  hoc  homo  efficitur  beatus,  per  quod  ejusnaturaie  desi- 
derium  quietatur.  Sed  desiderium  hominis  non  extenditur  ad  majus  bo- 
num  quam  ipse  capere  potest.  Cum  ergo  homo  non  sit  capax  boni,  quod 
excedit  limitestotius  creaturae,  videtur  quod  peraliquod  bonum  creatum 
homo  beatus  fieri  possit;  et  ita  beatitudo  hominis  in  aliquo  bono  creato 
consistit. 

Sed  contra  est  quod  Augustinus  dicit  (De  Civit.  Dei,  lib.  xix,  cap.  26) : 
«  Ut  vita  carnis  anima  est;  ita  beaia  vita  hominis  Deus  est :  »  de  quo 
dicitur  (Psal.  cxliii,  i5)  :  Beatus  populus  cujus  Dominus  Deus  ejus  est. 

CoNCLusio.  —  Cum  appetitum  humanum,  qui  esi  voluntas,  nihil  quietum 
reddere  aut  satiare  possit  prceter  universale  bonum  quod  esf  illius 
objectum^  omne  autem  bonum  creatum  sit  bonum  particulare^  non  potest 
hominis  beatitudo  consistere  in  aliquo  bono  creato. 

Respondeo  dicendum  quod  impossibile  est  beatitudinem  hominis  esse 
in  aliquo  bono  creato.  Beatitudo  enim  est  bonum  perfectum,  quod  tota- 
liter  quietat  appetitum;  alioquin  non  esset  ultimus  finis,  si  adhuc  resta- 
ret  aliquid  appetendum.  Objectum  autem  voluntatis,  quae  est  appetitus 
humanus,  est  universale  bonum,  sicut  objectum  intellectus  est  universale 
verum.  Ex  quo  patet,  quod  nihil  potest  quietare  voluntatem  hominis  nisi 
bonum  universale ;  quod  non  invenitur  in  aliquo  creato,  sed  solum  in 
Deo;  quia  omnis  creaturahabet  bonitatem  participatam.  Unde  solusDeus 
voluntatem  hominis  implere  potest,  secundum  quod  dicitur  (Psal.  cii,  5) : 
Qui  replet  in  bonis  desiderium  tuum.  In  solo  igitur  Deo  beatitudo  homi- 
nis  consistit  *. 

Ad  primum  ergo  dicendum,  quod  superius  hominis  attingit  quidem  in- 
fimum  angelicae  naturae  per  quamdam  similitudinem  ;  non  tamen  ibi  sistit 


i.  Quod  intelligere  Deum  est  jinis  omnis  intellectualis  substantice.  —  Propria 
operatio  cujuslibet  rei  est  finis  ejus  ;  est  enim  secunda  perfectio  ipsius  :  unde 
quod  ad  propriam  operationem  bene  se  habet  dicitur  virtuosum  et  bonum.  In- 
telligere  autem  est  propria  operatio  substantiae  intellectualis.  Ipsa  igitur  est 
finis  ejus.  Quod  igitur  est  perfectissimum  in  hac  operatione,  hoc  est  ultimus 
flnis,  et  praecipue  in  operationibus  quae  non  ordinantur  ad  aliqua  operata,  sicut 
est  intelligere  et  sentire.  Quum  autem  hujusmodi  operationes  ex  objectis  spe- 
ciem  recipiant,  per  quae  etiam  cognoscuntur,  oportet  quod  tanto  sit  perfectior 
aliqua  istarum  operationum  quanto  ejus  objectum  est  perfectius;  et  sic,  intel- 
ligere  perfectissimum  intelligibile,  quod  Deus  est,  est  perfectissimum  in  genere 
hujus  operationis  quae  est  intelligere.  Cognoscere  igitur  Deum  intelligendo  est 
uhimus  finis  cujuslibet  intellectuahs  substantiae. 

Adhuc,  unumquodque  tcndit  in  divinam  similitudinem  sicut  in  proprium  fi- 
nem.  IUud  igitur  per  quod  unumquodque  maxime  Deo  assimilatur  est  uhimas 
finis  ejus.  Deo  autem  assimilatur  maxime  creatura  intellectuahs  per  hoc  quod 
intellectualis  est;  hanc  enim  similitudinem  habet  prae  ceteris  creaturis,  et  hoc 
includit  omnes  alias.  In  genere  auteni  hujus  similitudinis  magis  assimilatur 

sicut  in  ultimo  fine,  sed  procedit  usque  ad  ipsum  universalem  fontem 
boni,  qui  est  universale  objectum  beatitudinis  omnium  beatorum,  tan- 
quam  infinitum  et  perfectum  bonum  existens. 

Ad  secundum  dicendum,  quod  si  totum  aliquod  non  sit  ultimus  finis, 
sed  ordinetur  ad  finem  ulteriorem,  ultimus  finis  partis  non  est  ipsum 
totum,  sed  aliquid  aliud.  Universitas  autem  creaturarum,  ad  quam  com- 
paratur  homo  ut  pars  ad  totum,  non  est  ultimus  finis,  sed  ordinatur  in 
Deum  sicut  in  ultimum  finem.  Unde  bonum  universi  non  est  ultimus 
finis  hominis,  sed  ipse  Deus. 

Ad  tertium  dicendum,  quod  bonum  creatum  non  est  minus  quam 
bonum  cujus  est  homo  capax,  ut  rei  intrinsecae  et  inhaerentis  ;  est  tamen 
minusquam  bonum  cujus  est  capax  utobjecti,  quod  estinfinitum.  Bonum 
autem  quodparticipatur  ab  angelo,  et  a  toto  universo,  est  bonum  finitum, 
et  contractum. 

Cfr.  S.  c.  G.,  m,  c.  25,  37,  48. 


CAPUT  SECUNDUM 
DE  LEGIBUS 

Art.   I.   —  DE  LEGE  .ETERNA 


§  9.  —  Utrum  sit  aliqua  lex  seterna. 

(S.  Th.  i-ii,  q.  XGi,  art.  1) 

Videtur  quod  non  sit  aliqua  lex  aeterna.  i.  Omnis  enim  lex  aliquibus 
imponitur.  Sed  non  fuit  ab  aeterno  cui  aliqua  lex  posset  imponi ;  solus 
enim  Deus  fuit  ab  aeterno.  Ergo  nulla  lex  est  aeterna. 

2.  Praeterea,  promulgatio  est  de  ratione  legis.  Sed  promulgatio  non 
potuit  esse  ab  aeterno ;  quia  non  erat  ab  aeterno  cui  promulgaretur.  Ergo 
nuUa  lex  potest  esse  aeterna. 

3.  Praeterea,  lex  importat  ordinem  ad  finem.  Sed  nihil  est  aeternum, 
quod  ordinetur  ad  finem ;  solus  enim  ultimus  finis  est  aeternus.  Ergo 
nuila  lex  est  aeterna. 

Sed  contra  est  quod  Augustinus  dicit  (De  Libero  Arbitr.  lib.  i,  cap.  6): 

Deo,  secundum  quod  intelligit  actu,  quam  secundum  quod  intelligit  in  habitu 
vel  potentia,  quia  Deus  semper  actu  intelligens  est ;  et  in  hoc  quod  intelligit 
actu,  maxime  assimilatur  Deo  secundum  quod  inteliigit  ipsum  Deum  ;  nam 
ipse  Deus  intelligendo  se  intelligit  omnia  alia.  Intelligere  igitur  Deum  est 
ultimus  finis  omnis  intellectualis  substantiae.  (S.  c.  G.,  ni,  c.  25.) 

((  Lex,  quae  summa  ratio  nominatur,  non  potest  cuipiam  intelligenti  non 
incommutabilis  aeternaque  videri.   » 

CoNCLUsio.  —  Est  aliqua  lex  ceterna^  ratio  videlicet  gubernativa  totius 
universi  in  mente  divina  existens. 

Respondeo  dicendum  quod  nihil  est  aliud  lex  quam  dictamen  practicae 
rationis  in  principe,  qui  gubernat  aliquam  communitatem  perfectam. 
Manifestum  est  autem,  supposito  quod  mundus  divina  providentia 
regatur,  ut  habitum  est,  quod  tota  communitas  universi  gubernatur 
ratione  divina.  Et  ideo  ipsa  ratio  gubernationis  rerum  in  Deo  sicut  in 
principe  universitatis  existens  legis  habet  rationem.  Et  quia  divina  ratio 
nihil  concipit  ex  tempore,  sed  habet  aeternum  conceptum,  ut  dicitur 
(Proverb.  viii),  inde  est  quod  hujusmodi  legem  oportet  dicere  aeternam. 

Ad  primum  ergo  dicendum,  quod  ea  quae  in  seipsis  non  sunt,  apud 
Deum  existunt,  inquantum  sunt  abipsocognita  etpraeordinata,  secundum 
illud  (Rom.  IV,  17):  Qul  vocat  ea  quce  non  sunt^  tanquam  ea  quce  sunt. 
Sic  igitur  aeternus  divinae  legis  conceptus  habet  rationem  legis  aeternae, 
secundum  quod  a  Deo  ordinatur  ad  gubernationem  rerum  ab  ipso  prae- 
cognitarum. 

Ad  secundum  dicendum,  quod  promulgatio  fit  et  verbo  et  scripto  ;  et 
utroque  modo  lex  aeterna  habet  promulgationem  ex  parte  Dei  promul- 
gantis;  quia  et  Verbum  divinum  est  aeternum,  et  scriptura  libri  vitae  est 
seterna.  Sed  ex  parte  creaturae  audientis  aut  inspicientis  non  potest  esse 
promulgatio  aeterna.  *^ 

Ad  tertium  dicendum,  quod  lex  importat  ordinem  ad  finem  active,  in- 
quantum  scilicet  per  eam  ordinantur  aliqua  in  finem  ;  non  autem  passive, 
id  est,  quod  ipsa  lex  ordinetur  ad  finem,  nisi  per  accidens  in  gubernante, 
cujus  finis  est  extra  ipsum,  ad  quem  etiam  necesse  est  ut  iex  ejus  ordi- 
netur.  Sed  finis  divinae  gubernationis  est  ipse  Deus  ;  nec  ejus  lex  est  aliud 
ab  ipso  ;  unde  lex  aeterna  non  ordinatur  in  alium  fineni. 
Cfr.  S.  c.  G.,  III,  c.  1 14- II 5. 


§  10.  —  Utrum  lex  aeterna  sit  summa  ratio  in  Deo 

existens. 

(S.  Th.  i-ii,  q.  XGiiT,  art.  li 

Videtur  quod  lex  aeterna  non  sit  summa  ratio  in  Deo  existens.  i.  Lex 
enim  aeterna  est  una  tantum.  Sed  rationes  rerum  in  mente  divina  sunt 
plures  ;  dicit  enim  Augustinus  (lib.  Quaest.  lxxxiii,  quaest.  46),  quod 
((  Deus  singula  fecit  propriis  rationibus.  »  Ergo  lex  aeterna  non  videtur 
esse  idem  quod  ratio  in  mente  divina  existens. 

2.  Praeterea,  de  ratione  legis  est  quod  verbo  promulgetur.  Sed  verbum 
in  divinis  dicitur  personaliter ;- ratio  autem  dicitur  essentialiier.  Non 
igitur  idem  est  lex  aeterna  quod  ratio  divina. 

3.  Prseterea,  Augustinus  dicit  (De  Vera  Relig.  cap.  3o  et  3  i)  :  «  Apparet 


DE   LEGIBUS  62  I 

supra  mentem  nostram  legem  esse,  quae  veritas  dicitur.  »  Lex  autem 
supra  mentem  nostram  -existens  est  lex  x-terna.  Ergo  veritas  est  lex 
aeterna.  Sed  non  est  eadem  ratio  veritat-is  et  rationis.  Ergo  lex  aeterna 
non  est  idem  quod  ratio  summa. 

Sed  contra  est  quod  Augustinus  dicit  (De  Lib.  Arb.  lib.  i,  cap.  6),  quod 
«  lex  aeterna  est  summa  ratio,  cui  semper  obtemperandum  est.  » 

CoNCLUSio.  —  Divince  sapieniice  ratio,  sicut  ex  eo  quod  cuncta  per  eam 
creata  sint^  artiSy  vel  exemplaris,  vel  idece  rationem  habet :  ita  etiam  ex 
eo  quod  ad  debitum  Jinem  cuncta  per  eam  moveantur^  rationem  ceternce 
legis  habere  dicenda  est. 

Respondeo  dicendum  quod,  sicut  in  quolibet  artifice  praeexistit  ratio 
eorum  quae  consiituuntur  per  artem,  ita  etiam  in  quolibet  gubernante 
oportet  quod  praeexistat  ratio  ordinis  eorum  quae  agenda  sunt  per  eos  qui 
gubernationi  subduntur.  Et  sicut  ratio  rerum  fiendarum  per  artem  voca- 
tur  ars,  vel  exemplar  rerum  artificiatarum,  ita  etiam  ratio  gubernantis 
actus  subditorum  rationem  legis  obtinet,  servaiis  aliis  quae  sunt  de  legis 
ratione.  Deus  autem  per  suam  sapientiam  conditor  est  universarum 
rerum,  ad  quas  comparatur  sicut  artifex  ad  artificiata ;  est  etiam  guber- 
nator  omnium  actuum  et  motionum  quae  inveniuntur  in  singulis  creaturis. 
Unde,  sicut  ratio  divinae  sapientiae  inquantum  per  eam  cuncta  sunt 
creata,  rationem  habet  artis,  vel  exemplaris,  vel  ideae;  ita  ratio  divinse 
sapientiae  moventis  omnia  ad  debitum  finem  obtinet  rationem  legis.  Et 
secundum  hoc  lex  aeterna  nihii  aliud  est  quam  «  ratio  divinae  sapientise, 
secundum  quod  est  directiva  omnium  actuum  et  motionum.  » 

Ad  primum  ergo  dicendum,  quod  Augustinus  loquitur  ibi  de  ratio- 
nibus  idealibus,  quae  respiciunt  proprias  naturas  singularum  rerum ;  et 
ideo  in  eis  invenitur  quaedam  distinctio  et  pluraliias,  secundum  diversos 
respectus  ad  res.  Sed  lex  dicitur  directiva  actuum  in  ordine  ad  bonum 
commune.  Ea  autem  quae  sunt  in  seipsis  diversa  considerantur  ut  unum, 
secundum  quod  ordinantur  ad  aliquod  commune ;  et  ideo  lex  aeterna  est 
una,  quae  est  ratio  hujus  ordinis. 

Ad  secundum  dicendum,  quod  circa  verbum  quodcumque  duo  possunt 
considerari,  scilicet  ipsum  verbum,  et  ea  quae  verbo  exprimuntur. 
Verbum  enim  vocale  est  quiddam  ab  ore  hominis  prolatum  ;  sed  hoc 
verbo  exprimuntur  quae  verbis  humanis  significantur  ;  et  eadem  ratio  est  ' 
de  verbo  hominis  mentali,  quod  nihii  est  aliud  quam  quiddam  mente 
conceptum,  quo  homo  exprimit  mentaliter  ea  de  quibus  cogitat.  Sic 
igitur  in  divinis  ipsum  Verbum,  quod  est  conceptio  paterni  intellectus, 
personaliter  dicitur  ;  sed  omnia,  quaecumque  sunt  in  scientia  Patris,  sive 
essentialia,  sive  personalia,  sive  etiam  Dei  opera,  exprimuntur  hoc  Verbo, 
ut  patet  per  Augustinum  (De  Trin.lib.xv,  cap.  14);  et  inter  cetera  quae 
hoc  Verbo  exprimuntur,  etiam  ipsa  lex  aeterna  Verbo  ipso  exprimitur. 
Nec  tamen  propter  hoc  sequitur  quod  lex  aeterna  personaliter  in  divinis 
dicatur  ;  appropriatur  tamen  Filio  propter  convenientiam  quam  habet 
ratio  ad  verbum. 
Ad  tertium  dicendum,  quod  ratio  intellectus  divini  aliter  se  habet  ad 

res  quam  ratio  humani  inteliectus.  Intellectus  enim  liumanus  est  mensu- 
ratus  a  rebus,  ut  scilicet  conceptus  hominis  non  sit  verus  propter 
seipsum,  sed  dicitur  verus  ex  hoc  quod  consonat  rebus.  Ex  hoc  enim 
quod  res  est,  vel  non  est,  opinio  vera,  vei  falsa  est.  Intellectus  vero  divi- 
nus  est  mensura  rerum ;  quia  unaquaeque  res  intantum  habet  de  veritate, 
inquantum  imitatur  intellectum  divinum,  ut  dictum  est.  Et  ideo  intel- 
lectuS  divinus  est  verus  secundum  se ;  unde  ratio  ejus  est  ipsa  veritas. 


§  11.  —  Utrum  omnis  lex  a  lege  aeterna  derivatur. 

^S.  Th.  i-ii,  q.  xciii,  art.  3) 

Videtur  quod  non  omnis  lex  a  lege  aeterna  derivetur.'  i.  Est  enim 
quaedam  lex  fomitis,  secundum  illud  (Rom.  vii.  23)  :  Video  aliam  legem 
in  membris  meis  repugnantem  legi  mentis  mece.  Ipsa  autem  non  deriva- 
tur  a  lege  divina  quae  est  lex  aeterna  ;  ad  ipsam  enim  pertinet  prudentia 
carnis,  de  qua  Aposiolus  dicit  (Rom.vm,  7),  quod  legi  Dei  non  potest 
esse  subjecta.  Ergo  non  omnis  lex  procedit  a  lege  aeterna. 

2.  Praeterea,  a  lege  aeterna  nihil  iniquum  procedere  potest :  quia,  sicut 
dicit  Augustinus  (DeLib.  Arb.  Iib.i,cap.  6) :  «  lex  aeterna  est  secundum 
quam  justum  est  ut  omnia  sint  ordinatissima.  »  Sed  quaedam  leges  sunt 
iniquae,  secundum  illud  (Isai.  x,  i)  :  Vce  qui  condunt  leges  iniquas  !  Ergo 
non  omnis  lex  procedit  a  lege  aeterna. 

3.  Praeterea,  Augustinus  dicit  (De  Lib.  Arb.  lib.  i,  cap.  5),  quod  «  lex 
quae  populo  regendo  scribitur,  recte  multa  permittit  quae  per  divindm 
providentiam  vindicantur.  »  Sed  ratio  divinae  providentiae  est  lex  aeterna. 
Ergo  nec  etiam  omnis  lex  recta  procedit  a  lege  aeterna. 

Sed  contra  est,  quod  (Proverb.  viii,  i5)'divina  Sapientia  dicit :  Per  me 
reges  regnant,  et  legum  conditores  justa  decernunt.  Ratio  autem  divinae 
sapientiae  est  lex  aeterna,  ut  supra  dictum  est.  Ergo  omnes  leges  a  lege 
aeterna  procedunt. 

CoNCLUsio.  —  Quoniam,  teste  B.  Augustino,  in  temporali  lege  nihil  est 
justum  ac  legitimum  quod  non  sit  ex  lege  ceterna  profectum ;  certum  est 
omnes  leges,  inquantum  participant  de  ratione  recta,  intantum  a  lege 
ceterna  derivari. 

Respondeodicendumquod  leximportat  rationem  quamdam  directivam 
actuum  ad  finem.  In  omnibus  autem  moventibus  ordinatis  oportet  quod 
virtus  secundi  moventis  derivetur  avirtute  moventis  primi  ;  quia  movens 
secundum  non  movet  nisi  inquantum  movetur  a  primo.  Unde  in  omnibus 
gubernantibus  idem  videmus,  quod  ratio  gubernationis  a  primo  guber- 
nante  ad  secundos  derivatur,  sicut  ratio  eorum  quae  sunt  agenda  in  civi- 
tate,  derivatur  a  rege  per  praeceptum  in  inferiores  administraiores  ;  et  in 
artificialibus  etiam  ratio  artificialium  actuum  derivatur  ab  architectore 
ad  inferiores  artifices  qui  manu  operantur.  Cum  ergo  lex  aeierna  sii  ratio 
gubernationis  in  supremo  gubernante,  necesse  est  quod  omnes  rationes 

gubernaiionis  quae  sunt  in  inferio.ribus  gubernantibus  alege  aeterna  deri- 
ventur.  Hujusmodi  autem  rationes  inferiorum  gubernantium  sunt  quae- 
cumque  aliae  leges  praeter  aeternam.  'Unde  omnes  leges,  inquantum 
participantde  ratione  recta,  intantum  derivantur  a  lege  aeterna;  et  propter 
hoc  Augustinus  dicit  (De  Liber.  Arb.  lib.i,  cap.  6),  quod  «  in  temporali 
lege  nihil  est  justum  ac  legitimum,  quod  non  ex  lege  aeterna  homines 
sibi  derivaverint.  » 

Ad  primum  ergo  dicendurn,  quod  fomes  habet  rationem  legis  in  ho- 
mine,  inquantum  est  poena  consequens  divinam  justitiam;  et  secundum 
hoc  manifestum  est  quod  derivatur  a  lege  aeterna.  Inquantum  vero 
inclinat  ad  peccatum,  sic  contrariatur  legi  Dei,  et  non  habet  rationem 
legis. 

Ad  secundum  dicendum,  quod  lex  humana  intantum  habet  rationem 
legis,  inquantum  est  secundum  rationem  rectam  ;  et  secundum  hoc  ma- 
nifestum  est  quod  a  lege  aeterna  derivatur.  Inquantum  vero  a  ratione 
recedit,  sic  dicitur  lex  iniqua;  et  sic  non  habet  rationem  legis,  sed  magis 
violentiae  cujusdam.  Et  tamen  in  ipsa  lege  iniqua  inquantum  servatur 
aliquid  de  similitudine  legis,  propter  ordinem  potestatis  ejus  qui  legem 
fecit,  secundum  hoc  etiam  derivatur  a  lege  aeterna.  Omnis  enim  potestas  a 
Domino  Deo  est,  ut  diciiur  (Rom.xiii,  i). 

Ad  tertium  dicendum,  quod  lex  humana  dicitur  aliqua  permittere,  non 
quasi  approbans,  sed  quia  ea  dirigere  non  potens.  Multa  autem  diriguntur 
lege  divina  quae  dirigi  non  possunt  lege  humana;  plura  enim  subduntur 
causae  superiori  quam  inferiori.  Unde  hoc  ipsum  quod  lex  humana  non 
se  intromiitit  de  his  quae  dirigere  non  potest,  ex  ordine  legis  aeternae 
provenit.  Secus  autem  esset,  si  approbaret  ea  quae  lex  aeterna  reprobat. 
Undeexhoc  non  habetur  quod  lex  humana  non  derivetur  a  lege  aeterna, 
sed  quod  non  perfecte  eam  assequi  possit. 


Art.  II.  —  DE  LEGE  NATURALI 


§  12.  —  Utrum  sit  in  nobis  aliqua  lex  naturalis. 

(S.  Th.i-ii,  q.  XGi,  art.2) 

Videtur  quod  non  sit  in  nobis  aliqua  lex  naturalis.  i.  Sufficienter  enim 
homo  gubernatur  per  legem  aeternam.  Dicit  enim  Augustinus  (De  Lib. 
Arbit.  lib.  i,  cap.  6),  quod  «  lex  aeterna  est  qua  justum  est  ut  omnia  sint 
ordinatissima.  »  Sed  natura  non  abundat  in  superfiuis,  sicut  nec  deficit 
in  necessariis.  Ergo  non  est  homini  aliqua  lex  naturalis. 

2.  Praeterea,  per  legem  ordinatur  homo  in  suis  actibus  ad  finem.  Sed 
ordinatio  humanorum  actuum  ad  finem  non  est  per  naturam,  sicut  acci- 
dit  in  creaturis  irrationalibus,  quae  solo  appetitu  naturali  agunt  propter 

finem,  sed  agit  homo  propter  finem  per  rationem  et  voluniatem.  Ergo 
non  est  aliqua  lex  homini  naturalis. 

3.  Praeterea,  quanto  aliquis  est  liberior,  tanto  minus  est  sub  lege.  Sed 
homo  est  liberior  omnibus  aliis  animalibus  propter  liberum  arbitrium, 
quod  prae  aliis  animalibus  habet.  Cum  igitur  aliaanimalianon  subdantur 
legi  naturali,  nec  homo  alicui  legi  naturaii  subdetur. 

Sed  contra  est  quod,  super  illud  (Rom.  i.i,  14)  :  Cum  gentes,  quce 
legem  non  habent^  naturaliter  ea  quce  legis  sunt^  faciunt,  dicit  Glossa 
ordinaria,  quod  «  si  non  habent  legem  scriptam,  habent  tamen  legem 
naturalem,  qua  quiiibet  intelligit,  et  sibi  conscius  est  quid  sit  bonum  et 
quid  malum.  » 

CoNCLusio.  —  Est  in  hominibus  lex  qucedam  naturalis,  participatio 
videlicet  legis  ceternce,  secundum  quam  bonum  etmalum  discernunt. 

Respondeo  diceridum  quod  lex,  cum  sit  regula  et  mensura,  dupliciter 

potest  esse  in  aliquo  :  uno  modo  sicut  in  regulante  et  mensurante ;  alio 

modo  sicut  in  regulato  et  mensurato  ;  quia  inquantum  participat  aliquid 

de  regula  vel  mensura,  sic  regulatur  vel  mensuratur.  Unde  cum  omnia. 

quae  divinae  providentiae  subduntur,  a  lege  aeterna  regulentur  et  mensu- 

rentur,  ut  ex  dictis  patet,  manifestum  est  quod  omnia  participant  aliquali- 

ter  legem  ajternam,  inquantum  scilicet  ex  impressione  ejus  habent  incli- 

nationes  in  proprios  actus  et  fines.  Inter  cetera  autem  rationalis  creatura 

excellentiori  quodam  modo  divinae  providentiae  subjacet,   inquantum  et 

ipsa  fit  providentiae  particeps,  sibi  ipsi  et  aliis  providens.  Unde  et  in  ipsa 

participatur  ratio  aeterna,  per  quam  habet  naturalem  inclinationem  ad 

debitum  actum  et  finem ;  et  talis  participatio  legis  aeternae  in  rationali 

creatura  lex  naturalis  dicitur.  Unde  cum  Psalmista  dixisset  (Psai.  iv,  6\c 

Sacrificate  sacrificiumjustitice^  quasi  quibusdam  quaerentibus  quae  sunt 

justitiae  opera,  subjungit:  Multi  dicunt:  Quis  ostendit  nobis  bona?  Cui 

quaestioni  respondens,  dicit :  Signatum  est  super  nos  lumen  vultus  tui, 

Domine;  quasi  lumen  rationis  naturalis,  quo  discernimus  quid  sit  bonum 

et  quid  malum,  quod  pertinet  ad  naturalem  legem,  nihii  aliud  sit  quam 

impressio  luminis  divini   in  nobis.  Unde  patet  quod  lex  naturalis  nihil 

aliud  est  quam  participatio  legis  aeternae  in  raiionali  creatura. 

Ad  primum  ergo  dicendum^  quod  ratio  illa  procederet,  si  lex  naturalisj 
esset  aliquid  diversum  a  lege  aeterna ;  non  autem  est  nisi  quaedam  parti- 
cipatio  ejus,  ut  dictum  est.(in  corp.  art.). 

Ad  secundum  dicendum,  quod  omnis  operatio  rationis  et  voluntatis  de-3 
rivatur  in  nobis  ab  eo  quod  est  secundum  naturam  :  nam  omnis  ratioci-j 
natio  derivatur  a  principiis  naturaliter  notis ;  et  omnis  appetitus  eorui 
quae  sunt  ad  finem,  derivatur  a  naturali  appetitu  uJtimi  finis.  Et  sic  etiaraj 
oportet  quod  prima  directio  actuum  nostrorum  ad  finem  fiat  per  legei 

naturalem. 

Ad  tertium  dicendum,  quod   etiam  animalia  irrationalia  participant" 
rationem   aeternam    suo    modo,    sicut  et  raiionalis  creatura.    Sed   quia 
rationalis   creatura  participat  eam   intellectualiter   et  rationaliter,   ideo 
participatio  legis  aeternae  in  creatura  rationali  proprie  lex  vocatur;  nani 

lex  est  aliquid  rationis  :  in  creatura  autem  irrationali  non  participatur 
rationaliter;  unde  non  potest  dici  lex  nisi  per  similitudinem. 
Cfr.  IV  Sent.,  Dist.  xxxiii,  q.  i,art.  i. 


§  13.  —  Utrum  lex  naturalis  sit  habitus. 

(S.  Th.  i-ii,  q.  XGiv,  art.  1) 

Videtur  quod  lex  naturalis  sit  habitus.  i.  Quia,  ut  Philosophus  dicit 
(Ethic.  lib.  II,  cap.  5),  «  tria  sunt  in  anima,  potentia,  habitus  et  passio.  » 
Sed  naturalis  lex  non  est  aliqua  potentiarum  animae,  nec  aliqua  passio- 
num,  ut  patet  enumerando  per  singula.  Ergo  lex  naturalis  est  habitus. 

2.  Praeterea,  Damascenus  dicit  (Orth.  Fid.  lib.iv,  cap.  23),  quod  «  con- 
scientia,  sive  synderesis,  est  lex  intellectus  nosiri;  »  quod  non  potest 
intelligi  nisi  de  lege  naturali.  Sed  synderesis  est  habitus  quidam.  Ergo 
lex  naturalis  est  habitus. 

3.  Praeterea,  lex  naturalis  semper  in  homine  manet.  Sed  non  semper 
ratio  hominis,  ad  quam  lex  pertinet,  cogitat  de  naturali  lege.  Ergo  lex 
naturalis  non  est  actus,  sed  habitus. 

Sed  contra  est  quod  Augustinus  dicit  (iib.  De  bono  conjugaii,  cap.2i), 
quod  «  habitus  est  quo  aliquid  agitur,  cum  opus  est.  »  Sed  naturalis  lex 
non  est  hujusmodi ;  est  enim  in  parvulis  et  damnatis,  qui  per  eam  agere 
non  possunt.  Ergo  lex  naturalis  non  est  habitus. 

CoNCLUsio.  —  Lex  naturalis  proprie  non  est  habitus  aliquis  :  sed 
improprie ;  eatenus  dicitiir  habitus^  quatenus  continet  aliqua  prcecepta, 
quce  habitu  in  ipsa  ratione  sunt. 

Respondeo  dicendum  quod  aliquid  potest  dici  esse  habitus  dupliciter  : 
uno  modo  proprie  et  essentialiter ;  et  sic  lex  naturalis  non  est  habitus. 
Etenim  lex  naturalis  est  aliquid  per  rationem  constitutum,  sicut  etiam 
propositio  est  quoddam  opus  rationis.  Non  est  autem  idem  quod  quis 
agit,  et  quo  quis  agit ;  aliquis  enim  per  habitum  grammaticae  agit  ora- 
tionem  congruam.  Cum  igitur  habitus  sit  quo  quis  agit,  non  potest  esse 
quod  lex  aliqua  sit  habitus  proprie  et  essentialiter.  —  Alio  modo  potest 
dici  habitus  id  quod  habitu  tenetur ,  sicut  dicitur  fides  id  quod  fide 
tenetur.  Et  hoc  modo,  quia  praecepta  legis  naturalis  quandoque  conside- 
rantur  in  actu  a  ratione,  quandoque  autem  sunt  in  ea  habitualiter  tantum, 
secundum  hunc  modum  potest  dici  quod  lex  naturalis  sit  habitus  ;  sicut 
etiam  principia  indemonstrabilia  in  speculativis  non  sunt  ipsi  habitus 
principiorum,  sed  sunt  principia,  quorum  est  habitus. 

Ad  primum  ergo  dicendum,  quod  Philosophus  intendit  ibi  investigare 
genus  virtutis  :  et  cum  manifestum  sit  quod  virtus  sit  quoddam  princi- 
pium  actus,  ilja  tantum  ponit  quae  sunt  principia  humanorum  actuum, 
scilicet  «  potentias,  habitus  et  passiones.  »  Praeter  haec  autem  tria  sunt 
quaedam  alia  in  anima,  sicut  quidam  actus,  ut.  velie  est  in  volente,  et 

etiam  cognita  sunt  in  cognoscente,  et  proprietates  naturales  animae  insunt 
ei,  ut  immortalitas  et  alia  hujusmodi. 

Ad  secundum  dicendum,  quod  synderesis  dicitur  lex  intellectus  nostri, 
inquantum  esthabitus  continens  praecepta  legis  naturalis,  quae  sunt  prima 
principia  operum  humanorum. 

Ad  tertium  dicendum,  quod  ratio  illa  concludit  quod  lex  naturalis 
habitualiter  tenetur ;  et  hoc  concedimus. 

Ad  id  vero  quod  in  contrarium  objicitur,  dicendum  quod  eo  quod 
habitualiter  inest,  quandoque  aiiquis  uti  non  potest  propter  aliquod 
impedimentum  ;  sicut  homo  non  potest  uti  habitu  scientiae  propter 
somnum  ;  et  similiter  puer  non  potest  uti  habitu  intellectus  principiorum, 
vel  etiam  lege  naturali,  quae  ei  habitualiter  inest,  propter  defectum 
aetatis. 


§  14.  —  Utrum  lex  naturalis  sit  una  apud  omnes. 

(S.  Th.  i-ii,  q.  XGiv,  art.  4) 

Videtur  quod  lex  naturae  non  sit  una  apud  omnes.  i.  Dicitur  enim  in 
Decretis  (dist.  i,  seu  in  Praefat.  Gratiani),  quod  «  jus  naturaie  est  quod 
in  lege  et  inEvangelio  continetur.  »  Sed  hoc  nonestcommune  omnibus  ; 
quia,  ut  dicitur  (Rom.  x,  16),  non  omnes  obediunt  Evangelio.  Ergo  lex 
naturalis  non  est  una  apud  omnes. 

2.  Praeterea,  «  quae  sunt  secundum  legem,  justa  esse  dicuntur,  »  ut  di- 
citur  (Ethic.  lib.  v,  cap.  i  et  2),  Sed  in  eodem  lib.  cap.  10,  dicitur  quod 
«  nihil  est  ita  justum  apud  omnes  quin  apud  aliquus  diversificetur.  » 
Ergo  etiam  lex  naturalis  non  est  apud  omnes  eadem. 

3.  Praeterea,  ad  legem  naturae  pertinet  id  ad  quod  homo  secundum 
naturam  suam  inclinatur.  Sed  diversi  homines  naturaliter  ad  diversa  incli- 
nantur,  alii  quidem  ad  concupiscentiam  voluptatum,  alii  ad  desideria 
honorum,  alii  ad  alia.  Ergo  non  est  una  lex  naturalis  apud  omnes. 

Sed  contra  est  quod  Isidorus  dicit  (Etymologiarum,  libro  v,  cap.  4)  : 
«  Jus  naturale  est  commune  omni  nationi.  » 

CoNCLUsio.  —  Una  est  apud  omnes  lex  naturce  quoad  prima principia 
omnibus  communia,  et  secundum  rectitudinem^  et  secundum  notitiam  ; 
licet  quoad  propria  aliqua  ex  communibus  deducta,  eadem  apud  omnes 

non  sit, 

Respondeo  dicendum  quod  ad  legem  naturas  pertinenteaad  quae  homo 
naturaliter  inclinatur;  inter  quae  homini  proprium  est  ut  inclinetur  ad 
agendum  secundum  rationem.  Ad  rationem  autem  pertinet  ex  communi- 
bus  ad  propria  procedere.  —  Aliter  tamen  circa  hoc  se  habet  ratio  specu- 
lativa  et  aliter  practica.  Quia  etiam  ratio  speculativa  praecipue  negotiatur 
circa  necessaria,  quae  impossibile  est  aliter  se  habere,  absque  aliquo  de- 
fectu  invenitur  veritas  in  conclusionibus  propriis,  sicut  et  in  principiis 
communibus.  Sed  ratio  practica  negotiatur  circa  contingentia,  in  quibus 

sunt  operationes  humanae  ;  et  ideo,  si  in  communibus  sit  aliqua  necessi- 
tas,  quanto  magis  ad  propria  descenditur,  tanto  magis  invenitur  defectus. 
Sic  igitur  in  speculativis  est  eadem  veritas  apud  omnes  tam  in  principiis 
quam  in  conclusionibus,  Jicet  veritas  non  apud  omnes  cognoscatur  in 
conclusionibus,  sed  solum  in  principiis,  quae  dicuntur  communes  conce- 
ptiones.  In  operativis  autem  non  est  eadem  veritas  vel  rectitudo  practica 
apud  omnes  quantum  ad  propria,  sed  solum  quantum  ad  communia;  et 
apud  quos  est  eadem  rectitudo  in  propriis,  non  est  aequaliter  omnibus 
nota.  —  Sic  igitur  patet  quod  quantum  ad  communia  principia  rationis 
sive  speculativ^  sive  practicag,  est  eadem  veritas  seu  rectitudo  apud  omnes 
et  aequaliter  nota.  Quantum  vero  ad  proprias  conclusiones  rationis  spe- 
culativae,  est  eadem  veritas  apud  omnes,  non  tamen  ^qualiter  omnibus 
nota:  apud  omnes  enim  verum  est  quod  triangulus  habet  tres  angulos 
aequales  duobus  rectis,  quamvis  hoc  non  sit  omnibus  notum.  Sed  quan- 
tum  ad  proprias  conclusiones  rationispracticae,  nec  est  eadem  veritas  seu 
rectitudo  apud  ofnnes,  nec  etiam  apud  quos  est  eadem,  est  aequaliter  nota. 
Apud  omnes  enim  hoc  rectum  est  et  verum,  ut  secundum  rationem  aga- 
tur.  Ex  hoc  autem  principio  sequitur  quasi  conclusio  propria,  quod  de- 
posita  sint  reddenda;  et  hoc  quidem  ut  in  pluribus  verum  est;  sed  potest 
in  aliquo  casu  contingere  quod  sit  damnosum  et  per  consequens  irratio- 
nabile,  si  deposita  reddantur  ;  puta  si  aliquis  petat  ad  impugnandam 
patriam;  et  hoc  tanto  magis  invenitur  deficere,  quanto  magis  ad  particu- 
laria  descenditur:  puta  si  dicatur  quod  deposita  sunt  reddenda  cum  tali 
cautione  vel  tali  modo.  Quanto  enim  plures  conditiones  particulares 
apponuntur,  tanto  pluribus  modis  poterit  deficere  ut  non  sit  rectum  vel 
in  reddendo  vel  non  reddendo. 

Sic  igitur  dicendum  est  quod  lex  naturae,  quantum  ad  prima  principia 
communia,  est  eademapud  omnes  et  secundumrectitudinem  et  secundum 
notitiam.  Sed  quantum  ad  quaedam  propria,  quae  sunt  quasi  conclusiones 
principiorum  communium,  est  eadem  apud  omnes  ut  in  pluribus,  et 
secundum  rectitudinem,  et  secundum  notitiam  ;  sed  ut  in  paucioribus 
potest  deficere,  et  quantum  ad  rectitudinem,  propter  aliqua  particularia 
impedimenta  (sicut  etiam  naturae  generabiles  et  corruptibiles  deficiunt  ut 
in  paucioribus  propter  impedimenta),  et  etiam  quantum  ad  notitiam:  et 
hoc  propter  hoc  quod  aliqui  habent  depravatam  rationem  ex  passione, 
seu  ex  mala  consuetudine,  seu  ex  mala  habitudine  naturae ;  sicut  apud 
Germanos  olim  latrocinium  non  reputabatur  iniquum,  cum  tamen  sit 
expresse  contra  legem  naturae,  ut  refert  Julius  Gaesar  (De  bello  gallico, 
lib.  VI,  circa  med.). 

Ad primum  ergo  dicendum,  quod  verbum  illud  non  est  sic  intelligen- 
dum,  quasi  omnia  quas  in  iege  et  in  Evangelio  continentur,  sint  de  lege 
naturae,  cum  multa  tradantur  ibi  supra  naturam  ;  sed  ea  quae  sunt  de  lege 
naturae,  plenarie  ibi  traduntur.  Unde  cum  dixisset  Gratianus  quod  «  jus 
naturale  est  quod  in  lege  et  in  Evangelio  continetur,  »  statim  explicando 
subjunxit:  o  quo  quisque  jubetur  alii  facere  quod  sibi  vult  fieri,  et  prohi- 
betur  alii  inferre  quod  sibi  nolit  fieri.  » 

Ad  secundum  dicendum,  quod  verbum  Philosophi  est  intelligendum 
de  his  quae  sunt  naturaliter  justa,  non  sicut  principia  communia,  sed 
sicut  quaedam  conclusiones  ex  his  derivatas ;  quae  ut  in  pluribus  habent 
rectitudinem,  et  ut  in  paucioribus  deficiunt. 

Ad  tertium  dicendum,  quod  sicut  ratio  in  homine  dominatur  et  impe- 
rat  aliis  potentiis;  ita  oportet  quod  omnes  inclinationes  naturales  ad  alias 
potentias  pertinentes  ordinentur  secundum  rationem.  Unde  hoc  est  apud 
omnes  communiter  receptum,  ut  secundum  rationem  dirigantur  omnes 
hominum  inclinationes. 

Cfr.  III  Sent.,  Dist.  xxxvii,  q.  i ,  art.  3. 


Art.  III.  —  DE  LEGE  HUMANA 


§15.  —  Utrum  sit  aliqua  lex  humana. 

(S.  Th.  i-ii,  q.  xci,  art.  3) 


Videtur  quod  non  sit  aliqua  lex  humana.  i .  Lex  enim  naturalis  est 
participatio  legis  aeternae,  ut  dictum  est.  Sed  per  legem  aeternam  omnia 
sunt  ordinatissima,  ut  Augustinus  dicit  (De  Lib.  Arb.  lib.  i,  cap.  6).  Ergo 
lex  naturalis  sufficit  ad  omnia  humana  ordinanda.  Non  est  ergo  neces- 
sarium  quod  sit  aliqua  lex  humana. 

2.  Praeterea,  lex  habet  rationem  mensurae.  Sed  ratio  humana  non  est 
mensura  rerum,  sed  potius  e  converso,  ut  (Metaphys.  lib.  ix,  c.  i)  dicitur. 
Ergo  ex  ratione  humana  nuUa  lex  procedere  potest. 

3.  Prasterea,  mensura  debet  esse  certissima.  Sed  dictamen  humanae 
rationjs  de  rebus  gerendis  est  incertum,  secundum  illud  (Sap.  ix,  14)  : 
Cogitationes  mortalium  timidce^  et  incertce  providentice  nostrce.  Ergo  ex 
ratione  humana  nulla  lex  procedere  potest. 

Sed  contra  est  quod  Augustinus  (De  Liber.  Arb.  lib.  i,  cap.  6  et  seq.) 
ponit  duas  leges,  unam  asternam,  et  aliam  temporalem,  quam  dicit  esse 
humanam. 

CoNCLUsio.  —  Prceter  ceternam  et  naturalem  legem  est  lex  qucedam  ab 
hominibus  inventa,  secundum  quam  in  particulari  disponuntur  quce  in 
lege  naturce  continentur. 

Respondeo  dicendum  quod  lex  est  quoddam  dictamen  practicae  ra- 
tionis.  Similis  autem  processus  esse  invenitur  rationis  practicae  et  spe- 
culativae  :  utraque  enim  ex  quibusdam  principiis  ad  quasdam  conclu- 
siones  procedit.  Secundum  hoc  ergo  dicendum  est  quod  sicut  in  ratione 
speculativa  ex  principiis  indemonstrabilibus  naturaliter  cognitis  produ- 
cuntur  conclusiones  diversarum  scientiarum,  quarum  cognitio  non  est 
nobis  naturaliter  indita,  sed  per  industriam  rationis  invenia;  ita  etiam  ex 
praeceptis  legis  naturalis,  quasi  ex  quibusdam  principiis  communibus  et 

indemonstrabilibus,  necesse  est  quod  ratio  humana  procedat  ad  aliqua 
magis  particulariter  disponenda  ;  et  istae  particulares  dispositiones  adin- 
ventae  secundum  rationem  humanam  dicuntur  leges  humance^  observatis 
aliis  conditionibus  quse  pertinent  ad  rationem  legis.  Unde  Tuilius  dicit 
in  sua  Rhetorica  (De  invent.  lib.  ii,  53),  quod  «  initium  juris  est  a  natura 
profectum  ;  deinde  quaedam  in  consuetudinem  ex  utilitatis  ratione 
venerunt  :  postea  res  a  natura  profectas  et  consuetudine  probatas  legum 
metus  et  religio  sanxit.  » 

Ad  primum  ergo  dicendum,  quod  ratio  humana  non  potest  participare 
ad  plenum  dictamen  rationis  divinae,  sed  suo  modo  et  imperfecte.  Kt 
ideo  sicut  ex  parte  rationis  speculativae  per  naturalem  participationem 
divinae  sapientiae  inest  nobis  cognitio  quorumdam  communium  princi- 
piorum,  non  autem  cujuslibet  veritatis  propria  cognitio,  sicut  in  divina 
sapientia  continetur  ;  ita  eiiam  ex  parte  rationis  practicae  naturaliter 
homo  participat  legem  aeternam  secundum  quaedam  communia  principia, 
non  autem  secundum  particulares  directiones  singulorum,  quas  tamen  in 
aeterna  lege  continentur;  et  ideo  necesse  est  ulterius  quod  ratio  humana 
procedat  ad  particulares  quasdam  legum  sanctiones. 

Ad  secundum  dicendum,  quod  ratio  humana  secundum  se  non  est 
regula  rerum,  sed  principia  ei  naturaliter  indita  sunt  regulae  quaedam 
generales  et  mensurae  omnium  eorum  quae  sunt  per  hominem  agenda, 
quorum  ratio  naturalis  est  regula  et  mensura,  licet  non  sit  mensura 
eorum  quae  sunt  a  natura. 

Ad  tertium  dicendum,  qudd  ratio  practica  est  circa  operabilia,  quae 
sunt  singularia  et  contingentia,  non  autem  circa  necessaria,  sicut  ratio 
specuLativa.  Et  ideo  leges  humanse  non  possunt  illam  infallibilitatem 
habere  quam  habent  conclusiones  demonstrativae  scientiarum.  Nec 
oportet  quod  omnis  mensura  sit  omnino  infallibilis  et  certa,  sed  secun- 
dum  quod  est  possibile  in  genere  suo. 


§  16.  —  Utrum  omnis  lex  humanitus  posita  a  lege 

naturali  derivetur, 

(S.  Th.  i-ii,  cf .  XGV,  art.  2) 

« 
*Videtur  quod  non  omnislexhumanitus  positaalege  naturali  derivetur. 
I.  Dicit  enim  Philosophus  (Eth.  lib.  v,  c.  7),  quod  «  justum  legale  est 
quod  principio  quidem  nihil  differt  utrum  sic  vei  aliter  fiat.  »  Sed  in  his 
quae  oriuntur  ex  lege  naturali,  differt  utrum  sic  vel  aliter  fiat.  Ergo  ea 
quae  sunt  legibus  humanis  statuta,  non  omnia  derivantur  a  lege  naturae. 
2.  Praeterea,  jus  positivum  dividitur  contra  jus  naturale,  ut  patet  per 
Isidorum  (Etymol.  lib.  v,  cap.  4),  etper  Philosophum  (Ethic.  lib.  v,  loc. 
cit.).  Sed  ea  quae  derivantur  a  principiis  communibus  legis  naturae,  sicut 
conclusiones,  pertinent  ad  legem  naturae.  Ergo  ea  quae  sunt  de  lege  hu- 
mana,  non  derivantur  a  lege  naturae. 

3.  Praeterea,  lex  naturae  est  eadem  apud  omnes ;  dicit  enim  Philosophus 
(Ethic.  lib.  V,  cap.  7),  quod  «  naturale  jus  est  quodubique  habeteamdem 
potentiam.  »  Si  igitur  leges  humanae  a  naturali  lege  derivarentur,  seque- 
retur  etiam  quod  ipsae  essent  eaedem  apud  omnes ;  quod  patet  esse  falsum. 

4.  Praeterea,  eorum  quae  a  lege  naturali  derivantur,  potest  aliqua  ratio 
assignari.  Sed  non  omniumquae  a  majoribuslege  statuta  sunt,  ratio  reddi 
potest,  ut  Jurisperitus  dicit  (lib.  i,  ff.  tit.  3  De  legib.  et  senatusc).   Ergo 

'  non  omnes  leges  humanae  derivantur  a  lege  naturali. 

Sed  contra  est  quod  Tullius  dicit  in  sua  Rhetor.  (De  invent.  lib.  11, 
n.  53) :  «  Res  a  natura  profectas  et  a  consuetudine  probatas  legum  metus 
et  religio  sanxit.  » 

CoNCLUsio.  —  Cum  in  rebus  humanis  aliquid^  ex  eo  quod  ad  rationis 
regulam  sit  conforme,  justum  dicatur ;  lex  vero  non  sit  quce  justa  hon 
fuerit;  necessum  est  a  lege  naturali,  quce  prima  est  rationis  regula^ 
omnem  humanam  legem  derivari. 

Respondeo  dicendum  quod,  sicut  Augustinus  dicit  (De  Lib»  Arbit. 
iib.  I,  cap.  5),  «  non  videtur  esse  lex  quae  justa  non  fuerit  »:  unde  in- 
quantum  habet  de  justitia,  intantum  habet  de  virtute  legis.  In  rebus  autem 
humanis  dicitur  esse  aliquid  justum  ex  eo  quod  est  rectum  secundum 
regulam  rationis.  Rationis  autem  prima  regula  est  lex  naturae,  ut  ex  supra 
diciis  patet.  Unde  omnis  lex  humanitus  posita  intantum  habet  de  ratione 
legis,  inquantum  a  lege  naturae  derivatur.  Si  vero  in  aliquo  a  lege  naturali 
discordet,  jam  non  erit  lex,  sed  legis  corruptio. 

Sed  sciendum  est  quod  a  lege  naturali  dupliciter  potest  aliquid  derivari : 
uno  modo  sicut  conclusiones  ex  principiis,  alio  modo  sicut  determina- 
tiones  quaedam  aliquorum  communium.  Primus  quidem  modus  similis 
est  ei  quo  in  scientiis  ex  principiis  conclusiones  demonstrativae  produ- 
cuntur  :  secundo  vero  modo  simile  est  quod  in  artibus  formae  communes 
determinantur  ad  aliquid  speciale  ;  sicut  artifex  formam  communem 
domus  necesse  est  quod  determinet  ad  hanc  vel  illam  domus  figuram. 
Derivantur  ergo  quaedam  a  principiis  communibus  legis  naturae  per  mo- 
dum  conclusionum  ;  sicut  hoc  quod  est  non  esse  occidendum,  ut  conclusio 
qusedam  derivari  potest  ab  eo  quod  est  nulli  esse  faciendum  malum : 
quaedam  vero  per  modum  determinationis  ;  sicut  lex  naturae  habet  quod 
ille  qui  peccat  puniatur,  sed  quod  tali  poena  vel  tali  puniatur,  hoc  est 
quaedam  determinatio  legis  naturae.  Utraque  igitur  inveniuntur  in  le^e. 
humana  posita.  Sed  ea  quae  sunt  primi  modi  continentur  in  lege  humana, 
non  tanquam  sint  solum  lege  posita,  sed  habent  etiam  aliquid  vigoris  ex 
lege  naturali.  Sed  ea  quae  sunt  secundi  modi,  ex  sola  lege  humana  vigo- 
rem  habent. 

Ad  primum  ergo  dicendum,  quod  Philosophus  loquitur  de  illis  quae 
sunt  lege  posita  per  determinationem  vel  specificationem  quamdam  prae- 
ceptorum  legis  naturae. 

Ad  secundum  dicendum,  quod  ratio  illa  procedit  de  his  quae  derivantur 
a  lege  naturae  tanquam  conclusiones. 

Ad  tertium  dicendum,  quod  principia  communia  legis  naturae  non  eo-; 

dem  modo  applicari  possunt  omnibus,  propter  multam  varietatem  rerum 
humanarum  ;  et  ex  hoc  provenit  diversitas  legis  positivae  apud  diversos. 

Ad  quartum  dicendum,  quod  verbum  illud  Jurisperiti  intelligendum 
est  in  his  quae  introducta  sunt  a  majoribus  circa  particulares  determina- 
tiones  legis  naturalis,  ad  quas  quidem  determinationes  se  habet  experto- 
rum  et  prudentum  judicium,  sicut  ad  quaedam  principia;  inquantum 
scilicet  statim  vident  quid  congruentius  sit  particulariterdeterminandum. 
Unde  Philosophus  dicit  (Ethic.  lib.  vi,  cap.  1 1),  quod  «  in  talibus  oportet 
attendere  judicium  expertorum  et  seniorum  vel  prudentum  in  demon- 
strabilibus  enuntiationibus  et  opinionibus,  non  minus  quam  demonstra- 
tionibus. 


§17.  —   Utrum  lex  humana  imponat  homini  necessitatem 

in  foro  conscientiae. 

(S  Th.  i-ii,  q.  xcvi,  art.  4) 

Videtur  quod  lex  humana  non  imponat  homini  necessitatem  in  foro 
conscientias.  i.  Inferior  enim  potestas  non  potest  imponere  legem  in 
judicio  superioris  potestatis.  Sed  potestas  humana,  quae  fert  legem  hu- 
manam,  est  infra  potestatem  divinam.  Ergo  lex  humana  non  potest  im- 
ponere  legem  quantum  ad  judicium  divinum,  quod  est  judicium  con- 
scientiae. 

2.  Praeterea,  judicium  conscientiae  maxime  dependet  ex  divinis  man- 
datis.  Sed  quandoque  divina  mandata  evacuantur  per  leges  humanas, 
secundum  illud  (Matth.  xv,  6) :  Irritum  fecistis  mandatum  Dei  propter 
traditiones  vestras.  Ergo  lex  humana  non  imponit  homini  necessitatem 
quantum  ad  conscientiam. 

3-  Praeterea,  leges  humanae  frequenter  ingerunt  calumniam  et  injuriam 
hominibus,  secundum  illud  (Isai.  x,  i):  Vce  qui  condunt  leges  iniquas, 
et  scribentes  injustitias  scripserunt,  ut  opprimerent  in  judicio  pauperes, 
et  vim  facerent  causce  humilium  populi  mei !  Sed  licitum  est  unicuique 
oppressionem  et  violentiam  evitare.  Ergo  leges  humanae  non  imponunt 
necessitatem  homini  quantum  ad  conscientiam. 

Sed  contra  est  quod  dicitur  (I  Petr.  ii,  19) :  Hcec  est  gratia,  si  propter 
conscientiam  sustineat  quis  tristitias  patiens  injuste. 

CoNCLusio.  —  Justce  leges  humance  obligant  homines  inforo  conscientice, 
ratione  legis  ceternce  a  qua  derivantur. 

Respondeo  dicendum  quod  leges  positae  humanitus  vel  sunt  justas  vel 
injustae.  Si  quidem  justae  sint,  habent  vim  obligandi  in  foro  conscientias 
a  lege  aeterna,  a  qua  derivantur,  secundum  illud  (Proverb.  viii,  i5) :  Per 
me  reges  regnant,  et  legum  conditores  justa  decernunt. 

Dicuntur  autem  leges  justae,  et  ex  fine,  quando  scilicet  ordinantur  ad 
bonum  commune ;  et  ex  auctore,  quando  scilicet  lex  lata  non  excedit 
potestatem  ferentis ;  et  ex  forma,  quando  scilicet  secundum  aequalitatem 
proportionis  imponuntur  subditis  onera  in  ordine  ad  bonum  commune. 

Cum  enim  unus  homo  sit  pars  multitudinis,  quilibet  homo  hoc  ipsum 
quod  est,  et  quod  habet,  est  multitudinis,  sicut  et  quaelibet  pars  id  quod 
est,  est  totius;  unde  et  natura,  aliquod  detrimentum  infert  parti,  ut  salvet 
totum.  Et  secundum  hoc  leges  hujusmodi  onera  proportionabiliter  infe- 
rentes,  justae  sunt,  et  obligant  in  foro  conscientiae,  et  sunt  leges  legales. 

Injustae  autem  sunt  leges  dupliciter.  Uno  modo  per  contrarietatem  ad 
bonum  humanum  e  contrario  praedictis  :  vel  ex  fine,  sicut  cum  aliquis 
praesidens  leges  imponit  onerosas  subditis,  non  pertinentes  ad  utilitatem 
communem,  sed  magis  ad  propriam  cupiditatem  vel  gloriam ;  vel  etiam 
ex  auctore,  sicut  cum  aliquislegem  fert  ultra  sibi  commissam  potestatem; 
vel  etiam  ex  forma,  puta  cum  inaequaliter  onera  multitudini  dispen- 
santur,  etiamsi  ordinentur  ad  bonum  commune.  Et  hujusmodi  magis 
sunt  violentiae  quam  leges:  quia,  sicut  Augustinus  dicit  (De  Lib.  Arb. 
lib.  I,  cap.  5),  «  lex  esse  non  videtur,  quae  justa  non  fuerit.  »  Unde  tales 
leges  non  obligant  in  foro  conscientiae,  nisi  forte  propter  vitandum  scan- 
dalum  vel  turbationem;  propter  quod  etiam  homo  juri  suo  debet  cedere, 
secundum  illud  (Matth.v,  41):  Qui  angariaverit  te  mille  passus,  vade 
cum  eo  alia  duo  ;  et  qui  abstulerit  tibi  tunicam,  da  ei  et  pallium.  Alio 
modo  leges  possunt  esse  injustae  per  contrarietatem  ad  bonum  divinum, 
sicut  leges  tyrannorum  inducentes  ad  idololatriam,  vel  ad  quodcumque 
aliud  quod  sit  contra  legem  divinam ;  et  tales  leges  nullo  modo  licet 
observare,  quia,  sicut  dicitur  (Act.  v,  29),  obedire  oportet  Deo  magis 
quam  hominibus.  1 

Ad  primum  ergo  dicendum,  quod  sicut  Apostolus  dicit  (Rom.  xrii,  i), 
omnis  potestas  (humana)  a  Deo  est ;  et  ideo  qui  potestati  resistit  (in  his 
quae  ad  potestatis  ordinem  pertinent),  Dei  ordinationi  resistit ;  et  secun- 
dum  hoc  efficitur   reus  quantum  ad  conscientiam. 

Ad  secundum  dicendum,  quod  ratio  illa  procedit  de  legibus  humanis 
quae  ordinantur  contra  Dei  mandatum ;  et  ad  hoc  ordo  potestatis  non  se 
extendit ;  unde  in  talibus  legi  humanae  non  est  parendum. 

Ad  tertium  dicendum,  quod  ratio  iila  procedit  de  lege  quae  infert  gra- 
vamen  injustum  subditis;  ad  quod  etiam  ordopotestatisdivinitusconces- 
sus  non  se  extendit ;  unde  nec  in  talibus  homo  obligatur  ut  obediat  legi, 
si  sine  scandalo  vei  majori  detrimento  resistere  possit. 


CAPUT   TERTIUM 
DE    CONSCIENTIA 

§  18.  —  Utrum  conscientia  sit  actus. 

(11  Sent.,  Dist.  xxiv,  q.  2,  art.  4) 

Videtur  quod  conscientia  non  sit  actus.    i.  Origenes  enim  dicit  (sup. 
Epist.adRom.,cap.  2),  quod  conscientia  est  spiritus  corrector  et  paeda- 

gogus  animae,  sibi  sociatus,  quo  separatur  a  malis  et  adhaeret  bonis.  Sed 
spiritus  vel  nominat  potentiam,  vel  etiam  ipsam  essentiam  animae.  Ergo 
videtur  quod  conscientia  non  sit  actus. 

2.  Praeterea,  conscientia,  secundum  quod  a  quibusdam  describitur,  est 
dictamen  rationis,  quo  judicat,  et  ligat  ad  faciendum  et  non  faciendum. 
Sed  judicium  de  hoc  faciendo  vel  non  faciendo,  pertinet  ad  liberum  arbi- 
trium.  Ergo  conscientia  est  liberum  arbitrium.  Sed  liberum  arbitrium 
non  est  actus.  Ergo  nec  conscientia. 

3.  Praeterea,  (inGlossa  sup.  Ezech.cap.  i)  dicit  Hieronymus,  postquam 
de  synderesi  locutus  est  :  «  Hanc  autem  conscientiam  interdum  praecipi- 
tari  videmus.  »  Ergo  videtur  quod  conscientia  sit  idem  quod  synderesis. 
Sed  synderesis  non  nominat  actum,  sed  potentiam  vel  habitum.  Ergo 
videtur  quod  etiam  conscientia. 

4.  Praeterea,  conscientia  est  scientia  quaedam.  Sed  scientia  nominat 
habitum.  Ergo  et  conscientia. 

5.  Praeterea,  Damascenus  dicit  (De  Fid.  Orth.  lib.  iv,  cap.  23),  quod 
conscientia  est  lex  intellectus  nostri.  Sed  lex  intellectus  est  ipsa  lex  natu- 
ralis,  quae  est  habitus  principiorum  juris.  Ergo  videtur  quod  conscientia 
sit  habitus,  et  non  actus. 

6.  Praeterea,  omnis  actus  vel  generat  habitum,  vel  saltem  ex  aliquo 
habitu  est  productus.  Si  igitur  conscientia  est  actus  quidam,  oportet 
quod  multiplicatis  actibus  generetur  habitus,  qui  conscientia  dicatur;  vel 
quod  sahem  tales  actus  ex  habitu  aliquo  procedant,  quod  in  idem  redit. 

Sed  contra^  conscientia  peccatum  aggravare  dicitur.  Sed  aggravatio 
peccati  esse  non  potest  nisi  per  hoc  quod  contradicitur  aciuali  rationis 
considerationi.  Ergo  videtur  quod  conscientia  actualem  rationis  conside- 
rationem  nominet. 

Praeterea,  ut  dictum  est,  conscientia  a  quibusdam  dictamen  rationis 
dicitur.  Sed  dictamen  actum  quemdam  nominat,  secundum  quod  ratio 
aliquid  faciendum  dijudicat.  Ergo  videtur  quod  conscientia  actum 
nominet. 

SoLUTio.  —  Respondeo  dicendum ,  quod  conscientia  muitis  modis 
accipitur.  Quandoque  enim  dicitur  conscientia  ipsa  res  conscita  ;  et  sic 
sumitur  (i  Tim.  i,  5)  :  Caritas  procedit  de  conscientia  bona.  Et  dicit 
Glossa  :  «  Idest  spes ;  quia  ex  meritis  quae  conscientia  tenet,  motus  spei 
insurgit  ».  —  Quandoque  vero  dicitur  habitus ,  quo  quis  disponitur  ad 
consciendum ;  et  secundum  hoc  ipsa  lex  naturalis  et  habitus  rationis 
consuevit  dici  conscientia.  —  Quidam  etiam  dicunt,  quod  conscientia 
quandoque  potentiam  nominat ;  sed  hoc  nimis  extraneum  est,  et  impro- 
prie  dictum  :  quod  patet,  si  diligenter  omnes  potentiae  animae  inspician- 
tur.  —  Nullo  autem  horum  modorum  conscientia  sumitur,  secundum 
quod  in  usum  loquentium  venit,  prout  dicitur  ligare  vel  aggravare 
peccatum  :  nuilus  enim  ligatur  ad  aliquid  faciendum  nisi  per  hoc  quod 
considerat  hoc  esse  agendum  ;  unde  quamdam  actualem  considerationem 
rationis,  per  conscientiam,  communiter  loquentes  intelligere  videntur  : 
sed  quae  sit  illa  actualis  rationis  consideratio,  videndum  est. 

Sciendum  est  igitur,  quod,  sicut  (invi  Ethic.  cap.  8)  Philosophus  dicit, 
ratio  in  eligendis  et  fugiendis,  quibusdam  syllogismis  utitur.  In  syllo- 
gismo  autem  est  triplex  consideratio,  secundum-  tres  propositiones,  ex 
quarum  duabus  tertia  concluditur.  Itaetiam  contingit  in  proposito,  dum 
ratio  in  operandis  ex  universalibus  principiis  circa  particularia  judicium 
assumit.  Et  quia  universalia  principia  juris  ad  synderesim  pertinent, 
rationes  autem  magis  appropriatae  ad  opus,  pertinent  ad  habitus,  quibus 
ratio  superior  et  inferior  distinguuntur  ;  synderesis  in  hoc  syllogismo 
quasi  majorem  ministrat,  cujus  consideratio  est  actus  synderesis ;  sed 
minorem  ministrat  ratio  superior  vel  inferior,  et  ejus  consideratio  est 
ipsius  actus  ;  sed  consideratio  conclusionis  elicitae,  est  consideratio 
conscientiae.  Verbi  gratia,  synderesis  hanc  proponit  :  Omne  malum  est 
vitandum  :  ratio  superior  hanc  assumit  :  Adulterium  est  malum,  quia 
lege  Dei  prohibitum  :  sive  ratio  inferior  assumeret  illam,  quia  ei  est 
malum,  quia  injustum,  sive  inhonestum  :  conclusio  autem,  quae  est, 
Adulterium  hoc  esse  vitandum,  ad  conscientiam  pertinet.  Etindifferenter, 
sive  sit  de  praesenti  vel  de  praeterito  vel  futuro  ;  quia  conscientia  et  factis 
remurmurat,  et  faciendis  contradicit :  et  inde  dicitur  conscientia,  quasi 
cum  alio  scientia,  quia  scientia  universalis  ad  actum  particularem  appli- 
caiur  ;  vel  etiam  quia  per  eam  aliquis  sibi  conscius  est  eorum  quae  fecit, 
vel  facere  intendit:  et  propter  hoc  etiam  dicitur  sententia,  vel  dictamen 
rationis  :  et  propter  hoc  etiam  contingit  conscientiam  errare,  non  propter 
synderesis  errorem,  sed  propter  errorem  rationis  :  sicut  patet  in  haere- 
tico,  cui  dictat  conscientia  quod  prius  permittat  se  comburi  quam  juret ; 
quia  ratio  superior  perversa  est  in  hoc  quod  credit,  juramentum  simpli- 
citer  esse  prohibitum.  Et  secundum  hunc  modum  patet,  qualiter  differant 
synderesis,  lex  naturalis,  et  conscientia  :  quia  lex  naturalis  nominat 
ipsa  universalia  principia  juris  ;  synderesis  vero  nominat  habitum  eorum, 
seu  potentiam  cum  habitu ;  conscientia  vero  nominat  applicationem 
quamdam  legis  naturalis  ad  aliquid  faciendum  per  modum  conclusionis 
cujusdam. 

Ad  primum  ergo  dicendum,  quod  spiritus  quandoque  sumitur  pro 
spirituali  quadam  operatione,  et  pro  spirituali  dono  ;  et  hoc  modo 
sumitur  hic  spiritus,  et  non  pro  natura  animae. 

Adsecundum  dicendum,  quod  judicium  ad  liberum  arbitrium  pertinet, 
ad  conscientiam,  et  synderesim*  sed  diversimode ;  quia  ad  liberum  arbi- 
trium  pertinet  judicium  quasi  participative,  quia  per  se  voluntatis  non 
est  judicare  ;  unde  ipsum  judicium  electionis  liberi  arbitrii  est  :  sed 
judicium  per  se  vel  est  in  universali,  et  sic  pertinet  ad  synderesim ;  vel 
est  in  particulari,  tamen  infra  limites  cognitionis  persistens,  et  pertinet 
ad  conscientiam ;  unde  tam  conscientia  quam  electio,  conclusio  quaedam 
est  particularis  vel  agendi  vel  fugiendi ;  sed  conscientia  conclusio  cogni- 
tiva  tantum,  electio  conclusio  effectiva  :  quia  lales  sunt  conclusiones  in 
operativis. 

Ad  tertium  dicendum,  quod  tota  virtus  conclusionis  ex  primis  prin-1 
cipiis  trahitur  ;  et  inde  est  quod  conscientia  et  synderesis  frequenter  pro' 

eodem  accipiuntur,  et  judicium  utrique  attribuitur,  et  praecipue  judicium 
universale,  quod  per  delectationem  peccati  non  corrumpitur,  sed  magis 
judicium  in  particularibus  :  et  ideo  non  dixit  synderesim  praecipitari,  sed 
conscientiam. 

Ad  quartum  dicendum,  quod  conscientia  et  actum  et  habitum  nomi- 
nare  potest  :  est  enim  scire  in  habitu  et  scire  in  actu;  unde  et  conscientia 
diversimode  accipi  potest,  ut  dictum  est. 

Ad  quintum  dicendum,  quod  conscientia,  secundum  quod  accipitur 
pro  habitu,  potest  dici  lex  naturalis,  quia  ex  habitu  illo  praecipue  actus 
conscientiae  elicitur. 

Ad  sextum  dicendum,  quod  habitus  ille  ex  quo  nascitur  actus  con- 
scientiae,  non  est  habitus  separatus  ab  habitu  rationis  et  synderesi  :  quia 
non  alius  habitus  est  principiorum  et  conclusionum  quae  eliciuntur  ab 
eis,  et  praecipue  earum  quae  sunt  circa  singularia,  quorum  non  est  habitus 
scientiae,  nisi  secundum  quod  continentur  in  principiis  universalibus. 

Cfr.  S.  Th.,  I,  q.  Lxxix,  art.  i3  :  (Anthrop.  |  5i).   —   De  Verit.,  q.  xvii,  art.  i. 


§  19.  —  Utrum  conscientia  liget. 

(De  Verit.,  q.  xvii,  art.  3) 

Videtur  quod  conscientia  non  liget.  i.  NuUus  ligatur  ad  aliqua  facienda 
nisi  aliqua  lege.  Sed  homo  non  facit  sibi  ipsi  legem.  Ergo,  cum  con- 
scientia  sit  ex  actu  hominis,  conscientia  non  ligat. 

2.  Praeterea,  aliquis  ad  consilia  non  ligatur.  Sed  conscientia  se  habet 
per  modum  consiliationis ;  ita  enim  videtur  conscientia  praecedere  electio- 
nem,  sicut  consilium.  Ergo  conscientia  non  ligat. 

3.  Praeterea,  nullus  ligatur  nisi  ex  aliquo  superiori.  Sed  conscientia 
hominis  non  est  superior  quam  ipse  homo.  Ergo  homo  ex  sua  conscien- 
tia  non  ligatur. 

4.  Praeterea,  ejusdem  est  ligare  et  solvere.  Sed  conscientia  non  sufficit 
ad  hominem  absolvendum.  Ergo  nec  etiam  ad  ligandum. 

Sed  contra,  super  illud  (Eccle.,  vii,  23):  Scit  conscientia  tua,  dicit 
Glossa  (interlin^):  Qua  judice  nemo  nocetis  absolvitur.  Sed  praeceptum 
judicis  obligat.  Ergo  dictamen  conscientiae  ligat. 

Praeterea,  super  illud  (Rom.,  xiv,  23) :  Omne  quod  non  est  exfide^pec- 
catum  est,  dicit  Origenes :  Vult  Apostolus  ut  nihil  dicam  vel  cogitem^ 
nihil  agam,  nisi  secundum  conscientiam.  Ergo  conscientia  ligat. 

SoLUTio.  —  Respondeo  dicendum,  quod  conscientia  procul  dubio  ligat. 

Ad  videndum  autem  quomodo  liget,  sciendum  est,  quod  ligatio  meta- 
phorice  a  corporalibus  ad  spiritualia  sumpta,  necessitatis  impositionem 
importat.  Ille  enim  qui  ligatus  est,  necessitatem  habet  consistendi  in  loco 
ubi  ligatus  est,  et  aufertur  ei  potestas  ad  alia  divertendi;  unde  patet  quod 
ligatio  non  habet  locum  in  illis  quae  ex  se  necessaria  sunt;  sed  in  his  tan- 
tum  necdssariis  ligatio  locum  habet  quibus  ab  aiio  necessitas  imponitur. 

Est  autem  duplex  necessitas  quae  ab  alio  agente  imponi  potest,  Una 
quidem  coactionis,  per  quam  omnis  absolute  necesse  habet  facere  hoc  ad 
quod  determinatur  ex  actione  agentis;  alias  coactio  non  proprie  dicere- 
tur,  sed  magis  inductio.  Alia  vero  est  necessitas  conditionata,  scilicet  ex 
finis  suppositione  ;  sicut  imponitur  alicui  necessitas  ut  si  non  fecerit  hoc, 
non   consequatur  suum  praemium.    Prima  quidem  necessitas,  quae   est 
coactionis,  non  cadit  in  motibus  voluntatis,   sed  solum  in  corporalibus 
rebus,  eo  quod  voluntas  naturaliter  esta  coactione  libera.  Secunda  neces- 
sitas  voluntati  imponi  potest;  ut  scilicet  necessarium  sit  hoc  eligere,  si 
hoc  bonum  debeat  consequi,  vel  sihoc  malum  debeat  vitare  :  carere  enim 
malo  in  idem  computatur  cum  habere  bonum  in  talibus.  Sicut  autem  ne- 
cessitas  coactionis  imponitur  rebus  corporalibus  per  aliquam  actionem, 
iia  necessitas  conditionata  imponitur  voluntati  per  aiiquam  actionem. 
Actio  autem  qua  voluntas  movetur,  est  imperium  regentis  et  gubernantis. 
Unde  Philosophus  dicitin  v  Metaph.,  quod  rexest  principium  motus  per 
suum  imperium.  Ita  etiam  se  habet  imperium  alicujus  gubernantis  ad 
ligandum  in  rebus  voluntariis  illo  modo  ligationis  qui  voluntati  accidere 
potest,  sicut  se  habet  actio  corporalis  ad  ligandum  res  corporales  neces- 
sitate  coactionis.  Actio  autem  corporalis  agentis  nunquam  inducit  ne- 
cessitatem  in  rem  aliam  nisi  per  contactum  coactionis  ipsius  ad,  rem 
in  qua  agit;  unde  nec  ex  imperio  alicujus  regis  vel  domini  ligatur  ali- 
quis,  nisi  imperium  attingat  ipsum  cui  imperatur.  Attingit  autem  ipsum 
per  scientiam.  Unde   nullus  ligatur  per    praeceptum   aliquod  nisi   me- 
diante  scientia  illius   praecepti ;   et  ideo   ille  qui  non  est  capax   notitiae, 
praecepto  non  ligatur;  nec  aliquis  ignorans  praeceptum  Dei,  ligatur  ad 
praeceptum  faciendum,  nisi  quatenus  tenetur  scire  praeceptum.  Si  autem 
non  teneatur  scire,  nec  sciat,  nullo  modo  ex  prascepto  ligatur.  Sicut  autem 
in  corporalibus  agens  corporale  non  agit  nisi  per  contactum,  ita  in  spiri- 
tualibus  praeceptum  non  ligat  nisi  per  scientiam ;  et  ideo,  sicut  est  eadem 
vis  qua  tactus  agit,  et  qua  virtus  agentis  agit,  cum  tactus  non  agat  nisi 
ex  virtute  agentis,  et  virtus  agentis  nonnisi  mediante    tactu;   ita  eadem 
virtus  est  qua  praeceptum  ligat  et  qua  conscientia  ligat;  cum  praeceptum 
non  liget  nisi  per  virtutem  scientiae,  nec  scientia  nisi  per  virtutem  prae- 
cepti.  Unde,  cum  conscientia  nihil  aliud  sit  quam  applicatio  notitiae  ad 
actum,  constat  quod  conscientia  ligare  dicitur  vi  praecepti  divini. 

Ad  primum  ergo  dicendum,  quod  homo  non  facit  sibi  legem  ;  sed  per 
actum  suae  cognitionis,  qua  legem  ab  alio  factam  cognoscit,  ligatur  ad 
legem  implendam. 

Ad  secundum  dicendum,  quod  consilium  dupliciter  dicitur.  Quandoque 
enim  consilium  nihil  aliud  estquam  actio  rationis  inquirentis  de  agendis; 
et  hoc  modo  consilium  se  habet  ad  electionem  sicut  syllogismus  vel 
quaestio  ad  conclusionem,  ut  patet  per  Philosophum  (iii  Ethic.  cap.  3). 
Hoc  autem  modo  acceptum  consilium  non  dividitur  contra  praeceptum ; 
quia  de  his  quae  sunt  in  praecepto,  consiliamur  in  hunc  modum  ;  unde 
ex  tali  consilio  contingit  aliquem  obligari.  Sic  autem  dictum  consilium 
invenitur  in  conscientia  quantum  ad  unum  modum  applicationis ;  cum 

scilicet  inquiritur  de  agendo.  Alio  modo  dicitur  consilium  persuasio  vel 
inductio  ad  aliquid  agendum,  non  habens  vim  coactivam;  et  sic  consi- 
lium  contra  praeceptum  dividitur,  cujusmodi  sunt  amicabiles  exhorta- 
tiones;  et  ex  isto  consilio  aliquando  conscientia  procedit.  Applicatur 
enim  aliquando  etiam  conscientia  hujus  consilii  ad  particularem  actum. 
Sed  cum  conscientia  non  liget  nisi  ex  virtute  ejus  quod  in  conscientia 
habetur;  conscientia  quae  ex  consilio  sequitur,  non  alio  modo  potestobli- 
gare  quam  ipsum  consilium  :  ex  quo  aliquis  obligatur  ut  non  contemnat, 
sed  non  ut  impleat. 

Ad  tertium  dicendum,  quod  quamvis  homo  se  ipso  non  sit  superior, 
tamen  iile  de  cujus  praecepto  scientiam  habet,  eo  superior  est;  et  sic  ex 
sua  conscientia  ligatur. 

Ad  quartum  dicendum,  quod  tunc  conscientia  erronea  non  sufficit  ad 

absolvendum,  quando  in  ipso  errore  peccat;  ut  quando  errat  circa  ea 

quae  scire  tenetur.  Si  autem  esset  error   circa  ea  quae  quis  non  tenetur 

scire,  ex  conscientia   sua  absolvitur ;  sicut  patet  ex  eo  qui  ex  ignorantia 

facti  peccat. 

Cfr.  S.  Th.  r,  q.  xix,  art.  5-6.  —  De  Verit.,  q.  xvii,  art.  4.  —  Quodl.  in,  art.  27.  — 
Quodl.  VIII,  art.  i5. 


§  20.  —  Utrum  conscientia  erronea  liget  ad  peccatum. 

(Quodl.  iir,  art.27) 

Videtur  quod  conscientia  erronea  non  liget  ad  peccatum.  i.  Ut  enim 
Augustinus  dicit  (xxii  Contra  Faustum),  omne  peccatum  est  contra  legem 
aeternam,  quae  est  lex  Dei.  Sed  quandoque  conscientia  errans  prohibet  id 
quod  non  est  contra  legem  Dei  :  sicut  patet  in  haereticis,  qui  conscientia 
erronea  prohibente,  nolunt  jurare,  nec  comedere  carnes  aut  bibere 
vinum.  Non^ergo  est  eis  peccatum,  si  contra  conscientiam  hoc  faciant; 
et  ita  conscientia  erronea  non  obligat  ad  peccatum. 

2.  Praeterea,  conscientia  erronea  quandoque  dictat  homini  quod  faciat 
id  quod  est  contra  legem  Dei :  sicut  haeretico  sua  conscientia  erronea 
dictat  quod  praedicet  contra  fidem  catholicam.  Sed  faciendo  contra  legem 
Dei,  peccat  mortaliter.  Si  ergo  etiam  faciendo  contra  conscientiam  erro- 
neam  peccaret  mortaliter,  sequeretur  quod  utrobique  esset  peccatum, 
sive  praedicaret  contra  legem  Dei,  sive  non  ;  et  ita  esset  perplexus :  quod 
videtur  esse  inconveniens ;  quia  sequeretur  quod  non  pateret  ei  via  salu- 
tis,  cum  tamen  omnibus  pateat  per  poenitentiam  in  hac  vita.  Non  ergo 
conscientia  erronea  ligat. 

Sed  contra  est  quod  super  illud  (  Roman.  xiv,  23) :  Omne  quod  est  ex 
fide,  peccatum  est,  dicit  Glossa,  quod  qui  facit  contra  conscientiam, 
cedificat  ad  gehennam. 

SoLUTio.  —  Respondeo  dicendum  quod  cum  actus  recipiat  speciem  ab 
objecto,  non  recipit  speciem  ab  eo  secundum  materiam  objecti,  sed  se- 
cundum  rationem  objecti :  sicut  visio  lapidis  non  recipit  speciem  a  lapide, 

sed  a  colorato,  quod  est  per  se  objectum  visus.  Omnis  autem  actus  hu- 
manus  habet  rationem  peccati  vel  meriti  inquantum  est  voluntarius. 
Objectum  autem  voluntatis  secundum  propriam  rationem  est  bonum 
apprehensum :  et  ideo  actus  humanus  judicatur  virtuosus  vel  vitiosus 
secundum  bonum  apprehensum,  in  quod  per  se  voluntas  fertur,  et  non 
secundum  materiale  objectum  actus  :  sicut  si  aiiquis  credens  occidere 
patrem,  occidat  cervum,  incurrit  parricidii  peccatum  ;  et  e  contrario  si 
quis  venator  putans  occidere  cervum,  debita  diligentia  adhibita,  occidat 
casualiter  patrem,  immunis  est  a  parricidii  crimine.  Si  ergo  aliquid  quod 
secundum  se  non  est  contra  legem  Dei,  ut  levare  festucam  de  terra,  vel 
jurare_,  apprehendatur  errante  conscientia  ut  contra  legem  Dei  existens, 
et  sic  voluntas  in  ipsum  feratur ;  manifestum  est  quod  voluntas  fertur, 
per  se  loquendo  et  formaliter,  in  id  quod  est  contra  legem  Dei ;  materia- 
liter  autem  in  id  quod  non  est  contra  legem  Dei ;  imo  forte  in  id  quod 
est  secundum  legem  Dei.  Et  ideo  manifestum  est  quod  est  ibi  contemptus 
legis  Dei ;  et  ideo  necesse  est  quod  sit  ibi  peccatum. 

Et  ideo  dicendum  est  quod  omnis  conscientia,  sive  recta,  sive  erronea, 
sive  in  per  se  malis,  sive  in  indifferentibus,  est  obiigatoria;  ita  quod  qui 
contra  conscientiam  facit,  peccat. 

Ad  primum  ergo  dicendum,  quod  licet  haereticus  qui  jurat  conscientia 
erronea  contradicente,  materialiter  loquendo,  non  faciat  contra  legem 
Dei ;  tamen  formaliter  loquendo,  contra  legem  Dei  facit,  ut  ostensum  esi. 

Ad  secundum  dicendum,  quod  si  alicui  dictat  conscientia  ut  faciat  illud 
quod  est  contra  legem  Dei,  si  non  fariat,  peccat ;  et  similiter  si  faciat, 
peccat,  quia  ignorantia  juris  non  excusat  a  peccato ;  nisi  forte  sit  igno- 
rantiainvincibilis,  sicufest  in  furiosis  et  amentibus,  quae  omnino  excusat. 
—  Nec  tamen  sequitur  quod  sit  perplexus  simpliciter,  sed  secundum 
quid ;  potest  enim  erroneam  conscientiam  deponere,  et  tunc  faciens 
secundum  legem  Dei  non  peccat.  Non  est  autem  inconveniens  quod 
aliquo  posito,  aliquis  homo  sit  perplexus :  sicut  etiam  in  syllogisticis; 
uno  quodam  inconvenienti  dato,  alia  contingunt. 

Cfr.  S.  Th.  i-ii,  q.  xix,  art.  5.  --  De  Verit.,  q.  xvii,  art.  4. 


CAPUT   QUARTUM 

DE    VIRTUTIBUS 

Art.   I.  —  DE  VIRTUTE  IN  GENERE 


§  21.  —  Utrum  virtus  humana  sit  habitus. 

(S.  Th.  i-ii,  q.  Lv,  ari.  1) 

Videtur  quod  virtus  humana  non  sit  habitus.  i.  Virtus  enim  est  «  ulti- 
mum  potentiae,  »  ut  dicitur  (De  Caelo,  lib.  i,  c.  1 1).  Sed  uitimum  unius- 

cujusque  reducitur  ad  genus  illud  cujus  est  uitimum,  sicut  punctum  ad 
genus  linea&.  Ergo  virtus  reducitur  ad  genus  potentiae,  et  non  ad  genus 
habitus. 

2.  Praeterea,  Augustinus  dicit  (De  Libero  arbitr.  lib.  ii,  cap.  19),  quod 
«  virtus  est  bonus  usus  liberi  arbitrii  ».  Sed  usus  liberi  arbitrii  est  actus. 
Ergo  virtus  non  est  habitus,  sed  actus. 

3.  Praeterea,  habitibus  non  meremur,  sed  actibus  :  alioquin  homo  me- 
reretur  continue,  etiam  dormiendo.  Sed  virtutibus  meremur.  Ergo  virtutes 
non  sunt  habitus,  sed  actus. 

4.  Praeterea,  Augustinus  dicit  in  lib.  De  moribus  Ecclesiae  (cap.  i5), 
quod  «  virtus  est  ordo  amoris  »  ;  et  in  lib.  Quaest.  lxxxiii  (quaest.  3o) 
dicit  quod  «  ordinatio,  q,uae  virtus  vocatur,  est  fruendis  frui,  et  utendis 
uti.  ))  Ordo  autem  seu  ordinatio  nominat  vel  acium  vel  relationem.  Ergo 
virtus  non  est  habitus,  sed  actus  vei  relatio. 

5.  Praeterea,  sicut  inveniuntur  virtutes  humanae,  ita  et  virtutes  natu- 
rales.  Sed  virtutes  naturales  non  sunt  habitus,  sed  potentiae  qusedam. 
Ergo  etiam  neque  virtutes  humanae. 

Sed  contra  est  quod  Philosophus  (lib.  Praedicam.  cap.  Dequalit.)  scien- 
tiam  et  virtutem  ponit  esse  habitus. 

CoNCLUsio.  —  Cum  virtus  sit  perfectio  potentice  in  ordine  ad  actum, 
necessario  virtus  est  habitus. 

Respondeo  dicendum  quod  virtus  nominat  quamdam  potentiae  perfe- 
ctionem.  Uniuscujusque  enim  perfectio  praecipue  consideratur  in  ordine 
ad  suum  finem  ;  finis  autem  potentiae  actus  est;  unde  potentia  dicitur  esse 
perfecta,  secundum  quod  determinatur  ad  suum  actum.  Sunt  autem  quae- 
dam  potentias,  quae  secundum  seipsas  sunt  determinatae  ad  suos  actus, 
sicut  potentiae  naturales  activae;  et  ideo  hujusmodi  potentiae  naturales 
secundum  seipsas  dicuntur  virtutes.  Potentiae  autem  rationales,  quse 
sunt  propriae  hominis,  non  sunt  determinatae  ad  unum,  sed  se  habent 
indeterminate  ad  multa;  determinantur  autem  ad  actus  per  habitus,  et 
ideo  virtutes  humanae  habitus  sunt  *. 

Ad  primum  ergo  dicendum,  quod  quandoque  virtus  dicitur  id  ad  quod 
est  virtus,  scilicet  vel  objectum  virtutis,  vel  actus  ejus;  sicut  fides  dicitur 
quandoque  id  quod  creditur,  quandoque  vero  ipsum  credere,  quandoque 
autem  ipse  habitus  quo  creditur.  Unde  quando  dicitur  quod  virtus  est 
ultimum  potentiae,  sumitur  virtus  pro  objecto  virtutis.  Id  enim  in  quod 
ultimo  potentia  potest,  est  id  ad  quod  dicitur  virtus  rei ;  sicut  si  aliquis 
potest  ferre  centum  libras,  et  non  plus,  virtus  ejus  consideratur  secundum 
centum  libras,  non  autem  secundum  sexaginta.  Objectio  autem  procede- 
bat  ac  si  essentialiter  virtus  esset  ultimum  potentiae. 

Ad  secundum  dicendum,  quod  bonus  usus  liberi  arbitrii  dicitur  esse 
virtus  secundum  eamdem  rationem,  quia  scilicet  est  id  ad  quod  ordinatur 

1.  Quod  virtus  humana  est  habitus  operativus.  —  Virtus  humana  non  importat  or- 
dinem  ad  esse,  sed  magis  ad  agere.  Et  ideo  de  ratione  virtutis  humanee  est  quod  sit 
habitus  operativus.  (S.  Th.  i-ii,  c^.  lv,  art.  2,  c.) 

virtus  sicLit  ad  proprium  actum.  Nihil  est  enim  aliud  actus  virtutis  quam 
bonus  usus  liberi  arbitrii. 

Ad  tet^tium  dicendum,  quod  aliquo  dicimur  mereri  dupliciter :  uno 
modo,  sicut  ipso  merito,  eo  modo  quo^  dicimur  currere  cursu  ;  et  hoc 
modo  meremur  actibus  :  alio  modo  dicimur  mereri  aliquo  sicut  principio 
mereridi,  sicut  dicimur  currere  potentia  motiva ;  et  sic  dicimur  mereri 
virtutibus  et  habitibus. 

Ad  quartum  dicendum,  quod  virtus  dicitur  ordo  vel  ordinatio  amoris, 
sicut  id  ad  quod  est  virtus ;  per  virtutem  enim  ordinatur  amor  in  nobis. 

Ad  quintum  dicendum,  quod  potentiae  naturales  sunt  de  se  determinatae 
ad  unum,  non  autem  potentiae  rationales ;  et  ideo  non  est  simile,  ut  di- 
ctum  est. 

Cfr.  iiSent.,Dist.  xxvii,  q.  i,  art.  i  ;  iii,  Dist.  xxiii,  q.  i,  art.  3.  —  DeVirtut.  art.  i. 


§  22.  —  Utrum  virtus  humana  sit  habitus  bonus. 

(S.  Th.  i-ii,  q.  LV,  art.  3) 

Videtur  quod  non  sit  de  ratione  virtutis  quod  sit  habitus  bonus. 
I.  Peccatum  enim  in  malo  semper  sumitur.  Sed  etiam  peccati  est  aliqua 
virtus,  secundum  illud  (I  Corinth.xv,  56) :  Virtus peccati  lex.  Ergovirtus 
non  semper  est  habitus  bonus. 

2.  Praeterea,  virtus  potentiae  respondet.  Sed  potentia  non  solum  se 
habet  ad  bonum,  sed  etiam  ad  malum,  secundum  illud  (Isa.v,  22):  Vce 
qui  potentes  estis  ad  bibendum  vinum,  et  virifortes  ad  miscendam  ebrie- 
tatem!  Ergo  etiam  virtus  se  habet  et  ad  bonum  et  ad  malum. 

3.  Praeterea,  secundum  Apostoium  (IlCorinth.  xii,  9),  virtus  in  infir- 
mitate  perficitur.  Sed  infirmitas  est  quoddani  malum.  Ergo  virtus  non 
solum  se  habet  ad  bonum,  sed  etiam  ad  malum. 

Sed  contra  est  quod  Augustinus  dicit  (lib.  De  moribus  Ecciesiae,  cap.  6) : 
«  Nemo  autem  dubitabit  quod  virtus  animam  facitoptimam  »  ;  et  Philo- 
sophus  dicit  (Ethic.  lib.  11,  cap.  6)  quod  «  virtus  est  quae  bonum  facit 
habentem  et  opus  ejus  bonum  reddit.  » 

CoNCLUsio.  —  Virtus  humana^  quce  est  habitus  operativus^  cum  disponat 
hominem  in  ordine  ad  ultimum  in  quodpotest,  necessario  bonus  est  habitus, 
et  boni  operativus. 

Respondeo  dicendum  quod,  virtus  imporiat  perfectionem  potentiae. 
Unde  «  virtus  cujuslibet  rei  determinatur  ad  ultimum  in  quod  res 
potest,  »  ut  dicitur  (DeCaelo,  lib.  i,  c.  1 1).  Ultimum  autem  in  quod  una- 
quaeque  potentia  potest.  oportet  quod  sit  bonum ;  nam  omne  malum 
defectum  quemdam  importat  ;  unde  Dionysius  dicit  (De  Div.  Nom., 
cap.  4)  quod  «  omne  malum  est  infirmum.  »  Et  propter  hoc  oportet 
quod  virtus  cujuslibet  rei  dicatur  in  ordine  ad  bonum.  Unde  virtus 
humana  quae  est  habitus  operativus,  est  bonus  habitus,  et  boni  opera- 
tivus. 

Ad  primum  ergo  dicendum,  quod  sicut  perfectum,  ita  et  bonumdicitur 
metaphorice  in  malis  ;  dicitur  enim  et  perfectus  fur  sive  latro,  et  bonus 
fur  sive  latro.  Secundum  hoc  ergo  etiam  virtus  metaphorice  in  malis 
dicitur ;  et  sic  virtus  peccati  dicitur  lex,  inquantum  scilicet  per  legem 
occasionaliter  est  peccatum  augmentatum,  et  quasi  ad  maximum  suum 
posse  pervenit. 

Ad  secundum  dicendum,  quod  malum  ebrietatis  et  nimiae  potationis 
consistit  in  defectuordinisrationis.  Contingit  autem  cum  defectu  rationis 
esse  aliquam  potentiam  inferiorem  perfectam  ad  id  quod  est  sui  generis, 
etiam  cum  repugnantia  vel  defectu  rationis.  Perfectio  autem  talis  poten- 
tiae,  cum  sit  cum  defectu  rationis,  non  posset  dici  virtus  humana. 

Ad  tertium  dicendum,  quod  tanto  ratio  perfectior  esse  ostenditur, 
quanto  infirmitates  corporis  et  inferiorum  partium  magis  potest  vincere 
seu  tolerare.  Et  ideovirtus  humana,  quae  rationi  attribuitur,  ininfirmitate 
perfici  dicitur,  non  quidem  rationis,  sed  in  infirmitate  corporis  et  infe- 
riorum  partium. 

Cfr.  II  Ethic,  1.  6. 


§  23.  —  Utrum  virtus  convenienter  definiatur 
a  S.  Augustino. 

(S.  Th.  i-ii,  q.  Lv,  art.  4) 

Videtur  quod  non  sit  conveniens  definitio  virtutis  quae  solet  assignari, 
sciiicet  :  «  Virtus  est  bona  qualitas  mentis,  qua  recte  vivitur,  qua  nuUus 
male  utitur,  quam  Deus  in  nobis  sine  nobis  operatur.  »  i.  Virtus  enim 
est  bonitas  hominis;  ipsa  enim  est  quae  «  bonum  facit  habentem.  »  Sed 
bonitas  non  videtur  esse  bona,  sicut  nec  albedo  est  alba.  Igitur  inconve- 
nienter  dicitur  quod  a  virtus  est  bona  qualitas.  » 

2.  Praeterea,  nulla  differentia  est  communior  suo  genere  ,  cum  sit 
generis  divisiva.  Sed  bonum  est  communius  quam  qualitas;  convertitur 
enim  cum  ente.  Ergo  bonum  non  debet  poni  in  definitione  virtutis  ut 
differentia  qualitatis. 

3.  Praeterea,  sicut  Augustinus  dicit  (De  Trinit.  lib.  xii,  cap.  3),  «  ubi 
primo  occurrit  aliquid  quod  non  sit  nobis  pecoribusque  commune,  illud 
ad  mentem  pertinet.  »  Sed  quaedam  virtutes  sunt  etiam  irrationabilium 
partium,  ut  Philosophus  dicit  (Ethic.  lib.  iii,  cap.  lo).  Non  ergo  omnis 
virtus  est  «  bona  qualitas  mentis.  » 

4.  Praeterea,  rectitudo  videtur  ad  justitiam  pertinere  ;  unde  iidem 
dicuntur  recti  et  justi.  Sed  justitia  est  species  virtulis.  Inconvenienter 
ergo  ponitur  rectum  in  definitione  virtutis,  cum  dicitur  :  «  Qua  recte 
vivitur.  )) 

5.  Prasterea,  quicumque  superbit  de  aliquo,  male  utitur  eo.  Sed  multi 
superbiunt  de  virtute  ;  dicit  enim  Augustinus  in  Regula,  quod  «  superbia 

etiam  bonis  operibus  insidiatur,  ut  pereant.  »  Falsum  est  ergo  quod 
nemo  virtute  male  utatur. 

6.  Praeterea,  homo  per  virtutem  justificatur.  Sed  Augustinus,  super 
illud  (Joan.  xiv,  12)  :  Majora  horum  faciet^  dicit  (serm.  xv,  De  verb. 
Apost.  cap.  11)  :  «  Qui  creavit  te  sine  te,  non  justificabit  te  sine  te.  » 
Inconvenienter  ergo  dicitur  quod  «  virtutem  Deus  in  nobis  sine  nobis 
operatur.  » 

Sed  contra  est  auctoritas  Augustini  ;  ex  cujus  verbis  praedicta  definitio 
coUigitur,  (et  praecipue  De  Libero  arbitr.lib.  ii,cap.  19,  et  Contr.  Julian., 
lib.  IV,  cap.  3,  et  sup.  Psal.  cxviii,  conc.  26). 

CoNCLUsio.  —  Virtus  est  bona  qualitas,  seu  habitus  mentis,  qua  recte 
vivitur^  et  qua  nullus  male  utitur ;  et  quam  Deus  in  nobis  sine  nobis 
operatur. 

Respondeo  dicendum  quod  ista  definitio  perfecte  complectitur  totam 
rationem  virtutis.  Perfecta  enim  ratio  uniuscujusque  rei  colligitur  ex 
omnibus  causis  ejus.  Comprehendit  autem  praedicta  definitio  omnes 
causas  virtutis.  —  Causa  namque  formalis  virtutis,  sicut  et  cujuslibet  rei, 
accipitur  ex  ejus  genere  et  differentia,  cum  dicitur  bona  qualitas  ;  genus 
enim  virtutis  qualitas  est;  differentia  autem  bonum.  Esset  tamen  conve- 
nientior  definitio,  si  loco  qualitatis  habitus  poneretur,  qui  est  genus 
propinquum.  —  Virtus  autem  non  habet  materiam  ex  qua,  sicut  nec  alia 
accidentia ;  sed  habet  materiam  circa  quam^  et  materiam  in  qua,  scilicet 
subjectum.  Materia  autem  circa  quam  est  objectum  virtutis,  quod  non 
potuit  in  praedicta  definitione  poni,  eo  quod  per  objectum  determinatur 
virtus  ad  speciem  ;  hic  autem  assignatur  definitio  virtutis  in  communi  ; 
unde  ponitur  subjectum  loco  causae  materialis,  cum  dicitur  quod  est 
((  bona  qualitas  mentis.  »  —  Finis  autem  virtutis  cum  sit  habitus  opera- 
tivus,  est  ipsa  operatio.  Sed  notandum  quod  habituum  operativorum 
aliqui  sunt  semper  ad  malum,  sicut  habitus  vitiosi  ;  aliqui  vero  quan- 
doque  ad  bonum,  et  quandoque  ad  malum,  sicut  opinio  se  habet  ad  verum 
et  falsum.  Virtus  autem  est  habitus  semper  se  habens  ad  bonum.  Etideo 
ut  discernatur  virtus  ab  his  quae  semper  se  habent  ad  malum,  dicitur  : 
Qua  recte  vivitur ;  ut  autem  discernatur  ab  his  quae  se  habent  quandoque 
ad  bonum,  quandoque  ad  malum,  dicitur  :  Qua  nullus  male  utitur.  — 
Causa  autem  efficiens  virtutis  infusae,  de  qua  definitio  datur,  Deus  est; 
propter  quod  dicitur  :  Quam  Deus  in  nobis  sine  nobis  operatur;  quae 
quidem  particula  si  auferatur ,  reliquum  definitionis  erit  commune 
ornnibus  virtutibus,  et  acquisitis,  et  infusis. 

Ad  primum  ergo  dicendum,  quod  id  quod  primo  cadit  in  intellectu,  est 
ens.  Unde  unicuique  apprehenso  a  nobis  attribuimus  quod  sit  ens,  et 
per  consequens  quod  sit  unum  et  bonum,  quae  convertuntur  cum  ente. 
Unde  dicimus  quod  essentia  est  ens,  et  una,  et  bona  ;  et  quod  unitas  est 
ens  et  una,  et  bona  ;  et  similiter  de  bonitate.  Non  autem  hoc  habet 
locum  in  specialibus  formis,  sicut  est  albedo  et  sanitas  ;  non  enim  omne 
quod  apprehendimus,  sub  ratione  aibi  et  sani  apprehendimus.  Sed  tamen 
considerandum  quod  sicut  accidentiaet  formae  non  subsistentes  dicuntur 

entia,  non  quod  ipsa  habeant  esse,  sed  quia  eis  aliquid  est,  ita  etiam 
dicuntur  bona  vel  una,  non  quidem  aliqua  alia  bonitate  vel  unitate,  sed 
quia  est  eis  aliquid  bonum  vel  unum.  Sic  igitur  et  virtus  dicitur  bona, 
quia  ea  aliquid  est  bonum. 

Ad  secundum  dicendum,  quod  bonum  quod  ponitur  in  definitione 
virtutis,  non  est  bonum  commune,  quod  convertitur  cum  ente  et,  est  in 
plus  quam  qualitas  ;  sed  est  bonum  rationis,  secundum  quod  Dionysius 
dicit  (DeDiv.Nom.  cap.4)  quod  «  bonum  animae  est  secundum  rationem 
esse.  » 

Ad  tertium  dicendum,  quod  virtus  non  potest  esse  in  irrationali  parte 
animae,  nisi  inquantum  participat  rationem,  ut  dicitur  (Ethic.  lib.  i, 
cap.uh.).  Et  ideo  ratio,  sive  mens,  est  proprium  subjectum  virtutis 
humanae. 

Ad  quartum  dicendum,  quod  justitiae  est  propriarectitudo  quag  consti- 
tuitur  circa  res  exteriores,  quas  in  usum  hominis  veniunt,  quae  sunt 
propria  materia  justitiae.  Sed  rectitudo,  quae  importat  ordinem  ad  finem 
debitum  et  ad  legem  divinam,  quae  est  regula  voluntatis  humanas , 
communis  est  omni  virtuti. 

Ad  quintum  dicendum,  quod  virtute  potest  aliquis  male  uti  tanquam 
objecto,  puta  cum  male  sentit  de  virtute,  cum  odit  eam,  vel  superbit  de 
ea ;  non  autem  tanquam  principio  usus,  ita  scilicet  quod  malus  sit  actus 
virtutis. 

Ad  sextum  dicendum,  quod  virtus  infusa  causatur  in  nobis  a  Deo  sine 
nobis  agentibus,  non  tamen  sine  nobis  consentientibus ;  et  sic  est  intelli- 
gendum  quod  dicitur  :  «  Quam  Deus  in  nobis  sine  nobis  operatur.  » 
Quae  vero  per  nos  aguntur,  Deus  in  nobis  causat  non  sine  nobis  agen- 
tibus  :  ipse  enim  operatur  in  omni  voluntate  et  natura. 
Cfr.  II  Sent.,Dist.  xxvii,  q.  2,  art.  2.  —  De  Virtut.,art.  2. 


§  24.  —  tJtrum  virtus  insit  nobis  a  natura. 

,  (S.  Th.  i-ii,  q.  Lxm,  art.  1) 

Videtur  quod  virtus  sit  in  nobis  a  natura.  i.  Dicit  enim  Damascenus 
(De  Orth.  Fid.  lib.  iii,  cap.  14)  :  «  Naturales  sunt  virtutes,  et  aequaliter 
insunt  omnibus.  »  Et  Antonius  dicit  (Serm.  ad  monach.)  :  «  Si  naturam 
voluntas  mutaverit,  perversitas  est.  Conditio  servetur,  et  virtus  est.  »  Et 
super  illud  (Matth.iv,  23):  Circuibat  Jesus  docens,  etc,  dicit  Glossa 
ordinaria:  «  Docet  naturales  virtutes,  scilicet  justitiam,  castitatem,  hu- 
militatem  quae  naturaliter  habet  homo.  » 

2.  Praeterea,  bonum  virtutis  est  secundum  rationem  esse.  Sed  id  quod 
est  secundum  rationem,  est  homini  naturaie,  cum  ratio  sit  hominis 
natura.  Ergo  virtus  inest  homini  a  natura. 

3.  Prasterea,  illud  dicitur  esse  nobis  naturale  quod  nobis  a  nativitate 
inest.   Sed  virtutes  quibusdam  a  nativitate  insunt ;  dicitur  enim  (Job, 

xxx[,  18)  :  Ab  infantia  crevit  mecum  miseratio^  et  deutero  matris  egressa 
est  mecum.  Ergo  virtus  inest  homini  a  natura. 

Sed  contra^  id  quod  inest  homini  a  natura  est  omnibus  hominibus 
commune,  etnon  tollitur  per  peccatum,  quia  etiam  «  in  daemonibus  bona 
naturalia  manent,  »  ut  Dionysius  dicit  (De  Divin.  Nom.  cap.  4).  Sed 
virtus  non  inest  omnibus  hominibus,  et  abjicitur  per  peccatum.  Ergo 
non  inest  homini  a  natura. 

CoNCLUsio. —  Virtutes  in  nobis  sunt  a  natura  secundum  aptitudinem  et 
inchoationemy  non  autem  secundum  perfectionem  :  prceter  virtutes  theolo- 
gicas^  quce  sunt  totaliter  ab  extrinseco. 

Respondeo  dicendum,  quod  circa  formas  corporales  aliqui  dixerunt 
quod  sunt  totaliter  ab  intrinseco,  sicut  poneiltes  latitationem  formarum  ; 
aliqui  vero  quod  totaliter  sint  ab  extrinseco,  sicut  ponentes  formas  cor- 
porales  esse  ab  aliqua  causa  separata;  aiiqui  vero,  quod  partim  sint  ab 
intrinseco,  inquantum  scilicet  praeexistunt  in  materia  in  potentia,  et 
partim  ab  extrinseco,  inquantum  scilicet  reducunturad  actum  per  agens. 
Ita  etiam  circa  scientias  et  virtutes  aliqui  quidem  posuerunt  eas  totaliter 
esse  ab  intrinseco,  ita  scilicet  quod  omnes  virtutes  et  scientiae  naturaliter 
praeexistunt  in  anima;  sed  per  disciplinam  et  exercitium  impedimenta 
scientiae  et  virtutis  tolluntur,  quae  adveniunt  animae  ex  corporis  gravitate, 
sicut  cum  ferrum  clarificatur  per  limationem  ;  ct  hasc  fuit  opinio  Plato- 
nicorum.  Alii  vero  dixerunt  quod  sunt  totaliter  ab  extrinseco,  id  cst,  ex 
influentia  intelligentiae  agentis,  ut  ponit  Avicenna.  Alii  vero  dixerunt 
quod  secundum  aptitudinem  scientiae  et  virtutes  sunt  in  nobis  a  natura, 
non  autem  secundum  perfectionem,  ut  Philosophus  dicit  (Ethic.  lib.  11, 
cap.  i).  Et  hoc  verius  est. 

Ad  cujus  manifestationem  oportet  considerare  quod  aliquid  dicitur 
alicui  homini  naturale  dupliciier  :  uno  modo  ex  natura  speciei ;  alio  modo 
ex  natura  individui.  Et  quia  unumquodque  habet  speciem  secundum 
suam  formam,  individuatur  vero  secundum  materiam  ;  forma  vero  ho- 
minis  est  anima  rationalis,  materia  vero  corpus;  ideo  id  quod  convenit 
homini  secundum  animamrationalem,  est  ei  naturale  secundumrationem 
speciei ;  id  vero  quod  est  ei  naturale  secundum  determinatam  corporis 
complexionem,  est  ei  naturaie  secundum  naturam  individui :  quod  enim 
est  naturale  homini  ex  parte  corporis  secundum  speciem,  quodammodo 
refertur  ad  animam,  inquantum  sciiicet  tale  corpus  est  tali  animae  pro- 
portionatum.  Utroque  autem  modo  virtus  est  homini  naturalis  secundum 
quamdam  inchoationem.  Secundum  quidem  naturam  speciei,  inquantum 
in  ratione  hominis  insunt  naturaliter  quaedam  principia  naturaliter  cognita 
tam  scibilium  quam  agendorum  ;  quae  sunt  quaedam  seminaria  intelle- 
ctualium  virtutum  et  moralium,  inquantum  in  voluntate  inest  quidem 
naturalis  appetitus  boni  quod  est  secundum  rationem.  Secundum  vero 
naturam  individui,  inquantum  excorporisdispositione  aliqui  sunt  dispo- 
siti  vel  melius  vel  pejus  ad  quasdam  virtutes,  prout  sciiicet  vires  quaedam 
sensitivae  actus  sunt  quarumdam  partium  corporis  ex  quarum  disposi- 
tione  adjuvantui  vel  impediuntur  hujusmodi  vires  in  suis  actibus,  ei  per 

consequensviresrationales,  quibus  hujusmodi  sensitivae  vires  deserviunt; 

et  secundum  hoc  unus  homo  habet  naturalem  aptitudinem  ad  scientiam, 

alius  ad  fortiiudinem,  alius  ad  temperantiam. —  Et  his  modis  tamvirtutes 

intellectuales  quam    morales  secundum  quamdam   aptitudinis    inchoa- 

tionem  sunt  in  nobis  a  natura,  non  autem  consummatio  earum  :  quia 

natura  determinatur  ad  unum;  consummatio  autem  hujusmodi  virtutum 

non  est  secundum  unum  modum  actionis,  sed  diversimode  secundum 

diversas  materias,   in  quibus  virtutes  operantur,  et  secundum  diversas 

circumstantias.    Sic    ergo  patet  quod   virtutes  in  nobis  sunt   a   natura 

secundum  aptitudinem  et  inchoationem,  non   autem  secundum  perfe- 

\ctionem,  praeter  virtutes  theologicas,  quae  sunt  totaliter  ab  extrinseco. 

Et  per  hoc  patet  responsio  ad  objecta.  Nam  primae  duae  rationes  proce- 

dunt,  secundum  quod  seminaria  virtutum  insuntnobis  a  natura,  inquan- 

tum   rationales  sumus ;  tertia  vero  ratio  procedit  secundum  quod   ex 

naiurali  dispositione  corporis,  quam  habet  ex  nativitate,  unus  habet  apti- 

tudinem  ad  miserendum,  alius  ad  temperate  vivendum,  alius  ad  aliam 

virtutem. 

Cfr.  S.  Th.  i-ii,  q.  li,  art.  i.  —  iii  Sent.,  Dist.  xxxiii,  q.  i,  art.  2.—   De  Virtut., 
q.  I,  art.  8.  — 11  Ethic,  1.  i. 


§  25.  —  Utrura  aliquis  habitus  causetur  ex  actibus. 

(S.  Th.  i-ii,  q.  Li,  art.  2) 

Videtur  quod  nuUus  habitus  possit  ex  actu  causari.  i.  Habitus  enim 
est  qualitas  quaedam.  Omnis  autem  qualitas  causatur  in  aliquo  subjecto, 
inquantum  est  alicujus  receptivum.  Cum  igitur  agens  ex  hoc  quod  agit 
non  recipiat  aliquid,  sed  magis  ex  se  emittat,  videtur  quod  non  possit  ali- 
quis  habitus  in  agente  ex  propriis  actibus  generari. 

2.  Praeterea,  iilud  in  quo  causatur  aliqua  qualitas,  movetur  ad  qualita- 
tem  illam,  sicut  patet  in  re  calefacta  vel  infrigidata  ;  quod  autem  produ- 
cit  actum  causaniem  qualitatem,  movet,  ut  patet  de  calefaciente  vel 
infrigidante.  Si  igitur  in  aliquo  causaretur  habitus  per  actum  sui  ipsius, 
sequeretur  quod  idem  esset  movens  et  motum,  vei  idem  agens  et  paiiens; 
quod  est  impossibile. 

3.  Prasterea,  effectus  non  potest  esse  nobilior  sua  causa.  Sed  habitus 
est  nobiiior  quam  actus  praecedens  habitum;  quod  patet  ex  hoc  quod 
nobiliores  actus  reddit.  Ergo  habitus  non  potest  causari  ab  aciu  praece- 
dente  habitum. 

Sed  contra  est  quod  Philosophus  (Ethic.  lib.ii,cap.  i  ei2)  docet  habi- 
tus  virtutum  et  vitiorum  ex  actibus  causari. 

CoNCLUsio.  —  Ex  multiplicatis  actibus  generatur  qucedam  qualitas  in 
potentia  passiva  et  mota,  quce  nominatur  habitus. 

Respondeo  dicendum  quod  in  agente  quandoque  est  solum  activum 
principium  sui  actus.  sicut  in  igne  est  solum  principium  aciivum  calefa- 

cieHdi;  et  in  tali  agente  non  potest  aliquis  habitus  causari  ex  proprio  actu. 
Et  inde  est  quod  res  naturales  «  non  possunt  aliquid  consuescere  vel  dis- 
suescere  »,  ut  dicitur  (Ethic.  lib.  ii,inprinc.).  Invenitur  autem  aliquod 
agens  in  quo  est  principium  activum  et  passivum  sui  actus,  sicut  patet  in 
actibus  humanis.  Nam  actus  appetitivaevirtutisprocedunt  avi  appetitiva, 
secundum  quod  movetur  a  vi  apprehensiva  reprassentante  objectum;  et 
ulterius  vis  intellectiva,  secundum  quod  ratiocinatur  de  conclusionibus, 
habet  sicut  principium  activum,  propositionem  per  se  notam.  Unde  ex 
talibus  actibus  possunt  in  agentibus  aliqui  habitus  causari,  non  quidem 
quantum  ad  primum  activum  principium,  sed  quantum  ad  principium 
actus  quod  movet  motum.  Nam  omne  quod  patitur  et  movetur  ab  alio, 
disponitur  per  actum  agentis.  Unde  ex  multiplicatis  actibus  generatur 
quaedam  qualitas  in  potentia  passiva  et  mota,  quae  nominatur  habitus ; 
sicut  habitus  virtutum  moralium  causantur  in  appetitivis  potentiis,  se- 
cundum  quod  moventur  a  ratione  ;  et  habitus  scientiarum  causantur  in 
intellectu,  secundum  quod  movetur  aprimis  propositionibus. 

Ad  primum  ergo  dicendum,  quod  agens,  inquantum  est  agens,  non  re 
cipit  aliquid  ;  sed   inquantum  agit   motum  ab  aiio,  sic  recipit  aliquid  a 
movente  ;  et  sic  causatur  habitus. 

Ad  secundum  dicendum,  quod  idem  secundum  idem  non  potest  esse 
movens  et  motum  :  nihil  autem  prohibet  idem  a  seipso  moveri  secundum 
diversa. 

Ad  tertium  dicendum,  quod  actus  praecedens  habitum,  inquantum  pro- 
cedit  a  principio  activo,  procedit  a  nobiliori  principio  quam  sit  habitus 
generatus ;  sicut  ipsa  ratio  est  nobilius  principium  quam  sit  habitus  vir- 
tutis  moralis  in  vi  appetitiva  per  actuum  consuetudines  generatus,  et 
inteliectus  principiorum  est  nobilius  principium  quam  scientia  conclu- 
sionum. 

Cfr.  eadem  ac  infra  |  26. 


§  26.  —  Utrum  aliqua  virtus  causetur  in  nobis 
ex  assuetudine  operum. 

(S.  Th.  i-ii,  q.  Lxiii,  art.  2) 

Videtur  quod  virtutes  in  nobis  causari  non  possint  ex  assuetudine  ope- 
rum  :  quia  super  iliud  (Kom.'  xiv,  23)  :  Omne  quod  non  est  ex  fide^  pecca- 
tum  est,  dicit  Glossa  ord.  (ex  lib.  Sentent.  Prosperi,  cap.  104)  :  «  Omnis 
infidelium  vita  peccatum  est;  et  nihii  est  bonum  sine  summo  bono.  Ubi 
doest  cognitio  veritatis,  falsa  est  virtus  etiam  in  optimis  moribus.  »  Sed 
fides  non  potest  acquiri  ex  operibus,  sed  causatur  in  nobis  a  Deo,  secun- 
dum  illud  (Ephes.  11,  8):  Gratia  estis  .salvati  per  fidem.  Ergo  nulla 
virtus  potest  in  nobis  acquiri  ex  assuetudine  operum. 

2.  Praeterea,  peccatum  cum  contrarietur  virtuti,  non  compatitur  secum 
virtutem.  Sed  homo  non  potest  vitare  peccatum  nisi  per  gratiam  Dei,  se- 

cundum  illud  (Sap.  viii,  21):  Didici  quod  non  possim  esse  aliter  continens , 
nisi  Deus  dederit.  Ergo  nec  virtutes  aliquae  possunt  in  nobis  causari  ex 
assuetudine  operum,  sed  solum  ex  dono  Dei. 

3.  Praeterea,  actus  qui  sunt  sine  virtute,  deficiunt  a  perfectione  virtutis. 
Sed  effectus  non  potest  esse  perfectior  causa.  Ergo  non  potest  causari  ex 
actibus  praecedentibus  virtutem. 

Sed  contra  est  quod  Dionysius  dicit  (De  Div.  Nom.  cap.  4),  quod  «  bo- 
num  est  virtuosius  quam  malum.  »  Sed  ex  malis  actibus  causantur  habitus 
vitiorum.  Ergo  multo  magis  ex  bonis  actibus  possunt  causari  habiius 
virtutum. 

CoNCLUsio.  —  Cum  ex  malis  actibus  habitus  vitiorum  causentur,  multo 
magis  ex  bonis  actibus  habitus  virtutum  causari  possunt. 

Respondeo  dicendum  quod  de  generatione  habituum  ex  actibus  in  ge- 
nerali_,  supra  dictum  est.  —  Nunc  autem  specialiter  quantum  ad  virtutem 
considerandum  est  quod  virtus  hominis  perficit  ipsum  ad  bonum.  Gum 
autem  ratio  boni  consistat  «  in  modo,  specie  et  ordine,  »  ut  Augustinus 
dicit  (lib.  De  Naturaboni,  cap.  3),  sive  in  numero,  pondere  et  mensura, 
ut  dicitur  (Sap.  xi,  21),  oportet  quod  bonum  hominis,  secundum  aliquam 
regulam  consideretur.  Quae  quidem  est  dupiex,  scilicet  ratio  humana  et 
lex  divina.  Et  quia  lex  divina  est  superior  regula,  ideo  ad  plura  se  exten- 
dit ;  ita  quod  quidquid  regulatur  ratione  humana,  regulatur  etiam  lege 
divina,  sed  non  convertitur.  Virtus  igitur  hominis  ordinata  ad  bonum, 
quod  modificatur  secundum  regulam  rationis  humanae,  potest  ex  actibus 
humanis  causari,  inquantum  hujusmodi  actus  procedunt  a  ratione,  sub 
cujus  potestate  et  regula  tale  bonum  consistit.  Virtus  vero  ordinans  homi- 
nem  ad  bonum  secundum  quod  modificatur  per  legen\  divinam,  et  non 
per  rationem  humanam,  non  potest  causari  per  actus  humanos,  quorum 
principium  est  ratio,  sed  causatur  solum  in  nobis  per  operationem  divi- 
nam.  Et  ideo  hujusmodi  virtutem  definiens  Augustinus  (sup.  illud  Psalm. 
cxviii :  Feci  judicium,  conc.  26) :  posuitin  definitione  virtutis  :  Quam  Deus 
in  nobis  sine  nobis  operatur. 

Et  de  hujusmodi  etiam  virtute  prima  ratio  procedit. 

Ad  secundum  dicendum,  quod  virtus  divinitus  infusa,  maxime  si  in 
sua  perfectione  consideretur,  non  compatitur  secum  aliquod  peccatum 
mortale  ;  sed  virtus  humanitus  acquisita  potest  secum  compati  aliquem 
actum  peccati,  etiam  mortalis;  quia  usus  habitus  in  nobis  est  nostras  vo- 
luntati  subjectus.  Non  autem  per  unum  actum  peccati  corrumpitur  ha- 
bitus  virtutis  acquisitae;  habitui  enim  non  contrariatur  directe  actus,  sed 
habitus.  Et  ideo  licet  sine  gratia  homo  non  possit  peccatum  mortale 
viiare,  ita  quod  nunquam  peccet  mortaliter,  non  tamen  impeditur  quin 
possit  habitum  virtutis  acquirere,  per  quam  a  malis  operibus  abstineat  ut 
in  pluribus,  et  praecipue  ab  his  quae  sunt  valde  rationi  contraria.  Sunt 
etiam  quaedam  peccatamortalia  quae  homo  sine  gratia  nuUo  modo  potest 
vitare,  quae  scilicet  directe  opponuntur  virtutibus  theologicis,  quae  ex 
dono  gratiae  sunt  in  nobis. 

Ad  tertium  dicendum,  quod  virtutum  acquisitarum  praeexistunt  in  nobis 

quaedam  semina,  sive  principia  secundum  naturam ;  quae  quidem  princi- 
pia  sunt  nobiliora  virtutibus  eorum  virtute  acquisitis  :  sicut  intellectus 
principiorum  speculabilium  est  nobilior  scientia  conclusionum,  et  natu- 
ralis  rectitudo  rationis  est  nobilior  rectificatione  appetitus,  quae  fit  per 
participationem  rationis ;  quas  quidem  rectificatio  pertinet  ad  virtutem 
moralem.  Sic  igitur  actus  humani,  inquantum  procedunt  ex  altioribus 
principiis,  possunt  causare  virtutes  acquisitas  humanas. 

Cfr.  III  Sent.,  Dist.  xxxiii,  q.  i,  art.  2.  —  De  Virtut.,  q.  i,  art.  9. 


Art.   II.   —  DE  DISTINCTIONE  VIRTUTUM 


§  27.  —  Utrum  virtutes  morales  ab  intellectualibus 

distinguantur. 

(m  Sent.,  Dist.  xxiii,  q.  1,  art.  4,  s.  2) 

Videtur  quod  virtutes  morales  ab  intellectualibus  non  distinguantur. 
I.  Morales  enim  virtutes  a  more  dicuntur  :  qui  videtur  idem  quod  con- 
suetudo,  vel  parum  differre,  ut  dicitur  (Ethic.  lib.  11,  c.  i).  Sed  consuetudo 
facit  facilitatem ;  et  hoc  patet  tam  in  agendis  quam  in  considerandis. 
Ergo  virtutes  morales  ab  intellectualibus  distingui  non  debent. 

2.  Praeterea,  ad  scientiam  moralem  nihil  pertinet  nisi  morale.  Sed  ad 
eam  pertinent  virtutes  intellectuales,  de  quibus  Philosophus,  in  vi  Ethi- 
corum,  determinat.  Ergo  intellectuales  virtutes  sunt  morales. 

3.  Praeterea,  prudentia  (Ethic.  lib.  vi,  c.  5)  inter  intellectuales  ponitur  : 
numeratur  etiam  et  ipsa  inter  morales,  cum  sit  una  de  quatuor  cardi- 
nalibus.  Ergo  idem  quod  prius. 

4.  Praeterea,  omnis  virtus  moralis  consistit  in  medio.  Sed  medium 
determinatur  secundum  rationem  rectam,  ut  dicitur  (Ethic.  lib.  11,  c.  5). 
Cum  ergo  per  intellectuales  virtutes  rectificetur,  videtur  quod  ipsas 
intellectuales  virtutes  sint  morales. 

Scd  contra  est  quod  Philosophus  (Ethic.  lib.  11,  c.  i)  morales  contra 
intellectuales  dividit. 

Praeterea,  diversorum  perfectibilium  diversae  sunt  perfectiones.  Sed 
virtutes  intellectuales  perficiunt  rationale  per  essentiam,  virtutes  autem 
morales  rationale  per  participationem.  Ergo  dictae  virtutes  ad  invicem 
distinguuntur. 

SoLUTio.  —  Ut  intellectus  diversus  est  ab  appetitu ;  ita  morales  virtutes 
ab  intellectualibus  diversas  esse  necessarium  est. 

Respondeo  dicendum  quod  mos  dicitur  dupliciter.  Uno  modo  idem 
est  quod  consuetudo.  Consuetudo  autem  importat  quamdam  frequen- 
tiam  circa  ea  quae  facere  vel  non  facere  in  nobis  est  :  naturalia  enim,  vel 
quae  semper  fiunt,  consueta  non  dicuntur  :  sed  per  voluntatem  contingit 

aliquid  in  nobis  facere  vel  non  facere.  Inde  tractum  est  nomen  moris  ad 
significandum  actus  voluntarios,  vel  appetitivae  partis,  secundum  incli- 
nationem  appetitus  ad  hujusmodi  actus  :  quae  quidem  inclinatio  quan- 
doque  est  ex  natura,  quandoque  ex  consuetudine,  quandoque  ex  infu- 
sione.  Unde  et  dicuntur  mores  animalium  ea  quae  proveniunt  in  ipsis  ex 
passionibus  appetitivae  partis,  sicut  quod  sollicitantur  circa  filios,  et  quod 
adversis  repugnant,  et  hujusmodi  :  quamvis  in  eis  dicantur  mores  magis 
secundum  similitudinem  quam  secundum  proprietatem  ;  quia  non  agunt 
quasi  dominium  suorum  actuum  habentia,  sed  magis  a  natura  aguntur. 
Et  sic  etiam  apud  Graecos  hoc  nomen  ethos  dupliciter  sumitur  :  et 
secundum  quod  importat  diuturnitatem  quamdam,  dicitur  febris  ethica  : 
secundum  autem  quod  importat  morem  secundo  modo  acceptum,  dici- 
tur  scientia  ethica,  quam  nos  moralem  dicimus  *.  Sic  ergo  loquendo  de 
more  actus,  ita  se  habet  ad  hoc  quod  sit  moralis,  sicut  se  habet  ad 
voluntatem  et  appetitum. 

Sunt  enim  aliqui  actus  a  parte  appetitiva  eliciti,  sicut  velle,  eligere, 
concupiscere,  et  hujusmodi ;  et  tales  actus  essentialiter  morales  sunt. 
Alii  vero  sunt  actus  a  parte  appetitiva  non  eliciti,  sed  imperati,  sicut 
ambulare,  considerare  et  hujusmodi ;  et  isti  non  sunt  morales  quantum 
ad  speciem  suam,  sed  solum  quantum  ad  usum  eorum,  prout  imperantur 
a  voluntate;  et  ita  virtutes,  quae  perficiunt  appetitivam  partem,  proprie 
dicuntur  morales.  Virtutes  autem  perficientes  intellectivam,  perficiunt 
eam  ad  actus  perfectos  in  genere  cognitionis,  npn  autem  secundum 
ordinem  ad  imperium  voluntatis.  Per  scientiam  emm  non  fit  ut  aliquis 
recta  intentione  consideret,  sed  ut  verum  in  singulis  videatur  ei  :  et  ideo 
virtutes  morales  ab  intellectualibus  distinguuntur. 

Ad  primum  ergo  patet  solutio  ex  aequivocatione  moris. 

Ad  secundum  dicendum,  quod  virtutes  intellectuales  non  pertinent  ad 
scientiam  ethicam  quasi  sint  essentialiter  morales,  sed  inquantum  earum 
usus  moralis  est;  quod  a  voluntate  imperatur. 

Ad  iertium  dicendum,  quod  prudentia  media  est  inter  morales  et 
intellectuales  :  est  enim  essentiaiiter  intellectualisj  cum  sit  habitus  cogni- 
tivus,  et  rationem  perficiens  ;  sed  est  moralis  quantum  ad  materiam, 
inquantum  est  directiva  moralium  virtutum,  cum  sit  recia  ratio  agibi- 
lium. 

Ad  quartum  dicendum,  quod  medium  determinatur  per  virtutem  intel- 
lectualem  et  moralem  secundum  prudentiam,  sed  diversimode  :  quia 
prudentia  determinat  medium  per  modum  dirigentis  et  ostendentis ;  sed 
virtus  moralis  per  modum  exequentis  et  inclinantis  in  medium ;  unde 
dicit  Tuliius  (de  Invent.  lib.  ii),  quod  operatur  per  modum  naturae.  Et  in 
hoc  defecit  Socrates,  morales  ab  intellectualibus  non  distinguens;  posuit 
enim  omnes  virtutes  esse  scientias  quasdam,  ut  dicitur  (vi  Ethic.  cap.  t8). 
Cfr.  S.  Th.,  i-ii,  q.  lviii,  art.  1-2.  —  De  Virtut.,  art.  12. 

1.  Has  duae  significationes  in  graeco  distinguuntur.  Nam  ethos,  quandoque  habet  pri- 
mam  longam,  et  scribitur  per  y^,  quandoquehabetprimamcorreptam,et  scribitur  perg, 
(S.  Th.  i'ii,  q.  Lviii,  art,  i.) 

§  28.  —  Utrum  sapientia  sit  maxima  inter  virtutes 

intellectuales. 

(S.  Th.  i-ii,  q.  Lxvr,  art.  5i 


Videtur  quod  sapientia  non  sit  maxima  inter  virtutes  intellectuales. 
I.  Imperans  enim  majus  est  eo  cui  imperatur.  Sed  prudentia  videtur 
imperare  sapientiae;  dicitur  enim  (Ethic.  lib.  i,  c.  2),  quod  «  quales  disci- 
plinarum  debitum  est  esse  in  civitatibus,  et  quales  unumquodque  addi- 
scere,  et  usquequo,  haecpraeordinat,  »  scilicetpolitica,  quae  adprudentiam 
pertinet.  Cumigitur  interdi^ciplinas  etiam  sapientia  contineatur,  videtur 
quod  prudentia  sit  major  quam  sapientia. 

2.  Praeterea,  de  ratioHe  virtutis  est  quod  ordinet  hominem  ad  felici- 
tatem;  est  enim  virtus  «  dispositio  perfecti  ad  optimum,  »  ut  dicitur 
(Physic.  lib.  VII,  c.  3).  Sed  prudentia  est  «  recta  ratio  agibilium  »,  per 
quae  homo  ad  felicitatem  perducitur  ;  sapientia  autem  non  considerat 
humanos  actus,  quibus  ad  beatitudinem  pervenitur.  Ergo  prudentia  est 
major  virtus  quam  sapientia. 

3.  Praeterea,  quanto  cognitio  est  perfectior,  tanto  videtur  esse  major. 
Sed  perfectiorem  cognitionem  habere  possumus  de  rebus  humanis,  de 
quibus  est  scientia,  quam  de  rebus  divinis,  de  quibus  est  sapientia,  ut 
distinguit  Augustinus  (De  Trinit.  lib.  xiv,  cap.  14);  quia  divina  incom- 
prehensibilia  sunt,  secundum  illud  (Job.  xxxvi,  26)  :  Ecce  Deus  magnus 
vincens  scientiam  nostram.  Ergo  scientia  est  major  virtus  quam 
sapientia. 

4.  Praeterea,  cognitio  principiorum  est  dignior  quam  cognitio  conclu- 
sionum.  Sed  sapientia  concludit  ex  principiis  indemonstrabiiibus,  quo- 
rum  esi  intellectus,  sicut  et  aliae  scientiae.  Ergo  inteliecius  est  major  virtus 
quam  sapientia. 

Sed  contra  est  quod  Philosophus  dicit  (Ethic.  lib.  vi,  c.  7),  quod 
«  sapientia  est  sicut  caput  inter  virtutes  intellectuales.  » 

CoNCLusio.  —  Sapientia^  cum  altissimam  causam  quce  Deus  est,  consi- 
deret,  utque  causa  superior  de  omnibus  aliis  virtutibus  intellectualibus 
judicet,  easque  omnes  ordinet  ;  inter  virtutes  intellectuales  omnium 
maxima  dici  debet. 

Respondeo  dicendum  quod  magnitudo  virtutis  secundum  suam  speciem 
consideraturex  objecto.  Objectum  autem  sapientiae  praecellit  interobjecta 
omnium  virtutum  intellectualium :  considerat  enim  causam  altissimain, 
quae  Deus  est,  ut  dicitur  (in  princ.  Metaph.).  Et  quia  per  cauaam  judi- 
catur  de  effectu,  et  per  causam  superiorem  de  causis  inferioribus ;  inde 
est  quod  sapientia  habet  judicium  de  omnibus  aliis  virtutibus  intelle- 
ctualibus,  et  ejus  est  ordinare  omnes,  et  ipsa  est  quasi  architectonica 
respectu  omnium. 

Ad  primumQrgo  dicendum,  quod  cum  prudentia  sit  circares  humanas, 

sapientia  vero  circa  causam  altissimam,  «  impossibile  est  quod  prudentia 
sit  major  virtus  quam  sapientia,  nisi  (ut  dicitur  Ethic.  lib.  vi,  cap.  7) 
maximum  eorum  quae  sunt  in  mundo,  esset  homo.  »  Unde  dicendum  est, 
sicut  in  eodem  libro,  cap.  12,  dicitur,  quod  prudentia  non  imperat  ipsi 
sapientiae,  sed  potius  e  converso  ;  quia  spiritualis  judicat  omnia,  et  ipse  a 
nemine  judicatur^  utdicitur  (I  Corinth.ii,  i5).  Non  enim  prudentia  habet 
se  intromittere  de  altissimis,  quae  considerat  sapientia  ;  sed  imperat 
de  his  quae  ordinantur  ad  sapientiam,  scilicet  quomodo  homines  debeant 
ad  sapientiam  pervenire;  unde  in  hoc  est  prudentia,  seu  politica,  ministra 
sapientiae ;  introducit  enim  ad  eam,  praeparans  ei  viam,  sicut  ostiarius  ad 
regem. 

Ad  secundum  dicendum,  quod  prudentia  considerat  ea  quibus  perve- 
nitur  ad  felicitatem  ;  sed  sapientia  considerat  ipsum  objectum  felicitatis, 
quod  est  altissimum  intelligibile.  Et  si  quidem  esset  perfecta  consideratio 
sapientiae  respectu  sui  objecti,  esset  perfecta  felicitas  in  actu  sapientiae. 
Sed  quia  actus  sapienii^  in  hac  vita  est  imperfectus  respectu  principalis 
objecti,  quod  est  Deus;  ideo  actus  sapientiae  est  quaedam  inchoatio  seu 
participatio  futurae  felicitatis ;  et  sic  propinquius  se  habet  ad  felicitatem 
quam  prudentia. 

Ad  tertium  dicendum,  quod  sicut  Philosophus  dicit  (De  anima,  lib.  i, 
c.  i),  «  una  notitia  praefertur  alteri,  aut  ex  eo  quod  est  nobiliorum,  aut 
propter  certitudinem.  »  Si  igitur  subjecta  sint  aequalia  in  bonitate  et 
nobilitate,  illa  quae  est  certior,  erit  major  virtus  ;  sed  illa  quae  est  minus 
certa  dealtioribus  et  majoribus,  praefertur  ei  quae  est  magis  certa  de  infe- 
rioribus  rebus.  Unde  Philosophus  dicit  (De  caelo,  lib.  11,  c.  12) ,  quod 
«  magnum  est  de  rebus  caelestibus  aliquid  posse  cognoscere  etiam  debili 
et  topica  ratione  » ;  et  (De  partibus  animalium,  lib.  i,  c.  5)  dicit  quod 
«  amabile  est  magis  parvum  aliquid  cognoscere  de  rebus  nobilioribus 
quam  multa  cognoscere  de  rebus  ignobilioribus.  »  Sapientia  igitur,  ad 
quam  pertinet  Dei  cognitio,  homini  maxime  in  statu  hujus  vitae  non  potest 
perfecte  advenire,  ut  sit  quasi  ejus  possessio ;  sed  hoc  solius  Dei  est,  ut 
dicitur  (Metaph.  lib.  i,  c.  2).  Sed  tamen  ilia  modica  cognitio  quae  per 
sapientiam  de  Deo  haberi  potest,  omni  alii  cognitioni  praefertur. 

Ad  quartum  dicendum,  quod  veritas  et  cognitio  principiorum  inde- 
monstrabilium  dependet  ex  ratione  terminorum.  Cognito  enim  quid  est 
totum  et  quid  est  pars,  statim  cognoscitur  quod  omne  totum  est  majus 
sua  parte.  Cognoscere  autem  rationem  entis  et  non  entis,  et  totius  et 
partis,  et  aliorum  qu:e  consequuntur  ad  ens,  ex  quibus  sicut  ex  terminis 
consiituuntur  principia  indemonstrabilia,  pertinet  ad  sapientiam,  quia 
ens  commune  est  proprius  effectus  causas  altissimae,  scilicet  Dei.  Et  ideo 
sapientia  non  solum  utitur  principiis  indemonstrabilibus,  quorum  est 
intellectus,  concludendo  ex  eis,  sicut  etiam  aliae  scientiae,  sed  etiam 
judicando  de  eis,  et  disputando  contra  negantes.  Unde  sequitur  quod 
sapientia  sit  major  virtus  quam  intellectus. 
Cfr.  VI  Ethic,  1.  6-7. 

§  29.  —  Utrum  justitia,  prudentia,  fortitudo  et  temperantia 

sint  virtutes  cardinales. 

(De  Virtut.  Cardin.,  art.  1,  c) 

Ambrosius  dicit  (super  illud  Lucae,  cap.  vi  :  Beati  pauperes  spiriLu)  : 
Scimus  virtutes  esse  quatuor  cardinales :  temperantiam^  justitiam,  pru- 
dentiam,  fortitudinem. 

Respondeo  dicendum,  quod  cardinalis  a  cardine  dicitur,  in  quo  ostium 
vertitur,  secundum  illud  (Proverb.,  xxvi,  14^:  Sicut  ostium  vertitur  in 
cardine  suo^  ita  piger  in  lectulo  suo  ;  unde  virtutes  cardinales  dicuntur 
in  quibus  fundatur  vita  humana,  per  quam  ostium  iniroitur  ;  vita  autem 
tiumana  est  quae  est  homini  proportionata.  In  hoc  homine  autem  inve- 
nitur  primo  quidem  natura  sensitiva,  in  qua  convenit  cum  brutis  ;  ratio 
practica,  quae  est  homini  propria  secundum  suum  gradum  ;  et  intellectus 
speculativus,  qui  non  perfecte  in  homine  invenitur  sicut  invenitur  in 
Angelis,  sed  secundum  quamdam  participationem  animae.  Ideo  vita  con- 
templativa  non  est  proprie  humana,  sed  superhumaha;  vita  autem  volu- 
ptuosa,  quae  inhaeret  sensibilibus  bonis,  non  est  humana,  sed  bestialis. 
Vita  ergo  proprie  humana,  est  vita  activa,  quae  consistit  in  exercitio  vir- 
tutum  moralium;  et  ideo  proprie  virtutes  cardinales  dicuntur  in  quibus 
quodammodo  vertitur  et  fundatur  vita  moralis,  sicut  in  quibusdam  prin- 
cipiis  talis  vitae;  propter  quod  et  hujusmodivirtutes  principalesdicuntur. 

1.  Considerandum  est  autem,  quod  de  ratione  actus  virtuosi  quatuor 
existunt.  Quorum  unum  est,  ut  substantia  ipsius  actus  sit  in  se  modifi- 
cata  ;  ct  ex  hoc  actus  dicitur  bonus,  quasi  circa  debitam  materiam  existens, 
vel  debitis  circumstantiis  vestitus.  Secundum  autem  est,  ut  actus  sit 
debito  modo  se  habens  ad  subjectum,  ex  quo  firmiter  subjecto  inhaereat. 
Tertium  autem  est,  ut  actus  sit  debito  modo  proportionatus  ad  aliquid 
extrinsecum  sicut  ad  finem.  Et  haec  quidem  tria  sunt  ex  parte  ejus  quod 
per  rationem  dirigitur.  Quartum  autem  est  ex  parte  ipsius  rationis  diri- 
gentis,  scilicet  cognitio.  Et  haec  quatuor  Philosophus  tangit  in  iv  Ethic. 
cap.  3,  ubi  dicit,  quod  non  sufficit  ad  virtutem  quod  aliqua  sint  juste  vel 
temperate  comparata,  quod  pertinet  ad  modificationem  actus ;  sed  alia 
tria  requiruntur  ex  parte  operantis.  Primum  quidem,  ut  sit  sciens;  quod 
pertinet  ad  cognitionem  dirigentem.  Deinde,  quod  sit  eligens  et  reeligens 
propter  hoc,  idest  propter  debitum  finem  ;  quod  pertinet  ad  rectitudinem 
actus  in  ordine  ad  aliquid  extrinsecum.  Tertium  est,  si  firme  et  immobi- 
liter  adhaereat  et  operetur.  Haec  igitur  quatuor,  scilicet  cognitio  dirigens, 
rectitudo,  firmitas  et  moderatio,  etsi  in  omnibus  virtuosis  actibus  requi- 
rantur  ;  singula  tamen  horum  principalitatem  quamdam  habent  in  specia- 
libus  quibusdam  materiis  et  actibus. 

2.  Ex  parte  cognitionis  practicae  tria  requiruntur.  Quorum  primum  est 
consilium.  Secundum  est  judicium  de  consiliatis;  sicut  eiiam  in  raiione 

speculativa  invenitur  inventio  vei  inquisitio,  et  judicium.  Sed  quia  intel- 
lectus  practicus  prascipit  fugere  vel  prosequi,  quod  non  facit  speculativus 
intellectus;  ideo  tertio   ad  rationem  practicam  pertinet  praemeditari  de 
agendis ;  et  hoc  est  praecipuum  ad  quod  alia  duo  ordinantur.  Circa  pri- 
mum  autem  perficitur  homo  per  virtutem  eubuliae,  quae  est  bene  consilia- 
tiva.  Circa  seeundum  autem  perficitur   homo  per  synesim  et  gnomen, 
quibus  homo  fit  bene  judicativus,  ut  dicitur  in  vi  Ethic.  (cap.  lo  et  1 1). 
Sed  per  prudentiam  fit  ratio  bene  praeceptiva,  ut  ibidem  dicitur.  Unde 
manifestum  est  quod  ad  prudentiam  pertinet  id  quod  est  praecipuum  in 
cognitione  dirigente  ;  et  ideo  ex  hac  parte  ponitur  prudentia  virtus  car- 
dinalis.  —  Similiter  rectitudo  acius  per  comparationem  ad  aliquid  extrin- 
secum,  habet  quidem  rationem  boni  et  laudabilis  etiam  in  his  quae  perti- 
nent  ad  unum  secundum  se  ipsum;  sed  maxime  laudatur  in  his  quae  sunt 
ad  alterum ;  quando  scilicet  homo  actum  suum  rectificat  non  solumin 
his  quae  ad  ipsum  pertinent,  sed  etiam  in  his  quibus  cum  aliis  commu- 
nicat.  Dicit  enim  Philosophus  (Ethic.  lib.  v,c.  i),  quod  muiti  in  propriis 
quidem  virtute  uti  possunt;  in  his  autem  quae  sunt  ad  alterum,  non 
possunt ;  et  ideo  justitia  ex  hac  parte  ponitur  virtus  principalis^  per  quam 
homo  debito  modo  coaptatur  et  adaequatur  aliis,  cum  quibus  communi- 
care  habet ;  unde  et  vulgariter  dicuntur  justa  illa  quae  sunt  debito  modo 
coaptata.  —  Moderatio  autem,  sive  refrenatio,  ibi  praecipue  laudem  habet 
et  rationem  boni,  ubi  praecipue  passio  impellit,   quam  ratio   refrenare 
debet,  ut  ad  medium  virtutis  perveniatur.  Impellit  autem  passio  maxime 
ad  prosequendas  delectationes  maximas,  quae  sunt  delectationes  tactus;  et 
ideo  ex  hac  parte  ponitur  cardinalis  virtus   temperantia,  quae  reprimit 
concupiscentia  delectabilium  secundum  tactum.  —  Firmitas  autem  prae- 
cipue  laudem  habet  et  rationem  boni  in  illis  in  quibus  passio  maxime 
movet  ad  fugam  ;   et  hoc   praecipue  est  in  maximis   periculis,  quae  sunt 
pericula  mortis  ;  et  ideo  ex  hac  paviefortitudo  ponitur  virtus  cardinalis, 
per  quam  homo  circa  mortis  pericula  intrepide  se  habet. 

3.  Harum  autem  quatuor  virtutum  prudentia  quidem  est  in  ratione, 
justitia  autem  est  in  voluntate,  fortitudo  autem  in  irascibili,  temperantia 
autem  in  concupiscibili ;  quae  solae  potentiae  possunt  esse  principia  actus 
humani,  idest  voluntarii. 

Unde  patet  ratio  virtutum  cardinalium,  tum  ex  parte  modorum  virtutis, 
quae  sunt  quasi  rationes  formales,  tum  etiam  ex  parte  materiae,  tumetiam 
ex  parte  subjecti. 

Cfr.  S".  Th.  i-ii,  q.  lxi.  —  iii  Sent.,  Dist.  xxxiii,  q.  2,  art.  i .  —  11  Ethic.  1.  8. 


§  30.  —  Utrum  justitia  sit  praecipua  inter  virtutes 

morales. 

(S.  Th.  i-ii,  q.  Lxvi,  art.  4) 

Videtur  quod  justitia  non  sit  praecipua  inter  virtutes  morales.  i.  Majus 
enim  est  dare  alicui  de  proprio  quam  reddere  alicui  quod  ei  debetur.  Sed 


654  ETHICA    GENKRALIS 

primum  pertinet  ad  liberalitatem,  secundum  autem  ad  justitiam.  Ergo 
videtur  quod  liberalitas  sit  major  virtus  quam  justitia. 

2.  Prasterea,  illud  videtur  esse  maximum  in  unoquoque,  quod  est 
perfectissimum  in  ipso.  Sed,  sicut  dicitur  (Jacobi  i,^),  patientia  opus 
perfectum  habet.  Ergo  videtur  quod  patientia  sit  major  quam  justitia. 

3.  Praeterea,  magnanimitas  operatur  magnum  in  omnibus  virtutibus,  ut 
dicitur  (Ethic.  lib.  iv,  c.  3).  Ergo  magnificat  etiam  ipsam  justitiam.  Est 
igitur  major  quam  justitia. 

Sed  contra  est  quod  Philosophus  dicit  (Ethic.  lib.  v,  c.  i),  quod  (<  justi- 
tia  sit  praeclarissima  virtutum.  » 

CoNCLUsio.  —  Justitia  cum  inter  omnes  virtutes  morales  sit  rationi 
propinquior,  quia  in  voluntate  consistens  ordinat  hominem  non  solum  in 
seipso^sed  etiam  ad  alterum;  inter  morales  prcestantissima  est  :  quamin 
nobilitate  fortitudo,  et  postea  temperantia  sequitur. 

Respondeo  dicendum  quod  virtus  aliqua  secundum  suam  speciem 
potest  dici  major  vel  minor,  vel  simpliciter,  vel  secundum  quid.  Simpli- 
citer  quidem  dicitur  major,  secundum  quod  in  ea  majus  bonum  rationis 
relucet ;  et  secundum  hoc  justitia  inter  omnes  virtutes  morales  praecellit, 
tanquam  propinquior  rationi.  Quod  patet  et  ex  subjecto,  et  ex  objecto. 
Ex  subjecto  quidem,  quia  est  in  voiuntate  sicut  in  subjecto  ;  voluntas 
autem  est  appetitus  rationalis.  Secundum  autem  objectum  sive  materiam, 
quia  est  circa  operationes  quibus  homo  ordinatur  non  solum  in  seipso, 
sed  etiam  ad  alterum.  Unde  «  justitia  est  praeclarissima  virtutum  »,  ut 
dicitur  (Ethic.  lib.  v,loc.  sup.  cit.). 

Inter  alias  autem  virtutes  morales,  quae  sunt  circa  passiones,  tanto  in 
unaquaque  magis  relucet  rationis  bonum,  quanto  circa  majora  motus 
appetitivus  subditur  rationi.  Maximum  autem  in  his  quae  ad  hominem 
pertinent,  est  vita,  a  qua  omnia  alia  dependent.  Et  ideo  fortitudo,  quae 
appetitivum  motum  subdit  rationi  in  his  quae  ad  mortem  et  vitam  perti- 
nent,  primum  locum  tenet  inter  virtutes  morales,  quae  sunt  circa 
passiones,  tamen  ordinatur  infra  justitiam.  Unde  Philosophus  dicit 
(Rhet.  lib.  I,  C.9),  quod  k  necesse  est  maximas  esse  virtutes  quae  sunt 
aliis  honoratissimae  :  siquidem  est  virtus  potentia  benefactiva.  Propter 
hoc  fortes  et  justos  maxime  honorant.  Haec  quidem  in  bello_,  scilicet 
fortitudo,  haec  auiem,  scilicet  justitia,  et  in  bello,  et  in  pace  utilis  est.  » 

Post  fortitudinem  autem  ordinatur  temperantia,  quae  subjicit  rationi 

appeiitum  circa  ea  quae  immediate  ordinantur  ad  vitam  vel  in  eodem 
secundum  numerum,  vel  in  eodem  secundum  speciem,  scilicet  in  cibis 
et  venereis ;  et  sic  istae  tres  virtutes  simul  cum  prudentia  dicuntur  esse 
principales  etiam  dignitate. 

Secundum  quid  autem  dicitur  aliqua  virtus  esse  major,  secundum 
quod  adminiculum  vel  ornamentum  praebet  principali  virtuti;  sicut  sub- 
stantia  est  simpliciter  dignior  accidente;  aliquod  tamen  accidens  est 
secundum  quid  dignius  substantia,  inquantum  perficit  substantiam  in 
aliquo  esse  accidentali. 

Ad  primum  ergo   dicendum,    quod    actus   liberalitatis   oportet  quod 

fundetur  super  actum  justitiae  :  non  enim  esset  liberalis  datio,  si  non  de 
proprio  daret,  ut  (Polit.lib.  ii,  c.  3)  dicitur.  Unde  liberalitas  sine  justitia 
esse  non  posset,  quae  secernit  suum  a  non  suo  ;  justitia  autem  potest 
esse  sine  liberalitate.  Unde  justitia  simpliciter  est  major  liberalitate, 
tanquam  communior,  et  fundamentum  ipsius.  Liberalitas  autem  est 
secundum  quid  major,  cum  sit  quidam  ornatus  justitiae,  et  supplementum 
ejus. 

Ad  secundum  dicendum,  quod  patientia  dicitur  habere  opus  perfectum 
in  tolerantiamalorum,  in  quibus  non  solum  excludit  injustam  vindictam, 
quam  etiam  excludit  justitia;  neque  solum  odium,  quod  facit  charitas  ; 
neque  solum  iram,  quod  facit  mansuetudo  ;  sed  etiam  excludit  tristitiam 
inordinatam,  quae  est  radix  omnium  praedictorum  :  et  ideo  in  hoc  est 
perfectior  et  major,  quia  in  hac  materia  extirpat  radicem.  Non  autem  est 
simpliciter  perfectior  omnibus  aliis  virtutibus  ;  quia  fortitudo  non  solum 
sustinet  molestias  absque  perturbatione,  quod  est  patientiae  ;  sed  etiam 
ingerit  se  eis  cum  opus  fuerit ;  unde  quicumque  est  fortis,  est  patiens; 
sed  non  convertitur.  Est  autem  patientia  quaedam  fortitudinis  pars. 

Ad  tertium  dicendum,  quod  magnanimitas  non  potest  esse  nisi  aliis 
virtutibus  praeexistentibus,  ut  dicitur  (Ethic.  lib.  iv,c.  3).  Unde  compa- 
ratur  ad  alias  sicut  ornatus  earum  ;  et  sic  secundum  quid  est  major 
omnibus  aliis,  non  tamen  simpliciter. 

Cfr.  S,  Th.  ii-ii,  q.  cxxiii,  art.  12  ;  q.  cxli,  art.  8.  —  De  Virtut.  Card.,  art.  3. 

§  31.  —  Utrum  liceat  alicui  occidere  seipsum. 

(S.  Th.  ii-ii,  q.  LxiY,  art.  5) 

Videtur  quod  alicui  liceat  se  ipsum  occidere.  i.  Homicidium  enim  est 
peccatum,  inquantum  justitias  contrariaiur.  Sed  nullus  potest  sibi  ipsi 
injustitiam  facere,  ut  probatur  (Ethic.  lib.  v,  cap.  11).  Ergo  nullus  peccat 
occidendo  seipsum. 

2.   Praeterea,  occidere  malefactores  licet  habenti  publicam  potestatem. 

Sed  quandoque  ille  qui  habet  publicam  potestatem,  est  malefactor.  Ergo 
licet  ei  occidere  seipsum. 

3.  Praeterea,  licitum  est  quod  aliquis  spontanee  minus  periculum 
subeat,  ut  majus  periculum  vitet;  sicut  licitum  est  quod  aliquis  etiam 
sibi  ipsi  amputet  membrum  putridum,  ut  totum  corpus  salvetur.  Sed 
quandoque  aliquis  per  occisionem  sui  ipsius  vitat  majus  malum,  scilicet 
miseram  vitam,  vel  turpitudinem  alicujus  peccati.  Ergo  licet  alicui  occi- 
dere  seipsum. 

4.  Praeterea,  Samson  seipsum  interfecit,  ut  habetur  (Judicum,  xvi), 
qui  tamen  connumeratur  inter  sanctos,  ut  patet  (Hebr.  xi,  32).  Ergo  lici- 
lum  est  alicui  occidere  seipsum. 

5.  Praeterea,  (II  Machab.  xiv,  42)  dicitur  quod  Razias  quidam  seipsum 
interfecit ;  eligens  nobiliter  mori  potius  quam  subditus  Jieri  peccatoribus^ 
et  contra  natales  suos  indignis  injuriis  agi.  Sed  nihil  quod  nobiliter  fit 
et  fortiter,  est  illicitum.  Ergo  occidere  seipsum  non  est  iilicitum. 

Sed  contra  est  quod  Augustinus  dicit  (De  Civ.  Dei,  lib.  i,  cap.  20)  : 
«  Restat  ut  de  homine  intelligamus  iilud  quod  dictum  est :  Non  occi- 
des :  non  alterum,  ergo  nec  te.  Neque  enim  aliud  quam  hominem  occidit, 
qui  seipsum  occidit.  » 

CoNCLUsio. —  Seipsum  occidere^  cum  sit  contra  Dei,  et  sui^  ac  proximi 
charitatem,  nullo  modo  cuiquam  licet. 

Respondeo  dicendum  quod  seipsum  occidere  est  omnino  illicitum, 
triplici  ratione.  —  Primo  quidem,  quia  naturaliter  quaelibet  res  seipsam 
amat;  et  ad  hoc  pertinet  quod  quaelibet  res  naturaliter  conservat  se  in 
esse,  et  corrumpentibus  resistit  quantum  potesi.  Et  ideo  quod  aliquis 
seipsum  occidat,  est  contra  inclinationem  naturalem,  et  contra  charitatem, 
qua  quilibet  debet  seipsum  diligere.  Et  ideo  sui  ipsius  occisio  semper 
est  peccatum  mortale,  utpote  contra  naturalem  legem,  et  contra  chari- 
tatem  existens.  —  Secundo,  quia  quaelibet  pars  id  quod  est,  est  totius. 
Quilibet  autem  homo  est  pars  communitatis;  et  ita  quod  est,  est  commu- 
nitatis;  unde  in  hoc  quod  seipsum  interficit,  injuriam  communitati  facit, 
ut  patet  per  Philosophum  (Eihic.  lib.  v,  cap.  11).  —  Tertio,  quia  vita  est 
quoddam  donum  divinitus  homini  attributum,  et  ejus  potestati  subjectum 
qui  occidit  et  vivere  facit.  Et  ideo  qui  seipsum  vita  privat,  in  Deum  peccat ; 
sicut  qui  alienum  servum  interficit,  peccat  in  dominum,  cujus  est  servus; 
et  sicut  peccat  ille  qui  usurpat  sibi  judicium  de  re  sibi  non  commissa. 
Ad  solum  enim  Deum  pertinet  judicium  mortis  et  vitae,  secundum  illud 
(Deut.  XXXII,  39) :  Ego  occidam,  et  ego  viverefaciam. 

Ad  primum  ergo  dicendum,  quod  homicidium  est  peccatum,  non  solum 
quia  contrariatur  justitiae,  sed  etiam  quia  contrariatur  charitati  quam 
habere  debet  aliquis  ad  seipsum;  et  ex  hac  parte  occisio  sui  ipsius  est 
peccatum  per  comparationem  ad  seipsum.  Per  comparationem  autem  ad 
communitatem  et  ad  Deum,  habet  rationem  peccati,  etiam  per  opposi- 
tionem  ad  justitiam. 

Ad  secundum  dicendum,  quod  ille  qui  habet  publicam  potestatem 
potest  licite  malefactorem  occidere,  per  hoc  quod  potest  de  ipso  judicare. 

Nullus  autem  est  judex  sui  ipsius.  Unde  non  licet  habenti  publicam 
potestatem  seipsum  occidere  propter  quodcumque  peccatum  ;  licet  tamen 
ei  se  committere  judicio  aliorum. 

Ad  tertium  dicendum,  quod  homo  constituitur  dominus  sui  ipsius  per 
liberum  arbitrium  :  et  ideo  licite  potest  homo  de  seipso  disponere  quan- 
tum   ad  ea  quae  pertinent  ad  hanc  vitam,  quae  hominis  libero  arbitrio 
regitur.  Sed  trarisitus  de  hac  vita  ad  aliam  feliciorem  non  subjacet  libero 
arbitrio  hominis,  sed  potestati  divinae  ;  et  ideo  non  licet  homini  seipsum 
interficere,  ut  ad   feliciorem  transeat  vitam.  —  Similiter  etiam  nec  ut 
quaslibet  miserias  praesentis  vitae  evadat,  quia  ultimum  malorum  hujus 
vitae  et  maxime  terribile  est  mors,   ut  patet  per   Philosophum  (Ethic. 
lib.  III,  cap.  6).  Et  ideo  inferre  sibi  mortem  ad  alias  hujus  vitae  miserias 
evadendas,  est  majus  malum  assumere  ad  minoris  mali  vitationem. — 
Similiter  etiam  non  licet  seipsum  interficere  propter  aliquod  peccatum 
commissum ;  tum  quia  in  hoc  sibi  maxime  nocet  quod  sibi  adimit  neces- 
sarium  pcenitentiae  tempus :  tum  etiam  quia  malefactorem  occidere  non 
licet,  nisi  per  judicium  publicae  potestatis.  —  Similiter  etiam  non  licet 
muJieri  seipsam  occidere,  ne  ab  alio  corrumpatur ;  quia  non  debetinse 
committere  crimen  maximum,  quod  est  sui  ipsius  occisio,  utvitet  minus 
crimen  alienum;  non  enim  est  crimen  mulieris  per  violentiam  violatae, 
si  consensus  non  adsit,  quia  non  inquinatur  corpus   nisi  de  consensu 
mentis,  ut  Lucia  dixit.  Constatautem  minusessepeccatum  fornicationem 
vel  aduherium,  quam  homicidium,  et  praecipue  sui  ipsius;  quod  est  gra- 
vissimum,  quia  sibi  ipsi  nocet,  cui  maximam  dilectionem  debet :  est  etiam 
periculosissimum,  quia  non  restat  tempus  ut  per  poenitentiam  expietur. 
—  Simiiiter  etiam  nuUi  licet  seipsum  occidere  ob  timorem  ne  consentiat 
inpeccatum,  quia  non  sunt  facienda  malaut  veniant  bona,  vel  ut  vitentur 
mala,  praesertim  minora  et  minus  certa ;  incertum  enim  est  an  aliquis  in 
futurum  consentiat  in  peccatum;  potens  est  enim  Deus  hominem  qua- 
cumque  tentatione  superveniente  liberare  a  peccato. 

Ad  quartum  dicendum,  quod,  sicut  Augusiinus  dicit  (De  Civ.  Dei, 
lib.  I,  cap.  2  I ),  ((  nec  Samson  aliter  excusatur,  quod  seipsum  cum  hostibus 
ruina  domus  oppressit,  nisi  quod  latenter  Spiritus  Sanctus  hoc  jusserat, 
qui  per  illum  miracula  faciebat.  »  Et  eamdem  rationem  assignat  de  qui- 
busdam  sanctis  feminis,  quae  tempore  persecutionis  seipsas  occiderunt, 
quarum  memoria  in  Ecclesia  celebratur. 

Ad  quintum  dicendum,  quod  ad  fortitudinem  pertinet  quod  aliquis  ab 
alio  mortem  pati  non  refugiat  propter  bonum  virtutis,  et  ut  vitet  pecca- 
tum;  sed  quod  aliquis  sibi  ipsi  inferat  mortem,  ut  vitet  mala  poenalia, 
habet  quidem  quamdam  speciem  fortitudinis  (propter  quod  quidam 
seipsos  interfecerunt,  aestimantes  se  fortiter  agere,  de  quorum  numero 
Razias  fuit);  non  tamen  est  vera  fortitudo,  sed  jnagis  quaedam  moUities 
animi  non  valentis  mala  poenalia  sustinere,  ut  patet  per  Philosophum 
(Ethic.  lib.  III,  cap.  7),  et  per  Augustinum  (De  Civ.  Dei,  lib.  i,  cap.  23). 
Cfr.  V  Ethic,  1.  17. 


42 


658  ETHICA    SPECIALIS 


§  32.  —  Utrum  naturalis  sit  homini  possessio  exteriorum 

rerum. 

(S.  Th.  ii-ii,  q.  Lxvi,  art.  1) 

Videtur  quod  non  sit  naturalis  homini  possessio  exteriorum  rerum. 
I.  NuUus  enim  debet  sibi  attribuere  quod  Dei  est.  Sed  dominium  om- 
nium  creaiurarum  est  proprium  Dei,  secundum  illud  (Psal.  xxiii,  i)  : 
Domini  est  terra,  etc.  Ergo  non  est  naturalis  homini  possessio  rerum 
exteriorum. 

2.  Pragterea,  Basilius  (Homil.  super  Luc.  xii,  i8)  exponens  verbum  di- 
vitis  dicentis  :  Congregabo  omnia  quce  nata  sunt  mihi^  et  bona  mea,  dicit : 
«  Dic  mihi,  quae  tua?  unde  ea  sumens  in  vitam  tulisti  ?  »  Sed  illa  quae 
homo  possidet  naturaliter,  potest  aiiquis  convenienter  dicere  esse  sua. 
Ergo  homo  non  possidet  naturaliter  exteriora  bona. 

3.  Praeterea,  sicut  Ambrosius  dicit  (De  Fide,  lib.  i,  cap.  i),  «  dominus 
nomen  est  potestatis.  »  Sed  homo  non  habet  potestatem  super  res  exte- 
riores ;  nihil  enim  potest  circa  earum  naturam  immutare.  Ergo  possessio 
exteriorum  rerum  non  est  homini  naturaiis. 

Sed  contra  est  quod  dicitur  (Psal.  viii,8)  :  Omnia  subjecisti  sub  pedi- 
bus  ejus^  scilicet  hominis. 

CoNCLUSio.  —  Esthomini  rerum  exteriorum  aliqua  naturalis possessio, 
non  quidem  quantum  ad  naturam  ecirum^  sed  quantum  ad  usum,  quo 
ipsis  secundum  rationem  et  voluntatem  uti  potest  ad  suum  commodum  et 
utilitatem. 

Respondeo  dicendum  quod  res.  exterior  potest  dupliciter  considerari  : 
uno  modo  quantum  ad  ejus  naturam,  quae  non  subjacet  humanae  pote- 
stati,  sed  solum  divinae,  cui  omnia  ad  nutum  obediunt  ;  alio  modo 
quantum  ad  usum  ipsius  rei  ;  et  sic  habet  homo  naturale  dominium 
exteriorum  rerum,  quia  per  rationem  et  voluntatem  potest  uti  rebus 
exterioribus  ad  suam  utilitatem,  quasi  propter  se  factis ;  semper  enim 
imperfectiora  sunt  propter  perfectiora.  Et  ex  hac  ratione  Phiiosophus 
probat  (Polit.  lib.  i,  cap.  3),  quod  possessio  rerum  exteriorum  est  homini 
naturalis.  Hoc  autem  naturale  dominium  super  ceteras  creaturas,  quod 
competit  homini  secundum  rationem,  in  qua  imago  Dei  consistit,  mani- 
festatur  in  ipsa  hominis  creatione  (Gen.  i,  26),  ubi  dicitur  ;  Faciamus 
hominem  ad  imaginem  et  similitudinem  nostram;  et  prcesit  piscibusmaris^ 
et  volatilibus  cceli,  et  bestiis^  universceque  terrce  *. 

I.  Homo  utitur  omnium  rerum  generibus  ad  sui  utililatem  :  quibusdam  quidem  ad 
esum,  quibusdam  vero  ad  vestitum  ;  unde  et  a  natura  nudus  est  institutus,  utpote 
potens  ex  aliis  sibi  vestitum  praestare,  sicut  etiam  nullum  sibi  congruum  nutri- 
mentum  natura  prseparavit  nisi  lac,  ut  ex  diversis  rebus  sibi  cibum  conquireret; 
quibusdam  vero  ad  vehiculum;  nam,  in  motus  celeritate  et  in  fortitudine  ad  susti- 
nendos   labores,   multis  animalibus    infirmior   invenitur,   quasi  aliis  animalibus  ad 

Ad  primum  ergo  dicendum,  quod  Deus  habet  principale  dominium 
omnium  rerum;  et  ipse  secundum  suam  providentiam  ordinavitquasdam 
res  ad  corporalem  hominis  sustentationem  :  et  propter  hoc  homo  habei 
naturale  rerum  dominium,  quantum  ad  potestatem  utendi  ipsis. 

Ad  secundum  dicendum,  quod  dives  ille  reprehenditur  ex  hoc  quod 
pu.tabat  exieriora  bona  esse  principaliter  sua,  quasi  non  accepisset  eaab 
aiio,  scilicet  a  Deo. 

Ad  tertium  dicendum,  quod  ilia  ratio  procedit  de  dominio  exteriorum 
rerum  quantum  ad  naturas  ipsarum  ;  quod  quidem  dominium  soli  Deo 
convenit,  ut  dictum  est. 

Cfr.  S.  c.  G.,  III,  c.  22.  —  I  Politic,  1.  5. 


§  33.  —  Utrum  liceat  alicui  rem  aliquam  quasi  propriam 

possidere. 

(S.  Th.  ii-ii,  q.  Lxvi,  art.  2) 

Videtur  quod  non  liceat  alicui  rem  aliquam  quast  propriam  possidere. 
I.  Omne  enim  quod  est  contra  jus  naturale,  est  illicitum.  Sed  secundum 
jus  naturale  omnia  sunt  communia  ;  cui  quidem  communitati  contrariatur 
proprietas  possessionum.  Ergo  illicitum  est  cuilibet  homini  appropriare 
sibi  aliquam  rem  exteriorem. 

2.  Praeterea,  Basilius  dicit  (Homil.  super  Lucam,  xii,  i8) :  «  Sicut  qui 
praeveniens  ad  spectaculaprohiberetadvenientes,  appropriando  sibi  quod 
ad  communem  usum  ordinatur,  similes  sunt  divites,qui  communia,quae 
praeoccupaverunt,  aestimant  sua  esse.  »  Sed  illicitum  esset  prascludere 
viam  aliis  ad  potiendum  communibus  bonis.  Ergo  illicitum  est  appro- 
priare  sibi  aliquam  rem  communem. 

3.  Praeierea,  Ambrosius  dicit  (serm.  lxiv,  de  Tempore  ;  et  habetur  in 
DecretiSjdist.  47,  c.  Sicuthi) :  «  Proprium  nemo  dicat,  quod  est  commune.» 
Appellat  autem  commune  res  exteriores,  sicut  paiet  ex  his  quae  prse- 
mittit.  Ergo  videtur  illicitum  esse  quod  aiiquis  appropriet  sibi  aiiquam 
rem  exteriorem. 

Sed  contra  est  quod  Augustinus  dicit  (lib.  De  haeresibus,  haeresi^o)  : 
«  Apostolici  dicuntur  qui  se  hoc  nomine  arrogantissime  vocaverunt,  eo 
quod  in  suam  communionem  non  acciperent  utentes  conjugibus,  et  res 
proprias  possidentes ;  quales  habet  catholica  Ecclesia  et  monachos,  et 
clericos  plurimos.  »  Sed  ideo  isti  haeretici  sunt,  quia  se  ab  Ecclesia  sepa- 
rantes,  nullam  spem  putant  eos  habere  qui  utunturhis  rebus,  quibusipsi 
carent.  Estergo  erroneum  dicere  quod  non  liceat  homini  propria  possi- 
dere. 

auxilium  sibi  praeparatis.  Et  super  hoc  omnibus  sensibilibus  utitur  ad  intellectualis 
cognitionis  perfectionem.  Unde  et  de  homine  in  Psalmis  dicitur  ad  Deum  directo 
sermone  :  Omnia  subjecisti  sub  pedibus  ejus  (Psal.  viii,  8).  Et  Aristoteles  dicit  (Polit.,  i, 
c.  5)  quod  homo  habet  naturale  dominium  super  omnia  animalia.  (S.  c.  G.,  iii,  c.  23.) 

CoNCLUsio.  —  Quanquam  hominem  non  deceat  aliquid  ut  proprium 
habere,  quoad  usum,  impium  tamen  est  et  erroneum  asserere  ipsum  non 
posse  quidpiam  proprium  habere^  quoad potestatem  procurandi  et  dispen- 
sandi. 

Respondeo  dicendum  quod  circa  rem  exteriorem  duo  competunt  ho- 

mini :  quorum  unum  est  potestas  procurandi  et  dispensandi,  et  quantum  ad 

hoc  licitum  est  quod  homo  propria  possideat.  Est  etiam  necessarium  ad 

humanam  vitam  propter  tria  :  primo  quidem,   quia  magis  sollicitus  est 

unusquisque  ad  procurandum  aliquid  quod  sibi  soli  competit,  quam  id 

quod  est  commune  omnium  vel  multorum ;  quia  unusquisque  laborem 

fugiens,  relinquit  alteri  id  quod  pertinet  ad  commune,   sicut  accidit  in 

multitudine  ministrorum  :  alio  modo,  quia  ordinatius  res  humanae  tra- 

ctantur,  si  singulis  imminet  propria  cura  alicujus  rei  procurandae  ;  esset 

autem  confusio,  si  quilibet  indistincte  quaelibet  procuraret:  tertio,  quia 

per  hoc  magis  pacificus  status  hominum  conservatur,  dum  unusquisque 

re  sua  contentus  est.  Unde  videmus  quod  inter  eos  qui  communiier  et  ex 

indiviso  aliquid  possident,  frequentius  jurgia  oriuntur  *.  —  Aliud  vero 

quod  competit  homini  circa  res  exteriores,  est  usus  ipsarum;  et  quantum 

ad  hoCf  non  debet  homo  habere  res  exteriores  ut  proprias,  sed  ut  com- 

munes,  ut  scilicet  de  facili  aliquis  eas  communicetin  necessitate  aliorum. 

Unde  Apostolus  dicit  (i  Timoth.  vi,  1 7) :  Divitibus  hujus  sceculi prcecipe.. 

facile  tribuere^  communicare  de  bonis. 

Ad  primum  ergo  dicendum,  quod  communitas  rerum  attribuitur  juri 
naturali,  non  quia  jus  naturale  dictet  omnia  essepossidendacommuniter, 
et  nihil  esse  quasi  proprium  possidendum  ;  sed  quia  secundum  jus  natu- 
rale  non  est  distinctio  possessionum,  sed  magis  secundum  humanum 
condictum,  quod  pertinet  ad  jus  positivum.  Unde  proprietas  possessio- 
num  non  est  contra  jus  naturale,  sed  juri  naturali  superadditur  per  adin- 
ventionem  rationis  humanas. 

Ad  secundum  dicendum,  quod  ilie  qui  praeveniens  ad  spectacuia  praepa- 
raret  aliis  viam,  non  illicite  ageret;  sed  ex  hoc  illicite  agit,  quod  alios 
prohibet:  etsimiliter  dives  nonilliciteagit,  si  praeoccupans  possessionem 
rei,  quae  a  principio  erat  communis,  aliis  etiam  communicet;  peccat 
autem,  si  alios  ab  usu  illius  rei  indiscrete  prohibeat.  Unde  Basilius  ibi- 
dem  dicit:  «  Cur  tu  abundas_,  ille  vero  mendicat,  nisi  ut  tu  bonae  dispen- 
sationis  meritaconsequaris,  ille  vero  patientiae  praemiis  coronetur  ?  » 

Ad  tertium  dicendumy  quod  cum  dicit  Ambrosius  :  «  Nemo  proprium 
dicat  quod  est  commune,  »  loquitur  de  proprietate  quantum  ad  usum  ; 
unde  subdit :  «  Plus  quam  sufficeret  sumptui,  violenter  obtentum  est.  » 

Cfr.  II  Politic,  1.  4. 

I.  Si  consideretur  iste  ager  absolute,  non  habet  undc  magis  sit  hujus  quam  illius; 
sed  si  consideretur  per  respectum  ad  opportunitalcm  colcndi  et  ad  pacificum  usum 
agri,  secundum  hoc  habet  quamdam  commensurationcm  quod  sit  unius  et  non  altc- 
rius.  (S.  Th.  ii-ii,  q.  lvii,  art.  3,  c.) 

§  34.  —  Quod  reprobandum  sit  generalem  possessionum 

communitatem. 

(II  Politic.,1.  4) 

Postquam  Philosophus  improbavit  legem  Socratis  quantum  ad  commu- 
nitatem  mulierum  et  puerorum,  hic  improbat  eam  quantum  ad  commu- 
nitatem  possessionum.  Quaerit  igitur,  utrum  oporteat  ordinare  quod  illi 
qui  debent  conservari  secundum  optimam  conversationem  civilem, 
habeant  possessiones  communes  vel  non  communes,  seu  utrum  melius 
sit  quod  possessiones  et  usus  earum  sint  communes  omnibus,  quam  quod 
unusquisque  habeat  propriam  possessionem,  sicut  nunc  est. 

Distinguit  primo  modos  quibus  possibile  est  cives  communicare  in 
bonis  possessis.  Et  ponit  tres  modos  :  quorum  primus  est  quod  unus- 
quisque  habeat  seorsum  proprium  campum,  sed  omnes  fructus  camporum 
deferantur  ad  commune  et  distribuantur  in  omnes  :  quod  observabatur 
apud  quasdam  nationes.  Secundus  modus  est  quod  e  converso  terra  sit 
communis  et  communiter  colatur,  sed  fructus  agrorum  dividantur  inter 
cives  ad  proprium  usum  cujuslibet  :  et  hic  modus  apud  quosdam 
barbaros  observabatur.  Tertius  modus  est,  ut  et  campi  et  fructus  sint 
communes  :  quod  Socrates  lege  statuendum  esse  dicebat. 

I.  Deinde  ostendit  quid  sit  verum  circa  propositam  quaestionem :  et 
primo  improbat  legem  Socratis  de  communitate  possessionum,  ostendens 
quee  mala  ex  ea  sequerentur  ;  secundo  ostendit  quae  bona  per  eam  toUe- 
rentur. 

Circa  primum  ponit  tres  rationes  :  quarum  prima  est,  quia  si  posses- 
siones  essent  communes  omnium  civium,  oporteret  alterum  duorum 
esse  :  sciiicet  quod  vel  agri  colerentur  per  aliquos  extraneos,  vel  per 
aliquos  ex  civibus.  Et  si  quidem  per  alios  colerentur,  haberet  aliquam 
difficultatem,  quia  difficile  esset  advocare  tot  extraneos  agricoias  :  tamen 
hic  modus  esset  facilior,  quam  si  aliqui  ex  civibus  laborarent  :  hoc  enim 
exhiberet  multas  difficultates.  Non  enim  esset  possibile  quod  omnes 
cives  colerent  agros  :  oporteret  enim  majores  majoribus  negotiis  inten- 
dere,  minores  autem  agriculturse  :  et  tamen  oporteret  quod  majores,  qui 
minus  laborarent  circa  agriculturam,  plus  acciperent  de  fructibus  ;  et  sic 
non  aequaliter  secundum  proportionem  corresponderet  perceptio  fru- 
ctuum  operibus,  sive  laboribus  agricultUx^-ae  :  et  propter  hoc  ex  neces- 
sitate  orirentur  accusationes  et  ligitia,  dum  minores  qui  plus  laborant, 
murmurarent  de  majoribus  quod  parum  laborantes  multum  acciperent, 
ipsi  autem  e  contrario  minus  acciperent  plus  laborantes.  Et  sic  patet 
quod  ex  hac  lege  non  sequeretur  unitas  civitatis,  ut  Socrates  volebat,  sed 
potius  dissidium.  —  Secunda  ratio  est  quod  valde  difficile  est,  quod 
multi  homines  simul  ducant  vitam,  et  communicent  in  quibusdam 
humanis  bonis  et  praecipue  in  divitiis.  Videmus  enim  quod  illi  qui.in 

aliquibus  divitiis  communicant,  multas  habent  dissensiones  ad  invicem, 
ut  patet  in  his  qui  simul  peregrinantur  :  frequenter  enim  ad  invicem 
dissentiunt  ex  his  quae  expendunt  in  cibis  et  potibus  computum  faciendo, 
et  aliquando  pro  modico  se  invicem  propulsant  et  offendunt  verbo  vel 
facto.  Unde  patet  quod  si  omnes  cives  haberent  communes  omnes  posses- 
siones,  pJurima  litigia  inter  eos  existerent.  —  Tertia  ratio  est  quod 
homines  maxime  offenduntur  suis  famulis  quibus  muhum  indigent  ad 
aliqua  servilia  ministeria ;  et  hoc  propter  communitatem  conversationis 
vitae  :  qui  enim  non  frequenter  simul  conversantur,  non  frequenter 
habent  turbationes  ad  invicem.  Ex  quo  patet  quod  communicatio  inter 
homines  existens  est  frequenter  causa  discordiae.  Uhimo  autem  conciudit 
quod  praemissae  difficuhates  et  aliae  similes  sequerentur  ex  communitate 
possessionum  in  civitate. 

2.  Ostendit  Aristoteles  quae  bona  per  prasdictam  legem  tollerentur.  Et 
ponit  tres  rationes  :  circa  quarum  primam  dicit,  quod  si  ita  ordinetur  in 
civitatibus,  sicut  nunc  se  habet,  quod  scilicet  possessiones  sint  civibus 
divisae,  et  hoc  ordinetur  pulchris  consuetudinibus  et  justis  legibus, 
habebit  magnam  dififerentiam  in  excessu  bonitatis  et  utiiitatis  respectu 
ejus  quod  Socrates  dicebat.  Utrobique  enim  invenitur  aliquid  boni  : 
scilicet  ei  in  hoc  quod  ponuntur  possessiones  propriae,  et  in  hoc  quod 
ponuntur  communes.  Sed  si  possessiones  sunt  propriae,  et  ordinetur  per 
rectas  leges  et  consuetudines  quod  cives  sibi  invicem  communicent  de 
suis  bonis,  habebit  talis  modus  vivendi  bonum,  quod  est  ex  utroque  : 
scilicet  et  ex  communitate  possessionum  et  distinctione  earum.  Oportet 
enim  possessiones  simpliciter  quidem  esse  proprias  quantum  ad  proprie- 
tatem  dominii,  sed  secundum  aliquem  modum  communes.  Ex  hoc  enim 
quod  sunt  propriae  possessiones,  sequitur  quod  procurationes  posses- 
sionum  sunt  divisae,  dum  unusquisque  curat  de  possessione  sua.  Et  ex 
hoc  sequuntur  duo  bona  :  quorum  unum  est  quod  dum  unusquisque 
intromittit  se  de  suo  proprio  et  non  de  eo  quod  est  aherius,  non  fiunt 
ligitia  inier  homines  quae  solent  fieri  quando  multi  habent  unam  rem 
procurare,  dum  uni  videtur  sic  et  alii  aliter  faciendum.  Aliud  bonum  est 
quod  unusquisque  magis  augebit  possessionem  suam  insistens  ei  solli- 
citius  tanquam  propriae.  Et  hoc  modo  erunt  possessiones  divisae,  sed' 
propter  virtutem  civium,  qui  erunt  in  invicem  liberales  et  benefici,  erunt 
communes  secundum  usum,  sicut  dicitur  in  proverbio,  quod  ea  quae 
sunt  amicorum  sunt  communia.  Et  ne  cui  videatur  impossibile,  sub- 
jungit  quod  in  quibusdam  civitatibus  bene  dispositis  est  hoc  statutum 
quod  quaedam  sint  ipso  facto  communia  quantum  ad  usum,  quaedam 
autem  fiant  communia  per  voluntatem  ab  ipsis  dominis,  dum  scilicet 
unusquisque  habens  propriam  possessionem,  quaedam  de  bonis  suis  facit 
provenire  in  utiHtatem  suorum  amicorum,  et  quibusdam  de  bonis  suis 
utuntur  amici  sui  per  seipsos,  tamquam  rebus  communibus.  Sicut  erat 
in  civitate  Lacedaemonia  in  qua.unus  poterat  uti  servo  aiterius  ad  suum 
ministerium  ac  si  esset  proprius  servus.  Similiter  poterant  uti  equis  et 
canibus  et  vehiculis  aliorum  lamquam  suis,  si  indigerent  ire  ad  agros,  in 

eadem  tamen  regione.  Unde  manifestum  est  quod  multo  melius  est  quod 
sint  proprias  possessiones  secundum  dominium,  sed  quod  fiant  communes 
aliquo  modo  quantum  ad  usum.  Quomodo  autem  usus  rerum  propria- 
rum  possit  fieri  communis,  hoc  pertinet  ad  providentiam  boni  legisla- 
toris.  —  Secundaratio  est  quod  non  potest  de  facili  enarrari  quantum  sit 
delectabile  reputare  aliquid  esse  sibi  proprium.  Venit  enim  haec  dele- 
ctatio  ex  hoc  quod  homo  amat  seipsum  ;  propter  hoc  enim  vult  sibi 
bona.  Nec  hoc  est  vanum,  quod  aliquis  habet  amicitiam  ad  seipsum ;  sed 
naturale  est.  Quandoque  tamen  juste  vituperatur  aliquis  ex  hoc  quod  est 
amator  sui  ipsiu^.  Sed  quando  hoc  in  vituperium  dicitur,  non  est  hoc 
simpliciter  amare  seipsum,  sed  magis  quam  oportet ;  sicut  et  amatores 
pecuniarum  vituperantur,  quas  tamen  omnes  aliquo  modo  amant  :  quia 
amatores  pecuniarum  vituperantur  inquantum  amant  eas  magis  quam 
oportet.  Hanc  autem  delectationem,  quae  est  de  rcbus  propriis  habendis, 
aufert  lex  Socratis.  —  Tertia  ratio  est  quod  vaJde  delectabile  est  quod 
homo  donet  vel  auxilium  ferat  vel  amicis,  vel  extraneis  vel  quibuscumque 
aliis  :  quod  quidem  fit  per  hoc  quod  homo  habet  propriam  posses- 
sionem  :  unde  etiam  hoc  bonum  tollit  lex  Socraiis  auferens  proprietatem 
possessionum.  Ultimo  autem  concludit  quod  ista  inconvenientia  accidunt 
his  qui  volunt  nimis  unire  civitatem  introducendo  communitatem 
possessionum. 

3.  Lex  quidem  Socratis  praedicta  videtur  bona  in  superficie,  et  videtur 
quod  sit  amabilis  ab  hominibus  :  et  hoc  propter  duo.  Primo  propter 
bonum  quod  aliquis  suspicatur  futurum  ex  tali  lege.  Quando  enim  aliquis 
audit,  quod  inter  cives  sint  omnia  communia,  suscipit  hoc  cum  gaudio, 
reputans  amicitiam  admirabilem  futuram  per  hoc  omnium  ad  omnes. 
Secundo  propter  mala,  quae  putat  tolli  per  hanc  legem.  Accusat  enim 
aliquismala,  quae  nunc  fiunt  in  civitatibus,  sicut  disceptationes  hominum 
ad  invicem  circa  contractus,  et  judicia  de  testimoniis  falsis,  et  hoc  quod 
pauperes  adulantur  divitibus,  tamquam  omnia  ista  fiant  propter  hoc  quod 
possessiones  non  sunt  communes.  —  Sed  si  aliquis  recte  consideret, 
nihil  horum  fit  propter  hoc  quod  possessiones  non  sunt  communes,  sed 
propter  malitiam  hominum.  Videmus  enim  quod  illi  qui  possident 
aliqua  in  communi,  multo  magis  dissident  ad  invicem,  quam  iili  qui 
habent  separatas  possessiones.  Sed  quia  pauci  sunt  illi  qui  habent  posses- 
siones  communes  respectu  illorum  qui  habent  divisas,  propter  hoc 
pauciora  ligitia  veniunt  ex  communitate  possessionum  :  tamen  si  orhnes 
haberent  communes,  multo  plura  litigia  essent. 

Homo  autem  non  solum  debet  considerare  quot  malis  priventur  illi 
qui  habent  communes  possessiones,  sed  etiam  quot  bonis  priventur. 
Debet  enim  legislator  sustinere  aliqua  mala,  ne  priventur  majora  bona  : 
tot  autem  bona  privantur  per  hanc  legem  Socratis,  quod  videtur  esse 
impossibilis  talis  conversatio  vitae  *. 
Cfr.  De  Rege  et  Regno,  lib.  iv,  c.  9. 

I.  Haec  positio  est  impossibiliset  per  consequens  contra  rationem.  (De  Reg.  etRegn., 
lib.  IV,  c.  9.) 

CAPUT  SECUNDUM 
DE   OFFICIIS    ET  JURIBUS   HOMINIS  SOCIALIS 

Art.   I.  —  DE  SOCIETATE  DOMESTICA 


§  35.  —  Utrum  matrimonium  sit  de  jure  naturali. 

(S.Th.  Supp.,  q.  XLi,  art.  1) 

Videtur  quod  matrimonium  non  sit  naturale.  i.  Quia  jus  naturale  est 
quod  natura  omniaanimaliadocuit.  Sed  inaliis  animalibus  est  conjunctio 
sexuum  absque  matrimonio.  Ergo  matrimonium  non  est  de  jure  naturali. 

2.  Praeterea,  id  quod  est  de  jure  naturali,  invenitur  in  omnibus  homi- 
nibus  secundum  quemlibet  statum  eorum.  Sed  matrimonium  non  fuit  in 
quolibet  statu  hominum  :  quia,  sicut  dicit  TuUius  (Delnvent.Rhetor., 
I,  2),  c(  homines  a  principio  silvestres  erant,  et  tunc  nemo  scivit  proprios 
liberos,  nec  certas  nuptias  »  ;  in  quibus  matrimonium  consistit.  Ergo  non 
est  naturale. 

3.  Praeterea,  naturalia  sunt  eadem  apud  omnes.  Sed  non  eodem  modo 
est  matrimonium  apud  omnes;  cum  pro  diversis  legibus  diversimode 
matrimonium  celebretur.  Ergo  non  est  naturale. 

4.  Praeterea,  illa  sine  quibus  potest  salvari  naturae  intentio,  non  viden- 
tur  esse  naturalia.  Sed  natura  intendit  conservationem  speciei  per  gene- 
rationem,  quae  potest  esse  sine  matrimonio,  ut  patet  in  fornicariis.  Ergo 
matrimonium  non  est  naturale. 

Sed  contra  est  quod  in  principio  Digestorum  (1.  Juri  operam,  ff.  De  just. 
et  jure)  dicitur  :  «  Naturale  est,  quod  natura  omnia  animalia  docuit  : 
hinc  descendit  maris  et  feminae  conjunctio,  quam  nos  matrimonium 
appellamus;  hinc  liberorum  procreatio,  hinc  educatio.  » 

Praeterea,  Philosophus  (Ethic.  lib.  viii,  cap.  12)  dicit  quod  «  homo  est 
magis  naturaliter  conjugale  animal  quam  politicum.  »  Sed  «  homo  est 
naturaliter  animal  politicum  et  gregale  »,  ut  ipse  dicit  (Politic.  lib.  i, 
cap.  2).  Ergo  est  naturaliter  conjugale  :  et  sic  conjugium,  sive  matri- 
monium,  est  naturale. 

CoNCLUSio.  —  Matrimonium  de  jure  naturce,  vel  naturale  est^  non  quia 
sit  a  natura^  sed  quia  ad  ipsum  propter  bomim  prolis  et  mutuum  Jidele 
obsequium,  maxime  natura  inclinat. 

Respondeo  dicendum  quod  aliquid  dicitur  esse  naturale  dupliciter  : 
uno  modo  sicut  ex  principiis  naturae  ex  necessitate  causatum  ;  et  sic 
matrimonium  non  est  naturale,  nec  aliquid  eorum  quae  mediante  vel 
movente  libero  arbitrio  complentur  :  alio  modo  dicitur  naturale,  ad 
quod  natura  inclinat,  sed  mediante  libero  arbitrio  completur;  sicut  actus 
virtutum,  vel  virtutes  dicuntur  naturales  ;  et  hoc  modo  matrimonium  est 

naturale  ;  quia  ratio  naturalis  ad  ipsum  inclinat  dupliciter.  —  Primo 
quantum  ad  principalem  ejus  finem,  qui  est  bonum  prolis.  Non  enim 
intendit  natura  solum  generationem  prolis,  sed  etiam  traductionem  et 
promotionem  usque  ad  perfectum  statum  hominis,  inquantum  homo  est, 
qui  est  virtutis  status.  Unde,  secundum  Philosophum  (Ethic.  lib.  viii, 
cap.  II  et  12),  tria  a  parentibus  habemus,  scilicet  esse^  nutrimentum  et 
disciplinam.  Filius  autem  a  parente  educari  et  instrui  non  posset,  nisi 
determinatos  et  certos  parentes  haberet  :  quod  non  esset,  nisi  esset  aliqua 
obligatio  viri  ad  mulierem  determinatam,  quae  matrimonium  facit.  — 
Secundo  quantum  ad  secundarium  finem  matrimonii,  qui  est  mutuum 
obsequium  sibi  a  conjugibus  in  rebus  domesticis  impensum.  Sicut  enim 
naturalis  ratio  dictat  ut  homines  simul  cohabitent,  quia  unus  non  sufficit 
sibi  in  omnibus  quae  ad  ipsam  vitam  pertinent,  ratione  cujus  dicitur 
homo  naturaliter  politicus  ;  ita  etiam  eorum  quibus  indigetur  ad  huma- 
nam  vitam,  quaedam  opera  sunt  competentia  viris,  quaedam  mulieribus. 
Unde  natura  movet  ut  sit  quaedam  viri  ad  mulierem  associatio,  in  qua 
est  matrimonium.  Et  has  duas  causas  ponit  Philosophus  (Ethic.  lib.  viii, 
loc.  cit.)  *. 

Ad  primum  ergo  dicendum,  quod  natura  hominis  ad  aliquid  inclinat 
dupliciter  :  uno  modo,  quia  est  conveniens  naturae  generis,  et  hoc  est 
commune  omnibus  animalibus  :  alio  modo  quia  est  conveniens  naturae 
differentiae  qua  species  humana  abundat  a  genere,  inquantum  est  ratio- 
nalis,  sicut  est  prudentiae  actus  vel  temperantiae.  Et  sicut  natura  generis 
quamvis  sit  una  in  omnibus  animalibus,  non  tamen  eodem  modo  est  in 
omnibus,  ita  etiam  non  inclinat  eodem  modo  in  omnibus,  sed  secundum 
quod  unicuique  competit.  Ad  matrimonium  ergo  inclinat  natura  hominis 
ex  parte  differentiae,  quantum  ad  raiionem  secundam  assignatam  ;  unde 
Philosophus  (loc.  sup.  cit.,et  Politic.lib.  i,  cap.  i)  hanc  rationem  assignat 
in  hominibus  supra  alia  animalia  :  sed  quantum  ad  rationem  primam 
inclinat  ex  parte  generis  :  unde  dicit  quod  filiorum  procreatio  communis 
est  omnibus  animalibus.  Tamen  ad  hoc  non  inclinat  natura  eodem  modo 
in  omnibus  animalibus  :  quia  quaedam  animalia  sunt  quorum  filii  nati 
statim  possunt  sufficienter  sibi  victum  quaerere,  vel  ad  quorum  sustenta- 
tionem  mater  sufficit;  et  in  his  non  est  aliqua  maris  ad  feminam  deter- 
minatio  :  in  iilis  autem  quorum  filii  indigent  utriusque  sustentatione, 
sed  ad  parvum  tempus ,  invenitur  aiiqua  determinatio  quantum  ad 
tempus  illud,  sicut  in  avibus  quibusdam  patet.  Sed  in  homine,  quia 
indiget  filius  cura  parentum  usque  ad  magnum  tempus,  est  maxima  deter- 
minatio  masculi  ad  feminam,  ad  quam  etiam  natura  generis  inclinat. 

Ad  secundum  dicendum,  quod  verbum  Tullii  potest  esse  verum  quan- 
tum  ad  aliquam  gentem,  si  tamen  accipiatur  principium  proximum 
illius    gentis,    per    quod   ab  aliis  gentibus   est   distincta;    quia  non  in 

I.  Matrimonium,  inquamum  est  in  officium  naturae,  statuitur  lege  naturae  ;  inquan- 
tum  est  sacramentum,  statuitur  jure  divino  ;  inquantum  est  in  officium  communitatis, 
statuitur  lege  civili.  (ivSent.,  Dist.  XXXIV,  q  i,art.  1,3^.4.)  —  Vid.  S.Th.  Supp.,q.XLii, 
art.  I.  ^ — ' '^ 

.  .^;^"™^^'^; 

omnibus  perducitur  ad  effectum  id  ad  quod  naturalis  ratio  inclinat  :  non 
autem  est  verum  universaliter,  quia  a  principio  humani  generis  sacra 
Scriptura  recitat  fuisse  conjugia. 

Ad  tert mm  dicendiim,  quod,  secundum  Philosophum  (Eth.lib.vii, 
cap.  14),  «  natura  humana  non  est  immobilis,  sicut  divina.  »  Et  ideo 
diversificantur  ea  quae  sunt  de  jure  naturali,  secundum  diversos  status  et 
conditiones  hominum  ;  quamvis  ea  quae  sunt  in  rebus  divinis  naturaliter, 
nullo  modo  varientur. 

Ad  quartum  dicendum,  quod  natura  non  tantum  intendit  esse  in  prole, 
sed  etiam  perfectum  esse,  ad  quod  exigitur  matrimonium,  ut  ex  dictis 
patet. 

§  36.  —  Utrum  inseparabilitas  uxoris  sit  de  lege 

naturae. 

(S.  Th.  Supp.,  q.  Lxvir,  art.  l^ 


Videtur  quod  inseparabilitas  uxoris  non  sit  de  lege  naturae.  i.  Lex 
enim  naturae  communis  est  apud  omnes.  Sed  nulla  lege  praeter  legem 
Christi  fuit  prohibitum  uxorem  dimitiere.  Ergo  inseparabilitas  uxoris 
non  est  de  lege  naturae. 

2.  Praeterea,  sacramenta  non  sunt  de  lege  naturae.  Sed  inseparabilitas 
matrimonii  ad  sacramenti  bonum  pertinet.  Ergo  non  est  de  lege  naturae. 

3.  Praeterea,  conjunctio  viri  et  feminae  in  matrimonio  ordinatur  princi- 
paliter  ad  prolis  generationem,  et  educationem,  et  instructionem.  Sed  haec 
omnia  aliquocerto  tempore  consummantur.  Ergo  post  illud  tempus  licet 
uxorem  dimittere  sine  aliquo  praejudicio  legis  naturae. 

4.  Praeterea,  ex  matrimonio  principaliter  quaeritur  bonum  prolis.  Sed 
inseparabilitas  matrimonii  est  contra  bonum  prolis,  quia,  ut  dicunt  phi- 
losophi,  aliquis  vir  non  potest  ex  aliqua  femina  prolem  accipere,  qui 
tamen  ex  alia  accipere  posset,  et  quae  etiam  ab  alio  viro  impraegnaretur. 
Ergo  inseparabilitas  matrimonii  magis  est  contra  legem  naturae  quam  de 
lege  naturae. 

Sed  contra^  illud  praecipue  estdelege  naturaequod  natura  bene  instituta 
accepit  in  sui  principio.  Sed-  inseparabilitas  matrimonii  est  hujusmodi, 
ut  patet  (Matth.xix,  4-6).  Ergo  est  de  lege  naturae. 

Praeterea,  de  lege  naturae  est  quod  homo  Deo  non  contrarietur.  Sed 
homo  quodammodo  contrarius  esset  Deo,  si  separaret  quos  Deus  con- 
junxit.  Cum  ergo  ex  hoc  habeatur  inseparabilitasmatrimonii  (Matth.xix), 
videtur  quod  sit  de  lege  naturae. 

CoNCLUSio.  —  Cum  conjugii  Jines  sint  ita  a  lege  naturce  constituti^  iit 
perpetuo  liberi  educentur^  hceredesque  instituantur,  merito,  eodem  jure 
vir  ab  uxore  separari  non  potest. 

Respondeo  dicendum  quod  matrimonium  ex  intentione  naturae  ordi- 
natur  ad  educationem  prolis,  non  solum  ad  aliquod  tempus,  sed  per 
totam  vitam  prolis.  Unde  de  lege  naturae  est  quod  parentes  filiis  thesau- 

rizent,  et  filii  parentum  haercdcs  sint  (II  Gor.  xii).  Et  ideo  cum  proles  sit 
commune  bonum  viri  et  uxoris,  opoVtet  eorum  societatem  perpetuo  per- 
manere  indivisam,  secundum  legis  naturae  dictamen.  Et  sic  inseparabi- 
litas  matrimonii  est  de  lege  naturae. 

Ad  primum  ergo  dicendum,  quod  sola  lex  Christi  humanum  genus  ad 
perfectum  adduxit,  reducens  illud  in  statum  novitatis  naturae.  Unde  et  in 
lege  Moysi,  et  in  legibus  humanis  non  potuit  totum  auferri  quod  contra 
legem  naturae  erat ;  hoc  enim  soli  legi  spiritus  vitae  reservatum  est. 

Ad  secundum  dicendum,  quod  inseparabilitas  competit  matrimonio, 
secundum  quod  est  signum  perpetuae  conjunctionis  Christi  et  Ecclesiae, 
et  secundum  quod  est  in  officium  naturae  ad  bonum  prolis  ordinatum, 
ut  dictum  est  (in  corp.).  Sed  quia  separatio  matrimonii  magis  directe 
repugnat  significationi  sacramenti  quam  proiis  bono,  cui  ex  consequenti 
repugnat,  inseparabilitas  matrimonii  magis  in  bono  sacramenti  intelli- 
gitur  quam  in  bono  prolis  ;  quamvis  in  utroque  intelligi  possit  :  et 
secundum  quod  pertinet  ad  bonum  prolis,  erit  de  lege  naturae,  non  autem 
secundum  quod  pertinet  ad  bonum  sacramenti. 

Ad  tertium  patet  solutio  ex  dictis  (in  corp.  et  in  solut.  praec). 

Ad  quartum  dicendum,  quod  matrimonium  principaliter  ordinatur  ad 
bonum  commune,  ratione  principalis  finis,  qui  est  bonum  prolis  ; 
quamvis  etiam  ratione  finis  secundarii  ordinetur  ad  bonum  personse 
matrimonium  contrahentis,  prout  per  se  est  in  remedium  concupiscentiae. 
Et  ideo  in  legibus  matrimonii  magis  attenditur  quid  omnibus  expediat, 
quam  quid  uni  competere  possit.  Quamvis  ergo  matrimonii  inseparabi- 
litas  impediat  bonum  prolis  in  aliquo  homine,  tamen  est  conveniens  ad 
bonum  prolis  simpliciter.  Et  propter  hoc  ratio  non  sequitur. 


Art.  II.  —  DE  SOCIETATE  POLITICA 


§  37.  —  De  necessitate  et  institutione  societatis  politicae 

§1  1.  Status  socialis  hominibus  naturalis  et  necessarius. 

(i  Ethic,  1.  1) 

Sciendum  est  quod  quia  homo  naturaliter  est  animal  sociale,  utpote 
qui  indiget  ad  suam  vitam  muhis,  quae  sibi  ipse  solus  praeparare  non 
potest;  consequens  est  quod  homo  naturaliter  sit  pars  alicujus  multitu- 
dinis,  per  quam  praestetur  sibi  auxilium  ad  bene  vivendum. 

Quo  quidem  auxilio  indiget  ad  duo.  —  Primo  quidem  ad  ea  quae  sunt 
vitae  necessaria,  sine  quibus  praesens  vita  transigi  non  potest :  et  ad  hoc 
auxiliatur  homini  domestica  multitudo,  cujus  est  pars.  Nam  quilibet 
homo  a  parentibus  habet  generationem  et  nutrimentum  et  disciplinam. 
Et  similiter  singuli,  qui  sunt  partes  domesticae  familiae,  se  invicem  juvant 

ad  necessaria  vitae.  —  Alio  modo  juvatur  homo  a  multitudine,  cujus  est 
pars,  ad  vitae  sufficientiam  perfectam ;  scilicet  ut  homo  non  solum  vivat, 
sed  et  bene  vivat,  habens  omnia  quae  sibi  sufficiunt  ad  vitam :  et  sic  homini 
auxiliatur  multitudo  civilis,  cujus  ipse  est  pars^  non  solum  quantum  ad 
corporaiia,  prout  scilicet  in  civitate  sunt  multa  artificia,  ad  quae  una  do- 
mus  sufficere  non  potest;  sed  etiam  quantum  ad  moralia  ;  inquantum 
scilicet  per  publicam  potestatem  coercentur  insolentes  juvenes  metu 
poenae,  quos  paterna  monitio  corrigere  non  valet. 


§§  2.  Civitatis  origo  gradatim  describitur.  (i  Politic,  1. 1) 

1 .  Considerandum  est  quod  omnis  humana  communicatio  est  secundurn 
aliquos  actus.  Actuum  autem  humanorum  quidam  sunt  quotidiani^  sicut 
comedere,  calefieri  ad  ignem,  et  alia  hujusmodi.  Quasdam  autem  non 
sunt  quoiidiana,  sicut  mercari,  pugnare,  et  alia  hujusmodi.  Naturale  est 
autem  hominibus,  ut  in  utroque  genere  operum  sibi  communicent  se 
invicem  juvantes.  Et  ideo  nihii  aliud  est  domus  quam  quaedam  commu- 
nitas  secundum  naturam  constituta  in  omnem  diem,  id  est  ad  actus,  qui 
occurrunt  quotidie  agendi.  Et  hoc  manifestatur  consequenter  per  nomina. 
Quidam  enim  Charondas  nomine  nominat  eos  qui  communicant  in  domo, 
homosipuous,  quasi  unius  pulmenti,  quia  communicant  in  cibo.  Quidam 
autem  alius  nomine  Epimenides,  natione  Cretensis,  vocat  eos  «  homo- 
capnous  »  quasi  unius  fumi,  quia  sedent  ad  eumdem  ignem. 

2.  Prima  communicatio  quae  est  ex  pluribus  domibus,  vocatur  vicus  : 
et  dicitur  prima  ad  differentiam  secundae  quae  est  civitas.  Haec  autem 
communitas  non  est  constituia  in  diem  sicut  domus,  sed  est  instituta 
gratia  usus  non  diurnalis.  Illi  enim  qui  sunt  convicanei,  non  communi- 
cant  sibi  in  actibus  quotidianis  in  quibus  communicant  sibi  illi  qui  sunt 
unius  domus,  sicut  est  comedere,  sedere  ad  ignem  et  hujusmodi :  sed 
communicant  sibi  in  aliquibus  exterioribus  actibus  non  quotidianis. 

Communitas  vici  maxime  videtur  esse  secundum  naturam.  Nihil  enim 
est  magis  naturale  quam  propagatio  multorum  ex  uno  in  animahbus ;  et 
hoc  facit  viciniam  domorum.^Hos  enim  qui  habent  domos  vicinas,  qui- 
dam  vocant  collactaneos,  puerosque,  idest  filios,  et  puerorum  pueros, 
idest  nepotes  ,  ut  intelligamus  quod  hujusmodi  vicinia  domorum  ex  hoc 
primo  processit  quod  fiiii  et  nepotes  multiplicati  instituerunt  diversas 
domos  juxta  se  habitantes.  Unde  cum  multiplicatio  prolis  sit  naturalis, 
sequitur  quod  communitas  vici  sit  naturalis.  —  Etquia  ex  muitiplicatione 
prolis  constituta  est  vicinia,  ex  hoc  processit  quod  a  principio  quaelibet 
civitas  regebatur  a  rege  ;  et  adhuc  aliquae  gentes  habent  regem.  Omnis 
enim  domus  regitur  ab  aliquo  antiquissimo,  sicut  a  patrefamiiias  regun- 
tur  filii.  Et  exinde  contingit,  quod  etiam  tota  vicinia,  quae  erat  instituta 
ex  consanguineis,  regebatur  propter  cognationem  ab  aliquo  qui  erat 
principalis  in  cognatione,  sicut  civitas  regitur  a  rege.  Unde  Homerus 
dixit,  quod  unusquisque  uxori  et  pueris  suis  instituit  ieges,  sicut  rex  in 

civitate.  Ideo  autem  hocregimen  a  domibus  et  vicisprocessit  ad  civitates, 
quia  diversi  vici  sunt  sicut  civitas  dispersa  in  diversas  partes ;  et  ideo 
antiquitus  habitabant  homines  dispersi  per  vicos,  non  tamen  congregati 
in  unam  civitatem.  Sic  ergo  regimen  regis  super  civitatem  vel  gentem 
processit  a  regimine  antiquioris  in  domo  vel  vico. 

3.  Sicut  vicus  constituitur  ex  pluribus  domibus,  ita  civitas  ex  pluribus 
vicis.  Civitas  autem  est  communitas  perfecta  :  cum  enim  omnis  commu- 
nicatio  omnium  hominum  ordinetur  ad  aliquid  necessarium  vitae,  illa  erit 
perfecta  communitas,  quae  ordinatur  ad  hoc  quod  homo  habeat  sufficienter 
quicquid  est  necessarium  ad  vitam  :  talis  autem  communitas  est  civitas. 
Est  enim  de  ratione  civitatis,  quod  in  ea  inveniantur  omnia  quae  suffi- 
ciuntad  vitam  humanam,  sicut  contingit  esse.  Etpropter  hoc  componitur 
expluribus  vicis,  inquorum  uno  exercetur  ars  fabrilis,  in  alio  ars  textoria, 
et  sic  de  aliis.  Unde  manifestum  est  quod  civitas  est  communitas  per- 
fecta.  Est  autem  primitus  facta  gratia  vivendi,  ut  scilicet  homines  suffi- 
cienter  invenirent  unde  vivere  possent:  sed  ex  ejus  esse  provenit,  quod 
homines  non  solum  vivant,  sed  quod  bene  vivant,  inquantum  per  leges 
civitatis  ordinatur  vita  hominum  ad  virtutes. 

Communitas  civitatis  est  quidem  naturalis.  Ad  quod  probandum, 
ponit  Philosophus  duas  rationes  :  quarum  prima  talis  est.  Finis  rerum 
naturalium  est  natura  ipsarum.  Sed  civitas  est  finis  prasdictarum  com- 
munitatum,  de  quibus  ostensum  est  quod  sunt  naturales  :  ergo  civitas  est 
naturalis.  Quod  autem  natura  sit  finis  rerum  naturalium,  sic  probatur. 
lilud  dicimus  esse  naturam  uniuscujusque  rei,  quod  convenit  ei  quando 
est  ejus  generatio  perfecta :  sicut  natura  hominis  est  quam  habet  post 
perfectionem  generationis  ipsius :  et  similiter  et  de  equo,  et  de  domo  : 
ut  tamen  natura  dornus  intelligatur  forma  ipsius.  Sed  dispositio  rei  quam 
habet  perfecta  sua  generatione,  est  finis  omnium  eorum  quae  sunt  ante 
generationem  ipsius :  ergo  illud  quod  est  finis  naturalium  principiorum 
ex  quibus  aliquid  generatur,  est  natura  rei.  Et  sic  cum  civitas  generetur 
ex  praemissis  communitatibus,  quae  sunt  naturales,  ipsa  erit  naturalis.  — 
Secunda  autem  ratio  talis  est.  Illud  quod  est  optimum  in  unoquoque,  est 
finis,  et  cujus  gratia  aliquid  fit :  sed  habere  sufficientiam  est  optimum  :  ergo 
habet  rationem  finis.  Et  sic,  cum  civitas  sit  communitas  habens  per  se 
sufficientiam  vitae,  ipsa  est  finis  praemissarum  communitatum. 

Ostendit  ex  his  Aristoteles  quod  homo  sit  naturaliter  civile  animal.  — 
Et  primo  concludit  hoc  ex  naturalitate  civitatis.  Civitas  enim  est  eorum 
quae  sunt  secundum  naturam  :  et  cum  civitas  non  sit  nisi  congregatio 
horrtinum,  sequitur  quod  homo  sit  animal  naturaliter  civile.  Posset  autem 
hoc  alicui  venire  in  dubium  ex  hoc,  quod  ea  quae  sunt  secundum  natu- 
ram  omnibus  insunt.  Non  autem  omnes  homines  inveniuntur  esse  habi- 
tatores  civitatum.  Et  ideo  ad  hanc  dubitationem  excludendam  conse- 
quenter  dicit  quod  aliqui  sunt  non  civiles  propter  fortunam,  utpote  quia 
sunt  expulsi  de  civitate,  vel  propter  paupertatem  necesse  habent  excolere 
agros,  aut  animalia  custodire.  Et  hoc  patet  quod  non  est  contrarium  ei 
quod  dictum  est,  quod  homo  sit  naturaliter  civilis  :  quia  et  alia  naturalia 

aliquando  deficiunt  propter  fortunam:  puta,  cum  alicui  amputatur  ma- 
nus,  vel  cum  privatur  ocuio.  Sed  si  aliquis  homo  habeat  quod  non  sit 
civiiis,  propter  naturam,  aut  nequam  est,  utpote  cum  hoc  contingit  ex 
corruptione  naturae  humanae ;  aut  est  melior  quam  homo,  inquantum 
scilicet  habet  naturam  perfectiorem  aliis  hominibus  communiter,  ita 
quod  per  se  sibi  possit  sufficere  absque  hominum  societate  ;  sicut  fuit  in 
Joanne  Baptista,  et  Antonio  eremita  *.  —  Secundo  probat  hoc  ex  propria 
operatione  hominis.  Dicimus  enim  quod  naturu  nihil  facit  frustra,  quia 
semper  operatur  ad  finem  determinatum.  Unde,  si  natura  attribuit  alicui 
rei  aliquid  quod  est  de  se  ordinatum  ad  aliquem  finem,  sequitur  quod 
ille  finis  detur  illi  rei  a  natura.  Videmus  enim  quod  cum  quaedam  alia 
animalia  habeant  vocem,  solus  homo  supra  alia  animalia  habet  loquu- 
tionem.  Nam  etsi  quaedam  animalia  loquutionem  humanam  proferant, 
non  tamen  proprie  loquuntur,  quia  non  intelligunt  quid  dicunt,  sed  ex 
usu  quodam  tales  voces  proferunt.  Est  autem  differentia  inter  sermonem 
et  simpiicem  vocem.  Nam  vox  est  signumtristitiae  et  delectationis,  et  per 
consequens  aliarum  passionum,  utirae  et  timoris,  quae  omnes  ordinantur 
ad  delectationem  et  tristitiam ;  et  ideo  vox  datur  aliis  animalibus,  quorum 
natura  usque  ad  hoc  pervenit,  quod  sentiant  suas  delectationes  et  tris- 
titias,  et  hoc  sibi  invicem  significent  per  aliquas  naturales  voces,  sicut 
leo  perrugitum,  et  canis  per  latratum,  loco  quorum  nos  habemus  inter- 
jectiones.  —  Sed  loquutio  humana  significat  quid  est  utile  et  quid  noci- 
vum.  Ex  quo  sequitur  quod  significet  justum  et  injustum.  Consistit  enim 
justitia  et  injustitia  ex  hoc  quod  aliqui  adaequentur  vel  non  adasquentur 
in  rebus  utilibus  et  nocivis.  Et  ideo  loquutio  est  propria  hominibus; 
quia  hoc  est  proprium  eis  incomparatione  ad  alia  animalia,  quod  habeant 
cognitionem  boni  et  mali,  ita  et  injusti,  et  aliorum  hujusmodi,  quae 
sermone  significari  possunt.  Cum  ergo  homini  datus  sit  sermo  a  natura, 
et  sermo  ordinetur  ad  hoc,  quod  homines  sibi  invicem  communicent  in 
utili  et  nocivo,  justo  et  injusto,  et  aliis  hujusmodi ;  sequitur,  ex  quo 
natura  nihil  facit  frustra,  quod  naturaliter  homines  in  his  sibi  commu- 
nicent.  Sed  communicatio  in  istis  facit  domum  et  civitatem.  Igitur  homo 
est  naturaliter  animal  domesticum  et  civile. 

Ex  hinc  in  omnibus  hominibus  est  quidam  naturalis  impetus  ad  com- 
munitatem  civitatis,  sicut  et  ad  virtutes.  Sed  tamen,  sicut  virtutes  acqui- 
runtur  per  exercitium  humanum,  ita  civitates  sunt  institutae  humana 
industria.  Ille  autem  qui  primo  instituit  civitatem,  fuit  causa  hominibus 
maximorum  bonorum.  Homo  enim  est  optimum  animalium  si  perficiatur 
in  eo  virtus,  ad  quam  habet  inclinationem  naturalem.  Sed  si  sit  sine  lege 

I.  Singuli  enim  homines  comparantur  ad  totam  civitatem,  sicut  partes  hominis  ad 
hominem.  Quia  sicut  manus  aut  pes  non  potest  esse  sine  homine,  it^  nec  unus  homo 
est  per  se  sibi  sufficiens  ad  vivendum  separatus  a  civitate.  Si  autem  contingat,  quod 
aliquis  non  possit  communicare  societate  civitatis  propter  suam  pravitatem,  est  pejor 
quam  homo,  et  quasi  bestia.  Si  vero  nullo  indigeat,  et  quasi  habens  per  se  sufficien- 
tiam,  ct  propter  hocnon  sit  pars  civitatis,  est  melior  quam  homo.  Est  enim  quasi 
quidam  deus.  (Ibid.) 

et  justitia,  homo  est  pessimum  omnium  animalium:  quia  injustitia  tanto 
est  saevior,  quanto  plurahabeat  arma,  idest  adjumentaad  male  faciendum. 
Homini  autem  secundum  suam  naturam  convenit  prudentia  et  virtus 
quae  de  se  sunt  ordinata  ad  bonum ;  sed  quando  homo  est  malus,  utitur 
eis  quasi  quibusdam  armis  ad  male  faciendum  :  sicutper  astutiam  cogitat 
diversas  fraudes,  et  per  abstinentiam  potens  fit  ad  tolerandum  famem  et 
sitim,  ut  magis  in  malitia  perseveret,  et  simiiiter  de  aliis.  Et  inde  est, 
quod  homo  sinevirtute  quantum  ad  corruptionem  irascibilis  est  maxime 
scelestus  et  silvestris,  utpote  crudelis  et  sine  affectione  :  ct  quantum  ad 
corruptionem  concupiscibilis  est  pessimus  quantum  ad  venerea,  et 
quantum  ad  voracitatem  ciborum.  Sed  homo  reducitur  ad  justitiam  per 
ordinem  civilem  :  quod  patet  ex  hoc,  quod  eodem  nomine  apud  Graecos 
nominatur  ordo  civilis  communitatis,  et  judicium  justitias,  scilicet  AaYj. 
Unde  manifestum  est,  quod  ille  qui  civitatem  instituit,  abstulit  homi- 
nibus  quod  essent  pessimi,  et  reduxit  eos  ad  hoc  quod  essent  optimi 
secundum  justitiam  et  virtutes. 

Cfr.  De  Regne  et  Regno,  i,  c.  i. 


§  38.  —  Inter  tres  priuoipales  formas  regiminis 
prsevalet  monarchia. 

(Opusc.  De  Rege  et  Regno,  i,  c.  2  et5) 

§§  1.  Quod  utilius  est  multitudinem  hominum  simul  viventium  regi 

per  unum  quam  per  plures. 

His  autem  praemissis  requirere  oportet,  quid  provinciae  vel  civitati 
magis  expedit,  utrum  a  pluribus  regi,  vei  uno. 

I.  Hoc  autem  considerari  potest  ex  ipso  fine  regiminis. 

Ad  hoc  enim  cujuslibet  regentis  ferri  debet  intentio  ut  ejus  quod  re- 
gendum  suscepit,  salutem  procuret.  Gubernatoris  enim  est  navem  contra 
maris  pericula  servando,  illaesam  perducere  ad  porium  salutis,  Bonum 
autem  et  salus  consociatae  multitudinis  est,  ut  ejus  unitas  conservetur, 
quas  dicitur  pax,  qua  remota  socialis  vitae  perit  utilitas,  quinimo  multi- 
tudo  dissentiens  sibi  ipsi  fit  onerosa.  Hoc  igitUr  est  ad  quod  maxime 
rector  multitudinis  intendere  debet,  ut  pacis  unitatem  procuret.  Nec 
recte  consiliatur,  an  pacem  faciat  in  multitudine  sibi  subjecta,  sicut  me- 
dicus,  an  sanet  infirmum  sibi  commissum.  Nulius  enim  consiliari  debet, 
de  fine  quem  intendere  debet,  sed  de  his  quae  sunt  ad  finem.  Propterea 
Apostolus  commendata  fidelis  populi  unitate  :  Solliciti^  inquit  (Ephes. 
IV,  3),  sitis  servare  unitatem  spiritus  in  vinculo  pacis.  Quanto  igitur  re- 
gimen  efficacius  fuerit  ad  unitatem  pacis  servandam  tanto  erit  utilius. 
Hoc  enim  utilius  dicimus,  quod  magis  perducit  ad  finem.  Manifestum 
est  autem  quod  unitatem  magis  efficere  potest  quod  est  per  se  unum, 
quam  plures.  Utilius  igitur  est  regimen  unius  quam  piurium. 

Amplius^  manifestum  est  quod  plures  multitudinem  nullo  modo 
conservant,  si  omnino  dissentirent.  Requiritur  enim  in  piuribus  quaedam 
unio  ad  hoc,  quod  quoquo  modo  regere  possint,  quia  nec  multi  navem 
in  unam  partem  traherent,  nisi  aliquo  modo  conjuncti.  Uniri  autem 
dicuntur  plura  per  appropinquationem  ad  unum.  Melius  igitur  regit 
unus  quam  plures  ex  eo  quod  appropinquant  ad  unum. 

Adhuc,  ea  quae  sunt  ad  naturam  optime  se  habent,  in  singulis  enim 
operatur  natura,  quod  optimum  est ;  commune  autem  naturale  regimen 
2ib  uno  est.  In  membrorum  enim  multitudine  unum  est  quod  omnia 
movet,  scilicetcor;  et  in  partibus  animae,  una  vis  principaliter  praesidet, 
sciiicet  ratio.  Est  etiam  apibus  unus  rex,  et  in  toto  universo  unus  Deus 
factor  omnium  et  rector.  Et  hoc  rationabiliter.  Omnis  enim  multitudo 
derivatur  ab  uno.  Quare  si  ea  quae  sunt  secundum  artem,  imitantur  ea 
quae  sunt  secundum  naturam,  et  tanto  magis  opus  artis  est  melius  quahto 
magis  assequitur  similitudinem  ejus  quod  est  in  natura,  necesse  est  quod 
in  humana  multitudine  optimum  sit  quod  per  unum  regatur  *. 

2.  Hoc  etiam  experimentis  apparet.  Nam  provinciae  vel  civitates  quae 
non  reguntur  ab  uno,  dissensionibus  laborant,  et  absque  pace  fluctuant, 
ut  videatur  adimpleri  quod  Dominus  per  Prophetam  conqueritur,  dicens 
(Jerem.xii,  19) :  Pastores  multi  demoliti  sunt  vineam  meam.  E  contrario 
vero  provinciae  et  civitates  quae  sub  uno  rege  reguntur,  pace  gaudent, 
justitia  florent,  et  affluentia  rerum  laetantur.  Unde  Dominus  pro  magno 
munere  per  prophetas  populo  suo  promittit,  quod  poneret  sibi  caput 
unum,  et  quod  princeps  unus  erit  in  medio  eorum. 

§§  2.  Quod  in  dominio  plurium  magis  saepe  contingit  dominium 
tyrannicum,  quam  ex  dominio  unius ;  et  ideo  regimen  unius  melius  est. 

Cum  autem  inter  duo,  ex  quorum  utroque  periculum  imminet,  eligere 
oportet,  illud  potissime  eligendum  est,  ex  quo  sequitur  minus  malum. 
Ex  monarchia  autem  si  in  tyrannidem  convertatur,  minus  malum  sequi- 
tur  quam  ex  regimine  plurium  optimatum  quando  corrumpitur.  Dissensio 
enim  quae  plurimum  sequitur  ex  regimine  plurium,  contrariatur  bono 
pacis;  quod  est  praecipuum  in  multitudine  sociali :  quod  quidem  bonum 
per  tyrannidem  non  tollitur,  sed  aliqua  particularium  hominum  bona 

I.  De  Regimine  mixto.  —  Est  de  ratione  legis  humanae  ut  instituatur  a  gubernantc 
communitatem  civitatis  ;  et  secundum  hoc  distinguuntur  leges  humanae  secundum 
diversa  regiraina  civitatum.  Quorum  unum  est  regnum,  quando  scilicet  civitas  guber- 
natur  abuno;  et  secundum  hoc  accipiuntur  constitutiones  principum.  Aliud  vero 
regimen  est  aristocratia,  id  est,  principatus  optimorum  vel  optimatum  ;  et  secundum 
hoc  sumuntur  responsa  prudentum,  et  etiam  senatusconsulta.  Aliud  regimen  est  oli- 
garchia,  id  cst,  principatus  paucorum  divitum  et  potentum;  et  secundum  hoc  sumitur 
jus  praetorium,  quod  etiam  honorarium  dicitur.  Aliud  autcm  regimen  est  populi, 
quod  norainatur  democratia;  et  secundum  hoc  sumuntur  plebiscita. —  Est  etiam 
aliquod  regimen  ex  istis  commixtum,  quod  est  optimum  ;  et  sccundum  hoc  sumitur 
«  lex  quam  majores  natu  simul  cum  plebibus  sanxerunt »,  ut  Isidorus  dicit.  (S.  Th.  i-ii, 
q.  xcv,  art.  4,  c.)  —  Cfr.  Ibid.,  q.  cv,  art.  i. 

impenduntur,  nisi  talis  fuerit  excessus  tyrannidis  quod  in  totam  com- 
munitatem  desaeviat.  Magis  igiturpraeoptandum  est  unius  regimen  quam 
multorum,  quamvis  ex  utroque  sequantur  pericula. 

AdhuCy  illud  magis  fugiendum  videtur,  ex  quo  pluries  sequi  possunt 
magna  pericula;  frequentius  autem  sequuntur  maxima  pericula  multitu- 
dinis  ex  multorum  regimine,  quam  ex  regimine  unius.  Plerumque  enim 
contingit  ut  ex  .pluribus  aliquis  ab  intentione  communis  boni  deficiat, 
quam  quod  unus  tantum.  Quicumque  autem  ex  pluribus  praesidentibus 
divertat  ab  intentione  communis  boni,  dissensionis  pericuium  in  subdito- 
rum  multitudine  imminet,  quia  dissentientibus  principibus  consequens 
est  ut  in  multitudine  sequatur  dissensio.  Si  vero  unus  praesit,  plerumque 
quidem  ad  bonum  commune  respicit;  aut  si  a  bono  communi  intentio- 
nem  avertat,  noii  statim  sequitur  ut  ad  subditorum  depressionem  intendat, 
quod  est  excessus  tyrannidis  et  in  malitia  regiminis  maximum  gradum 
tenet.  Magis  igitur  sunt  fugienda  pericula  quae  proveniunt  ex  guberna- 
tione  multorum  quam  ex  gubernatione  unius. 

AmpliuSy  non  minus  contingit  in  tyrannidem  verti  regimen  multorum 
quam  unius,  sed  forte  frequentius.  Exorta  namque  dissensione  per  regi- 
men  plurium  contingit  saepe  unum  super  alios  superare  et  sibi  soli  multi- 
tudinis  dominium  usurpare :  quod  quidem  ex  his  quae  pro  tempore  fue- 
runt,  manifeste  inspici  potest.  Nam  fere  omnium  muitorum  regimen  est 
in  tyrannidem  terminatum,  ut  in  Romana  Republica  manifeste  apparet. 
Quae  cum  diu  per  plures  magistratus  administrata  fuisset,  exortis  simul- 
tatibus,  dissensionibus  et  bellis  civilibus,  in  crudelissimos  tyrannos  inci- 
dit,  et  universaliter  si  quis  praeterita  facta  et  quae  nunc  fiunt,  diligenter 
consideret,  plures  invenietexercuissetyrannidem  in  terris  quaeper  multos 
reguntur,  quam  in  iliis  quae  gubernantur  per  unum. 

Si  igitur  regimen  quod  est  optimum  regimen,  maxime  vitandum  vide- 
atur  propter  tyrannidem,  tyrannisautemnon  minus,  sed  magis  contingere 
solet  in  regimine  plurium  quam  unius,  relinquitur  simpliciter  magis  esse 
expediens  sub  rege  uno  vivere  quam  sub  regimine  plurium. 

Cfr  S.  Th.  ii-ii,  q.  l,  art.  r  ad  2. —  x  Ethic.  ad  Nicom.,  1. 10.  —  iii  Politic,  1.  14. 


§  39.  —  Utrum  sit  licitum  occidere  malefactores. 

(S.  Th.  ii-ii,  q.  Lxiv,  art.  2) 

Videtur  quod  non  sit  licitum  occidere  hominespeccatores.  i.  Dominus 
enim  (Matth.xiii)  in  parabola  prohibuit  extirpare  zizania,  qui  sunt  fiiii 
nequam,  ut  ibidem  dicitur.  Sed  omne  quod  est  prohibitum  a  Deo,  est 
peccatum.  Ergo  occidere  peccatorem  est  peccatum. 

2.  Praeterea,  justitia  humana  conformatur  justitiae  divinae.  Sed  secun- 
dum  divinam  justitiam  peccatores  ad  poenitentiam  reservantur,  secundum 
illud  (Ezech.xvni,  23,etxxxiii,  ii)  :   Nolo  mortem  peccatoris,   sed  ut 

convertatur  et  vivat.  Ergo  videtur  omnino  esse  injustum  quod  peccatores 
occidantur. 

3.  Praeterea,  illud  quod  est  secundum  se  malum,  nullo  bono  fine  fieri 
licet,  utpatet  per  Augustinum  (lib.Contra  Mendac.  cap.  7),  et  per  Philo- 
sophum  (Ethic.lib.  II,  cap.  6).  Sed  occidere  hominem  secundum  se  ma- 
lum  est,  quia  ad  omnes  homines  tenemur  charitatem  habere;  amicos 
autem  volumus  vivere,  et  esse,  ut  dicitur  (Ethic.  lib.  ix,  cap.4).  Ergo 
nuUo  modo  licet  hominem  peccatorem  occidere. 

Sed  contra  est  quod  dicitur  (Exod.  xxii,  18):  Maleficos  non  patieris 
vivere;  et  (Psalm.  c,  8)  :  In  matutino  interficiebam  omnes  peccatores 
terrce, 

CoNCLUsio.  —  Peccatores  occidere,  non  modo  licet,  sed necessarium  est, 
si  communitati  perniciosi  vel  periculosi  sint. 

Respondeo  dicendumquod  licitum  est  occidere  animalia  bruta,  inquan- 
tum  ordinantur  naturaiiter  ad  hominum  usum,  sicut  imperfectum  ordi- 
natur  ad  perfectum.  Omnis  autem  pars  ordinatur  ad  totum  ut  imperfectum 
ad  perfectum;  et  ideo  omnispars  naturaliter  est  propter  totum.  Etpropter 
hoc  videmus  quod  si  saluti  totius  corporis  humani  expediat  praecisio  ali- 
cujus  membri,  puta  cum  est  putridum  vel  corruptivum  aliorummembro- 
rum,  laudabiliter  et  salubriter  abscinditur.  Quaelibet  autem  persona 
singularis  comparatur  ad  totam  communitatem,  sicut  pars  ad  totum.  Et 
ideo  si  aliquis  homo  sit  periculosus  communitati,  et  corruptivus  ipsius 
propter  aliquod  peccatum,  laudabiliter  et  salubriter  occiditur,  ut  bonum 
commune  conservetur.  Modicum  enim  fermentum  totam  massam  cor- 
rumpit,  ut  dicitur  (I  Corinth.  v,  6)  K 

Ad  primum  ergo  dicendum,  quod  Dominus  abstinendum  mandavit  ab 
eradicatione  zizaniorum  uttritico  parceretur,  id  est  bonis ;  quod  quidem 
fit,  quando  non  possunt  occidi  mali,  quin  simul  occidantur  et  boni;  vel 
quia  latent  inter  bonos,  vel  quia  habent  multos  sequaces,  ita  quod  sine 
bonorum  periculo  interfici  non  possunt,  ut  Augustinus  dicit  (Contra  Par- 
menianum,  lib.  iii,  cap.  2).  Unde  Dominus  docet  magis  esse  sinendum 
malos  vivere,  et  ultionem  reservandam  usque  ad  extremum  judicium, 
quam  quod  boni  simul  occidantur.  Quando  vero  ex  occisione  malorum 
non  imminet  periculum  bonis,  sed  magis  tutela  et  salus,  tunc  licite  pos- 
sunt  mali  occidi. 

Ad  secundum  dicendum,  quod  Deus  secundum  ordinem  suae  sapientiae, 
quandoque  statim  peccatores  occidit  ad  liberationem  bonorum,  quan- 

1.  Inducunt  quidam  quod  homo,  quandiu  in  mundo  est,  potestin  melius  transmu- 
tari.  Non  ergo  est  per  occisionem  subtrahendus  a  mundo,  sed  ad  poenitentiam  reser- 

vandus. 

Ouod  vero  mali,  quamdiu  vivunt,  emendari  possunt,  non  prohibet  quin  juste  possini 
occidi  •  quia  periculum  quod  de  eorum  vita  imminet,  est  majus  et  certius  quam.  bonum 
nuod  de  eorum  emendatione  exspectatur.  Habent  etiam  in  ipso  mortis  articulo  facul- 
tatem  ut  per  poenitentiam  convertantur  ad  Deum.  Quod  si  adeo  sunt  obstinati  quod 
etiam  in  mortis  articulo  cor  eorum  a  malitia  non  recedat,  satis  probabiiiter  a^stimari 
^otest  quod  nunquam  a  malitia  resipiscant.  (S.  c.  G.,iii,  c.  146). 

doque  autem  eis  poenitendi  tempus  concedit,  secundum  quod  ipse  novit 
suis  electis  expedire.  Et  hoc  etiam  humana  justitia  imitatur  pro  posse ; 
illos  enim  qui  sunt  perniciosi  in  alios  occidit;  eos  vero  qui  peccant,  aliis 
graviter  non  nocentes,  ad  poenitentiam  reservat. 

Ad  tertium  dicendum,  quod  homo  peccandoab  ordine  rationis  recedit; 
et  ideo  decidit  a  dignitate  humana,  prout  scilicet  homo  est  naturaliter 
liber,  et  propter  seipsum  existens;  et  incidit  quodammodo  in  servitutem 
bestiarum,  ut  scilicet  de  ipso  ordinetur,  secundum  quod  est  utile  aliis^ 
secundum  illud  (Psal.xLviii,  21):  Homo^  cum  in  honore  esset,  non  intel- 
lexit:  comparatus  est  jumentis  insipientibus,  et  similis  factus  est  illis  ;et 
(Proverb.  xi,  29)  dicitur :  Qui  stultus  est,  servietsapienti.  Et  ideo  quamvis 
hominem  in  sua  dignitate  manentem  occidere  sit  secundum  se  malum, 
tamen  hominem  peccatorem  occidere  potest  esse  bonum,  sicut  occidere 
bestiam.  Pejorenim  est  malus  homo  quambestia  et  plus  nocet,  ut  Philo- 
sophus  dicit  (Polit.  lib.  i,  cap.  2,  et  Ethic.  lib.  vii,  cap.  6) . 
Cfr.  S.  Th.  ii-ii,  q.  cviii,  art.  3.  —  S.  c.  G.,  in,  c.  146. 


§  40.  —  Utrum  occidere  malefactorem  liceat 
privatae  personae. 

(S.  Th.  ii-ii,  q.  Lxiv,  art.  3) 

Videtur  quod  occidere  hominem  peccatorem  liceat  privatae  personae. 
i.  In  lege  enim  divina  nihil  illicitum  mandatur.  Sed  (Exod.  xxxii,  27) 
praecipit  Moyses  :  Occidat  unusquisque  fratrem^  et  amicum^  et  proxi- 
mum  suum,  pro  peccato  vituli  conflatilis.  Ergo  etiam  privatis  personis 
licet  peccatorem  occidere. 

2.  Praeterea,  homo  propter  peccatum  comparatur  bestiis.  Sed  occidere 
bestiam  silvestrem,  maxime  nocentem,  cuilibet  privatas  personae  licet. 
Ergo  et  pari  ratione  occidere  hominem  peccatorem. 

3.  Praeterea,  laudabile  est  quodhomo,  etiamsi  sit  privata  persona,  ope- 
retur  quod  est  utile  bono  communi.  Sed  occisio  malefactorum  est  utilis 
bono  communi,  ut  dictum  est.  Ergo  laudabile  est,  si  etiam  privatse  per- 
sonae  malefactores  occidant. 

Sed  contra  est  quod  Augustinus  dicit  (De  Civ.  Dei^  lib.,  i,  cap.  21,  et 
cap.  26,  et  habetur  expresse  Causa  xxiii,  quaest.  8)  :  «  Qui  sine  aliqua 
publica  administratione  maleficum  occiderit,  velut  homicida  judicabitur; 
et  tanto  amplius,  quanto  sibi  potestatem  a  Deo  non  concessam  usurpare 
nontimuit. » 

CoNCLusio.  —  Principibus  et  judicibus  tantum^  non  autem  privatis 
personis,  peccatores  occidere  licet.  *• 

Respondeo  dicendum  quod,  sicut  dictum  est,  occidere  malefactorem 
licitum  est,  inquantum  ordinatur  ad  salutem  totius  communitatis,  et  ideo 
ad  iilum  solum  pertinet  cui  committitur  cura  communitatis  conservandae ; 
sicut  ad  medicum  pertinet  praecidere  membrum  putridum,  quando  ei 

commissa  fuerit  cura  salutis  totius  corporis.  Cura  autem  communis  boni 
commissa  est  principibus  habentibus  auctoritatem;  et  ideo  eis  solum  licet 
malefactores  occidere,  non  autem  privatis  personis. 

Ad primum  ergo  dicendum,quod  ille  aliquid  facit,  cujus  auctoritate  fit. 
Et  ideo,  ut  Augustinus  dicit  (De  Civ.  Dei,  lib.  i,  cap.  21),  «  non  ipse 
occidit  qui  ministerium  debet  jubenti,  sed  sicut  adminiculum  gladius  est 
utenti.  «  Unde  illi  qui  occiderunt  proximos  et  amicos  ex  mandaio  Domini, 
non  hoc  fecisse  ipsi  videntur,  sed  potius  ille  cujus  auctoritate  fecerunt; 
sicut  et  miles  interficit  hostem  auctoritate  principis,  et  minister  latronem 
auctoritate  judicis. 

Ad  secundum  dicendum,  quod  bestia  naturaliter  est  distinctaab  homine  ; 
unde  super  hoc  non  requiritur  aliquod  judicium  an  sit  occidenda,  si  sit 
silvestris ;  si  vero  sit  domestica,  requiritur  judicium,  non  propter  ipsam, 
sed  propter  damnum  domini.  Sed  homo  peccator  non  est  naturaliter  di- 
stinctusab  hominibus  justis;  et  ideo  indiget  judico  publico,  utdiscernatur 
an  sit  occidendus  propter  salutem  communem. 

Ad  tertium  dicendum,  quod  facere  aliquid  ad  utilitatem  communem 

quod  nuUi  nocet,  hocest  licitum  cuilibet  privatae  personae;  sed  si  sit  cum 

nocumento  alterius^  hoc  non  debet  fieri,  nisi  secundum  judicium  ejus  ad 

quem  pertinet  astimare  quid  sit  subtrahendum  partibus  prosalute  totius. 

Cfr.  S.  Th.  ii-ii,  q.  lxv,  art.  i.  —  iv  Sent.,  Dist.  xxxvii,  q.  2,  art.   i. 


CAPUT  TERTIUM 
DE  OFFICIIS  ERGA  DEUM 


§  41.  —  Utrum  religio  ordinet  hominem  solum 

ad  Deum. 

(S.  Th.  ii-ii,  q.  Lxxxi,  art.  1) 

Videtur  quod  religio  non  ordinet  hominem  solum  ad  Deum.  i.  Dicitur 
enim  (Jac.  i,  27)  :  Religio  munda  et  immaculata  apud  Deum  et  Patrem, 
hcec  est,  visitare pupillos  et  viduas  in  tribulatione  eorum^  et  immaculatum 
se  custodire  ab  hoc  sceculo.  Sed  visitare  viduas  et  pupillos  dicitur  secun- 
dum  ordinem  ad  proximum ;  quod  autem  dicit,  immaculatum  se  custo- 
dire  ab  hoc  sce  culo^  pertinet  ad  ordinem  quo  ordinatur  homo  in  seipso. 
Ergo  religio  non  solum  dicitur  in  ordine  ad  Deum. 

2.  Praeterea,  Augustinus  dicit  (De  Civ.  Dei,  lib.x,  cap.  1),  quod  «  quia 
latina  loquendi  consuetudine  non  imperitorum  tantum,  verum  ctiam 
doctissimorum,  cognationibus  humanis,  atque  affinitatibus,  et  quibus- 
cumque  necessitudinibus  dicitur  exhibenda  religio,  non  eo  vocabulo 
vitatur  ambiguum,  cum  de  cultu  Divinitatis  vertitur  quaestio  ;  ut  fidenter 

dicere  valeamus,  religionem  non  esse  nisi  cultum  Dei.  »  Ergo  religio 
dicitur  non  solum  in  ordine  ad  Deum,  sed  etiam  in  ordine  ad  propinquos. 

3.  Praeterea,  ad  religionem  videtur  latria  pertinere  ;  latria  enim  inter- 
pretatur  servitus,  ut  Augustinus  dicit  (De  Civ.  Dei,  lib.x,  cap.  i).  Servire 
autem  n6n  solum  debemus  Deo,  sed  etiam  proximis,  secundum  illud 
(Galat.  V.  i3):  Per  charitatem  spiritus  servite  ad  invicem.  Ergo  religio 
importat  ordinem  etiam  ad  proximum. 

4.  Praeterea,  ad  religionem  pertinet  cultus.  Sed  homo  dicitur  non 
solum  colere  Deum,  sed  etiam  proximum,  secundum  illud  Gatonis  : 
«  Gole  parentes  ».  Ergo  etiam  religio  nos  ordinat  ad  proximum,  et  non 
solum  ad  Deum. 

5.  Praeterea,  omnes  in  statu  salutis  existentes  Deo  sunt  subjecti.  Non 
autem  dicuntur  religiosi  omnes  qui  sunt  in  statu  salutis,  sed  solum  illi 
qui  quibusdam  votis  et  observantiis,  et  ad  obediendum  aiiquibus  homi- 
nibus  se  adstringunt.  Ergo  religio  non  videtur  importare  ordinem  subje- 
ctionis  h.ominis  ad  Deum. 

Sed  contra  est  quod  Tullius  dicit  (De  Invent.  Rhetor.,lib.  ii,  n.  53), 
quod  ((  religio  est  virtus,  quae  superioris  cujusdam  naturae,  quam  divinam 
vocant,  caeremoniam  cultumque  affert.  » 

GoNCLusio.  —  Religio  est  virtus^  per  quam  homines  Deo  debitum  cultum 
et  reverentiam  exhibent. 

Respondeo  dicendum  quod,  sicut  Isidorus  dicit  (Etymol.lib.x,  ad 
litt.  R),  «  religiosus,  ait  Gicero,  a  releciione  appellatus  est,  quia  retractat, 
et  tanquam  relegit  ea  quae  ad  cultum  divinum  pertinent  » ;  et  sic  religio 
videiur  dicia  a  relegendo  ea  quae  sunt  divini  cultus,  quiahujusmodi  sunt 
frequenter  in  corde  revoivenda,  secundum  illud  (Prov.iii,  6):  In  omnibus 
viis  tuis  cogita  illum.  Quamvis  etiam  possit  intelligi  religio  ex  hoc  dicta, 
quod  «  Deum  religere  debemus,  quem  amiseramus  negligentes,  »  sicut 
Augustinus  dicit  (DeGiv.  Dei,  lib.x,  cap.4,  antemed.).  Vel  potest  intel- 
ligi  religio  a  religando  dicta;  unde  Augustinus  dicit  (lib.  De  Vera  Reli- 
gione,  prope  fin.) :  «  Religat  nos  religio  uni  omnipotenti  Deo.  »  —  Sive 
autem  religio  dicatur  a  frequenti  relectione,  sive  ex  iterata  electione  ejus 
quod  negligenter  amissum  est,  sive  dicatur  a  religatione,  religio  proprie 
importat  ordinemad  Deum.  Ipse  enim  est  cui  principaliter  alligari  debe- 
mus  tanquam  indeficienti  principio;  ad  quem  etiam  nostraelectio  assidue 
dirigi  debet  sicut  in  ultimum  finem ;  quem  etiam  negligentes  peccando 
amittimus;  et  credendo,  et  fidem  protestando  recuperare  debemus. 

Ad primum  ergo  dicendum,  quod  religio  habet  duplicesactus  :  quosdam 
quidem  proprios  et  immediatos,  quoselicit,  per  quos  homo  ordinatur  ad 
solum  Deum,  sicut  sacrificare,  adorare  et  alia  hujusmodi  :  alios  autem 
actus  habet,  quos  producit  mediantibus  virtutibus  quibus  imperat,  ordi- 
nans  eos  ad  divinam  reverentiam  ;  quia  scilicet  virtus  ad  quam  pertinet 
finis,  imperat  virtutibus  ad  quas  pertinent  ea  quae  sunt  ad  finem.  Et  se- 
cundum  hoc  actus  religionis  per  modum  imperii  ponitur  esse,  visitare 
pupillos  et  viduas  in  tribulatione  eorum ;  quod  est  actus  elicitus  a  mise- 
ricordia :    immaculatum  autem  se  custodire  ab  hoc  sceculo,  imperative 

quidem  est  religionis,  elicitive  autem  temperamiae,  vel  alicujus  hujusmodi 
virtutis. 

Ad  secundum  dicendum,  quod  religio  refertur  ad  ea  quae  exhibentur 
cognationibus  humanis.  extenso  nomine  religionis,  non  autem  secundum 
quod  religio  proprie  dicitur.  Unde  Augustinus  parum  ante  verba  inducta 
praemittit:  «  Religio  distinctius  non  quemlibet,  sed  Dei  cultum  signifi- 
care  videtur.  » 

Ad  tertium  dicendum,  quod  cum  servus  dicatur  ad  dominum,  necesse 
est  quod  ubi  est  propria  et  specialis  ratio  dominii,  ibi  sit  specialis  etpro- 
pria  ratio  servitutis.  Manifestum  est  autem  quod  dominium  convenit  Deo 
secundum  propriam  et  singularem  quamdam  rationem,  quia  scilicet  ipse 
omniafecit,  et  quia  summum  in  omnibus  rebus  obtinet  principatum ;  et 
ideo  specialis  ratio  servitutis  ei  debetur;  et  talis  servitus  nomine  latriae 
designatur  apud  Graecos  ;  et  ideo  ad  religionem  proprie  pertinet. 

Ad  quartum  dicendum,  quod  colere  dicimur  homines  quos  honorifica- 
tione,  vel  recordatione,  vel  praesentia  frequentamus  ;  et  etiam  aliqua  quae 
nobis  subjecta  sunt,  coli  a  nobis  dicuntur,  sicut  agricolae  dicuntur  ex  eo 
quod  colunt  agros,  et  incolae  dicuntur  ex  eo  quod  colunt  loca  quae  inha- 
bitant.  Quia  tamen  specialis  honor  debetur  Deo  tanquam  primo  omnium 
principio,  etiam  specialis.ratio  cultus  ei  debetur,  quae  graeco  nomine  vo- 
catur  £U(7s^8ta,  vel  Geocs^eta,  ut  patet  per  Augustinum  (De  Civ.  Dei,  lib.  x, 
cap.  i). 

Ad  quintum  dicendum,  quod  quamvis  religiosi  dici  possint  communi- 
ter  omnes  qui  Deum  colunt,  specialiter  tamen  religiosi  dicuntur  qui 
totam  vitam  suam  divino  cuUui  dedicant,  a  mundanis  negotiis  se  abstra- 
hcntes;  sicut  etiam  contemplativi  dicuntur,  non  qui  contempiantur,  sed 
qui  contemplationi  totam  vitam  suam  deputant.  Hujusmodi  autem  non 
se  subjiciunt  homini  propter  hominem,  sed  propter  Deum,  secundum 
illud  Apostoli  (Galat.  IV,  14):  Sicut  Angelum  Dei  excepistis  me,  sicut 
Christum  Jesum. 

Cfr.  In  Boet.  DeTrinit.,q.iii,  art.  2.  —  Opusc.  Cont.  Impugn.  Relig.,  c.  i. 


§  42.  —  Utrum  religio  sit  una  virtus. 

(S.  Th.  ii-ii,  q.  Lxxxi,  art.  3) 


Videtur  quod  religio  non  sit  una  virtus.  i.  Per  religionem  enim  ordi- 
namur  ad  Deum,  ut  dictum  est.  In  Deo  autem  est  accipere  trespersonas, 
et  iterum  multa  attributa,  quae  sahem  raiione  differunt.  Diversa  autem 
ratio  objecti  sufficit  ad  diversificandum  virtutes.  Ergo  religio  non  est  una 
virtus. 

2.  Praeterea,  unius  virtutis  unusest  actus  :  habitus  enim  distinguuiitur 
secundum  actus.  Religionis  autem  muhi  sunt  actus,  sicut  colere,  et  ser- 
vire,  vovere,  orare,  sacrificare,  et  muha  hujusmodi.  Ergo  religio  non  est 
una  virtus. 

3.  Prasterea,  adoratio  ad  religionem  pertinet.  Sed  adoratio  alia  ratione 
adhibetur  imaginibus,  et  alia  ipsi  Deo.  Cum  ergo  diversa  ratio  distinguat 
virtutes,  videtur  quod  religio  non  sit  una  virtus. 

Sed  contra  est  quod  dicitur  (Ephes.  iv,  5):  Unus  Deits,  unajides.  Sed 
verareligio  protestatur  fidem  unius  Dei.  Ergo  religio  est  una  virtus. 

CoNCLUsio.  —  Religio^  cum  unum  Deum  respiciat^  tanquam  unum 
principiiim  creationis  et  gubernationis  rerum,  una  simpliciter  virtus  est. 

Respondeo  dicendum  quod  habitus  distinguuntur  secundum  diversam 
rationem  objecti.  Ad  religionem  autem  pertinet  exhibere  reverentiam  uni 
Deo  secundum  unam  rationem;  inquantum  scilicet  est  primum  princi- 
pium  creationis  et  gubernationis  rerum.  Unde  ipse  dicit  (Malach.i,6)  : 
Si  ego  Pater^  ubi  honor  meus  ?  Patris  enim  est  et  producere  et  gubernare. 
Et  ideo  manifestum  est  quod  religio  est  una  virtus. 

Ad  primum  ergo  dicendum,  quod  tres  personae  divinae  suntunum  prin- 
cipium  creationis  et  gubernationis  rerum,  et  ideo  eis  una  religione  servi- 
tur.  Diversag  autem  rationes  attributorum  concurrunt  ad  rationem  primi 
principii,  quia  Deus  producit  omnia  et  gubernat  sapientia,  voluntate,  et 
potentia  bonitatis  suae.  Et  ideo  religio  est  una  virtus. 

Ad  secundum  dicendum,  quod  eodem  actu  homo  servit  Deo  et  colit 
ipsum;  nam  cultus  respicit  Dei  excellentiam,.  cui  reverentia  debetur; 
servitus  autem  respicit  subjectionem  hominis,  qui  ex  sua  conditioneobli- 
gatur  ad  exhibendam  reverentiam  Deo.  Et  ad  haec  duo  pertinent  omnes 
actus  qui  religioni  attribuuntur,  quia  per  omnes  homo  protestatur  divi- 
nam  excellentiam  et  subjectionem  sui  ad  Deum,  vel  exhibendo  aliquid 
ei,  vel  etiam  assumendo  aliquid  divinum. 

Ad  tertium  dicendum,  quod  imaginibus  non  exhibetur  religionis  cultus, 
secundum  quod  in  se  ipsis  considerantur,  quasi  res  quaedam,  sed  secun- 
dum  quod  sunt  imagines  ducentes  in  Deum  incarnatum.  Motus  autem 
qui  est  in  imaginem,  prout  est  imago,  non  consistit  in  ipsa,  sed  tendit  in 
id  cujus  est  imago.  Et  ideo  ex  hoc  quod  imaginibus  Christi  exhibetur 
religionis  cultus,  non  diversificatur  ratio  latriae,  nec  virtus  religionis. 

§  43.  —  Utrum  religio  habeat  aliquem  exteriorem 

actum. 

(S.  Th.  ii-ii,  q.  LXKXi,  art.  7) 

Videtur  quodreligio  non  habeat  aliquem  exteriorem  actum  i .  Dicitur 
enim  (Joan.  iv,  24) :  Deus  spiritus  est,  et  eos  qui  adorant  eum,  in  spiritu 
et  veritate  oportet  adorar e.Sed  exterioresactusnonpertinentad  spiritum, 
sed  magis  ad  corpus.  Ergo  religio,  ad  quam  pertinet  adoratio,  non  habet 
actus  exteriores,  sed  interiores. 

2.  Praeterea,  religionis  finis  est  Deo  reverentiam  et  honorem  exhibere. 
Sed  ad  irreverentiam  alicujus  excellentis  pertinet,  si  ea  sibi  exhibeantur, 
quae  proprie  ad  inferiores  pertinent.  Cum  ergoea  quae  exhibet  homo  cor- 

poralibus  actibus,  proprie  videantur  ad  indigentias  hominum  ordinari, 
vel  ad  reverentiam  inferiorum  creaturarum,  ideo  videtur  quod  non  con- 
grue  possunt  assumi  in  divinam  reverentiam. 

3.  Praeterea,  Augustinus  (De  Civ.  Dei,  lib.  vi,  cap.  lo)  commendat  Se- 
necamdehoc  quod  vituperatquosdam  qui  idolis  eaexhibebant  quae  solent 
hominibus  exhiberi,  quia  scilicet  immortalibus  non  conveniunt  ea  quae 
sunt  mortalium.  Sed  haec  multo  minus  conveniunt  Deo  vero,  qui  est 
excelsus  super  otnnes  deos  (Ps.xlvi).  Ergo  videtur  reprehensibile  esse 
quod  aliquis  corporalibus  actibus  Deum  colat.  Non  ergo  habet  religio 
corporales  actus. 

Sed  contra  est  quod  (Psal.  lxxxhi,3)  diciiur :  Cor  meum  et  caro  mea 
exultaverunt  in  Deum  vivum.  Sed  sicut  interiores  actus  pertinent  ad  cor, 
ita  exteriores  actus  pertinent  ad  membra  carnis.  Ergo  videtur  quod  Deus 
sit  colendus  non  solum  interioribus  actibus,  sed  etiam  exterioribus. 

CoNCLUSio.  —  Non  modo  interioribus  actibus  ipsa  religionis  virtus 
perficitur,  sed  etiam  exterioribus,  non  quidem  principaliter^  sed  quasi 
secundario,  et  ut  ad  interiores  ordinatis. 

Respondeo  dicendum  quod  Deo  reverentiam  et  honorem  exhibemus, 
non  propterseipsum,  quia  ex  scipso  est  gloria  plenus,cui  nihil  a  creatura 
adjici  potest,  sed  propter  nos,  quia  videlicet  per  hoc  quod  Deum  revere- 
mur  et  honoramus,  mens  nostra  ei  subjicitur;  et  in  hoc  ejus  perfectio 
consistit.  Quaelibet  enim  res  perficitur  per  hoc  quod  subditur  suo  supe- 
riori ;  sicut  corpus  per  hoc  quod  vivificatur  ab  anima.  Mens  autem  hu- 
mana  indiget,  ad  hoc  quodconjungatur  Deo,  sensibilium  manuductione, 
quia  invisibilia  Dei  per  ea  quce  facta  sunt,  intellecta  conspiciuntur,  ut 
Apostolus  dicit  (Rom.  i,  20).  Et  ideo  in  divino  cuhu  necesse  est  aliquibus 
corporalibus  uti,  ut  eis  quasi  signis  quibusdam  mens  hominis  excitetur 
ad  spirituales  actus,  quibus  Deo  conjungitur.  Et  ideo  religio  habet  qui- 
dem  interiores  actus  quasi  principales,  et  per  se  ad  religionem  perti- 
nentes;  exteriores  vero  actus,  quasi  secundarios,  et  ad  interiores  actus 
ordinatos, 

Ad  primum  ergo  dicendum,  quod  Dominus  loquitur  quantum  ad  id 
quod  est  principale  et  per  se  intentum  in  cultu  divino. 

Ad  secundum  dicendum,  quod  hujusmodi  exteriora  non  exhibentur 
Deo,  quasi  his  indigeat,  secundum  iilud  (Psal.XLix,  i3):  Numquid  man- 
ducabo  carnes  taurorum,  aut  sanguinem  hircorum  potabo  ?  Sed  exhiben- 
tur  Deo  tanquam  signa  quaedam  interiorum,  et  spiritualium  operum, 
quae  per  se  Deus  acceptat.  Unde  Augustinus  dicit  (De  Civ.  Dei,  lib.  x, 
cap.  5) :  «  Sacrificium  visibile  invisibilis  sacrificii  sacramentum,  id  est, 
sacrum  signum  est.  » 

Ad  tertium  dicendum,  quod  idololatrae  deridentur  ex  hoc  quod  ea  quae 
ad  homines  pertinent,  idolis  exhibebant,  non  tanquam  signa  excitantia 
eos  ad  aliqua  spiritualia,  sed  tanquam  per  se  eis  accepta  ;  et  praecipue 
quia  erant  vana  et  turpia. 

Cfr.  S.  Th.  ii-ii,  q.  lxxxiv,  art.  i ;  q.  lxxxv,   ^rt.  2,    -rr-  S.  c.  G.,  iii.  c.  119.  — 
III  Sent.,  Dist.  ix,  q.  i,  art.  3,  s.  3. 

§  44.  —  Utrum  sit  convenlens  orare. 

f^,  Tti.  u-Uy  q.  i^xxjiw,  avt,  2) 

Videtur  quod  non  sit  conveniens  orare.  i.  Oratio  enim  videtur  esse 
necessaria  ad  hoc  quod  intimemus  ei  a  quo  petimus,  id  quo  indigemus. 
Sed,  sicut  dicitur  (Matth.  vi,  32),  scit  Pater  vester  quia  his  omnibus  indi- 
getis.  Ergo  non  est  conveniens  Deum  orare. 

2.  Praeterea,  per  orationem  flectitur  animus  ejus  qui  oratur,  ut  faciat 
quod  ab  eo  petitur.  Sed  animus  Dei  est  immutabilis  etinflexibilis,  secun- 
dum  illud  (i  Reg.  xv,  29):  Porro  triumphator  in  Israel  non  parcet^  nec 
poenitudine  Jlectetur.  Ergo  non  est  conveniens  quod  Deum  oremus. 

3.  Praeterea,  iiberalius  est  dare  aliquid  non  petenti,  quam  dare  petenti : 
quia,  sicut  Seneca  dicit  (De  benefic.  lib.  11,  cap.  i),  «  nulla  res  carius  emi- 
tur  quam  quae  precibus  empta  est.  »  Sed  Deus  est  liberalissimus.  Ergo 
non  videtur  esse  conveniens  quod  Deum  oremus. 

Sed  contra  est  quod  dicitur  (Luc.xviii,  i) :  Oportet  semper  orare^  et 
non  deficere. 

CoNCLUSio.  —  ISIon  vanum,  sed  necessarium  est  orare,  non  quidem  ut 
divina  immutetur  dispositio,  sed  ut  impetremus  quod  Deus  per  sanctorum 
orationes  disposuit  implendum. 

Respondeo  dicendum  quod  triplex  fuit  circa  orationem  antiquorum 
error.  Quidam  enim  posuerunt  quod  res  humanae  non  reguntur  divina 
providentia  ;  ex  quo  sequitur  quod  vanum  sit  orare  et  omnino  Deum 
colere;  et  de  his  dicitur  (Malach.  iii,  14) :  Dixistis:  Vanus  est  qui  servit 
Deo.  Secunda  fuit  opinio  ponentium  omnia  etiam  in  rebus  humanis  ex 
necessitate  contingere,  sive  ex  immutabilitate  divinae  providentiae,  sive  ex 
necessitate  stellarum,  sive  ex  connexione  causarum;  et  secundum  hos 
etiam  excluditur  orationis  utilitas.  Tertia  fuit  opinio  ponentium  quidem 
res  humanas  divina  providentia  regi,  et  quod  res  humanae  nonproveniunt 
ex  necessitate ;  sed  dicebant  similiter  dispositionem  divinae  providentiae 
variabilem  esse,  et  quod  orationibus  et  aliis  quae  ad  divinum  cultum  per- 
tinent,  dispositio  divinae  providentiae  immutatur.  Haec  autem  omnia  im- 
probata  sunt.  Et  ideo  oportet  sic  inducere  orationis  utilitatem,  ut  neque 
rebus  humanis  divinae  provideniiae  subjectis  necessitatem  imponamus, 
nec  etiam  divinam  dispositionem  rnutabiiem  aestimemus. 

Ad  hujus  ergo  evidentiam  considerandum  est  quod  ex  divina  providen- 
tia  non  sohim  disponitur  qui  effectus  fiant,  sed  etiam  ex  quibus  causis,  et 
quo  ordine  proveniant.  Inter  alias  autem  causas  sunt  etiam  quorumdam 
causae  actus  humani.  Unde  oportet  homines  agere  aliqua,  non  utper  suos 
actus  divinam  dispositionem  immutent,  sed  ut  per  actus  suos  impleant 
quosdam  effectus  secundum  ordinem  a  Deo  dispositum;  et  idem  etiam 
est  in  naturalibus  causis.  Et  simile  est  etiam  de  oratione;  non  enim 
propter  hoc  oramus,  ut  divinam  dispositionem  immutemus,  sed  ut  id 

impetremus  quod  Deus  diposuit  per  orationes  esse  implendum ;  ut  scilicet 
«  homines  postulando  mereanturaccipere  quod  eis  Deus  omnipotens  ante 
saecula  disposuit  donare,  »  ut  Gregorius  dicit  (Dialogorum  lib.  i,cap.  8). 

Ad  primum  ergo  dicendum,  quod  non  est  necessarium  nos  Deo  preces 
porrigere  ut  ei  nostras  indigentias  vel  desideria  manifestemus,  sed  ut 
nos  ipi  consideremus,  in  his  ad  divinum  auxilium  esse  recurrendum. 

Ad  secundum  dicendum^  quod,  sicut  dictum  est  (in  corp.  art.),  oratio 
nostra  non  ordinatur  ad  immutationem  divinae  disposiiionis,  sed  ut  obti- 
neatur  nostris  precibus  quod  Deus  diposuit. 

Ad  tertium  dicendum,  quod  Deus  nobis  multa  praestat  ex  sua  liberali- 
tate,  etiam  non  petita;  sed  quod  aliqua  vult  praestare  nobis  petentibus, 
hoc  est  propter  nostram  utilitatem;  ut  scilicet  fiduciam  quamdam  acci- 
piamus  recurrendi  ad  Deum,  et  ut  recognoscamus  eum  esse  bonorum 
nostrorum  auctorem.  Unde  Chrysostomus  dicit  (implic.  Hom.  ii,  De  orat., 
et  Hom.  xxxinGenes.)  :  «  Considera  quanta  est  tibi  concessa  felicitas, 
quanta  gloria  attributa,  orationibus  fabuiari  cum  Deo,  cum  Christo  mis- 
cere  colioquia,  quod  velis,  quod  desideras,  postulare.  » 
Cfr.  S.  c.  G.,  111,0.95-96.  —  Ad  Reginald.,n,  c.  2. 


§  45.  —  Quod  immobilitas  divinae  providentiae  utilitatem 

orationis  non  excludit. 

(S.  c.  G.,  III,  c.  95) 

Considerare  oportet,  quod  sicut  divinae  providentiae  immobilitasneces- 
sitatem  rebus  provisis  non  imponit,  ita  nec  etiam  orationis  utilitatem 
excludit.  Non  enim  ad  hoc  oratio  ad  Deum  funditur,  ut  aeterna  providen- 
tiae  dispositio  immutetur  (hoc  enim  impossibile  est),  sed  ut  aliquis  illud 
quod  desiderat  assequatura  Deo.  Piis  enim  desideriis  rationalis  creaturae 
conveniens  est  ut  Deus  assentiat,  non  tamquam  desideria  nostra  moveant 
immobiiitatem  Dei ;  sed  ex  sua  bonitate  procedit  ut  convenienter  deside- 
rata  perficiat.  Cum  enim  omnia  naturaliter  bonum  desiderent,  ad  super- 
eminentiam  autem  divinae  bonitatis  pertineat  quod  esse  et  bene  esse 
ordine  quodamdistribuat,  consequens  estut  per  suam  bonitatemdesideria 
pia,  quas  per  orationem  explicantur,  adimpleat. 

Adhuc^  ad  moventem  pertinet  ut  illud  quod  moveturperducat  adfinem. 
Unde  et  per  eamdem  naturam  aliquid  movetur  ad  finem,  et  consequitur 
finem,  et  in  eo  quiescit.  Omne  autem  desiderium  est  quidam  motus  ad 
bonum,  qui  quidem  non  potest  rebus  inesse  nisi  a  Deo,  qui  est  per 
essentiam  suam  bonus  et  fons  bonitatis  :  movens  enim  omne  movet  ad 
aliquid  simiie  sibi.  Ad  Deum  igitur  pertinet  secundum  suam  boniiatem 
quod  desideria  convenientia,  quae  per  orationem  explicantur,  ad  effectum 
convenientem  perducat. 

Item^  quanto  aliqua  sunt  propinquiora  moventi,  tanio  elficacius  impres- 
sionem  moventis  assequuntur.  Nam  et  quae  propinquiora  sunt  igni,  magis 

ab  ipso  calefiunt.  Substantiae  autem  intellectuales  propinquiores  sunt 
Deo  quam  substantiae  naturales  inanimatae.  Efficacior  est  igitur  impressio 
divinae  motionis  in  substantiis  intellectualibus  quam  in  substantiis  aliis 
naturalibus.  Corpora  autem  naturaiia  in  tantum  participant  de  motione 
divina,  quod  naturalem  boniappetitum  consequunturex  ea,  et  etiamappe- 
titus  impietionem,  quod  quidem  fit,  dum  proprios  fines  consequuntur. 
Multo  igitur  magis  intellectuales  substantiae  desideriorum  suorum,  quae 
per  orationem  Deo  offeruntur,  impletionem  consequuntur. 

Amplius^  de  ratione  amicitiae  est  quod  amans  velit  impleri  desiderium 
amati,  in  quanium  vult  ejus  bonum  et  perfectionem ;  propter  quod  dicitur 
quod  amicorum  est  idem  veile.  Ostensum  est  autem  quod  Deus  suam 
creaturam  amat,  et  tanto  magis  unamquamque,  quanto  plus  de  bonitate 
participat  quae  est  primum  et  principale  amatum  ab  ipso.  Vult  igitur 
impleri  desideria  rationalis  creaturae,  quae  perfectissime  divinam  boni- 
tatem  participat  inter  ceteras  creaturas.  Sua  autem  voluntas  est  effectiva 
rerum ;  est  enim  causa  rerum  per  suam  voluntatem.  Ad  bonitatem  igitur 
divinam  pertinet  ut  impleat  desideria  rationalis  creaturae  sibi  per  oratio- 
nem  proposita. 

Prceterea^  bonum  creaturae  derivatum  est  secundum  ipsam  similitudi- 
nem  a  bonitate  divina.  Hoc  autem  maxime  commendabile  in  hominibus 
apparet,  ut  juste  petentibus  assensum  non  denegent :  ex  hoc  enim  vocan- 
tur  liberales,  clementes,  misericordes  et  pii.  Maxime  igitur  hoc  ad  divi- 
nam  bonitatem  pertinet,  ut  pias  orationes  exaudiat. 

Hinc  est  quod  dicitur  (Ps.  cxliv,  19) :  Voluntatem  timentium  sefaciet,  et 
orationes  eorum  exaudiet,  et  salvos  faciet  eos.  Et  (Matth.,  vii,  8)  Domi- 
nus  dicit  :  Omnis  qui  petit,  accipit,  et  qui  qucerit^  invenit,  et  pulsanti 
aperietur. 


§  46.  —  Quod  per  divinam  legem  homines  obligantur 

ad  rectam  fidem. 

(S.  c.  G.,  III,  c.  118) 

Sicut  enim  amationis  corporalis  principium  est  visio,  quae  est  per  ocu- 
lum  corporalem,  ita  etiam  dilectionis  spiritualis  initium  esse  oportet 
visionem  intelligibilem  diiigibilis  spiritualis.  Visio  autem  iliius  intelii- 
gibilis  spiritualis,  quod  est  Deus,  in  praesenti  haberi  non  potest  a  nobis 
nisi  per  fidem,  eo  quod  naturalem  rationem  excedit;  et  pr^cipue  secun- 
dum  quod  in  ejus  fruitione  nostra  beatitudo  consistit.  Igitur  ex  lege 
divina  in  fidem  rectam  inducimur. 

Item,  lex  divina  ad  hoc  ordinat  hominem,  ut  sit  totaliter  subditus  Deo. 
Sed,  sicut  homo  subditur  Deo  amando,  quantum  ad  voluntatem,  ita 
subditur  Deo  credendo,  quantum  ad  intellectum ;  non  autem  credendo 
aliquid  falsum,  quia  a  Deo,  qui  est  veriias,  nullum  falsum  homini  pro- 

ponipotest;  unde  qui  credit  aliquod  falsum  non  credit  Deo.  Exlege  igitur 
divina  ordinantur  homines  ad  fidem  rectam. 

Adhuc,  quicumque  errat  circa  aliquod  quod  est  de  essentia  rei,  non 
cognoscit  illam  rem,  sicut  si  aliquis  apprehenderet  animal  irrationale, 
aestimans  hoc  esse  hominem,  non  cognosceret  hominem  ;  secus  autem 
esset,  si  erraret  circa  aliquod  accidentium  ejus.  Sed,  in  compositis,  qui 
errat  circa  aliquod  principiorum  essentialium,  etsi  non  cognoscat  rem 
simpliciter,  tamen  cognoscit  eam  secundum  quid,  sicut  qui  existimat 
hominem  esse  animal  irrationale  cognoscit  eum  secundum  genus  suum  ; 
in  simplicibus  autem,  hoc  non  potest  accidere,  sed  quilibeterror  totaliter 
excludit  cognitionem  rei.  Deus  autem  est  maxime  simplex.  Ergo  qui- 
cumque  errat  circa  Deum  non  cognoscit  Deum;  sicut  qui  credit  Deum 
esse  corpus  nullo  modo  cognoscit  Deum,  sed  apprehendit  aliquid  aliud 
loco  Dei.  Secundum  autem  quod  aliquid  cognoscitur,  secundum  hoc 
amatur  et  desideratur.  Qui  ergo  errat  circa  Deumj  nec  amare  potest 
Deum,  nec  desiderare  ipsum  ut  finem.  Quum  igitur  lex  divina  ad  hoc 
tendat,  ut  homines  ament  et  desiderent  Deum,  oportet  quod  lege  divina 
homines  obligentur  ad  rectam  fidem  habendam  de  Deo. 

Amplius,  falsa  opinio  ita  se  habet  in  intelligibilibus  sicut  viiium  virtuti 
oppositum  in  moralibus;  nam  bonum  intellectusest  verum.  Sedadlegem 
divinam  pertinet  vitia  prohibere.  Ergo  ad  eam  etiam  pertinet  falsas  opi- 
niones  de  Deo  et  de  his  quae  sunt  Dei  excludere. 

Hinc  est  quod  dicitur  (Hebr.^  xr,  6) :  Sine  fide  impossibile  est  placere 
Deo ;  et,  antequam  alia  praecepta  legis  ponantur,  praestituitur  recta  fides 
de  Deo,  quum  dicitur  (i)ewf.,vi,4)  :  Audi,  Israel :  Dominus  Deus  noster 
Dominus  unus  est. 

Per  hoc  autem  excluditur  error  quorumdam  dicentium  quod  nihil 
refert  ad  salutem  hominis  cum  quacumque  fide  serviat  Deo. 


§  47.  —  Quod  finis  legis  divinas  est  dilectio  Dei. 

(S.  c.  G.,  III,  c.  116)    ■ 

Quia  vero  intentio  divinas  legis  ad  hoc  principaliter  est  ut  homo  Deo 
adhaereat,  homo  autem  potissime  adhaeret  Deo  per  amorem,  necesse  est 
quod  intentio  divinae  legis  principaliter  ordinetur  ad  amandum.  Quod 
autem  per  amorem  homo  maxime  Deo  adhaereat,  manifestum  est.  Duo 
enim  sunt  in  homine  quibus  Deo  potest  adhaerere,  intellectus  scilicet  et 
voluntas;  nam  secundum  inferiores  animae  partes  Deo  adhaerere  non 
potest,  sed  inferioribus  rebus.  Adhaesio  autem  quae  est  per  intellectum, 
completionem  recipit  per  eam  quae  est  voluntatis,  quia  per  voluntatem 
homo  quodammodo  quiescit  in  eo  quod  intellecius  apprehendit.  Voluntas 
autem  adhaeret  alicui  rei  vel  propter  amorem  vel  propter  timorem,  sed 
differenter;  nam  ei  quidem  cui  inhaeret  propter  timorem  inhaeret  propter 
aliud,  ut  scilicet  evitet  malum,  quod,  si  non  adhaereat  ei,  imminet*  ei 

vero  cui  adhaeret  propter  amorem  adhaeret  propter  seipsum.  Quod  autem 
est  propter  se  principalius  est  eo  quod  est  propter  aliud.  Adhaesio  igitur 
amoris  ad  Deum  est  potissimus  modus  ei  adhaerendi.  Hoc  igitur  est  potis- 
sime  intentum  in  divina  lege. 

Item^  finis  cujuslibet  legis,  et  praecipue  divinae,  est  homines  facere 
bonos.  Homo  autem  dicitur  bonus  ex  eo  quod  habet  voluntatem  bonam, 
per  quam  reducit  in  actum  quidquid  boni  in  ipso  est ;  voluntas  autem 
bonaest  ex  eo  quod  vult  bonum,  et  praecipue  maximum  bonum,  quod  est 
finis;  quanto  igitur  hujusmodi  bonum  magis  voluntas  vult,  tanto  magis 
homo  est  bonus.  Sed  magis  vult  homo  id  quod  vult  propter  amorem, 
quam  id  quod  vult  propter  timorem  tantum ;  nam  quod  vult  propter 
timorem  tantum,  dicitur  mixtum  involuntario,  sicut  aliquis  vult  in  mare 
projectionem  merciumpropter  timorem.  Ergo  amor  summi  boni,  scilicet 
Dei,  maxime  facit  bonos,  et  est  maxime  intentum  in  divina  lege. 

'Prceterea,  bonitas  hominis  est  per  virtutem  ;  virtus  enim  est  quae  bo- 
num  facit  habentem;  unde  et  lex  intendit  homines  facere  virtuosos,  et 
praecepta  legis  sunt  de  actibus  virtutum.  Sed  de  conditione  virtutis  est  ut 
virtuosus  et  firmiter  et  delectabiliter  operetur.  Hoc  autem  facit  maxime 
amor;  nam  ex  amore  aliquid  firmiter  et  delectabiliter  facimus.  Amor 
igitur  boni  est  uhimum  intentum  in  lege  divina. 

Adhuc^  legislatores  imperio  legis  editas  movent  eos  quibus  lex  datur. 
In  omnibus  autem  quas  movetur  ab  aliquo  primo  movente,  tanto  aliquid 
perfectius  movetur,  quanto  magis  participat  de  motione  primi  moventis 
et  de  similitudine  ipsius.  Deus  autem,  qui  est  legis  divinae  dator,  omnia 
facit  propter  suum  amorem.  Qui  igiturhoc  modo  tendit  in  ipsum,  sciiicet 
amando,  perfectissime  movetur  in  ipsum.  Omne  autem  agehs  intendit 
perfectionem  in  eo  quod  agit.  Hic  igitur  est  finis  totius  legislatoris,  ut 
homo  Deum  amet. 

Hinc  est  quod  dicitur  (I  Tim.,  i,  5)  :  Finis  prcecepti  est  charitas  ;  et  di- 
citur  (Matth.,  xxii,  87,  38)  quod  maximum  et  primum  mandatum,  inlege, 
est:  Diliges  Dominum  Deum  tuum.  Inde  est  quod  lex  nova,  tanquam 
perfectior,  dicitur  lex  amoris  ;  lex  autem  vetus,  tanquam  imperfectior, 
dicitur  lex  timoris. 

